
Prefaţă la ediția a doua 


Trăim într-o epocă în care lucrurile trebuie privite şi tratate la scară globală. 
Nici un eveniment nu este izolat de alte evenimente. 

Avem nevoie de un fel de istorie comprehensivă a ideilor, în care evoluția 
acestora să fie discutată la nivel global, dar ne vedem siliți să spunem că nu s-a 
publicat încă nici o carte în acest sens. Desigur, au apărut diverse lucrări de mare 
prestigiu, cum ar fi History of Philosophy Eastem and Western sau Flistory of 
World Religions şi aşa mai departe. În aceste texte sînt expuse însă căile separate 
de dezvoltare a ideilor, în capitole aparte, scrise de cercetători diferiți şi din un- 
ghiuri deosebite, iar rezultatele finale par a fi prea disparate, neizbutind să se 
conformeze temei, nici în scop și nici ca stil. 

În opinia noastră, o asemenea conformare la temă devine posibilă dacă evolu- 
ţiile ideilor din arii culturale diferite sînt analizate de un singur autor. În acest caz 
detaliile urmează să fie corectate de alți cercetători, specializați în diverse aspec- 
te ale cunoașterii omenești sau în diferite tradiții. 

Acesta a fost scopul pe care l-am urmărit, cu prea mare îndrăzneală poate, 
cînd ne-ar propus să scriem o istorie comparată a ideilor care să pună în discuție 
diverse tradiții la nivel global. Lansîndu-ne în acest proiect, am dorit să evităm 
teoretizarea elaborată şi să lăsăm faptele să vorbească de la sine, așa cum va de- 
monstra o privire aruncată paginilor care urmează. Unele consideraţii teoretice 
au fost, desigur, de neevitat, dar nici una din teoriile din cartea de față nu se înde- 
părtează prea mult de faptele concrete ale istoriei intelectuale. 

Am încercat să descriem și să evaluăm anumite probleme-cheie din istoria 
ideilor, atît din Orient cît şi din Occident. Materialul a fost strîns cu răbdare; el se 
afla acolo şi era păcat să nu fie ordonat într-un fel sau altul și să nu fie prezentat 
publicului, care ar putea, în fond, să găsească ceva folositor în paginile acestea. 

Lucrarea nu acoperă neapărat toate sistemele religioase și filozofice impor- 
tante. Ea se referă numai la acele trăsături sau aspecte ale gîndirii care sînt comu- 
ne Orientului şi Occidentului pînă la sfîrşitul secolului al XIX-lea. Considerațiile 
de natură sincronică sînt prezentate mai ales în textul propriu-zis, iar similitudi- 
nile diacronice sînt menționate de regulă în notele de subsol. 

Prezentul studiu are la bază o serie de patru conferințe ținute la Universitatea 
Harvard în 1963. Pentru acele conferinţe, am dori să aducem mulțumiri în spe- 
cial profesorului Robert H. L. Slater, fost director la Centrul pentru studiul reli- 
giilor lumii, Universitatea Harvard, profesorului Daniel H. H. Ingalls de la Har- 
vard și domnului ]. Masson, student la aceeași universitate. Sprijinul şi sugestiile 

oferite de prof. Charles W. Morris şi de prof. Delton L. Scudder de la Universi- 
tatea din Florida ne-au fost de mare ajutor în cercetările noastre. 

De atunci ne-am ocupat de revizuirea şi dezvoltarea temei. În vara anului 
1969 am participat la Cea de-a cincea conferință a filozojilor, Orient-Occident 
de la Centrul Orient-Occident din Universitatea din Hawaii și am rămas la Ho- 
nolulu după încheierea conferinței, pentru a completa manuscrisul. Îi sîntem 
foarte recunoscători d-lui Minoru Shinoda, profesor de istorie la Universitatea 
din Hawaii şi fost director al Institutului pentru Studiul Culturii, Centrul Orient- 
Occident, care ne-a sprijinit mult în munca desfășurată în timpul şederii acolo. 
Fără atenta sa implicare, această carte n-ar fi existat. D] Clifford Masashiro a bi- 
nevoit să parcurgă manuscrisul pînă la finele celui de-al doilea capitol, dedicînd 
mult timp verificării şi stilizării. 

Am revenit la Honolulu în vara lui 1971, la invitația Centrului Orient-Oc- 
cident, datorită d-lui Everett Kleinjans, rectorul Centrului, şi profesorului Eliot 
Deutsch, unul dintre editorii de la Philosophy East and West, pentru a revizui 
manuscrisul în forma sa finală. Trebuie spus aici că îi sîntem mult îndatoraţi pro- 
fesorului Winfield E. Nagley de la Universitatea din Hawaii pentru prietenia ară- 
tată de-a lungul atitor ani. 

Meritul completării manuscrisului se cuvine atribuit mai ales profesorului 
Gerald Larson de la Universitatea din California de la Santa Barbara, care a avut 
bunăvoința de a veni la Centru cu unicul scop de a revedea acest text. Am lucrat 
împreună în fiecare zi de la 8 dimineața pînă la prînz, precum şi după-amiaza. 
Am învățat multe din conversațiile noastre: fără colaborarea sa cartea nu ar fi pu- 
tut fi încheiată. 

După ce profesorul Larson s-a întors în California, dl Ronald Burr de la Cen- 
trul Orient-Occident a venit la Tokyo pentru a termina munca de revizie şi de re- 
dactare. Cîtă vreme a stat la Tokyo, din august pînă în decembrie 1971, el şi-a 
dedicat cea mai mare parte a timpului operaţiunilor de redactare. Îi sîntem deose- 
bit de îndatorați pentru entuziasmul de care a dat dovadă pe parcursul colaborării 
noastre. 

Pentru publicarea cărții în forma ei finală am avut onoarea de a primi încura- 
jările profesorului Charles Morris, care a citit întreaga lucrare. Îi mulțumim pen- 
tru îndelungata noastră prietenie, care durează de ani şi ani de zile, de aproape un 
sfert de secol. 

Ne onorează mult ajutorul pe care ni l-au acordat toate persoanele menționate 
mai sus. 

Deși ştim foarte bine că textul are numeroase pasaje care necesită corecturi şi 
aprofundări ulterioare, ne-am hotărît să îl punem totuşi în fața cititorilor, ca 
treaptă preliminară pentru alte cercetări. 

Lucrarea a fost publicată inițial la Tokyo iar acum este reeditată de Kegan 
Paul International într-o nouă formă, revăzută; sîntem adînc onorați şi sperăm că 
Orient şi Occident. O istorie comparată a ideilor va fi citită de un public mai 
larg. 

Pentru această nouă ediţie, sîntem foarte recunoscători d-lui Peter Hopkins şi 
d-lui Mark Nathanson de la Kegan Paul Intemnationul. Îi sîntem de asemenea 

mult îndatorați d-lui Trevor Leggett de la BBC — care știe foarte bine sanscrită 
şi japoneză şi ale cărui lucrări sînt extrem de bine primite şi în India și în Japonia 
— pentru ajutorul acordat în numeroase situații. Tuturor le mulțumim din inimă. 


HAJIME NAKAMURA 


ProfessorEmeritus, Universitatea din Tokyo 
Director Fondator al /nsfitutului Oriental, Tokyo 


Prefaţa editorului 


Cartea profesorului Nakamura reprezintă o încercare de a dezbate istoria idei- 
lor în special din perspectiva gîndirii asiatice în întregul ei, uneori accentul 
punindu-se însă mai mult pe lumea indiană. Rezultatul este o prezentare a pro- 
blemelor istoriei intelectuale dintr-un unghi destul de diferit de cel în care se pla- 
sează majoritatea istoricilor europeni și americani ai ideilor, care tratează istoria 
filozofiei folosind gîndirea europeană ca normă sau criteriu. Acesta este unul din 
însemnatele merite ale lucrării de față, firesc însă, dat fiind că se datorează dife- 
renţelor dintre tradițiile de cercetare ştiinţifică. Devine totuși destul de limpede, 
pe măsură ce parcurgem textul profesorulu: Nakamura, că vechea dihotomie Ori- 
ent-Occident este în multe privinţe pur şi simplu inadecvată. Anumite probleme 
intelectuale comune au ieșit în prim plan în toate culturile și, dacă dorim să fa- 
cem progrese semnificative în ceea ce priveşte înțelegerea istoriei ideilor, trebuie 
să găsim metode de a depăși preocuparea legată de binomul Orient-Occident. În 
același timp însă — și acesta este paradoxul cărții lui H. Nakamura — la sfîrșitul 
lectunii ne dăm clar seama că multe din temele așa-numitei (de către filozofii 
occidentali) „gindiri modeme“ au apărut și în India, China și Japonia, înainte de 
perioada „occidentalizării“, dar nesistematic şi sporadic. În locul orientării către 
știință întîlnim adesea consideraţii etice extrem de omeneşti. 

Cititorul va descoperi că lucrarea de față este o sursă de informații din cel pu- 
țin două importante puncte de vedere. În primul rînd, H. Nakamura se înscrie în 
tradiția savanților care au fost titularii catedrei de filozofie de la Universitatea din 
Tokyo, savanți de mare calibru intelectual în ce priveşte cantitatea şi calitatea 
exegezei. Cu numai două generații înaintea profesorului Nakamura îl găsim aici 
pe Junjiro Takakusa care, printre altele, a vegheat la publicarea în timpul vieții 
sale a ediției 7aishd din 7ripitaka budistă. Cel care i-a urmat a fost celebrul pro- 
fesor al lui H. Nakamura, dr Hakuju Uji, care, pe lîngă un extrem de util dicționar 
budist şi alte numeroase lucrări, a publicat textul de referință cu privire la Zenul 
chinez — opera în trei volume Zenshiă Shi Kenkyi. În acea lucrare, dr Ui a oferit 
lungi citate şi comentarii din texte care ar fi foarte greu de găsit pentru cititorul 
obișnuit (şi uneori chiar și pentru cel mai puțin obișnuit). Tot astfel, cititorul va 
descoperi în cartea de față că erudiția profesorului Nakamura impune respect, 
fiind documentată la maximum: în loc să-și ascundă sursele în spatele parafraze- 
lor, el oferă adesea citate din cea mai largă gamă imaginabilă de texte şi comen- 
tatori, astfel încît ne putem bucura constant de stilul original al marilor personali- 
tăți din istoria ideilor. 

Orient şi Occident: o istorie comparată a ideilor poate fi considerată o sursă 
de informații și prin faptul că cercetătorii (mai ales cei din domeniul filozofiei 
comparate și al religiei comparate) o vor găsi deosebit de fecundă. Multe din 
comparațiile sugerate de profesorul Nakamura au fost dezvoltate chiar în cartea 
de față. În unele cazuri însă, nerăbdător să exploreze alte zone, autorul a mers 
mai departe, lăsînd în urmă o provocare adresată cercetătorilor ulteriori, aceea de 
a continua să studieze materialul scos la lumină. De multe ori profesorul Naka- 
mura a indicat el însuși anumite aspecte care merită să fie aprofundate. Dacă ar fi 
detaliat chiar el toate fenomenele interesante din punct de vedere comparativ, 
această carte ar fi avut cel puțin un volum în plus. 

Cît priveşte editarea lucrării, ea s-a făcut, ca să spunem așa, în doi „timpi“. 
Dr Gerald Larson a început această activitate în vara anului 1971, la Honolulu. 
După ce a pregătit pentru publicare capitolul I şi o mare parte din capitolul II 
(partea I și a II-a), angajamentele sale anterioare l-au obligat să se întoarcă pe 
„continent“. În acea perioadă, profesorul Nakamura se pregătea să revină la 
Tokyo pentru a-şi relua îndatoririle de șef al departamentului de filozofie indiană 
și budistă de la Universitatea din Tokyo. A devenit astfel necesar să se apeleze la 
un al doilea editor. S-a hotărît atunci ca eu să merg în acest scop la Tokyo, în 
august 1971. Începînd cu partea a III-a din capitolul II, am pregătit manuscrisul 
pentru publicare, încheind în martie 1972. Apoi acesta a fost trimis la Santa Bar- 
bara, în California, unde dr Larson a mai citit încă o dată întregul text. 

Munca de editare nu ar fi putut fi îndeplinită fără inspirația venită dinspre 
H. Nakamura însuși. Prin simplul fapt de a fi lucrat cu el, mulți colegi au fost în- 
demnați să persevercze în maniera mentorului lor (vezi de exemplu Cuvintul 
înainte al profesorului Inada la noua sa traducere din Mălamadhyamakta-kărikăs, 
Hokuseido, 1970). Profesorul Nakamura obţine, fără să facă nimic special în 
acest sens, tot ce este mai bun în cei care vin în contact cu el. El este un om 
vesel, cald și domic să se concentreze imediat asupra problemelor care apar în 
nenumăratele proiecte în care este angajat în mod constant. 

Cît priveşte persoanele fără de care munca mea la Tokyo nu ar fi putut avea 
loc (cel puţin nu la fel de ușor și plăcut), mulțumirile mele trebuie să fie adresate 
mai întîi dnei Dorothy Roberts de la Centrul Orient-Occident din Honolulu, care 
ne-a reunit pe toți atunci cînd s-a aflat că editarea trebuie să se facă în Japonia. În 
al doilea rînd, fără prietenia lui Yoshihiro Matsunami, care îl secondează pe pro- 
fesorul Nakamura la Institutul Oriental din Tokyo, sarcina mea ar fi fost mult 
mai îndelungată şi mai anevoioasă şi mult mai puțin plăcută. Dna Miriam Gould 
de la Centrul Orient-Occident a făcut multe sugestii pe măsură ce verifica textul 
în forma finală. În sfîrşit, editarea la Tokyo nu ar fi putut fi făcută fără munca de 
dactilografiere şi corecturile făcute de Nancy Burr, al căre: incredibil simţ al lim- 
bii a făcut posibilă prezentarea unei cărți care, sper, este la fel de ușor de citit pe 
cât e de importantă. 


RONALD BURR 


Nota traducătorului 


1. Pentru a uşura rostirea corectă a termenilor sanscriți, frecvent utilizați în 
textul de față, reproducem mai jos pasajul relevant cu privire la pronunție din 
Nota asupra editiei la Cele mai vechi Upanișade (Editura Științifică, Bucureşti, 
1993, traducere, studiu introductiv şi comentarii de Radu Bercea, p. 29): 


a se pronunță mai închis, apropiat de rom. ă; 

â, i, i sînt vocale lungi, 

ai, au sînt diftongi; 

7, | sînt vocale, pronunţate ri, li, 

m notează nazalizarea vocalei precedente, ca în fr. bon; 

h este o aspirație surdă a vocalei precedente; 

h este aspirată sonoră, ca în rom. hom,; 

ţ. d sint ocluzive cerebrale, pronunțate cu virful limbii întors spre 
cerul gurii, ca în eng). town, done; nazala cerebrală n și sibilanta 
cerebrală ș au același loc de articulare cu ocluziveie respective; 

Hi este nazala guturală, pronunțată ca în engl. king; 

A este nazala palatală, pronunțată ca în fr. compagnie; 

s este sibilanta palatală, pronunţată ca în rom. scenă; 

€, j sînt africate palatale, pronunțate ca în rom. cinci, geam, 

& înainte de e și i se pronunţă ca în rom. ghem, ghindă; 

> este semivocală, pronunțată ca în rom. iapă, iepure, iureș; 

&h, gh. ch, jh, th, dh, ph, bh sînt sunete unice în care aspirația se 
aude distinct. 


Numele proprii şi termenii chinezi menționați în text au fost transliterați, în 
traducere, potrivit alfabetului pinyin, cel mai comun astăzi în afara lumii anglo- 
suxone, şi nu potrivit alfabetului Wade-Giles utilizat de autor. 


2 Am căutat, de fiecare dată cînd acest lucru a fost cu putință, să apelăm la 
traducerile standard în limba română ale pasajelor citate de H. Nakamura. Cînd 
un autor este citat pentru prima oară, am adăugat în notele de subsol fișa comple- 
tă a ediției române; în restul cazurilor, pentru a evita încărcarea textului, am ape- 
lat la abrevierile comune de tip op. cit. sau ed. cit. Fiind de la sine înțeles că refe- 
ririle la edițiile românești ne aparțin, nu am considerat necesar, cu una sau două 
excepţii, să le semnalăm prin notația N.. În unele situații, atunci cînd profesorul 
Nakamura parafrazează sau citează fără să menţioneze sursa, am marcat prin- 
tr-un asterisc (*) trimiterea la versiunea românească, dacă aceasta a putut fi iden- 
tificată. 

În rarele ocazii în care am putut opta între mai multe versiuni românești, am 
ales-o de regulă pe aceea care se apropie cel mai mult de varianta citată de autor. 
Cînd este vorba de pasaje foarte scurte, am omis adesea cuvenita menționare din 
josul paginii, tot pentru a nu îngreuna textul. În cele cîteva cazuri în care o ver- 
siune românească a unui text citat de H. Nakamura există, fără însă ca traducerea 
să se fi făcut din limba originală — cum ar fi bunăoară Întrebările Regelui Milin- 
da (Institutul European, lași, 1993, traducere de Dumitru Scorțanu) —, am con- 
sultat, dar nu am citat ediția respectivă, preferînd să traducem direct. 


3. Cu puţină vreme înainte ca textul să intre sub tipar, am avut onoarea și 
bucuria să primim cîteva pagini de sugestii și lămuriri chiar de la prof. H. Naka- 
mura. Ținem să îi mulțumim și aici, încă o dată, și să îl asigurăm de profunda 
noastră recunoştinţă. 

Pe de altă parte, pentru realizarea prezentei versiuni românești, ne-am bucurat 
de un neprețuit ajutor din partea multor prieteni și colegi. Se cade să îi pomenim 
aici pe Oana Bâma, Alexandr Belcavski, Florica Bechet, Gabriela Creţia, Radu 
Toma și lulia Waniek, care au parcurs diverse porțiuni din traducere, ne-au oferit 
numeroase sugestii şi ne-au îndreptat multe greșeli. O mențiune specială pentru 
redactorul acestei cărți, Maria Alexe, care a făcut de fiecare dată ca problemele 
cele mai dificile să pară extrem de simple. În final, trebuie desigur spus că tradu- 
cătorului i-ar fi fost cu neputinţă să ducă această versiune pînă la capăt fără iubi- 
rea persoanelor care l-au înconjurat: ele se știu foarte bine și știu de asemenea cît 
de mult le datorează traducerea de față. Le mulțumim încă o dată. 

D.L. 


Introducere 


1. SCOPUL LUCRĂRII 


Această lucrare reprezintă o încercare de localizare, descriere și analiză a 
unor probleme-cheie ale filozofiei, apărute istoricește în evoluţii aproape paralele 
în arii culturale diferite, în Orient și Occident. Termenii „religie“ și „filozofie“ 
vor fi folosiți în cartea de față în sensul cel mai larg. În Occident, între cei doi 
termeni s-a făcut destul de precis distincția, pe cînd în tradițiile orientale linia de 
demarcație este adesea greu de perceput.! Dacă vom insista însă asupra ngorii în 
definiţii, nu vom reuși să remarcăm multe aspecte comune. Este posibil ca o dee 
sau o concepție a unui filozof occidental să-și găsească echivalentul nu la un filo- 
zof oriental, ci la un gînditor religios din Onent, și viceversa. Spre exemplu, în 
Occident virtutea toleranței a fost scoasă în relief mai mult de filozofii din Epoca 
Luminilor decît de exponenții tradiției religioase, pe cînd în Japonia și în China 
aceeași virtute a fost pusă în lumină mai mult de exponenții tradițiilor religioase 
decît de filozofii modemi. Astfel, dacă ne vom limita numai la una dintre cele 
două, fie la religie deci, fie la filozofie, vom pierde poate din vedere unele trăsă- 
turi comune interesante. Această carte este axată mai ales pe „gîndirea filozofi- 
că“, dar uneori vom lua în considerație simboluri și practici care sînt inseparabile 
de religie. 

Prin „evoluţii paralele“ înțelegem faptul că în diferite regiuni ale lumii au 
apărut subiecte de reflecţie similare, chiar dacă nu și concepţii similare, în anu- 
mite stadii ale dezvoltării culturale. Cu alte cuvinte, se pare că anumite probleme 
intelectuale sînt caractenstice pentru anumite etape din istoria culturii. Aceasta 
nu înseamnă, bineînţeles, că teme asemănătoare s-au ivit exact în același timp; 
sperăm însă ca, în cele ce urmează, să arătăm că istoria ideilor din fiecare arie 
culturală a cunoscut un proces de evoluție similar, în ce privește problemele in- 
telectuale. 

Prin „arie culturală“ desemnăm zona în care un popor avansat din punct de 
vedere cultural și-a statomnicit propria tradiție culturală, în felul său specific. Spre 
exemplu, India, China, Japonia, Israel, Grecia etc., Europa medievală sau statele- 


1 În acest sens, întîlnim o afirmaţie categorică: „Sugerez foarte serios ca termeni de ti- 
pul «creștinism», «budism» şi alţii asemenea să fie abandonaţi, întrucît nu se pot susţine, 
odată ce sînt puși sub semnul întrebării. Cuvîntul «religie» a avut multe înțelesuri: ar fi mai 
bine dacă am renunţa și la el, în parte din cauza ambiguităţii lui generatoare de confuzii, în 
parte pentru că marea majoritate a sensurilor sale tradiţionale se dovedesc, la o privire aten- 
tă, nepotrivite. Singura semnificaţie adecvată care i se poate atribui termenului este cea de 
«aeligiozitate»." (Wilfred Cantwelt Smith, 7he Meaning and End of Religion. A New 
Approach to the Religious Traditions of Manikind. New York, Macmillan, 1962, p. 178.) 

națiuni din Europa modemă pot fi denumite arii culturale. Prin utilizarea noțiunii 
de „arie culturală“ încercăm să evităm vechea dihotomie Orient-Occident. Onen- 
tul nu reprezintă o unitate culturală: el este alcătuit din diverse arii culturale. De 
exemplu, deși nu putem nega existența unor fenomene similare, cultura japoneză 
este radical diferită de cea indiană. Atunci cînd vom dori să facem o afirmație 
privitoare la o cultură anume, nu vom folosi deloc dihotomia menționată mai sus. 
Uneori, desigur, vom apela la denumirile convenționale, pentru comoditatea ex- 
punerii; în aceste cazuri, prin „Occident“ ne vom referi la tradiţia gîndirii greco- 
iudeo-creștine, iar prin „Orient“ — mai ales la tradiţiile Indiei, Chinei, Japoniei 
etc. Unul dintre principalele scopuri ale prezentei lucrări este însă de a demonstra 
și lipsa de adecvare conceptuală a unei asemenea dihotomii; oricum, în general 
ne vom opri la arii specifice, precum Grecia, India, Japonia etc. 

Cînd punem în discuție problemele comune ivite în diferitele stadii ale dez- 
voltării culturale, dorim, de fiecare dată, să lăsăm faptele și textele să vorbească. 
Este preferabil să nu specificăm cîte stadii se cer acceptate, chiar dacă sîntem 
ferm convinși că au existat cu adevărat unele stadii. Trebuie să udăugăm că îm- 
părțirea pe etape și epoci propusă aici nu este decît experimentală; principala 
noastră intenție rămîne aceea de a prezenta unele concepții sau teme similare 
care se pot remarca în diverse arii culturale. 

În cercetările recente a existat tendința de a se evita studiile comparate. Reac- 
ţia față de ele este exprimată prin truismul: „Asemănările aparente sînt în reali- 
tate diferențe mascate." Se susține că este necesar ca sensul fiecărui termen să fie 
luat în considerație în lumina propriului context istoric și sistemic. Un rezultat al 
acestei perspective este că orice încercare de a face o analiză comparativă a ajuns 
să fie considerată suspectă. Savanţii s-au lansat recent, mai ales în Japonia, în 
studii minuțioase și extrem de specializate. Și noi am urmat această direcție. De 
exemplu, atunci cînd am scris un articol despre Vedănta timpurie pentru Harvard 
Journal of Asiatic Studies, ne-am concentrat asupra aspectelor de natură pur tex- 
tuală și ne-am îndreptat întreaga atenție asupra identificării citatelor din tibetană 
în originalul sanscrit. Treptat însă, am ajuns să credem că această orientare a 
mers prea departe. Fiecare studiu făcut de un specialist trebuie, într-o anumită 
etapă, să fie plasat într-un cadru comprehensiv, pentru a clarifica semnificația 
întregii probleme. În opinia noastră, acum se face simțită nevoia de a lua din nou 
în considerație, dintr-o perspectivă comparatistă, unele dintre problemele istoriei 
gîndirii, deși nimeni nu are uriașa competență de a trata în profunzime toate tra- 
dițiile culturale, poate că se va ivi ceva important și din eforturile modeste depu- 
se în direcția comparatismului. 

Metodologic, cartea de față urmează o „abordare pe probleme“2. Există multe 
lucrări de religie comparată, dar ele adoptă de obicei un criteriu care ar putea fi 


2 Această abordare a fost folosită și în studiile occidentale de filozofie, de exemplu de 
Wilhelm Windelband în Lehrbuch der Geschichte der Philosophie, ediţia a IX-a şi a X-a, 
complet revăzută, îngrijită de Erich Rothacker, Tuebingen, Verlag, von J. C. B. Mohr 
(Paul Siebeck), 1921. Ediţia engleză, A History of Philosophy with Special Reference to 
the Formation and Development of Its Problems and Conceptions, traducere autorizată de 
James H. Tufts, New York, 1921. 

denumit „criteriul ism-elor“ (hinduism, budism etc.), fiind rareori întocmite în 
funcție de problemele tratate. Cărțile de istoria filozofiei nu sînt mai puține ca 
număr, dar modul lor de expunere se bazează mai ales pe diferențele dintre școli 
sau dintre filozofi şi nu pe probleme ca atare. Adoptînd o metodă diferită de cea 
obișnuită, am don să analizăm istoria ideilor pommind de la anumite teme esenția- 
le din fiecare stadiu al dezvoltării culturale. Cînd o idee este expusă sau evaluată 
qua idee, este nevoie de o largă deschidere. Trebuie trecute în revistă teorii sau 
probleme similare din tradiții diferite. Cu ajutorul acestei metode, ideea în cauză 
poate fi evaluată mai bine. Cînd examinăm, de pildă, conceptul de „lege“ (dhar- 
ma) din filozofia indiană sau budistă, „abordarea pe probleme" demonstrează că 
poate aduce lămuririle necesare. Dacă vom acorda atenția cuvenită concepțiilor 
cu sens similar din diverse arii culturale, problema dharmei se va clarifica. Ideea 
va fi localizată, analizată și apoi inclusă într-o sferă ma: largă, iar specificitatea 
ei va deveni evidentă. Trebuie să recunoaștem, bineînțeles, că afirmații sau for- 
mulări similare pot avea roluri diferite sau chiar contrare, în diverse contexte is- 
torice. De exemplu, respectul pentru Confucius a avut un rol progresist în Epoca 
Luminilor din Occident, jucind însă un rol conservator în Japonia de după Res- 
taurația Meiji. 

În prezenta lucrare dorim să evităm compararea unei religii în întregul ei cu 
altă religie, luată tot în întregul ei. Cercetătorii din domeniul religiei comparate 
au realizat deja, cu mai mult sau mai puţin succes, asemenea studii și nu este ne- 
cesar să reluăm descoperirile lor. Deoarece studiile de acest gen sînt și dincolo de 
competența noastră, ne vom limita să scoatem la lumină unele subiecte de reflec- 
ție din diverse sisteme religioase și filozofice. 

Am constatat cu durere că aspectele profunde ale filozofiei orientale care 
ne-au stîmit interesul se află la prea mare adîncime pentru ca, din perspectivă 
temporală, să putem ajunge la ele în scurtul răstimp în care ne este permisă ex- 
plorarea. Spre regretul nostru, am fost prea adesea obligați să rămînem la supra- 
față. In volumul de față nu vom dezbate fiecare temă importantă, din fiecare tra- 
diție; aceasta ar fi o sarcină cu mult dincolo de scopurile lucrării. Am preferat să 
scoatem în relief numai acele probleme care apar în anumite etape în diverse arii 
culturale. 

Periodizările pe care le-am operat și stadiile de dezvoltare pe care le-am sta- 
bilit nu sînt decit experimentale. Numai după identificarea unor elemente său 
concepții comune în istoria ideilor din diferite tradiții putem face judecăți sigure 
asupra periodizărilor sau stadiilor. Acest lucru trebuie însă să se bazeze pe fapte 
solide și credibile. Altminteri, interesul față de orice teorie dată poate duce cu 
siguranță la denaturarea faptelor. Unele concepții sau idei la care ne vom referi 
nu pot fi încadrate într-o perioadă anume. De exemplu, subiectele pe care le vom 
analiza în capitolul dedicat Antichității nu sînt obligatoriu limitate la epoca anti- 
că; multe dintre ele s-au perpetuat chiar pînă în perioada modernă. Dar atunci 
cînd ideile respective ni s-au părut caracteristice în primul rînd pentru Anticki- 
tate, le vom pune în discuție în acel capitol, și nu în altul. 

Unii orientali susțin că gîndirea orientală din cea mai veche epocă are o spe- 
cificitate a ei şi o însemnătate care nu-și găsesc pereche în filozofia occidentală. 
Pentru a contracara această opinie, am citat multe aspecte paralele din lucrările 

clasice ale Occidentului. Pe de altă parte, „gîndirea medievală“ este o categorie 
amorfă în tradițiile orientale. Savanţii au opinii diferite despre periodizarea gîn- 
dirii medievale din țările Orientului, în vreme ce Evul Mediu european este rela- 
tiv bine delimitat. Ca atare, în capitolul despre gîndirea medievală am urmărit nu 
atît exemplificarea din perspectiva occidentală, cît citarea paralelelor orientale. 

Mulţi cercetători ai istoriei intelectuale au sugerat că gîndirea modemă nu a 
existat în țările orientale înainte de introducerea civilizației europene. Îndepărtîn- 
du-ne de abordarea obișnuită, am dorit să oferim exemple de gîndire modemă în 
stadiile sale incipiente, preferînd în principal să ne referim la zona Orientului. Pe 
scurt, metoda de a localiza problemele și ideile este aceeași în întreaga carte, însă 
ceea ce dorim să subliniem prin citarea de exemple diferă de la caz la caz. Acest 
lucru nu reflectă altceva decît starea actuală a cercetărilor şi climatul general de 
opinie în rîndul celor interesați de domeniul nostru. 

Ca specialist în filozofia indiană și budistă, nu putem să nu vedem lucrurile 
din propriul punct de vedere. Aspecte importante din alte tradiții religioase și fi- 
lozofice au scăpat poate atenției noastre. Sperăm însă ca studiul care unnează să 
creeze un teren propice pentru dezbaterea fenomenelor comune diferitelor tradiții 
şi un cadru mai larg pentru înțelegerea semnificației fiecărei tradiții. 

În acest context am consultat pasajele relevante din traducerile făcute de ex- 
perţi în diversele domenii tratate. În cazul textelor occidentale, ne-am bizuit pe 
traducerile sau studiile realizate de specialiști; cînd am citat însă din textele ori- 
entale (mai ales japoneze, indiene și chineze), am revizuit frecvent versiunile 
existente, prin confruntare cu originalul. Acolo unde am citat textual, am men- 
ționat sursele în note. În plus, am tradus multe fragmente din lucrările orientale, 
mai ales japoneze, direct din original. Și acest lucru se găsește precizat în notele 
de subsol. 

Întrucît scopul cărții de față este de a prezenta un rezumat al evoluţiilor paka- 
lele din istoria intelectuală3, nu vom analiza nici o problemă anume în toate deta- 
iile; chiar şi o singură problemă ar necesita un volum întreg, de explicații. Acolo 
unde a fost posibil, am făcut trimitere la lucrările de referință existente. 


2. CÎTEVA REFERIRI LA ÎNCERCĂRILE COMPARATIVE 
DIN PERIOADA CLASICĂ 


Faptul că anumite idei filozofico-religi oase sînt comune Orientului şi Occi- 
dentului a fost remarcat de unii dintre vechii greci. Megasthenes (c. 300 a. Chr.), 
trimis ca ambasador în India de Seleucos, monarhul Siriei, a pus în evidenţă di- 
verse similitudini: „În multe privințe, părerile lor (ale brahmanilor indieni) sînt la 


3 O lucrare deosebit de importantă este cea a lui Walter Ruben (/ndische und grie- 
chische Metaphysik in Zeitschrift der Indologie und Iranistik, Deutsche Morgenlândische 
Gesellschaft, 1931, vol. 8, pp. 147-227). Întrucît am scris cartea de faţă în timpul petrecut 
la mai multe universități americane, nu am putut include toate importantele rezultate ale 
savanților germani menţionate în acest articol. 

fel cu cele ale grecilor.“ Mai departe, Megasthenes spune: „Înce privește creațiu- 
nea, natura sufletului și multe alte asemenea, ei dau glas unor idei asemănătoare 
cu cele ale grecilor.“ Clement Alexandrinul a afirmat şi el că filozofia este uni- 
versală și că se regăsește la diferite popoare avansate din punct de vedere cultu- 
ral, atît din Orient, cît și din Occident. „Așadar filozofia, acest bun foarte folosi- 
tor, a înflorit din vechime la barbari și a strălucit printre neamuri; mai tîrziu a 
ajuns şi la eleni. În fruntea filozofiei au stat profeţii la egipteni, haldeii la asi- 
rieni. druizii la gali, samaneii la bactrieni, filozofii la celți, magii la perşi — care 
prin magie au prezis nașterea Mintuitorului, au fost conduși de o stea și au sosit 
pe pămîntul iudeu —, gimnosofiștii la indieni și alți filozofi barbari...“2 Unele 
trăsături comune ale gindirii greceşti și indiene au fost remarcate și de Aristobul 
peripateticul.5 Similitudinea de idei nu le-a scăpat nici arabilor medievali. Cu 
privire la „lucrurile create, atit intelligibilia, cît şi sensibilia“, al-Biruni (c. 1030 
a. Chr.), un învățat musulman din Arabia, ne spune că: „Vechii greci gîndeau 
aproape la fel ca hindușii."4 

Prin contrast, filozofia chineză a ajuns să fie luată mult mai tîrziu în conside- 
raţie de unii gînditori occidentali, cum ar fi Leibniz5, Wolf, Voltaire etc. Istoria 
ideilor din Japonia nu pare să se fi bucurat de atenția cuvenită din partea com- 
paratiştilor. Acolo unde este cazul, sperăm că ni se va permite să cităm exemple 
din cultura japoneză. Trebuie de asemenea să atragem atenția asupra faptului că 
şi în Onent studiile comparate au reprezentat un subiect de mare interes în peri- 
oada clasică. Filozofi hinduși au elaborat sofisticate descrieri comparative ale 
diferitelor sisteme filozofice și au lăsat minunate capodopere, precum Sarvadar- 
sana-sangraha a lui Madhava (c. 1350). În China, după introducerea budismului, 


1 Megasthenes. /ndika., fragm. XLI, pp. 100-101. Pentru un nou studiu asupra lui Me- 
gasthenes, cf. Allan Dahlquist. Megasthenes and Indian Religion. A Study in Motives and 
Types. Stockholm. Găâteborg şi Uppsala. Almquist and Wiskell. 1962. 

2 Megasthenes. /ndika, fragm. XLII. p. 104. (Versiunea românească, Clement Alexan- 
drinul. Scrieri, partea a II-a, Srromarele, |, 71, 3-4. Editura Institutului Biblic și de Misiune 
al Bisericii Ortodoxe Române. București. 1982, p. 52, traducere de D. Fecioru.) Potrivit 
lui Clement Alexandrinul. Megasthenes ar fi afirmat că filozofia greacă nu este esențial 
diferită de cea indiană sau de cea ebraică. „Cu mult mai vechi decît toate aceste neamuri 
este neamul iudeilor: și Filon pitagoricianul arată, cu multe dovezi, că filozofia scrisă a 
iudeilor este anterioară filozofiei elenilor; dar nu numai Filon arată lucrul acesta, ci și 
Aristobul pernpateticu! şi alții mai mulți, ca să nu zăbovesc înşirindu-i nume cu nume. 
Scriitorul Megastene, contemporan cu Seleuc Nictor, în cartea a treia a lucrării sale /ndica 
scrie foarte lămurit acestea: «Toate cele spuse despre natură de vecbii filozofi greci au 
fost spuse de filozofii care au trăit în afara graniţelor Greciei, fie în India, de brahmani, fie 
în Siria. de așa-numiții iudei». (Megasthenes. /ndika, fragm. XLII sg. p. 103). Versiunea 
românească a pasajului, Clement Alexandrinul, Scrieri, ed. cit., II, p. 53. (Stromarele, |, 
72, 4-5.) 

3 Megasthenes. /ndika. fragm. XLII sq., p. 104. 

4 Albenuni 's India. An Account of the Religion, Philosophy, Literature, Geography, 
Chronology, Astronomy, Customs, Laws, and Astrology of India about A. D. 1030. Ediţie 
engleză, cu note şi indici. de Edward C. Sachau. vol. 1. Londra, Triibner and Co:;, 1888, p. 33. 

5 Opiniile lui Leibniz despre gîndirea chineză au fost analizate de Philip P. Wiener in 
Philosophy East and West, vol. XIL. nr. 3, octombrie 1962, pp. 195-202. 

compararea diverselor sisteme religioase și filozofice a dat naștere la: dezbateri 
aprinse; opere voluminoase, ca Hongming ji a lui Seng Yu (445-518) sau Guang 
hongming ji a lui Dao Xuan (596-667), au apărut ca rezultat al acestui lucru. 
În Japonia, maestrul Kikai$, întemeietorul budismului Vajrayâna japonez 
(Mikky6), a dovedit un mare interes pentru analiza comparativă. Tominaga Na- 
kamoto ne-a lăsat ingenioase lucrări” în care compară budismul, șintoismul, con- 
fucianismul şi daoismul. Cu ani în urmă am tradus o parte din lucrările lui Tomi- 
naga în japoneza modernă, am scris o carte despre el și am rămas profund impre- 
sionați de atitudinea sa aproape științifică. Motivația noastră în scrierea prezentu- 
lui volum nu se regăsește dec: numai în cercetarea occidentalăs, ci şi în ariile cul- 
turale ale Asiei. 


6 Lucrările sale din domeniul studiilor comparate sînt: Sangă Shiilă, Jaji-shin-ron şi 
Hiz&-hoyaku. 

7 Shutsujă Kâgo şi Okina-no Fumi. 

3 În ultimele decenii au apărut diverse cărți valoroase despre istoria universală a filo- 
zofiei: 

Encyclopedie de la Pleiade, Histoire de la Philosophie, |. Orient-Antiquite-Moyen 
Age, volum publicat sub conducerea lui Brice Parain, Editions Gallimard, 1969, 1728 Pp. 

Hans Joachim Storig, Kleine Weltgeschichte der Philosophie, W. Kohlhammer Ver- 
lag, ediția a X-a, revizuită, Stuttgart, 1968. 

Kurt Schilling, Weltgeschichte der Philosophie, Duncker und Humbolt, Berlin, 1964. 


CAPITOLUL 1 


MITURI, ZEI ȘI SACRIFICII. 
GÎNDIREA ÎN COMUNITĂȚILE 
AGRARE TIMPURII 


| 
Contextul social 


1. INTRODUCERE 


Periodizarea pe care o propunem, începînd din acest capitol și continuînd 
în următoarele, este: (1) gîndirea în comunitățile agrare timpurii; (2) apariția 
filozofiei și dezvoltarea heterodoxiilor; (3) religiile universale timpurii şi ide- 
ologia statului universal; (4) gîndirea medievală; (5) gîndirea modernă. În 
fiecare capitol, aria culturală a Indiei va servi ca reper, atît pentru a prezenta 
un set de aspecte caracteristice unui stadiu anume, cît și pentru a oferi un 
context în care să poată fi puse în discuţie analizele comparative mai largi. 
Am ales India ca punct de pornire sau normă pentru expunere din următoare- 
le motive: (1) cultura indiană oferă un corpus impresionant de informații, în- 
cepînd cu perioada vedică și pînă în prezent, furnizînd așadar, din punct de 
vedere diacronic, o documentaţie bogată pentru fiecare dintre etapele mai sus 
menționate; (2) cultura indiană, atît cea veche cît și cea modernă, este mar- 
cată, în orice epocă, de o mare diversitate a tradiţiilor filozofice și religioase, 
oferind așadar, din punct de vedere sincronic, o vastă gamă de probleme ca- 
racteristice unui stadiu anume; (3) filozofiile și religiile Indiei reprezintă, de 
cîteva decenii încoace, ținta principală a propriilor noastre cercetări și astfel 
ne servesc, în mod firesc, ca fundal pentru toate reflecțiile cu privire la divei- 
se subiecte din istoria ideilor. Ultimul motiv indică limpede o anume părtini- 
re, însă una de care sîntem pe deplin conștienți și pentru care nu cerem nici 
un fei de scuze. Atiîta vreme cît știi de la ce presupoziţii pornești și ce per- 
spectivă adopți, reduci riscul de a distorsiona faptele. 

Aici ar trebui menționat un corolar important la comentariile de mai sus. 
Prin trecerea în revistă a temelor comune din istoria ideilor pornind de la 
gîndirea indiană, diferențele din sfera istoriei intelectuale devin la rîndul lor 
vizibile și, poate, dintr-un unghi oarecum nou. Cînd vom analiza perioada 
apariției filozofiei și a dezvoltării heterodoxiilor (Capizolul 11) de pildă, nu 
vom trata sistematic filozofia lui Platon și Aristotel, pentru că gînditori de un 
asemenea nivel de sofisticare apar nurnai în Grecia. Cu alte cuvinte, ei nu au 
echivalent în afara contextului grecesc din această epocă. De-abia în perioa- 
dele medievale mai tirzii India, China sau Japonia vor da gînditori la fel de 
sofisticați. De asemenea, în lucrarea de față nu vom încerca să prezentăm sis- 
tematic zantra hindusă și budistă din punct de vedere intercultural, întrucît 
acest fenomen nu se regăseşte decit în gîndirea medievală indiană (Capitolul 
IV). Tot astfel, cînd vom trata gîndirea modernă timpurie (Capitolul V), mul- 
te din subiectele filozofiei europene contemporane — de exemplu probleme- 

le legate de fizică, matematică, filozofie a istoriei etc. — nu vor fi atinse 
aproape deloc, întrucît ele nu își găsesc echivalent în ariile culturale ale In- 
diei, Chinei, Japoniei etc. Așadar, deși această carte se concentrează asupra 
aspectelor similare aparute în evoiuţia istoriei intelectuale în diverse arii cul- 
turale, totuși, în fiecare etapă. vor deveni manifeste și importante diferențe. 


2. VIAŢA SEDENTARĂ 


O etapă crucială în dezvoltarea culturi: a apărut atunci cînd oamenii âu 
ajuns să ducă o viață socială sedentară în care, renunțind la viața nomadă, au 
început să se îndeletnicească cu creșterea vitelor și cu agricultura. Aceasta nu. 
înscamnă că nu a existat reflecţie înainte de etapa „agrară“. Dimpotrivă, 
inulte studii remarcabile de antropologic și de :storie a religiiler indică im- 
portanța ideilor sau a gîndirii anterioare acestei etape. Textul de față tratează 
însă marile tradiții din acel punct im care cle pot fi urmărite prin documente 
sau însemnări. 

Despre cultura vedică se spune adesea că seamână cu cca a grecilor din 
perioada homerică, cu cea a celților irlandezi dc la începutul erei creștine sau 
cu cea a germanilor și a slavilor precreştin: de mai tirziu Viața socială pe 
care o putem deduce pornind de la Rg-Vedu se aseamănă în multe privinţe cu 
cea a grecilor primitivi sau cu cea u germanilor piimitivi -— aşa cum ne-o 
descrie Cezar. Oamenii locuiau în sate (pur îr: sanscrită, polis în greacă; ma 
tirziu, grâma în sanscrită). În epoca vedică ..... tribul era, de fapt, unitatea 
politică, fiind organizat cam cum este astăzi la afpani sau aşa cum era la ger- 
maâni în timpul lui Tacit. Tribul (jana) consta dinu-un număr de așezări (vis), 
care la rindul lor erau formate dintr-o mulțime de sate (grâma). Organizarea 
militara a tribului pare să se fi bazat pe aceste diviziuni. Casele care alcătuiau 
satul par să fi fost construite în întregime din lemn, așa cum erau încă și pe 
vremea lui Mepasthenes. În fiecare casă ardea focul domestic. Pentru protec- 
tic în fața dușmanilor sau a inundațiilor, în locurile inalte se construiau incin- 
te fortificate (denumite pur) facute din pămint şi consolidate cu stîlpi de 
lemn sau uneori cu pietre. Nimic nu arată că ele erau locuite și cu atît mai 
puţin că pur insemna «localitate maicy» sau «oraş», aşa cum s-a întimplat mai 
tîrziu“!. De la Re-Veda încoace, în textele indiene termenul pentru „sat“ este 
gruma. 

Indienii din perioada vedică par să fi trâit în sate răspîndite în întreaga 
tară, aflate la mai mare sau mai mică distanţă unele de altele și unite prin dru- 
muti. Satul este pus în contrast cu pădurea (uranva), iar plantele și animalele 
lui cu cele sălbatice.? Satele adăposteau atît oameni, cît şi vite, cai şi diverse 

' A. A. Macdonell. A Fistory o/ Sanshazt Literature, New York. D. Apleton and Co., 
p. 157 sa. 

2 Arthur Anthony Macdonel! și Arthur Berriedale Keith. Vedic /ndex of Names and 
Subjects. Londra. ]. Murray, 1912, vol. L. pp. 224-247. 

animale domestice. Grînele erau depozitate tot în sat și tot aici vitele se în- 
torceau de la păscut, seară de seară. Satele erau probabil deschise, deși poate 
că în jurul lor se construiau uneori și fortificații. Se presupune că satele con- 
stau din case separate și împrejmuite, însă în literatura vedică nu se găseşte 
nici un detaliu în acest sens. 

Relaţiile dintre săteni sînt greu de stabilit cu certitudine. În mai multe 
pasaje, cuvîntul grăma pare să fie folosit cu sensul derivat de „grup de 
oameni”. Acest sens provine poate din utilizarea termenului pentru a desem- 
na „oamenii din sate“. Grăma poate fi înțeles ca un grup de mai multe fami- 
|i:, care nu alcătuieşte neapărat și un clan, ci numai o parte a unui clan (vis). 
Literatura vedică ne spune puține lucruri despre economia socială a satului. 
Nimic nu arată că însăși comunitatea stăpînea pămînt. Puținele dovezi care 
ne stau la dispoziție indică faptul că exista proprietatea individuală asupra 
pămîntului; însă acest lucru însemna probabil, în fapt dar nu și prin lege, că 
mai degrabă familia, și nu individul, stăpînea pămîntul. 

Satul nu pare să fi alcătuit o unitate în sens juridic şi cu greu se poate afir- 
ma că a reprezentat o unitate politică. Fără îndoială că el includea, pe lîngă 
posesorii-cultivatori de pămînt, și diverși slujitori, precum și brahmari și 
ksatri va care puteau, prin voia regelui, să dețină drepturi într-un sat fără a 
cultiva de fapt pămintul. Slujitorii erau rotari (rathakăra), dulgheri (zaksan), 
fierari (/armăra) şi aşa mai departe, insă, după cîte se pare, ei nu erau, în nici 
un fel, membri ai grupului efectiv al satului. Toţi oamenii din sat erau supuși 
din punct de vedere politic unui „guvernator“ şi nu cuiva ales dintre ei. Poate 
că postul în sine era însă ereditar sau poate că era totuși ocupat printr-un fel 
de alegeri. 

Nu există dovezi clare cu privire la existenţa oraşelor. „Baza societăţii ve- 
dice fiind familia patriarhală, conducerea tribului era adesca ereditară... Pu- 
terea conducăteruliii nu era în nici un caz absolută, fiind limitată de voința 
poporului, ex.::-1 ...:4 în adunarea tribală (samiti)."3 Sabhă şi samiti (sfaturile 
obștei) reprezeniau forme de control asupra puterii conducătorului. (Ter- 
menul sabhă este asociat cu cuvîntul germana Sippe.*) 

Cele mai vechi urme ale vieţii rurale din cadrul marilor civilizații apărute 
în Orientul Apropiat antic în văile fluviilor indică un context social similar, 
acolo însă, așa cum bine se știe, sistemul de organizare în sate a evoluat, în- 
tr-o epocă mult anterioară Indiei ariene, către o structură „urbană“, printre al- 
tele și datorită problemelor generate de condițiile locale de pe valea fiuviului 
respectiv — Tigru, Eufrat, Nil etc. 

O comparaţie între viața oamenilor din epoca vedică şi cea din polis-ul 
grec relevă un contrast interesant. În Grecia, unitatea de organizare socială 
era oraşul. Orașul grec includea un loc de întrunire, care conținea o Vatră Sa- 


3 [bid.. p. 158. 
1 Adolf Kaegi, ?he Rg-Veda: The Oldest Literature of the Indians. traducere de 
R. Arrowsmith. Boston. Ginn and Co., 1896, p. 114. nr. 59. 

cră unde se păstra adesea o flacără mereu aprinsă. O asemenea relaţie religi- 
oasă, esențială pentru oraș, nu se întîlnește în India. Deși o sală de întruniri a 
orașului (santhăgăra) exista cel puțin din perioada de apariție a budismului, 
ea nu avea nici o legătură directă cu o religie specifică. 

Un alt contrast destul de semnificativ apare din compararea satului vedic 
cu situația din vechea Japonie. Structura socială a Japoniei preistorice nu este 
clară, dar uriașele morminte$ care datează din această epocă, la fel ca și cele 
din Coreea, sugerează existența unei societăți aristocratice — oamenii îngro- 
paţi în ele trebuie să fi dispus de un mare număr de lucrători. Găsim, poate, 
prefigurată aici atitudinea japoneză de mai târziu, de respect pentru Împărat și 
pentru conducătorii politici şi militari; această atitudine nu este însă prea 
marcată în istoria Indiei premusulmane, iar diferența reprezintă un factor de- 
cisiv în formarea caracterului fiecăreia dintre cele două societăţi. În plus, în 
Japonia numeroase clanuri şi triburi s-au unit foarte devreme sub stăpînirea 
unei singure familii puternice, care ulterior a devenit Familia Imperială. În 
acest context, mai trebuie adăugat că japonezii atinseseră deja stadiul în care 
existau comunități agrare stabile și începuseră să cultive orezul înainte de in- 
troducerea culturii chineze, sub toate aspectele ei, de pe continentul asiatic. 

În China, primele aşezări apar într-o epocă foarte îndepărtată. Deşi struc- 
tura și natura comunităților agrare din China timpurie sînt dificil de stabilit, 
viaţa locuitorilor pare să fi fost similară cu cea din India. Oamenii nu-și do- 
reau decît să se bucure de viață în această lume, iar suprema împlinire a vieții 
era cîntată astfel: 


Lucruri au ei din belșug, 

căci binecuvîntat le e felul. 

Lucruri au ei și toate sînt bune, 

căci în pace se află unul cu altul. 
Lucruri au ei din destul, chiar prisos, 
căci încîntător le e felul.? 


Oamenii erau recunoscători Cerului: „Cerul le făcea pe plac şi îi îngrijea 
şi îi apăra“.8 


5 D.N, vol.I, p. 91. Termenul santhăgăra nu a fost niciodată folosit cu referire la întru- 
nirile de la curtea regală. Cf. Edward James Rapson, The Cambridge History of India, Cam- 
bridge University Press, 1922, vol. I, p. 156; Journal o/the Pali Text Society, 1909, p. 65. 

6 [storia regatului Wei (Wei shi) spune despre vechea Japonie: „Cînd Himiko (o mare 
regină a Japoniei) a murit, a fost ridicată o movilă înaltă, care era, de jur împrejur, mai 
mare de o sută de pași. Peste o sută de slujitori, bărbați și femei, au urmat-o în monmînt.“ 
(Sources of Japanese Tradition, antologie de Ryusaku Tsunoda, Willian Theodore de 
Bary și Donald Keene, Columbia University Press, New York, 1958, p. 8.) 

7 The Book of Songs, tr. din chineză de Arthur Waley, New York, Grove Press, 1960, 
oda numărul 163. 

8 Din Shu Jing. (Sources of Chinese Tradition, antologie de Win. Th. de Bary, Wing- 
tsit Chan și B. Watson, Columbia University Press, 1960, p. 13.) 

3. APARIŢIA IERARHIILOR SOCIALE 


Începînd cam de pe la anul 1000 a. Chr,, arienii au înaintat către sud-est și 
s-au așezat în zonele situate de-a lungul cursului superior al Gangelui. Acolo 
au întemeiat multe comunități sătești mici, îndeletnicindu-se mai ales cu agri- 
cultura. Sistemul social și complexul cultural care s-au format aici au in- 
fluențat profund India din epocile mai târzii. Triburile menționate în Rg-Veda 
şi-au extins probabil stăpînirea prin expansiune sau amalgamare, dar nici mă- 
car acum nu au apărut mari regate; de altminteri, nici viaţa urbană nu s-a dez- 
voltat prea mult. 

Textele Grhyasătras par a face aluzie la existența unor mici principate, 
regate sau state. Pămîntul era socotit a fi sub jurisdicția „regelui“. La „partea 
regelui“! dintr-un sat se face referire încă din Arharva-Veda. Expresia „dori- 
tor de sat“ (grămakâma), frecventă în Samhitele tirzii, sugerează existența 
practicii prin care regele le oferea favoriţilor săi prerogative asupra satelor, în 
ceea ce priveşte încasarea impozitelor. Mai tîrziu s-a dezvoltat ideea că rege- 
le este stăpînitorul întregului pămînt, ceea ce a condus simultan la teoria că 
cei care primesc asemenea donaţii devin posesori de pămînt subordonați. 
Însă în Vede nu se găseşte nici o urmă a acestor concepții, cu excepția cuvîn- 
tului grâămakăma, dar care se referea probabil la acordarea unor privilegii 
regale şi nu la împroprietărirea cu pămînt — aşa cum demonstrează cazul 
similar al vechilor germani. Asemenea donații au dus, se pare, la deteriorarea 
statutului adevăraţilor cultivatori și la transformarea lor în arendași.? 

S-a demonstrat că satele din secolul al IV-lea a. Chr. erau delimitate prin 
graniţe naturale, precum păduri, desişuri, ape curgătoare, dealuri, jungle și 
cîmpii (prastara).? Satul propriu-zis era alcătuit din case, mai ales locuinţe 
țărănești, acoperite cu stuf şi paie. O casă individuală, adăpostind o singură 
familie, reprezenta o unitate a vieţii sătești. Întreaga așezare se numea vasati, 
iar un grup de sate primea numele de grămată. Satul depindea de fîntîni pen- 
tru aprovizionarea cu apă, acestora fiindu-le atașate jgheaburi (nipâna). Fîn- 
tînile erau curățate de fintînari, numiţi udagăha sau udakagăha. Zona din ju- 
rul aşezării sătești consta din teren arabil, pășuni, plantații de bambus, de 
trestie sau de pomi roditori, grădini cu ierburi și plante, păduri exploatate 
pentru cherestea și zone bogate în sare. Pămîntul lucrat era împărţit într-un 
număr de parcele (setra), anume pregătite pentru diverse culturi. 


1 V. M. Apte, Social and Religious Life in the Grhyasătras, Ahmedabad, text tipărit 
de către autor, 1939, p. 52. Cartea conţine scurte treceri în revistă ale condiţiilor sociale 
reflectate în literatura vedică (de la Rg-Veda la Sranta-siitras) şi în literatura avestică tim- 
purie. 

2 Macdonell şi Keith, Vedic Index, op. cit. p. 246. 

3 Vasudera Sharana Agrawala, India as Known to Pânini, A Study of the Cultural Ma- 
terial în the Ashtadhyayi, Lucknow, University of Lucknow, 1953, pp. 141-143. 

Se pare că terenurile agricole erau verificate sistematic de către inșpec- 
torii speciali denumiți „făcători-de-cîmp“ (4șetrakăra), care măsurau fiecare 
suprafață cultivată. Aria estimată a acestora era apoi exprimată și în cantita- 
tea necesară de seminţe. Împărțirea terenului arabil în parcele (kșezra) arată 
că acestea se aflau în posesie individuală, existînd însă și terenuri în proprie- 
tate colectivă. Păşunile pentru vite par să fi fost deţinute în comun. Satul 
avea ferme de vite (goș/ha sau vraja), dar existau şi aşezări numai de păstori 
(&hosa). Fermele se mutau din loc în loc, în funcţie de nevoia de nutreţ. Pă- 
mîntul satului era întru totul delimitat, ca şi astăzi, în suprafeţe pentru locuit, 
agricultură, pășunat și depozitarea bălegarului, avînd însă alt statut decit pă- 
durea; pădurile erau totuși tolosite pentru pășunat. Cînd o anumită porţiune 
era secătuită, păstorii mutau ferma într-o altă zonă. 

Invadatorii arieni ai văii Indusului erau diferiţi din punct de vedere cultu- 
ral şi ca origine rasială de popoarele cucerite. În perioada invaziilor, arienii 
au adus cu ei un sistem „tripartit“ de ideologie socială şi religioasă. Dumezil 
a demonstrat strălucit în numeroasele sale cărti şi articole corelaţia dintre or- 
dinea socială tripartită şi sistemul mitologic indo-european, mai piecis core- 
lația dintre brâhmana, ksatn:a şi vaisya, pe de-o parte, şi Varuna-Mitra, 
Indra și Asvini, pe de altă parte.4 Pe măsură ce religia vedică dezvolta un ca- 
racter ceremonial din ce în ce mai elaborat, bunii cunoscători ai chestiunilor 
legate de ritual, şi anume preoţii (brâAmana), deven:au din ce în ce mai im- 
portanţi. Ei erau socotiți o aristocrație intelectuală a câiei menne era moedela- 
rea vieţii spirituale a oamenilor. Războinicii sau priuții (Așutriva) erau stăpi- 
nitorii oamenilor de rind.“ Terrnenul Așatriva este desivat din ksorru („stăpi- 
nire”) şi are același sens în Pede, în Avesta şi în inscripţiile persane. Aczastă 
clasă deținea o poziţie inferioară faţă de brahmani. O a treia clasă era com- 
pusă din oamenii de rind, vaisya. Ei se ozupuu de cultivarea pămintului, creş- 
terea vitelor, comerț şi practicau diverse meserii. Sc pare că cei cuceriți, abo- 
rigeni cu pielea de culoare închisă, erau trataţi ca slujitori și au ajuns să 
formeze cca de-a patra clasă, sidra.6 

Vezi lucrările lui Georges Duniezil despre indo-euopeni. 

5 „Regele este cel mai însemnat dintre oameni" (Suttanipara. v. 568): Pinaya, VI. 35. 
8: Samyulta-Nikăya, vol. |. p. 6 sărhă. : p. 153; Digha-Nikăya (DN), vol. |. p. 99: III. p. 
97: Majjhima-Nikăya (MN), vol. |. p. 358; Ii, p. 284; Angurtara-Nikăya (AN), vol. V, pp. 
327-328 gărhă: sețihasammata. AN. vol. ÎI, p. 76. (Toate citatele sînt din lucrările editate 
de The Pali Text Society. Londra.) În textele sanscrite ale budismului timpuriu, mai întii 
sînt pomeniţi regii și abia după aceea brahmanii (de exemplu. Ernst Waldschmidt. Das 
Mahaparinirvânastitra, Akademie Verlag Berlin. partea a II-a, 1951, pp. 300-301). In 
versiunile chineze ale scripturilor budismului tinrpuiiu însă, brahmanii sînt cei care ocupă 
prima poziţie. fiind urmaţi de regi. O posibilă explicaţie este că atunci cînd au fost compi- 
late textele sanscrite originale aie budismului timpuriu (echivalente cu scripturile pali), in- 


fluența brahmanilor crescuse și astfel ordinea a fost schimbată. O altă interpretare este că 
traducătorii chinezi au schimbat ordinea. 

* Celui mai puternic protest împotriva castelor i-a dat glas Asvaghoșa în lucrarea 
Vajrasăci. Versiunea chineză a textului îi atribuie paternitatea lui Dharmakirti. Această 
lucrare este strîns legată de Vajrasicy-Upanisad. care, lucru extrem de interesant. atacă 
sistemul castelor din perspectiva brahmemismului ortodox. 

Împărțirea în clase a fost la început de natură funcțională, dar treptat ea a 
devenit ereditară. Celor care aparțineau unor caste diferite nu li se permitea 
să se căsătorească între ei sau să ia masa împreună. Dreptul de connubium şi 
de comensalitate era rezervat membrilor aceleiași clase.7 Odată cu trecerea 
timpului, aceste patru caste s-au separat în diverse ramuri, din care au apărut 
noi caste. India de astăzi are, potrivit estimărilor, aproape trei mii de caste 
distincte, deși sistemul castelor nu este recunoscut oficial. 

Unele trăsături ale acestui sistem se pot găsi și în alte arii culturale. O 
aproximare a organizării indiene în caste se întilnește în culturile Pacificului, 
mai ales în Insulele Fiji8. Ceva asemănător exista și în vechea Persie, așa 
cum menționează al-Biruni: „Toate acestea sint bine ilustrate de povestea ve- 
chilor chosroes (khosrou), căci ei au creat mari categorii de acest fel, trecerea 
dintr-una într-alta nefiind cu putinţă, nici prin merite speciale şi nici prin 
mită. Cînd Ardashir ben Babak a restaurat Imperiul Persan, el a restaurat și 
clasele sau castele, în felul următor: 


Prima clasă era alcătuită din cavaleri şi prinți. 

4 doua clasă — din călugări, preoţi ai focului şi avocați. 

A treiu clasă —- din doctori, astronomi şi alți oameni de știință. 
A patra clasă — din agricultori şi meştecugari. 


lar în cadrul acestor clase existau subdiviziuni, distincte una de cealaltă la 
fel ca speciile în cadrul unui gen. Toate categoriile de acest fel sînt precum 
un cestificat al originii, atîta vreme cît ne aducem aminte de sorgintea lor, dar 
de indată ce sorgintea lor este uitată, ele devin, cum s-ar spune, trainica 
proprietate a întregii națiuni." 

În ceea ce priveşte China, Hughes! afirmă: „Informaţiile noastre despre 
perioada Zhou de vest (1122-771 a. Chr.) sînt foarte sărace, dar, printr-o 
serie de deducţii solide, ne putem imagina o socictate aristocratică unită prin 
practici rituale cu semnificaţie atit religioasă cît şi politică. Templul regal, 
unde strămoșii dinastiei Zhou erau adoraţi cu regularitate la date anume, a 
fost unul din principalele locuri fixe de întîlnire, înainte ca templele ances- 
trale din diversele feude să capete din ce în ce ma' multă importanță.“ 


” În Brâhmane. restricţia cu privire la comensalitate nu era prea puternică, însă ea = 
devenit severă în perioadele mai tîrzii. 

s Daniel H. H. Ingalis in Journal ofrhe Ainerican Oriental Society (.J405), vol. 77. 
1957, p. 222 b. ; 

9 Alberuni 's India. An Account of'rhe Religion, Philosophy, Literature, Geography, 
Chronology, Astronomy, Customs, Laws, and Astrology of India about A.D. 1030. Ediţie 
engleză, cu note şi index, de Edward C. Sachau, vol. [, Londra. Triibner and Co. 1888. 
p. 100. Vezi lucrările Ini Dumezil și Duchesne Guillemin. 

i0 Ernest Richard Hughes, Chinese Philosophy in Classical Times. ed. şi trad. de E. R. 
Hughes, Londra. ]. M. Dent & Sons, Ltd; New York. E. P. Dutton & Co., Inc., 1942, 
Everyinan's Library, Introducere, pp. XXV-XXVI. 

Ascensiunea clasei brahmanilor este întrucîtva similară cu aceea a clasei 
ru în China antică din aproximativ aceeași epocă. „Experții în divinație și 
experţii în ritualurile din templu, stăpînind scrisul și știința de a face însem- 
nări, au preluat noua muncă de administrație. Acești ru erau probabil de des- 
cendenţă Shang și ca atare nu erau membri ai castei militare conducătoare și 
nici ai clasei inferioare țărănești. Ei acționau ca un fel de «capelani domes- 
tic în marile case și au ajuns să-și asume funcția de preceptori pentru tinerii 
nobili. Ei erau, așadar, atît deținătorii culturii tradiționale cît și exponenţii 
unor noi metode de eficiență.“ Funcţia clasei ru ne amintește în special de 
cea a așa-numiţilor purohitas de la curțile regale din vechea Indie. Purohitas 
erau aleși dintre brahmani, dar statutul sau calificarea de brahman nu aveau 
nimic de-a face cu recunoașterea dată de curtea regală. Alegerea era cu totul 
independentă de influențele de natură politică. 

Respectarea îndatoririlor fiecărei caste era prescrisă cu stricteţe în cărţile 
de legi ale brahmanismului (dharnasătras sau dharmasăstras). Este bine 
ştiut că și confucianismul propovăduia obediența față de ordinea ierarhică a 
societății.!! Chiar și Lao zi admitea validitatea ordinii ierarhice existente: 
„Cine prin Dao îl ajută pe stăpînul oamenilor nu folosește tăria armelor îm- 
potriva Subcerescului“.!? În daoism și în confucianism însă, îndatoririle fie- 
cărei clase nu sînt prescrise atît de amănunțit ca în codurile de legi indiene. 
În plus, în China, tradiţia a fost principiul suveran, iar sistemul confucianist 
de educaţie a facilitat stabilitatea culturală. În ciuda faptului că mii de ani 
China a fost arena unor lupte și tulburări permanente, continuitatea tradiției 
nu a fost niciodată întreruptă. Există chiar și o formulă tradiţională în acest 
sens: „Urmează legile regilor din vechime“.!? În India însă, un îndemn simi- 
lar: „Urmează regulile statomicite de regii de dinainte“ pare să se fi adresat 
numai regilor, nu şi celorlalți. 

Structura ierarhică a Japoniei li s-a părut şocantă chiar și chinezilor. O 
cronică chineză descrie situația din Japonia antică astfel: „Cînd cei de rînd se 
întîlnesc pe drum cu oamenii însemnați, ei se opresc și se retrag la marginea 
drumului. Cînd le transmit soli: sau cînd le vorbesc, ei sau se așază pe vine 
sau îngenunchează și-și pun amîndouă miîinile pe pămînt, arătîndu-și în acest 
fel respectul!4.“* Atitudinea descrisă aici s-a perpetuat în Japonia pînă în peri- 
oada premodernă. Este vorba însă de un respect laic, care nu e cu adevărat 
similar tipului de respect de care se bucură brahmanii. 

În Grecia, pe de altă parte, autoritatea preoțimii ereditare era foarte scăzu- 
tă. „În Orient, preoții deţineau în general cheile cunoașterii. Dar în Grecia, 


i Cf. Analectele (Lun yu) lui Confucius, 17: 24, 17:25. 

'2 Dao De Jing, 30. The Tao Teh King, traducere de James Legge, Sacred Books of the 
East, vol. XXXIX, Oxford, Clarendon Press, 1891. p. 72. Versiunea românească, Cartea de- 
spre Dao şi Putere, Editura Humanitas. Bucureşti. 1993, p. 144, traducere de Dinu Luca. 

13 Mencius, IV, |, 1. 

14 [storia regatului Wei (Wei shi). cca 297 p. Chr., citată de De Bary etc., Japanese 
Tradition, op. cit. p. 7. 

începînd din cea mai veche perioadă, influenţa sacerdotală a fost redusă. De- 
sigur că au existat preoți, dar ei nu au alcătuit niciodată o corporație și cu atit 
mai puțin o castă.“15 Acest lucru a favorizat fără îndoială dezvoltarea gîndirii 
libere și a reflecțiilor ştiinţifice. Trebuie subliniat însă că în Grecia antică nu 
a lipsit un mod de justificare a ierarhiei sociale. Aristotel credea că justiţia 
presupune nu egalitatea, ci proporţia, care numai uneori înseamnă egalitate.16 
Potrivit lui, „sclavul este o unealtă animată“. „În calitate de sclav, deci, față 
de el nu poate exista prietenie, dar în calitate de om, da; căci, după opinia 
generală, între orice om și alt om capabil să aibă în comun cu el o lege sau un 
contract este posibilă existenţa unor raporturi de justiţie...“!7 

Și Israelul a cunoscut o ordine ierarhică a societăţii. Vechiul Testament 
vorbește despre felul în care Avram şi-a înarmat „oamenii săi de casă, trei su- 
te optsprezece“!8*. Acești „oameni de casă“ erau, cel mai probabil, robii ere- 
ditari. Că robii erau, chiar și în acea epocă tirnpurie, ceva mai mult decît 
sclavii din vechea Grecie şi vechea Romă ni se demonstrează în Facerea!?, 
unde se spune că „toți cei născuţi în casa sa [a lui Avraam],... toți cei 
cumpăraţi cu argintul său“ treceau prin ritualul circumciziei. Avem aici o 
indicație clară că în Israel stăpînul avea un fel de obligație familială față de 
sclav.20 Însă în India, sadra și cei din afara castelor (candăla etc.) erau ex- 
cluși de la ritualurile brahmanismului.2! 

Din cele prezentate mai sus se poate vedea că ordinea ierahică în sine nu 
este ceva specific Indiei. Și totuși, în India cei mai înalți funcţionari — adică 
„elita socială“ — nu erau nici războinicii, nici literaţii, ci membrii corpului 
sacerdotai, care erau respectaţi în mod cu totul deosebit. Ei înșiși pretindeau 
că sînt «livini. Un pasaj afirmă: „De bună seamă, există două feluri de zei; 
căci zeil inșişi cu siguranță sînt zei, iar preoţii care au studiat înțelepciunea 
vedică şi-i învață pe alții sînt zeii omenești“22. Natura puternic stilizată a sa- 
crificiilor ceremoniale necesita o pregătire anume pentru a oficia ca preot. 


15 Arthur Anthony Macdonell. Lectures on Comparative Religion, University of Cal- 
cutta. 1925, p. 93. În domeniul religiei comparate există multe lucrări care pot servi drept 
prezentări generale. Întrucît Macdonell a scris lucrarea sa, Comparative Religion, din per- 
spectiva indianisticii, comentariile lui ne-au fost extrem de utile. 

15 Etica nicomahică, 1131 a-b. 

17 [bid., 116lb. The Works of Aristotle. traducere de W. D. Ross, vol. IX, Oxford, 
Clarendon Press. 1925. Versiunea românească, Etica nicomahică, Editura Științifică și 
Enciclopedică, Bucureşti, 1988, p. 204, traducere de Stella Petecel. 

18 Facerea, 14:14. : 

* Toate trimiterile la Biblie sînt date după ediţia românească publicată de Editura 
Institutului Biblic şi de Misiune al Bisericii Ortodoxe Române, Bucureşti, 1982. 

19 Facerea. 17:23. 

20 Encyclopaedia of Religion and Ethics, ed. (începînd cu 1908) de James Hastings, 
Edinburgh. T. and T. Clark. vol. XI. p. 619. Vom folosi uneori abrevierea ERE. 

21 Ca exemple cumplite în acest sens. vezi Gautama-dharma-sătra, XII, 4-6; Manu, 
V. 104; VII, 417. 

22 Satapatha-Brâhmana. |, 2, 2. 6, Il. 4. 3, 14. 

Cunoașterea specializată făcea din preoţie o profesie respectabilă, și totodată 
ereditară; practica sacrificială și știința de carte erau astfel monopolizate de 
brahrmani. „Starea societății din valea Gangelui în epoca apariției budismului 
nu era atit de diferită de starea societăţii altor rase, în perioade similare ale 
istoriei lor. Caracterul ereditar al funcției sacerdotale, privilegiile exclusive 
ele brahmanilor erau, fără îndoială, la fel de incontestabile ca și în cazul 
claselor echivalente din Iudeea în vremea lui Christos. Superstiţiile cu privire 
la puritate și impuritate, care au jucat și în alte părţi un rol atît de mare în sta- 
tornicirea obiceiurilor religioase și sociale, erau la fel de puternice ca și la 
evrei sau la perşi.“23 Supremaţia clerului, nu numai în problemele religioase, 
ci și în cele sociale și politice, s-a manifestat însă într-un grad extraordinar de 
mare în India. Clerul, ca pătură socială, a exercitat o puternică influență asu- 
pra vieţii cotidiene a vechilor indieni. 

Max Weber24 a explicat acest fenomen social prin sintagma „autoritate 
carismatică“ (charismatische Autorităr). „Carisma“, ca o calitate specială ca- 
re transcende caracterul uman comun, putea fi atribuită nu numai indivizilor, 
ci şi unei clase, gens. În cazul brahmmanilor, lucrul este evident. Această cali- 
tate a fost denumită de Weber Gentilcharnsma. Faptul însă că o clasă de ma- 
gicieni a ajuns să aibă statut „gentilic-carismnatic“ nu este un fenomen social 
specific Indiei. De exemplu în Milet, în Grecia antică, corporaţia dansatorilor 
sacri forma clasa conducătoare. Un asemenea fenomen se poate regăsi şi în 
Japonia antică. Aici, înainte de pătrunderea civilizațiilor continentale, trei cate- 
gorii de persoane îndeplineau riturile religioase?s: (1) şefii de familie sau de 
clan, considerați preoți de facto; (2) șamanii, bărbaţi şi femei cu puteri 
oculte, care practicau divinaţia, vrăjitoria și lustrațiile; (3) preoții și șarnanii 
ereditari, despre care se știe că au existat în cel puţin cîteva clanuri. O des- 
cendență presupus divină era o cerință fundamentală pentru vrăjitoare. O 
familie ai cărei membri aveau o calificare de vrăjitor era respectată ca și cum 
ar fi aparţinut unei clase mai înalte, cu totul speciale. În Japonia, preoții de la 
altarele locale sînt denumiți hannushi, în sensul de aminushi, „stăpîn al Zeu- 
lui“. Îndatoririle lor constau din rostirea rugăciunilor obişnuite, ei trebuind de 
asemenea să aibă grijă ca altarul să fie reparat și menținut în bună stare. Deși 
se căsătoresc și își păstrează poziția pe bază ereditară, kannushi nu constituie 
o castă. Ei poartă straie distinctive numai atunci cînd îndeplinesc ritualurile 
de adorare. Obiceiul este întrucîtva similar cu cel din India, unde brahmanii 
îşi făcuseră o regulă din a se îmbrăca în veşminte religioase numai în ocazii 


% T. W. Rhys Davids, Lectures on the Origin and Growth of Religion as Illustrated 
by Some Points in the History of Indian Buddhism, ediţia a N-a, Londra, Williams and 
Norgate, 1891, p. 4. 

24 Max Weber, Religionsoziologische Schrifien, i, p. 268; Gesammelte Aufsătze zur 
Religionsoziologie, vol. II: Hinduismus und Buddhismus, Tiibingen, 1921, p. 129. 

75 In Japonia există multe teorii contradictorii cu privire la această problemă. Pentru 
comoditate, cităm explicaţia lui Joseph M. Kitagawa din articolul Shinto din Encyclopae- 
dia Britannica, University of Chicago, 1961. 

ceremoniale. Dar, în timpul ceremoniilor, brahmanii purtau haine cu semnifi- 
cație vădit religioasă, pe cind în Japonia veșmîntul unui kannushi nu este un 
costum sacerdotal, ci numai un vechi strai oficial de la curtea imperială, ast- 
fel marcîndu-se strînsa legătură dintre șintoism și statul imperial. Lucrurile 
sînt deci destul de diferite față de India, unde brahmanii erau strict diferen- 
țiați de clasa războinicilor — clasa militară conducătoare. 

În vechea societate indiană nu a existat un suveran universal şi nici uni- 
tate națională. Gînditorii brahmani sau hinduși își limitau gîndirea politică la 
o arie bine definită şi nu propuneau ideea de stat unificat; pentru ei „rnonar- 
hul universal“ (cakravartin) ideal putea fi reprezentat de mai mulți indivizi, 
nu neapărat de o singură persoană. 

O situație similară se întîlneşte și în Grecia antică. Dat fiind că fiecare 
oraș era autonom, grecii nu au reușit să creadă în ideea de unitate a întregii 
lumi grecești. Ei nu s-au putut organiza și n-au putut acționa laolaltă, iaz 
viața şi-o petreceau în conflicte violente. Este adevărat că Platon a visat o so- 
cietate ideală, dar a conceput-o ca pe un oraș-stat, nu ca pe o comunitate a în- 
tregii omeniri.26 

Deși unitatea naţională nu a existat, indienii, mai ales brahmanii, se mîn- 
dreau cu civilizația lor și îi disprețuiau pe străini, socotindu-i „barbari“ 
(mleccha). Din acest punct de vedere există unele similitudini cu poporul lui 
Israel, care se socotea „poporul sfint“, „poporul ales“, și care, cel puţin la 
început, nu a considerat că are misiunea de a-i converti pe alţii.2? Grecii 
aveau un puternic sentiment de superioritate față de barbari; Aristotel este cel 
care a dat glas opiniei generale, spunînd că rasele nordice sînt ale spiritului, 
cele sudice sînt civilizate și numai grecii sînt deopotrivă înzestrați cu spirit și 
civilizați. Mîndria națională a chinezilor a simțit nevoia să se afirme și mai 
mult. Vechii chinezi își socoteau țara a fi singura ţară civilizată, clasificînd 
toți străinii în diverse categorii de barbari.28 


4. COMPILAREA SCRIPTURILOR SFINTE 
ALE FIECĂREI TRADIŢII 


Vedele au fost compilate de către brahmani. Hindușşii le consideră astăzi, 
cel puțin cu numele, a fi scripturile lor religioase naționale sau tradiționale. 
Există în total patru Vede: Rg-Veda, Săma- Veda, Yajur:Veda şi Atharva- Veda. 
Primele trei seamănă între ele nu numai ca formă și ca limbaj, dar și în ce 


25 S. Radhakrishnan, Eastern Religions and Western Thought, New York, Oxford 
University Press. 1959, A Galaxy Book, pp. 6-7. 

21 Deuteronomul, 2: 2. 

28 Am remarcat Odată într-un restaurant din China-town-ul din San Francisco că în 
chineză vinul era numit „băutură barbară“. 

privește conţinutul. Dintre cele patru Vede, Rg-Veda, o culegere de imnuri, 
este socotită cea mai veche și cea mai importantă. Rg-Veda a fost compusă în 
a doua jumătate a mileniului al II-lea a. Chr. şi limba sa arată dincolo de 
orice îndoială că textul reprezintă cea mai veche formă a literaturii indiene de 
care dispunem. Culegerea nu este o lucrare unitară, scrisă de un singur autor 
ci, la fel ca în cazul Psalmilor, avem de-a face cu imnuri compuse în perioa- 
de mult depărtate în timp una de alta şi apoi atribuite unor personaje celebre. 
Probabil că nu există nici o altă sursă literară mai importantă decit cînturile 
din Rg-Veda pentru investigarea mitologiei și religiei popoarelor indo-euro- 
pene. 

Fiecare dintre Vede conține Samhire, Brăhmane şi Upanișade. Sambhitele 
sînt culegeri de imnuri și incantații. Brăhmanele includ precepte şi reflecții 
cu privire la sensul imnurilor. Upanișadele se ocupă de probleme filozofice. 
Textele Aranyakas sînt inserate între Brăhmane şi Upanișade şi, aşa cum su- 
perează chiar numele lor, se dorea ca ele să sinjească drept obiecte de medi- 
tație pentru cei ce trăiesc în păduri (aranya). 

Scripturile brahmanismului au fost probabil în mare parte compilate 
înainte de apariţia budismului, în secolul al V-lea sau al VI-lea a. Chr. În 
China, data apariţiei scripturilor tradiționale pare să țină de o epocă oarecum 
mai tîrzie. Cele cinci cărți ale lui Moise (Pentareuhul sau Thora), incluse în 
Vechiul Testament, existau deja în secolul al IV-lea a. Chr. Faptul că cele mai 
importante dintre scripturile sfinte ale marilor tradiţii religioase, inai puțin 
cele ale religiilor universale, au fost compilate în aproape aceeași epocă re- 
prezintă o coincidenţă izbitoare. 

Spre deosebire de religia vedică, religia grecilor! nu s-a transmis prin in- 
termediul unor cărţi sacre, ci aproape în întregime prin literatura laică, adînc 
permeată de religie și de mit. Există astfel o abundență de materiale pentru a 
studia religia greacă. Primul izvor este poezia epică a lui Homer din secolul 
al X-lea sau al IX-lea a. Chr., care este urmată în secolul al VIII-lea și al 
VII-lea a. Chr. de poemele lui Hesiod şi de așa-numitele imnuri homerice. 
De fapt, toate marile domenii ale literaturii greceşti ne dau informaţii cu 
privire la religie. Dintre scriitorii mai tirzii, Plutarh și Pausanius (180 p. Chr.) 
ne-au lăsat scrieri valoroase, chiar dacă opiniile lor sînt întrucâtva părtini- 
toare. Primii Părinţi ai Bisericii ne-au furnizat de asemenea multe date. O altă 
sursă pentru istoria religiei greceşti, și ea foarte importantă, este reprezentată 
de monumentele de artă; arta cea mai remarcabilă a Greciei este mai ales de 
natură religioasă, cei mai mari artiști lucrînd de altminteri pentru stat. Putem 
întîlni o situație similară și în alte arii culturale în care sacerdotalismul nu 
este puternic, cum ar fi China şi Japonia. 

Scripturile vedice erau transmise în vechime numai oral. Acest lucru i 
s-a părut aproape incredibil lui Fa Xian, un pelerin chinez venit în India, 
care a exclamat: „Brahmanii recită o sută de mii de versete din mintea 


! Macdonell, Comparative Religion, op. cit., pp. 93-94. 


MITURI, ZEI ȘI SACRIFICII 33 


lor!“2 Chiar și astăzi, deşi textele fundamentale sînt tipărite în ediţii ieftine, 
scripturile sînt propovăduite oral. Textul scris poate fi cel mult utilizat ca un 
ajutor pentru memorie, însă el nu are nici o autoritate. Cînd savanții occiden- 
tali au dorit să publice pentru prima oară ediţii critice din Vede, ei au consul- 
tat „manuscrisele vii“, a căror memorie era mult mai exactă decît manu- 
scrisele propriu-zise: scrierea şi copierea ar fi putut mai ușor să dea naștere la 
erori. Chiar și cea mai mică greșeală de memorare a scripturilor era însă con- 
siderată un păcat de neiertat pentru un erudit indian. În vremurile vechi gă- 
sim o situaţie similară și în Occident, în Galia, unde, potrivit lui Iuliu Cezar, 
druizii „socotesc că religia nu permite consemnarea în scris a învățăturii 
lor... Cred că druizii au hotărît aceasta din două motive: pe de-o parte, nu 
doresc să li se divulge doctrina, iar pe de altă parte, se tem ca nu cumva dis- 
cipolii lor, bizuindu-se pe scris, să-şi cultive mai puţin memoria; într-adevăr, 
cei mai mulți, bizuindu-se pe scris, sînt în general mai puțin sîrguincioşi în 
învăţarea pe de rost și nu mai acordă atenție memoriei."4 Cel de-al doilea 
motiv a fost menționat şi de Platon: ,,... scrisul va aduce cu sine uitarea în 
sufletele celor care-l vor deprinde, lenevindu-le ținerea de minte; punîndu-și 
credința în scris, oamenii îşi vor aminti din afară, cu ajutorul unor icoane 
străine, și nu dinlăuntru, prin caznă proprie.“5 Probabil că el vroia să spună 
că a te încrede în semnele scrise este un obstacol în calea acelei amintiri care 
este în Sine şi a Sinelui. 

Şi în vechea Japonie, istoria ortodoxă a fost transmisă generațiilor urmă- 
toare prin intermediul memoriei. Miturile şi ritualurile Shinto erau transmise 
numai prin tradiţie orală, mai ales de Nakatomi și Imibe, care erau corporații 
preoțești ereditare de pe lîngă curtea imperială. Existau astfel „recitatorii“ 
(kataribe) care rosteau „vorbele din vechi" la ceremonia încoronării și în alte 
ocazii. Unele mituri au fost încorporate în Kojili (Însemnări despre întîmplă- 
rile din vechime), text scris la porunca împăratului în 712 p. Chr, şi în MWi- 
hongi sau Nikoii-shoki (Cronicile japoneze), completat în 720 p. Chr. Despre 
Kojiki se spune că a fost compilat pe baza tradițiilor orale. Ambele lucrări 
conțin povești despre zei şi despre descendenţii lor pînă în perioada istorică. 
„Scopul acestor compilaţii era în primul rînd de a păstra vie amintirea vre- 


2 „Ei transmit vinaya de la maestru la discipol prin tradiție orală şi nu le scriu nici- 
odată.“ „În India de nord nu se află nici un manuscris pe care să-l pot copia.“ (Biografia 
lui Fa Xian, Taisho Tripitaka, vol. 51, p. 864h.) 

„3 De Bello Gall, VI, 14. Versiunea românească a pasajului de nai jos, C. Iulius Cae- 
sar, Războiul galic. Războiul civil, Editura Ştiinţifică, București, 1964, p. 219, traducere 
de Janina Vilan Unguru. 

4 Cf. A. C. Bouguet (ed.), in Radhakrishnan: Comparative Studies in Philosophy Pre- 
sented in Honour of His Sixtieth Bir/hday, comitetul editorial: W. R. Inge, A. C. Bouquet 
și alţii, Londra, George Allen and Unwin, 1951, p. 155. 

3 Phaidros, 275a. The Dialogues of Pluto, traducere în engleză cu analize şi introdu- 
ceri de B. Jowett, vol. I, ediţia a III-a, Oxford, Clarendon Press, 1892, p. 484. Versiunea 
românească, Editura Humanitas, Colecţia q, București, 1993, pp. 142-143, traducere de 
Gabriel Liiceanu. 

murilor ancestrale, dar o altă intenție, poate mai importantă decît prima, era 
de a demonstra originea divină a familiei domnitoare și a altor aristocrați, 
precum și vechimea Statului.“ Deși în Shinto nu există nici o scriptură com- 
parabilă cu Biblia creștină sau cu Coranul islamului, însemnările menționate 
mai sus se constituie într-o sursă importantă pentru miturile japoneze timpu- 
rii și sînt adesea considerate a fi scripturile cvasisacre ale șintoismului. Rugă- 
ciunile și ritualurile Shinto au fost transpuse în scris de-abia la începutul se- 
colului al X-lea. Oricum, practica de a memora cronicile și textele sfinte a 
fost ulterior abandonată în Japonia, exceptînd cazul unor texte scurte, de ros- 
tit la ceremonii. 

În India, pe de altă parte, tradiţia orală este încă vie. Acest lucru reflectă 
credința indiană în caracterul sfint al scripturilor. Radhakrishnan” afirmă: 
„Religia naturii din Imnuri, religia legi: din Brahmane și religia spiritului din 
Upanişade corespund în mare măsură celor trei mari diviziuni din concepția 
hegeliană despre dezvoltarea religiei. Cu toate că într-o etapă ulterioară cele 
trei au coexistat, nu încape nici o îndoială că ele s-au dezvoltat în perioade 
succesive. Upanișadele, deși într-un fel sînt o continuare a tipului de adorare 
vedică, reprezintă, pe de altă parte, un protest la adresa religiei din Brăhma- 
ne.“ Vedele, principalele scripturi sacre ale hindușilor, notează intuițiile su- 
fletelor care s-au desăvîrșit.8 Potrivit hindușilor, Vedele însele sînt imuabile. 
Ele nu au fost compuse de muritori și vor dăinui mai mult decît universul 
însuși. Tot astfel, una dintre doctrinele fundamentale ale :slamulu: este că 
textul sacru, Coranul, este „necreat“. 


$ Masaharu Anesaki, History of Japanese Religion with Special Reference to the So- 
cial and Moral Life of the Nation, Londra, Kegan Paul, Trench, Triibner and Co., 1930, 
p. 87. În multe pasaje din cele două cronici se poate discerne influența chineză, atit în idei 
cît şi în exprimare. 

7 S. Radhakrishnan. /ndian Philosophy, Londra, George Allen and Unwin, Ltd. — New 
York, The Macmillan Company, vol. Î, 1923, pp. 6546. 

3 Taittiri ya-Aranyaka, |, 2. 


II 
Zeii şi omul 


1. ZEII ÎN MITOLOGIA VECHE 


În ultimele cîteva decenii studiul comparat al mitologiei a cunoscut o ade- 
vărată renaștere, înfăptuită din varii perspective și prin contribuţia a nume- 
roase discipline. Lingviștii, antropologii, specialiștii în diverse arii culturale 
sau istoricii religiilor au lucrat mult în domeniul mitologiei popoarelor din 
vechiul Orient Apropiat, a indo-europenilor, a Asiei de sud-est, precum şi în 
sfera mitologiei arhaice sau anterioare ştiinţei de carte. Ne putem gîndi, de 
exemplu, la eforturile lui Eliade, Levi:-Strauss, Dumezil, Wikander, Duches- 
ne-Guillemin, ca să menționăm numai cîteva nume. Luînd în considerare 
scopurile prezentei lucrări, este cu neputinţă să aprofundăm problemele teh- 
nice aflate astăzi în dezbatere ca urmare a acestor noi cercetări. Ceea ce 
intenționăm să facem în cele ce urmează este, mai degrabă, o scurtă carac- 
terizare a tipului de experiență religioasă care se regăsește în vechile arii cul- 
turale înainte de apariția reflecţie filozofice. Ne vom limita în principal la 
mitologiile Indiei antice și ale vechii Japonii, referindu-ne numai ocazional şi 
la alte contexte. 

Mitologiile reflectate în Rg-Veda şi în Avesta au multe puncte de legătură 
— de exemplu numele zeilor și unii termeni —, ceea ce indică faptul că 
ambele sisteme mitologice au avut o sursă comună. „Am descoperi o afini- 
tate cu mult mai mare între Vede și Avesta în domeniul mitologiei dacă refor- 
ma religioasă a lui Zarathustra, care a avut loc, desigur, după ce ramura per- 
sană și cea indiană s-au separat, n-ar fi produs o mutație și o transformare 
considerabilă în concepţiile mitologice ale religiei iraniene. Dacă am fi avut 
la dispoziţie literatura avestică anterioară reformei, apropierea ar fi fost fără 
îndoială cu mult mai mare.“! În ambele mitologii se regăsește un zeu asociat 
cu soarele (vedic, Mizra = avestic, Mithra), o zeitate denumită „fiul apelor“ 
(vedic, Apă Napăât = avestic, Apam Napăt) și o clasă de ființe divine aflate 
într-o legătură anume cu soma (vedic, Gandharva = avestic, Grandareva). 
Este limpede, pornind de la cele mai vechi texte indiene și iraniene, că 
popoarele unite indo-iraniene recunoșteau două clase de zeități, asuras vedici: 
sau ahuras avestici, pe de-o parte, și devas vedici sau daevas avestici, pe de 
alta.? Primii erau concepuți inițial ca reg: puternici, plini de omenie, aproape 
1! A. A. Macdonell, Comparative Religion, op. cit., p. 60. 


2 The Concise Encyclopaedia of Living Faiths, ed. de R. C. Zaehner. New York, 
Hawthom Books. Inc., 1959, p. 210. D 

neprihăniți și întru totul morali, ei sînt înfățișați în carele lor de luptă, trase 
prin văzduh de armăsari focoși.? 

Textele ne arată limpede că experienţa religioasă a omului vedic era cen- 
trată pe lumea de aici. Exista o corelare între lumea naturii, cosmos și viața 
comunitară a omului. Oamenii le aduceau zeilor sacrificii, iar fenomenele na- 
turale erau ele însele fie zeificate, fie strîns legate, aproape în fiecare aspect, 
de sentimentul divinului sau al sacrului. Poeți: vedici își găseau încîntarea în 
frumuseţile naturii și se extaziau în fața minunilor ei, pentru ei, vîntul, ploaia, 
soarele, stelele erau realități vii, care alcătuiau o parte de netăgăduit a vieții 
spirituale. Multe dintre imnuri nu erau adresate unui zeu al soarelui, unui zeu 
al lunii sau unui zeu al focului etc.: însuși soarele strălucitor, chiar luna pali- 
dă pe cerul nopții, focul lucind în vatră sau pe altar, ba chiar și fulgerul zvic- 
nind dintre nori erau, toate, manifestări ale sacrului sau numinosului. Această 
întrepătrundere sacră a fenomenelor naturii cu viața organizată a omului poa- 
te fi socotită cea mai timpurie formă a religiei vedice. 

O asemenea concepție caracterizează și șintoismul timpuriu. Religia din 
vechea Japonie sublinia recunoștința omului față de forțele bertefice ale natu- 
rii și dorința lui de a împăca, pînă la un punct, forțele răuvoitoare. Aceste 
forțe erau toate, fârâ deosebire, denumite /ami, termen care se traduce de 
obicei prin „zei“ sau „zeități“. 

Acestei prime etape i-au urmat diverse speculații cu privire la sensul vieții 
religioase. Poeţii vedici au căutat să pătrundă în esenţa fenomenelor naturale. 
Ei şi-au proiectat trăirile în imagini divine și s-au străduit să explice fenome- 
nele prin cauze analoge propriei experienţe. Fenomenele naturale au ajuns trep- 
tat să fie bine conturate și transformate în figuri mitologice, în zei și zeițe. 

Adorarea zeului soarelui, de pildă, este un exemplu clar.4 În India, soarele 
a fost zeificat ca Sarya (cf. Phoebus-Apollo, Sol)5 În hinduismul de mai tîr- 
ziu, adorarea soarelui a devenit un rit religios important. În Purâne sînt men- 
ționate familii regale care se pretindeau descendente ale soarelui. Despre 
Buddha însuși se spune că a aparţinut unei familii care se trăgea din soare 


3 A. A. Macdonell!, Comparative Religion, op. cit., p. 60. 

4 În mitologia egipteană „se spune, în papirusul de la Torino, că zeul soarelui este di- 
mineaţa Khepri, la amiază Ra și seara Atum, însă distincţia nu a fost niciodată înfăptuită 
în mod constant, un vechi text, de exemplu, reprezintă soarele care se înalță drept Ra și 
soarele care apune drept Khepri:“ (James George Frazer, The Worship of Nature, vol. |, 
Londra, Macmillan and Co., Ltd, 1926, p. 559.) 

„Zeul soarelui Tum sau A tum a fost la origine zeul local din Heliopolis, dar în perioada 
dinastică s-a considerat oricum că el este o formă a marelui zeu al soarelui, Ra, și că per- 
sonifică soarele care apune, spre deosebire de Khepri, soarele care răsare.“ (/bid, p. 570.) 

Şi în Japonia soarele a fost conceput ca zeitate masculină, Hiruko sau Hiko, însă con- 
ceptul de zeu al soarelui ca zeitate masculină nu s-a dezvoltat. Pe insula Ryukyu, soarele 
era denumit „Tekado“, ca zeitate masculină. (Genchi Kat6, Shintă no Shikyă Hattatsushi 
teki Kenkyă, Tokyo, Chibunkan, 1935, p. 38.) „În Babilon zeul soarelui. Șamaș, este în- 
totdeauna de sex masculin, însă în Arabia de sud omonimul său, Shams, este de sex femi- 
nin.“ (Frazer, op. cit., vol. [, p. 529.) Indigenii naga angami personifică soarele, văzindu-l 
însă ca femeie, soția lunii, pe aceasta socotind-o bărbat. (Frazer, op. cit., p. 635.) 

5 Heinrich Robert Zimmer, Phi/osophies of India, New York, Pantheon Books, 1951, p. 10. 

(ădicca-bandhu). În Japonia, soarele a fost zeificat sub chipul zeiţei Amate- 
rasu-O-mikami (lit., „Cereasca-Strălucitoarea-Măreaţa-Augusta Zeitate“), ca- 
re era adorată ca aflîndu-se la originea familiei imperiale. Se crede că soarele 
de la amiază era cel zeificat. Mitul ascendenţei solare a clanului imperial a fost 
în mare măsură acceptat de diversele clanuri din Japonia, inclusiv de multe 
dintre cele de origine chineză sau coreeană. Această tendință nu a lipsit de 
altminteri nici în India. Zeița japoneză a soarelui era însă socotită de cea mai 
mare parte a credincioșilor Shinto a fi un personaj real şi chiar istoric, în vre- 
me ce zeul soarelui din India — nu. Cît despre greci, se spune că: „Fiecare fi- 
lozof grec, indiferent ce va fi ajuns să gîndească la maturitate, a fost învățat în 
copilărie să privească soarele şi luna drept zei, Anaxagora a fost adus în fața 
tribunalului pentru impietate, întrucît credea că soarele și luna nu sînt vii.“6 

Tot astfel, şi zorii au ajuns să fie proslăviți în Vede sub numele de Uşas — 
o frumoasă și sfioasă fecioară. În Occident le întîlnim pe Eos și pe Aurora, şi 
putem regăsi un echivalent japonez în zeița Waka-hirume-no-mikoto, zeificare 
a soarelui care răsare. În Vede, luna a fost identificată cu zeul Soma; în Japonia, 
adorarea luni: nu se remarcă în mod desosebit, în schimb figura divină Tsuki- 
yomi-no-mikoto este semnificativă.” Vîntul era adorat în Vede ca Văyu sau Vata, 
iar furtuna sub chipul Maruţilor. Și în China și Japonia găsim echivalente ale 
acestor zeități. Vedele au zeificat apele sub numele de Apas. Probabil că în Ja- 
ponia apele în sine nu au fost zeificate, susținîndu-se în schimb că în ele sălăș- 
luieşte o zeitate. În India, zeița apelor-mame, Sarasvati, a apărut foarte devreme. 
Adorarea ei a fost preluată de budismul Vajrayâna?, iar Sarasvati a fost introdu- 
să în cele din urmă și în Japonia, unde a fost adoptată ca zeitate populară, sub nu- 
mele de Benten. Cultul e: rămîne precumpănitor în rîndul populaţiei japoneze. 

Numele acestor zeități, atît în India și Japonia cît și în alte țări!0, le indică 
încă originea. Multe figuri proeminente din mitologia rg-vedică provin din 
personificări ale fenomenelor naturale ieșite din comun.!! 


SB. Russell, A History of Western Philosophy, ediţia a V-a, New York, Simon and 
Schuster, 1945, p. 204. 

7 În textele clasice japoneze zeul lunii este văzut ca o zeitate masculină numită Tsuki- 
yomi-no-otoko. (Manyâshii, vol. 4 şi 6. Genchi Kat5, Shintă no Shiikyo Hattatsushi teki 
Kenkyi, Tokyo, Chibunkan, 1935, p. 38 sq.) 

3 În Japonia vîntul a fost de asemenea zeificat, fiind denumit Hayachi. În China, el a 
fost personificat în mod evident, prin denumiri de tipul „Maestrul Vînt“ sau „Paravanul 
zburător“ (Kat6, Shintâ, p. 26 sq.). 

9 Chiar și în literatura care nu are legătură cu budismul Vajrayâna, Sarasvati este o 
figură importantă. Cf. Suvarnaprabhăsa- siitra. 

10 Putem menţiona mai multe paralele. De exemplu, zeul vedic al ploii, Par janya, este 
identic etimologic cu zeul lituanian al tunetului, denumit Perkunas. Cf. Friedrich Max 
Miller, India What Can It Teach Us?, ciclu de conferințe de la Universitatea din Cam- 
bridge, Londra, Longmans, 1910, conferința a șasea, pp. 189-192. În această carte sînt 
menționate și alte cazuri de acest fel. 

1 H. şi H. A. Frankfort, John A. Wilson, Th. Jacobson, Before Philosophy: The Intel- 
lectual Adventure of Ancient Man. An Essay on Speculative Thought in the Ancient Near 
East, Middlesex, 1951, A Pelican Book, pp. 12-13. 

Există în mitologia vedică și figuri mai strîns legate de viața comunității. 
Ele erau slăvite ca ființe puternice, care s-au distins prin fapte miraculoase. 
În acest grup intră Indra, Varuna, Mitra, Visnu, Pişan, cei doi Asvini (literal, 
„călăreții“, comparabili cu dioskouroi greci) şi Rudra. Despre zeița Aditi 
(„Cea fără de legături“), care corespunde apeiron-ului grec, se spune că este 
spațiu și aer, mamă, tată și fiu. Ea este atotcuprinzătoare. 

Cerul a fost personificat și zeificat în Vede ca Dyaus, iar echivalentul său 
în religia greacă era Zeus, care îi corespunde și fonetic. Zeus era însă o figură 
mult mai complexă şi mai apropiată de o făptură umană decit vedicul Dyaus. 
Poeţii rg-vedici se adresau Tatălui Ceresc cu forma de vocativ „Dyauş pi- 
tah“1? („O, Tată Cer!“), care este echivalentă cu expresia grecească „Zeus 
pater“ și cu latinescul „Iuppiter“ (Iovis Pater = Tată Joe). În China veche, 
Cerul era zeitatea supremă. Regii dinastiei Zhou se desemnau prin apelativul 
„Fiul Cerului“, iar clanul Zhou a justificat răstumarea dinastiei Shang, prin 
faptul că a primit „Mandatul Cerului“ (fian ming). Astfel, cuceritorii Zhou 
deveneau mediatorii dintre om şi natură.!? În mitologia japoneză, cerul nu 
era un zeu, ci sălașul zeilor, fiind conceput într-o manieră destul de diferită 
de Dyaus sau Varuna din India sau de Zeus din Grecia, dar ocupînd totuşi o 
poziţie, esenţială în această mitologie. În comparație cu alte tradiții deci, ado- 
rarea cerului nu s-a dezvoltat plenar în India. 

Pămintul este denumit „mama“ în Rg-Veda. Tot așa stau lucrurile și la 
primii greci!4, dar nu și în vechea Japonie.!5 Cerul şi Pămîntul erau adesea 
invocate împreună în imnurile din Rg-Veda, la dual, ca Dyâvâ-prthivi. În 
Tesalia, Zeus era adorat alături de echivalentul său feminin, Diona, însă Dio- 
na a fost mai tîrziu uitată.!6 Ideea că Cerul și Pămiîntul sînt părinții universali 
își are probabil sorgintea în Antichitatea cea mai îndepărtată, întrucît este 


12 Rg-Veda. VI, 5], S etc. 

13 Edward O. Reischauer și John K. Fairbank, East Asia. The Great Tradition, Boston, 
Houghton Mifflin Company, 1958, p. 50. Tema este discutată pe larg de T'ang Chiin-i, 
The T'ian ming in Pre-Ch 'in China in Philosophy East and West, vol. XI, ar. 4, ianuarie 
1962, pp. 195-218. Homer H. Dubbs încearcă să descopere teism în China de dinainte de 
dinastia Han, Theism and Naturalism in Ancient Chinese Philosophy in Philosophy East 
and West, vol. IX, nr. 3 și 4, octombrie 1959-ianuarie 1960, pp. 145-162. 

14 „Adevărata zeiță greacă a Pâmiîntului era Gaia sau GE: numele ei nu înseamnă ni- 
mic altceva în afara pămîntului concret, material, şi este constant utilizat în acest sens de 
către scriitorii greci din cele mai vechi timpuri pînă la cele mai noi.“ (Frazer, Worship of 
Nature, op. cit., vol. |, p. 318.) 

15 În Japonia pămîntul nu a fost zeificat, fiind așadar conceput destul de diferit de 
Prthivi-rnata din India și de Gaia sau Demeter din Grecia, care erau zeificări ale părnîntu- 
lui. Pămîntul era rai degrabă socotit a fi intrarea în Hades (Yomi-no-kuni, „Tărîmul întu- 
nericului“), un loc cu totul sinistru. Kat5, Shinză, op. cit., p. 43 sg. 

16 George Aaron Barton. The Religions of the World, ediţia a III-a, Chicago, Universi- 
._ty of Chicago Press, 1929, p. 247. 

comună mitologie: din China și din Noua Zeelandă și poate fi depistată și în 
mitologia egipteană.!7 

Zeul vedic al focului!$, Agni (cf. latină: ignis, cf. engleză: ignition), este 
cu precădere zeul sacrificiilor. Focul poartă jertfele de pe pămînt la zeii ce- 
rești. Este binecunoscut faptul că focul era respectat în religia Iranului și la 
parşi.* În Japonia, zeul focului era adorat sub numele de Kagu-tsuchi!9 („ta- 
tăl strălucitor“) sau Homusubi (,,întețirea focului“). Ideea că focul pătrunde 
peste tot este comună Indiei şi Japoniei vechi20: o trăsătură distinctivă a zeu- 
lui: focului este însă greu de identificat la vechii indieni. Deși pentru indo- 
europeni focul era esențial în sacrificii, zeul Ani, atît de respectat în religia 
din Rg-Veda, şi-a pierdut treptat poziţia predominantă. La filozofi hinduși 
nu a apărut ideea că focul este principiul fundamental al universului, așa cum 
susținea Heraclit, indienii îndreptîndu-și mai degrabă căutările către dobîndi- 
rea unei stări mentale calme și senine. 

Dintre numeroșii zei ai indienilor vedici, Indra era cel mai respectat. Se 
credea că el, înarmat cu un fulger, a omorît un demon numit Vrtra. Epitetul 
său principal și specific era Vytrahan, „cel ce l-a ucis pe Vrtra“. Indra Vytra- 
han, zeul Indra care ucide demoni, apare în Avesta sub figura modificată a 
demonului Indra şi de asemenea ca zeu al victoriei, Varathragna (schimbarea 
fiind fără îndoială provocată de dislocarea mitologică produsă de reforma 
religioasă a lui Zarathustra). Mulţi savanţi consideră că Indra a fost inițial un 
zeu al furtunii și că imaginea munților în care apele sînt închise, pentru a fi 
apoi „eliberate“, reprezintă norii, Vrtra — demonul secetei — era socotit a fi 
cel care ține captive apele.?! Multe imnuri din Vede îi sînt adresate lu: Indra. 


17 Este posibil ca Izanagi şi Izanami din mitologia japoneză să fi fost zeificările cerului 
și pămîntului. însă nici o trăsătură de-a lor nu îndreptățește o asemenea speculație. 

%8 „Focul este un excelent exemplu de fenomen adorat per se, fără ca existenţa unui 
spirit să fie umplicită în el. Chiar și civilizaţii arieni vedici privesc focul care își aruncă 
flăcările în sus drept o fiinţă vie care înghite oblațiile, acţionînd în același timp ca mesager 
către zeii cerești. Ei nu se roagă unui spirit al focului, ci chiar focului însuși, conceput in 
manieră religioasă dar încă fenomenal, ca o creatură divină plină de viaţă și putere. (W. Hop- 
kins, Origin and Evolution of Religion, New Haven, Yale University Press, 1923. p. 50.) 

* Parşii sînt descendenţii adepților persani ai zoroastrismului, care s-au refugiat din 
Persia şi s-au stabilit în India în secolul al VII-lea și al VIII-lea p. Chr., de teama perse- 
cuțiilor musulmane. 

19 În Kojiki. Homusubi-no-kami este același cu Kagutsuchi-no-kami. 

20 Adorarea focului în Japonia se întilnește în invocaţia /Ii-shizume-no-matsuri-no-no- 
rito din Engishili. pe baza căreia putem spune că Homusubi-no-kami, zeul focului care 
domneşte peste diverse forme de foc (cf. vedicului Agni Vai$vănara), nu era cu claritate 
distins de focul fizic perceptibil prin simțuri (cf. vedicului Agni). (Kat5, Shintă, p. 24 sq; 
Engishiki, vol. 8, Kokushi Taikei, vol. 13, p. 271.) Adorarea focului exista și la populaţiile 
ainu. (Kato. op. cit., p. 1002 sg.) 

21 Recent a fost propusă o nouă teorie care susţine că vrtra ar însemna „dig“ şi că 
mitul reprezintă faptul istoric al distrugerii digurilor construite de oamenii civilizației 
Indusului de către invadatorii arieni. (Damodar Dharnanand Kosambi, An Introduction to 
the Study of Indian History, Bombay, Popular Book Depot.1956.) Pentru a demonstra însă 
această teorie. cuvîntul varathra din Avesta ar trebui să fie explicat în mod similar. 

Întrucît arienii vedici mai purtau încă lupte violente cu aborigenii, Indra este 
reprezentat ca un zeu întrutotul războinic. Puterea sa enormă, la fel ca și 
combativitatea sa, sînt descrise necontenit. Cîntăreţilor vedici le plăcea mai 
ales să istorisească bătăliile lui Indra cu demonii, pe care acesta îi distruge cu 
fulgerul său. Cerul și pămîntul se cutremură cînd Indra îl ucide pe Vrtra. El 
nu omoară însă o singură dată dragonul, ci în mod repetat, și este rugat să îl 
ucidă mereu pe Vrtra și în viitor, ca să dea drumul apelor. El trebuie socotit 
un echivalent al germanicului Thorr, care-și rotea ciocanul-trăznet, Mjsllnir. 

În perioada timpurie, războinicul Indra a fost fără îndoială regele zeilor. În 
această privinţă, el îi corespunde lui Zeus?2 din Olimpul grecesc sau lui lup- 
piter al romanilor, în ce privește statutul său de zeu al zeilor.23 Însuşirile lui 
Zeus erau similare cu cele ale lui Indra24 și totuși el are ceva care îi lipsește 
acestuia: Zeus joacă rolul judecătorului drept. Această însușire lipseşte și din 
mitologia japoneză și se spune că zeii din mitologia japoneză nu acționează 
ca judecători. Faptul acesta a jucat un rol important în gîndirea juridică a 
țărilor din Asia de est. (O excepţie este Yama, stăpînul morţilor în mitologia 
Vedelor, care, în marile texte epice, devine judecătorul morţilor. Figura lui 
Yama a fost introdusă și în dao:smul chinez, iar apoi în credința populară ja- 
poneză. El este denumit „Enma“, transliterarea japoneză a cuvîntului sanscrit 
„Yama“. Însă atît în China cât și în Japonia, Yama era socotit întrucitva străin 
de oamenii de rînd.) 

În mitologia japoneză se pot regăsi unele figuri echivalente cu Indra, de 
exemplu zeul tunetului, Narukami etc. Zeul furtunii, Susano-o-no-mikoto?5, a 
ucis un dragon cu opt capete cu o sabie miraculoasă, despre care se spune că 
a fost transmisă mai departe în cadrul familiei imperiale, ca simbol al suvera- 


22 „lată-l pe Zeus. marele stăpîn din ceruri, cum, mînîndu-și carul înaripat, deschide 
drumul, orînduind totul și purtînd tuturor de grijă. În urma lui vine armata de zei și dai- 
moni, aşezaţi pe unsprezece cete." (Platon, Phaidros, 246e-247a, traducerea Jowett, ediţia 
a III-a, Oxford University Press, Humphrey Milford, 1892, vol. |, p. 453. Versiunea româ- 
nească, ed. cit., pp. 85-86.) Descrierea corespunde exact figurii lui Indra din Rg-Veda. 

23 Paul Deussen a făcut cîndva supoziţia că, în general, schimbarea poziţiei zeului 
principal corespunde diferenţei de perioadă culturală. Astfel, în perioada invaziei cel mai 
important este zeul cerului (Uranos, Dyaus), în perioada aşezării, zeul ordinii (Varuna, 
Chronos), iar în perioada eroilor stăpînitori, zeul puterii (Indra, Zeus). (Paul Deussen, A//ge- 
meine Geschichte der Philosophie, ], ediţia a IV-a, Leipzig, F. A. Brockhaus, 1920, p. 83.) 

24 Macdonell, Comparative Religion, p. 95. 

25 Susano-o-no-mikoto reprezintă zeificarea furtunii, precum Pallas Atena în Grecia, 
Rimmon în Babilon sau Indra vedic. (Kat, Shintă, p. 45 sq.) În textele clasice japoneze, 
zeul ploii e numit Kura-okami, Taka-okami sau Mizuha-no-me. Okami înseamnă „zeul 
dragon.“ (Kat6, Shintă, p. 47 sq.) Zeul tunetului apare sub chipul lui Narukami (lit., „zeul 
tunător'“). (Manyâshiă, vol. VIII, cf. Kat6, Shintă, p. 30 sq.) Mai tirziu, zeul tunetului a 
fost denumit Takatsu-kami sau Kandoki-no-kami (în Engishila, 8 şi 3, Kokushi Taikei, 13, 
pp. 269; 134: 108). În unele lăcașuri de cult japoneze, zeul tunetului a fost adorat în sco- 
pul de a obţine recolte îmbelșugate, așa cum era cazul germanicului Thorr. (Kato, Shintă, 
p. 47 sq.) Odată cu apariţia budismului, Indra a început să fie adorat în şintoism ca Ten- 
man. Indra era invocat şi în altarele Tenmangă. 


MITURI, ZEI ŞI SACRIFICII 4l 


nității. Caracterul său puternic şi uneori violent este destul de asemănător cu 
cel al lui Indra. Oricum, Indra este întrutotul zeu, pe cînd Susano-o-no-mikoto 
este zeu și om în același timp și este înscris într-un cadru temporal, ca rudă a 
strămoşului familiei imperiale japoneze. 

Nu se poate distinge limpede care dintre zeii religiei vedice menţionaţi 
mai sus sînt zeii fertilității. Pe de altă parte, zeii de acest gen pot fi cu ușurin- 
ță descoperiți în şintoismul timpuriu. Zeul creșterii (Musubi) este o personifi- 
care a unei calități abstracte de generare. Taji-kara-no-o („Masculul cu forță 
în brațe“) este o calitate umană personificată și ridicată la rang divin. 

Panteonul vedic era uneori denumit „toți zeii“ (Visvedevăh). Odată au fost 
numărați „toți zeii“ și s-a ajuns la 3339, reflectînd cele tre: sfere ale lumii: 
pămîntul, aerul și cerul.26 În vechea Japonie exista noțiunea similară de „mii 
de zei“ (literal, „opt milioane de zei“, Yao-yorozu-no-kami-gami). Numărul 
zeităților Shinto fluctuează continuu. Unele sînt uitate și ulterior apar din nou 
sub alte nume; ze: cu totul noi sînt de asemenea adăugați panteonului. Carac- 
terul acestor mii de zei este slab definit. Într-un mod analog diviziunii din 
mitologia greacă între zeii olimpieni şi zeii misterelor, şi aici s-a făcut dife- 
rența între copiii zeului furtunii și zeitățile asociate cu zeița soarelui (Ama- 
terasu-O-mikami). În mitologia japoneză, „tărîmul vizibilului“ le aparține ul- 
timilor, iar „tărîmul invizibilului“ primilor. 

Zeii?! din Rg-Veda erau invitaţi, ca oaspeţi, să se înfrupte din cele jertfite. 
Ei luau mîncarea și beau vinul, erau invocați, flataţi, îmbunați și li se făcea 
pe plac. Oamenii se aflau într-o comuniune directă cu zeii, fără nici un fel de 
mediere, aceștia erau socotiți prieteni apropiați ai adoratorilor lor. Oamenii i se 
adresau cu apelative precum „Tată Cer“, „Mamă Pămînt“, „Frate Agni“. Exista 
o relație personală extrem de strînsă între zei și oameni și se considera că 
toate fenomenele, chiar și cele mai obișnuite, depind de zei. Tot astfel, țăranii 
japonezi se rugau uneori zeităților individuale, alteori unor categorii anume 
de zeități şi alteori zeilor în general. Prin rugăciuni, ei solicitau ploaie, recolte 
bune, protecție în fața cutremurelor și dezastrelor naturale, copii, sănătate și 
viață lungă pentru împărat, și pace şi prosperitate pentru națiune.28 Într-o oare- 
care măsură, aspectul fizic al zeilor din Rg-Veda este antropomorf, precum 
cel al zeilor greci: li se atribuie cap, față, ochi, brațe, mîini, picioare și alte 
părți ale corpului omenesc. Formele zeilor sînt însă adesea neclare, iar mem- 
brele sau părţile lor sînt concepute strict figurativ, pentru a le descrie acțiuni- 
le. Astfel, limba și membrele zeului focului nu sînt altceva decît flăcările sale; 
brațele zeului soarelui sînt razele, iar ochiul său reprezintă discul solar.2? Zeii 
nu erau întotdeauna morali, avînd adesea slăbiciuni omeneşti şi putînd fi cu 
ușurință înbunați prin lingușire. Ei acordau favoruri în schimbul jertfelor care 


25 Rg-Veda, III, 9, 9. 

27 În alte limbi. daeva, tivar, diewas, dia. (P. Deussen. Geschichte, op. cit., |. p. 39) 
2 ERE, XV, p. 468. 

29 Macdonell. Sanskrit Literature, op. cit., pp. 11-72. 


42 O ISTORIE COMPARATĂ A IDEILOR 


li se aduceau. Într-un imn, zeii discută ce să dea ca răsplată. „Aşa am să fac, 
nu altminteri. Am să-i dau o vacă! Sau să-i dau un cal? Mă întreb dac-am 
primit cu-adevărat soma de la el.“30 Precumpănește o lege simplă a învoielii. 

În religia homerică, îi găsim pe zei plasați într-o ierarhie organizată, ca o 
familie divină sub stăpînirea unui zeu suprem.2! Ca și zeii vedici, ei sînt per- 
sonificări, fără a fi însă făpturi vagi și nedefinite: sînt zeități concrete și indi- 
viduale, cu personalități solide și bine precizate.%? Ei nu sînt spirite, ci făpturi 
nemuritoare, cu trup și suflet supraomenești, concepuţi ca oameni glorifi- 
cați.33 O asemenea ierarhie, foarte elaborată, care cuprinde zei cu personali- 
tăţi specifice, diferă destul de mult de concepția vedică. Am putea chiar pre- 
supune că zeii vedici reprezintă o fază mai timpurie a dezvoltării mitologiei, 
însă caracterul individual al fiecărui zeu vedic sau hindus nu a devenit mai 
clar nici în perioadele mai tîrzii. Diferenţa nu constă în stadiul de dezvoltare, 
ci mai degrabă în natura respectivelor concepții despre zei. Zeii din miturile 
indiene aveau foarte puţină personalitate și în cele din urmă gînditorii hinduși 
ortodocşi au ajuns să le nege orice fel de individualitate. De exemplu, Indra, 
care era foarte respectat în Rg-Veda, a ajuns să fie considerat un simplu nume 
— în sensul că o ființă de natură divină ocupînd acea poziție era desemnată 
cu numele „Indra“. Aceasta nu era deci individualizată 24 În legătură cu pro- 
blema individualității zeilor, putem evidenția faptul că înainte de apariția bu- 
dismului, brahmanismul nu avea idoli. Arta indiană poate fi urmărită în timp 
mai ales începînd cu dinastia Maurya, cînd budismul a cunoscut o remarcabi- 
lă dezvoltare. 

Nici şintoismul nu a avut practic nici un idol, și asta nu pentru că vechii 
japonezi erau deosebit de luminaţi, ci pentru că nu au avut o artă remarcabilă 
înainte de introducerea sculpturi și picturii din China și, pe de altă parte, 
pentru că atribuiau un caracter individual fiecărui zeu numai într-o foarte mi- 
că măsură. De-abia după răspîndirea budismului s-a dezvoltat arta japoneză. 

În Japonia, în perioadele mai tîrzii, s-a afirmat direct că tot ce există în 
lumea naturală este divin. Kitabatake Chikafusa (1293-1354) spune: „Pămîn- 
tul nostru este creația celor două zeități, cea masculină și cea feminină. Chiar 
şi munţii și rîurile sale, copacii și plantele, toate au nume divine. Zeitatea 
muntelui este Oyama-tsumi, zeitatea apelor este Mizuhanome, zeitatea mării 
este Wadatsumi-no-mikoto, zeitatea porturilor este Haya-aki-tsuhi-no-mikoto, 


30 Hermann Oldenberg, Ancient India: Its Language and Religions, Chicago, Londra, 
Open Court Publishing Company, 18%, p. 71. 

31 Jane Ellen Harmison, Themis. A Study of the Social Origins of Greek Religion, 
Cleveland and New York, The World Publishing Company, Meridian Books, 1962, 
p. 134. 

32 Sofocle, Oedip la Colonos, menţionat în S. Radhakrishnan. Eastern Religions and 
Western Thought. New York, Oxford University Press, 1959, A Galaxy Book, pp. 4-5. 

33 Macdoneli, Comparative Religion, op. cit., p. 94. 

m Sankara ad Brahmasătrabhăâșya |, 3, 28, Anandăsrama Sanskrit Series, nr. 21, 
Poona, Anandasrama Press, 1900. Cf. Richard Garbe, The Philosophy of Ancient India, 
Chicago, The Open Court, 1897, p. 36. 

zeitatea pămîntului este Kagutsuehi iar zeitatea vîntului este Shinatobe-no- 
mikoto. Nu există nici măcar o părticică, nicăieri, care să nu fie divină. Cît de 
minunat este că tot ce poate fi atins, auzit sau văzut își are partea sa de natură 
divină! Şi cu cît mai minunat este cînd ne uităm la cer, căci zeitatea soarelui 
care luminează ziua este O-hirume-muchi-no-mikoto, strămoșul regesc al Fa- 
miliei noastre Imperiale, luna care luminează noaptea este Tsuki-yomi-no- 
mikoto, iar Shinatobe-no-mikoto este zeitatea vîntului, care spulberă toate 
necurățeniile! Prețioasa suflare a omului, care este suflarea vieţii sale, este 
chiar această zeitate. De aceea omul nu trebuie să o întrebuințeze fără măsu- 
ră.*35 Motoori Norinaga, un mare teolog șintoist de la începuturile epocii 
moderne, afirmă și el: „Termenul kami se aplică în primul rînd feluritelor 
zeități ale Cerului şi Pămîntului care sînt pomenite în vechile însemnări, pre- 
cum și spiritelor lor (mi-tama), care locuiesc în altarele unde sînt adorate zei- 
tățile. Pe deasupra, nu numai făpturile omenești, ci și păsările, fiarele, plante- 
le și copacii, mările și munții și toate celelalte lucruri care merită să fie temu- 
te şi respectate pentru puterile nemaipomenite și ieșiie din comun pe care le 
au sînt denumite kami. Nu e de ajuns ca ele să fie deosebite în ce priveşte 
noblețea, bunătatea sau dorinţa de a veni în ajutor. Făpturile rele și nefireşti 
sînt şi ele denumite kami;, dar numai dacă înspăimîntă pe toată lumea. Printre 
kami care sînt făpturi umane, nici nu mai e nevoie să-l pomenesc pe Mika- 
do... Printre altele, ma: avem și trăsnetul (Narukami, „Zeul Răsunător“), 
dragonul, ecoul (Kodama, „Spiritul Copacilor“) și vulpea, care sînt kami 
datorită natusu lor nefirești și ciudate. Cuvîntul kami se folosește în Nihongi 
și în Manyă&shii, o culegere de poezii vechi, despre tigru și lup. Izanagi a dat 
piersic:lor şi giuvaierurilor de la gîtul său nume care vroiau să spună că aces- 
tea sint kami... În multe rînduri munţii și mările sînt denumite kami, și nu la 
spiritele lor se face trimitere: cuvîntul se referă direct la mări și munți, ca lu- 
cruri foarte de temut.*36 

O altă trăsătură caracteristică a şintoismului este faptul că mulți zei japonezi 
sînt socotiți ființe umane istorice, cu calități superioare. Pentru vechii japonezi, 
lumea mitică şi cea naturală se întrepătrundeau atît de mult încît activitățile 
omenești erau explicate și sancţionate prin ceea ce au făcut kami, fie e: strămoși 
sau eroi, în timpul primordial. Viaţa oamenilor, sub toate aspectele ei, precum 
și întregul cosmos erau acceptate ca sacre, fiind permeate de natura de kami. 


2. PRINCIPIILE RITUALURILOR 
ȘI EFICACITATEA LOR 


Se ştie că încă din epoca preistorică, în care indo-arienii și persanii alcătu- 
iau un singur popor, ei aduceau sacrificii (vedic, yajâa; avestic, yasna) şi 


35 Jinnă-skătă-la, vol. 1. Interpretare de Genchi Kat. 
36 Tradus de W.E. Aston, ERE, XI, p. 463. 

aveau deja o băutură sacră (vedic, soma, avestic, haoma), sucul îmbătător al 
plantei soma, care constituia principala ofrandă. Multe ritualuri pot fi urmări- 
te în timp pînă la primii indo-europeni. De exemplu, „s-a descoperit că ele- 
mente şi chiar întregi structuri complexe ale ritualului căsătoriei sînt identice 
în vechea Indie, în Roma antică, la lituanieni și la germanii precreștini. Ri- 
tualul ca întreg este una dintre cele mai statornice și mai vechi tradiţii ale po- 
poarelor vorbitoare de limbi indo-europene, mai vechi decît oricare dintre 
miturile lor păstrate în scris și cu mult mai vechi decît timpurile vedice“. 

Religia vedică era un sistem uriaş de ritualuri, dintre care unele pot fi 
identificate chiar la proto-indo-europeni. Sacrificiile se făceau în aer liber sau 
într-un adăpost ridicat în acest scop lîngă casa celui ce aducea sacrificiul. Nu 
exista nici loc fix de altar, nici temple; se alegea cîte un altar pentru fiecare 
rit. În tradiția rg-vedică, altarul era acoperit cu iarbă sacră, astfel încît zeii să 
poată veni să se așeze. Pe altar se puneau ofrandele şi tot acolo se aprindeau 
și focurile sacre. Ofrandele cele mai însemnate erau laptele, untul topit, grî- 
nele şi dulciurile. Preotul principal (adhvaryu) punea aceste ofrande pe fac în 
vreme ce-și îngîna formulele. În anumite momente ale ceremoniei, preotul 
sacrificator (hozr) recita imnurile. 

Multe dintre aceste trăsături apar şi în şintoism, vechea religie japoneză 
practicată încă înainte de introducerea budismului. În riturile Shinto din 
Japonia, se puneau pe altar ofrande — orez, sare, sake, came, pește, fructe, 
legume etc., precum și îmbrăcăminte. Preoţii rosteau diverse rugăciuni (no- 
rito). 

În sacrificiile cu soma din India, preoții adunau rămurele ale plantei 
soma, scoteau sucul prin presare între două pietre, îl purificau trecîndu-l 
printr-o sită, îl amestecau cu lapte și apoi îl turnau în vase și îl așezau pe alta- 
re pentru a fi băut de zei. Sacrificiile de animale însoțeau atît ofrandele cu ar- 
dere în foc cît și riturile cu soma. Animalele — capra, boul, vaca, berbecul 
sau calul — erau ucise și tăiate potrivit rînduielii, iar bucățile erau puse pe 
altar, în timp ce anumite părți erau arse în foc. Carnea era împărțită între cel 
ce aducea sacrificiul şi preoţi.? 

Sacrificiul cu soma ne trimite cu gîndul la riturile lui Bacchus din Grecia 
şi, de fapt, chiar putem găsi multe similitudini cu religia homerică. Ritualul 
altarului consta aici în a-i jertfi zeității un animal sau a-i oferi un dar de fruc- 
te și cereale. Sacrificiul putea fi însoțit și de vin. Ritualul „,... consta dintr-o 
rugăciune în timpul căreia se presărau grîne, urmînd apoi ofrandele de carne 
friptă. O parte din carne era gustată de adoratori iar apoi le era transmisă, 
prin ardere, zeilor. Restul era mîncat la un ospăț unde vinul curgea din abun- 


1 Daniel H. H. Ingalls in Journal of the American Oriental Socieby, vol. 17, 1957, 
p. 22. Cf. M. Winternitz, A History of Indian Literature, Calcutta, University of Calcutta 
Press, vol. 1, 1927, pp. 272-275. 

2 John Nicol Farquhar, An Outline of the Religious Literature of India, Londra, Ox- 
ford University Press, 1920, p. 14. 

dență.'? Grecii aveau de asemenea un cult al focului și socoteau comensali- 
tatea drept foarte importantă 4 În mod similar, populaţia Shang din China 
veche aducea sacrificii frecvente spiritelor. De obicei se foloseau animale, iar 
uneori se turna pe pămînt băutură, probabil un fel de bere, ca libaţie. Sacrifi- 
ciile erau adresate pămîntului și vîntului, unor zeități ale naturii, destul de ne- 
definite, precum și punctelor cardinale.5 

În ciuda acestor asemănări, întîlnim, desigur, multe deosebiri în contex- 
tele sociale în care funcționau aceste religii. Începînd de pe la 700 a. Chr,, 
oracolul zeului Apollo de la Delphi a devenit principala verigă de unitate spi- 
rituală din lumea greacă şi cea mai puternică. În religia vedică nu a existat 
însă un asemenea loc divin special. În hinduism regăsim multe locuri de 
pelerinaj (rirzha), dar nu a existat nici o coordonare centrală. 

Această lipsă de unitate nu înseamnă că lipseau formele de control social 
sau restricţiile impuse prin proscriere religioasă. În comunitățile sătești tim- 
purii, sacrul şi profanul erau prea puțin distincte. În vechea Indie, dharma- 
siitrele, care prescriau modul de desfășurare a vieții sociale, nu alcătuiau de- 
cît o ramură a științei ritualurilor (4alpa), care era la rîndu-i una dintre cele 
şase științe auxiliare (vedănga) ale Vedelor. Instituţiile sociale erau socotite o 
parte a ritualismului. Un fenomen echivalent a existat şi în vechea Japonie. 
Vechiul cuvînt japonez pentru „administrație politică“ sau „guvemare“, ma- 
tsurigoto, înseamnă literal „o problemă legată de sacrificiu“ sau „rituri religi- 
oase“, iar miya înseamnă atit „palat“ cît şi „altar“. Hirata Atsutane, un celebru 
teolog șintoist, afirma: „Adorarea zeilor este sursa cîrmuirii; nu, este cîrmuirea 
însăși.“ Cunoașterea sacerdotală includea știința despre societate și politică. 

De-a lungul vieţii, fiecare om trebuia să primească cele douăsprezece sa- 
cramente (samskăra), din momentul în care era conceput în pîntecele mamei 
și pînă la moarte. Sacramentele hinduse sînt similare în mare cu cele ale Bi- 
sericii romano-catolice. Botezul este echivalentul occidental al ceremoniei 
hinduse a nașterii (jăta-karman), cea de-a patra samskăra. Corespunzător 
ceremoniei legate de numele de botez din creștinism, în hinduism există 
sacramentul „dării de nume“ (năma-karana). Ritul occidental al confirmării 
ar putea corespunde „împlinirii“ (nișkramana), cel de-al șaselea sacrament, 
precum și obiceiului japonez miyamairi („prima înfăţişare la altar“). Căsăto- 
ria este un sacrament atît pentru catolici cît şi pentru hinduși.S 

În literatura Brâhmanelor, sacrificiului i se acordă o importanță enormă. 
Nenumărați preoți controlau un sistem vast și complicat de ceremonii, cărora 
|i se asocia o semnificație simbolică. În Brâhmane, brahmanii pot fi văzuţi 
nu atît ca preoți evlavioși care îi slujesc pe zei adresîndu-le cu stăruință 


3 Martin P. Nilsson, Greek Folk Religion. New York, Harper and Brothers. 1961, 
p. 105. 

4 Jane Ellen Harrison, Themis. A Study o/ the Social Origins of Greek Religion. Cleve- 
land and New York, The World Publishing Company. Meridian Books, 1962, pp. 133-139. 

5 Reischauer şi Fairbank, East Asia. The Great Tradition. p. 46. 

6 Cf. Manu, Il. 27 sg. 

diverse cereri, ci ca magicieni care îi constrîng și îi conduc pe aceștia prin 
puteri magice. Brahmanii din India au ajuns să creadă că există o relație 
strînsă între sacrificii și cursul evenimentelor naturale. Sacrificiile nu numai 
că simbolizau și imitau diverse aspecte ale naturii, dar erau de asemenea so- 
cotite capabile să schimbe însuși cursul naturii. De exemplu, într-o scriptură 
stă scris: „Pentru că oamenii îndeplinesc sacrificiul pentru foc în fiecare di- 
mineață, soarele se ridică strălucitor. lar dacă oamenii nu l-ar îndeplini, soa- 
rele n-ar răsări niciodată“?. 

În vechea Chină, o ideologie întrucâtva similară a fost expusă de confu- 
cianiştii ortodocși; ea ar putea fi definită ca un fel de „cosmofiziologie“, con- 
form căreia microcosmosul și macrocosmosul sînt întemeiate pe aceeași nor- 
mă. În India, acest fel de a gîndi poate fi urmărit în timp de la Azharva-Veda 
pînă la tantrismul perioadelor mai tîrzii.8 Potrivit sacerdoților indieni, ei pu- 
teau controla fiecare fenomen din univers prin săvîrşirea corectă a sacrificii- 
lor. Sacrificiul în sine era omnipotent; chiar și zeii erau legaţi de puterea mi- 
raculoasă cuprinsă în el. Sacerdoții considerau că dacă oamenii invocă zeii 
urmînd regulile corecte ale sacrificiului, zeii sînt obligați să le acorde grația. 
Relația dintre zeu și adoratorul său era de tipul „iţi dau ca să-mi dai“. „EI le 
oferă un sacrificiu zeilor spunînd: «Dă-mi tu mie și am să-ți dau și eu ție; dă- 
ruiește-mă și am să-ți dăruiesc!» Religia brahmanilor s-a pierdut în cele din 
urmă în mecanismul despiritualizat al riturilor și în formalism. Prin îndeplini- 
rea sacrificiilor, preoţii căutau să atingă scopuri bine precizate, de exemplu 
recolte abundente, copii buni și sănătoși, creșterea numărului de vite, însănă- 
toșirea după boală, renume etc. Brahmanii au devenit astfel puternic orientați 
către lumea oamenilor. 

În Grecia putem găsi o definiție a fericirii atribuită lui Solon și acceptată 
de Herodot (4847-425 a. Chr.): „... el nu știe ce e beteșugul, boala, este scu- 
tit de rele, copiii îi aduc numai bucurii și rămîne chipeș la față. Dacă, după 
toate astea, își mai și sfirșește cu bine viața — iată omul pe care îl cauţi, 
vrednic de a fi numit fericit.“!0 Solon se roagă muzelor: „Fie ca preafericiţii 
zei să mă facă mereu norocos și să mă bucur de-un nume bun între oameni.“ 
Ischomacus, în Zratatul de economie al lui Xenophon (c. 434-355 a. Chr.), 
enumeră printre subiectele rugăciunii „sănătatea, puterea trupească, bunul renu- 
me în cetate, buna înțelegere cu prietenii, siguranța în război, sporirea averii“. 

În Brăhmane nu găsim o perspectivă definită asupra vieții viitoare. Re- 
nașterea pe pămînt era uneori privită ca o binecuvîntare și nu ca ceva rău, de 


? SBr,, Ul. 3,1, 5. 

8 ]. Przyluski şi M. Falk, Aspecrs d'une ancienne psycho-physiologie dans I'Inde et 
en Extreme Orient in Bulletin of the School of Onental Studies, University of London, 
1938, pp. 223-288. 

9 Vajasaneyi-Samhită, |, 50; cf. SBr., II, 5, 3, 19. 

PD Herodot, Istorii, |, XXXII. Histozy, o nouă versiune, editată cu numeroase note și 
apendice de George Rawlinson, cu ajutorul lui Henry Rawlinson și J. G. Wilkinson, ediție 
nouă, Londra, ]. Murray, 1862, p. 142. Versiunea românească, Editura Ştiinţifică, Bucu- 
reşti, 1961. pp. 28-29, traducere de Adelina Piatkowski. 

care trebuie să scapi. Opinia dominantă era însă că practicarea sacrificiilor îi 
promite omului nemurire în cer, în sălașul zeilor, sau cel puțin longevitate. 
„Cel care aduce sacrificii dobindește îmbelşugare fără capăt și-un nume bun 
şi-şi cîştigă unirea cu cei doi zei, cu zeul soarelui (Aditya) și cu zeul focului 
(Agni), și sălaş pe același tărîm cu ei.“!! În alte pasaje din Brâhmane care 
sînt relevante pentru problema vieţii viitoare întîlnim însă idei contradictorii. 

Păcatul era socotit a fi înstrăinarea de zei!2: existau însă păcate morale, 
precum și păcate rituale.!3 Conștientizarea păcatului cerea sacrificii propiția- 
torii și penitențe (prăyascitta), mai ales faţă de Varuna, zeul cel mai temut de 
indieni în perioada Brăhmanelor. S-a afirmat, cu privire la caracteristica ge- 
nerală a religiei Brăhmanelor, că „epoca a fost, în întregul ei, una a fariseis- 
mului, oamenii fiind mai preocupaţi de îndeplinirea sacrificiilor decît de de- 
săvîrşirea sufletelor““.!4 

Echivalentă cu prăyascizta, ceremonia „Marii Purificări“ (Oharai) din şin- 
toism era îndeplinită de două ori pe an, cu scopul de a dobîndi iertarea pentru 
ofensele aduse zeilor. Jignirile enumerate aici erau incestul, bestialitatea, ră- 
nirea și anumite intervenții în rînduiala lucrărilor agricole. Este evident că în 
şintoismul japonez conceptul de păcat era destul de concret. O persoană care 
dorea să se purifice, de exemplu, putea să pună să plutească pe un rîu, pentru 
a îndepărta păcatul, o mică figurină de hirtie făcută după imaginea sa, ca un 
fel de țap ispăşitor. Conceptul șintoist al păcatului pare așadar să corespundă 
celui din Brăhmane. 


3. DESTINUL OMULUI 


a. Viata de apoi 


Primilor indo-europeni le plăcea viața pămîntească. Viziunea lor asupra 
lumii nu era umbrită de gînduri negre și nu le păsa prea mult de viitorul 
sufletului. Ei îşi doreau, pentru ei şi pentru urmași, o viaţă lungă de o sută de 
toamne.! Nu aveau decît idei foarte vagi despre iad sau rai, fiind însă con- 
vinşi că moartea nu este ceva absolut. Ei credeau că sufletul supraviețuiește 
şi după ce trupul care îl conţinuse trece în neființă. După moarte, sufletele 
celor buni și curajoși şi generoși urmează să trăiască o nouă viață plină de 
fericire. Se credea că sufletele celor buni trec după moarte în raiul de lumină 
al lui Yama, unde duc o viaţă de încîntare alături de Străbuni (pitarah. Re- 
gatul morților se află în ceruri și muribundul își găsește alinare în credința că 
după moarte va trăi alături de regele Yama în cel mai înalt dintre ceruri. 


1 SBr,, XI. 6,2, $. 

12 Rg-Veda. VII, 86: cf. VII, 88. $; 6. 

15 Rg-Veda. |, 23, 22: [, 85. 

14 S. Radhakrishnan. /ndian Philosophy, op. cit., vol. I, p. 136. 
1! Rg-Veda, X. 18. 

2 Rg-Veda. X. 14, 10. 

Stăpînul morţilor, Yama vedic, fiul lui Vivasvat, îi corespunde lui Yima 
avestic, fiul lui Vivahvant și stăpînul Paradisului. 

Yama și Yami, sora sa, au fost primii muritori care au pătruns în lumea 
cealaltă pentru a o lua în stăpînire. În sălașul lui Yama, „străbunii“, adică 
morții, trăiesc viața veşnică benchetuind împreună cu Yama: bucuriile raiului 
sînt la fel ca cele de pe pămînt, dar mai împlinite şi mai numeroase. Arienii 
căutau o viață veșnică plină de bucurii ale simțurilor? Ei credeau în posibili- 
tatea de a-și întîlni strămoșii în regatul lui Yama,4 iar în viața pămîntească 
adorau spiritele străbunilor și arătau multă grijă față de ele. 

În Japonia, vechile mituri menţionează frecvent un tărîm al lui Yomi, în- 
tunericul, ca sălaș al morților. Se spunea că mai mulți zei s-au dus acolo după 
moarte, dar există prea puține dovezi care să arate că vechii japonezi credeau 
în general într-o existenţă viitoare.5 Tot astfel, nici chinezii nu par să fi avut 
decît o concepție vagă cu privire la răsplata viitoare pentru bine şi rău. Nu 
exista nici cer, în sensul de paradis, și nici iad, ca loc al judecății de apoi. 

În Rg-Veda, destinul celor răi pare să fie căderea și dispariția în adîncimi- 
le întunecoase. Se spune că Varuna îl aruncă pe cel ce săvîrșeşte fapte rele în 
prăpastia neagră din care nimeni nu se mai întoarce. Zeii apelează la Indra 
pentru a-l trimite în întunericul cel mai de jos pe omul care îi face rău celui 
ce îi adoră.6 Nu există încă nici o urmă a credinței în transmigrație, care avea 
să predomine într-o măsură atît de mare în gîndirea filozofică a indienilor de 
mai tîrziu. Cu privire la eshatologia din Rg-Veda, un cercetător afirmă: „În 
aspectele lor esențiale, aceste idei cu privire la viața de apoi nu erau strict 
vedice, ci reprezentau moștenirea comună a celor «șapte» rase ariene;, ele 
s-au păstrat la persani într-o formă fără îndoială și mai pregnantă și mai 
accentuată, foarte puțin modificată de concepții opuse. lar cînd descoperim 
că în cele mai vechi cărţi ale evreilor există foarte puține urme ale credinței 
într-o viaţă viitoare eternă — credință care a devenit extrem de comună la 
evrei după robia babiloniană — și ne dăm seama că nici un alt trib semit nu 
pare a sta la originea acestei idei, se naşte spontan întrebarea dacă nu cumva 
întîlnim, în aceste credinţe ariene, piatra de temelie a unui edificiu uriaș, a 
acelei credințe atotputernice în nemurirea sufletului ce a jucat un rol atit de 
mare în cadrul influențelor care au format Europa de astăzi.““? 


3 Rg- Veda, IX, 113, 7-11; Atharva- Veda, IV, 34, 2--4 şi alte pasaje citate în J. Muir, 
Original Sanskrit Texts, retipărire, Amsterdam, Oriental Press, 1967. vol. V, p. 306 sg. 

4 Rg-Veda, 1, 24, 1; VII. 56, 24. 

5 Kojikă-den, vol. II (Motoori Norinaga Zenshii. ed. de Hoei Motoori, vol. ], p. 150). 
Interpretarea lui a fost preluată de Hirata Atsutane, discipolul său, în lucrarea Kod6 Taii. 
(Hirata Atsutane Zenshi, ed. de Mannen Ueda, Tokyo, Naigai Shoseki Co., 1932, vol. 
VII, p. 37) 

S Rg-Veda, X, 132. 4; IV. 5, 5; DX, 73, 8, X, 152.4. 

?T. W. Rhys Davids, Lectures on the Ongin and Growth of Religion as Illustrateal by 
Some Points in the Histo»y of Indian Buddhism, ediţia a II-a. Londra, Williams and Nor- 
gate, 1891. pp. 16-17. 

b. Adorarea strămoșilor 


Nomazii sau crescătorii de animale practică rareori adorarea strămoși lor. 
Dar acolo unde apar aşezări omenești stabile și unde pămînturile sînt moște- 
nite de urmași, obiceiul de a-și adora strămoșii se regăsește adesea, iar ritua- 
lurile au de obicei o formă detaliată și elaborată. 

În India, erau adorate şi propiţiate spiritele ancestrale (pitaras). Lor li se 
adresau o parte din imnurile! compuse în ultimul stadiu al perioadei asociate 
cu Rg-Veda. Stăpînul acestor spirite ancestrale este Yama. El domnește în 
regatul morţilor, sus, în cerul cel mai înalt. Ca origine el este identic cu 
Yima, care în Avesta este prima ființă omenească, strămoșul primordial al ra- 
sei omenești. Fiind primul om care a murit, el a devenit regele de pe tărîmul 
morților. 

Pitrs, strămoșii dispăruţi, ocupau un loc important în viața hindușilor. 
Sacrificiul către mani (pir7yajiia) era cea mai importantă îndatorire a capului 
familiei. În imnurile vedice, pizrs erau consideraţi însoțitorii zeilor și erau 
invocaţi alături de aceștia.2 Ei locuiau în cerurile cele mai înalte, alături de 
zei, și primeau rugăciuni şi ofrande drept hrană. Sacrificiul le era oferit în 
speranța că vor interveni în favoarea adoratorilor lor şi-i vor ocroti. Pizrs 
aveau totodată puterea de a-şi pedepsi descendenţii pentru orice păcat comis 
împotriva lor. Ei erau, pe de altă parte, capabili să aducă bogăţie, copii și via- 
ță lungă fiilor care nu se abăteau de la calea trasată de ei. Binecuvintările. 
strămoșilor erau socotite mai importante decît calea zeilor (devayâna). 

Sacrificiul către mani capătă o şi mai mare însemnătate în viața socială și 
religioasă a hindușilor din epocile ulterioare. El trebuia îndeplinit în mod 
regulat, nu numai în anotimpul anume stabilit, ci şi în perioada ceremoniilor 
sociale importante, precum investitura cu firul sacru, căsătoria etc. Fără a im- 
plora favoarea manilor, nici una dintre aceste îndatoriri de familie nu putea fi 
îndeplinită așa cum se cuvine. Importanța acordată în timpurile vechi adorării 
strămoşilor (pizyajha) s-a perpetuat pînă astăzi în viața hindușilor. 

Așa cum bine se știe, manii ocupau un loc însemnat în religia chineză 
timpurie.3 În făurirea viitorului, influența manilor era socotită, imediat după 
cea a Cerului, cea mai importantă. Se aduceau periodic sacrificii pentru a-i 
mulțumi pe strămoșii dispăruţi, astfel încît copiii lor să se poată aștepta la 
prosperitate, longevitate, fericire, pace etc. Calea strămoșească era socotită 
„drumul drept“ pe care descendenţii trebuiau să-l urmeze. 

Multe informaţii cu privire la sacrificiile către mani se găsesc în vechile 
ode păstrate în Shi jing: „O, glorioşii strămoși! Nesfirşite le sînt binecuviîn- 
tările, fără capăt sînt darurile lor, și pe tine trebuinţele lor se cade să te atin- 
gă. Le-am adus vin curat, ei au să ne dea izbîndă. Aici este și fiertura bine 


! Rg-Veda, X, 15, S4. 

2 Rg-Veda, X, 15. 

3 Potrivit lui Prabodh Chandra Bagchi, India and China. A Thousand Years of Cultur- 
al Relations, ediţia a I-a, Bombay, Hind Kitabs, 1950. pp. 183-184. 

potrivită la gust, bine gătită, bine amestecată... Sarcina noastră este mare şi 
însemnată. Din cer ne-au venit bunăstarea, recoltele bune, marele belșug. 
Strămoșii vin, primesc și trimit pe pămînt nenumărate binefaceri.“4 

Așadar nu doar pentru viață lungă și prosperitate trebuiau aduse sacrificii 
strămoşilor, recoltele bogate depindeau la rîndul lor de bunătatea acestora. 
Lor trebuia să li se ofere cele mai bune lucruri: primele fructe, mîncare și 
băutură bună, cel mai bun animal pentru sacrificiu etc. În Ode se pot găsi și 
unele informaţii cu privire la procedurile legate de sacrificii. Ni se spune că 
cel care aducea un sacrificiu strămoșilor săi oferea castraveți, precum și 
părul, sîngele și grăsimea unui bou ucis pentru această ocazie. Ca libaţie, se 
oferea vin aromat. Părul animalului era oferit pentru a arăta că animalul a 
fost pur, sîngele pentru a dovedi că animalul chiar a fost ucis, iar libațiile de 
vin aromat erau făcute pentru ca mirosul lor să îi atragă pe strămoși la locul 
sacrificiului.5 

În China dinastiei Shang, o importantă zeitate era denumită Di sau Shang 
Di (Supremul Di). Probabil că termenul Shang Di nu desemnează decît un 
„prim strămoș“. Tradiţia adorării strămoșilor pare a data, în China, din aceste 
vremuri îndepărtate. Multe din întrebările de pe oasele oraculare* se referă la 
ajutorul dat sau la răul provocat de un strămoș descendenților săi în viață.S În 
timpul dinastiei Zhou, principalele activități ceremoniale ale statului gravitau 
în jurul templului ancestral al regilor. Se mai aduceau sacrificii și presu- 
pusului întemeietor al casei domnitoare, denumit Hou Ji, „Stăpînul Mei“, 
evident o zeitate agrară.7 Datele despre cultul strămoșilor din vechea Chină 
(înainte de Confucius) privesc însă mai ales clasa conducătoare; modul în 
care oamenii de rînd îl practicau nu este prea limpede și numai dintr-o peri- 
oadă ulterioară avem mai multe informații în acest sens. 

În Japonia, cultul strămoșilor nu poate fi distins cu claritate în şintoismul 
timpuriu şi doar cultul uji-gami este comparabil cu el. Mitologia japoneză a 
identificat multe dintre zeități cu străbunii clanului (wi) şi, în timp, alte figuri 
mitologice sau istorice au intrat în rîndurile acestora. Mai tîrziu, adorarea 
strămoșilor a devenit un lucru comun și a ajuns să fie cunoscută ca practică 
tipică a japonezilor. În vremurile vechi, șefiile locale și funcțiile din guver- 


4 Oda nr. 204, traducere de Arthur Waley. 

5 P. C. Bagchi, /ndia and China, p. 183. 

* Aşa-nurmnitele „oase oraculare“ sînt omoplaţii de animale mari sau carapacele de broas- 
că ţestoasă utilizate în China în timpul dinastiei Shang (sec. al XVI-lea- sec. al XI-lea 
a. Chr.) în scopuri divinatorii. Inscripţiile de pe ele, considerate astăzi a reprezenta prima 
formă atestată de scriere chineză, conţin întrebări adresate zeilor sau strămoșilor, numele 
celui care pune întrebarea, data, interpretările divinatorului etc. 

6 Reischauer și Fairbank, Eas/ Asia, pp. 46-47. 

? Ibid, p. S0. 

8... Una dintre cele mai însemnate trăiri ale șintoistului este recunoştinţa plină de dra- 
goste faţă de trecut, sentiment care nu-şi găseşte corespondent real în propria noastră viață 
emoţională. Noi ne cunoaştem mai bine trecutul decît și-l cunosc japonezii pe al lor, avem 

nul central deveniseră ereditare în cazul anumitor familii. Rezultatul a fost că 
denumirea oficială a funcțiilor respective deținute de o familie a ajuns să fie 
echivalentă cu numele familiei. Aceste familii sau clanuri își aveau fiecare 
zeitatea sa specială, numită uji-gami, „zeitatea numelui de familie“, pentru a 
cărei adorare membrii familiei se reuneau din cînd în cînd. 

Nu avem suficiente dovezi în ce privește cultul strămoșilor în vremea lui 
Homer, dar se pare că exista obiceiul de a adora un erou sau întemeietorul 
muritor al statului. Cea mai timpurie dovadă a acestei tradiții datează de pe la 
700 a. Chr., însă avem motive puternice să credem că un cult al strămoșilor- 
eroi era deja o parte a religiei prehomerice. Pentru perioada miceniană, mor- 
mintele descoperite la Tirint şi Micene atestă o preocupare deosebită față de 
cei răposați. Homer pare însă a ignora deliberat caracterul divin sau semidi- 
vin al morţilor.” În epoca în care spiritul elenic şi-a dobîndit instinctele şi 
înclinațiile definitorii (c. 900-500 a. Chr.), s-a statomicit clar şi obiceiul de 
a-l adora pe eroul sau pe întemeietorul muritor al statului (al tribului, al cla- 
nului). 


4. LEGEA COSMICĂ 


Concepţiile cu privire la ordinea cosmică şi rituală, la legea naturală și 
morală (vedic, rta = avestic, aa), erau deja închegate pe vremea cînd indo- 
arienii şi iranienii formau un singur popor. Cînd cîntărețul vedic proslăvește 
un zeu într-un cînt, el nu-l privește pe zeu cu acea teamă înfiorată și cu acea 
credință cu care psalmistul îl priveşte pe Iahve. Poeţii vedici aveau raporturi 
mai familiare cu zeii pe care îi onorau în cînturi, invocîndu-i într-o manieră 
aproape slugarnică. Cînd închinau un cînt de laudă unui zeu, se așteptau ca 
acesta să le ofere belșug de copii, de vaci, de mîncare etc. 

O excepție rămîne zeul Varuna. Acesta este imaginat ca rege al tuturor, 
atît al zeilor cît și al oamenilor, monarhul universal. El trimite zorii pe pă- 
mînt, face ca soarele să-și urmeze drumul pe cer și dă naștere ploii. El este 
cel care menține ordinea firii și ordinea morală, este marele stăpîn al legilor 
naturii. Varuna a statornicit cerul și pămîntul, locuiește în toate lumile, este 


nenumărate cărți care îl consemnează sau iau în considerare chiar apariţia şi statutul său: 
şi totuşi nu se poate în nici un fel spune că îl iubim sau simțim gratitudine faţă de el. Ac- 
ceptarea celor bune şi a celor rele, unele rare izbucniri de entuziasm faţă de ce a fost fru- 
mos, multe condamnări viguroase a ceea ce a fost greşit: acestea reprezintă suma gîn- 
durilor și sentimentelor noastre despre trecut. Atitudinea savanților noştri când îl trec în 
revistă este cu necesitate rece, a artei noastre, mai mult decît generoasă, iar a religiei, în 
mare măsură gata să condamne.“ (Lafcadio Hearn, Some Thoughts about Ancestor-Wor- 
ship). Pentru foarte mulți japonezi, expresia idiomatică englezească: „a onora memoria 
strămoşilor noştri“ este foarte greu de înțeles. Strămoșii nu sînt doar memorie, sînt încă vii 
(1) pentru majoritatea japonezilor. 
SERE. VI, 398 b. 


52 O ISTORIE COMPARATĂ A IDEILOR 


apărătorul întregului univers și cel care sprijină cerul și pămîntul. La porunca 
lui, luna și stelele se mișcă și strălucesc. El orînduiește anotimpurile și lunile, 
precum și apele care aduc bogăție pămîntului. Varuna se preocupă de căile 
morale ale oamenilor mai mult decît oricare alt zeu. Mînia sa este provocată 
de păcat — încălcarea poruncilor sale — și el îi pedepsește cu strășnicie pe 
păcătoşi. Este un zeu atoateștiutor și un martor constant al adevărului și min- 
ciunii omenești. Nici o făptură nu poate să facă, să gindească sau să pună la 
cale ceva fără să fie remarcată de zeu: atît de măreț și de puternic este 
Varuna. 

Ordinea lui Varuna este numită lege cosmică (7ta).! El este principalul 
apărător al acestei ordini și nu permite nimănui, fie zeu, fie om, să o încalce. 
Zeii sprijină legea cosmică (7ta), îi protejează pe cei buni și îi pedepsesc pe 
cei răi. Poeţii indieni îndrăzneau să se apropie de Varuna numai tremurînd și. 
cu totul înfricoșaţi, cu umilă venerație: ei îl abordează plini de căinţă și ple- 
dează pentru iertarea păcatelor. Varuna este singurul zeu care stă, plin de no- 
bleţe, înălțat deasupra muritorilor. Următoarele versuri, închinate lui Varuna, 
pot fi comparate cu Psalmii: 


Înalţă un imn sublim și solemn, prinos gloriosului Varuna, 
stăpîn împărătesc, 

Care, precum cel ce ucide și-oferă sacrificiu, a întins pămîntul 
ca pe o piele în faţa Zeului Soarelui (Surya). 

Pe viîrfurile arborilor, el a întins aerul, a pus laptele în vaci 
şi iuțeală plină de vlagă în cai, 

A pus înțelegerea în inimi și focul în ape, l-a pus pe Zeul Soarelui 
(Surya) pe cer și (planta) soma pe munte... 

Dacă noi, precum jucătorii la joc, am trișat, am făcut rău fără voie 
sau am păcătuit anume, 

O, Varuna, aruncă păcatele noastre ca pe nişte pene răzlețe 
și fă să fim cei îndrăgiți chiar de tine.? 


Acest zeu extrem de etic, Varuna, îi corespunde lui Ahura Mazda avestic, 
„spiritul înţelept“, care îi este analog în privința caracterului, dar nu și în pri- 
vința numelui. Prin natura lor însă, unele trăsături ale lui Varuna nu se po- 
triveau religiei iraniene. În Varuna există o calitate predominant „nocturnă“, 
care a făcut posibilă asimilarea sa cu demonul Vrtra.3 În plus, Varuna era și 
un zeu al îndurării, el milostivindu-se de cel care se căiește. „Nu există nici 
un imn închinat lui Varuna care să nu conțină o rugăciune pentru iertarea 
vinovăţiei. Elementul de îndurare divină își găsește astfel loc în religia vedi- 


! În Egipt, Adevărul și Dreptatea erau personificate în zeiţa Maat, fiica lui Ra și soția 
lui Thot, zeul inteligenţei. Se poate compara acest lucru cu 7za. Cf. John B. Noss, Man's 
Religions, New York, Macmillan, 1956, p. 52. 

2 Rg-Veda, V, 85. 

3 Mircea Eliade, /mages and Symbols. Studies in Religious Symbolism, traducere de 
Philip Mairet, New York, Sheed and Ward, 1961, p. 98. 

că, fiind însă exclus din sistemul avestic datorită caracterului pronunţat pre- 
scriptiv al acestuia. “4 


Aşa cum am menționat mai sus, legea cosmică este denumită asa în 
Zand-Avesta, termenul avînd aceeași etimologie ca rta. În chiar calităţile zeu- 
lui Varuna, regăsim concepţia vedică despre legea cosmică sau morală (ta). 
Rta este legea care cuprinde întreaga lume, pe care nu numai oamenii, dar 
chiar şi zeii trebuie să o respecte: ea ne furnizează standardul de moralitate. 
Căile urmate în viaţă de cei buni, care respectă rta, se numesc vraza.5 Pentru 
oamenii din vremea Rg-Vedei, universul era un întreg ordonat. Concepția era 
împărtășită şi de greci: „Învăţaţii spun... că Cerul şi Pămiîntul, zeii şi oame- 
nii, trăiesc în unire, prietenie, armonie, înțelepciune și dreptate, de aceea Uni- 
versul acesta se numește Cosmos... şi nu haos, şi nici neînfrînare. “6 

Rta a fost uneori cornparat cu conceptul grec moira și cu cel chinez dao.? 
La fel ca acestea, rta nu a fost niciodată personificat. Înţelesul cuvîntului rta 
pare să fi evoluat pe linia: „mișcare, mișcare ritmică, ordine, ordine cosmică, 
ordine morală, ceea ce este drept“. Ideea în sine, pe care arienii o aveau înain- 
te de invadarea Indiei, poate fi urmărită în timp pînă în mileniul al doilea sau 
al treilea a. Chr. Termenul a încetat să fie utilizat în India înainte de apariţia 
budismului, dar conceptul de lege cosmică a dominat gîndirea indiană ulte- 
rioară, fiind exprimat prin alte cuvinte (farma sau dharma).9 


4 Macdonell, Comparative Religion, p. 62. 

5 Rg-Veda, IX, 121, 1; X, 37, $. 

6 Platon, Gorgias, 507-508, traducerea Jowett, vol. II, p. 400. Versiunea românească, 
Platon, Opere [, Editura Ştiinţifică, Bucureşti, 1974, p. 371, traducere de Alexandru 
Cizek. 

? „Conceptul de lege naturală sau cosmică a dominat gîndirea oamenilor obișnuiți 
chiar și în perioadele recente. Profesorul de Groot a văzut un băiat cu buză de iepure şi a 
primit de la tatăl acestuia următoarea explicaţie: mama băiatului a făcut din greșeală, în 
timp ce era însărcinată cu băiatul, o tăietură într-o haină veche a tatălui, pe care tocmai o 
cîrpea. Profesorul de Groot socotește că această credință ține de demonologie. Este oare 
corect? Nu există nimic în poveste, aşa cum o relatează el, care să aibă de-a face cu vreun 
demon. Cu siguranţă că singura concluzie pe care sîntem îndreptăţiţi să o tragem este că 
tatăl chinez credea că dat fiind x, urmează y, care y urmează de la sine. Ce este aceasta 
dacă nu recunoașterea unei legi, a unei reguli?“ (Religion of the Chinese, New York, 
1910, p. 12). Putem să nu fim de acord cu această lege. regula ni se poate părea o prostie. 
Trebuie însă să adăugăm, pentru a-i face dreptate tatălui chinez, că idei similare cu privire 
la experienţele mamei însărcinate care îl afectează pe copil se discută cu seriozitate și în 
Europa de astăzi. În plus, nu validitatea regulii este aici pusă sub semnul întrebării. Ideea 
este că oamenii cred că evenimentul respectiv are loc fără intervenţia vreunui zeu sau 
Spirit. 

8 Ţ. W. Rhys Davids, Cosmic Law in Ancient Thought in Proceedings of the British 
Academy, 1911-1918 (Rhys Davids, op. cit., pp. 279-289). 

9 În Upanisadele prebudiste, cuvîntul apare numai într-una, Taittiriya. În încheierea 
acestei lucrări. r/a este aşezată deasupra, înaintea zeilor. Cuvintul apare, este adevărat, în 
trei-patru pasaje izolate din lucrările postbudiste, însă e vorba de un arhaism. Nu a fost 
descoperit nici în literatura canonică budistă, nici în cea jainistă. (Rhys Davids, op. cit.) 

Confucius, la rîndu-i, și-a întemeiat învățătura pe legea cosmică. Predece- 
sorul său, Lao zi, merge însă cu mult mai departe. În lucrarea care îi este 
atribuită, Dao De Jing, afirmaţiile semnificative se referă aproape în exclu- 
sivitate la Dao, ordinea cosmică. Pe Dao se construiește întreaga sa etică, 
religie și filozofie. | 

Conceptul chinez Dao i-a influenţat într-o mare măsură pe japonezii din 
epoca veche. Teoria etică şi politică a confucianismului, mai ales, precum și 
instituțiile juridice și de învățămînt ale Chinei, toate bazate pe principiul uni- 
versal Dao (7michi în japoneză), au exercitat o influență uriașă. Ideea unui 
principiu cosmic a fost afirmată de prințul Shotoku, cu puternice inflexiuni 
confucianiste: „Stăpînul este Cerul, supusul este Pămîntul. Cerul acoperă 
deasupra, pămîntul sprijină dedesubt. Cînd lucrurile se petrec astfel, cele pa- 
tru anotimpuri își urmează mersul cuvenit, iar puterile Naturii își împlinesc 
desăvirşit lucrarea.“10 


10 Constituţia în șaptesprezece articole, Articolul III. 


III 
Căutarea absolutului 


1. INTRODUCERE 


Îndoieli cu privire la puterea sau chiar la existența zeilor au apărut destul 
de devreme. Deja dintr-un imn! către Indra aflăm că existau oameni care nu 
credeau în acesta: „Despre el întreabă: «Au unde este?» lar apoi de bună 
seamă mai şi spun că: «El nu este»... Credeţi în el, oameni, căci acela Indra 
este.“2 Pentru a depăşi un asemenea scepticism, în India era invocat zeul 
„Credinţă“ (sraddhă) care să-i confere credinţă celui ce se roagă.5 Acest zeu 
era invocat ca zeu aparte, oamenii perioadei vedice rugîndu-se însă în același 
fel şi altor zei. Multă îndoială este exprimată și în alt imn+ remarcabil, în care 
preoții înalță un cînt de slavă lui Indra, afirmând: „Se poate spune: «Nu zilei 
Abihei apare > indlea însuși, pentru a asigura de existența şi măreția sa: Ai 
sînt, cîntărețule, uită-te la mine aici, în măreție mă înalț deasupra tuturor fiuin- 
țelor“. | 

Puțin mai tîrziu, în Grecia, sofiștii au pus și ei sub semnul întrebării sen- 
sul celor propovăduite de religie. Protagoras exprimă opinia sofiștilor: „De- 
spre zei nu știu nici că sînt, nici că nu sînt, nici ce fel sînt ca manifestare 
exterioară... Căci multe mă împiedică să știu: şi obscuritatea problemei și 
scurtimea vieții omenești“ 5 

Alături de scepticismul privitor la existenţa zeilor, s-au ivit îndoieli legate 
de pluralitatea zeilor în general şi de meritele pe care le poate dobîndi credin- 
ciosul aducînd sacrificii unui zeu anume. Într-un imn vedic$ în care zeul Pra- 
japati este slăvit în calitate de creator şi perpetuator al lumii precum și ca zeu 
unic, la sfirşitul fiecărei strofe răsună următorul refren: „Pe care zeu prin Jert- 
fe să-l slăvim?“ Aici poetul doreşte să anuleze pluralitatea zeilor şi să sugere- 
ze că unicul zeu, Creatorul Prajapati, este cel care merită să fie adorat. În alte 


1 Rg-Veda, II, 12. 

2 Cf. de asemenea Rg-Veda, X, 86, |. . 

3 Rg-Veda, X, 151, 2-3. Despre zeul „Credinţă“ vezi Muir, Original Sanskrit Texts, 
pp. 346-348. 

4 Rg-Veda, VIII, 151, 2-3 sa. 

5 Protagoras, fragmentul 4. Kathleen Freeman, Anci!la to the Pre-Socratic Philoso- 
phers, Oxford, Basil Blackwell, 1948, p. 126. Versiunea românească, lon Banu, Adelina 
Piatkowski (ed.), Filosofia greacă pînă la Platon, vol. II, partea a II-a, Editura Științifică 
şi Enciclopedică, Bucureşti, 1984, p. 301, traducere de oana Popescu- Dinischiotu. 

6 Rg-Veda, X, 121. Pipe a n “em cama 

imnuri, soarele era privit ca principiu generator. Astfel, el este descris ca „su- 
fletul tuturor celor ce umblă și stau“. Se mai spune că: „Pe acela care este 
Cel Adevărat înțelepții în feluri diferite îl numesc“8 și că: „Prin cuvinte, 
Înţelepţii (preoții şi poeții) fac realitatea ascunsă, care nu e decit una, să fie 
mai multe““?. 

Şintoismul nu are nici o zeitate supremă, existînd în schimb tendința de 
a-i înălța pe unii dintre zei la această poziţie. Zeița soarelui este bunăoară cea 
mai slăvită dintre zei. În vremurile moderne, ea a ajuns să fie și mai mult 
onorată, devenind „providența“ în sens general, calitatea ei solară rămînînd 
secundară. 

În India s-a cristalizat în cele din urmă ideea de principiu central, denumit 
„fiinţă“ (sar). S-a ajuns la convingerea că există o realitate ultimă, în raport 
cu care mulțimea de zei nu reprezintă decît forme sau nume. Această realitate 
ultimă nu este plurală, ci un principiu unic, impersonal, care stăpîneşte „peste 
toate cele ce nu se mișcă și se mișcă, merg sau înoată, fiind felurit născute““10, 
Gînditorii au ajuns să susțină că toți zeii nu sînt decît ernanația Unului și că 
orice fel de pluralitate este imaginară. Ulterior, într-una dintre Upanișade, 
atunci cînd filozofului Y âjâavalkia i s-a cerut să aprecieze numărul zeilor, el 
a pornit de la numărul comun de 3306 și a sfîrșit prin a-i reduce pe toţi la 
unul, Brahman. „Numai drept unul trebuie privit cel netrecător şi trainic.“l1 

În sursele grecești se pot găsi opinii similare. Plutarh afirmă: „Există un 
unic Soare și un unic Cer peste toate neamurile și o unică Zeitate cu multe 
nume“. 


Nemuritorul plin de faimă, atotnumit și-n veci puternic, 
O, Zeus, sorginte a naturii ocîrmuind prin lege totul, 
Fii salutat! Toţi muritorii-s îndrituiți să-ți glăsuiască. 


(Imnul câtre Zeus al lui Cleanthes din Assos, c. 300-232 a. Chr.)!2 


? Rg-Veda, |, 115, 1. 

8 Rg-Veda, 1, 164, 46. Cf. 170,71. , 

9 Rg-Veda, X, 114, 2. Acest vers este adesea citat în sprijinul ideii de unitate a între- 
gii gîndiri religioase și filozofice. Sensul original nu este însă atît de clar. Traducerea lite- 
rală a lui Geldner sună astfel: „Die redekundigen Seher teilen den Vogel, der nur einer ist, 
mit Worten in viele.“ (Der Rig- Veda, traducere din sanscrită în germană și comentariu de 
Karl Friedrich Geldner, Harvard Oriental Series, vol. 35, Cambridge, Mass., Harvard Uni- 
versity Press, 1951, p. 337.) 

10 Rg-Veda, III, 54, 8. 

1! Brhadăraniaka-Upanișad, IV, 4, 20. Versiunea românească. Cele mai vechi 
Upanișade, Editura Ştiinţifică, Bucureşti, 1993, p. 86, traducere de Radu Bercea. 

2 Philosophic Classics, vol. |. Thales to Saint Thomas. Basic Writings of the Great 
Western Philosophers. Texte selectate și editate de Walter Kaufmann, N. ]. Englewood 
Cliff, Prentice-Hall Inc., 1963, p. 553. Cf. Epictet, Encheiridion, 53, Kaufmann, op. ciz., 
p. 569. Versiunea românească, Hesiod-Orfeu: Poeme, Editura Minerva, Biblioteca pentru 
toți. București, 1987, p. 229, traducere de Ion Acsan. 

În Grecia, vechiul stadiu al religiei ariene își găseşte reprezentarea în mi- 
tologia perioadei homerice și este reflectat și în tragedii. Pe măsură ce se dez- 
volta însă critica filozofică, mai întîi la ionieni și apoi prin intermediul filo- 
zofilor și al sofiștilor, de la Thales la Socrate (sprijiniți de progresul științelor 
naturii, cu „astronomia“, mai precis cosmologia bazată pe matematică, în 
prim plan), miturile nu au mai fost acceptate ca interpretări valide ale proce- 
selor naturii. Trăsăturile și biografiile omenești ale zeilor au fost respinse, 
chiar satirizate. Odată cu dezvoltarea orașelor-state zeii olimpieni și-au pier- 
dut mult din strălucire. 

În India însă situaţia era diferită. Acolo numai învățații au adoptat o atitu- 
dine sceptică, pe cîtă vreme oamenii de rînd şi-au păstrat credințele și practi- 
cile tradiţionale. În plus, chiar și pe plan intelectual, vechile zeități nu au fost 
niciodată înlăturate complet, ci mai degrabă au fost încorporate în Unu, ca 
manifestări ale absolutului. Cînd ideea de apariție a lucrurilor dintr-un unic 
principiu primordial a devenit comună în rîndul gînditorilor şi a început să se 
infiltreze şi în mentalitatea populară, zeii au ajuns treptat să fie priviţi ca 
manifestări ale acelui principiu primordial. În orice caz, existența însăşi a 
zeilor nu a fost negată. Deși semnificaţia și prestigiul lor s-au diminuat, ei 
şi-au păstrat anumite funcţii chiar și în perioadele mai tîrzii. 

La vechii chinezi şi japonezi, existența zeilor era pe deplin acceptată și 
aproape că nu găsim scepticism. Deși tradiția confucianistă exprimă adesea o 
atitudine agnostică cu privire la zei, nu descoperim aici nici o încercare de a 
le nega existenţa. În documentele păstrate, nici în China nici în Japonia, în 
perioada anterioară introducerii budismului, nu sînt atestate persoane care să 
se proclame atee. După pătrunderea budismului în Japonia, apar însă unele 
încercări de sinteză (denumite honji suijaku), în care se căutau principiul sau 
principiile fundamentale ale zeilor. 


2. TENDINŢA CĂTRE MONOTEISM 


În epoca Brâhmanelor, religia vedică s-a îndreptat întrucîtva către un zeu 
principal, un creator, denumit Prajapati, fără însă ca această tendință să se 
concretizeze vreodată în monoteism. Religia vedică, pornind de la identifica- 
rea inițială a zeilor unul cu celălalt sau cu natura, a dus mai degrabă la ideea 
de principiu unic al lumii, așa cum apare în Wpanișade. Direcţii similare au 
apărut și în lumea greacă. Gîndirea monoteistă din India şi Grecia s-a oprit 
însă în fazele incipiente și nu s-a dezvoltat. Unii savanți indieni afirmă că 
monoteismul s-a dezvoltat sub forma vaișnavismului sau Sivaismului devo- 
țional. Însă credincioșii din aceste secte admiteau existența altor zei pe lîngă 
Visnu sau Siva. În această privinţă, ei au rămas în continuare în sfera tradiției 
mitologice mai vechi, oricît de devoţională le era atitudinea. 

Pe de altă parte, zeul iranian Ahura, al cărui caracter fusese foarte asemă- 
nător cu cel al lui Varuna din India, a fost, prin reforma lui Zarathustra, 


58 O ISTORIE COMPARATĂ A IDEILOR 


aproape transformat într-un zeu al unei religii monoteiste. Zarathustra a acor- 
dat însă statut metafizic puterii Răului — aflată în opoziţie cu Ahura — înte- 
meind astfel un dualism teologic destul de diferit de monoteism. 

Se poate spune că monoteismul nu s-a dezvoltat nici în vechea Chină sau 
Japonie. În unele privințe, tian, Cerul, avea la chinezi caracterul de Dum- 
nezeu, iar în Japonia unii şintoiști medievali împărtăşeau o concepţie mono- 
teistă. Însă caracterul lui Dumnezeu ca persoană nu a fost deloc evident în 
vechea gîndire chineză sau japoneză. 

Monoteismul în sensul de Credinţă într-un Dumnezeu personalizat și 
transcendent care creează lumea și o face să dăinuiască pare să se fi dezvoltat 
numai în acele tradiții religioase influențate de vechea credinţă a Israelului, 
adică în iudaism, creștinism și islamism. 

În cea mai mare parte a celorlalte tradiţii, cele mai timpurii reflecții reli- 


gioase s-au axat pe speculaţiile cosmogonice, la care ne vom referi în cele ce 
urmează. 


3. COSMOGONIA 


a. Introducere 


Strădania omului de a-şi explica originile existenței sale și ale lumii în 
care trăieşte este una dintre cele mai însemnate aventuri ale minții omenești. 
Știința mitologiei comparate a denumit concepțiile apărute astfel „cosmogo- 
nii“. În India, Egipt, Babilon, Grecia etc., cîteva dintre cele mai timpurii spe- 
culații „filozofice“ au apărut sub forma cosmogoniei. Deși imnurile filozofi- 
ce din Rg-Veda trădează multă confuzie de idei, aceste speculaţii timpurii 
sînt foarte interesante ca izvoare pentru diversele curente din gîndirea indiană 
ulterioară. Motivul fundamental al multor tipuri de cosmogonii este că Cel 
Primordial este sursa Celor Mulţi.! Uneori creația este concepută ca act de 
generare naturală (naştere — jan), iar alteori poemele vorbesc despre ea ca 
despre o alcătuire întemeiată pe un material originar. 


b. Crearea lumii dintr-un Om Primordial 


Dezvoltarea gîndirii religioase din Rg-Veda a dus la apariţia conceptului 
de creator distinct de oricare dintre zeitățile principale și superior tuturor. El 
capătă nume diferite în fiecare din imnurile cosmogonice: „Omul primordial“ 
(Purușa), „Creatorul Tuturor“ (Visvakarman), „Săminţa de Aur“ (Hiranya- 
garbha) sau „Stăpînul Creaturilor“ (Prajapati) etc. 


! „Ekam vă idam vi babhăva sarvam” (RV, VIII, S8, 2); „en to on kai pan Xenopha- 
nen hypotithestai phesin ho Theophrastos“ (Simplicius ad Physica, 6r, 22). In Deussen, 
Allgemeine Geschichte der Philosophie, op. cil., ], 1, p. 118. 

În binecunoscutul Imn al Omului Primordial (Purușa-Săkta)., materialul 
din care este făcută lumea constă din trupul unui gigant primordial (purușa, 
„orm“*). Acesta are o mie de capete și o mie de picioare și se întinde chiar din- 
colo de pămînt, pe care îl acoperă cu totul. „Purușa este tot ce a fost și tot ce 
va fi.“ E are aceeași lungime și durată cit întreaga lume, chiar și cit zeii. Pu- 
rușa este stăpînul zeilor nemuritori, cărora le devine superior primind hrana 
oferită ca sacrificiu. Zeii nu sînt decît agenții săi. Un sfert din el este tot ceea 
ce există; trei sferturi din el îi sînt nemurirea din cer (str. 3). Cu trei sferturi 
Puruşa s-a înălțat în sus (spre lunea nemuritorilor);, sfertul din el care se află 
aici (în lumea noastră) s-a născut din nou (din forma sa originară). De aici s-a 
îndreptat în toate părțile, spre ceea ce se hrăneşte și ceea ce nu se hrănește 
(= Din acest sfert pămîntesc, el s-a transformat în creaturile animate și lucru- 
rile neanimate de peste tot) (str. 4). Cînd, cu „Puruşa ca prinos“, zeii au îm- 
plinit sacrificiul, au apărut caii, vitele, caprele, oile şi alte animale, cele patre 
caste ale oamenilor, soarele, zeul tunetului (Indra), zeul focului (Agn:), zeul 
vîntului (Vâyu), aerul, cerul, pămîntul, cele patru colțuri ale lumii. Imnul lui 
Purușa poate fi socotit drept unul dintre cele mai vechi produse ale specu- 
laţiei cosmogonice din India. 

Conceptul de om primordial a existat în multe ţări în perioada veche. 
Ideea fundamentală că lumea a fost creată din trupul unui uriaș este, într-ade- 
văr, foarte veche şi poate fi întîlnită în mai multe mitologii. În mitologia 
Eddei din Scandinavia există o legendă despre dezmembrarea unui uriaș, 
denumit Y mir, legendă care prezintă o oarecare asemănare cu cea din vechea 
Indie. „La început se căsca marea prăpastie şi nimic nu se afla pe lîngă ea, ci 
numai la miazănoapte o întindere de frig și ceață, iar la miazăzi o întindere 
de foc. Aerul fierbinte din întinderea de la miazăzi, suflînd peste gheaţă, a 
topit-o, iar stropii de umezeală astfel formaţi au prins viață şi au devenit un 
uriaș denumit Ymir, cel ce-a dat naștere unei rase de făpturi uriașe. EI a fost 
ucis; trupul i-a fost aruncat în prăpastie, iar din sîngele său au fost făcute 
marea şi apele, din carne — bolta întunecată, din oase — munţii, din țeastă 
— cupola cerească, din creier — norii şi din sprîncene — sălașul rasei oame- 
nilor. După aceea s-au născut ființele omnenești.“2 

În China, există o legendă despre apariţia universului din membrele unei 
fiinţe primordiale, denumite „Cel Vechi.“ „Cînd Cel Vechi a murit, capul său 
s-a prefăcut în munții din cele patru colțuri, ochii au devenit soarele și luna, 


! Imnul (RV, X, 90) este unul dintre cele rmai tîrzii poeme din perioada rg-vedică. 
Această concepție o precedă pe cea despre âmman (Brh. |, 4, 1; cf. SBr., VI, L, 1,8; XI, 
6, 2). Ideea de Om Primordial, precum și alte principii avînd statut de sursă a universului, 
au fost trecute în revistă de W. Ruben (/ndische Metaphysik, op. cit., p. 157-158). Versiu- 
nea românească a imniilui se regăseşte în Addenda la Cele mai vechi Upanişade, ed. cit. 
p. 225. 

2 Această explicaţie se bazează pe afirmaţiile lui Lewis Spence, An Introduction to 
Mythology, Londra, George G. Harrap, 1921, p. 170. 

grăsimea lui a devenit mări și golfuri, iar părul i s-a prefăcut în plante și 
copaci.'3 În Japonia regăsim un mit similar. Cînd zeul Izanagi şi-a ucis fiul, 
pe Kagutsuchi, au apărut opt zei ai munţilor, fiecare dintr-o parte a trupului 
său, adică din cap, piept, abdomen, organe genitale, mîna stingă, mîna dreap- 
tă, piciorul stîng şi piciorul drept.4 

Poate că acest tip de speculaţii cosmogonice reflectă ritualul sacrificiului 
uman, care a fost larg răspîndit, existînd la multe dintre popoarele vechi. 
Scopul unui asemenea sacrificiu, făcut atunci cînd erau însămînţate ogoarele, 
era să asigure recoltele. În unele cazuri, carnea tăiată de pe victimă era 
folosită pentru a fertiliza ogorul. În riturile anumitor triburi, victimele par să 
fi fost socotite divine; în altele, cel sacrificat era privit ca reprezentant al unui 
zeu. Această opinie pare a fi confirmată de eforturile făcute pentru a realiza o 
corespondență fizică între victimă și obiectul natural pe care îl întruchipează 
sau îl reprezintă.5 

Un ritual legat de sacrificiu pare a fi limpede sugerat de următoarea le- 
gendă japoneză, care descrie felul în care a fost ucisă prințesa Ogetsu-hime și 
cum au apărut viermii de mătase și diversele soiuri de grîne din trupul ei. „E! 
(zeul numit Înălțimea-Sa-Masculină-Rapidă-şi-Impetuoasă) a cerșit mîncare 
de la Zeitate, Prințesa-Măreţei-Hrane. Prințesa-Măreţei-Hrane a scos fel de 
fel de lucruri gustoase din nas, gură și șezut şi a pregătit din ele tot soiul (de 
mîncăruri) pe care i le-a oferit. Dar Înălțimea-Sa-Masculină-Rapidă-și-Impe- 
tuoasă i-a privit faptele, a socotit că ea îi oferă numai lucruri murdare și pe 
dată a ucis-o pe Zeitate, Prințesa-Măreţei-Hrane. Așa că lucrurile care s-au 
născut din trupul Zeităţii care fusese omorită au fost (după cum urmează): 
din capul ei s-au născut viermii de mătase, din ochii ei s-au născut semințele 
de orez, din urechile ei s-a născut meiul, din nasul ei s-au născut cele cu bob 
mic, din părțile ei ascunse s-a născut ovăzul, din șezutul ei s-au născut cele 
cu bob mare. Așa că Înălțimea-Sa-Strămoșul-Minunat-Născător-de-Zei a fă- 
cut în așa fel ca acestea să fie luate și folosite ca seminţe.“ În Nihon-shoki, o 
altă cronică istorică a vechii Japonii, se menţionează o legendă similară în 
legătură cu crima lui Tsuki-yomi-no-mikoto. 

Deși în vechea literatură chineză nu există dovezi de sacrificii omenești 
făcute pentru a asigura fertilitatea pămîntului”, nu putem afirma cu certitudi- 
ne că ele nu aveau loc. În Grecia, sacrificiul uman a existat ca tradiție ime- 
morială și îndelungată și s-a perpetuat pînă la sfîrșitul păgînismului. Zeii 


3 Ren Fang, Shu yi ji. 

4 Kojiki, |, VII. 

5 Ne bazăm pe afirmaţiile lui James George Frazer, Spirits of the Corn and of the 
Wild, |, Londra, 1912, pp. 236-251. 

6 Kojiki, Records of Ancient Matters, traducere de Basil Hal! Chamberlain, Transac- 
tions of the Asiatic Society of Japan, Yokoharna, octombrie 1906, p. 70. 

? Articolul lui Izuishi în /wanami 's T&y&shichă, Tokyo, Iwanami Press, p. 21. 

olimpieni cereau din vreme în vreme asemenea jertfe, iar practica este men- 
ționată în mituri și tragedii.8 

Fie că sîntem sau nu de acord că motivul discutat de noi își are originea în 
sacrificiul uman ca atare, este totuși destul de clar că într-una dintre tradiţiile 
cosmogoniei indiene actul creaţiei este tratat ca rit sacrificial, iar omul prim- 
ordial este conceput ca victimă. Lumea a fost creată din trupul Omului Prim- 
ordial ca rezultat al unui elaborat proces sacrificial. 


c. Crearea lumii pornind de la Nonexistent 


Un alt poem cosmogonic vedic explică în mod filozofic originea lumii ca 
o evoluţie a existentului (sat) din nonexistent (asa), prin intermediul lucrării 
Creatorului, denumit Stăpînul Rugăciunii (Brhaspati).! lată cum pretinde 
pentru sine Stăpinul Rugăciunii rangul suprem: 


Chiar ca fierar, Stăpînul Rugăciunii, 
Laolaltă a forjat acest univers. 

În vremurile de început ale zeilor, 

Din ceea ce nu era s-a ivit ceea ce este.2 


Nonexistentul („ceea ce nu era“) era conceput ca ceva concret. Termenul 
„a forja“ este o reflectare a activităţii fierarilor, care se dezvoltase mult în 
acele vremuri. 


d. Crearea lumii din „Ceea ce nu este 
nici existent, nici nonexistent“ 


Speculaţiile filozofice ale vechilor indieni culminează în profundul poem 
despre creația datorată unui principiu primordial nici existent, nici nonexis- 
tent.! Poemul începe astfel: 


Atunci nu era nici neființă, nici ființă; nu era văzduhul, 
nici cerul cel depărtat. 
Ce acoperea? unde? sub a cui ocrotire erau apele? 
era oare un adînc fără fund? 


%B. Russell, A Flistory of Western Philosophy, p. 249. 

1 RV, X, 72. 

2 Macdonell, Sanskrit Literature, p. 136. Traducerea lui Geldner ar putea fi de ajutor 
aici: 

Brahmanaspati hat diese wie ein Schmied zusammengeschweisst. In dem friihesten 
Zeitalter der Gătter entstand das Seiende aus dem Nichts; nach diesem entstanden die 
Weltraume: Dieses wurde von der Kauernden (geboren). 

Die Erde wurde von der Kauernden geboren, aus der Erde entstanden die Weltraume. 
Von Aditi wurde Daksa geboren und von Daksa die Aditi. 

Denn Aditi wurde geboren als deine Tochter, o Daksa. Nach ihr wurden die Gătter 
geboren, die guten Unsterblichkeitsgenossen. (K. F. Geldner, Der Rig-Veda, ad X, 72). 

1RV, X, 129. Cf. X, 5,31. 

Atunci nu era moarte, nici nemurire; semnul nopții şi al 

zilei (încă) nu era, 
Liber sufla fără suflare acest Unul; mai presus de el nu 

mai era nimic altceva.2 


La început nu erau nici existentul şi nici nonexistentul. Această concepție 
despre nici-existent-nici-nonexistent este foarte importantă. Existentul, în 
aspectul său manifest, nu era atunci. Dar nu-l putem numi din această pricină 
nonexistent, întrucît din fiinţa pozitivă derivă tot ceea ce există. Realitatea 
absolută care stă la temelia lumii nu poate fi caracterizată de noi nici ca exis- 
tență, nici ca nonexistenţă, și nici nu putem spune că nu a existat nici un fel 
de entitate fenomenală sau nici o acţiune.? Ideea de Unu care suflă fără sufla- 
re, liber, ne aduce în minte „motorul nemișcat“ al lui Aristotel. În China, Lao 
zi a explicat originea primă a tuturor lucrurilor într-o manieră similară: „Este 
fără de fund, este chiar strămoșul tuturor lucrurilor din lume“. „Era ceva fă- 
ră de formă dar deplin, care a existat înainte de Cer și Pămint, fără sunet, fără 
substanță, de nimic ţinător, nesupus schimbării, peste tot pătrunzind, nicioda- 
tă secat.“ „Din Nenumit s-au născut Cerul și Pămintul.“s 

Imnul vedic continuă: „La început era întuneric învăluit de întuneric; 
acest Tot era o întindere nedeslușită de ape. Germenul care era ascuns în 
haos, acest Unul s-a născut prin puterea căldurii'$. În Dao De Jing găsim: 
„... nu-l putem numi decît Misterul, sau mai bine «Cel mai întunecos decît 
orice Mister», poarta prin care au ieșit toate Esenţele Secrete”; iar în Face- 
rea (1:2): „Întuneric era deasupra adîncului și Duhul lui Dumnezeu Se purta 
pe deasupra apelor“. În poemul vedic, Unul s-a născut prin puterea „căldurii““ 
(tapas). Cuvîntul tapas mai înseamnă și „asceză" și reflectă marea considera- 
ţie pe care o acordau indienii austerităţii religioase. „La Început s-a ivit dea- 
supra acestuia dorința, care a fost cea dintîi emanație a spiritului (manasah 
retas). Legătura cu fiinţa au găsit-o înțelepții în neființă cercetînd cu înţelep- 
ciune în inima lor.“ (str. 4) Potrivit imnului, stimită de căldura primordială, a 
apărut „Dorința“ (făma). Cuvîntul kâma înseamnă adesea în sanscrită „dorin- 


2 Deussen, Allgemeine Geschichte der Philosophie, |, |, 5. 122, spune: „Das Bine war 
svadhaya durch Selbstbesetzung, durch sich selbst (vgl. Svayambhă, Kath 'hauto, causa 
sui, Ding an sich).“ Versiunea românească a poemului, Theofil Simenschy, Cultură și fi- 
lozofie indiană în texte și studii, Editura Științifică şi Enciclopedică, București, 1978, 
pp. 45-A6. 

3 Cf. SBr., X, 5, 3,1. 

4 Dao De Jing, 4. Arthur Waley, The Way and Its Power. A Study of the Tao Te Ching 
and Its Place in Chinese Thought, New York, Grove Press Inc., 1958, p. 146. 

5 Dao De Jing, 25; 1. Arthur Waley, op. cit., p. 174; 141. 

RV, X, 129, str. 3. (Versiunea românească, Theofil Simenschy, op. cit, p. 46). Un 
imn (RV, X, 121, 1; 3) menţionează „der Gott, des Schattenbild Unsterblichkeit und Tod 
sind, — der durch seine Macht der alleinige Kânig iiber alles, was atmet und schlummert, 
iber die Kreatur geworden ist“. (traducerea lui Geldner) 

? Dao De Jing, 1. tr. Waley, op. cit., p. 141. 

ță sexuală, dragoste“; însă aici „dorinţa“ este privită ca un principiu funda- 
mental în evoluţie. 

Conform textului (RV, X, 129), din acel principiu (Acela, tad) a apărut, 
prin tapas (renunțare de sine, trecere a voinței în afirmație), Dorința (kăma). 
Echivalentul grec al dorinţei ar fi Eros, care potrivit lui Hesiod şi Parmenidet 
este cel mai vechi dintre zei. Într-un pasaj? din Hesiod (sec. al VIII-lea? 
a. Chr.), mai înțîi a fost Haosul, apoi au apărut pămîntul (și prăpastia, Tarta- 
rul) şi Eros. Din Haos s-au născut Erebos (un loc al întunericului pe unde trec 
umbrele morților în drum către Hades) şi Noaptea; pămîntul a dat naștere de 
la sine mai întîi cerului, munților și mării, apoi, căsătorindu-se cu cerul, i-a 
creat pe strămoșii diferitelor familii de zei. Această reprezentare încearcă în- 
tr-adevăr să ofere o imagine a originii lumii şi o putem chiar considera înce- 
putul cosmogoniei la greci. Poetul se întreabă care a fost cu adevărat primul 
dintre lucruri și în cele din urmă revine la opinia că pămîntul este baza ne- 
clintită a cosmosului. În afara pămîntului nimic nu se afla decît noaptea întu- 
necoasă, căci luminile cerului nu existau încă. Erebos şi Noaptea sînt astfel la 
fel de vechi ca și pămîntul. Pentru ca altceva să fie produs din acest prim lu- 
cru, impulsul generativ, Eros, trebuie să fi existat el însuşi de la început. 
Acestea sînt așadar cauzele tuturor lucrurilor.!0 

Așadar, în mitologia greacă, Eros, zeul dragostei, care îi corespunde do- 
rinței (/ăma), era pus în legătură cu creaţia universului. Parmenide a spus 
despre geneză: „Înainte de toți zeii, a dat la iveală Iubirea“!!. Platon, la rîn- 
du-i, afirmă: „Vedeți, dar, cum toți spun același lucru: că Eros este unul din- 
tre zeii cei mai vechi. Dar pe lingă această vechime a lui, el este pentru oa- 
meni pricină a celor mai mari binefaceri“!2. Într-un text epic indian tîrziu, 
zeul dragostei, Kăma, rosteşte el însuși: „Nimic nu mă poate distruge. Eu sînt 
cel nemuritor și indestructibil“!3. El este „foarte vechi“ (sanătanatamah) prin- 
tre zei.14 Platon mai scrie: „Este într-adevăr lucru de mare cinste să te numeri 
printre zeii cei mai vechi. lar dovada vechimii lui Eros este următoarea: el nu 
are părinți, ei nu sînt pomeniţi de nimeni, fie el poet ori prozator“!$. Lac zi 


8 Cf. Paul Deussen, The E/ements of Metaphysics, traducere, cu colaborarea autoru- 
lui, după ediţia a [l-a germană, de C. M. Duff, Londra și New York, Macmillan and Co., 
1894, p. 147. 

9 Hesiod, Teogonia, 116-153. Cf. Aristotel, Metafizica, 984b. 

10 Eduard Zeller, A History of Greek Philosophy fi-om the Earliest Period to the Time 
of Socrates, traducere de S. F. Alleyne, două volume, Londra, Longmans, Green and Co., 
1881, vol. |, p. 88. 

11 Parmenide, fragmentul 13. (Versiunea românească, Filosofia greacă pină la Platon, 
ed. cit., |, 2, 1979, p. 238. traducere de D. M. Pippidi). Cf. Aristotel, Metafizica, cartea |, 
cap. 4, 984b 25. 

12 Platon, Banchetul, 178, traducerea Jowett, vol. I, p. 548. Versiunea românească, 
Editura Humanitas, Colecţia ș, Bucureşti 1995, p. 84, traducere de Petru Creţia. 

13 Mahăbhărata, XIV, 13. 12 sq. E. Washbum Hopkins, Epic Mythology, Strassburg, 
Trubner, 1915. p. 164. 

14 Mahăbhărata, XUL. 85, 11. E. W. Hopkins, Epic Mythology, p. 165. 

15 Banchetul. 178, traducerea Jowett, vol. ], p. 548. Versiunea românească, ed cit, p. 83. 

conchide: „Căci așa stînd lucrurile, a fi mereu lipsit de dorinţă este calea de 
contemplare a misterului (cf. Cerul și pămîntul): a te afla mereu în dorinţă 
este mijlocul prin care le vezi limitele. Aceste două entități, deși poartă nume 
diferite, laolaltă s-au ivit: iar (a se ivi) laolaltă înseamnă «la începutul din- 
tîi).“*16 Aici cuvîntul „dorință“ desemnează, desigur, altceva decît termenul 
sanscrit kZma. Primul are o semnificaţie practică, etică și socială, pe cînd cel 
de-al doilea are o semnificaţie metafizică. 

„Raza lor luminoasă era... de-a curmezișul; a fost oare un dedesubt? a 
fost oare un deasupra? Puterile creatoare erau; puterile primitoare erau; pu- 
terea pasivă era dedesubt, puterea activă deasupra. Cine știe într-adevăr, cine 
ar putea spune aici (pe pămînt) de unde s-a născut, de unde-i această crea- 
țiune? Zeii s-au ivit după crearea acestei lumi; atunci cine știe de unde s-a 
născut?*“* În imnul vedic, principiul creator ultim nu primește nici un nume 
special: este denumit numai „Unul“, prefigurîndu-se astfel marea idee a Uni- 
tății Universale din Upanișade. În plus, versurile finale ale poemului indică 
existența unui sentiment din ce în ce mai puternic cu privire la irelevanța 
zeilor. 

Deşi cosmogonia indiană este uneori pusă în legătură cu teogonia, intere- 
sul cosmogonic era predominant, aşa cum demonstrează și textul citat mai 
sus. Zeii au jucat un rol mai puțin important în India decît în Grecia. Intere- 
sul cosmogonic sau cosmologic vine nu numai din nevoia de a găsi explicaţii 
pentru multitudinea de aspecte ale naturii, ci adesea și din dorința preoţilor 
specializați în ritual de a oferi motive pentru cult, de a interpreta relația cultu- 
lui cu întregul (sarvam). Acest lucru nu este prea marcat în imnurile despre 
creaţie din Rg-Veda, dar este destul de evident în Brâhmane. 


e. Crearea lumii din apa primordială și din oul cosmic 


Potrivit unei tradiții indiene, creația începe cu apa primordială: „La înce- 
put aici nu era decît apă, o mare de ape. Apele acestea au dorit să se în- 
mulțească, s-au muncit, s-au chinuit, iar în cele din urmă un ou de aur s-a ivit 
din ele. Anul nu exista în acele timpuri; dar în răstimpul unui an, acest ou de 
aur a plutit încoace și încolo. După un an, un om s-a ivit din el: acesta a fost 
Prajăpati. lată de ce femeia sau vaca sau iapa nasc în răstimp de un an, căci 
Prajăpati s-a născut după un an. El a desfăcut oul de aur, însă atunci nu se 
afla nici un loc în care să se aşeze. Așa că acest ou de aur, din care ieşise, a 
plutit încoace și încolo timp de un an. 

După un an, Prajăpati a căutat să vorbească și a spus: «bhuh», iar acest 
(cuvint) a devenit pămîntul; (a spus:) «bhuvah», iar acesta a devenit văzdu- 
hul, (a spus:) «suvar», iar acesta a devenit cerul. Iată de ce un copil încearcă 
să vorbească după un an, căci după un an a vorbit Prajâpati. Cînd Prajâpati a 


16 Dao De Jing, 1, traducere Hughes, Chinese Philosophy, op. cit., p. 145. 
* Rg-Veda, X, 129, versiunea românească, Theofil Simenschy, op. cit., p. 47. 

vorbit prima oară, el a rostit cuvinte cu una și două silabe; iată de ce un copil, 
cînd vorbeşte prima oară, rostește cuvinte cu una și două silabe. Aceste (trei 
cuvinte de mai sus) alcătuiesc împreună cinci silabe. Din ele a făcut Prajapati 
cele cinci anotimpuri ale anului (primăvara, vara, anotimpul ploios, toamna 
şi iarna). 

Prajâpati s-a ridicat deasupra lumilor create în acest fel după un an, iată 
de ce, după un an, un copil încearcă să se ridice, căci după un an s-a ridicat 
Prajapati. 

E] s-a născut cu o viață de o mie de ani. Așa cum cineva zărește în depăr- 
tare malul celălalt al unui rîu, tot așa a zărit şi el celălalt mal al vieţii sale. Și, 
înălțînd cînturi de slavă și chinuindu-se, a trăit mai departe, căci dorea să-și 
perpetueze neamul. Prajăpati a așezat energie reproductivă în sine însuși și cu 
gura i-a creat pe zei... Așa a văzut că există, cum s-ar spune, lumina de zi 
(divă) şi că aceasta este însușirea divină a zeilor (deva). Apoi a creat, prin su: 
flul vieţii, ceea ce se află dedesubt, demonii (asuras)... Şi după ce i-a creat, a 
văzut că există, cum s-ar spune, întunericul“! 

Aceasta cosmogonie amintește de reflecţiile lui Thales despre apă. Thales 
a fost însă socotit „filozof“ de către Aristotel, iar principiul său prim (arkh€) 
nu era începutul unei evoluţii cosmice, care are loc numai o dată, ci princi- 
piul devenirii perpetue. Deşi apa a fost adesea considerată în India începutul 
evoluţiei cosmogonice, nu găsim, în filozofia naturii din aceeași zonă cultu- 
rală, o asemenea concepție despre apă ca principiu ultim? Într-un pasaj din 
Upanișade? se afirmă că pămîntul, spațiul, cerul (cele trei lumi) și zeii, oame- 
nii, animalele şi plantele nu sînt nimic altceva decît apă în forme diferite. În 
acest text relativ tîrziu însă, apa nu este principiul ultim, ci doar una dintr-o 
serie de cauze. 

Cînd filozofii ionieni s-au întrebat din ce este făcut universul sau cum se 
comportă „toata” materia, ei presupuneau existența unei noțiuni generale, 
aceea de substanță fundamentală, o materie finală, universală, cu care se pot 
pune în legătură diversele accidente sau modificări. Această noțiune dicta pa- 
rametrii căutărilor lor. În vechea Indie însă, speculațiile timpurii nu se înde- 
părtau prea mult de un context specific religios care presupunea ritualuri 
sacrificiale, austeritate religioasă şi un cler.4 

1 SBr, XI,1,6.1 sg. 

S 2 Kăfha-Samhită, VIII, 2; Vâj.-Samh., XXXII, 1 = Tadeva-Ubp., Tait.-Samh. V, 6, 4,2; 
SBr.. VI, 8. 2, 3, XI. 1,6. 1-16; Zat-Br., 1], 1, 3, $; Brhaa.-Up,, II, 6; V, S. |: Chând- 
Up., VII, 10, 1-2; Kauș.-Up., [, 7; Kâta-Up,, II, 4, 6; Manu, [, 8-11: MBA, XII. 183, 
2-10. Cf. Hermann Oldenberg, Porwissenschafiliche Wissenschafi; die Weltanschauung 
der Brâhmana-Texte. Găâttingen, Vandenhoeck & Ruprecht, 1919. p. 175: R. Garbe. Die 
Sâmkhya- Philosophie. Eine Darstellung des indischen Rationalismus nach den Quellen, 
ediţia a [I-a, Leipzig. Haessel Verlag. 1917. pp. 23-24. 

3 Chănd-Up., VII, 10. 

4 Ait.-Br., V, 32, Cf. Deussen, Allgemeine Geschichte, L, 183. 

În mitul lui Prajâpati citat mai sus5, „oul de aur“ era socotit ceva primor- 
dial, amintind de teoria „oului“ cosmic a lui Epimenides6 şi de cea de-a treia 
cosmogonie orfică.7 În cea de-a patra cosmogonie se menţionează un „ou de 
argint“, cosmic. În India teoria „oului Cosmic“ (anda) s-a păstrat pînă în pe- 
rioade mai tîrzii.? 

China are și ea un mit al creației similar, legat de imaginea oului cosmic: 
„Cînd cerul şi pămîntul nu erau încă despărțite, haosul era precum un ou de 
găină. Omul primordial s-a format înlăuntrul acestui ou. După optsprezece 
mii de ani, de aici s-au ivit cerul și pămîntul (= universul). Partea pură și stră- 
lucitoare s-a prefăcut în cer, iar partea murdară și întunecoasă s-a prefăcut în 
pămînt. Omul primordial era așezat la mijloc, între ele“10. 

În primul capitol dintr-o veche cronică japoneză!!, crearea lumii este 
descrisă după cum urmează: „La început, cînd cerul și pămîntul, Yin și Yang, 
nu erau separate, Haosul era ca un ou de găină; el purta în adîncul său semin- 
țele tuturor lucrurilor. Partea sa pură și strălucitoare s-a ridicat în sus și s-a 
prefăcut în cer, iar partea sa grea și murdară s-a strîns la un loc și a format 
pămîntul... După aceea zeii s-au născut la mijloc, între ele“. Textul este evi- 
dent influențat de cosmologia din cărţile clasice chineze. 


s SBr., XI, 1. 6. 

$ Epimenides accepta două cauze prime, Aerul și Noaptea și, pornind din acestea, o a 
treia, Tartarul. Din ele au apărut alte două ființe, nedesemnate precis, din uniunea cărora a 
apărut oul universului. Din acesta s-au ivit alte fiinţe. Eduard Zeller, Die Philosophie der 
Griechen, in ihrer geschichtlichen Entwicklung, |, 1, ediţia a VI-a, Leipzig, O. R. Reis- 
land, 1919, p. 97. 

7 „O a treia cosmogonie orfică așază la începutul evoluţiei cosmice apa şi milul pri- 
mordial. care ulterior se solidifică și formează pămîntul. Din acestea două se naște un 
dragon înaripat cu faţă de zeu, care într-o parte are un cap de leu, iar în cealaltă unul de 
taur. El este denumit Heracle și Chronos, cel fără bătrînețe; cu el este unită Necesitatea, 
sau Adrasteia (în formă hermafrodită, potrivit lui Damascius), care se spune că se extinde 
incorporal asupra Universului, pînă la limitele cele mai îndepărtate. Chronos-Heracle dă 
naștere unui ou uriaș care, împărțindu-se pe din două, formează cu partea sa de sus cerul 
și cu cea de jos, pămîntul. Mai pare să fie menționat şi un zeu cu aripi de aur pe umeri, 
capete de taur pe coapse și, pe cap, cu un balaur uriaș, printre alte felurite forme de anima- 
le; acest zeu. descris ca incorporal de către Damascius, este denumit Protogonos sau Zeus, 
precum și Pan, cel care pune ordine în toate lucrurile. Zeller, A History of Greek Philo- 
sophy from the Earliest Period to the lime of Socrates, traducere de S. F. Alleyne, două 
volume, Londra. Longmans, Green and Co., 1881, pp. 100-101. Cf. ViSvakarman. 

8 Aici (în cea de-a patra cosmogonie orfică) Chronos este reprezentat ca prima dintre 
existențe. El naşte Eterul și prăpastia întunecoasă și nemăsurată, Haosul, din ele formează 
apoi un ou de argint, din care, luminînd toate lucrurile. apare Phanes, primul născut dintre 
zei, numit de asemenea Metis. Eros și Epicapaeus. Phanes conține în sine seminţele tutu- 
ror zeilor. Cînd Zeus ajunge suveran, îl devorează pe Phanes și astfel devine el însuși 
idealul (Inbegri/f) tuturor lucrurilor. Zeller. History. 1. 104. 

9 Manu, |, 5-16. Visnu-Purâna, |, 2, 58 sa. 

10 Xu Zheng (Josei), Sanwu liji (Sango rekihi). 

u Kojiki. vol. |. 

În mitologia japoneză originală cu privire la creaţie, aceasta era relatată 
însă astfel: „Înainte ca cerul și pămîntul să capete fiinţă, totul era haos, neîn- 
chipuit de lipsit de hotare și fără nici o formă anume. Noian de timp a trecut 
pînă cînd, deodată, din această masă nețărmurită și fără de formă, ceva ușor 
și străveziu s-a înălțat și a alcătuit cerul“. Apoi au apărut Cele Trei Zeităţi 
Creatoare: „Între timp, ceea ce era greu şi nestrăveziu în acel vid s-a strîns 
treptat laolaltă și a alcătuit pămîntul, însă a trecut nemăsurat de multă vreme 
pînă s-a închegat îndeajuns ca să se prefacă în pămînt trainic. 

La începuturile sale, timp de milioane și milioane de ani, se poate spune 
că pămîntul semăna cu uleiul plutind, ca o meduză, pe deasupra apelor. Deo- 
dată, la fel cum trestia dă pe neașteptate muguri, o pereche de nemuritori s-a 
născut din sînul lui, iar după aceea s-au născut mulți alți zei. Dar atîta vreme 
cît lumea rămînea într-o stare haotică, aceștia nu puteau să facă nimic. Atunci 
toate zeitățile cerești le-au chemat pe cele două făpturi divine, Izanagi și Iza- 
nami, și le-au poruncit să se coboare în locul acela nebulos și, ajutîndu-se 
una pe cealaltă, să-l întărească și să-l facă pămînt trainic“. Cei doi au făcut 
apele să se închege şi au creat insulele Japoniei. 

Acest mit japonez al creației poate fi comparat cu mitologia lui Visnu și 
cu „închegarea apelor oceanului“ din hinduism. (1) Izanagi şi Izanami apar și 
își încep munca numai după cîteva etape premateriale ale creației. Visnu tri- 
mite în jos avataruri să ia formă materială perceptibilă pentru oameni numai 
după o „creaţie originară“ (Marsya-Purăna, III, 51, 3) (ădi-srști). (2) Toate 
zeitățile cerești le poruncesc lui Izanagi și Izanami nu numai „să facă, să 
întărească și să dea naștere acestui pămînt mișcător“ (Kojifi, |, III), dar şi 
„să purceadă să-l pună în ordine“ (Mihongi, |, 8). Scopul primului avatar, 
Matsya, este să îl ajute pe Manu, care nu numai că „dorea să dea ființă tutu- 
ror făpturilor şi să creeze în chip vizibil toate fiinţele vii“, dar a cărui sarcină 
era „să creeze toate făpturile în ordinea potrivită și exactă“ (Mahăbhărata, 
Vana-Parvan, CLXXXVI). (3) Izanagi și Izanami au trebuit să găsească 
oceanul înainte de a-și îndeplini sarcina. Avatarul peşte (mazsva) al lui Visnu 
a trebuit să fie dus la ocean pentru a-și îndeplini sarcina (Marsya-Purâna, |, 
25). (4) Izanagi şi Izanami au folosit o lance (nu-hoko) ca instrument pentru a 

asi pămîntul și a-l preface apoi în tărîm solid, amestecînd apele oceanului. 
În legenda indiană, peştele a putut să facă ce avea de făcut cu ajutorul unui 
corn (sringa) (4gni-Purâna, 13, Marsva-Purăna, |, 12 şi 19, 36, 44 sq, 
Satapatha-Brâhmana, l, 8, |, 5; Mahâbhărata, Vana-Parvan, CCLXXXVI). 
(5) Izanagi şi Izanami înalță Stîlpul Centrului Pămîntului (Kuni-no-naka-no- 
mi-hashira) (Nihongi |, 5). Cel de-al doilea avatar, Kiurma, broasca țestoasă, 
susține stîlpul central al pămîntului, Muntele Mandara (Garuga-Purăna, 
CXLII). (6) lzanagi și Izanami dau ocol stîlpului înainte de a porni creația 
propriu-zisă (Kojild 1, IV; Nikongi, |, 8). Rotind Muntele Mandara, Kiurma 
scoate din ocean principiile de bază ale universului (Bhâgavata-Purăna, VIII, 
7 sq.). (7) După ce au „bătut“ apele oceanului şi au dat ocol stîlpului, Izanagi 
și lzanami au născut copii (Kojili, |, 1V). După ce a învirtit stilpul și a făcut 

apele oceanului să se închege, Creatorul, denumit în acest scop Prajâpati, 
creează un vlăstar, praja (Satapatha-Brâhmana, VII, 5, 1, 5). Acest proces 
este expus în legenda închegării apelor oceanului (samudra-mathana). 

În ciuda acestor izbitoare asemănări dintre cele două mituri ale creaţiei, 
sînt evidente și unele diferențe: (a) în legendele hinduse crearea lumii repre- 
zintă o cădere dintr-o stare mai înaltă în una inferioară, pe cîtă vreme în le- 
genda şintoistă creația este prezentată ca o evoluţie pentru care omul trebuie 
să fie nespus de recunoscător; (b) în legendele hinduse creația este ciclică, 
periodică, are loc în mod repetat, pe de altă parte, legenda japoneză ignoră în 
totalitate conceptul de întoarcere ciclică; (c) mitul japonez al creației are me- 
nirea de a explica originea Familiei Imperiale, pe cîtă vreme mitul indian ex- 
plică geneza figurii salvatorului.!2 


f. Speculaţii despre Cuvînt 


În India, speculația despre Cuvînt se înscrie şi ea în tradiţia reflecției cos- 
mogonice. Cuvîntul (văc), ca ipostază a puterii creative sau ca zeiţă personi- 
ficată, era considerat cauza tuturor lucrurilor!; aici causa materialis şi causa 
efficiens nu erau diferenţiate. Vorbirea (văc) era privită drept cel mai înalt 
principiu.2 În două imnuri, compuse într-o fază mai tîrzie a epocii Rg-Vedei, 
se spune despre Vorbire că este principiul ultim al universului. Vorbirea 
(Cuvîntul) este personificată, ea îi susține, îi îndrăgește și-i sprijină pe toți 
zeii; numai prin ea se înfruptă ei cu mîncarea primită de la sacrificii.4 Ea 
este privită ca şi cum ar fi un zeu însărcinat cu milostenia și providenţa divi- 
nă: „Eu îl fac pe omul pe care-l iubesc nespus de puternic, îl preschimb în- 
tr-un înțelept, într-un clarvăzător (și) şi într-un brahman.“5 Esenţa ei tra ns- 
cende contextul percepției empirice. „Deși nu știu aceasta, toate fiinţele vii 
lîngă mine își au locul“6 („mine“ se referă la „Vorbire“). Și din nou spune 
poetul: „Un om care vede nu vede Vorbirea; un altul care aude nu o aude.“? 

Aserţiuni similare se pot găsi și la alte popoare ale Antichității. Potrivit 
Facerii (1:3), cuvîntul Domnului a avut o mare eficacitate în acțiunea crea- 
ției: „Şi a zis Dumnezeu: «Să fie lumină!» Și a fost lumină.“ „Și a zis Dum- 
nezeu: «Să fie o tărie prin mijlocul apelor și să despartă ape de ape.»“(1:6) 
În Evanghelia după loan (1: 1), Cuvîntul este principiul primordial: „La înce- 
put era Cuvîntul și Cuvîntul era la Dumnezeu și Dumnezeu era Cuvîntul.“8 


12 Aceste similitudini au fost evidențiate și discutate de Jean Herbert în lucrarea sa, Shin- 
to at the Fountain-head of Japan, Londra, George Allen and Unwin, 1967, pp. 525-535. 

1 RV, X, 125. 

2 RF, X, 71; X, 125. 

5RV., X, 125, 1-2. 

4 Jbid., 4. 

5 Ibid,, $. 

6 Jbid,, str. 4. 

RV, X, 71,4. 

s Cuvintele (vâc) erau socotite mama Vedelor (Vedânâm mără, cf. Tait.-Br., Il, 3, 8, $.) 

Heraclit a desemnat eterna Lege a Lumii, potrivit căreia se petrec toate în 
lume, prin termenul logos (cu sensul iniţial de „cuvînt“ sau „vorbire''). Stoi- 
cii au preluat această concepţie de la el. Philon din Alexandria a adoptat și el 
o doctrină a logos-ului de la stoici, iar teoriile sale au influenţat ulterior neo- 
platonismul. Albrecht Weber? a sugerat cu ani în urmă că ideea indiană de- 
spre „Cuvînt“ ar fi putut să aibă o oarecare influență asupra ideii de logos din 
neoplatonism. Richard Garbe pune și el în discuţie această posibilitate.10 

Filozoful chinez Lao zi a spus: „Cînd Dao nu avea încă nici un nume — 
acesta a fost punctul de început al cerului și pămîntului; cînd Dao a căpătat 
nume — acesta a fost «mama tuturor făpturilor»“!L. În mod similar, o scrip- 
tură indiană afirmă despre Cuviînt că s-a împărțit în mai multe și a dat naștere 
multor ființe.!? El este baza, matricea varietății și a individualităţii, chiar și 
pentru zei. El a ţîșnit din apă şi a creat Cerul, pe cînd Prajapati se împerechea 
chiar cu Cuvîntul.! 

În sfirșit, Cuvîntul mai cra socotit principiu al vieţii și al inteligenţei; 
omul mănîncă, trăiește și devine înţelept cu ajutorul său.!4 Pe de altă parte, 
indienii au dezvoltat foarte devreme o teorie a limbii și au elaborat sisteme 
gramaticale care continuă să fie utile chiar și în lingvistica modernă. Pornind 
de la o cale în mod esenţial magică de a gîndi cu privire la numele lucrurilor 
(vrăjitorie, blesteme, nume secrete), ei au ajuns să privească lumea ca „nu- 
me-și-formă“ (nâma-răpa):!5 fiecare lucru își are numele său și este indivi- 
dualizat numai datorită acestui nume. Numele (nu numele propriu, empiric) 
este legat de o persoană (purușa) chiar și după moarte, cînd trupul, cele cinci 
organe (prăna), tot ce îi alcătuieşte forma se dizolvă în elementele macrocos- 
mice care corespund fiecăruia dintre cele de mai sus. 

Speculaţiile cu privire la natura cuvintelor au fost realizate cu un fel de 
teamă mistică în scrierile timpurii din India, adică în Rg-Veda, Brâhmane şi 
Upanişade!S, și au exercitat a mare influență asupra filozofiei indiene ulte- 
rioare. Gînditorii indieni au utilizat adesea teoria și argumentația gramaticală 
ca model pentru filozofare.!7 În gîndirea greacă, pe de altă parte, s-a folosit 
cel mai adesea un model matematic. 


9 „Vâch und logos“ in Albrecht Weber, Indische Studien, Leipzig, F. A. Brockhaus, 
1865, vol. LX, pp. 473-480. 

10 R. Garbe, The Philosophy of the Ancient India, Chicago, Open Court, 1899, p. 54. 

i! Dao De Jing, 1, traducere Hughes, Chinese Philosophy, p. 145. 

12 Arabhamăna, v. 8. 

13 H. Oldenberg, Vorwissenschafiliche Wissenschafien, „p. 80; Deussen, Allgemeine 
Geschichte, 1, 1, 206 sa. 

14 Acest lucru era înţeles literal. Cuvîntul (văc) mănîncă (Brhad.-Up., II, 2, 4) şi mi- 
roase (SBr. , VIII, 5, 4, 1; X, 5, 2, 15). În plus, re găsim aici O anticipare a relaţiei dintre 
subiect și obiect, sub forma celui care mănîucă şi, respectiv, a hranei. 

15 Otto Strauss, Die indische Philosophie, Miinchen, Ernst Reinhardt, 1925, p. 35; 95. 

15 Cf. R. C. Pandeya, The Problem of Meaning in Indian Philosophy, Delhi, Motilal 
Banarsidass, 1963, pp. 9-10. 

1? Daniel H. H. Ingalls, The Companison of Indian and Western Philosophy i Joumal 
of Oriental Research, Madras, XXII, 1954, p. 4 


. 


70 O ISTORIE COMPARATĂ A IDEILOR 


Vechii japonezi aveau conceptul de „Cuvînt-Suflet“ (koto-dama). Ei sus- 
țineau că Japonia este „țara sprijinită și îndrăgită de «Cuvîntul-Suflet» sau 
țara în care se împlinește «Cuvîntul-Suflet»“18. În orice caz, o metafizică a 
Cuvîntului-Suflet nu s-a dezvoltat la japonezi. 

Legată de speculaţiile cosmogonice despre Cuvînt din Rg-Veda și din 
Brăhmane este și tendinţa de a reflecta la sensul silabei, ca rostire creatoare. 
Silaba sfintă Om era socotită adesea cel mai înalt principiu. Funcţia ei este 
comparabilă cu cea a cuvîntului amin, în sensul de „da“ sau „așa să fie.“ Sila- 
ba Om a fost utilizată inițial de preoți, în vechiul ritual sacrificial, ulterior ea 
a ajuns să fie folosită simbolic de unii budiști Mahăyâna și de jainişti. Chiar 
și astăzi hindușii intonează Om la ceremoniile religioase. Silaba sfîntă a do- 
bîndit semnificaţia de simbol al căutării metafizice a Unului. Se considera că 
toate cuvintele sînt reunite în Om, care nu este altceva decît lumea întreagă.!9 
Silaba sfintă este socotită a fi chintesența tuturor Vedelor.20 Ea este Nepieri- 
torul (aksara), Nemuritorul, Neînfricatul.?! (Termenul akșara înseamnă lite- 
ral „silabă“.) Este Absolutul (brahman) care ajunge să fie omul cînd reușește 
să o cunoască?2, sau în care se refugiază zeii înșiși pentru a deveni nemuri- 
tori.23 


g. Timpul ca principiu fundamental 


Un imn din Atharva-Veda slăvește timpul (kâla) ca primă cauză a întregii 
existenţe: „Timpul, armăsarul, aleargă cu șapte frîie (raze), are o mie de ochi, 
e fără de vîrstă și-i bogat în sămînță. Văzătorii, de gînd sfint cuprinși, îl înca- 
lecă, iar toate ființele (lumile) sînt roțile lui. 

Cu şapte roți aleargă Timpul acesta, șapte! burice are el, iar nemurirea îi 
este osie. El poartă încoace toate aceste ființe (lumi). Timpul, primul zeu, 
acum grăbeşte înainte. 

Un vas plin a fost așezat peste Timp; cu adevărat, îl vedem existînd în 
multe forme. El poartă cu sine toate aceste ființe (lumi); în cele mai înalte ce- 
ruri, lui Timp i se spune. 

Timpul a născut cerul de-acolo, Timpul (a născut) și aceste pămînturi. 
Cele ce-au fost şi cele ce au să fie, îmboldite de Timp, se răspîndesc peste 


'S Manyăshiă, XIII, 10; V, 31. 

19 Chând.-Up., Il, 23, 3. 

20 Chând.-Up,., |, |, 1-2. Om este temelia tuturor zeilor (RV, |, 164, 39, potrivit celei 
de-a treia interpretări a lui Sâyana). 

21 Chând.-Up., 1,4, 5. 

22 Tait.-Up., 1, 8. Cf. Mând.-Up,, 1, 2. Gaudapădiya-kârikă, capitolul 1. 

% Chând.-Up., |, 4, 5. 

! În Atharva-Veda numărul șapte este folosit ca număr mistic. Într-un inin care pro- 
slăvește Vaca, poetul spune: „Cel ce cunoaște cele șapte mulgeri nesecătuite ale vacii ca- 
pătă vlăstare și dobîndeşte cerul.” (4, IV, 11) Utilizarea numărului șapte este comimă și 
în cultele mediteraneene, cf. de exemplu Sabatul, Cele Șapte Taine. 

tot. Timpul a creat pămîntul, în Timp arde soarele, în Timp se află toate fiin- 
țele, în Timp se uită ochiul pretutindeni.“? 

În rîndul celor create de Timp se numără diverși zei şi diverse principii: 
Prajâpati, Brahman, rapas (asceza), prâna (suflul vieţii) etc.? Au apărut de 
asemenea diferite mituri cosmogonice în care „anul“ era considerat principiul 
ultim.4 Asemenea afirmaţii au fost ulterior dezvoltate de unii gînditori indi- 
eni, ajungîndu-se la ideea că „timpul“ este principiul ultim al universului 
(kăla-vădin).5 

Astfel conceput, timpul îi corespunde lui Chronos din fragmentele lui 
Pherekydes din Syros6 și din cea de-a treia cosmogonie orfică. Potrivit aces- 
teia din urmă, Chronos, Timpul „cel fără bătrîneţe“, a existat cel dintii, şi din 
el s-au ivit eterul și haosul fără formă. Din acestea s-a format apoi universul 
— un ou care spărgindu-se la timpul potrivit l-a scos la iveală pe Eros (sau 
Phanes), primul născut, bărbat și femeie în același timp, care conținea în sine 
semințele tuturor făpturilor. Phanes a creat Soarele și Luna și Noaptea, iar 
din Noapte au apărut Uranos și Gaia, Cerul și Pămîntul. Aceștia au dat naște- 
re titanilor, printre care se află şi Chronos, care îl înfrînge pe tatăl său, Ura- 
nos, şi îi urmează la tron. La rîndul său, îşi pierde tronul în faţa lui Zeus, care 
îl înghite pe Phanes şi devine astfel tatăl zeilor și al oamenilor.” 

Faptul că Timpul a fost ridicat la nivelul de principiu fundamental reflec- 
tă probabil dezvoltarea unei economii agrare.8 În plus, atît în vechea cos- 
mogonie cît și în filozofia mai tîrzie, timpul ca principiu fundamental este 
înțeles ciclic, reflectînd poate în acest fel sensibilitatea agricultorului față de 
alternanța anotimpurilor. Un sentiment linear, istoric, al timpului, ca în Ve- 
chiul Testament sau în Coran, nu s-a dezvoltat niciodată în India. 


2 AV, XIX, 53. Traducere de Bloomfield, Sacred Books ofthe East, vol. XLII, p. 224. 

3AV, XIX, 53 sa. 

4 SBr. XI, 1,6. 

5 Kălah pacati bhitani kălah samharate prajăâh/kălah supteşu jăgarti kălo hi durati 
kramah. Versul este citat în diverse pasaje, precum: Mahăbhărata, ed. Sukhtankar, XI, 2, 
14; Garuda-Purâna, 11, 2, 14 (Cf. Stembach in Journal of the American Oriental Society, 
vol. 83, p. 54); Madhyamakuvrtti, p. 386, 11. 6-7 (cf. nota lui Poussin, 1.c.), Guadapăda 
ad Sâmkhyakărikă, 61; Anandajhăna ad Brhad.-Up., Vărttika, p. 1825 (4nSS), comenta- 
riul lui Bhațțotpala ad Brharsamhită (VizSS. p. 9), cf. Taisho Tripitaka, vol. XXXII, 1S58a. 

5 Pherekydes spune că înaintea tuturor lucrurilor, de o veșnicie, există Zeus, Chronos 
și Chthon. Prin Chthon el pare să fi desemnat pămîntul, prin Chronos — partea din cer cea 
mai apropiată de pămînt și zeitatea care o stăpînește, şi prin Zeiis — zeul supreni, care așază 
şi formează întregul univers şi pe sine și, în același timp, cerul cel mai înalt. Chronos face 
din propria-i sămâînță focul, vîntul şi apa, cele trei ființe primordiale care apoi au născut 
mwuneroși alți zei în cadrul a cinci familii. Zeller, History, op. cit., |, p. 90 sq. 

? Îl urmăm aici pe Legge. Forerunners and Rivals of Christianity, 1925, 1, 125, citat 
de Radhakrishnan, Eastem Religions, op. cit., p. 138. Cf. Zeller, History, I, p. 90 sa. 

Ss Problema a fost analizată pe larg de Mircea Eliade în Images and Symbols. Studies 
in Religious Symbolism, traducere de Philip Mairet, New York, Sheed and Ward, 1961, 
pp. 57-91. 

h. Hrana ca principiu fundamental 


În unele pasaje din literatura Brâhmanelor se susține ideea că hrana 
(anna) este sursa și substanța tuturor lucrurilor.! Brahman, esența divină, se 
face cunoscut preotului clarvăzător în strofele următoare: „Sînt întîiul născut 
al esenței divine. Înainte ca zeii să capete ființă, eu existam. Eu sînt buricul 
(centrul și izvorul) nemuririi. Oricine 1nă dă celorlalți — mă păstrează astfel 
pentru sine. Eu sînt HRANA. Mă hrănesc cu hrană și cu dătătorul de hrană“. 
În unele cazuri, Soma, luna, era identificată cu hrana? 

Aici se afirmă că materialul divin din care este compus universul viu și făp- 
turile este hrana, combinaţie de materie și forță. Această sevă a vieţii face să 
crească toate formele de viață. Făpturile trăiesc hrănindu-se una din cealaltă, 
adică devorîndu-se; însă substanța divină dăinuiește, fără întrerupere, dincolo 
de neîncetatele săvirşiri din viaţă ale tuturor ființelor. Textul exprimă un pu- 
ternic dinamism vital.3 Avem aici o filozofie a materiei vieţii şi a forţei vitale, 
o filozofie a trupului (şi a vieţii în general) în perpetuă luptă, mai curînd decît 
una a minții și spiritului. Se pune accentul pe dinamismul existenţei în sine. 


i. Reflecţii despre structura universului 


Am menţionat deja că în vechea Indie universul avea o structură tripartită. 
Concepţia cu privire la cele trei sfere — cerul, pămîntul și zona intermediară 
— a apărut mai întîi în Vede, devenind apoi tradițională la hindușşii de mai 
tîrziu. În Grecia, pitagoreicii, mai ales Okkelos, au făcut distincţia, în același 
fel, între cer, pămînt și intervalul dintre ele. Pitagora și Okkelos populează 
regiunea mediană sau aeriană cu demoni, cerul cu zei și pămîntul cu oameni. 
Perspectiva lor este întrutotul asemănătoare cu cea a hindușilor, care plasează 
zeii deasupra, omul dedesubt și făpturile spirituale, plutind nevăzute, în zona 
intermediară. 

Indienii par a fi conceput universul ca pe o sferă sau emisferă, sau poate 
ca pe un disc.2 „lar lumina din cer, care strălucește acolo sus, deasupra fiecă- 


! Tair.-Br., Ul, 8, 8. 

2 Brhad.-Up., 1, 4, 6. 

3 Pentru detalii, cf. H. Zimmer, Phi/osophies of India, op. cit, pp. 345-350. „Cînd 
creşte prin hrană“, Puruşa devine „totul, tot ce a fost și ce are să fie“ (RV, X, 90, 2; cf. 
RV. 1, 25, 10-12; Sver.-Up, III, 15). „Persoana de Aur din Soare ... este chiar cea care să- 
lăşluiește în lotusul inimii și mănîncă mîncare“ (Mairri-Up., VI, 1). „A venit și Fiul Omu- 
lui, mîncînd și bînd, şi ziceți: lată om mîncăcios și băutor de vin, prieten al vameşilor şi al 
păcătoșilor!*“ (Luca, 7:34) 

1 Colebrooke, Misce//laneous Essays, ediţia a II-a, Londra, Triibner, 1878, [, 24, Mo- 
nier-Willianis, Brahmanism and Hinduism, Londra, John Murray, 1891, p. 28. 

2 RV, III, 55, 20, X,89,4. Cf. A. A. Macdonell, V/edic Mythology, p. 9. Se credea că o 
persoană care a făcut fapte meritorii trăiește fericită în vîrful firmamentului ceresc 
(năkasya prsrhe, Mund.-Up., 1, 2, 10). Apastanba-dharma-siătra, Adhyăma-patala, 23, |; 
expresii preciun „discul lumii (jagad-bimba) sînt des folosite. Sawkara ad Brahma-sărra, 
p. 488, 11; 489, 3; 490,7. 

ruia, deasupra tuturor, în lumi mai înalte decît cele mai înalte, aceasta este 
ceea ce este şi lumina dinlăuntrul omului“3. Înţelepții privesc lumea „din 
sus“, adică „de dincolo de cer“4. 

O concepţie similară apare în Phaidros: „lar cînd (preafericiţii zei) se duc 
să se ospăteze, ei apucă spre locurile abrupte ce poartă drept către culmea 
bolții care susține cerul... Sufletele ce-și zic nemuritoare, cînd ajung pe cul- 
me, străpung bolta, se așază pe spinarea ei și, nemișcate, se lasă purtate de 
roata cerului, privind toate cîte se află dincolo de ea. Locul acesta suprace- 
resc, nici un poet n-a apucat să-l cînte și nici nu-l va cînta vreodată aşa cum 
se cuvine“. 

În filozofia greacă, ideea tradițională era că universul este un glob circu- 
lar și complet. Poate că teoria își are originile la Xenofan$, dar ea a fost susți- 
nută explicit şi de Parmenide, care afirma că existenţa (7o eon), ca principiu 
fundamental al lumii, este o sferă întreagă Pitagora şi urmașii săi spuneau 
că „Ceea ce este determinat este ma: bun decît ceea ce nu este determinat“.8 
Empedocle credea că universul avusese forma unui glob în condiţia sa haoti- 
că primordială? Aceeași imagine a universului ca un glob a fost preluată și 
de Platon! și de Aristotell!. 

Sălaşul zeilor se presupunea că este aşezat pe cel mai înalt dintre munţi, 
în centrul lumii, de exemplu pe Muntele Meru!? în India şi pe Muntele Olimp 
în Grecia. În lucrările budiste și jainiste, în Mahăbhărata şi în literatura mai 
tîrzie, despre Muntele Meru stă scris că reprezintă punctul central al conti- 
nentului (/Jambudvipa). Toate planetele se învirtesc în jurul lui, iar vîrful său 
este reşedinţa lui Brahma şi loc de întîlnire pentru zei, înţelepţi (sis) şi alte 
ființe divine. În Grecia şi la Roma, se credea că zeii stau pe vîrful însorit al 
Olimpului. Muntele Parnas din Grecia de sud era locul sacru al lui Apollo și 
al muzelor. În mitologia japoneză, Takama-ga-hara, cîmpia din ceruri, este 


3 atah paro divo jyotir dipyate visvatah prstheşu sarvatah prstheşu, Chând.-Ubp., Il, 
13, 7. Versiunea românească, Cele mai vechi Upanișade, ed. cit., p. 165. 

4 nâkasya prsthe, Mund.-Up., 1, 2, 10. Aproape aceeaşi expresie a fost folosită și de 

* Platon (epi țâi tou ouranou nâtâi) în Phaidros, 247c. 
5 Phaidros, 24a-c, traducerea Jowett, vol. I, p. 453. Versiunea românească, 
Phaidros, ed. cit., p. 86. 

SE. Zeller, Die Philosophie der Griechen, vol. I, partea [, p. 661; P. Deussen, Al/ge- 
meine Geschichte, IL, |, p. 74. 

? Zeller, op. cir., ], |, p. 695. Deussen, op. cit., Il, 1, p. 83. 

8 Zeller, op. cit. |, |, p. 521; p. 458. 

9 Zeller, op. cit., I, 2, p. 973. Deussen, op. cit., [l, |, p. 117. 

10 Zeller, op. cir., II, 1, p. 808. Deussen, op. cir., Il, l, p. 278. 

Ii Zeller, op. cit., I, 2, p. 448. Deussen, op. cir., II, 1, p. 354. 

12 Se credea că la nord se întinde ţara hiperboreenilor, care locuiesc dincolo de pol, 
acolo unde se iscă vîntul rece din nord. Acest tărîm corespunde țării Uttarakuru, țara feri- 
cirii veșnice, despre care se presupunea că se află în nordul Indiei sau la nord faţă de 
Muntele Meru. Muntele Meru a rai fost comparat și cu muntele Kaf din mitologia arabă 
(Alberuni 's India, p. 249, cf. p. 326). 

locul de întîlnire al zeilor. Muntele Fuji, așezat în centrul Japoniei, este sacru 
pentru japonezi, dar nu a fost socotit locul de întîlnire al zeilor.!3 


13 Compararea diferitelor teorii cosmogonice nu reprezintă o încercare nouă. În Japo- 
nia antică şi medievală, cînd au fost introduse idei filozofice din diverse ţări ale Asiei, 
multe dintre ele au fost discutate în comparaţie cu cele indigene. Maestrul Kiikai, înteme- 
ietorul budismului japonez Vajrayâna (MikkyG), a așezat la același nivel de gîndire (Sta- 
giul berbecului muritor) teoria din Yi; jing şi teoria hindusă despre crearea lumii: „(Ii jing 
ne învață). Unul devine Doi, iar Doi dă naştere altuia, alcătuind numărul Trei, iar apoi 
apar toate fenomenele din lume. A spune că ele sînt creaţia lui Îsvara sau Brahma înseam- 
nă doar să-ţi arăţi neştiinţa cu privire la începutul vieţii.“ EI a criticat aceste teorii: „Cine 
poate vorbi cu autoritate despre originea morţilor?“* „Ce este adînc și ce este puţin adînc 
au fost amîndouă descrise în etape, şi în Sutră și în tratat. Ele sînt descrise în detaliu în 
secțiunile care urmează.“ (Hizo Hâkayu, Versurile introductive. Traducerea acestor pasaje 
este preluată din disertaţia despre Hizo H6kayu susţinută la Universitatea din Tokyo de 
profesorul Minoru Kiyota de la Universitatea din Wisconsin.) 

Diferenţele dintre miturile cu privire la creaţie din diverse țări au fost remarcate de 
gînditorul japonez medieval Kitabatake Chikafusa (De Bary etc., Japanese Tradition, 
pp. 211-279): „Crearea cerului și a pămîntului trebuie să fi fost peste tot la fel, căci a avut 
loc în acelaşi univers, însă tradiția indiană, cea chineză și cea japoneză sînt diferite. 
Potrivit versiunilor indiene (Mitul cosmogonic expus de Kitabatake Chikafusa se bazează 
în principal pe cel din Abhidharmakosa lui Vasubandhu şi pe versiunea chineză a textului 
Dirghăgama-siitra. El reprezintă un stadiu mai avansat al mitului decît cel din Vede), 
începutul lumii este numit «începutul ka/pelon». O ceată cerească numită «Lumină-Sunet» 
a răspîndit nori de aur pe cerul care umplea întregul Brahmaloka. Norii au făcut să cadă 
ploi, care s-au strîns pe cercul de vînt pentru a forma cercul de apă. Acesta s-a mărit și s-a 
ridicat la cer, unde un vînt puternic a suflat spuma din apă. pe care a aruncat-o în vid: ea 
s-a cristalizat și a alcătuit palatul lui Brahma. Apa care se retrăgea acuim treptat a format 
palatele de pe Tărimul Dorinţei, muntele Sumeru, cele patru continente și Muntele care 
are Fier. Astfel nenumăratele milioane de lumi au căpătat făptură în același timp. Aceasta 
a fost kalpa creaţiei. Ceata cerească de Lumină-Sunet a coborit, iar cei din ea s-au născut 
şi au trăit. Aceasta a fost ka/pa aşezării. În timpul acestei kalpa a aşezării au fost douăzeci 
de ridicări şi căderi. În prima perioadă, trupurile oamenilor străluceau pînă departe și ei 
puteau zbura după voie. Bucuria le era hrană. Nici o deosebire nu se afla între bărbat și fe- 
meie. Apoi apă dulce, cu gust de smîntînă și miere, a țîşnit din pămînt. (Era numită și 
«gustul pămîntului».) O singură înghiţitură din ea te făcea să tînjeşti mereu după gustul ei. 
Astfel s-au pierdut căile zeieşti şi astfel lumina s-a stins, lăsînd lumea întreagă pradă întu- 
nericului. Ca răsplată pentru faptele ființelor vii, vînturi negre s-au abătut peste oceane, 
purtînd în faţa lor, pe valuri, soarele și luna, care s-au oprit la jumătatea drumului către 
muntele Sumeru şi au început să strălucească deasupra celor patru continente de sub ce- 
ruri. De atunci încoace există noapte și zi și luni şi anotimpuri. Plăcerea de a bea din apele 
dulci a făcut ca feţele oamenilor să devină palide și să pară slabe. Apoi apele dulci au pie- 
rit şi s-a ivit hrana vegetală (denumită și «grăsimea pămîntului»), pe care toate făpturile o 
mîncau. Apoi a pierit şi hrana vegetală și s-a născut orezul sălbatic cu inulte gusturi. Tăiat 
dimineața, el se cocea pînă seara. Mîncatul orezului a lăsat resturi în corp, și astfel s-au 
creat două găuri. Bărbatul și femeia au ajuns osebiţi, iar asta a dus la dorinţe ale trupului. 
Ei s-au numit unul pe celălalt soț și sație. și-au înălțat case și au locuit împreună. Fiinţele 
din Cerul de Lumină-Sunet care s-au născut după aceea au intrat în pîntecul femeii și, 
odată născute. au devenit făpturi vii." 

„În China nu se spune nimic privitor la crearea lumii. deși China este o țară care pune 
mare preţ pe însemnări. In cărțile confucianiste nimeni nu vine înainte de regele Fu Xi. ln 
alte lucrări se vorbeşte de cer, pămînt și om, care au început dintr-o stare fără formă, nese- 
parată, așa cum se petrec lucrurile în relatările noastre despre Vîrsta Zeilor (în Japonia). 


IV 
Concluzie 


În acest capitol am expus gîndirea religioasă și filozofică din vechile 
comunități agrare. Am citat informații din diverse țări, avînd ca reper pentru 
considerațiile noastre gîndirea indiană. Discuţia s-a limitat mai ales la gîndi- 
rea care a precedat apariția filozofiei, adică la stadiile anterioare filozofilor 
Upanişadelor din India, filozofilor ionieni din Grecia și gînditorilor indepen- 
denţi preocupați de etică din China. Deși există multe deosebiri, numeroase 
paralele sînt totuși destul de evidente. Trăsăturile comune reflectă căi de 
gîndire și reguli de comportare care se pot remarca la toate comunităţile 
agrare din diverse arii culturale, iar în ce privește dezvoltarea religioasă a 
omenirii, ele reflectă fazele gîndirii religioase a popoarelor primitive înainte 
de apariția speculațiilor filozofice ca atare. 

Mai avem şi legenda regelui Pan Gu, în care se zice că ochii lui s-au prefăcut în soare și 
lună, iar părul în ierburi; și copaci. S-au ivit apoi suveranii Cerului. suveranii Pămîntului, 
suveranii Omului și cei cinci dragoni, urmaţi de mulți zei, vreme de zece mii de ani.“ 

Cu privire la mitul japonez, Chikafusa este foarte concis: „Inceputurile Japoniei se 
aseamână în unele feluri cu începuturile Indiei, căci se povestește despre crearea lumii din 
sămin;a zeilor cereşti. 

Așa cum arată limpede comparaţia lui Chikafusa. miturile indiene ale creaţiei, deși 
substanţial diferite, erau foarte elaborate, ceea ce trădează o aplecare către imaginație şi 
fantezie, pe cîtă vreme vechii chinezi și japonezi nu erau prea interesaţi de detaliile crea- 
ției. Aşa cum afirmă Chikafusa. pe chinezi îi preocupau mai ales însemnările istorice, nu 
mitologia. Semnificaţia miturilor legate de creaţie în contextul fiecărei tradiţii era foarte 
diferită. Pentru budiștii indieni, miturile creaţiei citate mai sus nu erau decît preambuluri 
la explicaţiile cu privire la originea societăţii umane. 

După expunerea originii omului potrivit textelor budiste indiene, Chikafusa își continuă 
argumentaţia: „Apoi. orezul sălbatic a încetat să mai crească, spre groaza tuturor făpturilor. 
Ele şi-au împărțit pămînturile și au semănat cereale, din care şi-au făcut hrană. S-au ivit apoi 
cei care fură recoltele celorlalţi și astfel au apărut luptele“ Aici ne vine în minte conceptul 
occidental de bel/um omnium contra omnes. „Întrucît nu era nimeni care să ia hotărîri în 
asemenea cazuri, oamenii s-au strîns şi au ales un Rege-Judecător pe care l-au numit kșa- 
triva (care înseamnă „deţinător de pămînturi““). (Termenul sanscrit kșatri ya este explicat aici 
în legătură cu kșetra [pămînt sau orez nedecorticat], ca sinonim al lui kșetrasya pati [stăpîn 
al pămînturilor]). Primul rege a purtat titlul de Stăpîn al Oamenilor (Minshu).* 

Găsim în aceste rînduri un echivalent oriental al teoriei occidentale a contractului 
social. Chikafusa spune că aici se află începuturile eredității familiilor regale. Teoria nu 
putea fi însă acceptată de japonezi, care erau foarte credincioşi Familiei Imperiale. Chika- 
fusa continuă plin de mândrie: „În țara noastră însă, succesiunea la tron a urmat o singură 
linie. neîntreruptă, începînd cu primul nostru strămoș divin — nimic asemănător cu ce s-a 
petrecut în India.” Nici chiar teoriile cosmogonice nu pot fi luate în considerație fără a se 
face referire la contextul social în care au apărut. 


CAPITOLUL II 


AMURGUL ZEILOR: APARIȚIA 
FILOZOFIEI ȘI DEZVOLTAREA 
HETERODOXIILOR 


| 
Introducere 


În reflecţiile cosmogonice din imnurile vedice tîrzii și din vechile texte 
ale altor civilizații (Grecia, China, Japonia etc.), gîndirea atinsese deja un 
grad de dezvoltare care, din multe puncte de vedere, poate fi caracterizat 
drept „filozofic“. În general însă, speculațiile cosmogonice continuau să 
oglindească fidel interpretările mitologice anterioare ale lumii, iar această vi- 
ziune tradițională a început să se modifice abia în epoca ginditorilor ionieni 
din Grecia şi a celor upanișadici din India (c. 800-500 a. Chr.). În această 
perioadă mai tîrzie au apărut gînditorii independenți, a căror reflecţie se ca- 
racteriza prin: (1) tendința, mai mult sau mai puţin evidentă, de a se îndepăr- 
ta de contextul ritualist sau mitic mai vechi și (2) dorința de a găsi principii 
prime, fie în mod rațional, fie intuitiv, demersul fiind legat de interpretarea 
sensului lumii și al existenţei omului. Se poate spune că acum începe să se 
manifeste filozofia, ca activitate distinctă de cele pur religioase. Așa cum am 
menționat, este, desigur, dificil să facem distincția între termenii „filozofie“ 
şi „religie“, nu numai cu privire la acele vremuri îndepărtate, ci și la perioa- 
dele mai recente ale dezvoltării culturii; cert este că odată cu gînditorii ioni- 
eni și upanișadici s-a născut cu adevărat o nouă eră intelectuală, pentru care 
denumirea cea mai potrivită ar fi perioada de apariție a filozofiei. 

Această epocă timpurie de apariţie a filozofiei a fost urmată de una dintre 
cele mai creative perioade din istoria intelectuală a civilizației. Din secolul al 
V-lea pînă în secolul al III-lea a. Chr.. un spectru incredibil de minţi crea- 
toare s-a ivit în Grecia, India, China, Israel și vechea Persie: Pitagora, Empe- 
docle și Platon în Grecia, Gotama și Mahăvira în India, Confucius și Lao zi în 
China, Deutero Isaia, leremia, lezechiel în Israel şi Zarathustra în Persia, data 
precisă cînd a trăit acesta din urmă fiind însă nesigură. Jaspers a denumit 
această epocă „perioada axială” din istoria filozofiei. Heidegger a afirmat că 
gîndirea greacă din acea vreme constituie probabil aria cea mai fecundă din 
istoria filozofiei occidentale. Fairbank și Reischauer comentează: 


Nu ne putem arăta decît șocați de felul în care această explozie intelec- 
tuală din China corespunde în timp apariţiei filozofilor greci, a profeților 
ebraici, a lui Buddha istoric și a altor conducători religioși din India tim- 
purie. În întreaga lume civilizată aceasta a fost o epocă de prodigioasă ac- 
tivitate filozofică. Un motiv se găsește poate în stimularea intelectuală 
reciprocă a marilor centre de civilizație. Am menționat deja intensificarea 

comunicaţiilor din acea epocă... O explicaţie mai temeinică o oferă însă. 
chiar gradul de civilizaţie pe care îl atinseseră deja toate aceste regiuni. 
Ele deveniseră suficient de bogate ca să-și permită să întrețină un mare 
număr de gînditori.! 


Întreaga perioadă a fost marcată de o incredibilă efervescenţă intelectuală 
şi de uimitoare schimbări sociale. În India, stabila viață rurală lăsa locul unei 
culturi urbane în plină ascensiune. Negustorii începeau să exercite puterea 
politică, se ivea o economie bazată pe bani; prestigiul preoților era în declin, 
pe cînd cel al „clasei războinicilor“ (kșamiya) era în ascensiune. În China, în 
timpul dinastiei Zhou tîrzii, avea loc o tranziție de la o „societate închisă“, 
tribală, către o perioadă în care indivizii trebuiau să se confrunte cu instabili- 
tatea politică şi cu destrămarea vechiului sistem de valori. În Orientul Apro- 
piat şi în Persia, între popoare aveau loc lupte acerbe pentru putere; acestea 
au creat o stare generală de haos și de insecuritate, în Israel războaiele avînd 
în cele din urmă ca rezultat distrugerea și exilul. Tot astfel, și în lumea greacă 
vremurile au fost marcate de nesiguranţă și dezbinare: 


. epoca a fost una de neliniște — politică și socială, morală, religioasă și 
intelectuală. Vechile rînduieli erau răstumate, vechile tradiții erau puse 
sub semnul îndoielii. Revoluţiile pluteau în aer. Regalitatea și aristocrația 
erau înlocuite, în mijlocul unei mari dezordini, de cicluri de oligarhie, 
democraţie și tiranie? 


Ca rezultat al acestor rapide schimbări culturale și sociale care aveau loc 
în întreaga lume civilizată, a apărut o nouă conștiință de sine. Oamenii nu 
mai erau mulțumiți de conținutul intelectual al vechilor tradiții religioase, de 
valorile și ritualurile legate de acestea. Se simţea nevoia de noi principii sau 
criterii prin care individul să se pună în legătură în mod semnificativ cu noua 
lurne care căpăta ființă. Cele mai creatoare minți din China, Grecia, India și 
din Orientul Apropiat au început să modeleze noi imagini ale omului și să 
genereze noi perspective asupra naturii și structurii lumii. Unele dintre aceste 
noi imagini și perspective au fost menite să devină viziuni imuabile, prin care 
generații întregi de oameni vor interpreta lumea, de exemplu viziunile inte- 
lectuale ale unui Platon, Lao zi, Deutero Isaia, Yăjăavalkya etc. Alte imagini 
şi perspective au avut o viață scurtă și au fost judecate de generațiile ulte- 
rioare drept „heterodoxe“, neproductive sau în cel mai bun caz ca „indepen- 
dente“ sau nonconformiste, spre exemplu primii perfecționiști stoici, sofiștii 
greci, multe din cele „o sută de şcoli“ din China, așa-numiții carvâka şi 
âjîvika din vechea Indie etc. 


! Reischauer şi Fairbank. Fast Asia. pp. 62-63. Cf. Charles Eliot, Hinduism and Bud- 
dhism. |. p. XIX. 

2B. A. G. Fuller, A History of Philosophy, New York, Henry Holt and Co. ediţia a 
l-a, 1955, p. 26. 

Folosind aceeași metodă ca și în primul capitol — luînd India ca normă 
pentru expunere — putem, în mare, împărţi această perioadă, care se întinde 
din secolul al VIII-lea pînă în secolul! al III-lea a. Chr., în două faze: (1) peri- 
oada de apariţie a filozofiei, așa cum se reflectă în dezvoltarea speculaţii lor 
din cele mai vechi Upanișade, şi (2) perioada de dezvoltare a heterodoxiilor, 
cînd au apărut jainiștii, filozofii âjivika etc. Tradiția budistă își are, la rîndu-i, 
punctul de început în această ultimă fază, dar întrucît budismul va deveni în 
cele din urmă o religie universală, ne vom referi în detaliu la el mai ales în 
capitolul următor. 


II 
Apariţia filozofiei 


A. Atitudinea critică timpurie 


1. TÎNJIND DUPĂ UN DINCOLO 


Termenul „filozofie“ derivă din grecescul philosophos, „iubitor de înțe- 
lepciune“, philosophia însemnînd „iubire de înţelepciune“ sau „iubire de cu- 
noaștere.“! Două cuvinte sanscrite, darsana şi ânvikşiki reprezintă, în mare, 
echivalentul indian. Darsana însemna iniţial „vedere a adevărului“, mai ales 
„intuiție“, dar într-un sens mai larg cuvîntul se aplică tuturor perspectivelor 
asupra realității pe care le poate adopta mintea omului.? În cele din urmă, ter- 
menul a ajuns să se refere la orice „sistem filozofic“. Budismul este o darsa- 
na din punctul de vedere al hindușilor. Filozofia Vedânta a lui Sankara este o 
altă darsana. Anviksiki? desemnează orice sistem filozofic care a fost con- 
struit numai prin raționament. Termenul nu se aplică sistemelor filozofice 
care admit o autoritate mai înaltă — cum ar fi de exemplu scripturile vedice 
tradiționale —, fiind folosit mai degrabă în cazul materialiștilor şi al filozofi- 
lor din şcolile Sărnkhya și Yoga.5 În practică, ânvikșiki are un sens mai 
restrîns decît darsana. Utilizarea acestor termeni arată cu claritate că vechii 
indieni nu concepeau filozofia diferit de vechii greci. În China şi Japonia, pe 
de altă parte, se folosea termenul general „Cale“ (dao în chineză, do sau 
michi în japoneză) pentru a se face referire la o religie sau la o filozofie. 

Prima încercare de a elabora o darsana poate fi urmărită în timp pînă la 
cele mai vechi Upanișade. Puţine sînt numele filozofilor activi în perioada 
vedică mai timpurie care au ajuns pînă la noi. În Upanișade sînt însă menţio- 
nați mulți gînditori, unii dintre aceştia fiind adesea asociaţi cu teorii anume. 
O tendință similară de a asocia interpretări specifice ale lumii și ale omului 
cu filozofi se poate remarca și în alte arii culturale, precum Grecia şi China, 
în perioadele ioniană și respectiv Zhou tîrzie, de exemplu. 

Deşi este dificil şi riscant să caracterizăm Upanișadele timpurii ca pe un 
întreg, unele comentarii preliminare se pot dovedi utile înainte de a prezenta 
o analiză mai detaliată a problemelor specifice. 


! Fuller, op. cit., p. |. 

2 Ca în cazul textului Sarvadarsana-samgraha de Madhava. 

3 Arthasăstra lui Kauţilya, ed. de ]. Jolly, Lahore, 1923, p. 425. Acest pasaj a fost ana- 
lizat în toate detaliile de H. Jacobi în articolul său, Zur Fruhgeschichte der indischen Phi- 
losophie, SPA, 1911, p. 732 sa. 

4 hetubhir anoikșamâna... Potrivit lui Vătsyăyana, ânvikșiki înseamnă „logică“ (nyăâ- 
yavidyă, nyăyasăâstra). Bhășya ad Nyăya-sătra, |, 1.1. pp. 4-5; 10, AnSS. Cf. Nyăpavărrti- 
ka, Benares, Chowkhamba Sanskrit Series, 1915, p. 12. 

5Cf.n.3. 

(1) Cuvîntul upa-ni-șad înseamnă literal „şedere jos alături (de un învăţă- 
tor)“. El desemnează concret orice „întrevedere confidențială“. Termenul a 
ajuns apoi să semnifice „doctrină secretă sau ezoterică“, întrucît Upanișadele 
erau predate unor elevi atent selecționați (probabil către sfîrșitul uceniciei 
lor), în cadrul unor lecţii de la care cercul mai larg de discipoli era exclus. 
Upanişadele marchează ultimul stadiu al literaturi: vedice, intrînd în succesiu- 
nea: Samhită, Brâhmana, Aranyaka şi Upanisad. Se acceptă în general că ce- 
le mai vechi Upanișade prebudiste sînt Brhadăranyaka, Chândogya, Taittiriya 
şi Aitareya. Dintre acestea, Brhadăranyaka este cea mai simplă, cea mai fru- 
moasă şi cea mai veche. Chândogya prezintă un stil mai complex şi trimite, 
prin conținutul ei, la o epocă întrucîtva mai tirzie de dezvoltare intelectuală. 

(2) Problema centrală care apare peste tot în cele mai vechi Upanișade 
pare a fi efortul de a găsi sau dobîndi „cunoașterea“ cu privire la realitatea 
ultimă sau la absolut. Chiar și în acele pasaje care încă expun vechea religie 
vedică, preocuparea de a găsi adevărul ultim pare să fie evidentă. În Katha- 
Upanișad, spre exemplu, o veche tradiție vedică privitoare la viața de după 
moarte este reinterpretată ca o căutare a „cunoașterii”. 

Un tînăr brahman, Naciketas, vizitează tărîmul Zeului Morţii (Yarma), 
care îi oferă trei daruri.5 În cazul celui de-al treilea, Naciketas alege să pri- 
mească răspunsul la întrebarea: „Omul mai există după moarte?“ Yama i-a 
replicat: „Întrebarea aceasta și-au pus-o odinioară înșiși zeii; căci natura (su- 
fletului) e subtilă și nu-i ușor de înțeles. O, Naciketas, alege-ți alt dar.“ Tînă- 
rul insistă. Yama caută din greu să evite întrebarea oferindu-i lui Naciketas 
bunuri pămiîntești: 

„Cere fii şi nepoți care să-ți trăiască o sută de ani; cere vite multe, cai, 
elefanți, aur, cere pămîntul ce! întins... 

Sau dacă socoți că este vreun dar egal cu acesta, cere-l, și pe deasupra 
avere și viață lungă. O, Naciketas, te voi face domn pe pămîntul cel întins; îți 
voi împlini toate dorinţele. 

Cere, după plac, orice dorinţă greu de îndeplinit în lumea muritorilor. Pri- 
veşte aceste (zîne) frumoase stînd pe carele lor și cîntînd din lăute: — astfel 
(de femei) nu se dobîndesc de către muritori, — ţi le dau, ca să te servească; 
(dar) nu întreba (ce e după) moarte, Naciketas.“ 

Tînărul nu se lasă însă sedus de aceste propuneri: „O, tu, care pui capăt 
vieții muritorilor, (bucuriile acestea sînt trecătoare), (ca) ziua de ieri; ele slă- 
besc puterea tuturor simțurilor. Și apoi orice viaţă este scurtă. Ale tale sînt 
carele, ale tale sînt jocurile și cîntecele. A 

Pe om nu-l poate mulțumi bogăția. Dacă am dobîndi-o și te-am vedea, am 
trăi doar atît cît ai hotărî tu. Darul ce mi-a rămas de cerut este acesta (pe care 
ți l-am spus).“ 


S La vîrsta de cincizeci și trei de ani, Emerson mărturisește în jurnalul său: „O legendă 
mai măreață decît toată literatura occidentală e cuprinsă în povestea lui Naciketas.' Jour- 
nals, IX, 58, A. Christy, The Orient in American Transcendentalism, p. 161. 

Yama cedează în sfirşit în fața stăruinței lui Naciketas și îi spune secretul. 
Viaţa și moartea, explică el, nu sînt decît faze diferite de dezvoltare; adevăra- 
ta cunoaștere, care constă în recunoașterea identității dintre sinele individual 
şi sinele universal, îl înalță pe cel ce o stăpînește dincolo de atingerea morţii. 

„Cînd toate dorințele care se află în inima sa încetează, atunci muritorul 
devine nemuritor şi dobîndește pe Brahman (încă) aici (pe pămînt).“7 Aceas- 
tă căutare a cunoașterii cu privire la natura sinelui individual și la relația din- 
tre acest sine și realitatea ultimă sau absolut este o temă recurentă în Upani- 
sade. Ne vom întoarce la această problemă mai tîrziu în acest capitol. 

(3) Cele mai vechi Upanișade sînt caracterizate, în ton și stil, prin accen- 
tul pus pe mister și prin recursul frecvent la alegorie și mit ca mijloc de ex- 
presie. În Upanișade, învățătorul refuză să-i dea orice fel de instrucțiuni unui 
elev care îl abordează pînă cînd, prin stăruință, elevul nu dovedește că merită 
să primească învățătura. Avertismentul de a nu împărtăşi o anumită doctrină 
discipolilor nedemni este adesea repetat în Upanișade. „Învățătorul nu va 
împărtăși (această doctrină) nimănui care nu este elevul său (antevăsin), care 
nu a trăit deja un an în casa lui și care nu are de gînd el însuși să se facă învă- 
țător.“4 „Să nu i se vorbească despre aceasta decît unui fiu sau unui învăţă- 
cel? sau fiului tău cel mare.“!0 Era interzis să li se împărtășească formulele 
doctrinei femeilor și sclavilor.!! 

Încercarea de a păstra secretul cu privire la învățăturile obscure, și ca ata- 
re ușor de a fi greșit înțelese, își găsește nurneroase paralele în tradiția grea- 
că. Pitagora le cerea elevilor săi să păstreze tăcerea mistică (mystike siope). 
Platon blamează arta scrisului: „Și de îndată ce a fost scrisă, odată pentru tot- 
deauna, fiece cuvîntare colindă pretutindeni păstrînd aceeași înfățișare și pen- 
tru cei ce o pricep, şi pentru cei cărora nu le spune nimic. Ea nu știe în fața 
cui se cuvine să vorbească și în fața cui să tacă. lar dacă a fost disprețuită sau 
pe nedrept hulită, ea trebuie, de fiecare dată, să-şi cheme în ajutor părintele; 
singură, nu e în stare nici să se apere, nici să își vină în ajutor.“!2 

Pe lîngă aplecarea către tăinuire, textele upanișadice, la fel ca şi specula- 
țiile indiene ulterioare, au adesea un caracter alegoric sau mai mult sau mai 
puțin mitic. Istoria lui Naciketas citată mai sus este un exemplu și lui i-am 
putea adăuga multe altele. Nu numai gînditorii indieni ci și cei greci făceau 
apel la alegorii și mituri. Acest lucru a fost afirmat explicit de unul dintre ve- 
chii greci, Megasthenes, care a spus: 


7 Kățha-Up., |, 1, 21-27; IL, 6, 14. Versiunea românească, Theofil Simenschy, op. 
cit., pp. 125-126, 135. 

8 Ait.-4r.„3,2,6,9. 

9 Brhad-Up., VI, 3, 12. Cf. Svet.-Up., VI, 22; Maitri-Up., VI, 29. 

'0 Chând.-Up., UI, 11, 5. Mund.-Up,, IL, 2, 11. Rama-Up., 84. 

11 Nrsimh.-Up., |, 3. 

12 Phaidros, 215 e. Versiunea românească. ed. cit., p. 144. 

Ei (brahmanii) dau glas unor păreri asemănătoare celor împărtășite de 
greci. Ei își învăluie învățăturile despre nemurire şi despre judecata de 
apoi, precum și despre alte asemenea, în alegorii, în felul lui Platon. 


În fragmentele lui Parmenide, întîlnim un stil similar cu cel folosit în 
Upanișade: în ambele cazuri modul de expresie este nobil, puternic și plastic, 
și sînt întrebuințate versuri.14 

(4) Deşi în Upanișade, așa cum am menționat mai sus, există o problemă 
centrală, trebuie totuși să recunoaștem că nu există și o soluţie unică la pro- 
blema care se regăseşte în texte. Cu alte cuvinte, Upanișadele, fie în parte, 
fie ca întreg, nu oferă o concepţie completă, coerentă și sistematizată logic 
asupra lumii. Ele sînt, mai degrabă, un amestec de dialoguri și dispute pe 
jumătate mitologice, pe jumătate filozofice, care se referă întrucîtva ezitant la 
problemele metafizice.!5 Speculaţiile din Upanișade nu au fost decît mai tîr- 
ziu reduse la un sistem, de către diversele şcoli Vedanta, Mimămsa, Sărnkhya 
etc. Este adevărat, desigur, că vedântinii tirzii au dorit să arate că toate pasa- 
jele din Upanişade exprimă dogmele centrale din Vedânta advaita,; în reali- 
tate există însă multe tradiții contradictorii în texte, o bună parte dintre aces- 
tea fiind total incompatibile. Perioada upanișadică a fost una de mare efer- 
vescență intelectuală, dînd naştere la variate tradiţii și „școli“. În această 
privință, cele mai vechi Upanişade îi aduc cititorului în minte tradiţiile con- 
tradictorii ale presocraticilor și perioada celor „o sută de școli“ din China 
antică. 


2. REEVALUAREA ZEILOR ȘI A SACRIFICIULUI 


În religia Brăhmanelor se punea mult preț pe meritele dobîndite prin să- 
vîrşirea sacri ficiilor. Îndeplinirea riturilor potrivit regulilor minuţioase descri- 
se în aceste texte devenise activitatea cea mai însemnată. Pe măsură însă ce 
speculațiile au evoluat, cunoașterea semnificației sacrificiului a ajuns să fie 
din ce în ce mai apreciată. Într-un pasaj dintr-o Brâhmana mai tîrzie se afir- 
mă deja că cei care nu fac altceva decît să îndeplinească riturile, fără să aibă 
știință despre rostul lor, se vor naște din nou și vor deveni mereu „hrană pen- 
tru moarte“!. Unele pasaje indică și inutilitatea esențială a actelor sacrificiale: 
„Lumea de dincolo nu poate fi dobîndită prin ofrande sau prin asceză de că- 
tre omul care nu știe. Acea stare îi aparține numai celui ce are această cu- 
noaștere.'? . 


13 Megasthenes. /ndika, fragmentul XLI. Ancient India as Described by Megasthenes 
and Arrian. traducere de ]. W. Mccrindle, Londra, Trubner & Co., 1877, p. 101. 
14 R. Garbe, The Philosophy of Ancient India, pp. 32-33. 
15 Hajime Nakamura. Approaches to the Upanișads: Swami Nikhilananda 's The Upa- 
nişads in Philosophy East and West. vol. XI. nr. 4. ianuarie 1962, pp. 245-254. 
1 SBr.. X. 4. 3. 10: Cf. X, 1,4, 14: X,2,6,19;, X, 5. 1,4; X1.4,3. 20. 
2 SBr.. X. $, 4. 15. 

Euripide spunea că neînsemnatul sacrificiu adus de cel pios cîntăreşte 
adesea mai greu decît o hecatombă (sacrificarea publică a 100 de boi).3 Sen- 
sul pare asemănător, însă ceea ce contează la Euripide este pietatea, pe cîtă 
vreme în Brâhmane e vorba de cunoaştere. În cele din urmă, în India cunoaş- 
terea Sinelui (ăman) a ajuns să fie socotită cea mai importantă cunoaștere: 
„Cel ce aduce sacrificii zeilor nu dobîndeşte o lume atît de mare ca cel care 
aduce sacrificii Sinelui (âtman)."+ Brahmanii au început să susțină că toate 
sacrificiile se fac pentru a înțelege Sinele omului. Viaţa însăşi este un sacrifi- 
ciu. „De bună seamă, omul este sacrificiul. [Primii] douăzeci și patru de ani 
ai săi sînt lhbaţia din zori... Cînd [omul] e flămînd, cînd este însetat și cînd 
nu se bucură, aceasta e consacrarea. lar cînd mănîncă, cînd bea și cînd se bu- 
cură, atunci ia parte la [ceremonia] upasada. lar cînd rîde, cînd se ospătează 
şi cînd se împreunează, atunci ia parte la cîntări şi recitări. lar asceza, pome- 
nile, cinstea, nevătămarea (ahimsă) şi rostirea adevărului, acestea sînt răspla- 
ta preoților. De aceea se spune... moartea îi este [ceremonia] avabhrta.“*5 
Aici însemnătatea sacrificiului este transferată asupra activităţilor zilnice ale 
omului. Deși textele au perpetuat termenul „sacrificiu“, sacrificiile ca atare 
au pierdut mult din importanță. 

- Un fenomen similar se regăseşte și în alte contexte. În Vechiul Testament, 
Isaia redă cuvîntul Domnului: „Nu știți voi postul care Îmi place? — zice 
Domnul. Rupeţi lanțurile nedreptăţii, dezlegați legăturile jugului, dați drumul 
celor asupriţi și sfărîmaţi jugul lor. Împarte pîinea ta cu cel flămînd, adăpos- 
teşte în casă pe cel sărman, pe cel gol îmbracă-l și nu te ascunde de cel de un 
neam cu tine.*6 Osea spune și el: „Nu vor mai aduce Domnului nici o turnare 
de vin şi nici nu-l vor mai pregăti nici o jertfă.“? „Că milă voiesc, iar nu jert- 
fă, şi cunoaşterea lui Dumnezeu mai mult decît arderile de tot“.8 În orice caz, 
trecerea de la sacrificiu se face aici către pietate și către o etică personală mai 
deprabă decit către un tip de cunoaștere mistică, precum în Upanișade. 

Deși gîndirea din Upanișade se îndepărtează de vechea ideologie oficială, 
este adevărat totuși că filozofii upanișadici timpurii folosesc imaginile sacri- 
ficiale drept cadru pentru reflecţie. În literatura vedică, orice foc este o parte 
a zeului focului: Agni locuiește în îndepărtarea cerească, dar este prezent ori 
de cîte ori o flacără este aprinsă. Fiecare ochi este o manifestare a soarelui, 
iar respirația omului — o manifestare a zeului vîntului. Asemenea corelaţii 
au devenit mai sistematice în Brăhmane. Diverse fenomene din sfere mult 
diferite ale universului au ajuns să se identifice. (A) Elementele macrocos- 
mosului au fost identificate cu (B) facultățile, organele şi membrele micro- 


3 Macdoneli, Comparative Religion, op. cit., p. 105. 

4 Ait.-Br., XI, 2, 6. 

5 Chănd.-Up., II, 16, 1; II, 17, 1-5. Versiunea românească, Cele mai vechi Upanisa- 
de, ed. cit., pp. 166-167. 

6 Isaia, 58, 6-7. 

7Osea,9, 4. 

Ss Osea, 6, 6. 

cosmosului (organismul omului), și amîndouă cu (C) detaliile ritualului moș- 
tenit și tradiţional. În literatura Brâhmanelor, ritualul era principalul instru- 
ment prin care forțele universului erau invocate, controlate și utilizate pentru 
nevoile şi dorinţele omului. Filozofii Upanişadelor încep de la această gîndi- 
re brahmanică mai veche, însă în general în Upanișade numai (A) şi (B) se 
află corelate. 

Într-un pasaj”, spre exemplu, cele trei elemente, pămîntul, focul și apa, 
corespund (1) respirației omului, (2) văzului şi (3) pielii, şi, din nou, (1) at- 
mosferei, (2) cerului, (3) celor patru colțuri. Părţile intermediare corespund, 
pe de o parte, vîntului, soarelui, lunii!0 și stelelor şi, pe de alta, auzului, min- 
ţii, vorbirii și pipăitului. Mai mult, ierburilor, copacilor, spațiului și trupului 
le corespund carnea, muşchii, oasele și măduva. Multe dintre identificări erau 
numai empirice şi arbitrare, fiind excesiv de schematice: ele nu s-au dovedit 
convingătoare pentru posteritate, Dar efectul practic al mişcării în întregul ei 
va fi acela de a depersonaliza treptat universul și de a submina prestigiul zei- 
lor vedici anteriori, precum și procesul sacrificial în sine.!! 

Pe măsură ce se dezvolta acest tip de speculații, demnitatea și chiar sem- 
nificaţia zeilor se diminuau. Omul care a dobîndit cunoașterea metafizică a 
uniunii dintre sine și realitatea ultimă ajunge să considere întregul sistem re- 
ligios, care impunea diferiți zei şi prescria necesitatea de a le aduce acestora 
sacrificii, o înşelătorie uluitoare: „Astfel, cînd se spune; «Sacrifică-i aceluia, 
sacrifică-i celuilalt», zeilor unul cite unul, aceasta e creațiunea sa (âtman) 
parte cu parte, căci el însuşi este toți zeii.“12 Aici „sinele“ trebuie socotit 
principiul fundamental al existenţei noastre. Un alt pasaj spune: „Iar oricine 
meditează la zeitate ca fiind altcineva: «Alta este ea și altul sînt eu», acela nu 
ştie. El este pentru zei întocmai ca o vită. Într-adevăr, așa cum omului îi sînt 
de folos multe vite, la fel zeilor le este de folos fiecare om în parte. Și dacă ţi 
se ia o singură vită, tot este neplăcut, dar mai multe! De aceea, lor nu le place 
ca oamenii să stie aceasta. (= este neplăcut pentru zei ca oamenii să știe că 
zeii nu sînt decît faze ale Sinelui și că un individ poate el însuși să devină 
absolutul, cînd ştie despre sine că este astfel).“13 Găsim aici o cutezătoare 
afirmaţie a faptului că zeii nu sînt decît o fază a Sinelui. 

În Grecia, panteonul olimpian a fost dezintegrat şi dizolvat prin critici ne- 
încetate precum și prin evoluția științelor naturii din epoca sofiștilor și a filo- 


9 Tait.-Up., 1,7. 

10 Potrivit asocierilor din Vede, Mintea (nanas) îi corespunde, jumii. Motivul nu este clar. 
„Dass endlich sein Manas zum Monde wird, hat vielleicht seinen Grund darin, dass die 
ruhige Klarheit des Mondlichts (welches ja auch nach Goethe «die Seele lost») als Symbol 
des Înteliektuellen erschien.“* Deussen, 4//gemeine Geschichte der Philosophie, |. 1. p. 156. 

n H. Zinumer, op. cit., pp. 341-342. 

12 Brhad.-Up,, |, 4, 6. Versiunea românească, Cele mai vechi Upanișade, ed. cil., 
p. 38. 

15 Brhad.-Up., |, 4, 10. Versiunea românească, ibid., p. 39. Explicaţiile din paranteză 
îi aparţin lui H. Nakamura. 

zofilor — Anaxagora, Democrit, Aristotel etc. Zeii lui Homer au devenit ridi- 
coli!4 şi oamenii își băteau joc de iubirile lor mult prea omeneşti şi de accese- 
le lor de mînie necontrolată. Asemenea trăsături erau socotite incompatibile 
cu noua concepţie despre divinitate, mai spirituală şi mai etică. Criticii mo- 
rali erau ofensați de aventurile amoroase ale lui Zeus și de certurile de fami- 
lie din Olimp. În orice caz însă, în măsura în care speculațiile filozofilor 
greci se ocupau de originea fizică a lucrurilor, ele nu s-au izbit de nici o con- 
vingere ortodoxă împărtășită de omul obișnuit, întrucît grecii nu aveau nici 
un canon religios fix care să le dicteze ce să creadă despre originea și consti- 
tuția lumii naturale. Religia poporului a rămas vie pînă tirziu, nefiind încă 
influențată de știință și de scepticismul filozofic. 

În Japonia, care s-a dezvoltat, din punct de vedere cultural, mai tîrziu de- 
cît India și Grecia, situaţia a fost întrucîtva diferită. Protestul la adresa ritua- 
lismului nu a fost îndreptat împotriva religiei indigene, ci împotriva religiei 
universale deja constituite, budismul ezoteric (Vajrayaâna, Mikky6), care era 
supraîncărcat cu un ritualism exagerat şi complicat. Cei care au protestat în 
acest fel au fost gînditorii șintoismului medieval (Ise Shinto). 

Șintoiștii din această perioadă scriau: „Ceea ce îi face plăcere Zeităţii nu 
sînt ofrandele materiale. Adevăratele ofrande sînt virtutea și sinceritatea. “15 
Buna-credinţă, loialitatea, onestitatea, integritatea, puritatea inimii și nu puri- 
tatea trupului — acestea erau standardele etice ale șintoismului. Se punea un 
puternic accent pe şintoism ca religie a sincerității desăvirşite: „Bunăvoința 
zeilor depinde de cinstea omului. Soarele și luna dau ocol celor Patru Zări și 
luminează cele patru puncte cardinale, dar ele strălucesc mai ales la temelia 
dreptății.“16 „Dacă îl slujeşti pe zeu cu dreptate și sinceritate, el nu are nevoie 
de nici un fel de ofrande.“!7 Puritatea minţii era apreciată în mod deosebit. 
Ichijo Kaneyoshi afirmă: „Există două feluri de puritate, puritatea de din- 
lăuntru şi cea de dinafară. lar înțelesul acestui lucru este că sincera intimitate 
cu divinul este puritatea de dinlăuntru. Să fii întrutotul pur pe dinlăuntru 
înseamnă să ai o minte sinceră “.18 

Un asemenea protest evident ni-l aduce în minte pe cel al profeților evrei. 
Dr Genchi Kat scrie: „În această privinţă, Shinto, mai mult decît orice altce- 
va, se aseamănă cu profetismul din Israel din secolul al VIII-lea și al VII-lea 
a. Chr., întrucît atît Shinto cît și profetismul erau religii naționale, nu univer- 
sale, fiecare fiind totuși o religie, în plină dezvoltare, a unei întregi culturi. “19 
Așa cum în profetismul din Israel erau prețuite justiția sau dreptatea, în creș- 


14 „Homer și Hesiod au pus pe seama zeilor tot ce, între muritori, e lucru de rușine și 
de hulă...** Xenofan, fragmentul 11, traducere de Freeman, cf. fragm. 12. Versiunea româ- 
nească, Filosofia greacă pînă la Platon, ed. cit., |, 2, p. 196, traducere de D. M. Pippidi. 

15 Shinto Gobusho. passim. 

16 Shintă Gobusho în capitolul Yamato-hime-no-mikoto-seilă. 

17 Gochinza-hongi. 

18 Nihonshoki-sansho. i 

19 Genchi Kat5. Shintă in Essence as Illustrated by the Faith in a Glorified Personali- 
t, Tokyo, Templul Nogi, 1954. p. 9. 

tinism iubirea universală, iar în budism blîndețea plină de iubire sau compa- 
siunea, în șintoismul tîrziu sinceritatea sau buna-credință ocupau poziția cen- 
trală. Acest lucru reflectă probabil o manieră caracteristică de a gîndi a japo- 
nezilor, tradiția japoneză accentuînd relaţiile personale în contextul general al 
relațiilor umane.20 


3. SCURT REZUMAT 


Deşi în India cea mai timpurie filozofie a avut ca punct de pornire contex- 
tul sacrificial anterior, ea a evoluat rapid în noi direcții. Cunoașterea sacrifi- 
ciului a lăsat loc cunoașterii omului, iar cunoașterea zeilor a lăsat loc cunoaș- 
terii lumii. Gîndirea și-a deplasat atenția către căutarea unei unități funda- 
mentale pe care se întemeiază pluralitatea universului. Această căutare sau 
cercetare s-a desfăşurat pe două linii care, în cele din urmă, vor ajunge să fie 
convergente ca semnificație. Mai întîi, pentru a răspunde la întrebarea: „Ce 
este unica esenţă care a ajuns manifestă prin multiplicitate?“, gînditorii au 
căutat puterea sau principiul suprem din spatele formațiunilor din lumea ex- 
terioară. În al doilea rînd, la întrebarea: „Care este esența existenței noastre?“ 
sau „Care este sursa din care se trag forțele propriei mele vieţi?“ ei i-au răs- 
puns îndreptîndu-se către un tip de analiză introspectivă. O asemenea auto- 
analiză s-a dezvoltat ca disciplină paralelă, strîns legată de căutarea esenței 
realității înseși şi contribuind la această căutare. În încercarea de a găsi prin- 
cipiul absolut, gînditorii indieni socoteau uneori un anume element din lumea 
naturală, alteori orice funcție sau putere din existența omului, drept cel mai 
înalt principiu. 


B. Diverse elemente 
considerate a fi principiul fundamental 


În încercarea de a găsi un principiu fundamental, mai mulți gînditori tim- 
purii au sugerat că acesta este un element sensibil din lumea naturală. Cîteva 
dintre primele speculaţii s-au născut tocmai din asemenea reflecții. 


|. APA 


În India, apa a fost privită ca principiu prim într-un stadiu timpuriu al spe- 
culației filozofice, ideea fiind expusă în diverse scripturi!. Teologii vedântini 


20 Hajime Nakamura, Ways of Thinking of Eastem Peoples, Honolulu. East-West 
Center Press. 1964. pp. 407-530. 
1! Brhad-Up., V. S. 1 etc. 

de mai tîrziu au identificat, în pasajele respective, apa cu brahman, dar 
aceasta este o interpretare cu totul fantezistă.? Tot astfel, în stadiul iniţial al 
filozofiei grecești, Thales a afirmat că apa este cauza materială a lumii. Cu 
privire la motivul pentru care Thales a ales apa ca principiu prim, Aristotel 
sugerează: „Această afirmare i-a fost, de bună seamă, prilejuită de observația 
că hrana tuturor vieţuitoarelor este umedă și că chiar căldura ia naștere și tră- 
iește din această umezeală... că semințele tuturor lucrurilor sînt umede prin 
firea lor, fapt din care a tras încheierea că Apa constituie pentru lucrurile 
umede principiul naturii lor.“3 O altă sugestie este că „apa face posibilă viața. 
Ea face parte dintr-un scenariu în temeiul căruia planeta noastră a zămislit 
viață. Fiecare celulă-ou este alcătuită mai ales din apă, iar apa este primul său 
habitat. Apa este calea către o infinitate de scopuri.“ Faptul că atît gînditorii 
greci cît și cei indieni admiteau că „apa a fost primul principiu folosit la face- 
rea lumii“ a fost reliefat în Antichitate de Megasthenes. 


2. ETERUL SAU SPAȚIUL 


Eterul sau spaţiul (ăkâsa) a fost descris într-o manieră similară. El era so- 
cotit acela din care totul se naște! sau acela din care se ivesc toate și în care 
totul dispare? Un om l-a întrebat pe filozoful Jaivali Pravăhana: „Care-i obîr- 
şia (gati) lumii acesteia?“ Filozoful a răspuns: „Spaţiul... Într-adevăr, din 
spaţiu se ivesc toate ființele și înapoi în spațiu dispar. Căci spaţiul le este 
strămoșul și spațiul ultimul liman (pratiș:hă).“* 

Eterul era adorat ca fiind absolutul (Brahman). Jaivali Pravâhana spunea: 
„În spaţiu ești fericit, în spaţiu ești nefericit, în spațiu te naşti şi întru spațiu te 
naști. Meditează asupra spațiului! Cît despre cel care meditează asupra spa- 
țiului ca fiind Brahman, într-adevăr, el cîștigă lumile pline de spațiu și de 
limpezime, nețărmurite şi întinse-n depărtare. Are fapta slobodă pe tărîmul 
spațiului cel care meditează asupra spaţiului ca fiind Brahman.“ 

Vedem de aici că termenul „eter/spațiu“ nu desemna un simplu spațiu vid 
sau un element limitat, ci unul nediferențiat; de aceea acesta putea fi denumit 
„ultimul liman“ (pratișthă). Denumirea „eter“ era mai degrabă metaforică, 


Problema apei ca principiu al lumii în Grecia și în India este analizată de W. Ruben, 
Indische und Griechische Metaphysik, op. cit., p. 158-159. 

3 W. C. K. Guthrie, The Greeks and Their Gods, Londra, Methuen, 1950, p. 134. Ver- 
siunea românească, Aristotel, Metafizica, Editura IRI, București. 1996, p. 24, traducere de 
Şt. Bezdechi. 

4 Sir Charles Sherrington, citat de Guthrie, A History of Greek Philosophy, Cambridge 
University Press, 1962, p. 7l. 

5 Megasthenes, /ndiku, fragm. XLI, p. 101. 

1 Chând.-Up., VII, 12, 1. 

2 Chănd.-Ubp., |, 9. 1. Versiunea românească a pasajul citat mai jos, Cele mai vechi 
Upanișade, ed. cit., p. 146. 

3 Chănd.-Up., 1.9, 1; VII, 12, 1-2. Versiunea românească, ibid, p. 206. 

iar o afirmaţie precum cea de mai sus poate fi considerată un efort de înde- 
părtare de gîndirea cosmologică din vremurile mai vechi. Din această pricină 
akăâsa poate fi comparat cu conceptul lui Anaximandru de „nonlimitat“ (ape- 
iron), care este principiul nelimitat și nediferenţiat și sursă a tuturor lucruri- 
lor. Anaximandru spune: „Începutul lucrurilor este apeiron-ul... De acolo de 
unde se produce nașterea lucrurilor, tot de acolo le vine și pieirea, potrivit cu 
necesitatea...'4 „Această (natură esenţială, indiferent ce este ea, a apeiron- 
ului) este veşnică și «fără bătrînețe» “5. „Nemuritor... și nepieritor (este apei- 
ron-ul)*.6 

Faptul că spaţiul/eterul a fost admis ca principiu fundamental atît de gîn- 
ditorii greci cît și de cei indieni a fost scos în evidență de Megasthenes, care 
a spus: „Pe lîngă cele patru elemente, există şi un al cincilea agent, din care 
cerurile şi stelele au fost produse.“7 Aceasta ne aduce în minte următorul pa- 
saj: „Într-adevăr, din acest Sine (âtman) a apărut eterul; din eter, vîntul; din 
vînt, focul; din foc, apa, și din apă, pămîntul.“8 Și indienii şi grecii priveau 
eterul ca sursă a tuturor celorlalte lucruri, însă acest tip de gîndire metafizică 
se regăsește adesea expus în Upanișade în pasaje care dau explicaţii fan- 
teziste privitoare la sacrificii, pe cîtă vreme în Grecia asemenea explicații 
lipsesc.? 


3. VÎNTUL SAU SUFLUL 


În India, vîntul (aerul mişcător; ulterior, un element aparte) a fost de ase- 
menea socotit de unii filozofi (Yâjăavalkya și alții) cauza materială.! El era 
caracterizat drept „firul“ (siztra) care ține împreună această lume cu celelalte, 
toate ființele și părțile corpului.2 

S-a pus întrebarea: „Ştii tu... firul pe care sînt înșirate lumea aceasta, lu- 
mea cealaltă și toate ființele?“ Un filozof, Yâjiiavalkya, a răspuns: „Într-ade- 
văr, vîntul (văyu) este firul... Pe vînt, ca pe un fir, sînt înșirate lumea aceasta, 
lumea cealaltă și toate ființele. De aceea, ...despre omul mort se spune: «d 
s-au înmuiat mădularele». Căci pe aer, ca pe un fir, sînt ele înşirate.“* 


4 Anaximandru. fragmentul 1. Versiunea românească a acestui fragment și a celor de 
mai jos, Filosofia greacă pînă la Platon, ed. cit., |, 1, p. 181, traducere de M. Marinescu- 
Himu. Precizările din paranteze îi aparţin lui H. Nakamura. 

5 Ibid., fragmentul 2. 

6 [bid., fragmentul 3. 

?Cf.n.1. 

8 Tait.-Up.. II, 1. 2. 

9 Mai multe referiri la studiile germane cu privire la această problemă face W. Ruben 
in Indische und Griechische Metaphysik, op. cit.. pp. 159-160. 

1! Cf. Brhad.-Up.. |, 5, 2. 

2 Chănd.-Up., IV, 3. 

* Brhadâranyaka-Upanisad, Ul, 7, 1-2. Versiunea românească. Cele mai vechi Upa- 
nişade, ed. cit. p. 64. 

În alte contexte, vîntul era extrem de frecvent conceput ca un „strîngătar“, 
drept „acela care ține laolaltă“. Nu e vorba de o concepţie cosmologică, vîn- 
tul fiind mai degrabă privit ca temelie a tuturor lucrurilor. Raikva, un filozof 
rătăcitor, afirmă: „De bună seamă, aerul (văyu) este înghiţitorul (lit., acela 
care ține laolaltă). Cînd focul se stinge, pătrunde în aer; cînd soarele apune, 
pătrunde în aer; cînd luna apune, pătrunde în aer. Cînd apele seacă, pătrund 
în aer, căci pe toate acestea le înghite aerul. Astfel în privinţa zeilor? (devas). 

Iar acum, în privinţa Sinelui. De bună seamă, suflul (prăna) este înghiți- 
torul. Cînd cineva doarme, în suflu pătrunde glasul, în suflu văzul, în suflu 
auzul, în suflu gîndul, căci pe toate acestea le înghite suflul. 

Într-adevăr, iată cei doi înghiţitori: aerul între zei și suflul între sufluri.*“4 

În mai multe pasaje din Upanișade, „suflul vieţii“ (prâna), care mai înseam- 
nă şi viața însăși sau principiul vieţii, este socotit cel mai înalt principiu.5 
Într-adevăr, ulterior unii învățați aproape l-au identificat cu sinele inteligent. 
Fabula psihologică despre disputa dintre organe, care este relatată adesea în 
Upanişade, subliniază supremaţia suflului vieţii asupra celorlalte organe vita- 
le. (Referirea la acestea se face prin același cuvînt sanscrit, prăna).6 

Cam în aceeaşi epocă, regăsim în Grecia concepții asemănătoare. Anaxi- 
mene (c. 546 a. Chr.) a descoperit și a demonstrat, printr-o analogie între mi- 
crocosmos și macrocosmos, că aerul este principiul fundamental. „Precum 
sufletul nostru,... care este aer, ne stăpînește pe noi, tot astfel și întregul Uni- 
vers este cuprins de suflare (pneuma) şi aer (aer).“? 

Legătura vieții cu suflul şi astfel cu aerul este uşor de înțeles. Cuvîntul la- 
tinesc pentru „suflet“, anima, înseamnă atît aer cît și suflu. Pentru Anaxime- 
ne, aerul este zheos, este substanța primară. El a ales aerul în perpetuă miș- 
care drept arkhe. Filozoful respecta „o credință populară veche de cînd lumea 
și încă vie care asocia, și de fapt identifica, suflul cu viaţa. Faptul că aerul pe 
care îl respirăm este însăși viața care ne animă este o idee comună, iar sufle- 
tul-suflu este o concepţie care se înîlnește în toată lurnea.'“8 

Diogenes din Apollonia (secolul al V-lea a. Chr.), un discipol al lui Ana- 
Ximene, consideră că aerul nu este numai unica substanță originară și perma- 
nentă, ci și, în forma sa cea mai pură, substanța întregului psykhe din univers, 
avînd afinități speciale cu sufletul din animale și din ființele umane? Simpli- 


3 Cuvîntul „zeii“ este folosit conform concepţiei din acea vreme, potrivit căreia diver- 
se zeități rezidă în diverse corpuri celeste și în diverse elemente. 

4 Chând.-Up., IV, 3, 1-4. Versiunea românească, Cele mai vechi Upanișade, ed. cit. 
p. 171. 

5 Cf. Brhad-Ubp., |, 5. 12. 

6 Chând.-Up., V, 1. Cf. Brhad-Ubp., VI, 1, 7-14. 

? Anaximene, fragmentul 2. Cf. 4. Versiunea românească, Filosofia greacă pină la 
Platon, ed. cit.. |, 1, p. 192, traducere de M. Marinescu-Himu. 

3 W. K. C. Guthnie, 4 History of Greek Philosophy, |, 1962, Cambridge University 
Press, p. 128. 

9 S. Radhakrishnan, 7he Principal Upanisads, p. 404. 

cius citează din cartea lui Diogenes, Despre Natură: „„... omul și celelalte 
vietăți trăiesc respirînd aer, iar acesta este pentru ele suflet și inteligență... 
lar sufletul este la toate viețuitoarele unul și același, anume aer, și anume mai 
cald decît acela din afară, în care noi ne aflăm, dar mult mai rece decît cel din 
apropierea soarelui.“ „După părerea mea, această [materie primordială] în- 
zestrată cu inteligență este ceea ce oamenii numesc aer, toate fiind orînduite 
şi guvernate de către acesta. Căci aerul îmi pare a fi zeu.“10 

Noţiunile de vînt și eter (împreună = avyahtam)!! au fost puse în legătură 
cu cea de „Nepieritor“!2 (akșaram) de către Yajăavalkya și amîndouă au fost 
interpretate, în teologia de mai tîrziu, ca sinonime ale lui brahman.!? 


4. FOCUL 


În scripturile indiene, mai ales în Upanişade, Focul Universal (Agni Vais- 
vânara) a fost şi el privit drept principiu fundamental. Încă în Rg-Veda, Focu- 
lui (Agni) ca zeu i se spunea „regele adoraţiei, apărătorul legii cosmice (ta), 
strălucitorul“!, „cel care niciodată nu dă greş'2. El era preamărit prin formula 
„Zeul care cunoaște toate cărările lumii“3. Ulterior, focul a ajuns să fie con- 
siderat principiul fundamental! al existenței umane: „Focul Vaisvânara [Uni- 
versal] este cel dinlăuntrul omului, cel prin care se mistuie hrana care se 
mănîncă. Al său este zgomotul pe care îl auzi, astupîndu-ți urechile aşa. lar 
cînd eşti gata de plecare [din viață], nu mai auzi zgomotul acesta.“4 Întregul 
univers a fost identificat cu focul cosmic: „Într-adevăr, lumea aceasta e un 
foc... Pămintul îi este lemnul de ars, focul fumul, noaptea flacăra, luna tăciu- 
nii şi stelele scînteile. În focul acesta zeii aduc drept ofrandă ploaia. Din 
ofranda adusă ia ființă hrana.“'5 

În Grecia, se spune că Heraclit a afirmat: „Ea [Lumea] se naște din foc şi 
iarăși cade pradă focului la intervale anumite; această alternanță se repetă în 
veci..."$ Chrysippos (280-207 a. Chr.) susținea că numai Zeus, Supremul 


1 W.K. C. Guthrie, 7he Greeks and Their Gods, Londra, Methuen, 1950, pp. 135-136. 
Versiunea românească a fragmentelor citate, Filoso fia greacă pînă la Platon, ed. cit., |, |, 
p. 212, traducere de Alexandru Posescu. 

1! Brhad -Up,, II, 3, 3. 

12 Brhad.-Up,, III. 8, 8. 

13 Brahma-sătra, |, 1, 22 sa. 

URV,IL. 

2RV,, |, 143. 

3 [sâ-Up,, 18. 

4 Brhad.-Up.. V, 9, 1. Versiunea româneuscă, Cele mai vechi Upanişade, ed. cit., 
p. 94. 
5 Brhad.-Up.. VI, 2, 11. Versiunea românească, ibid., p. 102. 
6 Diogenes Laertios, LX, 8. W. K. C. Guthrie, A History of Greek Philosophy, 1, Cam- 
bridge University Press, 1962. pp. 454-464. Versiunea românească, Filosofia greacă pînă 
la Platon. ed. cit. |. 2. p. 325, traducere de Adelina Piatkowski şi lon Banu. 

Foc, este nemuritor, ceilalți zei, inclusiv Soarele și Luna, se nasc și mor. 
Zeus ca Foc Suprem poate fi.comparat cu Agni Vaisvânara. 


5. NUMERELE 


Punctul de pornire al pitagorismului, adică identificarea (homoiomara) 
numerelor cu factorii micro sau macrocosmici, se poate regăsi şi în Brâh- 
mane şi Upanişade. Asocierile magice între numere se foloseau pe scară 
largă.! De exemplu, primii douăzeci și patru de ani din viața cuiva erau iden- 
tificaţi cu libația de soma din zori, pentru că metrul găyarri are douăzeci şi 
patru de silabe iar libația de soma din zori este însoțită de un imn găyarri. Se 
credea că dacă cineva se îmbolnăvește în această perioadă a vieţii, poate fi 
vindecat prin rostirea unei formule magice care are o oarecare legătură cu 
această ceremonie. 

În India, asemenea identificări arbitrare nu aveau însă decit un fel de sem- 
nificație magică, arătîndu-i omului cum să ajungă la o vîrstă înaintată. Spre 
deosebire de Grecia, din asemenea speculații nu s-au dezvoltat nici matema- 
tica, nici teoria muzicii şi nici astronomia; indienii din epoca Upanișadelor 
nu înțelegeau încă implicaţiile speculative ale legilor numerelor, așa cum nu 
admiteau nici un fel de legi naturale ca atare. (În India, matematica şi astro- 
nomia s-au dezvoltat mai tîrziu). Nu se poate aşadar spune că speculaţia in- 
diană cu privire la numere a explicat, așa cum a făcut cea pitagoreică, princi- 
piile matematicii prin asociere cu principiile? universului. 


6. REZUMAT 


În această veche perioadă, atit filozofii greci cît şi cei indieni reacționau 
împotriva ideilor şi ritualurilor religioase anterioare, aflîndu-se totodată în 
căutarea unui principiu ultim prin intermediul căruia lumea să fie făcută inte- 
ligibilă. Este limpede însă că, în timp ce gînditorii ionieni au elaborat o filo- 
zofie a naturii care va deveni în cele din urmă una din bazele gîndirii științifi- 
ce, gînditorii indieni s-au îndreptat într-o direcţie diferită. În gîndirea indiană, 
nu numai zeii, dar şi întreaga lume, îşi pierdeau importanța. Filozofia indiană 
din această epocă nu s-a constituit într-o premisă pentru gîndirea științifică, 
ci a mers mai degrabă către o metafizică a vieţii lăuntrice a omului. 

Un vers dintr-o Upanișadă arată caracterul introspectiv al filozofiei expu- 
se în aceste texte: 


Cel de-sine-stătător (Brahma) (svapambhu) a deschis căile simțurilor în 
afară, de aceea omul privește în afară și nu înspre sufletul din lăuntru 


1 Un exemplu în Chând.-Ubp., II, 16. 


2 Cf. John Burnet, Early Greek Philosophy, ediţia a III-a, Londra, A. & C. Black Ltd., 
1920, pp. 307 sa. 

(antar-ătman). (Insă) înțeleptul care dorește nemurirea își întoarce ochii 


(de la cele din afară) și contemplează sufletul din lăuntrul său (pratyag, 
„În interior“). 


C. Conceptul de Absolut 


Căutarea unui principiu fundamental care să poată fi considerat Realitatea 
Ultimă sau Absolutul avea loc, în această perioadă veche, în multe arii cul- 
turale — în Grecia, China, India, Persia, Israel, etc. În India însă, aşa cum am 
sugerat mai devreme, reflecția despre absolut lua forma unei: metafizici a vie- 
ţii lăuntrice a omului. Primii filozofi upanișadici încercau să identifice Abso- 
lutul (Brahman) cu Sinele (ârman). Pentru a înțelege deplina semnificaţie a 
acestei identificări, este necesar ca în această secțiune să punem în discuţie 
următoarele aspecte: (a) conținutul noţiunilor de brahman și âtman; (b) felul 
în care s-a ajuns la ideea de identitate a acestor noțiuni; (c) diferitele concep- 
ţii indiene despre ființă ca atare și despre originea ființei, (d) diferitele no- 
țiuni indiene cu privire la structurile existenței umane și la Subiectul Absolut; 
şi (e) unele idei indiene mai tirzii privitoare la Sinele zeificat. Urmînd meto- 
da noastră obișnuită, aceste probleme din contextul indian vor servi ca bază 
pentru o analiză comparativă mai generală. 


1. ABSOLUTUL ȘI SINELE 


Etimologia cuvîntului brahman este nesigură.! Unii savanţi sugerează că 
termenul este înrudit etimologic cu grecescul phlegma (flacără). A desea, cu- 
vîntul Brahman nu desemnează în Rg-Veda decît puterea înălțătoare și spiri- 
tualizantă a rugăciunii, „putere magică“, „formulă magică“ sau „cuvinte ma- 
pice folosite în ritualuri“. Nu găsim nicăieri nici un indiciu explicit al semni- 
ficației sale metafizice de mai tîrziu; termenul se referă întotdeauna la simple 
formule și versuri care conțin o putere magică secretă, prin care oamenii in- 
fluențează fiintele divine, sau dobîndesc, chiar smulg, ceva de la ele. Mai tîr- 
ziu, cuvîntul a ajuns să însemne „cunoaștere sacră“ sau să desemneze chiar 
scripturile vedice. Devenit concept filozofic, brahman a căpătat, în Brâhma- 
ne, înțelesul de „sfințenie universală“ sau „divinitate“, așa cum se manifestă 
aceasta în rugăciune, în preot și în sacrificiu. În sfîrşit, în Upanișade el ajun- 


1 Kătha-Up.. II, 4, |. Versiunea românească. Theofil Simenschy, op. cit., p. 130. 
1 Deussen. Allgemeine Geschichte der Philosophie, |, |. p. 249 sg. Macdonell și Keith, 
Vedic Index, op. cil., vezi brahman. 

ge „principiul sfint care animă lumea“, „cauza fundamentală“ sau „principiul 
primordial“; brahman este acum ipostaziat drept cel mai înalt principiu. El 
este forța centrală a naturii, care dă formă tuturor şi sprijină totul. În unele 
şcoli filozofice ulterioare, cuvîntul a devenit denumirea pentru Absolut. Isto- 
ria acestui termen poate fi comparată cu cea a /ogos-ului, care a suferit un 
proces de abstractizare şi de schimbare de sens similar.? 

Pe de altă parte, locul lui Prajâpati ca putere creatoare, întrucîtva persona- 
lă, din Brâhmane a fost luat în Upanișade de âmman.3 Și etimologia cuvîntu- 
lui âtman este nesigură. Unii au sugerat că are aceeaşi etimologie ca „âtman- 
ul“ german, Odem, şi ca grecescul atnos. În Rg-Veda, ânan nu însemna 
nimic mai mult decît „suflu“, despre vînt, de exemplu, se vorbea ca despre 
âtman-ul lui Varuna. În Brâhmane, ârman era în general un principiu sau o 
entitate care conferă viață sau individualitate divină une: persoane, mergînd 
întotdeauna de la planul uman la cel sacrificial și de la cel sacrificial la cel 
divin.+ În Brahmane, termenul mai înseamnă uneori şi „sine“, în literatura 
sanscrită acest cuvînt fiind adesea utilizat ca pronume reflexiv, precum în 
franceză se sau, în germană, sich sau selbsta Ca substantiv, el se referă la per- 
soana sau la trupul cuiva, în contrast cu |umea exterioară, sau, cîteodată, la 
trunchi în contrast cu membrele; cel mai adesea însă, el desemnează sufletul, 
adevăratul sine, în contrast cu trupul. Termenul ârman este comparat uneori, 
în anumite privințe, cu grecescul ontos on sau auto kath hauto.5 Schimbările 
şi evoluția sensurilor lui azman sînt paralele cu cele ale cuvîntului psyhe în 
greacă.6 Aman a fost însă întotdeauna distins în mod clar de manas (minte).? 


2 P. Deussen, The System ofthe Vedânta, traducere de Charles Johnston, Chicago, The 
Open Court Publishing Company, 1912, p. 49. 

3 Cf. Air.-Ar, D,4, 1. 

4 Louis Renou, On the Word Atman in Văk nr. 2, Deccan College, Poona, 1952, 
p. 156. 

5 Platon a denumit realitatea esenţială o on, to ontos on, auto (â!man) kath hauto (în 
sine). P. Deussen, The Philosophy of the Upanishads, traducere engleză autorizată de 
A. S. Geden, Edinburgh, T. and T. Clark, 1906; New York, Dover Publications, 1966, 
pp. 41-42. Cf. Deussen, System, p. 97, Allgemeine Geschichte der Philosophie, II, 3, 
pp. 482-484. 

SE. Rohde, Psyche. 

7 A apărut ideea că fiecare percepţie sensibilă este opera minţii (manas), ceea ce duce 
la concluzia că restul organelor de simţ sînt subordonate minţii: „Am fost cu gîndul în altă 
parte, n-am văzut, am fost cu gîndul în altă parte, n-am auzit. [Se spune aşa] pentru că 
datorită gîndului vezi și datorită gîndului auzi. Dorinţa, reprezentarea, îndoiala, credința, 
necredința, statomicia, nestatomicia, sfiala, cugetarea și teama, toate acestea sînt gîndul 
însuşi. De aceea chiar şi cel atins pe la spate recunoaşte datorită gîndului.“ (Brhad.-Up., |, 
5, 3. Versiunea românească, Cele mai vechi Upanișade, ed. cit., p. 42) 

Uddălaka, celebrul filozof upanișadic, spune: „Cînd se cheamă că omul e flămînd, 
atimci apa mînă mîncarea. lar cînd se cheamă că omul este însetat, atunci văpaia mînă 
băutura. Dintre elementele omului, cel care păstrează viaţa este suflul. Gîndul este legat 
de suflu. Aşa cum pasărea legată cu un fir, după ce a zburat în toate părțile şi n-a găsit alt 
popas, coboară tot în locul de unde e legată, la fel şi gîndul, după ce a zburat în toate părţi- 

În filozofia Upanişadelor cele două concepte, brahman și ătman, au fost 
tratate ca aproape sinonime. Și totuși, strict vorbind, brahman reprezintă 
principiul cosmic care perineează tot universul, iar &nan — principiul psihic 
manifest în om; âtman, fiind cel cunoscut, este utilizat pentru a-l explica pe 
brahman, cel necunoscut. 

Ca care reflectau cu privire la principiile âtman și brahiman încercau să 
explice de ce diversitatea de fenomene provine dintr-un unic principiu funda- 
mental. Unii încercau să dea o explicație bazată pe o analogie cu sexele. Un 
mit al creaţieiS povesteşte că la începutul universului nu exista decit singur 
atman. Acesta era speriat în singurătatea lui și nu simțea nici o bucurie. Do- 
rindu-și un al doilea, el a devenit feineie și bărbat, iar din aceștia s-a născut 
omenirea: „S-a despicat pe sine (âtman) însuşi în două. Drept care s-au ivit 
soțul și soția... S-a împreunat cu ea. Drept care s-au născut oamenii.” A 
continuat apoi să dea naștere animalelor, masculi și femele, într-o manieră 


le și n-a găsit alt popas, coboară tot în suflu.“ (N. Parafrază după Chândogya- Upanişad, 
VI, 8. Versiunea românească, Cele mai vechi Upanişade, ed. cit., p. 195.) Este de remar- 
cat aici importanţa pe care o are gîndul. 

Potrivit altei Upanișade, dorinţa, judecata, îndoiala, credinţa, necredinţa, tăria, moli- 
ciunea, modestia, cunoașterea, teama nu sînt decît manas (gînd). De aceea, cînd cineva 
este atins pe la spate știe acest lucru prin manas (Maitri.-Up., VL, 30). În Grecia, Epichar- 
mos din Cos a făcut o afirmaţie aseinănătoare: „Mintea (nous) vede şi mintea aude. Cele- 
lalte sînt surde și oarbe.“ (Fragmentul 12. Versiunea românească, Filosofia greacă pînă la 
Platon, ed. cit., ], 1, p. 139, traducere de Adelina Piatkowski.) 

„Cînd pasărea Sufletului scapă în cele din unnă din plasa păsărarului (Psalmii, 123:7) 
şi își regăseşte Regele, atunci distincţia aparentă dintre fiinţa imanentă și cea transcenden- 
tă se dizolvă în lumina zilei, iar ea aude şi vorbește cu o voce care este și a ei, şi a Rege- 
lui, în acelaşi timp, și spune: 

Am fost Păcatul ce din Mine-i răzvrătit 
E, căinarea ce-nspre Mine s-a silit... 
Pelerinajul, Pelerinul, Drumul — 

O simplă cale de la Mine către Mine. 
Sosirea Ta — doar Eu îu faţa porţii mele. 


(Faridu'd-Din "'Attar, Mantigu 't-Tair, versiunea lui Fitzgerald. Cf. Jalalu' d-Din Rumi, 
Mathnawi, |, 3056-65 şi JUB, III, 14, 1-5.) 
Swami Nirbhyananda a scris: 
Sânt pasărea prinsă în plasa iluziei, 
Sînt cel ce capul şi-l pleacă 
Şi Cel în faţa căruia și-l pleacă: 
Nu exist decît eu, nu se află căntător și nici căutare, 
Cînd am înţeles Unitatea, am ştiut ce-mi fusese neştiut: 
Că întotdeauna am fost în uniume cu Tine. 


(H. P. Shastri, Indian Mystic Perse, Londra, 1941, citat din Coomaraswamy, Recollec- 
fions, Indian and Platonic, supliment la Journal of the American Oriental Society, New 
Haven, 1944, pp. 36-37) 

$ Brhad.-Up,, |, 4, |. 

9 Brhad.-Up., 1, 4, 3. Versiunea românească. Cele mai vechi Upanişade, ed. cit., p. 37. 

similară; iar în cele din urmă a creat apa, focul, zeii, și așa mai departe. Tot 
astfel, Platon expune un mit al androginului.!0 

Această concepţie despre crearea universului este întrucîtva asemănătoare 
şi cu cea despre Yin și Yang. În vechea filozofie chineză, se presupunea că 
haosul primordial a fost distrus prin antagonismul dintre două principii, mai 
precis dintre dilatare și contracție. Cele două erau numite Yin și Yang. Yang 
era socotit forța masculină din toate făpturile, iar Yin cea feminină. Întrucît 
această conceptualizare atribuie toate caracteristicile negative femelei sau 
YVin-ului, ea reflectă fără îndoială un context social în care puterea și influen- 
ţa bărbaţilor deveniseră predominante. 

În Grecia, Acusilaos din Argos a înfățișat Haosul dînd naştere unei ființe 
de sex masculin și uneia de sex feminin — Erebos și Noaptea; Eterul, Eros, 
Meti, precum și un număr de alte divinităţi sînt rezultatul uniunii acestora.!! 
Aristofan narează, în Bancherul lui Platon, un mit de același tip: „Trebuie 
însă mai întîi să lămuresc care este natura omenească și la ce prefaceri a fost 
ea supusă. lată, cîndva, demult, noi nu eram alcătuiți cum sîntem acum, eram 
cu totul altfel. În primul rînd, oamenii erau de trei feluri, nu de două ca acum, 
de fel bărbătesc și de fel femeiesc, ci și de un al treilea fel, care era părtaș la 
firea fiecăruia dintre cele două. Însă din acesta a rămas doar numele, ființa 
lui a pierit din lume.“ Cele două jumătăți au început să rătăcească încoace și 
încolo, tînjind una după celalată.!? 

Caracterul] atotpătrunzător al lui âzman a fost accentuat cu putere într-una 
dintre Upanişade: „[Sinele] (2tman) a pătruns aici pînă în virful unghiilor, 
așa cum ar sta ascuns briciul în teacă sau visvambhara în cuibul său. Nimeni 
nu-l vede, căci el este neîntreg: răsuflînd, numele său este «suflu»; vorbind, 
«glas»: văzînd, «văz»; auzind, «auz»; gîndind, «gînd». Acestea nu sînt decit 
numele acțiunilor sale. Cel care meditează la unul cite unul din ele, acela nu 
ştie... Să mediteze la el ca «Sine», căci toate devin aici unul.“1? Aceasta în- 
seamnă că simțurile sau organele de simț nu sînt sinele adevărat. Ultima 
propoziţie citată ne aduce aminte de „„Daimnonul“ sau „Hegemonul“ imanent 
al lui Platon, care nu se preocupă decît de adevăr şi „care i-a fost dat fiecărui 
om de către zeu, ca o divinitate călăuzitoare.'“:4 

Distincția dintre sinele adevărat şi sinele fals a fost discutată și în alte fe- 
luri. Într-un celebru dialog!5 găsim următoarea pildă. Cîndva un brahman 


19 Banchetul. 189c, sq. 

1! Zeller, op. cit.. tr. engl. L. pp. 97-98. 

» Platon, Banchetul, 189d-e. Versiunea românească, ed. cit., p. 102. 

15 Brhad-Up., 1, 4, 7. A. A. Macdoneli, History of Sanskni Literature, op. cit., 
pp. 220-221. Pe baza textului lui A. K. Coomaraswamy, Recollections..., p. 40, âtmano” 
imă netă mrtah (Maitri- Up.. 6, 7; visvo devasya (savitur) netur marto vurita sakhyam, 
RV, V. 50, 1). Versiunea românească a pasajului citat, Cele mai vechi Upanişade, ed. cit., 
p. 38. 

14 Hippias Maior. 288d. Timaios, 90a-b. Versiunea românească a citatului din Ti maios, 
Platon. Opere VII Editura Ştiinţifică. Bucureşti, 1993, p. 212, traducere de Cătălin Partenie. 

15 Kauşitaki- Up.. IV: Brhad.-Up.. IL, |. Versiunea românească a pasajului citat nai jos 
(Brhadaranyaka-Upanişad, II. |, 20), Cele mai vechi Upanisade, ed. cit., p. 48. 


AMURGUL ZEILOR 99 


mâîndru și învățat, Gargya Balaki, s-a dus la A jâtasatru, regele Benaresului, și 
s-a legat să i-l explice acestuia pe brahman. La început el a explicat spiritul 
personal (purușa) din soare ca fiind brahman. Dar AjătaSatru nu a fost mul- 
țumit. Atunci Gargya a explicat, rînd pe rînd, spiritul personal din lună ca 
fiind brahman, apoi spiritul personal din fulger, din eter, din vînt, din foc și 
din apă, apoi spiritul care apare ca o imagine reflectată sau ca umbră şi în 
sfîrşit spiritul din ecou, din sunet, din vise, din trupul omului sau din ochi. 
Ajătasatru nu s-a arătat însă mulțumit de nici una din aceste explicaţii. În cele 
din urmă brahmanul i-a cerut el însuși regelui să-i dea învățătură. Acesta i-a 
explicat că adevăratul brahman trebuie căutat numai în spiritul (purușa) 
inteligent din om, adică în âtman, în sine. În plus, acest spirit este identic cu 
principiul fundamental al universului. Regele Ajătasatru a folosit următoarea 
metaforă: „Așa cum păianjenul și-ar depăna firul, așa cum din foc se răspîn- 
desc scîntei mărunte, la fel din Sine se răspîndesc toate suflurile, toate lumi- 
le, toți zeii şi toate ființele.“ O concepţie despre suflet similară cu cea de mai 
sus se regăsește și la Platon. ,.... filosofia... îmbiind [sufletul]... să se adune 
şi să se strîngă în el însuși, să nu se încreadă în nimica alta decît în sine 
însuși, astfel încît să-și știe el însuşi sinele, sinele (tuturor) fiinţelor.“!6 
Într-un alt celebru pasaj upanișadic, diferența dintre adevăratul și falsul 
âlman este explicată într-o manieră similară!”: „Sinele (ârman) dezbărat de 
rău, fără bătrînețe, fără moarte, fără suferință, fără foame și fără sete, cu do- 
rințel& şi reprezentări adevărate, este cel care trebuie căutat, cel care trebuie 
cercetat. Dobîndește toate lumile și toate dorințele cel care, găsindu-l, își cu- 
noaște Sinele.“ În legătură cu aceasta, sînt menţionate succesiv mai multe 
teorii ale Sinelui: 1) trupul este Sinele; 2) spiritul în vis este Sinele; 3) spiri- 
tul în somn este Sinele; și în sfirșit 4) cel care cunoaşte este adevăratul Sine. 
„... trupul acesta e muritor, pradă morţii. El este sălaşul Sinelui celui nemuri- 
tor și neîntrupat. Întrupat (eîndind că acest trup sînt eu și că eu sînt acest 
trup), el este cu adevărat pradă plăcerii şi neplăcerii. Fiind întrupat, nu are 


16 Phaidon, 83b. Traducerea lui Coomaraswamy. Recollections..., p. 14. Coomaras- 
wamy menţionează următoarele materiale (Phaidon, 83b-c): „Sinele (tuturor) făpturilor'* 
(hauto ton onton) şi „Sufletul fiecărui om“ (psykhe pantân anthropou). Versiunea lui 
Fowler, preferabilă variantei lui Jowett, „fiecare suflet de om, corespunde „Sinelui tutu- 
ror făpturilor“” (sarveșăm bhiitânăm ătmă). Cf. Phaidros, 246b: pasa ha psykhe pantos şi 
249e. Hermes Lib., 10, 7: psykhe ton pantos. În Phaidon, 1Ta, nu ni se spune că „sufletele 
noastre ai existat înainte ca noi să ne naștem"”, ci că „sufletul nostru (ten te psykhe hemon) 
a existat înainte ca noi să ne naștem“. 

Versiunea românească a textului citat, Platon. Opere IV. Editura Științifică şi Enciclo- 
pedică, București, 1983, p. 89. traducere de Petru Creţia. Ultima parte a pasajului — înce- 
pînd cu „astfel încît...** — este preluată după varianta citată de H. Nakamura. pentru ca 
prezenta notă să-și păstreze relevanța. În traducerea românească urmează: „„... oricare ar 
fi, însuşi în sine. obiectul asupra căruia el, sufletul însuși în sine, își exercită gîndirea...*: 

1 Chând.-Up., VIII, 1-12. Versiunea românească a pasajului citat (Chândogya-t/pa- 
nişad, VIII. 7, 1). Cele mai vechi Upanisade, ed. cit., p. 215. 

18 = ale cărui dorințe se împlinesc fără greş. 

scăpare de plăcere și neplăcere; fiind însă neîntrupat (cînd știe că el este 
diferit de trup), plăcerea și neplăcerea nu-l ating... lar atunci cînd ochiul se 
afundă în spațiu, acesta e Spiritul (purușa) din ochi, iar ochiul slujește văzu- 
lui. Cel care-și dă seama că vrea să miroasă ceva este Sinele, iar nasul slujeș- 
te mirosului (nu este decît instrumentul mirosului). Cel care-și dă seama că 
vrea să spună ceva este Sinele, iar glasul slujește vorbirii. Cel care-și dă 
seama că vrea să audă ceva este Sinele, iar urechea slujeşte auzului. Cel 
care-şi dă seama că vrea să gîndească ceva este Sinele, iar gîndul este ochiul 
său divin... Zeii care sînt în lumea lui Brahman meditează asupra Sinelui ca 
fiind tocmai acesta. Drept care, în puterea lor sînt toate lumile și toate dorin- 
țele. Dobîndeşte toate lumile și toate dorințele cel care, găsindu-l, îşi cunoaş- 
te Sinele.“* Și în această legendă adevăratul Sine (â/man) este explicat drept 
spiritul cunoscător și inteligent al omului. 

În Timaios, Platon distinge două suflete, unul nemuritor și celălalt muri- 
tor. Sufletul muritor constă din pasiuni și afecte, este eul empiric care se 
identifică cu lumea pieritoare a schimbării și a morții. Sufletul nemuritor este 
principiul inteligent care este comun omului și lunii, scînteia divină cuprinsă 
în personalitatea umană (Zimaios şi Phaidros). Aceeaşi distincție apare şi la 
Aristotel, între intellectus agens, pe de-o parte, și mintea pieritoare şi 1nemo- 
rie pe de alta.19 

În Chândogya-Upanişad,?0 natura ârman-ului este explicată în trei etape. 
La început, sufletul din trup, așa cum acesta se reflectă în oglindă sau în apă, 
este identificat cu brahman, apoi sufletul în vis şi, în sfirșit, sufletul aflat în- 
tr-un somn fără vise. În unele cazuri, nu se făcea o distincţie clară între vis şi 
somnul adînc, iar vechii gînditori lăudau starea de somn?! În somn, mintea 
se simte ca și cum s-ar bucura de mai multă libertate și-și demonstrează ple- 


* Chândogya-Upanişad, VIII, 12, 1, 4-6. Versiunea românească, Cele mai vechi 
Upanişade, ed. cit., pp. 218-219. Explicaţiile din paranteze îi aparţin lui H. Nakamura. 

19 Radhakrishnan, /ndian Philosophy, vol. |, p. 157. 

20 Chând.-Up., VII, 7-12. 

21 Cu privire la vis, Coomaraswamy (Recollections..., pp. 3-4) comentează pe larg. În 
acest sens tehnic, „somnul“ și „visul“ nu au legătură cu somnul provocat de oboseală, 
fiind mai degrabă un act al imaginaţiei. Acest lucru este universal, spre exemplu: „,... 
vărsa-voi Duhul Meu peste tot trupul..., bătrânii voştri Visuri vor visa iar tinerii voștri 
vedewii vor vedea.“ (Joii/, 3: 1).„,Gîndul meu se ridicase spre înalt iar simţurilor inele le 
pusese piedică somnul — însă nu somn ca al omului împovărat de preaplinul de hrană sau 
de istovirea trupească — cînd mi-a părut că la mine a venit o Fiinţă... Mintea însăși a Su- 
veranităţii... (care a spus): «Păstrează-le-n minte pe toate cele ce vrei să cunoşti, iar eu am 
să-ți dau învățătură». (Hermes Trismegistos, Lib. [], l-ib. 28. EI se referă la somnul da- 
torat oboselii ca la un „somn irațional.) „De-o minune avut-am parte... ani picat în somn 
şi-un vis minunat m-a cuprins... văzut-am...““ (Piers the Plowman, Prolog). Rumni, Marh- 
nawii, IV, 3067, face distincţie între somnul celui de rînd şi somnul omului ales; acesta 
„Nu are nimic în comun cu somnul ignorânţei (hwab-i-ghaf/lat) în care îşi duc viaţa 
conștientă majoritatea oamenilor“ (Nota lui Nicholson la Mathnawi, II, 31. Cf. 1, 388-393 
şi Bhagavad-gită, IL, 69). Viaţa este o „trezire“ din nonexistenţă, „somnul“ este o trezire 
din viață. Cf. P. Arunachalam, Luminous Sleep, preluat din Westminster Review. Colom- 
bo, 1903. Despre sonimul adînc fără vise vom discuta mai tîrziu. 

nar puterile de percepție şi acţiune. În starea de veghe, voinţa conștientă ține 
strîns uniți nervii şi creierul, însă în somn voința conștientă trece în stare 
latentă iar organele sale sînt izolate unul de celălalt şi acţionează liber. 
„Acolo, în «vis» (svapneP2, acea divinitate (mintea) pătrunde (anubhavaii) 
Măreţia. Ea vede din nou tot ce-a fost văzut, aude din nou tot ce-a fost auzit. 
Şi ce-a fost văzut și ce n-a fost văzut, şi ce-a fost auzit și ce n-a fost auzit, și 
ce-a fost cunoscut intuitiv și ce n-a fost, și ce e bine și ce e rău, și orice-a fost 
trăit pe orice tărîm și-n orice văzduh, ea trăieşte din nou și din nou; ea vede 
tot, vede tot.“23 În China, Zhuang zi a dat glas unei idei similare: „Cît e de 
liniştită mintea Înţeleptului! Ea este oglinda Cerului şi-a celor zece mii de 
lucruri“.* Asemenea reflecții erau larg răspîndite și la vechii greci.24 

Mai tîrziu a avut loc o sistematizare a celor patru stadii ale conștiinței, sta- 
rea de veghe, starea de visare, starea de somn adînc şi o a patra stare, nerosti- 
tă.25 Sufletul în starea de veghe este denumit „cel-Comun-tuturor-oameni- 
lor““26, poate pentru că toți oamenii în orele de veghe au o lume comună, pe 
cînd în vis fiecare are lumea sa proprie. Heraclit a spus: „Pentru oamenii treji, 
există o singură lume, comună tuturor; dar în somn fiecare se îndreaptă spre 
propria lui lumne.“*2? 

În ciuda acestor asemănări între concepțiile indiene și cele greceşti, există 
totuşi o diferență importantă. În India, termenul ârman a fost transformat în 
concept filozofic iar metafizica ătman-ului a fost putemic accentuată, pe cîtă 
vreme în Grecia cuvîntul seauros sau autos la forma de nominativ nu a 
devenit niciodată subiect de dezbatere filozofică. Această diferență stă măr- 
turie poate pentru faptul că filozofia greacă tinde să vadă lucrurile ca existînd 
în primul rînd în lumea obiectivă, pe cîtă vreme în principalele direcții din 
filozofia indiană — filozofia vedântică și upanişadică — lucrurile sînt văzute 
ca relevante numa: pentru subiect sau pentru Sine. 


2. IDENTIFICAREA SINELUI CU ABSOLUTUL 


Cele mai vechi Vpanișade reflectă, este adevărat, o mare varietate de tra- 
diţii intelectuale, dar se poate susține cu oarecare justificare că întîlnim o 
afirmație recurentă: „Universul este brahman, iar brahman este atman.“ S-ar 


22 Cu privire la vise în Upanișade, o explicaţie utilă și detaliată apare în E. Frauwall- 
ner, Geschichte der indischen Philosophie, vol. I, Salzburg, 1953. 

23 Prasna-Up., 4, 5. 

* Zhuang zi, 13. Versiunea românească, Cartea despre Dao și Putere, ed. cit., p. 175. 

24 Homer denumeşte somnul prin inegalabila expresie „de membre dezlegătorul“ (/ysi- 
meles). Deussen, Elements of Metaphysics, op. cit. p. 60. 

25 Mând.-Ubp. 

25 Mând.-Up., 7; Maitr-Up., VI, 19, VII, ll. 

27 Heraclit, fragmentul 89. Versiunea românească, Filosofia greacă pînă la Platon, 
ed. cit., |, 2, p. 362, traducere de Adelina Piatkowski şi lon Banu. 

putea chiar spune că toate eforturile filozofice ale gînditorilor upanisadie: se 
concentrează în jurul acestor două concepte și al relației dintre ele. 

Identitatea dintre brahman şi âtman a fost exprimată direct de filozoful 
Sândilya.! Sândilya a denumit adevărul sau realitatea brahman şi l-a identifi- 
cat pe acesta cu tot ceea ce experimentăm. Ca atare, potrivit lui, adevărul sau 
realitatea nu există latente în spatele lumii fenomenale, dar nici nu o trans- 
cend, fiecare fenomen nefiind el însuşi nimic altceva decit realitatea. E] afir- 
mă: „De bună seamă, brahman este Totul. [Numindu-l] «Zajjalân» [= totul 
se naște, se dizolvă și respiră din, în și prin Acesta], să se mediteze în pace.“* 
În plus, brahman trebuie privit ca propriul nostru Sine, Sândilya identificîn- 
du-l cu Sinele individual. „[Avînd] ca alcătuire gîndul, ca trup suflul, ca for- 
mă lumina, ca reprezentare adevărul, ca natură spațiul, [cuprinzînd] toate 
faptele, toate dorințele, toate mirosurile, toate gusturile, îmbrățișînd Totul, 
tăcut, nepăsător, Sinele meu dinlăuntrul inimii este... “** 

Concepţia lui Sândilya despre absolut este foarte apropiată de cea a lui 
Xenofan, care stăruia că: „Unul e Zeul, între zei și oameni cel mai mare, nici 
la chip nici la minte asemenea muritorilor.“? „Întreg vede, întreg gîndeşte, 
întreg aude.'3 „Ci fără trudă, cu tăria gîndului, zguduie totul.“4 „Veșnic rămi- 
ne în același loc fără să se miște cu nimic, și nici nu i se cade să se mute cînd 
ici, cînd colo.“5 Potrivit lui Zenon din Citium, Zeul trece prin lunea materia- 
lă așa cum se scurge mierea prin fagure. 

Gînditorul indian Yajfiavalkya a dat glas unor opinii asemănătoare: „Chiar 
dacă nu miroase acum, nu miroase mirosind. Căci pentru cel care miroase nu 
se află pierdere a mirosului, întrucît este nepieritor. Nu există însă un al doi- 
lea, un altul deosebit de el, pe care să-l miroasă.“6 Același lucru se spune și 
cu privire la alte organe. 

Aici doctrina unității lumi: cu brahman și a lui brahman cu âtman este 
exprimată cît se poate de clar. Arman, sufletul, este sufletul lăuntric, și totuși 
cuprinde totul. Royce comentează: „În asemenea pasaje, care sînt foarte frec- 
vente în Upanișade, un sentiment imediat al unității tuturor lucrurilor este 
însoțit de un sentiment la fel de puternic că unitatea se află întru totul în 


1 Chând.-Up., OI, 14. 

* Chândogya-Upanisad, IL, 14, 1. Versiunea românească, Cele mai vechi Upanişa- 
de, ed. cit., p. 165. Pentru a ne apropia mai mult de varianta citată de H. Nakamura, am 
adăugat între paranteze drepte, după cuvîntul Tajjalăn, interpretarea dată vocabulei res- 
pective de Saikara şi citată de traducătorul român, Radu Bercea, în ed. cit., nota 10, 

„222. 
i ** Chândogya-Upanisad, II, 14, 2-3. Versiunea românească, ibid. 

2 Xenofan, fragmentul 23. Versiunea românească a acestui citat şi a celor care ur- 
mează, Filosofia greacă pînă la Platon, ed. cit., |, 2, p. 198. 

3 Ibid., fragun. 24. 

4 Ibid., fragm. 2$. 

5 Ibid,, fragm. 26. 

6 Brhad.-Up., IV, 3, 24. Versiunea românească, Cele mai vechi Upanişade, ed. cir., 
p. 81. 

mine, ce] care știu adevărul — în inima iesi tocmai din pricină că ceea ce 
pentru mine există este exact ceea ce știu.“ 

În plus, brahman ca absolut sau Sine este maximum și în același timp mi- 
nimum, adică este extrem de nare și extrem de mic. Sândilya spune: „Sinele 
meu dinlăuntrul inimii este mai mic decît [bobul] de orez, de orz, de muștar, 
de mei sau decît sîmburele de mei. Sinele meu dinlăuntrul iniinti este mai 
mare decît pămîntul, mai mare decît văzduhul, mai mare decît cerul, mai ina- 
re decit lumile.“* 

Într-o altă Upanișadă, regăsim o afirmaţie în același sens: „El e mare, 
divin, cu neputinţă de închipuit, mai subtil decît ceea ce-i subtil, el se află 
infinit de departe și aici aproape (în corp), el sălășluiește, pentru cei care-l 
contemplează, aici, în cavitatea (inimii).“8 

Caracterul „extrem de mic“ al absolutului a fost remarcat de al-Biruni, 
învățatul mahomedan, care a scrisS: „Unii învățați hinduși îl numesc pe Dum- 
nezeu punct, căutînd să spună în acest fel că nici una dintre calitățile corpu- 
rilor nu i se aplică. Un on neînvățat citește aceasta și își imaginează că Dum- 
nezeu este mic cît un punct şi nu află ce anume au vrut să spună prin cuvîntul 
punct în această propoziție. Un asemenea om nici nu se va opri la această 
comparaţie jignitoare, ci-l va descrie pe Dumnezeu ca fiind mult nai mare și 
va spune: «El e lung de douăsprezece degete şi lat de zece».10 Lăudat fie 
Domnul, care este cu mult deasupra măsurii și numerelor!“ 

Cele spuse nai sus de Sândilya ne amintesc de teoria întrucâtva similară 
cu privire la coincidenria oppositorum pe care o susținea Nicolaus Cusanus. 
Tema principală a gîndirii lui Cusanus este ideea că individualul este identic 
cu universalul, cu esența divină. Concepţia sa privitoare la :dentitatea lui 
Dumnezeu cu lumea a fost formulată în afimnația că, în Dumnezeu, aceeași 
Fiinţă absolută care în lume se prezintă în forme finite este conținută infinit. 
Infinitul este unitatea vie și veșnică a aceluia care în finit apare ca pluralitate 
extinsă. Dumnezeu este unitatea tuturor contrariilor, coincidentia opposito- 
rum. El este prin urmare realitatea absolută, în care toate posibilitățile sînt 
realizate eo ipso. Dumnezeu este cel mai mare (maximum) și în același timp 
cel mai mic (minimum). În El, contrariile nu sînt două esențe, ci una singu- 


? Royce, The World and the Individual, vol. |, p. 159. 

* Chândogya- Upanişad, UI, 14, 3. Versiunea românească, Cele mai vechi Upanişade, 
ed. cit., p. 165. 

3 Mund.- Up., III, 1, 7. (Versiunea românească, Theofil Simenschy, op. cit., p. 143). 
Cf. „El (Isus)... numește (sufletul omului) «Împărăția lui Dumnezeiww) și îl află î în fiecare. 
El îl compară cu lucrurile mărunte, cu o sămînță minusculă, gu o mînă de frunze, cu o 
perlă.'* (Oscar Wilde, De Profundis). 

9 Alberuni's India, p. 32. 

10 „Mare cât degetul cel gros (angusthamatrra), sufletul şade în mijlocul corpului.“ (Kărha- 
Up., IL, 4, 13. Versiunea românească, Thcofil Simenschy, op. cit., p. 131.) Vedantinii ulteriori 
au socotit că pasajul se referă la ârmian san brahman. Expresia „mare cit degetul cel gros“ apa- 
re în Kâ?ha-Up., II, 6, 17, Svet.-Up., II, 13; V, 8; LV, 12 şi în versiunea chineză a textului 
Abhidharma-mahăâvibhăşă-săstra, tradus de Xuan Zang, vol. 200 (Taishă, vol. 27, p. 999 b). 

1 Windelband, History of Philosophy, pp. 345-346. 


104 O ISTORIE COMPARATĂ A IDEILOR 


ră, distincţia este „logică, dar nu reală“. Astfel, Nicolaus Cusanus vorbește de 
„Zidul Paradisului“, alcătuit din „coincidenţa contrariilor“, care îl ascunde pe 
Dumnezeu vederii noastre, şi de „poarta Paradisului“, păzită de „cel mai înalt 
spirit al raţiunii, care închide calea pînă ce este el însuși înfrânt“. 12 

Cusanus și-a prezentat însă doctrina folosind ca exemple figurile geome- 
trice. Felul său de a gîndi este consecința unei îndelungate tradiții a gîndirii 
occidentale, aceea de a accentua concepțiile matematice. Acest lucru lipseşte 
la Săndilya. EI îşi expunea învățătura identificării Sinelui cu absolutul numai 
prin intuiție introspectivă. 

Cu privire la această problemă a intuiției introspective, tradiția chineză 
este poate mai apropiată de cea indiană. Zhuang zi spune: „Spaţiul închis în- 
tre cele şase hotare este uriaș, dar tot înlăuntrul lui (Dao) se află; firul de păr 
e mărunt, dar pe el îl așteaptă ca să-și împlinească forina.““13 Acest tip de expri- 
mare era îndrăgit şi de maeștrii budismului Chan (Zenul chinez). Cel de-al 
treilea patriarh al budismului Zen chinez, Seng Can (c. 529-606), afirna: 


Cel mai mic este la fel ca cel mai mare: transcende obiectele. 
Cel mai mare este la fel ca cel mai mic: limita sa nu se vede.14 


Cineva l-a întrebat pe un maestru Zen, Hui Hai: 


„Este mare înțelepciunea (prajnâa)?* 

Maestrul a replicat: „Da, e mare.“ 

„Cît e de mare?“ 

Maestrul a răspuns: „Nelimitată.“ 

„Este mică înțelepciunea?“ 

Maestrul a răspuns: „Da, e mică.“ 

„Cît e de mică?“ 

Maestrul a răspuns: „Vrem s-o vedem. și totuși n-o putem vedea.“!5 


Principala diferență constă aici în faptul că Sândilya şi ceilalţi gînditori 
upanișadici priveau absolutul drept unică substanță, în timp ce maeștrii bu- 
dismului Zen nu vroiau să admită existența vreunei substanțe permanente. 

Brakman este un principiu cosmic și în același timp unul psihic. Opinia 
fundamentală despre om a lui Săndilya era că „omul este rodul strădaniei sa- 
le“. El a spus: „De bună seamă... omul este rodul strădaniei sale (/ratuma- 
ya). Precum îi este strădania în astă lume, așa ființează omul după moarte. 
Să-și urmeze strădania“.* Ca atare, omul trebuie să-și păstreze mintea pură. 
Păstrîndu-și mintea liniştită, el trebuie să mediteze la realitatea universului: 


12 Devis. Dei, 9, 11. Cf. JUB, |, 5. Citat de A. Coomaraswamy, Recollections..., p. 26. 

15 Zhuang zi, 22, tr. de H. A. Giles. Versiunea românească, Cartea despre Dao și Pu- 
tere, ed. cit., p. 63. 

14 Shinjin-mei. 

15 Shoho-monjin-sanmon-goroku. 

* Chândogya-Upanișad, III, 14, 1. Versiunea românească, Cele mai vechi Upanişade, 
ed cit., p. 165. 

cu alte cuvinte, brahman trebuie făcut obiectul adoraţiei. Sândilya spunea: 
„[La brahkman), să se mediteze în pace“. Platon a exprimat o idee similară: 
„... un suflet... urmînd calea virtuţii divine, pînă ce a ajuns oarecum divin ca 
şi zeii, trece din locul ce-l ocupa, într-alt loc ales, sfint şi fericit...'16 

Al-Biruni a subliniat faptul că și unii filozofi greci au accentuat impor- 
tanța orientării propriilor dorințe și strădanii către o unire cu prima cauză a 
universului. lată cum comentează el: „Cu privire la părerile de același fel ale 
vechilor greci, putem să-l cităm pe Ammonios, care a povestit următoarele ca 
fund spusele lui Pitagora: «Dorinţele și strădaniile tale din această lume să se 
îndrepte către unire cu Prima Cauză, care este cauza cauzei existenţei tale, ca 
să poţi dăinui pe vecie. Astfel ai să fii izbăvit de nimicire și de pierzanie și ai 
să mergi în lumea adevăratei sirnțiri, a adevăratei bucurii, a adevăratei glorii, 
în bucurie și desfătări veșnice»“!7. Al-Biruni citează apoi paralele din Platon 
și Proclos. Potrivit doctorului lui Plotin, Eustochios, ultimele cuvinte ale 
acestuia au fost; „Te aşteptam, înainte ca principiul divin din mine să plece 
să se unească cu divinul din univers.'“18 

Al-Biruni găsește o paralelă și în islam.!? Abu-Yazid Bistami, întrebat 
odată cum a ajuns atît de departe în sufism, a răspuns: „M-am lepădat de si- 
nele meu așa cum un șarpe se leapădă de piele. Apoi m-am aplecat asupra si- 
nelui meu și mi-am dat seama că eu sînt EI, adică Dumnezeu.“20 

Într-o gîndire precum cea a lui Sândilya, Royce caută să găsească un pre- 
cedent al misticii. Comentariile sale merită citate pe larg. El afirmă: „Istori- 
cește vorbind, mistica a apărut mai întîi în India. Cît privește istoria misticii, 
aceasta a început în India, odată cu Upanișadele.'?! 

„Ceea ce este este, cumva, Unul. Ideea a apărut destul de devreme în spe- 
culația religioasă hindusă. Pentru a o ilustra și a o apăra, gînditorii upanișa- 
dici pornesc, la început, de la fiecare legendă, de la fiecare interpretare co- 
mună a naturii, care poate fi utilă pentru ca sensul acestei unități să devină 
viu în mintea cititorului sau a ascultătorului. Pentru cei ce au scris marile 
Upanișade, unitatea Fiinţei nu ține într-o măsură prea mare de argurneniart, 
fiind mai degrabă un obiect al intuiției. Te uiţi mai întîi la întreaga sferă a 
cerurilor și la multitudinea de forme vii, iar apoi spui despre întreg; «este 
Unul», pentru că la început doar simi că acest lucru este adevărat. “22 


16 Legile, X, 904. Versiunea românească, Editura IRI, București, 1995. p. 314, tradu- 
cere de E. Bezdechi. 

17 Alberuni 's India, p. 85. Acest pasaj este legat de concepţia despre eliberare din sis- 
temul Sămkhya. Comentariul lui al-Biruni se poate aplica și gîndirii unora dintre filozofii 
upanișadici. : 

18 Citat din S. Radhakrishnan, The Principal Upanișads, Londra, George Allen and 
Unwin, 1953, p. 304. 

19 Alberuni 's India, p. 88. 

20 [bid. 

2 Josiah Royce, The World and the Individual. prima serie, New York şi Londra, 
Macmillan Co., 1927, 1, p. 78. 

2 [bid., pp. 156-157. 

„Un realist metafizic poate de asemenea să încerce, oricît de incoerent, să 
denumească «Unu» întreaga Fiinţă. În acest caz va rezulta o doctrină precum 
cea a şcolii eleate. Am văzut însă şi obiecția evidentă pe care o atrage orice 
doctrină eleată. Căci dacă Realul este Fiinţă Independentă, existînd cu totul 
separat de ideea ta despre ea, nu există nici o cale de a scăpa de afirmaţia că 
opiniile noastre false sînt reale în același fel în care Unul este real. Realistul 
este în mod esenţia! un dualist. Hindusul și-a dat seama devreme de pericolul 
care amenință fiecare interpretare monistă a Realului. Pentru a scăpa de peri- 
col, el s-a folosit de un mecanism care în Upanișade apare atît de constant şi 
este atît de direct exprimat încît constituie un fel de axiomă, la care gînditorul 
apelează frecvent. i 

Clarvăzătorul hindus din perioada Upanișadelor este puternic conştient 
de sine, şi într-un mod reflexiv. (Propriul său proces de gîndire se află con- 
stant înaintea sa.) El nu poate percepe nici o realitate ca fiind pur și simplu 
independentă de ideea care o cunoaște, întrucît are un sentiment puternic că 
el însuși simte, priveşte și gîndeşte această realitate; ca atare, vede această 
realitate ca pe un obiect căruia el însuși îi conferă sens și care este astfel lip- 
sit de orice înțeles în afara punctului său de vedere. Axioma pe care idealiștii 
noștri europeni o expun adesea sub forma: «Nici un obiect fără subiect» este 
astfel, într-un fel sau altul, întotdeauna pe buzele hindusului. Deşi o afirmă 
mai puțin tehnic, el o susține, cu atît mai mult, intuitiv. Lumea este Unu — 
de ce? Pentru că o simt ca fiind Unu. Ce cste deci starea ei de Unu? Propria 
mea stare de Unu? Şi cine sînt eu? Eu sînt brahman. 

Eu însumi, în adîncul inimii mele, în Sufletul meu, sînt principiul lumii, 
sînt totul. În acest fel monismul hindus devine de îndată idealism subiectiv: 
iar acest idealism subiectiv apare adesea în forma epistemologică în care 
doctrina a fost atît de discutată, mai recent, de noi. Dar procesul ulterior al 
filozofiei moniste a hindusului merge dincolo de acest simplu început şi are 
ca rezultat o serie elaborată de reflecţii cu privire la misterul Sinelui. Produ- 
sul final al acestor reflecţii transformă idealismul strict episternologic, care, 
afirmat la modul abstract, a dus, în ceea ce ne privește, la un scepticism des- 
tul de trivial, în ceva foarte diferit de simplul scepticism, și anume într-o doc- 
trină nu numai epistemologică, ci şi metafizică. “23 


3. MANIFESTAREA LUMII DIN FIINŢA CA ATARE 


Uddălaka poate fi socotit reprezentativ pentru acei filozofi din India care 
au pus întrebarea ontologică — problema ființei ca atare. El! socotea că pro- 
pria sa filozofie este fundamentală, cunoașterea ei fiind cheia înţelegerii în- 
tregii realități: „Așa cum printr-un singur bulgăre de lut, dragul meu, se poate 


3 Jbid., pp. 157-158. 
' În Chând.-Up., VI. 

cunoaște tot ce e lut, iar feluritele prefaceri sînt ceva ce atîrnă de vorbire, o 
denumire, și numai «lutul» realitatea; așa cum printr-un singur boţ de aramă, 
dragul meu, se poate cunoaște tot ce e de aramă, iar feluritele prefaceri sînt 
ceva ce atîrnă de vorbire, o denumire, și numai «arama» realitatea; așa cum 
printr-un singur cleşte de unghii, dragul meu, se poate cunoaşte tot ce e de 
fier, iar feluritele prefaceri sînt ceva ce atîrnă de vorbire, o denumire, și nu- 
mai «fierul» realitatea, la fel este, dragul meu, și cu acea învățătură.“* Cu- 
noscînd învățătura, poți cunoaște totul. Uddălaka considera că fenomenele nu 
sînt decît nume, pe cîtă vreme realitatea este una. 

Yâjfiavalkya afirmă și el că dacă Sinele este cunoscut, totul va fi cunos- 
cut: „Într-adevăr, Sinele trebuie privit, ascultat, gîndit și luat aminte bine... 
Într-adevăr, datorită privirii, ascultării, gîndirii și cunoaşterii Sinelui este 
știut Totul.“2 El menţionează și comparații: „... nimeni nu e în stare să prin- 
dă sunetele ieșite dintr-o tobă, dar prinzînd toba sau pe toboșar, este prins 
sunetul; ... nimeni nu este în stare să prindă sunetele ieșite dintr-o scoică în 
care se suflă, dar prinzînd scoica sau pe suflătorul în scoică, este prins sune- 
tul;... nimeni nu este în stare să prindă sunetele ieșite dintr-o lăută la care se 
cîntă, dar prinzînd lăuta sau pe cîntărețul din lăută, este prins sunetul...“** 
Ca o consecinţă finală a identificării microcosmosului cu macrocosmosul, 
adică a sinelui (âtman) cu Absolutul (brahman), Yajfavalkya a elucidat ex- 
plicit Unul esenţial, prin a cărui cunoaștere totul este cunoscut. 

La Platon întîlnim o manieră de gîndire similară: „Așadar nu există lucru 
pe care sufletul să nu-l fi învățat, pentru că este nemuritor şi de mai multe ori 
născut şi a privit și ce se află în lumea de aici și în Hades și pretutindeni; de 
aceea nu e de mirare că el îşi poate aminti, despre virtute și despre celelalte, 
cele pe care le-a știut mai înainte. Cum nici o parte a naturii nu e străină de 
celelalte, iar sufletul le-a cunoscut pe toate, nimic nu-l împiedică pe cel ce-și 
reamintește un singur lucru — și asta e ceea ce numesc oamenii a ști — să le 
descopere pe toate celelalte, dacă are curaj şi nu se dă bătut în timp ce caută. 
Căci tot ce căutăm să știm și tot ce știm nu e decît reamintire.“3 

Uddălaka dorea să așeze „ființa“ și realitatea la un nivel dincolo de „cuvin- 
te“ şi „nume“, În același fel, Parmenide credea că oamenii sînt cei care, prin 
numire, fac distincții între lucruri: „Vorbe goale fi-vor dar toate cîte au fost scor- 
nite de muritori cu gîndul că-s adevărate: nașterea și moartea, a fi și a nu fi, 
schimbarea locului ori a strălucitoarelor culori.“4 Potrivit lui, acestea nu sînt 
decît nume. Spune Parmenide: „... Nu lăsa nici ca de-a lungul drumului po- 
menit deprinderea călită în multe încercări să te silească a recurge la ochiul 


* Chândogya-Upanisad, VI, |, 4-6. Versiunea românească, Cele mai vechi Upanişa- 
de, ed cit., p. 191. 

2 Brhad.-Ubp., Il, 4, 5. Versiunea românească, ibid., p. 51. 

** Brhadăranyaka- Upanisad, II, 4, 1-9. Versiunea românească, ibid, p. 51-52. 

3 Menon, 8lc-d. Cf. SOa-b. Versiunea românească, Platon, Opere II, Editura Stiinţi- 
fică şi Enciclopedică, Bucureşti, 1975, p. 388, traducere de Liana Lupaș şi Petru Creţia. 

4 Pannenide, fragmentul 8. Versiunea românească, Fi/osofiu greacă pînă la Platon, 
ed. cit., I, 2, p. 240. 

ce nu vede, la urechea plină de vuiet ori la limbă...“5 El stăruia că oamenii 
dau în mod eronat nume lucrurilor pe care socotesc că le-au înțeles: „Cuvi- 
ne-se acum să cunoşti totul, și sufletul neînfricat al bine-rotunjitului Adevăr 
şi părerile muritorilor în care nu-i crezare adevărată. Dar și aceasta ai s-o în- 
veţi — cum trebuie să treacă omul prin toate-cele-ce-par, fără excepție, și să 
le pună la încercare.“*6 

Mai mult, ideile lui Uddâlaka, — „o denumire“, „ceva ce atîrnă de vor- 
bire““ etc. — par să fie întrucîtva similare cu conceptul de „părere“ (doxa) al 
lui Xenofan.” Platon se referă la distincția dintre lumea fenomenală, pe care o 
numește „Devenirea și Pieirea, neavînd niciodată Fiinţă cu adevărat“ă, și 
Fiinţa-în-sine, căreia îi neagă orice schimbare.” El exclude explicit din Fiin- 
ța-în-sine Spaţiul!0 și Timpul.!! Adoptînd o opinie similară, gînditorii upani- 
şadici mai tîrzii au discutat despre o „știință inferioară“, pe lîngă o „știință 
supremă.“ În același fel, Xenofan a admis multiplicitatea şi caracterul 
schimbător al „părerii“ în raport cu „adevărul“ Există „două minţi, una pură 
și una impură“.13 Mintea este pură „prin separarea de dorință; impură, prin 
atingerea de dorință“.14 Aceasta ne amintește de „Mintea neschimbătoare“ la 
Platon, „de care au parte numai zeii și un număr mic de oameni“i5, diferită 
de Părerea iraţională, pe care persuasiunea o poate schimba.16 

Uddalaka își expune ontologia după cum urmează: „La început... Acesta 
era numai Fiinţă (saz), una singură, fără de al doilea. Unii mai spun că la în- 
ceput Acesta era numai Nefiinţă, una singură, fără de al doilea, și că din Ne- 
ființă s-a născut Fiinţa... În ce fel s-ar putea din Nefiinţă naște Fiinţa? Dim- 
potrivă,... la început Acesta era numai Fiinţă, una singură, fără de al doi- 
lea.“* El af:mă că orice este trebuie să vină din ceva ce este. Potrivit lui, rea- 
litatea este Fiinţă, Una, pe lîngă care nimic nu poate exista. Fiinţa nu poate 


5 Ibid,, fragm. 7. Versiunea românească, ibid., p. 235. 

6 Ibid,, fragrm. 1. În versiunea românească (Filosofia greacă pînă la Platon, ed. cit. |, 
2, p. 231), după linia de pauză apare: „,... cum că părerile trebuiau și ele să fie în chip ve- 
rosimil, de vreme ce străbat totul în tot chipul.“ 

7 Xenofan, fragmentul 34. 

8 Timaios, 28a. 

9 Phaidon, 78d. 

10 Timaios, $2b. 

1 Timaios, 31e. Deussen, Elements of Metaphysics, p. 31. 

12 Mund.-Up., |, 1,4. i 

15 Maitri- Up. VI, 34. 

14 Mintea pură este daivam manas din Brhad.-Up., 1, 5, 19, identificată cu brahman în 
Brhad.-Up., IV, 1, 6 (mano vai samrat paramam brahma) și cu Prajăpati în Tait.-Samhită, 
6, 6, 10, 1, SBr., 9,4, 1, 12 şi passirn. 

15 Timaios, Sld-e. 

16 Saiikara a adoptat această perspectivă: „(Brahman nu poate să se fi ivit) și el din 
Nefiinţă, căci aceasta este lipsită de esenţă (nirârmaka).“ Ad Brahma-sătra, IL, 3, 9, Anan- 
dăsrama Sanskrit Series, 21, vol. II, p. 23, 1, 7. 

* Chândogva-Upanișad, VI, 2, 1-2. Versiunea românească, Cele mai vechi Upanișade, 
ed. cit., p. 192. 

apărea din neființă!” (cf. satkăryavăda). O afirmaţie similară se regăsește la 
Parmenide.!8 El spune: „„... n-am să te las să spui nici să gîndești că «[ființa] 
s-a putut ivi» din neființă; :nu se poate, într-adevăr, spune nici gîndi că ceea 
ce nu este «este». Şi apoi, ce nevoie ar fi putut-o face — ivită din nimic — să 
se nască mai tîrziu ori mai devreme?“ Ființa era considerată, de Parmenide 
dar și de Uddălaka, drept ceva care se întinde în spațiu. Bertrand Russell, 
vorbind despre filozofia occidentală, precizează: „Ideea greacă, cum că crea- 
ţia din nimic este cu neputinţă, a reapărut la diverse intervale şi în vremurile 
creștine, ducînd la panteism. Panteismul susține că Dumnezeu și lunea nu 
sînt separate și că toate din această lume sînt o parte din Dumnezeu. Această 
perspectivă este dezvoltată cel mai pe larg la Spinoza, fiind însă una care îi 
atrage pe toți misticii.“19 

Uddălaka îşi dezvoltă teoria: Această Fiinţă, Una, s-a hotărît într-un fel 
cumva misterios să devină mai multe. Imediat urimează o evoluţie în care di- 
versele principii apar într-o ordine care la prima vedere pare cu totul realistă. 
„Ea (= acea Fiinţă) a chibzuit: «Să mă-nmulțesc, să am odrasle!» Și a zăinis- 
lit văpaia. Văpaia a chibzuit: «Să mă-nmulțesc, să am odrasle!» Și a zămislit 
apa... Apa a chibzuit: «Să mă-nmulțesc, să am odrasle!» Şi a zămislit hra- 
na.“* Hrana este considerată aici unul dintre primele trei elemente născute. 
Teologii vedântici: de mai tîrziu au găsit straniu acest lucru și au explicat 
„hrana“ în sensul de „pămînt“. 

Procesul de creație și de disoluție poate fi însumat după cum urmează: 
Fiinţa, Una, într-un fel misterios s-a hotărît să devină mai multe, Această 
Fiinţă a zămislit focul, focul a zămislit apa, iar apa a zămislit hrana. Așa cum 
vom avea prilejul să vedem mai tîrziu, cele trei elemente se dizolvă în Fiinţa 
primordială în ordine inversă. 

Într-o manieră similară, Zenon din Citium afirmă: „La început nu a fost 
decît focul, apoi au apărut treptat celelalte elemente — aerul, apa, pămîntul, 
în această ordine. Mai devreme sau mai tîrziu, va avea loc o conflagrație cos- 
mică și totul va deveni din nou foc.“ Această conflagrație, potrivit majorităţii 
stoicilor, nu este arderea finală, precum sfîrșitul lumii în eshatologia creștină, 
ci numai încheierea unui ciclu. Întregul proces se va repeta la nesfirșit. „Tot 
ce se întîmplă s-a mai întîmplat și are să se mai întîmple, nu o dată, ci de ne- 
numărate ori.“ 


1 „Nimicul, Falsitatea pot fi într-adevăr marea Noapte sau umbră pe care, ca fundal, 
universul viu se proiectează pe sine, însă nimic nu este născut din nimic; acesta nu poate 
să făptuiască, întrucît nu există. Nu poate face ninic buu, nu poate face nimic rău. El este 
rău în măsura în care este mai rău să nu fii decit să fii.“ (Einerson, Compensaton) 

18 Parmenide, fragmentul 8. Versiunea roinânească a pasajului citat mai jos, Fi/oso fia 
greacă pînă la Platon, ed. cit., |, 2, p. 235. 

19 B. Russell, A History of Western Philosophy, p. 254. 

* Chândogya- Upanişad, VI, 2, 3-A. Versiunea românească, Cele mai vechi Upanișa- 
de, ed. cit., p. 192. 

Ființa primordială și cele trei elemente au fost considerate și divinități. 
„Această zeitate (Fiinţa, după ce a dat naştere focului, apei și pămîntului) a 
chibzuit: «Hai să pătrund eu cu Sinele vieţii individuale (Jive ârman) în cele 
trei zeități (focul, apa, hrana), deosebind nume-și-formă.»''* (Aici „nume-și- 
formă“ desemnează individualitatea tuturor lucrurilor.) Apoi acea Fiinţă a 
spus: „S-o întreiesc pe fiecare din ele (= zeități).* Anaxagora a expus o idee 
similară. El crede că: „,... în toate sînt părți din toate,... dar în unele există și 
Nous.*20 „Celelalte lucruri toate au parte la toate, dar Nous este infinit, suveran, 
și nu este amestecat cu nici un alt lucru, ci este, numai el, izolat în sine.“21 
Pentru Anaxagora, Mintea (Nous) şi elementele sînt însă diferite, pe cîtă vre- 
me pentru Uddâlaka ele sînt aceleași, din punctul de vedere al substanței. 

În ontologia lui Uddălaka, Fiinţa gîndeşte pentru a dezvolta lumea. Se 
spune adesea că și pentru Parmenide Fiinţa și Gîndirea sînt unul și același 
lucru și că tot astfel sînt și gîndirea și obiectul gîndirii: „E tot una a gîndi și 
gîndul că «ceva» este; doar, fără ființa în care e exprimat, nu vei găsi nici- 
odată gîndul. Căci nimic nu este, nici nu va fi afară de ființă, cîtă vreme 
Soarta a constrîns-o să fie întreagă și nemișcată.'22 

În filozofia lui Uddălaka și a celorlalți gînditori upanişadici, nu există an- 
tagonism între „real“ și „nereal“. În această perspectivă strict nondualistă, nu 
există nici o dihotomie; căci Realitatea supremă transcendentă și manifestări- 
le ei în această lume (fie perceptibile, fie verbal-conceptuale) sînt în esență 
una. De aici, potrivit lui Uddâlaka, rezultă că Fiinţa a pătruns apoi în cele trei 
elemente numai cu Sinele vieții individuale, devenind nume-și-formă pentru 
lucrurile din lumea empirică. 

Învățătura lui Uddălaka poate fi explicată după cum urmează: fiecare din- 
tre cele trei elemente (focul, apa, hrana) se combină cu celelalte două. Astfel 
toate corpurile din lume sînt alcătuite din trei elemente. De exemplu, focul 
empiric, adică focul perceput în viața de zi cu zi, este alcătuit din foc, apă și 
hrană, focul fiind însă predominant. Culoarea roșie a focului care arde este 


* Chândogya- Upanisad, VI, 3, 2. Versiunea românească, ibid., și pentru citatul urmă- 
tor. 

20 Anaxagora, fragmentul 11. Versiunea românească, Fi/osofia greacă pînă la Platon, 
ed. cit., I, 2, p. 597, traducere de Constantin Săndulescu. 

21 Ibid., fragm. 12. Versiunea românească, ibid. 

22 Parmenide, fiagimentul 8. Fiinţa este considerată a avea formă sferică și o unicitate 
„Eroasă“ (synekhes, fragmentul 8). Uu asemenea mod de descriere se bazează pe apleca- 
rea grecilor către imaginile fizice (cf. fragm. 13). „De vreme ce «așa cum am spus) există 
un ultim hotar, acesta e împlinit de jur împrejur, asemenea :nassei unei sfere bine rotun- 
jite, în toate părţile ei deopotrivă cumpănită față de mijloc. Căci nu-i îngăduit «ca ființa» 
să fie ici sau colo cu ceva inai mare sau cu ceva mai mică, cîtă vreme nu există nefiinţa, 
care s-o împiedice să ajungă la ceva de aceeași natură, iar ființa nu-i nici ea într-un loc 
mai multă, îutr-altul mai puţină, ci peste tot neatinsă; ca una care, fiind în aceeaşi măsură 
în fiece punct, se găseşte în aceeaşi măsură pretutindeni înăuntrul marginilor ei.** Versiu- 
nea românească a acestui pasaj (din fraganentul 8 al lui Pannenide), precum și a celui citat 
în text, Filosofia greacă pînă lu Platon, ed. cit., |. 2, p. 236. 

culoarea focului, culoarea sa albă este culoarea apei, iar cea neagră este 
culoarea hranei. Astfel, ceea ce noi numim foc dispare, fenomenul „foc“ nu 
este decît o denumire, care atîrnă de vorbire; ceea ce este adevărat (sara) 
sînt cele trei culori. În toate corpurile materiale, începînd cu soarele, luna și 
fulgerul, roșul este culoarea focului, albul este culoarea apei iar culoarea 
închisă este culoarea hranei (pămîntului). Ceea ce noi numim „soare“, „lu- 
nă“, „fulger“ şi așa mai departe nu sînt decît denumiri, care atîrnă de vorbire; 
ceea ce este adevărat sînt cele trei culori.* 

Fiinţa era considerată de Parmenide, dar și de Uddâlaka, drept ceva care 
se întinde în spațiu și nu era socotită „Ființa“ — ca un concept abstract. Ea 
este substratul tuturor lucrurilor. Pentru Parmenide, Fiinţa nu se schimbă, iar 
schimbarea este falsă; pentru Uddâlaka însă, Fiinţa însăși se schimbă, deși 
fazele ei de schimbare sînt inferioare în realitatea lor. Aici ne-am putea referi 
la teoria din alchimia occidentală cu privire la phlogiston. 

Corpul omului constă și e! din trei elemente, la fel ca și corpurile matcria- 
le din lunea exterioară, continuă Uddâlaka.** Hrana, odată mîncată, se des- 
face în trei. Partea sa cea mai groasă devine excremente, partea mijlocie 
devine carnea omului, iar partea cea mai subțire devine gînd. Odată băută, 
apa se desface și ea în trei. Partea sa cea mai groasă devine urină, cea mijlo- 
cie devine sîngc, iar cca mai subțire se face suflu. Focul (de exemplu din ulei, 
unt etc.) se desface și el în trei: partea sa cea mai groasă devine vorbire. Partea 
subțire din lapte, după ce e bătut, se ridică deasupra și se face unt. Tot așa, 
partea subțire din cele trei (hrana, apa, focul), înghițită, se ridică deasupra. 

Parmenide împărtășea și el idei întrucîtva similare. „Aceștia (muritorii) au 
găsit cu cale să numească două forme (dintre care, de una nu era nevoie, — 
aici stă greșeala lor), au despărțit aparența în aspectele-i opuse și i-au dat 
semne de recunoaștere osebite între ele: de-o parte cereasca vilvătaie a focu- 
lui binefăcător, din cale afară de ușor, identic cu sine în toate părțile lui (nu 
însă și cu altul); de cealaltă, — de capul său, ceva tocmai dimpotrivă: noapte 
întunecoasă, deasă și grcoaie la înfăţișare.“23 Anaxagora suținea că fiecare 
lucru este divizibil la infinit și că și cea mai mică porțiune de materie conţine 
ceva din fiecare elcment.?4 Lucrurile par a fi ceea ce conţin ele cel mai mult. 


* Parafrază după Chândogya-Upanisad, VI. 4, 1-4. Versiunea românească, Cele mai 
vechi Upanişade, ed. cil., pp. 192-193. 

** Ummnează o parafrază după Chândogya-Upanis ad, VI, 5 şi VI, 6. Versiunea româ- 
nească, ibi., p. 193. , 

23 Parmenide, fra gmentul 8. (Versiunea românească, Filosofia greacă pînă la Platon, 
ed. cit. I, 2, p. 237.) Cf. Mund.-Up., VI, 34, 3, yac cittas tanmayo bhavati, Sf. Augustin, 
Couf.. XIII, 11. esse. nosse, velle — in his tribus — et una vita er una mens et una essen- 
lia. 

24 Anaxagora stăruia în părerea că există nenumărate elemente diferite ca fonnă. cu- 
loare și gust. El susținea că acestea există în întregul univers într-o stare foarte binc defini- 
tă. Reunirea sau compunerea lor reprezintă apariţia lucrurilor individuale, iar separarea 
lor. dispariţia acestora. (Windelband, JJistory. tr. engl., p. 41) 

Astfel, de exemplu, fiecare lucru conține foc, dar noi îl numim „foc“ numai 
dacă acest element domină.25 

Royce comentează cosmogonia lui Uddălaka astfel: „Instruirea discipolu- 
lui începe cu afirmarea perspectivei generale moniste despre Fiinţă: filozoful 
utilizează apoi argumente parțial identice cu cele ale școlii eleate și ilustrează 
unitatea prin diferite observaţii asupra naturii, după aceea însă, chiar la mijlo- 
cul expunerii a ceea ce pare a fi o simplă doctrină realistă, brusc și cu o trans- 
formare de o dramatică rapiditate, Uddălaka identifică principiul lumii cu 
sufletul cel mai lăuntric al discipolului însuși, în măsura în care acesta este 
ştiutor cu privire la Unitate.“26 

„Începutul argumentației, repet, pare întrucâtva realist. Lumea, spune 
Uddâlaka, este, și este una. Discipolul trebuie să remarce faptul și să şi-l facă 
singur înțeles prin frecvente ilustrări empirice luate din natura exterioară. 
Apoi trebuie să observe că și el, în măsura în care are el însuși realitate, este 
din chiar această pricină unu cu principiul lumii. Învățătura lui Uddălaka 
pare, în acest stadiu, a fi în continuare un realism, numai că un realism care a 
devenit reflexiv, recunoscîndu-l și pe cel care observă realitatea drept o per- 
soană reală și ca atare afirmînd despre el, în calitate de cunoscător, orice se 
afirmă despre Fiinţa pe care el o cunoaște.“27 „Dar deodată, chiar pe cînd 
vorbeşti, îți dai seama că, prin chiar această identificare a esenței cunoscă- 
torului și a obiectului cunoscut, cea mai lăuntrică realitate a lumii a ajuns ea 
însăși să se transforme. Ea nu mai este o lume independentă de cunoaştere. 
De fapt nici nu ai privit-o vreodată ca pe o lume exterioară. Ea nu are Fiinţă 
independentă, este o lume aidoma cunoscătorului, este o viziune a sufletului 
său. Viaţa ei este viața lui. Ea există în măsura în care el o creează. Orice este 
el în calitate de cunoscător — aceasta este lumea lui.'?4 

Uddâlaka continuă: „Dar chiar și suflul, care este atît de însemnat ca prin- 
cipiu al vieţii, nu este adevăratul Sine al omului. Adevăratul Sine al omulu: 
este âtman, care nu este alta decît Fiinţa (sat) ca principiu primordial. Cînd 
omul făptuiește în starea de trezie, e despărţit de adevăratul Sine. Dar cînd 
doarme adînc, se contopește cu realitatea: este propriul său Sine (svamapi- 
tah).29 

Dintre cele trei ingrediente ale corpului uman, rădăcina hranei este apa, 
rădăcina apei este focul, iar rădăcina focului este Fiinţa. Toate făpturile își au 
rădăcina în Fiinţă, sălașul în Fiinţă, temeiul în Fiinţă. Fiinţa este principiul 


25 B. Russell, op. cit., p. 62. Cf. Anaxagora, fragmentele 6, 11. 

26 Royce, The World and the Individual, |, pp. 159-160. 

21 Ibid., 1, p. 160. 

2% Jbid, |, p. 160. 

29 Chând.-Up., VI, 8, 1. Și în Grecia s-a folosit argumnentaţia pe bază de etimologie. 
Un gînditor cosmologic mai vechi, Pherekydes din Syros, se folosea de etimologie ca 
argunent, sau mai degrabă ca de o adăugire amuzantă, asociativă, la wm mit. Zeller, op. 
cit., tr. engl. I, p. 90, n. 3. 

fundamental al existenței noastre omenești.30 Deși nu putem percepe Fiinţa 
ca pe ceva concret, ea se află latent la temelia existenței sau a personalității 
noastre, ca un „ce“ nevăzut. 

Aşa cun am menţionat deja, potrivit metafizicii lui Uddălaka principiul 
ultim al universului este „Fiinţa“, văzută ca adevăratul principiu spiritual. 
Din acea Fiinţă iese focul, din foc, apa, din apă, hrana. Focul, apa şi hrana 
(pămîntul), ca fenomene pe care le percepem zi de zi, s-au ivit din amestecul 
acestor trei elemente. În disoluția lumii fenomenale în principiul ultim, totul 
se întoarce din nou la Fiinţă, în ordine inversă. Această ordine a creşterii și 
disoluției coincide cu „calea care urcă și coboară“ a lui Heraclit. Heraclit 
considera că principiul fundamental este focul și afirma, potrivit lui Diogenes 
Laertios, că: „,... totul se risipește în el din nou și toate rezultă din transfor- 
mările focului.“* Procesul acesta a fost descris astfel: (1) Calea care coboară, 
prin care focul devine totul: focul devine mai întîi apă, iar apa devine pămînt; 
şi (2) calea care urcă, prin care totul devine foc: pămîntul devine mai întîi 
apă, iar apa devine foc. Ordinea coincide la ambii filozofi: Uddălaka a făcut 
însă o distincţie clară între focul fenomenal pe care oamenii îl experimentea- 
ză în fiecare zi și elementul fundamental, pe cîtă vreme Heraclit nu se expri- 
mă limpede în această privință. Diferenţa importantă între cei doi constă în 
faptul că gînditorul upanişadic concepea Fiinţa dincolo de foc, pe cîtă vreme 
Heraclit vedea focul însuși ca principiu ultim.3! 

În forma unui dialog, Uddălaka elucidează relaţia dintre Multitudine şi 
Unu folosindu-se de metafore. EI îl învaţă pe fiul său: Cînd ne uităm la apa 
în care s-a dizolvat sare, nu vedem sarea, dar cînd sorbim din apă, simțim fă- 
ră îndoială gustul sării. „De bună seamă... tu nu zăreşti Fiinţa de aici, și to- 
tuși este chiar aici.“ „Lamura aceasta e cea în care Totul îşi are firea, este 
Realul, este Sinele (aman). Tu ești acesta.“32 Aici „tu“ desemnează sinele 
empiric, individual, care tinde adesea să fie egoist, iar „acesta“ se referă la 
Sinele un:versa].33 

O altă comparaţie: Cînd despici o smochină iar apoi despici și semințele 
dinăuntru, nu mai găsești nimic. „,... laura aceasta pe care nu o zărești este 
lamura din care se înalță atît de mare smochinul. Să crezi, dragul meu! 
Lamura aceasta e cea în care Totul își are firea, este Realul, este Sinele (ar- 
man). Tu eşti acesta.“* Deşi nu putem zări nimic înăuntrul semințelor, este 


30 Chând.-Up., VI, 8, 6. Versiunea românească a pasajului parafiazat, Cele mai vechi 
Upanişade, ed. cit., p. 195. 

31 Cf. Hajime Nakamura, 7he Kinetio Existence of an Individual in Philosophy East 
and West, vol. 1, nr. 2, iulie 1951, publicat de University of Hawaii Press, p. 37. 

32 Chând.-Up., VI, 13, 2-3. Versiunea românească, Cele ma vechi Upanişade, ed. cit., 
pp. 197-198. 

33 Emerson acceptă doctrina „Tu ești acesta.“ El scrie: „Fericită e ziua în care tînărul 
află că Înăuntm şi Deasupra sînt sinonime“ Emerson, Journals, III, 399, citat de 
A. Christy, The Orient in American Transcendentalis m, p. 17. 

* Chândogya- Upanişad, VI, 12, 2-3. Versiunea românească, Cele mai vechi Upani- 
şade, ed. cit., p. 197. 

totuși sigur că arborii cresc din aceste semințe minuscule. La fel, deși nu pu- 
tem percepe direct Sinele fundamental, este sigur că el se află ascuns în stră- 
fundul existenţei noastre. 

H. Zimmer34 comentează aceste comparații: „Învățătura înțeleptului Aru- 
ni către fiul său demonstra prin analogie că principiul suprem transcende sfe- 
ra «numelor și forinelor» (nâma-riipa), fiind totuşi atotpătrunzător, ca sarea. 
Brahman e la fel de subtil ca simburele sîmburelui din fruct; el e inerent în 
toate fiinţele, ca potenţialitatea vieţii lor în desfășurare.“ 

Un alt pasajs5 exprimă aceeași doctrină astfel: „... cel care-și dă seama 
astfel: «Eu sînt brahman» (aham brahma amsi), acela devine Totul şi nici 
măcar zeii nu pot să-l împiedice, căci el este Sinele (ârman) lor.“ Cele două 
afirmații — „Tu ești acesta“ și „Eu sînt brahman“ — au fost privite în India 
drept cele două „mari formule“ (mahâvăkya) care reprezintă înțelesul central 
al gîndirii upanișadice. 

În cazul lui Uddălaka a rămas nerezolvată o problemă însemnată. Royce 
comentează: „Relaţiile trupului şi sufletului cu universul au fost ilustrate, iar 
înțelesul creșterii și pieirii în natură a fost pus în relație cu doctrina Unului 
absolut; totuși teoria nu a clarificat felul în care Unul ar fi putut proclama 
către sine: «Eu voi fi Mulţi».'26 Problema a fost dezbătută ulterior de filo- 
zofii Vedântei. 

Potrivit lui Uddâlaka, Sinele este nemuritor. ,,... cel din care s-a dus viaţa 
moare, de bună seamă; viaţa [însă] nu moare.“* Viaţa nu este altceva decit 
Sinele, Realitatea care nu moare niciodată. (Parmenide? a spus: „Cum ar pu- 
tea, într-adevăr, să piară Fiinţa, cum ar putea să se nască?) „[Cînd un om 
moare),... glasul său pătrunde în gînd, gîndul în suflu, suflul în văpaie și vă- 
paia în zeitatea supremă, [şi] atunci el nu... mai recunoaște.“38 

Aici mintea — „gîndul“ — și Sinele sînt diferenţiate cu claritate. Pitagora 
şi filozofii hinduși fac în general distincţia între organul senzitiv, material 
(manas) și sufletul rațional, conștient și viu (jiva âman) — thymos şi phren 
la Pitagora — unul pierind odată cu trupul, celălalt fiind nemuritor.39 

Uddălaka continuă: În timpul somnului adînc și la moarte, toate făpturile 
pătrund în Fiinţă; ele ajung la unitate și nu-şi dau seama că pătrund în Fiinţă. 
Este ca atunci cînd albinele fac miere culegînd sevele de la fel de fel de co- 


34 Philosophies of India, p. 337. Versiunea românească, Filozofiile Indiei, Editura 
Humanitas, București, 1997, p. 229, traducere de Sorin Mărculescu. 

35 Brhad.-Up., |, 4, 10. Versiunea românească, Cele mai vechi Upanisade, ed. cit, 
p. 39. 

35 Royce, op. cit., l. p. 162. 

* Chândogya-Upanişad, VI. 8, 3. Versiunea roinânească, Cele mai vechi Upanisade, 
ed. cit., p. 197. 

31 Pannenide, fragmentul 8. În versiunea roinânească (£iloso fia greacă pînă la Pla- 
ton, ed. cit. 1, 2, p. 236), în loc de „Fiinţă“ apare „ceva care este.“ 

33 Chând.-Up., VI, 15, 2. Cf. VIII, 6. Versiunea românească, Cele mai vechi Upanisa- 
de, ed. cit., p. 198. 

39 Richard Garbe, The Philosophy of Ancient India, p. 32. 

paci și aduc sucul la o singură formă, fără să poată să cunoască deosebirea și 
să spună: „Asta e seva de la acest copac“, „Aceea e seva acelui copac“. 

La trezire sau la naștere, toate făpturile ies la iveală din Fiinţă, dar nu-și 
dau seama că vin din ea. Acest lucru este explicatprintr-o interesantă compa- 
rație: toate aceste făpturi vin din Fiinţă și se întorc în ea, însă nu cunosc acest 
proces, care se petrece precum curgerea apei. Rîurile curg, cele de la răsărit 
(precum Gangele) spre soare-răsare, cele de la apus (precum Indusul) spre 
soare-apune. Apa nu face decît să meargă din ocean înapoi în ocean: norii 
ridică la cer apa din ocean și o trimit înapoi în ocean sub formă de ploaie. 
Rîurile devin oceanul însuși, iar în ocean ele nu ştiu şi nu spun că: „Eu sînt 
acest rîu“, „Eu sînt acel rîu“. Toate făpturile repetă acest proces. „Orice sînt 
ele aici — tigru, leu, lup, mistreţ, gîză, fluture, tăun sau ţințar — ființează 
mai departe ca atare.“40 

Este limpede că înclinația metafizică a gînditorilor upanişadici către Uni- 
tate este foarte similară cu cea a eleaţilor. „Devenirea“ sau „dezvoltarea“, ca- 
re se aflaseră în centrul gîndirii filozofice încă din perioada cosmogoniilor, 
au ajuns să fie socotite îndoielnice. Principiul ultim a fost în mod decisiv 
evaluat ca aflindu-se mult mai sus decît produsele sale“! și a fost privit ca 
Realitate, în sens metafizic. 

Xenofan împărtășește ideea că Zeul și Universul sînt Unu, etern și ne- 
schimbător. Parmenide susține că realitatea însăși se datorează numai acestei 
ființe universale — necreată, care nu poate fi distrusă, omniprezentă — și că 
orice există în multiplicitate și este supus prefacerii nu este real; și, mai 
departe, că gîndirea și ființa sînt identice. Fiecare din aceste doctrine are tră- 
sături comune cu principalele idei din Upanișade“? și din unele dintre siste- 
mele Vedântei ulterioare. Asemănarea a fost remarcată de al-Biruni, care a 
trecut în revistă faptele cu obiectivitate, independent față de ambele părți. 
Descriind gîndirea hindusă, savantul musulman medieval a subliniat că unele 
trăsături ale gîndirii hinduse (probabil upanişadice) se pot remarca și în filo- 
zofia greacă. La fel ca indianul, „,... grecul gîndește că lumea existentă este 
numai un lucru; că Prima Cauză apare în lume în diverse forme, că puterea 
Primei Cauze este inerentă în părțile lumii aflate în situații diferite, ceea ce 
duce la o anumită deosebire între lucruri, dincolo de unitatea lor originară."%3 


4% Chând.-Up., VI, 9, 3. Versiunea românească, Cele mai vechi Upanisade, ed. cit., 
p. 196, şi pentru pasajele parafrazate nai sus (Chândogya-Upanisad, VI, 9, 1-2, VI, 10, 1). 

41 Alexandru cel Mare a fost odată întrebat: „De ce arăţi 'mai mult respect și mai mare 
venerație învățătorului tău decît tatălui tău?“ Ela răspuns: „De la învățătorul meu dobîn- 
desc viaţa veșnică, iar de la tatăl meu o existenţă pieritoare. Mai mult, tatăl meu m-a adus 
din cer jos pe pămînt, însă Aristotel m-a ridicat de pe pămînt la cer,“ History of the Early 
Kings of Persia, de Mir Khwand, tr. engl. de David Shea, 1832, p. 423, text citat de 
S. Radhakrishnan, The Principal Upanişads, p. 464. 

42 Chând.-Up., VI, l4. 

43 Alberuni 's India, p. 34. 

Așa cum am menționat mai sus, există multe similitudini între Uddălaka 
şi eleați, dar există și diferențe însemnate. Parmenide credea că omul nu tre- 
buie să se lase înșelat de simţuri, ci trebuie să se bizuie pe rațiune. „(Trebuie) 
să judeci cu ajutorul Raţiunii (Logos-ului) mult contestata dovadă pe care ţi-o 
înfățișez.**44 Din contră, gînditorul indian își îndeamnă discipolii să priceapă 
absolutul prin intuiție. 

Royce comentează şi el această problemă: „O doctrină eleată ar rămîne în 
acest punct bine strunită, sugerînd vag poate, așa cum a făcut Parmenide, că 
Ființa și gîndirea sînt într-un fel una, dar neajungînd nicăieri de la această 
sugestie și înțelegînd-o fără îndoială, așa cum a făcut și Parmenide, ca o afir- 
maţie cum că gîndirea cunoaște Fiinţele chiar dacă Fiinţa este independentă 
de gîndire. Hindusul merge însă mai departe. Exact în acest punct, el se în- 
toarce de la lume direct la discipolul său. Acest mister, spune el, acest carac- 
ter de Unu al Fiinţei, de bună seamă și tu îl împărtășești. În oricare sens 
lunea este reală, și tu ești real. Dacă lumea nu este decît o Fiinţă, Una, atunci 
şi tu, în măsura în care ești real, ești identic cu aceea, Una.“4%5 

„Și totuşi misterul naturii Fiinţei, Una, nu a fost clarificat încă. Uddalaka 
vrea însă ca învățătura sa să fie înțeleasă, începînd de aici, într-un sens destul 
de diferit. Varietatea este iluzorie. Dar a cui este această iluzie? Fiinţa, Una, 
există. Dar cum? Ca Fiinţă cunoscută și de aseinenea ca Una cu cunoscătorul. 
Însăşi reflecţia că această cunoaştere e reală — acea reflecţie pe care realis- 
mul găsește că este atît de greu să o facă — este cea care oferă rezolvarea. “46 

„Realitatea nu poate fi independentă. Viaţa ei este viața Cunoscătorului, 
şi numai a lui. Multiplicitatea ei este iluzia lui, și numai a lui. Discipolul a 
fost învățat simboluri de către natură. Ele trebuiau, într-un fel, să medieze 
înțelegerea mai înaltă. Totuși, interpretarea lor era ea însăși intuitivă și din 
această pricină nemediată, întrucît numai intuiţia nemediată a fost de la înce- 
put cu-adevărat prezentă. A existat și există numai Cunoscătorul. Discipolul 
a fost Cunoscătorul. El este cel care se hotărise orbește: «Haide să devin 
mulți». Acum, cu intuiţia finală, va sesiza faptul imediat că el nu este, și nu a 
fost din veci, nimic altceva decît Unul.*“47 


4. ORIGINEA FIINȚELOR 


În Upanişadele mai tîrzii, Absolutului i s-a dat o interpretare întrucâtva 
diferită. Una dintre Upanișade! îl definește pe brahman astfel: „Acela din 


+4 Parmenide, fragmentul 7. În versiunea românească (Filosofia greacă pînă la Pla- 
ton, ed. cit., |, 2, p. 235), pasajul citat este echivalat după cum urmează: ,,... ci judecă cu 
mintea încîlcită pricina de care ţi-am vorbit.“ 

45 Royce, op. cit., , p. 163. 

46 Ibid., pp. 163-164. 

47 Ibid,, p. 164. 

1 Definiţia care apare în 7auz.-Up., [Il 1, stă la baza conceptului de brahman la ve- 

dântinii de mai târziu. 


AMURGUL ZEILOR 117 


care aceste ființe se nasc, acela prin care, odată născute, trăiesc, acela în care 
intră la moarte — încearcă să-l cunoşti pe Acela. Acela este brahman.“ Brah- 
man este pîntecul din care se ivesc toate ființele vii şi părea foarte firesc să se 
presupună că ele se întorc, la moarte, tot în brahman. Vedem aici formulată 
doctrina lui brahman ca fiind cel care distruge făpturile individuale. Așa cum 
a spus Anaximandru: „De acolo de unde se produce nașterea lucrurilor, tot de 
acolo le vine şi pieirea, potrivit cu necesitatea“? 

Definiţia dată de Aristotel elementului „stoikheion*? este oarecum asemă- 
nătoare, iar cea pe care o propuneau, după spusele Stagiritului, filozofii natu- 
rii este aproape aceeași ca definiția dată brakman-ului în Taitziriya Upani- 
şad, III, |. În Metafizica se spune: „Dintre toţi care s-au ocupat mai întîi de 
filosofie, cei mai mulți au fost încredințaţi că principiile tuturor lucrurilor se 
află în cauze materiale. De unde există toate și de unde provin mai întîi și în 
ce sfîrşit își găsesc pieirea — în vreme ce substanța persistă în ciuda schim- 
bărilor suferite — aceasta, spun ei, este elementul și totodată principiul lu- 
crurilor. De aceea consideră că nimic nu se naște «din nimic», nici nu 
piere...“ Conceptul chinez dao trebuie şi el luat în considerare în acest con- 
text: 


Dao este ascuns și fără de nume 
Și totuși 

Numai Dao sprijină toate lucrurile 
și le aduce la împlinire.4 


Căci Calea este un lucru 

de neatins, de nemăsurat, 

și totuși latente în ea sînt formele.* 

Ea este „Mama tuturor lucrurilor din Subceresc.“*5 


Într-o. perioadă mai tîrzie, pornind de la Svetasvatara-Upani şad și după 
aceea, s-a dezvoltat ideea producerii și distrugerii periodice a universuiui de 
către brahman. Există şi aici un echivalent occidental. Învățătura lui Heraclit, 
potrivit căreia toate lucrurile se alcătuiesc din foc (hodos kato) şi în foc se 
risipesc (hodos ano), desemna inițial un proces dublu, legat peste tot în uni- 
vers de apariţia și de dispariţia făpturilor individuale. Teoria a fost însă gene- 
ralizată, poate chiar de Heraclit sau de urmașii lui, stoicii, ajungîndu-se la 
doctrina disoluţiei periodice a universului în foc (ekpyrosis) şi a reconstruc- 
ției din această stare (diakosmesis). Cunoaștem prea puţin motivele care ar fi 


2 Anaximandru, fragmentul 1. Versiunea românească. Filosofia greacă pînă la Pla- 
ton, ed. cit, |, l,p.181. 

3 Metafizica, ], 3, 983b 8. Versiunea românească a pasajului citat mai jos, Filosofia 
greacă pînă la Platon, ed. cit., |, |. p. 157. traducere de M. Marinescu-Himu. 

4 Dao De Jing, 41. aducere de A. Waley. The Way and I/s Power, op. cil.. p. 193. 

* Dao De Jing, 21, traducere de A. Waley, op. cit.. p. 170. 

5 Dao De Jing, 25, traducere de A. Waley. op. cir., p. 174. 

putut duce la această generalizare în filozofia greacă. „În India faptul a venit 
în mare măsură în sprijinul doctrinei recompensei, care însă, așa cum am 
arătat, putea fi conciliată cu doctrina unei creații numai dacă unicei creații 
propovăduite în Upanişade 1 se substituia un proces care se reia la nesfirșit, o 
re-creare a universului, care se petrece după fiecare disoluţie și care este de- 
terminată de acţiunile sufletelor.'“6 


5. STRUCTURILE EXISTENŢEI UMANE 


În Upanişadele mai tîrzii regăsim şi încercarea de a vedea existența indi- 
viduală într-o manieră întrucîtva mai detaliată: se investighează structura 
„etajată“ sau „stratificată“ a existenței umane. Taitfiriya-Upanişad (II, 2-5) 
presupune existenţa a cinci man (sau purușa), prin separarea ârman-ului in- 
termediar, individual, în cinci principii: 1) sinele constînd din hrană, 2) sinele 
constînd din suflu vital, 3) sinele constînd din minte, 4) sinele constînd din 
cunoaștere și 5) sinele constind din fericire. Ultimul este adevăratul sine, la 
care se poate ajunge prin meditaţie. „Fericire“ reprezintă traducerea cuvintu- 
lui sanscrit ânanda!l, care înseamnă uneori „plăcere sexuală“. Sf. Ieronim? a 
folosit şi el, în tradiţia creștină, un fel de abordare mistică erotică. Sînt bine- 
cunoscute și opiniile lui Plotin în acest context. „Plotin afirmă că în suflet 
este inclus principiul unității, al intelectului pur, al puterii vitale și al materiei 
înseși. Sufletele care sînt cufundate în material sînt ademenite de senzorial și 
se lasă stăpînite de dorinţă. În încercarea lor de a se desprinde întrutotul de fiin- 
țarea adevărată şi de a-și dobîndi independenţa, ele cad într-o existență ireală.3 

Augustin a propus și el o structură cvintuplă: „În acest mod, treptat, m-am 
urcat de la corpuri (anna) la sufletul care simte prin simţurile trupului (pră- 
na) şi de aici la forța lui lăuntrică căreia simţurile trupului îi... arată pînă 
unde pot înţelege animalele prin propria inteligență (manas), iar de aici iarăși 
la puterea de a gîndi la care este adus spre a fi judecat ceea ce se percepe prin 
simțurile corpului (vijiiana). Această putere, descoperindu-se pe sine în mine, 
care sînt supus schimbării, s-a ridicat ca să se înțeleagă pe sine și a scos cu- 
getul din obișnuință, eliberîndu-se de mulțimea închipuirilor, care se contra- 
zic, pentru ca să afle de ce lumină era scăldată atunci cînd, fără nici o îndoia- 


6 Deussen, The Philosophy of the Upanishads, pp. 225-226. Richard Garbe, The Phi- 
losophy of Ancient India, p. 32. 

1 Explicaţia lui Deussen este următoarea: „Brahman nu este ânandin, fericit, «posesor 
de fericire», ci ânanda, fericirea însăşi. Identificarea dintre brahman şi ânanda se reali- 
zează prin intennediul ideii că, pe de-o parte, somnul adînc și fără vise, distrugînd con- 
trastul existent între subiect și obiect, este o uniune temporară cu brahman şi că, pe de altă 
parte, de vreme ce orice suferință este atunci în întregime înlăturată, aceeași stare este de- 
scrisă ca o fericire care nu mai poate fi în nici un fel sporită.“ The Philosophy of the Upa- 
nishads, p. 141. 

2 B. Russell, A History of Western Philosophy, p. 342. 

3 Radhakrishnan, Eastern Religions, p. 211. 

lă, strigă că nesclimbătorul trebuie pus înaintea schimbătorului, pentru ca să 
cunoască însuşi neschiinbătorul,... și a ajuns la Acela ce este (ânanda) în lu- 
mina unei priviri fulgerătoare.“+ Augustin descrie cea mai înaltă stare ca una 
de bucurie: „Cea mai măreață stare spirituală a sufletului constă din vederea 
şi contemplarea adevărului, căci în acestea se află bucuriile, în acestea desă- 
vîrşita bucurie a celui mai mare și mai adevărat bine și tot în acestea — un 
suflu de seninătate și veşnicie.“5 

În această privință ne putem reaminti şi comparaţia făcută de Platon între no- 
țiunea de suflet și conducătorul unui car tras de doi cai (anticipînd divizarea în 
intelect, voință conștientă și voinţă inconștientă). Această comparaţie, cu ușoare 
diferențe, apare și în Upanișadele tirzii, de exemplu în Kârha-Upanişad, |, 3, 3.6 


6. SUBIECTUL ABSOLUT 


Caracterul cognitiv al adevăratului Sine este prezentat explicit de Yajâa- 
valkya în frumoasa conversaţie! cu soția sa, Maitreyi. În opinia filozofului, 
Sinele este una cu universul și totul există numai în măsura în care există 
Sinele cognitiv. Cînd Yâjfiavalkya a vrut să se retragă în pădure, Maitreyi, 
soţia lui, i-a pus o întrebare: „De-ar fi al meu, fericitule, întreg pămîntul plin 
de averi, oare pot fi nemuritoare prin aceasta?“ „Nu — a răspuns Yăjâaval- 
kya —, ca viața celor îndestulaţi, așa ar fi și viaţa ta. Dar speranță de nemuri- 
re prin avere nu există.“* Şi tot el explică în continuare: tot ceea ce noi ex- 
perimentăm nu este decit Sinele (ârnan). Sinele este denumit „Marea Fiinţă“. 
Totul iese din răsuflarea acestui Sine, la fel cum fumul se răspîndește de la 
sine din focul aprins cu vreascuri umede. 

Într-un fel asemănător, Heraclit afirmă: „Divinitatea este zi şi noapte, 
iarnă-vară, război-pace, săturare-foame... dar își schimbă înfățișarea întoc- 
mai «ca focul» cure, alimentat fiind cu mirodenii, este numit de fiecare dată 
după parfumul fiecăreia.“2 

Potrivit lui Yajâavalkya și altor filozofi, Sinele universal sau spiritul tutu- 
ror, care este âman-brahman, la fel ca şi Zeul lui Xenofan, poate fi socotit 
causa materialis (stoikheion, upădăna-kărana) a lumii empirice. 


4 Mărturisiri, VII, 23, citat din S. Radhakrishnan, The Principal Upanisaas, 
pp. 557-558. Versiunea româncască — în care am intervenit în unele locuri pentru a păs- 
tra apropierile de tennenii sanscriți utilizați de H. Nakainura — Fericitul Augustin, Con- 
fessiones (Mărturisiri), Editura Institutului Biblic şi de Misiune al Bisericii Ortodoxe 
Române, București, 1994, p. 222, traducere de Nicolae Barbu. » 

5 Dum Cuthbert Butler, Western Mysticisrm, p. 59. 

6 Deussen, E/lements, p. 207, Phaidros, 253c sq. 

! Brhad.-Up., II, 4: IV. $. 

* Brhadăranyaka-Upanisad, II, 4, 2. Versiunea românească, Cele mai vechi 
Upanişade, ed. cit. p. 50. 

2 Heraclit, fragmentul 67. Versiunea românească, Filosofia greacă pînă la Platon, ed. 
cit., 1, 2, p. 359. 


120 O ISTORIE COMPARATĂ A IDEILOR 


O asemenea doctrină fusese împărtășită și de alți gînditori upanișadici îna- 
inte de Yajfiavalkya, însă ea nu trecuse dincolo de această etapă. Yăjfiavalkya 
merge mai departe și face afirmaţii remarcabile. El îi spune soţiei sale: „Într-a- 
devăr, nu din iubire pentru soţ este drag soțul, ci din iubire pentru Sine este 
drag soțul. Într-adevăr, nu din iubire pentru soţie este dragă soția, ci din iubi- 
re pentru Sine este dragă soția.“* Filozoful continuă, afirmînd că fiii, bogăţia, 
vitele etc., brahmanii, războinicii, lumile, zeii, Vedele, toate făpturile şi orice 
alt lucru nu din iubire pentru ele însele sînt dragi, ci din iubire pentru Sine. 

Întregul fiagment este celebru în India, dar sensul său adevărat este întru- 
cîtva obscur, iar textul pare straniu. Mulţi învăţaţi din vremuri mai tîrzii au 
dezbătut adevăratul înțeles al acestui pasaj, dar este sigur că aici Sinele nu 
desemnează eul omului, ci un principiu fundamental care stă la temelia exis- 
tenței umane. Cînd pricepi pe dinlăuntru esența interioară unică a tuturor lu- 
crurilor, diferitele măști pe care le poartă aceasta devin transparente. Înţele- 
gerea, compasiunea, dragostea — toate se bazează pe identitatea intrinsecă 
dintre Cunoscător și Cel Cunoscut. Ura apare numai din iluzia diversităţii. 
Dacă o asemenea iluzie dispare, va apărea cu siguranță dragostea. Dragostea 
dintre doi oameni nu este o iubire pentru celălalt ca atare, ci o iubire pentru 
Sinele spiritual imanent. 

Ce indicau oare gînditorii upanișadici atunci cînd accentuau importanța 
cunoașterii Sinelui? Sinele nu este un obiect al cunoașterii, în sensul în care 
sînt obiectele exterioare în general. El este „cunoaștere pură“. Nu are nici în- 
lăuntru, nici în afară, la fel cum o masă de sare nu are nici interior, nici exte- 
rior, fiind întrutotul o masă de gust. Ca atare, Sinele nu poate fi redus la un 
concept pozitiv, ceea ce nu înseamnă însă că el este pur și simplu Nimic. 
Sinele este subiectul cunoașterii, este acela în virtutea căruia omul se poate 
cunoaște pe sine. „Este nepieritor, căci nu este de nimic ataşat, căci nu se ata- 
şează; neîncătuşat, el nu suferă, el nu dă greș.“ 

Y ajfiavalkya duce lucrurile chiar și mai departe. El susține că trupul nos- 
tru este alcătuit din elemente și că atunci cînd acestea se separă, trupul dispa- 
re și noi ne pierdem conștiința. „Ivindu-se din elementele acestea, cu ele pie- 

„re dimpreună. După moarte nu există conștiință.““** Poziţia lui pare a fi aici 
similară cu cea a stoicilor, care stăruiau în părerea că sufletul piere odată cu 
trupul. O excepție este Poseidonios, care susținea că sufletul continuă să tră- 
iască în aer unde, în majoritatea cazurilor, rămîne neschimbat pînă la viitoa- 
rea conflagraţie.+ 


* Brhadăranyaka- Upanişad, Il, 4, 5; IV, 5, 6. Versiunea românească, Cele mai vechi 
Upanişade, ed. cit., pp. 51, 87. 
3 P. Deussen, ie Philosophy ofIhe Upanishads, pp. 225-226. 
** Brhadăranyaka-Upanișad, Il, 4, 12; IV, 5, 13. Versiunea românească, Cele mai 
vechi Upanişade, ed. cit., pp. 52, 89. 
4 B. Russell, A History of Western Philosophy, p. 258. 

Auzind spusa lui Yâjfiavalkya, soția lui se miră foarte tare. „M-ai adus în cul- 
mea uluirii, fericitule! Pe acesta eu nu-l înțeleg.“ El răspunde: „Eu nu spun, 
vezi bine, nimic uluitor. Nepieritor este Sinele, cu însușirea de a nu fi stipit.“* 

Soţia lui Yâjăavalkya mai spune: „M-ai uluit, fericitule, [spunînd] că du- 
pă moarte nu există conştiință.“** Ca răspuns, Yâjfiavalkya nu poate decît să 
dea, ca reductio ad absurdum a fiecărei obiecţii, argumentul că „orice dua- 
lism care presupune realitatea obiectelor în afara Cunoscătorului este iluzo- 
riu, iar conștiința noastră obișnuită implică exact un asemenea dualism.“5 

Individualitatea dispare prin eliberare.5 Conştiinţa îşi pierde înțelesul 
„cînd totul a devenit una cu Sinele“?: „activ El Însuși atunci cînd nu-și exer- 
cită inteligența.“s 

„Cînd pare că există dualitate, atunci unul îl vede pe celălalt, unul îl 
miroase pe celălalt, unul îl gustă pe celălalt, unul îi vorbește celuilalt, unul îl 
aude pe celălalt, unul se gîndeşte la celălalt, unul îl pipăie pe celălalt, unul îl 
cunoaște pe celălalt. Dar cînd totul a devenit una cu Sinele său, atunci cu ce 
şi pe cine să vadă, cu ce şi pc cine să miroasă, cu ce și pe cine să guste, cu ce 
şi cui să vorbească, cu ce și pe cine să audă, cu ce și la cine să se gîndească, 
cu ce și pe cine să pipăie, cu ce şi pe cine să cunoască? Cu ce să-l cunoască 
pe cel cu care cunoaște totul?“9 

Yâjfiavalkya arată cum, atunci cînd dualitatea pe care se bizuie conștiința 
dispare, conştiinţa însăși trebuie să-și înceteze funcționarea. Principiul funda- 
mental nu piere însă. În viața noastră obișnuită, există opoziţia dualistă dintre 
subiect și obiect. Subiectul cunoașterii percepe diferite obiecte. Dar atunci 
cînd omul devine conștient de Sine și toate devin Sinele său, atunci nu mai 
percepe nici un obiect, adică totul se unește cu Sinele. Această stare este 
aceea a subiectului pur lipsit de orice obiect (cf. Noesis noeseos). 

Royce comentează acest dialog: „Înțeleptul Yăjăavalkya o învață mai întii 
pe soţia sa, Maitreyi, că nimic din univers nu este nici real, nici de dorit, cu 
excepţia Sinelui absolut. Însă acest Sine, continuă el, se află inconștient în 
nemurirea lui. Căci orice conștiință presupune idei parțial neîmplinite despre 
un Dincolo şi include dorinţe care caută altceva decît ceea ce este acum întru 
totul prezent. În Sinele adevărat totul este însă atins şi ca atare totul este 
Unul; nu există Dincolo, nu există Altul. Nu există deci, în Sinele adevărat, 
nici o idee și nici o dorinţă, întrucît el este împlinirea ultimă a tot ceea ce au 
căutat ideile și dorințele omului“. 10 ,,... Toate satisfacţiile noastre relative iau 
forma ideilor finite. Absolutul trebuie să fie așadar inefabil, indescriptibil și 


* Brhadăranyaka-Upanișad, IV, 5, 14. Versiunea românească, Cele mai vechi Upa- 
nisade, ed. cit. p. 89. i 

** Brhadăranyaka-Upanişad, IL, 4, 13. Versiunea românească, ibid.. p. 52. 

5 Royce, op. cit, ], p. 170. 

5 Brhad.-Up., IV, 4. 

? Brhad.-Ubp., LI, 4, 14. 

S$ Plotin, Erneade, IV, 4, 2. 

9 Brhad.-Up,, IN, $, 15. Versiunea românească, Cele mai vechi Upamușade, ed. cit., p. 89. 
10 Royce, op. cif., Î, pp. 169-170. 

totuși nu în afara cercului în care sintem noi în prezent conștienţi.“!! „El nu 
este altceva decît ce sîntem noi; conştiinţa îl conţine tocmai în măsura în care 
conștiința este cunoaștere. Și totuşi, cînd vorbim de absolut, cuvintele noastre 
trebuie să se reducă la: «neti nezi» — «nu, nu». Astfel înțeleptul Yăjâavalkya 
însuși, și nu numai o dată în aceste legende, ne spune: pentru noi este ca și 
cum Absolutul, în caracterul său nemediat, este identic cu Nimic. Dar, încă o 
dată, întrebarea: este Absolutul cu adevărat un simplu nimic? 

Răspunsul hindusului la această ultimă întrebare este, într-un fel, destul 
de precis. Absolutul este exact opusul unui simplu nimic, căci el este împlini- 
re, realizare, pace, scopul vieţii, obiectul dorinţei, sfirșitul cunoașterii. De ce 
atunci se încăpățînează să pară nediferenţiat de simplul nimic? Răspunsul 
este: aceasta este o parte a propriei noastre iluzii. Lumina de deasupra luminii 
este, pentru vederea noastră supusă amăgirii, întuneric. Tărimul nostru finit 
este cel care este falsitate, simplul nimic. Absolutul este Adevărul întreg.“ 

„Numai în contrast cu căutarea noastră limitată, țelul care atins înseamnă 
stingerea dorințelor şi ideilor ne pare a fi adevărul şi viața întreagă. Dar a-i 
atribui acestui țel o viață concretă şi un conținut ideal bine definit ar însemna, 
din această perspectivă, să distrugem chiar acest contrast. Căci concretețe în- 
seamnă varietate și finitudine și în consecință ignoranță și imperfecţiune. 
Casa Absolutului pare a fi goală tocmai pentru că, oriunde se găsește un con- 
ținut definit, hindusul nu se simte la el acasă, ci se simte finit, năzuind să 
caute şi amăgit să caute acel ceva de dincolo.“!3 

Într-un alt dialog, Yăjâavalkya denumeşte Absolutul „Nepieritorul“. El 
spune: „... despre Nepieritorul (akșara) acesta brahmanii spun că nu este nici 
gros, nici subțire, nici scurt, nici lung, fără sînge, fără grăsime, nici umbră, 
nici beznă, nici aer, nici spațiu, fără atingere, fără gust, fără miros, fără văz, 
fără auz, fără glas, fără gînd, fără văpaie, fără suflu, fără chip, fără măsură, 
fără lăuntru, fără afară. El nu mănîncă nimic și nu-l mănîncă nimeni.“!4 „Pe- 
acesta pricepîndu-l, înțelept, cunoașterea săvirşeasc-o brahmanul. Să nu cu- 
gete la vorbe multe, căci sînt istovire Cuvîntului.'“15 

Aici, pentru prima oară în istoria gîndirii, găsim Absolutul înțeles și expri- 
mat la modul negativ. Caracterul negativ al Absolutului este accentuat de un 
poet upanişadic din vremuri mai tîrzii care, numind Absolutul „Persoana“, spu- 
ne: „Natura lui... nu poate fi privită; nimeni nu-l poate vedea cu ochii. El se 
manifestă numai în inimă și în minte, prin gîndire. Cei care știu aceasta devin 
nemuritori.“16 „La el... nu se poate ajunge cu vorba sau cu mintea sau cu ochii. 
Cum ar putea să fie cunoscut de altul decît de acela care spune că există?"17 


1 Jbid, p. 170. 

12 Ibid, pp. 170-171. 

13 /bid., p. 171. 

14 Brhad.-Up., III, 8, 8. Macdonell, Sanskrit Literature, p. 219. Versiunea românească, 
Cele mai vechi Upanişade, ed. cit. p. 67. 

'5 Brhad.-Up,, IV, 4, 21. Versiunea românească, ibid., p. 86. 

16 Kătha-Up., L, 6, 9. Versiumea românească, Theofil Simeuschy, op. cit., p. 134. 

17 /bid., IL, 6, 12. Versiunea roinânească, i4,, ibid. 

William James a explicat că negația în forma „nu, nu“ (mezi net) nu este 
decît afirmația punctului de vedere absolut. „Chiar negarea însăși a oricărui 
calificativ pe care l-ai putea considera aplicabil pentru adevărul ultim — EI, 
Sinele, âtmim — trebuie descrisă numai prin «nu, nu», spun Upanisadele; 
deși aceasta pare la suprafață să fie o funcţie a lui nu, ea este în fapt o negare 
în numele unui da mai adînc. Cel ce dă un nume, de orice fel, Absolutului 
sau spune că el este asta pare implicit a-l împiedica să fie aceea: este ca și 
cum l-ar micșora. Astfel neagă asta, negind negația pe care i se pare că o im- 
plică, în interesul atitudinii afirinative mai înalte de care este cuprins. “18 

Neti neti ne aduce în minte opiniile unor mistici din alte țări. În China, 
Lao zi adoptă o poziţie similară. „Dao nu poate fi descris. Nu există nume 
pentru el“.19 „Cel care știe nu vorbește, cel care vorbeşte nu știe.“20 

Poetul Bai Juyi: a scris despre Lao zi: 


Cei ce vorbesc nimic nu știu; 
Cel ce ştiu sînt tăcuţi. 

Aceste cuvinte, mi se spunc, 
Lao zi le-a rostit, 

De-ar fi să credem că Lao zi 

A fost el însuşi unul care ştie, 
Cum de se face că a scris o carte 
Mare de cinci mii de cuvinte?! 


Într-un alt dialog, Yâjăavalkya denumește Absolutul „Rînduitorul Lăun- 
tric“.22 Rînduitorul Lăuntric este cel care, sălășluind în alte lumi și în alte 
fiinţe, le controlează. Yăjiiavalkya dă la început următoarea explicație: „Cel 
care, stînd în pămînt, este altul decît pămînt, pe care pămîntul nu-l știe, căru- 
ia pămîntul îi este trup, care rînduieşte dinlăuntru pămîntul, acesta e Sinele 
tău, rînduitorul lăuntric, nemuritorul.“23 Mai departe, filozoful adaugă: „Cel 
care, stînd în soare, este altul decît soarele, pe care soarele nu-l știe, căruia 
soarele îi este trup, care rînduieşte dinlăuntru soarele, acesta e Sinele tău, rin- 
duitorul lăuntric, nemuritorul.“24 

La sfirșit, Yâjfiavalkya spune: „,... acesta e Sinele tău,... văzătorul nevă- 
zut, auzitorul neauzit, gînditorul negîndit, cunoscătorul necunoscut. Nu exis- 
tă alt văzător, nu există alt auzitor, nu există alt ginditor, nu există alt cunos- 


18 William James, Varieties of Religious Experience, New York, Longmans, Green, 
1928, p. 418. e 

19 Dao De Jing, 37. 

20 [bid., 56. Versiunea românească, Cartea despre Dao și Putere, ed. cit., p. 249. 

21 Arthur Waley, A Hunched and Seventy Chinese Poems, E. T., Londra, Constable, 
1923, p. 166. 

22 Brhad.-Up,, II], 7. 

2% Brhad-Up,, UI, 7, 3. Versiunea românească, Cele mai vechi Upanisade, ed. cit., p. 64. 

24 Brhadl.-Up., Ul, 7, 9. Versiunea românească, ibid., p. 65. 

cător în afară de el. Acesta e Sinele tău, rînduitorul lăuntric, nemuritorul. Ori- 
ce altceva este durere.“* 

Potrivit lui Yajiiavalkya, nu există nimic independent de cunoaştere și nu 
există o diversitate a cunoașterii. Sinele este chiar cunoscătorul, nu ca un lu- 
cru care mai întîi este real și apoi cunoaște, ci chiar ca actul vederii, auzului 
şi gîndirii. În esenţa sa cea mai lăuntrică, prezența mediatoare a altuia, a unui 
obiect care este cunoscut, văzut, auzit și gîndit, este pur și simplu înlăturată, 
și diversitatea însăşi a actelor de a cunoaște, a vedea, a auzi și a gîndi este şi 
ea înlăturată. Ca atare, a atinge Sinele înseamnă a ieși din diversitate. Acest 
lucru era socotit fericirea supremă a omului, iar faptul de a fi separat de Sine 
fără a-l cunoaşte era considerat o suferință. 

Putem compara cele expuse ma: sus cu teoriile lui Platon. Platon este 
primul filozof european care a susținut că realitatea ultimă — ceea ce el a 
denumit ]deea Binelui — poate fi intuită numai prin „intelectul pur'*25 El 
afirmă că Binele „nu este ființă, ci o depășește pe aceasta prin vîrstă, rang și 
putere“, iar pe de altă parte, că „obiectelor cognoscibile le vine din partea Bi- 
nelui nu doar capacitatea de a fi cunoscute, ci şi cea de-a fi, ca şi fiinţa lor.“26 
Astfel, cel ce caută să cunoască Binele cunoaște „acel loc unde se află cea 
mai de presus fericire a ceea-ce-este.“27 La Platon însă, subiectul şi obiectul 
sînt clar distinse unul de celălalt; la Yâjăavalkya amîndouă sînt unul. 

Yaâjfiavalkya spune: „... cel Nepieritor este văzătorul nevăzut, auzitorul 
neauzit, gînditorul negîndit, cunoscătorul necunoscut. Nu există alt văzător, 
nu există alt auzitor, nu există alt gînditor, nu există alt cunoscător în afară de 
el. Așadar,... spațiul este urzit și țesut de Nepieritorul (aksara) acesta.“28 
„Ştii tu Firul pe care sînt înşirate lumea aceasta, lumea cealaltă și toate ființe- 
le? Îl ştii tu pe Rînduitorul Lăuntric ce rînduiește dinlăuntru lumea aceasta, 
lumea cealaltă și toate ființele, astfel încît ele se mișcă precum o marionetă, 
îndeplinindu-și fiecare funcţiile lor respective?*29 

Principiul este nepieritor; el nu se schimbă.30 Personalitatea, pe care noi o 
înțelegem în general ca sine al nostru, este numai intermitent conștientă. În 
ea există mari goluri, fără conștiință. În schimb, „văzătorul“ există întotdeau- 
na, şi chiar cînd vine moartea, el nu poate să moară. Un om l-a întrebat pe 
filozof: „După ce apune soarele, Yajăavalkya, după ce și luna apune, după ce 
focul se stinge și glasul se stinge, ce lumină are omul acesta?“ El a răspuns: 


* Brhadăranyaka-Upani sad, Il, 7, 23. Versiunea românească, ibid., p. 66. 

25 Republica, $32a5-b2. 

26 [bid., 509b6-10. Versiunea românească, Platon, Opere V, Editura Ştiinţifică şi 
Enciclopedică, București, 1986, p. 309, traducere de Andrei Comea. 

21 Jbid., 526e3-4 (Gauchwal, op. cit., p. 157). Versiunea românească, ibid., p. 328. 

23 Brhad.-Up,, UI, 8, ll. Versiunea românească, Cele mai vechi Upanişade, ed. cit., 
p. 68. 

2 Byhad.-Up., Il, 7, | (versiunea românească, ibid, p. 64), în combinaţie cu comen- 
tariul. 

30 Cf. Brhad.-Up., III, 9, 28. 

„Sinele este lumina sa (ârmaivăsya jyotir bhavati). La lumina Sinelu: acesta 
sade, se preumblă, își făptuiește fapta și se întoarce.'3! 

"Acesta este, potrivit lui Yăjfiavalkya, principiul etern, care nu se schimbă. 
„Numai drept unul trebuie privit cel netrecător și trainic; neprihănit, întrecînd 
spaţiul, nenăscut este Sinele, mare și trainic.“ „Într-adevăr, acesta e marele şi 
nenăscutul Sine care se manifestă în rîndul suflurilor drept cunoaştere. În 
spațiul dinlăuntrul inimii odihnește el, cîrmuitorul Totului, stăpînul Totului și 
domnul Totului. Nu crește prin fapta bună, nici nu scade prin cea rea. El este 
atotstăpinitorul, domnul ființelor, oblăduitorul ființelor. El este zăgazul ce 
desparte lumile, spre a nu se contopi. Brahmanii caută să-l știe prin studiul 
Vedelor, prin sacrificiu, pomeni, asceză și post. Numai știindu-l devii schim- 
Bic (muni).*32 

Yâjiavalkya nu aprecia decît cunoașterea Absolutului. Spunînd: „Orice 
altceva este durere“33, el a renunțat la toate și a devenit pustnic. „Către el pri- 
begesc pribegii, căutîndu-şi un loc în lume. Știind aceasta, cei vechi nu-şi do- 
reau odrasle. [Ei spuneau]: «Ce vom face cu odraslele, cînd ale noastre sînt 
Sinele acesta și lumea?» 

Desprinzîndu-se de dorul feciorilor, de dorul averilor și de dorul lumii, ei 
duceau viață de cerșetori. Căci dorul de feciori este dor de averi și dorul de 
averi este dor de lume; căci doruri sînt şi unul și altul.“34 După ce a învățat-o 
pe soția sa doctrina nemuririi, Yâjâavalkya s-a retras din lume, plecînd în 
pădure. 

Regăsim aici începutul tendinței pesimiste și de detașare de cele pămîn- 
tești din filozofia indiană mai tirzie. „În renunțare să-ți găsești bucurie.“35 
Putem să ne bucurăm de lume dacă nu sîntem îngreunaţi de bunuri pămîn- 
tești, sîntem prinții acestei lumi dacă nu rîvnim la nimic. Gînditorii din acele 
vremuri făceau astfel un apel la renunțare — în sensul eliminării sentimentu- 
lui că sîntem „altfel“ şi al dezvoltării iubirii dezinteresate. Într-o Upanişa- 
dă6 mai tîrzie, tendința pesimistă a gîndirii indiene se manifestă și mai ex- 
plicit. O vom reîntîlni de multe ori în literatura ulterioară. 

Nici în Grecia nu lipsește melancolia pesimistă.37 Ne putem gîndi de 
exemplu la melopeea lui Sofocle38: „Nimic nu-i mai bine decît ca pe lume să 
nu fi venit niciodată. Ori dacă a zilei lumină-ai văzut-o, să faci cît mai grab- 


31 Brhad-Up., IV, 3, 6. Versiunea românească, ibid, p. 78. 

32 Brhad.-Ubp., IV, 4, 20; IV, 4, 22. Versiunea românească, ibid, p. 86. 

33 Brhad.-Up,, Il, 5, 1. Versiunea românească, ibid, p. 63. » 

34 Brhad.-Up., IV, 4, 22. Versiunea românească, ibid, p. 86. 

35 Isâ.-Up., |. 

3% Maitri-Up., |, 24. 

37 Pesimismul, în felul în care apare la greci, este tratat în detaliu de Walter Ruben în 
articolul său /ncische und griechische Metaphysik in Zeitschrift fiir Îndologie und Iranis- 
tk, vol. 8, 1931, Leipzig, Deutsche Morgenlăndische Gesselschaft, pp. 152-158. 

38 Deussen, Elements, p. 274. Versiunea românească, Sofocle, Oedip rege, Editura 
pentru Literatură, Bucureşti, 1965, p. 154, traducere de George Fotino. 

nic tu cale întoarsă în beznă.“ Deși există o mare similitudine între doctrinele 
upanișadice și gîndirea occidentală, aceasta din urmă — greacă, medievală 
sau modernă — nu este niciodată, sau aproape niciodată, influențată de nă- 
zuința de a părăsi această viață. Există pasaje în Platon care ne cer să nu ne 
încredem în natura noastră și să vedem în ea o întinare de necurățat sau care 
ne îndeamnă să trăim în lumea nevăzutului3%, Platon nu este însă aici o voce 
reprezentativă pentru spiritul grec în general. Contemplarea era considerată 
de Aristotel cea mai mare fericire+0, dar el nu poate fi numit un filozof al de- 
tașării de cele pămînteşti. Îndemnul la renunțare apare mai tirziu în Occident, 
şi în creștinism existînd o asemenea orientare: „Nebun ce ești! Tu ce semeni 
nu dă viață, dacă nu va fi murit.“41 În creștinism, viziunea pesimistă a vieții 
este justificată numai în măsura în care reprezintă o premisă a doctrinei elibe- 
rării: „Ştim că sîntem din Dumnezeu și lumea întreagă (ho kosmos holos) 
zace sub puterea celui rău (en toi poneroi).“? 

Locul în care întîlnim mai degrabă idei similare, într-o perioadă anterioa- 
ră chiar apariției cinismului, stoicismului și creștinismului, este China antică: 


Alungă înțelepciunea, părăseşte cunoașterea: 
Oamenii însutit cîștigați au să fie. 

Alungă omenia, părăsește moralitatea: 
Pietatea filială și dragostea părinților 

Din nou au să fie-ntre oameni... 

Dă-le simplitatea la care să se uite, 

Dă-le lemnul nelucrat pe care să-l păstreze, 
Dă-le lipsa de iubire de sine 

Și puținătatea dorințelor.43 


Un alt pasaj spune: „Nu hotărî nimic în ce te privește. Lasă lucrurile să fie 
ce sînt, mișcă-te ca apa, stai liniștit ca oglinda, răspunde ca ecoul, treci repe- 
de ca nonexistentul și fii la fel de tăcut ca puritatea... Să devii albia lumii."44 

Una dintre trăsăturile vieții moderne este aplecarea aproape totală către 
cele pămîntești. Oamenii sînt distrași de obiectele exterioare ale existenței lor 
zilnice, de telefoane, filme, televiziune, jocuri etc. este inutil să le enumerăm 
aici pe toate. Și totuși, a asculta, în mijlocul unei vieți extrem de active, vo- 
cea Sinelui ar fi un lucru de mare preţ. Heinrich Zimmer scrie: „Noi, cei din 
Occidentul modern, sîntem în sfirșit pregătiți să căutăm și să ascultăm vocea 
pe care India a și auzit-o. Dar... trebuie să o auzim nu de la învățător, ci din 
noi înșine. Exact ca în perioada de devalorizare a zeilor revelați din pan- 
teonul vedic, la fel a fost devalorizat astăzi și creştinismul revelat. Creştinul, 


39 Legile, 918. 

40 B. Russell, A History of Western Philosophy, p. 181. 

4! ] Corinteni, 15: 36. 

42] loan, S: 19. 

43 Dao De Jing, 19, tr. Waley, The Way and Its Power, p. 166. 
4 Zhuang zi, 33. 

după cum spune Nietzsche, e un om care se comportă ca oricare altul.45 Profe- 
siunile noastre de credință nu mai au o semnificație identificabilă, nici asupra 
conduitei noastre publice, nici asupra capacității noastre personale de speran- 
ță. Sacramentele nu-şi produc asupra multora dintre noi transformarea lor spi- 
rituală: suntem văduviţi și nu mai știm încotro să ne îndreptăm. ȘI, între timp, 
filozofiile noastre acadeimice de factură laică se preocupă mai degrabă de in- 
forinarea decît de transformarea salvatoare de care au nevoie sufletele noastre. 
Și tocmai acesta e motivul pentru care o privire spre chipul Indiei ne poate 
ajuta să descoperim şi să recuperăm ceva din noi înșine.“46 În această privință 
filozofia „subiectului absolut“ mai are încă ceva demn de a fi luat în seaimă. 


7. SINELE DEIFICAT 


Principiul fundamental care, atunci cînd este imaginat ca o personalitate, 
transcende atît subiectul cît şi obiectul este Dumnezeu. În Upanisadele mai 
tîrzii, Sinele a fost deificat, şi tot aici își face apariţia noțiunea de „graţie“. 
Voința Sinelui Universal este descrisă astfel: „El îi face să făptuiască fapte 
bune pe cei pe care dorește să-i înalțe din aceste lumi şi îi face să făptuiască 
fapte rele pe cei pe care doreşte să-i coboare. E! este oblăduitorul lumii, este 
domnul lumii, este cîrmuitorul lumii.“! Regăsim aici o opinie care ne aduce 
în minte teoria predestinării: „Sinele nu poate fi dobîndit nici prin inteligenţă, 
nici prin Vede, nici prin multă învățătură. Acela îl dobîndește, pe care (sine- 
le) îl alege; aceluia i se descoperă propriul său suflet.“2 Mai: mult, Sinele dei- 
ficat era privit cu venerație plină de teamă. „De frica lui arde focul, de frica 
lui arde soarele, de frica lui aleargă Indra, Vîntul și Moartea.“ 

În Vechiul Testament întîlnim: „De certarea Ta vor fugi, de glasul tunetului 
Tău se vor înfricoșa.“4 Sfintul Pavel afirmă și el: „,... cu frică și cu cutremur 
lucraţi mîntuirea voastră; căci Dumnezeu este Cel ce lucrează în voi, și ca să 
voiţi şi ca să săvirșiți, după a Lui bunăvoință.“ Trebuie remarcat însă că aceste 
concepții cu privire la Sinele deificat sînt mai degrabă excepționale în Upani- 
şade, ele constituind însă curentul principal în tradiția ebraică și în cea creștină. 

Este poate mai potrivit să comparăm noțiunea de Sine deificat cu con- 
cepțiile despre Zeus ale unor gînditori greci. Similitudinea nu i-a scăpat lui 
al-Biruni, învățatul musulman medieval: „Dacă vom compara teologia greacă 
cu cea a hindușilor, vom vedea că Brahman este descris în același fel în care 


45 Ar dori să adăugăm că afinnaţia este valabilă şi pentru budiştii din Japonia de astăzi. 

45 Philosophies of India, pp. 13-14. Versiunea românească, ed. cit. p. 19. 

1 Kauş.-Up., III, 8. 

2 Kâtha-Up., |, 2, 23. Radhakrishnan, The Principal Upanisads, op. cit., p. 619. Versiu- 
nea românească, Theofil Simenschy, op. cit., p. 128, unde în loc de „Sine“ apare „suflet“. 

1 Kăâtha-Ubp., II, 6, 3. Versiunea românească, ibid., p. 134. 

4 Psalmii, 103: 8. 

5 Filipeni, 2: 12-13. 

Aratos îl descrie pe Zeus“. El citează lauda către Zeus cu care Aratos'din 
Soloi își începe poemul Phainomena: 


Noi, oamenii, nu-l părăsim, 

Și nici nu putem trăi fără el; 

De el sînt pline drumurile, 

Și locurile de întîlnire ale oamenilor. 

EI este blînd cu noi: 

Face să se-mplinească ce ne dorim 

ŞI ne îndeamnă la muncă. 

Aducîndu-ne aminte de nevoile vieţii, 

Ne arată care e vremea potrivită 

Pentru săpat și arat, ca să fie recoltă bună. 
El a ridicat semnele şi stelele pe cer. 
Drept urmare, 

Ne prosternăm în fața lui la început și la urmă.$ 


În fine, în Sverâsvatara-Upanişad apare ideea de Dumnezeu creator. El 
este zeul (deva) numit Rudra8, care pedepsește și iartă păcatele. Concepţia 
este rar întîlnită în Upanișade. Mai mult, Dumnezeul indian nu era socotit a 
fi, în mod necesat, o figură diferită de Sine, ci foarte adesea era chiar Sinele 
deificat. Comparînd acest lucru cu conceptul monoteist de Dumnezeu din 
gîndirea ebraică, contrastul este, într-a devăr, izbitor. 


D. Probleme legate de practică 


1. RĂSPLATĂ ȘI ELIBERARE, | 
PORNIND DE LA FAPTELE STRĂMOȘILOR 


La multe popoare din vechime exista ideea că faptele părinților sau ale 
strămoșilor în general se răsfrîng asupra copiilor sau urmașilor. Zeul Varun: 
din mitologia indiană îi dezleagă pe oameni nu numai de păcatele lor, ci și de 
cele ale părinților. În Upanișade găsim și rămăşiţe ale unui ritualism asocia 
cu sistemul familial din acea vreme. Unul dintre aceste ritualuri upanișadice 
este denumit „Transmiterea“ (samprasărana). Cînd un om simte că i se apro 
pie sfîrşitul, el îi spune fiului său: „Tu ești brahman (Veda, în măsura în care 
a fost dobîndită de tatăl său), tu ești sacrificul (în măsura în care a fost săvîr 


6 Alberuni 's India, op. cit., vol |, p. 97. 
? Sver.-Up,, Il, 16 etc. 
â Sver.-Up., Il, 2 etc. 

şit de tată), tu ești lumea.“ Fiul răspunde: „Eu sînt brahman, eu sînt sacrificiul, 
eu sînt lumea.“ „Cînd astfel-știutorul pleacă din astă lume, atunci el pătrunde 
împreună cu suflurile (vorbirea, mintea și suflul) în fiul său. Dacă a greșit cu 
ceva, fiul îl dezleagă cu totul. De aici numele de «fiu» (lit., „cel care salvea- 
ză“). Datorită fiului are el temei în astă lume, iar suflurile divine și nemuri- 
toare (vorbirea, mintea şi suflul) pătrund în el.“2 
În Grecia exista opinia similară că „„... fiecare cetățean trebuie să năzuias- 
că'a se perpetua, lăsînd după el o posteritate care să-i urmeze în cultul pe 
care-l aducea zeilor.“3 O rămășiță a ideii că faptele tatălui trec asupra fiului 
se găsește chiar și în Noul Testament: 


Și trecînd Isus, a văzut un om orb din naștere. Și ucenicii Lui L-au între- 
bat, zicînd: Învăţătorule, cine a păcătuit, acesta sau părinţii lui, de s-a năs- 
cut orb? Isus a răspuns: Nici el n-a păcătuit, nici părinții lui, ci ca să ne 
arate în el lucrările lui Dumnezeu.4 


În India se susținea că fiul îl eliberează pe tată, pe cîtă vreme în Israel se 
considera că fiul este afectat de păcatele părinţilor. Evreii credeau la început 
că „păcatele“ părinților sînt ispășite și de copii și, în plus, că păcatul este po- 
sibil încă din pîntecul mamei, întrucît fătul, în stadiile tîrzii de dezvoltare, 
posedă conştiinţă (cf. „peccatum originale“ la Augustin). În vechea Chină şi 
în vechea Japonie se credea că meritele și păcatele strămoșilor se răsfrîng 
asupra urmașilor. În China se spunea: „O familie care a făcut fapte rele are să 
atragă de bună seamă năpasta asupra sa.“5 În Japonia exista credința că „fap- 
tele părinţilor vor avea ca rezultat chiar soarta copiilor. “6 

Asemenea vechi concepte de responsabilitate filială au fost ulterior aban- 
donate. Acest pas a fost făcut devreme în tradițiile religioase ale Israelului, 
Ieremia lansînd ideea unei relaţii valide și personale între Iahveh și individ. 
El face o afirmaţie succintă a responsabilităţi individuale: „În zilele acelea 
nu vor mai zice: «Părinţii au mîncat aguridă și copiilor li s-au strepezit din- 
ți». Ci fiecare va muri pentru fărădelegea sa; cine va mînca aguridă aceluia i 
se vor strepezi dinții.“ 

leremia i-a adus pe oameni, ca indivizi, față în față cu Dumnezeu și a su- 
gerat că ei sînt răspunzători direct față de El pentru faptele lor. Oamenii nu 
mai puteau spune acum că Dumnezeu îi tratează numai pornind de la relațiile 


! Această concepţie se potriveşte cu etimologia ulterioară a cuvîntului „fiu“, ca „cel 
care salvează de la iad“, purra, Manu, IX, 138, pratirupo 'smăj jăyase; Brhad.-Up., U, 1, 
8,cf. Sver-Up,, IL, 16; V,11. 

2 Brhad.-Up., |, 5, 17. Versiunea românească, Cele mai vechi Upanişade, ed. cit., 
pp. 43-44. Explicaţiile din paranteze îi aparțin lui H. Nakamura. 

3 Platon, Legale, 774. Versiunea românească, ed. cir., p. 186. 

4 Ioan, 9: 1-3. 

5 Yi jing. 

6 Oya-no Îngwa-ga ko-ni mukuiru. 

7 Ieremia, 31: 29-30. 

lor de grup.8 Aceeaşi schimbare a avut loc și în India, dar interpretarea .indi- 
ană a răspunderii individuale a mers într-o direcție destul de diferită. Trebuie 
acum să ne îndreptăm atenția către această abordare indiană, unică. 


2. RĂSPUNDEREA INDIVIDUALĂ 


a. Transmigraţie şi răsplată 


În primele scripturi vedice se face referire la bucuriile raiului și la chinu- 
rile iadului, indicîndu-se astfel, într-o manieră generală, că faptele bune sînt 
răsplătite şi cele rele pedepsite. Nu există în schimb nici o referire la doctrina 
transmigrației. Situația pare să fi fost aceeași și la greci: „Ei (grecii) aveau, 
într-adevăr, o credință vagă și nebuloasă cum că cei care fac rău sînt pedep- 
siți după moarte, dar aceasta nu era o doctrină care influența conștiința oame- 
nilor de rînd. Păcătosul nu era pedepsit pentru încălcarea moralei, ci pentru 
că a greșit față de o putere vindicativă. Atitudinea generală cu privire la ideea 
de viaţă viitoare era una de indiferență plină de dispreț. Astfel, Ahile spune 
în Odiseea: «mai bine-aș vrea să fiu arpat la țară, la un sărac cu prea puțină 
stare, decît aci în iad să fiu mai mare». Într-atît de puţin se preocupau primii 
greci (şi, este mai mult decît evident, și indienii vedici) de ce i se întînplă 
omului Dincolo.“l Această caracterizare rămîne adevărată și în ce priveşte 
ideile morale din Sambite și din literatura Brâhmanelor. În ce constă totuși 
diferența dintre concepția greacă și cea indiană? Indienii au sistematizat teo- 
ria legată de răsplata pentru faptele fiecăruia? pînă în cele mai mici detalii, 
pornind de la ideea că orice acțiune intenționată produce un efect în această 
viață sau într-o alta. Noţiunea de transmigrație sau metempsihoză, precum și 
cea de karma, apar pentru prima oară în Upanișade şi au căpătat o predomi- 
nanță covîrșitoare în gîndirea indiană de inai tîrziu. 

La nivelul superstițiilor populare, credința în renașterea într-un alt trup, în 
această lume, se poate desigur regăsi la multe popoare vechi. Rhys Davids 
scrie: „Credința în trecerea sufletului după moarte nu numai într-o altă lume, 
dar şi în alte corpuri omenești din această lume nu este neobișnuită și a avut 
în mod evident o origine independentă în diferite țări și în diferite epoci. Di- 
verse triburi de indieni nord-americani credeau că sufletul care animă trupul 
unui copil este sufletul unei persoane decedate, se știe că unii dintre sclavii 
negri s-au sinucis ca să poată din nou trăi pe pămîntul lor natal, aborigenii 
din Australia socotesc că oamenii albi sînt numele sau fantomele propriilor 


8 Noss, Man's Religions, op. cit., p. 503. 

A. A. Macdonell, Comparative Religion, op. cit., p. 112. Versiunea românească a 
pasajului din Odiseea, Editura Univers, Bucureşti, 1979. p. 275, traducere de George 
Murnu. 

2 O expunere amănunţită a teoriei karmei se regăseşte în karmasthana din Abhidhar- 
ma-kosa lui Vasubandhu. 

lor morţi. Se spune că ei exprimă acest lucru prin formula simplă, «omul ne- 
gru hopa-n jos, omul alb hopa-n sus»: despre un nativ care a fost spînzurat la 
Melbourne se afirină că şi-ar fi exprimat credința plină de speranță că «o să 
fac hopa-sus, om alb de astă dată, şi o să am multe părăluţe». Evreii, în diver- 
se perioade din istoria lor, par să fi împărtăşit o doctrină similară; căci, deși nu 
descoperim nici o referire la aceasta în Noul Testament, ea poate fi identifi- 
cată limpede în mai multe părți ale Talmudului “3 Cezar a relatat cu privire la 
druizi că „... vor să insufle convingerea că sufletul nu piere, ci după moarte 
trece dintr-un corp într-altul, după ei, această credință e un foarte bun stimu- 
lent pentru curaj, deoarece înlătură teama de moarte“.4 Chiar şi în perioada 
recentă, chinezii de rînd erau încredințaţi că pot renaște imediat după moarte. 
Aceste cazuri nu au însă nimic de a face cu concepția sistematizată a indie- 
nilor despre transmigraţie şi răsplată, așa cum au arătat Deussen și alții. 


Cînd, uneori, se spune că strămoșii «trăiesc mai departe, luînd înfăţişare 
de pasăre», că sufletul mamei, care e budistă, intră la moarte într-o femelă 
de șacal pentru a-și avertiza fiul aflat în călătorie să aibă grijă de el în 
mijlocul pădurii pline de primejdii, că mortul se preface într-o insectă ce 
bizîie în jurul ultimului loc de odihnă al osemintelor sau că strămoșii se 
strecoară la moarte în rădăcinile plantelori — este vorba de reprezentări 
populare din aceeași categorie cu intrarea unui verala într-un cadavru sau 
cu animarea mai multor trupuri pe care o face un yogin. Ele nu au nimic 
de-a face cu credința în transmigrație și au tot atît de puţină legătură cu o 
doctrină de acest fel cum are vechea idee egipteană că morţii se pot în- 
toarce printre cei vii şi lua orice formă le e pe plac (care idee pare să fie 
interpretată greșit de Herodot, în Istorii, Il, 123, ca transmigraţie a sufle- 
tului) sau cum au cele șapte femei din poemul lui Goethe, care apar noap- 
tea ca şapte strigoaice. Superstiții ca acestea au existat la toate popoarele 
și în toate timpurile, însă ele nu presupun credinţa în transmigraţie și nici 
nu au dat naștere unei asemenea învățături, cu atît mai puţin în India. În- 
tr-adevăr, ele nu au exercitat aproape nici o influență asupra acestei doc- 
trine, căci, aşa cum vom arăta, ideea de transmigrație se bazează pe con- 
vingerea că există o răsplată potrivită pentru faptele bune și rele, răsplată 
care la început era imaginată ca viitoare. Doar mai tîrziu, din pricini pe 
care textele ni le vor dezvălui, ea a fost transferată din acel viitor imagi- 
nar în viața prezentă; dacă, deci, această răsplată implică uneori existența 
ca animal sau ca plantă, aceasta nu este decît o consecinţă accidentală, pe 
care nu se pune deloc accentul; este adevărat totiiși că tocmai această cir- 


3 Herson, Talmudic Miscellany, pp. 40, 57, 325-328, Goldstucker's Remains & c. i,, 
215, text citat de Rhys Davids, Lectures..., p. 78. 

4 De Bello Galico, VI, 14, cf. Diodor dim Sicilia, V, 28 (versiunea românească, ed. cif.. 
p. 219). 

5H. Oldenburg, Die Religion des Veda, ediția a II-a, Stuttgart şi Berlin, ]. G. Cot- 
tasche Buchhandlung, Nachfolger, pp. 563, 581 sg. 

cumstanţă li s-a părut de la bun început oponenților doctrinei a fi caracte- 


ristica ei specială și le-a stîrnit batjocura încă de pe vremea lui Xenofan. 
(Diog. L., VIII, 36)5 


Putem avansa ipoteza că locuitorii prearieni ai văii Gangelui aveau un fel 
de noțiune primitivă a renașterii și că arienii au derivat inițial ideea de la 
aceștia.? Unele aspecte sugerînd începutul concepțiilor despre transmigraţie 
pot fi găsite deja în Brâhmane. Arienii din vremea Brăhmanelor credeau în 
general că nu există decît o unică viață de apoi și că natura acesteia este de- 
terminată de comportarea noastră aici. „Un om se naște în lumea pe care și-a 
făcut-o.“8 „Orice mîncare mănîncă un om în această lume de acea mîncare va 
fi el mîncat în lumea viitoare.“ Faptele bune și faptele rele îşi găsesc răspla- 
ta corespunzătoare într-o viață viitoare: „Așa ne-au făcut ei nouă în lumea 
de-acolo şi aşa le facem noi lor iarăşi în lumea de-aici.“10 În unele pasaje mai 
târzii din Brâhmane încep să apară însă referiri la problema „re-morţii“ (pu- 
nar-mrtyu), care fără îndoială arată o evoluţie către noțiunea ulterioară de 
transmigraţie. 

În Upanişade, potrivit regelui-filozof Pravâhana Jaivali, destinul celui 
mort este întreit.1! Acestea sînt cele trei căi de după moarte: 

(1) „Cei care ştiu astfel și aceștia care, în pădure, meditează la credință și 
adevăr, trec în flacără. Din flacără în zi, din zi în luna crescătoare, din luna 
crescătoare în cele șase luni cît merge soarele spre miazănoapte, din lunile 
acestea în lumea zeilor, din lumea zeilor în soare și din soare în preajma ful- 
gerului. Întimpinîndu-i, un om care-i făptura gîndului îi călăuzeşte pe cei din 
preajma fulgerului în lumile lui Brahman. În lumile lui Brahman ei locuiesc 
dincolo de depărtări. Pentru ei nu există întoarcere înapoi.“* Aceasta este ca- 
lea care duce la zei. 

(2) „lar cei care cuceresc lumile (stările viitoare) prin sacrificiu, pomeni 
şi asceză, trec în fum (fumul focului în care sînt arși). Din fum în noapte, din 
noapte în luna descrescătoare, din luna descrescătoare în cele șase luni cît 
merge soarele spre miazăzi, din lunile acestea în lumea străbunilor și din 
lunea străbunilor în lună. Ajungând în lună, ei se prefac în hrană (pentru zei). 
Iar acolo, întocmai ca pe regele Soma [cu vorbele]: «Umflă-te! Scazi!», la fel 
îi mănîncă zeii și pe ei.“%* 


6 Deussen, The Philosophy of the Upanishads, p. 316. 
? Rhys Davids, Lectures..., p. 82. 
8SBr., VI, 2, 2, 27. 
9 SBr. XI, 9, 11. 
10 SBr, Il, 6. 
1 Brhad.-Up., VI, 2, 1-16. Cf. Chănd.-Up., V, 3-10 sq, Kauşitaki-Up,, I, 2. 
* Brhadâranyaka-Upanişad, VI, 2, 15. Versiunea românească, Cele mai vechi Upa- 
nișade, ed. cit., p. 103. 
** [bid, VI, 2, 16. Versiunea românească, ibid. Comentariile din paranteze îi aparţin 
lui H. Nakamura. 

Cînd și acesta (rezultatul faptelor lor bune de pe pămînt) se isprăvește, ei se 
întorc din nou în eter, din eter în aer, din aer în ploaie și din ploaie în pămînt. 
Iar cînd ating pămîntul, se prefac în hrană și sînt preluaţi în trupurile oameni- 
lor. După aceea se nasc din trupul femeilor. „Reînălţindu-se către lumi, ei ur- 
mează mai departe aceeași rotire.“* Aceasta este calea care duce la strămoși. 

Despre curioasa credință cu privire la sufletele care merg în lună, Tylor 
scrie:!? „În timpurile mai vechi şi mai noi, oamenilor le-a venit în minte să 
socotească soarele şi luna drept adăposturi pentru sufletele celor morți. Cînd 
am aflat de la primitivi natchez de pe Mississippi şi de la apalașii din Florida 
că soarele este locuința strălucitoare a şefilor și a vitejilor morți şi am găsit 
asemenea concepții și în teologiile din Mexic și Peru;... cînd, în America de 
Sud, indienii saliva au identificat luna ca fiind paradisul, unde nu se află țîn- 
țari, cînd indienii guaycuru au prezentat-o ca locuinţă a șefilor și vracilor de- 
cedaţi, iar polinezienii din Tokelan, tot așa, au pretins că este sălașul regilor 
și șefilor care au murit — atunci aceste plăcute fantezii pot fi comparate cu 
vechea teorie, menționată de Plutarh, că iadul se găsește în aer și paradisul în 
lună.“13 Iambhchos ne informează că Pitagora susținea că Insulele Fericiţilor 
sînt soarele și luna.14 

Maniheenii aveau o credință care pare asemănătoare. Epifanie (4d», 
Haer., 66) redă următoarele opinii, atribuindu-le lui Tyrbo: „Înţelepciunea 
preabunului Dumnezeu, socotind că sufletul răspîndit peste tot, captiv al 
prinților şi al principiului opus și al putreziciunii, a fost pus în trupuri,... a 
așezat aceste lumini în ceruri — soarele, luna și stelele — de dragul lui, înde- 
plinind lucrarea prin ceea ce grecii numesc cele douăsprezece elemente. lar 
elementele, spune el (Tyrbo), trag sufletele oamenilor și animalelor ce mor, 
care sînt de natura luminii, le poartă pînă la o luntre ușoară (întrucît el do- 
rește să numească soarele și luna «călătorii»), iar luntrea ușoară sau corabia 
este încărcată pînă în a cincisprezecea zi, după starea lunii, astfel el (sufletul) 
este trimis mai departe și așezat din a cincisprezecea zi în corabia cea mare, 
adică în soare. Soarele poartă apoi sufletele în lumea vieţii și pe tărîmul celor 
fericiți. lar sufletele sînt trimise de soare și de lună.“ Acestea sînt confirmate, 
deși cu unele diferenţe de detaliu, de Dispurarea lui Archelaos, unde autorul 
se referă la doctrina lui Manes.1$ 

(3) Cu privire la cea de-a treia cale, Pravâhana afirmă: „Cei care nu știu 
aceste două drumuri devin gîze, fluturi și neamul celor ce mușcă.“** 

Deşi aceste trei căi reprezintă probabil diverse idei preluate dintr-un con- 
text religios arhaic, trebuie de asemenea spus și că cea de-a doua și cea de-a 


* Ibid 
12 Tylor, Primitive Cultures, U, pp. 69, 70. 
13 Rhys Davids, Lecrures..., pp. 247-249. 
14 De vita pythagorica, 82, lucrare citată de Rhys Davids, Lectures..., p. 247. 
15 Rhys Davids, Lectures... p. 247. 
** Brhadăranyaka-Upanişad, VI, 2, 16. Versiunea românească, Cele mai vechi Upa- 
nişade, ed. cit., p. 103. 

treia cale constituie unele dintre cele mai timpurii referin la transmigrație în 
context brahmanic. 

Ideea de anna era şi ea nouă în lumea ariană din timpul Upanișadelor. 
Cînd a fost întrebat despre destinul morților, Yâjiavalkya a spus: „„«la-mă de 
mînă, dragă Artabhăga! Aceasta o vom ști numai noi doi, nu aici în fața lu- 
mii». Depărtîndu-se, cei doi au stat de vorbă. De-au grăit despre ceva, numai 
despre faptă (karnan) au grăit, şi de-au preamărit ceva, numai fapta au prea- 
mărit-o. Într-adevăr, devii bun prin fapta bună și rău prin cea rea. Apoi Jărat- 
kărava Artabhăga a tăcut.“16 

În altă parte, în Upanișade stă scris: „[Aceasta]... este pe potriva faptei şi 
purtării sale: bun este făptuitorul de bine, rău este făptuitorul de rău.“17 Într-o 
manieră similară, Platon spune: „Fiecare om este în general aproape totdeau- 
na cum vrea să fie.“18 

Într-un alt pasaj care îi este atribuit lui Yăjiavalkya, procesul despărțirii 
sufletului de trup este relatat în detaliu și într-o manieră vie.!9 Se afirmă aici 
că atunci cînd un om moare, cunoștințele și faptele sale, precum și știința sa 
despre lucrurile anterioare (instinctul), pun stăpînire pe el. El moare urmat de 
acestea trei.20 „Precum o omidă?l, ajungînd la vîrful firului de iarbă, se opin- 
teşte, înaintînd mai departe, tot astfel Sinele, lepădîndu-se de trup şi alungînd 
neștiința, se opinteşte, înaintînd mai departe.“* „Precum un aurar, luînd o bu- 
cată de aur, o preface într-o altă formă mai nouă și mai frumoasă, tot astfel Si- 
nele, lepădîndu-se de trup și alungînd neștiința, îşi făurește o altă formă mai 
nouă şi mai frumoasă, de străbun, de Gandharva (fiinţe cerești), de zeu, de 
Prajăpati (stăpîn a! făpturilor), de Brahman sau de alte ființe“22 „,... [Omul] 
este pe potriva faptei şi purtării sale; bun este făptuitorul de bine, rău este 


15 Brhad.-Up., IU, 2, 14. Versiunea românească, ibid, p. 61. 

17 Brhad.-Up., IV, 5. Versiunea românească, ibid, p. 84. 

%% Legile 904c. Versiunea românească, ed. cil. p. 314. 

19 Brhad.-Up., IV, 4, 2 sa. 

20 „Kalidăsa, în actul IV din Sakuntală, spune că, atunci cînd o ființă care este (în toa- 
te celelalte privinţe) fericită, se umple de un dor nemăsurat la vederea obiectelor frumoase 
sau la auzul sunetelor dulci, este foarte probabil că, fără să-şi dea seama, își aduce aminte 
de prieteniite din vieţile sale trecute, adînc înrădăcinate în inima sa.“ S. Radharishnan, 
The Principal Upanisads, p. 72. 

21 B. M. Barua, Pre-Buddhistic Indian Philosophy, p. 175. Pasajul ne aduce în minte 
„gîngăniile-acele cu prelungi picioare“ din textul lui Goethe, ce „zboară-ntr-una, şi tot cad 
pe pîntec, cîntîndu-și iar în iarbă vechiul cîntec.“ (Varianta românească, Faust, Prolog în 
Cer, E.S.P.L.A., Bucureşti, 1955, traducere de Lucian Blaga, pp. 42-43.) P. Deussen, The 
Philosophy of the Upanisads, p. 117. 

* Brhadăranyaka-Upanisad, IV, 4, 3. Versiunea românească, Cele mai vechi Upanisa- 
de, ed. cit., p. 83. 

22 „Precuun aurarul ia materialul uneia din lucrările lui și cu ciocanul face din ea o altă 
formă mai nouă şi mai frumoasă, tot astfel sufletul, lepădîndu-se de trup şi alungînd neştiin- 
ţa, făurește o altă formă mai nouă și mai frumoasă, de străbun, de Gandharva, de zeu, de 
Prajăpati, de Brahman sau de alte Fiinţe.“ Saikara ad Brhad.-Up,, IV, 4, 2 sau 3, cf. Bhaga- 
vad-gită, Il, 22. În versiunea românească a pasajului (Brhadăranyaka-Upanișad, IV, 4, 3) 


AMURGUL ZEILOR 135 


făptuitorul de rău; curat este prin fapta curată și rău prin cea rea. Se mai spu- 
ne: «Omul este rodul dorinței»: precum îi este dorința, astfel îi este și străda- 
nia; precum îi este strădania, astfel şi fapta ce făptuiește; fapta ce făptuiește 
este și cea din care se înfiuptă.'* „Acolo merge înlănțuitul odată cu fapta 
unde Semnul, gîndul îi este țintuit. Dîndu-i de capăt (ajungînd la ultimele re- 
zultate) faptei, ori pe care o făptuiește el aici, din acea lume (care este răspla- 
ta temporară a faptei sale) se înapoiază, în astă lume, întru faptă.“** 

Privitor la situația de pe pămînt, după renaştere, în alt pasaj se spune: „,... cei 
care au o purtare vrednică vor nimeri negreșit într-o matcă vrednică: de brah- 
man, de kșatriya sau de vaisya. lar cei care au aici o purtare scîrbavnică, vor 
nimeri negreșit într-o matcă scîrbavnică: de cîine, de porc sau de candăla.“22 
Un candăla este un proscris, un om din cea mai joasă și mai disprețuită castă, 
care este pus pe aceeași treaptă cu un cîine sau un porc. 

După perioada upanişadică, ideile de karma și transmigrație au fost ac- 
ceptate pretutindeni de toți indienii. Și brahmanii și maeștrii heterodocși îm- 
părtășeau această credință. De-a lungul secolelor următoare, indieni: au fost 
în general convinși că în trupul fiecărui om se află un suflet, care la moartea 
trupului fuge din el ca o pasăre din colivie şi intră într-o nouă viaţă, fie în ce- 
ruri, fie în iad, fie pe pămînt. 

Singura excepție este individul care a dobîndit în această viață o adevăra- 
tă cunoaștere a Absolutului. În teoria mai tîrzie a vedântinilor advaiza, se 
considera că sufletul unui asemenea om este absorbit direct în Marele Sine, 
se pierde în el și nu mai are existență independentă. Sufletele tuturor celor- 
lalți intră, după moartea trupului, într-o nouă existență într-unul din multele 
feluri diferite de a ființa, în cer — ca zeu, sau în iad — ca ființă supusă chi- 
nurilor. Fiinţele supraomenești nu erau socotite veșnice, ci doar făpturi tem- 
porare. Dacă sufletul se întoarce pe pămînt, el intră într-un nou trup, iar aces- 
ta poate fi al unei ființe omenești, al unui animal sau al unei plante: și acestea 
au suflet și nu există nici o diferență esențială între sufletul lor şi sufletele 
oamenilor. Condiţia exterioară a sufletului este, la fiecare nouă naștere, stabi- 
ltă de acțiunile lui din viețile anterioare. Relația propriu-zisă dintre act (ar- 
man) şi rezultatul său (vipăka) era în general nedeterminată, astfel încît de 
obicei era cu neputinţă să se definească legătura sau proporția exactă dintre 
cauză și efect. Se credea că efectul urmează oricum cauza în mod inevitabil 
şi firesc, cel mai adesea fără intervenția nici unei zeități care să dea răsplata 
sau pedeapsa cuvenită. 


— Cele mai vechi Upanișade, ed. cit., p. 83 — , în loc de „aurar! apare „meșteră în broderii'“, 
ceea ce conduce și la alte modificări. Explicaţiile din paranteze îi aparţin lui H. Nakamura. 
* Brhadăranyaka-Upanișad, IV, 4, 5. Versiunea românească, Cele mai vechi Upani- 
sade, ed. cit., p. 84. 
** Brhadăranyaka- Upanisad, IV, 4, 6. Versiunea românească, ibid., p. 84. Comenta- 
riile din paranteze îi aparţin lui H. Nakamura. 
23 Chând.-Up., V, 10, 7. Versiunea românească, ibid., p. 185. 

Prin contrast, grecii erau în general prea puțin preocupaţi de transmi- 
graţie. În perioada elenică, gîndirea greacă a rămas pozitivistă, umanistă și 
indiferentă față de soarta sufletului. Un tînăr obişnuit din Atena, Glaucon, a 
pus întrebarea: „Nu ştii... că sufletul nostru este nemuritor şi că nu piere 
nicicînd?“. 1 s-a răspuns: „Pe Zeus, nu ştiu.“24 Existau însă și excepţii, teolo- 
gia orfică spre exemplu propăvăduind transmigrația. Pentru orfici, sufletul și 
nu trupul care-l ţine închis este partea însemnată a omului: sufletul este omul 
adevărat nu acea simplă umbră-imagine a trupului, așa cum credea Homer.25 
Existau şi filozofi care credeau în transmigraţie, deși uneori într-o manieră 
deformată. Xenofan „odată, în preajma cuiva care bătea un căţel, zice-se că 
s-ar fi înduioșat și ar fi spus: «Oprește, nu-l mai bate! Căci e sufletul unui 
prieten, pe care l-am recunoscut, auzindu-i glasul. ..»"“26 

Se spune că pitagoreicii împărtășeau doctrina transmigraţiei, care i-a fost 
atribuită chiar întemeietorului școlii. Se crede că Pitagora propovăduia urmă- 
tâarele învățături: „... întîi, că sufletul este nemuritor și că se preface în alte 
feluri de viețuitoare, apoi, că tot ce intră-n existență se naște potrivit unor pe- 
rioade ciclice și că nimic nu este cu totul nou, iarăși, că pe toate făpturile în- 
sufleţite trebuie să le considerăm fiinţe pe care le unește înrudirea.“27 În orice 
caz, doctrina transmigraţiei pare să fi avut prea puțină legătură cu filozofia 
pitagoreicilor.28 Despre Empedocle (c. 490-430 a. Chr.) sîntem informaţi că 
ar fi spus despre sine că a fost cîndva „fată, băiat, tufă, pasăre şi peşte.“2 

După cum se vede din aceste exemple, la gînditorii timpurii, precum Yâj- 
favalkya, Pitagora, Empedocle etc., la fel ca și la primii budiști, doctrina re- 
încarnării nu era încă strîns legată de teoria unui suflet nemuritor şi veșnic. 

În perioadele ulterioare însă, mortalitatea și imperisabilitatea sufletului au 
ajuns subiectul unor teorii explicite.30 Într-o Upanișadă mai tîrzie se spune: 


(Sufletul) care cunoaşte nu se naște și nu moare; el n-a fost creat de ni- 
meni şi nimeni n-a fost creat de el. Nenăscut, veşnic, perpetuu, străvechi, 
el nu e omorît cînd e omorît corpul. 


24 Platon, Republica, 608d. Versiunea românească, Platon, Opere V, ed. cit., p. 429. 

25 Frederick Copleston, A History of Philosophy, Maryland, Westminster, The New- 
man Bookshop, 1946, vol. I, p. 32. 

26 Xenofan, fragmentul 7. Versiunea românească, Filosofia greacă pînă la Platon, ed. 
cit., |, 2, p. 196. 

27 B. Russell, A History of Western Philosophy, p. 32. 

28 E. Zeller, History, vol I, pp. 481-487. 

29 Diog. Laert., VIII, 77. Afirmația nu pare însă a se potrivi cu fragmentul 9 al lui 
Empedocle. 

30 Coomaraswamy (în Recollections...) a scos în evidenţă următoarele paralele. Cu- 
noașterea (abhinna) lui Buddha cuprinde și toate „fostele sălașuri“. Cînd, la moarte, acest 
Sine revine la sine (Brhad.-Up., IV, 4, 3; VI, 1, 13 etc.; Enneade, IV, 9, 2), atunci „noi“ 
nu mai existăm (Brhad-Up,, II, 4, 12; Chând-Up, VIII, 9, 1 etc.), „noi care, în unirea 
noastră cun trupurile, sîntem niște compuși şi avem calităţi care n-au să mai existe, ci au să 
fie aduse în renașterea prin care, devenind uniţi cu lucrurile imateriale... vom ajunge ne- 
compuși și lipsiţi de calităţi.“ (Philon, Cher., 113 sq, cf. Phaidon, 78c sq.) 

Dacă cel care omoară crede că omoară, dacă cel omorît crede că-i omorit, 
amîndoi greşesc. (Sufletul) nu omoară, nici nu este omorit.3! 


Platon a împărtășit și el ideea nemuririi sufletului32, spunînd: „,... sufletul 
omului e nemuritor... uneori el părăsește viața, noi zicem «moare», alteori se 
reîntoarce la ea, niciodată însă nu piere... Așadar nu există lucru pe care su- 
fletul să nu-l fi învăţat, pentru că este nemuritor și de mai multe ori năs- 
cut...*'33 Aceste afirmații sînt citate ca parte din doctrina unor preotese şi pre- 
oți învățați şi capătă aprobarea lui Socrate. În Zimaios întîlnim teoria potrivit 
căreia Demiurgul a făcut cîte un suflet pentru fiecare astru. Sufletele au sen- 
zaţii și simt dragoste, teamă și mînie. Dacă omul trăiește frumos, se duce 
după moarte să trăiască o viață de veșnică fericire în steaua sa. Dar dacă 
trăiește rău, în viaţa viitoare are să fie femeie, iar dacă el (sau ea) continuă să 
facă rău, va deveni fiară şi va continua aceste transmigrații pînă cînd, în cele 
din urmă, rațiunea va învinge. Divinitatea a așezat sufletele, unele pe pămînt, 
unele în lună, unele pe alte planete sau stele, și i-a lăsat pe zei să le plăsmu- 
iască trupurile.34 

Dar nici viziunea despre transmigraţie a lui Pitagora, nici cea a lui Platon 
nu sînt identice cu concepția comună — fie în forma ei hindusă, fie în cea 
budistă — din India. Opiniile lor despre existența de după moarte a sufletului 
în trupurile altor oameni sau animale sînt speculaţii filozofice și nu credințe 
acceptate de oamenii de rînd. Ele sînt cel mai probabil modificări ale ideilor 
egiptene și ale celor orfice, care sînt ele însele foarte diferite de credința 1n- 
diană.35 

Problema influenței exercitate de ideile indiene asupra concepțiilor grecești 
cu privire la transmigraţie s-a aflat în centrul multor dezbateri. Macdonell a 
observat cu ani în urmă că „dependenţa lui Pitagora de filozofia sau ştiinţa 
indiană pare a avea un mare grad de probabilitate. Doctrina metempsihozei în 
cazul lui Pitagora nu pare să aibă legătură cu altceva și nici nu se încadrează 
într-un fundal cultural care să-i motiveze apariția, fiind considerată de greci 
ca avînd origine străină.““36 Cercetările mai recente au arătat însă că prezența 
acestei doctrine poate fi explicată, în fiecare dintre contextele culturale în 
care se regăseşte, fără a lua în considerație posibilitatea unor influențe inter- 
culturale. 

În anumite tradiţii creștine timpurii, se căuta tot ieşirea din procesul mun- 
dan în care sîntem prinşi, din roata devenirii (frokhos zes geneseos, Iacov, 


31 Kătha-Up., |, 2, 18-19. Radhakrishnan, The Principal Upanisads, op. cit, 
pp. 616-617. Cf. Bhagavad-gită, II, 18 sq. Versiunea românească, Theofil Simenschy, 
op. cit., p. 128. 

3 Phaidon, 79. 

33 Menon, 8lb-c. (Versiunea românească, Platon, Opere II, ea. cir. pp. 387-388.) Cf. 
Gorgias, 523e. 

3 B. Russell, A History of Western Philosophy, p. 145. 

35 Cf. Rhys Davids, Lectures..., p. 75. 

36 A. A. Macdonell, 4 History of Sansfhrit Literature, p. 422. 

3:6, sintagmă comparabilă cu sanscritul bhavacarhra)??. Astfel, Paladie din 
Cezareea, care a suferit martiriul în 309 p. Chr., s-a referit la noțiunea de 
„transîncorporare“”, adică de transmutație a sufletelor.38 Multe secte gnostice 
credeau în preexistenţa şi renașterea sufletului omului, existînd chiar şi o teo- 
rie magică a lumii spirituale: sufletul destrupat călătoreşte pe calea întune- 
coasă sau pe cea luminoasă și este salvat de pericole prin anumite cuvinte 
magice.39 Această idee poate fi comparată cu cele două căi, calea care duce 
la strămoși şi cea care duce la zei, menționate anterior. 

Chiar şi în islam existau unii gînditori care admiteau metempsihoza, aşa 
cum remarcă al-Biruni. În legătură cu concepția sistemului Sâmkhya asupra 
metempsihozei, el afirmă că existau gînditori musulmani care o acceptau: „În 
cartea sa, Dezvăluirea celor învăluite, Abu-Ya'qub din Sijistan stăruie în pă- 
rerea că speciile se păstrează şi că metempsihoza se petrece întotdeauna în 
cadrul uneia și aceleiași specii, netrecîndu-și niciodată hotarele și neducînd la 
o altă specie.*40 


b. Țelul final 


Idealul sau țelul final la care aspirau primii sînditori era uneori exprimat 
simbolic în ideea de a deveni asemânător cu zeii (brahmasamara!, cf. con- 


37 În versiunea standard expresia este tradusă prin „cursul naturii“. (În versiunea ro- 
mânească. „drumul vieții”'.) 

3 În Apologia lui Origen care. cu excepţia cîtorva fragmente, a supraviețuit numai în 
traducerea făcută de Rufinus din Aquileia (in. 410 p. Chr.), Paladie explică părerea mare- 
lui alexandrin în această problemă: „Cea mai nouă învinuire este aceea despre transîncor- 
porare. Ei o să îi răspundem. așa cum am făcut și în privinţa altor învinuiri. prin propriile 
sale cuvinte.“ Apoi îl citează pe Origen: „Însă aceste lucruri, în ce ne priveşte. nu ţin de 
dogmă şi sînt spuse de dragul discuţiei și ca să poată fi respinse“. (în Migne, Parrol. 
Graec., XVII, 608 şi Routh, Relig. Sacr., IV, 383) şi continuă prin invocarea altor patru 
pasaje din scrierile lui Origen, ca dovadă că acesta socotește false asernenea opinii. Vom 
cita unele pasaje: „Ei au introdus dogma transîncorporării. adică a transmutaţiei sufletelor, 
de parcă însuși Isus ar fi confirmat-o. Dar ar fi trebuit să se vadă că, dacă ea ar fi fost ade- 
vărată, ceva asemănător ar fi trebuit să se găsească în multele scrieri ale Profeţilor şi în 
Evanghelii... Mai trebuie spus că, potrivit celor crezute de ei, transmutaţia sufletelor are 
loc din pricina păcatelor. (C. X. în Migne, u. s. 609) 

Mai departe spune el: „Ideea că sufletele sînt trecute din trupuri în alte trupuri pare să 
le fi trecut prin minte şi unora care par a crede în Christos, ca urmare a unor pasaje din 
Sfintele Scripturi. ei neînţelegînd ce se află scris acolo. Căci nevăzînd ei cum poate omul 
să se prefacă sau să fie prefăcut în găină, cal sau asin, s-au gîndit că sufletul omenesc este 
transmutat în corpurile vitelor sau că ia uneori corpul unei vipere“ (Migne, u. s. 613) 
Aceste pasaje sînt citate după Rhys Davids, Lectures... pp. 238-243. 

39 S. Radhakrishnan, Eastern Religions. p. 200. 

40 Alberuni 's India. p. 65. Al-Biruni, după ce a citat concepţiile despre metempsihoză 
ale unor gînditori islamici. adaugă: „Tot așa era şi opinia vechilor greci: căci Johannes 
Grammaticus a relatat. ca părere a lui Platon, că sufletele raționale au să fie înveşmîntate 
în trupuri de animale și că în această privință Platon urma istorisirile lui Pitagora.“ (4/be- 
runi 's India. p. 65) 

!SBr.. XI 5. 6.9. 

cepția despre calea zeilor, menționată anterior). Astfel de idei nu se regăsesc 
numai la India. Platon spune: „Trebuie să încercăm să fugim de pe pămînt la 
ceruri cît mai repede. Or fugă înseamnă a deveni, după putinţă, cît mai ase- 
mănător divinității (homoiosis toi theoi), după cum asemănare înseamnă a 
deveni drept și sfint cu înțelepciune.“2 

Într-o Upanișadă, descoperim că brahman, țelul final pe care îl ating cei 
petrecuți din viață, este personificat, iar sălașul său este glorificat. Omul 
plecat dintre noi se duce în lumea lui Brahmâ? Acolo își fac apariţia cinci 
sute de apsara (fecioare cereşti), o sută purtînd în mîini fructe, o sută — ule- 
iuri pentru trup, o sută — ghirlande, o sută — veșminte şi o sută — pulbere 
de plante aromate. Fecioarele îl împodobesc pe om cu omamentul lui. Brah- 
mă. După ce traversează multe locuri, el se scutură de faptele sale bune şi de 
faptele sale rele. Rudele care îi sînt dragi îi moştenesc faptele bune, cele care 
nu-i sînt dragi, faptele rele. La fel cum cel care conduce un car se uită în jos 
la cele două roţi ale carului, tot așa se uită şi el în jos la zi şi la noapte, la 
faptele bune şi la cele rele şi la toate perechile de termeni contrarii. În final, 
ajunge la tronul lui Brahmâă. 

În alte tradiţii, se pot regăsi poveşti simbolice similare. Enoh însuşi este 
proclamat Fiul Oinului. „El a fost purtat în sus pe carele Duhului“, unde îi 
vede pe „patriarhi şi credincioși, care locuiesc acolo de-o veșnicie.“ „După 
aceea spiritul meu a fost ascuns şi s-a suit la ceruri“, unde vede ingeri îmbră- 
caţi cu straiele slavei. El însuşi se preface în înger. Apoi „Duhul l-a purtat pe 
Enoh pînă la cerul cenurilor“, unde l-a văzut pe „Cel vechi de zile“ (Dum- 
nezeu însuşi).+ 

Er, ful lui Armenios, a fost răpus în război şi în a douăsprezecea zi de la 
moarte s-a întors la viaţă şi a vorbit despre lumea cealaltă. „Îşi dădeau bineţe 
unele altora, cîte se cunoșteau între ele, și cereau să afle — cele sosite din 
pămînt, de la celelalte ce era în cer, în timp ce sufletele sosite din cer voiau 
să știe despre lucrurile din pămiînt.“5 

Pe măsură însă ce se dezvolta gîndirea filozofică, înțelegerea Absolutului 
(brahman) însuşi a ajuns să fie socotită idealul eliberării, iar lucrul acesta a 
început să fie exprimat direct. Așa cum am arătat, acest aspect este evident 
mai ales la Yâjăavalkya, dar tendința se poate regăsi, în diverse grade, în toa- 
te Upanișadele. De exemplu, starea ultimă este descrisă astfel: „Legăturile 
inimii se rup, toate îndoielile dispar şi faptele încetează (de-a rodi), cînd e vă- 
zut cel suprem și cel inferior.“6 Afirmația se referă la persoana care a atins 
Absolutul şi din care râul a dispărut cu totul. 


2 Theaitetos, 176b. În MEG IONIRE, românească (Platon, Opere YI, Editura Ştiinţifică și 
Enciclopedică, Bucureşti, 1989. p. 226, traducere de Marian Ciucă) în loc de „pămînt“ şi 
„Ceruri'' apar „aici“. respectiv „acolo."* 

3 Kaușitaki- Up.. |. 3 sa. 

1 Enoh. LXX. 2 sq. Radhakrishnan. Eastern Religions. p. 161. 

5 Platon. Republica. 614b sq. Versiunea românească. Platon. Opere V. ed. cit.. p. 437. 

5 Mund.-Ubp,, Il. 2, 8. Versiunea românească, Theofil Simenschy. op. cir. p. 142. 

În Upanișade, țelul cel mai înalt este unirea cu Absolutul, iar această unire 
poate fi dobîndită numai prin cunoașterea intuitivă, care îţi permite să vezi 
dincolo de fenomenele schimbătoare ale existenței omeneşti. Numai cei ce 
şi-au pierdut iluziile și pasiunile oarbe legate de existența empirică vor atinge 
deplina unire a sinelui cu Absolutul și vor obţine eliberarea. Înţelepţii indieni 
credeau că rădăcina din care se ivește varietatea existenței noastre de zi cu zi 
este ienoranța (avidyâ).” „Ignoranţa (avidyă) este pieritoare, dar cunoașterea 
(vidyă) e nemuritoare.“8 În Upanisade, la fel ca şi în filozofia indiană mai tîr- 
zie, cunoașterea însăși este mijlocul predominant pentru atingerea eliberării. 
În mod similar, unii filozofi greci (Parmenide, Platon etc.) susțineau că feno- 
menele ordinare ne amăgesc. Platon afirma că numai eternul este obiect pen- 
tru episteme, pe cînd pentru lumea fenomenelor supuse schimbarii numai 
doxa este posibilă. Grecii nu spuneau însă că eliminarea ignoranței duce la 
unirea cu Absolutul. Pe de altă parte, în creștinismul timpuriu se credea că 
ratarea morală a omului decurge parţial dintr-o întunecare a cugetului.? Tradi- 
ţia creștină călăuzește însă atenția omului către Dumnezeu, astfel încît „credin- 
ța voastră să nu fie în înțelepciunea oamenilor, ci în puterea lui Dumnezeu.“10 

Scopul final — eliberarea (moksa) — era întotdeauna descris la modul 
negativ de gînditorii upanișadici. Ei erau însă pe deplin încredințaţi că, în 
ciuda exprimării în termeni cu totul negativi a Absolutului, adevărul propovă- 
duit nu numai că este dincolo de orice îndoială, ci este și semnificativ la mo- 
dul pozitiv. Tot astfel, şi alte tradiții au utilizat exprimări negative pentru a 
descrie scopul ultim — eliberarea sau mîntuirea — și au comparat uneori sta- 
rea finală cu somnul sau cu moartea. Spune Socrate: „Să ne gîndim și altfel ce 
multă încredere putem avea că e vorba de un lucru bun... Și dacă [moartea] 
înseamnă lipsa oricărei simțiri și e ca somnul cuiva care n-ar vedea nimic, 
nici măcar un vis, atunci moartea ar putea fi un cîștig minunat.“!! Nici chiar 
cel mai mare rege, zicea el, nu şi-a petrecut prea multe zile sau nopţi din viață 
care să fie la fel de pline de fericire ca această stare. Conform doctrinei dao- 
iste, de asemenea, în timpul somnului totul devine unu: sufletul, netulburat, este 
absorbit în unitate, pe cînd în starea de veghe, tulburat, el face distincţii între 
ființe. (Cf. şi Shakespeare, „... și printr-un somn să curmi durerea din inimă 
şi droaia de izbelişti ce-s date cărnii, este-o încheiere cucernic de rîvnit.“)!2 

Unii gînditori indieni socoteau că sufletele eliberate devin unu cu Absolu- 
tul, la fel cum rîurile își pierd numele şi forma și devin unu cu oceanul. „Du- 
pă cum rîurile curg și se sfirșesc în mare, pierzîndu-și numele și înfățișarea, 


? S. Radhakrishnan, The Principal Upanisads, pp. 95-113. 

8 Svet.-Up., V,l. 

9 Efeseni, 4: 18; Romani, |: 21. 

10 / Corinteni, 2: 5. 

11 Apărarea lui Socrate, 40c-d. Versiunea românească, Platon, Opere |, Editura Știin- 
țifică şi Enciclopedică, București, 1974, p. 42, traducere de Francisca Băltăceanu. 

12 Hamlet, III, 1. Versiunea românească, Shakespeare, Tearru, Editura pentru Literatu- 
ră Universală, Bucureşti, 1964, p. 712, traducere de Leon Leviţchi şi Dan Duţescu. 

tot așa înțeleptul liberat de nume și înfățișare se îndreaptă spre Persoana divi- 
nă, (care-i) mai mare decît (tot) ce-i mare.“13 Aici „Persoana divină“ desem- 
nează supremul spirit divin. „Mai mare decît (tot) ce-i mare“ înseamnă, potri- 
vit comentatorului, „mai mare decît brahman-ul condiționat“. 

Imagini similare se regăsesc frecvent în mistica creștină. lată ce spune 
Sfinta Tereza din Avila: „... e ca şi cum ar cădea apa din cer sub formă de 
ploaie într-un rîu sau într-un izvor, devenind totuna, astfel încît nu se mai 
poate deosebi în veci şi nici despărți apa ploii de apa rîului; sau ca și cum 
s-ar vărsa în mare un piîrîiaș, fără să-şi mai poată despărți apa de apa 
mării. “14 


c. Baza pentru etică 


Doctrina metafizică a âtman-ului presupune un ideal etic. Potrivit lui 
Yâjiavalkya, din iubire pentru ârman ne iubim noi semenii. De vreme ce Si- 
nele universal este lucrul pe care îl iubim în fiecare individ, dragostea pentru 
toate făpturile se ivește atunci cînd recunoaştem Sinele fundamental în fieca- 
re. Despre acest aspect, Deussen remarcă: „Evangheliile prescriu, pe drept 
cuvînt, ca supremă lege morală îndemnul: «Să iubeşti pe aproapele tău ca pe 
tine însuți». Dar de ce să fac astfel cînd, prin ordinea firii, eu nu simt durere 
şi plăcere decît în mine, nu și în aproapele meu? Răspunsul nu se găseşte în 
Biblie... ci în Veda, în măreața formulă «Tu ești acesta», care redă în trei cu- 
vinte esenţa combinată a metafizicii și moralei. Trebuie să-ţi iubești aproape- 
le ca pe tine însuți pentru că tu ești aproapele tău.“ 

Radhakrishnan scrie: „Fiecare persoană din jurul meu este eu într-un punct 
diferit din spațiu și timp și într-un grad diferit de existență. Cînd îţi dai seama 
că toate ființele nu sînt decît sinele (ărmaivăbhătr), atunci nu acţionezi cu 
egoism, ci spre binele tuturor fiinţelor.“2 Edgerton afirmă la rîndu-i: „«Regu- 
la de aur», potrivit căreia trebuie să-i tratezi pe ceilalţi ca pe tine însuți, este 
în etica hindusă la fel de importantă ca în creştinism. Ea este dusă aici chiar 
şi mai departe, căci se poate aplica animalelor (care, ca şi oamenii, sînt cu- 
prinse în transmigrație datorită armei), şi este însumată de doctrina ahirasă, 
«nevătămarea» nici unei fiinţe. În creştinism, după cît pot eu să-mi dau sea- 
ma, această doctrină se bizuie numai pe farmecul natural pe care îl exercită 
asupra oamenilor care gîndesc. În hinduism, ea are însă şi un fundal meta- 
fizic, fiind o consecinţă logică a doctrinei upanișadice menționate mai sus 
(care a fost întotdeauna acceptată în India), cum că sufletul sau sinele real al 
fiecărui om este identic cu cel al universului (at tvam asi, „Tu eşti acesta“). 


13 Mund.-Ubp,., UI], 2, 8. Versiunea românească, Theofil Simenschy, op. cit., p. 144, cu 
mențiunea că în loc de „Persoana divină“ în textul românesc apare „sufletul divin“. 

14 Castelul interior, Al șaptelea rînd de locuințe, cap. 2, citat după Radhakrishnan, 
Eastern Religions, p. 132. Versiunea românească, Editura Ars Longa, lași, 1995, p. 192, 
traducere de Christian Tămaș. 

1 Paul Deussen, The Philosophy ofthe Upanishads, op. cit., p. 204. 

? S. Radhakrishnan, Eastern Religions, p. 102. 

De aici decurge, dat fiind că lucrurile care sînt egale cu acelaşi lucru sînt 
epale între ele, că trebuie să-ți identifici sinele propriu cu toate celelalte sine. 
Dacă le faci rău altora, îţi faci rău ție însuți. Regula de aur este astfel demon- 
strată într-o manieră de necontrazis logic, în condiţiile în care îi accepţi pre- 
misele. De aceea, omul moral în cel mai înalt grad, chiar trăind după normele 
comune, «are drept Sine sinele tuturor» (sarvabhărărmabhătătman)P şi «e 
bucuros de binele tuturor ființelor» (sarvabhăzahite ratâh 4).“5 

Ideea fundamentală legată de principiul altruist hindus este expusă în ur- 
mătoarea afirmație: „Recunoscîndu-se pe sine în toate ființele și recunoscînd 
toate ființele în sinele său, el, aducînd sacrificiu numai Sinelui, pătrunde în 
libertatea absolută (svarăjya$).“7 Legea iubirii trebuie respectată nu numai 
pentru că o cunoaștem, ci pentru că viața constă din iubire. Cel ce înțelege 
sinele universal vede toate ființele umane ca parte dintr-un tărîm al idealuri- 
lor. Spiritele oamenilor trebuie să ajungă în cele din urmă să fie în unitate 
unul cu celălalt. Năzuinţa către ârman este înnăscută în toate fiinţele și tot așa 
este și năzuința către cel ce se cunoaște pe sine ca ârman: „Numele său (de 
brahman) este «năzuința spre eh» (radvanam), căci «năzuinţa spre el» se cuvi- 
ne adorată. Către cel ce se știe pe sine astfel, de bună seamă că toate ființele 
năzuiesc.'8 

Sacrificiile și faptele pioase nu duc decît la noi renașteri, și doar cunoaște- 
rea ne poartă din această existență pămîntească, a pasiunii oarbe, către Unul 
şi Etern Adevăratul. Ca atare, în Upanișade se afirmă adesea că pentru a 
atinge țelul suprem este necesar să renunți la orice faptă, fie ea bună sau rea. 
„Precum apa nu se lipește de frunza lotusului albastru, tot astfel nu se lipește 
fapta rea de cel ce știe astfel.“9 În mod similar, desăvirşita stare de eliberare a 
fost descrisă de Yajhavalkya după cum urmează: „Așa cum cel îmbrățișat de 
femeia dragă nu ştie nimic din afară, nici dinlăuntru, la fel și acest om (puru- 
șa: monada individuală -a vieţii), îmbrățișat de Sinele intelectual (prajiiăr- 
man), nu ştie nimic dinafară, nici dinlăuntru. Într-adevăr, cu dorința împli- 
nită, cu dorinţa întru Sine (pe care acum l-a atins), fără de dorință, aceasta e 
forma sa străină de suferință. Aici tatăl este ne-tată, mama este ne-mamă, lu- 
mile sînt ne-lumi, zeii sînt ne-zei,... hoțul este ne-hoț,... ascetul este ne-as- 
cet. Binele nu-l urmărește, răul nu-l urmărește, căci de-acum el a trecut peste 
toate suferințele inimii.“10 


3 Bhagavad-gită, V, 7. 

4 [bid. V, 25; XII, 4. 

5F. Edgerton, Dominant Ideas in the Formation of Indian Culture in Journal of the 
American Oriental Society, vol. 62, 1942, p. 155 sa. 

6 Manu, XU, 91. 

7 Coormaraswamy, Recollections..., pp. 40-41. 

8 Kena-Up, 31 (= IV, 6). 

9 Chând.-Up., IV, 14, 3. (Versiunea românească, Cele mai vechi Upanişade, ed. cit., 
p. 176.) Cf. Kaușitaki-Up,, |, 4; Il, 8. 

10 Brhad-Up., IV, 3, 21-22. În versiunea românească (ibid, pp. 80-81) în loc de 
„acest on“ apare „Spiritul acesta“. Comentariile din paranteze îi aparțin lui H. Nakamura. 

Comentariul lui Royce la acest pasaj merită citat în întregime: „Contrastul 
dintre real şi ceea ce stîrnește dorințe este în sine un dualism. El trebuie 
abandonat, laolaltă cu falsul realism care privește orice adevăr ca fiind real în 
mod independent. Lumea noastră finită nu este decît strădanie de a dobîndi 
cunoaşterea de sine, iar în acest proces cel ce caută se caută doar pe sine. Dar 
dacă s-ar găsi, dacă toate dorințele i s-ar împlini, dacă cunoașterea ar fi com- 
pletă, ce ar mai rămîne? Sau, mai degrabă, dat fiind că însăși utilizarea lui 
dacă şi ar este o simplă expresie a iluziei, a finitului, dat fiind că nu există, 
cu adevărat, decît Sinele, dat fiind că procesul finit al strădaniilor noastre de 
a atinge sinele este cu totul iluzoriu, iar Sinele în desăvirșirea lui este singu- 
rul real, ce mai rămîne acum drept Absolut? 

Ei bine, în primul rînd Sinele adevărat nu face nici o strădanie să dobîn- 
dească ceva. El nu are nici o idee despre vreun altul și nu are voință pozitivă. 
Obiectul şi Subiectul nu mai sînt în el niei măcar diferite. Sinele nu are un 
caracter. Acesta este ucigașul care nu mai e ucigaș, sclavul care nu mai e 
sclav, trădătorul care nu mai e trădător. 

Diferenţele sînt iluzorii. Sinele doar este. Dar în ce sens este? Nu ca un 
Altul independent, nu ca obiectul unui gînd, nu ca și cum ar putea fi descris 
printr-o idee, nu ca și cum ar putea fi în vreun fel exprimabil, şi, cu atît mai 
puţin, nu ca nimic pur şi simplu. Căci el este Totul, singura Fiinţă. Mai rămîne 
să se sugereze că ființa Sinelui este doar ceea ce noi numim astăzi imediate- 
țea experienţei prezente. Numai că de aici încolo trebuie să privim caracterul 
absolut nemediat nu ca materie primă a înţelesului, ci ca ţel al tuturor înțele- 
surilor — dincolo de idei, tocmai pentru că este mai simplu decît ele.“!! 

Atunci deci, ce înseamnă să renunți la toate faptele, atît la cele bune cît și 
la cele rele? Un asemenea gînd nu va duce oare la decădere morală? Cînd su- 
fletul individual se eliberează de egoism şi atinge libertatea spirituală, el este 
unificat în mod spontan cu voința universală. El acționează într-un fel imper- 
sonal, fără vreun efort și fără să se aștepte la ceva. A devenit un instrument 
pasiv al Divinului, el însuși lipsit de vreo iniţiativă egoistă. 

Numai în acest sens afirmă UVpan:sadele: „Pe el nu-l biruie [gîndul] că de 
aceea a făptuit răul sau că de aceea a făptuit binele; dimpotrivă el le biruic pe 
acestea amîndouă. Făptuirea și nefăptuirea nu-l chinuie.“!2 Un înțelept a spus: 
„Renunţă și la bine şi la rău, şi la adevăr și la neadevăr. După ce renunți la 
adevăr și la neadevăr, renunță și la conștiința pe care le-ai lăsat-o lor.“!3 

În legătură cu această problemă, Radhakrishnan dă următoarea explicaţie: 
„Chiar și conştiinţa de sine este un obstacol. Individul eliberat este purtat 


1 Royce, The World and the Individual, vol. I, pp. 166-167. 
12 Brhad.-Up., IV, 4, 22. Versiunea românească, Cele mai vechi Upanisade, ed. cit., 
p. 86. 
'3 tyaja dharman adharmam ca 
ubhe satyânrte tyaja 
ubhe satyânrte tyaktvă 
pena tyajasi tat tyaja (Mahăbhărata, XII:337, 40) 

dincolo de distincţiile dintre bine și rău. Cînd Upanișada spune că «păcatul 
nu se lipește de un om înțelept mai mult decît se lipește apa de o frunză de 
lotus», ea nu înţelege prin aceasta că înțeleptul poate să păcătuiască și totuși 
să fie liber, ci mai degrabă că cel liber de orice ataşamente pămîntești este de 
asemenea liber de orice ispită de a păcătui.“!4 

În altă parte, Radhakrishnan dezvoltă această idee: „Cînd spiritul indivi- 
dual își înțelege esența divină și acționează pornind de la ea, el transcende 
distincţiile dintre bine și rău, nu în sensul că poate să facă rău și totuși să nu 
păcătuiască, ci mai degrabă că îi este cu neputinţă să facă rău, căci el nu mai 
este nici autorul faptelor, nici cel care se bucură de roadele lor. Binele și răul 
presupun baza oferită de egoism. Faptele bune sînt cele care urmăresc binele 
propriu și binele celorlalți, iar cele rele sînt cele care împiedică binele pro- 
priu și binele celorlalți.“ „Etica presupune o perspectivă separatistă asupra 
vieţii. Cînd transcendem această perspectivă, trecem dincolo de legile eti- 
ce.“15 

În ceea ce priveşte etica deci, gîndirea upanișadică timpurie sfirșeşte în- 
tr-un paradox. Doctrina metafizică despre ărman, deși oferă o profundă raţio- 
nalizare pentru un principiu altruist, îl face în cele din urmă pe om să treacă 
dincolo de bine și de rău, să le transceandă. Și totuși tocmai atunci cînd omul 
a trecut dincolo de bine și de rău, el ajunge să vadă Sinele (âzman) care îi 
permite să fie cu adevărat Dumnezeu! 


14 Radhakrishnan, Eastern Religions, pp. 102-103. 
15 Ibid 


III 
Dezvoltarea heterodoxiilor 


A. Materialismul 


1. MATERIALISMUL (— ELEMENTELE —) 


Chiar și în cele mai vechi Upanișade se face referire la unii oameni care 
se îndoiau de eficacitatea ortodoxiei existente. Chăndogya-Upanișad! îi ase- 
muiește pe membrii clerului cu niște cîini, fiecare ţinîndu-se de coada celui 
din față și rostind cu pietate: „Om, să mîncăm, Om, să bem!“2 În acea epocă 
timpurie apăruse şi aplecarea către cele pămîntești, punîndu-se preț pe pu- 
terea personală: „Cît despre cel care meditează asupra hranei ca fiind brah- 
man, el cîştigă lumile pline de hrană și de băutură. Trebuie să te îngrijești de 
tine.“3 Cu asemenea idei răsunînd chiar în scripturi, nu ne mai miră deloc 
apariția materialismului în alte părți. 

Materialiștii vor ajunge în cele din urmă să nege autoritatea scripturilor 
vedice. Ei nu vor avea încredere în rațiune, pretinzînd că fiecare deducție 
depinde, pentru validitatea ei, nu numai de observarea precisă a faptelor, ci și 
de presupunerea că viitorul va arăta precum trecutul; iar în legătură cu aceas- 
ta, cum avea să spună Hume, nu avem nici o certitudine. Ceea ce nu este per- 
ceput de simţuri, gîndeau ei, nu există: ca atare sufletul este o amăgire. Toate 
fenomenele sînt naturale şi numai nerozii le pun pe seama demonilor sau zei- 
lor. Materia este unica realitate. Mintea, pentru ei, nu este decît materie care 
gîndeşte: toate fenomenele provin din materie. Această tendință se poate ob- 
serva într-o Upanișadă întrucîtva tîrzie, care lua în consideraţie posibilitatea 
ca nici un zeu, cer, iad, reincarnare sau lume să nu existe, ca Vedele şi Upa- 
nișadele anterioare să fie opera unor neghiobi închipuiţi, ca ideile să fie ilu- 
zori! și cuvintele neadevărate și ca oamenii, înșelați de vorbele iscusite, să 
continue să respecte zeii, templele şi „oamenii sfinţi“, deși nu există nici o 
diferenţă între Visnu și un cîine.4 

În India, materialistul cel mai proeminent a fost Ajita, despre care se spu- 
ne că purta o haină făcută din păr (un exemplu similar se întîlnește și în Occi- 
dent5). El împărtăşea următoarea doctrină: „O ființă omenească este alcătuită 


1 Chând.-Up., |, 12. 

2 S. Radhakrishnan, Indian Philosophy, vol. I, p. 149. 

3R. Hume, Thirteen Principal Upanishads, p. 65 (Chând.-Ubp., VII, 8-9). Versiunea 
româncască, Cele mai vechi Upanisade, ed. cit., p. 205, în care însă ultima propoziţie nu 
apare. 

4 Se spune că ipoteza este prezentată în Svasamveda- Upanişad. 

5 Cînd, la ceremoniile deosebite, papa îi poruncea cardinalului Ximenes să poarte stra- 
iele lui ninunate și pălăria de cardinal împodobită cu ciucuri, Ximenes se supunea, însă 

din patru elemente (pămîntul, apa, focul şi aerul).6 Cînd moare, ceea ce este 
pămiîntesc din ea se întoarce și devine iarăşi pămînt, fluidul din ea devine 
iarăși apă, căldura foc, vîntoasele aer, iar însușirile sale se prefac în spațiu. 
(Spaţiul nu era socotit un element. Însușirile, indriyăni, desemnează cele 
cinci simțuri și mintea — cel de-al șaselea.) 

„Cei patru purtători, ei înșiși pe catafalc sub forma unui al cincilea, duc 
trupul neînsufleţit, pînă cînd ei ajung la locul de ardere, oamenii rostesc vor- 
be frumoase despre mort, dar acolo oasele-i albesc şi ofrandele pentru el se 
fac cenușă. Este o învăţătură de proşti vorbirea asta despre ofrande, iar cînd 
oamenii spun că în ea se află vreun cîştig, e doar o minciună găunoasă, sim- 
plă vorbărie. La disoluția corpului, şi proștii și înțelepții sînt rupți de toate, 
sînt anihilaţi, iar după moarte ei nu mai sînt.“7 

Dintr-o asemenea perspectivă, Ajita a denunţat valorile morale. „Nu exis- 
tă“, spunea el, „pomeni sau sacrificiu sau ofrande. Nu există nici rod, nici re- 
zultat al faptelor bune sau rele. Nu există lumea asta și lumea cealaltă. Nu 
există nici tată, nici mamă și nici ființe care să vină pe lume fără de părinți. 
Nu există în lume nici pustnici nici brahmani care au atins cel mai înalt 
punct, a căror cale e desăvîrșită și care, după ce au înțeles și au priceput, ei 
singuri, atît această lume cît și cealaltă, își fac înțelepciunea cunoscută celor- 
lalți.8 Individul era socotit doar un compus al elementelor, elementele fiind 
singurele înzestrate cu realitate. În India, materialiştii vor fi denumiți mai 
tîrziu lokăyata sau cărvăka.9 

Alţi gînditori din vechime au privit lucrurile ca îmbinări ale elementelor 
(bhatâni, stoikheia, elementa). În Grecia, Empedocle (c. 490-430 a. Chr.), la 
fel ca Ajita în India, presupunea că cele patru elemente sînt pămîntul, apa, 
eterul și focul!0, şi le-a conceput ca fiind necreate.!! Ca atare, cu privire la 
compoziția omului, el a afirmat: „,... din tot ce există nici un lucru naștere 
n-are, nici capăt în moartea distrugătoare, ci numai amestec şi disociere de 


îşi punea direct pe piele o cămașă grosolană din păr. Roland H. Bainton, The Church of 
Our Fathers, New York, Charles Scribner's Sons, 1950, p. 124. 

6 S-a făcut o clasificare a celor patru elemente, în funcţie de densitatea lor mai mare 
sau mai mică și de perceptibilitatea corespunzătoare, clasificare pe care o re găsim într-o 
lucrare a lui Sakara: „pămîntul, putînd fi mirosit, gustat, văzut şi pipăit, este grosier 
(sthala), apa, putînd fi gustată, văzută și pipăită, este subtilă (sizksma); focul, putînd fi vă- 
zut şi pipăit, este şi mai subtil (siiksmatara), aerul, putînd fi doar pipăit, este cel mai sub- 
til (siikşmatara)“ Sahkara ad Brahma-sitra, p. 536, 7. De regulă, indienii de mai tîrziu 
adăugau un al cincilea element, şi mai subtil, eterul (âkăsa), care are doar calitatea de 
audibilitate (pe care o au şi celelalte patru). 

? Digha-Nikăya, Il, 23, vol. |, p. 55. 

8 Jbid. 

9 O descriere detaliată cu privire la lokăyata etc. apare în Dasgupta, A History o/In- 
dian Philosophy, Cambridge University Press, vol. III, 1952, pp. 512-550. 

10 Empedocle, fragmentul 71, potrivit traducerii lui Freeman. 

n [bid., fragan. 7. 

elemente ce-au fost reunite; 12... cînd elementele prime din speța umană, din 
plante, păsări și fiare, 'mbinate, ajung la lumină, atuncea «Nașterey-i zic 
acești muritori, iar cînd se dezbină, «Moarte» nefastă numesc greșit fenome- 
nul acesta.“13 „Schimbul acesta continuu n-are sfirșit niciodată,... ele [ele- 
mentele] sînt veșnice și imuabile în crugul vremii.“*14 

Potrivit lui Aristotel, cele patru elemente terestre nu sînt eterne, fiind ge- 
nerate unul din celălalt — focul este absolut ușor, în sensul că mișcarea lui 
naturală este în sus, pămîntul este absolut greu, aerul este relativ ușor, iar apa 
este relativ grea. Această idee corespunde teoriei expuse în 4bhidharma bu- 
distă. Teoria generării este întrucîtva similară cu teoria mvrtkarana (întreirea 
celor trei elemente) din Chăndogya-Upanişad sau cu așa-numita paiicikara- 
na (încincirea celor cinci elemente) a mai tirziilor advaitini. 

În China antică, școala Yin-Yang propunea teorii cosmologice bazate pe 
două principii (yin şi yang), cinci elemente (metal, lemn, apă, foc și pămînt) 
și pe alternanța regulată a acestor principii și elemente în formarea naturii, 
omului și anotimpurilor. Despre cele cinci elemente se spunea că reprezintă 
esențele corporale ale celor Cinci Virtuţi Constante (omenia, dreapta jude- 
cată, buna-cuviinţă în comportare, înțelepciunea și buna-credință). Pe de altă 
parte se credea că ele sînt cauza vieții și a perpetuării.!5 Aceste concepții au 
fost repede însușite de școala Shinto din Japonia, care la început nu a avut 
teorii cosmologice. 

Despre filozofia lui Xun zi se spune că avea tendințe materialiste.!5 Însă 
în China veche, unde nu întîlnim un echivalent al conceptului grec de materie. 
nu pare probabil ca materialismul (în sensul strict al cuvîntului) să fi existat. 
Învățătura despre calea celor vii a lui Yan zi poate fi totuşi comparată cu cea a 
lui Ajita și a gînditorilor Jokăyata, aşa cum vom arăta în secțiunea următoare. 

Cînd budismul a fost introdus în China, cele „Patru Elemente“ din budism 
(mahăbhitas) au fost corelate, în scopuri explanatorii, cu cele „Cinci Ele- 
mente* chineze (wu xing). În cărți din perioada dintre dinastiile Han și Jin, 
conceptul indian privitor la cele Patru Elemente (mahăbhatas) era adesea in- 
terpretat prin intermediul celor Cinci Elemente (wu xing) din cultura chineză. 
O asemenea comparare sau identificare a categoriilor în diferite tradiții poate 
fi privită ca un exemplu de ge yil? — explicarea termenilor indieni prin cei 
chinezi. 


12 Ibid,, fragm. 8. 

13 Jbid, fragm. 9. 

14 Ibid, fragm. 17. Versiunea românească a acestui fragment și a celor citate mai sus, 
Filosofia greacă pînă la Platon, ed. cit., 1, 2, pp. 416, 419, traducere de Felicia Ştef. 

15 Fung Yu-lan, A History of Chinese Philosophy, Princeton University Press, 1952, 
vol. |, pp. 27, 41. 

16 Fung Yu-lan, op. cit., vol. 1, p.281. 

"7 Tang Yung-Tung in Radhakishnan: Comparative Studies in Philosophy Presented 
in Honour of His Sixtieth Birthday, ed. de WI. R. Inge şi alţii, Londra, George Allen and 
Unwin, 1951, pp. 278-284. 

2. MATERIALISMUL (— ATOMIȘTII —) 


Atomismul a apărut aproape în aceeași perioadă și în Grecia și în India, 
nu însă şi în China. În India, întîlnim pentru prima oară conceptul de atom 
(anu, paramănul) în scripturile jainiste, deşi nu știm dacă acesta a fost for- 
mulat chiar de întemeietorul școlii, Mahâvira. În Grecia, unul dintre primii 
reprezentanți ai atomismului a fost Democrit (c. 420 a. Chr.). Pe baza ideii de 
unificare a atomilor, Democrit a putut elabora un sistem coerent al necesității 
mecanice în natură, fiecare eveniment care se petrece fiind un mecanism de 
atomi. Strict vorbind, sistemul atomistului grec admite numai atomii și vidul, 
în această privință fiind aproape identic cu filozofia jainistă. 

Jainiştii așază întregul univers sub două categorii veșnice? Acestea sînt 
denumite jiva şi ajiva, conştientul și inconştientul sau sufletul și nonsufletul. 
La fel cum există cu siguranță un subiect care cunoaște, spune jainismul, tot 
aşa există și un obiect care este cunoscut. În Grecia, Anaxagora este conside- 
rat primul filozof care, spre deosebire de mai vechii hilozoiști, a făcut o dis- 
tincție clară între spirit și materie. 

În filozofia jainistă, categoria de nonspirit (ajiva) este subîmpărțită în (1) 
timp (kâla), (2) spațiu (ăkăsa), (3) principiul mișcării (dharma), (4) princi- 
piul stabilităţii (adharma) şi (5) materie (pudgala). Acestea sînt cu toate sub- 
stanțe (dravya).3 Deosebirea esenţială față de spirit este că ele, ca atare, sînt 
lipsite de viaţă şi conștiință. 

Dintre ele, (1) timpul este infinit, jainiștii nefiind însă cu toţii de acord că 
timpul trebuie considerat o substanță. Cu privire la această problemă, Aristo- 
tel a afirmat limpede că timpul cel puţin există, spunînd despre el că este 
mișcare și poate fi obiect al asocierii numerice. 

(2) Spațiul, care este și el infinit, este conceput ca fiind alcătuit din două 
părți — una (/okâkăâsa) unde mișcarea este posibilă și alta (alokăkăsa) unde 
nu e posibilă. Toate substanțele există numai în prima parte, iar a doua, 
despre care se credea că se află, din punct de vedere spaţial, deasupra primei, 
este numai spațiu vid. Spaţiul pare să fi fost cumva dublu și pentru Aristotel, 
care, în Despre Cer, a expus teoria potrivit căreia lucrurile de sub lună sînt 


! Profesorul Eliot Deutsch consideră că termenul „atom“ ne induce aici în eroare. Ar 
trebui să traducem ar prin, de exemplu, „unitate primordială“. Am adoptat echivalentul 
convențional. 

2 Cf. Menon apeiron. Zeller, Die Philosophie der Griechen, op. cit., |, 2, 1069, A 1. 

3 Termenul „substanţe“ nu este poate prea potrivit. „Principii“ ar fi mai adecvat, cel 
puţin în engleza idiomatică. În legătură cu aceasta, ar trebui să luăm în consideraţie noțiu- 
nea de „substanță“ la Aristotel, Descartes şi Toma din Aquino (substrat versus accident). 
Cf. Walter Ruben, /ndische und Griechische Metaphysik, extras din volumul 8 (1931) din 
Zeitschrift fiir Indologie und Iranistik, Leipzig, 1931, Deutsche Morgenlăndische Gesel- 
schaft in Kommission bei F. A. Brockhaus, pp. 41-44. 

4 Ca premergătoare acestei idei, cf. afirmaţiile din Chând.-Up., VII, 12. 

supuse generării și decăderii, în timp ce de la lună în sus totul este negenerat 
şi indestructibil. Vidul, care este probabil același lucru cu spaţiul cel mai de 
sus al jainiștilor, a făcut şi el subiectul unor controverse în filozofia greacă. 
Aristotel a respins concepţia despre vid pe care o susținuseră anterior Leucip 
şi Demoecrit.5 

(3) Principiul mișcării este explicat drept acel ceva prin care mișcarea 
poate avea loc. Acesta este comparat cu apa în care înoată peştii, o condiție 
necesară ca o asemnea activitate să aibă loc. 

(4) Stabilitatea este principiul prin care mișcarea se poate opri. Acesta este 
comparat cu suprafața pămîntului pentru lucrurile care cad, căci pămîntul le 
opreşte mișcarea. Principiile stabilității și mișcării erau socotite substanţe. 

(5) Materia, pentru jainişti, are patru calități: are culoare, gust, miros și 
este palpabilă.6 (Sunetul nu este considerat o calitate, ci un mod al materiei.7) 
Materia este eternă, constă din atomi și cuprinde toate lucrurile pe care le 
experimentăm, inclusiv trupurile, simţurile și mintea (manas). Atomii sînt, în 
jainismn, cu toţii la fel, dar pot totuși să dea naștere varietăţii infinite de lu- 
cruri, astfel încît materia, aşa cum este concepută în lumea empirică, este de 
natură nedefinită. Materia poate avea astfel două forme — una simplă sau 
atomică și cealaltă compusă (skandha). Toate obiectele perceptibile sînt de al 
doilea fel. Putem face aici o comparație cu distincția întrucîtva similară care 
se regăsește în teoriile atomiste ale lui Leucip și Democrit. 

Democrit admitea și el existența spațiului vid și a nenumăraţilor atomi, 
auto-mişcători și similari calitativ. Aceştia nu diferă decît ca formă și ca mă- 
rime, iar evenimentele se pot explica toate prin unirea și separarea lor. Dar 
ceea ce deosebește teoriile lui Democrit de atomismul jainist este faptul că 
filozoful grec socotea că gustul, culoarea şi temperatura țin de calitățile se- 
cundare ale stărilor subiective, nu de atomii înșiși.8 

Cuvîntul j?va înseamnă în jainism „ceea ce este viu sau animat“. Sensul 
pare să fi fost derivat pornind de la observarea caracteristicilor vieţii și nu 
prin căutarea unui principiu metafizic care să se afle la temelia existenţei 
individuale”, după întemeierea metafizicii jainiste însă, termenul a ajuns să 
însemne „suflet“ sau „sine“, la fel ca și în alte sisteme religioase. 

Teoria jainistă a sufletului poate părea foarte stranie. Pentru a o înţelege 
adecvat, ea trebuie văzută în lumina relativismului, așa cum vom încerca să o 
abordăm în secțiunea următoare. În sursele indiene nu există însă nici o indi- 
cațic care să ne permită să facem o legătură între teoria sufletului și relativis- 
mul jainist. În acest context, ar putea fi util să ne gîndim la relativismul lui 


5B. Russell, A History of Western Philosophy, p. 206. 

5 Umsavati, Tattvărthădhiga ma-siatra, v. 23. 

? Gunaratna, op. cit., pp. 69-70. 

8 Wmdelband, History of Ancient Philosophy, traducere de Herbert Emest Cushman, 
Dover Publications Inc., 1956, p. 162. 

9 H. Jacobi, The Jain Sătras, Sacred Books ofthe East, vol. XXII, Oxford, Claredon 
Press, 1884, partea |, p. 3n. 

Protagoras, sofistul care nu putea presupune o conștiință fără să presupună și 
un conținut corespunzător al acesteia. E| credea că percepția înseamnă în- 
tr-adevăr cunoașterea complet adecvată a ceea ce este perceput, însă nu și o 
cunoaștere a lucrului respectiv.!0 Admiţînd că fiecare obiect este un conținut 
al conștiinței noastre, și ca atare ţine de spiritualitate, este firesc să se ajungă 
la o asemenea concepție asupra sufletului. 

Concepţia jainistă despre suflet diferă mult de teoria lui Democrit, potrivit 
căreia sufletul este compus din atomi iar viaţa lui constă cu-adevărat doar din 
mișcarea acestor atomi (deși este vorba de cea mai subtilă dintre mișcări, cea 
aproape desăvirșită!!). Ideea lui Epicur că atomul are greutate și este în con- 
tinuă cădere, nu către centrul pămîntului, ci, într-un sens întrucîtva obscur, 
cumva în jos, este oarecum asemănătoare cu cea din jainism. Dar concepția 
aceluiași filozof despre sufletul material compus, de exemplu, din respiraţie 
şi din particule de căldură (vîntul și aerul fiind pentru el substanțe separate), 
merge într-o direcție diferită în raport cu jainismul. El credea că atomii de 
suflet se află distribuiţi în întregul corp, senzaţia fiind datorată unor particule 
fine pe care le emană corpurile și care călătoresc pînă ating atomii de su- 
flet.12 

O concepţie despre suflet similară cu cea a jainiștilor se regăsește însă la 
unii filozofi din perioada elenistică. Stoicii susțineau că sufletul trebuie să 
fie, în natura lui, corporal. Orice influențează trupul și este la rîndu-i influen- 
țat de el, orice este unit cu trupul şi apoi separat de el trebuie să fie corporal, 
spuneau ei; iar acesta este cazul sufletului, de vreme ce se extinde în trei di- 
recții în întregul corp.!3 Oricum, concepția stoicilor despre suflet pare să fie 
mai simplă și mai naivă decit cea a jainiștilor, căci stoicii descriau uneori 
sufletul omului drept foc, alteori drept suflare, iar alteori drept suflare caldă 
răspîndită prin tot corpul și constituind legătura ce ţine trupul laolaltă.14 

Una din trăsăturile ciudate ale concepţiei jainiste despre suflet este cre- 
dința în mărimea variabilă a lui jiva în starea sa empirică: spre exemplu, su- 
fletul unui elefant e mare, pe cîtă vreme sufletul unei furnici este mic. „Sufle- 
tul este în stare să se mărească și să se micșoreze pe potriva dimensiunilor 
corpului fizic cu care este pentru moment asociat. În această privință el se 
aseamănă cu o lampă, se spune, căci, deși aceasta rămîne aceeași, ea lumi- 
nează tot spaţiul cuprins în camera, mai mică sau mai mare, în care se întîm- 
plă să fie așezată. “15 Însăși natura adevărată a sinelui, în jainism, este ilumi- 


10 W. Windelband, History of Ancient Philosophy, traducere de Herbert Ernest 
Cushman, p. 92. 

1! Frederick Copleston, 4 History of Philosophy, vol. 1, Maryland, Westminster, The 
Newman Bookshop, 1946, p. 125; W. Windelband, op. cit, p. 166. 

12 B. Russell. A History of Western Philosophy, pp. 246-47. 

13 Eduard Zeller, The Stoics, Epicureans, and Sceprics, traducere din germană de 
Oswald J. Reichel, ediţie revizuită, Londra, Longmans, Green and Co., 1880, pp. 210-211. 

14 Ibid., p. 211. 

15 Sarvadarsanasamgraha, IV, tl., 20-21. Tattvărthădhigama-sătra, V. 6. 


AMURGUL ZEILOR 151 


nare desăvîrșită și inteligență infinită,!6 iar condiţia lui caracterizată printr-o 
cunoaștere indistinctă sau parțială, marchează o cădere din această natură. 
Acest ultim aspect ne aduce aminte de Plotin. Porphyrios spunea că maestrul 
său, Plotin, era precum unul care se rușinează că se află într-un trup. 

Jainismul acceptă noțiunile indiene comune de renaștere și farma. Calită- 
țile naturale ale sufletului — cunoaștere, intuiție etc. — sînt stricate de kar- 
ma, iar sufletul, pînă la eliberarea sa finală, nu este niciodată separat complet 
de materie.!? Karma este legătura dintre recipientul ei empiric, trupul, şi su- 
flet, despre care se crede că este alcătuit dintr-o materie extrem de subtilă, 
care se află dincolo de atingerea simţurilor.!8 Potrivit lui Marc Aureliu, Epic- 
tet obișnuia să spună: „Eşti un suflețel mărunt care tîrîie cu el un cadavru.“19 
Astfel, jainiștii își justifică practica nudității spunînd: „Trupul este deja o ro- 
bie pentru suflet. De ce e nevoie să îndoim robia purtînd haine?“20 

Conform învățăturilor jainiste, sufletul nu a fost niciodată liber de însoţi- 
rea cu karma. Şi totuși, despărţirea de aceasta este socotită posibilă. Natura 
sufletului este pîngărită de asocierea cu karma și de căderea ulterioară din 
starea sa pură în ceea ce se cheamă robie. Dacă printr-o disciplină potrivită 
toată karma este epuizată și în suflet se iveşte „splendoarea deplină a atotcu- 
noașterii“, atunci acesta se eliberează. 

Cînd toată karma este distrusă în cele din urmă prin practici ascetice, su- 
fletul dobîndește salvarea, care are ca rezultat eliberarea din ciclul existenţei 
(samsăra). La iluminare se ajunge atunci cînd toate obstacolele sînt înlătura- 
te: atunci sufletul individual (jiva), continuînd să existe ca atare, devine atot- 
ştiutor şi cunoaște toate obiectele într-un fel viu și precis, exact așa cum sînt. 
Cunoaşterea aceasta este denumită „înțelegere absolută lipsită de mijlocire“ 
(kevalajiâna) şi capătă calificativul de „pură“ (kevala). Despre Mahâvira se 
crede că a ajuns la această stare la sfîrșitul lungii sale perioade de penitență. 

Un filozof grec care împărtășea multe dintre ideile caracteristice jainiști- 
lor menționate ma: sus a fost Empedocle. Preot, profet și medic, el era adesea 


15 Gunaratna ad $addarsanasamuccaya, p. 74. 

17 „Doctrina reincamării nu admite sub nici o formă afirmaţia că Universul nu este 
real, ea trebuind să insiste asupra realităţii acestuia. În plus, și aici apare adevărata dificul- 
tate, ea trebuie să facă inteligibil felul în care trupul şi sufletul — dată fiind presupunerea 
că acestea, prin propria lor natură, n-au nimic în comun — se pot afla într-o relaţie, de 
orice fel, unul cu celălalt. Doctrina reincarnării tratează acelaşi tip de problemă asupra 
căreia se va apleca mai tîrziu filozofia europeană care se bazează pe definițiile lui Des- 
cartes — aceea de a explica cum se face că, în făpturile vii, trupul poate primi stimuli de 
la suflet, pe care îi transformă în ceva real.“ Albert Schweitzer, Indian Thought and Its 
Development, Boston, The Beacon Press, 1936, pp. 62-63. 

18 Referiri la concepţiile fizice sau cvasifizice despre păcat se pot regăsi şi în literatura 
vedică. Cf. A. B. Keith, Religion and the Philosophy of the Veda, Cambridge, Mass., Har- 
vard University Press, 1925, vol. I, p. 245. 

19 B. Russell, A History of Western Philosophy, p. 263. Versiunea românească a pasa- 
jului din Epictet (Fragmente, 176) Epictet, Manualul, Marcus Aurelius, Către sine, Editu- 
ra Minerva, Biblioteca pentru toţi, Bucureşti, 1977, p. 61, traducere de D. Burcea. 

20 Sarvasiddhănta-samgraha, cap. Il, versul 12. 

văzut luînd parte la riturile magice şi se spune că ar fi făcut miracole nemai- 
pomenite. Se mai spune și că nu îi plăcea să mănînce came?! El socotea că 
și-a purificat deja, încă din timpul vieții, sufletul prin pietate, că şi-a îndepăr- 
tat necurăţeniile avute din naștere și că a devenit de fapt ceea ce indienii de- 
numesc jivanmukta, adică unul care s-a eliberat în timpul vieţii. 

Platon insista și el că trupul este o piedică în dobîndirea cunoașterii și că 
văzul şi auzul sînt martori nesiguri.22 Concepţia lui despre robia și eliberarea 
sufletului era asemănătoare cu cea a jainiştilor.23 Tendinţa de a relativiza 
trupul este destul de evidentă și în creștinismul timpuriu, de pildă în afirmaţia 
Sfîntului Pavel potrivit căreia „„... carnea și sîngele nu pot să moștenească 
împărăţia lui Dumnezeu.“24 

În jainism, cînd sufletul în sfirşit scapă, la moarte, din robia trupului, se 
înalță pînă atinge vîrful universului, iar acolo rămîne pe vecie, într-o stare de 
fericire senină25 Această stare finală este una de inactivitate şi este caracteri- 
zată prin cunoaștere deplină și pace etemă, care înseamnă în fapt redobîndi- 
rea adevăratei naturi a sufletului. Ideea se aseamănă cu o teorie a cunoașterii 
care nu era necunoscută în Occident, al-Biruni, de exemplu, descriind filozo- 
fia greacă, spunea: „Uitarea este dispariţia cunoașterii, iar cunoașterea este 
amintirea pe care o are sufletul despre lucrurile pe care le-a învăţat înainte de 
a intra în trup.“26 

Proclos, după cum menționează al-Biruni, ar fi zis: „Este limpede că su- 
fletul există dintotdeauna. De aici urmează că el mereu a fost și plin de cu- 
noaștere și cuprins în uitare, cunoscînd atunci cînd se află despărțit de trup și 
uitînd cînd se află legat de trup. Căci, despărțit de trup, el ţine de tărîmul spi- 
ritului, și ca atare este cunoscător; legat de trup, el trece dincolo de tărîmul 
spiritului și este expus uitării din pricina unei influențe puternice care-l în- 
frînge.“27 În terminologie platoniciană, s-ar putea spune că sufletul întrupat 
ajunge să fie separat de forma cunoașterii. 

Potrivit filozofiei jainiste, în răstimpul dintre iluminare și atingerea elibe- 
rării, sufletul iluminat sălășluiește separat de trup și de influența karmei. Un 
om iluminat poate duce o viață activă, dar activitatea sa nu pune limite sufle- 
tului. Sufletul, care a fost prins în transmigraţie (samsăra), se înalță atunci 
cînd lanțurile lui se rup.28 


21 R. Garbe, The Philosophy of Ancient India, p. 35. 

2? Russell, op. cit., p. 136. 

23 Ibid., pp. 141-142. 

24 [ Corinteni, 15:50. Cf. Romani, VI:15—21. 

25 Tattvărthădhigama-sitra, X, 6-7, Sarvadarsanasamgraha of Săpana-Mădhava. 
Ediţie, cu un comentariu original în sanscrită, de Mamhopadhyaya Vasudev Shastri Ab- 
hyankar, Government Oriental Series, nr. 1, Poona, The Bhandarkar Oriental Research 
Institute, 1924, cap. III, 345-367, pp. 80-82. 

26 Alberuni's India, p. 57. 

27 [bid,, p. 57. 

28 Sankara ad Brahma-sătra, II, 2, 34. The Sarva-darsana-samgraha by Mădhava 
Achăr ya, traducere de E. B. Cowell şi A. E. Gough, Londra, Triibner and Co, 1892, Triib- 
ner Oriental Series, p. 58. 

În jainism, astfel, sufletele, deşi nenumărate, pot fi așezate în două 
clase — (1) cele „legate“, printr-un corpus subtil de fapte (karma), de lu- 
mea prezentă, întinate de contactul cu materia nonsimţitoare şi (2) cele 
desăvirşite (siddha), care se află în virful universului, bucurîndu-se de 
fericirea deplină, incorporale, invizibile. Orice suflet care atinge o viață 
fără pată devine un paramătman, un suflet suprem, și evită o vreme re- 
încarnarea; cînd răsplata atinge însă măsura meritului său, el renaşte din 
nou în trup. Numa: spiritele cele mai înalte și cele mai desăvirşite, elibe- 
rate de karma, pot să obțină „slobozirea“ completă; ele sînt arhaţii, stăpiî- 
nii supremi, care trăiesc ca zeități într-un tărîm depărtat și neștiut, incapa- 
bili să influențeze în vreun fel treburile oamenilor, dar departe de orice 
posibilitate de a renaște.2? Doctrina jainistă a karmei conduce la un indi- 
vidualism exacerbat. Ea nu reușește să vadă că toți aparținem unei comu- 
nități, că există ceea ce se cheamă „karma comună“, sau răul și vina de 
care ne facem toți vinovaţi. Ideea de „karma comună“ apare de-abia în fi- 
lozofia budistă a Abhidarmei. 

În orice caz, scopul principal al jainismului este desăvirșirea sufletului, 
scoaterea lui din încîlcirea karmei. Jainismul este, în intenție, mai degrabă 
etic decît metafizic. Un gînditor jainist a remarcat că făurirea cătușelor kar- 
mei în jurul sufletului (ăsrava) şi împiedicarea acestui lucru (samvara) con- 
stituie miezul învățăturii jainiste, restul nefiind decît o amplificare a acestor 
principii.30 

Democrit era mai! „laic“ decît jainiştii, dar găsim un aspect similar în 
gîndirea lui. Ideea principală a eticii sale este următoarea: noi trebuie să ne 
străduim să dobîndim starea de bine (eveszo) sau de mulțumire sufletească 
(euthymie) — o stare a sufletului pentru care sînt necesare cîntărirea, 
judecarea și distingerea diverselor plăceri. Trebuie să ne lăsăm conduși, 
credea el, de principiul „simetriei“ sau „armoniei“. Urmînd acest principiu 
putem atinge calmul trupesc — sănătatea — și pacea sufletului — buna 
dispoziție. Această linişte poate fi găsită mai ales în „bunurile sufleteşti“.3! 
„Cel care alege bunurile sufleteşti alege partea ma! apropiată de divin; 
cel care alege cele trupești, partea omenească.“%? „Cel mai bun lucru pe 
care-l are omul de făcut este să-și petreacă viața păstrîndu-și pe cît posi- 
bil liniștea sufletească şi supărîndu-se cît ma: puţin. Și n-ar fi imposibil ca 
aşa să-ți duci toată viaţa, dacă n-ai condiționa plăcerile de lucruri pieri- 
toare.'35 . 


2 Radhakrishnan, Indian Philosophy, |, pp. 293; 331. 

% San'adarsana-samgraha, p. 39. 

3! Copleston, A History of Philosophy, IL, p. 126. 

%2 Democrit, fragmentul 37. Versiunea românească, Filosofia greacă pină la Platon, 
ed. cit., II, 1, p. 505, traducere de Adelina Piatkowski. 

3 Ibid., fragm. 189. Versiunea românească, ibid., p. 523. 

B. Căutarea plăcerii 


Deși această secțiune poartă titlul generic „Căutarea plăcerii“, investigația 
noastră va urma două direcții oarecum diferite. Pe cînd unii gînditori din 
diverse perioade au susținut deschis, de la început, că plăcerea simțurilor sau 
confortul fizic reprezintă țelul cel mai înalt al vieţii, alții, poate mai prudenți, 
au început prin a pune sub semnul întrebării sau a respinge cu totul morala 
obișnuită. Această a doua abordare, care pare a fi fundamentală pentru cer- 
cetarea noastră, va fi analizată prima. 

În gîndirea indiană, primul nume de filozof care ne vine în minte în legă- 
tură cu ignorarea prescripțiilor morale este cel al lui Purana Kassapa. Sihas- 
trul Purana Kassapa propovăduia o teorie a nonacțiunii (akiriyâ), oricît de rea 
este o acţiune săvîrşită de cineva, acesta n-a săvîrşit totuși un păcat: „Dacă un 
om s-ar duce de-a lungul malului drept al Gangelui lovind și ucigînd, schilo- 
dindu-i pe alții și făcînd să fie schilodiți, oprimîndu-i pe alții și făcînd să fie 
oprimați, din asta n-ar rezulta nici o vină, n-ar urma nici o creștere a vinei.“ 

În mod similar, oricît de bună este acțiunea îndeplinită de cineva, acesta nu 
poate să dobîndească merite de pe urma ei: „Dacă un om ar merge de-a lungul 
malului stîng al Gangelui dîndu-le altora pomeni și poruncind să se facă da- 
ruri, oferind sacrificii și făcînd să se ofere sacrificii, din asta n-ar rezulta nici 
un merit, nici o creștere a meritului.“! Purana Kassapa refuza să accepte dis- 
tincțiile morale şi era convins că sufletul este un sclav pasiv al întîmplării. 

O altă figură proeminentă care a atacat morala este scepticul Jâbâli, men- 
ționat în Râmăyana. El dispreţuia ideile de datorie și viață viitoare şi îl ridi- 
culiza pe Râma pentru că a refuzat un regat ca să-și țină un legămînt. Jăbâli, 
un brahman învățat și priceput la vorbă, a pus sub semnul îndoielii credința, 
legea și datoria, spunîndu-i tînărului prinț din Ayodhya: „Ducînd o viață de 
ascet, nu-i da voie intelectului tău să creadă lucruri prostești, la fel ca orice 
persoană umilă... De vreme ce o făptură se naște singură și moare singură, 
un om care-şi îndrăgește, plin de afecțiune, tatăl și mama trebuie socotit ne- 
bun. Nici un om nu are pe nimeni (în această lume]. La fel cum în ajunul ple- 
cării într-o altă ţară, un om stă undeva [în afara satului în care trăiește) şi a 
doua zi pleacă, părăsindu-și sălașul, tot așa stau lucrurile şi cu tatăl și mama 
cuiva, tot aşa și cu casa şi averea. Oamenii vrednici nu simt niciodată vreun 
fel de atașament pentru un simplu sălaș. Ca atare, părăsindu-ți regatul stră- 
moșesc, tu nu se cade să-ți duci viața în pădurea neîmbietoare, plină de pri- 
mejdii și greutăți... Un tată nu e decît o cauză instrumentală pentru naștere. 
Oamenii practică aștaka [adorarea strămoșilor] în folosul strămoșilor şi al 
zeităților. Uită-te la risipa de lucruri bune de mîncat. Un mort poate oare să se 


1 Digha-Nikăya, UI, 18, vol. I, pp. 52-53. 

hrănească?“ El adaugă mai departe și un motiv pentru care există moralitatea 
căreia 1 se opune: „Lucrările [despre moralitate] care poruncesc: «Adoră!y, 
«Dă!», «Iniţiază-te!», «Respectă riturile!», «Renunţă!» au fost compuse de 
persoane dibace, ca să-i facă pe oameni să fie caritabili. Fii sigur că nu există 
nici o lume de apoi.“2 Putem aminti aici că în Occident, pe vremea lui Aris- 
totel, apăruseră îndoieli cu privire la viața de apoi. Stagiritul însuși a sugerat 
că, odată ce omul a murit, nici binele, nici răul nu-l mai afectează. 

Despre Brhaspati (data nașterii și a morţii necunoscute), un alt bine-cu- 
noscut materialist, se spune că a compus o lucrare (săzra) nihilistă, care nu 
s-a păstrat. Există însă un poem care îi este atribuit și în care el îi atacă pe 
preoți. Acest text care ridiculizează morala vremii ne servește și ca trecere 
către cea de-a doua parte a secțiunii de faţă, prin faptul că susține fără echi- 
voc căutarea plăcerilor individuale oriunde și oricum pot fi acestea găsite. În 
plus, Brhaspati, la fel ca și Jâbali, ne dă și motivele pentru care socotește că 
există tradițiile morale în care nu are încredere: 


Nu se află nici cer, nici eliberare finală, 

Nici suflet, nici altă lume, nici rituri de castă... 
Tripla Vedă, tripla poruncă pentru sine 

ȘI toată țărîna și cenușa pocăinței — 

Acestea le dau un mijloc de viaţă celor 
Lipsiţi de minte și de bărbăție... 

Cît timp durează viața, să fie îndestulată 

Și dusă-n-veselie; omul să-mprumute bani 

De la toți prietenii și cu unt topit 

Să prăznuiască. 

Cum oare acest trup, ajuns numai țărînă, 

Din nou să vină-n lume? Iar de-o nălucă poate 
Să treacă-n altă lume, de ce oare 

Prea marea dragoste de cei lăsați în urmă 

N-o cheamă înapoi? 

Riturile scumpe cerute pentru morți 

Sînt doar un mijloc de trai pus la cale 

De viclenia preoțească, și atît...3 


Într-o manieră similară, Theodoros, un filozof grec din perioada socratică, 
stăruia în părerea că toate prescripțiile legale și etice sînt în esență doar sim- 
ple norme valabile pentru marea masă a oamenilor, el era poreclit „ateul“ şi a 
depăşit toate scrupulele religioase care stăteau în calea aplecării sale către 
plăcerile senzuale.4 


2 Râmăyana, Ayodhyă-kăânda, CVIII. The Ramayana, traducere în proză în engleză 
după originalul sanscrit al lui Valmiki, editată și publicată de Manmatha Nath Dutt, Cal- 
cutta, Girish Chandra Chackravarli, 1892, pp. 476-477. 

3 Monier-Williams, Indian Wisdom, or Examples of the Religious, Philosophical and 
Ethical Doctrine of the Hindus, Londra, Allen, 1875, pp. 120-122. 

4 Frederick Copleston, A History of Philosophy, vol. I, partea I, p. 143. 

Opinii care susțineau orientarea către plăcere au apărut destul de devreme 
şi în Grecia: Pindar a scris că nu există decît două lucruri în viață care merită 
prețuite — să ai succes şi astfel să capeți bun renume. El a spus că nu trebuie 
să cauţi să fii precum un zeu, ci că, dacă ai parte de cele două lucruri de mai 
sus, ai deja totul: Pindar socotea că muritorilor cel mai bine li se potrivesc 
cele ale muritorilor. Existau unii, precum Aristippos, care erau partizanii 
unui hedonism în care doar plăcerea conta și în care virtutea depindea de ca- 
pacitatea individului de a-și găsi plăcerea. Mai tîrziu, Epicur a dezvoltat o 
filozofie hedonistă de tip diferit, vizînd în primul rînd liniştea individului. 
Mulţi sihaștri indieni au împărtășit o atitudine asemănătoare, dar aceasta a 
fost rareori socotită hedonism. 

Epicur a apărut însă într-o perioadă profund marcată de platonism. Platon 
a interpretat „plăcerea“ în concordanţă cu sistemul său etic. În Phaidon, filo- 
zoful spune că „binele“ este forma transcendentală a bunătății, iar în Zheaite- 
tos îi atacă sever pe hedoniști, recomandînd evitarea plăcerii. În Philebos, el 
pledează în favoarea ideii că plăcerile pure se pot găsi în contemplarea fru- 
museţii adevărului. Platon împărtășea de asemenea ideea că trebuie să te 
bucuri de plăceri cînd ești sănătos atit fizic cît și mental și cînd trăiești în ar- 
monie și cumpătare. 

Primul reprezentant chinez al hedonismului a fost Yang Zhu (secolul al 
IV-lea a. Chr.), care propovăduia un fel de principiu al egoismului, afirmînd 
plin de mulțumire: „Fiecare pentru sine.“ Dacă ar fi putut să facă bine întregii 
lumi smulgîndu-și un singur fir de păr, n-ar fi făcut-o.5 „EI nu lăsa lucrurile 
exterioare să-l ademenească în vreun fel“6 și condamna ideea de dragoste 
universală. Iată un discurs tipic al lui Yang Zhu: 

„De ce să nu te bucuri de tot ce e plăcut atîta vreme cît ești în viaţă? Să 
piară cei ce împărtășesc atîtea alte doctrine, fățarnicii, cei ce învață o morală 
împotriva firii omului și cei ce caută să-și facă un renume!“ 

„Și-atunci cum trebuie să ne trăim viața?“ 

„Bucură-te de ceea ce urechile tale vor să audă, de ceea ce ochiul vrea să 
vadă, nasul să miroasă, trupul să dobîndească și mintea să facă... Mîncarea 
gustoasă și hainele călduroase sînt cele pe care trupul vrea să le dobîndească, 
iar să i le refuzi înseamnă să pui piedică stării de bine... Dacă renunți la gîn- 
dul de a-ți face singur rău, dacă te bucuri cu inima ușoară și cu veselie de 
cele ce-ţi sînt pe plac și de cele pe care le dorești și dacă aștepți liniștit veni- 
rea morții închinîndu-ți zilele căutării plăcerii, atunci o zi din viața ta are să 
fie la fel de lungă ca o lună dintr-a altuia. Cei ce sînt legaţi ca în jug de gîn- 
dul de a-și face singuri rău pot să aibă o viață lungă de o sută, de-o mie, chiar 
de zece mii de ani, însă tot se vor afla într-o stare de veşnică amărăciune: 
care e rostul unui asemenea lucru? Nu așa mă îngrijesc eu de viață.“ 


5 Mencius, VII, 1, 26. 

6 Fung Yu-lan, Chinese Philosophy, vol. IL, pp. 133-134. 

1D. T. Suzuki, A Brief History of Early Chinese Philosophy, Londra, Probsthain, 
1914, pp. 88-90. 

Este interesant că o atare afirmație a fost făcută ceva mai tîrziu și de un 
materialist din India: 


Cei trei autori ai Vedelor erau nişte bufoni, niște ticăloşi, niște demoni. 
Numai ca să aibă din ce trăi au statornicit aici brahmanii toate aceste cere- 
monii pentru morți. 

Cîtă vreme e-n viaţă, omul să trăiască fericit și să se hrănească cu unt 
topit, chiar de-ajunge să fie datornic; 

Căci odată ce trupul se face cenușă, cum are să se mai întoarcă oare vreo- 
dată înapoi?78 


Doi alți filozofi chinezi din aceeaşi perioadă despre care se credea că nu 
au nici un alt scop în afară de căutarea plăcerii au fost Tuo Xiao și Wei Mou. 
Ei au fost descriși, într-o manieră destul de negativă, drept cei care „își dau 
frîu liber pornirilor, fac după cum îi taie capul şi se poartă ca nişte fiare. Ei 
nu sînt în stare să dezvolte cultura sau să cîrmuiască în vreun fel. Şi totuși 
vederile lor au o oarecare îndreptățire şi spusele lor au ceva temei, numai bi- 
ne cît să înșele și să zăpăcească mulțimile neștiutoare.“? 

În China a precumpănit însă, pînă în perioadele recente, o opinie mai mo- 
derată, așa cum se poate observa din calea daoistă de viață: „O plăcere mai 
spontană a vieții, prin folosirea bogățiilor inepuizabile ale lui Dao; o formă 
de guvernare mai puțin strictă, permițînd o mai mare libertate pentru activită- 
țile omului; o viață senină, împingînd la. maximum perioada naturală de viață 
a omului — acestea sînt idealurile pe care daoismul le opunea grijilor şi pre- 
ocupărilor confucianiștilor.'“10 Pe de altă parte, Confucius a spus: „Trei soiuri 
de plăceri sînt folositoare și trei, dimpotrivă, dăunătoare. Plăcerea ritualului 
şi a muzicii bine executate, plăcerea de a găsi în celălalt bunătate, plăcerea de 
a-ți înmulți prietenii cu oameni de calitate, acestea sînt folositoare. Dăună- 
toare sînt plăcerea orgoliului peste măsură, plăcerea de a hoinări ca frunza 
dusă de vînt și plăcerea de a te ghiftui, bînd şi mîncînd."!! 

Vom mai menționa încă un exemplu prin care se justifică înfierarea mora- 
lei și căutarea plăcerii, cu mențiunea că este posibil ca mai întîi să se fi arti- 
culat poziţia metafizică folosită pentru justificare şi abia apoi să fi apărut ata- 
cul la adresa rhoralei. Pakudha Kaccâyana a propus șapte principii eterne și 
neschimbătoare: „Următoarele șapte lucruri nu sînt făcute şi nici nu s-a po- 
runcit să fie făcute, nu sînt nici create şi nici nu s-a făcut în așa fel ca ele să 
fie create: ele sînt sterpe (astfel încît nimic nu se naște din ele), neclintite ca o 

8 Sarvadarsana-samgraha, |. A Source Book in Indian Philosophy, ed. de S. Radha- 
krishnan și C. A. Moore, Princeton University Press, 1957, p. 234. 
9 Xun zi, VI. Fung Yu-lan, op. cit., vol. |, p. 140. 

10 Wm. Th. de Bary, Buddhism and the Chinese Tradition. Lucrare citită la Conferinţa 
internațională pentru studii filozofice și umaniste, Mexico, 23-24 septembrie 1963. Lu- 
crarea va fi publicată în Diogenes, Paris, UNESCO. 


1! Analecte, 16:5, traducere ]. Legge. Versiunea românească, Confucius, Analecte, 
Edihua Humanitas, București, 1996, p. 258, traducere de Florentiria Vişan. 

creastă de munte, ca un stîlp de bine așezate. Ele nu se mişcă, nu poartă nimi- 
ca deasupra, nu se-ncalcă unele pe celelalte, și nici nu ajută pe nimeni spre a 
dobîndi ușurare ori durere ori pe amîndouă. 

Și care sînt aceste șapte lucruri? Cele patru elemente — pămîntul, apa, 
focul și aerul — și ușurarea, durerea și sufletul, al șaptelea.“1? 

Occidentalului ar putea să 1 se pară ciudat că „ușurarea“ și „durerea“ sînt 
considerate principii eterne, alături de cele patru elemente și de suflet. Însă în 
Grecia, de exemplu, Empedocle, care era partizanul unei doctrine foarte ase- 
mănătoare, credea că: „Fericirea, la fel ca şi nefericirea...“ este mai degrabă 
„... o însușire a sufletului.“13 Dar Pakudha Kaccâyana socotea ușurarea și 
durerea, sau fericirea și nefericirea, drept ceva corporal. Acesta este doar 
unul din multele exemple care atestă o tendinţă tradițională a indienilor — 
aceea de a ipostazia proprietăţi sau caracteristici abstracte. 

Din această doctrină, filozoful indian a putut să conchidă că morala tre- 
buie abandonată: „Nu există astfel nici ucigaș, nici cel care face ca altul să 
fie ucis, nici auzitor, nici vorbitor, nici cunoscător, nici cel care desluşeşte lu- 
crurile pentru alții. Atunci cînd un om îi crapă altuia capul cu o sabie ascuţi- 
tă, nimeni nu-l lipsește pe altul de viață: nu e decît o sabie care a pătruns în 
intervalul dintre șapte substanțe elementare.“!4 Ca atare, omorul nu este o 
crimă. Și putem cu ușurință vedea că poți să-ţi duci viața în orice fel vei vrea 
dacă sufletul tău are un caracter etern neschimbător. 


C. Determinismul 


În India unul dintre susținătorii determinismului a fost filozoful Gosăla. 
Se spune că el s-ar fi născut într-un ţarc pentru vite în care s-au adăpostit 
părinții lui în timpul unui pelerinaj din anotimpul ploios și ca atare a primit 
numele gosăla, „țarc pentru vite“. El ar fi afirmat: „Nu există nici o cauză, 
fie ultimă, fie îndepărtată, pentru felul decăzut al (starea viciată a) lucrurilor; 
ele decad fără motiv și fără cauză. Nu există nici o cauză, fie apropiată, fie 
îndepărtată, pentru felul drept al fiinţelor; ele devin pure fără motiv și fără 
„cauză. Atingerea oricărei condiții date, a oricărui fel anume, nu ține nici de 
faptele tale, nici de faptele altuia și nici de străduințele omului în general. Nu 
există putere sau energie, tărie sau vigoare a omului. Toate animalele, toate 
făpturile (cu unul, două sau mai multe simţuri), toate ființele (ieşite din ou ori 


12 Digha-Nikăya, II, 26, vol. 1, p. 56. 
15 Empedocle, fragmentul 107. 
14 Digha-Nikăya, op. cit. 

din pîntec), toate sufletele (din plante) nu au forță şi putere și energie care să 
fie numai ale lor.“ 

Gosăla considera că eforturile oamenilor sînt zadarnice și că oamenii sînt, 
ca atare, cu totul controlaţi de destin. „Ei sînt trași într-o parte și în alta de 
soarta lor, de condiţiile clasei de care ţin, de natura lor individuală: iar faptul 
că ei trăiesc în ușurare sau durere se potrivește cu poziţia lor în una din cele 
șase clase.“'2 

Gosăla credea și că un asemenea destin nu poate fi schimbat. „Există pai- 
sprezece sute de mii de feluri principale de naștere, și încă altele șase mii, și 
încă altele șase sute. Există cinci sute de soiuri de karma, și încă cinci (potri- 
vit celor cinci simțuri) și încă trei (potrivit faptei, cuvîntului și gîndului); şi 
există o karma întreagă şi o jumătate de karma (cea întreagă fiind o karma a 
faptei sau cuvîntului, jumătatea fiind o karma a gîndului)...“ etc.3 Autorul 
continuă cu enumerarea a ceea ce considera a fi cantități fixe ale diverselor 
fenomene: neîndoielnic, el socotea că asemenea numere există pentru toate 
fenomenele. 

Cursul şi perioada transmigraţiei erau de asemenea imaginate de Gosâla a 
fi predestinate. „Ușurarea și durerea, cîntărite, cum s-ar zice, cu o măsură, nu 
pot fi schimbate în cursul transmigraţiei, în ele nu poate fi nici creștere nici 
descreștere, nici mai mult nici mai puțin. La fel ca un ghem de sfoară care, 
cînd e aruncat, se va întinde întocmai atît de departe — și nu mai departe — 
cît se poate desfășura, tot astfel și proștii și înțelepții deopotrivă, rătăcind în 
transmigrație întocmai cît le e dat, au să pună atunci — și numai atunci — 
capăt durerii“4 

Opiniile la care ne vom referi în continuare, menționate ca doctrine ereti- 
ce în primele scripturi budiste, nu au fost etichetate anume ca deterministe. 
Negînd însă acțiunile voluntare — bazate pe libera voință —, aceste doctrine 
conțin una dintre caracteristicile determinismului. Autorii lor, la fel ca și 
Gosâla, împărtășesc ideea că există ceva care a apărut fără nici o cauză, lucru 
cu totul inacceptabil pentru metafizica budistă. „Există unii pustnici și unii 
brahmani“, spun budiștii, „care sînt adepţii Originii Fortuite (adhiceca-samup- 
pannika) şi care susțin în două feluri că sufletul și lumea apar fără nici o 
cauză. Și de ce, pornind de la ce, fac ei astfel?* Pentru că presupun „,... apa- 
riția fără nici o cauză.“5 

Primul dintre cele două feluri prin care pretind budiștii că aceste doctrine 
afirmau o lume și un suflet generate spontan este prezentat astfel: „Există 
niște zei denumiți Fiinţe Lipsite de Conștiinţă (asaâia-satta). De îndată ce le 
vine o idee, ele cad din acea stare a lipsei de conștiință. Și e cu putință ca o 


! Digha-Nikăya, II, 20-22, vol. 1, pp. 53-55. 

2 Ibid. 

3 Ibid. 

4 Ibid. 

5T. W. Rhys Davids, Dialogues ofthe Buddha, partea I, Londra, H. Frowds, Oxford 
University Press, 1899, p. 4l n. 

asemenea ființă, căzînd din acea stare, să vină încoace, iar aici e cu putință ca 
ea să părăsească viața în familie și să intre în rîndul celor lipsiţi de un cămin. 
Și devenind astfel un pustnic, acea ființă, din pricina ardorii sale sau din alte 
pricini (așa cum se petrece în alte cazuri), ajunge la o asemenea încîntare a 
inimii că, absorbită cu totul în inima ei, își aduce aminte cum i-a venit acea 
idee, însă nimic mai mult. Ea își spune: «Fortuite în originea lor sînt sufletul 
şi lumea. Și de ce e așa? Pentru că eu înainte nu eram, iar acuma sînt. Ne- 
fiind, am ajuns să fiu». 

Aceasta este prima stare de lucruri pe temeiul căreia și pornind de la care 
unii pustnici și brahmani ajung adepții Originii Fortuite și susțin că sufletul și 
lumea apar fără nici o cauză.“6 

Şi care este cea de-a doua? 

În acest caz, un pustnic sau un brahman este împătimit de logică şi de 
raționare. El dă glas următoarei concluzii proprii, putînd fi însă înfrînt prin 
propriile argumente și chiar pe baza sofismelor lui: „Sufletul și lumea au apă- 
rut fără nici o cauză“. Aceasta este cea de-a doua situație.? Deși nu sîntem 
siguri de conținutul acelor „argumente“, vedem că determinismul a luat ade- 
sea în India o întorsătură diferită față de Occident (accentuîndu-se lipsa cau- 
zei mai degrabă decît faptul că totul are o cauză). 

Din punct de vedere pur filologic, putem cu ușurință constata gradul în 
care cuvinie în uz în unele limbi indo-europene occidentale reflectă o formă 
sau alta de determinism. De exemplu, vechii greci şi romanii aveau un număr 
de concepte legate de supremaţia destinului (soartei) asupra tuturor existențe- 
lor. Destinul era socotit a fi cauza ultimă a tuturor fenomenelor pămîntești și 
cereşti. Moira este cel mai reprezentativ concept al destinului pe care îl aveau 
poeţii greci. Alte concepte de tip similar au fost denumite, în mod variat, 
adrasteia, aisa, ananke, dike, pronoia, nemesis, tykhe şi mai ales heimarmene. 
Vechii romani utilizau pentru aceste idei termenii de fatum şi fortuna. Într-o 
saga nordică, un rege spune: „Soarta [în limba respectivă: audna] e cea care 
stăpînește viața omului, și nu un spirit rău.“8 Echivalentele indiene ale unor 
asemenea credinţe erau cunoscute sub numele de dista și daiva. În sfirşit, în 
filozofia aşa-numiţilor ajivika regăsim „necesitatea“ (nyiati). În timpurile pre- 
islamice, arabii aveau şi ei noţiunile de destin sau soartă (al-himam, al-gadar, 
al-dahr, al-zaman, al-aijam), acestea fiind însă cu totul eliminate de islam.9 

În Grecia, Democrit (c. 460-370 a. Chr.) și Leucip au fost determiniști 
stricți, care credeau că totul se petrece potrivit legilor naturii și că hotărîrea 
omului nu contează.!0 Leucip continua învățăturile maestrului său, Zenon stoi- 


6 Digha-Nikăya, I, 2, 31, vol. |, p. 28. 

? Digha-Nikăya, |, 2, 32, vol. I, p. 29. 

3 Herman Schneider, Die Gâtfer der Germanen, Tibingen, 1938, p. 155. Am citat 
acest pasaj din Helmuth von Glasenapp, Budism und Gottesidee, Wiesbaden, Franz 
Steiner, 1954, p. Sl. 

9 Cf. Helmuth von Glasenapp, Buddhism und Gottesidee, p. 51. 

10 B. Russell, History, pp. 66-67. Cf. fragmentul 20 al lui Heraclit. 

cul (c. 336-264 a. Chr.), care afirma că nu există întîmplare și că tot cursul 
naturii este determinat în mod strict de legile naturii. Teoria era împărtășită și 
de gînditorii ajivika, gînditori care, prin pură coincidenţă, se manifestau în 
India în același timp în care stoicismul, despre care se spune că a fost înte- 
meiat de Zenon din Citium,!! apărea în Occident. Adevărata esență a deter- 
minismului stoic este exprimată în maxima: „nimic nu poate avea loc fără o 
cauză suficientă şi nici nu se poate întîmpla, în circumstanţe identice, într-un 
fel diferit față de cum s-a mai întîmplat o dată.“12 Zenon, așa cum am spus 
mai sus, credea că nu există întîmplare și că tot cursul naturii este strict deter- 
minat de legile naturii. Chrysippos (280-209 a. Chr.) şi ceilalți stoici împăr- 
tăşeau o doctrină a soartei şi a providenței, potrivit căreia oamenii și celelalte 
făpturi sînt determinaţi în toată formarea lor interioară și exterioară și în toate 
cele ce fac și suferă de către Puterea lumii, care le animă pe toate. Potrivit 
stoicilor, virtutea constă dintr-o voință în armonie cu natura. Cei răi, chiar 
dacă se întîmplă să respecte legea Zeului, o respectă involuntar; în compara- 
ţia pe care o face Cleanthes, ei sînt precum un cîine legat la o căruţă și forțat 
să meargă oriunde merge aceasta. 14 

Determinismul se confruntă cu o problemă dificilă. Stoicii nu puteau ad- 
mite libertatea voinței, în sensul strict al termenului. Ca rezultat, adversarii 
lor vor spune că, dacă totul e determinat de destin, acţiunea individuală este 
inutilă, căci ceea ce a fost odată pentru totdeauna predeterminat trebuie să se 
petreacă astfel, indiferent de situație. Aceeași dificultate legată de fatalism a 
fost rezolvată de Yang Xiong (53 a. Chr.-18 p. Chr.) într-un fel mai puţin 
abstract și mai figurativ: „Soarta este neiertătoare. Ce e deci atunci cu moar- 
tea timpurie a lui Yan Yuan şi a lui Ran Boniu [discipoli ai lui Confucius]? 
Moartea a fost neiertătoare cu ei. Dar un om care stă cu bună știință lîngă un 
zid şubred cheamă la el vătămarea cînd se mișcă și invită moartea cînd mer- 
pe. Să fie asta soartă? Așa-numiţii «norocoși» adesea își transformă norocul 
în nenoroc, pe, cînd «nenorocoşii» își preschimbă nenorocul în noroc.“ 15 Go- 
sâla s-a izbit şi el de aceeași dificultate, dar soluţia pe care a propus-o pentru 
această problemă nu se regăsește în lucrările care ne-au rămas de la el. 

Cei ce au profesat determinismul și-au trăit de obicei viaţa la fel ca toţi cei- 
lalţi, ca şi cum ar fi putut opta. În fapt, ei chiar au optat, îmbrăţișînd o formă 
de determinism. Consecințele adoptării unui asemenea punct de vedere ca prin- 
cipiu de viaţă ar fi să te resemnezi și să te încrezi complet în soartă. De aici re- 
zultă că putem înţelege mai bine determinismul dacă vom compara funcția pe ca- 
re au avut-o asemenea doctrine în viața gînditorilor reprezentativi ai lumii. 


11 Copleston, op. cit., vol. I, partea a II-a, p. 7]. 

12 E. Zeller, The Stoics, Epicureans and Sceptics, traducere de O. ]. Reichel, Londra, 
1880, p. 175. 

13 W. Windelband, /listory, pp. 192-193. 

14 Russell, A History of Western Philosophy, p. 254. 

15 De Bary etc., Sources of Chinese Tradition, antologie de Wm. Th. de Bary, Wing-tsit 
Chan şi Burton Watson, New York, Columbia University Press, 1960, p. 248. 

Stoicii căutau să dobîndească liniștea minţii. Despre Gosâla se spune că a 
format un ordin religios care a atras mulți discipoli. Ambele grupuri par a fi 
căutat contemplarea sau meditaţia într-o stare de seninătate a minții, soarta 
lăsîndu-i în fapt indiferenți și neafectîndu-i în vreun fel. Filozoful chinez Lao 
zi propovăduia o doctrină întrucîtva similară. El a descris spiritul creator al 
universului, spunînd că acesta funcționează potrivit principiului: producere 
fără posesie, acțiune fără afirmare de sine, dezvoltare fără dominare. Men- 
cius a spus: „Cel ce şi-a folosit mintea pînă la capăt îşi cunoaște natura 
(xing). Cunoscîndu-și natura, el cunoaște Cerul. Să-ţi păstrezi mintea și să-ți 
hrănești natura — aceasta este calea de a sluji Cerul. Fie că o să mori de 
tînăr, fie că o să trăiești o viață îndelungată, să nu ai îndoiel: și, cultivîndu-ți 
caracterul, să aștepți orice are să se petreacă — aceasta înseamnă a fi pe 
potrivă cu Soarta (ming).“16 Mencius avea o concepție deterministă despre 
Cer!” (tian), care era pentru el echivalent cu noțiunea de Soartă (ming) — 
toate acele evenimente din viața omului pe care omul însuși nu le poate con- 
trola.!& Acesta este tian la care se referă Mencius atunci cînd spune: „Cît de- 
spre împlinirea unei fapte măreţe, aceasta ţine de zian.“!9 

În vreme ce fatalismul indian al gînditorilor ajivika era religios, fatalismul 
chinez era mai degrabă etic, chiar dacă „Cerul“ lui Mencius este uneori per- 
sonal, alteori determinist și alteori etic.20 Mo zi se opunea unei asemenea 
concepții şi condamna ceea ce socotea a fi tendința către determinism.?! Mai 
tîrziu, Wang Chong (27-97? p. Chr.) a propovăduit un fatalism extrem, pe 
care l-a extins dincolo de individ, la popoare întregi, ceea ce l-a dus, prin ra- 
ționament analogic, să adopte poziția destul de curioasă că prosperitatea sau 
decăderea unei dinastii este în totalitate o problemă legată de întinderea în 
timp care îi este sortită.22 


D. Scepticismul 


1. SUSPENDAREA JUDECĂȚII 


Toate lucrările scepticilor occidentali s-au pierdut, cu excepţia celor ale 
lui Sextus Empiricus, în India, nu ni s-au transmis lucrări ale scepticilor;, pro- 


16 Mencius, VII, 1, 1. : 

1 Fung Yu-lan, A History of Chinese Philosophy, traducere de Derk Bodde, 1, Prince- 
ton University Press, 1952, p. 129. 

18 Fung Yu-lan, Chinese Philosophy, |, p. 31. 

19 Mencius, |. p. 14. 

20 Fung Yu-lan, Chinese Philosophy, 1, p. 284. 

2 De Bary etc., op. cit., p. 36. 

22 De Bary, op. cit., pp. 251-252. 

babil că nu au existat sceptici declarați în China și Japonia. Scepticismul este 
însă ca o insectă supărătoare care-i sîcîie întotdeauna pe filozofi, provocîn- 
du-i să găsească măcar o formă de adevăr, dacă le stă în putinţă. 

Conform însemnărilor care s-au păstrat, primul sceptic din India pare să fi 
fost Saîjaya. De fiecare dată cînd i se punea o întrebare despre o doctrină 
metafizică, el era evaziv. Saîijaya (din clanul Belattha) avea obiceiul să spu- 
nă: „De mă întrebi dacă există o altă lume, aş spune că da, de-ar fi să cred că 
există. Dar nu spun da, și nici nu cred că este așa, și nici nu cred că este alt- 
minteri, și nici nu neg că este așa, și nici nu spun că există, nici că nu există o 
altă lume. Și de mă întrebi despre ființele născute de Întîmplare, sau dacă 
există vreun fruct, vreun rezultat al acţiunilor bune sau rele, sau dacă un om 
care a dobîndit adevărul dăinuiește sau nu după moarte — la fiecare din aces- 
te întrebări eu dau același răspuns.“! Cînd a fost întrebat care este avantajul 
imediat al vieții de pustnic, el a răspuns tot în aceeași manieră evazivă.2 

Primii budiști ziceau despre acești oameni că sînt „lunecoși ca ţiparii“. Cu 
privire la afirmaţiile lor, Buddha spunea: „Există niște pustnici și brahmani 
care sînt lunecoși ca țiparii și care, cînd li se pune o întrebare despre una sau 
despre alta, recurg la echivoc, lunecă precum un ţipar.“? Literatura mai tirzie 
menționează răspunsul evaziv al unuia care spunea: „Eu nu înțeleg lucrul 
ăsta așa și nu-l înțeleg nici altminteri. Dar nici nu am o părere diferită. Și nici 
nu-ți neg ţie punctul de vedere. Și nu spun că nu este nici așa, nici altfe].“4 
Cît despre subiectele pe care „cel ce lunecă precum un ţipar“ era înclinat să 
le evite, Digha-Nikâya ne spune: „Astfel vorbește el, cu echivoc, despre fie- 
care propoziţie de felul celor care urmează: 


(1) Există o altă lume. 

(2) Nu există o altă lume. 

(3) Și există, şi nu există o altă lume 

(4) Nici există, nici nu există o altă lume. 


(1) Există ființe născute de Întîmplare (denumite astfel pentru că intră în 
existenţă, fie aici, fie în altă lume, fără intervenția părinților și par deci 
să se ivească fără nici o cauză). 

(2) Nu există asemenea ființe. 

(3) Și există, și nu există asemenea ființe 

(4) Nici există, nici nu există asemenea ființe. 


(1) Există fruct, rezultat al acțiunilor bune și rele. 
(2) Nu există. 

(3) Și există, şi nu există. 

(4) Nici există, nici nu există. 


1! Digha-Nikăya. Il, 31, vol. |, p. 58. 
2 [bid.. p. 58. 

3 [bid,, |. 2. 23, vol. |, p. 24. 

1 Potrivit lui Buddha ghosa. 

(1) Un om care a pătruns adevărul dăinuieşte după moarte. 
(2) Nu dăinuiește. 

(3) Și dăinuieşte, și nu dăinuiește. 

(4) Nici dăinuiește, nici nu dăinuiește.“5 


(Asemenea probleme sînt denumite, în altă parte din aceeași lucrare, baza 
comună de discuţie a brahmanilor.)$ 


Întocmai precum „cei lunecoşi ca țiparii“, Safijaya nu dorea să se lase im- 
plicat în dispute metafizice. Singurul scop pe care pare să-l fi urmărit era li- 
niștea minţii. Din punct de vedere epistemologic, atitudinea lui Saâjaya poate 
fi denumită „suspendare a judecății“. Şi în Occident scepticii propovăduiau 
ideea ca omul să-și suspende judecata (epokhe) cît se poate de mult. Ei pre- 
tindeau că nu putem spune nimic cu privire la lucruri (aphasia), ci putem 
doar afirma că acest lucru sau acela pare să fie cumva și că, din această prici- 
nă, nu facem afirmaţii decît despre stările noastre de moment. În plus, scep- 
ticii greci, la fel ca Saâjaya, erau în căutarea unei stări liniștite a minţii (aza- 
raxia). 

Originile atitudinii sceptice grecești pot fi urmărite în timp pînă la epoca 
timpurie a filozofiei din Grecia, de exemplu la Heraclit”, Protagoras, Pyrrhon 
(c. 365-275 a. Chr.) și Carneades (c. 155 a. Chr.). Cicero socotea că (cel pu- 
țin) corpurile cerești se află în afara orizontului cunoașterii.8 Protagoras a 
scris o carte în care își exprima scepticismul cu privire la existența zeilor și 
care începea astfel: „„Despre zei nu ştiu nici că sînt, nici că nu sînt, nici ce fel 
sînt ca manifestare exterioară... Căci multe mă împiedică să știu: și obscuri- 
tatea problemei și scurtimea vieţii omenești.“? Dar spusele lui Protagoras 
erau în armonie cu principiul său fundamental, anume că „individul este mă- 
sura tuturor lucrurilor: a celor existente, întru cît există, iar a celor inexisten- 
te, întru cît nu există.“10 Runctul de vedere fundamental al lui Saâjaya trebuie 
să fi fost destul de asemănător. 

Socrate, așa cum îl înfățișează Platon, mărturisea că nu știe nimic și, deși 
noi înțelegem afirmația la modul ironic, ea ar putea fi totuși luată în serios. 
Multe din dialogurile platoniciene nu ajung la nici o concluzie pozitivă și 
caută să-l lase pe cititor într-o stare de îndoială. Unele, partea finală din Par- 
menide, de exemplu, par a nu avea alt scop decit acela de a arăta că în favoarea 
fiecărei laturi a unei probleme se poate argumenta la fel de plauzibil. Dialec- 


5 Digha-Nikăya, |, 2, 27, vol. 1, p. 28. 

6 Jbid,, |, 2, 28, vol.I, p. 28. 

? Heraclit, fragmentul 20. 

8 Academica, II (Lucullus), XXXIX, 122. 

9 Protagoras, fragmentul 4, ediția Diehls. Versiunea românească, Filosofia greacă 
pînă la Platon, ed. cit., II, 2, p. 301. 

10 Interpretarea celebrei spuneri a lui Protagoras este controversată (F. Copleston, A 
History of Philosophy, vol. I, partea I, p. 108). Am adoptat aici interpretarea lui Platon din 
Theaitetos, 152a. (Versiunea românească, Platon, Opere VI, ed. cit., p. 193.) 

tica platoniciană ar putea fi tratată ca scop, mai degrabă decît ca mijloc, iar 
dacă o tratăm astfel, ea vine admirabil în sprijinul scepticismului. Acesta pa- 
re să fie felul în care Archesilaos îl interpreta pe Socrate, pe cînd încă declara 
că îl urmează. El a împins dialectica pînă la scopul ei extrem: spre deosebire 
de Platon, care căuta întotdeauna cunoașterea adevărată și neschimbătoare, 
Archesilaos reușea să creeze numai un echilibrat pro și contra cu privire la un 
subiect, astfel nefiind niciodată sigur de ceva. 

Spre deosebire de Socrate, care ştia că nu știe nimic, Archesilaos avea re- 
putația de a nu fi nici măcar sigur că nu este sigur de nimic.!l Archesilaos nu 
avea nici o teză, în schimb respingea orice teză propusă de un discipol. Une- 
ori, el însuși susținea două propoziţii contradictorii în ocazii succesive, ară- 
tînd cum se poate argumenta convingător în favoarea oricăreia.I? 

Într-o epocă mai tîrzie, prima prelegere ţinută la Roma de Carneades a 
expus opiniile lui Platon şi Aristotel despre justiţie și a fost cu totul edifica- 
toare. În a doua prelegere, Carneades s-a ocupat însă de respingerea celor în- 
fățişate în prima, nu în scopul de a ajunge la concluzii opuse, ci pentru a 
arăta că nici o concluzie nu este justificată.13 

Scepticismul, care își are originea în scrierile sofiștilor, și-a atins culmea 
odată cu Pyrrhon!4 din Elis, dar întrucît el nu şi-a transmis învățătura decît 
oral, o colecție completă a doctrinelor scepticilor a trebuit să aștepte lucrările 
lui Sextus Empiricus. Timon, un discipol al lui Pyrrhon, nega posibilitatea de 
a găsi principii generale evidente de la sine. Astfel, totul trebuie dovedit prin 
altceva, şi orice argument, stăruia el, va fi sau circular, sau un lanţ nesfirșit 
care nu se ţine de nimic. În fiecare dintre cazuri, nimic nu va fi cu putință de 
dovedit.15 Ca atare, nu putem avea încredere nici în percepția simţurilor, nici 
în rațiune: drept urmare Timon considera că trebuie să suspendăm judecata 
(epokhe), evitînd în acest fel să ne lăsăm prinși în capcana afirmațiilor teore- 
tice. Astfel eliberat de raționarea potenţial defectuoasă, poți atinge adevărata 
ataraxia, liniştea sufletului.!6 Din faptul că această liniște era țelul tuturor 
școlilor sceptice din Grecia, putem vedea că scepticismul îndeplinește 
aceeași funcție ca determinismul (vezi secțiunea anterioară). 

Și în ce privește acțiunea, scepticii întîmpină aceleași dificultăți ca și 
determiniștii. Scepticii trebuie și ei să decidă între mai multe posibilități, dat 
fiind că sînt oameni, sînt în viață și acționează. Safijaya, de exemplu, era în- 
conjurat de discipoli, tradiția susținînd că a organizat un fel de ordin religios. 
Care era deci opinia lui cu privire la activităţile zilnice? Știm că evita dispu- 
e i . 

1 fbid., vol. I, partea a II-a, p. 158. 

12 Russell, A History of Western Philosophy, p. 235. 

13 Ibid,, pp. 236-231. 

14 Există o însemnare potrivit căreia Pyrrhon ar fi fost în India cu amnata lui Alexan- 
dna. Dacă acest lucru este adevărat, este posibil ca el să fi preluat de acolo o parte din 
ideile lui. 

15 B. Russell, op. cif., p. 234. 

16 Copleston, op. cit. 

tele metafizice şi mai știm că singurul scop pe care pare să-l fi căutat era 
liniștea minții. În același fel, şi despre Pyrrhon se spune că nu avea nici o doc- 
trină pozitivă. A fi discipolul său însemna numai a duce un fel de viață simi- 
lar cu al lui. „El dorea să le împărtăşească oamenilor secretul fericirii, arătîn- 
du-le că «salvarea» se poate găsi numai în pacea unei gîndiri indiferente, a 
unei sensibilități stinse și a unei voințe obediente și că această căutare nece- 
sită un efort care reprezintă, pentru individ, efortul de stingere de sine...“17 
În China scepticismul nu s-a dezvoltat, deși o argumentație de tip sofist este 
expusă de dialecticieni (bian zhe) ca Hui Shi şi Gongsun Long (vezi secțiunea 
următoare). Nici în Japonia nu a apărut o formă de scepticism. Numai după 
introducerea filozofiei occidentale au creat japonezii cuvîntul kaigi-ron, cu 
sensul de „scepticism“, iar termenul a fost preluat în chineză din japoneză. 
Așadar cuvîntul „scepticism“ din japoneză și chineză este destul de nou. 


2. DIALECTICA SOFISTĂ 


Sofismul este înrudit cu scepticismul, în sensul că cei care îl propun în- 
cearcă să reducă la absurd acele opinii obişnuite la care oamenii ajung pur și 
simplu pe baza bunului simț. Dacă gîndirea de tip sofist ar fi aplicată la toate 
lucrurile, rezultatul ar fi echivalent cu concluziile la care ajunge scepticis- 
mul: iată de ce dictonul lui Protagoras, „Omul este măsura tuturor lucruri- 
lor“, a fost inclus în secțiunea anterioară. Sofismul a apărut cam în aceeași 
perioadă în Grecia, China și India. Ca exemplu pentru dezbaterile sofiştilor, 
vom lua în considerare argumentaţia implicată de negarea ideii de schimbare. 
Din această perspectivă, vom alege un filozof, Zenon din Elea, care nu este 
de obicei așezat alături de sofiști, dar care a utilizat ceea ce noi considerăm a 
fi argumente exemplare ale dialecticii sofiste. 

Argumentele lui Zenon! împotriva mișcării sînt bine cunoscute. Parmeni- 
de își derivase determinările pentru Fiinţă direct din conceptul de Fiinţă. Ze- 
non a încercat însă să demonstreze aceeași doctrină în mod indirect, arătînd 
că teoriile contrarii, spre exemplu ipoteza pluralistă a pitagoreicilor, generea- 
ză dificultăţi și contradicții și că Ființa nu poate fi privită ca pluralitate, deci 
drept ceva divizibil și supus schimbării. Cu alte cuvinte, el a căutat să dove- 
dească validitatea doctrinei eleate reducînd la absurd modalitatea predomi- 
nantă a filozofării din vremea sa.2 lată un scurt exemplu dintre multele sale 
argumente împotriva mișcării: 

Să luăm în considerare o săgeată în mișcare. Potrivit ipotezei pitagoreice, 
săgeata trebuie să ocupe în spațiu o poziţie dată. Însă a ocupa în spațiu o po- 


17 L. Robin, Pyrrhon et le scepticisme grec, Paris, Presses Umversitaires de France, 
1944, p. 24. 

E. Zeller, The Stoics, Epicureans and Sceptics. Traducere în engleză de Oswald ]. 
Reichel, ediţie revizuită, Londra, Longmans, Green and Co., 1880, pp. 619 sg. 

2 Ibid, p. 611. 

ziție dată înseamnă a fi în repaus. Ca atare, săgeata care zboară este în re- 
paus, ceea ce este o contradicție.3 

Unui filozof chinez, Hui Sh: (3807-3007? a. Chr.)4, îi plăcea să pună în lu- 
mină exact asemenea paradoxuri precum cele ale lui Zenon. Lui (sau cuiva 
din tradiția lui) i se atribuie spunerile: „Umbra unei păsări în zbor nu se 
mișcă niciodată“ şi „Există momente cînd o săgeată în zbor nu este nici în 
mișcare nici în repaus.“ Chang Ping-ling și dr Hu Shih consideră că cel de-al 
patrulea paradox al sofistului chinez: „Soarele strălucește oblic întrucît e ora 
prînzului. Un lucru moare cînd e născut“ și cel de-al șaptelea: „Mă duc în 
Yue (un stat din sud) astăzi și am ajuns acolo ieri“ arată că distincțiile tempo- 
rale sînt făcute de oameni și nu au nici o realitate. Mergînd în această di- 
recție, paradoxurile lui Hui: Shi: urmăreau să demonstreze o teorie monistă a 
universului. Scopul ultim era de a propovădui ideea: „lubeşte toate lucrurile 
în mod egal, universul este unul“ (al zecelea paradox). Aceasta înseamnă că 
paradoxurile constituie o încercare de a stabili o bază metafizică pentru 
doctrina moistă a altruismului universal. 

Unii gînditori indieni, citați atît în surse budistes cît și jainisteS pentru a fi 
contraziși, au dat glas, aproape în același timp, unor paradoxuri similare. Ei 
spuneau: „Vînturile nu suflă; apele rîurilor nu curg; femeile gravide nu nasc 
copii; soarele și luna nu răsar și nu apun, sînt de nemișcat, la fel de neclintite 
ca o coloană.“ Ideile de mai sus sînt citate în literatura Abhidharmei? de mai 
tîrziu ca opinii ale filozofilor care au postulat existența, ca substanță, a unui 
âtman minuscul și etern. Dacă admitem această tradiție, argumentele indiene 
împotriva mișcării se dovedesc a fi fost și ele îndreptate către întemeierea 
unei învățături moniste. 

În măsura în care. ţinteau către un fel de monism, argumentele greceşti, 
chineze și indiene erau aceleași. Însă consecința practică a dialecticii lui Ze- 
non nu e clară, scopul lui Hui Shi era de a întemeia o formă de altruism, în 
sens etic și practic; iar sofismul indian conduce probabil la meditație în sco- 
pul unirii cu brahman, ca în cazul majorității primilor vedântini.8 


3 Copleston, A History of Philosophy, vol. I, partea I, p. 74. 

+ Hu Shih, The Development of the Logical Method in Ancient China, Shanghai, The 
Oriental Book Company, 1922, pp. 112-113. Cf. Fung Yu-lan, A History of Chinese Phi- 
losophy, |, pp. 192 sq; De Bary, Chinese Tradition, pp. 88 sa. 

5 Samyutta-Nikâya, XXIV, 1, vol. III, p. 203. Versiunea chineză corespunzătoare aces- 
tui pasaj apare în Za a han jing, S 16 (Taisho, XXVI, p. 914a). Aceeași opinie este men- 
ţionată și respinsă în Mahăâbhășya (III, 2, 123) lui Pataiijali. Cf. Udâna, I, 10, p. 9. La pa- 
sajul din Mahâbhâșya face referire Ruben, Indische und griecliische Metaphysik, p. 47. 

6 Suyagadanga, |, 12, 7. 

? Abhidharma-jiiânaprasthâna-săstra, Taish&, 21, pp. 996c-997a;, 1022c. Pentru o 
discuţie detaliată despre aceasta, cf. Hajime Nakamura in Harvard Joumal of Asiatic 
Studies, vol. 18, iunie 1955, nr. 1-2, pp. 79 sq. 

5 Argwnentele lui Zenon sînt de obicei comparate cu cele ale lui Năgârjuna. Aici însă, 
am preferat să le comparăm cu opinii care au apărut în aproape aceeaşi perioadă, şi în 
Grecia, şi în China. 

3. RELATIVISMUL 


Dacă noi, admițind că scepticismul are o semnificație, dorim să ne justifi- 
căm acţiunile în vreun fel, ajungem la punctul de vedere al relativismului. 
Doctrinele relativiste i-au avut ca reprezentanți pe jainiști în India, în Grecia 
fiind împărtășite de gînditori diverși. 

Teoria fundamentală a jainismului este denumită, din perspectivă logică, 
„teoria lu: «poate» (syâdvâăda)“.! Syădvăda sugerează că universul poate fi 
privit din multe puncte de vedere și că fiecare punct de vedere diferit duce la 
o concluzie diferită (anekânta). ca atare, nici o concluzie nu este definitivă. 
Jainiștii enumeră şapte pași de abordare a naturii realității. Această metodă 
este denumită „Formula în șapte părți“ sau „Modul de predicație în șapte 
pași“ (saprabhangi-naya): 


1) Văzut dintr-un punct (sau într-un fel), ceva este. 

2) Văzut dintr-un alt punct (sau într-un fel), ceva nu este. 

3) Văzut dintr-un alt punct (sau într-un fel), ceva este și nu este. 

4) Văzut dintr-un alt punct (sau într-un fel), ceva este inexprimabil. 

5) Văzut dintr-un alt punct (sau într-un fel), ceva este și este inexprimabil. 

6) Văzut dintr-un alt punct (sau într-un fel), ceva nu este şi este inex- 
primabil. : 

7) Văzut dintr-un alt punct (sau într-un fel), ceva este, nu este şi este inex- 
primabil. 


De exemplu, cu privire la cauza materială a unui obiect: un lucru a existat 
dintotdeauna și va continua să existe, însă forma particulară în care apare aici 
şi acum nu are decît o existență limitată. Substanţa rămîne aceeași, însă mo- 
durile ei variază. Ca rezultat al acestei calificări, ajungem la cel de-al treilea 
pas, care afirmă dar și neagă existența obiectului cu pricina. El este și nu 
este, adică într-un sens este, iar într-altul nu este. 

Dacă opoziția dintre predicatele „este“ și „nu este“ poate fi suprimată 
atunci cînd ne gîndim la ele ca fiind caracterizări succesive ale unui obiect, 
natura obiectului devine de neînțeles cînd ambele predicaţii îi sînt aplicate si- 
multan. Noi nu putem identifica A și non-A ca un întreg, căci aceasta ar în- 
semna să răsturnăm legea contradicției. Așa că natura obiectului trebuie să 
fie exprimabilă ca fiind nici-nici. Așa cum a notat Democrit: „Am expus des- 
lușit, în nenumărate rînduri, că nu putem cunoaște ezeg cum este sau nu este 
natura fiecărui lucru.“? 


1 Syăât este derivat de la o rădăcină sanscrită cu sensul de „a fi“ şi înseamnă „poate“ 
pentru că fonna sa este la modul potenţial. Concret, tennenul înseamnă „văzut dintr-un 
punct de vedere“, „într-un fel“. 

2 Democrit, fragmentul 10. Versiunea românească, Filosofia greacă pînă la Platon, 
ed, cit., Il, 1, p. 494. 

Aceasta duce la cel de-al patrulea pas, care echivalează cu a spune că rea- 
litatea privită dintr-un singur punct de vedere este de nepătruns (nr. 4). Aici 
jainismul insistă că, atunci cînd se vorbeşte despre un obiect, trebuie precizat 
ce este acesta cu referire la material, loc, timp și stare. Altminteri descrierea 
ar fi eronată. 

S-ar părea că formula se poate opri aici. Dar mai există și alte feluri în 
care variantele se pot combina. Pentru a evita impresia că predicaţiile se 
exclud, se mai adaugă încă trei paşi. Descrierea care rezultă este exhaustivă3, 
nelăsînd loc posibilităţii de a apărea vreo dogmă de orice fel. 

Prin toate acestea se doreşte să se arate că judecăţile noastre nu se pot 
aplica decît parțial realității. Nici una dintre ele nu exprimă complet natura 
realității. Fiecare propoziţie este deci, strict vorbind, o condițională. A firma- 
ţia absolută și negația absolută sînt ambele eronate. Jainismul manifestă o 
preocupare profundă şi o atenţie extremă față de evitarea oricărei dogme în 
ceea ce priveşte definirea naturii realităţii. Potrivit jainiştilor, realitatea este 
în sine infinit de complexă. Permanența și schimbarea sînt la fel de reale. Nu- 
mai cunoaşterea umană poate fi parţială și eronată și toate doctrinele filozofi- 
ce (mai ales cele care erau predominante în acele timpuri) nu sînt decît par- 
țial corecte, fiecare dintre ele devenind dogmă plină de prejudecăţi atunci 
cînd este înțeleasă ca reprezentînd întregul adevăr despre realitate. Jainiştii 
credeau că realitatea este atît de complexă în structură încît, deși fiecare din 
aceste perspective este corectă pentru unele aspecte ale realității, nici una 
dintre ele nu este complet adevărată. Jainiștii de astăzi spun cu mîndrie că 
numai ei pot opri conflictul diferitelor ideologii din lume și că războiul poate 
fi împiedicat numai dintr-o asemenea perspectivă. 

Predicaţia în șapte pași poate fi comparată cu unele dintre cele zece argu- 
mente, tropoi, în favoarea poziției sceptice, pe care le definește Ainesidemos 
din Cnossos (c. 43 a. Chr.), spre exemplu: 

(4) Diferenţa [care există] între diversele noastre stări, precum starea de 
veghe sau somnul, tinerețea sau bătrînețea. De exemplu, un curent de aer 
poate să-i pară o adiere plăcută unui tînăr, pe cîtă vreme pentru un bătrîn este 
ceva detestabil. 

(8) Relativitatea în general. 

(10) Diferitele feluri de viaţă, coduri morale, legi, mituri, sisteme filozofice 
etc. Dintre cele cinci argumente ale lui Agrippa, cel de-al treilea pare similar. 

(3) Relativitatea implicată de faptul că obiectele le apar în mod diferit 
oamenilor, potrivit temperamentului celui ce le percepe etc. şi potrivit relaţiei 
dintre ele și alte obiecte.5 


3 Acestea sînt singurele șapte feluri în care „este“ şi „nu este“ pot apărea singure sau 
în combinaţie. Cf. Prameya-kamala-mărtanda, p. 205. 

1 Cel puţin aşa susține Hiriyanna, Ou/lines of Indian Philosophy, Londra, George 
Allen & Unwin Ltd., 1932, pp. 164-165. 

5 Copleston, A History of Philosophy, vol. |, partea a II-a, p. 187 sg. 

În legătură cu această doctrină a predicaţiei în șapte pași, vedântinii îi cri- 
ticau pe Jainiști astfel: „Este cu neputinţă ca atribute contrarii precum ființa și 
neființa să aparțină în acelaşi timp unuia și aceluiași lucru, după cum ne 
învață observaţia că un lucru nu poate fi cald și rece în aceeași clipă. Cea 
de-a treia posibilitate exprimată prin cuvintele «fie sînt așa, fie nu» are ca re- 
zultat o cunoaștere de natură indefinită, care nu este sursă de cunoaștere în 
mai mare măsură decît îndoiala însăși. Astfel, mijloacele cunoașterii, obiectul 
cunoașterii, subiectul cunoscător și actul cunoașterii devin și ele la fel, inde- 
finite. Cum pot oare discipolii să acţioneze pe baza unei doctrine a cărei ma- 
terie este întrutotul nedeterminată? Rezultatul strădaniilor voastre este cu- 
noașterea desăviîrșită și nu este cunoașterea desăvîrșită. Simpla observație 
arată că, numai atunci cînd un fel de a acţiona duce la un rezultat bine definit, 
oamenii îl urmează fără șovăire. De aici reiese că ce] ce propovăduiește o 
doctrină cu un conținut întrutotul nedefinit nu merită să fie ascultat mai mult 
decît un beţiv sau un nebun.“ 

O asemenea critică poate fi potrivită. Modul de predicație în șapte pași 
(saptabhangi) nu reușește să ne ofere cele șapte perspective parțiale puse lao- 
laltă, căci nu încearcă să depășească opoziţia dintre ele printr-o sinteză potri- 
vită. El este corect în măsura în care ne avertizează în privința concluziilor 
parțiale, dar perpetuează o anumită lipsă de definire. Ca atare, pentru a evita o 
asemenea lipsă de definire, se propun următoarele, ca o concluzie: nu este im- 
posibil să faci cunoscută realitatea printr-o serie de afirmații parțial adevărate 
fără ca, în același timp, să adopți exclusiv una dintre ele. În fapt, bazîndu-se 
pe această perspectivă, jainismul și-a construit propriul sistem metafizic. 

Punctul de vedere al lui Aristippos din Cyrene era foarte asemănător cu 
ce] a] jainiștilor. El considera că noi nu cunoaștem lucruri, ci valoarea lor 
pentru noi, precum și stările (pathe) în care ne pun.? (Cf. conceptul jainist de 
„stare“, paryâya). Aceste stări sînt însă repaus și indiferență, mișcare violen- 
tă și durere, sau mişcare lină şi plăcere. Dintre ele, numai pe ultima merită să 
ne străduim s-o dobîndim. Aristippos a ajuns astfel la hedonism, el înţelegînd 
prin „plăcere“ plăcerile lumești, pe cîtă vreme pentru jainiști „plăcerea“ în- 
semna pură liniște a minții. 

Însă cel mai renumit relativist apărut în istoria filozofiei occidentale a fost 
probabil Heraclit. El este cunoscut în primul rînd — ceea ce nu e poate prea 
drept — pentru afirmaţia: „Pe cei care coboară în aceleași rîuri îi scaldă me- 
reu și mereu alte unde.“8 Aristotel a interpretat fraza lui Heraclit în sensul: 
„Toate lucrurile sînt în mișcare, nimic nu rămîne neschimbător.“? 

Adevăratul miez al doctrinei lui Heraclit este însă universalul concret, 
».-- Unul existînd în mulți, Identitatea în Diferență.“"!0 Caracterul inseparabil 


6 Sahkara ad Brahma-siitra, Il, 2, 33. 

? Windelband, History. p. 93 sg. 

8 Copleston, op. cit., vol. I, partea I, p. 55. Versiunea românească a fragmentului citat 
(Heraclit, fragmentul 12), filosofia greacă pînă la Platon, ed. cit, |, 2, p. 352. 

9 bid. 

10 bid., p. 37. 

al tennenilor opuși — trăsătura esențială a diferitelor momente ale Unului — 
este sugerat în afirmaţii precum: „Drumul în sus și în jos este unul“ și „Pen- 
tru suflete a deveni apă înseamnă moarte, iar pentru apă înseamnă moarte a 
deveni pămînt. Apa totuși ia naştere din pămiînt, iar sufletul din apă.“!! În ce- 
le din urnă, un anumit relativism transpare în pasaje precum: „Binele și răul 
sînt unul și același lucru.“; „Marea: iată o apă foarte pură și foarte impură 
dintre ape; bună de băut pentru pești, ea le asigură viața; de nebăut pentru 
oameni, ea îi ucide.'“; „Porcii se scaldă în noroi, păsările de curte în praf sau 
cenușă.“!2 Relativismul lui Heraclit, la fel ca şi cel al jainiştilor, se aplică la 
simpla cunoaștere omenească, pusă în contrast cu o inteligență mai înaltă: 
„Pentru divinitate toate sînt frumoase, bune și drepte, oamenii însă consideră 
că unele sînt drepte, altele nedrepte.“!3 Punctul de vedere al lui Heraclit, spre 
deosebire de cel al jainiștilor, este însă rezultatul unei filozofii panteiste. 

În China și Japonia, relativismul sistematizat nu a apărut ca atare. Chinezii 
şi japonezii au fost mai degrabă oamenii practici, iar în ce priveşte dogmele 
religioase au avut tendința de a fi relativiști. Ei nu se preocupau de discuțiile 
metafizice și probabil din acest motiv relativismul nu a fost afirmat deschis. 
Aceasta este o situație paradoxală, în sensul că este contradictoriu, atunci 
cînd ești relativist în practică, să nu afinni deschis relativismul. Considerăm 
că relativismul era ceva de la sine înțeles pentru vechii chinezi și japonezi şi 
că din această cauză ei nu s-au preocupat să-l sistematizeze. 


E. Ascetismul 


1. CHINUIREA TRUPULUI 


Jainismul este paradigmatic în rîndul școlilor indiene care prescriu o asce- 
ză strictă și riguroasă.! La început, un ascet trebuie să ţină cele cinci legămin- 
te (vraza): 


1! [bid., p. 58. Versiunea românească a fragmentelor citate (Hippocrates, De Nutri- 
mento, şi Heraclit, fragmentul 36) — Filosofia greacă pînă la Platon, ed. cit, |, 2, 
pp. 348; 355, traducere de Adelina Piatkowski şi lon Banu. 

12 Jbid., p. 58 sq. Versiunea românească a fragmentelor „citate (Heraclit, fragmentele 
58, 61 şi 37), ibid, 1, 2, pp. 358, 355. 

13 Ibid., p. 59. Versiunea românească a fragmentului citat (Heraclit, fragmentul 102), 
ibid, p. 363. 

! În Rg-Veda se spune că cel mai puternic zeu, Indra, a cucerit cerul prin asceză (RV, 
X, 127). Nota dominantă a imnurilor nu este însă una de asceză, în ele întîlnindu-se mai 
degrabă o încîntare profundă în faţa frumuseţilor naturii, a măreției, splendorii și patosului 
acesteia. Motivul pentru care se fac sacrificii este dragostea pentru lucrurile bune din 
această lume (Radhakrishnan, I+dian Philosophy. |, p. 111). 

(1) să nu pricinuiască vreo vătămare nici unei ființe (ahimsă); 

(2) să fie cinstit (satya) (să nu mintă); 

(3) să nu fure (asteya) (să nu ia ceea ce nui se dă); 

(4) să ducă o viaţă de celibatar (brahma-carya) (să-şi păstreze castitatea); 
(5) să renunțe la plăcerea dată de toate lucrurile exterioare (aparigraha). 


În cazul laicului, legămintele sînt aproape aceleaşi, ultimele două fiind 
însă mai moderate: acesta trebuie să țină legămintele privitoare la viața sexu- 
ală și la moralitate, adică să-și limiteze strict nevoile. Plăcerea simţurilor, so- 
coteau jainiștii, este întotdeauna un păcat: idealul este să fii indiferent în fața 
plăcerii şi a durerii și independent de toate obiectele exterioare. 

Dintre diferitele virtuți cultivate de jainiști, „a nu pricinui vreo vătămare“ 
(ahimsă) era socotită cea mai importantă. Literal, termenul ahiinsă înseamnă 
„nevătămare“, „vătămare“? referindu-se la răul pricinuit cu gîndul, vorba sau 
fapta. În acest context, trebuie spus că vegetarianismul era respectat cu stric- 
tețe de credincioşii lui Mahăvira, întocmai cum făceau discipolii lui Pitagora 
în Grecia, arnbele tradiţii avîndu-şi începuturile aproape în aceeași perioadă. 

Jainismul împinge pînă la extrem doctrina de a nu pricinui vreo vătămare 
(ahimsă) fiinţelor vii, într-un fel ce nu-și găsește asemănare în celelalte reli- 
gii indiene. Ascetul jainist strecoară apa printr-un filtru cînd o bea, nu din 
motive de igienă, ci ca să nu distrugă făpturile minuscule care mişună în ea. 
El își pune pe gură o mască, de teamă că trăgînd aer în piept va ucide orga- 
nismele din aer, și îşi acoperă lampa ca să protejeze insectele de flacără. Pe 
un drum public, un călugăr jainist trebuie să meargă cu multă atenție, pentru 
a nu face rău nici unei ființe.? Pe poteci, el trebuie să meargă măturînd pămîn- 
tul în faţa sa, astfel încît piciorul său gol să nu strivească ceva viu. Jainistul 
nu trebuie niciodată să ucidă sau să sacrifice vreun animal. Inutil deci de spus, 
călugărilor, la fel ca şi laicilor, li se poruncește să nu mănînce carne. Un bun 
Jainist respinge de asemenea mierea, întrucît ea este socotită a fi viaţa albinei. 

Jainiștii au întemeiat spitale și aziluri, cum ar fi cele de la Ahmedabad sau 
de la Delhi, pentru animale şi păsări bătrîne sau rănite. Se vede așadar limpe- 
de că aspectele sociale sau obiective ale eticii nu sînt ignorate în jJainism; 
însă, dat fiind că scopul final al acestei religii este desăvîrşirea personalității, 
viața morală a individului este mult mai mult scoasă în relief. 

Despre ascetul jainist se spune: „El nu va primi mîncarea strînsă (de credin- 
cioși pe timp de secetă); nu va primi mîncare acolo unde se află un cîine (pen- 
tru ca acesta să nu rămînă flămînd); nu va primi mîncare acolo unde bizîie 


2 Albert Schweitzer, in Indian Thought and lis Development (traducere de dna Charles 
E. B. Russell, Boston, The Beacon Press, ediția a III-a, 1960), afirmă că ahimsă jainistă 
nu se bazează în mod necesar pe compasiune, ci pe principiul general de nonactivitate, așa 
cum rezultă acesta din negarea vieţii și a lumii în sine. Credem însă că aceasta este o ex- 
plicaţie uşor părtinitoare, venită dintr-o perspectivă occidentală. Jainiştii recurg uneori la 
acţiune pentru a nu ucide fiinţe vii. 

3 Sarvadarsana-samegraha, II. 

muște de jur împrejur (pentru ca acestea să nu sufere). El nu va primi nici peş- 
te, nici carne, nici băutură tare, nici băuturi ameţitoare, nici fiertură de ovăz.“* 

Viaţa ascetică a „Marelui Erou“, Mahâvira, este descrisă într-o scriptură 
astfel: „El rătăcea dezbrăcat și nu avea cămin. larna, medita la umbră, iar în 
căldura verii se așeza sub soarele dogoritor. Adesea, nu bea luni de zile apă; 
uneori nu mînca decît a șasea, a opta sau a douăsprezecea masă (din cele 
cuvenite) și-și continua meditațiile fără să poftească la ceva.“ Avîndu-l pe 
Mahăvira ca ideal, cei ce i-au urmat încearcă să mănînce o singură dată pe zi, 
sau chiar o dată la două zile, iar unii chiar o dată la fiecare șapte zile. Unii 
chiar s-au obişnuit să mănînce în mod regulat doar o dată la cincisprezece 
zile!5 

Practica postului era preamărită, întrucît ea reprezintă cea mai mare victo- 
rie a spiritului în fața dorinței oarbe de a trăi. Jainistul nu trebuie să distrugă 
viaţa nici unei ființe și singura viață pe care o poate lua este a sa. Doctrina lui 
este foarte fa vorabilă sinuciderii, mai ales celei prin înfometare lentă. Asceţii 
care se sinucideau prin post sînt mult lăudaţi în lucrările religioase și în epita- 
furi. Mulţi jainiști au murit în acest fel și se spune că liderii sectei chiar și 
astăzi părăsesc această lume lăsîndu-se să moară de foame. 

Virtutea cardinală a lui Mahăvira era puterea de a îndura cu răbdare. 
„Oamenii îl loveau și-și băteau joc de el — nepăsător, el își continua medi- 
tațiile. În Ladha, locuitorii l-au prigonit și-au asmuţit cîinii pe el. L-au bătut 
cu bățul și cu pumnii și au aruncat în el cu fructe, bulgări de pămînt și hîr- 
buri. L-au tulburat din meditație cu tot felul de chinuri. Dar, «ca un erou în 
fruntea luptei», Mahăvira a îndurat totul. Chiar dacă era rănit, nu căuta nici- 
odată ajutorul doctorului. El n-a luat nici un fel de leacuri, nu s-a spălat nici- 
odată, nu s-a-mbăiat și nici nu și-a curăţat dinţii.'“6 

Pârsva, predecesorul lui Mahăvira, le dădea voie discipolilor săi să poarte 
două haine, însă Mahăvira nu le permitea nici una călugărilor. Unii călugări 
jainiști trăiau complet goi, faptul datorîndu-se aplicării stricte a interdicție! de 
a poseda ceva. 

După moartea lui Mahâvira, asceţii au respectat cu sfinţenie această inter- 
dicţie. Dar, cîndva după anul 300 a. Chr,, unii au vrut să poarte pe ei o pînză 
albă, și comunitatea s-a scindat din această pricină: Svetâmbara (cei îmbră- 
cai în alb) și Digambara (cei „îmbrăcați cu cerul“, cei goi). Separarea a fost 
recunoscută în 79 (sau 82) p. Chr. Aceste secte sînt împărţite la rîndul lor în 
alte secte, Digambara avînd patru, iar Svetâmbara optzeci și patru.? Astăzi 
călugării din ambele secte îmbracă hainele potrivite locului și vremurilor în 
care trăiesc, numai sfinții fiecărei secte umblînd goi. 


4 Digha-Nikâya, VIII, vol. 1, p. 166. 

5 Ibid,, VII, vol. |, p. 166. 

6 Winternitz, Indian Literature, ÎI, p. 437. 

7Sir Charles Eliot, Hinduism and Buddhism, New York, Bames and Noble, luc., 
1921, retipărire 1957, vol. |, p. 112. 

De ce rătăcesc dezbrăcați asceții jainiști? Răspund jainiștii: „Acoperămîntul 
pentru suflet este trupul; acesta nu ma: are nevoie de un alt acoperămînt de 
pînză sau de altceva, căci dacă primeşte un asemenea acoperămînt, acela va 
mai cere încă unul, și lucrurile nu vor mai avea niciodată un sfîrşit (va fi un 
regressus ad infinitun).“8 Trupul însuşi este robie pentru spirit. Dacă un om 
poartă haine, robia lui va fi îndoită. Gandhi a fost crescut în partea de vest a 
statului Gujarat, unde jainisimul este predominant. El a fost puternic influențat 
de religia jainistă, acceptind ahimsă ca bază a politicii și vieţii sale, mulțumin- 
du-se cu o simplă fişie de pînză legată în jurul șalelor și postind foarte des. 

Şi în scripturile budiste găsim pasaje în care se face referire la asceți și la chi- 
nurile la care se supuneau singuri.9 Unii dintre asceţi trebuie să fi fost jainişti. 
„Avînd sălaș, cei mai mulți dintre ei, în păduri, dar şi în peșterile din munţi, 
pustnicii s-au dedicat unei vieţi de renunțare şi de nevoințe, trăind numai cu 
rădăcini și fructe. Învățătorul (pomenit mai sus) care le-a arătat nevoinţele 
trupului numără douăzeci de feluri de nevoinţe ale trupului legate de mînca- 
re, treisprezece legate de îmbrăcăminte și cinci legate de poziția trupului.“10 

lată unele exeinple de precepte ale asceților legate de mîncare: 


Cînd merge să ceară de pomană, dacă i se cere cuviincios să se apropie 
sau să aştepte o clipă (ca mîncarea să-i fie pusă în blid), el trece nesimți- 
tor mai departe (ca să nu atragă asupra sa vina de a urma cuvîntul altuia). 
E] refuză să primească mîncarea ce 1 se aduce (înainte de a-și începe turul 
zilnic pentru pomeni). 

Refuză să primească (mîncarea, dacă 1 s-a spus că a fost pregătită special 
pentru e]). 

Refuză să primească orice invitație (să se oprească în drum la o casă anu- 
me sau să treacă pe o stradă anume sau să se ducă în vreun loc anume). 
El nu va primi (mîncarea luată direct) de pe fundul cratiţei sau tigăii (în 
care este gătită, ca de dragul lui vasele să nu fie bătute cu lingura sau zgi- 
riate).!! i 


Iată și exemple cu privire la modul de a se îmbrăca: 


E] poartă pînză grosolană de cînepă. 

E! poartă straie luate de pe trupurile neînsuflețite și haine aruncate de alții. 
El poartă zdrențe, culese de pe-o movilă de țărînă. 

E] poartă o haină cusută din fișii de piele de antilopă neagră (cf. Ioan 
Botezătorul). 

E] poartă o haină împletită din iarbă kusa. 

El poartă, ca strai, o pătură făcută din păr de om (cf. Ajita Kesakambala, 
materialistul). 


8 Sarvasiddhănta-samgraha, Il, 12. 

? Majjhima-Nikăya, 1, 19; Jătaka, p. 390. 

20 T. W. Rhys Davids, Early Buddhism, Londra, A. Constable, 1908, p. 6. 
1 Digha-Mikăya, VII, vol. I, pp. 166 sq. 

În sfârşit, printre sugestiile cu privire la poziţia trupului se numără: 


El stă mereu în picioare, refuzînd să se folosească de scaun. 

E| doarme întotdeauna pe o parte. 

Cînd se ghemuiește, el se sprijină mereu pe călcîie, devotat cu totul caz- 
nei de a sta astfel.!2 (Rhys Davids spune că această poziţie este iinposibilă 
pentru europeni care, dacă se gheinuiesc în acest fel, nu pot să-și mai păs- 
treze echilibrul atunci cînd călcîiele ating pămîntul. Însă cei născuţi în 
India pot sta astfel ore întregi fără să obosească.) 


Buddha i-a învăţat pe discipolii săi că oricine se dedă la asemenea practici 
va fi departe de idealul unui adevărat om religios. El a spus: „Însă, [în loc de 
aceasta], după ce un cerșetor (bhikkhu) şi-a cultivat inima de iubire — care 
nu cunoaște mînia, care nu cunoaște reaua voință și care este liberă de lucru- 
rile ce duc la ameţeala de moarte (poftele cărnii, pofta pentru viaţa viitoare şi 
necurățenia amăgelii și ignoranței) — el este de atunci încolo numit samarna, 
este numit brâhmana!“lB3 

Poate fi destul de dificil să găsim în civilizaţia greacă un echivalent al jai- 
niștilor, adică oameni care să-și supună trupul unor chinuri atît de mari: iată 
de ce primii invadatori greci au fost atît de miraţi cînd au văzut severele prac- 
tici ale asceţilor indieni. Oricum, ideea de autocontrol nu a lipsit nici în Gre- 
cia. 

Şcoala pitagoreică (întemeiată în a doua jumătate a secolului al VI-lea 
a. Chr.) avea, caracteristică distinctă printre vechile şcoli, o orientare întru- 
cîtva ascetică și religioasă. Există cu siguranță o zonă comună de influențe 
între pitagorism și mai vechea sectă a orfismului, deși această zonă este greu 
de identificat. Comună amîndurora era doctrina transinigrațici sufletelor!4, o 
cale de gîndire care acceptă cu uşurinţă ideea de asceză. În tradiţia orfică, 
spre exemplu, sufletul, și nu trupul care-l întemnițează, este partea cea mai 
importantă a omului, de fapt, a „omului real“!5; aceasta reprezintă o diferență 
destul de mare față de conceptul de suflet ca umbră-imagine a omului, care 
apare la Homer. Pregătirea sufletului şi purificarea lui includeau, în orfism, și 
precepte precum evitarea hrănirii cu carne.!6 

Practicile religioase-ascetice ale pitagoreicilor gravitau în jurul ideii de 
puritate şi de purificare. Practica tăcerii, efectul muzicii și aprecierea dată 
speculației matematice erau toate socotite a fi părți importante ale cultivării 
sufletului. Dictoane precum: „abţine-te să mănînci bob şi carne“, „nu merge 
pe largul drumurilor mari“, „nu călca pe rămăşiţele unghiilor tale tăiate“, 
„acoperă urmele lăsate de oală în cenușa de la foc“, „nu te-așeza pe baniță“ 


12 Dialogues of the Buddha (Sacred Books ofihe Buddhisis), traducere de T. W. Rhys 
Davids, Londra, Oxford University Press, 1899, vol. II, p. 231, n. 

13 Kassapa-sihanada-sutta, Digha-Nikăya, VIII. 

14 Copleston, A Țlistor: of Philosophy, vol. I, partea I, p. 46. 

15 Jbid., p. 48. 

16 Jbid. 

etc. le sînt atribuite, mai mult sau mai puţin corect, pitagoreicilor. lar aseme- 
nea dictoane au menirea, poate dintr-o mulțime de pricini, de a interzice acti- 
vităţi altminteri obișnuite. 

Pitagora însuşi, după cum aflăm de la Diogenes Laertios, era extrem de 
îngrijorat că ființelor ar putea să li se facă rău, ceea ce este o altă consecință a 
doctrinei transmigrației sufletelor. Diogenes menționează că atunci cînd Pita- 
gora a văzut pe cineva bătînd un cîine, i-a spus să se oprească, pentru că lă- 
tratul cîinelui îi aminteşte de vocea unui prieten. Ne putem aici aminti de 
doctrina jainistă de a nu pricinui vreo vătămare fiinţelor (ahimsă). 

Potrivit lui Aristotel, practica matematicilor în rîndul pitagoreicilor este în- 
deaproape asociată cu aprecierea pe care o dau ei muzicii, pe care o socotesc 
benefică pentru suflet. Stagiritul a scris: „,... observînd [pitagoreicii]... că şi mo- 
dificările de sunete și raporturile armoniei muzicale sînt exprimate prin nu- 
mere, iar apoi celelalte lucruri arătîndu-și la fel toată firea lor printr-o asemă- 
nare ce ia chipul numerelor, aceste numere dovedindu-se cele dintii principii 
ale întregii naturi, au ajuns la presupunerea că elementele numerelor sînt «im- 
plicit» elementele tuturor lucrurilor și cerul întreg este armonie și număr.“!7 

Indiferent ce anume le-a stirnit pitagoreicilor interesul pentru formele ma- 
tematice, prin ei începe o tradiţie care nu are, în Orient, nici un echivalent 
bine dezvoltat. Tendinţa de a se îndepărta de lucrurile exterioare și faptul că 
au descoperit proprietățile matematicii pomenite mai sus i-au condus cu sigu- 
ranță pe pitagoreici la o practică a lucrului cu numerele apropiată de o formă 
de contemplație. Se poate vedea limpede că numerele se pretează de minune 
la un asemenea exercițiu, prin faptul că ele sînt ceea ce sînt indiferent de 
obiectele exterioare în raport cu care pot fi folosite pentru enumerare. 

Aceeași atitudine poate fi adoptată și față de logica simbolică. Neglijind, 
în contextul respectiv, extrema utilitate a logici: simbolice pentru întemeierea 
matematicilor și pentru informatică, un cercetător a spus că ea este „aproape 
irelevantă pentru filozofie“18. Și totuși, o mare parte din timpul filozofilor 
anglo-americani, de la începutul secolului nostru și pînă astăzi, a fost dedica- 
tă exact acestei activități, care își are însă rădăcinile în comunitatea pitagorei- 
că, cu şase sute de ani înainte de Christos. Acesta este însă un aspect tangen- 
țial. Subiectul nostru este spiritul de asceză moderată pe care Occidentul l-a 
moștenit de la pitagoreici prin intermediul lui Platon. 

Platon a împrumutat probabil de la pitagoreici: cel puţin doctrina despre 
natura tripartită a sufletului!” și ideea despre calea potrivită de conducere a 
lucrărilor sufletului. Acestea două, asociate cu uriașa influență a lui Socrate, 
l-au determinat pe Platon să plaseze „partea“ rațională a sufletului (în sensul 
de formă sau principiu de acțiune)?20 deasupra celorlalte două diviziuni, pe 


N Metafizica, 985b3 1-986a3. Versiunea românească, Filosofia greacă pină la Platon. 
ed, cit., |, 2, p. 25, traducere de Mihai Nasta. 

18 John Wheatley, Prolegomena to Philosophy, Behnont, California, Wadsworth Pub- 
lishing, Co. Inc., 1970, p. 42. 

19 Russell, A History of Westemm Philosophy, p. 242. 

20 Republica, 440 b3. 

care le-a numit partea pasională și partea apetentă. Socrate şi-a consacrat 
întreaga viață desăviîrșirii caracterelor, iar modul în care îşi stăpînea el însuși 
pornirile trupeşti este adesea subliniat în dialogurile discipolului său?! În 
Apologie, îndeletnicirea lui Socrate este definită drept „a-l convinge pe fie- 
care dintre voi să nu se îngrijească de lucrurile sale înainte de a se îngriji de 
sine — ca să devină cît mai bun și mai înțelept...'22 

Teoria naturii tripartite a sufletului, așa cum este expusă în Phaidros, 
funcţionează atît ca descriere a conflictului posibil din suflet, cît și ca îndemn 
pentru a urma o formă moderată de asceză. În această lucrare se găseşte cele- 
bra metaforă a conducătorului de car (principiul rațional de activitate din 
minte) și a celor doi cai (simbolizînd forma pasională și cea apetentă a sufle- 
tului). Calul înzestrat cu pasiune nu creează nici un fel de necazuri (prin- 
cipiul pasional al acţiunii din suflet este în mod natural înrudit cu rațiunea şi 
„+... e dornic de onoruri, dar totodată cumpătat și ruşinos*).23 Dar elementul 
apetent este „nesățios și îngîmfat“ și, fiind simbolizat ca un cal nestăpînit 
care tinde să se supună numai pornirilor sale, trebuie să fie mereu potolit cu 
biciul.24 

În Republica, relele sufletului sînt prezentate ca fiind „nedreptatea, ne- 
înfrînarea, teama şi neştiința.“25 Poate că pasaje din Platon precum acesta 
l-au făcut pe Bertrand Russell să afirme că, pentru Platon, adevărații adepți ai 
filozofiei se abțin de la poftele cărnii.26 

La fel ca Platon, și Plotin a adoptat opinii de tip orfico-pitagoreic în ceea 
ce se va numi mai tîrziu neoplatonismul său. De exemplu, el considera mate- 
ria, la fel ca unii pitagoreici, drept principiu al răului și, la fel ca Platon înain- 
tea lui, a conceput sufletul ca tripartit. El socotea însă că partea cea mai înaltă 
a sufletului este mai apropiată de Nous-ul aristotelic, fiind înrădăcinată în lu- 
mea inteligibilă și nefiind contaminată de materie.2? 

Potrivit lui Plotin, cînd sufletul intră în trup, se contaminează de materie. 
Pentru a-l aduce înapoi din starea sa căzută este necesară o ascensiune de na- 
tură etică, spre unirea cu Unul: aici întîlnim ideea despre asceză a lui Plotin. 
Prima etapă a unei asemenea ascensiuni necesită purificarea de necurățenia 
trupului și a simțurilor, astfel încît sufletul să se poată în cele din urmă ridica 
pînă la unirea mistică cu Unul. S-a spus că în lucrările lui Plotin „,... tendinţa 
orfico-platoniciano-pitagoreică de «părăsire a celor pămîntești», de înălțare 
intelectuală și de salvare — prin contopirea cu Dumnezeu și prin cunoașterea 
lui — își atinge cea mai completă și sistematică expresie.“78 


21 Russell, A History of Western Philosophy, p. 91. . 

2 Apărarei lui Socrate, 36c. Versiunea românească, Platon, Opere I, ed. cit., p. 38. 
23 Copleston, op. cit., p. 235. 

2 Ibid. 

25 609c. 

26 Russell, op. cit., p. 41. 

2? Copleston, op. cit., vol. [, partea a II-a, p. 214. 

28 Jbid., p. 215. 

Atitudinile şi practicile comentate pînă acum, care își au originea la greci, 
sînt evident cu mult prea moderate pentru a fi comparate cu cele ale călugări- 
lor jainişti. Paralele mai potrivite se pot face cu primii asceţi creştini. „Așa 
cum bine se știe“, ne spune Rhys Davids, „... asemenea idei [ascetice] nu se 
limitează la India. Tennyson, în Monologul Sfintului Simeon Stilpnicul, ne 
oferă o adincă analiză a sentimentelor care stăteau la baza unor practici simi- 
lare la creștini.“29 

Unii dintre primii asceți creștini credeau că lumea este rea şi că și trupul 
este rău. Dacă trupul e rău, atunci el trebuie înfrînt supunîndu-l la încercări 
grele: din această pricină, ei sălășluiau în peșteri și dormeau pe piatră, unii 
chiar trăind în vîrf de stîlp. 

Clement Alexandrinul30 i-a comparat pe asceţii indieni care locuiau în pă- 
duri și care nici nu se căsătoreau, nici nu făceau copii, cu encratiții (enkrate- 
tai, literal, „cei autodisciplinați'“”) — asceți creștini din secolul al II-lea con- 
sideraţi eretici. Descriind viața lui Dorotheos3!, Sozomen*? spune că acesta 
mînca zilnic doar șase uncii de pîine și cîteva legume şi că bea numai apă. 
„Nimeni nu l-a văzut vreodată culcat pe o rogojină sau pe un pat, nici măcar 
aşezîndu-și. mîinile și picioarele într-o poziție mai lesnicioasă sau lăsîndu-se 
furat de somn." Întrebat de ce își distruge trupul, a răspuns: „Pentru că el mă 
distruge pe mine.“33 

Glorificarea suferinței a dus, la începuturile Bisericii, la exaltarea marti- 
riului. Un ecou mai tîrziu se întîlnește şi la Sfinta Tereza din Avila (1515- 
1582), care spune: „Numai suferința, de acum înainte, poate să-mi facă viața 
suportabilă. Cele mai adînci dorințe ale mele toate duc la suferință. De cîte 
ori n-am strigat eu din străfundurile inimii la Dumnezeu: o, Doamne, suferin- 
ţa sau moartea, iată singurul lucru pe care-l cer!“34 Creștinismul tîrziu i-a 
descurajat însă pe oameni să se supună singuri unor chinuri trupești. În ace- 
lași fel, practicile similare ale jainiștilor etc. au fost respinse ca heterodoxe, 
cel puţin de către budiști. Astfel se face că, din perspectiva religiilor univer- 
sale, aceste principii de acţiune au devenit heterodoxe. 


29 T. W. Rhys Davids, Early Buddhism, Londra, A. Constable, 1910, pp. 6-7. „Atiît în 
Orient cît şi în Occident asemenea idei erau. adesea acceptate cu mare bucurie. Aflăm în 
India de respectul acordat unui om care (să cităm din vorbele unui poet budist): 

.... pirjolit, îngheţat, singur în nenorocirea lui, 
gol, fără foc, cu foc pe dinăuntru, 
sforţindu-se-n tăcere mare, merge către ţel. 

(Majjhima-Nikăya, |, 79, citată in Jătaka, 1, 390, Rhys Davids, Early Buddhism, p. 7) 

3 Megasthenes, Indika, p. 105, fragan. XLIII, p. 105. 

31 Episcop arian al Antiohiei din timpul schismei melitiene, care i-a unnat lui Euzoios, 
în 376 p. Chr. 

32 Autor al unei binecunoscute Istorii ecleziastice, născut în jurul anului 400 p. Chr. 

33 Istoria ecleziastică, cartea a VI-a, cap. XXIX. Vezi de asemenea viaţa doamnei 
Guyou scrisă de Upham, cap. XIX, p. 140 (Radhakrishnan, Eastern Religions). 

34 Radhakrishnan, Eastern Religions, p. 71. 

În China, idealul ermitului a existat încă din timpuri prebudiste, dar prac- 
tici asemănătoare cu cele expuse mai sus nu au apărut. Confucius a spus: „Să 
te mulțumești doar cu o mîncare de legume săracă, să-ți potoleşti setea cu apă 
şi doar braţul să-ţi slujească drept căpătii; chiar și-n aceste lucruri simple poţi 
găsi bucurii.“35 Atitudinea și practicile filozofilor chinezi sînt însă prea mo- 
derate pentru a putea fi comparate cu cele ale călugărilor jainiști. Tendinţa de 
a disprețui trupul omenesc nu a existat la vechii chinezi și acest fapt trebuie 
să explice lipsa formelor de mortificare a trupului. Asemenea tendințe nu se 
regăsesc nici în Japonia. 


2. CĂUTAREA DEZONOAREI 


Cinismul a apărut la Atena pe la începutul secolului al IV-lea a. Chr. Deşi 
învățăturile școlii cinice îi datorează mult lui Antisthenes (c. 449-366 
a. Chr.), Diogenes din Sinope (404-366 a. Chr.), care a fost cel dintîi denu- 
mit Xyon, „cîinele“, este cel de la care provine termenul „cinism“. Prelegerile 
publice ale cinicilor au exercitat o influență considerabilă în timpul Imperiu- 
lui Roman, pînă în secolul al V-lea p. Chr. 

Antisthenes şi-a derivat filozofia de la o interpretare particularizatoare a 
unora dintre doctrinele lui Socrate. Socrate, să ne aducem aminte, a căutat 
să-și păstreze independenţa față de bunurile lumești și faţă de trecerea de care 
se bucura în rîndul oamenilor, astfel încît să poată căuta mai liber ceea ce el 
socotea a fi binele suprem, înțelepciunea (sophia). Pentru Antisthenes, inde- 
pendența însăși este înțelepciunea sau binele adevărat. A-și fi sie însuși sufi- 
cient şi a fi independent față de bunurile și plăcerile lumești au devenit pen- 
tru el un scop în sine. 

Interpretarea pe care o dă Antisthenes accentului pus de Socrate pe cu- 
noașterea etică a avut ca rezultat faptul că a început să disprețuiască orice 
alte activițăți din societate, cum ar fi căutările artistice și științifice. Nimic nu 
este necesar pentru fericirea individului, considera el, cu excepţia virtuţii, 
adică a independenţei. Faptul că Socrate fusese un „ghimpe“ pentru cetate a 
devenit, din perspectiva lui Antisthenes, o condamnare a cîrmuirii, legii şi 
religiei în general. 

Diogenes din Sinope credea că Antisthenes nu a făcut decît să susțină și 
să expună teoriile de mai sus, fără să ducă însă o viață pe potriva convingeri- 
lor sale. Diogenes considera că orice convenţie este falsă și ca atare le respin- 
gea pe toate — fie că ele erau legate de religie, de comportare, îmbrăcăminte, 
locuință, hrană sau bună-cuviință. El s-a hotărît să trăiască precum un cîine și 
să se numească pe sine astfel. Drept urmare a fost numit „cinic“, ceea ce în- 
seamnă „cîinesc“. Asemenea legăminte de a trăi precum animalele se întîl- 
nesc și în tradiţia indiană, unde găsim referiri la legăminte de a trăi ca taurul, 


35 Analecte, 1:15. Versiunea românească, ed. cit., p. 145. 

cocoșul sau vrabia.! Scripturile budiste menţionează și ele asceţi care au trăit 
precum cocoșii (kukhutika). 

Se spune că. Diogenes ar fi fost partizanul unor forme de viață în comun 
(comunitatea femeilor, precum și copiii ținuți în comun) și al amorului liber.2 
El nu era satisfăcut de simpla „indiferență“ a lui Antisthenes față de produse- 
le şi progresul societăţii și insista că libertatea poate veni numai din practica- 
rea diferitelor forme de asceză. De exemplu, se zice că el se tăvălea pe nisi- 
pul fierbinte în timpul verii, că locuia într-un butoi și că iarna îmbrățișa sta- 
tuile acoperite cu zăpadă.? Avutul lui Diogenes consta doar dintr-o bită și o 
traistă, pe lîngă veșmintul obișnuit al cinicului, o simplă cămașă. Toate 
acestea erau dovada publică a felului său de viață ascetic, iar prelegerile sale 
cele mai ascultate erau acelea care îndemnau la nesocotirea plăcerilor și a 
vieţii uşoare. Diogenes şi cei care îl urmau trăiau din cerșit, întocmai cum fă- 
ceau asceţii indieni (sramana). 

Descrieri ale cinicilor romani apar în scrierile lui Lucian, dar faptul că el 
le critică felul de a se comporta trebuie reţinut. Lucian îi numea pe cinici 
simpli bufoni neciopliți, necultivaţi și prost crescuţi, vulgari și triviali. El 
vorbeşte despre un oarecare Peregrinus sau Proteus, care s-a declarat pe față 
cinic, şi-a dat foc în public la Olympia și astfel a murit. Făcînd aceasta, cini- 
cul îşi demonstra chipurile disprețul față de moarte. Însă mulţi cinici din peri- 
oadele ulterioare nu au făcut decît sâ adopte o poziţie etică de simplitate și 
virtute, ca reacţie la materialismul și hedonismul vremurilor lor. 

Echivalentul indian al cinicilor au fost așa-numiții pâsupara, dorința de a 
căuta dezonoarea fiind comună atit cinicilor cît și acestora. Cultul Pasupata 
pare să fi existat înainte de era creștină. Textul fundamental al acestui cult, 
Siitrele Păsupata, atribuit lui Lakulisa (c. 100 p. Chr.), a fost comentat de 
Kaundinya (secolul al IV-lea p. Chr.). Cultul a fost explicat și de unii teologi 
mai tirzii, cum ar fi Bhăsarvajia (secolul al X-lea p. Chr.) și Mâdhava (se- 
colul al XIV-lea p. Chr.). Adepții sectei, la fel ca și cinicii, se expuneau frec- 
vent disprețului public și căutau eu tot dinadinsul dezonoarea, chiar cu prețul 
loviturilor. Metodele lor de a provoca blamul celorlalți erau diferite: purtarea 
hainelor murdare, utilizarea unui limbaj violent și indecent, imitarea animale- 
lor, îndeplinirea în public a unor acte ridicole, care dădeau impresia de nebu- 
nie sau erau socotite obscene etc. 

Țelul ultim al adepților pâsupata era libertatea (moksa), pe care ei o înțe- 
legeau nu numai în sensul de libertate în raport cu suferința, ci și ca libertate 


! Vrata de vrabie, vrata de vită şi vrata de cocoş. Damodar Dharmanand Kosambi, 
An Introduction to the Study of Indian History. Bombay, Popular Book Depot. 1956. 
pp. 123-124: Mahăbhărata. V. 97, 13-14. menţiunea lui Ingal!s in Journal of the Ameri- 
can Oriental Society. vol. 17. 1957. p. 223 a. 

2 Diogenes Laertios. VI. 72. 

3 Ibid.. VI. 23. 

+ i datorăm parte din descrierea care urmează lui Daniel H. H. Ingalls, Cynics and 
Pasnpatas, The Seeking of Dishonor in The Harvard Theological Revien:. vol. LV. numă- 
rul 4. octombrie 1962, pp. 281-298. 

de a acționa fără nici o inhibiție. Această ultimă concepție implica ideea de 
atotputernicie, de a fi deasupra tuturor celor aflaţi în puterea Unului, de a do- 
bîndi natura însăși a Zeului (Rudra-Siva).5 Cinicii, îndurînd dezonoarea, spe- 
rau să devină egali cu obiectul cultului lor, eroul Hercule, despre care se cre- 
dea că ține în mînă o bită; în același fel, întemeietorul cultului Pasupata era 
denumit Lakulisa, „Stăpinul bitei“. Pseudo-Diogene îndeamnă oamenii să se 
întărească prin sărăcie și dezonoare.6 Ceea ce el denumea „dezonoare“ (ado- 
xia) este exact ceea ce păsupata înțelegeau prin avamăna (dispreț). Cinicii îi 
împingeau pe cei care îi urmau la acțiuni nesociale pentru a cîștiga „tărie“, la 
fel cum păsupata sperau să cîştige „sporire“ (vrddhi) prin acte similare. 

Oricum, este de remarcat o diferență de intenţie între pasupata și cinici. 
Adepții sectei indiene credeau că se poate transfera altcuiva karma rea şi 
obţine în schimb karma bună a respectivului, pe cînd cinicii sustineau că filo- 
zoful care se supune blamului public este prin aceasta benefic publicului, 
aplicînd un tratament etic celor pe care îi vizitează, la fel cum doctorul îi 
aplică bolnavului un tratament medical. 

Doi pustnici din timpul dinastiei Tang, Han Shan (Kanzan) și Shi De (Jit- 
toku), reprezintă echivalentul chinez al cinicilor și al adepților pasupata. 
Han Shan trăia în peșteri şi pe stînci, iar Shi De trăia în apropierea unui tem- 
plu oarecare. Cînd Han Shan a venit la el, Shi De i-a dat resturile de mîncare 
rămase de la călugării din templu. Amîndurora le plăcea să urle pe neaştepta- 
te sau să înjure Cerul; se îmbrăcau în zdrenţe şi se purtau ca niște nebuni. 
Cînd un înalt dregător a venit să-i vadă, ei i-au întors spatele, zîmbind aro- 
gant. Se spune că își găseau plăcerea în a „mătura“” veseli razele de lună, 
atunci cînd nu-şi povesteau unul altuia glume Zen. Erau socotiți idealul înțe- 
lepților idioţi. Han Shan, Shi De și admiratorii lor nu căutau dezonoarea cu 
tot dinadinsul, deși, atunci cînd o trăiau, nu-i opuneau nici o rezistență. Ter- 
menii „liber“ şi „libertate“ (e/eutheros, mukta, moksa, jizai) sînt caracteristici 
pentru cinici, pentru adepții pâsupata şi pentru școala Lin Ji de budism Zen, 
al cărei ideal era foarte apropiat de acela al lui Han Shan și Shi De. 


F. Concluzii 


Opiniile care, din punctul de vedere al religiilor universale, sînt heterodo- 
xi au apărut concomitent atît în India, cit și în Grecia și într-o mare măsură 
și în China, probabil pentru că aceste arii culturale au atins stadii mai mult 


3 Păsuputa-siitra, |. 21-28. 

5 Ep. Diog.. 31. 4. 

?L. Vit. Auct.. le: Dio.. 8.20: 9. 12. 

8 Cf. Biografiile marilor preoți din dinastia Song. vol. 19. Poemele lor au fost reunite 
în textul Han Shan. Shi De shi ji (Kanzan Jittoku Shishu). în perioada 627-649 p. Chr. 

sau mai puţin similare în dezvoltarea civilizației. Dar în Japonia și în majori- 
tatea celorlalte țări ale Asiei nu au apărut heterodoxii. Cultura din aceste țări 
a trecut direct din etapa religiei primitive în cea a religiei universale. Cu alte 
cuvinte, budismul a fost „importat“ în întregime în aceste țări și a fost accep- 
tat de conducătorii eminenți care au unificat țara respectivă, eliminîndu-se 
astfel orice etape sau orice aspecte intermediare. 

Acele sisteme de gîndire care mai tîrziu vor fi numite heterodoxe au în 
comun un număr de trăsături care pot fi acum enumerate: 

- (1) Adepții lor gîndeau foarte liber, minimalizînd importanța tradițiilor 
sau protestînd împotriva lor, mai ales împotriva religiilor statornicite în rîn- 
dul poporului. Făcînd acest lucru, ei susțineau noi teorii care le păreau con- 
temporanilor foarte stranii, chiar periculoase. 

(2) Există similitudini între felul de a trăi al adepților lor. În general, aceş- 
tia își petreceau o mare parte de timp din fiecare an călătorind. Unii dintre ei 
predau tehnicile argumentaţiei (care a ajuns să fie socotită arta de a dovedi 
orice). Alţii căutau să demonstreze nonexistența lui Dumnezeu și a vieții de 
apoi sau inutilitatea noţiunilor comune de virtute. Dar oricare le era învățătu- 
ra, datorită faptului că erau persoane controversate, în locurile în care ei ţi- 
neau prelegeri sau dezbateri se strîngeau mari mulțimi de oameni, construin- 
du-se chiar săli mari ca să le cuprindă; regii îi şi răsplăteau uneori pe cei vic- 
torioşi în tumnirurile intelectuale.! 

(3) Ei au fost cu toţii condamnaţi ca heterodocşi? de alte ideologii sau re- 
ligii, care mai tîrziu au fost mai mult sau mai puțin oficial adoptate de res- 
pectivele societăți. 

(4) Cu excepția jainismului, tradițiile lor s-au pierdut, iar ce s-a transmis a 
ajuns la noi în lucrările literare sau religioase ale altor învățați (de obicei ul- 
teriori). În China se păstrează unele scrieri heterodoxe, dar pentru că tradiţiile 
pe care le reflectă s-au pierdut, textele nu sînt ușor de înțeles. De regulă însă, 
au rămas numai fragmente din care se realizează reconstrucții deficiente și 
nesigure ale ideilor majore din sistemele respective. 

Indiferent de gradul în care trăsăturile de mai sus sînt adevărate, afirmaţii- 
le așa-numiților gînditori „heterodocși“ sînt neprețuite. Creativitatea lor nu a 
cunoscut nici o limită și astfel, datorită eforturilor lor, speculația filozofică 
are granițe mult mai largi. 


1 Reischauer şi Fairbank, Fost Asia, pp. 62-63; cf. Sir Charles Eliot, Hinduism and 
Buddhism, 3 volume, New York, Bames and Noble Inc., prima ediţie 1921, retipărire 
1957. 

? Întîmplător, cuvîntul prin care se traduce de obicei „heterodox“ în chineză și japoneză 
înseamnă „origine diferită“. Seirimondo, Dialogue on Human Nature and Natural Order, 
traducere de Paolo Beonio-Brocchieri, Roma, Istituto per il Medio ed Estremo Oriente, 
1961, p. 47. 


IV 
Comentarii finale 


Ar fi greu să subliniem îndeajuns creativitatea și importanța gînditorilor 
ale căror lucrări au fost puse în discuţie în acest capitol. Ele au avut un efect 
uriaș asupra modului în care noi trăim şi gîndim astăzi. Speculaţiile lor au 
aşezat temelia pe care au fost înălțate marile religii (la care ne vom referi în 
continuare). În plus, multe şcoli moderne de gîndire analitică şi existenția- 
listă, la fel ca şi şcolile meditaţioniste sau contemplative, pot identifica în 
aceste speculaţii cel puţin forme germinale ale tipurilor respective de gîndire. 

În introducerea la acest capitol am menţionat, printre caracteristicile epo- 
cii, efervescenţa intelectuală și schimbările sociale, precum și instabilitatea 
politică și luptele pentru putere care au condus adesea la distrugere şi exil. 
Am accentuat şi influența acestor factori asupra descompunerii vechilor tra- 
diții intelectuale şi religioase şi a apariției unor principii noi pentru vremurile 
noi. Dar ca ultim tribut pe care îl putem aduce împlinirilor din această perioa- 
dă, trebuie să menționăm extrema toleranță care a existat atunci, cel puţin în 
unele locuri şi sub anumite stăpîniri. Înţelegem aici „toleranța“ mai ales în 
sensul de a le permite celorlalți libertatea de gîndire şi de expresie. 

Deşi nemulțumirea față de obiceiurile statornicite poate declanşa în om 
dorința de a căuta noi căi, înflorirea diverselor filozofii şi sisteme religioase 
se datorează în mare măsură și posibilității de a gîndi liber în societatea 
respectivă. În plus, libertatea gîndirii este un indiciu al respectului acordat 
fiecărui individ. În India, faptul că fiecare individ este demn de respect a fost 
recunoscut foarte devreme. Libertatea de gîndire şi de expresie era permisă 
nu numai pustnicilor și filozofilor, ci tuturor celorlalți. Probabil că niciodată 
înainte şi rareori după aceea a mai existat un loc în care să fie posibilă o ase- 
menea libertate absolută de gîndire. „În India, gîndirea religioasă şi politică 
s-a bucurat de o libertate aproape absolută. Sau, dacă vreţi, s-a bucurat de o 
libertate mai mare decît cea care era de găsit în Occident pînă în anii cei mai 
recenți.“! 

Desigur că în India, ca peste tot, atunci cînd apăreau monarhi puternici, 
libertatea de gîndire era ameninţată, și ginditorii deveneau adesea prudenți 
faţă de cei aflați la putere. Cînd marele rege grec Menandros (secolul al II-lea 
p. Clu.) a dorit să dezbată probleme metafizice cu un călugăr budist, Nâgase- 


1 Max Weber, Hinduismus und Buddhismus. Gesammelte Aufsătze zur Religionsozio- 
logie, vol. 2, Tiibingen, J]. C. Mobr (Paul Siebeck), 1923, vol. II, p. 4. 

na, acesta i-a cerut, înainte de a pomi discuţia, să fie de acord cu principiul 
libertăţii de gîndire? Nâgasena a explicat: 


„Cînd învățații vorbesc despre ceva unul cu altul, există în discuţie o șer- 
puire, o descîlcire; unul sau altul este prins cu o greșeală şi și-o recunoaș- 
te; se fac distincţii și contradistincţii. Și totuși înțelepții nu se mînie din 
această pricină. Așa discută, o, rege, învățații.“ 

„Şi cum discută regii?“ 

„Cînd un rege, Măria ta, discută ceva şi dă glas unei păreri, dacă vreunul 
are o părere diferită, regele poate să-l găsească și să spună: «Pedepsiţi-l 
pe acela în felul cutare și cutare!» Așa, o, rege, discută regii.“ 

„Prea bine. Eu am să discut ca un învăţat, și nu ca un rege. Cuvioșia ta să 
stea de vorbă cu mine fără nici o piedică, așa cum ar sta cu un frate călu- 
găr, cu un novice, cu un tînăr discipol sau chiar cu o slugă. Să nu-ți fie 
teamă!“3 


Aceasta era situația într-o perioadă mult mai tîrzie decît cea în care au 
apărut în orașe filozofia şi heterodoxiile. Oricum, presupunem că o asemenea 
libertate de gîndire precum cea subliniată mai sus începuse, deși încă timid, 
să se afirme, constituind premisa însăși pentru apariţia filozofiei și a betero- 
doxiilor. De exemplu, dintr-o foarte timpurie scriptură budistă aflăm că scla- 
vul unui rege se gîndește: „Cît n-aş vrea să fiu ca el şi să pot și eu să do- 
bîndesc merite! De ce să nu-mi tai eu părul și barba și să nu îmbrac haina 
galbenă și părăsindu-mi câminul, să renunţ la lume?“ Drept care a intrat în- 
tr-un ordin religios. După aceea, nici măcar regele nu l-a mai putut trata ca pe 
un sclav, salutîndu-l mai degrabă cu venerație şi ridicîndu-se în picioare din 
respect pentru el.+ Se poate vedea aici că era de la sine înţeles faptul că ori- 
cine se dedica vieţii religioase, indiferent de vederile sau opiniile sale şi indi- 
ferent de confreria căreia i se alătura, era tratat cu același respect și cu 
aceeaşi curtoazie, pe potriva remarcabilei toleranţe din acea perioadă și din 
acea țară. 

Și în China filozofii s-au bucurat de o considerabilă libertate de gîndire, 
care a fost însă întreruptă brusc de dinastia Qin (221-206 a. Chr.). Ceea ce 
este cunoscut de obicei sub numele de perioada pre-Qin este epoca în care 
s-au ivit majoritatea formelor de gîndire, care au fost sistematizate de-a lun- 
gul întregii istorii ulterioare a filozofiei chineze. Filozofia socială și politică a 
lui Zhuang zi, spre exemplu, era una a deplinei libertăţi.5 

Despre Ionia, locul de naştere al gîndirii occidentale, şi despre Grecia, 
aria de incubație a acesteia, s-a spus că atunci cînd s-a cristalizat o viață so- 


2 The Milindapanha, ed. de Trenckner, Londra, Williams and Norgate, 1880, pp. 28-29. 

3 Cf. Henry Clarke Warren, Buddhism in Translations, Cambridge, Mass., Harvard 
University Press, 1896, p. 128. 

4 Digha-Nikaya, UI, 35—36, vol. II, p. 60. 

5Fung Yu-lan, A History of Chinese Philosophy, Princeton University Press, 1952, 
vol. ], p. 230 sg. 

cială, oamenii au putut să înceapă să se îndeletnicească cu reflecția rațională. 
Filozofia ioniană a fost rodul unei civilizaţii deja mature, la care ne referim 
cu termenul de „timpurie“ numai în raport cu splendoarea elenistică pe care 
urma să o cunoască Atena. 

Desigur, cadrul social descris aici a fost mult simplificat, accentul punîn- 
du-se nu pe istorie ca atare, ci pe idei. Toate culturile la care ne-am referit se 
aflau în mișcare, şi ca atare condiţiile puteau fi rapid răsturnate. Acest lucru 
este valabil în primul rînd pentru Grecia, unde în personalitatea cetățeanului 
se dezvoltase o întreagă gamă de porniri posibile. „La fel cum sub splendide- 
le realizări ale culturii grecești vedem prăpastia sclaviei, tot astfel sub lumea 
de vis a religiei şi artei olimpiene vedem prăpastia freneziei dionisiace, a pe- 
simismului și a tuturor exceselor posibile.“ Ne putem aduce aminte în acest 
context de modul în care atenienii își desăvîrșeau cuceririle care, în culmea 
gloriei Atenei, au avut ca rezultat, bunăoară, punerea în sclavie a femeilor și 
copiilor melienilor, precum și uciderea tuturor bărbaților ajunși la vîrsta ar- 
melor (incluzîndu-i, fără îndoială, și pe filozofii ajunşi la vîrsta armelor). 

Desigur că această situaţie este pur politică și nu are nimic de-a face cu 
cenzurarea ideilor. Despre vremurile ulterioare Russell scrie: „Cînd puterea 
politică a trecut în mîinile macedonenilor, filozofii greci, cum era și firesc, 
s-au îndepărtat de politică și s-au dedicat mai mult problemelor legate de vir- 
tutea și de salvarea individuală. Ei nu se mai întrebau: cum pot oamenii crea 
un stat bun?, întrebîndu-se în schimb: cum pot oamenii să fie virtuoși într-o 
lume rea sau fericiți într-o lume a suferinței?'? 

În final, poate că tot ce se poate spune este că centralizarea urbană a pro- 
dus în vremurile vechi civilizații în care, chiar sub stăpîniri schimbătoare, 
oamenii puteau (spre deosebire de unele societăți moderne) să-și continue 
căutările filozofice. Aşa cum ilustrează citatul de mai sus, schimbarea politi- 
că tempera adesea ideile filozofice. Dar în acele timpuri foarte rar se impu- 
neau restricţii totale asupra dreptului omului: de a-și face gîndurile publice. 


6 Copleston. A History of Philosophy, partea |. p. 35. 
7 B. Russell, A History of Western Philosophy, p. 230. 

Introducere 


Acest capitol se limitează în principal la o examinare a budismului tim- 
puriu în comparaţie cu unele tradiții occidentale majore, inclusiv cu creștinis- 
mul timpuriu. „Timpuriu“ este însă un termnen relativ și s-ar putea sugera că 
şi mahomedanismul este o religie universală timpurie, viața întemeietorului 
ei întinzîndu-se între 570 și 632 p. Chr. Dar islamul presupune multe din as- 
pectele deja prezente în creștinism. Gîndirea arabă nu va fi totuși neglijată, 
regăsindu-se în expunerea privitoare la Evul Mediu. 

Pentru ca o religie să atingă proporții universale (internaționale), ea tre- 
buie să exercite o atracție universală. Dar pe lingă această atracție, pentru ca 
o religie să se răspîndească este necesar ca într-o cultură dată să existe o anu- 
mită insatisfacție față de statu quo-ul religios sau social. În capitolele anteri- 
oare am stabilit parțial acest fundal cultural, în ce privește gîndirea timpurie 
comunitară și direcțiile de evoluţie a filozofiei. În India prebudistă au apărut 
figuri ca hedonistul Purana Kassapa, deterministul Gosâla, materialistul Ajita 
Kassakarnbala și atomistul Padukha Kaccăyana, în timp ce în lumea gre- 
co-romană Isus a fost precedat de gînditori cosmologici precum Heraclit, 
etico-mistici ca pitagoreicii și platonicienii și, mai aproape de timpul lui, 
epicureii și stoicii. 

Gotama Buddha a fost poate mai influențat de modurile de gîndire ante- 
rioare decit a fost Isus. În textele Vikăya scrise în limba pali se găsesc referiri 
la mulți dintre gînditorii menționați mai sus, în Noul Testamenz întîlnim mai 
degrabă numele unor grupuri politice (politica şi religia fiind inseparabile în 
acea perioadă în lumea ebraică). Oricine a citit Noul Testament își va aduce 
aminte de grupuri ca saducheii, fariseii sau samaritenii. 

„ Gotama și Isus au luat contact cu mediul lor în maniere considerabil dife- 
rite. Gotama a fost crescut și educat în izolare în palatul și grădina tatălui său, 
într-un fel foarte asemănător cu Alexandru Macedon, deși probabil la o scară 
mai puţin grandioasă. Prima întîlnire cu „lumea exterioară“ l-a afectat pro- 
fund. Isus, pe de altă parte, a fost crescut într-un orăşel, ca fiu al unui tîmplar. 
În acea regiune evreii și „neamurile“ erau mult amestecați, alcătuind o popu- 
laţie cucerită din punct de vedere politic. Deși legal se aflau sub jurisdicția 
Romei, o forță romană mai reprezentativă își avea sediul la oarecare distanță, 
în lerusalim. Acolo, conducătorii triburilor evreiești acceptaseră deja de ceva 
vreme, din oportunism, stăpînirea romană și culegeau răsplata politică pentru 
aceasta. Favorurile de acest tip nu ajungeau însă niciodată pînă la oamenii de 

rînd, pe care îi afecta faptul că fuseseră în mod evident vinduți Romei. Isus 
şi-a petrecut tinereţea în Galilea, unde zeloții, spre exemplu, a căror putere 
era concentrată în acea zonă, se opuneau cu îndirjire controlului străin. Ast- 
fel, pasaje precum cele de mai jos sugerează că Isus se aştepta să vadă în- 
ceputul Împărăției lui Dumnezeu în rîndul celor sărmani!: 


Fericiţi voi cei săraci, că a voastră este împărăția lui Dumnezeu. 
Fericiţi voi care flămînziţi acum, că vă veţi sătura. 
Fericiţi cei ce plingeți acum, că veţi rîde 


Poate că Isus a prevăzut faptul că marea putere politică a Romei se va im- 
pune în Galilea (67 p. Chr.) și, în ciuda împotrivirii zeloților, și la terusalim 
(70 p. Chr.). Căci Isus nu recomanda rezistența prin violență, ci mai degrabă: 
„Lubiţi pe vrăjmașii voștri, faceţi bine celor ce vă urăsc pe voi; binecuvîntaţi 
pe cei ce vă blestemă, rugați-vă pentru cei ce vă fac necazuri. Celui ce te 
lovește peste obraz, întoarce-i și pe celălalt;... şi de la cel care ia lucrurile 
tale, nu cere înapoi. Și precum voiţi să vă facă vouă oamenii, faceţi-le și voi 
asemenea.“3 

Gotama a cunoscut mai tîrziu decît Isus greutăţile oamenilor de rînd, dar 
atunci cînd le-a cunoscut, acest lucru l-a influențat într-un fel memorabil. El 
şi-a petrecut anii formativi într-un mediu marcat de numeroase conflicte de 
idei, în timpul tinereţii sale coexistînd panteismul tipic primelor Upanișade 
(care se cristalizaseră deja în vremea aceea), etica hedonistă, etica extremei 
asceze, animismul primitiv, precum și filozofiile anihiliste şi eternaliste 
(acestea din urmă concentrîndu-se și asupra scopului religios brahmanic de 
Ființă-Cunoaștere-Fericire absolută, sat-cit-ânanda). Gotama avea să respin- 
gă toate aceste teorii, din motive filozofice, dar şi din alte pricini. 

Hinduismul filozofic era extrem de speculativ și se adresa elitei societății 
indiene. În mod firesc, preoțimea brahmanică servea aceleași interese elitiste 
(care, ca și în cazul preoțimii din timpul lui Christos, coincideau cu interese- 
le private ale clerului). Ca atare, în afara unui ceremonialism obositor și cos- 
tisitor — în care pretenția celor ce-l practicau, cum că formulele lor sînt mai 
puternice decît zeii. dusese la o scădere generală a credibilității clasei pre- 
oțeşti —, ea avea prea puţin de oferit unui vizionar religios. 

Nemulțumit de mediul intelectual al vremii, Buddha ajunge la punctul cru- 
cial din viața sa la vîrsta de douăzeci și nouă de ani, cînd devine conștient de 
existenţa suferinței și a morţii. Învățăturile lui ulterioare au accentuat Imper- 
manența (în sanscrită: anitya; în pali: anicca) şi Noneul (în sanscrită: anâr- 
man; în pali: anattă), în opoziţie cu ideile brahmanice de Fiinţă (sar) şi Sine 
(âtman). 


1 Luca. 6: 20-26. 
2 [bid. 
3 Luca, 6: 29-31. 

Ca rezultat, tot aşa cum primii creştini au fost denumiți de romani „atei“,+ 

și budiştii (şi jainiştii) au fost denumiți „nihiliști““ (năstika) de hindușii orto- 
docși. Însă oamenii cărora Isus şi Gotama le-au adresat mesajul lor erau în 
mare parte pregătiți să le urmeze, datorită motivelor sociale şi ideologice 
amintite mai sus. În plus, cei doi intemeietori întruchipau în mod desăvirșit 
idealurile pe care le propovâduiau, acesta fiind un factor care a devenit mai 
important poate în creștinism decît în budism.6 Ca atare, în ciuda faptului că 
au fost condamnate de „establishment” şi că acesta le-a opus o dirză rezisten- 
ță, budismul și creștinismul au prins rădăcini și au înflorit. 
_ Dincolo de comparaţiile ce se pot face, există multe diferenţe între aceste 
două mari religii universale. Aceste diferențe apar mai ales pomind de la: 
(1) fundalul filozofic pe care cele două religii s-au articulat (de exemplu per- 
spectiva occidentală fundamentală asupra naturii tripartite a sufletului, ex- 
pusă în capitolul anterior) şi (2) semnificația morții întemeietorului fiecărei 
tradiţii. 


1 De exemplu. acestei învinuiri comune aduse primilor creştini. bazată pe faptul că re- 
fuzau să ofere sacrificii zeilor păgini și statuilor împăratului. Sfîntul Iustin Martirul i-a 
răspuns afirmînd că creștinii nu sînt atei. (Prima Apologie. cap. 6. aşa cum apare în The 
Fathers ofthe Church. vol. 6. Writings of Saint Justin Martyr, tr. în engleză de Thomas B. 
Falls şi ed. de Ludwig Scopp. New York. Christian Heritage. 1948. pp. 38-39.) 

5 In lucrările sinoptice cu privire la filozofia indiană. cum ar fi Sarvasiddhânta-sam- 
graha, Sarvadarsana-samgraha. Prasthănab heda etc. budismul este așezat alături de ma- 
terialism (/okăyata). ceea ce înseainnă că ortodoxia hindusă considera budismul drept cea 
mai nocivă învăţătură din lume după materialism. Această tendință a dispârut azi din 
India. unde hindușii au ridicat treptat budismul la rangul de ramură a hinduismului. 

5 Deşi este greu să supraestimăm influența pe care au avut-o viaţa şi iluminarea lui 
Buddha asupra discipolilor săi. 


II 
Imaginea ideală a întemeietorilor 


A. Vieţile întemeietorilor 


1. NAȘTEREA ȘI TINEREȚEA 


Legenda, apărută destul de devreme, cu privire la nașterea lui Buddha 
este surprinzător de asemănătoare cu cea despre naşterea lui Christos. Oliver 
Wendell Holmes a scris odată: „Dacă i s-ar spune cuiva că, acum multe se- 
cole, o rază cerească a strălucit prin trupul unei femei care dormea, așa cum i! 
s-a părut ei în vis că s-a-ntîmplat;, că, auzind acestea, ghicitorii au prezis naș- 
terea unui copil minunat; că la nașterea copilului au apărut îngeri; că neguţă- 
tori au venit la el de depaite, aducînd cu ei daruri, că un sfint bătrîn a recu- 
noscut copilul ca fiind divin şi a căzut la picioarele lui și i s-a închinat; că la 
opt ani copilul își uluia învățătorii prin cantitatea sa de cunoștințe, arătîndu-le 
însă în continuare respectul cuvenit; că era plin de blindeţe și compasiune 
faţă de tot ce trăieşte și suferă; că pentru a-și ajuta semenii a renunțat la orice 
speranță sau bucurie; că a trecut prin încercarea unei teribile ispite, în care 
toate puterile răului s-au dezlănțuit asupra lui, și le-a înfrînt pe toate; că pro- 
povăduia sfințenia și practica milostenia; că a adunat discipoli și a trimis 
apostoli, care i-au răspîndit doctrina pe multe meleaguri și la multe popoare; 
că acest «Ajutor al Lumilor» putea pretinde o descendență mai mult decît 
pămiîntească şi o viață care începuse cu mult înainte de Avraam; — despre 
cine s-ar gîndi acea persană că este vorba? N-ar spune pe dată că e vorba de 
o altă versiune a poveștii Celui ce-a venit pe lume în sat sirian, pe timpul lui 
Augustus Cezar, şi care a murit în cazne în vremea domniei lui Tiberiu? 
Ce-ar zice însă dacă i s-ar spune că narațiunea este cu cinci pînă la șase sute 
de ani mai veche decît cea despre întemeietorul creștinismului?! Holmes se 
referea la legenda lui Buddha. 

Gotama s-a născut la Kapilavatthu (în sanscrită: Kapilavastu), orașul 
principal de pe teritoriul clanului Săkiya (Săkiya sau Sâkya înseamnă „pu- 
ternic“). Această zonă este situată la aproape o sută cincizeci de mile la nord 
de Benares, la poalele munţilor Himalaya, la sud-est de Nepalul de astăzi. 
Fiu al unui prinț local, el s-a născut la o dată considerată a fi 463 a. Chr.? 


! Arthur Christy, Zhe Orient in American Transcendentalism. A Study. of Emerson, 
Thoreau and Alcott, New York, Columbia University Press, 1932, pp. 255 sq. 

2 Data nașterii lui Buddha menționată aici diferă de cea general acceptată. care se bazea- 
ză în principal pe sursele Theravăda. Pornind de la legendele expuse în versiunile sanscrite, 
tibetane şi chineze ale scripturilor budiste, cum ar fi Samayabheda-upracarana-cghra. 
regretatul Hakuju Ui a stabilit drept dată a nașterii anul 466 a. Chr., iar ca dată a morţii — 
386 a. Chr. (Hakuju Ui, /ndo Tetsugaku Kenkyii, vol. II, Tokyo, Koshisha, 1926, pp. 1-113.) 

Numele tatălui său, Suddhodana (it., „Orez Pur“), este sugestiv pentru ocu- 
pația clanului. Membrii acestuia se îndeletniceau cu agricultura pe un mic te- 
ritoriu, care nu depășea în suprafaţă nouă sute de mile pătrate, în parte pe 
pantele joase ale Himalayei și în parte pe cîmpiile de la poale. În India de 
mai tîrziu, budiștii vor fi denumiți sauddhodani (descendenţi ai lui Suddho- 
dana).? 

Legenda vrea ca la nașterea lui Buddha și a lui Isus să se fi petrecut eve- 
nimente supranaturale. În clipa naşterii lui Buddha, cursul ordinar a] întregii 
activități a oamenilor și a naturii se spune că a fost deodată întrerupt de feno- 
mene auspicioase și miraculoase.4 O lucrare necanonică susține că întîmplări 
similare au avut loc la nașterea lui Christos.5 

Multe miracole sînt asociate cu cei doi şefi religioși. Dar pe cîtă vreme 
Isus a „făcut“ minuni, nașterea lui Gotama a fost ea însăși însoțită de miraco- 
le. Se spune că orbii şi-au recăpătat vederea sperînd să vadă gloria ce va să 
vină a Domnului, surzii și muţii vorbeau unii cu alții despre semnele bune ce 
vesteau naşterea lui Buddha. Cei strîmbi s-au îndreptat, cei ologi au mers. 
Toţi prizonierii au fost eliberați din lanțuri și toate flăcările iadului au fost 
stinse.6 Pe de altă parte, în Noul Testament întîlnim următoarea descriere: 
„Orbii își capătă vederea și șchiopii umblă, leproșii se curățesc și surzii aud, 
morţii înviază și săracilor li se binevestește.“? 


Datorită faptului că datele regelui Asoka, date care reprezintă punctul de pornire al inves- 
tigaţiilor, trebuie modificate în lumina noilor cercetări, am sugerat ca cronologia propusă 
de H. Ui să fie modificată — 463-383 a. Chr — , fără însă a ne abate de la principalele 
idei din studiile acestuia. (Hajime Nakamura, 7he Dare of/the Mauryan Dynasty in T5kă 
Gahuhă, nr. 10, Il, 1955, pp. l sq.; de asemenea în /ndo Kodai shi [Istoria veche a Indiei], 
Tokyo, Shunjusba, 1966, vol. II, pp. 409-437.) Studiile întreprinse de savanții japonezi 
i-au influenţat și pe cercetătorii chinezi. Reverendul Yin-shun, savant și preot, criticînd da- 
tele adoptate de savanții occidentali și sud-asiatici, a fixat data parinirvânei la 390 a. Chr. 
Motivele nu sînt foarte diferite de cele menţionate de Ui. 

3 Cf. „fii ai lui Avraam“, Galateni, 3:7. ) 

4 Lalitavistara, VII şi Buddhacarita, 1, 25-44. Unele dintre aceste fenomene fuseseră 
deja menţionate în Surtanipăta, vv. 697-700 (Naălaka-sutta). 

5 Momentul nașterii lui [sus este descris astfel: „Am privit bolta cerului și am văzut-o 
nemișcată. Păsările își încetară zborul. Am privit pe pămînt și am văzut cîţiva oameni 
așezați în jurul unui blid, gata să mănînce. Dar mestecînd nu mestecau, luînd dumicatul 
nu-l luau şi ducîndu-l la gură nu-l duceau... ** Protoevanghelia lui Iacob, XVIII: 2, în 
versiunea din The Apocryphal New Testament, traducere de M. R. Jarnes, Oxford, Claren- 
don Press, 1953, p. 46. În aceeaşi sursă se afirmă că „,... peștera era umbrită de un nor lu- 
minos... înlăuntrul peșterii străluci o lumină atît de puternică...“ Versiunea românească a 
fragmentelor din Protoevanghelia lui Iacob, Evanghelii apocrife, Editura Humanitas, Bu- 
cureşti, 1996, pp. 55-56, traducere de Cristian Bădiliță. 

6 Buddhist Birth Stories or Jataka Tales, „cea mai veche culegere de folclor existentă, 
Jătakatihavannană, pentru prima oară editată în originalul pali de Michael Viggo Faus- 
băll și tradusă de Thomas William Rhys Davids“, vol. I, Londra, Triibner, 1880, p. 64. 
Cf. Henry C. Warren, Buddhism in Translations, Cambridge, Mass., Harvard University 
Press, 1896. pp. 38-48. 

7 Matei, 11:5; cf. Marcu, 7:32-—37. 

Canonul budist afirmă că, în momentul nașterii lui Gotarma, regii8 s-au 
dus să i se închine, așa cum li se închinaseră și celorlalți Buddha anteriori. Ei 
au presărat înaintea lui flori mandăra, bucurîndu-se din inimă că își pot 
aduce omagiul. Cînd s-a născut Isus, oameni înţelepţi au venit la Ierusalim 
de la răsărit, ca să i se-nchine pruncului, spunînd: „Unde este regele Iudeilor, 
Cel ce S-a născut? Căci am văzut la Răsărit steaua Lui şi am venit să ne în- 
chinăm Lui.“10 

Într-o legendă budistă mai tîrzie, regina-mamă, privindu-și copilul și vă- 
zînd tulburarea iscată de nașterea lui, a simțit în inima sa slabă de femeie col- 
ţii îndoielii. Dar la capul patului ei stătea o bătrînă care implora fiinţele 
divine să-l binecuvînteze pe copil.!! Tot așa, Noul Testament relatează cum, 
la naşterea lui Isus, lîngă Maria se afla Ana, proorocița, ajunsă la adînci bătri- 
neți. În clipa în care Simeon (vezi mai jos) îşi proclama credința că Isus este 
Pruncul Hristos, ea a venit și „lăuda pe Dumnezeu și vorbea despre prunc 
tuturor celor ce așteptau mîntuire în lerusalim.'!2 

Cînd s-a născut Buddha, Asita, un vizionar care trăia la Kapilavatthu, a 
venit să-l vadă și a prezis că pruncul are să ajungă un mare sfint sau un mare 
rege. Potrivit unei vechi balade budiste!3, Asita, văzînd mulțimile de zei Ti- 
dasa bucurîndu-se, i-a întrebat de ce se bucură. Ei au răspuns: 


Copilul Înțelepciune, giuvaierul 

Așa de prețios că pereche nu-și are, 

S-a născut la Lumbini, pe pămînt Sâkiya 
Pentru fericire şi bucurie în lumea oamenilor.!4 


Mai departe, spune povestea, bătrînul înțelept s-a dus în acel loc și, vă- 
zînd pruncul, a profeţit: „Cea mai de sus înălțime a pătrunderii (cu mintea) o 
va atinge acest copil, el are să vadă ceea ce este cel mai pur și va face să 
se-nvîrtă roata dreptății, el, cel plin de compasiune pentru cei mulți. Departe 
se va răspîndi religia ]ui.“15 Asita poate fi considerat echivalentul indian al 
lui Simeon. 

După nașterea lui Isus, Simeon, om drept și temător de Dumnezeu, l-a pri- 
mit pe copil în braţele sale și l-a binecuvintat pe Dumnezeu, spunînd: 


Acum, slobozeşte pe robul Tău, Stăpîne, după cuvîntul Tău, în pace, 
Că ochii mei văzură mîntuirea Ta, 

Pe care ai gătit-o înaintea feţei tuturor popoarelor, 

Lumină spre descoperirea neamurilor şi slavă poporului Tău Israel.16 


8 Regii şarpe (Naga). 

9 Fo shuo xing zan jing, vv. 22—24. 

10 Matei, 2: 1-2. 

1! Fo shuo xing zan jing, vv. 39-40. 

12 Luca, 2:38. 

13 Nălaka-sutta in Suttanipăta. 

14 Suttanipăra, 683; Rhys Davids, Ear!y Buddhism, Londra, A. Constable, 1910, p. 29. 
15 Rhys Davids, ibid.. p. 30. 

16 Luca, 2:25—32. 

Buddha a fost crescut în Kapilavatthu, capitala clanului Sâkiya, de către a 
doua soție a lui Suddhodana, Mahapajapăti, căci mama sa murise la șapte zile 
după naștere. În legendele de mai tîrziu el a fost descris ca un tînăr de geniu. 
Cînd rudele din oraș s-au strîns ca să pună la încercare vitejia și știința 
prințului, el s-a dovedit un adevărat bărbat: nimeni nu l-a putut întrece, la 
nici o probă a trupului sau a minţii. Gotama a răspuns la toate întrebările 
înțelepţilor, dar cînd el le-a pus întrebări, chiar și cei mai pricepuți dintre ei 
s-au văzut nevoiţi să tacă.!7 

Isus copil este descris în același fel în Noul Testament. „lar după trei zile 
L-au aflat în templu, şezînd în mijlocul învăţătorilor, ascultîndu-i și întrebîn- 
du-i. Și toţi care Îl auzeau se minunau de priceperea și de răspunsurile 
Lui.18 Se spune că arborii se aplecau în fața tînărului Isus și că balaurii i se 
închinau. La școală el l-ar fi găsit pe învățătorul lui vinovat de ignoranță.!? 

Cînd Buddha a fost dus la templu pentru botezul hindus, el a arătat că 
acest lucru nu este necesar, căci el se află deasupra zeilor, chiar dacă se con- 
formează practicilor lumii noastre. Tot astfel: „A venit Isus din Galileea, la 
Iordan, către loan, ca să se boteze de către el. loan însă Îl oprea, zicînd: Eu 
am trebuință să fiu botezat de Tine, și Tu vii la mine? Și răspunzînd, Isus a 
zis către el: Lasă acum, că așa se cuvine nouă să împlinim toată dreptatea.“ 
Atunci loan a primit și Isus a fost botezat.20 Botezul hindus nu a avut însă 
niciodată semnificația din creștinism. 

Chiar şi evenimentele întîmplătoare din legendele despre Isus și Buddha 
arată uneori o remarcabilă similitudine. Spre exemplu, cînd Gotama și suita 
sa au trecut pe lîngă palatele nobililor, Kisă Gotami, o tînără prințesă, nepoa- 
tă a regelui, l-a văzut pe Siddharta și observîndu-i îngîndurarea a spus: „Feri- 
cit tatăl care te-a făcut, fericită mama care te-a crescut, fericită soția care-l 
numeşte soț pe acest stăpîn prea glorios.“ Prinţul, auzind aceste cuvinte, a 
răspuns: „Fericiţi sînt cei ce-au găsit eliberarea. Tinjind după pacea minții, 
am să caut fericirea nirvânei.“ Și înmînîndu-i prețiosul său șirag de perle ca 
răsplată pentru învățătura primită, s-a întors acasă.?! 


17 Paul Carus, Gospel of the Buddha, According to Old Records, Chicago, Open Court 
Press, 1894. retipărire, 1930, pp. 10-11. 

18 Luca, 2:46-47. 

19 „Atunci, în prezența mai multora, Isus îi zice lui Zaheu: «la aminte, învăţătorule, 
cum e alcătuită prima literă»... Cînd a auzit Zaheu multele și feluritele interpretări făcute 
în jurul primei litere, n-a mai ştiut ce să creadă. A rămas uluit atît de răspuns cît și de 
adîncimea învățăturii sale şi a zis către cei prezenți. «Vai mie, nenorocitul, sînt fără ieşi- 
re!» (Evanghelio lui Pseudo-Toma, VI, 4 — VII. 1, cum apare în The Apocryphal New 
Testament. p. 5]. Versiunea românească, Evanghelii apocnife, ed. cit., pp. 105-106). Este 
o coincidență interesantă că şi în budismul Vajrayăna prima literă, adică a, era considerată 
principiul fundamental al universului. lucru care s-a transmis și în budismul Vajrayâna 
japonez. Cf. Lalitavistara, X. 

20 Matei, 3.13-1$. 

21 Buddhist Birth Stories, pp. 79-80; The Life ofthe Buddha and the Early Ilistory of 
his Order. „derivată din lucrările tibetane din bKah-hgyur și bslan-hgyur şi urmată de note 

În viața lui Isus regăsim un incident similar. „Și cînd zicea El acestea, o 
femeie din mulțime, ridicînd glasul, I-a zis: Fericit este pîntecele care Te-a 
purtat și fericiți sînt sînii pe care I-ai supt! lar El a zis: Așa este, dar fericiţi 
sînt şi cei ce ascultă cuvîntul lui Dumnezeu și-l păzesc.“22 

Aceste comparații preluate din scrierile despre începutul vieţii lui Isus și 
Gotama Buddha ţin probabil de legendă. La fel ca și în secțiunea următoare 
însă, fără a merge prea adînc în probleme de autenticitate istorică, informa- 
țiile sînt oferite nu ca istorie, ci pentru valoarea lor comparativă, pentru a 
prezenta descrierile acestor șefi religioși, doi dintre cei mai însemnați din 
istoria lumii, făcute de cei ce i-au urmat. 


2. ACTIVITĂȚILE SPIRITUALE 


Potrivit legendei, cînd Gotama s-a hotărît să plece din palatul tatălui său 
pentru a începe o viață de cerşetor, Măra, Cel Rău, s-a așezat în poartă și l-a 
oprit. „Nu pleca, Stăpine“, a exclamat el, „în șapte zile are să se arate roata 
împărăției şi are să te facă rege peste cele patru continente şi peste cele două 
mii de insule alăturate. Așadar, rămii aici, Stăpîne.“ Gotama i-a replicat: „Bi- 
ne știu eu că roata împărăției are să mi se-arate; însă nu să fiu rege doresc eu. 
Am să devin un Buddha și am să fac lumea toată să strige de bucurie.“! Cel 
Rău nu a putut să-l convingă să nu-şi urmeze intenția. 

Gotama a început să rătăcească prin lume și a practicat o asceză severă, în 
junglele Uruvela, timp de şase ani. În acest răstimp, s-a hrănit cu seminţe şi 
iarbă, și o vreme numai cu balegă. Treptat, se spune, a ajuns să mănînce un 
bob de orez pe zi. Purta hainele cele mai grosolane, şi-a smuls părul şi barba 
ca să se tortureze, ore întregi stătea în picioare sau întins pe ghimpi. A lăsat 
țărîna şi murdăria să se strîngă pe trupul lui pînă cînd a ajuns să arate precum 
un copac bătrîn. Mergea într-un loc unde cadavrele erau lăsate pradă păsări- 
lor şi fiarelor și dormea printre trupurile intrate în putrefacție. Se spune că ar 
fi zis: „Trupul mi-a devenit neînchipuit de subțire. Din pricina puţinei hrane, 
semnul pe care-l lăsam cînd mă așezam era ca urma copitei unei cămile... 
Cînd credeam că-mi ating pielea de pe burtă puneam în fapt mîna pe șira 
spinării.“2 Ajuns la un pas de moarte, ela înțeles că nu era pe calea cea bună: 
nu avusese nici o nouă iluminare în urma acestor forme de asceză. „Prin 
această neînduplecare, eu n-am să ating cunoașterea și pătrunderea supra- 
omenească şi cu adevărat nobilă.“ A abandonat asceza, s-a scăldat în rîul 
Nerafijană și a început să se hrănească din nou. 


despre istoria veche a Tibetului și Khotanului', traducere de William W oodville Rockhill, 
Londra, Triibner, 1884, p. 23. 
22 Luca, 11:271-28. 
! Buddhist Birth Stories, p. 84. 


2 Edward Jasper Thomas, The Life of Buddha as Legend and History, New York, 
Banhes and Noble, 1952, p. 54. 


3 Majjhima-Nikăya, |, 247; Rhys Davids, Early Buddhism, p. 35. 

După ce a renunţat la aceste practici, legendele spun că Cel Rău (Mara) a 
vrut să-i distragă atenția de la meditaţie și să-l abată de la țelul său. EI l-a 
amenințat, l-a atacat cu violență și a încercat să-l ispitească în fel și chip. Cel 
Rău i-a spus; „Eşti vlăguit de-atîta post și moartea ţi-e aproape. Ce folos au 
caznele tale? Binevoieşte să rămii în viață și ai să fii în stare să faci bune 
fapte.“ Dar Cel Rău nu a izbîndit. Gotama i-a răspuns: „O, tu, prietene al 
celui delăsător, tu, cel rău, din ce pricină ai venit? Carnea să se irosească, 
dară mintea să se facă mai liniștită și atenția mai statomică. Ce e viața în 
această lume? Mai bine să mor în bătălie decît să trăiesc înfrînt.“4 lar Cel 
Rău l-a părăsit pe Gotama, spunînd: „Şapte ani l-am urmat pas cu pas pe Cel 
Binecuvîntat, dar nu i-am găsit greșeală Celui Iluminat.“5 Este posibil ca 
ispitele Celui Rău din legende să reprezinte în mod alegoric lupta din mintea 
lui Gotama. 

Și în Noul Testament găsim informaţii, deși nu cu detalii atît de vii ca în 
legenda lui Gotama, despre Isus practicînd asceza. După ce a fost botezat de 
loan, el pare să fi avut o viziune despre propria însemnătate religioasă. Ca ur- 
mare s-a retras „in pustie“ unde a stat „patruzeci de zile şi patruzeci de nopți“? 
și din timp în timp „era împreună cu fiarele“.8 Și, după cum spune Evanghe- 
lia, i s-a făcut foare, căci numai după ce au încetat ispitele sale (vezi mai 
jos) „îngerii, venind la EL, Îi slujeau“.9 

Isus, la fel ca și Gotama, a fost supus multor tentaţii, prezentate inclusiv 
sub farma unei mari bogății, care amenințau să-i tulbure singurătatea. După 
ce se retrăsese din lume ca să postească în pustie, atunci cînd a ajuns la capă- 
tul puterilor, ispititorul a venit la el şi i-a zis: „De ești Tu Fiul lui Dumnezeu, 
zi ca pietrele acestea să se facă piini.“ Isus i-a răspuns însă: „Nu numai cu 
pîine va trăi omul, ci cu tot cuvîntul care iese din gura lui Dumnezeu.“10 

În cele din urmă, ispititorul l-a dus pe Isus pe un munte foarte înalt „și I-a 
arătat toate împărăţiile lumii și slava lor“, și i-a spus: „Acestea toate Ţi le voi 
da ie, dacă vei cădea înaintea mea şi Te vei închina mie.“ Replica lui Isus a 
fost însă: „Piei, satano, căci scris este: Domnului Dumnezeului tău să te în- 
chini și Lui singur să-l slujești.“l! Drept care ispititorul, dînd greş în toate 
încercările sale de a-l corupe pe Isus, l-a părăsit. Apoi se spune că au venit 
îngerii care i-au slujit lui Isus și s-au îngrijit de foamea ui. 

După biruința asupra lui Mâra, meditaţia lui Gotama putea de-acum să 
dea roade. Așezat sub un copac bo, pe un covor de iarbă, el a rămas îndreptat 
cu fața la răsărit, neclintit, nemișcat, concentrîndu-se asupra unui singur ţel: 


4 Suttanipăta, vv. 425, 439. 

5 Suttani păta, V. 445. 

€ Marcu, 1:12. 

? Matei, 4:2. 

8 Marcu, l:13. 

9 Matei, 4:ll. 

10 Matei, 4:3-4. Cf. Luca, 4:1-4; Marcu, 1:13. 
1! Matei, 4:8-10. 

„N-am să plec niciodată din acest loc pînă n-am să ating cunoașterea desăvir- 
şită și absolută.“ A petrecut şapte săptămîni sub acel copac, într-o profundă 
meditație. În fine, printr-o bruscă iluminare, a înțeles adevărul. În starea sa 
adînc- meditativă, o nouă lumină i s-a făcut în minte. Ela experimentat Marea 
Trezire şi după aceea a fost cunoscut ca Buddha, „Cel Trezit“. 

În viața lui Isus nu există nici o descriere detaliată a unui eveniment echi- 
valent iluminării lui Buddha. Oricum, după ce loan l-a botezat, „cerurile s-au 
deschis“12 pentru el. Deși în privința Noului Testament (la fel ca și în cazul 
canonului budist) există probleme textuale legate de posibilele interpolări ul- 
terioare, regăsim aici o istorie despre împlinirea de către Isus a unei profeţii a 
lui Isaia. În Evanghelia după Matei, profeția împlinită de Isus (ducîndu-se în 
locurile menţionate) este: 


Pămîntul lui Zabulon și pămîntul lui Neftali spre mare, dincolo de Iordan, 
Galileea neamurilor; 

Poporul care stătea în întuneric a văzut lumină mare și celor ce stăteau în 
latura și în umbra morții lumină le-a răsărit. 13 


După această odisee a început Isus să propovăduiască. 

Dacă s-ar cunoaște mai mult despre experiența Apostolului Pavel pe dru- 
mul Damascului, ea ar putea fi comparată cu experiența de iluminare a lui 
Buddha. În Noul Testament regăsim afirmaţia: „Am văzut, o, rege, la amiază 
în calea mea, o lumină din cer, mai puternică decit strălucirea soarelui, stră- 
lucind împrejurul meu și a celor ce mergeau împreună cu mine.'!4 Conform 
dovezilor existente însă, experiența de pe drumul Damascului şi experiența 
lui Isus de după botez par, datorită Dumnezeului creştin, considerabil diferite 
de iluminarea budistă. În mare parte din relatarea experienţei lui Pavel, spre 
exemplu, auzim vocea lui Isus care îi dă instrucțiuni Apostolului pentru vii- 
tor. În experienţa botezului, la Isus vine un porumbel din ceruri şi Isus aude 
vocea tatălui său ceresc lăudîndu-i faptele. Dimpotrivă, Buddha nu cunoştea 
nici o entitate superioară care să-l influențeze: ceea ce a cunoscut el în urma 
iluminării a fost dharma, legea universală. 

Cînd hotărîrea de a propovădui dharma s-a ivit în mintea lui Buddha?;, 
el a ţinut, într-un parc cu căprioare de lîngă Benares, prima predică, numită 
mai tîrziu „Întemeierea regatului dreptății“. Acolo Buddha a făcut un rezu- 
mat al convingerilor sale pentru cei cinci care erau de față și a încercat să-i 
facă să renunţe la credința în puterea penitenței. Numai unul dintre ei, Kon: 
daia, s-a lăsat convins la început, dar în răstimpul a cîteva zile toți au ceda! 
şi i-au devenit discipoli. Astfel s-a întemeiat ordinul buddhist (sangha). 


12 Matei, 3:16. Cf. Marcu, 1:9-11; Luca, 3:21-22; loan, 1:31-34 
13 Matei, 4:12-17. 

14 Fapte, 26:13. 

15 Mahăvagga. Rhys Davids. Early Buddhism, pp. 39-40. 


RELIGIILE UNIVERSALE TIMPURII 199 


Curînd, locuitorii din orașele învecinate au venit să-l asculte pe noul învă- 
țător. Numărul de adepți — călugări şi călugărițe, dar și bărbaţi și femei 
neintrați în ordin — creștea, iar Gotama le-a spus că el și cu ei „nu se află 
prinși în nici o capcană, nici în cele omenești, nici în cele divine.“ Buddha 
le-a zis să „plece să rătăcească pe pămînt de dragul celor mulți, pentru binele 
celor mulți, din compasiune pentru lume, pentru binele și fericirea și cîștigul 
zeilor și oamenilor.“ Nimeni nu trebuia să plece altfel decît singur. Toţi tre- 
buiau să facă învățătura „plăcută la începutul ei, plăcută în creșterea ei, plă- 
cută în încheierea ei, atît în spirit cît și în literă, și să înfățişeze viața cu ade- 
vărat nobilă în toată deplinătatea și puritatea ei.“16 

Atît Buddha cît şi discipolii lui petreceau nouă luni din fiecare an mer- 
gînd din sat în sat, făcînd ştiută noua învăţătură celor ce voiau să o audă. Ei 
nu organizau adunări publice și nici nu țineau predici cu conținut dinainte 
stabilit, cuvîntul lui Buddha era răspîndit numai pe calea conversaţiei. Dis- 
cursurile Maestrului luau forma chestionării socratice, a parabolelor morale, 
a controversei curtenitoare sau a formulelor succinte, prin care căuta să-și 
comprime învățătura, conferindu-i brevitate şi o ordonare convenabilă. Un 
discipol l-a slăvit pe Buddha astfel: 


Buddha a arătat cauzele 

Tuturor lucrurilor care au cauze 

Și curn își găsesc acestea odihna: 

Asta e ce propovăduiește marele înțelept.!7 


Isus, dînd învățătură ucenicilor, îi lăuda pe cei săraci și suferinzi din lu- 
me, pe cei blînzi, pe cei flămînzi de dreptate și pe făcătorii de pace.!8 Ca și 
Buddha, el accentua „Legea“, din care „o iotă sau o cirtă nu va trece“ pînă ce 
„se vor face toate.'!? El a îmbrățișat aceleași porunci morale pe care le-a pri- 
mit Moise, conform Vechiului Testament.20 

Numărul tradițional al primului grup de ucenici ai lui Isus, așa cum aflăm 
din Noul Testament?!, a fost doisprezece. Ni se spune că aceștia doisprezece 
au fost sfătuiți să-şi spună cuvîntul numai unui grup ales, căci Isus i-a trimis, 
însărcinîndu-i astfel: „În calea păgînilor să nu mergeţi, și în vreo cetate de 
samarineni să nu intrați, ci mai degrabă mergeţi către oile cele pierdute ale 
casei lui Israel. Și mergînd, propovăduiţi, zicînd: S-a apropiat împărăția 
cerurilor. Tămăduiţi pe cei neputincioşi, înviați pe cei morți, curăţiți pe cei 
leproși, pe demoni scoateți-i, în dar ați luat, în dar să dați. Să nu aveți nici 
aur, nici arginți, nici bani în cingătorile voastre; nici traistă pe drum, nici 
două haine, nici încălțăminte, nici toiag; că vrednic este lucrătorul de hrana 


16 Suttanipăta, |, 105: Vinaya, |, 21. 

17 Cf. Warren, Buddhism in Translation, pp. 81-91. 

18 Matei, S5:1-9. 

19 Matei, 5:18. 

2 Matei, 5:21. 

21 Matei, 10 conţine un sumar util cu privire la numele și autoritatea lor. 


200 O ISTORIE COMPARATĂ A IDEILOR 


sa. În orice cetate sau sat veţi intra, cercetaţi cine este în el vrednic și acolo 
Tămîneți pînă ce veți ieși...“22 Este așadar firesc că la început numărul de 
discipoli s-a mărit mult la Ierusalim, printre ei aflîndu-se și mulți preoți.2 

Mai tîrziu, ucenicii au început să călătorească (în parte pentru că erau îm- 
prăștiați de persecuţii).2+ Și deși au mers pînă în Fenicia şi Cipru, ei încă 
nu-și spuneau cuvîntul decît evreilor.25 Însă unii s-au dus în Antiohia, unde 
au început să răspîndească învăţătura lui Isus printre elini.26 Cînd au început 
să fie primiţi cu bucurie de un mare număr de greci, Pavel s-a dus și el în 
Antiohia, rămînînd acolo un an întreg. După aceea, Noul Testament scrie că 
„în Antiohia, întîia oară, ucenicii s-au numit creștini. “27 

Recomandarea ca discipolii să răspîndească doctrina şi în rîndul neevrei- 
lor este acum inclusă în Woul Testament. Dacă ea a fost adăugată sau nu mai 
tîrziu este o problemă prea complexă pentru a putea fi tratată adecvat aici. La 
întîlnirea cu ucenicii de după Înviere, cuvintele lui Isus au fost consemnate 
astfel: „Datu-Mi-s-a toată puterea, în cer şi pe pămint. Drept aceea, mergînd, 
învăţaţi toate neamurile, botezîndu-le în numele Tatălui şi al Fiului şi al Sfin- 
tului Duh, învățîndu-le să păzească toate cîte v-am poruncit vouă, și iată Eu 
cu voi sînt în toate zilele, pînă la sfirşitul veacului. “28 

Dintre mulții discipoli ai lui Buddha, Sâriputta era socotit cel mai însem- 
nat. Buddha a spus: „Sâriputta este ca primul născut al unui monarh ce stă- 
pînește lumea, care, ca primul care-l urmează în toate pe rege, îl ajută să pu- 
nă-n mişcare roata legii."2 Într-un fel asemănător, Christos a spus: „Tu ești 
Petru și pe această piatră voi zidi Biserica Mea... și îţi voi da cheile împă- 
răției cerurilor.'*39 Citind acest pasaj din Evanghelia după Matei, romano-ca- 
tolicii pretind că Învățătorul i-a dat lui Petru o putere pe care Petru a dat-o 
mai departe episcopilor de la Roma. Pe de altă parte, nici un ordin budist nu 
a susținut că se trage numai de la Săriputta. În paranteză fie spus, la fel cum 
Sfintul Pavel a fost foarte eficient în răspîndirea Evangheliei în lumea elenis- 
tică, tot astfel Mahă Moggallâna, care a fost adesea tot atit de slăvit ca şi 
Săriputta, a avut o mare influență în răspîndirea învățăturii lui Buddha în în- 
treaga Indie și în final în Ceylon. 

Mulţi discipoli s-au strîns în jurul lui Buddha și renumele său de înțelept 
s-a răspîndit în orașele din nordul Indiei. Cînd tatăl lui a auzit că Buddha era 


22 Matei, 10:5-11. 

23 Fapte, 4:4. 

24 Fapte. 11:19. 

25 Ibid. 

2% Fapte, 11:20. 

2? Fapte, 11:26. 

23 Matei, 18:25. 

"29 Vinaya, Mahăvaggă, |. 23. Vinaya Texts. tr. din pali de Thomas William Rhys Da- 
vids și Hermann Oldenberg. trei părţi. Sacred Books of the East, vol. XII, Oxford. Cla- 
rendon Press, 1831. pp. 13-14. 

30 Matei, 16:18-19. 

aproape de Kapilavatthu, i-a trimis un mesager cu invitația să vină să petrea- 
că o zi în casa copilăriei sale. Potrivit unei legende, Buddha a intrat trium fă- 
tor în orașul său natal.?! Pe cum se apropia, raze minunate ieșeau din el, lu- 
minînd porţile şi zidurile, turnurile și monumentele. Orașul, la fel ca Noul 
lerusalim luminat de slava lui Dumnezeu, era plin de lumină și toți locuitorii 
au ieșit sâ-l întimpine. Dar Buddha nu a fost mișcat de acest lucru. 

O legendă din Occident relatează că, atunci cînd Isus a intrat într-un tem- 
plu din Egipt, statuile zeilor s-au prosternat în fața lui. Același lucru i s-a în- 
tîmplat și lui Gotama în templul din Kapilavatthu.32 

După ce a atins iluminarea, Buddha a călătorit timp de patruzeci şi nouă 
de ani de-a lungul şi de-a latul cîmpiilor Gangelui din nordul Indiei și în ţi- 
nuturile inalte ale Nepalului. Tot așa a făcut și Isus, în ludeea și Galileea. 
Și exact așa cum se spune în legendele mai tirzii, cum că Isus ar fi plecat 
odată din Galileea şi ar fi călătorit pînă în Egipt, şi despre Buddha aflăm că 
ar fi mers în Ceylon: asemenea afirmații sînt însă considerate de domeniul 
legendei. 

Influenţa lui Buddha a crescut cu ajutorul şi sprijinul regilor, proprietari- 
lor de pămînt, negustorilor și oamenilor din diverse alte caste. Se zice că el 
era slăvit de oameni și că zeii înşişi îşi găseau adăpost la el. Pasajul următor 
este o relatare a intrării triumfătoare a lui Buddha in Răjagaha: „Acum Cel 
Onorat şi cei ce-l urmează merg înainte spre orașul regal... Regele Bimbisăra 
auzind de aceasta, înconjurat de toată suita lui de curteni, nobili, doamne și 
domniţe, a venit la locul unde se afla Maestrul. Și apo:, văzîndu-l în depărta- 
re pe Buddha așezat, regele, cu inima umilă și înfăţişarea supusă, dîndu-și jos 
podoabele lui obișnuite și coborînd din car, păși înainte... Cu glasuri diferite, 
dar cu vorbă una, ei preamăreau și lăudau acest spectacol minunat... (excla- 
mînd): Buddha este marele nostru învățător. Noi sîntem discipolii Celui Ono- 
rat."35 

Și în viața lui Isus găsim o descriere asernănătoare a bucuriei și fericirii 
trăite de oameni la vederea lui. Cînd Isus a intrat în Ierusalim, orașul regal, 
„cei mai mulți din mulțime îşi aşterneau hainele pe cale, iar alții tăiau ramuri 
din copaci și le aşterneau pe cale. Iar mulțimile care mergeau înaintea Lui și 
care veneau după El strigau zicînd: Osana Fiului lui David; binecuvîntat este 


3 Cf. Luca, 2:41 sq. 

32 „Isus îi răspunse: «... Eu o să vă scurtez... drumul...» Şi el încă le mai vorbea cînd 
începură deja să se zărească munții şi oraşele din Egipt. Astfel ajunseră veseli şi bucuroşi 
la graniţele Hermopolisului și intrară într-unul din oraşele Egiptului pe nuine. Sotinen. 
Şi... intrară într-un templu... Aici se aflau trei sute șaizeci şi cinci de idoli... Cînd prea- 
fericita Maria a intrat cu pruncul în templu. toţi idolii s-au prăvălit la pămînt... Dar Afro- 
disio [guvernatorul acelui oraş] intră în templu şi văzînd toți idolii căzuţi cu feţele la 
pămint.... se închină pruncului...": (Evanghelia lui Pseudo-Matei. XXII-XXIV in The 
Apocryphal New Testament. p. 15. Versiunea românească. Evanghelii apocrife, ed. cit.. 
pp. 168-169): Lalitavistara, VIII. 

33 Fo shuo xing zan jing. vv. 1335-1356 (text citat după Sacred Books of the East. 
vol. XIX. pp. 187-190. cu uşoare modificări). 

Cel ce vine întru numele Domnului! Osana întru cei de sus! Și intrînd El în 
Ierusalim, toată cetatea s-a cutremurat, zicînd: Cine este Acesta? lar mulțimi- 
le răspundeau: Acesta este Isus, profetul din Nazaretul Galileii."*34 

Nici Buddha și nici Isus nu au fost întotdeauna bine întîmpinați de toată 
lumea. Devadatta, vărul lui Buddha, i-a fost mai întîi discipol, dar apoi a fost 
cuprins de invidie și a trimis un elefant fioros împotriva lui. Dar Buddha „l-a 
învăluit în iubire“, iar elefantul s-a îmblînzit.35 Un asemenea act ne aduce 
aminte de reacția lui Isus față de trădarea lui Iuda Iscarioteanul, care a adus 
peste el soldaţii romani. Suferințele trăite de Buddha din pricina oamenilor 
nu sînt însă atît de mari precum cele îndurate de Isus, aşa cum arată limpede 
moartea fiecăruia dintre ei. În ciuda remarcabilelor similitudini pe care le-am 
scos în evidenţă, felul în care au murit cei doi întemeietori a fost extrem de 
diferit, unul încon jurat de discipoli și de cei care îi urmau învățăturile, iar ce- 
lălalt crucificat şi îndurînd batjocura stăpînitorilor și a preoților „ortodocși“. 
Această diferență a fost decisivă pentru dezvoltarea ulterioară a celor două 
religii. 


B. Credința 


1. SEMNIFICAȚIA CREDINȚEI 


Înaintea unei analize mai amănunțite a fenomenului credinței în budismul 
şi în creștinismul timpuriu, o scurtă trecere în revistă a diferitelor utilizări ge- 
nerale ale cuvîntului „credință“ ar putea fi de folos. Începînd de la sensurile 
cele mai puţin relevante pentru ceea ce dorim să subliniem aici, se poate dis- 
tinge utilizarea cuvîntului „credință“ cu înțelesul de „sinceritate“ sau „onesti- 
tate“.! Bona fide, aşa cum este expresia utilizată în engleză, reflectă acest 
sens, adică cel de „corect“, îmbinarea latinească fiind echivalentă cu sintag- 
ma „(de) bună-credință.“ 

O a doua utilizare a termenului „credință“, care este mai puțin importantă 
aici, fiind însă auxiliară întregii discuţii, este cea în sensul de „religie“ sau 
„corpus de învățături“. Dacă se spune despre cineva că „aparține credinței 
creştine“, se face referire la un corpus de învățături pe care persoana respec- 
tivă le-a îmbrățișat și le urmează. 


34 Matei, 21:8-11. Cf. Marcu, 11:1-10; Luca, 19:28-38; loan, 12:12-1$. 
35 E. ]. Thomas, op. cit., p. 134. 
! „Opiniile mele au fost adesea grosolan defoanate, li s-a opus o dîrză împotrivire şi 
au fost ridiculizate, însă toate acestea s-au petrecut în general, cred eu, pornind de la cea 
mai mare bună-credinţă.“ (Autobiografia lui Charles Darwin) 

Obiectul secţiunii de față este, în primul rînd, semnificaţia expresiei „a 
îmbrățișa o doctrină“ în creștinism și în budism: accentul este așadar pus pe 
utilizarea cuvîntului „credință“ cu sensul fie de „convingere“, fie de „speran- 
ță“ (concepută ca dorinţă plus așteptare). Vom acorda o mare atenţie rolului 
pe care credința (în fiecare dintre aceste sensuri) îl joacă în cele două religii. 
Aceste delimitări preliminare sînt doar schițate aici, însă ele vor deveni mai 
bine precizate pe măsură ce ne vom opri la aspecte specifice. 

Să luăm în considerare întrebarea: „Dacă prin «credință» înţelegem devo- 
țiunea cuiva față de acel ceva care îi inspiră încredere, care sînt căile prin care 
se petrece acest lucru?“ Dacă intelectul sau rațiunea îl fac să creadă, s-ar putea 
spune că, în cazul acelui om, credinţa este o convingere în raport cu obiectul 
credinței sale. Pe de altă parte, dacă reacția sa față de un obiect al credinţei îl 
face să creadă — dacă acel obiect îl atrage în mod covirșitor —, s-ar putea 
afirma că omul nostru este predispus față de acel obiect în așa fel încît ar fi 
extrem de surprins dacă reacţia lui inițială nu ar fi confirmată de fapte. Acest 
lucru este mai apropiat de speranță. Deși credinţa și speranța sînt considerate 
a fi două lucruri diferite în Nou/ Testamenr?, ambele „surse de inspiraţie“ se 
regăsesc și în budism, și în creştinism. O parte a deosebirilor dintre cele două 
religii constă și în accentul diferit pe care-l pun pe aceste tipuri de credinţă. 

În budism, credința sau încredințarea (saddhă; în sanscrită: sraddha) nu 
este menționată anume ca parte a Căii Octuple prescrise de Buddha. Unul 
dintre „pașii“ la care se referă Cel Trezit este însă „voința corectă“, adică 
voința omului: care își îndreaptă intelectul către Cele Patru Nobile Adevăruri. 
Buddha spera să încurajeze „voința corectă“ apelînd la rațiunea individului 
şi dîndui-i astfel acestuia încredere în calea budistă. Din punct de vedere filo- 
zofic, tactica lui Buddha era un apel la experiențăt (a sa proprie): în virtutea 
faptului că atinsese nirvâna, el susținea că acea cunoaștere (jânam) bazată pe 
„vedere (passam) dovedește că toate lucrurile sînt, în mod cauzal şi depen- 
dent, în curgere (de la apariție pînă la disoluție). Din această experienţă el a 
putut „deduce“ importantul concept de /armas (făptuirea sau energia de a 


2] Corinteni, 13: 13. 

3 Nu ne referim aici la Buddha ca la un „raţionalist“ în sensul raţionaliștilor din filo- 
zofia occidentală modernă, care încearcă să găsească adevărul prin raționamente care por- 
nesc de la prime principii evidente de la sine. 

4 Deşi Buddha socotea experienţa a fi acel ceva care se poate verifica în mod obișnuit 
prin simţuri, el adesea înţelegea prin acest termen şi experiența extraordinară și indivi- 
duală şi care, ca atare, nu apare la mai mulți oameni în acelaşi timp. Acest sens este folosit 
aici. 

5 K. N. Jayatilleke. Ear/y Buddhist Theory of Knowledge, Londra, George Allen & Un- 
win, 1963, p. 460. Wing-tsit Chan scne despre karma: „Karma, care pentru brahmani nu 
era decît un proces — mecanic, superstiţios și fatalist — de răsplătire a faptelor săvîrşite de 
individ, a fost fundamental transformată de Buddha, astfel încît a ajuns să desemneze ener- 
gia morală prin care omul poate să-și exercite libera voinţă, să rupă Lanţul Cauzalităţii, 
să-şi conceapă viitorul şi să dea naștere «fructelor» propriei sale comportări.* (An Encyclo- 
pedia of Religion, ed. de Vergilius Ferm, New York, The Philosophical Library, 1945, p. 95.) 

fâptui). Rațiunea multor budiști a fost fără îndoială suficient captivată de ex- 
plicaţiile pe care le-a dat Buddha despre naștere și experiență (mai ales cu 
privire la karma6) pentru a-i urma calea, avînd ca țel să experimenteze ei în- 
şiși adevărurile lui. Buddha a promis că un om sincer, inteligent, onest și 
deschis, care se conduce după preceptele Celui Iluminat, „... în scurt timp... 
va ști și va vedea el însuși.“?7 

Se pare așadar că, în mod ideal, credința budistă este gîndită să fie doar o 
atitudine temporară. Ea reprezintă încrederea pe care o are un'om în învăță- 
turile lui Buddha legate de experienţa proprie a Celui Trezit, încredere sufi- 
cientă pentru a apuca el însuși pe calea budistă. Sfirșitul căii este iluminata 
„stingere“ (nirvâna) a atașamentului față de lucruri. În loc de a avea semnifi- 
caţie absolută, în budism credința este preliminară, este cheia care descuie 
poarta către starea ideală. În scripturi ea este uneori asemuită cu o sămînță8, 
alteori cu o parte a „carului salvării“, iar alteori este descrisă ca marele „aju- 
tătar“ (dura) al omului!0 şi drept „cea mai bună comoară a omului“, prin uti- 
lizarea căreia se poate rezista „potopului“!!; despre credință se spune că des- 
chide calea către nemurire.!? Adeptul budist crede pentru a ști. Oricum însă, 
la fel ca în numeroase alte aspecte, scripturile sînt ambigue și contradictorii 
şi cu privire la credință, întîlnindu-se de pildă afirmaţii atribuite lui Buddha 
precum: „Cei ce nu au nimic altceva decit credință în mine și iubire pentru 
mine pot fi siguri că au să atingă eliberarea“!3 și „Cei ce cred în mine pot fi 
siguri de salvarea finală.“!4 Pe baza unor asemenea pasaje, diverse școli bu- 
diste ulterioare au scos în evidență credința mai mult decît pe întemeietorul 
însuşi, iar unele chiar au ajuns să o considere valoarea supremă.!5 În orice 
caz, credinţa de care are nevoie omul pentru a adopta filozofia budistă a vieții 
a fost de timpuriu descrisă drept o „credinţă rațională“ (âkăravati saddhă), 
prin opoziţie cu o „credință neîntemeiată“ (amăzlikă saddhă) sau oarbă. 16 


6 K. W. Morgan (ed.), The Path of the Buddha, New York, The Ronald Press Company, 
1956, p. 93. 


1K..N. Jayatilleke, op. cit., p. 427. 
8 Suttanipăta, |, v. 172. Studies in the Origins of Buddhism, Govind Chandra Pande, 


Department of Ancient History, Culture and Archaeology, University of Allahabad, 1957, 
p. 522 sq. 


9 Ibid,, Suttanipăta, V, 6. 

10 Jbid,, Suttanipăta, 1, 25, 38; IV, 70. 

U fbid., Suttanipăta, |, 214. 

12 Ibid., Suttanipăta, |, 138. 

3 Majjhima-Nikăya, 22. 

14 Anguttara-Nikăya, 64. 

15 Budismul Tărîmului Pur şi secta Nichiren din Japonia socoteau că credinţa este 
esenţială și o priveau drept virtutea cea mai însemnată. Budismul Tărîmului Pur subli- 
nia credinţa în Buddha Amităbha, iar Nichiren punea accentul pe credința în Eternul 
Sakyamuni, așa cum este aceasta propovăduită în Sâra Lotusului. Potrivit lui Shinran 
(1173-1262), salvarea vine în momentul în care crezi, nu atunci cînd mori. 

165 Majjhima-Nikâya, vol. II (ediţia P. T. S.), p. 170. Cf.K. N. Jayatilleke, he Princi- 
ples of International Law in Buddhist Doctrine, Leyden, A. W. Sijthoft, 1967, p. 456. 

În creștinism, accentul cade pe reacția emoţională a credincioșilor față de 
învățături precum cele despre nașterea miraculoasă a lui Isus, faptul că el se 
proclamă fiul lui Dumnezeu sau mărturisirea lui Simon Petru, „Tu ești Hris- 
tosul, Fiul lui Dumnezeu Celui viu“!? — sau pe înclinația lor de a accepta 
aceste lucruri. În plus, Noul Testament este plin de afirmaţii conform cărora 
credința în Isus este suficientă pentru mîntuire: „„... cel ce crede în Mine, 
chiar dacă va muri, va trăi. Şi oricine trăiește și crede în Mine nu va muri în 
veac.“!8 Un temnicer care îi păzea pe Pavel și pe Sila se trezește din somn și 
găsește ușa temniței deschisă, prizonierii fiind încă înăuntru. Minunat cu 
totul de acest fapt, el întreabă cum se poate mîntui; fără să i se dea nici un 
motiv rațional, este pur și simplu sfătuit: „Crede în Domnul Isus și te vei 
mîntui tu și casa ta.“19 

Unii, începînd chiar cu Tertulian (c. 160 p. Chr.), au interpretat credința 
sau supunerea mai mult sau mai puțin „oarbă“ din creștinism ca fiind antira- 
ționalistă. Nietzsche a spus: „Dacă credința este în general mai necesară decît 
orice altceva, atunci rațiunea, cunoașterea și cercetarea trebuie să fie discre- 
ditate: calea către adevăr devine calea interzisă.“20 Dar prea puţine sînt ver- 
setele din Noul Testament care să se opună în mod evident rațiunii: întîlnim 
chiar un pasaj scris de Pavel care sugerează exact contrariul.?! Isus însuși a 
întrebat mulțimea: „De ce, dar, de la voi înșivă nu judecaţi ce este drept?'22, 
prin aceasta cerîndu-le oamenilor să-și folosească propriile facultăți mentale 
pentru a dobîndi călăuzire morală. 

Teoria „credinței oarbe“ nu este atît de simplă precum pare, căci, așa cun 
am menționat în secțiunea anterioară, învățăturile lui Isus sînt axate pe etică. 
„La vremea Judecăţii, oamenii vor fi măsuraţi după faptele lor, propovăduieş- 
te Isus. Oamenii vor putea chiar ei să-i judece pe alţii „după roadele lor“ (fo- 
losindu-şi așadar cel puțin în parte rațiunea), şi astfel nu vor cădea pradă 
„proorocilor mincinoși'23. Petru se adresează și el tuturor creștinilor, povă- 
țuindu-i: „... puneţi și din partea voastră toată sîrguința și adăugaţi la credin- 
ţa voastră: fapta bună, iar la fapta bună: cunoștința, la cunoștință: înfrînarea; 
la înfrînare: răbdarea, la răbdare: evlavia; la evlavie: iubirea frățească, iar la 
iubirea frățească: dragostea.“24 Ultima parte a acestor rînduri este remarca- 
bilă, căci pe lîngă accentuarea tipului de moralitate din Vechiul Testament, 


17 Matei, 16:16. 

18 Joan, 11: 25—26. 

19 Fapte, 16:31. 

20 Friedrich Nietzsche, The Antichrist in The Portable Nietzsche, selecţie și traducere 
de Walter Kaufmann, New York, The Viking Press, 1954, p. 591. 

2! ] Corinteni, 14: 6-12; vezi de asemenea versetul 15: „„Mă voi ruga cu duhul, dar mă 
voi ruga şi cu mintea...'*, versetul 20: „,... la minte însă, fiţi desăvirşiţi“ și 33: „Pentru că 
Dumnezeu nu este al neorînduielii. ci al păcii.“ 

22 Luca, 12:57. 

23 Matei, ]:15-16. 

24 [| Petru, l: 5-7. 

Isus subliniază și importanța iubirii (în grecește agape, m eros), spunînd: 
„Aceasta vă poruncesc: să vă iubiţi unul pe altul.“25 Mai mult, Pavel așază 
iubirea mai sus decît credința: „Și acum rămîn acestea trei, credința, nădejdea 
și dragostea. lar mai mare dintre acestea este dragostea.'26 

Rezumînd, nici în budismul timpuriu, nici în creștinismul timpuriu cre- 
dința nu este considerată suficientă pentru a atinge desăvîrșirea sau a dobîndi 
salvarea individuală. Se poate spune însă cu certitudine că felul în care este 
privită credința diferă în cele două învățături. În general, credința este, în bu- 
dismul timpuriu, un pas preliminar pentru a intra pe calea spre iluminarea 
finală, care va veni, se speră, în această viață. În creştinism însă, credința în- 
soțită de virtute și dragoste este în general socotită un factor important, nece- 
sar și de ajutor omului în săvîrşirea faptelor bune ce-i vor permite să intre în 
Împărăţia lui Dumnezeu, fie în această lume, fie în cealaltă. Această idee este 
bine argumentată mai ales în Epistola către evrei din Noul Testament, unde 
credința creștină este interpretată prin prisma credinței profeților din Vechiul 
Testament.2! 


2. ADORAREA ÎNTEMEIETORULUI 


Atiît în creștinism cît și în budism (și în jainism), există elementul cre- 
dinței în întemeietor. Se pot regăsi referiri la caracterul și personalitatea aces- 
tuia, precum și la învățătura lui. În ambele cazuri, întemeietorul este socotit 
un individ cu înzestrări speciale pentru a instrui, Buddha pentru că este Cel 
Iluminat, Christos pentru că este cel care îl revelează pe Dumnezeul unic. În 
această privință, cea mai mare parte a religiilor se deosebesc de filozofie, 
unde în general învățăturile sînt preţuite și acceptate pentru ceea ce sînt ele în 
sine. Pe de altă parte, în multe religii un întemeietor remarcabil motivează în 
mare măsură atracția pe care o exercită acestea. 

Iniţial, cuvîntul „Buddha“ însemna doar „trezit“, iar în textele vechi este 
puţin probabil că termenul a însemnat vreodată mai mult decît „trezit“. La în- 
ceputurile budismului, Buddha era doar un om însemnat și nimic mai mult. 
Dar, o dată cu trecerea timpului, Buddha a ajuns să fie din ce în ce mai pre- 
țuit, pînă cînd a ajuns, pentru mulţi dintre cei care i-au urmat învățătura, chiar 
să capete o existență supranaturală. 

Primele scripturi indică faptul că Buddha era foarte modest și nu dorea 
cîtuși de puțin să fie adorat ca o zeitate În cele din unmă însă, budiștii de mai 
tîrziu l-au deificat. Începutul acestui proces se reflectă în următorul dialog, în 


25 loan, 15:17. 

26 ] Connteni, 13:13. 

27 Evrei, 11. Soren Kierkegaard a ales numai una dintre aceste istorisiri din Vechiul 
Testament ca bază pentru o carte, Teamă și cutremurare, prin care a lansat o întreagă miș- 
care modernă de întoarcere la credința „existenţialistă“, care nu pune întrebări şi care se 
opune programatic filozofiei sisternatice sau raționaliste. 

care Buddha mustră un discipol pentru că acesta îl socotește omul cel mai 
însemnat din lume. Venerabilu! Săriputta a venit în locul unde se afla Gota- 
ma și, salutîndu-l, s-a așezat respectuos lîngă el și l-a preaslăvit astfel: 
„Stăpîne, asemenea credință am eu în Cel Slăvit că nu cred că a mai fost, este 
acum sau are să mai fie un altul, printre rătăcitori sau brahmani, care să fie 
mai mare și mai înțelept decît Cel Slăvit... în ceea ce privește cea mai mărea- 
ță înțelepciune.“ „Mari și îndrăznețe sînt cuvintele din gura ta, Săriputta“, a 
răspuns Maestrul, „,... cu-adevărat, iată, ai ajuns să dai glas unui cînt de sla- 
vă! De bună seamă că i-ai cunoscut pe toți Cei Slăviţi din trecut,... înțelegîn- 
du-le mintea cu mintea ta și fiind știutor despre purtarea lor, despre înțelep- 
ciunea lor... și despre eliberarea pe care au atins-o.* „Nu-i așa, o, stăpîne!“ 
„Atunci de bună seamă că i-ai întrezărit pe toți Cei Slăviți din viitor,... 
cuprinzîndu-le mințile pe de-a-ntregul cu mintea ta?* „Nu-i așa, o, stăpîne!“ 
„Dar cel puţin atunci, o, Săriputta, mă cunoşti pe mine,... și ai pătruns min- 
tea mea?...** „Nici măcar asta, o, stăpîne.“ „Vezi dar, Săriputta, că tu nu cu- 
noști minţile celor Vrednici și Treziţi din trecut și din viitor. De ce sînt atunci 
cuvintele tale așa de mari și de îndrăznețe?"“! 

În Evanghelia după Marcu, cea mai veche dintre Evanghetii (şi plină de 
dificultăți textuale), ni se spune că Isus i-a întrebat pe ucenici cine cred ei că 
este el. Cînd Petru i-a răspuns, „Tu ești Hristosul“, Isus „le-a dat poruncă să 
nu spună nimănui despre El.“? Și, din aceeași sursă, aflăm că atunci cînd un 
om a alergat pînă la el şi l-a întrebat: „Învățătorule bun, ce să fac ca să moș- 
tenesc viața veșnică?“, Isus a răspuns: „De ce-Mi zici bun? Nimeni nu este 
bun decît unul Dumnezeu.“ În toată Evanghelia, Isus nu se numește pe sine 
Fiul lui Dumnezeu, ci Fiul Omului. De-abia la sfîrșitul Evangheliei după 
Marcu, atunci cînd este întrebat: „Eşti tu Hristosul, Fiul Celui binecuvîntat?*, 
răspunde: „Eu sînt“ Dar autenticitatea acestei afirmaţii face încă obiectul 
unor dispute filologice. 

O asemenea umilință este caracteristică pentru cei mai mulți dintre marii 
conducători spirituali. Confucius a spus: „Dacă e vorba de wen — știința de 
carte, sînt ca alții probabil la fel. Cît privește antrenarea trupului ce trebuie 
s-o facă Omul ales, nu am atins încă acest țel.“5 Și din nou: „Cum aș putea 
îndrăzni să mă socotesc un Înțelept și să spun că am atins Omenia? Pot doar 
să mă mîndresc că plin de rîvnă tind spre acest țel și pe ceilalți neostenit îi 
instruiesc. Doar atita.“'6 

Nici în Evanghelii, nici-în cele mai vechi siitre nu există vreo învățătură cu 
privire la adorarea întemeietorului, dar, la o generațic sau două după moartea 
fiecăruia, ei au început mai întîi să fie venerați și apoi adoraţi. „Mă refugiez în 


1 Mahăparinibbâna-suttanta, |, 61. Dialogues ofthe Buddha, III. p. 57. 
2 Marcu, 8:29-30. 

3 Marcu, 10:17-18. 

4 Marcu, 14:61-62. 

3 Analecte, 1:32. Versiunea românească, ed cit., p. ISI. 

S [bid., 7:33. Versiunea românească, ibi d. 

tine, o, Buddha“ a devenit foarte devreme o formulă de mărturisire, iar Săkya- 
muni a fost curînd asociat Ordinului și Doctrinei ca unul dintre cele trei ele- 
mente fundamentale, corespunzătoare lui Christos, Bisericii și Evangheliei. 
Buddha, Ordinul și Doctrina au căpătat numele de „Cele Trei Giuvaiere“. 

Discipolii l-au preamărit pe Buddha cu epitete precum Cel Slăvit, Drume- 
țul, Arhatul, Cel pe Deplin Iluminat, Cel Înţelept, Cel Drept, Cel Fericit, Al- 
Lumii-Ştiutor, Cel Suprem, Îmblînzitorul Inimilor Îndărătnice ale Oamenilor, 
Învățătorul Zeilor şi al Oamenilor, Cel Trezit. Astfel glorificat, Buddha a fost 
în cele din urmă deificat, exact ca Isus. 

Preamărit din ce în ce mai mult, Isus — Fiul Omului a fost treptat trans- 
figurat, ajungînd Fiul lui Dumnezeu, și apoi Dumnezeu incarnat. Pentru cei 
ce i-au urmat învățătura, imaginea sa de mîntuitor al lumii a evoluat, el deve- 
nind Dumnezeul cel viu. Creștinii spun că cei ce cred în Christos sînt mîn- 
tuiţi, fiind de două ori născuți în duhul Învierii. Credinţa tradițională teocen- 
trică a iudaismului a fost înlocuită de noua credință centrată pe Christos, iar 
vechea credință în Dumnezeu Unul a dat înapoi, în multe dintre Bisericile 
creștine, în fața credinței în Christos. 

Budiștii de mai tîrziu au ajuns să creadă următoarele: „Acești Buddha sînt 
ființe ale căror vorbe nu pot da greș: nu se află îndepărtare de la adevăr în 
spusele lor. Căci precum căderea unei pietre aruncate în aer, precum moartea 
celui muritor, precum soarele în zori, precum răgetul leului cînd iese din 
vizuină, precum nașterea copilului din ferneia grea, așa cum toate acestea sînt 
neîndoielnice și vădite,... tot astfel cuvîntul acestor Buddha este neîndoielnic 
şi nu poate da greș.“7 În Noul Testament, afirmaţii similare îi sînt atribuite lui 
Isus: „Cerul și pămîntul vor trece, dar cuvintele Mele nu vor trece.“E „Dar mai 
lesne e să treacă cerul și pămîntul, decît să cadă din Lege un com de literă.“ 

Despre Buddha se spune că a proclamat: „Eu sînt un rege...“, nu al vreu- 
nui teritoriu, ci... un neasemuit rege al dharmei."!0 Isus a dat glas unei idei 
asemănătoare în fața lui Pilat: „Împărăția Mea nu este din lumea aceasta. 
Dacă împărăția Mea ar fi din lumea aceasta, slujitorii Mei s-ar fi luptat ca să 
nu fiu predat iudeilor. Dar acum împărăția Mea nu este de aici.“!! Despre 
Buddha se zice că este lumina lumii (lokacakkhu, literal, „ochiul din lu- 
me*').12 Pe de altă parte, în Noul Testament Isus afirmă: „Eu sînt Lumina 
lumii, cel ce Îmi urmează Mie nu va umbla în întuneric, ci va avea lumina 
vieții.“13 Și din nou: „Atiît cît sînt în lume, Lumină a lumii sînt.“14 


? Buddhist Birth Stories, p. 18 
8 Matei, 24:35; Luca, 21:33. 

9 Luca, 16:17. 

10 Majjhima-Nikăâya, 91. 

1! Joan, 18:36. 

12 Digha-Nikăya, 16. 
13 loan, 8:12. 

14 loan, 9:5. 

Un număr de istorisiri despre Buddha, cunoscute sub numele de Jătaka, 
se referă în detaliu la presupusele existențe anterioare ale Celui Trezit. Pe 
baza credinţei tradiționale în transmigrație, „a apărut astfel ideea de Buddha 
ca om care, după nenumărate epoci de luptă eroică în multiple existențe 
diferite, a atins în sfirșit o atît de desăvirșită puritate și înțelepciune încît 
poate acum, cînd bunătatea se stinge pe pămînt și cînd oamenii au devenit 
din ce în ce mai răi și mai pervertiţi, să stingă prin învățătura sa focurile pa- 
siunilor lor, să-i călăuzească spre a scăpa din plasa transmigrației și astfel, în 
aceste vremuri ale Răului, să salveze lumea de la pieirea ei iminentă.“!5 

Istorisirile despre nașterile anterioare ale unui înțelept pot fi considerate 
speci fic indiene sau specific budiste; în Occident se poate întîlni însă o con- 
cepție similară. Există o curioasă legendă irlandeză, păstrată în așa-numita 
Book of Balimote (a doua jumătate a secolului al XIV-lea), care se aseamănă 
mult cu o povestire /ăraka despre transmigrație. „Poetul se scuză că își înce- 
pe povestea cu o mie de ani înainte de nașterea eroului său. Se pare totuși că 
acesta ar fi fost viu chiar și atunci. 


1. Tuan, fiul lui Cairill, aflămcă a fost 
Mîntuit de păcat chiar de Isus; 

O sută de ani încheiați a trăit; 
A trăit tinerețea lui bărbătească. 

2. Trei sute de ani sub chipul unui taur sălbatic 
A trăit pe cîmpiile deschise spre zare; 
Două sute de ani și încă cinci a trăit 
Sub chipul unui mistreț sălbatic. 

3. Trei sute de ani a rămas el mai apoi 
În carnea, sub chipul unei păsări bâtrine; 
ȘI încă o sută de ani fericiți a trăit 
Sub chipul unui somon în rîul cel repede. 

4. lar atunci un pescar l-a prins în năvod, 

Și l-a adus la palatul regelui; 
Cînd regina a văzut lucitorul somon 
De îndată a pofitit să îl guste. 

5. Somonul pe loc a și fost gătit, 

Și numai ea pe tot l-a mîncat, 
Frumoasa regină a rămas grea 
Și vlăstarul ei a fost chiar Tuan. 


Tuan pare să fi fost convertit de Solumkill (Columba), un sfint irlandez 
din secolul al VI-lea.“16 


Multe puteri miraculoase i-au fost atribuite și lui Buddha. În scripturile 
budiste sînt menţionate destul de devreme așa-numitele puteri magice (sid- 


15 T. W. Rhys Davids, Lectures..., p. 142. 
16 Ibid, pp. 16-77. 

dhi), cum ar fi memoria supra normală, levitația și altele asemenea. Un exem- 
plu ne oferă o descriere despre focul care țișnește din partea de sus a trupului 
lui Buddha, în timp ce din partea sa de jos porneşte un șuvoi de apă. În plus, 
există și o poveste despre Buddha care îi hrănește pe cei cinci sute de călu- 
gări ai săi în același timp, cu o mică turtă din blidul lui de cerșetor (mai 
rămînînd și multe resturi de aruncat)i?7; povestea este similară cu istorisirea 
despre Isus, care îi hrănește pe cei cinci mii de oameni cu cinci pîni și doi 
peşti. 8 

Cu siguranță adăugată la o dată mai tîrzie, în Noul Testament apare și 
această relatare despre o minune făcută de Isus: „,... a luat Isus cu Sine pe 
Petru și pe Iacov și pe Ioan și i-a dus într-un munte înalt, de o parte, pe ei 
singuri, și S-a schimbat la față înaintea lor. Și veșmintele Lui s-au făcut stră- 
lucitoare, albe foarte, ca zăpada, cum nu poate înălbi așa pe pămînt înălbito- 
rul. Şi li s-a arătat Ilie împreună cu Moise și vorbeau cu Isus... Şi s-a făcut 
un nor care îi umbrea, iar un glas din nora venit zicînd: Acesta este Fiul Meu 
cel iubit, pe Acesta să-L ascultați. Dar, deodată, privind ei împrejur, n-au mai 
văzut pe nimeni decît pe Isus, singur cu €i.“19 

În mod similar, preocuparea de a-l înălța pe Buddha dincolo de lumea 
obișnuită a oamenilor, de a-l face nu învățătorul zeilor, ci zeul zeilor, este in- 
tim legată de apariţia Mahâyânei (vezi capitolul următor). Mai demult, di- 
verși savanți au dorit să descopere o influenţă creștină în această schimbare 
de atitudine față de întemeietorul budismului, dar eforturile lor nu au reușit 
să convingă, iar subiectul încă mai așteaptă noi cercetări pentru ca noi să pu- 
tem avea vreo certitudine în această privință. Preocuparea în sine arată însă 
pînă la ce punct chiar și savanții care se ghidează strict după texte au fost 
izbiți de anumite asemănări între aceste două religii universale. 


C. Concluzii 


Am expus mai sus unele aspecte în care comparaţia dintre budism și creş- 
tinism este posibilă, prea multe pentru a le rezuma aici. Dar trebuie să repe- 
tăm încă o dată că în prezent există prea puține dovezi în sprijinul unei influ- 
ențe a uneia dintre aceste religii asupra celeilalte, în etapa timpurie luată în 
considerație aici. Despre această problemă, T. W. Rhys Davids a scris: „Nu 
pot găsi nici o dovadă, de nici un fel, pentru a afuma existența comunicării 
concrete și directe a oricăreia dintre aceste idei dinspre Orient către Occident. 


„ID Jătaka, 16. 
18 Marcu, 6:34-44. 
19 Marcu, 9:2-8. 

În punctele în care Evangheliile seamănă cu istorisirile budiste, mie mi se 
pare că avem de-a face cu evoluţii independente, pe țărmurile Mediteranei şi 
în Valea Gangelui. Asemănările pe planul ideilor nu dovedesc că a avut loc 
un împrumut, ci doar că au existat sentimente similare, pe care experienţe 
similare le-au născut în cugetele oamenilor. Lecţiile desprinse din studiul 
budismului timpuriu se pot dovedi la fel de utile pentru înțelegerea creștinis- 
mului timpuriu cum sînt Vedele pentru corecta apreciere a mitologiei clasi- 
ce.“! În plus, noi am încercat aici și o clarificare în privința unora dintre dife- 
rențele de accent din cadrul acestor două religii universale. 

În acest punct, cînd analiza se deplasează către unele dintre perspectivele 
filozofice fundamentale ale budismului, vom include mai multe arii de com- 
parație, cuprinzînd astfel, în Occident, o zonă mai largă decit creștinismul. 
Acest lucru este de dorit întrucît, din pricini menționate mai sus, în creștinis- 
mul timpuriu consideraţiile filozofice au jucat un rol mai puțin important de- 
cît în budismul timpuriu. 

Deși a fost potrivit să comparăm tradiția religioasă a budismului cu cea a 
creștinismului, am putea acum afirma, prefațînd într-un fel secțiunea urmă- 
toare că, în ce priveşte poziţia istorică în cadrul filozofiei, Buddha poate fi 
comparat mai degrabă cu Socrate. Cei doi filozofi au fost aproape contempo- 
rani, Buddha murind (după una din teorii) în jur de 383 a. Chr,, iar Socrate 
fiind obligat să bea otravă în jur de 399 a. Chr. În filozofiile lor precumpă- 
nește o vădită orientare practică și morală. Desigur, conținutul concret al filo- 
zofiilor lor diferă considerabil. Oricum însă, amîndouă au influențat timp de 
secole modul în care a avut loc schimbarea societăților în care au fost treptat 
introduse. În plus, este interesant și că, din perspectivă filozofică, punctele 
lor de pornire au fost destul de asemănătoare: ambele au început prin a-i cri- 
tica pe materialiști, hedoniști, sceptici și sofiști, care, în vremurile de neliniș- 
te şi de confuzie spirituală ale celor doi, amenințau să devină predominanți. 
Ca atare, pentru a realiza o comparație cu budismul, este necesar să luăm în 
considerare numeroși gînditori, dintr-o perioadă care se întinde din zilele lui 
Socrate pînă în zorii creștinismului, așa cum vom face în cele ce urmează. 


1 T, W. Rbys Davids, Lectures... pp. 151-152. 


III 
Atitudini fundamentale 


A. Atitudinea față de gînditori 
și de sistemele lor 


1. RECUNOAŞTEREA DIVERSITĂȚII 


Gotama, întemeietorul budismului, a remarcat că multe dintre sistemele 
filozofice care precumpăneau în vremea lui erau contradictorii și că filozofii 
aveau numeroase controverse pe diverse probleme. Fiecare dintre ei pretin- 
dea că doctrina sa este absolut adevărată și că celelalte doctrine conțin neade- 
văruri, ca urmare a unor erori de judecată. „Ce spun unii că este adevărul este 
realitatea pe care alții o numesc nulă, falsă; aşa că nefiind de acord, ei se con- 
trazic. De ce nu spun gînditorii [samana] unul (și același lucru]?! „Aici sus- 
țin «puritatea»; în alte doctrine [dhamma] ei nu acceptă «puritatea»; acel 
lucru căruia i s-au devotat ei, pe acela îl numesc bine, iar ei intră mereu în 
posesia unor adevăruri unice.'? „Socotindu-l pe altul [a fi] un nătărău, se nu- 
mește pe sine un [om] știutor, după părerea lui, el este un om care spune 
lucruri de bine; celorlalți le găsește vină.“3 

Aceeași situaţie a fost subliniată și de Heraclit: „Mulţi nu cugetă la ase- 
menea lucruri, oricît s-ar ciocni de ele și, cînd deschid ochii asupra lor, nu le 
pătrund tîlcul, ci doar și le închipuie.“* Şi în perioada elenistică, oamenii au 
observat diversitatea școlilor și caracterul acerb al disputelor dintre ele și au 
decis că toate pretind că dețin o cunoaștere care în fapt este de neatins. Mulţi 
gîndeau: „De ce să ne îngrijoreze viitorul? Viitorul este cu totul nesigur. Mai 
bine să ne bucurăm de prezent. «Ce are să vină este nesigur». Din aceste moti- 
ve, scepticii î învățau pe oamenii frămîntați de griji cum să-și trăiască viața.“s 

Primii budiști credeau că dacă cineva nelegat de o poziție filozofică anu- 
me privește obiectiv aceste idei conflictuale, fiecare sistem filozofic va părea 
relativ şi parțial în acele aspecte în care se opune unui alt sistem filozofic cu 
care se află în conflict. Și atunci, unde să găsească oamenii adevărul? În ciu- 
da unor postulate precum „adevărul este unul, nu există un altul“6, multe sis- 
teme sînt marcate de un număr, în aparență nelimitat, de contradicții. Cum 
poate fi explicat acest lucru? 


1 Suttanipăta, v. 883. 

2 Sutanipăta, v. 824. 

3 Suttanipăta, v. 888. 

4 Heraclit, fragmentul 17. Versiunea românească, Fi/osofia greacă pînă la Platon, ed. 
cit., 1, 2, p. 353. 

5 Bertrand Russell, A History of Western Philosophy, New York, Simon & Schuster, 
1945, p. 234. 

S Suttanipăta, v. 884. 

Gotama a comentat situaţia astfel: acești filozofi intră în dispute cu privire 
la diverse chestiuni metafizice de nerezolvat și se încurcă în probleme de 
adeziune sau de fidelitate față de o doctină, fiind, ca atare, predispuși să cadă 
pradă relelor morale. „Spunînd că există ceva trainic în calea pe care o propo- 
văduiește el, stăruie în părerea că oponentul său nu ştie nimic; astfel, el însuși 
naște discordie, numindu-și oponentul nătărău și impur.“? „Ei se înflăcărează 
din pricina propriilor opinii [filozofice]."8 Şi, ,... intrînd într-o întrecere, ei se 
contrazic: «Oponentul [este] un nătărău, un [om] neștiutory, așa spun ei. Care 
dintre acestea, rogu-vă, este adevărata doctrină [vâda]?, căci toţi aceștia spun 
despre ei înșiși că sînt unicii știutori.““9 Se spune despre Buddha că ,.... s-a 
ridicat deasupra acestor dispute“10, socotind că „odată ce vor fi lăsate deopar- 
te toate hotăririle de neclintit, nimic nu va mai duce la discordie-n lume“! 


2. VERIDICITATEA PARȚIALĂ 
A MANIERELOR DE GÎNDIRE 


Budismul timpuriu susținea teoria veridicității parţiale a diverselor manie- 
re de gîndire. Cu privire la doctrinele metafizice care predominau în vremea 
sa, Buddha a spus: 


Cit privește asemenea lucruri, brahmanii și pustnicii nu se lasă; 
Ciondănindu-se-n legătură cu ele, ei vorbesc cu mare aprindere; 
Sărmani oameni! Ei nu văd decît o parte a scutului.! 


Aceasta înseamnă că toate opiniile metafizice nu sînt decît percepții parția- 
le ale adevărului, care se află însă dincolo de cunoașterea noastră, dincolo de 
analiza rațională. Într-o altă scriptură, aceeaşi idee este subliniată prin celebra 
parabolă a orbilor și a elefantului?, parabolă care a fost prilejuită de întîlnirea 


7 Suttanipăta, v. 893. 

8 Suttanipăta, v. 891. 

9 Suttanipăta, v. 879. 

10 Suttanipăta, v. 907. 

1! Surtanipăta, v. 894. 

! Udâna, VI, 4. Cf. „„Credinţele cele mai îndreptăţite nu au la baza lor nici o altă che- 
zăşie decît invitația penmanentă, adresată întregii luni, de a dovedi că sînt nefondate. 
Dacă provocarea nu este acceptată sau, fiind acceptată, încercarea de a dovedi că sînt ne- 
fondate eșuează, sîntem totuşi departe de a fi ajuns la certitudine; dar am făcut tot ceea ce 
rațiunea umană, în starea actuală, putea face; nu am lăsat la o, parte nimic din ceea ce 
putea să ne ofere o şansă de a ajunge la adevăr: cîtă vreme arena rămîne deschisă pentru 
confruntări, putem spera că, dacă există un adevăr nai profund, el va fi descoperit îndată 
ce spiritul vunan va fi capabil să-l recunoască; iar între timp putem fi siguri că ne-am apro- 
piat de adevăr în măsura în care era posibil să o facem deocamdată. Acesta este gradul de 
certitudine pe care-l poate atinge o ființă care nu este infailibilă și aceasta este singura 
cale de a-l atinge." (John S. Mill, On Liberty. Versiunea românească, Despre libertate, 
Editura Humanitas, București, 1994, p. 31, traducere de Adrian-Paul Iliescu.) 

2 Udâna, IV, 4, pp. 66-69, versiunea chineză a textului Ar7havargiya-sătra (Taishâ 
Tripitaka, vol. 4, p. 178 a-c). Această parabolă a oibilor şi a elefantului (and/hagajanyâya) 

dintre cîțiva asceţi și brahmani. Unii spuneau: „Lumea este eternă“, iar alţii: 
„Lumea nu este etemă“; unii insistau: „Lumea este finită“, iar alții: „Lumea 
este infinită“; și iarăși, unii propovăduiau: „Trupul și sufletul sînt separate“, 
iar alții: „Trupul și sufletul nu sînt decît una“. Unii ziceau: „Omul desăvîrșit 
există după moarte“, alţii spuneau: „Omul desăvirşit ma există după moarte“ 
şi aşa mai departe. În cele din urmă, s-a ajuns la ceartă, la cuvinte grele și la 
insulte. Călugării i-au relatat lui Buddha această ceartă, iar el a povestit ur- 
mătoarea parabolă: 

A fost odată un rege care i-a strîns laolaltă pe toți cei orbi din naștere. 
Cînd s-au strîns cu toții, regele a poruncit să fie adus un elefant. Animalul a 
fost adus, și regele i-a pus pe unii dintre ei să pipăie capul elefantului, pe alții 
o ureche, pe alții colții, pe alţii trunchiul etc., iar pe alții i-a pus să pipăie 
coada elefantului. Apoi regele i-a întrebat: „Cum arată un elefant?“ Cei ce 
atinseseră capul elefantului au spus: „Un elefant e ca un vas“; cei ce atinsese- 
ră urechea au răspuns: „Un elefant e ca un coș pentru vînturat grînele“; cei ce 
atinseseră colții au susținut: „Un elefant e ca un brăzdar de plug“; cei ce 
pipăiseră trunchiul au afirmat: „Un elefant e ca oiștea de plug“ etc.; iar cei ce 
pipăiseră coada au zis: „Un elefant e ca o mătură“. Și s-a iscat mare zarvă, 
fiecare stăruind: „Un elefant este așa și nu altminteri; nu e altfel, e așa“, în 
cele din urmă orbii au ajuns să se bată, iar regele s-a veselit foarte. 

Tot așa, a conchis Buddha, este și cu asceţii și cu brahmanii, care au văzut, 
fiecare, numai o porțiune din adevăr și care apoi susțin: „Astfel e adevărul și 
nu altminteri; adevărul nu e așa, ci așa.“? Parabola orbilor și a elefantului, 
foarte cunoscută și în Orient și în Occident, a fost interpretată ca o afirmare a 
veridicității parțiale a gîndirii diferitelor școli, din perspectiva budismului 
timpuriu. Învățătorii obișnuiți, care au priceput numai tîlcul unei părți sau al 
alteia a adevărului, se ceartă între ei. Analiza rațională este utilă pentru ca i- 
mitările raţionalităţii să devină limpezi. Însă numai prin detașarea de opozi- 
țiile metafizice se poate cuprinde întregul adevăr. 

“Dintre vechile filozofii din Occident, cele mai apropiate de doctrina lui 
Buddha despre veridicitatea parțială a manierelor de gîndire sînt probabil 
cele ale lui Aristippos și Heraclit (vezi Capitolul J] — Relativismul). Mai tîr- 
ziu, Pascal a adoptat o perspectivă similară, dar în cele din urmă el și-a expri- 
mat devoțiunea deplină față de creștinism. Destul de interesant este și faptul 
că unii gînditori occidentali din secolul al XX-lea s-au apropiat și ei de Bud- 
dha în această privință. F. Harrison a spus: „Totul depinde de recunoașterea, 
ca substrat al filozofiei noastre, a faptului că toată cunoașterea este relativă; 
relativă în sensul că nu are nici.o certitudine absolută, și relativă în privința 
armonizării ei cu natura mentală și morală a omului.“4 lar mai recent, o teză 


este, în plus, și una din parabolele favorite ale filozofilor brabmanici și jainişti 
(M. Wintemitz, A History of Indian Literature, Univezsity ot Calcutta, vol. Il, 1933, p. 88, n). 
3 M. Wintemitz, ibid., |, pp. 87-88. 
4 Frederic Harrison, Philosophy of Common Sense, Londra, Macmillan, 1907, p. 41. 

fundamentală a lui L. Wittgenstein este că nu se poate spune ceva despre 
lume ca întreg și că orice poate fi spus trebuie să se refere la porțiuni mărgi- 
nite din aceasta. 

Bertrand Russell explică poziţia lui Wittgenstein astfel: „Potrivit acestei 
opinii, am putea spune ceva despre lume ca întreg dacă aim putea ieși din 
lume, dacă, adică, ea ar înceta să fie pentru noi întreaga luine. Lumea noas- 
tră poate fi mărginită pentru o fiinţă superioară care o poate examina de 
deasupra, dar pentru noi, oricît de finită ar fi ea, luinea nu poate avea o mar- 
gine, din moment ce nu are nimic în afara ei. Wittgenstein foloseşte, ca 
analogie, cîmpul vizual. Cîmpul nostru vizual nu are, pentru noi, nici o li- 
mită, tocmai pentru că nu se află nimic în afara lui: tot astfel, lumea noastră 
logică nu are nici o limită, întrucît logica noastră nu cunoaște nimic în afara 
ei.'5 

Potrivit unei scripturi, Gotama nu spunea niciodată: „(Doctrina mea] este 
adevărată“, şi nici: „,[ Doctrina ta] este falsă“, astfel evitînd conflictul cu ce:- 
lalți filozofi.? Aceasta este o expresie a neîncrederii sale în cei care aderă la o 
poziție definită. El zicea: „Eu nu mă lupt cu lumea, lumea se luptă cu mine: 
căci cine cunoaște adevărul [dharma)] nu se luptă niciodată cu lumea.“ De- 
spre învățătura lui Buddha se afirmă că transcende comparația; ea nu este 
nici inferioară, nici egală, nici superioară altor doctrine.” „În urma cercetări- 
lor mele, nu am aflat printre doctrine nici una pe care unul [ca mine să o] îm- 
brățișeze, dar, văzînd [suferință] în [celelalte] perspective [filozofice], n-am 
adoptat-o [pe nici una], ci căutînd (adevărul), am văzut «pacea interioară».“10 

În Occidentul antic regăsim idei similare. Sofiștii, mai ales Prota goras și 
Gorgias, ajunseseră, din cauza ambiguităţilor și aparentelor contradicții în 
raport cu percepțiile simțurilor, la un subiectivism nu mult diferit de cel 
căruia îi va da glas Hume mai tîrziu. Pyrrhon pare să fi adăugat și un scep- 
ticism moral și lozic celui privitor la simțuri. Se crede că el susținea că 
nu poate exista niciodată vreo cauză raţională pentru a prefera o cale de ac- 
țiune în locul alteia. În practică, aceasta însemna să te conformezi obiceiu- 
rilor din ţara în care trăieşti. Este posibilă speculaţia că, în anumite probleme 
legate de cei care îi urmau învățătura, Buddha s-ar fi putut aștepta și el la res- 
pectarea obiceiurilor din țările în care avea să se răspîndească doctrina lui, 
dat fiind că nu a lăsat nici o regulă strictă pentru guvernarea comunității 
(sahgha), ci doar reguli prin care aceasta să se poată guverna singură, în mod 
democratic. 


5 Introducerea lui Bertrand Russell la Tractatus Logico-philosophicus al lui Wittgen- 
stein, Londra, Kegan Paul, Trench, Triibner, 1922, p. 18. 

6 Surtanipăta, v. 843. 

? Suttanipăta, v. 847. 

3 Samyutta-Nikăya, III, p. 138 sg. Cf. Surtanipăra, v. 73. 

9 Cf. Suttanipăta, v. 842 sq. Cf. vv. 855, 860. 

10 Suttanipăta, v. 831. 

3. TOLERANŢA 


Marea toleranță pe care o presupune recunoașterea veridicității parțiale a 
manierelor de gîndire, este, din cele mai vechi timpuri, o caracteristică remar- 
cabilă a budismului. Sentimentul că, în problemele spirituale, sîntem în cel 
mai bun caz doar bieți cerșetori orbi care se luptă unii cu alţii în întunericul 
nostru nativ nu poate conduce la un bigotism îngust și fanatic. Budismul tim- 
puriu era cu totul permeat de spiritul toleranței. Babbit susține că, dintre doc- 
trinele din Extremul Orient, cea care are cele mai puține aspecte indezirabile 
este probabil învățătura autentică a lui Buddha.! Budismul a încercat să ajun- 
gă la adevăr nu prin excluderea doctrinelor opuse, ca fiind falsităţi, ci prin in- 
cluderea lor, ca aspecte relevante pentru adevăr. 

Această atitudine tolerantă este destul de evidentă în spusele lui Buddha. 
El și-a învățat discipolii să gîndească într-o stare calmă a minții, spunînd: „O, 
călugărilor, dacă cineva din afară are să vorbească împotriva mea sau împo- 
triva Doctrinei sau împotriva Comunităţii, voi, din această pricină, să nu-i 
purtați pică, să nu simțiți arsuri în inimă sau rea voință. Dacă voi, din această. 
pricină, vă veţi simți mînioși sau răniți, acest lucru are să stea în calea pro- 
priei voastre cuceriri de sine. Dacă voi, atunci cînd alții vorbesc împotriva 
noastră, veţi simți miînie și neplăcere, veți mai putea oare judeca atunci cît 
sînt de îndreptăţite vorbele lor? Cînd cineva din afară vorbește dispreţuitor 
despre mine sau despre Doctrină sau despre Comunitate, voi să descîlciți ce 
este neadevăr acolo și să-l arătați că este greșit, spunînd: «Din cutare sau cu- 
tare pricină, nu acestea sînt faptele, nu e așa, nu se găsește la noi un aseme- 
nea lucru, nu se află în noi».“2 

Tot astfel, Buddha nu dorea să fie lingușit: „Dar de asemenea, o, călugări- 
lor, dacă cineva din afară are să vorbească de bine despre mine sau despre 
Doctrină sau despre Comunitate, voi, din această pricină, să nu vă umpleți de 
plăcere sau încîntare și nici să nu vă salte inima de bucurie. Dacă veţi face 
astfel, și acest lucru are să stea în calea propriei voastre cucerini de sine. Cînd 
cineva din afară vorbeşte de bine despre mine sau despre Doctrină sau despre 
Comunitate, voi să” recunoaşteți care sînt faptele, spunînd: «Din cutare sau 
cutare pricină, acestea sînt faptele, așa e, se găsește la noi un asemenea lucru, 
se află în noiw.'3 

În loc să protesteze, să atace sau să facă prozeliți, în multe dintre prelege- 
rile sale Buddha ne este înfățișat dezbătînd cu interlocutorii săi, într-o manie- 
ră mai mult sau mai puțin socratică. În primul rînd, el admite afirmaţia sau 
poziţia interlocutorilor, iar apoi îi conduce către acceptarea poziţiilor diferite. 


! Irving, Babbitt, Buddha and the Occident. An Appendix to His Work: The Dhamma- 
pada, Londra, Oxford University Press, 1936, p. 69. 

2 Digha-Nikăya, |, |, 5, vol. |, pp. 2-3. 

3 Ibid,, |, 6, vol. |, p. 3. 

Cu privire la maniera lui Buddha de a-i trata pe egalii săi, Radhakrishnan 
scrie: „... Buddha se opunea cu mai mare hotărîre ortodoxiei și ceremonialis- 
mului vedic decît Socrate religiei oficiale din Atena sau Isus iudaismului, și 
totuși a ajuns la vîrsta de optzeci de ani, a strîns în jurul său un mare număr 
de discipoli şi a întemeiat un ordin religios chiar în timpul vieții. Poate că 
predispoziția religioasă a indienilor este răspunzătoare pentru modul diferit 
de a trata nonortodoxiile.“4 În orice caz, principala cauză a unei cariere reli- 
gioase atît de îndelungate și de „plină de succes poate fi chiar obiceiul lui 
Buddha de a ridica obiecţii la spusele oponenților nu pe față și direct, ci 
eufemistic. „Buddha era mai înclinat către umor decît cei mai mulți dintre 
învățătorii religioşi. În această privință, contrastul dintre anumite părți din 
canonul pali și Sfinta Scriptură este izbitor.“5 

Buddha a condamnat tendința care predomina în rîndul celor ce dezbăteau 
probleme de religie în vremea sa — aceea de a face paradă de doctrina pro- 
prie și de a le anatemiza pe celelalte.6 El îi încuraja pe budiști să le facă da- 
ruri nonbudiștilor? și admitea și dreptul acestora din urmă la rai, menţionînd 
că un anume gînditor âjivika a ajuns în rai întrucît credea în karma.8 Pe dea- 
supra, el îi considera demni de mare respect pe brahmanii care duceau o viață 
cu adevărat morală. 

O toleranță asemănătoare răzbate și din edictele regelui Asoka (cu două 
secole şi jumătate înainte de nașterea lui Christos); și ele reflectă, într-o ma- 
nieră simplă, spiritul întemeietorului budismului. Deși budismul a fost pre- 
dominant în multe țări asiatice, nu există nici o însemnare istorică despre 
vreo persecuție budistă împotriva celor care urmau învățăturile altei credințe. 
Budiștii nu au purtat niciodată vreun război religios, iar budismul este proba- 
bil singura religie din lume care s-a răspîndit numai prin persuasiune, fără a 
apela în vreun fel la forță. Este foarte dificil să ai o convingere fermă și în 
același timp să fii tolerant: mulți au socotit chiar că acest lucru este aproape 
imposibil. Și totuși, nu numai Buddha însuși, ci și mulți dintre discipolii săi 
au atins o asemenea toleranță.” 


1S. Radhakrishnan, The Dhammapada. cu eseuri introductive, text pali, traducere en- 
gleză și note, Londra, Oxford University Press, p. 15. 

5 Ibid, p. TI. 

6 Suitani păta, v. 182. 

? An guttara-Nikăya, Il, ST]. 

8 Majjhima-Nikăya, |, 483. 

9 Ar fi foarte interesant de comparat budismul timpuriu cu „Calea maitreyană“ pro- 
pusă de profesorul Charles Monis de la Universitatea din Florida. El afirmă: „Oamenii 
cugetă de multă vreme la întrebarea: cum să trăim? De mii de ani ei se întreabă ce să de- 
vină și cum să devină ce și-au propus să fie.“ (The Open Self, New-York, Prentice Hall, 
1948. p. 73) Prof. Morris menţionează treisprezece căi de a trăi, dintre care unele au fost 
asumate deschis și urmate de diverse persoane în diverse timpuri. Morris le-a cerut mai 
multor studenți americani să indice în ordine car€ dintre aceste căi le plac mai mult, 
dorind să afle astfel cum ar vrea americanii să trăiască. Prof. Morris a luat în considerare 
reacţiile a aproape o mie de tineri din colegiile din ţară — colegiile din New York, Min- 

În sfirşit, budismul a manifestat o atitudine mai mult decît îngăduitoare 
față de diversele credințe primitive din diferitele țări asiatice unde a devenit 
religia predominantă. Amalgamarea de credințe populare locale este foarte 
puternică în țările budismului sudic (Theravâda). Aici, multe zeități hinduse 
au fost introduse în ceremoniile religioase ale comunității budiste și mulți 


nesota, Chicago, Alabama şi California. La fiecare o sută de studenți, iată cum s-a făcut 
alegerea (numai prima opțiune): 


Calea 1 „nimic excesiv“ 17 
Calea 2 „independent de oameni şi lucruri“ l 
Calea 3 „preocupare și grijă faţă de ceilalți“ 4 
Calea 4 „sociabilitate și solitudine în mod alternativ“ 3 
Calea 5 „activitate în grup, bucurie în grup“ bi] 
Calea 6 „omul, eternul creator și re-creator“ | 
Calea 7 „integrarea dinamică a diversităţii“ 40 
Calea 8 „bucurie deplină şi lipsită de griji“ 10 
Calea 9 „aşteptare plină de receptivitate tăcută“ l 
Calea 10 „autocontrol bărbătesc plin de vigilență“ 4 
Calea 11 „meditaţie despre sinele lăuntric“ 1 
Calea 12 „acţiune, aventuri îndrăzneţe“ 5 
Calea 13 „lasă-te folosit“ IA 


Cea mai apreciată cale a fost a șaptea, fiecare patruzeci dintr-o sută de studenţi făcînd 
din aceasta prima opțiune, mai mult decît în toate celelalte cazuri. Această a şaptea cale 
este descrisă pe larg în chestionar, la fel ca și celelalte; iată cum: „Trebuie să acceptăm, în 
diverse momente și în diverse feluri, cîte ceva din celelalte feluri de viaţă, fără a ne dedica 
însă nici unuia în mod exclusiv. Uneori, unul dintre ele este cel mai potrivit, alteori, altul. 
Viaţa ar trebui să conţină și bucurie și acţiune şi contemplare în cantităţi aproape egale. 
Cînd un aspect e împins la extrem, pierdem ceva important din viața noastră. Aşa că tre- 
buie să cultivăm flexibilitatea, să admitem diversitatea în noi înșine, să acceptăm tensiu- 
nea pe care o produce această diversitate și să păsim un loc pentru detaşare în mijlocul 
bucuriei şi al acţiunii. Scopul vieţii se găsește în integrarea dinamică a bucuriei, acţiunii și 
contemplaţiei, şi astfel în interacțiunea dinamică a diferitelor căi de a trăi. Toate trebuie 
folosite pentru a ne construi viața, nu numai una“. (ibid, p. 77) 

Cea de-a şaptea dintre cele treisprezece căi a fost denumită „Calea maitreyană“. 
Maitreya este, în cultura indiană, numele unui înţelept iluminat, foarte prietenos, un viitor 
Buddha care va veni cîndva pe pămînt pentru a salva ființele omeneşti aflate cu toate în 
suferinţă. Acest nume al celui-care-încă-trebuie-să-vină a fost împrumutat de profesorul 
Monis „întrucît părea un simbol potrivit pentru o cale de a trăi care încă se chimuie să se 
nască, o cale de a trăi care acceptă ușor diversitatea personală, o cale cornună și Orientului 
şi Occidentului.“ (ibid, p. 84) Calea maitreyană oferă protecţie tuturor potenţialităților 
omului și ca atare îi permite opţiuni diversificate, protejîndu-i de asemenea și flexibilita- 
tea. (ibid., pp. 119-120; Prof. Mormis şi-a dezvoltat mai recent aceste idei în Varieties of 
Human Values, University of Chicago Press, 1956) Budismul este binecunoscut pentru 
flexibilitatea sa. În această manieră, idealul personalității maitreyene prefigurează idealul 
unei societăți care abundă în personalități contrastante, unificată însă sub raportul accep- 
tării şi al sprijinirii diversităţii. 

Budiștii sînt în general cunoscuţi pentru atitudinea lor liberală față de alte religii, fie 
ele politeiste, monoteiste sau panteiste. Această trăsătură se regăsește în toate țările budis- 
te. Budiștii admit adevărul fiecărui sistem moral și filozo fic, fie primitiv, fie mai evoluat, 
cu condiţia ca acesta să îi conducă pe oameni, cel puțin parţial, către scopul lor final. lată 
motivul pentru care alte religii nu sînt atacate prea serios de budiști. 

budiști respectă încă sărbătorile și obiceiurile asociate cu spiritele naturii. 
Aceste spirite sînt numite nats în Birmania și phis în Thailanda și se crede că 
sînt spirite care sălășluiesc în copaci şi în case sau eroi care au murit și tră- 
iesc într-un plan mai înalt. Deși canoanele nu îndeamnă la respectarea unor 
asemenea forme ale credinței populare, ele au fost integrate, alături de cre- 
dințele hinduse, în budismul sudic Theravăda. Astfel, chiar și în pagode se 
întîlnește adorarea spiritelor, ca și a aștrilor, acest aspect fiind însă mai preg- 
nant la budiștii Mahâyâna. 

O asemenea toleranță nu a lipsit cu totul în Occidentul antic — cel puţin 
așa cum reiese din interpretarea pe care o dă John Stuart Mill creștinismului 
timpuriu: „Evanghelia face totdeauna referire la o moralitate preexistentă, 
limitîndu-se, în preceptele sale, la cazurile particulare în care moralitatea tre- 
buie corectată sau înlocuită de o alta, mai elevată și mai cuprinzătoare; în 
plus, ea vorbește în termeni foarte generali, adesea imposibil de interpretat 
literal, și are mai curînd caracterul emoționant al poeziei sau al elocinței decît 
precizia unei legiferări. Din ea nu s-a putut niciodată deduce o doctrină etică 
fără a o întregi cu elemente din Vechiul Testament, adică dintr-un sistem în- 
tr-adevăr solid elaborat, care însă este sub multe aspecte barbar și a fost des- 
tinat exclusiv unui popor barbar. Sfintul Pavel, inamic declarat al acestui mod 
iudaic de a interpreta doctrina şi de a completa învățătura Dascălului, presu- 
pune și el o moralitate preexistentă, și anume pe aceea a grecilor și romani- 
lor, iar sfatul adresat de el creștinilor este în mare măsură un mijloc de adap- 
tare la aceasta, mergînd chiar pînă la o aparentă aprobare a sclaviei.“!0 Era 
firesc ca romanii să nu înțeleagă la început că de fapt creștinismul este o reli- 
gie diferită de cea a evreilor, Isus fusese evreu, iar cei care îi urmau învățătu- 
ra erau tot evrei. Romanii au crezut că religia creştină este o formă de iu- 
daism. Dar odată cu trecerea timpului, romanii au descoperit că creștinismul 
este o nouă religie. Oscar Wilde a spus ironic: „Au existat creștini înainte de 
Christos și trebuie să le fim recunoscători pentru aceasta. Nenorocirea este că 
de atunci încoace nu a mai existat nici unul.“!! 


B. Atitudinea față de filozofie în general 


1. REFUZUL DE A DEZBATE 
PROBLEMELE METAFIZICE 


Buddha a refuzat să dea un răspuns precis în legătură cu marea majoritate 
a problemelor metafizice care se discutau în vremea sa. Mulţi asceți se între- 
bau dacă lumea este sau nu eternă și dacă este sau nu infinită, dacă sufletul 


10 John Stuart Mill, On Liberty, Londra. Longmans, Green, Reader and Dyer, 1871, 
p. 28. Versiunea românească, ed. cit., p. 65. 


11 Oscar Wilde, De Profundis, Londra, Methueu and Co., 1905, p. 116. 

este acelaşi lucru cu trupul sau diferit de el, dacă un sfint mai dăinuiește în 
vreun fel după moarte sau nu, și așa mai departe. 

Buddha nu a răspuns la nici una din întrebările de acest fel, întrucît el cre- 
dea că un asemenea răspuns nu este nici edificator, nici legat de esența nor- 
mei (legii), pe deasupra, nici nu duce la schimbarea voinței omului, la absen- 
ţa pasiunilor, la încetarea lor, la pace, la apariția unor facultăți mai înalte, la 
înțelepciunea supremă sau la nirvâna.! 

Dacă am răspunde la toate aceste întrebări, afirma Buddha, nu am mai 
avea timp pentru a găsi calea către salvare sau către eliberarea de suferință. 
EI a ilustrat acest lucru cu ajutorul următoarei parabole: Un om e străpuns de 
o săgeată otrăvită. Prietenii lui îl duc în grabă la un doctor. Acesta vrea să-i 
scoată săgeata, dar rănitul strigă: „Stai! N-o să te las să-mi scoţi săgeata pînă 
cînd n-am să aflu cine a tras-o, dacă era războinic, brahman, om de rînd 
(vaisya) sau sclav (sădra), cărei familii îi aparține și dacă era înalt sau scund, 
și nici pînă cînd nu aflu ce fel de săgeată este și nu mi-o descrie cineva'?, și 
așa mai departe. Dar Buddha susținea că înainte ca toate aceste întrebări să 
capete răspuns, omul respectiv are să moară. Tot astfel, discipolii care doresc 
răspunsuri la toate întrebările cu privire la ce este dincolo și la alte asemenea 
lucruri vor muri înainte de a ști adevărul despre suferință. 

Un asemenea atac împotriva speculațiilor metafizice reprezenta cea mai 
formidabilă ofensivă lansată pînă atunci la adresa teologiei şi a metafizicii. 
Cît despre tăcerea lui Buddha, îi putem găsi două motive: (1) nu se discută 
despre lucruri pentru care nu avem dovezi potrivite și (2) nu se discută de- 
spre lucruri care nu ne fac nici trebuință, și nici bine — poate chiar dimpotii- 
vă. În ambele cazuri, Gotama a manifestat aceeași fermitate. El nu numai că 
refuza să răspundă, dar refuza chiar să și discute asemenea probleme, în ciu- 
da faptului că ele erau aduse constant în dezbatere. 

Calea budistă a practicii are ca scop înțelegerea ideii că nu există nimeni 
Şi nimic care să aibă un sine substanțial permanent și că, mai degrabă, fiecare 
individ sau lucru este supus apariției și dispariției cauzale. De vreme ce 
această perspectivă se supunea ea însăși propriului ei principiu, Buddha a în- 
cetat orice discuţie metafizică, pentru a-i pregăti pe oameni ca să poată pune 
capăt propriei lor nesiguranțe. 

Încercarea de a evita dezbaterile metafizice îşi găseşte paralele și în Gre- 
cia. Heraclit deplîngea neclaritatea afirmațiilor cu privire la adevăr: „Cerce- 
tînd hotarele sufletului, n-ai putea să le găsești, oricare ar fi cărarea pe care ai 
merge. Atît de adînc logos are.“ „Să nu ne pronunțăm la întîmplare asupra 
lucrurilor însemnate.“4+ Epicur a remarcat odată că fazele lunii au fost expli- 


1 Majjhima-Nikăya, |, 63, pp. 431, 385. M. Winternitz, A History of Indian Literature, 
pp. 70-71. Rhys Davids, Dialogues of the Buddha, vol. |, Sacred Books ofthe Buddhists, 
vol. II, Londra, 1899, p. 186 sg. 


2 H. C. Warren, Buddhism in Translations, pp. 117-128. 


3 Heraclit, fra grmentul 45. Versiunea românească. Filosofia greacă pînă la Platon, ed. 
cit., |, 2. p. 356. 


+ Ibid., fragm. 47. Versiunea românească. ibid. 

cate în multe feluri diferite; oricare, atîta vreme cît nu-i pomenește pe zei, 
este la fel de bun ca oricare altul, și ar fi simplă curiozitate deșartă să încer- 
căm să hotărîm care dintre ele este cel adevărat. În legătură cu aceasta, 
Bertrand Russell a scris: „Nu e de mirare că epicureii nu au contribuit practic 
cu nimic la dezvoltarea științelor naturii.“5 Russell ar fi avut probabil aceeași 
părere și despre budiştii de mai tîrziu, care nu au făcut nimic pentru progresul 
ştiinţelor naturii. 

O atitudine similară față de anumite forme de speculație se poate regăsi și 
în creștinismul timpuriu. Isus a reacționat cu vehemență împotriva fariseis- 
mului, ascetismului, formalismului și teologiei speculative a evreilor. S-ar 
putea spune că religia lui Isus și cea a lui Buddha au fost la început, cel puțin 
în parte, o încercare de simplificare. Sfintul Pavel i-a povăţuit pe coloseni: 
„Luaţi aminte să nu vă fure mințile cineva cu filozofia și cu deșarta înșelăciu- 
ne din predania omenească, după înțelesurile cele slabe ale lumii și nu după 
Hristos.“ Dar Dumnezeu, alături de Christos, este centrul întregii credințe 
creștine, pe cîtă vreme Buddha nu a presupus existența lui Dumnezeu ca De- 
miurg. Pentru el, problema existenței lui Dumnezeu era una dintre multele 
subtilități metafizice împotriva cărora protesta. 

Buddha a explicat limpede unde cade accentul în învățătura sa. „Nu nu- 
mai prin disciplină și legăminte, nu numai prin multă învățătură, nu numai 
intrînd în transă, nu numai dormind fără femeie alături cîștig eu fericirea eli- 
berării, pe care nici o făptură de aici nu o poate cunoaște. O, călugăre, nu fi 
prea încrezător în tine pînă n-ai ajuns la stingerea dorințelor.” În Grecia, 
Hippon din Samos (secolul al V-lea a. Chr.) a formulat, foarte devreme, cri- 
tici asemănătoare la adresa învățăturii: „Nimic nu este mai zadarnic decît 
știința excesivă.“8 „Mulțimea cunoștințelor nu te învață să ai minte; altfel i-ar 
fi învățat pe Hesiod și pe Pythagoras, de asemenea pe Xenofan și pe Heka- 
taios.“9 

Confucius nu se complăcea în speculații cu privire la viitor. El insista asu- 
pra formării unui caracter bun, care să se manifeste în acțiuni bune. Cînd a 
fost întrebat cum trebuie adorate spiritele cerești și cele pămîntești, Confu- 
cius a răspuns: „Nu ești în stare să fii de folos oamenilor și te încumeți să 
slujeşti spiritelor?“ Întrebat despre moarte, el a replicat: „N-ai aflat încă ce-i 
viața și vrei să afli ce-i moartea?“10 „Maestrul nu vorbea despre lucruri ciu- 
date, despre întîmplări neobişnuite, despre cele ce tulburau ordinea firească, 


5 Russell, A History of Western Philosophy, p. 247. 

6 Coloseni, 2:8. 

? Dhammapada, 271, 272. 

8 Hippon, fragmentul 3. Versiunea românească, Filosofia greacă pină la Platon, ed. 
cit., |, |, p. 202, traducere de Constantin Săndulescu. 

9 Heraclit, fragrnentul 40. Versiunea românească, Filosofia greacă pînă la Platon, ed. 
cit. |, 2, p. 355. 

10 Analecte 11:12. Versiunea românească, ed. cit., p. 187. 

şi nici despre duhuri nu-i plăcea să vorbească.“!! În lumina celorlalte comen- 
tarii ale lui Confucius despre spiritele strămoșilor și despre ritualurile potri- 
vite pentru venerarea acestora, nu este necesar să conchidem că filozoful ar fi 
exprimat — în cele de mai sus — o atitudine complet agnostică sau raționali- 
zantă. Mai degrabă ar trebui să recunoaștem aici atît scepticismul său față de 
superstiţiile care predominau atunci cu privire la lumea spiritelor, cît şi con- 
vingerea sa că adevăratul respect față de morți implică slujirea celor vii.? 

Deși a evitat să discute despre existența vieții viitoare, Confucius nu a ne- 
gat-o, căci felul în care își povățuiește semenii să aducă ofrande spiritelor 
strămoșilor implică existența acestora după moarte. El a recomandat respec- 
tarea riturilor, dar nu pentru că ele îi fac plăcere zeităţii, ci pentru că riturile 
ne-au fost transmise de cei vechi. În aceste probleme, atitudinea lui Confu- 
cius este foarte asemănătoare cu cea a lui Buddha: Confucius era însă mai 
puțin aplecat spre cele religioase decît Buddha, care dorea să pătrundă mai 
adînc în existența omului. 

Aceeaşi problemă cu care s-a confruntat Buddha a fost dezbătută în Occi- 
dent de Kant. Pasaje întregi din Critica rațiunii pure indică erorile care 
decurg din aplicarea spațiului, timpului sau a celorlalte categorii kantiene la 
lucruri care nu sînt experimentate de noi. Rațiunea omului, în funcțiunea ei 
naturală, trebuie cu necesitate să întîlnească asemenea erori.!? De aici de- 
curge, susține Kant, că ne găsim tulburaţi de „antinomii“, adică de propoziţii 
reciproc contradictorii, care par, fiecare, că pot fi dovedite. Kant a specificat 
patru asemenea antinomii, fiecare constînd dintr-o teză și o antiteză. Spre 
exemplu, în prima antinomie, teza este: „Lumea are un început în timp și este 
de asemenea limitată în spaţiu.“ Antiteza este: „Lumea nu are nici început, 
nici limite în spaţiu, ci este infinită atît în timp, cît și în spațiu.“14 

În legătură cu asemenea subiecte exterioare experienţei omului, este evi- 
dent că se pot ivi cu ușurință teze conflictuale, și așa s-a și întîmplat de-a lun- 
gul istoriei filozofiei. Un exemplu, printre multe altele din filozofia antică, 
este teoria lui Cleanthes, potrivit căreia sufletele supraviețuiesc pînă la vii- 
toarea conflagrație (cînd totul este absorbit în Divinitate), Chrysippos, pe de 
altă parte, susținea că supraviețuiesc numai sufletele celor înțelepți.!5 

În filozofia secolului al XX-lea, perspectiva adoptată de Wittgenstein este 
foarte asemănătoare cu cea a lui Buddha. Wittgenstein spune că cele mai 
multe propoziţii și interogaţii care au fost scrise despre problemele filozofice 
nu sînt false, ci absurde. Deci nu putem răspunde deloc la astfel de întrebări, 
ci putem doar constata absurditatea lor. Cele mai multe probleme și propozi- 


! Ibid. 7:20. Versiunea românească, ibid, p. 147. 

12 De Bary, Buddhism and the Chinese Tradition. 

13 Kant, Critique of Pure Reason, traducere de Max Muller. ed. a Il-a, New York, 
Macmillan. 1925. Versiunea românească a citatelor de mai jos, Critica rațiunii pure, Edi- 
tura IRI, București, 1994, pp. 362-363, traducere de Nicolae Bagdasar și Elena Moisuc. 

14 Russell, A History of Western Philosophy, p. 108. 

15 Ibid., p. 258. 

ţii ale filozofilor rezultă, potrivit lui Wittgenstein, din faptul că noi nu înţele- 
gem logica limbajului nostru. (Ele sînt de genul întrebării dacă binele este 
mai mult sau mai puţin identic decît frumosul.) Și astfel nu este de mirare că 
cele mai profunde probleme nu sînt propriu-zis probleme.!6 

Potrivit lui Wittgenstein, natura umană este susceptibilă de a se îmbolnă- 
vi.!7 Rolul pe care Buddha și l-a atribuit, la rîndu-i, era unul de doctor. Am- 
bele doctrine au fost prezentate ca terapii, remedii sau cure pentrii cei care 
doreau să le urmeze — o metodă și un proces de vindecare. 

Buddha își oferea sfaturile în maniera practică a unui doctor spiritual; arta 
medicinii indiene pare să fi fost adaptată de el la sfera problemelor spirituale. 
Ca atare, doctrina lui Gotama (la fel ca cea a lui Wittgenstein) poate fi soco- 
tită mai degrabă una practică. 

Se poate spune că învățătura despre Calea budistă începe cu „„diagnosti- 
cul“ conţinut în cele Patru Nobile Adevăruri. Cam același lucru poate fi afir- 
mat şi despre învățătura creștină, care porneşte de la ideea că omul este păcă- 
tos. „Nu cei sănătoși au nevoie de doctor, ci cei bolnavi“ zice Isus într-un 
pasaj care sugerează că, „chemîndu-i pe păcătoși la pocăință“, el se adresează 
oamenilor conștienți că au nevoie de doctor sau celor ce pot fi făcuți să devi- 
nă conștienți de acest lucru.lă 

Printre discipolii lui Buddha s-au numărat și doctori celebri, precum Jiva- 
Ka, iar budismul a fost ani de-a rîndul strîns legat de medicină.! Și în Occi- 
dent interesul scepticilor a fost centrat pe probleme de practică: unii dintre 
ultimii sceptici, precum Aenesidemus sau Agrippa, erau doctori.20 Este demn 
de remarcat faptul că eliminarea afirmațiilor metafizice și recursul la știința 
pozitivă a medicinii reprezintă fenomene apărute pe aceeași bază socială și 
cam în aceeași epocă, atît în India cît și în Occident. 

Valoarea practică, pentru viața modernă, a poziției lui Gotama se poate 
vedea din descrierea unei perspective similare, pentru care, în Europa acestui 
început de veac, a optat Frederic Harrison. „Cînd oamenii cu mare putere 
morală și intelectuală ne asigură că găsesc liniște, unitate și împlinire în... 
concepțiile lor despre ei înșiși, despre propria lor natură, despre lumea exte- 
rioară, originea, construcția și perpetuarea acesteia, despre starea viitoare a 
ceea ce ei concep a fi o parte din ei, sau poate chiar esenţa lor..., departe fie 
de noi gîndul de a pune în discuţie valoarea și realitatea acestei cunoașteri... 


16 Wittgenstein, Tractatus Logico-philosophicus, Londra, Kegan Paul, Trench, Truib- 
ner, 1922, 4.003, p. 63. Versiunea românească a pasajelor parafrazate mai sus, Editura 
Humanitas, Colecţia p, București, 1991, p. 55, traducere de Alexandru Surdu. 

17 Wittgenstein pretinde că un filozof tratează o problemă ca și cum ar fi o „boală“. Phi- 
losophical Investigations, tr. de G. E. M. Anscombe, New York, Macmillan, 1969, p. 123. 

18 Matei, 9:12. . 

19 Julius Jolly, Medicin, Strassburg, K. J. Triibner, 1901, pp. 15-16. Hokei Idzumi, 
Shiikyo Kenkyii, Tokyo, N. S., vol. IV, nr. 4. 

20 W. Windelband, A History of Philosophy, vol. IL, New York, Harper & Row, Torch 
Books. 1958. p. 160. 

Noi nu adoptăm aceste concepții, dar nu pentru că le socotim false, ci pentru 
că nu izbutesc să ne stirnească vreun interes. Nu obținem nici un rezultat 
practic din ele.“2! William James spune: „Lumea este una sau mai multe?, 
este predeterminată sau liberă?, este materială sau spirituală? Oricare dintre 
acește idei poate fi corectă, iar disputele cu privire la ele sînt fără capăt. Me- 
toda pragmatică în asemenea cazuri este de a interpreta fiecare noțiune prin 
determinarea consecințelor ei practice.'22 În budism, tot ce nu duce la „liniș- 
te, cunoaștere, supremă înțelepciune și nirvâna“ trebuie lăsat deoparte. 


2. EXAMINAREA RIGUROASĂ 


Ca reacție la ceremonialismul și teologia sacerdotale, Buddha a dorit să-și 
întemeieze religia pe o gîndire liberă, independentă de tradiția brahmanică. 
Ca atare, premisele centrale ale budismului au fost concepute în așa fel încît 
să excludă orice referire la caracterul suprem al zeilor și al sufletelor. Budiş- 
tii afirmau că nici măcar existența lui Brahmă, zeitatea supremă din acele 
vremuri, nu poate fi dovedită: ca atare ei nu au presupus existența nici unui 
Demiurg. 

Un tînăr brahman, Vâseţţha, a întrebat: „Așa cum, o, Gotama, lingă un sat 
sau un oraș se află multe și felurite cărări care cu toatele se încrucișează în 
sat, tot așa diferiți brahmani propovăduiesc multe și felurite căi: sînt oare ele 
cu toatele căi ce duc la salvare? Sînt oare ele cu toatele căi ce-au să-l ducă pe 
acela care făptuiește pe potrivă cu ele la o stare de unire cu Brahmâ?“* 

Gotama i-a răspuns tînărului cu o întrebare: „Se află printre brahmanii 
bine știutori ai celor trei Vede sau printre elevii lor sau printre învățătorii lor 
sau printre cei dinaintea lor pînă la a șaptea generaţie vreunul care să-l fi văzut 
vreodată pe Brahmă față-n față?“ În fiecare caz, Văseţțha a răspuns: „Nu“. 

„Atunci tu spui, Văseţtha, că nici unul dintre brahmani, pînă la a şaptea 
generație, nu l-a văzut vreodată pe Brahmă față-n față. Nici măcar unul n-a 
pretins că știe sau că a văzut în ce loc se află sau din ce loc vine sau către ce 
loc se îndreaptă Brahmă. Atunci, toată vorbirea acestor brahmani bine școliți 
în cele trei Vede ale lor se dovedește neîntemeiată, simplă pălăvrăgeală, un 
lucru van și găunos.“ | 

Buddha continuă apoi cu o parabolă: „Să ne închipuim că cineva zice: 
«Cît de mult o iubesc, cît de mult tînjesc după cea mai frumoasă femeie din 
aceste locuri!» lar oamenii îl întreabă: «Ei, prietene! Această femeie, cea mai 
frumoasă din aceste locuri, pe care o iubești și după care tînjești — știi tu 
oare dacă această frumoasă femeie este de neam sau din casta brahmanilor, a 
neguțătorilor sau: poate a sclavilor? 


21 Frederic Hanison, Philosophy of Common Sense, Londra, Macmillan, 1907, p. 40. 
22 William James, Pragmatism, A New Name for Some Old Ways of Thinling; Popu- 
lar Lectures on Philosophy, Londra, Longrmans, 1907, p. 45. 

Astfel întrebat, el zice: «Nu!» 

lar cînd oamenii îl întreabă: «Ei, prietene! Această femeie, cea mai fru- 
moasă din aceste locuri, pe care o iubești şi după care tînjeşti — știi tu oare 
ce nume poartă sau care-i e numele de familie, dacă e înaltă sau scundă, dacă 
are pielea de culoare închisă sau deschisă, dacă e brună sau bălaie, sau în ce 
sat sau tîrg sau oraş locuieşte?» 

Astfel întrebat, el zice: «Nu!» 

Ce crezi tu despre el? Nu s-ar dovedi că “spusele acelui om sînt fără nici o 
noimă? 

Tot astfel, Brahma, cel mai mare dintre zei, nu poate fi văzut. De aceea 
nu trebuie să credem în el.“! 

Aceste analize de situație făcute de Buddha sînt semnul unui empirism 
care își găsește echivalente doar în Occidentul modern. Caracterul riguros al 
filozofiei lui Buddha, așa cum este el scos în evidență de parabole precum 
cea de mai sus, poate fi comparat cu tradiția modernă care începe cu Hume, 
continuă cu școala ,„Oxbridge“ de la începutul secolului al XX-lea și se con- 
cretizează astăzi în discuţiile despre limbaj. Pentru filozofii Oxbridge „cea 
mai frumoasă femeie de pe pămînt“ era un misterios iepure alb. După ce au 
luat în considerație caracteristicile acestuia de a fi invizibil, de neauzit, fără 
miros, fără greutate și de neatins, s-a ajuns la consensul că dacă cineva încă 
mai crede că un asemenea iepure există, acea persoană foloseşte, cel puțin, 
cuvintul „iepure“ într-un fel neobișnuit. 

În filozofia chineză, o rigoare întrucîtva similară se întîlneşte la Confu- 
cius; „Ceea ce aștepta Confucius de la discipolii săi favoriţi era exercitarea 
dreptului de a se îndoi, de a pune sub semnul întrebării și de a nu fi încîntați 
sau mulțumiți de orice spusă a unui maestru sau a unei persoane care îi im- 
presionează. Confucius însuși a exemplificat din plin dreptul la îndoială în 
învăţătura sa.“? 

Concepţia lu; Buddha despre religie era pur etică: preocuparea sa princi- 
pală era comportarea de zi cu zi a omului, nu ritualul, adorarea, metafizica 
sau teologia. Cînd un brahman și-a propus să se purifice îmbăindu-se la 
Gaya, locul sfint, Buddha i-a sugerat: „Îmbăiază-te aici, o, brahman. Fii bun 
cu toate ființele. Dacă nu rostești neadevăruri, dacă nu ucizi ce e viu, dacă nu 
iei ce nu îți e dat şi ești temeinic în renunțarea de sine, ce cîştigi dacă te duci 
la Gaya? Orice loc este Gaya pentru tine.“3 

Buddha a respins toate obiceiurile religioase care erau respectate numai 
convenţional. „Care e rostul părului încîlcit, o, nesăbuitule, care e folosul 
straiului din păr de capră? Natura ta lăuntrică e plină de răutate; tu cureți doar 


ce e-n afară.'4 Tot astfel, Isus a exclamat: „Vai vouă, Cauza) și fariseilor 


1 Tevijja-sutta. Rhys Davids. Indian Buddhism, pp. 56-60. 

2 Hu Shib, The Right to Doubt in Ancient Chinese, Thought in Philosophy East and 
West, vol. XII, nr. 4, ianuarie 1963, pp. 295-300. 

3 S. Radhalkrishnan, /ndian Philosophy, vol. |. Londra, George Allen and Unvwin, 
1923, p. 421. 

4 Dhammapada, 394. 

fățarnici! Că semănaţi cu monnintele cele văruite, care pe din afară se arată 
frumoase, înăuntru însă sînt pline de oase de morți și de toată necurăția. Așa 
şi voi, pe din afară vă arătați drepți oamenilor, înăuntru însă sînteți plini de 
fățărnicie şi de fărădelege.“5 În acelaşi spirit, Isus se opunea ritualurilor și 
sacrificiilor. La Ierusalim se afla un mare altar, o piatră pe care erau ucise 
animale, ca prinos. Evreii care veneau la templu din toate părțile lumii nu pu- 
teau aduce cu ei boii, mieii și porumbeii pentru sacrificare, astfel că trebuiau 
să le cumpere pe loc. Isus a condamnat această practică, alungînd oamenii și 
animalele și răsturnînd mesele schimbătorilor de bani.6 

În fiecare dintre cele două religii universale, sacrificiile au fost virtual 
abandonate. În budismul timpuriu, inclusiv în perioada regelui Asoka, terme- 
nii „binecuvîntare“ (marigala) şi „sacrificiu“ (yahiia) erau interpretați în sens 
etic.? În creștinism, formele sacrificiale au căpătat o reprezentare simbolică, 
de exemplu în planul unei bazilici. Chiar și funeraliile, la care oficiau de obicei 
preoții, au fost descurajate și de primii călugări budiști şi de primii creștini.& 

Grecii credeau în general în puterea rațiunii și erau pregătiți să acționeze 
în orice situație așa cum le dicta rațiunea: „Să urmăm rațiunea (logos) oriîn- 
cotro ne va conduce.“ Acesta nu era numai deviza lui Platon, ci și caracteris- 
tica fundamentală comună tuturor gînditorilor greci: „... pe unde ne-ar purta 
logica lucrurilor... pe acolo să mergem.“ Unii filozofi din perioada elenis- 
tică au adoptat și ei o atitudine raționalistă cu privire la riturile religioase. 
Spre exemplu, Epicur, a cărui etică are unele trăsături comune cu etica budis- 
tă, era extrem de ostil religiei tradiționale. 

Pornind de la afirmaţiile primilor budiști în acest sens, se poate spune că 
poziţia lor era pozitivistă.!! Aceasta nu înseamnă însă că scripturile budismu- 
lui timpuriu nu conțin nimic miraculos sau supranatural: pentru a-i mulțumi 
pe oamenii de rînd, în ele se întîlnesc și concesii făcute diferitelor forme de 


5 Matei, 23:21-28. Cf. Luca 11:39. 

6 Matei, 21:12. 

7 De exemplu Suttanipăra, vv. 238-251 sau edictele lui ASoka. 

8 „Cînd unul dintre ucenicii săi i-a cerut îngăduința de a pleca să-şi înrnormînteze ta- 
tăl, «lasă morţii să-și îngroape morţii» fu cumplitul său răspuns. Nu îngăduia ca nici o 
revendicare de nici un fel să fie făcută asupra personalității.“ (Oscar Wilde, The Soul of 
Man under Socialism. Versiunea românească, Sufletul omului în socialism in Intenţiuni. 
Editura Univers, Colecţia Eseuri, Bucureşti, 1972, p. 258, traducere de Mihai Rădulescu). 
Cf. Matei, 8:21-22; Luca, 9:59-60. 

9 Platon, Legile, II, 667a. Traducerea Jowett, vol. V, p. 46. 

10 Platon, Republica, III, 394d. Traducerea Jowett, vol. III, p. 79. Versiunea româ- 
nească, Platon, Opere, V, ed. cit. p. 168. 

LL Nietzsche a scris: „Budismul e de o sută de ori mai realist decît creștinismul: a pune 
probleme în mod obiectiv și cu detaşare este o parte din moștenirea lui, căci budismul ur- 
mează unei mișcări filozofice de mai multe veacuri. Conceptul de «Dumnezeu» a fost 
lichidat încă de cînd a apărut. Budismul e singura religie cu adevărat pozitivistă din isto- 
rie.“ (The Antichrist. The Portable Nietzsche, selecţie şi traducere de Walter Kaufmann, 
New York, Viking Press. 1954, pp. 586-587). 

credință populară. Sînt menționate frecvent poveşti pline de întîmplări mira- 
culoase şi legende despre Buddha și sfinți, care nu sînt însă esenţiale în filo- 
zofia budistă. 


3. NORMELE UNIVERSALE 


În budism, învățătura cu privire la veridicitatea parţială a tuturor maniere- 
lor de gîndire — despre care am vorbit mai sus — presupune încă, în diverse 
forme, prezența unor norme universale ale existenței umane. Oricît de sceptic 
este omul cu privire la orice, fenomenul gîndirii sceptice în sine implică exis- 
tența unui tip de norme universalizabile (în sensul regulilor limbajului, de 
exemplu), poate greu de priceput. Fără asemenea legi (sau norme) acceptate, 
oamenii n-ar putea să practice gîndirea consecutivă sau să comunice. Primii 
budiști credeau că în existența noastră omenească se aplică multe legi univer- 
sale şi multe norme contigue acestora, pe care le-au denumit dharma (în pali: 
dhamma). Cuvîntul dharma înseamnă la origine „ceea ce păstrează“. Gotama 
era denumit dhamma-vâdi, un om care raționează potrivit Legii (adică nu pe 
baza autorității Vedelor sau a tradiției). Buddha a afirmat: „Cel ce nu vede 
dharma nu mă vede pe mine. Cel care vede dharma mă vede pe mine.“ 

Într-o manieră asemănătoare, Isus a spus: „Eu sînt Calea, Adevărul și 
Viaţa. Nimeni nu vine la Tatăl Meu decît prin Mine."?2 Conform primilor 
creștini, legea fusese deja dată — legea lui Moise: Isus i-a adus acesteia har și 
adevăr. Potrivit lui Pavel, prin „Lege“ creștinii capătă cunoştinţa păcatului“, 
iar venirea lui Isus semnifică „sfirşitul Legii“, care aduce dreptate celui ce 
crede.5 Dar în aceste cazuri semnificația „Legii“ diferă în cele două religii. 
Isus a subliniat relația personală cu Dumnezeu, pe cîtă vreme Buddha a pus 
accentul pe validitatea universală a adevărului sau dharmei sale. Învățătura 
lui Isus este mai degrabă nonraţională sau personală, pe cîtă vreme cea a lui 
Buddha este mai raționalistă. Omul, din perspectiva lui Buddha, trebuie să 
dea socoteală Legii și nu voinţei divine. 

Dharmele budiste nu sînt reguli rigide şi stricte. Ele sînt flexibile și adapta- 
bile locului și circumstanţei. Cartea disciplinei acceptă în mod oficial că regu- 
lile se pot schimba în funcție de locul unde sînt ele aplicate. Creștinii au făcut 
același lucru din motive practice, așa cum admit și gînditorii occidentali.$ 


1 [tivuttaka, 92. 

2 loan, 14:6. 

3 Ioan, 1:17. 

4 Romani, 3:20. 

5 Romani, 10:4. Cf. Galateni, 2:19 şi 3:24. 

6 „Înţeleg aici prin creștinism ceea ce este considerat ca atare de către toate cultele şi 
sectele; adică sentințele și preceptele din Noul Testament. Acestea sînt considerate sfinte 
şi luate drept lege de către toţi cei care profesează creștinismul. Cu toate acestea, nu este 
prea exagerat a spune că nici măcar un creştin dintr-o mie nu-și călăuzește și nici nu-și 
modelează comportarea personală după această lege. Modelul la care se raportează el este 

Potrivit lui Buddha, relațiile personale trebuie aduse în armonie cu nor- 
mele universale. Cînd era în pragul morții, Gotama a stăruit pe lingă însoțito- 
rul lui, Ananda, ca toţi călugării să continue să se bizuie pe norme. „E cu pu- 
tință, Ananda, ca unora dintre voi să le vină gîndul: «Cuvîntul Maestrului s-a 
săvîrşit, nu mai avem învățător!» Însă nu aşa trebuie voi să priviţi acest fapt. 
Adevărurile (dhamma) şi Regulile Ordinului (Yinaya), pe care vi le-am zugră- 
vit şi înfățișat tuturor — ele să vă fie, după moartea mea, Învățător vouă.“7 Şi 
mai departe: „În orice doctrină și disciplină în care nu e de găsit Nobila Cale 
Octuplă nu se va găsi [printre practicanţii ei] vreun om cu-adevărat sfint. “8 
Isus le-a spus și el ucenicilor: „Cerul și pămîntul vor trece, dar cuvintele Me- 
le nu vor trece.“? Deviza budistă: „Bizuie-te pe lege, nu pe un om“ își are-un 
echivalent grecesc la Heraclit, care a spus: „Dîndu-mi nu mie ascultare, ci 
Logosului (Legii), înţelept este să cădeţi de acord că toate sînt una. “10 

În China, daoismul privea viața omului în relaţie cu o Cale (Dao) trans- 
cendentă, atotpătrunzătoare, care este principiul ultim al vieții. Lao zi a afir- 
mat: „Omul urmează regula pămîntului, pămîntul urmează regula Cerului, 
Cerul urmează regula lui Dao iar Dao își urmează propria natură.“!! 

Confucius prețuia viața din lumea aceasta, dar pentru el „lumea aceasta' 
nu se afla în opoziţie cu Cerul. Într-adevăr, expresia obișnuită prin care chi- 
nezii desemnau „lumea aceasta“ este „toate-de-sub-Cer“, ceea ce reflectă atit 
dependența omului de cerul fizic, cît și supremația ordinii cerești în acțiunile 
oamenilor. Din perspectiva lui Confucius, este posibil, dacă această ordine 
este recunoscută și urmată, să se ajungă la o cîrmuire bună şi la pacea univer- 
sală. Caracterul perfectibil al individului în cadrul societății și al societății 
prin cultivarea individului va da naștere unui lucru foarte apropiat de „raiul 
pe pămînt“.!? Despre perspectiva religioasă mai comună, care vedea viața de 
apoi, din ceruri, ca ţel al salvării personale, Confucius nu a încercat să vor- 
bească. Cerul nu însemna pentru el viața de apoi — o altă stare, diferită, de 
existență: Cerul era ordinea morală, puterea conducătoare a acestei lumi. lar 
salvarea, personală sau socială, vine în această viață, nu în alta.!? 

În budism, cuvîntul dharma este adesea folosit cu sensul de doctrină sau 
cale a lui Buddha — norma universală pentru omenire. În această privință, se 


obiceiul poporului, al clasei sau al celor de aceeaşi credință.“ J. S. Mill, On Liberyy, p. 24. 
Versiunea românească, ed. cit., p. 56. 

? Mahaparinibbăna-suttanta, VI, |. Digha-Nikăya, vol. IL, p. 154. 

8 Jbid., V, 27. Digha-Nikăya, IL, p. 151. 

9 Luca, 21:33. 

10 Heraclit, fragmenul 50. Versiunea românească, Filosofia greacă pină la Platon, ed. 
cit. |, 2, p. 357. 

1! Dao De Jing, 25. (Versiunea românească, Cartea despre Dao și Putere, ed cit., 
p. 126.) Cf. T'ang Chiin-i, Four Levels of „Imitation of the Tao" in Laotze's Sayings in 
Journal of the Institute of Chinese Studies of the Chinese University of Hong Kong, vol. |, 
1968, pp. 206-207. 

12 De Bary, Buddhism and the Chinese Traditioni. 

13 T'ang Chiin-i, op. cit. 

remarcă o similitudine maximă între afirmaţiile lui Confucius și cele ale lui 
Mencius: „Forţa Virtuţii o am primită-n dar din partea Cerului. Atunci de ce 
m-aș teme oare de Huan Tui?'14 Mencius a reluat principiul maestrului său, 
spunînd: „Caută mereu să fii în armonie cu [divinul] și astfel ai să dobîndeşti 
multă fericire.“15 Buddha a stăruit că dharma sau dreptatea este singura cale 
care duce la binele omului, și pe pămînt și în cer. Și aici observăm o mare 
apropiere față de ideile gînditorilor chinezi: Confucius a spus că voința Cerului 
va precumpăni, iar Lao zi a susținut că nu există nimic dincolo de Dao. Aceas- 
ta înseamnă că de stinca legii morale se izbesc toți cei care îi asupresc pe alţii 
în această lume, ajungînd astfel în cele din urmă la propria lor distrugere. 

Echivalentul occidental al dharmei poate fi socotit logos-ul (deși, cu sen- 
sul de „cuvînt“, el corespunde uneori termenilor indieni sadba sau văc). Rit- 
mul evenimentelor din univers, uniformitatea naturii supuse Legii — Lege 
care singură dintre toate dăinuie — au fost numite de Heraclit „destin“, ordi- 
nc (dike) şi rațiune (logos) a lumii.!6 Buddha dorea să le propovăduiască tu- 
turor oamenilor eliberarea pomind de la ideea de Lege universală; la rîndu-i, 
Heraclit considera că logos-ul este universal. „De aceea, datoria noastră este 
să ne orientăm după ceea ce este comun (Legea universală). Cu toate acestea, 
deși logos-ul este universal, cei mulți trăiesc ca și cînd ar avea doar gîndirea 
lor proprie. “17 

Oricum, universalitatea nu contrazice nevoia de supunere față de o per- 
soană care reprezintă autoritatea. Acest lucru era evident în practica primilor 
budiști. Heraclit spunea și el: „Legea (legea politică, nomos) înseamnă și 
atunci cînd dai ascultare unui singur om.“18 Autoritatea omului se bazează pe 
Legea universală și nu viceversa. Budiştii au spus încă de la început că „fie 
că apare în această lume un Buddha, fie că nu, Legea este veșnic adevărată.” 
Exprimat în termenii metafizicii lui Heraclit, echivalentul grec este: „Această 
lume (cosmos), aceeaşi pentru toți, n-a făurit-o nici vreunul din zei, nici vre- 
unul din oameni. Ea a fost întotdeauna, este și va fi un foc veșnic viu, care 
după măsură se aprinde și după măsură se stinge.“19 

Legea ca bază a existenței umane a fost explicată de budiști ca fiind 
„adîncă, profundă“ (gambhira) şi „greu de înţeles“ (duranobodha). Putem 
face o comparaţie cu afirmaţia lui Heraclit: „Oamenii se arată neputincioși să 
pătrundă sensul acestui logos care există dintotdeauna, fie înainte, fie de în- 
dată ce au auzit despre el; deși toate se petrec pe potriva acestui /ogos, oamenii 


14 Analecte, 1:22. (Versiunea românească, ed. cit., p. 147:) Huan Tui era ministru de 
război în statul Song, 

15 Mencius, IL, |, 4; |, 2, 5, 6etc. 

16 W. Windelband, History, p. 36. 

17 Heraclit, fragmentul 2. Versiunea românească, Filosofia greacă pînd la Platon, 
ed. cit., |, 2, p. 350. Aici, ca și mai jos, explicaţiile din paranteze îi aparţin lui H. Naka- 
mura. 

18 [bid., frapn. 33. Versiunea românească, ibid., p. 355. 

19 [bid., fragmn. 30. Versiunea românească, ibid., p. 354. 

seamănă cu niște nepricepuți...“20 Heraclit a mai avertizat și că: „Nu trebuie 
să ne purtăm și să vorbim ca cei ce dorm.'21 Aceasta ne amintește de metafo- 
ra similară pe care o constituie chiar numele lui Buddha — „Cel Trezit“. 

În filozofia lui Platon, ideea Binelui, care este sursa tuturor celorlalte, este 
ideea supremă. Ceea ce este cu adevărat real și ceea ce este cu adevărat bun 
sînt socotite identice: ideea de Bine este chiar logos-ul, scopul cosmic. Uni- 
versul este conceput de Platon ca un sistem logic de idei, o unitate organică, 
guvernată de un scop universal, Jogos-ul: funcţia filozofiei este de a-l face pe 
om ca, prin exercițiul rațiunii, să înțeleagă ordinea lăuntrică a universului și 
conexiunile din el și să conceapă esenţa acestuia prin gîndire logică.22 

Dintre filozofii occidentali mai tirzii, cei care au recunoscut existența unei 
norme universale au fost stoicii, care credeau că Legea cîrmuiește totul. Marc 
Aureliu, spre exemplu, spunea că: „Ce e bun este viața în armonie cu univer- 
sul, iar armonia cu universul este același lucru cu supunerea în faţa voinţei 
Zeului.““23 Buddha accepta aproape aceeași idee de armonie, dar considera că 
ea poate fi realizată prin „potrivirea cu dharma“. 

Doctrina despre logos a lui Heraclit a devenit un punct central al meta- 
fizicii stoicilor. Ei socoteau că viața și mişcarea își au izvorul în Jogos: aces- 
ta este bun, conține germenii sau seminţele (spermata) vieții, în el se află în- 
tregul cosmos, potențial, precum planta în sămînță. Universul alcătuiește un 
tot unic, unitar, viu și pe de-a-ntregul interconectat, iar lucrurile individuale 
sînt formele determinate pe care le ia puterea divină supremă, care se află 
într-o stare de eternă activitate. Putere productivă și formativă, zeitatea este 
logos spenmnatikos, principiul vital sau raţiunea creativă, care se manifestă în 
multitudinea de fenomene sub forma unor logoi spermatikăi, forțele formati- 
ve specifice și particulare ale acestora.24 

Philon avea să interpreteze logos-ul stoicilor ca sumă totâlă a activității 
divine din lume. Logos-ul este pe de o parte înțelepciunea divină, care stă cu- 
prinsă în sine, puterea rațională de a crea proprie Fiinţei Supreme. Pe de altă 
parte, logos-ul este rațiunea care se ivește din imaginea care există prin sine a 
zeității, nu încă născutul prim-născut (care nu este neoriginat, așa cum este 
Dumnezeu), cel de-a! doilea Dumnezeu care urmează să vină.25 


20 Jbid., frazm. |. Versiunea românească, ibid. p. 350. 

2 [bid., fragm. 73. Versiunea românească, ibid, p. 360. 

2 Frank Thilly, A History of Philosophy, text revizuit de Ledger Wood, New York, 
Henry Holt and Company, 1952, p. 81. 

23 B. Russell, A History of Western Philosophy, p. 265. 

24 W. Windelband, History, pp. 180-181, 186. 

25 Ibid,, p. 223. 


IV 
Existenţa umană 


A. Analiza 


|. SUFERINŢA 


Prima trăsătură a existenţei pe care, conform tradiției, a cvidențiat-o Buddha 
este că anumite aspecte ale vieții omului sînt caracterizate prin durere, dis- 
confort sau suferință (duk/ha). Iluminarea lu Buddha se spune că i-ar fi re- 
velat acestuia, dincolo de orice îndoială, eficacitatea celor Patru Nobile Ade- 
văruri. Primul dintre Adevăruri, aşa cum este prezentat în mod tradițional, 
arată limpede că în lume există suferință. În prima sa predică, se crede că 
Buddha ar fi făcut următoarea analiză a aspectelor triste ale vieţii: „Nașterea 
este suferință; slăbirea trupului este suferință; întristarea, tinguirea, mîhnirea 
și deznădejdea sînt suferință, să nu dobîndești ceea ce dorești este suferință; 
pe scurt, cele cinci îmbinări ale existenței [formele, senzațiile, percepțiile, 
dispoziția psihică și conștiința] sînt suferință.“! 

Buddha a adus în discuţie ideea că omul nu-și va găsi niciodată liniștea 
pînă cînd nu va scăpa de anxietatea sa fundamentală? și a căutat să arate o 
cale de a pune capăt suferinței la care duce această anxietate. Oamenii — 
care sînt ocupați tot timpul, carc trebuie întotdeauna să se gîndească la ceva, 
care trebuie întotdeauna să facă ceva — fig neîncetat de trăirea acestei expe- 
riențe a anxietății fundamentale sau originare. Privind însă înlăuntrul lor, ei 
nu pot nega că rămîn multe lucruri care pot fi numite suferință. De cum apare 
trupul, susținea Buddha, boala și slăbiciunile de tot felul încep să acționeze 
asupra lui. Individualitatea implică limitarea, iar limitarea sfirșește în suferin- 
ță. Toate felurile de suferință sînt, fiecare, doar un rezultat al individualității. 

Budiştii au accentuat în mod deosebit teama de moarte, care îi cuprinde 
pe toți oamenii. În fiecare clipă omul este amenințat de abisul morţii, deși nu 
este în general conștient de acest lucru. „Nici în înaltul cerului, nici în adîn- 
cul oceanului, nici în peșterile din munte, pe lume nu se află, nu, nu se află 
vreun loc în care omul să sălășluiască fără să fie biruit de moarte.“2 Nimic nu 
poate rezista supremației universale a morții. Moartea, așa cum subliniază 
mereu budiști, este legea vieţii, deși oainenii încearcă de obicei să-și abată 
gîndurile de la ea. „Cum de mai rîdeți, cum de vă mai bucuraţi, cînd lumea 
arde întruna? De ce nu căutați o lumină, voi cei înconjurați de întuneric?"4 


1 Samyulia-Nikăya, V, 421 sa. 

2 Conze spune că asemănarea dintre budism, pe de-o parte, și Bergson şi existențialiș- 
tii occidentali, pe de alta, nu îndreptățește un demers comparativ. (Philosophy East and 
West, vol. XIII, nr. 2, iunie 1963, pp. 109-113) 

3 Dhaminapada, 128. 

4 Dhammapada, 146. 

„Acest trup este ofilit, e măcinat de boală și slăbiciune, această grămadă de 
putregai se preface-n bucăți. Viața cu-adevărat sfirșeşte în moarte.''5 

Mistica lui Zhuang zi pare a fi mai apropiată decît orice altă filozofie din 
China de concepţia budistă despre întristare, dar experiența trăită de el este 
una a absurdității vieţii, nu a suferinței sau a chinului. Dintre confucianiști, 
Xun zi a fost cel care a dedus natura rea a omului pornind de la starea haotică 
a dorințelor acestuia. El a rămas totuși optimist, crezînd că dorințele umane 
pot fi modelate, rafinate și armonizate fără a fi nevoie să fie reprimate.S Sub 
acest ultim aspect, poziția budistă este similară. 

Practicanţii diverselor forme de asceză (despre care am vorbit în Capito- 
lul I[) socotesc, la fel ca şi budiști, că toate caracteristicile umane (care țin 
de starea obișnuită a omului, aceea de a fi înzestrat cu un trup) nu pot condu- 
ce la o spiritualitate mai înaltă. Spre deosebire de mulți asceți însă, Buddha 
susținea că experienţa lui arată că nu există nici un sine care dăinuie în mate- 
rie. În această privință, budismul diferă considerabil de concepția dualistă a 
sufletului perfectibil, „căzut“ în trup, dar capabil să se despartă de acesta 
(precum în doctrinele pitagoreice, platoniciene și neoplatoniciene). Concep- 
ţia dualistă se apropie de cea creștină, potrivit căreia toate felurile de suferin- 
ță trebuie să fie îndurate dacă sînt necesare pentru înălțarea sufletului. Aceas- 
tă teză a creştinismului, conform căreia omul a „căzut“ din înalt, unde îl 
poate ridica din nou doar o întoarcere la adevărata religie, ne reamintește de 
caracterizarea generală pe care religia i-o aplică omului. Budismul face o 
analiză similară, dar spune povestea ușor diferit: omul este într-o stare de su- 
ferință sau disconfort din pricina propriei sale ignoranțe. 

Printre gînditorii occidentali care au ajuns la o înțelegere a condiţiei vieții 
printr-o metodă asemănătoare (cel puţin în aparență) cu cea a lui Buddha se 
numără și Kant. Acesta, respingînd optimismul lui Leibniz, întreabă: „Ar 
vrea oare vreun om sănătos la minte, care a trăit suficient de mult și a meditat 
la valoarea existenței umane, să trăiască încă o dată proasta piesă a vieţii? Nu 
spun că în aceleași condiții, dar în orice fel de condiții?" 

Cu toate că Buddha a scos în evidenţă predominanța suferinţei și a anxie- 
tății în existența psiho-fizică a omului, este greu să îl considerăm un pesi- 
mist, dacă luăm în considerare încrederea sa în puterea eliberatoare a disci- 
plinei religioase și în perfectibilitatea naturii umane. Doctrina lui Buddha nu 
este una a disperării; spre exemplu, conceptul de damnare eternă nu se regă- 
seşte în gîndirea lui (și în nici una dintre religiile din vechea Indie). Fiecare, 
credea el, poate fi în cele din urmă salvată 


5 Dhammapada, 148. 

5 De Bary, Buddhism and the Chinese Tradition, lucrare citită la Conferinţa din Me- 
xic, 1963, p. 4. 

? Kant, Uber das Misslingen aller philosophischen Versuche in der Theodicee, 1791, 
citat după Radhakrishnan, /ndian Philosophy, |, p. 364. 

3 Singurele excepţii apar în teologia lui Madhava, care admitea că cei răi nu sînt eligi- 
bili pentru salvare, şi în școala Hosso din China și Japonia. care practic admitea noneligi- 
bilitatea unor persoane. 


RELIGIILE UNIVERSALE TIMPURII 233 


2. IGNORANȚA — CAUZĂ A SUFERINŢEI 


Dată fiind impermanența fenomenelor (vezi secțiunea următoare), cauza 
dorinței și în final a suferinței trebuie să fie ignoranţa. Ignoranța este cauza 
principală a falselor dorințe (sau pofte). Ignoranţa și falsele dorințe sînt par- 
tea teoretică și respectiv cea practică a unui singur fapt. Din punct de vedere 
pur teoretic, falsele dorințe sînt considerate a fi ignoranță, pe de altă parte, 
Buddha înțelegea ignoranţa, concret, în sensul de dorinţe false. Potrivit bu- 
dismului, în viața de zi cu zi cele două sînt una. 

În Noul Testament creştinii dau glas unei idei similare — ignoranța con- 
tribuie la îndepărtarea de Dumnezeu: „Întunecaţi fiind la cuget, înstrăinați 
fiind de viața lui Dumnezeu, din pricina necunoșştinţei care este în ei, din pri- 
cina împietririi inimii lor; aceștia petrec în nesimţire și s-au dat pe sine des- 
frînării, săvîrşind cu nesaț toate faptele necurăției.“! 

Pentru budist, ca pentru majoritatea gînditorilor indieni, cunoașterea și 
voința sînt atît de strîns legate încît rareori se face o distincție între ele. Ace- 
lași cuvînt, cerană, este adesea utilizat pentru a desemna și gîndirea și voința. 
Astfel, cînd se dobîndește cunoașterea, voința ajunge să fie controlată-şi sufe- 
rinţa încetează. Numele „Buddha“, „Cel Iluminat', se referă la cel care a rezol- 
vat enigma existenței și a descoperit mijloacele de a curma suferința. Virtutea 
lui Buddha (kusala) se bizuie pe cunoaștere (jăâna, vidyă). 

O strînsă legătură între virtute și cunoaștere este de asemenea caracteris- 
tică gîndirii lui Socrate şi celei a lui Platon. În dialogurile platoniciene se 
poate vedea că adevărata cunoaștere este cunoașterea formei Binelui. Vechii 
greci credeau în general că virtutea este cunoaștere, iar cunoașterea este poar- 
ta către o meserie, un meșteșug, o știință sau către excelență morală.2 

În etica creștină, pe de altă parte, curăţenia sufletească este lucrul esenţial, 
neştiutorul și învățatul putînd să o aibă în egală măsură. Dar chiar și în crești- 
nism se întîlnesc explicații cvasiepistemologice ale eticii. Ca echivalent al 
spunerii budiste: „Cînd brahmanul a ajuns pe malul celălalt, pentru el, știuto- 
rul, toate legăturile dispar“, să luăm în considerare această afirmaţie a lui 
Isus: „Și veţi cunoaște adevărul, iar adevărul vă va face liberi.“+ Afirmația 
este întrucîtva singulară, și creștinii s-au bizuit mai mult pe har decît pe pro- 
priile puteri pentru a dobîndi „adevărul“. Prin contrast, Buddha era cunoscut 
drept Vidyăcaranasampanna, unul care stăpînește și întelepciunea și practica. 
Pentru Buddha, înțelepciunea însemna în parte cunoașterea lanțului ocurențe- 
lor (Originarea Dependentă sau lanţul cauzalității)5 din care rezultă ignoranța 


1 Efeseni, 4:18-19. 
2 Lysis, 210; Lahes. Cf. discuţia despre sophrosyne („cumpătare“) în Charmi des. 
3 Dhammapada, 384. 
4 loan, 8:32. 
5 Cea mai completă formulă a Originării Dependente este următoarea: 
1. Datorită ignoranței, voinţa de a acţiona (sarikhâras). 
2. Datorită voinţei de a acționa, conștiința. 

noastră. Privind acest lanţ în mod secvențial, de la început la sfirșit și înapoi, 
Buddha și-a dat seama (în momentul eliberării) că: (1) din cauza ignoranței 
(lipsei de cunoaștere) suferim și (2) datorită cunoașterii (lipsei ignoranței) nu 
suferim. 

Între cele două extreme ale ignoranței şi suferinței, gînditorii budiști au 
identificat și stabilit cîteva cauze în acest „lanţ“. Dar teoria fundamentală 
care se aplică tuturor fornulelor este: „Cînd există aceasta, există și aceea. 
Cînd apare aceasta, apare și aceea. Cind nu există aceasta, nu există nici 
aceea. Cînd dispare aceasta, dispare și aceea.“6 Teoria corespunde definiției 
date bolii de Hippocrates (460-377 a. Chr.), care afirmă: „Aceia în existența 
cărora trebuie să apară o boală trebuie priviți drept cauză (aizia) a bolii.“? 
Conceptul budist de originare interrelațională (lanțul Originării Dependente) 
este denumit nidâna, care poate avea sensul de „patologie“ în știința medica- 
lă din India. Cele Patru Nobile Adevăruri expuse de budism corespund dia- 
gnozei, etiologiei, prognozei şi respectiv terapiei. - 

Această formulă a „Originării Dependente“ sau a „Originării prin Depen- 
dență“ (în pali: paticcasamuppâda, în sanscrită: pratityasamurpăda, vezi 
nota 5) este repetată în. multe pasaje din scripturi; de altminteri, ni se dau 
explicații amănunțite pentru termenii utilizați, atît în scripturi cît și în comen- 
tarii. Potrivit siizrelor, Buddha a aflat că naşterea este cauza unor suferințe 


3. Datorită conștiinței, existența psiho-fizică. ; 
4. Datorită existenţei psiho-fizice, cele șase organe de simț (ochi, urechi, nas, limbă, 
trup [pipăit] și minte). 
. Datorită celor șase organe de simţ, contactul. 
. Datorită contactului, senzaţia (sau simțirea). 
. Datorită senzației, pofta. 
„ Datorită poftei, ataşamentul (sau prinderea). 
. Datorită atașamentului, devenirea (sau existenţa în lume). 
. Datorită devenirii, nașterea. 
11. Datorită nașterii, îmbătrînirea trupului și moartea, întristarea, tînguirea, suferința 
(fizică), amărăciunea şi deznădejdea (Toate constituind suferința în general). 

În Upanișade se sublinia mai ales eliberarea din ignoranța naturală (avidyâ) prin cu- 
noaşterea â/man-ului (de exemplu, Brhad.-Up., UI, 4, 2; UI, S, 1; UI, 7, 23; Chând.-Up,, 
VII, 1, 3). 

Este demn de remarcat faptul că legea Originării Dependente era propovăduită fără a 
fi pusă în legătură cu autoritatea vreunui Buddha: exprimînd un adevăr universal, ea era 
considerată valabilă veșnic și de-o veșnicie, fiind independentă de apariţia unui Buddha și 
cu atît mai mult de acţiunea vreunei zeități. „Fie că Cei Desăvârșiţi (Buddha Tarhăgara) se 
ivesc sau nu, această noțiune fundamentală este cea care întemeiază lucrurile ca efecte, 
fiind cauza pentru unul sau altul. În ce o priveşte, iată: unul din Cei Desăvârșiți (Tarhăa- 
gata) devine iluminat şi o pricepe și o înfăţişează, o face evidentă“ (Samyutta-Nikăya, IL, 
25, 3) 

6 Th. Steherbatsky, The Conception of Buddhist Nirvâna, Leningrad, Academia de 
Științe a URSS, 1927, p. 39, n. 2. H. Uli, /ndo Tetsugaku Kenkyă, Tokyo, Kâshisha, 1926, 
vol. II, p. 318. 

? Peri arkhaies ietrikes, XIX. Citat după Walter Ruben, /ndische und griechische Me- 
taphysik in Zeitschrift fir Indologie und Iranistik, Leipzig, 1931, p. 17, fn. 1. 


_ 

precum îmbătrînirea și moartea, descoperind apoi în ignoranță începutul 
lanțului. După aceea el a contemplat felul în care ignoranţa dă naștere voinței 
de a acţiona (formațiilor karmice), care la rîndul ti produce conștiință şi așa 
mai departe în lanţul cauzalității, Buddha descoperind în final nașterea drept 
cauză a îmbătrinirii și a morții. Mergînd în sens invers, el a văzut că a face să 
înceteze nașterea înseamnă a face să înceteze suferința și, în cele din urmă, a 
descoperit că încetarea ignoranței înseamnă ruperea „lanțului“. 

Extincţia ignoranței, acel ceva care produce desăvîrşirea propriei noastre 
existențe, se cheamă înţelepciune (sau cunoaștere, în pali: paâiă, în sanscri- 
tă: prajiia). Un asemenea ideal suprem de înțelepciune a fost mult apreciat și 
de Platon şi de Socrate. Pentru Platon, Binele se află în „a deveni, după pu- 
tință, cît mai asemănător divinității, după cum asemănare înseamnă a deveni 
drept și sfint cu înțelepciune.“€ 

Atunci, ce este de fapt ignoranța? Este o lipsă a intuiției corecte. O intui- 
ție a cărui lucru? Tehnic vorbind, scripturile sînt mute în această privință, iar 
aceasta a dus la dezvoltarea conceptului de Originare Dependentă în perioa- 
dele mai tîrzii. La început însă, este cel mai probabil că legea impermanenței 
şi legea Non-Sinelui erau socotite obiectele ignoranței și ale cunoașterii. 


3. IMPERMANENȚA FENOMENELOR 


De ce trebuie să trăim atîtea feluri de suferință? De ce nu avem, în apa- 
rență, nici o scăpare? Pentru că, învăța Buddha, ignorăm caracterul tranzito- 
riu a! existenței noastre omenești și impermanenţa ei. Suferința decurge din 
caracterul tranzitoriu, de vreme ce lucrurile pe care le dorim sînt imperma- 
nente, schimbătoare și pieritoare. Buddha i-a întrebat pe discipoli: „Cele ce 
sînt trecătoare, o, călugărilor, sînt dureroase sau plăcute?“ „Dureroase, o, 
Maestre...“! Visele, speranţele, năzuințele, dorințele noastre, toate vor fi ui- 
tate ca şi cum n-ar fi existat niciodată. Budismul susține că acesta este un 
principiu universal comun tuturor lucrurilor. „Tot ce se naşte cunoaște și dis- 
trugerea.“2 Necesară și inexorabilă este pieirea tuturor celor născute, stăruia 
Buddha: diferența dintre cele vii constă numai în durata vieții lor. Unele dăi- 
nuie ani de zile, altele numai puțină vreme, însă toate trebuie să moară. Bud- 
dha se aștepta ca ornul, pe măsură ce devine conștient de impermanenţă și de 
implicațiile ei, să dorească în mod firesc să înlocuiască pofta lipsită de 
nobleţe pentru lucrurile pămîntești cu nobila aspirație către „„neasemuita sigu- 
ranță a nirvănei, neatinsă de stricăciune“. i 


O, trecătoare sînt experiențele vieții noastre! 
Natura lor este de a veni și de a pieri. 


Ss Theaitetos, 176b 1-3. Versiunea românească, Platon, Opere VI, ed. cit., p. 226. 
1 Majjhima-Nikăya, III, 19. 
? Vinaya, Mahăvagga, |, 23. 

Ele se petrec în orizontul nostru, apoi încetează să fie. 
O, bine ne este cînd oprite-s cu totul!s 


În metafizica budistă, 4 există substanță care dăinuieşte pe vecie.+ Nu 
există decît devenire: individul este nestabil, temporar și știe că are să moară. 
Chiar și forma, precum și alte calități materiale ale lucrurilor sînt impeima- 
nente. (În per ioadele mai tîrzii, acest sentiment al impermanenței a devenit tipic 
indian, mai degrabă decit tipic budist.) În Grecia, Heraclit împărtășea aceeași 
opinie, spunînd: „Toate se preschimbă“ şi „... transformîndu-se, își află odih- 
na.“3 El reprezenta viața din lumea noastră, a spațiului și timpului, ca pe o sta- 
re a schimbării fără sfîrșit. Platon întreabă: „Dar cum ar putea să fie ceva, care 
să nu aibă defel o aceeași stare?*6 Oricum, Platon a afirmat existența unei lumi 
reale de forme cuprinse în schimbare, lucru pe care Buddha nu l-a făcut niciodată. 

În Vechiul Testament putem vedea începuturile concepției creştine despre 
condiția impermanentă: „Apoi m-am uitat cu luare-aminte la toate lucrurile 
pe care le-au făcut mîinile mele şi la truda cu care m-am trudit ca să le săvir- 
şesc şi iată, totul este deșertăciune și vînare de vînt și fără nici un folos sub 
soare.“*7 În Noul Testament, creştinii au continuat să insiste asupra fenomena- 
lității lumii: „Cele ce se văd sînt trecătoare, iar cele ce nu se văd sînt veșni- 
ce.“€ Este probabil totuși că ideea budistă şi ideea creştină de impermanență 
au origini diferite. Ideea creştină se revendică probabil dintr-o concepţie iu- 
daică timpurie legată de măreţia lui Dumnezeu, ulterior ajungîndu-se la ac- 
centuarea rolului pe care îl joacă neînsemnatele ființe omenești despărțite de 
Dumnezeu, în budism, a fost subliniată mai întîi fragila existenţă a ființelor 
omenești, căutîndu-se apoi ceva de dincolo. Fragilitatea vieţii omului a deter- 
minat convertirea păgînilor la creștinism” și a fost condamnată în literatura 
romantică de intelectualii moderni. 10 


3 Theragatha, traducere de dna Rhys Davids, Psalms of Early Buddhists: Psalms of 
the.Brethren, Londra, The Pali Text Society, 1900--1913, p. 385. 

4 Făcînd critica teoriei lui Aristotel, Bertrand Russell scrie: „«Substanţa», cînd o 
luăm în serios, este un concept plin de dificultăți. Se crede că o substanţă e caracterizată 
prin nişte proprietăţi şi că este ceva distinct de toate proprietăţile ei. Dar cînd dăm deo- 
parte proprietăţile şi încercăm să ne imaginăm substanța în sine, descoperim că n-a mai 
rămas nimic din ea.“ (A History of Western Philosophy, p. 201). 

$ Heraclit, fragmentele 90 şi 84a. Versiunea românească, Filosofia greacă pînă la 
Platon, ed. cit., |, 2, pp. 362, 361. 

6 Cratylos, 439e, traducerea Jowett. Versiunea românească, Platon, Opere III, Editura 
Științifică și Enciclopedică, București, 1978, p. 330, traducere de Simina Noica. 

1 Ecclesiastul, 2:11. 

& [[ Corinteni, 4:18. Cf. conceptele indiene de sa! şi măyă. 

9 „Cînd un rege păgîn din Anglia şi-a întrebat sfetnicii ce părere au despre credința 
creştină, unul i-a răspuns: «O, rege, viața omului este ca zborul unei rîndunele prin sala 
noash'ă de ospeţe: ea vine din întuneric şi din frig, o singură clipită trece prin căldură şi 
hunină şi iar se-ntoarce la frig și întuneric. O religie care ne poate spune mai multe despre 
întunericul de dincolo hotărît că trebuie urmată». Roland Herbert Baintou, 7he Church o/ 
Our Fathers, New York, Charles Scribner's Sons, 1950, p. 78. 

10 „În această grabă nebună, de-abia sîntem băiețandri c-auu și ajuns adulţi, de-abia ne în- 
drăgostim că ne-am şi însurat sau am fost înşelați, de-abia înaintăm în vîrstă că am şi deve- 

De îndată ce omul se convinge de eficacitatea diagnosticului pus de Bud- 
dha (că suferinţa este provocată de pofte, iar poftele sînt provocate de igpno- 
ranță), el trebuie — dacă vrea să atingă iluminarea şi să iasă din ignoranță — 
să pășească foaite atent pe calea de mijloc, evitînd dorințele; „Știind că acest 
trup este (fragil) ca un vas, întărindu-și gîndul ca pe-o fortăreață, să-l atace 
pe Măra (ispititorul) cu armele înțelepciunii, să apere ce-a cucerit și să păs- 
treze ce-a cucerit.“!! Pavel dă glas unei poveţe asemănătoare: „Cel căruia i se 
pare că stă neclintit să ia seama să nu cadă. “12 

Este demn de remarcat că această înțelegere a caracterului trecător sau 
schimbător a dus, la stoici, la afirmarea puternică a voinţei. Epictet spunea: 
„Aminteşte-ţi că în viață trebuie să te comporți întocmai ca la un banchet. 
Dacă un platou cu bucate care face înconjurul mesei este adus pînă la tine, 
întinzi mîna și te serveşti cu modestie şi cumpătare. Se îndepărtează de lîngă 
tine, nu-l reţii. Nu vine încă? Nu-ţi trîmbiţezi dinainte dorinţa, ci rabzi pînă 
este adus lîngă tine. Fii la fel față de soţie, de copii, de înaltele dregătorii, la 
fel față de bogății, și cîndva vei deveni vrednic să fii tovarăș de ospăț al zei- 
lor. lar dacă, deşi aceste bunuri ţi-au fost oferite, tu nu le iei, ci dimpotrivă le 
disprețuiești, atunci vei fi nu numai tovarăș de ospăț cu zeii, ci vei împărți cu 
ei chiar puterea lor cîrmuitoare. Căci astfel au făcut Diogene și Heraclit și cei 
asemenea lor, pe drept numiţi oameni divini, după cum şi erau.“1? 

Canoanele budiste conţin următoarea poveste, foarte apropiată de spiritul 
grec moștenit de Epictet. Cînd Buddha era în pragul morţii, Ananda s-a dus 
la o mînăstire (vihăra) şi s-a sprijinit de partea de sus a ușii, plingînd la gîn- 
dul morţii lui Buddha: „Vai! Eu nu sînt decît un învățăcel, unul care încă tre- 
buie să-și împlinească propria desăvirşire. lar Maestrul stă să se îndepărteze 
acuma de mine, el care este atît de bun!“ Buddha l-a chemat pe Ananda și i-a 
spus: „Ajunge, Ananda! Nu te lăsa tulburat, nu plînge! Nu ţi-am spus eu 
oare, cu alte prilejuri, că este în chiar firea lucrurilor celor mai apropiate și 
dragi novă că trebuie să ne despărţim de cle, să Ic lăsăm, să ne rupem de ele? 
Cum este oare cu putință, Ananda — dat fiind că orice se naște, e adus în 
ființă şi rînduit se cade să aibă în sine necesitatea inerentă a dispariției —, 


nit alţii, de-abia ne-aflăm în deplinătatea bărbăţiei că şi începein să ne-ndreptăm spre mor- 

mâînt. Degeaba căutăm statornicie sau ne-aşteptăm la vederi clare şi neschunbătoare într-un 

mediu atît de tulburat şi de trecător.'* (Robert Louis Stevenson, Virginibus Puerisque ). 
Shelley a exprimat aceeaşi idee în poezie: 


Lumi şi huni întruna aleargă 
Dinspre naștere spre moarte 

Ca de spumă albe valuri 
Clocotind, ţişnind departe. (/el//as) 


!! Dhammapada, 40. 

2 / Corinteni, 10:12. | 

13 Epictet, Encheiridion, 22. Walter Arnold Kaufimann (ed.), Philosophic Classics, 
vol. |, Englewood Cliffs, N. J., Prentice Hall Iuc., 1963, p. 558. Versitmea românească, 
ed. cit., p. 13. 

cum este deci oare cu putință să nu dispară? O asemenea stare nu se află. 
Multă vreme tu ai fost foarte aproape de mine, Ananda, prin fapte de iubire 
blîndă și bună, care n-a fost niciodată nestatornică și a fost dincolo de orice 
măsură: ai făcut foarte bine, Ananda! Fii stăruitor în străduințele tale şi-ai să 
te eliberezi în curînd tu însuţi de Cele Ameţitoare [de senzualitate, individua- 
litate, amăgire şi ignoranță].“!4 

Se poate vedea cu ușurință că metafora banchetului propusă de Epictet 
indică o evaluare a naturii umane apropiată de cea pe care o face Buddha. Şi 
tot Epictet, într-un alt pasaj, oferea sfaturi asemănătoare celor pe care i le-a 
dat Buddha lui Ananda: „Ori de cîte ori vezi un om tînguindu-se, fiind îndu- 
rerat, fie din cauză că este departe de fiul său, fie pentru că și-a pierdut bunu- 
rile sale, fii atent să nu te înșele închipuirea și să atribui nenorocirea unor 
motive exterioare. Dimpotrivă să ai la îndemînă replica promptă: Acesta nu 
este strîmtorat de eveniment în sine, căci pe un altul nu l-ar împiedica eveni- 
mentul, ci de părerea asupra evenimentului. Pînă să-i vorbești însă, nu prege- 
ta să te adaptezi acestuia... fii atent totuşi să nu te vaiţi și în interiorul sufle- 
tului. “5 

Această învățătură este identică la budiști și la stoici, dar pe cîtă vreme 
atitudinea budistă era întotdeauna bazată pe compasiune neegoistă, compă- 
timirea, la stoici, perpetua conștiința distincției dintre indivizi. Buddha nu a 
dat sfaturi individuale, ci a exprimat o compasiune universală atunci cînd, în 
momentul morţii, și-a îndemnat călugării cu ultimele cuvinte: „Toate corpu- 
rile compuse vor decădea, așa că lucraţi cu hărnicie să atingeți salvarea“ 
(Vayadhammă sankhără appamădena sampădetha).16 


4. TEORIA NON-EULUI 


Primii budiști au expus teoria conform căreia, de vreme ce totul e trecător, 
noi nu trebuie să ne legăm de nimic din lumea obiectivă: nimic nu trebuie 
privit drept „al meu“ (mama) sau „aparținîndu-mi mie“. Această învățătură a 
apărut în cele mai vechi poeme din scripturile! lipsite de suport teoretic şi a 
fost împărtășită și de primii jainiști.2 Pe măsură ce scripturilor li s-au adăugat 
părți în proză, amplificîndu-se părţile poetice deja existente, teoria Non-eului 
a fost treptat sistematizată. Admiţind natura trecătoare a tuturor lucrurilor, 
budiștii nu acceptau existenţa unei substanțe metafizice. Ei reduceau substan- 
țele, lucrurile și sufletele la forțe, funcţii, mișcări și procese și au adoptat 
concepții cinetice (vezi secțiunea următoare) cu privire la realitate. Viaţa era 


14 Mahăparinibbâna-suttanta, V, 13-14. Digha-Nikăya, vol. IL, 143-144. 

15 Epictet, Encheiridion, 23. Kaufman, op. cit., p. 558. Versiunea românească, ed ciz., 
pp. 13-14. 

15 Mahăâparinibbăna-sultanta, IN, 51; VI, 7. Digha-Nikăya, vol. Il, p. 120. 

1 Această idee este deosebit de clară în poemele din Su//anipăra. 

2 Mai ales în prima jumătate din Ayăranga. 

considerată a fi doar o serie de manifestări ale devenirilor şi extincţiilor, pe 
scurt, un proces de devenire. 

Buddha a respins concepţia comună despre eul individual. Obiectele cu 
care omul se identifică, gîndea el, nu reprezintă Sinele adevărat. Averea, po- 
ziția socială, familia, trupul, nici chiar mintea nu sînt Sinele adevărat. În 
acest sens, teoria budistă poate fi denumită „teoria Non-Sinelui“: nimic din 
ce este perceput nu este Sinele. Mai mult, toate teoriile curente despre „su- 
flet“* au fost discutate şi respinse în scripturi, iar în acest sens teoria lui Bud- 
dha poate fi de asemenea denumită teoria Non-sufletului sau a Non-eului. 

Ideea de „eu“ sau de „suflet“ este redată în pali prin termenul arzan (în 
sanscrită: ătman). Cuvîntul poate fi tradus literal prin „sine“, însă uneori îl 
echivalăm prin „eu“, pentru a-l diferenția pe arzan de „Sinele adevărat“, care 
este menţionat de multe ori chiar și în textele budismului timpuriu. Nu există 
nimic permanent, și dacă numai acela care este permanent merită să fie numit 
Sine sau arnan, atunci nimic de pe pămînt nu este Sinele. În predica ținută 
lîngă Benares celor cinci asceţi, în frunte cu Kondaiiăa, Buddha le vorbeşte 
despre nonperceptibilitatea sufletului: „Trupul nu este sufletul etern, întrucît 
el merge către distrugere. Nici simțirea, nici percepția, nici înclinațiile, nici 
conștiința nu alcătuiesc laolaltă sufletul etern, căci dacă ar fi astfel, simţirea 
etc. nu ar merge în același fel către distrugere. să Şi din nou: „Așa că trebuie 
spus, despre toate formele fizice, trecute, prezente sau viitoare, subiective sau 
obiective, apropiate sau îndepărtate, înalte sau joase: «Acesta nu este al meu, 
eu nu sînt acesta, acesta nu este sufletul meu etern».“4 

Următoarea schiță arată clar cum existența umană — totalitatea minte- 
trup — era divizată de primii budiști în cinci părți, componente sau „îmbi- 
nări“ (skandha):5 . 


REALITATEA FICȚIUNEA 


Forma fizică (ţine de trup) 1” 

Senzaţia (plăcută, neplăcută, neutră) 

Percepția (vederea) Eu (sine) 
Înclinațiile (latente, formative, fenomene) 

Conștiinţa 


3 7 giuli ic iaapig i 

4 Vinaya, Mahăvagga, |, 21. Cf. Majjhima-Nikăya, |, pp. 135, 300 etc.; Samwutta- 
Nikăya, IL, pp. 94, 124 şi III, p. 66. 

5 Mulţi termeni budiști sînt dificil de tradus, unii dintre termenii tehnici utilizați ne- 
avînd echivalent exact. În limbile europene, aceste echivalente au fost alese pentru a le 
perimite occidentalilor să înțeleagă, în mare, la ce se referă termeni: respectivi. Aşa stau 
lucrurile și cu skandha, tradus prin: „confecționate“ (T. W. Rhys Davids) „predispoziții““ 
(Warren), „elementele constitutive ale caracterului“ (T. W. Rhys Davids). Afinnaţia lui 
Hume că „mintea noastră nu e decît o colecţie, un buchet de percepții diferite, unite laolal- 
tă prin anumite relații“ ne aduce aminte de teoria celor cinci skandâa. Cf. Edward Conze, 
Philosophy East and West, vol. XIII, nr. 2, iunie 1963, pp. 111-113. 

Este exclusă aici concepția tradițională despre o substanță denumită „suflet“ 
sau „eu“, care dominase anterior gîndirea celor superstițioși și, în egală mă- 
sură, pe cea a învățaților. 

Așa cum se poate observa, a presupune că „ceva este al meu“ sau că „eu 
sînt ceva“ sau că „ceva este eu însumi“ este un lucru obisnuit în viaţa de zi cu 
zi. Pentru a face această învățătură mai ușor accesibilă, putem face o compa- 
rație cu o durere de dinți. De obicei se spune doar; „Eu am o durere de dinți.“ 
Dar gînditorilor budiști aceasta li s-ar fi părut o manieră foarte neștiințifică 
de a vorbi. Nici „eu“, nici „am“, nici „durere de dinți“ nu se numără printre 
faptele ultime ale existenţei (dharma). În literatura budistă, expresiile perso- 
nale sînt înlocuite de cele impersonale. În mod impersonal, în termenii eveni- 
mentelor ultime, această experiență ar putea fi împărțită în: 


„Există forma fizică (dintele ca materie). 

„ Există o senzaţie de durere. 

„ Există o percepție a dintelui prin văz, atingere şi durere. 

„Prin acţiuni volifionale există: reacţie la durere, teama de posibilele 
consecinţe pentru starea de bine viitoare, dorința de a avea o stare de 
bine prezentă etc. 

5. Există o conștiință — conștiința celor de mai sus.6 


P ww N — 


„Eu“ din vorbirea obișnuită a dispărut: acest „eu“ nu este realitatea ulti- 
mă. Se poate replica, desigur, că un „eu“ imaginat este o parte a experienței 
propriu-zise. În acest caz, ar fi subsumat categoriei conștiinței. 

Aplicată cum se cuvine, metoda aceasta de reflecţie trebuie să fi avut o 
putere uriașă de a dezintegra orice experiență dăunătoare. A medita la aceste 
elemente componente, ca fapt în sine și de sine stătător, nu poate evident dez- 
rădăcina tot răul din inimile oamenilor. Meditaţia nu este un panaceu, un „„vin- 
decă-tot“, ci numai unul dintre leacurile din cufărul cu medicamente al Mare- 
lui Doctor. Hotărit însă că ea contribuie la dezvoltarea mentală a individului, 
pînă la punctul în care, atunci cînd este repetată îndeajuns de frecvent, duce la 
crearea obiceiului de a vedea toate lucrurile în mod impersonal. (Această ma- 
nieră de gîndire poate fi aplicată în mod eficient și de psihiatrii modem.) 

În cele mai multe sisteme europene și în toate sistemele indiene, în afara 
celui budist, sufletele și zeii sînt socotiți a fi excepții de la Legea Imper- 
manenţei: lor le este atribuită o substanțialitate, o individualitate nesupuse 
schimbării. Dar Buddha nu a dorit să presupună existența tuturor acestor sub- 
stanțe excepționale (cf. Wittgenstein). În budismul timpuriu, concepția tradi- 
țională este ruptă de trunchiul său ancestral și este așezată într-o argumen- 
tație pur rațională. Doctrinele fenomenaliste (precum cea de mai sus cu privire 
la skandha) care amintesc de Hume sînt dezvoltate cu mult talent și multă 
strălucire în primele scripturi budiste. Hume a respins teoria substanței spiri- 
tuale a lui Berkeley (precum și acel „ceva, nu știu ce“ al lui Locke), prin 


1 Aceste ilustrări sînt preluate din Edward Conze, Buddhism: Its Essence and Devel- 
opment, New York. Harper Brothers, 1959. pp. 107-108. Cf. Samyutta-Nikăya, Il, 46. 

aceasta extinzînd interpretarea fenomenalistă a lucrurilor de la corpuri la 
suflete sau minţi. Propunînd un fenomenalism coerent, Hume a analizat toate 
ideile complexe ca impresii, căutînd să trateze substanța spirituală în același 
fel ca pe substanța materială. 

Ideile despre suflet cărora Hume le-a acordat cea mai strictă atenţie critică 
erau concepții, în general teologice sau scolastice, cu privire la substanțele 
extinse și nonextinse. EI a scris: „Întrebarea privitoare la substanța su fletului 
este cu totul de neînțeles [cf. întrebările care nu pot primi răspuns din bu- 
dism]. Toate percepțiile noastre nu sînt susceptibile de a realiza o unire loca- 
lă, fie cu ce este extins, fie cu ce nu este extins; căci ele sînt unele de un fel, 
altele de celălalt fel.*7 Sugestia care transpare de aici este că problema sub- 
stanțialității sufletului ar fi mai bine să nu fie pusă, întrucît nu are sens. 

Cît priveşte identitatea personală, Hume neagă că noi am avea vreo idee 
despre un sine personal distinct de trăirile noastre. Unde duce acest lucru? 
Hume scrie: „Sufletul sau persoana nu este o impresie anume, ci acel ceva la 
care se presupune că se referă impresiile și ideile noastre. Dacă o impresie dă 
naștere 1deni de sine, acea impresie trebuie să rămînă invariabil aceeași, de-a 
lungul întregului curs al vieții noastre, de vreme ce sinele se presupune că 
există în acest fel. Dar nu există nici o impresie constantă și invariabilă... şi 
ca atare nu există nici o asemenea idee.'“E În plus, Hume susține că a încercat 
să facă un demers de introspecție, ca să găsească sinele prin experiență pro- 
prie. Acesta este rezultatul la care a ajuns: „Cînd intru cît se poate de intim în 
ceea ce numesc eu însumi, întotdeauna mă împiedic de o anume percepție 
sau alta... Nu mă descopăr niciodată lipsit cu totul de orice percepție... Sint 
sigur că un asemenea principiu nu există în mine." 

Potrivit lui Hume, spiritului i se atribuie identitate numai pentru că părțile 
alcătuitoare (cf. budism) se schimbă treptat și sînt legate în mod intim una de 
cealaltă. Lanţul acesta are aparenţa unui obiect continuu și care dăinuie, iar 
memoria este ingredientul primar în acest fenomen. 

Unii au sugerat că aspectele comparabile din doctrina asupra Sinelui a lui 
Buddha și din scrierile lui Hume (comparaţiile de acest fel, fiind subiectul 
unor cercetări foarte recente, nu vor fi tratate aici mai în detaliu) sînt mai 
mult decît o simplă coincidenţă.!0 Alții au afirmat că asemenea comparații 
„trebuie tratate în stadiul actual al cunoașterii noastre ca nimic altceva decit 
un mănunchi de coincidențe, simple curiozități în bazarul ideilor ome- 
nești“!]. Toţi sînt însă de acord că există diferenţe serioase între cei doi mari 
gînditori, mai ales în ce privește finalitatea. Conze scoate în evidență scopul 


7 A Treatise of Human Nature. ed. de L. A. Selby-Biggs, Oxford, 1951, 1, 4, 5, p. 234. 

8 [bid.. 1, 4, 6. pp. 251-252. 

9 [bid. 

10 N. P. Jacobson. The Possibility of Oriental Influence in Hume 's Philosophy, in Phi- 
losophy East and West. vol. XIX, nr. 1, pp. 17-37. 

IL L. Stafford Betty. The Buddhist-Humean Parallel: Postmortem, in Philosophy East 
and West. vol. XXI. nr. 3. p. 253. Vezi şi comparația lui K. Inada dintre anăâtman şi „enti- 
tatea efectivă": a lui Whitehead, în acelaşi număr al revistei. 

soteriologic al lui Buddha, prin contrast cu cel „legat de știință“ al lui 
Hume.!2 Jacobson crede că Hume a fost influențat mai ales de ideile confu- 
cianiste aduse de călugării iezuiți în Anglia vremii sale. Ca rezultat, accentul 
pus de Hume cade, conform lui Jacobson, pe „schimbarea socială, în care 
credea că sînt înrădăcinate «propensiunile ultime» ale naturii umane“13. Pe 
de altă parte, „gîndirea lui Buddha“, așa cum o vede Jacobson, „duce la o 
diminuare a implicării individului în societate... în favoarea unui tip de me- 
ditație metalingvistică, meditație care îl eliberează pe acesta de pornirile 
axate pe ego şi de cele sociale... astfel încît contururile unei ordini sociale, în 
mod fundamental mai umane, se pot ivi spontan pe baza activității omului 
eliberat.'14 

În budismul timpuriu, cei care reușeau să se elibereze de ideea de „eu“ erau 
mult lăudați. Acest tip de negare a eului nu înseamnă însă nihilism sau materia- 
lism. Buddha a delimitat cu claritate ce nu este sinele, însă nu a dat nici o ex- 
plicație definitivă despre ce este acesta. E greșit să credem că nu există deloc 
sine în budismi!5: Buddha nu a îmbrățișat materialismul (cf. Aristotel). 

Călugărul rătăcitor Vacchagotta a întrebat odată dacă există sau nu un eu. 
Buddha tăcea, iar călugărul s-a ridicat și a plecat. Apoi Ânanda l-a întrebat 
pe Buddha: „Din ce pricină oare, maestre, nu a dat Cel Slăvit răspuns la în- 
trebările puse de acel călugăr?“ Buddha a replicat: „Dacă aș fi răspuns: «Eul 
există», atunci le-aș fi dat dreptate celor ce cred în permanență. Dacă aș fi 
răspuns: «Eul nu există», atunci le-aș fi dat dreptate celor ce cred în anihi- 
lare.“16 Ca și Hume în unele părți din expunerea sa (citate mai sus), Buddha 
nu a vrut niciodată nici să afirme, nici să nege existența lui ărman. El îşi sfă- 
tuia discipolii să fie îndeajuns de filozofi ca să recunoască limitele filozofiei. 
La fel cum „corp“ este un nume pentru un sistem de funcţii, tot astfel „suflet“ 
este un nume pentru suma de stări dinamice care constituie existența noastră 
mentală. În afara acelor stări nu se poate admite existența unui suflet, căci am 
intra pe tărîmul celor de necuprins prin simțire. 


12 Edward Conze, Buddhism Philosophy and Its European Parallels, in Philosophy 
East and West, vol. XIII, nr. 1, aprilie 1963, pp. l!-14. 

13 N. P. Jacobson, op. cit., p. 25. 

14 Ibid. L. S. Betty (op. cit., p. 251) scoate în evidenţă o altă deosebire între Buddha şi 
Hume, şi anume că primul se arată pe deplin încrezător în doctrină (dhamma), conformin- 
du-i-se, pe cînd Hume îşi „ura“ concluziile privitoare la sine (precum și celelalte doctrine 
sceptice), socotindu-le nişte „vlăstare monstruoase“ sau o „boală“, de care vroia să se vin- 
dece „prin nepăsare şi nebăgînd-o în seamă“. 

15 Nu negăm aici că învățătura cu privire la „Ne-Sine“ (diferit de „„Non-Sine'“) nu este 
o doctrină budistă: dorim doar să spunem că această doctrină a fost susținută de Theravăda 
şi de alte şcoli ale budismului conservator (Hinayâna) în perioade mai tîrzii și că învăţă- 
tura originară din primele scripturi este diferită de cea de mai tirziu. Învățătura despre 
„Ne-Sine“ este socotită adevărată de unii învăţaţi ai budismului sudic şi de unii savanţi 
occidentali care o adoptă (de exemplu, Walpola Rahula, Wa The Buddha Taught, New 
York, Grove Press, 1959. pp. 51-66). 

16 Warren, Buddhism in Translations, p. 134. 

Această teorie a Non-Sinelui a fost modificată în perioadele ulterioare. 
Maeștrii Hinayâna o explicau astfel: lucrurile sînt nume; „car“ este la fel de 
mult un nume ca şi „Nâgasena“ (numele unui important călugăr budist). Nu 
există nimic „mai real“ dincolo de proprietăți sau de evenimente. Datele ime- 
diate ale conștiinței nu confirmă existenţa unei unităţi care să nu poată fi ne- 
gată. Printr-o asemenea argumentaţie, din tăcerea lu: Buddha cu privire la 
problema „sufletului“, Năgasena a tras concluzia sa negativă cum că nu exis- 
tă suflet.17 Această opinie a devenit doctrina ortodoxă a budismului Hina- 
yâna. Învățătura originară a lui Buddha pare să fi fost însă ușor diferită, așa 
cum am arătat mai sus. 

Din investigația făcută pînă acum, este limpede că negarea Eului a apărut 
într-o perioadă mai tîrzie și că Buddha nu a negat sufletul, ci nu s-a pronunțat 
în această privință. În plus, el pare să fi admis Sinele adevărat din existența 
noastră, care trebuie să apară în comportamentul nostru moral ca o confor- 
mare la normele universale. Este probabil că el a acceptat Sinele într-un sens 
mai înalt, deși este foarte greu să diferențiezi mereu „Sinele“ cu majusculă de 
„sinele“ pur și simplu (vezi mai jos secțiunea despre Sinele Adevărat). Bud- 
dha nu a vrut să accepte existența sufletelor ca substanțe metafizice, ci, într-o 
manieră asemănătoare cu cea a lui Hume, a admis funcția sinelui ca subiect 
al acțiunii, într-un sens practic și moral. 


5. INDIVIDUL — EXISTENŢA CINETICĂ 
ȘI TRANSMIGRAŢIA 


În general, religia și filozofiile indiene au susţinut doctrina „transmigra- 
ției“ (samsăra) sau a „renașterii“, potrivit căreia fiecare suflet, subiect sau 
personalitate repetă o serie nesfirșită de existențe pămîntești: la moarte, indi- 
vidul renaște, are o existență vremelnică, apoi moare din nou. Nici budismul 
nu a fost o excepție în ce privește doctrina samsărei, iar mesajul lui Buddha 
privitor la eliberarea prin iluminare a fost legat și de această probemă, la fel 
ca și alte filozofii indiene. 

În ultima călătorie a lui Buddha, discipolul său, Ananda, s-a dus la el şi, 
menționînd numele călugărilor și călugărițelor care muriseră, l-a întrebat pe 
maestru, plin de îngrijorare, despre soarta.de după moarte a acestora, dacă au 
renăscut ca animale sau în iad, ca spirite, sau în alte locuri ale plîngerii. Bud- 
dha a răspuns: „Cei ce au murit după deplina distrugeşe a celor trei legături 
— plăcerea, lăcomia și atașamentul egoist față de existență — nu trebuie să 
se teamă de starea de după moarte. Ei nu vor renaște într-o stare de suferință, 
mințile lor nu vor continua ca o karma a faptelor rele sau a păcatului, ci pot fi 
încredințate de salvarea finală. 


17 Milindapaiha, ed. de V. Trenckner, Londra. Williams and Norgate, 1880, pp. 25-27. 

Cînd mor, nimic nu mai rămîne din ei, doar gîndurile lor bune, actele lor 
juste și fericirea care vine din adevăr și dreptate. Așa cum rîurile trebuie să 
ajungă în cele din urmă la-ndepărtata mare, tot așa și minţile lor vor renaște 
în stările mai înalte ale existenţei și vor continua să meargă înainte către sco- 
pul lor ultim, care este oceanul adevărului, eterna pace a nirvănei. 

Moartea și soarta de după moarte îi frămîntă pe oameni: dar nu e nimic 
ciudat, Ananda, în faptul că o făptură omenească trebuie să moară. Să mai în- 
trebi însă despre aceasta și, după ce-ai auzit adevărul, încă să te mai frămînte 
asemenea gînduri este un lucru obositor pentru Cel Fericit. De aceea am să te 
învăţ despre oglinda adevărului: 

Iadul nu mai există pentru mine, și nici renașterea ca animal, ca spirit sau 
în orice loc al plîngerii. Eu sînt preschimbat, nu mi se mai poate întîmpla să 
mă nasc într-o stare de suferinţă și sînt încredințat de salvarea finală. 

Care e atunci oglinda adevărului? Este conștiința faptului că discipolul 
ales are în el credința în Buddha, în Adevăr și în Comunitate.“! 

Explicaţia citată mai sus poate fi comparată cu spusele lui Pavel din Noul 
Testamenr: „Unde îți este, moarte, biruinţa ta? Unde îţi este, moarte, boldul 
tău? Şi boldul morții este păcatul, iar puterea păcatului este legea. Dar să 
dăm mulțumire lui Dumnezeu, Care ne-a dat biruinţa prin Domnul nostru 
Isus Hristos.'2 Iar definiţia „oglinzii adevărului“ poate fi la rîndu-i apropiată 
ca sens de următoarea afirmaţie din Evanghelia după loan: „Cel ce crede în 
Fiul are viață veșnică, iar cel ce nu ascultă de Fiul nu va vedea viața, ci mînia 
lui Dumnezeu rămîne peste el.“? În spusele lui Pavel, sînt evidente miînia şi 
protestul față de răutatea omului, conceptul budist al fericirii eterne se presu- 
pune însă că transcende asemenea sentimente puternice. Desigur că există o 
mare diferenţă și între transmigrația budistă și doctrina vieții veșnice din cre- 
dința creștină. * 

Conceptul transmigraţiei apăruse totuși înainte, la greci. Este binecunos- 
cut faptul că cei ce urmau învățătura lui Pitagora (c. 572-500 a. Chr.), și chiar 
Platon, credeau în transmigraţie. Această credinţă nu a devenit însă predomi- 
nantă la greci, fiind, dimpotrivă, străină manierei lor originare de gîndire. Se 
presupune că pitagoreicii au adoptat-o de la Ordinul orfic, care a fost poate 
influențat de gîndirea orientală. 

Oricum, era natural ca această concepţie despre transmigrația lipsită de 
subiect permanent să fie cu mult mai greu de înțeles pentru greci decit pentru 
indieni. Menandros$, un rege grec care a invadat India, l-a întrebat pe călugă- 
rul budist Năâgasena despre aceasta: „Cel ce se naște, o, venerabile Nagasena, 
rămîne același sau devine altul?“ Năgasena a răspuns conform doctrinei 
„Non-sufletului“ din budismul ortodox conservator: „Nici același și nici al- 


1 Mahâparinibbăna-suttanta, Il, 9. 
2 ] Corinteni, 15: 55-57. 

3 Ioan, 3:36 

4 Milinda, în limba pali. 

tul.“* Acest răspuns a fost greu de înțeles pentru grec. Supunîndu-se cererii 
regelui de a-i da un exemplu, călugărul a început următorul dialog: 

„Ai fost odată un copilaș, ceva plăpînd şi micuț, stînd întins pe spate. Este 
acel copilaş același lucru cu tine, cel ce-acum ai crescut? Ce crezi, o, rege?“ 

„Nu. Acel copil a fost unul, eu sînt altul.“ Obţinînd acest răspuns, călugă- 
rul scoate în evidenţă contradicția din el: „Dacă tu nu ești acel copil, urmează 
că n-ai avut nici mamă, nici tată, nici învățător. Nu se poate să te fi învățat 
cineva nici ce ştii, nici cum să te porți și nici cum să fii înțelept. Cum deci, o, 
mare rege,... este mama copilului o persoană diferită de mama omului ma- 
tur? Este cel ce merge la școală unul, iar cel ce termină școala, altul? Cel ce 
săvîrşește o crimă este unul, iar cel ce e pedepsit tăindu-i-se mîinile sau pi- 
cioarele, altul?“ 

„De bună seamă că nu. Dar ce anume ai de spus despre asta, cuvioșia ta?“ 

„Am să spun că eu sînt aceeaşi persoană, acum că am crescut, ca atunci 
cînd eram un copilaș plăpînd, mititel și întins pe spate; căci toate aceeste stări 
sînt incluse într-una singură prin intermediul acestui trup.“ 

„Dă-mi un exemplu!“ 

„Închipuie-ţi, o, rege, că un om aprinde o făclie: poate aceasta să ardă 
toată noaptea?“ 

„Da, e cu putinţă.“ 

„Este însă aceeași flacăra care arde în prima strajă a nopții și în a doua?“ 

„Nu.“ 

„Sau este aceeași flacăra care arde în a doua straţă și în a treia?“ 

„Nu.”* 

„Atunci este oare o făclie în prima strajă, o alta în a doua și o alta îna treia?“ 

„Nu, lumina vine de la aceeași făclie de-a lungul întregii nopți.“ 

„Tot astfel, o, rege, se păstrează continuitatea unui om.5 Unul vine în fuin- 
ță, altul pleacă din ea, iar renașterea este, cum s-ar spune, simultană. Astfel, 
nici la fel, nici altul, merge omul pînă la ultima fază a conștiinței sale de si- 
ne... Este precum laptele care, după ce a fost luat de la vacă, devine, după 
ceva timp, mai întîi lapte covăsit, apoi din lapte covăsit se face unt, iar din 
unt se face unt topit.”6 

Găsim aici o expresie a caracterului tranzitoriu al existenței personale, 
una din tezele principale ale budismului. Și totuşi, se afirmă în același timp 
(ceea ce e aparent paradoxal) că individualitatea se perpetuează cinetic, adică 
o stare e urmată de alta, care e urmată de alta etc. Compararea existenței 
noastre mundane cu un foc care arde exprimă ideea că viaţa omului este di- 
namică, vibrează şi se află constant în mișcare. Faptul că această mișcare nu 


5 Dhammasantati. Aceasta se referă la continuitatea elementelor care alcătuiesc o per- 
soană. 

6 Milindapaiha. pp. 40 sg. Am urmat traducerea lui Rhys Davids (Sacred Books of 
the East, vol. XXXV, pp. 63 sq.), făcînd modificări numai acolo unde echivalarea părea 
nepot'ivită. Warren, Buddhism in Translations, pp. 148-152. 

încetează în momentul morții este într-un fel comparabil cu legea conservării 
materiei și energiei. 

Aceeași problemă este subiectul unuia dintre paradoxurile lui Heraclit, 
care apare în celebra sa afirmaţie: „Coborîm și nu coborim în aceleași ape 
curgătoare, sîntem și nu sîntem." Apa nu este niciodată chiar aceeași, întru- 
cît e în continuă mișcare. Desigur însă că ea este apa care poartă același nu- 
me ca și cea în care am intrat. Tot astfel, individul care intră în apă „nu este“, 
în sensul că nu este ceva statornic, căci și el, la fel ca și apa, este mereu în 
mișcare, în schimbare. Dar el este individul care poartă același nume ca și cel 
care a intrat în apă. Nimeni nu va nega acest lucru. 

Platon a explicat gîndirea lui Heraclit prin frazele: „Nimic nu există nici- 
odată, ci veșnic devine“ și „toate realitățile se mișcă și nimic nu stă pe loc'8, 
iar Aristotel prin fraza: „Totul se mișcă mereu.“9 Subliniind necontenita 
schimbare, Heraclit se opunea noțiunii de ființă neschimbătoare, definită de 
eleați, iar budismul respingea noțiunea de sine (ârman) permanent și ne- 
schimbător, împărtășită de filozofii upanișadici. Nu trebuie însă să trecem 
peste o deosebire importantă. Heraclit era interesat de schimbare în primul 
rînd pentru a schița o cosmologie: pentru Buddha, acest scop nu poate fi de- 
cît secundar în raport cu țelul său etic, la care vroia să ajungă bizuindu-se pe 
demonstrația caracterului cinetic al naturii umane. Trebuie spus, desigur, că 
și Heraclit a putut să facă recomandări etice pe baza metafizicii sale, de 
exemplu că elementul foc fiind cel mai bun, starea „uscată“ a sufletului este 
„cea mai înțeleaptă și cea mai bună“10. 

Așa cum se poate remarca în multe lucrări dogmatice mai tirzii, începînd 
cu Întrebările regelui Milinda, budiștii au insistat că această continuitate 
(samtâna) fără sfîrșit a elementelor care constituie existența umană arată un 
aspect fals al uneia și aceleiași personalități și au comparat-o cu un curs de 
apă.!! S-a ajuns la această concepție printr-o analiză critică a fenomenelor 
psihice dinlăuntrul omului. Prin compararea concepţiilor indiene și grecești 
similare, diferențele dintre sferele de interes sau dintre obiectele cunoașterii. 
pe care le preferă fiecare dintre cele două pot deveni foarte clare. 


? Heraclit, fragmentul 49a. Cf. fragmentul 91. Eduard Zeller, Geschichte der Philoso- 
phie der Griechen, Leipzig, O. R. Reisland, 1920, I, 2, p. 634, notă. Versiunea româneas- 
că, Filosofia greacă pină la Platon, ed. cit., |, 2, p. 356. 

8 Platon, Theaitetos, 152e | (versiunea românească, Platon, Opere VI, ed. cit, 
p. 195), Cratylos, 401d 5, 402a 8 (versiunea românească, Platon, Opere III, ed. cit, 
p. 276). Studiul filologic a demonstrat că celebra spunere: „Totul curge" nu îi aparține lui 
Heraclit, deși se potriveşte întrucîtva cu celelalte fragmente. 

9 Aristotel, Topicele, 104b 22, Despre Cer, 298b 30; Fizica, 153a 25. 

10 Heraclit, fragmentul 118. 

1 Tac ca vartale srotsaughavat (Vasubandhu, Trimsikă, v. 4). Theodor Stcherbatsky 
întotdeauna traduce samlăna prin „curs de apă“. (Th. 1. Stcherbatsky, The Central! Con- 
ception of Buddhism and the Meaning of'the Word „Dharma“, Londra, Royal Asiatic Soci- 


ety, 1923 şi The Conception of Buddhist Nirvăna, Leningrad, Academia de Științe a 
URSS, 1927, passim.) 

Heraclit și Buddha au în comun și faptul că au explicat aspecte concrete 
prin intermediul noțiunii de foc. Pentru Buddha însă focul nu este, în esenţă, 
decît un termen de comparație, pe cîtă vreme pentru Heraclit focul este sub- 
stanța permanentă a tuturor lucrurilor, adică principiul ultim, într-un anume 
sens, al întregului univers. El a spus: „Această lume, aceeași pentru toți, n-a 
făurit-o nici vreunul din zei, nici vreunul din oameni. Ea a fost întotdeauna, 
este şi va fi un foc veşnic viu, care după măsură se aprinde și după măsură se 
stinge.“!2 Potrivit lui Diogenes Laertios (c. 240 p. Chr.), una dintre teoriile 
lui Heraclit era uimătoarea: „Toate se alcătuiesc din foc și în foc se risipesc“; 
„Focul este elementul primordial și toate rezultă din transformările focului, 
alcătuindu-se pe calea rarefierii și a condensării lui”13. Aceste idei par a-și 
avea rădăcinile în concepția hilozoistă asupra lumii și sînt poate urme ale 
felului de a gîndi al filozofilor din Milet. Procesul transformărilor focului era 
descris astfel: (1) calea care coboară, prin care focul devine totul: prin ea, 
focul devine mai întîi apă, iar apoi apa devine pămînt; (2) calea care urcă, 
prin care totul devine foc: prin ea pămîntul devine mai întîi apă, iar apoi apa 
devine foc.14 În cadrul acestei explicaţii, focul trebuie caracterizat drept 
„cauză primă“, așa cum afirmase școala din Milet. Pentru Heraclit, focul pare 
să fi fost nu numai o cauză materială primordială, ci și causa efficiens și cau- 
sa formalis. Oricum, ce spune el în această problemă nu este foarte limpede. 

Scripturile conțin o prelegere a lui Buddha despre foc, ţinută pentru a 
arăta că lumea nu este altceva decît fluxul neîncetat al devenirii. Deși flacăra 
se păstrează în aparență neschimbată, în fiecare clipă ea este o altă flacără, și 
nu aceeași. Aparenta identitate de la clipă la clipă constă dintr-o continuitate 
de momente, care ar putea fi numită continuitatea unei identități mereu 
schimbătoare. Individul nu este decît un mănunchi de skandha schimbătoare, 
care se transformă clipă de clipă, viaţă de viață: numai nirvâna (stingerea 
flăcării) poate produce disoluția finală. Se presupune că identitatea personală 
dăinuiește într-o usemenea măsură încît individul poate să ajungă să-și aducă 
aminte de existențele sale anterioare. A susține însă orice opinie cu privire la 
identitatea lucrurilor sau a existențelor umane de-a lungul unei perioade de 
timp ar fi un lucru eronat, întrucît ar da naștere atașamentului față de ego, 
văzut acum ca altceva decît un expedient practic; iar această eroare ar duce la 
suferință sau mîhnire. Compararea existenței noastre mundane cu un foc care 
arde exprimă ideea că viața omului este trecătoare și plină de suferință: com- 
paraţia a fost preluată şi de budismul Mahăyâna. 

În Satra Lotusului (Saddharmapundarikasitra) întîlnim următorul verset: 
„Această lume triplă este la fel de înspăimîntătoare ca acea casă (care arde), 


12 Heraclit. fragmentul 30. Versiunea românească, Filosofia greacă pînă la Platon, ed. 
cit. |. 2, p. 354. 

13 Takashi Ide, Shijin Tetsugakusha (Filozofii poeți), Tokyo, Koyama-shoten, 1944, 
pp. 66 sq. Versiunea românească a citatelor din Heraclit, Filosofia greacă pind la Platon, 
ed. cit., L. 2. pp. 324, 325. 

14 Zeller. Geschichte, |, 2, p. 846, nota 2. 

copleșită de rele, cu totul cuprinsă de fiece parte de flăcările a o sută de feluri 
de nașteri, bătrîneţi și boli.“15 Versetul era rostit frecvent și era foarte îndră- 
git de nobilii japonezi din Antichitate și din Evul Mediu. 

Năgârjuna (pe la 200 p. Chr.), întemeietorul filozofiei Mâdhyamika din 
budismul Mahăyâna, a comparat continuitatea individului cu un foc care arde 
și cele cinci elemente care alcătuiesc individul cu combustibilul, explicînd 
că, la fel cum focul și combustibilul nu sînt nici diferite, nici identice, și nici 
separabile sau inseparabile, nici individul și constituenţii săi nu sînt altfel. 15 


B. Scopul existenţei umane 
şi calea către acest scop 


1. SCOPUL 


Care este condiția omului care a atins starea ideală? Ce se va întîmpla cu 
el? Aceasta este o întrebare-cheie în budism, la fel ca și în alte tradiții, și ca 
toate întrebările-cheie a primit răspunsuri diferite. Cît privește lămurirea înțe- 
lesulu: nirvânei, este evident că explicațiile date în trecut reflectă personalită- 
țile celor care le-au dat. mai degrabă decit ideile budismului. Astfel, unii sa- 
vanţi occidentali, precum Childers și Pischel, văd nirvâna ca pe o moarte 
eternă, dar alții, precum Barth și Oldenberg, o văd ca pe o stare de fericire 
extremă. Cu toată onestitatea, trebuie să admitem că nici măcar autorii bu- 
diști înșiși nu au fost unanimi în această privință. Poate cea mai bună soluție 
este cea sugerată de autorul creştin al /mitănii lui Christos: a evita ocolişurile, 
în cazul problemelor dificile, și a merge pe calea cea sigură. Dacă scopul nu 
este limpede precum cristalul, cel puţin calea care duce acolo este; acesta 
este un lucru asupra căruia toți budiștii se pun de acord, într-o asemenea mă- 
sură încît budismul este în mod universal echivalat cu calea spre nirvăna. 

Deși în scripturi există variate învățături, scopul practicii religioase budis- 
te rămîne unul singur: acela de a ne face să scăpăm de amăgirea că avem un 


15 III, găthă 86, traducere de Hendrik Kem în Sacred Books of the East, vol. XXI, 
Oxford, Clarendon Press, 1909, p. 88. 

15 Madhyamaka-săstra. cap. X. Investigarea relației dintre foc și combustibil. Acest 
capitol a fost tradus în germană de Stanislaw Schayer, Feuer und Brennstofi, in Rocznik 
Orientalistyczny, VIL, 1930, pp. 26-52. 

Ulterior, ideea transmigraţiei a fost discutată de Origen. Și Philostrat face referire la 
ea în Viaţa lui Apolonius din Tyana. Cf. Ernst Benz, Indische Einfhisse auf die friihchrist- 
liche Theologie, Akademie der Wissenschaften und der Literatur, Abhandlungen der 
Geistes- und sozialwissenschaftlichen Klasse, Jahrgang 1951, nr. 3, Wiesbaden. Verlag 
der Wissenschaften und der Literatur in Mainz, 1951. pp. 17-28. 

eu. Un înțelept este un om care nu se mai iluzionează cu ideea existenţei eu- 
lui. lată cum este preamărit un asemenea înțelept: 


La tot ce-i viața lui a renunţat, 

La cauza unei vieți nesfirşite sau scurte; 

Cu bucurie lăuntrică și împăcat, el a rupt 

Ca pe-o tunică de zale, cauza propriei sale vieți!! 


Eliminînd această ignoranță sau amăgire, budiștii speră să nu mai fie tul- 
buraţi de caracterul tranzitoriu al vieții noastre mundane: 


Sînt toate trecătoare, părțile și puterile fiecărei făpturi, 
Să crească, să decadă, e chiar în firea lor. 

Ele se nasc, apoi se duc din nou: 

Pe toate să le-aduci la supunere — aceasta-i fericirea.? 


Mulţi termeni poetici sînt utilizați pentru a descrie starea omului care, po- 
trivit doctrinei budiste, a devenit desăvirșit. În scripturi, se face frecvent apel 
la o expresie sau alta pentru desemnarea acestui concept cu multe fațete — 
nirvăna: „portul în care găsești refugiu“, „peştera răcoroasă“, „insula din mij- 
locul șuvoaielor“, „locul fericirii“, „scăparea“, „eliberarea“, „siguranța“, „su- 
premul', „transcendentalul“, „necreatul“, „liniştitul“, „casa alinării“, „cal- 
mul“, „sfirșitul suferinței“, „leacul pentru toate relele“, „neclintitul““, „ambro- 
zia“, „nectarul“, „nemuritorul“, „materialul“, „nepieritorul“, „neschimbăto- 
rul“, „malul mai îndepărtat“, „nesfirșitul“, „răsplata pentru eforturile făcute“, 
„suprema bucurie“, „inefabilul”, „detașarea“, „orașul sfint“ și multe altele. 
Poate cel mai frecvent în textele pali apare însă: „starea celui vrednic“ („sta- 
rea de arhar“*), 

Și în tradiția creștină regăsim reprezentări comparabile cu descrierile bu- 
diste ale „portului în care găsești refugiu.“ De exemplu, descrierea din Apo- 
calipsă a cetății cereşti — „și zidăria zidului [...] este de iaspis, iar cetatea 
este de aur curat, ca sticla cea curată''3 — poate fi comparată cu descrierile 
Tărîmului Pur al lu: Buddha Amida din tradiția mai tirzie. Ceea ce ni se 
spune despre starea celor fericiți din acest „oraș sfint“ ne aduce aminte de 
textele budiste despre eliberare sau nirvâna: „,... și moarte nu va mai fi; nici 
plîngere, nici strigăt, nici durere nu vor mai fi, căci cele dintii au trecut. Și 
Cel ce şedea pe tron a grăit: lată, noi le facem pe toate."4 Unele dintre cele 
mai des auzite imnuri creștine reflectă această temă a cetății cerești — „leru- 
salimul de aur“. Acelaşi subiect l-a inspirat pe puritanul englez John Bunyan 
să scrie Pilgrim 's Progress, o carte care cîndva era tot atît de citită în Anglia 
ca și Biblia. 


1 Digha-Nikăâya, IL, p. 107 gărhă. 

2 Mahăâparinibbâna-suttanta, VI, 10. Digha-Nikăya, IL, p. 157. 
3 Apocalipsa, 21:19. 

4 Apocalipsa, 21:4-5. 

Și totuși, în tradiția creștină, la fel ca și în cea budistă, exista ideea că sco- 
pul ultim se află dincolo de puterea noastră de imaginaţie sau descriere: 


„„. cele ce ochiul n-a văzut și urechea n-a auzit, și la inima omului nu s-au 
suit, pe acestea le-a gătit Dumnezeu celor ce-L iubesc pe EI5, 


căci: 


„.. credința este încredințarea celor nădăjduite, dovedirea lucrurilor ne- 
văzute.6 


În tradiția budistă, dificultatea de a descrie această stare rezidă în faptul 
că în nirvăna nu încap distincții. Buddha a afirmat că, exact așa cum marele 
ocean nu are decît un singur gust, gustul sărat, tot astfel această doctrină și 
această disciplină nu au decît o singură „aromă“, „aroma“ eliberării. Sfintul 
budist, care a devenit desăvirșit, nu mai cunoaște distincţiile, devenind „adînc, 
de nemăsurat, de necuprins, precum marele ocean“. 

Deși scopul concret nu poate fi descris, rezultatele care apar după ce el a 
fost atins sînt destul de vizibile. Cel ce scapă de amăgire se va elibera de 
toate cătușele acestei lumi omenești. Despre el se spune că a biruit transmi- 
grația care marchează existența noastră pămîntească și că a atins țelul suprem 
al vieţii superioare, iluminarea; „EI și-a dat seama că nașterile au ajuns la ca- 
păt, că viața superioară s-a împlinit, că tot ce era de făcut fusese făcut și că 
după această viață de acum nu are să mai fie nici un dincolo (nici o existență 
mundană).“7 

Aceste opinii amintesc de teoria stoicilor cu privire la fericirea omului 
virtuos, teorie care are o rezonanță mai degrabă negativă decît pozitivă: „Ea 
constă mai mult în independenţă și pace a minţii decît în bucuria pe care o 
aduce cu sine o comportare morală. Neliniștea spiritului, spune Cicero — 
aceasta e nefericirea; liniștea — aceasta e fericirea. Cum oare să nu fie îndea- 
Juns de fericit, întreabă el, acela pe care curajul îl apără de griji și teamă și pe 
care autocontrolul îl apără de plăcerile simţurilor și de dorință? Cum oare să 
nu fie pe de-a-ntregul fericit acela care nu depinde în nici un fel de noroc, ci 
numai și numai de el însuși? A nu mai avea nici o neliniște, spune Seneca, 
este privilegiul celui înțelept; avantajul pe care îl cîştigi prin filozofie este de 
a trăi fără frică și de a te ridica deasupra necazurilor vieții.“8 Idealul azaraxiei 
al filozofilor elenistici poate fi și el adăugat în această comparație. 

Primii gînditori greci acceptau și ideea unui fel de iluminare. Platon spu- 
nea: ,„... adevărul răsare în suflet, cum țîșneşte brusc lumina din focul aprins 


5 [ Corinteni, 2:9. 

6 Evrei, 11:1. sublinierea noastră. 

? Mahăparinibbâna-suttanta, V, 30. Digha-Nikăya, IL, p. 153. 

s Eduard Zeller, The Stoics, Epicureans and Scepti cs, traducere de Oswald ]. Reichel, 
Londra, Lonamans, Green & Co, 1880, pp. 239-240. 

şi se hrăneşte singură“? Plutarh a formulat un principiu al cunoașterii potrivit 
căruia simple scînteieri apar în suflet precum fulgerul și îl duc la înţelegere și 
la viziuni, într-o experiență de o clipă. „Apercepţia conceptualului!0, a puru- 
lui și a simplului, strălucind prin suflet precum lumina fulgerului, ne dă prile- 
jul de a-l atinge și a-l vedea numai o singură dată. Din această pricină Platon 
și Aristotel numesc această parte a filozofiei partea epoptică sau mistică, în 
sensul că cei ce au trecut, prin intermediul Raţiunii, dincolo de aceste proble- 
me încîlcite și sortite ipotezelor de tot felul înaintează prin salturi către acel 
principiu prim, simplu și imaterial, iar cînd ajung să atingă adevărul pur care 
se află în acesta, ei cred că întreaga filozofie le este, întrutotul, cum s-ar pu- 
tea spune, la îndemînă."!! 

Starea ideală este denumită de budiști nirvăna, „extincția suferințelor“ — 
expresie cel mai frecvent folosită în echivalările occidentale. Termenul nir- 
vâna a fost la început tradus prin „stingere“, în sensul stingerii, în inimă, a 
focului nestăpînit al celor trei păcate de moarte — senzualitatea, reaua-voință 
și prostia. Dar acest înţeles al cuvîntului nirvâna creează adesea o impresie 
întrucîtva înșelătoare. Căci, spre deosebire de ce cred de obicei occidentalii, 
dorința de extincție, în seasul anihilării sau nonexistenţei (vibhava-tanhă), a 
fost respinsă în mod explicit de Buddha. Prin atingerea iluminării, el a fost 
departe de a se dizolva în neființă: nu el este cel care s-a stins, c1 viața de 
iluzii, pasiuni și pofte. Budiștii îl preamăresc pe cel care a atins nirvâna, so- 
cotind că nu mai este afectat nici de viață, nici de moarte. Numai în procesul 
explicării pare nirvâna a fi o negație. De fapt, nirvâna nu este decît un cuvînt 
îndrăgit de asceții budiști și de gînditorii de demult și adoptat de ei pentru a 
indica starea ideală. Cauza și sursa nirvânei este extincția dorinței egoiste: ea 
aduce pacea fără de durere și este aproape sinonimă cu fericirea. 

Cu privire la confuzia occidentală legată de experiența budistă fundamen- 
tală, Rhys Davids a scris: „Alegerea acestui termen [nirvâna] de către euro- 
peni, făcută cu multă vreme înainte de publicarea sau traducerea vreunui text 
canonic budist, a avut un rezultat extrem de nefericit. Acei scriitori nu împăr- 
tășeau — nici nu ne putem aștepta să fi împărtășit — optimismul exuberant 
al primilor budiști. Ei înșiși renunțînd la această lume, socotind-o lipsită de 
orice speranță și căutînd mîntuirea în lumea de apoi, credeau în mod firesc că 
budiștii au făcut la fel; iar în absenţa oricărei scripturi autentice pentru a 
corecta greşeala, ei au interpretat nirvâna în termenii propriei lor credințe — 
drept o stare la care se ajunge după moarte. Ca atare, au presupus că «stinge- 
re» trebuie să însemne stingerea unui «suflet», și nesfirşite au fost discuțiile 
dacă aceasta înseamnă o transă etemă a sufletului sau absoluta sa anihilare. 
Sînt treizeci de ani deja de cînd am oferit interpretarea corectă. Dar, în afara 


9 Scrisori, VII, 341. Versiunea românească, Platon, Scrisori. Dialoguri suspecte. 
Dialoguri apocrife, Editura IRI, Bucureşti, 1996, p. 101, traducere de St. Bezdechi. 
10 Tou nogtou no&sis. 


11 De [side et Osiride, capitolul 77, traducere de F. C. Babbitt, vol. 5, pp. 181-183. 

cercului savanților care cercetează textele în pali, vechea inadvertență este 
adesea repetată.“12 

Buddha a spus limpede că acei călugări care îşi dau silința întru cele reli- 
gioase pot dobînd: salvarea — nu vor mai renaşte niciodată într-o stare a 
suferinței. Oricum, situația ideală nu trebuie atinsă după moarte, ci acum, în 
această viață. Se accentua ideea de „nirvăna aici şi acum“. „Nirvâna aici și 
acum“ (samditthikam nibbânam) a budiştilor are foarte multe în comun cu 
„eliberarea în această viață“ (jivanmult) a filozofului hindus. 

Creștinii, la fel ca și budiști, au fost încurajați să meargă înainte cu stăru- 
ință și să-și atingă țelul încă în această viață. Îndemniîndu-și cititorii să „se 
bucure întru Domnul“, Sfintul Pavel observă cum el însuși trebuie să „alerge 
la țintă“, cerîndu-le tuturor să „se facă următorii“ lui.!3 Aceste idei sugerează 
că, deși răsplata este cerească, creștinilor li se cerea să caute mîntuirea în 
această viață. În literatura budistă găsim expus un ţel similar: „Cînd un călu- 
găr ajunge să cunoască și să înțeleagă de unul singur şi apoi se păstrează aici, 
în lumea vizibilă, în acea eliberare a minţii, în acea eliberare a inimii care 
este starea de arhar — aceasta este o stare încă și mai înaltă, încă și mai dul- 
ce, de dragul căreia călugării își duc viața religioasă sub călăuzirea mea.“!4 

Nirvâna nu este decit în aparență o stare rece și negativă a minţii. Impre- 
sia se datorează probabil felului tradițional de gindire al indienilor care pre- 
feră maniera negativă de exprimare (de exemplu, ei spun „nu unul“ [aneka] 
în loc de „mulți“, „nu bun“ [akusala] în loc de „rău“. Cf. „not bad“ în engle- 
ză.) Nirvâna nu este pur și simplu „nimic“. Deși rodul practicii este adesea 
reprezentat, la modul negativ, drept „lipsa mîhnirii“ etc., el este de asemenea 
reprezentat și ca fericire. Pacea și dragostea de semeni, atotcuprinzătoare, pe 
care se presupune că le atinge sfintul, cu greu pot fi privite drept strict ne- 
gative. Ele sînt resimțite în mod conștient drept pozitive în cel mai înalt grad 
și îl „fascinează“ pe discipoli tot atît de mult cit îi fascinează pe hinduși sau 
pe creştini obiectul credinței lor. Nirvâna este pentru budiști fericirea adevă- 
rată. 

Cînd dobîndește înțelegerea propriei eliberări (vimuttasmim vimuttam iti 
hănam), un ascet ştie că: „Renașterea a fost distrusă. Viaţa cea mai înaltă a 
fost împlinită. Ce a fost de făcut a fost făcut. După această viață de acum nu 
va mai exista nici un dincolo!“!5 Starea este numită „un fruct imediat al vieții 
unui ascet, vizibil în lumea de aici, și mai însemnat și mai dulce decît ulti- 
mul... Și nu se află fruct al vieții unui ascet, vizibil în lumea de aiei, care să 
fie mai însemnat și mai dulce decit acesta.“16 Eliberarea constă în abandona- 


12 T. W. Rhys Davids, Early Buddhism. p. 73. 

15 Filipeni, 3:1. 14, 17. 

'4 Mahăli-suttanta. Rhys Davids, Dialogues of the Buddha, |, p. 201. 
15 Digha-Nikăya, IL. 97, vol. |, p. 84. 

15 Digha-Nikăya, IL, 98, vol. |, p. 85. 

rea obișnuințelor minții și a unui fel anume de poftă, despre care se spune că 
stă la originea diverselor feluri de suferință. Cum se poate ști acest lucru? 

În Milindapaiiha, Menandros îl întreabă pe călugărul Năgasena: „Venera- 
bile Nagasena, ştie oare cel ce nu atinge nirvâna cît de fericită este starea de 
nirvâna?* 

„Da, știe.“ 

„Cum poate el să știe fără să atingă nirvăna?“* 

„Cei cărora nu li s-au tăiat mîinile și picioarele știu oare cît de trist e să ţi 
se taie o mînă sau un picior? Ce crezi, o, rege?“ 

„Da, cuvioșia ta, știu.“ 

„Dar cum știu ei acest lucru?“ 

„Auzind vaietele celor ce li s-au tăiat mîinile și picioarele, așa știu.“ 

„Tot astfel, mare rege, auzind vorbele de bucurie ale celor ce-au văzut 
nirvâna, ştiu şi cei ce n-au atins-o ce stare fericită este aceea.“ 

„Foarte bine, Năgasena!“17 

Budistul, ca și creștinul, are o fire veselă și este mai puţin riguros decît 
stoicul. Credinciosul budist cunoaște fericirea intensă, care-i pătrunde toată 
ființa atunci cînd este încredințat că și-a dobîndit salvarea. Un pasaj scriptu- 
ral, după ce subliniază că Piedicile (nivarana) — senzualitatea, reaua-voință, 
toropeala minţii sau a trupului, îngrijorarea și șovăiala — îl afectează pe om 
întocmai la fel ca datoriile, boala, închisoarea, sclavia și neliniștea, continuă: 
„Cînd aceste cinci Piedici au dispărut dinlăuntrul lui, el se socotește scutit de 
datorii, vindecat de boală, ieșit din închisoare, un om liber, care trăieşte în si- 
guranță. lar cînd îşi dă seama de acest lucru, în el izbucnește veselia; învese- 
lindiu-sc, în el apare bucuria; astfel bucurîndu-se, pe de-a-ntregul se liniștește 
el, astfel liniștit, este pătruns de un simțămiînt de pace, și în acea pace rămîne 
inima lui.“8 

Concepţiile despre cauza adevărată a fericirii pe care le împărtășeau înțe- 
lepții indieni, greci și chinezi din timpurile vechi erau destul de asemănătoa- 
re, cu toate că implicaţiile practice erau mult diferite. Buddha a spus: „Sănă- 
tatea este cel mai mare dintre daruri, mulțumirea — cea mai bună bogăție; în- 
crederea este cea mai bună atitudine într-o relaţie, nirvăna este cea mai mare 
fericire.“19 Înțeleptul Solon insista la rîndu-i că: „Cel foarte bogat nu este cu 
nimic mai fericit decît cel care n-are decit atîta cit îi trebuie în fiecare zi, dacă 
soarta nu-i hărăzește să-și sfirşească zilele așa cum se cuvine, într-o deplină 
mulțumire.*20 Confucius îl laudă pe discipolul său, Yan Hui: „Yan Hui, ce 

1 Milindapaiiha. pp. 69-70. 

18 T. W. Rhys Davids, Dia/ogues ofrhe Buddha, vol. |, p. 84. 

19 Dhammapada, 204. Reliefarea fericirii este prezentă mai ales în budismul Mahâyă- 
na, îndeosebi în Vajrayâna. Cei care au avut ocazia să cunoască unele ţări budiste, cum ar 
fi Birmania sau Thailanda, au afirmat că locuitorii de aici — laici și călugări în egală 
măsură — sînt plini de voioşie chiar dacă nu au condiții materiale foarte bune. 

20 Herodot, |. XXXII. traducere de Rawlinson, vol. IL. pp. 141-142. Versiunea româ- 
nească. ed. cir., p. 28. 

fire aleasă! Se mulțumea cu foarte puţin: un bol de orez și un tîlv de apă. 
Locuia într-o ulicioară săracă. Nimeni n-ar fi îndurat o astfel de viață amară, 
dar el era întotdeauna mulțumit de soartă. Yan Hui avea într-adevăr o fire 
aleasă!“21 Descriindu-și propriile nevoi, Confucius declară: „Să te mulțu- 
mești doar cu o mîncare de legume săracă, să-ţi potolești setea cu apă și doar 
brațul să-ţi slujească drept căpătii, chiar și-n aceste lucruri simple poți găsi 
bucurii. Atinse pe căi necinstite, bogăție și bunăstare sînt pentru mine ca no- 
rul de trecătoare.“22 În acest caz, definiția indiană și cea greacă a fericirii sînt 
abstracte, pe cîtă vreme versiunea chineză este foarte concretă și nu cuprinde 
nici o aserțiune cu valoare universală. 

Buddha, după ce a atins iluminarea, a susținut că a deschis porţile către 
„Nepieritor“* starea ideală este adesea denumită „Nemuritorul“. Deşi este 
adevărat că Buddha a evitat să răspundă la întrebările privitoare la soarta 
celui înțelept după această viață, scripturile conțin totuși unele indicații. În- 
ti-un pasaj, el spune: „Există un non-născut, un non-originat, un non-făcut și 
un non-compus; dacă nu ar exista, o, cerșetorilor, nu s-ar afla nici un fel de 
scăpare din lumea născutului, a celui originat, a celui făcut şi a celui com- 
pus.“23 Dacă această lectură este corectă din punct de vedere textual, ea pare 
a sugera că Buddha credea în ceva care dăinuiește dincolo de aparențele 
schimbătoare ale lumii vizibile. Ne putem aștepta însă ca acest „substrat“, 
dacă într-adevăr Buddha credea un asemenea lucru, să fi fost dinamic și ba- 
zat pe propria lui experiență. 

Un discipol spune: „Nu găsesc nici o încîntare în moarte, nu găsesc mici o 
încîntare în viață: aștept ora morții, cu mintea trează și făcînd deosebiri.“24 
Cînd Buddha a murit, venerabilul Anuruddha a lăudat felul în care Cel Trezit 
s-a săvîrşit din viață: 


Cînd cel ce era liber de toate poftele, 

Cel ce-a atins starea liniștită a nirvănei, 

Cînd marele înțelept și-a săvîrşit cuprinsul vieții, 
Nici un fel de luptă aprigă 

N-a chinuit acea inimă statornică! 

Cu totul hotărit și cu mintea neclintită, 

El a biruit calm durerile morții. 

Precum o flacără strălucitoare 

Care se stinge încet — 

Așa i-a fost lui ultima eliberare a inimii.25 


Conceptul budist de nirvâna și conceptul creștin de mîntuire sînt destul de 
diferite; idealul creștin are însă ceva în comun cu aspirația budiștilor, căci 


2 Analecte, 6:11. Versiunea românească, ed. cit., p. 131. 

22 [bid., 1:15. Versiunea românească, ibid., p. 145. 

23 Udâna, VIII, 3. 

24 Theragărhă, 196; 607. Cf. 20; 1002. 

25 Mahăparinibbâna-suttanta, VI, 10. Digha-Nikâya, |L, p. 157. 

primii creștini apreciau mult „pacea lui Dumnezeu'.26 Tot astfel, între viziu- 
nile profeților din tradiția Vechiului Testament — tradiție moștenită de creș- 
tini — și expresia metaforică a viziunii ideale budiste există un anume para- 
le]isn.27 Ninvâna este pace, dar nu una ineită, ci una activă — o tihnă la care 
se ajunge prin strădanie. Pe de altă parte, entuziasmul budist nu este de tipul 
emoțional care le este atît de familiar occidentalilor, fiind mai degrabă, după 
cum sună o definiție, ca o „pace înflăcărată“ — un calm fără nici o urmă de 
lenevie. 

În China, scopul final al budiștilor a ajuns să fie legat de una din ideile 
originale ale daoiștilor, aceea de „nonacțiune“ (wu wei) spontană, ca princi- 
piu atît etic cît și metafizic. „Omul Adevărat al nonacțiunii“ era considerat 
omul ideal. Criticul Wang Chong (27-c. 100 p. Chr.), un adept al naturalis- 
mului,:spunea: „Cînd Cerul se mișcă, el nu dorește să dea astfel naștere lu- 
crurilor, lucrurile născîndu-se cu de la sine voință: aceasta este spontaneitatea 
(ziran). Cînd spontaneitatea își emană eterul, ea nu dorește să creeze lucru- 
rile, lucrurile ivindu-se de la sine, aceasta este nonacţiunea (wu wei)."28 Cînd 
budismul a fost introdus în China, nirvâna a fost echivalată cu wu wei. Mai 
tîrziu, un maestru celebru, Lin Ji (în japoneză: Rinzai) a denumit și el per- 
soana ideală „Omul Adevărat al nonacţiunii“. 

În Occident, duhul lui Dumnezeu a fost descris prin expresii metaforice 
care trimit la o altă stare, cea a supravieţuirii. Într-un Psalm se spune: „Sufle- 
tul nostru a scăpat ca o pasăre din cursa vînătorilor.“29 În budism, starea fina- 
lă de eliberare este comparată cu aceea a unei păsări care a scăpat din plasa 
vînătorului: „Această lume este orbită, puțini mai pot vedea aici. Precum pă- 
sările scăpate de plasă, cîţiva se duc la cerur1.'*30 

Pentru oamenii de rînd, viaţa Celui Desăvîrşit este greu de priceput: „Cei 
ce nu au strînse [lucruri ale lor], care mănîncă așa cum îi învață cunoașterea, 
care au înțeles [natura] eliberării și libertatea fără nici o piedică, au o cale 
greu de înțeles, precum [zborul] păsărilor pe cer.“î! Să comparăm cu scrip- 
tura hindusă: „La fel cum calea păsărilor prin aer sau a peștilor prin apă este 
invizibilă, tot astfel este calea celor ce-au atins înțelepciunea. “*32 

Situația ideală nu este ceva concret, ceva care poate fi măsurat. Ea constă 
numai din înaintarea către ţel, către ideal: mergi ce mergi, idealul se află mai 
departe, mergi de două ori pe atit, iar el se află tot departe, precum o umbră 
proiectată pe drumul care duce înainte. Situaţia ideală se află întotdeauna în 
direcția eforturilor făcute către acest țel, iar scopul trebuie întotdeauna să fie 


% Filipeni, 4:7. 

27 Cf. leşirea, 33:18 sa. sau Isaia, 60:15, precum şi Apocalipsa, 4. 

2% Fung, Yu-lan, Chinese Philosophy, traducere de Derk Bodde, Princeton, N. ]., Prince- 
ton University Press, 1953, vol. II, p. 152. 

29 Psalmii, 123:7. 

30 Dhammapada, 1174. 

3 Dhammapada, 92. 

3 Mahăbhărata, XI, 6763. 

unul măreț. (Efortul pentru atingerea scopului constituie subiectul secțiunii 
următoare.) Omul care a atins eliberarea poate să-şi continue acțiunile în 
această lume, căci acțiunile nu îl mai întinează: el lucrează în mod natural 
pentru binele celorlalți. 


2. POSIBILITATEA DE PROGRES 


a. Karma și pofta 


Karma înseamnă „acţiune“, „faptă“. Potrivit doctrinei privitoare la farma, 
comportarea bună produce un rezultat plăcut şi fericit, cea rea — un rezultat 
rău. Este adevărat că Buddha nu găsește vreun centru al realității și nici 
vreun principiu neschimbător în fluxul vieții, dar de aici nu decurge că nimic 
nu estc real în lume cu excepția agitațiilor forțelor (vez: secțiunea următoa- 
re). În lume nu există nici o substanță permanentă, există numai schimbare și 
devenire. Universul este întru totul guvernat de cauzalitate. Nu există mișcare 
haotică şi nici interferență capricioasă. În această secţiune vom lua în consi- 
derație mai ales cauzalitatea morală. Pentru a putea include în doctrina sa 
cauza morală (libera alegere), Gotama a reținut ideea, mai veche, de arma. 

Toate actele, fie mentale, fie fizice, tind să producă acte similare, într-o 
serie continuă. Actele bune întăresc în om aplecarea de a face acte bune, iar 
cele rele dau naștere pornirii de a continua săvîrşirea de acte rele. Orice kar- 
ma săvîrşită cu sau fără intenţie va da rod. Unele karme dau roade în aceeași 
viață în care sînt comise, altele în cea imediat următoare, iar altele în vieți 
viitoare mai îndepărtate. Individul este rezultatul unei multitudini de cauze 
perpetuate din existențele sale trecute şi este intim legat de toate celelalte 
cauze din lume: în doctrina budistă despre karma, este accentuată tocmai in- 
terconexiunea dintre individ şi întregul univers. Acesta este singurul aspect 
din învățătura lui Buddha despre karma acceptat de toți budiştii, de-a lungul 
secolelor. 

Potrivit doctrinei despre karma, poziţia socială a unui om și însușirile lui 
fizice — sau opusul acestora — sînt rezultatele acţiunilor sale dintr-o viață 
anterioară. Spre exemplu, dacă un om este orb, el este așa din cauza poftelor 
pe care le-au încercat ochii lui în timpul unei existențe anterioare. Dar el mai 
are şi o ascuțime neobișnuită a auzului întrucît i-a plăcut, într-o viață anteri- 
oară, să asculte propovăduirea Legii. Explicația poate fi întotdeauna inversa- 
tă pentru a corespunde faptului concret. Ea se potriveşte faptelor pentru că se 
trage din ele și nu poate fi infirmată (putînd fi însă verificată prin experien- 
ță)2, întrucît se găsește într-o sferă dincolo de locul la care poate ajunge cer- 


1 K. N. Jayatilleke, Early Buddhist Theory of Knowledge, Londra, Georue Allen & 
Unwiu, 1963, p. 460. „Corelaţia dintre caracterul bun și o stare fericită după moarte, pe 
de-o parte, şi caracterul rău şi o stare nefericită după moarte — aceasta este karma.“ 

2 [bid. 

cetarea omenească. Motivul pentru care această doctrină a fost păstrată în bu- 
dism este că ea oferă o cauză morală a lucrurilor. Buddha a respins teoria 
prezenței, în trupul omului, a unui suflet, care să aibă o existență separată și 
etemă, stabilind în schimb o nouă identitate între indivizii cuprinși în lanțul 
existenței, prin afirmaţia că ceea ce face ca două ființe să fie aceeași ființă nu 
este sufletul, ci karma. EI a susținut că forța karmei durează mai mult decît o 
existență. Conexiunea de tip cauză-efect dintre cei din această viață și cei din 
viețile trecute nu este o legătură fizică între diverși indivizi, ci mai degrabă 
una morală. Atunci ce explică oare karma? 

Potrivit budismului, pofta provoacă în fapt nașterea noului individ, care 
moștenește karma celui anterior. „Din poftă (chanda) apar în lume [obiecte- 
le] dragi, iar lăcomia, care precumpănește în lume, precum și dorința și îm- 
plinirea ei îşi au originea în poftă, avînd ele astfel [însemnătate) pentru starea 
viitoare a omului.“3 O idee asemănătoare a fost adoptată și în hinduism.4 
Heraclit a dat glas une: învățături similare: „Dacă nu va trage nădejde, nu va 
descoperi ceea ce n-a nădăjduit, acest lucru fiind de negăsit și inaccesibil."5 
Poate că Democrit avea în vedere același lucru atunci cînd a elaborat teoria 
sa abstractă conform căreia: „De suflet (psyhhe€) ţin deopotrivă fericirea (eu- 
daimonia) şi nefericirea.“ 

Platon a identificat și el pofta sau dorința drept adevărata cauză a transmi- 
graţiei. În Phaidon, Socrate spune: „Să ne închipuim un suflet care se despar- 
te de trupul său în stare de puritate, ca unul care de-a lungul vieții nu s-a în- 
soțit cu el de bună voia sa, ci, dimpotrivă, fugind de el, s-a adunat el însuși în 
el însuși, făcîndu-şi din aceasta un exercițiu neîntrerupt... el se duce către 
ceea ce îi seamână, spre nevăzut, spre ceea ce este divin și e nemuritor și în- 
țelept, spre locul unde, scâpat de rătăcire, de nesăbuinţe și de spaime, de săl- 
batice iubiri, de toate relele vieții omenești, îl așteaptă, la capătul drumului 
său, fericirea... Putem însă considera și cazul celălalt, al unui suflet care, 
desfăcîndu-se de tiupul său, se află pîngărit, impur, ca unul care a trăit unit 
cu acel trup, l-a îngrijit și l-a iubit, lăsîndu-se atît de mult vrăjit de el încît să 
creadă că adevărat e numai ce e corporal... crezi oare că, la despărțirea lui de 
trup, un suflet ca acesta este el, în însăși sinea lui, curat de orișice ames- 
tec?... Cred că, dimpotrivă, este împănat cu un element corporal pătruns și 
concrescut în el datorită exerciţiului îndelungat al conviețuirii și al intimității 


3 Suttanipâta, v. 865. 

4 „Să ştii că oriunde se află dorinţă, acolo într-adevăr se află și existenţa în această 
lume.“ (Yarra yatra bhavet trsnă, samsăram viddhi tatra vai ua Aștăvakugrită, 10, 3). 

5 Heraclit, fragmentul 18. Versiunea românească. Filosofia greacă pînă la Platon, ed. 
cit. |. 2. p. 353. 

6 Democrit. fragmentul 170. (Versiunea românească, Filosofia greacă pînă la Platon, 
ed. cit.. Il, |. p. 520.) Cf. „In diesem Sinne hat auch Meister Eckhart gesagt: Die Tugend 
und auch die Untugend liegt un Willen“, ed. Pfeifer, p. 552. (Karl Eugen Neumann, Die 
Reden Gotamo Buddhos aus der Sammlung der Bruchstiicke Suttanipato des Pali-Kanons, 
traducere de Karl Eugen Neumann, Munchen. R. Piper und Co., 1911, ed. a II-a, p. 286.) 

cu trupul... înspăimîntat... [și] atras din nou către tărîmul celor care se văd... 
Şi este... sigur că nu sufletele oamenilor buni, ci ale celor răi sînt silite să 
rătăcească prin asemenea locuri, ca o pedeapsă pentru felul în care au trăit și 
care n-a fost bun. Și rătăcesc așa pînă cînd, din dorința acelei corporalități 
care îi însoțește, se găsesc din nou prinse în cătușele vreunui trup. În chip 
firesc un trup care să corespundă chiar acelui fel de a fi pe care l-au practicat 
în vremea vieţii... Mă gîndesc de pildă că aceia care, în loc să se ferească de 
ele cît mai mult, s-au deprins cu lăcomia, cu desfrîul, cu beţia, aceia fără doar 
şi poate se întrupează ori în măgari ori în niște alte asemenea făpturi... Cît 
despre cei cărora le-a plăcut mai mult decît orice să facă nedreptăți, să asu- 
prească, să despoaie, acestora li se cuvine trupul lupilor, al șoimilor, al ulii- 
lor... Cît privește lumea zeilor, la ea nu-i este îngăduit să ajungă celui ce n-a 
cultivat filosofia şi n-a plecat dintre cei vii în stare de deplină puritate, doar 
iubitorul de cunoaștere se duce printre zei.“ 

Adevărata înfrînare și puritate, ne spune Platon, se află în purificarea su- 
fletului de toate lucrurile senzuale, în eliberarea lui de pasiuni și dorințe, care 
sînt „ca un cui bătut în suflet, țintuindu-l de trup“ și care îl silesc să suporte o 
renaștere în fiece formă nouă de întrupare. Ceea ce îl eliberează pe om din 
aceste lanţuri este filozofia, singura care îl poate pregăti pentru moarte. Pla- 
ton afirmă deci existenţa sufletelor în trupurile oamenilor, iar teoria sa pare a 
fi diametral opusă teoriei lu: Buddha. Nici în ce priveşte acțiunea dorinței el 
nu merge atît de departe ca gînditorul indian: Gotama susținea că pofta poate 
produce nu nurnai o nouă existenţă, ca animal, ci şi una ca om sau ca zeu. 
Onicum, și Platon și Buddha au atribuit poftei o putere considerabilă asupra 
vieţii viitoare. 

Înainte de Platon, Empedocle a considerat iubirea drept puterea care moti- 
vează apariţia lucrurilor: „Căci ce-i născut prin unirea elementelor toate și 
piere după ce creşte, iar se desface prin dezbinare. Schimbul acesta continuu 
n-are sfirşit niciodată; toate-uneori se unesc prin Philotes (Dragostea) în 
Unul singur, alteori Neikos (Soarta) dezbină şi părțile lor se separă." Dar în 
acest caz relația dintre iubire și individ este obiectivă și nu poate fi schimbată 
prin practica religioasă. 

Unii cercetători consideră identice conceptul budist al poftei (ranhâY și 
grecescul epizhymia din Noul Testament. Însă o asemenea teorie neglijează 


7 Phaidon. 80-82, The Dialogues of Plato, traducere în engleză cu analize și introdu- 
ceri de B. Jowett, $ volume, ed. a IIl-a, Oxford University Press, Humphrey Milford, 
1892, vol. I. pp. 223-226. Versiunea românească, Platon, Opere IV, ed. cit.. pp. 86-88. 

8 Empedocle, fragmentul 17. Versiunea românească, Filosofia greacă pînă la Platon, 
ed, cit., |, 2, p. 479. Am păstrat în paranteze termenii folosiţi de H. Nakamura pentru 
„Philotes“, respectiv „Neikos“. 

9 Deussen identifică pofia budistă cu termenul grec epithymia din Noul Testament. „Es 
ist im wesentlichen dasselbe, was Buddha als Trșnă fiir den Grund des Leidens, und was 
Jesus als die Epirhymia, die bâse Begierde, fir den Grund der Siinde erklart. Beide haben 
in ihrer Art recht: die 7rșnă, die Epithymia oder... der Wille zum Leben, ist die tiefliegende 

faptul că cele două concepte au apărut în contexte diferite, primul în cadrul 
teoriei despre Non-Sine, iar celălalt legat de ideca existenţei sufletului. 

În India prebudistă, opiniile despre modul precis de acţiune al karmei 
erau destul de contradictorii, iar teoria budistă reflectă această situaţie. Con- 
cepţiile predominante din epocă se amestecă cu doctrinele esenţiale ale bu- 
dismului, fără a fi însă încorporate într-o manieră coerentă în acestea. Astfel, 
într-o istorisire despre un laic, numit Citta, ceea ce determină poziția indivi- 
dului în viaţa viitoare este aspirația exprimată pe patul de moarte!0, în vreme 
ce într-un alt text este vorba de gîndul pe care omul îl poartă mereu în minte 
în timpul vieţii.!! În numeroasele istorisiri din Pera- şi Vimâna-vatthus, soar- 
ta viitoare este motivată de un act izolat săvirșit în timpul vieții, iar în alte 
pasaje (de exemplu din Dhammasatgâni) se face referire la o dispoziţie men- 
tală. Cazunle sînt asemănătoare numai prin faptul că, în fiecare dintre ele, se 
identifică o cauză morală pentru situația în care se găsește individul — pro- 
priile acţiuni trecute. În credința comună, puntea dintre cele două vieţi era so- 
cotită a fi o entitate măruntă și subtilă denumită suflet, care la moarte pără- 
seşte un trup și intră în altul; în budism însă, pofta existentă la moartea unui 
trup face să apară noul set de „îmbinări“ (skandha), adică noul trup, cu ten- 
dințele sale mentale și cu capacitățile sale. 

Doctrina despre karma, doctrină conform căreia omul culege exact ce a 
semănat, a fascinat naturile etice orientale la fel de mult cît i-a fascinat pe 
occidentali parabola similară, în care se spune: „Ce va semăna omul, aceea 
va şi secera. Pornind de la asemenea idei, Gotama a propovăduit și persis- 
tența forței karmei în timp, vreme de ma: multe existențe. El a schimbat ast- 
fel întregul aspect și întregul efect practic al doctrinelor pe care le-a preluat, 
eliminînd din ele teoria sufletului care precumpănise pînă atunci. 

În China, înainte de introducerea budismului, se credea că răsplata divină 
pentru faptele săvirşite se răsfrînge asupra întregii familii, budismul a adus 
cu el ideea de cauzalitate karmică, însă raportată la individ. În cele din urmă, 
cele două concepții s-au întrepătruns, dînd astfel naștere concepție: predomi- 
nante de la dinastia Song încoace, și anume că răsplata divină funcționează 
pe baza familiei și într-un lanţ de existențe. 1? 

Noţiunea budistă de farma evită unele dintre dificultățile comune teorii- 
lor europene similare despre soartă, providenţă și predestinare. Rhys Davids 
scrie: „Nu putem scăpa de povara grea a trecutului, cu neputinţă de măsurat. 
Un om aflat în suferinţă, care crede în suflet și în soartă sau providenţă, poate 


Quelle, aus welcher sowobhl die Leiden wie die Sunden des' Daseins entspringen und mit 
deren Aufhebung, beide aufgehoben sind:* (Deussen, Geschichte. |, 3. p. 157). 

10 Samyutta-Nikăya, IV, 302. 

1! Majjhiima-Nikăya, Il, 99 sq. 

12 Cf. Lien-sheng Yang. The Concept of Pao as a Basis for Social Relations in China 
in ]. K. Fairbank, ed.. Chinese Thought and Institutions, Chicago. 1957. pp. 291-309. 
Menţionat în A. F. Wright, Buddhism in Chinese History, Stanford. Calif, Stanford Uni- 
versity Press. 1959. p. 105. 

spune: «Acest lucru e dinainte orînduit, trebuie să mă supun» și poate încerca 
să restabilească dreptatea presupunînd existența unui remediu într-o lume 
mai bună, dincolo de mormînt. Dacă el crede însă în karma, va gîndi: «Aceas- 
ta e numai vina mea» şi poate încerca să restabilească dreptatea presupunînd 
o identitate între el și cineva din trecut, deși nu are nici o dovadă în acest 
sens.“l4 

Karma cuprinde două idei distincte: fapta însăși și efectele acestei fapte în 
ce priveşte modificarea caracterului! şi a vieţii celui ce a săvîrșit-o. Budiştii 
spun că acest efect subiectiv continuă după moarte, în viaţa viitoare: „Din oul 
de rîndunică nu poate ieși o ciocîrlie, din cauza diferenței de ereditate; nenu- 
măratele influențe care i-au afectat pe strămoșii acelui ou și nenumăratele 
acţiuni îndeplinite sub acele influenţe sînt însă într-un fel misterios înmaga- 
zinate în ou și trebuie să creeze propriul lor fruct și nu un altul. Ca atarc, din- 
tr-un ou de rîndunică nu poate ieși o ciocîrlie, întrucît o ciocîrlie este rezulta- 
tul unui set complet diferit de condiții: cum s-ar spune, karma sa este diferită. 
Dar desigur că budiștii nu se referă la ercditate atunci cînd folosesc cuvîntul 
karma. Karma nu exprimă acele lucruri pe care omul le moștenește de la 
strămoșii săi, ci acele lucruri pe care le moștenește de la el însuși, din stările 
anterioare ale propnei ex:stențe. Dar, cu această diferență, doctrina budistă și 
tcoria științifică a eredității par foarte asemănătoare.“!5 

Astfel, se poate face o foarte curioasă și instructivă paralelă între budism 
şi teoriile științei moderne. Toată evoluția naturii vii poate fi caracterizată 
drept un proces de autointegrare sau de afirmare a sinelui prin intermediul a 
nenumărate generații. Budiştii spun cam același lucru, nurnai că ei nu aduc în 
discuție teoria științifică a eredității sau moștenirea venită de la ceilalți, ci 
susțin mai degrabă că omul moștenește de la sine însuși. 

Babbit plasează karma în sfera inconştientului și o înțelege ca impresii (re- 
zultat al vieților prezente și trecute) „care rămîn ascunse în ceea ce psihologul 
modern ar denumi inconștient şi care tind să dea o înclinare anume caracteru- 
lui și atitudinii individului, atît acum cît și în viitor. Karma privită astfel este 
un fel de soartă, dar o soartă al cărei autor este omul însuși și care nu poate în 
nici o clipă anume să ascundă cu totul libertatea morală.“16 În orice caz, 
potrivit budismului, istoria unui individ nu începe cu nașterea. El a trecut deja 
prin eoni nenumărați și nu se poate separa de trecut, nici măcar un moment.!? 


15 T. W. Rhys Davids, /ndian Buddhism, p. 92. 

14 „Mi-am împlinit plăcerea acolo unde mi-a fost pe plac și-am mers mai departe. Am 
uitat că fiece acţiume nrărunită din orice zi obișnuită îţi formează sau îți defomnează carac- 
terul şi că astfel ceea ce ai făcut în taina odăii tale va trebui să spui cîndva în guua mare, în 
faţa oamenilor. Am încetat să-mi fiu propriul stăpîn.* Oscar Wilde, De Profundis, Londra, 
Methuen and Co.. 1905, p. 23. Vezi și nota 1, nai sus. 

15 Warren. Buddhism in Translations, p. 210 sa. 

16 [. Babbitt, The Dhammapada, Londra, Oxford University Press, 1936, p. 93. 

1? Cf. „Fiece act îşi este sicși răsplată sau, altfel spus, se integrează, într-o dublă ma- 
nieră: în primul rînd în lucru sau în natura reală, şi în al doilea rînd, în circtunstanță sau în 
natura aparentă. Oamenii numesc circumstanțele «răsplata» faptelor săvîrșite. Răsplata 

Existenţa unei teorii a Non-Sinelui în budismul timpuriu nu înseamnă că 
Buddha a negat complet semnificația sinelui. Dimpotrivă, el a admis întot- 
deauna că sinele are o semnificaţie, într-un sens moral şi practic, ca subiect al 
acțiunilor. Dar sinele nu poate fi identificat cu nimic din cele ce există în 
lumea exterioară și nici perceput ca o substanță fizică concretă. Sinele poate 
fi înțeles numai atunci cînd omul acționează potrivit normelor universale ale 
existenţei umane. Cînd omul acționează moral — din perspectivă budistă, si- 
nele adevărat devine manifest (Cf. Spinoza, virtutea îşi este propria răsplată.) 

Într-unul dintre postulatele practice ale budismului timpuriu se spune clar 
că „cine cunoaşte sinele“! este foarte apreciat.2 Ca virtute, bizuirea pe sine 
însuşi era de asemenea puternic scoasă în evidență. În ultima sa predică, 
Buddha l-a învăţat pe Ananda, discipolul său: „Să vă fiți vouă înşivă făclii. 
Să îţi fii ţie însuți loc de refugiu. Nu te încredința nici unui refugiu exterior. 
Ţine-te strîns de Adevăr ca de-o făclie. Ţine-te strîns de Adevăr ca de-un loc 
de refugiu. Nu căuta loc de refugiu la altcineva în afară de tine însuţi.“3 

Potrivit lui Buddha, faptele rele pe tine însuți te rănescâ, căci „răul făcut 
de tine însuţi, născut de tine însuți, crescut de tine însuţi, te strivește, nechib- 
zuitule, așa cum diamantul taie piatra prețioasă“ Și din nou: „Omul nesăbuit 
poartă rodul propriei sale distrugeri“$, întrucît „cel a cărui răutate este foarte 
mare se aduce pe sine în starea la care vrăjmașul său [Maâra, poate, sau natu- 
ra sa proprie cea mai rea] dorește ca el să fie, așa cum face o tirîtoare cu co- 
pacul pe care se încolăceşte“.7 În China, Mencius a dat glas unui gînd simi- 
lar: „Cine îşi este sieşi dușman nu poate fi ajutat.“8 
cauzală se află în lucru și e văzută de suflet“ (Emerson, Compensation, in Selected Writ- 
ings of Emerson, ed. de Brooks Atkinson, New York, Random House, Inc., 1950, p. 175.) 

! Attaniii. Anguttara-Nikăya, IV, p. 113; Digha-Nikăya, II, 252. 

2 Kant remarca în Prefaţa la prima ediţie a Criticii Raţiunii Pure: ,... este o invitaţie 
adresată rațiunii să ia din nou asupra ei cea mai dificilă dintre toate sarcinile, adică pe 
aceea a cunoașterii de sine...“ (Critigue of Pure Reason, traducere de Norman Kemp 
Smith, A, XI. Versiunea românească, ed. cir., p. 23.) ă 

3 Mahăparinibbâna-suttanta, IL, 26; Digha-Nikăya, II, p. 101: „În mine mi-au găsit 
loc de refugiu (farama me saranam attano)* (Digha-Nikăya, II, p. 120, găârhă). 

4 Dhammapada, 163. 

5 [bid, 161. 

6 [bid., 164. 

? Jbid., 162. 

S Mencius, IV, 1, 8. Ishida Baigan, Seirimondo, Dialogues on Fluman Naiwre and 
Natural Oper. traducere de Paolo Beonio-Brocchieri, Roma, Istituto per il Medio ed 
Estremo Oriente, 1961, p. 54. În ce privește modul în care filozofii chinezi concep sinele 
lucrurile nu sînt atit de clare ca în alte tradiţii. Se știu însă ummnătoarele: „Pentru confu- 
cianist, «cultivarea sinelui» (aiu shen) este un ideal fundamental al vieţii. Așa cum este 
prezentată în Cele patru cărți, mai ales în Măreaja Învățătură, «cultivarea sinelui» în- 
seamnă dezvoltarea personalităţii totale a individului, cu accent pe dezvoltarea sa fizică, 
pe realizarea intelectuală, pregătirea morală și rafinarea estetică. Idealul renunţării de sine, 
atît de putermic în religiile indiene, nu-și găseşte locul aici. Căci, potrivit extrem de etici- 

Sinele limitat al omului trebuie, mai degrabă, înnobilat. lată cum este 
lăudat omul care se dedică practicii religioase: „EI, abţinîndu-se astfel, își 
trăiește viața lipsit de pofte, desă virșit, nepăsător, plin de bucurie, cu sine- 
le său pe de-a-ntregul înnobilat.“? Ceva asemănător regăsim și în Noul 
Testament: „,... Dumnezeu nu ne-a dat duhul temerii, ci al puterii și al 
dragostei și al înțelepciunii.“10 Buddha a întrebat un grup de tineri, care 
căutau o femeie care dispăruse: „Ce e mai bine pentru voi, să mergeţi să 
căutați femeia sau să mergeţi să căutați Sinele?“ El nu a spus „sinele fie- 
căruia“, întrucît nu credea că fiecare individ are propriul său sine, ca enti- 
tate.L! 

În Grecia predomina un fel de ambivalenţă cu privire la cunoaşterea sine- 
lui. Un scriitor grec (Ion), comentînd celebra maximă „Cunoaște-te pe tine 
însuți“!2, a remarcat: „«Cunoaște-te pe tine însuţi» este o spunere scurtă, însă 
aceasta este o sarcină atît de grea că numai Zeus îi vine de capăt.“ Dacă inter- 
pretăm direct, atunci aceasta înseamnă: „Nimeni nu poate cunoaște sinele în 
afara unui zeu.“ Și totuși Heraclit, celebrul filozof care neagă substanța ne- 
schimbătoare, pretindea că: „M-am căutat pe mine însumi.“13 . 

Într-un dialog al lui Platon (Charmides), problema cunoașterii sinelui este 
discutată în multe feluri, ajungîndu-se la următoarea idee acceptată de toți: 
„Deci, numai înțeleptul se va cunoaște pe sine și va fi în stare să cerceteze ce 
ştie şi ce nu, și tot lui îi va sta în puteri să-i iscodească şi pe ceilalţi: ce ştie 
fiecare și ce crede că știe, iar apoi ce crede fiecare că știe, fără să știe. Şi sin- 
gur el dintre toți, înțeleptul poate s-o facă. Iată ce înseamnă a fi înțelept și în- 
țelepciune și a se cunoaște pe sine: să știi ce știi și ce nu știi.“!4 Epictet insista 
că trebuie să ne respectăm mai întîi pe noi înșine, iar Lucrețiu sublinia faptul 
că oamenii caută să scape de ei înșiși: „Astfel de sine tot omul încearcă-a 


zatei concepţii confucianiste asupra omului, natura și personalitatea individului sînt defi- 
nite în mare măsură (deși nu exclusiv) pe baza relaţiilor sale sociale naturale. Îndeplinin- 
du-și obligaţiile inevitabile față de părinți, familie, învăţător şi stăpîn, individul le subor- 
donează acestora dorinţele sale personale egoiste — însă niciodată personalitatea sa.“ 
(Wm. Th. de Bary, Buddhism and the Chinese Tradition, lucrare mimeogyafiată prezenta- 
tă la Conferinţa din Mexic). 

9 Digha-Nikăya, LI, pp. 232-233. 

10 /[ Timotei, 1:7. 

1 Vinaya, ], 23, Mahăvagga, |. 14. Cf. Visuddhimagga, 393. 

12 „«Cunoaște-te pe tine însuţi» stătea scris pe portalul lumii antice. Pe portalul lumii 
noi va fi scris: «Fii tu însuți». Mesajul lui Christos pentru om a fost, pur și simplu: «Fii tu 
însuţi.» Aceasta este taina lui Christos.“ (Oscar Wilde, The Soul of Man under Socialism, 
Portland, Maine, Thomas B. Mosher, 1905, p. 24. Versiunea românească, ed. cit., p. 254.) 

13 Heraclit, fragmentul 101. Versiunea românească, Filosofia greacă pină la Platon, 
ed. cit., |, 2, p. 363. 

14 Charmides, 167a, The Dialogues of Plato, traducere în engleză de Benjamin Jowett, 
p. 26. Versiunea românească, Platon, Opere I, ed. cit., pp. 197-198, traducere de Simina 
Noica. 

fugi [însă nu poate scăpa de sinele său, care, așa cum putem fi siguri că se 
întîmplă de obicei, se ţine de el împotriva vrerii lui], dar firește neizbutind, 
va rămîne legat de un eu ce-l scîrbește. Căci suferindul nu poate pricepe-ale 
răului pricini.“15 

Filozofii care au scris în legătură cu sinele au opinii diferite în ce privește 
cunoașterea acestuia, așa cum se poate observa la gînditorii citați mai sus. 
Cei care caută să afle ce este sufletul (Ion, Heraclit) nu pot afirma nimic cu 
deplină convingere despre această entitate. Pe de altă parte, din scrierile celor 
care vorbesc despre ce face sufletul (Platon, Epictet, Lucrețiu) răzbate o mult 
mai mare încredere (chiar dacă autorii nu împărtășesc întotdeauna aceleași 
păreri). 

În budismul timpuriu erau admise două feluri!6 de sine. Unul este sinele 
din viața noastră de fiecare zi, care este o distincție practică pe care omul 
ajunge să o facă datorită conceptelor moștenite ale limbii. Celălalt este un 
sine latent. Budiștii considerau că primul trebuie reprimat, întrucît omul are 
tendința de a atașa entități lingvistice sentimentelor, lucru ce poate avea drept 
rezultat ca sentimentele, purtînd acum un nume, să fie socotite un sine; iar 
aceasta este poate chiar ignoranța care trebuie biruită. „Dacă un om izbîndeş- 
te în luptă în fața a o mie de ori o mie de oameni, iar un altul în fața unuia 
singur, el însuși, acesta din urmă este cu adevărat cel mai mare dintre cuceri- 
tori.“1? Într-un proverb biblic se afirmă: „Cel încet la mînie e mai de preţ de- 
cît un viteaz, iar cel ce își stăpînește duhul este mai prețuit decît cuceritorul 
unei cetăţi.“!â Lao zi a spus și el: „Cine-i învinge pe ceilalți are putere; cine 
se-nvinge pe sine are tăric.“19 

Un îndemn budist sună astfel: „Dacă un om se prețuiește pe sine, el cu 
sîrguinţă să se supravegheze.“20 Să comparăm cu îndemnul din Evanghelia 
după Marcu: „lar ceea ce vă zic vouă, zic tuturor: Privegheaţi!“2! În tradiția 
iudeo-creştină se remarcă un ton similar. Dumnezeul iui lezechiel a spus: 


15 Poemul naturii, II, 1068 sq. Traducere de H. A. ]. Munroe, Grear Books of the 
Western World, Chicago, Encyclopaedia Britannica, 1952, vol. 12, p. 43. Versiunea ro- 
mânească, Editura Bucovina ]. E. Torouţiu, București, 1947, p. 87, traducere de D. Mură- 
rașu. 

15 În capitolul despre „Sine“ din Principles of Psychology, William James împarte si- 
nele într-un ego empiric și unul pur. Egoul empiric, care poate fi cunoscut obiectiv, este 
subîmpărțit în Eul Material, Eul Social și Eul Spiritual, iar egoul pur, agentul acţiunilor de 
a cunoaşte şi a gîndi, este ceea ce filozofii numesc suflet, ego transcendenta! și spirit. 
(William James. Psychology, New York, H. Holt, 1923, pp. 43-83.) 

W Dhammapada, 103. 

14 Pilde, 16:32. 

19 Dao De Jing, 33, traducere de J]. Legge, p. 75. Versiunea românească, Cartea de- 
spre Dao și Putere, ed. cit., p. 156. 

20 Dhammapada, 157. 

21 Marcu, 13:37. 

„.-. Vă veţi scîrbi de voi înșivă pentru nelegiuirile voastre și pentru ticăloșii- 
le voastre.“22 Ideea că trebuie să te supraveghezi pe tine însuţi de dragul 
propriului sine pare paradoxală, însă ea arată structura reală a existenţei 
sinelui limitat. O altă afirmație paradoxală este că trebuie să știi că nu ești 
îndeajuns de înțelept: „Nătărăul care își cunoaște neștiința are cel puţin 
această înțelepciune. Dar un nătărău care se crede înțelept poate fi socotit cu 
adevărat un nătărău.“23 (Am examinat deja expresiile similare din alte tradi- 
ții.24) 

Al doilea tip de sine, sinele latent, a fost denumit „stăpînul sinelui“. 
„Sinele este stăpînul sinelui, cine altul i-ar putea fi stăpîn? Cu sinele bine 
ținut în frîu, omul poate găsi un stăpîn cum puțini pot găsi.“25 Individul 
trebuie să-și îndeplinească îndatoririle cu sinceritate, în conformitate cu ce 
îi poruncește Sinele adevărat. „Nimeni să nu-și uite datoria de dragul 
altuia, oricît de însemnat ar fi acesta; un om care și-a dat seama care-i e 
datoria să fie mereu atent la datoria sa.'26 A fi corect cu tine însuţi 
ajunge să însemne a fi corect cu ceilalți. În budismul timpuriu, controlarea 
sinelui era considerată a fi punctul de început pentru acțiunile altruiste. 
„Dacă un om se face pe sine să fie așa cum îi învață pe alţii să fie, atunci, 
fiind el însuși bine stăpînit, îi poate stăpîni (pe alţii), propriul sine este cu 
adevărat greu de stăpînit.“27 „Și fiece om să se îndrepte mai întîi către ce 
se cuvine, iar apoi să-i învețe pe alţii; astfel un om înţelept nu are să su- 
fere. “28 

Clarificările de ma: sus ar trebui să ne permită să trecem dincolo de apa- 
renta contradicție din budism, provocată de accepțiile multiple ale termenului 
„sine“, şi în plus să ne faciliteze explicarea nirvănei ca „adăpostire în pro- 
priul Sine adevărat“.?9 Trebuie să înțelegem că cele două concepte budiste, 
anătman şi „Sinele adevărat“, nu sînt în contradicție unul cu celălalt. Dim- 
potrivă, primul îl ajută pe Buddha să îi facă pe oameni să-l înțeleagă pe 
celălalt. Urmînd calea lui Buddha și înțelegînd pe de-a-ntregul natura feno- 
menală a existenței și a conștiinței (faptul că amîndouaă sînt lipsite de un sine 
permanent), omul descoperă că propriul Sine adevărat nu este altceva decît 
curgerea fără nici o piedică a evenimentelor. Acest Sine adevărat este o 
expresie prin care Buddha își mărturisește încrederea că evenimentele în 
curgere liberă au caracterul moral de norme universale (dharma) şi coincid 
perfect cu datoria omului. 

2 lezechiel, 36:31. 

2 Dhammapada, 63. 

24 În Capitolul II. 

25 Dhammapada, 160. 

26 Dhanunapada, 166. 

2? [bid „159. 

% [bid., 158. 

29 Pornind de la această idee a apărut mai tîrziu. în budismul Mabăyâna, conceptul de 
„inare Sine“. 

3. PRINCIPIILE GENERALE ALE ETICII 


a. Valoarea omului și egalitatea dintre oameni 


În budism, venirea pe lume ca ființă omenească este esențială pentru 
aprecierea dharmei.: Zeii sînt prea fericiți pentru ca cele condiţionate să le 
provoace vreo neplăcere și trăiesc mult prea mult ca să pună vreun preţ pe 
învățăturile despre impermanenţă.! Animalele, strigoii, spiritele războinice și 
cei damnați nu sînt înzestrați cu o minte limpede. De aceea toți Buddha vin 
pe lume ca oameni, iar starea omenească este în general mai favorabilă decît 
oricare alta pentru atingerea iluminării. Potrivit budismului, ceea ce îl deose- 
beşte pe om de alte ființe este aptitudinea sa pentru bine, respectarea dharmei 
— şi ca atare compasiunea pentru alte ființe. 

Pe de altă parte, Aristotel a spus că poftele și dorințele sînt comune și 
omului și animalelor: ceea ce îl deosebeşte pe om de animal este puterea rați- 
unii. Mencius susținea că „facultatea minții este gîndirea* și a lansat ideea 
bunătăţii naturale a omului, care nu poate să-i vadă pe semenii săi suferind. 
Felul în care acești filozofi înțelegeau esența omului era însă mai raționalist, 
pe cîtă vreme concepția budistă se baza mai degrabă pe atitudinea mentală de 
înţelepere și simpatie. 

„Calea“ lu: Confucius poate fi considerată o cale „care afirmă viața“, prin 
faptul că întreaga sa gîndire exprimă valoarea vieţii omenești, a ceea ce în- 
seamnă să fi: cu adevărat „cu oamenii: laolaltă“.2 Spre deosebire de Buddha, 
Confucius nu a folosit expresia „zei și oameni“. Se pare că învățații confucia- 
niști nu au stabilit etape pentru elevarea spirituală a omului, pe cîtă vreme în 
budism toţi Buddha se află pe treapta cea mai înaltă a scării care duce la ele- 
vare spirituală și sînt considerați conducători: oamenilor precum și ai zeilor: 
Buddha este foarte frecvent numit „învățător al zeilor și al oamenilor““3 

Cît privește relaţiile dintre oameni, compasiunea și iubirea sînt puternic 
reliefate în gîndirea budistă. Dacă ar fi fost după Buddha, castele, în felul în 
care erau ele organizate în India, ar fi fost abolite. Buddha a stăruit că trebuie 
să se renunțe la orice discriminare dintre caste, iar budismul a scos mereu în 
evidenţă, de-a lungul întregii sale istorii, egalitatea oamenilor din punct de 
vedere moral.+ Buddha a spus: „Viermii, șerpii, peștii, păsările și animalele 

! Mahăparinibbâna-suttanta, |. 31. (Digha-Nikăva, vol. Il, p. 88.) 

2 Analecte, 18:6 (De Bary etc., Chinese Tradition, p. 24). 

3 Chiar şi în filozofia americană apare uneori ideea de „zei și oameni“. Emerson scrie: 
„Mereu binevenit la zei și la oameni este cel care singur se-ajută.“ (Emerson, Se//- 
reliance) 

4 Găsim și în literatura prebudistă unele cazuri în care diferența de castă este minima- 
lizată. De exemplu, Kavasa, fiul unei sclave, a fost acceptat ca brahman. (A4irareya-Brâh- 
mana, IL, 19). Alte cazuri asemănătoare sînt menționate în Vajrasiăci a lui Asvaghosa. Privi- 
tor la egalitatea dintre oameni. cf. Vasertha-sutta, T. W. Rhys Davids, Indian Buddhism, 
pp. 51-55, 62-63. În prima perioadă călugării foloseau între ei apelativul avuso, „pricten“. 

au felurite semne care arată de ce soi sînt. Între făpturile înzestrate cu trup se 
află așadar deosebiri, dar la oameni lucrurile nu stau așa: deosebirea dintre 
oameni nu e decît în nume.'$ „Ceea ce în această lume se cheamă «nume» şi 
«familie» sînt doar cuvinte... ceea ce se cheamă «aici» și «acolo» pot fi înțe- 
lese astfel prin consimțămîntul tuturor.“6 

Este relevant în acest sens modul în care Buddha combate pretențiile de 
castă ale brahmanilor. Un tinăr brahman, Assalâyana, îi spune lui Buddha: 
„Brahmanii zic astfel: «Numai brahmanii alcătuiesc cea mai bună castă, toate 
celelalte caste sînt umile; numai brahmanii fac parte din casta albă, celelalte 
sînt negre; numai brahmanii devin puri, nu şi nebrahmanii, numai brahmanii 
sînt fiii zeului Brahman, născuți din gura lui, cărora Brahman le-a dat naște- 
re, pe care Brahman i-a format, moştenitorii lui Brahman.» Ce are de spus 
despre asta maestrul Gotama?“ Buddha îi răspunde printr-o parabolă: „Să ne 
închipuim că un rege din casta războinicilor strînge laolaltă o sută de oameni 
din caste diferite. Cei din familiile de războinici sau de brahmani sau de no- 
bili iau o bucată de lemn sal sau sandal sau padmaka!”, fac focul frecînd bu- 
cățile de lemn (una de alta) și iscă o flacără; vin apoi cei din familiile de 
candăla, de vînători, de făcători de coşuri, de făcători de care, de pukhusa:, şi 
iau și ei o bucată de lemn, dintr-o albie din care beau apă cîinii sau din una 
pentru spălat sau din una din lemn de ricin, fac focul și iscă o flacără. Focul 
făcut de războinici, brahmani etc. cu lemnul acela bun va avea flacără, strălu- 
cire şi lumină și va fi de folos la toate cele pentru care focul e de folos? Iar 
focul făcut de candăla, vînători etc. cu lemnul acela din albia din care beau 
apă cîinii etc. nu va avea flacără, strălucire și lumină și nu va fi de folos la 
toate cele pentru care focul e de folos? Tu ce crezi, o, Assalăyana?“ Assală- 
yana a trebuit fireşte să răspundă că nu există nici o diferenţă între cele două 
feluri de foc, iar Gotama a conchis că tot astfel stau lucrurile şi cu castele.? 

Buddha a subliniat semnificația virtuţilor omenești în raport cu ordinea 
ierarhică a castelor: „Există patru clase: nobilii, brahmanii, oamenii de rînd şi 
sclavii. Uneori se întîmplă ca un nobil să ia viața unei ființe, să fure, să nu se 
păstreze neprihănit, să mintă, să-i defăimeze pe alții, să ocărască, să cleve- 
tească, să fie lacom ori răuvoitor sau să aibă păreri cu totul greșite. Astfel, 
noi vedem... lucruri care sînt imorale și sînt socotite a fi imorale, care sînt de 
ruşine și sînt socotite a fi de rușine... lar pe acestea le putem vedea și la 
brahmani, și la oamenii de rînd și la sclavi. 


Ulterior a început să se facă distincţia între cei vârstnici şi cei tineri: unui călugăr mai fi- 
năr, unul mai bătrîn i se poate adresa direct, cu numele de familie sau cu apelativul „priete- 
ne“. Bătrînnlui însă, un tînăr trebuie să i se adreseze cu „domnule“ (bhante) sau cu „vene- 
rabile domn“ (âyasmă). (Mahăparinibbăna-suttanta, VI, 2. Digha-Nikăya, vol. II, p. 154) 

5 Surtanipăta, vv. 602-611. 

6 Ibid., v. 648. 

7 Diverse soiuri de lemn de foc. 

2 În sanscrită pukkasa, o castă foarte umilă. 

9 Majjhima-Nikăya, Il, p. 151 sg.; Winternitz, Indian Literature, II, pp. 41-82. 

Alteori se întîmplă ca un nobil să nu ucidă nici o făptură, să nu fure, să se 
păstreze neprihănit, să nu mintă, să nu-i defăimeze pe alții, să nu ocărască, să 
nu clevetească, să nu fie lacom ori răuvoitor și nici să nu aibă păreri greșite. 
Astfel, noi vedem... lucruri care sînt morale şi sînt socotite a fi morale, care 
nu sînt de rușine... lar pe acestea le putem vedea și la brahmani, și la oame- 
nii de rînd și la sclavi.“10 Acest sentiment al egalităţii s-a perpetuat în majori- 
tatea ordinelor budiste încă de pe vremea lui Buddha și este astăzi puternic 
accentuat, ca motivaţie pentru reforma socială orientată către indienii cu 
statut social inferior, care au fost dispreţuiți în societatea hindusă. 

Idealul egalității a fost subliniat și în creștinism. Isus, uitîndu-se în jur la 
cei care i se închinau, mai ales la ucenicii săi, a spus: „lată mama mea și fra- 
ți Mei. Că oricine va face voia lui Dumnezeu, acesta este fratele Meu și sora 
Mea şi mama Mea.“!! Sfîntul Pavel a spus că în faţa lui Isus și stăpînul și 
sclavul sînt una, „... căci toți sînteți fii ai lui Dumnezeu prin credinţa în Hris- 
tos Isus... Nu mai este iudeu, nici elin; nu mai este nici rob, nici liber; nu 
mai este parte bărbătească și parte femeiască, pentru că voi toți una sînteţi în 
Hristos Isus. “!? În filozofia europeană din perioada creștinismului timpuriu, 
stoicul Epictet spunea că sclavii sînt egali cu oricare alți oameni, întrucît toți 
sîntem în aceeași măsură fiii Divinităţii. 

În China, deși egalitatea nu a fost afirmată atît de deschis, se pot regăsi 
totuși unele similitudini. Confucius a oferit un sprijin mora! autorității divine 
a claselor conducătoare, dar Mencius a susținut în schimb dreptul moral al 
oamenilor de rînd de a se revolta împotriva claselor conducătoare şi a justifi- 
cat rew-tuţiile — atunci cînd a te supune înseamnă să accepți orice în orice 
condiţii. 

Buddha, se zice, nu făcea nici un fel de discriminări, ajungînd chiar să 
dea învățătură celor despre care se credea că sînt răi sau decăzuţi. El l-a con- 
vertit pe tîlharul Angulimala, de exemplu, și a acceptat să cineze cu Amba- 
pali, o curtezană, căreia i-a ținut şi o predică.1? O atitudine similară se remar- 
că și la Isus. Cărturarii și fariseti, cînd l-au văzut pe Isus mîncînd laolaltă cu 
oamenii de rînd, dintre care unii trăiau din strîngerea dărilor, i-au întrebat pe 
ucenicii lui Isus: „De ce mănîncă şi bea Învățătorul vostru cu vameșii şi 
păcătoşii?"* Aflind de aceasta, Isus le-a zis: „Nu cei sănătoși au nevoie de 
doctor, ci cei bolnavi. N-am venit să chem pe drepți, ci pe păcătoşi la pocăin- 


10 Digha-Nikăya, XXVII, 6. Cf. Sacred Books of the East, vol. XX, p. 304. Şi Bha- 
gavad-gită accepta posibilitatea ca toţi oamenii să fie eliberaţi prin graţia divină: „... cei 
care îşi iau sprijin în mine, chiar de-ar fi născuţi dintr-o matcă a păcatului, de-ar fi fernei, 
vaisya şi chiar sădra, aceștia ajung la condiţia supremă.“ (IX, 32. Versiunea românească, 
Filosofia indiană în texte, Editura Științifică și Enciclopedică, Bucureşti, 1971, p. 75, tra- 
ducere de Sergiu Al-George.) Această idee de egalitate este însă relevantă numai pentru 
eliberarea religioasă. 

11 Marcu, 3: 34-35. 

12 Galateni, 3:26-—28. 

13 Sacred Books ofthe East, vol. XVII, p. 105; XI, p. 30. 

ță.“14 Într-un alt pasaj stă scris: „Adevărat grăiesc vouă că vameșşii şi desfri- 
natele merg înaintea voastră în împărăţia lui Dumnezeu. Căci a venit loan la 
voi în calea dreptăţii și n-aţi crezut în el, ci vameșii și desfrînatele au crezut, 
iar voi ați văzut și nu v-aţi căit nici după aceea, ca să credeți în el.“!5 

Înainte de Isus, grecul Antisthenes era cunoscut pentru felul în care pro- 
povăduia în aer liber, exprimîndu-se pe înțelesul oamenilor neînvățați. Tot 
astfel, Buddha, în prima încercare de acest fel din istoria Indiei, şi-a oferit 
învățătura indiferent de statutul social al individului sau de distincţiile de 
clasă. O asemenea atitudine contribuie mult la dezvoltarea unei religii uni- 
versale. 


b. Compasiunea față de semeni și slujirea lor 


În budism, adevărata înțelepciune nu se află în sofisticarea metafizică, ci 
doar în cunoașterea practică, concretizată în compasiune; cîmpul de acțiune 
al acesteia este viaţa socială. Compasiunea sau dragostea pentru aproape era 
foarte apreciată în budismul timpuriu. Cuvîntul sanscrit maizri şi cuvîntul 
pali mettă, care derivă amîndouă din mizra („prieten“), sînt termeni impor- 
tanți din scripturi, fiind traduși prin „compasiune“; ambii înseamnă „atitudi- 
ne cu-adevărat prietenoasă“. Dacă individul cultivă virtutea compasiunii, așa 
cum o înțelegeau budiștii, lui nu îi va trece cîtuși de puţin prin cap să facă rău 
cuiva — exact așa cum nu-i trece prin cap să-și facă rău sieși. În acest fel, 
sentimentul sinelui și dragostea de sine se diminuează prin lărgirea granițelor 
a ceea ce omul consideră a fi „al său propriu“. Invitînd sinele fiecăruia să se 
integreze în personalitatea lui, el dărimă barierele care îl separă de ceilalți. 

Primii budiști credeau că forma ideală de iubire se împlinește în iubirea 
matemă: „La fel cum o mamă, primejduindu-și viaţa, își veghează copilul, tot 
așa [= cu orice preţ] fiecare să-și cultive spiritul cel fără de hotare al priete- 
niei pentru toate făpturile. Bunăvoinţa faţă de toate cele din lume și spiritul 
cel fără de hotare al prieteniei, omul să și le cultive şi în sus și în jos, și în 
lung și în lat, fără opreliști, fără ură, fără dușmănie. Stînd în picioare, mer- 
gind, stînd jos sau stînd întins, atîta vreme cit e treaz el să se dăruiască întru 
totul acestui spirit, acest [fel de a] trăi se spune că e cel mai bun din această 
lume.“! Respectînd această convingere, chiar și dușmanii trebuie iubiţi. Sări- 
putta, un discipol de-al lui Buddha, a spus: 


Dragoste să simțim pentru ce! ce-s ca noi, 
Dar și pentru dușmani tot astfel să fie; 
Lumea întreagă să simtă o mare iubire: 
Aceasta este învățătura tuturor Buddha ? 


" Marcu, 2:16-17. Cf. Luca, 5:31-32. 
15 Marei, 21:31-32. 

1 Suttanipăia, VIII. vv. 149-151. 

2 Milindapanha, p. 394. 

Cuvintele de mai sus ne duc cu gîndul la predica de pe munte a lui Isus, în 
care el spunea: „Aţi auzit că s-a zis: «Să iubești pe aproapele tău și să urăști 
pe dușmanul tău.» lar Eu vă zic vouă: lubiţi pe vrăjmașii voștri, binecuvîntaţi 
pe cei ce vă blestemă, faceţi bine celor ce vă urăsc și rugaţi-vă pentru cei ce 
vă vatămă și vă prigonesc, ca să fiți fiii Tatălui vostru Celui din ceruri..."3 

Meditaţia cu privire la elementele (dharma) care constituie „eul“ propriu 
te dizolvă, din punctul de vedere al budiștilor, pe tine și pe toți ceilalţi într-un 
conglomerat de elemente impersonale şi instantanee, cărora li se adaugă o 
simplă etichetă lingvistică. Dacă nu există nimic în lume în afară de mănun- 
chiuri de elemente constitutive, care mereu pier instantaneu, se poate pe bună 
dreptate conchide că în cele din urmă nu mai există nimic asupra căruia să se 
manifeste prietenia și compasiunea. De fapt însă, acest fel de a medita sau de 
a vedea lumea anihilează egoismul adînc înrădăcinat în făptura umană și are 
ca rezultat o compasiune firească și spontană, precum și iubirea față de se- 
meni. Întreaga lume şi indivizii din ea devin intim și indisolubil legaţi, iar 
toată familia oamenilor este atît de strinsă laolaltă încît fiecare dintre unități 
ajunge să depindă de alte unități pentru a creşte şi a se dezvolta. În acest 
sens, compasiunea și iubirea nu sînt un mijloc, ci un scop. 

Dar iubirea dezinteresată și plină de compasiune față de ceilalți este și un 
mijloc de a înainta pe cale: ea este atitudinea și acţiunea etică par excellence. 
„Toate faptele prin care se dobîndesc merite nu fac nici cît a șaisprezecea 
parte din mettă (atitudinea prietenoasă), care este eliberarea minții, căci met- 
tă radiază, strălucește și luminează, depășind alte fapte care duc la eliberarea 
minții — tot așa cum luminile stelelor nu fac nici cît a șaisprezecea parte din 
lumina lunii, căci aceasta, depășindu-le pe toate, radiază, strălucește și lumi- 
nează." lubirea sau metră poate fi socotită suprema virtute, „Regula de aur“ 
budistă. Un echivalent budist al Regulii de aur creștine, aproape identic cu 
cel menționat mai sus, este exprimat în maxima: „Fă ce-ai vrea să ți se 
facă.“S În Evanghelii stă scris: „Precum voiţi să vă facă vouă oamenii, fa- 
ceți-le și voi asemenea.“ Conceptul Regulii de aur se dovedește a fi o normă 
sau un ideal universal, care se poate regăsi, cel puţin la modul practic, în 
aproape orice sistem religios: textul epic hindus Mahăâbhărata conţine şi el o 
versiune a lui.? Potrivit învățăturilor lui Mo zi (468-376 a. Chr.), iubirea uni- 
versală se bazează pe ideea că toate ființele omenești sint la fel. Filozoful 
chinez mai afirma că trebuie să-l iubești pe tatăl unui alt om așa cum îţi iu- 
bești propriul tată. Cu privire la omenie (ren), Confucius a spus: „Nu face 
altuia ce ție însuţi nu ai vrea să ți se facă." Nu există nici o îndoială că acest 
precept este exprimat în Analecte într-o manieră negativă, nu o dată, ci de 


3 Marei, 5:43-45. 

+ [ltivuttaka, nr. 27. 

5 Attânam upamam katvă. Cf. Sacred Books of the East, vol. X. partea |. p. 36. 
5 Luca, 6:31. 

? Mahăbhârata, XIII, 113, 9: XII, 260. 22: V. 39. 72. 

trei ori8, deși o propoziție negativă nu înseamnă în mod necesar o idee nega- 
tivă. Chinezii au înţeles întotdeauna maxima în sens pozitiv. 

Idealul confucianist de ren poate fi comparat ce cel budist de maizri şi cu 
iubirea creştină. Iubirea a fost scoasă în relief și de evrei în Legămintele Dom- 
nului cu cei doisprezece strămoși ai seminţiei lui Israel.” Mulţi consideră 
că Isus a condensat întregul Nou Zestament în Evanghelia după Matei, 22: 
31-40: „Să iubești pe Domnul Dumnezeul tău, cu toată inima ta... Aceasta este 
marea și întîia poruncă. lar a doua, la fel ca aceasta: Să iubeşti pe aproapele tău 
ca pe tine însuți. În aceste două porunci se cuprind toată Legea și proorocii.' 

În practica budistă, iubirea este însoţită şi de alte atitudini mentale, alături 
de care alcătuiește „Cele Patru Stări“, numite adesea și „Sublimele Condiţii“ 
(brahmavihăra): iubirea, întristarea la întristarea celorlalți, bucuria la bucuria 
celorlalți și nepăsarea față de propriile întristări și bucurii. Fiecare dintre 
aceste atitudini trebuie să fie exersată în mod deliberat, începînd de la un sin- 
gur obiect și crescînd treptat, pînă cînd întreaga lume ajunge să fie cuprinsă 
în sfera lor. 

Pe vremea lui Buddha, călugării dintr-o mînăstire nu făcuseră nimic pen- 
tru unul din fraţii lor, bolnav. Buddha l-a spălat și l-a îngrijit cu propriile lui 
mîini pe cel bolnav, iar apoi le-a spus celorlalți călugări, nepăsători față de 
suferință, însă foarte doritori sa-l slujească pe el, conducătorul lor: „Oricine 
vrea să mă slujească pe mine să îi slujească pe cei bolnavi.“ Susţinînd identi- 
tatea sa cu întreaga omenire, Buddha considera că îngrijirea celor bolnavi sau 
a celor nevoiași reprezintă în realitate chiar slujirea lui.!! Şi Isus a spus: ,.... în- 
trucît ați făcut unuia dintr-acești frați ai Mei, prea mici, Mie Mi-aţi făcut.“12 

În literatura budistă, prietenul adevărat este definit în detaliu: „Patru sînt 
prietenii care trebuie socotiți drepți în inima lor: prietenul care îți dă ajutor, 
prietenul care e la fel și la bine și la rău, prietenul care-ţi dă sfaturi bune și 
prietenul care-ţi împărtășește necazurile. 

Din patru pricini trebuie socotit drept în inima lui prietenul care îţi dă aju- 
tor: el te apără cînd ești luat pe neașteptate; îți apără averea cînd ești luat pe 
neașteptate; îţi este loc de refugiu atunci cînd ţi-e teamă; iar cînd ai îndatoriri 
de-ndeplinit, îți dă indoit [lucruri ce îţi pot fi trebuincioase]. 

Din patru pricini trebuie socotit drept în inima lui prietenul care e la fel şi 
la bine și la rău: el îți împărtășește tainele lui, îți păstrează neștiute tainele 
tale; nu te lasă de izbelişte cînd ai necazuri; îşi pune chiar și viața în primej- 
die de dragul tău. 

Din patru pricini trebuie socotit drept în inima lui prietenul care-ţi dă sfa- 
turi bune: el te oprește de la a făptui rele; te îndeamnă să faci ce e bine, te în- 
ştiințează despre cele pe care nu le știai; îți arată calea către ceruri. 


8 Analecte. $:12; 12:2; 15:24: Mijlocul, 13. 

9 Russell, A History of Westerm Philosophy, p. 320. 
19 Digha-Nikăya, Il, pp. 186-187. 

11 Mahăvagga, VIII, 26. 

12 Matei, 25:40. 

Din patru pricini trebuie socotit drept în inima lui prietenul care-ţi împăr- 
tășește necazurile: el nu se bucură de nenorocirile tale; se bucură de belșugul 
tău; oprește pe oricine te vorbește de rău; laudă pe oricine te vorbeşte de 
bine.“!3 

Virtutea de a le da celorlalți“ a fost de asemenea puternic subliniată în 
budism: „Celui ce dă virtutea îi va spori.“!5 Buddha susținea că omul carita- 
bil este iubit de toţi, că prietenia lui este mult prețuită și că la moarte e liniștit 
și plin de bucurie, căci nu are a suferi din pricina căinței. Omul caritabil era 
imaginat metaforic de Buddha drept cel ce primeşte floarea deschisă a răsplă- 
ţii lui Buddha și se bucură de fructul pe care îl culege din ea. „Greu este de 
înțeles*“, spunea el, „că dîndu-le altora mîncarea noastră, nouă ne sporesc pu- 
terile, că dîndu-le altora straie, noi cîștigăm în frumuseţe și că întemeind 
sălașuri de puritate şi adevăr, noi dobîndim uriaşe comori.“16 În îndemnul lui 
către întîi stătătorii Bisericii, Pavel afirma: „Toate vi le-am arătat, căci oste- 
nindu-vă astfel, trebuie să ajutați pe cei slabi și să vă aduceți aminte de 
cuvintele Domnului Isus, căci El a zis: Mai fericit este a da decît a lua.“1? 

Potrivit budismului, iubirea frățească trebuie să-și găsească exprimarea în 
toate ocaziile. Trebuie să ne abținem să îi rănim pe ceilalți și să renunțăm să 
mai ucidem vreo ființă. „Bita şi sabia deoparte le-a pus el și, rușinat de aspri- 
mea-i și plin de milă, el e acum milostiv și bun cu toate făpturile.“:8 Nu tre- 
buie să-i jigneşti pe ceilalți nici măcar cu vorba. „Mintea noastră nu va șovăi. 
Nici o vorbă de rău n-o să rostim. Blînzi și miloși o să fim noi, iubitori în 
inimă și fără rea-voinţă pe dinlăuntrul nostru.“!9 

Pentru a cultiva această atitudine, omul trebuie să reflecteze la sine însuși. 
„Nu strimbătatea altora, nu păcatele lor săvîrșite sau nesăvîrșite, ci propriile 
lui fapte rele și propriile neajunsuri se cuvine să le vadă un înțeiept.“20 Bu- 
diștii au remarcat că e ușor să vezi greșeala altuia, dar e greu să o vezi pea 
ta. „,... Omul vîntură greșelile vecinului său precum pleava, dar greşelile lui 
le ascunde, așa cum cel pus pe înșelătorii ascunde de ceilalți jucători zarul 
măsluit.'?1 Și Confucius se lamenta: „Pe cineva care să fie în stare să-și 
descopere singur greșelile și să se-nvinuiască singur n-am întilnit nicioda- 
tă.“22 Pentru a înțelege această idee ca normă etică în religiile universale, e 
de ajuns să citim Tartă! Nostru. 


13 Sigălovăda, 21-25. 

14 „Cei ce au mult sînt adesea lacomi, cei ce au puţin întotdeauna împart cu alții“. 
(Oscar Wilde, De Profi:ndis. p. 27) 

15 Mahăparinibbăna-suttanta, IV, 43; Digha-Nikăya, vol. |, p. 136. 

16 Fo shuo xing zan jing. VV. 1516- 517. 

17 Fapte, 20:35. 

18 Digha-Nikâya, Il. 43, vol. I. p. 62. 

19 Majjhima-Nikâya, |, 129. 

2% Dhammapuda, 50. 

21 Dhammapada, 252. Cf. 253. 

2 Analecte, 5:27. Versiunea românească. ed. cit.. p. 125. 

De asemenea, omul nu trebuie să se îngrijoreze de comentariile răuvoitoa- 
re și sarcastice ale celorlalți. Buddha a observat în acest sens că printre oa- 
meni nu există nici unul care nu este blamat de alții. „Oamenii îi găsesc gre- 
șeală celui care tace și celui care vorbește și îi găsesc greşeală și celui care 
propovăduiește calea de mijloc.“23 În Evanghelii găsim o afirmaţie similară, 
care confirmă opinia lui Buddha: „Căci a venit Ioan, nici mîncînd, nici bînd, 
şi spun: Are demon. A venit Fiul Omului, mîncînd şi bînd și spun: lată om 
mîncăcios și băutor de vin, prieten al vameșilor și al păcătoșilor. "24 

Blindețea și milostenia, dar în același timp fermitatea în convingeri, și-au 
găsit exemplificarea în chiar viața lui Gotama, la fel ca și în cea a lui Isus. 
Citind scripturile scrise în pali, ești impresionat de puternica influență pe care 
a exercitat-o Buddha asupra semenilor săi. El era socotit de ceilalți un orn 
blînd şi plin de compasiune. Tot ce a făcut el reprezintă o cale a păcii. Mînia, 
în fapt, nu-și avea locul în caracterul său și nu a jucat nici un rol în învăţă- 
turile sale. Istorisirile despre naşterea lui Gotama proslăvesc, adesea exage- 
rat, marea lui compasiune precum şi faptul că a renunțat la cele păminteşti.25 
Asemenea descrieri pot părea fanteziste, însă altruismul care îl caracterizează 
pe Buddha este evident. 

Deosebirea dintre concepția budistă și cea creștină despre iubire este sem- 
nificativă și astăzi. Occidentali, în general, așază la temelia conceptului de 
iubire ideea de individualism36, pe cîtă vreme orientalii, sub influenţa budistă 
și hindusă, tind să fundamenteze conceptul de iubire și compasiune pe ideea 
de nondualitate a indivizilor, totuși, asiaticii occidentalizați sînt partizanii 
concepției occidentale, iar unii intelectuali occidentali influențați de gîndirea 
orientală au vorbit despre iubire în felul gînditorilor orientali.27 


c. Conceptul de rău și conceptul de conștiință 


În cele două mari religii universale ale lumii există concepții bine articu- 
late despre rău (păcat), precum și despre formele de răsplată pentru rău. 
Acestea din urmă au dus la crearea unui concept de conştiinţă (și la formele 
concrete de manifestare a acesteia). Scripturile budiste susțin că: „Nici în cer, 
nici în mijlocul mării, nici în văgăunile din munți, nu se cunoaște nicăieri un 
loc în întreaga lume în care omul să poată fi eliberat de fapta rea.“i O expri- 
mare similară se întilnește în Noul Testament: „... nimic nu este acoperit care 


233 Dhammapada, 227. Cf. Fo shuo xing zan jing, vv. 1713-1734. 

24 Matei, 11:18-19. 

25 Tataka, n. 316 etc. 

26 „Iubirea și capacitatea de a iubi disting o ființă omenească de o alta“. (Oscar Wilde, 
De Profundis. p. 113) 

21 „lubirea îi micșorează precum soarele topeşte aisbergul din mare. Inima și sufletul 
tuturor oamenilor fiind una, această amărăciune legată de a! lui şi de al meu încetează. Ce 
e al lui e al meu. Eu sînt fratele meu, iar fratele meu este eu'' (Emerson, Compensation in 
Selected Writings, p. 189). 

1 Dhummapada, 127. 

să nu se descopere, şi nimic ascuns care să nu se cunoască.“? În textul creş- 
tin, apare implicit ideea de Providenţă, ca mediu pentru acordarea cuvenitei 
răsplăţi, pe cîtă vreme în cel budist ni se sugerează ideea de farma. Creștinis- 
mul moşteneşte tradiția Vechiului Testament: „De mă voi sui în cer, Tu acolo 
ești. De mă voi cobori în iad, de față ești. De voi lua aripile mele de diminea- 
ță și de mă voi așeza la marginile mării, și acolo mîna Ta mă va povăţui.“3 
Concepţia budistă se bazează însă pe credinţa în eficacitatea secvenţei cauzale. 

În literatura indiană clasică4 (adică în literatura budistă și jainistă, în mari- 
le texte epice şi în codurile de legi), acţiunea omului (farman) este expusă sub 
trei aspecte; acțiunea prin trup, prin vorbă și prin gînd. S-a arătat că formulări 
similare există şi în Zand Avesta şi la maniheeni. Nu avem însă nici un motiv 
să presupunem că această temă și-a croit drum în liturghia creştină pornind 
din Persia, întrucît la unii scriitori greci, precum Platon, regăsim exprimări foar- 
te asemănătoare.5 Ideea de păcat făcut cu gîndul nu era oricum nouă, căci în 
Vechiul Testament se spune: „Gîndul de a face o nebunie nu este decît păcat.““6 

Potrivit budismului timpuriu, cele mai periculoase obstacole în calea omu- 
lui sînt cele „Zece Legături“. Aceste „legături“ sînt: 


1. Amăgirile în privinţa sufletului (sakkăva-dirihi) 
2. Îndoiala (vicikicchă) 

3. Dependenţa de fapte (silabbata-parâmăsa) 

4. Senzualitatea (karman) 

5. Reaua-voință (patigha) 

6. Dorinţa de a renaște pe pămint (ripa-răga) 

7. Dorinţa de a renaște în cer (aripa-răga) 

8. Mindria (mâna) 

9. Prea marea mulțumire de sine (uddhacca) 

10. Ignoranţa (avijjă) 


Înclinaţiile rele ale omului trebuie să fie înfrînte pentru ca el să progrese- 
ze în această viață. Înfrîngerea ignoranței, ultima din serie, cea care este prin- 
cipiul fundamental ce motivează existenţa noastră pămîntească, îi va conduce 
în cele din urmă pe oameni la eliberare. Discipolii lui Buddha, atît călugării 


2 Luca, 12:2. 

3 Psalmii, 138: 8-10. 

4 Vezi F. Max Miiller in Sacred Books of'the East, vol. X, pp. 28-29, notă. În literatu- 
ra jainistă se regăsește aceeaşi clasificare ca cea de mai jos. 

5 „Cred că Homer are foarte multă dreptate cînd zice: mergînd amindoi împreună unul 
vâzu înaintea celuilalt. Desigur, procedînd așa ne e mai ușor nouă tuturor oamenilor cînd 
e vorba să facem ceva, să vorbim ceva sau să gîndim ceva“ (pros hapan ergon ka dia- 
noema). Platon, Protagoras. The Dialogues of Plato, traducere de B. Jowett, 5 vol., ed. 
a III-a, Oxford University Press, 1892, Humphrey Milford Reprint, New York, Random 
House, vol. I, p. 172. Versiunea românească, Platon, Opere I, ed. ci/., p. 464, traducere de 
Șerban Mironescu. 

5 Pilde, 24:9. Am folosit varianta din King James” Bible. În versiunea standard (N.L.: 
și în cea românească) apare: „Gîndul celui nebun nu este decît păcat.” 


274 O ISTORIE COMPARATĂ A IDEILOR 


cît și laicii, trebuie să se dezbare de toate aceste rele treptat și prin eforturi 
proprii. Ruperea primelor trei legături corespunde lucrului pe care creştinii îl 
numesc „convertire“ şi pe care budiștii îl numesc „intrare în curgere“. Atin: 
gind deplina „încredințare“, nu mai putem cădea înapoi continuu. Mai devre- 
me sau mai tîrziu, în această naștere sau în alta, salvarea finală este sigură, 
după cum susțin învățăturile budismului sudic. Iată cum sînt încurajați adep- 
ţii să evite pornirile rele: „Faptele rele sînt săvirșite din pricini de părtinire, 
vrăjmășie, prostie și frică. Dat fiind că Discipolul Nobil nu se lasă întors din 
drum de aceste motive, el nu face nici o faptă rea din cauza lor.“? 

Faptul că omul se lasă pradă viciilor a fost deplîns și de vechii înţelepţi 
din alte țări. Confucius afirmă: „Să nu pot să-mi cultiv Virtutea, să nu pot 
să-mi desăvîrșesc învățătura, să știu ce-i drept și să nu pot aplica, să am lip- 
suri și să nu le pot îndrepta, iată lucrurile ce mă pot întrista.“$ În Evanghelia 
după loan stă scris: „lar aceasta este judecata, că Lumina a venit în lume și 
oamenii au iubit întunericul mai mult decît Lumina. Căci faptele lor erau rele.“ 

lată acum o poveste care ilustrează punctul de vedere budist asupra păca- 
tului. Regele Ajatasattu şi-a ucis tatăl pentru a ocupa tronul. Auzind însă 
predica lui Buddha, el s-a căit în fața acestuia: „Păcatul m-a înfrînt, Stăpîne, 
slab și nesocotit şi în greșeală cum sînt eu care, de dragul măririi, mi-am ucis 
tatăl, acel om prea drept, acel rege prea drept! Prea Fericitul [Buddha] să pri- 
mească, Stăpîne, că astfel îmi recunosc păcatul.“* Buddha i-a spus: „Cu-ade- 
vărat, o, rege, păcatul te-a înfrînt cînd ai făptuit în aşa fel. Dar fiindcă îţi so- 
coți fapta un păcat (accaya) și te mărturisești potrivit a ceea ce este corect, îţi 
primim mărturisirea. Căci acesta este obiceiul în disciplina celor nobili: ori- 
cine îşi priveşte greșeala drept greșeală are să ajungă în viitor să se stăpîneas- 
că pe sine.“10 

În Noul Testament păcatele sau răul echivalează cu încălcarea cu bună 
ştiinţă a legilor!i! moștenite de la proorocii din Vechiul Testament (Cele Zece 
Porunci etc.), cît și cu neputința de a le respecta în conformitate cu noua in- 
terpretare dată de Isus vieții religioase (iubeşte-l pe Dumnezeu și iubește-ți 
aproapele? etc.). Ca și în budism însă, se consideră că omul poate să se rege- 
nereze moral, căci: „De va fi făcut păcate se vor ierta lui“.!3 Procedeul este simi- 
lar cu cel din budism: „Dacă mărturisim păcatele noastre, El este credincios 
şi drept, ca să ne ierte... și să ne curățească pe noi de toată nedreptatea.“'14 
Natura iertătoare a lui Isus însuși nu este nicăieri mai bine reprezentată decît 


7 Sigălovăda, $. 
3 Analectre, 1:3. Versiunea românească, ed. cit., p. 140. 
9 loan, 3:19. 
10 Digha-Nikăya, vol. |, p. 85. Am citat aici, cu mici modificări, din T. W. Rhys Da- 
du Dialogue of'the Buddha, partea I, Londra, Luzac and Co., 1956, p. 94. 
„.. dar păcatul nu se socotește cînd nu e lege“ (Romani, s: 13). 
12 În prima Epistolă sobornicească a lui Petru (4:8) citim: „Dar mai presus de toate, ţi- 


neţi din răsputeri la dragostea dintre voi, pentru că dragostea acoperă mulțime de păcate.“ 
15 lacov, 5:15. 
14 ] Ioan, 1:9. 

în istorisirea din Noul Testament despre femeia adusă în faţa lui de cărturari 
şi farisei și acuzată de adulter. Aceştia îi amintesc lui Isus că legea lui Moise 
porunceşte ca „pe unele ca acestea să le ucidem cu pietre“. Pe cînd ei îşi 
prezentau acuzaţiile, Jsus stătea plecat în jos scriind cu degetul pe pămînt. „Şi 
stăruind să-L întrebe, El S-a ridicat și le-a zis: Cel fără de păcat dintre voi să 
arunce cel dintîi piatra asupra ei. larăși plecîndu-Se, scria pe pămînt. Iar ei... 
ieșeau unul cîte unul, începînd de la cei mai bătrîni și pînă la cei din urmă, și 
a rămas Isus singur și femeia, stînd în mijloc. Şi ridicîndu-Se Isus și nevăzînd 
pe nimeni decît pe femeie, i-a zis: Femeie, unde sînt pîrîșii tăi? Nu te-a osîn- 
dit nici unul? lar ea a zis: Nici unul, Doamne. Și Isus i-a zis: Nu te osîndesc 
nici Eu. Mergi, de-acum să nu mai păcătuiești.“15 

O deosebire importantă dintre budism și creștinism constă în faptul că în 
credința budistă nu există conceptul de păcat originar și nici ideea de damna- 
re veşnică. Damnarea veşnică este de neconceput pentru budiști; chiar și cri- 
mele odioase de felul paricidului pot fi iertate în urma căinţei adînci a celui 
ce le-a săvirşit. 

Dat fiind că religiile universale s-au implicat în problema distingerii „bi- 
nelui“ și „răului“, ele au creat în om o conştiinţă a valorilor morale, care a 
dat naștere la rîndu-i conceptului de „conștiință“ (și percepţiei ei existenţia- 
le). În Occident, problema a fost în general discutată în relație cu Dumnezeu. 
De exemplu, prima Epistolă a lui Petru povăţuieşte: „... [să aveţi] cuget 
curat, ca, tocmai în ceea ce sînteţi clevetiţi, să iasă de ruşine cei ce prăiesc de 
rău purtarea voastră cea bună întru Hristos. Căci e mai bine, dacă așa este 
voia lui Dumnezeu, să pătimiţi făcînd cele bune, decît făcînd cele rele.“16 În 
Orient, deși relația cu divinitatea nu a fost ignorată, conștiința a fost discutată 
și în alte contexte. 

Scrierile budiste și textele tradiționale hinduse precum Legile lui Manu? 
sau Mahăbhărata! afirmau că dacă ai săvîrşit o faptă rea, âtman-ul tău are să 
ştie acest lucru!5; ârman-ul tău are să fie martor la asta; âtman-ul tău are să te 
învinovățească.20 Așa cum bine se știe, conceptul indian de ăzmnan este un 
echivalent indian al Dumnezeului creștin. În unele texte budiste din India se 
spune că, deşi poți încerca să-ţi ascunzi faptele rele, zeii ştiu de asta?!; Tarhă- 
gata (înţelepţii desăvîrşiţi) știu de asta.22 O pereche indiană a conceptului oc- 
cidental cum scio, „cunoscînd împreună cu altul“ sau „cunoaştere comună“ 
pare evidentă în cele de mai sus; în orice caz, entitatea (entitățile) cu care es- 


Zece 


te împărtășită „cunoașterea comună“ este alta decît Dumnezeul occidental. 


15 loan, 8:3—11. 

16 J Petru, 3:16-17. 

1 Manu, II, 12; VIII, 84 sq.; 91. 

18 antahpurusa, Mahăbhărata. III, 207, 54. 
19 Anguttara-Nikăya, vol. |, p. 149 găâthă. 
20 Majjhima-Nikăya, vol. |, p. 361. 

21 Theragăthă, 497. 

22 Anguttara-Nikăya, vol. ], p. 150 găârhă. 


276 O ISTORIE COMPARATĂ A IDEILOR 


Un echivalent extrem-oriental al „conștiinței“ este „Mintea Binelui“. Acest 
termen a fost mai întîi menționat în textul Mencius, iar teoria construită în 
jurul lui s-a dezvoltat în neoconfucianismul din China și Japonia și, într-o 
perioadă ulterioară, în școala Wang Ming din aceste țări. „Mintea Binelui” 
era socotită un principiu universal, diferit însă de Dumnezeu văzut ca exis- 
tență personală. 

În japoneza colocvială expresia „tortura conștiinței“ sau „ghimpele con- 
științei“ este destul de obișnuită. Ea poate fi interpretată în sensul de chin sau 
frămîntare a unei conștiințe vinovate. În acest caz cuvinte de tipul „tortură“, 
„înțepătură“, „gheară“ sau „ghimpe“ sînt folosite metaforic, legat de trăirile 
omului. Concepţia japoneză pare a fi o interesantă combinație între expresia 
chineză „Mintea Binelui“ și ideea budistă de „tortură aplicată de paznicii în- 
chisorii din iaduri“; nimeni nu a încercat însă pînă acum să determine origi- 
nea acestor expresii. În japoneză, spunerea „Cerul ştie, pămîntul știe, omul 
ştie, sinele tău ştie“ este şi ea destul de des utilizată. 

In filozofia antică din Occident, concepțiile legate de conștiință sînt și ele 
adesea aduse în discuție. Pentru neoplatonicieni, synesis este în același timp 
şi syneidesis, „conștiință“, nu numai în sensul de cunoaștere pe care o are 
omul despre stările și acțiunile sale, ci și ca criteriu pentru valoarea ior etică. 
Ca rezultat al concepției lui Plotin despre conștiință, „„... conștiința de sine a 
evoluat, în doctrina Părinților Bisericii, ajungînd să însemne nu numai cu- 
noaștere a propriilor păcate, ci și căință (metanoia), în combaterea lor acti- 
vă.“2 Conform lui Abelard, esența moralei constă în fermitatea voinţei (ani- 
mi intentio). Dar pe baza cărei norme voinţa trebuie caracterizată drept bună 
sau rea? „El [Abelard] găsește norma judecății numai în individul care deci- 
de, iar ea constă în potrivirea sau nepotrivirea cu conștiința (conscientia). 
Acţiunea care se potrivește cu propriile convingeri ale autorului ei este bună; 
cea care le contrazice este rea.24 În opinia lui Toma din Aquino, conștiința 
(synteresis) este un mijloc de cunoaștere a lui Dumnezeu sub ratione boni.25 

Dacă e să ni se ofere vreo speranță de progres spiritual, concepțiile despre 
rău și conștiință trebuie să fie inseparabil legate. Asta înseamnă că omul tre- 
buie să fie în stare să cunoască și să simtă ceea ce este „rău“, pentru a putea 
să se ajute singur. Responsabilitatea este atribuită, în mare, minții omului: el 
nu se poate bizui numai pe acțiunile lui (pe care le face poate doar ca să îi 
păcălească pe alţii), mintea trebuie și ea să-i fie pură. 

Văzută din punct de vedere religios, acțiunea bună nu este niciodată un 
mijloc către scopul final. Prințul Sumana l-a întrebat odată pe Buddha despre 


23 Windelband, History, p. 234. „Misticul de tip neoplatonician este mai puțin preocu- 
pat decît budistul de indolenţa sa spirituală, resimţită ca rău pozitiv. Misticul neoplatoni- 
cian aminteşte de budist prin aceea că realitatea sa ultimă este de nedefinit. Budistul susți- 
ne însă că, pentru a atinge această realitate ultimă, el trebuie să practice cea mai subtilă 
diferenţiere.“ (Babbitt, The Dhammapada, p. 106). 

24 Windelband, History, p. 308. 

25 Ibid., p. 333. 


RELIGIILE UNIVERSALE TIMPURII 277 


diferența dintre doi oameni, unul care a fost generos într-o viață anterioară și 
unul care n-a fost. Buddha a răspuns că nu va mai exista nici o diferență după 
ce aceia doi vor fi atins eliberarea.26 Se consideră că budiștii evlavioşi prac- 
tică spontan faptele bune, fără a lua în considerare rezultatele unor asemenea 
fapte. Conceptul de conștiință statorniceşte în om convingerea că el este răs- 
punzător în fața propriului simț lăuntric (care nu poate fi păcălit) în ce pri- 
vește drumul său către un ţel religios. 

Mulţi asceți din vremea lui Buddha respectau legămîntul de a nu mînca 
deloc carne.27 Buddha a respins această practică, socotind-o nesemnificativă. 
A mînca carne nu este un lucru impur, a afirmat el, mai degrabă viciile spiri- 
tului trebuie denumite impure. „Distrugerea vieţii, uciderea, tăierea, legarea, 
furtul, minciuna, înșelătoria și amăgirile, citirea scrierilor fără valoare, iubi- 
rea trupească cu soția altuia — acestea sînt pîngărire, nu faptul de a mînca 
carne.““28 

Tot astfel, Isus a spus: „Nu ceea ce intră în gură spurcă pe om, ci ceea ce 
iese din gură, aceea spurcă pe om.“29 În această privință, gîndirea lui Buddha 
și a lui Isus sînt în deplin acord. Pornind de la o asemenea poziție, budiștii 
Theravăda nu au respectat vegetarianismul. Mai tîrziu însă, vegetarianismul a 
căpătat o mare însemnătate, datorită compasiunii față de toate ființele. Astăzi 
în țările sud-asiatice mulți budiști sînt încă vegetarieni, pe cînd în Tibet și Ja- 
ponia nu există decît puţini vegetarieni. 

Calea religiei trece prin moralitate, dar atunci cînd te apropii de țintă, intri 
într-un element cu totul diferit. Se spune că sfîntul care a atins pacea nirvănei 
se află dincolo de bine și de rău. Ceea ce noi numim „bine“ în viața de zi cu 
zi este adesea pîngărit de dorinţe lumești.20 Situaţia ideală trebuie să fie de o 
puritate desăvîrșită și de aceea se afirmă că ea transcende noțiunile comune 
de bine şi rău. În această situație ideală nu există nici o diferență între elibe- 
rarea unei persoane și eliberarea alteia, căci toate sînt purificate. 


d. Calea de mijloc. Natura eforturilor omenesti 


Examinînd problema răului, a reieșit limpede că, în această privinţă, exis- 
tă multe concepții care se întrepătrund în diverse feluri. Pentru ca omul să 
transgreseze legea (să păcătuiască) şi să nu se numere printre cei drepți, tre- 
buie să existe o formă a Legii de la care să se îndepărteze. Omul poate fi 
lovit de felurite blesteme și urgii, sub forma nenorocirii, molimei etc.: religia 
sancţionează însă răul (păcatul) făcut de adepții ei în mod voit sau premedi- 


26 Anguttara-Nikăya, vol. IL, p. 32. 

27 Suttanipăta, 241. 

7% Suttanipăta, 244. 

29 Matei, 15:11. Cf. Marcu, 7:15. 

30 Lucrul acesta a fost în mod deosebit subliniat de Shinran, a cărui gîndire va fi anali- 
zată în Capitolul IV. 

tat. Numai pe baza unei asemenea acțiuni (pe care o faci întru totul conștient 
de înțelesul ei) poți fi învinuit pentru caracterul reprobabil al faptei tale sau 
pentru transgresarea legii. 

Asemenea concepții nu sînt noi. Dimpotrivă, ele se revendică din chiar în- 
ceputurile limbii indo-europene, așa cum o cunoaștem noi. Originea cuvîntu- 
lui sin* a fost identificată în rădăcina indo-eurpeană *es-, „a fi“, care iniţial 
semnifica existența și apoi manifestarea concretă a unei calități negative. Cu- 
vîntul evil este însă mai interesant pentru subiectul nostru. Originea termenu- 
lui a fost identificată în rădăcina indo-europeană *upo, dintre ale cărei sen- 
suri cel mai important pentru scopurile noastre este cel de „dincolo“. În pro- 
togermanică, un derivat important este *ubilaz, „excesiv“. Rude mai târzii 
sînt ufel din engleza veche și, în cele din urmă, evil. Luînd în considerație 
aceste prime utilizări, cu sensul! de „dincolo“ și „excesiv“, nu este prea sur- 
prinzător că unele dintre cele mai mari tradiții ale lumii au dezvoltat con- 
cepții despre „Calea de mijloc“ („nimic în exces*), în sensul absenței răului. 

O interesantă coincidenţă este faptul că învățătura despre „Calea de mij- 
loc“ sau despre „mijloc“ a apărut în aproape aceeași perioadă în India, Grecia 
și China. Ceea ce era considerat a fi „Mijlocul“ sau „Calea de mijloc“ a ajuns 
însă să fie substanțial diferit, în funcție de contextul istoric și social respectiv. 

În budism, se credea că normele universale (dharma,; vezi secțiunea de- 
spre normele universale) sînt aplicabile tuturor (o tautologie) și că nu intră în 
conflict cu natura umană. Calea de a intra în armonie cu aceste norme a fost 
denumită „Calea de mijloc“, întrucît ea evită extremele (excesele). O extremă 
era urmărirea pe față a dorințelor omenești, iar cealaltă era severa și epuizan- 
ta din punct de vedere fizic disciplină a asceţilor.! Se consideră de aceea că 
trăsătura esenţială a eticii budiste este umanistă. 

În China, Confucius propovăduia și el o doctrină a Căii de mijloc. Men- 
cius ne spune că „Maestrul era un om care evita extremele.“2 Mijlocul, atri- 
buit lui Xun zi, este unul din marile texte clasice confacianiste. 

În Occident, celebra afirmație „Nimic prea mult“ îi este atribuită lui So- 
lon, dar virtutea moderaţiei fusese expusă de Heraclit? chiar mai devreme. 
Cel mai mare partizan al doctrinei Căii de mijloc a fost însă fără îndoială 
Aristotel. Una dintre cele mai celebre teorii ale lui Aristotel privea „Aurita 
cale de mijloc“. Fiecare virtute, susținea el, este linia de mijloc dintre două 
extreme, care reprezintă fiecare un viciu. Curajul este linia de mijloc dintre 
lașitate și nechibzuință, dărnicia, dintre cheltuiala nesăbuită și meschinărie; 


* Sin are în engleză sensul de „păcat“, iar tennenul evil menţionat mai jos înseamnă 
„rău“. 

1! Dhammacakkappavattana-sutta etc. 

2 Mencius, IV, 2, 10. Cf. IV, 2. 7. 20; Analecte, 11:16. 

3 Heraclit a spus: „Moderaţia este cea mai mare virtute“ (fragmentul 112) şi „Fiecare 
om este în stare să se cunoască pe sine însuși și să acţioneze cu moderație“ (fragmentul 
116). În versiunea românească (Filosofia greacă pînă la Platon, ed. cit., |, 2, pp. 364 
365), în loc de „moderație“: apar „o judecată sănătoasă“, respectiv „o dreaptă judecată“. 

mîndria firească, dintre vanitate și prea marea umilinţă, și așa mai departe. 
Aristotel a luat în considerare modul de a aduce în practică acest ideal într-o 
manieră foarte concretă; „Pentru că este extrem de dificil să atingi linia de 
mijloc, trebuie, ca şi în al doilea mod de navigație, cum spune proverbul, să 
alegem răul cel mai mic.“ Și mai departe: ,,... cît şi cum trebuie să se înde- 
părteze cineva de la conduita justă pentru a fi socotit blamabil nu este ușor de 
arătat în cuvinte; aprecierea acestor lucruri depinde de fiecare caz în parte și 
de capacitatea senzitivă a fiecăruia (aisthesis).“5 

Pe de altă parte, Mijlocul, cartea clasică chineză, nu conține o asemenea 
analiză a activităților omului şi a moderaţiei în practica concretă. Textul afir- 
mă: „Sinceritatea este calea Cerului. Atingerea sincerității este calea oameni- 
lor.“6 Cînd stăpînitorii împlinesc acest lucru, cele patru anotimpuri devin 
prielnice și lucrurile toate urmează firesc. Însă cînd Aristotel vorbește de 
„virtutea omenească“ sau de „binele omenesc“ în legătură cu linia de mijloc, 
el nu se gîndește la virtutea conducătorului, ci la aceea a fiecărui cetățean. In- 
vers, o gîndire de tipul celei exprimate în M:jloc ajută la perpetuarea poziției 
conducătorului și dezvoltă un sistem politic care a fost considerat de tip des- 
potic.? 

Învățătura budistă este oarecum diferită, ca accent, de cele două expuse 
mai sus. Doctrina Căii de mijloc propovăduită de Buddha este înrudită, chiar 
şi în ce privește viața religioasă, cu perspectiva fundamentală a budismului, 
care presupune mai ales lipsa unor dogme speciale. Normele universale ale 
vieții umane au caracter de lege, deși felurile de a le aplica variază: de aceea, 
ele trebuie aplicate în fiece caz în cel mai potrivit fel. Principiile generale tre- 
buie adaptate circumstanțelor infinit de variate ale vieții concrete. Altminteri, 
ar exista primejdia ca regulile exterioare detaliate să încalce autonomia mora- 
lă a individului. Pentru a evita această primejdie, Buddha și-a sfătuit discipo- 
lii să recurgă la sniritul Căii de mijloc. Această caracteristică fundamentală 
se păstrează pînă în ziua de azi în lumea budistă, deși aplicarea ei diferă de ia 
perioadă la perioadă și de la popor la popor. Chiar și astăzi, fiecare budist 
subscrie la principiul Căii de mijloc. 


4 Etica nicomahică, 1109, a 34, traducere de Ross. Versiunea românească, ed. cit., 
p. 48. 

5 Ibid., 1126, b 3, traducere de Ross. Versiunea românească, ibid., p. 96. 

S$ Zhongyong, 20. 

7 Problema este discutată în detaliu de Motozo Mocegi în Meson and Chung-yung: A 
Comparative Study of the Mean, Greek and Chinese, and Soine Related Problems in The 
Bulletin of the Yokohama City University Society, vol. XIV, Spiritual Science nr. 1, ianua- 
rie 1963. vezi mai ales pp. 16 sq., 25-27. 

3 Găsim o idee similară şi în Occident. „Căci ceea ce a căutat omul nu este, desigur, 
nici durerea, nici plăcerea, ci. pur și simplu, Viața. Omul s-a străduit să trăiască intens, de- 
plin. perfect. Cînd poate face astfel fără să exercite nici o restricție asupra celorlalţi, nici 
să le impună vreo suferință de nici un fel. și cînd propriile-i activităţi îi fac plăcere, el va fi 
mai rezonabil, mai sănătos. mai civilizat, mai el însuși. Plăcerea este piatra de încercare a 

Tema „Căii de mijloc“ în budism are și o valoare metafizică (manifestă 
cel mai direct în tăcerea lui Buddha, vezi mai sus). Această valoare a fost 
apropiată de „devenirea“ lui Heraclit (și a lui Hegel), ca sinteză a antitezelor 
„ființă“ și „neființă“. Metafizica lui Buddha nu s-a îndepărtat însă niciodată 
de etica sa şi s-ar putea spune mai degrabă că „Madhyama Pranipad a lui 
Buddha nu căuta să rezolve opoziția dintre ființă și neființă prin sinteza celor 
două categorii, ci prin transcenderea amîndurora.“? Din punct de vedere me- 
tafizic și etic, „Buddha, «fără a cădea înspre cele două extreme, propovăduieș- 
te dhamma în mijloc (ete ubho ante anupagamma majihena... dhammam de- 
seti).»... «Calea de mijloc» (majjhimă patipadă), care este linia de mijloc atît 
în problemele legate de credință cît și în cele de comportare, se spune că 
«permite cunoașterea... şi dă naștere intuiției și înțelegerii (Râna-karani... 
adhifiiăya sambodhăya... samyattati). »"10 

În planul etic, accentul principal cădea pe acţiunea bună. Adepții budis- 
mului trebuiau să se străduiască să fie „pe deplin încredinţați, umili în inima 
lor, rușinaţi de cele rele, plini de învățătură, plini de vigoare, ageri la minte și 
plini de înțelepciune“; ei trebuiau să „trăiască practicînd, atît în public cît şi 
în particular, acele virtuţi care, atunci cînd sînt neîntrerupte, intacte, nepătate 
și fără greșeală, îi eliberează pe oameni, și care rămîn neatinse de credința în 
eficacitatea vreunui act ritual sau ceremonial exterior şi de speranţa în vreun 
fel de viață viitoare.“!! Tot pe linia reglementării etice în scopul înaintării 
spirituale, Marc Aureliu a avertizat că, de vreme ce e cu putință ca omul să 
părăsească viața în orice clipă, el ar trebui să-și potrivească fiecare act și 
fiecare gînd ţinînd seama de acest lucru. 

Buddha a făcut distincţia dintre dorințele expansive și voința de a te abți- 
ne de la ele. În această privință (de natură psihologică), el a fost un dualist in- 
transigent.!? Exersîndu-și voinţa, omul poate treptat să lase deoparte ce este 
impermanent, în ideea eliberării complete de pe tărîmul impermanenţei. O 


Naturii, semnul consimţărmîntului ei.“ (Wilde, The Soul of Man under Socialism, Portland, 
Maine, Thomas B. Mosher, 1905, p. 89. Versiunea românească, ed. cit.. pp. 288-289.) 

9 C. G. Pande, Studies in the Origins of Buddhism. Department of Ancient History, 
Culture and Archaeology, University of Allahabad, 1957, p. 420. 

10 Majjhima-Nikăya, vol. |, p. 15. K. N. Jayatilleke, Early Buddhist Theory of Know- 
ledge, Londra, George Allen & Unwin Ltd.. 1963, pp. 359 sq. Nici Jayatilleke, nici Pande 
(nota 9 mai sus) nu folosesc cursivele pentru cuvintele în pali. 

1! Mahăparinibbâna-suttanta. Rhys Davids, Buddhist Suttas Translated from Pali, 
Sacred Books of the East, vol. XI, Oxford, Clarendon Press. 1881, pp. 8. 10. 

12 Absența din budism a dualismului (sau pluralismului) metafizic nu trebuie luată 
automat ca dovadă în favoarea monismului: ,,... raţiunea nu poate și nu trebuie folosită ca 
mecanism apogogic, adică respingerea unui punct de vedere nu înseamnă în mod necesar 
acceptarea altuia.“ (K. Inada, Nâgărjuna, Tokyo, The Hokuseido Press, 1970, p. 9) 
„Această lume, o, Kaccâna, este pradă dualismului, lui «este» şi «nu este». Pentru cel ce 
percepe, în adevăr și în înțelepciune, cum se ivesc lucrurile în lume nu există «nu este» în 
această lume. Și, o, Kaccâna, pentru cel ce percepe, în adevăr și în înţelepciune, cum se 
ivesc lucrurile în lurne nu există «este» în această lume.“ (Sarpyurra-Nikăya, II, 17) 

virtute esenţială în budismul timpuriu este deci manifestarea acestei calități, 
efortul sau încordarea spirituală, cum ar mai putea fi numită. Ultimul îndemn 
al lui Buddha către discipoli a fost de a practica fără odihnă această încordare 
spirituală (appamâda). Şi dacă încordarea spirituală este o virtute supremă, 
atunci delăsarea spirituală este o abatere de neiertat. Trebuie însă reținut că 
atît perseverenţa cît şi contrariul ei se referă în primul rînd nu la faptele exte- 
rioare, ci la meditaţie. Luînd în consideraţie faptul că și primii creștini subli- 
niau efortul constant către un țel (s-ar putea cita exemplul Sfintului Iero- 
nim)!3, se poate spune că acțiunea asupra spiritului exercită o atracţie univer- 
sală în religiile universale. Și, aşa cum am văzut, efortul spiritual este aproa- 
pe întotdeauna diminuat de cîștigul material personal. 

Din această caracteristică se poate trage o concluzie demnă de reținut: că- 
lugării și călugărițele fac bine fiind blînzi și buni. Această trăsătură poate fi 
socotită, așa cum e cazul în budism, principala lor tărie. Buddha a spus: „Se 
află aici, o, călugări, opt puteri! Care sînt ele? Plînsul este puterea copilului, 
ocara este puterea femeilor, armele sînt puterea tîlharilor, suveranitatea este 
puterea regilor, mîndria este puterea nătărăilor, umilința este puterea înțelep- 
ților, reflecția este puterea învățaților iar blindețea este puterea asceţilor și a 
brahmanilor.*!4 Pentru călugări, această tărie este total opusă forței. 

Se poate foarte ușor vedea că dualismul budist este psihologic și nu meta- 
fizic şi din faptul că pentru a-ţi controla mintea, trebuie să-ți controlezi tru- 
pul. Buddha a spus: „Cît despre trup, o, cerșetorilor, călugărul îl priveşte aici 
în așa fel că el însuși rămîne activ, dar stăpînit și plin de grijă, trecînd dinco- 
lo şi de poftele și de mîhnirea obișnuite. (ŞI, în același fel,) cît privește sirmță- 
mintele (vedană), stările (cirtâni) şi ideile (dhammă), el le priveşte pe fiecare 
în așa fel că el însuși rămîne activ, dar stăpînit și plin de grijă, trecînd dinco- 
lo şi de poftele și de miîhnirea obişnuite.“!5 În Occident s-a susținut cel mai 
adesea un dualism strict, potrivit căruia sufletul trebuie purificat — scos din 
„inchisoarea“ sa trupească, prin diverse practici ascetice. 

Dualismul budist este psihologic (și practic, din punct de vedere etic), în- 
trucît analizele budiste sînt extrem de introspective. Din nefericire, termenii 
utilizați de primii budişti cu o considerabilă precizie nu au echivalente occi- 
dentale exacte. Traducătorii par uneori să renunțe, în disperare de cauză, să 
mai! echivaleze toate distincţiile pe care le face o psihologie subtilă și nefa- 
miliară. (Se estimează că un savant european a tradus cinsprezece cuvinte 
pali diferite printr-un singur cuvînt, „dorință“.) În ciuda acestei dificultăți, se 
poate considera că atitudinea budistă sugerează o metodă cu totul modernă 
de studiu. Așa cum bine se știe, giînditorii moderni tind să renunțe din ce în 
ce mai mult la filozofia speculativă în favoarea psihologiei, iar în aceasta ei 
sînt la fel ca Buddha. Budiștii au fost întotdeauna atenți la viața lăuntrică a 


"5 Russell, A History of Western Philosophy, p. 341. 
14 Ariguttara-Nikăya, VII. 27. Winternitz. Indian Literature, IL, p. 65. 
'5 Mahăâparinibbâna-suttanta, L. 100. 

omului, iar psihanaliștii moderni se ocupă și ei de ea, deși din unghiuri diferi- 
te. Psihologia budistă poate contribui la soluționarea problemelor psihologi- 
ce, chiar și pentru (sau poate mai ales pentru) oamenii moderni, care trăiesc 
într-o societate total industrializată și mecanizată. 

Psihologia introspectivă din budism a fost îndeaproape urmată de o mare 
atenţie acordată potolirii diverselor pasiuni, care produc rezultate mentale ne- 
gative. Era accentuată puritatea minții: „Nu există nici un foc precum volup- 
tatea, nici o scînteie precum ura, nici o capcană precum nesăbuința, nici un 
torent precum lăcomia.“16 Lao zi a exprimat aproape aceeași idee: „Între cri- 
me, nu e una mai mare decit să te lași pradă dorințelor, între nenorociri, nu e 
una mai mare decît să nu cunoşti mulțumirea, între greșeli, nu e una mai ma- 
re decît să dorești să cîștigi.“17 

În analiza budistă, plăcerea senzorială îi aparține omului, însă nu ea îl fa- 
ce pe om să fie ceea ce este. Buddha a spus: „Un om care a învățat doar puțin 
îmbătrînește ca un bou: camea îi sporește, dar știința nu-i crește.“18 Amos, 
din tradiția Vechiului Testament, se adresează femeilor prin formula: „Voi, 
vaci din Vasan“!9, cu sensul de mari la trup dar mici la minte. Și Heraclit re- 
marcă: „Dacă fericirea ar sta în desfătările trupului, am spune că boii sînt 
fericiți cînd găsesc să mănînce măzăriche.“20 Aceste tradiții diverse accen- 
tuează toate simplul fapt că pacea este un rezultat al armoniei trup-spirit. Bu- 
dismul a subliniat înțelegerea interioară a unei asemenea armonii. 

Budiștii considerau că, în cazul ritualiștilor tradiționali (de pildă în cazul 
celor care se remarcaseră cu puțin înainte de vremea lui Buddha), numai apa- 
rența exterioară este pură. Prin contrast, budismul a ajuns să pună preț pe 
semnificaţia interioară a purității. De exemplu, într-o scriptură întîlnim afir- 
mația: „Veneraţia arătată celor drepți este mai bună decît sacrificiul.'2! Isus a 
insistat şi el mai puțin asupra sacramentelor și mai mult asupra deschiderii 
către credință.22 Un paradox interesant este că, pentru budism, omul care este 
în exterior aplecat către idealizare poate fi simultan mai viguros şi mai asiduu 
angajat în cultivarea sa religioasă decît omul hiperactiv.22 

Deși budiștii puneau în evidență mai ales efortul interior, primii budiști 
nu au minimalizat necesitatea efortului exterior, așa cum se vede la regele 
Asoka. Se spune că regele Asoka s-a convertit auzind un călugăr care recita 


15 Dhammapada, 25. 

1? Dao De Jing, 46. Versiunea românească, Cartea despre Dao și Putere, ed. cit., 
p. 216. 

138 Dhammapada, 394. 

19 Amos, 4:|l 

20 Heraclit, fragmentul 4. Versiunea românească, Fi/oso fia greacă pină la Platon, 
ed. cit., |, 2, p. 350. 

21 Dhammapada 109. 

22 Mahăparinibbăna-suttanta. Sacred Books of the East, vol. XI, p. 109; Introducerea 
la Sacred Books of the East, vol. XIV; Matei, 3:14; loan, 4:2. 

23 Cf. dialogul dintre Buddha și un țăran brahman din Suttanipăra, vv. 18-33. 

al doilea capitol din Dhammapada de astăzi, în care se accentuează impor- 
tanța efortului. Asoka le-a cerut supușilor săi: „Toată fericirea voastră să se 
găsească-n străduințele ce le faceţi“; „Toţi cei mari și cei mici să-şi dea toată 
osteneala.“ EI le-a mai spus: „Binele întregii lumi este o datorie de preț pen- 
tru mine. lar rădăcina acesteia este sîrguința și iuțeala în toate. Nu există 
îndatorire mai măreață decît binele întregii lumi.'24 Asoka a fost activ în fie- 
care sens al cuvîntului, în chestiunile religioase și în rezolvarea problemelor 
politice și economice. În orice caz însă, eforturi le exterioare făcute de budiști 
— în sensul celor de mai sus — par în general mai mici decît cele făcute de 
vechii occidentali. 


4. ETICA ÎN CADRUL COMUNITĂŢII 


a. Intemeierea comunității 


Buddha a întemeiat un ordin religios care a dăinuit pînă în ziua de astăzi, 
fiind unul dintre cele mai vechi și mai influente ordine călugărești din lume. 
În privința locului său în istorie, a metodelor de expunere și a multora din ca- 
lităţile sale personale, Gotama stă alături de Socrate. Dar, într-un aspect foar- 
te semnificativ, el a fost cu mult mai important decît Socrate. Buddha a ela- 
borat o schemă bine definită a vieţii practice, un sistem meticulos de culti- 
vare interioară, un sistem filozofic comprehensiv și o sumă de reguli pentru 
viața monastică. 

Este demn de remarcat că Buddha a organizat şi un ordin de călugărițe.! 
Ordinul budist consta astfel din patru feluri de discipoli: călugări, călugărițe, 
laici și laice. Upsaka, laicii, care aveau diferite obligaţii morale și etice, pot fi 
comparaţi cu „Cel de-al treilea ordin“ din creștinismul tîrziu. Dar rolul fe- 
meilor în budism este o problemă complicată şi în nici un caz lipsită de am- 
biguități. Astăzi, în țările din Asia de sud, sînt foarte puține călugărițe. 

Un echivalent occidental al monasticismului budist, apărut aproape în 
aceeaşi perioadă, este reprezentat de frățiile orfice, care au fost organizate în 
jur de 600 a. Chr. şi care îl adorau pe Dionysos, sub diverse nume mistice. 
Cei care propovăduiau doctrinele orfice au fost primii „propagandiști'* sau 
misionari din lumea mediteraneană precreştină. Influența lor a fost însă limi- 
tată. Pentru a fi admis în frăție era necesară cunoașterea limbii grecești, ceea 


24 Edictele de pe stinci, VI. D. R. Bhandarkar, Asoka, ed. a III-a, University of Calcut- 
ta, 1955, p. 227, 

! Cedînd în faţa multor rugăminţi stăruitoare, Buddha le-a permis femeilor să intre în 
ordin, însă nu s-a împăcat niciodată pe deplin cu această acţiune. „Dacă, o, Ananda“, a 
spus el, „femeile nu ar fi primit încuviințarea să intre în Ordin, religia pură ar fi dăinuit 
mai mult. iar legea cea bună ar fi rămas statornică o mie de ani. Dar pentru că ele au pri- 
mit această încuviințare, legea are să rămînă statornică doar cinci sute de ani.“ (Vinaya, 
Cullavagga, X, |. 6). 

ce a limitat expansiunea orfismului, comparativ cu religiile universale. Ini- 
țierea în frăția orfică era însă deschisă femeilor și uneori chiar și sclavilor. 

Într-o epocă ulterioară, în maniheism s-a făcut distincţia între elecii, 
oamenii inteligenţi care sînt aleși, și auditores, credincioșii laici, aceasta 
corespunde diferenţei dintre călugări (Bhikku) şi laici (upsăka), aşa cum este 
ea înfățișată în gărhă, porțiuni din primele scripturi budiste. (În jainism, cre- 
dincioșii laici erau denumiți „auditori“, săvaka.) Ce îi face deosebiți pe elecri 
nu este dreptul lor exclusiv de a îndeplini anumite acţiuni, ci mai degrabă 
faptul că ei cunoșteau mai bine religia și se abțineau de la diverse practici 
care le erau permise altor membri ai ordinului religios-? 

Ordinul budist era în esenţă o formă de republică. Toate modurile lui de a 
acționa erau consfinţite prin hotărîri adoptate în timpul întîlnirilor periodice 
ale membrilor. Aceste întîlniri aveau loc în condiţiile respectării unor reguli 
statornicite și presupuneau utilizarea unor anumite forme fixe de exprimare. 
Multe dintre reguli au fost preluate pornind de la cele care organizau activita- 
tea în republicile şi corporaţiile existente în acele vremuri. Forma cuvintelor 
prin care erau conduse aceste întîlniri, precum și hotărîrile adoptate erau de- 
numite kammăâvăca, „Cuvintele Actului“. Acestea erau firește privite cu mare 
venerație de membrii ordinului și erau transmise mai departe cu scrupuloasă 
grijă. 

În ordinele budismului timpuriu, călugărilor și călugărițelor Li se cerea să 
evite orice distracție, muzica, dansurile, spectacolele, jocurile, luxul, conver- 
saţiile fără rost, certurile sau ghicitul sorții; ei nu trebuiau să aibă nimic de-a 
face cu negoțul sau cu vreo formă de vînzare și cumpărare. Un fenomen si- 
milar se observă şi în Grecia antică. În societatea întemeiată de Pitagora, băr- 
baţii și femeile erau admiși în aceleași condiţii: proprietatea era comună și 
exista un fel comun de viață.? Pitagoreicii s-au îndreptat însă spre cercetarea 
matematică și științifică, pe cîtă vreme credincioșii indieni nu. 


2 A. A. Bevan in Encyclopaedia of Religion and Ethics, vol. VIII, p. 399 a. 

3 Russell, A Plistory of Western Philosophy, p. 32. 

„Este adevărat — aşa cum a remarcat deja unul dintre cei mai recenți istorici ai aces- 
tor tendinţe greceşti — că ruperea de lume a acestor sectanți a avut un caracter mult mai 
blînd în Grecia decît în India, într-un fel care corespunde diferențelor din caracterul națio- 
nal... În Grecia există o mai mare moderație. Este adevărat că și în Grecia comunitățile 
aflate în căutarea mîntuirii socotesc această lume un loc al necurăţiei și al captivităţii: însă 
nu le vedem făcînd eforturi prea serioase pentru a scăpa din robie. În exterior, membrii lor 
continuă să-și îndeplinească îndatoririle şi să se bucure de plăcerile vieţii de zi cu zi şi se 
mulțumesc cu practica de a dobîndi pe dinăuntru eliberarea din cercul strîmt al unei ase- 
menea vieţi, prin puterea tainică a doctrinei mistice și a cultului mistic.“ (H. Oldenberg, 
Ancient India, Chicago, Open Court Publishing Company, 1896, pp. 89-90.) 

„Această lume le apare tuturor [și ordinului budist şi celui orfic] ca un tărîm mohorît, 
plin de neînţelegeri şi suferință. Simbolismul orfic vrea ca Dionysos, zeitatea, să fie sfişia- 
tă în bucăţi de titani: binecuvîntata unitate a întregii Fiinţe suferă soarta nefastă a dezinte- 
grării. Potrivit unei alte concepţii grecești, din secolul al VI-lea a. Chr.. în chiar existența 
materială a lucrurilor există o vinovăţie: toate cerurile și toate pămînturile, ieşind din unitate 


RELIGIILE UNIVERSALE TIMPURII 285 


Creștinii au întemeiat și ei un ordin similar, Biserica timpurie avînd multe 
trăsături în comun cu ordinul budist. În acesta din urmă, nu existau numai că- 
lugări și călugărițe, ci și novici (sâmanera), găsim aici și rituri legate de tăierea 
părului, de căință etc. Unii călugări ieșeau să cerșească. Avutul călugărilor 
era strict limitat, iar mesele erau frugale.4 Ei se închinau simbolurilor religi- 
oase și practicau meditaţia. 

Pacea şi armonia dintre membrii ordinului budist erau mult apreciate: „Bine- 
cuvîntată este buna-înțelegere în comunitate “5 În ordinele din creștinismul tim- 
puriu, armonia dintre călugări era fără îndoială în concordanță cu spiritul afirma- 
țiilor din Scripturi, cum ar fi: „lată acum ce este bun și ce este frumos, decit nu- 
mai a locui frații împreună." Însă în ordinele creştine de mai tîrziu, buna-înțele- 
pere a fost păstrată cîteodată cu forța, pe cîtă vreme ordinele budiste nu au recurs 
niciodată la o asemenea practică și au putut fi astfel uneori ușor dezbinate. 

Spre deosebire de Isus, Buddha însuși și-a instituit propriul ordin, care co- 
respunde unora dintre cele ce s-au dezvoltat mai tîrziu în cadrul Bisericii 
apusene. El a urmat calea altor învățători spirituali din-zilele sale, și în cursul 
celor patruzeci și cinci de ani cît a condus comunitatea, ori de cîte ori s-a ivit 
ocazia, a dat multe reguli pentru călăuzirea ordinului. Spre deosebire însă de 
Biserica Catolică, ordinul budist nu a fost strict organizat. Toţi adepţii budis- 
mului au fost, prin comparație, individualiști, și nu s-au supus, pe de-a întregul, 
nici unei autorități exterioare rigide. Budismul indian nu a cunoscut niciodată 
un corp regulativ puternic, care să fie comparabil, din punctul de vedere al 
caracterului elaborat și al eficacităţii, cu catolicismul (care s-a modelat el în- 
suși, în multe privințe, după organizarea imperială romană). Această caracte- 
ristică reflectă faptul că vechii Indii îi lipsea unitatea națională, în sensul po- 
litic al termenului. 

Sistemul lui Gotama de autoinstruire era unul pe care toți oamenii erau in- 
vitați să îl adopte; el poate fi pus în aplicare indiferent de locul sau țara în care 
locuiești. Astfel, nu erau consideraţi discipoli doar cei care puteau rămîne 
alături de Maestru, adepții izolați putîndu-și forma propriul lor grup de înso- 
țitori. Discipolii lui Gotama aveau voie să primeascâ noi discipoli în comuni- 


şi infinitate şi făcîndu-se astfel vinovate de săvîrşirea răului, trebuie să ispășească și să 
plătească pentru asta, resorbindu-se din nou în componenţii din care au intrat la început în 
făptură.“ (/bid., pp. 90-91). 

4 Budismul timpuriu pennitea consumul de carne în anumite condiţii, așa cum ni se 
spune în Suttanipăta şi Vinaya. „Pavel, în cea de-a opta parte a Primei Epistole către co- 
rinteni, rezolvă problema legată de carnea jertfită idolilor. El hotărăște că dacă ţi se spune 
de unde provine carnea, nu trebuie să o mănînci, căci asta ar fi un păcat. Dar dacă ţi se 
oferă carne cînd păgînii te cheamă la masă, nu e nevoie să întrebi de unde vine și poți s-o 
mănînci liniştit.” (Schweitzer, Indian Thought and Its Development, trad. de Dna Charles 
E. B. Russell, Boston, Beacon Press. 1960, p. 102) [Nota editorului: Ne întrebăm dacă in- 
terpretarea pe care o dă Schweitzer cuvintelor lui Pavel este cea corectă. Nouă nu ni se 
pare că asta e ce spune Pavel în / Corinteni, 8.] | 

5 Dhammapada, 194. 

5 Psalmii, 132:1. 

tate, fără să se consulte cu el și fără să-i ceară în vreun fel încuviințarea. Ast- 
fel, existența ordinului era asigurată şi după moartea întemeietorului lui. Ca 
atare, budiștii au format cel mai vechi și totodată unul din cele mai influente 
ordine călugărești din lume. Într-adevăr, comunitatea budistă este una dintre 
cele mai vechi instituții ale omenirii încă în existență: ea a supraviețuit mai 
mult decît orice altă instituție, cu excepția sectei înrudite a jainiştilor. Creşti- 
nismul, pe de altă parte, deși a apărut cu cîteva sute de ani mai tirziu, s-a im- 
pus rapid în Occident şi a cucerit poziția dominantă pe care o deţine și astăzi. 


b. Ascetismul moderat 


1) Departe de lume, intrînd în ordin 


Este precumpănitoare și astăzi opinia că relhgia occidentală este „aplecată 
către cele din lumea aceasta“ iar religiile indiene sînt „aplecate către cele din 
afara acestei lumi“. (Sintagmele sînt utilizate aici în primul rînd în sens etic 
şi nu metafizic, chiar dacă cele două sensuri sînt adesea dificil de diferențiat). 
Dar începuturile acestor religii nu pot fi înscrise în asemenea categorii presta- 
bilite. Și în Orient și în Occident, înţelepţi din vechime au vrut să transcean- 
dă viața pămîntească încă din această lume. Buddha a afirmat însă: „... Aşa 
cum lotusul albastru, trandafirul de apă sau lotusul alb răsar în apă, cresc în 
apă şi stau ridicați deasupra ei, de apă neîntinați, tot astfel, o, călugărilor, cel 
Desăvîrşit [= Buddha) creşte în lume, de lume neîntinat.“! În creştinism, se 
spune că Isus a dat „slujirea împăcării“: Dumnezeu, prin persoana lui Isus, 
„împacă lumea cu Sine însuși“.2 

„Aplecarea către cele din afara acestei lumi“ poate fi considerată o trăsă- 
tură remarcabilă, comună și religiei răsăritene și celei apusene din Antichi- 
tate, exemple similare putînd fi citate şi din istoria filozofiei occidentale. 
Pentru Platon (filozof al metafizicii şi eticii orientate către cele din afara 
acestei lumi), lumea aceasta, a trăirilor obișnuite, avea prea puțină semnifi- 
cație. Adevărul și mulțumirea deplină pot fi dobîndite, în opinia lui, numai pe 
tărîmul ideilor eterne, la care sufletul, căzut din starea sa luminoasă și fiin- 
du-i dor de „casă“, vrea să se întoarcă. Plotin a spus că toate lucrurile pămîn- 
teşti sînt insignifiante și lipsite de valoare şi l-a povăţuit pe cel aflat în cău- 
tarea desăvirșirii să se dezbare de influența lumii fenomenale. Aplecarea 
către cele din afara acestei lumi, precum și accentul pus pe asceză pot fi per- 
cepute și în doctrina originară a lui Isus. Dr Radhakrishnan a clanficat pozi- 
ţia lui Isus faţă de „această lume“ după cum urmează: „Învățătura eshatologi- 
că a lui Isus despre sfîrșitul apropiat al lumii indică o negare a lumii și a 
vieții, dat fiind că el nu a presupus că Împărăţia lui Dumnezeu se va împlini 
în această lume naturală, ci s-a așteptat ca ea să fie instaurată pe neașteptate 
şi în mod surprinzător de către puterea supranaturală. În Împărăţia care va să 


! Samyutta-Nikăya, XXII, 94. 
? [] Corinteni, 5:18-19. 

vină, statul și celelalte instituții şi lucrări pămîntești fie nu vor mai exista 
deloc, fie vor exista numai într-o formă sublimată. Singura etică pe care Isus 
o poate propovădui este una negativă, pentru a-i permite omului să se 
elibereze de această lume și să caute să devină potrivit pentru Împărăție. Este 
vorba de o disciplină a penitenţei și nu de o etică umanistă.“ 

Renunţarea la traiul în familie era considerată o premisă aproape necesară 
pentru individul care doreşte să se dedice urmării Căii budiste. Viaţa celor 
lipsiţi de un cămin reprezenta chiar idealul, pornindu-se de la convingerea că 
amestecul în treburile obișnuite ale lumii este o piedică mult prea mare. În 
scripturile budiste stă scris: „Plină de piedici este viața în familie; ea este ca- 
lea către necurăţenia trăirilor. Liberă precum aerul este viața celui ce-a re- 
nunțat la toate lucrurile lumești. Cît de greu îi e omului care locuieşte acasă 
la el să trăiască viața superioară în toată deplinătatea ei, în toată puritatea ei, 
în toată desăvîrșirea ei luminoasă! Să îmi tai așadar părul și barba, să îmbrac 
straie de culoarea portocalei şi să părăsesc traiul în familie ca să duc viața ce- 
lui lipsit de cămin."4 O călugăriță budistă spune sfidător: „Să mă cunoaşteţi 
drept una care a văzut primejdiile ce se ivesc din viața întinată de dorințele 
simțurilor și de aceea a fugit de ele.“5 De vreme ce Buddha însuși a întemeiat 
ordinul călugărilor și al călugărițelor şi a oferit și o analiză filozofică prin 
care arată că lumea obișnuită a simţurilor este plină de suferinţă, era firesc ca 
monasticismul să se dezvolte chiar în vremea lui. 

A regăsi însă originile vieții monastice în Noul Testament este dificil, da- 
că nu imposibil. Isus nu a trăit într-un ordin religios, deși tendința sa de a se 
îndepărta de ceea ce indienii numesc „viața în familie“ era destul de pronun- 
țată. Isus nu punea mare preţ pe lucrurile la care oamenii ţin în general, cum 
ar fi averea și familia.S E] nici nu s-a căsătorit, iar Pavel sugerează că: „Cel ce 
nu se căsătorește și mai bine face.“7 În altă parte însă, Pavel pare să fi descu- 
rajat „rînduielile şi învățăturile omenești“ care se opun bucuriei simțurilor, 
întrucît el considera că „unele ca acestea [poruncile]... n-au nici un preţ și 


3 S. Radhakrishnan, Eastern Religions and Western Thoughi, New York, Oxford Uni- 
versity Press, 1959, pp. 68-69. 

4 Digha-Nikăya, IL, 41, vol. |, p. 62. 

5 Therigăthă, 346. 

6 Maltei, 12:48. 

? 1 Corinteni, 7:38 (în versiunea românească: „,... dar cel ce n-o mărită [pe fecioară] şi 
mai bine face.*). Cf. „Şi dușmanii omului (vor fi) casnicii lui“ (Matei, 10:36), „... Mergi, 
vinde tot ce ai, dă săracilor şi vei avea coinoară în cer, şi apoi, luînd crucea, vino şi ur- 
mează Mie.“ (Marcu, 10:21), „Mai lesne este cămilei să treacă prin urechile acului, decît 
bogatului să intre în împărăţia lui Dumnezeu.“ (Marcu, 10:25), „„... Oricine dintre voi nu 
se leapădă de tot ce are nu poate să fie ucenicul Meu.“ (Luca, 14:33); „Nu iubiţi lumea, 
nici cele ce sînt în lume. Dacă cineva iubește lumea, iubirea Tatălui nu este întru el... Pof- 
ta trupului şi pofta ochilor şi trufia vieții nu sînt de la Tatăl, ci sînt din lume. Şi lumea tre- 
ce şi pofta ei, dar cel ce face voia lui Dunmezeu rămîne în veac.“ (/ loan, 2:15-17), „Ce 
este născut din trup, trup este; şi ce este născut din Duh, duh este. (/oan, 3:6; cf. Jtivutta- 
ka, 100) 

sînt numai pentru sațiul trupului.“ A te supune unor asemenea rînduieli și în- 
deletniciri, pare el a crede, înseamnă a te comporta ca şi cum „ai viețui în 
lume““, ceea ce nu este cazul pentru unul întru totul convertit la învățătura lu: 
Isus.” Şi într-adevăr, de-abia în jurul anului 300 p. Chr. au început să se strîn- 
gă pustnicii ca „cenobiţi“, adică într-o viață comunitară, în jurul unor mari 
sfinți precum Sf. Pahomie și Sf. Antonie cel Mare. 

În orice caz, însăşi esența mişcării budiste este reprezentată de călugări. 
Instituția brahmanică!0 prevedea că individul, la bătrîneţe, trebuie să renunțe 
la viața de familie şi să se retragă în pădure. Dar budismul îl încuraja pe om 
să intre în ordin încă de tînăr. Dacă așteptăm pînă îmbătrînim, credeau budiș- 
tii, e prea tîrziu. Buddha spunea că cel ce-şi urmează dorinţele pămîntești 
poate fi comparat cu unul care aleargă împotriva vîntului ţinînd în mînă o 
torță aprinsă făcută din fin, a cărei flacără l-ar arde dacă n-ar arunca-o.l! 
Această idee ne aduce aminte de Diogenes cinicul, care a afirmat, într-un 
context diferit: „A da medicamente unui mort și învățătură unui bătrîn sînt 
unul şi același lucru.“!2 Chiar şi tinerii intrau în ordinul budist: „Eu care 
eram tînăr și fericit și plin de vigoare am ajuns să rătăcesc, să nu am un că- 
min și să fiu departe de viața de acasă alături de părinții mei.“!3 

Cel care aspiră să intre în ordinul budist, renunțînd la partea lui de avere 
şi părăsindu-și rudele, își va tăia părul și barba, se va îmbrăca în straie de 
culoarea portocalei și va pleca de acasă spre a duce viaţa celui fără de câmin. 
Viaţa de pustnic era mult lăudată în pasa je precum: „,... Dreptatea este bucu- 
ria lui, și vede primejdie în cel mai mărunt dintre lucrurile pe care se cade să 
le ocolească. El primește preceptele şi se pregătește întru ele, se înconjoară 
de bune lucrări în faptă și în vorbă. Pure sînt mijloacele prin care trăiește el, 
bună îi e purtarea, păzită îi e poarta simțurilor. Mereu atent și stăpînit, el este 
întru totul fericit.“14 

În mînăstiri, călugării își puteau dedica tot timpul meditației şi studiului; 
atașamentul față de mincare și îmbrăcăminte putea fi dominat, activitatea se- 
xuală putea fi eliminată și toate acțiunile puteau fi controlate. Întregul cod al 
disciplinei (vinaya) putea fi astfel respectat. Cerșitul era încurajat, ca temei al 
multor virtuti, şi era practicat în spiritul lui Teles, un cinic din perioada ele- 
nistică; acesta i-a spus unui om bogat: „Tu dai cu mărinimie și eu iau cuteză- 


8 Coloseni, 2:20-—23. 

9 [bid 

10 Manu, VI 1 sg. 

1 Majjhima-Nikăya, 54, Potaliya-suttanta. Cf. sutta chineză corespunzătoare, 7aish6, 
vol. 1, pp. 773-774. 

12 Traducere după citatul din K. E. Neumann, Die Lieder der Mânche und Nonnen 
Gotama Buddhos, Berlin, Ernst Hofmann, 1899, p. 69. 

13 Majjhima-Nikăya, 26, Ariyaparyesană-sutta. Cf. versiunea chineză corespunzătoa- 
re, Taishă, vol. 2, p. 72. 

14 Bigha-Nikăya, [, 42, vol. |. p. 62. 

tor de la tine, nici tîrîndu-mă în genunchi în faţa ta, nici umilindu-mă și nici 
bombănind.“!5 Aceasta este exact atitudinea primilor budiști, iar comporta- 
mentul a fost și este respectat în țările din Asia de sud: nici astăzi un călugăr 
nu îi va spune „mulțumesc“ celui care-i dă. 


2) Formele de disciplină 


În budism au fost practicate de-a lungul timpului forme variate de disci- 
plină, în scopul eliminării pasiunilor dăunătoare și al înfrînării simţurilor și 
pentru a-i face pe oameni să fie mereu atenți la simțămintele și dorințele pro- 
prii. Scriptura în pali, păstrată pînă azi, care enumeră aceste forme de disci- 
plină conţine două sute douăzeci şi şapte de reguli pentru călugări și trei sute 
cinci reguli pentru călugăriţe!, toate cu caracter prohibitiv. Se spune însă că 
Buddha a permis, la dorința ordinului, anumite modificări ale preceptelor. În 
ultima sa predică, el ar fi zis: „Cînd eu nu voi mai fi, o, Ananda, să lași ordi- 
nul, dacă așa îi e vrerea, să renunţe la toate preceptele minore (si4khâpadă- 
ni).“2 Astfel, formele de disciplină au diferit în funcţie de loc și de timp. 

În general, se sublinia puritatea minții. Despre credinciosul budist găsim 
într-o scriptură următoarea afirmație: „Eliberîndu-se de dorințele pămîntești, 
inima lui nu mai tînjește și mintea îi e purificată de patimi. Eliberîndu-se de 
necurățenia dorinţei de a face altora rău, inima lui nu mai cunoaște mînia și 
mintea îi e purificată de rea-voinţă. Eliberîndu-se de lenea inimii și a minții, 
cu gînduri luminoase, mereu atent și stăpînit, mintea îi e purificată de slăbi- 
ciune şi trîndăvie. Eliberîndu-se de freamăt și de griji, el nu mai poate fi ur- 
suz, inima lui e senină pe dinlăuntru și se purifică de supărare și de tulburare. 
Eliberîndu-se de șovăială, el ajunge unul care a trecut dincolo de nedumeri- 
re.“ 

Călugării budiști respectau o disciplină care le cerea să mănînce numai în- 
tre răsăritul soarelui: și prînz și să se abțină total de la băuturi ameţitoare. Mo- 
dul obişnuit pentru un călugăr de a-și dobîndi hrana era de a cerși în fiecare 
dimineață din casă în casă, cu blidul în mînă. 

Budiștii respectau cu strictețe practica cerșitului. Călugărul nu se simţea 
inferior prin faptul că ducea o astfel de viaţă. El nu considera în nici un caz 
că este leneș, ci că duce o viaţă intensă, încercînd să-și controleze dorințele și 
să ajungă cît mai departe pe calea meditaţiei. De vreme ce generozitatea era 
considerată una dintre virtuțile de prim ordin, călugării socoteau că, accep- 
tînd pomenile, îi dau celui care trăiește în sînul familiei un prilej de a dobîndi 
merite religioase. Această practică a călugărilor budiști îşi găsește într-o 


15 The Hellenistic Age, Cambridge, 1923, p. 86. Citat din B. Russell, A /istory of 
Western Philosophy, p. 233. 

1 Unele școli mai tîrzii ale budismului conservator au păstrat două sute cincizeci de 
reguli pentru călugări și trei sute patruzeci şi opt pentru călugărițe. 

2 Mahăparinibbăna-suttanta, VI, 3. 

3 Digha-Nikăya, Il, 68. The Digha-Nikâya, 3 vol., ediţie de T. W. Rhys Davids și 
J. E. Carpenter, Londra, Pali Text Society, 1890-1911, vol. [,p. 71. 

oarecare măsură o paralelă în cea a Sfintului Francisc din Assisi, care fusese 
cîndva bogat, „răsfățat în casa părintelui său“. După ce a renunțat la întreaga 
sa avere, el a luat un blid și-a început să cerșească de mîncare din ușă-n ușă. 

Deci, dacă obiceiul de a cerși al budiștilor ne pare straniu, să ne aducem 
aminte că în toată Europa Evului Mediu au existat ordine monastice care se 
întreţineau prin cerșit. Abia după ce sistemul economic al industrialismului a 
luat avînt, s-a considerat că cerşitul este incompatibil cu nevoia de muncitori 
în industrie şi s-au promulgat legi împotriva vagabondajului. Regulile și 
practicile cerșitului au fost respectate cu stricteţe pînă astăzi în țările din Asia 
de sud, ele fiind însă în general abolite în cele din nord. 

Budismul le-a cerut călugărilor să fie foarte circumspecţi în acțiunile lor. 
„Cum este călugărul (bhikkhu) păzit în ce priveşte porţile simțurilor sale? 
Cînd vede un lucru cu ochii, el nu se lasă fermecat de felul în care arată aces- 
ta în general sau de amănuntele lui. E! se hotărăște să pună frîu celor ce-ar 
putea să-i pricinuiască stări rele, lăcomie şi deznădejde. Călugărul își veghea- 
ză văzul [şi, pe rînd, celelalte simțuri] și ajunge să aibă deplină stăpînire 
asupra sa...*4 Călăuzindu-i pe oameni spre propria disciplinare, Buddha a 
folosit într-un caz o metaforă care are o paralelă celebră în filozofia occiden- 
tală: „Chiar și zeii îl invidiază pe-acela ale cărui simțuri sînt supuse precum 
caii bine îmblînziți de conducătorul carului și care e lipsit de orice mîndrie şi 
de orice necurăţenie.“$ Într-un fel similar, termenii metaforei etice din Pha- 
dros — conducătorul de car și cei doi cai — pot fi interpretați ca Rațiune 
(conducătorul carului) și Poftă și Spirit (cei doi cai), așa cum va face Platon 
însuși mai tîrziu, în Republica.$ 

Discipolul budist, în tot ce face — fie că vine, fie că pleacă, fie că stă, fie 
că merge, fie că vorbeşte, fie că tace, fie că mănîncă, fie că bea — trebuie să 
aibă clar în minte ce anume este implicat în aceste acte: caracterul temporar 
al actului și semnificaţia etică a acestuia, adică gîndul că în spatele actului nu 
există nici un actant (nici un mergător, văzător, mîncător, vorbitor etc.) și nici 
o entitate care dăinuieşte veşnic. „În acest fel, călugărul, cînd pleacă sau cînd 
se întoarce, are limpede în fața ochiului minții sale (tot ce se află cuprins aco- 
lo — obiectul imediat al actului, semnificaţia etică a acestuia, posibilitatea ca 
actul să-l ducă la marele țel pe care îl are în față, precum și faptele reale 
subiacente simplului fenomen al actului exterior). Și astfel, cînd se uită înain- 
te sau se uită în jur, cînd își întinde braţul sau și-l trage înapoi, cînd mănîncă, 
bea, mestecă sau înghite, cînd se supune chemării naturii, cînd merge, stă în 
picioare sau stă jos, cînd doarme sau se plimbă, cînd vorbește sau stă nemiș- 
cat, el păstrează mereu în minte ce înseamnă toate acestea cu adevărat. Astfel 
ajunge călugărul să fie mereu atent şi stăpînit.“7 În Occident, Sfintul Pavel a 


4 Digha-Nikăya, U,.65, vol. I. p. 70. 

5 Dhammapada, 94. Cf. Kătha-Up.. |, 3, 3; Milinda-paiiha, 26-28. 
6 Phaidros, 246, 253, 254. Cf. Republica, 439, 440. 

? Digha-Nikăya, LI, 65, vol. |. p. 70. 

scris, în același sens: „De aceea, ori de mîncați, ori de beţi, ori altceva de fa- 
ceți, toate spre slava lui Dumnezeu să le faceți.“ 

În budismul timpuriu, călugării și călugărițele respectau cu stricteţe legă- 
mîntul celibatului. Călugării trebuiau să fie foarte prudențţi în privința femei- 
lor și căutau să nu dea ei înșiși naștere la gînduri lascive. Ananda, unul din 
discipolii favoriți ai lui Buddha, l-a întrebat: 


„„Cum trebuie să ne purtăm, Stăpîne, cu privire la femei?" 

„Să nu le vedeți, Ananda“ 

„Dar dacă se întîmplă să le vedem, ce să facem?“ 

„Nu le vorbiţi, Ananda.“ 

„Dar dacă se întîmplă ca ele să ne vorbească, Stăpîne, ce să facem?“ 
„Rămîneţi-pe deplin treji, Ananda.*9 


Buddha a mai dat și altă povaţă: „Dacă, pînă la urmă, trebuie să vorbești 
cu ea, păstrează-te pur în inima ta şi gîndește-te: «Eu, călugărul, voi trăi în 
această lume plină de păcat precum o frunză de lotus, care rămîne nepătată 
de noroiul în care crește.» Dacă femeia e bătrînă, privește-o ca pe mama ta, 
dacă e tînără — ca pe sora ta, dacă e foarte tînără — ca pe copilul tău. Călu- 
gărul care se uită la o femeie ca la o femeie sau o atinge ca pe o femeie își 
calcă legămîntul și nu mai este discipol al lui Sakyamuni.“10 

Primii călugări creștini erau atît de stricți încît nici măcar nu se uitau la 
femei. O veche pictură înfățișează un călugăr pe care îl vizitează mama sa și 
niște prieteni. El trebuie să-și țină mîna la ochi în cursul întregii conversații, 
dar pare că trage cu ochiul.!! Tot astfel, Isus propovăduia: „Oricine se uită la 
femeie, poftind-o, a și săvîrșit adulter cu ea în inima lui. lar dacă ochiul tău 
cel drept te smintește pe tine, scoate-l și aruncă-l de la tine, căci mai de folos 
îți este să piară unul din mădularele tale, decît tot trupul tău să fie aruncat în 
gheenă.“l2 

Budiștii presupuneau că unui om care se ţine bine în frîu nici măcar în vis 
nu îi apar necurățenii. „Cel mai bun dintre ei, un puternic brahman, nici [mă- 
car] în somn nu trăia plăcerea unui act sexual.“!3 Platon notează că „o parte 
bestială şi sălbatică“, latentă în om, poate apărea în timpul somnului: ,,... par- 
tea bestială și sălbatică [din noi], îmbuibată de mîncare sau băutură, saltă și, 
alungînd somnul, caută să iasă și să-și împlinească firea. Ştii bine doar că ea 
îndrăznește să facă orice într-un astfel de somn, fiind dezlegată și desprinsă 


8 / Corinteni, 10:31. 

9 Mahăparinibbâna-suttanta, V,9. Digha-Nikăya, val. [], p. 141. 

10 Sutrele cu doudzeci şi două de secțiuni (Taish5, vol. 17, pp. 122-124), Fo shuo xing 
zan jing, vv. 1957-1166. 

1 R. H. Baiton, The Church of Our Fathers, New York, Charles Scribner's Sons, 
1950, p. 48. Cartea este în primul rînd pentru copii, dar un profesor american ne-a reco- 
mandat-o cu multă căldură și ni s-a părut foarte interesantă. 

12 Matei, 5:21-29. Cf. Marcu, 9:47; Matei, 18:9. 

15 Suttani păta, 292. 

de orice rușine și cugetare. Nu se dă înapoi deloc, pare-se, să poftească a se 
împreuna cu mama sau cu oricine altcineva — om, zeu sau fiară — să făptu- 
iască orice crimă, să nu se abțină de la nici un fel de hrană... Dar cînd cineva 
se va îngriji de sine, în sănătate și cumpătare, și cînd, îndreptîndu-se spre 
somnul său, va trezi partea sa rațională hrănind-o cu idei și cugetări frumoa- 
sc... [atunci] un astfel de om va avea cel mai mult de-a face cu adevărul, iar 
imaginile nelegiuite ale viselor i se vor năzări cel mai puțin.“!4 Faptul că 
adepții trebuiau să se supravegheze chiar și în timpul somnului arată impor- 
tanța acordată acestor forme de disciplină. 


c. Misionarismul 


Așa cum creștinismul s-a răspîndit către vest, devenind religia dominantă 
în Europa, în timp ce în Palestina a rămas religia unei minorităţi, tot astfel 
budismul s-a extins către est, decăzînd în patria sa indiană. În ultimele două- 
zeci şi cinci de secole, toate sectele budiste au recunoscut drept misiune a lor 
răspîndirea învățăturilor lui Buddha în întreaga lume. Budiștii considerau că 
doctrina trebuie cunoscută de toți și nu trebuie ascunsă nimănui: „Doctrina 
(dhamma) şi Disciplina (vinaya) lui Buddha strălucesc atunci cînd sînt ară- 
tate pe față, nu cînd sînt ascunse.“l Pe de altă parte, Isus a zis: „Așa să lumi- 
neze lumina voastră înaintea oamenilor, așa încît să vadă faptele voastre cele 
bune și să slăvească pe Tatăl vostru Cel din ceruri.“2 

Învățător altruist, Buddha nu a avut rezerve în a-și face cunoscute desco- 
peririle. El le vorbea deschis discipolilor, nu le ascundea nimic. „Ananda i-a 
cerut lui Buddha ca, înainte de a muri, să lase porunci cu privire la Ordin. 
Buddha a răspuns: «Cum adică, Ananda? Aşteaptă oare Ordinul un asemenea 
lucru de la mine? Am propovăduit adevărul fără a face vreo deosebire între 
doctrinele exoterice și cele ezoterice; căci în ce privește adevărurile, Ananda, 
Buddha (Tarhăgata) nu are nimic asemenea pumnului strîns al învățătorului, 
care ascunde unele lucruri».“3 Confucius a dat o explicație similară: „Voi, 
discipolii mei, credeţi că am ceva de ascuns? Nimic nu vă ascund! Din tot ce 
am făcut nu-i nici un lucru pe care să nu vi-l fi spus. Tocmai asta mă face să 
fiu pentru voi cel ce sînt.“4 

Faptul că Buddha s-a arătat generos în împărtășirea cunoașterii sale a fost 
un factor important în răspîndirea noii religii. „EI înfățișează dhamma, Ade- 
vărul, atît în literă cît și în spirit; el face știută viața superioară în toata puri- 
tatea și desăvîrșirea ei.“5 Darul dhammei era darul cel mai apreciat dintre toa- 


14 Republica, X, $7lc-512b. Versiunea românească, Platon, Opere, V, ed. cit., 
pp. 381-382. 

1 Anguttara-Nikăya, III, 124. Vol. |, p. 283. 

2 Matei, 5:16. 

3 Mahăparinibbăna-suttanta, II, 25; vol. II, p. 100. 

4 Analecte, 1:23. Versiunea românească, ed. cit., p. 147. 

5 Tevijja-suttanta, I, 46. 

te. În scrierile creștine, Isus era reprezentat ca manifestare a lui Dumnezeu 
pentru oameni, ca logos, Cuvîntul întrupat al lui Dumnezeu, Pîinea Vieţii. 

Din adînca sa compasiune pentru toate ființele, Buddha a purces la „înte- 
meierea unei împărății a dreptăţii, la luminarea celor învăluiți în întuneric și 
la deschiderea pentru oameni a porţilor nemuririi“.6 Astfel, nu mult după în- 
temeierea Ordinului, Buddha a trimis doisprezece discipoli în călătorii misio- 
nare, cu porunca: „Porniţi, o, călugărilor, în misiunea care este pentru binele 
celor mulți și pentru fericirea celor mulţi și pentru a aduce milostivire lumii, 
spre a lucra pentru folosul, binele și fericirea zeilor şi oamenilor.“? În Noul 
Testament, ni se spune că Isus a inițiat efortul misionar creștin. Chemîndu-și 
laolaltă cei doisprezece ucenici, le-a dat putere şi stăpînire peste toţi demonii 
precum și harul de a vindeca bolile, trimițîndu-i apoi să-i însănătoșească pe 
oameni și să propovăduiască împărăţia lui Dumnezeu. 

Și creștinii și budiștii sînt de părere că toți oamenii trebuie să primească 
darul învățăturii. Însă ei îşi dădeau seama că acesta nu poate fi dat fără nici o 
deosebire, indiferent de aptitudinile receptorului. În canonul budist întîlnim 
următorul avertisment: „Această dhamma, atît de plină de adevăr, atît de mi- 
nunată, să nu cadă în mîinile celor neștiutori în privința ei, unde ar fi dispre- 
țuită și nesocotită, întinată și luată în derîdere și unde i s-ar căuta pricină. 
Nici să nu fie ea lăsată să cadă în mîinile celor răi, care o vor trata în toate 
privințele la fel de rău pe cît sînt ei de răi.“ Astfel, rostirea regulilor este, în- 
tr-o oarecare măsură, ținută secretă, din respect față de Doctrină (dhamma).9 
lată o prescripţie dintr-o Carte a Disciplinelor. „Atunci cînd călugării rostesc 
laolaltă regulile de disciplină (păthimokkha) într-o zi uposatha, să se oprească 
dacă un rege sau un tîlhar s-ar întîmpla să intre înăuntru“ și, în loc de aceas- 
ta, să rostească alte texte, „întrucît regii fac lucruri neprielnice oamenilor.“!0 
În creștinismul timpuriu întîlnim o învățătură similară, succint formulată: „Nu 
dați cele sfinte cîinilor, nici nu aruncați mărgăritarele voastre înaintea porci- 
lor, ca nu cumva să le calce în picioare şi, întorcîndu-se, să vă sfişie pe voi.“I! 

„Doctrina şi Disciplina“ lui Buddha erau deschise tuturor. Fără îndoială, 
mulți au fost cei care, precum brahmanii, nu le acceptau. În orice caz însă, 
învățătura budistă s-a răspîndit în rîndul oamenilor de tot felul. „Unul care-și 
duce traiul în familie (gahapati) sau unul din copiii săi sau unul de condiție 
inferioară din orice clasă — toţi împărtășesc această credință.“'!2 [deea a apă- 
rut și în China. Odată, cînd discipolul Fan Chi l-a întrebat pe Confucius ce 
este virtutea, înțeleptul a răspuns: „În familie să fii sever și politicos, în tre- 


6 Vinaya, Mahăvagga, |, 6, 8. 

? Digha-Nikăya, XIV, 22. Cf. Mahăvagaa, |, I2, i; Fo shuo xing zan jing, vv. 1291- 
1300. 

8 Luca, 9:1-6. 

9 Milindapaiha, p.191, Sacred Books of the East, vol. XXXV, p. 266. 

10 Mahăsanghika-vinaya. Taishă, vol. 22, p. 447 c. 

1! Matei, 7:6. 

12 Tevijja-suttanta, |, 47. 

burile publice serios și conştiincios, iar în relaţiile cu oamenii dovedește-te 
demn de încredere. Acestea sînt virtuţi de care să nu te lipseşti nici chiar dacă 
la barbarii de la marginea imperiului ai ajunge să trăieşti.“13 

În budismul timpuriu, călugării erau socotiți a fi conducătorii celor ce-și 
duc viața în familie (laicilor). Călugării trăiau de pe urma laicilor, aceștia do- 
bîndind în schimb călăuzire spirituală. Ca atare, Buddha a condamnat relele 
purtări ale discipolilor săi, cînd era cazul, dat fiind că aceștia trebuiau să le fie 
altora exemplu. Văzînd că unii din comunitatea monastică nu arată respectul 
cuvenit maeștrilor, Buddha a remarcat mai întîi că: „Chiar și laicii, o, călugă- 
rilor,... de dragul unui meșteșug ce-ar putea să le asigure traiul, vor fi respec- 
tuoşi, plini de căldură și primitori față de învățătorii lor“ Apoi Gotama le-a 
spus călugărilor care încălcaseră regulile că acest lucru nu va fi tolerat în 
comunitate, întrucît „nu va duce la convertirea celor neconvertiți și nici la 
păstrarea numărului de convertiți, ci va face ca mulți dintre cei neconvertiți 
să respingă (credința) și mulți dintre cei convertiți să se înstrăineze de ea“.14 
Şi Christos le-a spus ucenicilor: „lubiţi pe vrăjmașii voștri... și rugati-vă 
pentru cei ce vă vatămă și vă prigonesc... Căci dacă iubiţi pe cei ce vă iu- 
besc, ce răsplată veți avea? Au nu fac și vameșşii acelaşi lucru? Și dacă îm- 
brățișați numai pe frații voştri, ce faceți mai mult? Au nu fac și neamurile 
același lucru? Fiţi, dar, voi desăvîrșiţi, precum Tatăl vostru Cel ceresc desă- 
vîrșit este.“15 


5. ETICA PENTRU LAICI 


Încă de la începutul budismului s-a făcut distincţia între cei care devin că- 
lugări, abandonînd viaţa în familie pentru a intra în comunitatea monastică 
(sangha), şi credincioșii laici ai lui Buddha. În mod firesc deci, pe lîngă re- 
gulile vinayei pentru Ordin, s-a dezvoltat și o etică pentru laicii care vroiau 
să-şi ducă viața în familie. Se presupunea că laicii trebuie să respecte cel pu- 
țin aceste cinci preceptel: 


|. Să nu ucidă nimic viu. 
2. Să nu ia ce nu le este dat. 


13 Analecte, 13:19. Versiunea românească, ed. cit., p. 220. 
14 Vinaya, Mahăvagga, V, 4, 2, Sacred Books of the East, vol. XVII, p. 18. 
15 Matei, 5:44-48. 

! La începuturile budismului, erau definite patru, nu cinci vicii de comportament: 
„(L) uciderea celor vii, (2) hoţia, (3) minciuna, (4) adulterul. Pentru acestea nici un cuvînt 
de laudă nu are cel înțelept.“ (Bizha-Nikăya, II, p. 182 gâthă). „(1) Să nu fure, (2) să nu vor- 
bească fără temei, (3) să fie la fel de prieten cu ce e slab şi cu ce e puternic, (4) să alunge tot 
ce recunoaște a fi tulburare a minții, socotind că ţine de Kanba (Măra, Cel Rău)“ (Sutzani- 
păta, v. 967). Se pare că mai tirziu a fost adăugat şi preceptul „nu te apuca de băutură“, 
ajungîndu-se la cinci. Cf. „Un bărbat, cînd se îmbată, este condus de un copil neviîrstnic; 
el se clatină și nu observă încotro merge, deoarece sufletul îi este umed.“ (Heraclit, frag- 
mentul 117. Versiunea românească, Filosofia greacă pînă la Platon, ed. cit, |, 2, p. 365.) 

3. Să se abțină de la relaţii sexuale nelegitime. 
4. Să nu mintă.2 
5. Să nu bea licori ameţitoare.3 


(În budismul tantric și în cel japonez, cel de-al cincilea .precept este ade- 
sea minimalizat; preoții japonezi denumesc băutura „Apa înțelepciunii“.) 
Aceste precepte sînt mai mult sau mai puţin incluse și în Cele Zece Porunci, 
fiind practicate și de creştini. În plus, primii laici budiști țineau post (upo- 
satha) în cea de-a opta, a paisprezecea şi a cinsprezecea zi a jumătății de 
lună, respectînd întru totul opt legăminte: (1-5) cele cinci legăminte menţio- 
nate mai sus; (6) să nu mănînce noaptea; (7) să nu poarte cununi și să nu fo- 
losească parfumuri; (8) să stea într-un culcuș aștemut direct pe pămînt.4 Sin- 
gura cerință suplimentară pentru laici era ca ei să creadă în Cele Trei Giuva- 
iere (Buddha, sanigha și dhamma). 

Cînd budismul a pătruns în China, cele cinci virtuți normative ale confu- 
cianismului (wa chang) au fost echivalate cu cele cinci precepte de compor- 
tare ale laicilor budiști, acest lucru fiind preluat şi de japonezi. Expresia con- 
fucianistă xiao xun, „supunere şi obediență filială“, a fost utilizată pentru a 
traduce termenul sanscrit mai general şi mai abstract sila, „moralitate“, re- 
flectînd astfel moralitatea tradițională a sistemului social al chinezilor, bazat 
pe familia patriarhală. 


2 Acest precept implică o problemă dificilă. Într-o scriptură din budismul timpuriu stă 
scris: „Un om nobil nu spune nimic ce nu aduce folos altuia, chiar de e adevărat... Uneori 
însă el spune un asemenea lucru, cînd este adevărat şi de folos pentru un altul, chiar dacă 
auzul acestor vorbe nu-i e pe plac celuilalt.“ (Majjhima-Nikăya, nr. 58, vol |, p. 395 etc.) 
Găsim idei similare în Manu, VII, 104 (Winternitz, /ndian Literature, vol. I, p. 395 etc.) 
şi în Mahăbhărata, VI, 69, 53 (Hopkins, Great Epic ofIndia, p. 381). „O minciună poate 
fi spusă printr-un adevăr, iar un adevăr poate transmite o minciună. Faptele așa cum sînt 
nu redau întotdeauna sentimentele adevărate ; şi o parte din adevăr, așa cum adesea se în- 
tîmplă într-un răspuns la o întrebare, poate fi calomnia cea mai josnică... Niciodată nu 
vorbeşti cu Dumnezeu însuşi, te adresezi mereu unui seamăn de-al tău, care are și el toa- 
nele sale; și a spune adevărul, corect înțeles, nu înseamnă să exprimi faptele adevărate, ci 
să dai o impresie de adevăr, adevărul în spirit, nu adevărul în literă, este adevărata veridi- 
citate“ (R. L. Stevenson, Virginibus Puerisque). Un proverb japonez spune: ,„,Uso mo ho- 
ben“ [Chiar și minciunile sînt spuse pentru un folos, chit că sînt spuse din sinceritate). În 
Occident există sintagana „minciuni convenţionale“. 

3 Mustrări severe i se adresează celui căzut în patima beţiei: 


Beţivanul ce bea tărie, sărman, nevoiaș, 

Însetat chiar cînd bea, bîntuind prin crîșme, 

Ca piatra în apă se-afundă-n datorii; 

Repede îi lasă pe-ai lui fără nume bun. (Sigălovăda, 13 G) 

Cel ce-are obicei să doarmă-n timp de zi, 

Şi care socoate că noaptea-i vreme de trezie, 

Mereu destrăbălatul, plin de vin 

Nu-i potrivit să ducă trai de om așezat. (Sigălovăda, 13 G) 
Astfel, budiștii din Asia de sud nu beau băuturi alcoolice nici astăzi, pe cîtă vreme bu- 

diştii japonezi, în marea lor majoritate, nu interzic alcoolul. 

4 Suttanipăta, 399-400. 

În dinastia Wei de nord (386-535 p. Chr.), un preot numit Tan Jing a 
scris, între 454 și 464, o sitră denumită i wei bo li jing, în care cele cinci 
virtuți cardinale chineze (wu chang) erau comparate şi echivalate cu cele 
cinci precepte ale credincioșilor laici budiștis: 


CELE CINCI VIRTUŢI CELE CINCI PRECEPTE 


Omenia Să nu ucizi nimic viu 
Dreapta judecată Să nu săvîrșești adulter 
Buna-cuviință Să nu bei licori ameţitoare 
Înţelepciunea Să nu furi 

Sinceritatea Să nu minți 


A dmițînd identitatea esențială dintre etica budistă și cea confucianistă, 
maestrul japonez Kiikai considera că între cele două există puţine deosebiri. 
„O naţiune care respectă virtuțile (confucianiste) are să fie binecuviîntată cu 
pace, iar o casă care le respectă are să fie binecuviîntată cu lipsa faptelor rele.6 
Respectarea virtuților este' o artă profundă, care îţi aduce renume și cinstire: 
ea însăşi este virtutea care apără. națiunea și protejează poporul. În cele din 
afară, ei i se spune „Cele Cinci Virtuţi“ (confucianiste), în cele dinlăuntru, i 
se spune „Cele Cinci Precepte“ (budiste). Cele Cinci Virtuţi sînt criteriul prin 
care putem hotărî ce e răul, care trebuie stîrpit din rădăcină, și binele, care 
trebuie respectat. Cele Cinci Precepte (budiste) sînt temeiul pe care se cade 
să fie îndeplinite eliberarea spiritului și fericirea minții.“ 

În multe religii, preceptele pentru laici erau cu mult mai puţin severe decît 
cele pentru călugări şi călugărițe. În budism lucrurile au stat în general la fel, 
dar faptul că laicul poate avea aptitudinile necesare pentru a atinge nirvâna 
nu reiese din primele scripturi. Uneori se admitea ideea că un laic poate do- 
bîndi nirvăna, însă se presupunea că el trebuie apoi fie să intre în Ordin, fie 
să moară.3 Într-un alt pasaj se spune că un laic poate atinge nirvâna în aceas- 
tă viață numai dacă a dus o viaţă monastică într-o existență anterioară.9 În 
Theravăda și în alte școli ale budismului conservator se crede că, în ce pri- 
veşte realizarea finală, în cel mai bun caz laicul poate spera să se nască în- 
tr-unul dintre ceruri. 

Despre viața de zi cu zi, întilnim o învățătură similară și în budism și în 
creștinism. În societate, omul trebuie să fie atent la vorbe şi la fapte. Budiștii 
spun: „Decît o mie de rostiri alcătuite din vorbe fără de înțeles, mai bine un 
cuvînt potrivit, la auzul căruia omul se liniștește.“!0 În creștinism: „Dar în 


5 Tang Yung-Tung in Radhakrishnan, Comparative Studies, ed. de Inge şi alţii, 
pp. 278-284. Cf. Jiun, Juzen Hâgo (O predică din 1773 a lui Katsuragi Jiun, Transactions 
ofthe Asiatic Society of Japan, vol. XXXITI, pf. 2, 1905), p. 56. 

6 Literal, „a nu ridica ce-a fost lăsat de altul în drum.“ Ca atare, expresia are înțelesul 
de „a nu săviîrşi fapte rele“ și presupune o înaltă moralitate. 

7 Hizo Hoyaku, vol. | (Taishă, vol. 77, pp. 363-374). 

8 Milindapaniha, p. 265. 

9 Ibid,, p. 353. 

19 Dhammapada, 100. 

Biserică vreau să grăiesc cinci cuvinte cu mintea mea, ca să învăţ și pe alții, 
decît zeci de mii de cuvinte într-o limbă străină.“!! Și din nou: „,... Cărturarii 
şi fariseii au şezut în scaunul lu: Moise; deci toate cîte vă vor zice vouă, fa- 
ceţi-le și păziți-le; dar după faptele lor nu faceți, că ei zic, dar nu fac.“12 

Nu trebuie, potrivit budismului, să le găsești greșeală celorlalți. 2 Budiştii 
spun: „Greşeala altora o vezi ușor; propria greșeală o vezi greu.'“14 Isus a zis: 
„De ce vezi paiul din ochiul fratelui tău, și bîrna din ochiul tău nu o iei în 
seamă?“15 

În ce privește relaţiile dintre oameni, budismul timpuriu accentua siste- 
matic îndatoririle dintre (1) părinți şi copii, (2) elevi: şi profesori, (3) soț și 
soție, (4) prieten și prieten, (5) stăpîn şi slugi și (6) laici şi călugări.16 Se poa- 
te remarca imediat faptul că aceste obligații reciproce pot fi comparate cu 
cele cinci relații din morala confucianistă. Trei dintre acestea sînt identice cu 
cele din schema lu: Buddha: legăturile dintre părinți și copii, soț și soție și 
prieten și prieten. Budiştii, spre deosebire de chinezi, aveau însă o mai mare 
înclinare către religie şi nu către politică, astfel încît ei au subliniat relațiile 
dintre profesori şi elevi şi dintre laici și cler, omițind îndatoririle mutuale ale 
suveranilor şi supușilor. 

La rîndul său, Isus i-a îndemnat pe oameni să continue să respecte Legea 
(Cele Zece Porunci) pe care le-a dat-o Moise: cinstește pe tatăl tău și pe ma- 
ma ta etc. Multe dintre aceste porunci se referă la relaţiile cu semenii, ele in- 
terzicînd furtul, omorul etc. Isus a interpretat chiar și divorțul ca o încălcare a 
poruncii privitoare la adulter.!7 Însă, aşa cum am reliefat mai sus, convinge- 
rea nestrămutată a lui Isus — mesajul său cel mai puternic — a fost că po- 
runcile privitoare la relația omului cu Dumnezeu și cu semenii pot fi împlini- 
te prin iubirel8 (în greacă: agape, nu eros). Nu se poate spune în nici un caz 
(așa cum s-ar putea afirma despre confucianism) că pentru Isus relațiile de 
familie se află pe primul loc. Celor ce-și lasă familia din iubire pentru Isus li 
se spune mai degrabă că vor primi „... însutit, — acum în vremea asta... — 
iar în veacul ce va să vină: viața veșnică'“.19 

În budism, hămnicia este mult accentuată ca virtute: 


Dar cel ce socotește căldura și frigul ca mai puțin 
Decît o mînă de paie, atunci cînd 

Își îndeplinește muncile şi-ndatoririle lui de bărbat — 
Cu nici un chip nu se-ndepărtează de fericire.20 


1! ] Corinteni, 14:19. 

12 Maltei, 23:2—3. 

13 Dhammapada, 50, 253. 

14 [bid., 252. 

15 Marei, 7:3. 

16 Sigălovada-suttanta (Digha-Nikaya, XXXI). 

17 Marcu, 10:1. 

18 Matei, 22: 37-40. 

19 Marcu, 10:30. 

20 Sigălovăda-suttanta, 13, găthă (Digha-Nikâya, XXXI). 

Budiştii credeau că, prin hărnicie și frugalitate, omul poate să strîngă bogății 
(filozofia succesului!): 


Celui ce strînge avere, ca albina hoinară 
Ce-și adună mierea (pe nimeni rănind), 
Bogăţiile i se înalță ca mușuroiul furnicii. 
Cînd laicul cel bun astfel și-a strîns avere 
În stare e s-aducă binefaceri clanului său. 
În patru să-şi împartă el toată averea, 
Legînd astfel de el lucrurile prietene vieții: 
O parte s-o cheltuiască şi să-i guste fructul; 
Ca să-și ducă treburile, să ia el două (părți); 
Jar cea de-a patra parte s-o ţie şi s-o pună deoparte 
Să-i fie acolo la vreme de nevoie?! 


Deși călugărilor budiști li se interzicea cu strictețe să se-atingă de bani 
sau să participe la activitățile economice, budismul nu a condamnat niciodată 
acumularea bogățiilor de către laici, ci dimpotrivă, a încurajat-o. Spre deose- 
bire de Apusul medieval, nu exista nici o interdicţie de a primi dobîndă22 la 
banii dați cu împrumut; dobînda este justificată, iar datoriile trebuie plătite.23 
Prin această atitudine, budismul ar fi putut deveni religia comercianților care 
începuseră să prospere în vremurile medievale, dacă invazia musulmană nu 
ar fi distrus saigha în India. 

Bogățiile nu trebuie strînse altfel decît prin mijloace care respectă legea 
(urmînd dhamma): „Deciît să trăieşti prin mijloace nepotrivite legii e mai bine 
să mori din pricina unor fapte făcute prin mijloace ce sînt pe potriva legii.*“24 
În comerț erau condamnate „monedele măsluite, cîntarele măsluite şi măsuri- 
le măsluite“.25 „A nu încălca legea“26 era idealul budiștilor. Şi Confucius îi 
povăţuia pe oameni să facă numai fapte drepte: „Atinse pe căi necinstite, bo- 
găție și bunăstare sînt pentru mine ca norul de trecătoare."2? 

Noul Testament este oarecum ambiguu în privința bogăției laicilor. Dacă 
următoarea afirmație ar fi interpretată în sens direct, ea ar sugera o atitudine 
pozitivă în această privință: „Luaţi seama la ce auziți: Cu ce măsură măsu- 
raţi, vi se va măsura; iar vouă celor ce ascultați, vi se va da și vă va prisosi. 


21 Ibid., 26. 

22 Versiunea chineză de la Madhyamăgama-siitra, vol. 33 (Taish5, vol. 1, p. 642 a). 
Cf. Anguttara-Nikăya, UI, p. 351 sg. Versiunea chineză de la Madhyamăgama-siitra, 
vol. 29 (Siitra despre sărăcie). 

23 Suttanipăta, 120. 

2 Theragăthă, 670. O idee similară este exprimată în Manu, IV, 170-171. 

25 Digha-Nikăya, Il, p. 176. O idee asemănătoare, datînd de la începuturile Occiden- 
tului modern, a fost analizată de R. H. Tawney, Religion and the Rise of Capitalism, New 
York, New American Library, 1947, p. 184. 

26 Anguttara-Nikăya, p. 18, găthă. 

27 Analecte, 1:15. Versiunea românească, ed. ciz., p. 145. 

Căci celui ce are i se va da; dar de la cel ce nu are, şi ce are i se va lua.“ În- 
să Isus, aşa cum am văzut, era cu mult mai preocupat de binele sufletului. 
Ambiguitatea rezultă probabil din faptul că el nu avea decît un mesaj comun 
pentru toți şi nu făcea nici o distincţie între comunitatea religioasă și laici. 
Așa cum am menționat mai sus, el i-a îndrumat pe toți să ,,... se lepede de si- 
ne... şi să-Mi urmeze Mie... Căci ce-i folosește omului să cîștige lumea în- 
treagă, dacă-și pierde sufletul?**29 

Laicitatea creștină a adoptat de la început învățăturile lui Isus către mulţi- 
me, dar și pe cele către ucenici (așa cum se regăsesc în Noul Testament). 
Învățăturile lui privitoare la credință, la rugăciune, la botez și la Dumnezeu 
Unul, ideea de a face danii Bisericii, precum și gesturile simbolice de la Cina 
cea de Taină au devenit parte a vieţii majorităţii creștinilor. 

O „etică economică“ de felul celei propovăduite de Buddha nu a apărut în 
Occident pînă la Calvin, în timpurile moderne. 


6. PRACTICA ULTERIOARĂ 


a. Filozofia ca drum de urmat 


Buddha a propovăduit multe doctrine, dezvoltate de urmașii săi. Unele 
dintre aceste doctrine se contraziceau una pe alta: ele au totuși ceva în co- 
mun, și anume că toate urmăresc să-l învețe pe om calea de a realiza o viață 
ideală, cu totul lipsită de egoism. În budism se pune un accent deosebit pe 
modul de a trăil, pe viața dreaptă și pe înlăturarea viciilor. O propoziție strict 
teoretică, precum „nu există ego“, ar fi fost socotită cu totul sterilă și inutilă. 
O sentință filozofică nu este decît un instrument, iar justificarea ei e dată de 
rezultatele obținute pornind de la ea. Acesta este motivul pentru care sînt atît 
de multe învățături chiar cu privire la un singur subiect, cum ar fi „Originarea 
Dependentă“, „Cele Patru Nobile Adevăruri“ etc. 

Doctrina lui Buddha este denumită „vehicul“, în sensul că ea este precum 
un feribot. A te sui în vehiculul budist înseamnă a începe să traversezi rîul 
vieţii, de pe malul experienței pămînteşti al non-iluminării, din starea igno- 
ranței spirituale (avidyă), a poftei (kăma) și a suferinţei, către celălalt mal, al 
înțelepciunii transcendentale (vidyâ), care este eliberarea _(mokșa) din încă- 
tușare şi suferință. Buddha a oferit o analogie utilă. Să presupunem că un om 
își construiește o plută și că reușește să atingă celălalt mal. „Ce credeți, o, că- 
lugărilor, despre e1?“, a întrebat Cel Trezit. „Ar fi un lucru înțelept dacă, din 
recunoștință pentru pluta care l-a purtat peste apă pînă la un loc sigur, ajuns 
acum la celălalt mal, el ar păstra-o, ar lua-o în spate și ar merge cărînd-o 


28 Marcu, 4:24. 
29 Marcu, 8: 34-36. 
! În cazul „Căii Octuple“, „a vedea corect“ era primul pas. Cf. „Gustaţi şi vedeţi că 
bun este Domnul“ (Psalmii, 33:8). 

peste tot? Călugării au răspuns că nu. Apoi Buddha a conchis: „În același 
fel, şi vehiculul doctrinei trebuie aruncat și părăsit, de îndată ce a fost atins 
celălalt mal al Iluminării (nirvâna).“2 Învățăturile spirituale precum cea a lui 
Buddha pot fi comparate cu niște plute: de îndată ce țelul a fost atins, ele de- 
vin inutile. La fel cum diferențele dintre plute în ce priveşte forma, greutatea 
şi materialul contează prea puțin, tot astfel diferențele dintre învățături con- 
tează prea puțin. Acest punct de vedere este prezent şi în budismul Theravâ- 
da și în budismul Mahâyâna. 

Budismul, pentru toate sectele, nu este decît „calea care duce la eliberare“ 
(nibbânagamana-magga). O afirmaţie din Vechiul Testament este întrucîtva 
asemănătoare: „lată calea, mergeţi pe ea“.3 Cu privire la folosul pe care tre- 
buie să-l tragi din scripturi, Noul Testament conține următoarea sugestie: 
„Faceţi-vă împlinitori ai cuvîntului, nu numai ascultători ai lui, amăgindu-vă 
pe voi înșivă. Căci dacă cineva este ascultător al cuvîntului, iar nu şi împlini- 
tor, el seamănă cu omul care privește în oglindă fața firii sale; s-a privit pe 
sine şi s-a dus și îndată a uitat ce fel era. Cine s-a uitat însă de aproape în le- 
pea cea desăvîrșită a libertății şi a stăruit în ea, făcîndu-se nu ascultător care 
uită, ci împlinitor al lucrului, acela fericit va fi în lucrarea sa."4 Exact o ase- 
menea atitudine, se pare, a fost adoptată de primii dintre cei ce au urmat ca- 
lea lu: Buddha. Vâseţţhi, o călugăriță budistă, a scris: 


Am auzit învățătura (dhamma) sa 

Și-am părăsit lumea și toate grijile ei, 

Și m-am hărăzit urmării celor de El învățate 

Și împlinirii Vieţii pe Calea 

Ce duce la soarta măreaţă și bună (padam sivam).5 


Regulile doctrinei, potrivit lui Zimmer, sînt și pentru începători şi pentru 
avansați: pentru cei desăvîrşiţi ele devin însă nefolositoare. Doctrinele „nu îi 
pot fi de nici un folos celui cu adevărat iluminat, decît ca să-i servească, în 
rolul său de învățător, ca mijloc potrivit prin care să împărtășească ceva din 
adevărul la care a ajuns el însuși“.6 Primii budiști par așadar să fi avut o ati- 
tudine mai degrabă practică; de-abia în Evul Mediu au început călugării să 


2 Majjhima-Nikaya, |, 3, 2, nr. 22. 

3 Isaia, 30:21. | 

4 Jacov, 1:22-25. 

5 Therigăthă, 137. 

SH. Zimmer, Philosophies of India, New York, Pantheon Books, 1951, p. 478. (Ver- 
siunea românească, ed. cit, p. 320.) Deussen nu este de acord cu aceasta: „Filozofia se 
bizuie la început pe o pură dorință de a cunoaşte şi nu cunoaște ea însăşi alt scop decît 
căutarea adevărului. Numai atunci cînd această dorinţă slăbeşte devine filozofia un simplu 
mijloc pentru a atinge un scop, un remedium pentru suferința implicită în chiar existența 
noastră. Acesta a fost cazul în Grecia cu şcolile care i-au urmat lui Aristotel, tot aşa au stat 
lucrurile și în India cu sistemul Sămkhya şi cu budismul.“ (P. Deussen, The Philosophy of 
the Upanishads, traducere engleză autorizată de A. S. Geden, Edinburgh, T. and T. Clark, 
1906; New York, Dover Publications, 1966, p. 255.) 

dezvolte metafizica budistă. Primii budiști au pus în evidenţă ceea ce se poa- 
te numi „pricepere“, care nu este niciodată doar o simplă îndemînare, ci și o 
„înțelepciune“ (kausalya). Aceeași idee de înțelepciune ca pricepere se poate 
observa şi în cazul cuvîntului grec „sophia“, al cărui sens de bază este tocmai 
cel de „îndemînare“. 

În budism, dacă se afirmă ceva, acel ceva este justificat numai prin „înde- 
mînarea în folosirea mijloacelor“. Cuvinte precum „iluminare“, „ignoranță“, 
„libertate“ și „atașament“ sînt ajutoare preliminare, care nu se referă la reali- 
tatea ultimă, ci reprezintă simple indicaţii și semne pentru călătorul pe cale, 
servind numai pentru a arăta țelul. Acest fel de „cunoaștere filozofică“ a fost 
denumit în Mahâyâna „Înţelepciunea Desăvîrșită“ sau „Înţelepciunea Trans- 
cendentală“ (prajiâpâramită). Înţelepciunea pe care o caută budismul nu 
este înțelepciunea sistemelor metafizice conflictuale, ci înțelepciunea Ilumi- 
nării cu privire la adevărata natură a existenței umane. Acest lucru a fost în 
mod special scos în relief în budismul Zen. 

Acceptarea analizei raționale a naturii existenței umane a fost o caracte- 
ristică permanentă a budismului, însă trebuie remarcat că speculația metafizi- 
că în legătură cu problemele care nu se înrudesc cu activitățile umane și cu 
atingerea iluminării nu a fost socotită a fi o parte a acestei analize. Ţinînd 
seama de aceste trăsături, s-ar putea spune că doctrina lui Buddha nu repre- 
zintă un sistem filozofic în sensul tradițional occidental (deși, așa cum am 
subliniat mai sus, ea se apropie de unele filozofii din secolul al XX-lea), fiind 
mai degrabă o cale. Un Buddha nu este decît unul care a mers pe această cale 
şi care le poate relata celorlalți ce a găsit. Numele de Zarhâgazra („cel ce s-a 
dus astfel“, „călătorul““) poate fi interpretat şi în acest sens. 

Indiferent de „modernitatea“ unora dintre învăţăturile lui Buddha (unii ci- 
titori vor spune: „Ia te uită, asta sună exact ca X“, referindu-se la unul sau la 
altul dintre filozofii limbajului), deosebirea majoră trebuie bine subliniată: 
celebritatea lui Buddha ca mare conducător al omenirii nu s-a construit nu- 
mai pe cuvîntul său scris, şi nici numai pe relatările sale despre faptul că a 
atins iluminarea (indiferent cît de mare a fost efectul acestui eveniment). Mai 
degrabă felul în care toți aceşti factori s-au manifestat în caracterul său (cf. 
Isus, cu adaosul crucificării și martiriului) este cel care a avut ca rezultat dez- 
voltarea budismului ca religie universală.? Profesorul Conze a subliniat că as- 
tăzi nu merge să „respingi“ un filozof pe motiv că se poartă îngrozitor cu so- 
ţia sa, că îşi invidiază colegii mai norocoşi sau că se enervează cînd e contra- 
zis. Cei ce caută în budism idei surprinzător de noi și nemaiauzite cu privire 
la problemele filozofice, spune el, vor găsi prea puţin; însă cei ce caută sfa- 
turi despre o viață altruistă pot învăța multe. Conze are dreptate în legătură 
cu acest din urmă aspect, care evidențiază o mare deosebire între Buddha și 


7 S, Radhakrishnan, The Dhammapada, Oxford University Press, 1950, p. 24. 
8E. Conze, Buddhism: Its Essence and Development, New York, Harper and Broth- 
ers, 1959, p. 20. 

filozofii din secolul al XX-lea, în ciuda faptului: că unii dintre noi pot fi sur- 
prinși de actualitatea unora dintre ideile lui Buddha. 


b. Meditaţia 


Cele mai vechi însemnări despre practicile meditative indică faptul că 
acestea erau întotdeauna îndeplinite în solitudine. La începuturile budismu- 
lui, pustnicii trăiau în locuri solitare şi izolate.! „EI își alege vreun loc singu- 
ratic, cum ar fi în pădure, lîngă un copac, pe un deal, într-o văioagă de mun- 
te, într-o peşteră, într-un osuar sau pe-o grămadă de paie în cîmp desclis și, 
după ce se-ntoarce cu blidul plin de la cerşit şi mănîncă ceva, se așază cu pi- 
cioarele încrucișate, păstrîndu-şi corpul drept şi mintea ageră și concen- 
trată.“?2 Bhagavad-gită spune: „Yoginul să-şi unească Sinele, stînd deoparte, 
singur, stăpînindu-și tot ce este gînd, fără dorințe și fără bunuri lumești.'3 
Retragerea într-un loc liniștit era încurajată şi de creștinism: „,... cînd te rogi, 
intră în cămara ta și, închizînd ușa, roagă-te Tatălui tău...'% Odată cu apariția 
nonahismului însă, fenomen care a avut loc devreme în budisinul indian și 
mai tîrziu în Occident, călugării au început să practice meditaţia în solitudi- 
nea mînăstirilor. 

Datorită caracterului introspectiv al căii budiste, călugării apreciau în 
mod deosebit liniştea minţii. Pentru a dobîndi această linişte, practica medi- 
tației era mult utilizată. Disciplină necesară pe calea către iluminare precum 
şi pentru viața etică, meditaţia era mijlocul de a dezvolta conștiința care con- 
trolează atașamentul față de simțuri. Această practică a concentrării mentale 
a fost, în toată India, denumită yoga. Cuvîntul yoga este înrudit cu termenul 
latinesc jug: şi cu englezescul yoke*. În mod metaforic, un om practică 
yoga atunci cînd își „înjugă“ (sau îşi ține în frîu) impulsurile specifice stării 
sale naturale: termenul înseamnă însă în general introducerea în ineditație a 
calităţii speciale a voinței. „Înjugarea“ sinelui în meditaţie este uneori com- 
parată chiar cu înjugarea boilor. Buddha însuși este descris, oarecum justifi- 
cat, drept marele yogin. 

În perioada animismului, exista credința că o persoană, cînd este ruptă to- 
ta] de lumea exterioară și e posedată de un spirit, dobîndește un anumit grad 
de sfințenie. Se considera că ea atinge o intensitate a viziunii supranaturale 
care nu este accesibilă muritorilor de rînd. 

O asemenea concepție — desigur, într-o formă cu mult mai dezvoltată — 
nu este necunoscută filozofiei occidentale, unde înțelegerea de acest fel este 
de obicei clasificată drept intuiție. Socrate, așa cum îl înfățișează Platon, pro- 
punea o metodă (pe care o moștenise poate de la vreuna din religiile misterc- 


1 După cum se consemnează în Sutfanipăra, passim. 

2 Digha-Nikăya, Îl, 67, vol. |, p. 71. 

3 VI, 10. Versiunea românească, Filosofia indiană în texte, ed. cit., p. 63. 
4 Matei, 6:6. 

* Yoke are şi sensul de „jug“ în limba engleză. 

lor din zilele sale sau de la pitagoreici) care seamănă mult cu meditaţia. „Şi 
cel care realizează în chipul cel mai pur acest lucru [cunoașterea] nu este 
oare cel care, în cel mai înalt grad posibil, se apropie de fiecare lucru numai 
cu gîndirea în sine, fără să recurgă, în actul gîndirii, nici la văz, nici la vreun 
alt siinț pe care să-l antreneze în cursul procesului rațional? Nu este oare toc- 
mai acela care, recurgînd doar la gîndirea în sine, pură de orice amestec, se 
pune pe urmele fiecărei realități luate de asemenea în sine, pură de orice 
amestec? Cel care, în acest scop, se lipsește cît mai mult de ochi și de urechi 
şi, ca să spun așa, de întregul lui trup, convins că orice asociere cu el tulbură 
sufletul şi îl împiedică să dobîndească adevărul și cunoașterea? lar dacă ar fi 
ca cineva să atingă vreodată realul, nu ar fi tocmai el acela?**5 

Meditaţia în solitudine, practicată mai întîi în munți și apoi în mînăstiri, 
amintește și de tradiția mistică occidentală, care a început cu Plotin şi s-a ex- 
tins „pînă la perioada unui Eckhart, Bohme sau Blake“.6 Deşi se poate ca 
omul să se îndepărteze de starea sa de unitate cu Unul, el poate încă, potrivit 
lui Plotin, „să se trezească din pricina virtuţii care este în el și să se ştie din 
nou pe sine desăviîrşit în splendoare; și el din nou poate fi ușurat de povară, 
urcînd prin virtute la inteligență și de acolo, prin înțelepciune, la Cel Su- 
prem'.7 O asemenea viață este descrisă de Plotin ca fiind „dincolo de plăce- 
rea pămîntească, un zbor al celui singur către Cel Singur“.8 

Calea lu: Plotin este alcătuită din patru etape, prea detaliate pentru a putea 
fi prezentate aici. Pentru comparație însă, unele trăsături mai importante me- 
rită menționate. Prima etapă constă din practicarea celor patru virtuţi cardi- 
nale (protos kalos), cea mai înaltă dintre ele fiind phronesis, corectitudinea 
orientării mentale. Cea de-a doua etapă este îndepărtarea de percepția simţu- 
rilor și îndreptarea către cel suprem. Cea de-a treia este izbînda asupra gîndi- 
rii discursive. Trecînd prin acestea trei, omul rămîne în continuare conștient 
de identitatea sa de sine. Cea de-a patra etapă este însă uniunea mistică, ex- 
tatică, culminantă, cu Unul, în care orice fel de dualitate subiect-obiect (pro- 
vocată de separare) dispare. Atit sistemul etic al lui Plotin, cît și propria lui 
experiență (deși formulate în limbajul unei alte culturi) arată că el împărtă- 
şește aceleași înalte idealuri și ținteşte către aceleași țeluri care sînt prezente 
şi în preceptele și experiența lui Buddha. 

Căutarea, prin intermediul meditației, a nirvânei, a eliberării din chinul 
renașterii, nu a fost, în India, o particularitate a lui Gotarma, fiind o străduință 
comună a epocii şi a țării în care a trăit el, unde erau larg răspîndite multe 
metode prin care se încerca atingerea țelului dorit. Estg limpede, din scriptu- 
rile budiste”, că încrederea în puterea meditației era deja foarte puternică 


5 Phaidon, 65e-66a, traducerea Jowett, The Dialogues of Plato, New York, Random 
House, VI, p. 499. Versiunea românească în Platon, Opere IV. ed cit. p. 63. 

6 Babbitt, The Dhammapada, p. 105. 

? Enneade, 6, 9, Ll. 

8 jbid. 

9 Majjhima-Nikăya, |, 163-166. 

atunci cînd a apărut budismul, practica fiind ummnată chiar de învățătorii lui 
Buddha. Este probabil că Buddha a adoptat meditaţia de la învățătorul său, 
Alăra Kălăma. Regăsim o istorisire despre acest mentor al lui Buddha chiar 
în canonul budist, și deși descrierile stării meditative a minţii pot părea oare- 
cum lipsite de acuratețe (aceasta semănînd mai degrabă cu transele decît cu 
meditaţia budistă), ele înfățișează corect atitudinea exterioară a celui care 
meditează. „Alăra Kălăma mergea odată pe drumul mare. Părăsind drumul, 
el se aşeză sub un copac ca să se odihnească pe timpul căldurii din miezul 
zilei. Cinci sute de care trecură, unul după altul, și fiecare foarte aproape de 
Alăra Kâlăma. Un om care urma îndeaproape acea caravană de care se duse 
la locul unde se afla Alăra Kâlăma și ajuns acolo îi vorbi lui Alăra Kălăma 
după cum uimează: «... deși erai și conștient și treaz, nici n-ai văzut, nici 
n-ai auzit cele cinci sute de care ce-au trecut pe aici, unul după altul, fiecare 
aproape de tine. Uite, Stăpîne, chiar şi straiul ţi-e prăfuit din pricina lor.» lar 
Alăra Kalăma îi răspunse: «Chiar aşa stau lucrurile, domnul meu». Gîndu- 
rile privitorului sînt apoi descrise astfel: „Cît de minunat este, şi cît de mira- 
culos este ca aceia care au ieșit din lume să-și petreacă timpul într-o aseme- 
nea stare de liniște a minții!“10 

Deși aceste istorisiri prezintă o imagine exactă a budismului din punctul 
de vedere al psihologiei comportamentului, dovezi suplimentare, legate de 
introspecție, sînt necesare pentru a completa imaginea. Din moment ce do- 
vezi de acest fel sînt greu de găsit în cele mai vechi dintre scripturi, au exis- 
tat, pînă recent — cînd spiritul investigației știintifice a pătruns în aproape 
fiecare domeniu —, confuzii cu privire la natura meditației budiste (la alte 
persoane decît practicanții ei de facto). Asemenea investigații au început însă 
să se facă în ce privește meditaţia Zen. Acestea (cărora li se adaugă testele de 
laborator făcute asupra maeștrilor Zen) au ajuns să ofere descrieri ale stării 
meditative mult mai coerent formulate decît cele din trecut. Richard de Mar- 
tino, de exemplu, a analizat, pe baza experienței sale obținute prin zazen 
(meditaţie Zen), condiţia meditativă a minții imediat înainte de trecerea pra- 
gului către iluminare. Începînd la modul negativ, el scrie că această stare 
mentală nu este ,,... nici conștiința pre-ego a copilului, nici conştiinţa de sine 
abortivă a idiotului, nici conștiința de sine întîrziată a «copilului-lup», nici 
conștiința de sine deteriorată a psihoticului, nici conștiința de sine amorțită a 
celui aflat sub anestezice, nici conștiința de sine letargică a stuporii, nici con- 
ştiinţa de sine calmă a somnului fără vise, nici conștiința de sine suspendată a 


10 Mahăparinibbăna-suttanta, IV, 27-28. Digha-Nikăya, LI, pp. 130-131. Se spune că 
Buddha ar fi povestit un incident similar din viaţa sa: „Odată, locuind într-un loc numit 
Atuma, stăteam pe arie. Atunci a-nceput să cadă ploaie, puternică şi biciuitoare, şi inele de 
lumină să strălucească pe cer şi trăznetele să izbească pămîntul; doi țărani, fraţi. și patru 
cai au fost atunci ucişi de furtună. Dar Buddha, conştient şi treaz, nici n-a văzut, nici n-a 
auzit ploaia care cădea, puternică și biciuitoare, nici inelele de lumină care străluceau şi 
nici trăznetele care izbeau pămîntul. “ (Mahăparinibbăna-suttanta, 4, 30-34, Digha-Nikă- 
ya, IL. pp. 131-132). 

transei și nici conștiința de sine inertă a comei. Aceasta este conștiința de si- 
ne însăși, în şi ca proprie contradicție radicală cu sine, fixată și încremenită. 
Ea nu este nici vidă, nici lipsită de conţinut, nici nu se anulează pe sine și 
nici nu se dizolvă... Este, în fapt, extrem de perceptivă. În plus, fiind încă ne- 
decisă, luptele ei continuă, însă acum nu prin ego sau în cadrul egoului ca 
simplu ego.“!! 

Pentru a practica metoda budistă la gradul său maxim de eficiență, este 
necesar ca această percepție să fie continuată în toate activitățile zilnice, asi- 
fel încît nici o concepție greșită să nu poată pătrunde din afară și să afecteze 
puritatea minții. Acest proces a fost limpede înfățișat în scripturile budiste: 
„În ce se vede trebuie să fie numai ce se vede, în ce se aude trebuie să fie nu- 
mai ce se aude; în ce se simte (precum în miros, gust sau pipăit) trebuie să fie 
numai ce se simte; în ce se pîndește trebuie să fie numai ce se gîndeşte.“ O 
relatare a practicii lui Buddha însuși în viața sa de zi cu zi ne arată că el 
„mergînd să cerșească din casă în casă, păzindu-și poarta (simţurilor), bine 
înfrînat, își umplea iute blidul, atent, gînditor“. 12 

Stările de meditaţie adîncă sau de extaz sînt uneori denumite Stări ale 
Fericirii și sînt socotite folositoare pentru îndepărtarea obstacolelor mentale 
care stau în calea atingerii stării ideale.1+ Primii budiști nu au acordat însă 
transei un rol special în religie. La fel ca și Confucius, ei erau extrem de re- 
zervaţi față de acest aspect!5 și chiar condamnau transele, socotindu-le ne- 
convinpgătoare.!6 Căutarea stării ideale (starea de arhaz) numai prin practica 
meditației era privită ca o erezie îngrozitoare.!7 Această practică este și plă- 
cută în sine, şi utilă ca mijloc către țelul propus: dar ea nu este țelul, chiar da- 
că țelul nu poate fi atins fără ea.18 Buddha nu vroia însă ca cineva să creadă 
că țelul poate fi atins fără a merge pe calea dreaptă a eticii. 

Unii dintre primii budiști admiteau că este posibil ca omul să dobindească 
unele puteri supranaturale, precum levitaţia și altele asemenea, prin dezvolta- 
rea unor capacităţi psihice care, nefiind folosite, s-au atrofiat. Dar aceste 
efecte erau în general minimalizate în raport cu meditaţia însăși, ca „pas către 
realizarea învățăturii superioare (vijjă), culminînd în bodhi“.!9 


1! Zen Buddhism and Psychoanalysis, D. T. Suzuki, Erich Fromm, Richard de Martino, 
Londra, George Allen and Unvwrin Ltd., 1960, p. 165. 

12 Udâna, |, 10. 

53 Suttanipăta, 412. Traducere de V. Fausbăli, Sacred Books of the East, vol. X, 
Oxford University Press, 1881, pp. 67-68. 

14 Anguttara-Nikăya, VII, 119. 

15 Analecte, 1:20. 

15 Samyutta-Nikăya, XXXVI, 19. 

17 Digha-Nikăya, |, 38. 

18 Cea mai veche formă a acestei spuneri se păstrează și este tradusă în Dialogues..., |, 
84-92. Forme mai tîrzii și mai elaborate apar în Yogavacara's Manual of Indian Mysti- 
cism as Practiced by Buddhists. 

9 G. C. Pande. Studies in the Origins of Buddhism, Department of Ancient History 
and Archaeology. University of Allahabad, 1957, p. 532. 

Așa cum arată cele de mai sus, Buddha era nemulțumit de ce îl învățaseră 
alți asceți despre metodele lor de meditație. E! și-a dat seama că, deşi multi- 
plele forme de meditație îl duc pe om dincolo de simţuri, în sfera liniștii, to- 
tuși, atîta vreme cît ignoranța persistă, pofta, şi deci suferința, pot să apară 
din nou. Ca atare, el a îmbunătățit disciplinele anterioare, pentru a înrădăcina 
adînc în mințile discipolilor săi convingerea că totul este trecător și că nimic 
din ce poate fi perceput nu este Sinele. Fără actul concentrării spirituale însă, 
viața religioasă nu poate să existe. 

Meditaţia, să ne reamintim, trebuie începută numai în conjuncție cu prac- 
ticarea preceptelor etice budiste. Buddha susținea că adînca aspirație a omu- 
lui bun se poate împlini după eliminarea viciilor esențiale. Apoi, dacă el va 
dori să dobîndească, „prin propria sa cunoaștere transcendentă din această 
lume, iniţierea în eliberarea fără de vicii a inimii şi a intelectului şi un refugiu 
în aceasta, așa are să fie“.20 Și în creștinism întîlnim ceva asemănător: „Mult 
poate rugăciunea stăruitoare a dreptului.“?! În creștinism însă, acest „mult 
poate“ este răspunsul dat de Dumnezeu la ruga ce i s-a făcut, pe cîtă vreme în 
budismul timpuriu răspunsul este dat de o lege cosmică. 

În prezent, societatea tinde să îi privească pe contemplativi ca pe niște pa- 
raziți. Din punctul de vedere al religiilor universale tradiţionale însă, exis- 
tența contemplativilor este unica justificare a societății umane. Nu este sigur 
că religia în sine ar putea fi socotită utilă, dacă oamenii n-ar reţine din ea o 
idee despre înțelepciunea care poate fi dobîndită prin reculegere calmă. În 
acest sens, Radhakrishnan remarca odată: „Sufletul în singurătate este locul 
de naştere al religiei. Moise pe muntele Sinai, Buddha cufundat în contem- 
plaţie sub copacul bodhi, Isus pe malurile Iordanului în nemişcarea rugăciu- 
nii, Pavel călătorind singur prin deșert, Mahomed pe colina solitară de la 
Mecca, Francisc din Assisi în rugăciunile sale de pe steiurile îndepărtate ale 
înălțimilor din Alvemo — toți şi-au găsit tăria și au dobîndit certitudinea 
realității lui Dumnezeu. Tot ce este mare, nou și creativ în religie se ridică 
din străfundurile sufletului în tăcerea rugăciunii, în solitudinea meditaţiei, “22 


2 Majjhima-Nikăya, 4|. 
21 Iacov, 5:16. 
22 S. Radhakrishnan, Eastern Religions, p. 53. 


V 
Idealul statului universal 


A. State şi regi 


În ce privește administrarea statului, primii budişti aveau o gîndire politi- 
că deosebită, care aminteşte de teoria contractului social. Potrivit ideilor lor, 
autoritatea suverană nu le-a fost conferită regilor de către zei, ci le-a fost dată 
de popor printr-un proces de tip electiv. O scriptură budistă conţine următoa- 
rea speculație despre felul în care s-a petrecut acest proces: „«Dat fiind că 
faptele noastre rele se arată pe față, așa de mult că furtul, ponegrirea, minciu- 
na și pedepsele au devenit cunoscute oamenilor, ce-ar fi să alegem un om 
anume care să împiedice ceea ce cu dreptate se cade să fie împiedicat și să-l 
surghiunească pe cel ce merită să fie surghiunit? Iar noi să îi dăm în schimb o 
parte din orezul nostru.» Atunci acei oameni au mers la acela dintre ei care 
era cel mai arătos, cel mai înzestrat, cel mai atrăgător și cel mai capabil, spu- 
nîndu-i: «Hai, om bun, arată-ți mînia față de cel care merită surghiunit. Iar 
noi o să-ți dăm o anumită parte din orezul nostru.» Iar el a primit și a făcut 
astfel, iar ei i-au dat o anumită parte din orezul lor.“! Astfel măhasammara, 
„cel ales de tot poporul“, a fost prima formulă folosită constant cu referire la 
un rege, budiștii crezînd că acesta a fost la început ales de popor. Ca atare, 
drepturile unui rege nu erau considerate sacre sau conferite de zei. 

Pe vremea aceea, în India existau unele mici republici guvernate de un 
grup de notabilităţi. De exemplu, oamenii din Kusinără?, unde a murit Bud- 
dha, obișnuiau să se adune în sala de sfat pentru a-și discuta treburile publice. 
Despre Buddha se spune că ar fi aprobat din toată inima o asemenea formă 
republicană de guvernare?, în care suveranitatea regilor le era acestora dele- 
pată de popor. 


1! Digha-Nikăya, XXVIII, 17 sg. 

2 „Atunci oamenii malla din Kusinără se strînseseră în sala de sfat ca să vorbească de- 
spre niște treburi ale obștii. Iar Venerabilul Ananda s-a dus la sala de sfat a oamenilor 
malla din Kusinărâ.“ (Mahăparinibbâna-suttanta, V, 20. Digha-Nikăya, V, p. 147). 

3 Buddha a lăudat confederaţia populaţiei vajji. La ei nu existau regi. poporul decizînd 
cu privire la problemele politice și obștești în cadrul unor întruniri. „Cîtă vreine oamenii 
vajji au să se întilnească așa des, şi cîtă vreme așa de multe au să fie întîlnirile publice în 
clanul lor, ne putein aștepta ca lor să nu le meargă rău, ci bine. 

Cîtă vreme oamenii vajji se voi întîlni în armonie și vor pleca în armonie și vor face 
cele ce au de făcut în armonie, ne putem aștepta ca lor să nu le meargă rău, ci bine.“ (Ma- 
hăparinibbâna-suttanta, |, 4. Digha-Nikaya, LL, p. 73). 

„Cînd stăteam odată la Vesali la altarul Sarandada, i-am învăţat pe oamenii vajji care 
sînt cele trebuincioase pentru a avea o stare de bine; și atîta vreme cît acestea au să dăinu- 

Forma republicană de guvernare nu a ajuns însă să precumpănească în 
India. Monarhia era predominantă în acele vremuri şi regii erau foarte puter- 
nici, unii fiind extrem de despotici și oprimîndu-şi supușii. Budiştilor le dis- 
plăceau profund asemenea situații. Cînd vorbeau despre nenorociri, budiştii 
menţionau focul, cutremurul, trăznetul, inundațiile, precum și tilharii și regii, 
tilharii și regii fiind puși pe același plan. O idee similară se poate întîlni și în 
China antică. Mo zi a spus: „Dacă un conducător atacă o ţară vecină, îi ucide 
locuitorii, îi ia turmele de vite și caii, meiul și orezul şi toate averile şi bogă- 
țiile ei, fapta lui este însemnată pe bucăţi de bambus sau pe suluri de mătase, 
este scrijelită pe metai și piatră, înscrisă pe clopote și trepiede, care în zilele 
ce vor să vină au să fie date mai departe fiilor și nepoților săi. «Nimeni», se 
laudă el, «nu a luat vreodată asemenea prăzi cum am luat eu». Să ne închi- 
puim însă că un om oarecare atacă o casă de alături, îi ucide pe cei ce locu- 
iesc în ea, le fură cîlinii şi porcii, grînele și îmbrăcămintea și apoi face o în- 
semnare despre fapta sa cea bună pe bucăţi de bambus sau pe suluri de mă- 
tase și scrijelește inscripții spre aducere aminte pe farfurule şi pe bolurile lui, 
ca ele să fie date mai departe în familia lui generații de-a rîndul, lăudîndu-se 
astfel că nimeni nu a furat atît de mult ca el: ar fi acest lucru firesc?“ „Nu“, a 
răspuns stăpînitorul din Lu, „și privind problema așa cum aţi înfățișat-o, văd că 
multe din lucrurile pe care lumea le socotește drepte nu sînt deloc drepte.“4 

Sfintul Augustin, care considera că Biserica se află cu mult deasupra sta- 
tului, a întrebat: „Fără Justiţie, ce sînt regatele dacă nu mari bande de tilhari? 
Ce este o bandă de tilhari dacă nu un mic regat?“ Apoi s-a declarat de acord 
cu afirmaţiile făcute, se spune, de un pirat, care vorbea în felul lui Mo zi: 
„Pentru că fac piraterie cu o biată bărcuță, mi se zice tîlhar, dar pentru că tu o 
faci cu o flotă mare ți se zice împărat.“ Aceste vorbe i-ar fi fost adresate ni- 
mănui altcuiva decît lui Alexandru cel Mare: 

Primii budiști au căutat să evite conflictele cu regii. Ei nu vedeau nici un 
motiv de a discuta în contradictoriu cu aceștia, socotind că regii sînt precum 
șerpii veninoși — nu trebuie să li se stîrnească mînia. Este mai bine chiar să 
nu ai nici o legătură cu ei, așa suna învățătura lui Buddha. Atitudinea budistă 
era mai degrabă apolitică sau poate antipoiitică. Buddha nu numai că nu 
vroia ca membrii ordinului să participe la viața politică, dar a mers chiar și 
mai departe şi a interzis orice discuţie pe această temă. El a făcut o distincţie 
similară cu cea făcută de Isus între cele ce sînt ale Cezarului și cele ce sînt 
ale lui Dumnezeu. 

Dar fără a ţine seama de despotismul existent, întemeierea societății bu- 
diste ideale ar fi fost virtual imposibilă. Astfel, treptat, budiștii au început să 


iască în rîndurile lor, şi atîta vreme cît ei au să răinînă ştiutori ai acestora, ne putem aştep- 
ta ca lor să nu le meargă rău, ci bine.“ (Mahăparinibbâna-suttanta, I, 5. Digha-Nikâya, Ul, 
p. 73). 

4 Arthur Waley, Three Ways of Thought in Ancient China, Londra, George Allen and 
Unwin, Ltd., 1939, p. 175. 

5 F. Copleston, A History of Philosophy, Garden City, New York, Doubleday and Co,, 
Image Books, 1962, vol. II, partea I, p. 102. 

se refere din ce în ce mai mult în învățăturile lor la felul în care regii se cade 
să-şi conducă treburile politice. Aceste învățături apar în scripturi în diferite 
forme. De exemplu, un brahman care era capelanul unui rege 1-a spus acestuia: 
„Fiecărui om de pe pămînturile regelui care se îndeletniceşte cu creșterea 
vitelor şi cu lucratul pămîntului, Măria Ta să îi dea grîne şi sămînță bună. 
Fiecărui om de pe pămînturile regelui care se îndeletnicește cu negustoria, 
Măria Ta să îi dea un capital. Fiecărui om de pe pămînturile regelui care se 
află în slujba cîrmuirii, Măria Ta să îi dea bani și mîncare. Atunci acești 
oameni, văzîndu-și fiecare de-ale sale, nu vor mai pustii pămînturile regelui; 
veniturile regelui au să crească; țara are să aibă tihnă și pace, iar oamenii vor 
fi mulțumiți unii de alții și fericiți, îşi vor legăna copiii în braţe şi nu-și vor 
fereca niciodată porţile.“6 Regele, se spune, a ascultat cuvîntul sfetnicului său 
și a făcut întocmai. Ca urmare oamenii, văzîndu-și fiecare de-ale sale, nu au 
mai pustiit pămînturile regelui. Veniturile acestuia au crescut. Țara a ajuns să 
cunoască tihna și pacea. lar oamenii, mulţumiţi unii de alţii şi fericiţi, au în- 
ceput să-și legene copiii în braţe și nu şi-au mai ferecat niciodată porțile. 

Confucius a subliniat aceeași idee, spunînd: „Dacă poporul va fi cîrmuit 
doar prin porunci, și doar prin pedepse va fi oprit, atunci el doar se va feri de 
greșeli, dar nu va fi în adîncui său de vină pătruns și mîhnit. Dacă însă prin 
puterea Virtuţii lui va fi cîrmuit și cu regula Riturilor va fi învăţat, va fi adînc 
pătruns de mustrare și se va păstra întotdeauna cu regula acordat.“7 Tot Con- 
fucius a mai spus şi că un rege trebuie să fie integru: „Dacă cel ce guvernea- 
ză este el însuși drept, cum să nu îşi conducă supușii înțelept? Cel ce nu se 
conduce cu dreptate pe sine, cum ar putea să-i îndrepte pe alții spre bine?“8 

În sfirşit, în ce privește idealul de monarh universal (în pali: cakkavatti, în 
sanscrită: cakravartin), el a apărut și la budiști, și la jainiști, și la hinduși. Se 
spune că monarhul universal este acela care cîrmuieşte lumea întreagă prin 
personalitatea sa virtuoasă și guvernarea sa plină de omenie. Adesea s-a afir- 
mat despre cakravartin că este reflectarea unui monarh real din dinastia 
Maurya, privit în plan mitologic. Pe vremea dominaţiei triburilor vestice în 
India (saka, kuşâna etc.), Buddha însuși era invocat pentru a proteja statele şi 
a le face să prospere. 

Unii savanţi afirmă că ideea de monarh ideal, cakkavarti, trebuie să fi fost 
derivată din adorarea, în vechime, a zeului soarelui. Conceptul poate fi com- 
parat cu cel de Mesia la evrei. Cakkavatti şi Buddha au fost pentru primii 
budiști ceea ce Mesia și logos-ul au fost pentru primii creştini. În ambele ca- 
zuri, cele două idei se suprapun și se completează una pe cealaltă. Așa cum 
idealul iudaic al unui Mesia a influenţat gîndirea primilor creștini, tot astfel 
primii budiști aplicau idealul de ca/kavarzi lui Gotama. Trăsăturile divine și 


6 Kufadanta-suita, 11. Digha-Nikăya, vol. |. 

7 Analecte, 2:2. Lionel Giles, The Sayings of Confucius. O nouă traducere a majorităţii 
spunerilor din Analectele confuciene, cu introducere şi note de Lionel Giles. Londra, John 
Murray, 1907. Versiunea românească, eg. cit, p. 16. 

Ss Analecte, 13:13. Ibid,, p. 45. Versiunea românească, ibid., p. 218. 

solare ale regelui budist ideal îl disting însă pe acesta de Mesia, ca ideal al 
evreilor din perioada precreştină tîrzie.? 

Cu excepţia monarhilor înșiși!0, gîndirea apuseană din această perioadă se 
axa nu pe regi, ci pe state. Religiile misterelor aveau prea puţin de spus despre 
guvernare (iar înainte de creştinism nu au existat alte religii asupra cărora să 
se aplece filozofii). În Antichitate însă, etica a fost un subiect de mare însem- 
nătate, iar aceasta a dus adesea la dezbateri despre viaţa în cadrul statului. Fi- 
lozofilor occidentali din acea perioadă nu li se puneau în general restricții 
cînd își înfățișau opiniile despre asemenea subiecte și li se acorda deplina li- 
bertate de a specula cu privire la relația dintre cetățean și stat. Libertatea era 
atît de mare încît grupuri de ginditori precum cirenaicii și cinicii, înainte de 
Platon, puteau să avanseze ide: aparent antisociale, cum ar fi aceea că toate 
regulile fixe de gîndire, stabilite de convențiile sociale ale legii şi moralității, 
sînt limitări impuse dreptului natural al omului de a se simţi bine. Omul înțe- 
lept, credeau ei, își caută bucuria fără a ține seama de asemenea convenții. 
Ciudat, chiar şi după Platon și Aristotel, epicureii şi stoicii aveau să ajungă la 
o concluzie foarte asemănătoare, şi anume că omul înțelept, încrezător în vir- 
tutea sa, are nevoie de stat tot atît de puţin cît are nevoie de orice altă societa- 
te. În anumite circumstanţe, considerau ei, el poate chiar să evite aceste două 
lucruri — statul și societatea — în interesul mai înalt al plăceri: sau datoriei 
sale. Tot atît de bizar este şi faptul că părerile stoicilor şi epicureilor au ajuns 
mult mai aproape de a căpăta o formă concretă (prin Cicero, în jurisprudența 
romană) decît idealurile luminoase expuse de Platon. 

Idealul etic al lui Platon nu este înzestrarea şi fericirea individului, ci per- 
fecțiunea etică a speciei umane. Doctrina Ideilor părea a-l duce logic la pre- 
supunerea că omul există cu adevărat în sfera eticului și că forma pe care o ia 
această existență adevărată este cea a unității organice a indivizilor, statul. 
Concepţia sa despre stat era limpede una nonempirică, reprezentînd mai de- 
grabă o încercare de a oferi o orientare statului printr-o raționalizare a priori 
a sarcinii societății. Platon considera că societatea (ca individ „multiplicat'*) 
va funcționa cel mai bine dacă posedă caracteristicile prezente în individ. 
Cele trei părți ale sufletului au devenit cele trei părți ale societății — clasa 
care îi învață pe alții, clasa războinicilor și clasa lucrătorilor, guvernate fie- 
care de virtuțile lor respective, înțelepciunea, îndeplinirea fără teamă a dato- 
riei şi hămicia —, în așa fel încît adevărata virtute a statului, Justiţia, să poa- 
tă ieşi în prim plan. O ierarhie precum cea recomandată de Platon și-a găsit 
însă o concretizare istorică de-abia în Evul Mediu, în felul în care era struc- 
turat clerul. 

Aristotel a adoptat teoria învățătorului său cu privire la excelența morală 
care îşi găseşte implinirea numai în comunitate. Pornind de aici, şi el credea 


9 Rhys Davids, Indian Buddhism, pp. 130--139; de asemenea Buddhist Suttas, p. 253. 

10 Alexandru şi-a afinnat idealul său de „o lune, un rege“. Antioh al IV-lea s-a numit 
pe sine Antioh Epiphanes („revelaţia divină“). B. Russell, A History o/ Western Philoso- 
phy, pp. 181, 313. 

că adevăratul scop al societății este pregătirea etică a cetățenilor. O constitu- 
ție este potrivită dacă oferă acest lucru și își ratează scopurile dacă nu o face. 
Potrivit lui Aristotel, orice fel de cîrmuire poate fi sau bună, sau rea, în func- 
ție de direcţia pe care o urmează. Deși era de acord cu Platon în ce priveşte 
ideea că societatea trebuie să ofere educaţie publică, Stagiritul nu ar fi putut 
niciodată trata problema în amănunt — așa cum a făcut Platon cînd a expus 
sistemul ideal de guvernare. Opiniile lui Aristotel, prin intermediul Sfintului 
Toma, au influențat însă puternic Biserica centralizată de mai tîrziu. 

Aşa cum am remarcat înainte, se crede că Cicero este răspunzător pentru 
multe din principiile formative ale jurisprudenţei romane.!! Prin Cicero, filo- 
zofia etică greacă şi-a atins concretizarea politică în unnătorul mod: relația 
dintre ființele raționale, susținea el, este determinată în mod universal de or- 
dinea morală a lumii şi de obligația de a raționa, care este inseparabil legată 
de instinctul nostru de conservare. Rațiunea este înnăscută în mod egal în 
oameni. Din legea morală universal valabilă decurg poruncile pe care o so- 
cietate morală i le dă individului. Acestea pot părea o bază întru totul rațio- 
nală pentru societate, însă lucrurile stau astfel numai într-o anumită măsură: 
căci Cicero a inclus în concepţia sa despre stat o investigaţie nu numai despre 
ce ar trebui acesta să fie, ci și despre ceea ce este. Statul este un produs al 
istoriei şi ca atare în el trebuie să discernem legi ale naturii deja existente, 
precum legile care structurează viața instituţiilor istorice, obiceiul pămîn- 
tului, cutumele etc. Regăsim aici baza pentru analizele care aveau să apară în 
curînd cu privire la asemenea instituții, analize care vor duce la un studiu ela- 
borat al legii ca atare. 

Gîndirea Sfintului Toma reprezintă probabil cel mai înalt punct al inte- 
grării religiei şi statului atins vreodată în Occident. Deşi gîndirea sa a rămas 
influentă o lungă perioadă de timp, ideea de separare a religiei de stat a deve- 
nit din ce în cc mai atractivă, din vremea lui și pînă astăzi. Datorită puterii 
Bisericii (şi firă îndoială și datorită propriilor convingeri religioase), unii 
dintre marii conducători apuseni din epocile ulterioare Sfintului Toma nu au 
putut fi decît șocați de punctul său de vedere, derivat de la Aristotel, cum că 
scopul statului este de a realiza virtutea în individ. Adoptînd acest punct de 
vedere, foarte apropiat şi de cel al lui Cicero, Toma din Aquino a evitat să 
meargă pe calea marelui său predecesor Augustin, a cărui Cetate a lui Dum- 
nezeu era în mod evident opusă statului (care este un rezultat al căderii omu- 
lui), reprezentat metaforic de orașul Babilon. Sfintul Toma a fost în unele 
privinţe cu mult mai apropiat de Aristotel. 

Marea deosebire dintre Toma și Aristotel rezidă însă în faptul că Sfintul 
nu considera că virtutea civică este cel mai înalt scop al omului. De vreme ce 
adevărata împlinire a omului este una supranaturală, la care poate ajunge nu- 
mai călăuzit de Biserică, atunci Biserica este mai importantă decît statul. Prin 


n W. Windelband, A History of Philosophy, New York, Harper & Row, Torch Books, 
1958, vol. 1,p. 177. 

prisma scopului lor ultim, Biserica este superioară statului și ca atare, în vi- 
ziunea lui Toma, statul trebuie să se supună Bisericii atunci cînd este vorba 
de probleme supranaturale. Astfel, dintr-o perspectivă mai apropiată nouă, 
Toma poate fi considerat un susținător al „puterii indirecte“ a Bisericii asupra 
statului.i2 Adevăratul țel al omului, afirmă Sfîntul, are o strînsă legătură cu 
îndatoririle monarhului, care se cuvine să faciliteze atingerea acestui scop. În 
termenii virtuţii naturale, statul poate fi „o societate desăvârşită“, în sens aris- 
totelic; „însă înălțarea omului la ordinea supranaturală înseamnă că Statul 
este în mare măsură o simplă slugă a Bisericii. “13 

Întrucît, în Occident, cei aflaţi în fruntea statelor au fost foarte rar condu- 
cători și propagatori ai religiei universale, următoarele trei secţiuni sînt con- 
sacrate influenței suveranilor orientali asupra societăților lor. În Orient, mai 
mulți conducători politici au reprezentat și o sursă de inspirație religioasă 
pentru populaţie, iar prin intermediul lor budismul a ajuns să fie religia uni- 
versală care este astăzi. În Occident, dimpotrivă, Biserica, în calitate de insti- 
tuție, a ajuns să fie forța cu cea mai mare influență în rîndul oamenilor. Ca 
atare, a fost adesea necesar ca șefii politici să le acorde conducătorilor Bi- 
sericii o mare autoritate (însă niciodată, cel puțin nu de bunăvoie, și controlul 
asupra statului). Numai Constantin, în perioada pe care o luăm aici în consi- 
deraţie, poate fi comparat cu conducătorii budiști la care ne vom referi în 
continuare, dar și el numai parțial. 


B. Incercări de a realiza un stat universal 
pe baza unei religii universale 


1. STATUL UNIVERSAL 


Expresia „stat universal“ se referă aici la un stat întemeiat de un monarh 
care crede în existența și validitatea legilor universale sau într-o misiune uni- 
versală care trebuie îndeplinită dincolo de diferenţele de rasă, popor și epocă. 
Statele care pot fi denumite astfel au apărut într-o anumită perioadă din isto- 
ria omenirii. Religiile universale, care în prima lor etapă nu erau decit credin- 
țe ale anumitor grupuri, s-au putut dezvolta numai prin intermediul statelor 
universale, adică după ce au fost adoptate și încurajate de monarhi sau con- 
ducători care au ajuns să le profeseze. Astfel, între stadiul incipient al religii - 
lor universale și cel al gîndirii medievale, în care acestora li se acordase deja 
o covîrşitoare autoritate, este necesar să luăm în consideraţie un factor impor- 


12 Copleston, op. cit., vol. II, partea a II-a, p. 136. 
13 [bia, 

tant în procesul lor de diseminare, şi anume statul universal sau monarhul 
universal. 

Și înainte de apariţia religiilor universale exista imaginea unui erou ideal, 
unificator al țării. De exemplu, potrivit legendei, Jimmu, primul împărat, a 
cucerit cea mai mare parte a arhipelagului nipon. Jimmu poate fi comparat cu 
eroul indian Krşna, care a jucat un rol esenţial în marele război kurukșetra, 
decisiv pentru soarta Indiei. Se spune că Jimunu şi-a început cucerirea la vîrsta 
de patruzeci şi cinci de ani; Krșna şi-a început şi el activitatea politică destul 
de tîrziu. Jimmu şi soţia lui au pretins că toți marii kami (zei) le sînt strămoși. 
Kysna, cel de-al nouălea avazăr (el însuși aproape un zeu), este denumit „Desă- 
vîrşitul avatăr“ (piirnăvatăra). În tradiţia chineză, legendarul Împărat Galben 
(Huang Di) poate fi considerat echivalentul lui Krşpa și Jimmu. Aceste figuri isto- 
rice nu se încadrează însă în abordarea noastră, din pricinile menţionate mai sus. 

Cînd confruntările politico-militare dintre triburile din Antichitate care lo- 
cuiau o singură arie culturală au încetat și cînd unitatea politică şi militară a 
acelei arii culturale a fost bine statornicită, au avut loc diverse schimbări tipi- 
ce: (1) a apărut un monarh (sau conducător) putemic, care a condus întreaga 
arie culturală ca pe o singură unitate; dinastia lui a fost solid întemeiată; 
(2) s-a resimţit acut nevoia unei ideologii, care n-ar fi putut fi găsită în peri- 
oada în care triburile se aflau în conflict; (3) ideologia, ideile sau cel puţin 
baza spirituală a ideologiei au fost oferite de o religie universală; (4) ideo- 
logia sau ideile au căpătat o expresie oficială sub forma unor sentințe (de 
exemplu prin edicte, în cazul lui Asoka). 

Aceste fenomene politice şi culturale se pot regăsi într-un anume stadiu în 
istoria multor țări din Antichitate. Regele Asoka (secolui al III-lea a. Chr.) 
din vechea Indie este recunoscut a fi fost primul „monarh universal“, în acest 
sens. Apoi prințul ShStoku din Japonia (a domnit între 592 și 622) şi regele 
Songtsan-Gampo din Tibet (Srong-brtsan-sgam-po, 617-651)! au creat cam 
în același timp o bază solidă pentru statele și culturile lor. În Asia de sud, 
monarhii cu semnificație istorică similară au apărut și mai tîrziu. Regele Ana- 
wrahta (1044-1077 p. Chr.) din Birmania şi regele Jayavarman al VII-lea 
(1181-1215) din Cambodgia sînt de același tip. Cronologic, acești monarhi 
nu aparţin aceleiaşi perioade, înşă putem presupune că ei sînt plasați în apro- 
ximativ același stadiu de dezvoltare a civilizației lor. 

Repele Asoka este celebru ca unificator al aproape întregii Indii, inclu- 
zînd şi cîteva zone adiacente. Mai puţin cunoscut este poate prințul ShStoku 
din Japonia, care a pus în ţara lui temeliile unei culturi unificate. Înainte de 
el, Japonia fusese sfişiată de luptele dintre nobilii provinciali şi conducătorii 
locali ereditari, care erau stăpîni peste propriile populaţii și puneau în apli- 
care legile lor proprii. Ei au fost suprimaţi în mare parte de prințul ShStoku și 

1 Datele regelui Songtsan-Gampo se bazează pe lucrarea noastră Ear/y Pegânta Phi- 


losophy, pp. 105 sq. Dr. Roerich îl fixează istoric la c. 650 p. Chr. (George N. Roerich, 
The Blue Annals, partea 1, Calcutta, Royal Asiatic Society of Bengal, 1949, p. 49) 

în totalitate de Reforma Taika (645 p. Chr.). Guvernatorii locali autonomi au 
dispărut, iar proprietățile lor, inclusiv „poporul şi sclavii lor“, au fost confis- 
cate de statul centralizat. La scurt timp după moartea prințului Shotoku, 
Songtsan-Gampo a ocupat tronul în Tibet, realizînd unificarea întregii țări și 
stimulînd practicarea budismului. 

În Birmania, numai atunci cînd Anawrahta, regele Paganului şi primul 
mare nume din istoria Birmaniei, a urcat pe tron, cursul evenimentelor din 
acea țară a devenit clar şi coerent. Om al armelor, el a cucerit Thaton în 1057 
și a strămutat mulţi dintre locuitori în propria sa capitală. E] a supus și statele 
învecinate ale şanilor și s-a înstăpînit peste aproape întreaga Birmanie de 
astăzi? În Siam, un rege de felul lui Anawrahta a apărut şi mai tîrziu. O in- 
scripție datînd probabil de pe la 1300 p. Chr. povesteşte cum un monarh de- 
numit Rămarâja sau Râma Khombheng și-a extins teritoriul într-o perioadă 
în care statele siameze luau contact cu budismul prin intermediul textelor în 
pali. Regele afirmă în inscripţie că înainte poporul său nu avea un alfabet, dar 
că el a inventat unul, o scriere care s-a dezvoltat ulterior ducînd la apariţia 
scrierii siameze moderne. Regele vorbeşte și de religie, spunînd cum curtea 
şi toţi supușii săi erau budiști plini de evlavie şi cum au respectat ei anotim- 
pul Vassa și au celebrat sărbătoarea Kaţhina prin procesiuni, cîntări și lecturi 
din scripturi. În oraș se puteau vedea statui ale lui Buddha şi basoreliefuri, 
precum și mari mînăstiri.? În Cambodgia situația a fost ușor diferită. Budis- 
mul se statornicise deja în ţară înainte de Jayavarman al VII-lea. Idealul său 
are însă unele trăsături comune cu cel al monarhilor mai sus menționați. 

În China este întrucâtva dificil de găsit un împărat puternic, care să aibă o 
semnificaţie istorică egală cu cea a monarhilor menționați mai sus. Unul ar 
putea fi împăratul Wu di (502-549) din dinastia Liang, iar altul — împăratul 
Wen di (care a domnit între 581 şi 604) din dinastia Sui. Acesta din urmă, 
mai ales, poate fi comparat cu regii din ţările la care ne-am referit mai sus, 
întrucît el a unificat întreaga Chină, după un lung război civil, şi a restaurat 
imediat budismul, aflat în declin din cauza persecuțiilor la care fusese supus 
de suveranii anteriori. „Întemeietorul dinastiei Sui s-a înfățișat populaţiei 
drept un monarh universal, un credincios pios şi un generos patron al cultului 
budist (mahădâna-pati)."4 

Pentru fiecare dintre aceşti monarhi, religia universală a fost budismul, 
echivalentul occidental fiind, evident, creștinismul. Un conducător compara- 
bi] poate cu monarhii orientali de mai sus a fost împăratul Constantin (306-— 
337); situația lui a fost însă considerabil diferită, iar ea exprimă simbolic 
deosebirile dintre culturile, gîndirea şi societățile orientale și cele occiden- 
tale. Pentru a explica deosebirile, precum și pentru a evalua semnificația și 


2 Eliot, Hinduism and Buddhism, Ul, p. 48. 
3 Jbid., pp. 80-81. 
4 Wright, Buddhism in Chinese History, p. 67. 

trăsăturile comparabile ale acestor monarhi „ideali“, cazul prinţului Shotoku 
ne poate servi drept punct convenabil de pornire. 

Prinţul ShStoku, adevăratul întemeietor al statului centralizat japonez, a 
promulgat în 604 p. Chr. Constituţia în șaptesprezece articole. Aceasta a fost 
prima legislaţie a Japoniei — expresia caracteristică a dezvoltării originale și 
creative a Japoniei din acea vreme, ea a adoptat în mare măsură civilizația și 
gîndirea chineză și indiană, marcate de spiritul budismului. Constituția este, 
ca să spunem așa, Magna Carta a Japoniei. Ea prescrie reguli de comporta- 
ment pe care persoanele oficiale din Guvernul Imperial trebuiau să le respec- 
te, prin aceasta arătînd poate cît de mare era nevoia de astfel de reguli. Con- 
stituția a fost promulgată cu aproape patruzeci de ani înainte de Reforma 
Taika (645 p. Chr.), pe care cercetătorii au confirmat-o drept rudă spirituală 
apropiată a Constituţiei lui ShStoku. Reforma a deschis calea spre un regim 
politic care a realizat unitatea statală a Japoniei. 

La fel ca prinţul Shotoku, regele Songtsan-Gampo, întemeietorul statului 
centralizat tibetan, a promulgat și el o Lege în şaisprezece articole aproape în 
aceeași perioadă; cu mult înainte, și regele Asoka din India făcuse publice 
numeroase Edicte de pe coloane, care proclamau diverse precepte (al căror 
număr nu a fost stabilit). Caracteristica tuturor este că ele au fost doar pre- 
cepte morale, fără a funcţiona însă în practică drept legi pozitive. 

Pentru tibetani, acest lucru a fost extrem de clar. Potrivit lor, Legea în 
saisprezece articole este legea oamenilor (mi-chos), diferită de Legea Zeilor 
(ha-chos).5 Prima era o lege etică, pe cînd ultima — una religioasă. Împreu- 
nă, cele două constituiau „Sistemul Legilor“ (chos-lugs). Regele Asoka a re- 
unit ambele legi sub o singură denumire — „Legea“ (dharma). 

Pornind de la asemenea precepte fundamentale, au fost instituite şi legile 
practice, pe care tibetanii le-au numit „Legi de conducere“ (rgyal-krims). Se 
spune că Songtsan-Gampo „a instituit legi pentru a pedepsi crima, hoția și 
adulterul“'6, care corespund legilor și regulilor impuse de Reforma Taika în 
Japonia. Legile care au fost puse în aplicare în perioada Maurya în vremea 
lui Asoka par a fi fost mai mult sau mai puțin incluse în Arthasăstra lui Kau- 
țilya. Din cauza interpolărilor însă, legile din perioada Maurya sînt foarte 
greu de identificat în lucrare. 

Există însă aici și o diferență. Legea lui Songtsan-Gampo îi învăța pe 
oamenii de rînd căile moralității, pe cînd Constituția lui Shotoku reglementa 
„Căile vieţii publice“, oferind recomandări legate de atitudinile mentale și 
morale ale dregătorilor față de treburile statului. Edictele lui Asoka au fost 
concepute pentru oamenii de rînd, unele însă avîndu-i în vedere și pe demni- 
tari. Această diferență indică faptul că birocrația a fost foarte puternică chiar 


* Taishun Mibu, Buddhist Thought in libetan Law: in Joumal of Indian and Budahist 
Studies, vol. V, nr. 2, martie 1957, pp. 414-418. 
5 Rocrich, The Blue Annals, I, 20 b$. 

de la începutul statului centralizat japonez, anticipînd astfel supremaţia biro- 
craților din istoria ulterioară a Japoniei. 

Dat fiind că aceste state centralizate sau universale au fost întemeiate la 
scurtă vreme după stingerea unor conflicte sîngeroase, iniţial a fost accentua- 
tă „concordia“ ca principiu al comunității. În primul articol din Legea în șai- 
sprezece articole (aşa cum este aceasta expusă în Cronica Tibetului) se afir- 
mă: „Oricine se ceartă va fi aspru pedepsit.“* Asoka a evidențiat şi el spiritul 
de concordie (samavâya), iar prințul Shotoku a reliefat „armonia“ în relațiile 
interumane. Indicînd o adîncă reflecţie asupra modului de a fi al oamenilor, 
primul articol din Constituţia lui cerea: „Mai presus de toate, prețuiți înţele- 
perea,; ocolirea neînțelegerilor să vă fie prima îndatorire. Oamenii sînt părti- 
nitori, căci prea puţini sînt cu adevărat luminaţi. Așa se face că unii nu se 
supun stăpînilor și părinților lor și se sfădesc cu vecinii. Dar cînd între cei de 
sus şi cei de jos domnește armonia și prietenia, atunci există concordie în dis- 
cutarea treburilor, iar lucrurile intră în armonie cu adevărurile. Ce are să mai 
fie atunci care să nu poată fi împlinit?“ (Articolul ]) 

Problema principală la care pare că se referă aici prințul este că oamenii 
sînt înclinați spre intoleranță și părtinire; într-o comunitate sau între diverse 
comunități, apar cu ușurință conflicte. Pentru ca oamenii să alcătuiască o 
comunitate armonioasă, asemenea conflicte trebuie evitate și concordia tre- 
buie realizată. Spiritul concordiei este accentuat în toate articolele Consti- 
tuției. Concordia dintre stăpîn și supus, dintre superior și inferior, din sînul 
poporului şi dintre indivizi este recomandată în mod repetat. Aceasta nu im- 
plică însă o supunere oarbă. Prințul Shotoku nu a susținut că oamenii nu 
trebuie decît să urmeze poruncile sau să se supună, ci că discuţiile trebuie 
purtate într-o atmosferă de armonie, astfel încît să se ajungă la perspectiva 
corectă. Discuţia sinceră era astfel mult prețuită. 

Concordia dintre stăpîn şi supus a fost mult reliefată de vechii pînditori 
chinezi, iată ce spune Mencius: „Cînd regele se bucură de bucuria oamenilor, 
și ei se mîhnesc de mîhnirea lui. Bucurîndu-se laolaltă cu tot Subcerescul, 
întristîndu-se laolaltă cu tot Subcerescul, el nu poate decît să ajungă Rege al 
tuturor.“? 

Una dintre cele mai importante preocupări ale împăratului Constantin, pe 
lîngă cele privitoare la succesele sale militare și politice, a fost cea legată de 
certurile pe teme religioase din sînul Bisericii. Ca atare, influența lui în tre- 
burile religioase a fost extrem de puternică. Cînd a apărut erezia arienilor, 
Constantin a ordonat să se facă cercetări, întrucit era în joc însăși unitatea 
Bisericii, pe care e! o socotea esențială. Constantin l-a trimis pe principalul 
său sfetnic ecleziastic, episcopul Osiu de Cordoba, la Alexandria, cu o scrisoa- 
re imperială, povățuind pacea şi cahficînd problema în cauză drept „o ches- 


? Mencius, 1, p. 4. 
S Reinold Seeberg, Text-Book of the History of Doctrines, traducere de Charles E. 
Hay, vol. 1, Grand Rapids, Michigan, Baker Book House, 1961, p. 314. 

tiune dăunătoare“. Împăratul a convocat apoi un sinod al întregii Biserici. 
Constantin era atunci stăpînul întregului imperiu şi de aceea au fost invitați 
episcopi de pe tot cuprinsul imperiului. Principiul sinodului era același, însă 
jurisdicția lărgită a lui Constantin a făcut ca întrunirea de la Niceea să fie 
primul sinod general al Bisericii.9 Prestigiul Bisericii era deja bine statornicit 
şi influența ei era foarte puternică, astfel încît eforturile împăratului s-au axat 
pe problemele religioase. În țările din Orient însă, ordinele religioase nu erau 
atît de viguroase, jar monarhii au promulgat edicte cu un caracter mai general. 

În edictele monarhilor orientali, se insista ca atitudinile sau limbajul care 
sînt în detrimentul concordiei să fie evitate. Regele Asoka a spus: „Acest lu- 
cru trebuie de bună seamă astfel privit: aceste [pormniri], într-adevăr, duc la 
vicii, precum sălbăticia, cruzimea, înfumurarea, invidia.“!0 Și Songtsan- 
Gampo spunea: „Să fiți la fel cu fiecare și să nu fiți invidioşi“, „să fiţi blînzi 
şi cumpătați (= să fiți modești) în vorbire“ şi „să fiți nobili în purtări şi 
înțelegătoni“. 

Prinţul Sh6toku a mers şi mai departe. El a afirmat că mînia nu-i va cu- 
prinde pe cei care au o dispută numai dacă fiecare admite că nu este perfect 
— că sîntem cu toții oameni obișnuiți: „Să ne punem frîu mîniei și să nu le 
aruncăm celorlalți priviri furioase. Să nu păstrăm ranchiună numai pentru că 
alţii ni se pun împotrivă. Fiecare om își are propria minte; fiecare inimă îşi 
are propria învăţătură. Noi putem socoti rău un lucru pe care alţii îl socotesc 
bun; alții pot socoti rău un lucru pe care noi îl socotim bun. Noi nu sîntem 
înţelepţi rai presus de orice îndoială și nici ei nu sînt neapărat nătărăi. Și noi 
şi ei nu sîntem decît oameni obişnuiţi. Cine este îndeajuns de înțelept ca să 
judece care dintre noi este bun și care e rău? Căci noi cu toții sîntem cînd 
înţelepţi, cînd nesăbuiți, rînd pe rînd, și fără de capăt este aceasta, întocmai 
ca un inel, care nu are nici început nici sfîrşit. Prin urmare, alții să-și dea dru- 
mul mâniei, dar noi dimpotrivă să ne temem de greşelile noastre și chiar de 
sîntem încredințați că avem dreptate, să făptuim în armonie cu mulți alții.“ 
(Articolul X) Sh6toku povăţuia că treburile se cade să fie discutate cu calm, 
căutînd armonia în toate, fără mînie. El credea că problemele dificile se vor 
rezolva astfel corect, de la sine, și că numai aşa se poate ajunge la decizii în 
timpul întrunirilor. 

Atitudinea menţionată mai sus a fost adesea considerată tipic orientală, 
însă ea nu lipsește nici în Occidentul antic. Creștinii nu mergeau la tribunale, 
întrucît Apostolul Pavel îi învățase că atunci cînd oamenii se ceartă, ei tre- 
buie să rezolve lucrurile între ei. Se spune că din această cauză a apărut prac- 
tica de a-l lăsa pe episcop să arbitreze disputele. Poate că faptul în sine impli- 


9 Williston Walker, A History of ihe Christian Church, ediţie revizuită, New York, 
Charles Scribner's Sons, 1959, p. 108. 

10 Fdiciele de pe coloane, III, D. R. Bhandarkar, Asoka, ediţia a III-a, Calcutta, Uni- 
versity of Calcutta, 1955, p. 302. 

ca un anumit dispreţ faţă de justiția laică, dar pare oricum a fi similar cu cele 
de mai sus. 

Toleranţa şi reflecția la cele omenești se remarcă și în cazul lui Constan- 
tin. „Acesius, episcop al unei biserici romane neînsemnate, vroia ca întreaga 
sa comunitate să fie alcătuită numai din sfinți şi să-i excludă pe toți ceilalți de 
la fericirea viitoare. Constantin, care era el însuşi departe de a fi un sfint, a rîs 
de el: «la-ți scara, Acesius, și urcă-te singur la Cery“ll 

Monarhii universali din Orient socoteau, pe de altă parte, că la baza activi- 
tăților unei comunități conduse de un monarh, prin modestă raportare la sine, 
trebuie să se afle relgia. Astfel, prințul Shotoku le cerea dregătorilor săi, în 
Articolul II: „Veneraţi din inimă Cele Trei Comori.“ Songtsan-Gampo a spus 
în primul articol din Zege!?: „Aveţi încredere în Cele Trei Comori şi respec- 
tați-le“, iar în articolul al doilea: „Căutaţi Adevărata Religie și împliniţi-o.'* 

Și mai înainte, în Edictele de pe stînci şi de pe coloane adresate supușilor 
în general, regele Asoka a dat glas ideii de libertate a gîndirii, fără să pretindă 
că numai budismul trebuie prețuit. Într-un edict (inscripția Bhabru) adresat 
unui ordin budist, el și-a declarat însă credința în cele Trei Giuvaiere, adică 
în Buddha, în Lege şi în comunitate. „Regele Priyadarsin din Magadha, după 
ce a salutat sangha, îi dorește sănătate și mișcare lesnicioasă (a trupului). 
Ştiţi, o, Venerabili Domni, cît de mari sînt respectul şi blîndețea mea față de 
Buddha, dharma şi sangha“ Pasajul aminteşte de binecunoscuta expresie, 
„slujitor al Celor Trei Comori“, care îi aparține Împăratului Shomu, un rege 
japonez din Antichitate. 

Unii savanţi afirmă că ideea de concordie (wa) a fost preluată din confu- 
cianism, întrucît cuvîntul wa este folosit în Analectele lui Confucius. Dar ter- 
menul wa apare acolo!3 în legătură cu decența sau bună-cuviința, concordia 
nefiind subiectul discuţiei. Prinţul ShStoku, dimpotrivă, susținea că buna în- 
țelegere este principiul suprem al comportamentului oamenilor.!4 Atitudinea 
sa derivă din concepția budistă asupra omeniei, care trebuie deosebită de cea 
confucianistă. 

Atunci de ce oare au adoptat budismul japonezii din acele vremuri? Prin- 
țul Shâtoku a spus: „Venerați din inimă Cele Trei Comori. Cele Trei Comori 
— Buddha, Legea și comunitatea — sînt idealul ultim al tuturor făpturilor și 
temeiul ultim al tuturor țărilor. Se cade oare ca vreo epocă sau vreun popor 
să nu ajungă să preţuiască acest adevăr? Puţini sînt oamenii cu adevărat răi. 


11 Ernest Edward Kellet, A Short History of Religions, Middlessex, Penguin Books, 
1962, p. 167. 

12 Legea în șaisprezece articole transmisă în Mani bkah hbum. 

13 Analectele li Confucius, 1:12: „Din tot ce cuprinde Ritul, Armonia e cea care-i dă 
prețuirea.“ Prin „armonie“ este tradus aici cuvîntul chinez he (wa în japoneză). Confucian 
Annalects in James Legpe, The Chinese Classics, vol. 1, Worcester, Mass., 1855, p. 15. 
Versiunea românească, ea. cir., p. 70. 

14 În versiunile chineze ale scripturilor budiste se folosesc adesea termeni precum wakyo 
sau wago. 

Cu toții au să urmeze învăţătura dacă au să fie îndrumați cum trebuie. Cum 
pot fi oare îndreptate căile strimbe ale oamenilor dacă nu ne găsim refugiu în 
Cele Trei Comori?“ (Arâcolul 1) Potrivit Prințului Shotoku, „legea“ este 
„norma“ tuturor făpturilor vii, „Buddha“ este de fapt „legea întrupată“ care, 
„fiind unită cu raţiunea“, devine saigha. Deci potrivit învățăturii sale, totul 
converge într-un singur principiu fiindamental denumit „Legea“. 

Împărăteasa Suiko a dat un edict imperial în anul 594 pentru a sprijini 
propagarea budismului. Se spune că, în acea perioadă, miniștrii rivalizau în 
ridicarea de temple budiste, spre fericirea stăpînilor şi părinţilor lor. Astfel, 
cultura budistă a ajuns să prindă rădăcini, să crească şi să înflorească. A în- 
ceput o nouă epocă în istoria culturală a Japoniei. Este probabil că alți regi 
asiatici au adoptat budismul într-un mod similar. 

În ce-l priveşte pe Asoka, el a apelat la dharma în sens larg, aceasta fiind 
valabilă dincolo de confruntarea diferitelor religii și nu neapărat numai pen- 
tru budism. Budismul estc una din multele religii care s-au bucurat de pro- 
tecţia lui, alături de brahmanism, jJainism și credinţa sectanților âj/vika, este 
ştiut însă că Asoka a patronat și a sprijinit în special budismul. Așa stînd lu- 
crurile, se pare că există o diferență fundamentală între Asoka şi ceilalți mo- 
narhi asiatici la care ne referim, inclusiv prințul Shstoku. 

Investigînd însă ideile fundamentale care au dus la apariţia acestor feno- 
mene, vom vedea că nu există prea multe diferențe. Pentru prințul ShStoku, 
nu exista decît un singur sistem filozofic în măsură să îi înveţe pe oameni le- 
gile universale, iar acesta era budismul. Era firesc așadar ca el să numească 
budismul „idealul ultim al tuturor făpturilor şi temeiul ultim al tuturor țări- 
lor“. În cazul lui Asoka însă, numeroase sisteme religioase cunoscuseră deja 
o mare dezvoltare şi existau multe alte religii care se pretindeau a fi sisteme 
filozofice universale. Ca atare, el a trebuit să se preocupe de mai multe reli- 
gii. Examinînd mai profund această problemă, se descoperă că chintesența 
budismului constă, cel puţin potrivit unora dintre texte, în acceptarea legilor 
universale propovăduite de toate religiile şi filozofiile, aşa cum este evident 
în budismul Mahâyăna timpuriu. Astfel se poate conchide că nu există nici o 
diferență fundamentală între regele Asoka și prințul Shâtoku. Ei aveau în co- 
mun faptul că doreau să-și întemeieze regatele pe legile universale sau pe 
adevărul universal. 

Datorită acestei caracteristici a budismului, nici prințul ShStoku, nici 
Asoka şi nici regele Songtsan-Gampo nu au suprimat religiile indigene, deşi 
ei înşişi preţuiau şi venerau budismul. Iată de ce şintoismul — în Japonia și 
religia Bon — în Tibet au dăinuit pînă în prezent. În Birmania, credința în 
nats este predominantă chiar și astăzi printre oamenii de rînd. Din această 
perspectivă, se poate înțelege de ce un edict de felul celui care urmează a fost 
făcut public în timpul stăpînirii prințului ShStoku (607 p. Chr.): „În timpul 
domniei mele, de ce să fim delăsători și să nu adorăm zeii şintoişti? Toţi dre- 
gătorii mei trebuie să îi venereze cu sinceritate.“ 

În Cambodgia, Jayavarman al VII-lea (c. 1185 p. Chr.) pare să fi profesat 
deschis budismul Mahăâyâna. Regele nu a abandonat însă zeii brahmanici şi 
nici mitologia hindusă. Capelanul său (probabil un sivait) s-a bucurat de toa- 
te onorurile.L5 

Baza rațională pentru un asemenea spirit de toleranță și conciliere, în ca- 
zul prințului Shâtoku, trebuie căutată în tendința, evidentă la japonezi, de a 
recunoaște existența unei semnificații absolute în fiecare lucru fenomenal. 
Aceasta duce la acceptarea unei raison d'Etre pentru orice opinie împărtășită 
de cineva şi sfîrșește printr-o pliere a propriei poziţii în raport cu orice alt 
punct de vedere, în spiritul toleranței și al concilierii. 

O asemenea manieră de gîndire a apărut încă din primele zile ale introdu- 
cerii budismului în Japonia. Potrivit prințului Shotoku, Saddharmapungari- 
ka-sătra — despre care presupunea că ar conţine esența ultimă a budismului 
— propovăduiește doctrina Marelui Vehicul Unic și susține teoria că „oricare 
dintre miile de feluri de bine duce la atingerea Iluminării“.!6 Prinţul conside- 
ra că nu există nici o diferenţă înnăscută între un sfînt și cel mai stupid dintre 
oameni.!! Fiecarc dintre ei este în primul rînd, și în mod egal, un copil al lui 
Buddha. Shâtoku credea că învățătura morală laică este prima „poartă“ prin 
care se intră în budism. El a împrumutat asemenea expresii dintr-o doctrină 
„eretică“ şi o religie „păgînă“, ele fiind însă de fapt proprii terminologiei in- 
diene tradiționale: prințul nu le punea în legătură cu doctrinele lui Lao zi și 
Zhuang zi sau cu confucianismul.18 Interpretarea dată de el budismului are 
un caracter atotcuprinzător. Numai luînd în considerare un fundal filozofic de 
acest tip putem înțelege ideea morală a lui Shtoku atunci cînd a spus: „Ar- 
monia trebuie onorată.“19 Acest spirit a făcut posibilă constituirea Japoniei ca 
stat unificat din punct de vedere cultural. 

Cînd comparăm aceste aspecte cu cele din Occident, constatăm o diferen- 
ță fundamentală. Creștinismul a ieşit treptat în prim plan, în ciuda diferitelor 
persecuții. În cele din urmă, libertatea credinței a fost asigurată de împăratul 
Constantin prin edictul de la Milan din anul 313. Probabil că la sfîrșitul anu- 
lui 312 Constantin și Liciniu au publicat la Milan marele edict care a dat depli- 
nă libertate creștinismului. Noua politică nu mai era, ca în 311, una de simplă 
tolerare, dar nici nu făcea din creștinism religia imperiului. Edictul proclama 
libertatea absolută a conștiinței, așeza creștinismul într-o deplină egalitate din 
punct de vedere legal cu orice altă religie a lumii romane și ordona înapoie- 
rea tuturor proprietăţilor Bisericii confiscate în timpul ultimei persecuţii.20 


15 Eliot, Hinduism ana Buddhism, pp. 121, 123. 

16 Shinsho Hanayama, Hokke-gisho no Kenkyă, Tokyo, Tokyo Bunko, p. 464 sq. 
Punctul de vedere filozofic al prinţului ShStoku apare şi în expresii precum „Unul şi Ma- 
rele Vehicul“ sau „Marele şi Purul Vehicul“, care se crede că şi-ar avea originea în Saa- 
dharmapundarika-sătra. 

1 Ibid, p. 117 sa. 

18 Jbid,, p. 460. 

19 În Constituția în șaptesprezece articole. 

20 Walker, Christian Church, p. LOL. 

Mai tîrziu, creștinismul a devenit religie de stat, cu ocazia unificării imperiu- 
lui de către Theodosiu, în anul 394. Împăratul Iustinian a interzis, în 529, 
adorarea oricăror altor divinități cu excepția Dumnezeului creștin. Aceste 
măsuri au caracterizat întreaga dezvoltare ulterioară a culturii occidentale. 
Un echivalent apusean al idealului de cakravartin se poate regăsi în dorința 
unei părți a populaţiei de a redobîndi unitatea care existase cîndva în vechiul 
Imperiu Roman. Pentru a împlini această dorinţă, a fost întemeiat Sfintul Im- 
periu Roman. 


2. FORMA IDEALĂ DE ADMINISTRARE 
A STATULUI CENTRALIZAT 


Statele universale s-au format după ce privilegiul ereditar al şefilor de clan 
(sau al nobililor) şi conducerea politică a acestora, bazată pe ordinea socială 
a clanurilor, au fost abolite. Puternicele clanuri sau facțiuni nobiliare puteau 
acum să-și păstreze puterea politică numai dacă membrii lor deveneau dregă- 
tori ai statului centralizat nou înfiinţat. În India și în China, acest pas a fost 
făcut înainte de adoptarea unei religii universale, pe cînd în alte țări asiatice 
fenomenul s-a petrecut în același timp cu introducerea unei asemenea religii. 

Între statul dinastiei Maurya şi acela al dinastiei Qin există o asemănare 
ce se poate extinde la întreaga istorie culturală și socială a celor două țări. 
Fiecare dinastie a ieșit învingătoare, în urma unei lungi perioade de războaie. 
Vechiul cadru politic al societăţii indiene a cunoscut o importantă schimbare. 
Mai vechea diviziune în clanuri — unele patriarhale, altele devenite republici 
aristocrate — s-a reconstituit sub forma unei diviziuni mai largi, între state. 
O nouă putere regală s-a ridicat și s-a impus. La sfirşitul secolului al IV-lea 
a. Chr. apare și primul mare suveran al Indiei, Chandragupta. 

Noua dinastie Maurya s-a înstăpînit asupra Indiei nordice în 317 a. Chr.l, 
cu numai 96 de ani înainte ca statul Qin să-şi instaureze hegemonia în toată 
China. „Victoria ambelor state pare să se fi datorat aceloraşi cauze: o politică 
externă lipsită de orice scrupule, o administraţie puternic centralizată și de o 
mare eficiență şi o armată puternică. În ambele state a devenit larg răspîndită 
doctrina statului total. Fiecare locuitor trebuia să se supună intereselor regelui. 
Fiecare acțiune socială trebuia să fie reglementată prin legi precise. Aceste lu- 
cruri trebuiau să fie făcute cunoscute locuitorilor cu multă limpezime şi puse 
în aplicare chiar și prin mijloace violente.*?2 Doctrina a fost expusă în India în 
Arthasâstra lui Kauţilya şi, în China, de legiştii din statul Qin, cum ar fi 
Shang Yang (care a fost ministru în Qin între 359 şi 338 a. Chr.) şi Han Fei zi. 


1 Data se bazează pe articolul nostru, publicat în Tohogatu, Tokyo, vol. X. 

2 Daniel H. H. Ingalls in Supplement to /oumal of ihe American Oriental Society, 
1954, nr. 17, p. 45. 

3 Pentru Shang Yang vezi The Book of Lord Shang, traducere de ]. ]. L. Duyvendaak, 
Londra, 1928. 

În ambele state însă, declinul a urmat rapid ascensiunii. Dinastia Qin s-a 
prăbușit în cîteva decenii, anatemizată de fiecare autor chinez ale cărui lu- 
crări ni s-au păstrat. Întemeietorul dinastiei Han a abolit toate legile precise 
ale dinastiei Qin, le-a simplificat şi a adoptat o politică tolerantă.4 În India, 
regele Asoka, care a domnit cam în aceeași perioadă cu întemeietorul dinas- 
tiei Han, s-a confruntat cu o situație critică: Machrpolitik a dinastiei trebuia 
modificată. El a făcut acest lucru şi a ajuns să fie mult admirat și respectat de 
indienii de mai tîrziu. 

După dispariția dinastiei Qin, multe din principiile ei5 cu privire la impe- 
riu au fost preluate, cu sau fără voie, de dinastiile ulterioare și au continuat 
să funcționeze în istoria politică a Chinei. În India, pe de altă parte, princi- 
piile lui Kauţilya au fost repede uitate aproape cu totul. Se pare că în perioa- 
de mai tîrzii dinastiile puternice au căutat să reînvie statul de tip „„Arzha- 
săstra“, dar istoria indiană a mers în principal într-o direcție foarte diferită. 
De la sfîrșitul dinastiei Maurya, India a rămas descentralizată din punct de 
vedere politic. 


4 Există multe similitudini între imperiul Han dinainte de introducerea budismului și 
Imperiul Roman dinainte de răspîndirea creştinismului, iar acest lucru a fost deja scos în 
evidenţă de diverși cercetători. 

„China din timpul dinastiei Han era expansivă, efervescentă, extrovertită. Alexander 
Soper evocă pe larg viața oamenilor din acea vreme: 

Han a fost o epocă de edificare a unui imperiu, de bogăție şi putere nouă şi neinăsura- 
tă, de responsabilităţi politice şi economice lărgite. Atmosfera realistă a epocii a încurajat 
prea puţin visarea antisocială... Pentru omul din Han — curte an, soldat, dregător, orășean 
absorbit în strălucitoarea paradă a vieţii metropolitane, într-un imperiu activ şi plin de suc- 
cese —, cel mai puternic stimul pentru imaginație venea de la palat, simbolul esențial al 
măreției umane, care se ridica acum la o scară inimaginabilă de splendoare, vastitate şi 
multiplicitate. 

Această satisfacţie a simţurilor legată de noua prosperitate a Chinei nu se limita la cei 
care contemplau splendorile capitalei. Iată un dregător vorbind despre viaţa pe moșia sa, 
la care se retrăsese după ce fusese concediat, în 56 a. Chr. 

«Cînd stăpînul şi-a încheiat munca și e deja sfîrşitul verii sau poate vremea sărbăto- 
rilor de la sfirşitul anului, el taie O oaie, frige un miel, bea o măsură de vin şi astfel se 
odihneşte după munca lui. Eu sînt din Qin și ştiu cum să fac muzica din Qin; soţia mea e 
din Zhao şi ştie bine să cînte la lăută. Mulţi dintre sclavii noştri ştiu să cînte. Cînd, după 
ce-am băut vinul, sînt încălzit pînă la urechi, îmi ridic capul spre cer, bat măsura pe o 
oală, strig, wuwu, straiele pe mine încep să fluture încoace și-ncolo şi mă simt bine; sufle- 
cîndu-mi mînecile,... încep să dansez». 

Dacă acestea erau preocupările şi plăcerile dregătorilor şi ale boiernaşilor din Han, cu 
greu ne poate surprinde faptul că gîndirea Han a fost caracterizată ca un fel de pragmatism 
imperial, în manieră romană: (Wright, Buddhism in Chinese History, pp. 9-10) 

5 „Acestea trebuiau acum raţionalizate; noua ordine era şi ea de o complexitate cres- 
cîndă, astfel încît simplele dictoane ale lui Confucius, dintr-o perioadă anterioară, erau 
evident inaplicabile sau neadecvate. Faptul poate explica de ce persoanele care au formu- 
lat cadrul confucianismului din Han s-au inspirat atît de mult din tradiţii nonconfucianiste 
pentru a dezvolta ideile pe care tinipurile şi cerinţele propriei lor gîndiri le făceau necesa- 
re.“ (bid., p. 11) 

O orientare religioasă, ca fapt în sine, a fost întotdeauna tipică pentru so- 
cietatea indiană: Machrpolitik a fost abandonată.5 Ca dovadă a orientării reli- 
gioase a guvernării, am putea cita un fenomen care s-a petrecut în toată lu- 
mea (inclusiv în India): afirmarea dreptului divin al regilor. De exemplu, 
regii din dinastia seleucidă și din cea ptolemeică au fost zeificați. Ei s-au 
bucurat de obicei de onoruri divine după moarte, iar uneori au purtat și titluri 
divine, precum „Salvatorul“ (Sozer) şi „Zeul“, chiar în timpul vieții. Această 
tendință a familiarizat lumea greco-romană cu ideea de incarnație a Omului- 
Zeu. Titlurile au fost imitate de regii din India de nord-vest în perioada dintre 
secolul al II-lea a. Chr. şi secolul al II-lea p. Chr.: ei se pretindeau a fi „Salva- 
tori“ (zrătar) şi „Zei“ (isvara). Un echivalent este titlul imperial chinez, „Fiul 
Cerului“, care a fost preluat și de împărații japonezi. Regii din vechea Persie 
au adoptat titlul de „Rege al regilor“ (basileus basileon), după cum ne spun 
însemnările greceşti, iar regii din vechea Indie au luat titlul de rajatiraja, 
care corespunde celui de mai sus. Glorificarea regilor a apărut deci cam în 
aceeași perioadă, și într-o manieră similară. 

Contrar tendinței mai sus menţionate din India şi China (spre exemplu, 
dispariția unei politici de forță), prințul Shotoku, regele Anawrahta din Bir- 
mania și regele Songtsan-Gampo și-au unificat, fiecare, țara şi au adoptat o 
religie universală în același timp. Împăratul Wen di din China dinastiei Sui a 
făcut același lucru. 

Prințul ShStoku a stabilit o nouă organizare oficială, reformînd vechiul re- 
gim, în care rangurile mai înalte de la curte fuseseră ocupate numai ereditar. 
În acest nou regim oricine putea promova potrivit capacității şi meritului său, 
fără a se ține seama de nici o distincţie de naștere. Noul sistem de numire în 
funcţie a fost denumit „Cele douăsprezece ranguri de la Curte“ (603 p. Chr.). 
Dinastia Maurya pare să fi luat aceleaşi măsuri, datorită sfaturilor lui Kau- 
țilya?, și tot astfel şi dinastia Qin, datorită gîndirii legiștilor. 

Întrucît dregătorii erau figurile principale în nou întemeiatele state centra- 
lizate, moralitatea lor trebuia să fie ireproşabilă. Trebuia apreciat cel ce pre- 
țuia binele și detesta răul. În acest scop, Shâtoku a spus: „A-i pedepsi pe cei 
vicioşi şi a-i răsplăti pe cei virtuoşi — aceasta este regula desăvirşită rămasă 
din Antichitate. Să nu lăsaţi, prin urmare, faptele bune să rămînă ascunse și 
nici faptele rele să rămînă neîndreptate, atunci cînd le vedeți. Lingușitorii și 
cei ce vă amăgesc sînt precum o ghiulea uriaşă care poate nimici statul sau 
precum o sabie ascuţită care poate omori tot poporul. Tot astfel, clevetitorilor 
le place să mărească în fața celor de sus greșelile celor de jos şi să vorbească 
cu asprime în faţa celor de jos de greşelile celor de sus. Aşa e soiul oamenilor 
care nu sînt niciodată credincioși stăpînului și nici omenoși cu poporul. Toate 


6 „Există literalmente mii de manuscrise ale cărţilor lui Manu, Yaâjiiavalkya şi Vasis- 
tha; s-au găsit însă doar trei manuscrise ale textului Arfhasăâstra al lui Kauţilya.“ (Ingalls, 
Journal of the American Oriental Society, 1954, nr. 17, p. 45) 

7 Arthasăstra lui Kauţilya, p. 14 (ed. de Râmaskastry). 

acestea sînt izvorul din care se iscă marile tulburări“ (Articolul VI) Acelaşi 
spiritpoate fi descoperit și la Asoka. El s-a plîns că „binele este greu de înde- 
plinit“, pe cîtă vreme răul este ușor de făcut. „Binele este greu de îndeplinit. 
Cel ce caută să- facă o faptă bună se apucă de ceva greu de îndeplinit. Așa 
stînd lucrurile, mult bine a fost făcut de mine. Dacă fiii, nepoții şi urmașii 
mei după aceştia, pînă la eonul distrugerii, au să urmeze aceeași cale, ei au să 
facă ceea ce este meritoriu: în această privință însă, cel ce va lăsa nefăcută 
chiar şi o mică parte (din acest bine) va face rău. Cu-adevărat, păcatul e ușor 
de săvirșit.“E Într-o scriptură budistă timpurie stă de asemenea scris: „Faptele 
rele, faptele care sînt dăunătoare pentru sine, sînt ușor de făcut. Ceea ce este 
folositor şi bun — aceasta este foarte greu de făcut.“9 

Prințul ShStoku a scris: „Abaterile uşoare trebuie îndreptate prin influența 
noastră reformatoare, iar crimele grave trebuie împiedicate prin puterea noas- 
tră nemăsurată.“!0 El nu a ezitat să recurgă la forță pentru a-i pedepsi pe cei 
cu adevărat răi. 

Luînd în considerare aceste fapte istorice, afirmaţia făcută de unii savanți, 
potrivit căreia occidentalii sînt adînc preocupaţi de distincția dintre bine şi 
rău iar popoarele orientale nu, este o simplificare lipsită de orice temei. 

În ce privește justiţia, se considera că este imperios necesar ca aceasta să 
devină imparțială și operativă. Prinţul ShGtoku a dat următoarele poveţe: 
„Cînd este vorba de pricini ale oamenilor de rînd, judecătorii nu trebuie să 
se-arate lacomi şi nici să țină seama de propriile interese. Fiţi nepărtinitori în 
pîrele aduse de popor. Pricini ce trebuie judecate sînt o mie în fiecare zi. 
Astăzi se spune că unii judecători își caută numai propriul cîştig și se ocupă 
de pricini numai după ce au luat mită. Așa s-a ivit zicala: «Pricinile bogaţilor 
sînt precum piatra aruncată în iaz, pe cîtă vreme pricinile săracilor sînt pre- 
cum apa aruncată peste o stîncă.y Astfel oamenii săraci nu mai ştiu încotro să 
se îndrepte. Dacă se ajunge la una ca asta, înseamnă că dregătorii nu-și fac 
datoria.“ (Articolul V) 

Regele Asoka i-a învățat şi el pe dregători că trebuie să caute să aducă 
fericire și bine poporului și că în acest scop ei trebuie să respecte cele spuse 
de dharma şi cele poruncite de dharma şi cele povăţuite de dharma. Regele 
era adeptul toleranţei și al pedepselor ușoare. Cerinţele prințului Shstoku 
mergeau şi mai departe. Dregătorii, spunea el, trebuie să fie oameni integri. 
O domnie bună nu garantează neapărat binele și siguranța țării, mai ales dacă 
oamenii care se ocupă de administrație sînt răi. „Fiecare om are o datorie de 
îndeplinit, deci nu vă lăsați îndatoririle să se amestece. Dacă unor oameni 
înţelepţi și vrednici li se vor încredința slujbe înalte, toți ceilalți într-un glas 


& Edictele de pe coloane, V, D. R. Bhandarkar, Asoka, p. 270. 

9 Dhammapada, v. 163. The Dhammapada, cu introducere, text pali, traducere engle- 
ză şi note de S. Radhakrishnan, Londra. New York, Toronto, Geoffrey Cumberlege, Ox- 
ford University Press, ediţia a [l-a, 1954, p. 113. 

10 Shâmangyo-gisho a prinţului Shotoku, ed. de Shinsho Hanayama, Iwanami, 19438, 

„34. 
p 11 Edictele de pe stânci, XIII. 

se vor arăta mulțumiți şi plini de încîntare; dar dacă oamenii răi vor primi 
slujbe înalte, nenorocirile și tulburările se vor înmulţi. În această lume, puţini 
sînt aceia înzestrați cu înțelepciune înnăscută, sfințenia este un ţel care se 
poate atinge după o lungă înfrînare. Toate treburile statului, fie mari, fie mici, 
au să fie bine rînduite atunci cînd omul potrivit are să fie la locul potrivit; în 
orice vremuri, fie de frămîntare, fie de pace, toate treburile au să fie în liniste 
făcute, atunci cînd v-aţi asigurat de oameni înţelepţi. În acest fel statul va 
dăinui și țara nu va cunoaște pericolele. De aceea înțelepții suverani din tim- 
purile de demult căutau oameni buni pentru slujbele înalte şi nu slujbe înalte 
pentru cei aproape lor.“ (Articolul VII) 

Este demn de remarcat că prinţul Shstoku i-a avertizat pe dregători asupra 
pericolului invidiei, care este o piedică în calea dezvoltării comunităţii sau a 
societăţii. Monarhii universali au făcut acelaşi lucru (de exemplu, al treilea 
dintre Edictele de pe coloane ale lui Asoka, al treisprezecelea articol din Le- 
gea lui Songtsan-Gampo), dar este interesant că Shâtoku a scris în detaliu 
despre acest subiect; „Toţi dregătorii, mai mari sau mai mici, trebuie să se 
ferească de invidie. Dacă îi vei invidia pe alţii, alții te vor invidia, la rîndul 
lor, pe tine, și așa va fi la nesfîrșit. Astfel, cînd ne dăm seama că ceilalți ne 
depășesc în istețime, nu ne face plăcere, iar dacă aflăm că sînt mai vrednici 
decît noi, îi :nvidiem. Cei cu adevărat înţelepţi rar se văd în această lume — 
poate un om vrednic să se ivească o dată la cinci veacuri, dar un înţelept cu 
greu o dată la zece. Dacă nu ne asigurăm de oameni vrednici şi de înţelepţi, 
cum va putea fi țara cîrmuită în bună rînduială?“ (Ardăcolul XIV) 

După ce a recomandat diverse atitudini conducătorilor și dregătorilor, 
prinţul Shâtoku, la sfîrșitul Conszituziei sale, condamnă dictatura și accentu- 
ează necesitatea consultării și a dezbaterilor. „Hotărîrea cu privire la treburile 
însemnate să nu fie luată de o singură persoană: acestea trebuie chibzuite ală- 
turi de mulți alții. Dar treburile mărunte au o însemnătate mai mică și nu e 
nevoie să vă sfătuiţi cu prea mulţi. Cînd discutaţi probleme cu greutate, să vă 
fie teamă să nu greșiți. Hotărîţi lucrurile sfătuindu-vă cu mulţi, ca să ajungeţi 
la încheierea potrivită.“ (Arncolul XVII) Găsim aici începutul gîndirii demo- 
cratice japoneze. Acest articol corespunde primului articol, în care se cere ca 
discuţiile să fie purtate în spiritul concordiei. Tendința s-a concretizat într-un 
edict, după Reforma Taika, în care dictatura suveranului este condamnată, 
spunîndu-se: „Lucrurile nu trebuie instituite de un unic conducător.“ 

O asemenea respingere a dictaturii se poate revendica dintr-o veche ma- 
nieră de conducere, reprezentată în mitologia japoneză nu ca dictatură a unui 
monarh sau a unui „Stăpîn al Tuturor“, ci ca o întrunire pe malul unui rîu. 
Acolo unde opinia publică nu era apreciată, nu s-ar fi putut ține cu succes 
asemenea întruniri. Astfel, spiritul șintoismului timpuriu trebuie să fi fost 
moștenit și dezvoltat de prinţul Shstoku. Pe de altă parte, este posibil ca re- 
gulile ordinului budist să fi influențat gîndirea prințului. Acestea, expuse în 
detaliu în scripturi, includ printre ele și regulile cu privire la decizia majorită- 
ţii. Faptul că nici Asoka, nici Songtsan-Gampo nu au încurajat explicit con- 

sultarea „cu mulți alții“, doar prințul Shâtoku făcînd acest lucru, este demn 
de menționat. Această atitudine s-a păstrat și în perioadele în care împărații 
au avut puteri depline. Monarhia japoneză a fost altceva decît a dictatură, 
chiar dacă ea a fost utilizată arbitrar de militari în vremurile mai noi. 

Prințul exprimă o intenție diferită de cea a monarhilor din alte țări. „Cînd 
primiţi poruncile Suveranului, ascultaţi-le cu mare respect. Stăpînul este pre- 
cum Cerul, iar supuși! sînt precum pămîntul. Cînd Cerul .de deasupra și pă- 
mîntul de dedesubt se unesc și-și îndeplinesc funcțiunile cu bună-credinţă, 
fiecare din locul său, vom vedea cum lumea este cîrmuită într-o desăvîrșită 
rînduială, precum în mersul armonios al celor patru anotimpuri... Dacă pă- 
mîntul ar încerca să ia locul Cerului, totul ar cădea în ruină. De aceea, cînd 
stăpînul vorbeşte, supușii să-l asculte şi să i se supună; cînd cei de sus acţio- 
nează, cei de jos se supun. Prin urmare, cînd primiți poruncile Suveranului, 
să fiți atenți să le îndepliniţi întru totul. Dacă dați greș în această privință, fi- 
reasca urmare va fi decăderea.“ (Articolul III) 

Dorinţa ca edictele sale să fie respectate de oamenii de rînd a fost foarte 
puternică și în cazul lui Asoka. Punînd ca edictele să fie scrise pe coloane de 
piatră înălțate de el sau pe suprafața netedă a stîncilor, regele voia ca taţi 
oamenii să le citească. Asoka spunea: „De cînd m-am suit pe tron, acum doi- 
sprezece ani, am făcut ca multe edicte despre dharme să fie scrise, spre 
binele și fericirea poporului, astfel încît, respectîndu-le, oamenii să poată să 
împlinească creșterea de-un fel sau altul a dharmei.“!? Inutil de spus, cei ce 
puteau citi și înțelege edictele în acele timpuri trebuie să fi aparținut numai 
clasei conducătorilor și a învățaților. Oricum însă, numărul celor influențați 
de ideile din edicte trebuie să fi fost considerabil. Mai mult, Asoka i-a în- 
demnat pe oameni să propage dharma. „Rudele trebuie să răspîndească [în- 
vățătura], după cum se cade, chiar rudelor lor.“13 EI s-a îngrijit ca edictele să 
fie rostite în anumite zile și ca cele menționate în ele să fie puse în aplicare. 
„Acest document trebuie ascultat în ziua tișya în fiecare anotimp de patru 
luni; și, de bună seamă, cu orice prilej de sărbătoare dintre zilele zișya, el 
poate fi ascultat chiar și doar de un [dregător]. Făcînd astfel, căutați dar să în- 
depliniți [instrucțiunile mele]!“14 

Asoka nu s-a bucurat de prestigiu numai pentru că era rege. Despre cuvin- 
tele sale se spunea că sînt preţuite tocmai pentru că exprimă legi universale. 
Nici în Legea în şaisprezece articole a lui Songtsan-Gampo, de altminteri, nu 
era propovăduită loialitatea față de monarh. 

Ceea ce prințul Shstoku accentua însă era relația dintre stăpîn (împărat), 
dregători și oamenii de rînd, într-o monarhie centralizată. Dregătorii îi guver- 
nează pe oameni în conformitate cu porunca împăratului. Principiul guvemă- 
rii statului era buna-cuviință — morala sau moralitatea într-un sens mai larg. 
Shâtoku afirma că, dacă cei de sus sînt imorali, oamenii de rînd nu pot fi 


12 Edictele de pe coloane, VI. 
13 Edictul Yerragudi. 
14 Edictele Kalinga separate, Il. D. R. Bhandarkar. Asoka, p. 329. 

guvernaţi, dacă oamenii de rînd sînt imorali, vor fi multe crime și delicte, ori- 
cîte încercări se vor face pentru a le preveni sau a le pedepsi. Astfel, dregăto- 
rii trebuie să se bizuie pe bună-cuviință și moralitate. Relaţia dintre împărat, 
dregători și oamenii de rînd a fost descrisă pe baza modelului oferit de China 
antică, unde acesta fusese formulat de confucianismul de stat, fiind însă 
acum implantat pe pămînt japonez. Se pare că această concepție despre gu- 
vernare a fost strîns legată de abolirea proprietăţii marilor clanuri asupra 
pămintului și a oamenilor, prin Reforma Taika. 

Ideea de a preţui prestigiul împăratului este deosebit de evidentă în Consti- 
tuția prințului ShStoku: „Guvernatorii provinciali și administratorii districtuali 
să nu le pună oamenilor impozite grele. Într-o ţară să nu fie doi conducători; 
oamenii nu trebuie să aibă doi stăpîni. Oamenii din întreaga ţară îl au pe Su- 
veran ca unic stăpîn. Dregătorii numiți să conducă treburile locale sînt cu toții 
supușii săi. Cum pot ei oare să pună impozite poporului după bunul lor plac, 
zicînd că iau banii pentru administraţia publică?“ (Articolul XII) Se presupune 
că acest articol se referă la administraţia centralizată de pe teritoriul supus 
Curţii imperiale și că prevestește abolirea proprietății asupra pămîntului și a 
oamenilor care se va produce mai tirziu la scară națională. Puterea încredin- 
țată dregătorilor va fi mult redusă. Fraza „Într-o țară să nu fie doi conducători; 
oamenii nu trebuie să aibă doi stăpîni“ este specific japoneză și anunță abso- 
lutismul instituției imperiale de mai tîrziu. O asemenea manieră de prețuire a 
prestigiului împăratului cu greu își găsește vreo ilustrare în bogata literatură 
clasică a Indiei, situaţia fiind în schimb similară în China antică. În Occident, 
unde creștinismul a fost factorul predominant, este de asemenea dificil să gă- 
sim echivalente: problema mai necesită însă unele investigaţii. 

Dacă suveranul unui stat păstrează prestigiul unui simplu șef de trib, mo- 
narhul care adoptă o religie universală ajunge să fie privit ca o manifestare a 
unei ființe asemănătoare cu un zeu. Astfel s-a creat legenda că prințul Shs- 
toku a fost o reincarnare a lui Eshi, maestrul Zen din secta chineză Tiantai, 
legenda fiind transmisă și în China.!5 Și mai populară era credinţa că el a fost 
o reincamare a lui Bodhisattva Kannon (Avalokitesvara), așa cum se arată 
într-un poem al lui Shinran: 


Bodhisat Avalokita 

și-a arătat sinele 

drept prințul Shstoku. 

E! era blind — un tată pentru noi — 
şi cu noi mergea 

precum [0] mamă.!6 


15 Keidă Ito, A Legend That Prince Shâtoku Was a Re-incarnation of Naganku Eshi 
and Tosan-Daishi in Dâgen Zenji Kenkyu, Tokyo, Daito Shuppansha, vol. I, pp. 319-332. 

16 Imnuri de laudă pentru prințul Shotoku in The Shinshii Seiten. The Holy Scripture 
of Shinshii, comp. și publ. de Hompa Hongwanji Mission of Hawaii, Honolulu, Hawaii, 
1955, p. 247. 

ŞI în Tibet, regele Songtsan-Gampo a fost adorat ca incamare a lui Bod- 
hisattva Avalokitesvara, despre care de altminteri se spune că s-a manifestat 
în persoana unui rege.!! Asemenea legende nu se pot regăsi în diversele isto- 
risiri despre Asoka şi nici în însemnările despre împăratul Wen di. În ce îi 
privește pe suveranii occidentali, acest lucru este imposibil, date fiind dog- 
mele creștine. Cum se face atunci că asemenea legende au apărut numai în 
Japonia și Tibet? Lucrul este explicabil, probabil, prin faptul că în ambele 
țări prestigiul conducătorului ca șef de trib era foarte puternic, iar budismul 
s-a dezvoltat aici în legătură doar cu acesta. În Tibet, prestigiul religios era 
identic cu cel laic. Prestigiul împăratului Japoniei îşi poate găsi un echiva- 
lent, probabil, în cel de care se bucura ţarul Rusiei. Luînd în considerare acest 
lucru, unele dintre vechile maniere de gîndire ale japonezilor pot fi examinate 
cu mai mare atenție. 


3. POLITICA RELIGIOASĂ ȘI CULTURALĂ 


Monarhii universali care au vrut să pună în aplicare legi universale în po- 
litică nu au dorit să-și izoleze statele. Regele Asoka a trimis soli în locuri 
aflate la mare depărtare, precum Egipt, Siria, Macedonia, Cyrene și Epir, 
pentru a-i face cunoscute idealurile, iar dinastia sa a primit la rîndu-i soli din 
acele părți ale lumii, așa cum dovedesc literatura și inscripțiile care ni s-au 
păstrat. Trimiterea solilor a avut, poate, o importanță politică, însă potrivit 
edictelor'scopul lui Asoka era de a-și transmite ideile etice și religioase. Con- 
formîndu-se politicii lui Asoka, ordinul budist a trimis și el misionari în di- 
verse țări, după cum putem afla din cronici. Se spune că, în timpul domniei 
lui, budismul s-a răspîndit în Ceylon, Birmania și în regiunile de la poalele 
munților Himalaya. Potrivit edictelor și lucrărilor istorice, activitățile lui 
Asoka pe planul schimburilor culturale între Orient și Occident au fost ac- 
țiuni de anvergură. Tot el a fost acela care a deschis calea pentru prima răs- 
pîndire în toată lumea a unei religii universale (budismul). 

În epoca prințului ShStoku, relaţiile cu Coreea au fost foarte intense. El a 
trimis mulți soli acolo și a primit mulți coreeni care mai tîrziu au fost natura- 
lizaţi în Japonia. În plus, el a trimis soli direct în China, așa cum ni se spune 
în Cronicile Japoniei (Nihon-shold). Împăratul Wen di, care a întemeiat di- 
nastia Sui, este echivalentul chinez al lui Shâtoku. Dinastiile Sui și Tang au 
fost dinastiile cu cel mai pronunțat caracter cosmapolit din întreaga istorie a 
Chinei. 

Songtsan-Gampo din Tibet a fost și el o personalitate de talie internaţională. 
Regele a avut două soţii, una din China și alta din Nepal, care erau amîndouă 
budiste. Înainte de el tibetanii nu cunoşteau scrierea, iar el I-a trimis în India pe 


17 De exemplu, The Path of the Buddha. Buddhism Iiterpreted by Buddhists, ed. de 
Kenneth W. Morgan, New York, Ronald Press Co., 1956, p. 239. 

Thonmi-Sambotha și alți șaisprezece tineri, care au învățat să scrie și s-au în- 
tors cu scripturile budiste. Adaptînd scrierea indiană la limba tibetană, Thonmi- 
Sambotha a inventat alfabetul tibetan și a compus opt lucrări de gramatică. 

În Birmania, regelui Anawrahta i-a fost prezentată credința budistă de că- 
tre un călugăr numit Arahanta Thera, care venea din Thaton. Călugărul a 
ajuns să se bucure de încrederea lui Anawrahta, iar acesta a trimis soli regelui 
monșilor, cerîndu-i să îi dea scripturile budiste. Cum cererea lui a fost respin- 
să cu dispreţ, el a trimis trupe care l-au adus pe rege, toate scripturile și pe 
toți călugării în capitala sa, Pagan. Anawrahta a mai trimis și în Ceylon după 
alte texte. Spre sfîrşitul domniei, suveranul a făcut cîteva încercări, nereușite, 
de a obține relicve din China și Ceylon, și a început construcția pagodei 
Shwe Zigon. Succesorii lui, care s-au bucurat de domnii destul de pașnice, 
i-au terminat lucrarea și au construit peste o mie de alte temple. 

Jayavarman al VII-lea din Cambodgia a înălțat zidurile care înconjoară 
Ankhor-Thom și şi-a extins teritoriul. Deși el însuși era un adept al budismu- 
lui Mahăyâna, a introdus în țară budismul conservator din Ceylon și a con- 
struit multe temple, mînăstiri și spitale. 

Acești monarhi, pentru a răspîndi religia universală pe care au adoptat-o, 
(1) au construit multe temple și mînăstiri, (2) le-au permis să intre în ordin 
celor ce doreau acest lucru și au acordat protecție politică și economică călu- 
gărilor și călugărițelor, (3) au donat pămînt templelor și mînăstirilor, (4) au 
procurat scripturi și statui. Toţi monarhii menționați au întreprins astfel de 
acțiuni. Asoka, în plus, a făcut și pelerinaje în locurile celebre pentru legăiu- 
ra lor cu Sâkyamuni și a construit multe stiipe. În cazul împăratului Wen di 
din dinastia Sui, aceste activități au căpătat forma unei revigorări a budismu- 
lui după persecuțiile la care a fost supus de împăratul Wu di din dinastia 
Zhou de nord. Există o speculație conform căreia Wen di a început să con- 
struiască stizpe stimulat de legenda că regele Asoka ar fi construit „optzeci și 
patru de mii“ de asemenea temple. 

Monarhii universali au avut fiecare propriul învățător spiritual. În cazul 
lui Asoka este vorba de Upagupta. Wen di i-a venerat pe Ji Yi, un maestru 
Tiantai, și pe Hui Yuan de la templul Jing Yang. Songtsan-Gampo nu a avut 
un învățător spiritual anume, întrucît introducerea budismului era încă în pli- 
nă desfășurare, însă regele Chisong-Detsan (Khri-sron lde btsan) (738-786) 
l-a avut ca mentor spiritual pe marele învățat indian Kamala-sila. În ce-l 
privește pe prințul ShStoku, este probabil că Eji și Eso, care au venit din Co- 
reea, i-au fost învățători. Constantin nu a avut nici uh mentor permanent, însă 
„+... era o pradă ușoară pentru orice teolog care reușea să-i capteze atenția la 
momentul oportun.“ La început, el a fost îndrumat de Eusebiu din Cezareea, 
ulterior biograful său elogios; mai tîrziu însă, împăratul și-a schimbat prefe- 
rințele. 


! Kellet, A Short History, p. 212. 

În ciuda atîtor similitudini, între aceşti suverani din vechime au existat 
totuși și mari deosebiri. 

Prințul Shâtoku a ținut el însuși prelegeri despre budism, iar Comenzariile 
la cele trei Siătre (adică Saddha'mapundarika-sătra, Vimalakirtinirdesa-sitra 
şi Srimălădevisimhanăda-sătra) scrise de el au fost transmise posterității ca 
lucrări de referință. Ele sînt cele mai vechi texte japoneze clasice care au 
ajuns pînă la noi. Cum se poate explica acest lucru? Era prințul entuziasmat de 
ideea răspîndirii budismului? Sau era foarte erudit? Cum de era prințul Shs- 
toku încredințat că poate ține prelegeri pe teme religioase? Este greu să ne 
imaginăm un monarh conferenţiind despre Biblie în ultima epocă a Imperiu- 
lui Roman. O asemenea practică ar fi fost imposibilă în Occident, căci soci- 
etatea n-ar fi permis-o niciodată: în Occident nu se putea ţine o predică sau o 
prelegere despre religie decît dacă erai membru al clerului. Lucrul este cu atît 
mai adevărat în țările Asiei de sud, unde regele îi venerează pe călugări, plin 
de respect şi din adîncul inimii, în timp ce călugării stau nepăsători, fără să 
schițeze nici măcar un semn de salut! Printre nenumăratele lucrări religioase 
budiste compuse în vechea Indie nu s-a păstrat nici un text de referință scris 
de vreun rege. Dar în Japonia, fenomenul a fost posibil şi a avut loc. Probabil 
că practica împăraţilor chinezi de a conferenția despre scripturile budiste a 
fost preluată și imitată în Japonia. În China însă, prelegerile imperiale cu pri- 
vire la scripturile budiste nu au fost atît de importante și nici nu au avut o atît 
de mare influență asupra posterităţii, pe cîtă vreme în Japonia prințul Shoto- 
ku a conferit o semnificaţie absolută și decisivă budismului japonez. Există 
ipoteza că de fapt Comentariile ar fi apocrife şi că pasajul din Cronica Japo- 
niei despre scripturile budiste ar fi şi el apocrif, dar chiar și în acest caz este 
de netăgăduit că acestea i-au fost mai tîrziu atribuite lui. Faptul că religiile 
s-au putut dezvolta numai dînd de înţeles că se află sub directa protecție a 
împăratului este un eveniment sugestiv și simbolic pentru destinul japanezi- 
lor, chiar dacă împăratul nu a fost făcut șef al ordinelor budiste, așa cum a 
fost făcut țarul cap al Bisericii ortodoxe ruse. 

În Imperiul Roman, puterea lui Constantin pare să se fi limitat mai ales la 
treburile politice şi administrative ale Bisericii. „Împăratul socotea a fi de da- 
toria Îui să dea putere legală hotărîrilor sinodului, cerînd obediență față de 
acestea şi pedepsindu-i pe cei care li se opuneau... Împăratul convoacă sino- 
dul; statul garantează cheltuielile de călătorie și întreținerea participanților; 
împăratul, sau un împuternicit imperial, deschide sinodul și orînduieşte dez- 
baterile; iar edictul imperial dă putere legală hotărîrilor.“2 S-a afirmat că îm- 
păratul și-a asumat un rol în treburile ecleziastice care a prevestit evoluția 
Bisericii.3 

Dorinţa de a reflecta religia universală în politică i-a obligat pe stăpînitori 
să trateze poporul cu multă afecțiune și compasiune. Asoka spunea: „Toţi 


2 Seeberg, Doctrines, |, pp. 217-218. 
3 Walker, Christian Church, p. 111. 

oamenii îmi sînt copii.“ Prințul Shstoku, la rîndu-i, nota: „Așa cum boala 
iubirii pentru oamenii de rînd este fără capăt, tot astfel măsurile luate de toţi 
bodhisattva cei plini de compasiune sînt și ele fără capăt.“ „Legăturile potri- 
vite sînt cele ce-i pat salva pe oameni de sărăcie și nenorociri. Astfel nenu- 
mărații Buddha salvează făpturile din diferite regiuni prin cele Patru Virtuți 
atotcuprinzătoare, prin cele Patru Virtuţi ale Măreţiei Nesfîrșite și prin cele 
Șase Desăvirșiri.“ Constituția lui ShStoku a subliniat grija față de binele po- 
porului, iar Articolul V din ea propovăduia compasiunea față de cei care su- 
feră în timpul unui proces penal. Astfel, oamenii de rînd au ajuns să ocupe un 
loc însemnat în conștiința clasei conducătoare. Acest loc nu a putut fi elimi- 
nat în istoria de mai tîrziu, iar tendința poate fi socotită primul pas în dez- 
voltarea unei guvernări benefice. 

Monarhii care profesau o religie universală desfășurau activități umanita- 
re din spirit filantropic. De exemplu, Asoka a creat funcția de Dregător al Re- 
ligiilor (dharmamahămătra), cei care o ocupau administrînd programele so- 
ciale şi de caritate. Curtea imperială era generoasă în ce privește donațiile și a 
întemeiat instituții de caritate, arătînd în general o considerație deosebită față 
de cei singuri, nevoiași şi vîrstnici. Pe de altă parte, templul Shitennc-ji din 
Osaka, întemeiat de prințul ShStoku, a fost celebru ca exemplu de instituție 
aparte de ajutor social. El era împărțit în patru: Kyoden-in (marea sală cen- 
trală pentru instruire), Hiden-in (sala în care li se acorda asistență săracilor), 
RySbyo-in (sala în care bolnavii erau tratați gratuit) şi Seyaku-in (sala în care 
se împărțeau medicamente, tot gratuit). ShStoku a construit și Casa Compa- 
siunii (Hiden-in) în templul Shitenns-ji pentru a le veni în ajutor celor săraci 
şi nevoiaşi. O legendă spune că prințul l-a alinat și l-a ajutat pe un om flă- 
mâînd, la Dealul Kataoka. Asemenea acţiuni au fost continuate de împărații de 
mai tîrziu ai Japoniei.4 

Regele Asoka a căutat să încurajeze cultivarea plantelor medicinale. „Aco- 
lo unde nu se găseau plante medicinale, bune pentru oameni și bune pentru 
animale, au fost aduse de departe și cultivate. Rădăcini și fructe, oriunde nu 
se găseau, au fost aduse de departe și cultivate.“S Și prințul Shstoku, alături 
de dregătorii săi, a încurajat „căutarea plantelor medicinale“ și a întemeiat 
dispensare. 

În plus, Asoka a înființat spitale pentru oameni şi chiar pentru animale în 
diverse locuri de pe teritoriul său. Stăpînitorii din diverse state din sudul In- 
diei și regii greci din Orient i-au urmat exemplul.6 Jayavarman al VII-lea din 
Cambodgia a dat și el un decret privind înterneierea unor instituții de caritate 
și a construit multe spitale. O inscripție din epocă menționează existența a o 


4 Ca exemplu în acest sens, Împăratul Daigo s-a pus cu toată energia în slujba binelui 
public. În timpul nopților de iarnă își lepăda straiele sale împărătești și încerca, îmbrăcat 
ca un om de rînd, să cunoască suferințele oamenilor. Întotdeauna se arăta binevoitor și 
atent faţă de vasalii care veneau să-i dea raportul; întotdeauna îi asculta cu atenție. 

5 Cele paisprezece edicte de pe stînci, LI. D. R. Bhandarkar, Asoka, p. 261. 

6 Cele paisprezece edicte de pe stinci, IL. 

sută două spitale în regat. El pare să fi privit asemenea facilități ca parte fi- 
rească a unui stat bine rînduit și a investit multă muncă și mulți bani în ele.? 

În Occident, tot numai după ce monarhii au adoptat o religie universală au 
fost organizate instituțiile de asistență pentru bolnavi. În epoca creştină, pînă 
la Constantin nu găsim nici un fel de instituții pentru tratarea celor bolnavi. 
Tirziu în secolul al IV-lea, Sf. Vasile cel Mare a înființat un spital pentru 
leproși la Cezareea, iar Sf. loan Gură de Aur a întemeiat un spital la Constan- 
tinopol. O lege a lui Justinian (527-565 p. Chr.) recunoștea noscomia 
sau spitalul ca instituție ecleziastică. Se spune uneori că Maison Dieu sau 
Hotel Dieu din Paris este cel mai vechi spital european, datînd din secolul 
al VII-lea. Astfel, se poate afirma că asemenea instituții au apărut destul de 
tîrziu în Occident. În orice caz însă, existența lor a devenit și aici posibilă nu- 
mai sub influența unei religii universale. 


? Eliot, Hinduism and Buddhism, |, p. 124. 

8 Vincent A. Smith, The Early History of India f-om 600 B. C. to the Muhammadan 
Conquest Including the Invasion of Alexander the Great, ed. a IV-a, Oxford, The Claren- 
don Press, 1924, p. 313,n. 


VI 
Concluzii 


Se pot găsi multe expresii și descrieri similare referitoare la imaginile în- 
temeietorilor religiilor universale; ei au avut multe lucruri în comun. În ce 
privește însă aspectele etice, religiile indiene și budiste timpurii se asemănau 
mult nu numai cu creștinismul, dar și cu filozofia greacă, pe de-o parte, și cu 
cea chineză, pe de alta. Deși la începutul acestui capitol am comparat numai 
budismul și creștinismul, din punctul de vedere al vieții întemeietorilor, 
multe din ideile prezente în cele două religii au o cuprindere atît de mare 
încît ar fi fost nepotrivit să ne limităm numai la ele două. 

În legătură cu unele probleme, precum teoria Non-Sinelui în budism, re- 
găsim prea puţine asemănări cu alte religii şi filozofii, atît din Orient cît și 
din Occident. Pe de altă parte, multe filozofii din Răsărit și din Apus conțin 
numeroase similitudini în privința unor concepte precum sufletul. O posibilă 
concluzie este că în anumite domenii dihotomia Orient-Occident nu este va- 
labilă. 

O temă controversată! în filozofia universală a rămas natura omului, însă 
cei mai mulţi dintre gînditorii la care ne-am referit mai sus au acceptat po- 
sibilitatea progresului uman. Mencius susținea că natura umană este în mod 
fundamental bună, atribuind existența răului în comportamentul uman fap- 
tului că natura originară nu se dezvoltă sau este ocultată. Xun zi, un alt 
maestru din școala confucianistă, considera că impulsurile iraționale se nasc 
odată cu cele raţionale. În ciuda deosebirii dintre cei doi gînditori, amîndoi 
credeau că răul din comportamentul uman poate fi înfrînt prin cunoaștere 
sau educaţie. O convingere comună atit filozefilor greci cît și celor chinezi 
este că sufletul sau mintea pot fi ordonate și armonizate sub controlul rațiu- 
nii sau al unui principiu mai înalt. În „heterodoxia“ creştină, posibila mîn- 
tuire a omului de păcatele sale (cel originar sau celelalte) prin intermediul 
Sfintei Treimi a devenit principala preocupare. Pe de.altă parte, în literatura 
budistă nu se regăsește expresia „natură umană“. Budismul propovăduia eli- 
berarea tuturor organismelor vii, nu numai a oamenilor. Învățătura budistă 
afirmă. implicit posibilitatea ca teate ființele să fie în cele din urmă eliberate, 
prin atingerea înţelepciunii şi prin practică. În budismul Mahăyâna, acest 


! Problema bunătăţii originare a naturii umane a fost analizată de Vincent Y. C. Shih, 
Philosophy East and West, vol. XII, nr. 4, ianuarie 1963, pp. 328-329. 

principiu a fost exprimat mai explicit: „Toate făpturile au (latent) natura de 
Buddha.“2 

Cînd luăm în considerație textele religiilor universale din această perioa- 
dă, nu putem însă să nu remarcăm și unele deosebiri, dintre care am şi men- 
ționat o parte. 

Învățăturile budiste trebuiau să fie făcute cunoscute tuturor oamenilor, 
spre iluminarea lor. Răspîndirea budismului a fost efectul devoțiunii călugă- 
rilor și a laicilor, iar convertirile s-au făcut numai prin persuadarea interlocu- 
torilor. Nu se cunoaște nici un caz de convertire la budism prin utilizarea for- 
ței. Chiar și regele Asoka, unul dintre cei mai fervenți budiști, a renunțat la 
utilizarea forței şi a trimis misionari să-i convingă pe oameni să accepte ade- 
vărul universal al învățăturilor lui Buddha. Religiile occidentale (la fel ca și 
unele dintre cele orientale) s-au răspîndit uneori prin forță, chiar prin război. 
Este relevant aici faptul că învăţătura lui Confucius nu a atins cîtuși de puțin 
proporții universale, pe cîtă vreme budismul și creștinismul — da. Acest lu- 
cru se explică, poate, prin caracteristica intrinsecă a confucianismului, care 
admitea un sistem ierarhic al societății. 

În plus, atunci cînd Buddha le-a zis discipolilor săi: „Veniţi (ehi), fiţi dis- 
cipolii mei“, el le-a spus să se aştepte la dispariția suferinței: adică să elimine 
suferința prin eliminarea dorințelor. Exact invers, atunci cînd Isus le-a spus 
ucenicilor: „Veniţi, urmați-Mă“, el se aștepta ca ei să fie inîndri de suferințe- 
le lor și să caute desăvîrșirea caracterului prin suferință. 

O altă zonă de diferenţă poate fi identificată în concepţia despre sine. În 
filozofia greacă, sinele era de obicei identificat cu rațiunea. Se presupunea că 
rațiunea nu numai că îl deosebește pe om de animal, dar îl și pune în legătură 
cu Divinul. Această situație prezintă un contrast izbitor față de concepția in- 
diană despre sine, în care unitatea vieții este văzută ca teritoriu comun al 
omului, animalelor şi chiar al plantelor. În gîndirea occidentală, omul a ajuns 
să-și prețuiască sufletul rațional destul de mult, pe cînd în India s-au dezvol- 
tat diverse concepţii despre o substanță metafizică a sufletului (neconsiderat 
rațional sau altfel), cele mai puțin subtile dintre acestea fiind și punctul de 
plecare pentru teoria anâtman-ului a lui Buddha. 

Ca trecere către unele reflecții cu privire la Evul Mediu (în capitolul ur- 
mător), o scurtă prezentare a concepţiilor despre univers ar putea fi potrivită. 
Dacă în acest capitol interesul nostru a fost centrat pe universal, așa cum se 
aplică acest termen incidenței largi a ideilor similare, accentul va fi pus acum 
pe cosmologie. Făcînd aceasta, am trece într-o altă epocă dacă nu am menţio- 
na faptul că natura nu a contat prea mult pentru primii budiști. Buddha era 
mai ales interesat de cele legate de comportamenul uman. Cît priveşte atitu- 
dinea față de lumea naturală, călugării din budismul timpuriu respectau cu 
strictețe teoria nonatașamentului. Referirile lor la structura lumii naturale 


2 Acest fapt a fost în mod special accentuat în Mahăparinirvâna-sitra a Mahayănei. 
Textul există astăzi mimai în două versiuni chineze. 

erau mai degrabă excepţionale și întîmplătoare, așa cum se vede din următo- 
rul pasaj: „Pămîntul acesta mare se întemeiază pe apă, apa pe vînt, iar vîntul 
se sprijină pe spațiu. lar de cum bat vînturile puternice, apele sînt cutremu- 
rate de ele, iar apa mişcătoare la rîndu-i cutremură pămîntul.“3 

Este ciudat că și Empedocle a vorbit despre elemente (deși fără îndoială 
că pe unele le concepea altfel decit budiștii) în aceeași ordine ca primii bu- 
diști: „Haide acum să-ți arăt cîte lucruri dintîi au origini concomitente; din 
ele ieşit-au toate acelea care-n prezent le vedem: pămîntul şi marea cu valuri, 
aerul umed și-eterul, Titan ce-nconjură cercul în întregime.“4 Potrivit scrip- 
turilor Theravădei și Mahâyânei, lumea în care trăiesc ființele omenești, deci 
lumea dorințelor, este alcătuită din patru elemente — pămînt, apă, căldură și 
vînt. Teoriile tantrice au adăugat spațiul și inteligența pe lista elementelor, 
ajungîndu-se la şase. 

Întrucît filozofii din Evul Mediu au fost influenţaţi de Aristotel în Occi- 
dent și de budism în Orient, o scurtă privire comparativă (și contrastivă) asu- 
pra celor două cosmologii își poate găsi aici rostul. 

În primul rînd, trebuie spus că există nenumărate deosebiri. Cu privire la 
structura universului (adică la numărul de lumi), există o mare diferenţă între 
concepţia greacă și cea budistă. Concepţia greacă era foarte simplă. Potrivit 
lui Aristotel, universul este împărțit în două jumătăți cu caracter opus — 
„una terestră, cealaltă celestă'“*s: pentru Aristotel nu există însă decît o singu- 
ră lume.$ Pe de altă parte, ideea despre univers pe care o susțineau budiștii de 
mai tirziu, dogmatişti ai Abhidharmei, era extrem de complicată.? Conform 
lor, lumea constă din tărîmul dorinței (/ămadhăru) şi din primul cer al tărîimu- 
lui formei (ripadhătu), care conține un soare și o lună în mișcare. De o mie 
de ori ori o mie de ori o mie de lumi înseamnă un miliard de lumi, care repre- 
zintă domeniul lui Buddha, existînd și multe alte domenii ale altor Buddha. 

În ciuda acestei uriașe diferențe dintre Aristotel şi budiști referitoare la 
structura universului, există multe similitudini legate de concepţia lor despre 
o singură lume. Conform lui Aristotel: „În mijlocul întregului se află pămîn- 
tul — o sferă solidă, dar ca mărime doar o porțiune relativ mică a lumii.“8 În 
plus, el credea că există și o lume inferioară de formă sferică. Potrivit teoriei 
budiste, sub pămînt se află un strat sferic de metal, sub acesta un strat sferic 
de apă, iar sub acesta, la fund, se află un strat sferic de aer. Chiar și în această 
privinţă, ideea lui Aristotel era întrucîtva similară: „Găurile din suprafața pă- 


3 Mahăparinibbâna-suttanta, II, 13. Digha-Nikâya, vol. Il, p. 107. 

4 Empedocle, fragmentul 38. Versiunea românească, Filosofia greacă pînă la Platon, 
ed cit., |, 2, p. 488. 

5 E. Zeller, Aristotle and the Earlier Peripateltics, traducere de F. C. Costelloe și J. H. 
Muirhead, 2 vol., New York, Russell and Russell, 1962, vol. [, p. 472. 

6 Ibid,, p. 485. 

? Teoria este elaborată în cel de-al unsprezecelea volum (versiunea lui Xuan Zang) din 
Abhi dharmokosa-săstra etc. 

8 E. Zeller, op. cit, pp. 487-489. 

mîntului sînt umplute cu apă, suprafața de sus a acesteia fiind sferică. În jurul 
apei și pămîntului se află sfere goale, mai întîi de aer, apoi de fac.“ Aristotel 
credea că cerul este și el de formă sferică. Această idee, deși se regăsește în 
literatura vedică și hindusă, a dispărut din cosmografia budistă. 

Potrivit lui Aristotel, toate corpurile cerești par să se miște în fiecare zi de 
la est la vest, dar șapte dintre ele se mișcă, în perioade mai lungi, de mărime 
foarte inegală, în direcția opusă (de la vest la est) în jurul pămiîntului.10 Și bu- 
diștii credeau că soarele și luna se mișcă, deși orbitele lor nu au fost clar defi- 
nite. 

Pentru Aristotel, corpurile cerești nu sînt mase inerte, ci fiinţe vii; el soco- 
tea că trebuie să existe un număr de „suflete“ egal cu numărul de sfere, care 
să le controleze acestora mișcarea.!! Ideea era împărtășită și de budiști, și de 
hinduși. Astfel, un teritoriu comun pentru speculațiile cosmologice este lăsat 
moștenire gînditorilor medievali, atît în tradiția budistă, cît și în cea creștină. 

Și budismul, și creștinismul, la fel ca și alte religii, admiteau damnarea și 
existența iadului. Nici aceste zone nu vor fi uitate în perioada medievală. În 
budism, iadurile erau numeroase și erau de obicei împărțite în iaduri calde şi 
iaduri reci. De vreme ce viața în iad se sfirșește în cele din urmă, concepția 
budistă se apropie mai mult de cea a Bisericii catolice despre Purgatoriu decît 
de imaginea unui iad etern. Pe de altă parte, poeţii au creat tot felul de ima- 
gini ale ororilor Infernului.!2 A existat „o călătorie către lumea de Jos, în poe- 
zia orficilor, și o alta cu același nume în cea a pitagoreicilor, literatura budis- 
tă este destul de încărcată de nenumărate descrieri moralizatoare ale coboriîrii 
sfinților în Infern și ale ororilor văzute de ei acolo“.13 

În budismul timpuriu a apărut în cele din urmă şi un mit al creaţiei; iată 
cum ne este înfăţişată, într-o siitră budistă, o formă extrem de dezvoltată a 
acestuia: „Atunci totul ajunsese o lume de apă, negură și întuneric care or- 
bește. Nu apăreau nici soarele, nici luna, nici stelele nu se vedeau și nici con- 
stelaţiile, nu se arătau nici noaptea, nici ziua, nici lunile, nici jumătățile de 
lună, nici anii, nici anotimpurile, nici femela și nici masculul, iar Fiinţele nu 
erau socotite decît ființe. Iar pentru aceste ființe, mai devreme sau mai tîrziu, 
după multă vreme, pămîntul a fost așezat peste ape. La fel cum se formează 
spuma la suprafața orezului lăptos care a fiert și se răcește, tot așa a apărut și 
pămîntul.*14 Procesul genezei este prezentat în detaliu!5 în altă parte pentru 
cei care ar dori să-l compare cu Facerea din Biblie. În budism va fi evidentă, 
desigur, absența unui demiurg. 


9 [bid. 

10 Jbid., pp. 491-492. 

1! Ibid,, pp. 495-496. 

12 Platon, Republica, X, 614. Cf. C. Scherman, Materials for a History of the Indian 
Literature of Visions, 1892 (The Realm of Yama). 

13 H. Oldenberg, Ancient India, p. 96. 

14 Digha-Nikăya, XXVII, Aggaina-suttanta, 11. 

15 Digha-Nikăya, vol. III, p. 85 sq. 


CAPITOLUL IV 


j TRĂSĂTURI 
ALE GÎNDIRII MEDIEVALE 


I 
Cîteva aspecte ale evoluţiei ideilor 
în Evul Mediu 


A. Introducere 


„Gîndirea medievală“ la care ne vom referi în acest capitol acoperă apro- 
ximativ perioada care se întinde între apariția religiilor universale — mai ales 
a creștinismului — și începutul a ceea ce filozofii consideră „gîndire mo- 
dernă“. Mai întîi vom lua în consideraţie contextele sau condiţiile socio-poli- 
tice similare de care este legată gîndirea filozofică și religioasă din această 
epocă. 

În Occident, perioada care debutează odată cu creştinismul și se încheie 
odată cu începutul gîndirii moderne poate fi divizată, în mare, în epoca ele- 
nistică și Evul Mediu. În general vorbind, prima epocă a fost mai degrabă 
una cosmopolită, pe cînd în cea de-a doua avem de-a face cu arii culturale 
separate ale unor popoare orientate, din multiple puncte de vedere, în aceeași 
direcție. Fiecare dintre aceste grupuri și-a dezvoltat apoi propriile trăsături 
distinctive, ele avînd totuși în comun faptul că se supuneau autorității Biseri- 
cii Catolice. 

În același fel, istoria culturală a Indiei din această epocă poate fi în 
esență divizată într-o perioadă mai cosmopolită și una pusă sub semnul 
specificității fiecărei arii culturale.! Prima este cea a stăpînirilor parte și 
kuşăna, iar cea de-a doua este perioada post-Gupta. Perioada Gupta pare să 
fi fost una de tranziție, avînd caracteristici din ambele tipuri. În China 
aceeași epocă poate fi divizată în perioada pre-Song și perioada post-Song, 
prima fiind extrem de cosmopolită iar cealaltă scoțînd în prim plan cultura și 
instituțiile de origine chineză. Mîndria chinezilor față de propria rasă nu a 
fost prea accentuată înainte de dinastia Song, datorită influenței budismului, 
însă a devenit ulterior evidentă? În Japonia, culturile din epocile Asuka și 


1 Walter Ruben (in Indisches Mittelalter, Istanbul, Robert Anhegger, 1944) a trecut în 
revistă cultura Indiei medievale în comparaţie cu cea a Occidentului medieval. Lucrarea 
lui Helmuth von Glasenapp (Buddhismus und Gottesidee. Die buddhistischen Lehren von 
den siberweltlichen Wesen und Măchten und ihre religionsgeschichtlichen Parallelen. 
Akademie der Wissenschaften und der Literatur, Abhandlungen der Geistes- und sozial- 
wissenschaftlichen Klasse, 1954, nr. 8, Verlag der Akademie der Wissenschaften und der 
Literatur in Mainz in Kommission bei Franz Steiner Verlag GMBH, Wiesbaden, 1954) ne 
oferă şi ea unele sugestii și materiale cu privire la gîndirea medievală. În cartea de faţă se 
vor întîlni unele rezultate ale studiilor noastre independente cu privire la această epocă. 

2 Chinezii au insistat asupra măreției și superiorității propriei lor rase, arătîndu-se 
extrem de aroganţi și de mîndri că sînt chinezi. Ei considerau că alte ţări sînt inferioare 

Nara? au avut și ele o tentă cosmopolită, pe cînd cea din perioada Kamakura 
și de după aceasta a reluat orientarea anterioară către cultura indigenă. În 
prima perioadă, japonezii, sau cel puţin conducătorii lor intelectuali, au imi- 
tat cultura de pe continent. Începînd însă cu perioada Kamakura, atitudinea 
acestora a devenit mai degrabă naționalistă, chiar printre budiști apărînd na- 
ționaliști de felul lui Nichiren (1222-1282).4 

Luînd în consideraţie similitudinile generale, se ivește întrebarea de ce 
asemenea caracteristici au marcat istoria fiecărui popor. Este probabil că 
acest lucru s-a datorat parţial invaziilor barbare și declinului vechilor imperii 
universale din Orient și Occident. Pe întregul continent eurasiatic, atît în vest 
cît şi în est, căderea imperiilor centralizate din Antichitate, care stăpîneau te- 
ritorii întinse, a fost urmarea influxului de invadatori huni și de alte triburi 
barbare. Regatele din vechea China au fost și ele adesea amenințate de 
aceeași invadatori. Declinul ulterior al imperiului chinez i-a afectat și pe condu- 
cătorii japonezi, în sensul sporirii independenţei lor față de tradiţiile chineze.5 

India a fost invadată de huni (hăna) dinspre nord-vest la mijlocul secolu- 
lui al V-lea; ei au atacat regatul Gupta (statul unificat din India de atunci) în 
445 p. Chr. Dinastia Gupta, una dintre cele mai înfloritoare din întreaga isto- 
rie a Indiei, a intrat în declin după 480 d.Ch. În jurul anului 500 p. Chr., re- 
gele hun Toramâna a urcat pe tron, iar stăpînirea hună a durat, în unele părți 
ale Indiei, o jurnătate de secol. Mai tîrziu, regele Harsa (în prima jumătate a 
secolului al VII-lea) a unificat din nou India, stăpînind un teritoriu întins. 


Chinei, îşi numeau patria Zhongguo („ţara centrală“ sau „ţara superioară“) și credeau că 
toate celelalte ţări aparțin de drept imperiului chinez. 

Cu toate acestea, călugării chinezi care au călătorit în India în căutarea doctrinelor 
budiste au susţinut, în fața splendorii culturii indiene, că patria lor nu este decît o „țară 
îndepărtată“ și au preferat să aplice Indiei termenul Zhongguo. Cf. Biografia lui Fa Xian, 
Taisho, vol. 50, p. 470 b-c. 

Mai tîrziu, pe măsură ce budismul s-a răspîndit în China, budiștii chinezi au ajuns 
să-şi numească ţara şi Zhonghua și Zhongxia (Chan yuan quan ji du xu, Zengen Shosen 
shii Tojo, ed. de Hakuju Ui, Tokyo, Iwanami, partea 1, pp. 5, 29, 83). Această tendinţă a 
fost în mod firesc pusă în legătură cu naționalismul. 

3 Cînd Nara a devenit capitala Japoniei în 710 p. Chr,, „configuraţia dealurilor și ape- 
lor a fost considerată auspicioasă și esenţială pentru aşezarea unei capitale naţionale. 
Ideea este de origine chineză și a fost formulată în teoria «aerului și apelon»“'. Masabharu 
Anesaki, History of Japanese Religion with Special Reference to the Social ana Moral 
Life ofthe Nation, London, Kegan Paul, Trench, Triibner and Co., 1930, p. 86,n. 

4 Masaharu Anesaki, Michiren. The Buddhist Prophet, Cambridge, Harvard University 
Press, 1916. 

5 in timpul domniei împăratului Uda (887-897), ainbasada japoneză !a curtea Tang a 
fost închisă. În timpul înpăratului Daigo (897-930) civilizaţia japoneză a devenit inde- 
pendentă de China. De atunci datează literatura proprie a Japoniei. Priinele patru cronici 
oficiale japoneze au fost compilate pe modelul textului Shi ji din Han al lui Sima Qian, 
însă cronicile de mai târziu, Montoku Jitsuroku şi Sandai Jitsuroku, diferă de cele patru 
auterioare. Cărţile chineze uu au mai fost luate ca model pentru compilarea istorică şi ast- 
fel au apărut însemnări istorice scrise în stil specific japonez. Eiga Monogatari și Okaga- 
mi au mers şi mai departe în acest sens. 

După moartea lui însă, unitatea indiană a fost iarăși distrusă, iar țara a fost 
condusă de mai multe dinastii, mai mari sau mai mici. Haosul politic a con- 
tinuat pînă cînd regele mahomedan Kutubuddin Aibak a unificat India de 
nord, în 1206 p. Chr. 

În Occident, Attila, conducătorul hunilor, după ce a trecut Dunărea în 441 
p. Chr., a invadat Italia în 452 p. Chr. Attila, la fel ca și Toramâna, a distrus cu 
multă cruzime civilizațiile care i-au stat în cale. Puțin după aceea a avut loc o 
invazie a vandalilor, iar Imperiul Roman de Apus s-a prăbușit în 476 p. Chr. 

Odată cu aceste invazii barbare s-a produs și declinul imperiilor univer- 
sale, atît din Orient cît şi din Occident, și mare parte din gloria lor a apus. 
Distrugerile provocau lamentații precum aceasta: „,... ultimul împărat — așa 
se spune — a plecat din Saragh (Luoyang) din pricina foametei, iar palatul 
său şi orașul înconjurat cu ziduri au fost date pradă focului... Așa că Saragh 
nu mai este, Ngap (marele oraş Ye, din nord) nu mai e!'6 Astfel consemnea- 
ză un negustor sogdian care îi scrie partenerului său din Samarkand distruge- 
rea capitalei chineze — un oraș impunător de 600 000 de oameni — și fuga 
rușinoasă a Fiului Cerului din fața năvălitorilor huni. Anul era 311, și acest 
fapt marchează o cotitură în istoria chineză comparabilă cu prădarea Romei 
de către goți în anul 410. 

Scrisorile Sfintului leronim exprimă foarte sugestiv sentimentele cărora 
le-a dat naștere decăderea Imperiului Roman. În 396 el scria: „Mă cutremur 
cînd mă gîndesc la nenorocirile vremurilor noastre. Timp de douăzeci de ani 
și mai bine, sîngele romanilor a fost vărsat zilnic între Constantinopol și Al- 
pii lulieni, în Sciţia, Tracia, Macedonia, Dacia, Tesalia, Ahaia, Epir, Dalma- 
ţia şi Panonia — și fiecare dintre aceste pămînturi și cu toatele au fost jefuite 
şi prădate și pustiite de goți și de sarmați, quazi și alani, huni şi vandali și 
marși... Lumea romană se prăbușește.“ Șaptesprezece ani mai tîrziu, la trei 
ani după jefuirea Romei, el scria din nou: „Lumea se năruiește: da!, şi mi-e 
rușine să spun că păcatele noastre încă trăiesc și înfloresc. Renumitul oraș, 
capitala Imperiului Roman, e înghițit într-un foc uriaș și nu se află nici o par- 
te a pămîntului unde romanii să mai fie la ei acasă. Biserici care erau odi- 
nioară socotite sfinte nu sînt acum decît mormane de țărînă și cenușă.“ 

În ciuda ariei geografice mici, însemnări similare se regăsesc şi în Japonia, 
atunci cînd nobilii au fost nevoiţi să cedeze puterea clasei victorioase a răz- 
boinicilor. Împărăteasa, obligată să se călugărească, a spus: „Am fost una din 
fuicele premierului Taira și mama fostului Împărat. Toată lumea se afla în pal- 
ma mea. Însă acum, o, nu mai am pe nimeni pe care să mă bizui... Împără- 
teasa, ținîndu-l în braţe pe fostul Împărat (care era un copil) s-a end tndată în 
mare. Această imagine nu o pot uita, chiar de încerc să o uit. Marinarii răcneau 


S Arthur F. Wright, Buddhism in Chinese History, Stanford, Calif., Stanford Universi- 
ty Press, 1959, p. 42. 

7 Bertrand Russell, A History of Western Philosophy, New York, Simon & Schuster, 
1945, pp. 343-344. 

şi urlau tot timpul. Chiar și țipetele și gemetele ce răzbat din flăcările iadului; 
Avici n-ar putea fi mai groaznice decît această scenă plină de cruzime! “& 

O mare parte din populația lumii și-a mutat astfel atenția de la locul indi- 
vidului în stat la binele lăuntric al omului, faptul găsindu-și poate o motivaţie 
în chiar nesiguranța vremurilor. Aceasta este perioada în care religiile univer- 
sale au cunoscut o răspîndire largă și s-au statornicit în rîndul multor popoa- 
re. Budismul a devenit o religie universală, depășind granițele Indiei și Cey- 
lonului și extinzîndu-și influența în Asia Centrală, China, apoi în Tibet, Mon- 
golia, Coreea și Japonia, pe de o parte, și în țările din Asia de sud-est pe de 
alta. În Occident, pe măsură ce conducătorii politici ai diverselor teritorii de 
pe cuprinsul fostului Imperiul Roman au recunoscut avantajele alianței cu Bi- 
serica, creștinismul a căpătat o solidă influență în Anglia, Franţa de astăzi, 
Spania, Scoţia şi Irlanda. 

Budismul a trebuit să se schimbe, atunci cînd a trecut dintr-o țară în alta, 
din cauza diferențelor de climat, temperament, condiții de viață, valosi tradițio- 
nale etc. dintre vechile și noile societăți. În China, această remodelare a prac- 
ticii şi a învăţăturii budiste a fost realizată în timpul dinastiilor Sui și Tang, 
iar în Japonia în perioada de tranziție dintre epocile Heian şi Kamakura. 

Slăbirea puterii imperiului Han a fost în mare măsură răspunzătoare pen- 
tru răspîndirea budismului în China. Confucianismul Han îl transformase pe 
împărat într-un adevărat pivot cosmic, dar în ultimii ani ai dinastiei el nu ma: 
era decît marioneta unor facţiuni rivale, un simplu pion în lupta acerbă pentru 
putere. Marile domenii erau autosuficiente din punct de vedere economic, 
fiind atît centre comerciale și manufacturiere, cît și agricole. Nobilii dispu- 
neau de armate întregi de supuși care îndeplineau muncile agricole, întreți- 
neau reședințele somptuoase și puteau fi înarmați: pentru apărare sau pentru a 
pune în aplicare vendetele stăpînilor.? Mulți țărani, cîndva proprietari de pă- 
mînt, preferau acum să devină supuși ai unor stăpînitori puternici și să lucre- 
ze ca argaţi sau dijmași pe domenii mari!0, semnalînd în acest fel colapsul 
complet al autorității Han și facilitind indirect răspîndirea budismului în în- 
treaga lume chineză.!! 

Înaintarea creștinismului se bucurase deja de un oarecare succes în zilele 
Imperiului Roman „universal“. Creștinismul înflorise iniţial în centrele co- 
merciale ale imperiului „mai ales pentru că în ele existau sinagogi, sau cel 
puțin cartiere evreiești, iar mesajul creştin putea să-și facă cel mai bine simți- 
tă chemarea în locurile în care religia mozaică era deja cunoscută. Dar cînd 
comunitățile evreiești ortodoxe au respins noua credință și au refuzat să o 


3 Heike Monogatari, secţiunea Ohara Golk6. 

9 Wright, Buddhism in Chinese History, p. 18. 

10 Jbid., p. 19. 

i [bid., pp. 27-28. Idealul confucianist al ornului desăvârşit a fost supus unor critici 
severe în această epocă. În ce-l privește pe „oinul ales“ (junzi) al confucianiștilor, s-a pus 


întrebarea prin ce se deosebește el de păduchele cuibărit într-o pereche de pantaloni. 
(did. p. 29) 

adăpostească, comunități creştine independente au început să se ivească în rîn- 
dul negustorilor şi lucrătorilor din marile așezări și din orașe, mai întîi printre 
cetățenii vorbitori de greacă și apoi şi printre cei care vorbeau alte limbi'“.12 
În China, grupările daoiste au pus poate în circulație anumite forme de cult 
și simboluri budiste, jucînd astfel un rol întrucîtva analog comunităților evre- 
ieşti care au ajutat inițial la răspîndirea creștinismului în lumea romană.!? 


B. Supremaţia religiei 


1. DETAȘAREA DE CELE PĂMÎNTEȘTI 


În India, dorința de izolare de lumea laică și preferința pentru o viață întru 
totul religioasă s-a manifestat foarte devreme, cu cîteva sute de ani înainte de 
era creștină, aşa cum într-o oarecare măsură am putut deja vedea. Între în- 
ceputul erei creştine şi începutul celei moderne, această detaşare de cele pă- 
mînteşti (tendință cu caracter mai ales etic) a ajuns însă un fenomen extrem 
de puternic în China și în ţările învecinate, precum Japonia, pe de o parte, și 
în Occident, pe de alta. Analiza noastră va fi așadar centrată, în această sec- 
țiune, pe aceste arii geografice. 

În China din primele secole după Christos, încrederea în sine a aris- 
tocrației în declin a fost puternic zdruncinată și nu a mai putut fi restaurată. 
Oamenii au început să caute ceva stabil în această epocă de dezbinare și au 
încercat chiar să găsească un refugiu în natură, pentru a ieși dintr-o lume in- 
umană pe care o păseau inacceptabilă. O formă caracteristică de budism 
sudic s-a dezvoltat în China în aceste vremuri de restriște. În cazul literați- 
lori, optimismul iniţial reflectat în literatura chineză clasică a fost înlocuit de 
o perspectivă în general ma: pesimistă asupra vieţii, în timpul dinastiei Han 
şi după aceasta (începînd din jurul secolului al II-lea a. Chr.). Experiența 
unui trecut de bunăstare și prosperitate, precum și apariția unei dispoziții mai 
pesimiste i-au sensibilizat pe chinezi față de budism, ei arătindu-se mai re- 
ceptivi față de această religie străină, în secolul al III-lea și al IV-lea, decît 
fuseseră mai devreme sau decît vor deveni mai tirziu.? , 


12 John Boyer Noss, Man's Religions, New York, Macmillan Co., 1949, p. 612. 

13 Wright, Budahism in Chinese History, p. 33. 

! Mare parte din dezbaterile privitoare la ideile budiste s-au purtat în maniera favorită 
a neodaoiștilor: dialogul sau colocviul cunoscut ca ging tan (literal, „conversaţia pură“). 
Wright, Buadhism in Chinese History, p. 45. 

2 Wm. Th. de Bary, Buddhism and the Chinese Tradition, lucrare citită la Conferinta 
internațională pentru studii filozofice şi umaniste, Mexico, 23—24 septembrie 1963. 

Treptat, din ce în ce mai mulți chinezi au adoptat budismul, la început o 
religie străină lor; mulţi au ajuns chiar să creadă că a fi celibatar și a împlini 
actele rituale de înfrînare a trupului reprezintă o manieră mai profundă de a-ți 
sluji părinții decît respectarea idealurilor confucianiste de îngrijire a trupului 
şi de perpetuare a familiei. Acest lucru nu a putut decît să influenţeze tradiţii- 
le neoconfucianiste.3 

Datorită multora dintre evoluțiile culturale menționate mai sus, detașarea 
de cele pămîntești — orientarea către cele din afara acestei lumi — a început 
să fie înțeleasă, ca atitudine, în plan metafizic.? Unii maeștri budiști din Chi- 
na au accentuat aspectele teribile ale vieţii omenești. Shan Dao, explicînd 
situația oamenilor în parabola sa despre Calea Albă, îl arată pe om asaltat din 
toate părțile de fiare, de tîrîtoare şi de ticăloși de tot felul, care simbolizează 
organele de simț, conștiința și diferiții constituenți psihici și fizici ai sinelui 
uman obișnuit. Calea Albă este „asernănătoare cu aspirația pură de a renaşte 
pe Tărimul Pur, care se ivește în sînul pornirilor noastre către lăcomie și mî- 
nie“.5 Maestrul Zen Lin Ji sublinia lipsa de substanță a acestei vieți: „Voi, cei 
care urmaţi Calea, nu primiţi la voi această lume care e la fel de adevărată ca 
un Vis, iluzorie, căci mai devreme sau mai tîrziu moartea are să vină... Cău- 
tînd numai să nu muriți de foame, descurcaţi-vă cu atît, îmbrăcaţi cele mai 
zdrențăroase haine și mergeţi la un învățător bun.“6 

Călugărilor li se poruncea să ducă o viață calmă și liniștită, după ce s-au 
izolat de viața laică. Maestrul Zh: Kai a spus: „Sînt patru lucruri care-i covîr- 
şesc pe oameni, iar călugării din mînăstiri nu trebuie să aibă de-a face cu ele. 
Acestea sînt: mai întîi, viața lurnească; în al doilea rînd, obiceiurile lumești; 
în al treilea rînd, diferitele îndeletniciri, de pildă medicina, ghicitul, sculptu- 
ra, pictura, jocul de şah, caligrafia, vrăjitoria etc, în al patrulea rînd, ştiinţele, 
de exemplu studiul scripturilor, discuţia și dezbaterea.“ Acest ideal a fost 
moștenit de secta Tiantai din China şi de secta Tendai din Japonia. Chiar și 
un om de litere precum călugărul Kenks8 din Japonia medievală admira o 
asemenea viață. 


3 Wei-ming, Tu, The Creative Tension between Jen and Li in Philosophy East and 
West, vol. XVIII, nr. 1-2, ianuarie-aprilie 1968, p. 32. 

4 În budismul japonez timpuriu era predominantă credinţa în Maitreya, un viitor Bud- 
dha care încă aparține însă acestei lumi. În Japonia secolului al VIII-lea incidența statuilor 
lui Amida, un Buddha al lumii viitoare, a crescut mult, depășind-o pe cea a statuilor lui 
Maitreya. Există o paralelă a acestui fenomen și în China, așa cum demonstrează predo- 
minanța statuilor lui Amida în raport cu cele ale lui Săkyamuni și Maitreya printre sculp- 
turile din peștera Yun Gang. Intr-o asemenea atmosferă spirituală, budismul Tărîmului 
Pur a prins rădăcini trainice printre oamenii de rînd din ambele țări. 

5 Taishd, 31. p. 273 a. 

S$ Taishă, 47. p. 49% a. 

? Mo he zhi guan, vol. 4, a, Taishă, vol. 46, pp. 36 a, 42c-43a. Cf. Taisho, vol. 46, 
p. 265b. 

3 Tsurezuregusa, paragraful 75. 

Ca formulă de evadare din viața lumească, în Japonia medievală a apărut 
o practică cu totul specială — venerarea zeităților locale ale munților. Aceas- 
tă practică tradițională a fost puternic influenţată de formele de adorare spe- 
cifice unei varietăți de budism Shingon cunoscută ca „Shugendâ“, „Calea 
anahoreţilor din munţi“ (sau „Yamabushi', termenul desemnînd în acest caz 
mai degrabă secta în cadrul căreia au apărut asemenea ritualuri sineretice 
budisto-șintoiste). Exemple binecunoscute de zeități sînt Munţii Katsuragi și 
Kimbusen din Yamato, Hakusan din Kaga, Futara-san la Nikkâ din Shi- 
motsuke și Gassan, Yudono-san și Haguro-san, cei Trei Munţi din Dewa. În 
aceste locuri influenţa sectei Yamabushi s-a facut simțită foarte devreme. 

În Occidentul medieval regăsim multe urme ale tendinței de detaşare de 
cele pămîntești. Traiul în afara căminului era mult apreciat și lăudat de Părin- 
ţii creștini, Sf. Vasile de exemplu, spunînd: „Noi credem că această viață 
omenească a noastră prețuiește prea puțin; noi nici nu socotim că ceva este 
cu totul bun și folositor nouă cîtă vreme ne aflăm aici, nici nu-l numim astfel 
— însă înaintăm în speranță și făptuim întru toate avînd în minte o altă 
viață.“9 

Sf. leronim i-a chemat pe ceilalți creștini să intre în ordin, povățuindu-i: 
„Ce faci tu, frate, în viața obișnuită, tu care ești mai mare decît lumea? Cîtă 
vreme au să te mai apese umbrele acoperișurilor? Cîtă vreme are să te mai 
țină într-însa închisoarea orașelor pline de fum? Crede-mă, nici nu știu la cît 
de multă lumină mă uit acum. Este bine, după ce ai scăpat de povara trupului, 
să zbori la curata strălucire a cerului. Îţi e teamă de sărăcie? Christos îi nu- 
mește fericiți pe cei săraci. Îţi e groază de muncă? Nici un atlet nu este încu- 
nunat cu lauri fără să transpire. Te gîndești la mîncare? Credinței nu îi e 
teamă de foame. Îţi e frică să-ți întinzi trupul, istovit de post. pe pămîntul 
gol? Domnul se va întinde alături de tine. Te codești să umbli cu părul vilvoi 
și cu capul neîngnijit? Capul tău este Christos. Eşti înfricoșat de întinderea 
nețărmurită a singurătăţii? Cu mintea tu te plimbi prin rai. Ori de cîte ori te 
sui acolo în contemplație, nu ești în singurătate.“10 Augustin, în De civitate 
Dei, „se liniștea pe sine și îi liniştea pe oamenii din Imperiu cu gîndul că 
distrugerea cetăților noastre pămiîntești [Roma etc.] nu are însemnătate, de 
vreme ce aici și în lunea ce va să vină se află un oraș spiritual al lui Dum- 
nezeu triumfător, care este menit să dăinuiască în veci.“!! 

O asemenea atitudine s-a perpetuat la unele popoare, atît din Orient cît și 
din Occident, de-a lungul întregului Ev Mediu. „A existat o perioadă, aproxi- 


9 A Monument to St. Augustine: Essays on some Aspects of His Thoughts Written in 
Commemoration of His 15th Centenary, de M. C. D" Arcy etc., Londra, Sheed and Wood, 
1930, p. 133. 

10 leronim, Ep. ad Heliodorum (Op. ed. Erasm. 1. f. 2), citat după T. W. Rhys Davids, 
Lectures on the Origin and Growth of Religion as Illustrated by Some Points in the Histo- 
wofindian Buddhism. ed. a II-a, Londra, Williams and Norgate, 1891, p. 169. 

1) Radhakrishnan, Eastern Religions and Westem Thought, New York, Oxford Uni- 
vezsity Press, 1959, pp. 70-71. 

mativ între 400 și 1500 p. Chr, cînd o negare similară a lumii și a vieţii pare 
să fi fost larg răspîndită în întreaga Europă.“12 De exemplu, „Londra medie- 
vală avea un pustnic sau o pustnică [sadhu, în context indian] pe lîngă fiecare 
dintre numeroasele biserici parohiale — aproape una pe fiecarc stradă. Unii 
pustnici îşi aveau sălaș într-o «nişă» din pereţii exteriori ai bisericii, alţii erau 
itineranți.““1? Felul de viață al pustnicilor a rămas un ideal și într-o perioadă 
cu mult mai tirzie, şi, așa cum arată monasticismul catolic contemporan, este 
încă răspîndit. Cînd catolicismul a ajuns în Japonia în secolul al XVI-lea şi al 
XVII-lea, credința „kirishitan“-ilor era socotită „simplă și sinceră; ei credeau 
în destinul viitor, Paraiso sau Inferno, exact aşa cum învață Biserica, ca și 
cum acestea ar fi fost realități tangibile, la îndemînă.““14 

Chiar și în islam, iniţial o religie preocupată mult de cele pămîntești, s-a 
dezvoltat o tendință către cele din afara acestei lumi. Unii însoțitori ai profe- 
tului Mohamed au trăit în izolare supunîndu-se singuri la chinuri şi practicînd 
meditaţia. Către sfîrşitul secolului al VIII-lea numele suf a început să fie dat 
acestor asceți. Idealul sufi al vieţii consta în renunțare, abnegaţie și sărăcie, 
asceţii practicînd postul și căutau comuniunea cu Dumnezeu. Al-Gazzăli 
(1058-1111), despre care se crede că s-a născut special ca mare novator al 
credinței islamice, a renunțat la cariera sa didactică încununată de succes 
pentru a căuta, în mijlocul deşertului, unirea cu Dumnezeu. 

În oricare dintre culturile la care ne-am referit mai sus, renunțarea la pro- 
pria casă probabil că provoca greutăţi familiei. Nu trebuia însă să se țină sea- 
ma de acest lucru, iar bărbaţii erau sfătuiți să-și renege familiile și să caute 
miîntuirea. „Sf. Ieronim îi scrie preotului Heliodor cerîndu-i să se rupă de 
orice legătură cu lumea și să părăsească casa mamei sale: «De-ar fi ca micul 
tău nepot să ți se agațe de git, să nu îi dai nici o atenție. De-ar fi ca mama ta, 
cu cenușă în cap şi cu haine de împrumut, să-ți arate sînul la care te-a cres- 
cut, să nu o iei în seamă. De-ar fi ca tatăl tău să îngenuncheze în prag, să treci 
peste el și să mergi pe drumul tău».“!5 În Japonia medievală un discipol l-a 


12 A. C. Bouquet in Radhakrishnan: Comparative Studies in Philosophy Presented in 
Honour of His Sixtieth Birthday, Londra, George Allen and Unwin, 1951, p. 154 n. 

5 „Atitudinea tipic creştină în această problemă este fnunos expusă în The Pilgrim's 
Progress a lui Bunyan. În acest manual de credinţă creştină, eroul povestirii, semnificativ 
numit Christian, descoperă că locuiește într-un oraș care este sortit distrugerii iminente. 
Alarmat, se întreabă ce să facă și iată că se întîlnește cu un om denumit Evanghelistul, 
care îl sfătuieşte să fugă. Christian face astfel pe dată. Soţia și copiii săi, speriaţi de ple- 
carea sa precipitată, «au început să strige după el să se întoarcă», dar Christian «și-a pus 
degetele în urechi şi a fugit strigând: Viaţă! Viaţă! Viaţă veșnică!». Prietenii şi vecinii lui 
au îucercat să-l oprească, dar el nu s-a oprit nici măcar o clipă ca să le spună despre soar- 
ta orașului și să-i îndemne să fugă şi ei. Nu se gîndea decît la el, la propria sa salvare. Cît 
priveşte oraşul, acesta n-avea decît să dispară laolaltă cu soţia şi copiii săi, cu prietenii și 
vecinii, însă atîta vreme cît el avea să se salveze, nu era nici o pricină de îngrijorare.“ 
Radhakrishnan, Fastem Religions and Westem Thought, p. 71. 

14 M. Anesaki, History of Japanese Religion, p. 25]. 

15 Radhakrishnan, Eastem Religions and Western Thought, p. 72. 

întrebat pe Maestrul Dogen: „Mama mea este foarte bătrînă, iar eu sînt singu- 
rul ei fiu. De-ar fi ca eu să devin pustnic, ea n-ar putea să mai trăiască nici 
măcar o zi. Ce să fac?“ Maestrul i-a răspuns: „Dacă tu cauţi cu adevărat 
Calea lui Buddha, ar trebui să intri în ordinul [budist], după ce ai pregătit 
lucrurile trebuincioase pentru traiul mamei tale. Oricum, este greu să intri în 
ordin imediat. Chiar de-ar fi ca mama ta să moară de foame, meritul ei de 
a-și lăsa singurul fiu să meargă pe Calea lui Buddha este foarte mare, nu-i 
aşa? Meritul ei o va face să atingă iluminarea într-o viață viitoare“.16 

Atunci cînd capătă o formă extremă, orientarea către cele din afara acestei 
lumi poate duce chiar la negarea propriei existențe. Unii, mai influențabili şi 
mai zeloşi, au ajuns uneori să-şi pună capăt vieții. Tipul extrem de acțiune 
pentru a renaște pe Tărîmul Pur a luat forma autoimolării și înecului.!” 

De-a lungul întregii istorii a Chinei budiste, o practică obişnuită a călugă- 
rilor era să-și ardă degetul mare, degetele sau chiar întregul corp, ca formă de 
dobîndire a meritelor prin emularea supremului sacrificiu al lui bodhisattva 
Bhaișajyarâja, zeitatea medicinei în budismul Mahăyâna. Fiecare dintre cele 
trei mari serii biografice budiste (de exemplu Biografii din dinastia Liang) a 
dedicat o secțiune biografiilor unor călugări chinezi care și-au dat foc sau 
s-au sinucis în vreun alt fel, ca formă a sacrificiului suprem. Aceste secțiuni 
se numesc „Cei ce au renunţat la viață“18 şi conţin relatări detaliate a sute de 
asemenea sinucideri. În mod obișnuit, un călugăr făcea cunoscută data la care 
avea să își ia viața, iar în acea zi își înfășura trupul în pînză dată prin ulei, 
aprindea rugul şi propriu-i trup cu o torță pe care o ţinea în mînă și intona 
numele sacre ale diferiților Buddha pînă cînd era mistuit de flăcări. La ase- 
menea sacrificii asistau adesea mii de budiști, ale căror lamentații însoțeau 
arderea lentă a călugărului pios. Nu este deci de mirare că mulți oaineni se 
sinucideau pentru a se naște pe Tărimul Pur, alături de discipolii lui Shan 
Dao. (Shan Dao însuși spunea: „Urăşte această lume pîngărită şi dorește-ți să 
renaști pe Tărimul Pur.'") Un asemenea obicei a fost preluat și de budiştii ja- 
ponezi din Evul Mediu. Unii își dădeau foc, alții porneau cu barca pe ocean 
fără a se mai întoarce vreodată, în scopul de a atinge Tărîmul Pur (în japone- 
ză: Fudaraku, în sanscrită: Potalaka) al lui bodhisattva Kannon, despre care 
se presupunea că este localizat în Marea de Sud. Practicile de acest fel nu au 
fost străine nici Occidentului medieval. De exemplu, catarii „socoteau mate- 
ria a fi în mod esențial rea şi credeau că pentru cel virtuos nu există învierea 
trupului... Ei nu aveau nici o obiecție față de sinucidere“.!9 Doctrinele lor au 
fost însă interzise ca eretice şi nu au ajuns predommante. 


16 Shobâ-Genzo-Zuimonki, vol. III, Dâgen Zenji Zeushi, ed. de Doshu Okubo, Tokyo, 
Shunjiisha, 1930, p. 34. 


17 Exemple în acest sens se găsesc în biografii ale credincioșilor budismului Tărîmului 


18 Hu Shih, The Indianization of China, pp. 221-228. 
19 Russell, A History of Western Philosophy, p. 447. 


348 O ISTORIE COMPARATĂ A IDEILOR 


Aplecarea către cele din afara acestei lumi a budiștilor, a fost criticată cu 
severitate de Kumărila în India și de Fu Yi în China. Kumaărila20 (650-700) 
a spus că budismul este distrugător pentru ordinea socială (sacrificii etc.) 
întemeiată de brahmanism și practicată din trecutul imemorial. Fu Yi se 
plîngea: „Mulțimea de funcționari se gîndeşte cu amărăciune la crimele din 
viețile trecute și caută în van să agonisească ceva (prin credință și fapte reli- 
gioase) pentru fericirea viitoare. Ei spun baliverne despre rai și iad și vor- 
besc de rău tot ce este chinezesc“.2l Asemenea preocupări, socotea el, sînt 
demoralizatoare și nedemne pentru membrii unei administrații chineze a im- 
periului chinez. Doctrinele budiste despre rai și iad și despre răsplata de din- 
colo de mormiînt, credea el, au terorizat și amăgit masele. Din cauza budis- 
mului, susținea Fu Yi, oamenii nu au mai fost mulțumiți de soarta lor și, 
aflaţi în căutarea salvării, au ajuns să disprețuiască legile statului. Atacurile 
asupra budismului, în același sens, au fost purtate în continuare de neocon- 
fucianiştii din dinastia Song (și după), și, cîteva secole mai tîrziu, în perioa- 
da Tokugawa, de confucianiști și de învățații care cercetau înțelepciunea 
populară din Japonia. 

Astfel aplecarea către cele din afara acestei lumi poate fi socotită un ele- 
ment comun și religiei din Orient și celei din Occident. Există însă o dife- 
rență: budismul era, într-adevăr, cel puțin în forma sa originală, ma: eudemo- 
nic decît creștinismul. Motivul sugerat creștinului pentru a renunța la lume a 
fost, în mod tradiţional, dragostea de Dumnezeu, pe cîtă vreme Buddha cerea 
o renunțare similară în vederea obținerii, în primul rînd, a unui avantaj pro- 
priu. Acţiunea era considerată, în același timp, avantajoasă și pentru alții. Po- 
trivit budismului, Sinele pe care îl iubești nu este numai un sine superior, ci 
şi unul asociat cu alți oameni și care este inseparabil de aceștia. 


2. STATORNICIREA UNEI AUTORITĂȚI 
RELIGIOASE 


Faptul că religiile au fost răspîndite prin indivizi este un lucru adevărat şi 
dincolo de orice îndoială, iar faptul că oamenii de rînd au avut nevoie de con- 
ducători spirituali a fost de asemenea evident, și în Orient și în Occident. 
Sankara a spus: „Așa cum stau în această lume copiii flămînzi în jurul ma- 
mei, la fel stau toate ființele în jurul ofrandei focului (adusă de cel ce are cu- 
noașterea unui brahman).“! Așa cum am arătat într-un capitol anterior, învă- 
țăturile lui Isus, care au inspirat întreaga creştinătate de mai tîrziu, au fost 
inițial îndreptate către oamenii de rînd. Cei în suferință și cei greu împovărați 


2 [n Slokavărtikka şi Tantravărttika. 


21 Arthur F. Wright, Fu I and the Rejection of Buddhism in Journal of the History of 
Ideas. 12, 1951, 34-47. 


1 Interpretarea lui Sahkara la Chând.-Up., V, 24, 4. 

erau sfătuiţi să vină la el pentru ajutor.? În mod firesc, conducătorilor ulte- 
riori ai Bisericii, considerați reprezentanţii lui Dumnezeu pe pămînt, li s-a 
acordat cel mai mare respect. Catolicii medievali arătau o devoțiune totală 
față de anumite persoane, sfinţii, o asemenea venerație este comparabilă cu 
cea a hindușilor față de guru. În Japonia medievală se poate remarca aceeași 
atitudine în adorarea întemeietorilor și a conducătorilor diverselor secte. 

Admiraţia credincioșilor față de conducătorii lor spirituali a dus la apari- 
ţia ordinelor religioase, care la rîndul lor au sporit și mai mult prestigiul con- 
ducătorilor religioși. Ordinelor li s-a dat pămînt și ele s-au bucurat de un aju- 
tor special din partea suveranilor și a nobililor feudali, pămînturile aflate în 
posesia lor fiind scutite de impozite. În plus, dreptul de azil era respectat, iar 
oricine se refugia într-un ordin nu putea fi arestat. Asemenea fenomene se 
pot întîlni în Occident, în India, China, Tibet și Japonia, cu toate că în India 
aceste privilegii au fost încălcate în timpul invaziilor mahomedane și al per- 
secuțiilor regilor antibudiști. 

Atunci cînd lumea trecea printr-o epocă de mari dificultăţi, călugării din 
Occident s-au angajat în construcția unei lumi noi, mai sigure. Acest lucru 
putea fi făcut în două feluri: în primul rînd, prin construirea de mînăstiri în 
locuri ferite, cum ar fi zonele muntoase sau insulele, unde monahii puteau să 
se refugieze din calea sălbăticiei barbarilor, în al doilea rînd, prin implanta- 
rea, chiai printre barbari, a mînăstirilor — din care lumina creștinismului 
putea străluci astfel în bezna înconjurătoare. 

În țările din Orient, monahismul a luat naștere. la budiști și la jainiști, cu 
cîteva sute de ani înainte de Christos. Un fenomen similar cu monahismul 
occidental, apărut cam în aceeași perioadă cu acesta, a fost însă budismul 
Zen. 

Bodhidharma, întemeietorul Zenului chinez, a propovăduit între c. 470-532 
p. Chr. și a fost un continuator al budismului din perioada Gupta. Pe atunci, mi- 
năstirile indiene susțineau că ele doar dau găzduire călugărilor „din cele patru 
colțuri“, practica fiind răspîndită și de Bodhidharma și de primii budiști Zen din 
China. Însă odată cu Dao Xin (580-651), cel de-a! patrulea patriarh, în ordinul 
Zen a avut loc o remarcabilă schimbare a felului de viață. EI a locuit pe Muntele 
cu Două Creste timp de treizeci de ani și nu s-a dus în nici un alt loc, în jurul lui 
avîndu-și însă sălaș permanent mai mult de cinci sute de oameni. Scurtă vreme 
după aceea, s-a impus tradiția ca un mare număr de călugări să trăiască laolaltă. 
Se poate considera că avem de-a face cu o transformare budistă a unui mod tra- 
diţional de viaţă al chinezilor, căci de la sfîrșitul perioadei de război civil și pînă 
în dinastia Han, ermiţii au trăit în grupuri în munţi, împărtășind un ideal propriu 
de viață. Acest lucru pare să fi fost moștenit de budiștii Zen. 

Întemeierea unei vieți de grup în mînăstiri, lucru realizat de Dao Xin, 
poate fi comparată cu fondarea primei mînăstiri creștine de către Pahomie, în 
jur de 315 sau 320. În mînăstirile constituite pornind de la modelul lui Paho- 


? Cf. Romani, 8:19. 

mie „călugării munceau mult, mai ales lucrînd pămîntul, în loc să-și petreacă 
timpul rezistînd ispitelor trupului“.5 Schimbarea este identică revoluţiei pro- 
vocate de Zen în viața mînăstirilor budiste. 

Budiştii Zen din adăposturile din munți trebuiau să muncească pentru a-și 
asigura traiul. Ei ajungeau adesea să se lanseze în diverse forme de producție 
economică, nu pentru a-și vinde produsele pe piaţă, ci numai pentru a se în- 
treține; chiar şi aşa era totuși vorba de o activitate comercială. Înainte, călu- 
gării budiști se abţinuseră de la orice activități nespirituale și practicaseră 
nuinai meditaţia, fără a face vreo muncă fizică. Fenomenul s-a perpetuat în 
țările din Orient, cu excepția Chinei şi a Japoniei, datorită faptului că Vinaya, 
Cartea Disciplinei din budismul tradiţional, le interzice călugărilor să sape 
pămîntul sau să taie iarba și copacii.+ Aceeași interdicție este comună și jai- 
nismului. Numai odată cu Dao Xin au început preoții Zen să cultive pămîn- 
turile aferente templelor lor pentru a-şi procura hrana. Maestrul Bo Zhang 
(720-814) a spus că a săpa pămîntul şi a tăia iarba și copacii nu reprezintă un 
păcat.5 Preceptul său: „Dacă nu lucrezi într-o zi, să nu mănînci în acea zi“ a 
fost foarte agreat de budiștii Zen. Maestrul Bo Zhang a elaborat reguli care 
au devenit literă de lege în mînăstirile Zen de mai tîrziu. Ele ar putea fi cu 
ușurință comparate cu regulile Sfintului Benedict. 

Sfîntul Benedict (c. 480-542) a fost acela care, în Italia, a adaptat mona- 
hismul pentru a face față nevoilor noii lumi din Occident. Cînd barbarii au 
aruncat țara în haos, mînăstirea construită de el pe o creastă înaltă a oferit 
adăpost refugiaților religioși. În acel loc, numit Monte Casino, se ducea o 
viață similară cu cea imaginată de Dao Xin și de alți maeștri budiști. La fel ca 
în cazul lui Bo Zhang, pentru Orient, regulile Sfintului Benedict au devenit 
carta monahismului apusean. 

Printre aceste reguli figura și o nouă cerinţă, şi anume ca toţi călugării să 
locuiască în incinta mînăstirii. Această restricție a apărut fără îndoială ca 
reacţie la vagabondajul călugărilor, care uneori erau o adevărată pacoste. Că- 
lugării Sfintului Benedict nu puteau pleca din mînăstiri fără permisiune spe- 
cială. Ca atare, mînăstirea trebuia să ofere, pe cît posibil, toate cele necesare 
vieţii: o grădină, o moară, ogoare și acces la o apă curgătoare, o fîntină, o 
brutărie și o bucătărie. Călugării trebuiau să facă singuri toate muncile: să 
cultive pămîntul, să taie lemne, să pregătească și să servească mîncarea, să 
lucreze în diverse ateliere și, de asemenea, să-şi îndeplinească toate atribuții- 
le clericale.6 Ziua le era împărțită între munca manuală, rugăciune și medita- 


3 Russell, A History of Western Philosophy, p. 316. 

4 Pacittya, 10 şi ll. 

5 Spunerile antologale ale Maestrului Bo Zhang (text chinez în Kohuyaku Zengaku 
Taisei, vol. 9, Tokyo, Nishâdă, 1929, p. 6). 

6 Cf.F. Cabral in Encyclopaedia of Religion and Ethics, ed. de James Hastings, Edin- 
burgh, T. & T. Clark, 1908, vol. 8, p. 792. 

ție solitară, cîntări și lecturi în comun, studiu, mese și odihnă. Călugării pri- 
meau şi copii ca ucenici, îi învățau pe alţii carte şi copiau manuscrise.? 

În mănăstirile Zen călugării trebuiau și ei să lucreze — în grădini, pe 
ogoare Sau în orezării. Lor li se cerea nu numai să mediteze, să asigure servi- 
ciul religios și să citească, ci și să facă diversele treburi gospodăreşti (mă- 
turatul, gătitul etc.); în plus, tot în sarcina lor cădeau și activităţile mai puțin 
modeste, dar care necesitau la fel de mult timp, precum cea de a primi 
oaspeţi etc. Datorită muncii monahilor, în Japonia templele Zen erau bine cu- 
noscute, mai ales prin curățenie. Călugării din unele secte au mers atît de 
departe încît s-au angajat în activități precum construcția de drumuri, de case 
de odihnă, spitale, iazuri, porturi, în defrișări de terenuri şi așa mai departe. 
Asemenea feluri de muncă erau aprobate ca o formă de a-i sluji pe alții, fapt 
care reprezintă însăși esența Mahăyânei. În ce-i privește pe laici, toate feluri- 
le de muncă productivă erau încurajate, deși uciderea animalelor, vinzarea 
vinului, armelor etc. erau uneori subiect de controverse. 

Pe lîngă faptul că direcţiile în care a evoluat viața monastică și în Orient 
și în Occident sînt foarte asemănătoare, există multe similitudini și în ce pri- 
veşte ritualul și comportamentul ceremonial. Celibatul clericilor, tonsura, 
spovedania, ritualurile legate de altar — utilizarea tămiii, florile, lumînările 
și cîntările, venerarea relicvelor, folosirea mătăniilor și a clopotelor — sînt 
aspecte care s-au perpetuat pînă astăzi în catolicism, budism şi în unele secte 
hinduse. 

Accentuarea acțiunii religioase, a ceremonialismului și a muncii fizice a 
fost însoțită, pe de altă parte, de un declin marcat al nivelului de educaţie și 
al științei din Evul Mediu. Grigore I nu a fost un prieten al învățăturii laice, 
iar „Sfintul Francisc a spus odată că un mare învăţat, cînd intră în Ordin, tre- 
buie ca într-un fel să renunțe chiar și la învățătura lui, astfel încît, lepădîn- 
du-se de o asemenea avere, să se poată oferi braţelor Celui Răstignit.“8 Ca alt 
exemplu, în cazul franciscanilor englezi medievali, ignoranţa clerului (igno- 
rantia sacerdotum) a fost un fenomen de netăgăduit.9 

Împotrivirea faţă de știința laică, deşi uneori reliefată prea mult ca atare, a 
existat cu siguranță și la budiştii Zen din aceeaşi perioadă. Maestrul Dogen, 


7 În Evul Mediu, copierea cărţilor trebuia să se facă de mînă. Călugării puneau mult 
suflet în munca lor şi făceau litere extrem de fmunoase din cemeluri colorate. Prima literă 
de pe pagină conţinea adesea un desen în interiorul ei și se numea „iniţială iluminată“. În 
India și în țările din Asia de sud, primei pagini din manuscrisele scripturilor 1 se adăugau 
desene cu scene religioase. În Japonia medievală s-au realizat manuscrise ale scripturi lor 
ilustrate cu foarte frumoase imagini. : 

Pe de altă parte, de-a lungul întregului Ev Mediu s-a perpetuat ostilitatea faţă de litera- 
tura păgînă. Cf. Russell, A History of Western Philosophy, pp. 342-343. 

&A. G. Little, Franciscan Papers. Lists and Documents, 1943, p. SS. Citat după 
S. Radhakrishnan, The Principal Upanişads, Londra, George Allen and Unwin, 1953, 
p. 222. Cf. „Pavele, eşti nebun! Învățătura ta cea multă te duce la nebunie.“ (Fapre, 26:24). 


SA. G. Little, Studies in English Franciscan History, Manchester University Press, 
1917, pp. 158-162. 

spre exemplu, le-a poruncit discipolilor: „Trebuie să renunțați la lucrurile 
fără nici un folos, de felul poemelor, literaturii și așa rai departe. Trebuie să 
vă dedicați numai practicării Căii lui Buddha.“10 „Nu trebuie să citiți cărțile 
altor secte, nici cărți profane sau altele. Dacă vă vine să citiţi, sînt îngăduite 
numai lucrările reunite ale maeștrilor Zen.“!! Se pare însă că această pro- 
hibiție a fost pusă în aplicare cu mai multă înțelegere în Orient decît în Occi- 
dent, mai ales în cazul preoților budiști japonezi. De altminteri, aceștia au 
fost în general mai culți decît preoții chinezi, persecuțiile și războaiele din 
China împiedicînd dezvoltarea egală și continuă a erudiției budiștilor din 
această țară. În Japonia, războaiele interne au afectat foarte puţin mînăstirile 
și templele, permițindu-le astfel să desfășoare orice activitate intelectuală 
care atrăgea din cînd în cînd interesul călugărilor. 

Accentul pus nu pe activitățile intelectuale, ci pe munca manuală și pe 
meditație a avut drept consecinţe, în unele cazuri, concentrarea atenției călu- 
gărilor doar asupra aspectelor practice ale muncii lor. Acest lucru a deschis 
calea unui reflux al monahismului, atît în Orient cît și în Occident. Unul din- 
tre motivele pentru care mînăstirile budiste din India au fost prădate atît de 
mult încît budismul nu și-a mai redobîndit niciodată vechile poziţii este și 
acela că primele miînăstiri obținuseră suprafeţe imense de pămînt și acumula- 
seră averi uriașe. Ele s-au îmbogățit mai ales prin donațiile de pămînt și de 
bani, oferite pentru a sprijini ordinul. Banii donați de credincioși au fost in- 
vestiți în corporații de diverse feluri, de la care mînăstirile primeau în mod 
regulat dividende, așa cum demonstrează scripturile. 

În ortodoxia brahmană, fiecare păcat putea fi atenuat printr-un act de pe- 
nitență, iar aceste penitenţe au constituit o importantă sursă de profit, în ace- 
lași fel ca indulgențele în Evul Mediu european. Darurile religioase către 
brahmani (de multe ori în bani) erau adesea recomandate ca penitență. În 
Japonia medievală, nobilii feudali, care erau frecvent angrenaţi în războaie, 
donau pămiînturi și bani templelor budiste, ca formă de ispășire a păcatelor. 

În Occidentul medieval, Biserica a ajuns să fie deosebit de bogată. Oame- 
nii începuseră deja de multă vreme să dea pămînt Bisericii, iar Papa trebuia 
să vegheze la cultivarea acestor terenuri. Existau clerici care se ocupau de 
problemele administrative, iar șerbii care fuseseră donați laolaltă cu pămîntul 
făceau munca fizică. Biserica nu îi elibera, dar cel puțin încerca să îi trateze 
bine. 

Nu toți clericii credeau că prosperitatea ordinelor religioase reprezintă o 
evoluţie salutară. Unii călugări au fost atît de dezgustaţi de ce s-a petrecut cu 
creștinătatea după ce vechea lume romană a devenit creștină încît s-au dus în 
pustiu, spre a scăpa cu totul de lume. Tot astfel, în Japonia de la sfîrșitul pe- 
rioadei Heian şi începutul perioadei Kamakura, ordinele religioase, sprijinite 
de curtea regală și de nobilii feudali, erau atît de corupte încît mulţi călugări 


10 Shâbo-Genză-Zui moni, vol. |, in Dâgen Zenji Zenshiă, p. 7. 
 /bid.. vol. Li, in Dăgen Zenji Zenshă, p. 18. 

au ajuns să le părăsească. Unii s-au retras în pădure și au devenit pustnici, iar 
alții au început să predice pe cont propriu printre oamenii de rînd. 


3. ATITUDINEA FAŢĂ DE OAMENII DE RÎND 


Odată cu creșterea nivelului de viață al oamenilor de rînd în Evul Mediu 
și, de asemenea, odată cu sporirea libertăților de care se bucurau aceștia, cul- 
tura a început să se răspîndească în rîndurile lor și, în același timp, a fost 
transformată pentru ca ei să o înțeleagă mai ușor. Asemenea metamorfoze au 
afectat diverse aspecte ale culturii. În domeniul literaturii filozofice, şi în 
Orient și în Occident s-a renunțat la limbile clasice și s-a adoptat limba 
oamenilor simpli. Aceia care nu erau cei mai ortodocși oameni ai Bisericii 
și-au înfățișat credințele sau experienţele religioase mai ales în limba lor 
maternă. Meister Eckhart (1260-1327), Tauler (m. în 1361) şi Ruusbroec 
(c. 1293-1381), spre exemplu, și-au istorisit experiențele mistice într-o limbă 
populară. 

Tendinţa a apărut și în Japonia, în aproape aceeași epocă, la conducătorii 
budiști ai noilor mișcări din perioada Kamakura. Ultimul legămînt al Sfintu- 
lui HSnen a fost scris în 1212 în japoneză, maestrul DGgen, care a introdus în 
Japonia Zenul Sst6, a compus multe lucrări în japoneză și nu în chineză, așa 
cum era obiceiul. 

În India acestei perioade, textele religioase și filozofice de diverse feluri 
nu au fost scrise numai în sanscrită (limba literaţilor), ci și în dialecte. Sfinții 
din sudul Indiei, spre exemplu, și-au transmis imnurile religioase în limbile 
tamilă și telegu; conducătorii budismului Sahajiya din Bengal şi-au compus 
lucrările în bengali. După invaziile mahomedane, a apărut tendința de a scrie 
mai ales în limbile indiene ale oamenilor de rînd. Unii conducători religioși 
precum Visoba K.hecar (la sfirșitul secolului al XIII-lea), Rămănanda (secolul 
al XIV-lea) și Kabir (secolul al XV-lea) au evitat în mod deliberat limbile 
clasice şi au scris numai în limbile contemporanilor lor. În această privință 
deci, a popularizării, liderii spirituali menționați mai sus erau în avans față de 
misticii europeni, care mai utilizau încă parțial latina, sau față de conducăto- 
rii budiști japonezi din aproape aceeași perioadă, care utilizau limba chineză 
clasică pentru textele oficiale și formale. 

În China se pare că nu putem identifica un punct de cotitură atât de dis- 
tinct, dar prin investigarea atentă a stilului operelor literare, se poate desco- 
peri o schimbare care corespunde în mod remarcabi!' celei din alte culturi. 
Stilul lucrărilor neoconfucianiste din dinastia Song a ajuns de pildă să difere 
mult de cel al clasicelor confucianiste; tot așa au stat lucrurile și în cazul 
textelor Zen din Song şi după. Însemnările de la Stînca Albastră (Bi yan lu, 
Heligan-roku) au fost compilate de Ke Qin (1063-1135), Poarta fără de 
poartă (Wumenguan, Mumonkan) — de Wumen (1182-1260) şi Însemnă- 
rile despre desăvirșita liniste (Cong rong lu, Shoyu-roku) — de Wan Song 


354 O ISTORIE COMPARATĂ A IDEILOR 


(1166-1247), acești autori aparțin aceleiași perioade ca și misticii germani 
sau conducătorii noilor mișcări religioase din Japonia. Cărțile lor au fost ime- 
diat transmise în Japonia unde au fost acceptate cu mare ușurință, probabil 
datorită faptului că fundalul social și istoric necesar pentru apariția și răspîn- 
direa unor asemenea texte era aproape același în ambele țări. 

Lucrările Zen din perioada Song şi după au două caracteristici. În primul 
rînd, ele prezintă urme ale modului de exprimare și ale vocabularului din 
dialectele moderne, chiar dacă nu neapărat și din chineza mandarină. Din 
acest punct de vedere, textele sînt foarte asemănătoare cu operele misticilor 
germani, ale reformatorilor religiei indiene (dinainte de introducerea civiliza- 
ției occidentale) şi ale reformatorilor japonezi din perioada Kamakura, stilul 
și vocabularul lor sînt foarte apropiate de cel al limbilor moderne. Fie și 
numai din această cauză, era firesc ca Zenul chinez să se perpetueze pînă în 
vremurile moderne, deși multe alte secte au dispărut cu totul. În al doilea 
rînd, lucrările Zen timpurii sînt raționale și logice, uneori chiar sistematice, 
ca mod de expunere. Contextul logic este clar aici, spre deosebire de tratatele 
Zen mai tîrzii, în care afirmațiile sînt foarte greu de înțeles, aproape enigma- 
tice — cum e cazul cu koan-urile sau cu mond6; iar la o primă lectură liberă 
aceste sentințe nu sînt prea inteligibile. 

O schimbare similară a avut loc și în India. Religia tantrică, despre care se 
spune că a apărut în secolul al VI-lea sau al VII-lea, corespunde aproape 
întru totul, în ce privește cronologia, evoluției budismului Zen din China. Și 
ea folosea limba și vocabularul oamenilor de rînd, mai ales al bengalezilor. 
În plus, tantrismul utiliza din belșug expresiile enigmatice şi, la fel cum co- 
lecţiile de cuvinte ale maeștrilor Zen au ajuns să aibă tot atîta autoritate în 
China ca şi scripturile budiste indiene originale, tot astfel indienii de mai tîr- 
ziu au ajuns să afirme că revelaţia (Sruzi) este dublă, vedică și tantrică. În 
fapt, ca credință populară, tantrismul a înlocuit practic Vedele într-o mare 
parte a Indiei.! Mai precis, budiști tantrici susțin că literatura lor proprie tre- 
buie să constituie cea de-a patra secțiune a scripturilor (Vidyâdhara-pitaka) 
pe lîngă primele trei, admise şi de Hinayâna și de Mahâyâna2? 

O dramă alegorică moralizatoare din India medievală, Prabhodhacandro- 
daya (Răsăritul de lună al inteligentei), compusă la sfirșitul secolului 
al XI-lea de Krșna-misra, laudă spiritul de toleranță universală şi de dragoste 
pentru oameni, spunînd: „Chiar și un siidra care-și cunoaște datoria și și-o 
îndeplinește bine merită respect“ și „Un cuget nobil socotește că întreaga 
lume e înrudită cu el.“3 Valoarea adevăratei prietenii și a legăturilor dintre 
oamenii de omenie este adesea subliniată. Și tantrele erau generoase în sim- 
patiile lor și nu recunoșteau nici o distincție de castă sau de sex, „căci băr- 


1 A. S. Geden in Encyclopaedia of Religion and Ethics, ed. de James Hastings, Edin- 
burgh, T. & T. Clark, 1908, vol. XII, p. 193 a. 


2 Dhăranipițaka. Louis de la Vallse Poussin in Encyclopaedia of Religion and Ethics, 
vol. XII, p. 197 a. 


3 Macdoneli, Lectures on Comparative Religion, University of Calcutta, 1925, p. 71. 

baţii și femeile alcătuiesc în mod egal neamul omenesc“. În plus, ele interzi- 
ceau practica sati.4 

În Subhăşitaramakosa, o antologie în sanscrită compilată în Bengalul de 
nord de un învăţat budist numit Vidyakara, există diverse poeme despre cîmp 
şi sat. Ele sînt diferite mult de versurile din tradiția aristocratică și clericală, 
în care viața oamenilor de rînd nici nu era pomenită. Un autor anonim scrie 
despre vitele care pasc după perioada ploilor şi, citindu-i textul, aproape că 
putem simți mirosul de pămînt ud. În aceeași lucrare, bengalezul Y ogesvara 
(850- 900 p. Chr.) exprimă o mare înțelegere pentru necazurile celor sărmani 
şi oropsiți. Satănanda, Văgura şi Vâkpatirăja, care au trăit cu puţin înainte de 
secolul al IX-lea sau în timpul acestuia, aparțin aceleiași școli. Majoritatea 
versurilor lui Yogesvara au teme rustice și sînt scrise într-un stil realist: 
„Copiii săracilor vin la o casă și-și pun mînuţele pe ușă, sprijinindu-se de ea. 
Glasul le e sfielnic, dar le e foame. Ei se uită pe furiș la cel ce mănîncă 
înăuntru.“S5 Sărăcia oamenilor de rînd este adesea înfățișată în Subhășitarat- 
nakosa.S5 Un poem descrie copiii prinzînd un peşte pe timp de ploaie, într-o 
orezărie inundată. Păsările, ferindu-se de sperietorile de ciori, ciugulesc se- 
mințele de pe cîmp. larna, casa ţăranului răsună de cîntecele vesele ale fe- 
meilor care macină orezul.” Stilul este foarte simplu: „Sensurile duble și mul- 
tiple, utilizarea subtilă a figurilor retorice, sugestivitatea (dhavni) absolut 
intraductibilă — toate aceste elemente în general lipsesc.“8 

Această schimbare de stil corespunde celei din Japonia medievală, unde 
s-a trecut de la poemele de curte ale nobilimii Heian la cîntecele și poemele 
oamenilor de rînd. Romanele scrise de doamnele de la curte din epoca Heian 
se refereau numai la viața nobililor, pe cînd cele din perioada medievală mai 
tîrzie au ajuns să-și ia subiectele din viața oamenilor simpli. Picturile din 
perioada Heian preamăreau viața nobililor și glorificau marile temple, dar, 
devreme în perioada medievală, au apărut rulouri, precum „Scene amuzante 
cu păsări și animale“ (Châji Giga), atribuit preotului Toba, în care clericii 
sînt înfățișați cu sarcasm sub chipul păsărilor și al animalelor. Asemenea 
reprezentări ale preoților ca animale și păsări se întîlnesc în aproape același 
timp și în Europa. 

În plus, unele autorităţi religioase au devenit mai îngăduitoare faţă de fe- 
mei. Sfintul Ieronim, de exemplu, nu era în această privinţă la fel de riguros 
precum călugării dinaintea lui. Astfel, femei de neam nobil din Roma au 


4 Termenul a fost menţionat mai devreme ca surree, „sinuciderea văduvei“. A. S. 
Geden in Encyclopaedia of Religion and Ethics, vol. XII, p. |93 b. 

5 The Subhășitaratnakosa compiled by Vidyăkara, ed. de D. D. Kosambi şi V. V. Go- 
khale, cu o introducere de D. D. Kosambi, Harvard Oriental Series, vol. 42, Cambridge, 
Harvard University Press, 1957, v. 1320. 

6 Daniel H. H. Ingalls, A Sanshrit Poetry of Village ana Field: Yogesvara and His Fel- 
low Poets in Joumal of the American Oriental Society, vol. 74, nr. 3, 1954, p. 128. 

7 Subhăşitaratnakosa, vv. 226, 264. Ingalls, ibid, p. 120. 

2 [bid,, p. 122. 

venit la mînăstirea sa din Bethleem, iar Sfintul le-a permis să întemeieze o 
mînăstire de maici în apropiere. Ele l-au ajutat la traducerile sale și se știe că 
leronim a acceptat să instruiască și femei. Și în Japonia a avut loc o schimba- 
re în acest sens. În perioada Heian au fost întemeiate lăcașuri de cult sau mari 
temple unde femeile nu erau primite. Maestrul Dogen a condamnat această 
stare de lucruri, spunînd: „În țara Japoniei se petrece ceva demn de tot rîsul. 
Locul pe care unii îl socotesc sfint sau pe care îl consideră un azil (loc pentru 
practicare) al Mahâyânei le este oprit călugărițelor și femeilor. Acest obicei 
prost dăinuiește de mulți ani și totuși oamenii nu știu că acesta este un lucru 
rău... A existat oare întrunire în timpul vieţii Marelui Buddha la care călugă- 
riţele și femeile să nu ia parte?... Altminteri, acele așa-zise locuri sfinte pri- 
mesc cu drag regi, prim-miniștri, miniștri și dregători! Cîtă decădere!“9 

Progresul în această îndelungată perioadă din istorie a însemnat așadar, 
așa cum s-a văzut în această secțiune, o apropiere constantă de populație, în 
întregul ei. 


9 Capitolul din Raihai Tokuzui din Shăb5-Genză inclus în Dăgen Zenji Zenshu, 
pp. 44-51. Maestrul Dâgen a spus că un asemenea obicei nu există nici în India, nici în 
China. (/bid., p. 48) 


II 
Două tipuri de atitudine religioasă 


A. Introducere 


Atît budismul cît și creștinismul includ două tipuri de gîndire și de practică 
religioasă, unul caracterizat prin încrederea omului în sine și în propriile puteri 
(irikă în japoneză), celălalt marcat de dependența de graţie sau de o putere 
exterioară (zarilă). Primul este un fel de „automîntuire'“, pe cînd cel de-al doilea 
este o „mîntuire prin altul“. Aceste două concepții se pot distinge în fiecare tra- 
diție și ar fi eronat să identifică în oricare dintre cele două religii un singur tip. 

Budismul, mai ales cel sudic — așa-numitul Hinayâna (Zheravăda) la ca- 
re ne-am referit pe larg în capitolele anterioare — este o tradiție religioasă 
care încurajează, în învățăturile și practicile sale, încrederea în sine. În învă- 
țăturile lui Buddha, îndemnul „Creaţi-vă propria salvare“ este puternic subli- 
niat; mai mult, se poate spune pe bună dreptate că acei călugări care renunță 
la viața de familie, acceptă disciplina monastică și urmează Calea practicînd 
cu stăruință meditaţia urmează în fapt a cale a încrederii în sine și în propriile 
puteri. În tradiția creștină, așa cum am notat mai sus, întîlnim o învățătură și 
o practică asemănătoare a disciplinelor monastice. Dar creștinismul este în 
general privit mai degrabă ca o religie a graţiei, care subliniază dependența 
de o putere exterioară. Această cale a grației a fost preferată de Sfintul 
Augustin, spre deosebire de Pelagius, care susținea exercitarea puterii voinței 
omenești și propovăduia astfel o cale a încrederii în sine. Vederile Sfintului 
Augustin s-au impus în cele din urmă, și de atunci încoace au avut o influen- 
ță profundă asupra gîndirii și practicii creștine (deși unele tendințe pelagiene 
s-au perpetuat pînă astăzi). În timpul Reformei, Martin Luther și alții au criti- 
cat practica și învățătura catolică, spunînd că acestea nu reprezintă decit o 
dependență de „lucrările“ credinței și nu o încredere desăviîrșită în grația di- 


! Aşa cum a remarcat Paul Tillich, după vizita sa în Japonia: „Stabilirea unor tipuri... 
este întotdeauna o activitate îndoielnică. Tipurile sînt idealuri logice care decurg din înţe- 
legerea care discerne; ele nu există în timp și spaţiu, iar în realitate noi nu găsim decît un 
amestec de tipuri în fiecare exemplu particular. Dar nu numai acest lucru face ca tipologii- 
le să fie îndoielnice. Mai presus de orice, este vorba de caracterul spaţial al gîndirii tipolo- 
gice; tipurile stau unul lîngă celălalt și par a nu avea nici o legătură. Ele par a fi statice, 
lăsînd dinamicul în seama lucrurilor individuale, iar lucrurile individuale, mișcările, situa- 
țiile, persoanele (de exemplu fiecare dintre noi) rezistă încercării de a fi subordonate unui 
tip definit. Totuși tipurile nu sînt în mod necesar statice; există tensiuni în fiecare tip, care 
îl conduc dincolo de sine.“ (Paul Tillich, Christianity and the Encounter of World Reli- 
gions, New York și Londra, Columbia University Press, 1963, pp. 54-55.) 

vină (într-o putere exterioară). Doctrina lui Luther de „justificare numai prin 
credință“ a pus creștinismul protestant sub semnul dependenței de grație. 
Acelaşi lucru se poate spune și despre catolicii care se bizuie întru totul pe 
sacramente pentru sporirea în intensitate a vieții lor religioase. 

În tradiția creştină, în măsura în care ideile lui Pelagius s-au păstrat, între 
cele două tipuri de atitudine religioasă — cel al încrederii în sine și cel care 
accentuează un ajutor din afară — pare a exista o anumită tensiune. 

Unele biserici creștine au fost calificate drept semipelagiene în doctrină și 
în practică. Cam acelaşi lucru se poate spune şi despre budism, mai ales în 
forma sa Mahâyâna. Mahăyâna a ajuns, de-a lungul timpului, să cuprindă un 
mare număr de școli și secte diferite, laolaltă cu noi scripturi și noi interpre- 
tări ale credinței. O evoluție remarcabilă este reprezentată de apariția, prin 
budismul Tărîmului Pur, a tipului de atitudine religioasă care subliniază de- 
pendența de o putere exterioară, cam în același fel în care s-au petrecut 
lucrurile cu creștinismul protestant. În cadrul Mahăyânei s-au perpetuat însă 
și disciplinele monastice, precum și învățăturile care subliniau hotărîrea de a 
rămîne pe Cale (meditaţie etc.), exact ca în budismul sudic. 

Și în budism deci, se pot regăsi cele două tipuri de atitudine religioasă, 
deşi în majoritatea cazurilor discipolii doctrinei care susținea găsirea ajutoru- 
lui în sine au fost mai numeroși decît cei care căutau eliberarea prin apelul la 
o putere exterioară. În budism se întîlnesc însă şi tipare de gîndire care pot fi 
considerate mixte, iar Zenul Sot6 ar putea fi un bun exemplu. Exerciţiile Zen 
par a cere același fel de efort personal, acelaşi fel de căutare stăruitoare ca și 
disciplinele monastice ale budismului sudic. Și totuși maestrul Dogen își sfă- 
tuia novicii să evite îngrijorarea și să se încredințeze „casei“ lui Buddha, 
promițîndu-le că atunci totul va fi „călăuzit de Buddha“ — un sfat care su- 
gerează dependenţa de o putere exterioară. 

Odată cu schimbarea de orientare din Evul Mediu — în sensul atenției spo- 
rite acordate mîntuirii omului de rînd — a apărut în mod fnesc și o schimba- 
re de accent (cu o modificare corespunzătoare în ideile religioase): acesta era 
pus acum pe convingerea că toți oamenii au fost meniți mîntuirii încă de la 
început. Ideea a fost interpretată în diverse feluri. Unii spuneau că omul nu 
este decît creatura imperfectă care trebuie doar să servească drept dovadă 
pentru compasiunea unui mîntuitor care-l îndreaptă spre paradis. Alții stăru- 
iau că omul este mîntuit încă de la început și că numai ignoranța sa îl face să 
creadă altceva. Alții aveau propriile lor versiuni ale ideii că omul nu trebuie 
să-și caute mîntuirea, putînd să se bizuie întru totul pe ce este înnăscut în el 
sau pe intervenţia inevitabilă a unui ajutor divin. În următoarele secţiuni ne 
vom referi la unele dintre aceste abordări ale problemei eliberării finale a 
omului: (1) compasiunea şi iubirea celui ce acordă ajutorul divin şi a celor ce 
aspiră să fie ca el; (2) diferitele concepții despre rolurile jucate de acești sfinți 
şi bodhisattva în ajutorarea oamenilor; (3) apariţia credinței în „ispășirea vinii 
celorlalți““, lucru pe care îl face mîntuitorul de dragul altora; și (4) credința că 

omul „păcătuieşte“, ceea ce are ca rezultat nevoia de „grație“, de aici, ce 
anume s-a crezut că este „grația“ și care ar fi rezultatele ei. 

Este de asemenea firesc ca unii oameni să-și dorească să găsească un fel 
de verificare, în propria lor experiență, a progresului către ţinta finală. În 
consecință, unii dintre acești oameni au căutat să atingă nivelul de înțelegere 
atins de întemeietorii religiilor alese de ei. Ca atare, au fost utilizate diverse 
practici meditaționale și s-au oferit și diverse interpretări ale experiențelor 
dobîndite în acest fel. În secțiunile care urmează deci, vom examina și şcolile 
de meditație din punctul de vedere al: obiectului contemplației în cadrul 
meditaţiei, problemelor de interpretare a experienței/experiențelor rezultate 
din meditație; semnificației practice a meditației. 


B. Temele compasiunii și iubirii 


1. DOCTRINA IUBIRII/COMPA SIUNII 


În India, cînd ordinul budist conservator (aşa-numitul Hinayâna) a deve- 
nit o instituție mare, bine înzestrată material, unii dintre călugări nu s-au mai 
simțit obligaţi să îi slujească prea mult pe oamenii simpli. Unii au considerat 
că acești călugări ai budismului conservator erau foarte mulțumiți și plini de 
sine şi că, plăcîndu-le singurătatea, ajunseseră să îi disprețuiască pe oamenii 
de rînd. Această opinie întrucîtva negativă cu privire la budismul celor vechi 
poate fi sprijinită de anumite interpretări ale versurilor din Canonul budist, 
precum: „Cînd omul învățat alungă înfumurarea prin stăruinţă, el, înțeleptul, 
urcîndu-se pe înălțimile terasate ale înțelepciunii, îi privește de sus pe cei ne- 
socotiți și cu seninătate se uită la mulțimea muncind din greu, la fel cum cel 
ce stă pe un munte se uită în jos la cel ce stă în cîmpie.“! 


1 Dhammapada, 28. Lucrețiu a făcut un comentariu similar: „Dulce-i cînd marea um- 
flată o zbuciumă vînturi turbate, tu să te uiţi de pe țărm cum în valuri se chinuie altul... 
Nu c-ai simţi bucurie cînd suferă cel de aproape, dar e plăcut să priveşti de ce rele ferit 
ești tu însuți. Dulce-i de-asemeni să vezi bătăliile mari din războaie, orînduite pe cîmpuri, 
dar parte să n-ai în primejdii; totuși nimic nu-i mai dulce ca viața-n altare senine, sus în 
"nălțime 'ntărite de cei înţelepţi prin ştiinţă, şi de aici să priveşti la mulțimea de jos care 
wnblă nedumerită, cătînd la 'ntîmplare o cale în viaţă, toți vrînd să treacă drept genii, cu 
toți năzuind la nobleţe, ziua și noaptea luptînd cu o rîvnă ce tihnă nu știe, ca să ajungă la 
culmi de putere ori de avuţie. O!, sărăcie a minții umane, o!, suflete oarbe! Vai, noi prin 
ce 'ntunecimi și prin cîte primejdii nu trecem într-o clipită de viaţă, atît cât ne este ea 
dată!“ (Lucrețiu, Poemul naturii, cartea a II-a, ad iniz., Suave mari magno ...., versiunea 
Munro, citat după T. W. Rhys Davids, /ndian Buddhism, pp. 165-166. Versiunea româ- 
nească, ed. cit, p. 31.) 

Ca protest față de această presupusă atitudine a adepților Hinayănei din 
India, unii conducători religioși au dezvoltat o nouă formă de budism, care a 
fost denumită Mahaâyâna (,„Marele Vehicul“). Călugării din sectele mahâyâ- 
nice se aflau într-un contact strîns cu oamenii de rînd și le cunoșteau nevoile 
și necazurile. Ei au atacat cu vehemență automulțumirea și comportamentul 
arogant al budiștilor conservatori. Situația pare similară cu ofensiva creștinis- 
mului împotriva stoicismului, epicureismului sau a altor sisteme ideologice. 
Pe de altă parte, tot așa cum Sfintului Pavel i s-au opus conservatorii iudaici, 
și Mahâyânei i s-a opus budismul conservator. 

În budismul Marelui Vehicul, virtutea compasiunii? a fost mai puternic 
scoasă în evidență decît în Hinayâna, deşi mahâyâniştii admiteau cu ușurință 
că motivul compasiunii nu lipsea întru totul nici din doctrina Hinayâna. Ei 
susțineau însă că această compasiune este principala caracteristică a Maha- 
yânei. „Cei ce au prea puțină inteligență dar au o minte liniștită sînt învățați 
Calea lui Srâvaka (Hinayăna), pentru ca astfel să iasă din suferință. Celor ce 
au o inteligență puțin mai ascuțită și mai limpede și care tînjesc după învă- 
țătura Originării Interdependente li se propovăduiește Calea lui Pratyeka- 
buddha (ascetul care practică în solitudine). Cei ce au o inteligență excelentă 
şi care aspiră să facă bine ființelor vii din prea Mare Compasiune sînt învățați 
Calea lui Bodhisattva (Mahăyâna).“3 „Marea Compasiune“ era considerată 
de mahăyâniști însăși esența budismului, ei scriind: „Mintea de Buddha nu 
este altceva decît Marea Compasiune.'“+ 

Cînd budismul a fost introdus în China, termenul daoist cu sensul de „cel 
nemuritor“ („omul adevărat“ zhen ren), a fost folosit pentru a traduce cuvîntul 
budist arhat, „cel vrednic“, care este echivalent cu „cel pe deplin iluminat“. 
Sintagma wu wei, „nonacțiunea'“, a fost folosită pentru a reda termenul prin 
care budiştii se referă la eliberarea definitivă, nirvăna. Pentru că oamenii care 
practicau nonacțiunea erau prețuiți de daoiști, primii budiști chinezi s-au gîn- 
dit că aceasta este o sintagmă firească pentru traducerea ideii de „om al 
nirvănei“. Cînd învățăturile Mahâyânei au devenit predominante în China, 
aceste imagini ale omului ideal au fost criticate, considerîndu-se că acesta 
pare prea rezervat și că nu are nici un fel de compasiune față de omul obișnuit. 

Reacţia Mahâyănei împotriva Hinayânei este întrucîtva înrudită cu schim- 
barea din istoria gîndirii iudeo-creștine; amîndouă au avut loc de altminteri 


2 Cuvintele sanscrite pentru „compasiune“ sînt: maitri, kanună sau dayă. Maitri poate 
fi tradus şi prin „a fi prietenos“, întrucît tennenul derivă din mira, cu sensul de „prieten“. 
Cuvîntul karună a fost tradus în chineză și prin termenul cu sensul de „mîhnire“. Și în li- 
teratura sanscrită, mîhnirea unei femei care nu mai are nici o speranță de a-și mai vedea 
vreodată iubitul este exprimată prin cuvîntul karună. (Sâhityadarpana, III, 213) 

3 Versiunea chineză de la Buddhâvatarmsaka-sătra, vol. 27; Cartea celor cinci învăță- 
turi Hua Yan (Kegon Gokyă-sho), ed. de Kaună, vol. 1, p. 50 b. În Satra Lotusului regă- 
sim o idee similară (yo viryavantah sadă maitracitta bhaventi maitrim iha dirgharătarmn, 
cap. 2, ed. de Ogihara şi Tsuchida, Tokyo, Seigo-Kenkyiikai, 1935, p. 93; cf. p. 248). 

4 Amităyurdhyâna-sătra (Taishă Tripitaka, vol. 12, p. 343 c). 

cam în același timp. Se spune uneori că Isus a abrogat Legea mozaică și a 
scos în evidență iubirea — chiar dacă motivul iubirii nu lipsea întru totul din 
Legea mozaică. Apostolul Ioan, mai ales, a avut, în acest sens, un efect foarte 
mare asupra creştinismului, prin simplificarea doctrinei lui Christos, pe care 
a redus-o la credința în Dumnezeu și iubirea pentru aproape. Potrivit lui Ioan, 
credința și iubirea sînt trezite în inima omului de către spirit, iar dragostea 
adevărată este iubirea practică, activă, frățească, ce lucrează potrivit porun- 
cilor Domnului.5 La primii Părinţi apostolici iubirea a continuat să aibă un 
rol însemnat. Ignatie Teoforul (m. 107 p. Chr.), de exemplu, a elaborat o doc- 
trină conform căreia credința (începutul vieții creștine) și iubirea (culminarea 
acesteia) sînt divine atunci cînd se unesc. În plus, toate celelalte elemente ale 
vieții creștine sînt consecințe ale acestora. Pentru el, iubirea este calea care 
duce la Dumnezeu. Pentru Policarp, un alt Părinte apostolic, creștinul care-și 
iubește aproapele este departe de păcat. Deși în creștinismul mai tîrziu cre- 
dinţa a ajuns să fie principala cerință pentru mîntuirea omului, Părinţii apos- 
tolici considerau faptele bune și dragostea pentru aproape a fi și ele de mare 
ajutor. 

Ceea ce pare clar în acest moment este că atît Mahâyâna cît și creștinis- 
mul puneau mai mult accentul pe iubire decit religiile și filozofiile anterioare 
şi că ambele mişcări au apărut cam în aproape aceeaşi perioadă. Compasiu- 
nea lui Buddha, la fel ca cea a creștinului ideal, trebuia oferită tuturor în mod 
egal. În Satra Lotusului, compasiunea lui Buddha este comparată cu ploaia: 
„Toate ierburile, tufele şi copacii sînt înviorate de norul care împrospătează 
pămîntul însetat și udă și ierburile. În același fel... eu propovăduiesc cu 
aceeași voce mereu, luîndu-mi întotdeauna drept literă scrisă chiar ilumina- 
rea. Căci aceasta este la fel pentru toţi; în ea nu se află părtinire, nici ură și 
nici vreun fel de simțire anume.“ Și din nou: „Eu recreez lumea precum un 
nor care îşi varsă apa, fără nici o deosebire; am acelaşi simțămînt și față de 
oamenii vrednici de cinstire și față de cei umili.“6 

Dumnezeu era, desigur, idealul de compasiune și iubire în creștinismul 
din această epocă. Într-adevăr se spune uneori că „Dumnezeu este iubire“. 
Clement, unul dintre cei mai renumiți Părinți alexandrini, l-a comparat pe 
Dumnezeu cu medicul care îi poate ajuta pe cei ce lucrează împreună cu el 
să-și redobîndească sănătatea. Celor ce lucrează împreună cu el, socotea Cle- 
ment, li se dă darul plin de compasiune al mîntuirii. Cel mai mare act de 
compasiune al lui Dumnezeu, pentru orice creștin, a fost cu siguranță asuma- 
rea unei forme omenești de către El, spre mîntuirea neamului omenesc. Sfin- 


5 II] Joan. 

6 Saddharmapundarika-sătra, V, vv. 6, 11, 21, 24. Cf. „Societatea, așa cum noi am al- 
cătuit-o, nu va avea nici un loc pentru mine, nu are nici unul de oferit; însă Natura, ale 
cărei dulci ploi cad la fel şi pe cel drept şi pe celălalt, are să aibă crăpături printre stînci în 
care să mă pot ascunde și văi neștiute în a căror tăcere să pot plînge netulburat de nimeni.“ 
(Oscar Wilde, De Profundis, Londra, Methuen and Co., 1905, pp. 150-151.) 

tul Pavel scrie: „... cunoașteți harul Domnului nostru Isus Hristos, că EI, bo- 
gat fiind, pentru voi a sărăcit, ca voi cu sărăcia Lui să vă îmbogățiți.“? 

Chiar și pe vremea Sfintului Augustin, iubirii i se acorda, în viața unui 
creștin care caută mîntuirea sufletului, locul suprem, fiind așezată chiar dea- 
supra credinței. Augustin a spus: „Cînd se pune întrebarea dacă cineva este 
un om bun, nu se întreabă ce crede sau ce speră el, ci ce iubește... Cel ce nu 
iubește, crede în van, chiar dacă lucrurile în care crede sînt adevărate.“ă 

Una dintre ilustrările naturii pline de compasiune a lui Dumnezeu și care 
este de asemenea una dintre cele mai plăcute creștinilor din toate timpurile 
este parabola fiului risipitor din Noul Zestamenr.9 Aproape în aceeași perioa- 
dă în care era consemnată această parabolă (primul sau al doilea secol 
p. Chr.), un alt fiu risipitor era descris într-una din scripturile budismului Ma- 
hăyăna, Sătra Lotusului. În parabola budistă a fiului risipitor, Buddha este re- 
prezentat drept tatăl cel bun, bogat, plin de bune intenții față de fii săi, oamenii. 
Istorisirea continuă, descriindu-ni-se un tată bogat, al cărui unic fiu hoină- 
rește pe tărîmuri străine timp de cincizeci de ani. Tatăl devine din ce în ce 
mai bogat şi ajunge un om însemnat, iar fiul în schimb trăieşte în locuri străi- 
ne, sărac și strîmtorat. În fine, ca cerşetor, acesta se întoarce acasă, unde tată- 
lui său i-a fost dor de el în tot acest timp. Cerșetorul nu-și recunoaște însă tatăl 
în acel om însemnat care, precum un rege înconjurat de suita sa, sta așezat în 
fața conacului. Văzînd pompa şi splendoarea, fuge de frică să nu fie, el, un cer- 
şetor zdrențăros, tratat rău. Tatăl îl recunoaște însă imediat și-și trimite servi- 
torii să-l aducă înăuntru. Tremurînd de spaimă, fiul este tirît în casă și cade la 
pămînt fără simţire. Atunci tatăl lui poruncește să i se dea drumul. Bucuros, 
cerșetorul se ridică și, părăsind casa, se duce în partea săracă a orașului. 

Acum bogătașul se hotărăște să facă un plan prin care să poată cîştiga în- 
crederea fiului său. Trimite lucrători să îl angajeze pentru cele mai mărunte 
munci din casă. Pe măsură ce trece timpul, stă uneori de vorbă cu fiul său și, 
treptat, cei doi ajung destul de apropiați. În acest fel trec douăzeci de ani fără 
ca tatăl să i se dezvăluie fiului. De-abia în ceasul morții, el strînge laolaltă 
toate rudele și anunță că cerșetorul, ajuns acum un servitor de încredere, este 
propriul său fiu. Apoi îl face pe acesta moștenitorul întregii averi. Desigur, 
omul bogat este Buddha; fiul pierdut și regăsit reprezintă ființele omenești, 
pe care Buddha, precum tatăl cel înțelept, le apropie încetul cu încetul de el și 
în cele din urmă le desemnează ca moștenitori ai săi.!0 

Parabola fiului risipitor a fost relatată în India de mai tîrziu de către primii 
vedântini, Dravida (c. 550 p. Chr.), Bhartrprapanca (c. 550 p. Chr.) și Sunda- 


7 [I Corinteni, 8:9. 

8 Enchiridion ad Laurentium, 28.117. 

9 Luca, 15:11-32. 

10 Capitolul 1V din Siztra Lotusului. Sacred Books of the East, ed. de F. Max Miiller, 
Oxford University Press, 1879-1927, vol. XXI, p. 98 sq.; cu ușoare modificări, am preluat 
textul de la M. Winternitz, A History of Indian Literature, University of Calcutta, 1933, 
vol. Il, pp. 298-299. 

rapândya (c. 600 p. Chr.), pentru care tatăl reprezintă sinele suprem (param- 
âtman), iar fiul — sinele individual (jivârman).!! Istorisirea a fost interpretată 
ca reprezentînd reunirea sufletelor individuale cu cel suprem. Într-o Mabaăr- 
mya despre Kâncipuram (o carte care descrie „gloria“ locuinţei sfinte a lui 
Vişnu și care consemnează legendele asociate cu marele său templu), există o 
altă versiune!? a parabolei fiului risipitor, expusă și mai în detaliu decît în 
fragmentele primilor vedântini. 

Idealul de compasiune-iubire evocă o atitudine altruistă. Desigur, nu toți 
mahâyâniștii s-au angajat în săvîrşirea de fapte pur altruiste; unii au subliniat 
însă în mod special spiritul altruist. De exemplu, Sântideva (secolul al VII-lea) 
a făcut următoarele legăminte: 


Prin meritele ce dobîndit-am vreodată 

Și prin faptele-mi bune s-aduc tuturor 
Ușurare de toate suferințele! 

Vreau să fiu leac, doctor şi soră 

Pentru toți cei bolnavi 

Cîtă vreme boala rămîne cu ei. 

Vreau să fiu pavăză 

Pentru toți cei ce au nevoie de apărare, 
Călăuză pentru cei ce rătăcesc în deșert, 
Corabie, loc de popas și punte 

Pentru cei ce caută țărmul, 

Lampă pentru cei ce nevoie au de-o lampă, 
Culcuș celor ce-au nevoie de culcuș, 

Și sclav pentru toate făpturile ce au nevoie de-un sclav.!3 


Trebuie să alin suferința celorlalţi, căci ea doare precum propria-mi durere, 
Trebuie să le fac bine altora, căci ei sînt ființe ca şi mine.14 


Poemele lui Sântideva sînt adesea comparate cu Urmarea lui Hristos, atri- 
buită în mod tradițional lui Toma de Kempis. Această lucrare laudă iubirea, 
spunînd că nu există nimic mai dulce, nimic mai tare, nimic mai bun în cer și 
pe pămînt decît iubirea, și că iubirea nu simte povara și că nu se gîndeşte la 
osteneli. S-a afirmat că această carte poartă amprenta neîncrederii în scolas- 
tică, pe care a răspîndit-o şcoala modernă a devoțţiunii (devotio moderna)!5; 


1! Teoria este menționată în Brhadăranyakopani șadbhăşyavărttika a lui Sure$vara etc. 
și comentată în H. Nakamura, Vedănta Tetsugaku no Hatten, Tokyo, |wanami Shoten, 1955. 

12 Rudolf Otto, India 's Religion of Grace and Christianity Compared and Contrasted, 
traducere din germană de Frank Hugh Foster, New York, Macmillan, 1930, pp. 136-141. 

13 Bodhicaryăvatăra, Ul, 6, 7, 17, 18. Winternitz, Indian Literature, II, p. 371. 

14 Winternitz, ibid., p. 372. 

15 Etienne Gilson, History of Christian Philosophy in the Middle Ages, New York, 
Random House, 1955, p. 446. 

în ce-l priveşte însă pe Sântideva, el a aderat, cel puțin într-un anumit grad, la 
erudiția tradițională. 15 

Interesant este că în China chiar și erudiții antibudiști puneau accentul pe 
iubire. Pentru neoconfucianiști, sentimentele naturale constituie temelia rela- 
țiilor umane. Desăvîrşirea virtuții — omenia sau bunăvoința —, pe care neo- 
confucianiști ca Cheng Hao (1032-1085) sau Zhu Xi (1130-1200) au ridicat-o 
la rangul de principiu cosmic, a fost adesea definită ca „dragoste (ai)“.1!7 

Se afirmă adesea că budismul a îmblînzit rasele sălbatice de războinici 
din Tibet sau Mongolia și a atenuat aproape cu totul brutalitatea lor originară. 
Și în Japonia de azi, potrivit statisticilor, crimele sau atacurile banditești sînt 
relativ rare în zonele în care influența budistă este puternică. 

Compasiunea oferă și o motivaţie pentru a prețui înclinațiile naturale ale 
omului, în budismul japonez, de exemplu, acest lucru fiind evident. Chiar și 
ideile budiste erau exprimate cu referire directă la iubire, iar în Japonia dra- 
gostea trupească nu este socotită incompatibilă cu iubirea propovăduită de 
religie. 

Deși Zenul chinez nu pare a fi accentuat ideea de compasiune (nu există 
nici o referire la cuvîntul „compasiune“ în scripturile mai cunoscute ale șco- 
lilor Zen chineze), după ce acesta a fost adus în Japonia, actele generoase au 
fost considerate extrem de importante din punct de vedere moral. 

Spiritul de toleranță și de compasiune căruia i-au dat naștere idealurile 
budiste a făcut ca ura adîncă, chiar și faţă de păcătoși, să fie aproape inexis- 
tentă. O asemenea stare de lucruri a fost descoperită de pelerinii chinezi în 
India, iar faptul rămîne adevărat și azi în majoritatea țărilor budiste din Asia 
de sud. În Japonia perioadei Heian, cînd budismul era practicat intens, pe- 
deapsa capitală nu a fost aplicată timp de aproape trei sute cincizeci de 
ani.lă 


16 Săntideva a scris o carte denumită Sikșâsamuccaya care este plină de citate din 
scripturi. 

17 Cf. Wm. Th. de Bary etc., Sources of Chinese Tradition, New York, Columbia Uni- 
versity Press, 1960, pp. 530-531, 556-557, 559. 

1% În orice caz, aprecierea compasiunii și iubirii nu a mers paralel cu aprecierea cre- 
dinţei. În Occident, practica creștină a iubirii a suferit restricţii în unele cazuri. Învățătura 
„lubeşte-ți vrăjmașii“* nu avea în vedere persoanele care aveau opinii diferite de cele ale 
Bisericii. Nici chiar Dumnezeul creştin nu se presupune că este bun cu necredincioșii. 
Sfîntul Augustin credea că deși Dumnezeu se arată milostiv față de răutatea morală, El nu 
poate fi iertător şi în cazul erorii de dogmă. Excomunicarea era principala formă de perse- 
cuție, iar „scuza“ principală pentru excomunicare era „erezia“. 

În India, intoleranța faţă de alte credințe i-a caracterizat și pe unii dintre vaișnaviţi, 
Crezurile rivale erau descrise cu răutate. Unele scrieri Vaișnava arată o mare intoleranță 
faţă de credința jainistă și cea budistă. (N. K. Devaraja, Hinduism and Christianity, Bom- 
bay, Asia Publishing House, 1969, pp. 101-103.)'0 parte dintre conducătorii Sivaiţi i-au 
persecutat pe călugării jainiști, unii dintre aceștia fiind chiar fierți de vii. 

Aceste fapte implică o problemă dificilă de incompatibi litate între credință și toleran- 
ță, în unele cazuri. 

2. ROLUL JUCAT DE SFINŢI ȘI DE BODHISATTVA 


Simultan cu dezvoltarea motivului compasiunii, în budismul Mahâyâna a 
apărut și adorarea așa-numiţilor bodhisattva. „Bodhisattva“ a fost inițial nume- 
le utilizat pentru Buddha înainte de iluminare (adică înainte de a deveni Bud- 
dha, „iluminatul“), mai tîrziu însă, oricine aspira la idealul iluminării și ajuta 
dintr-o pornire proprie făpturile aflate în suferință a fost denumit „bodhisattva“. 
Cam în aceeași perioadă, în Occident a apărut fenomenul venerării sfinților. . 
Astfel, a ajuns să se creadă că, întrucît sfinții înșiși au dus vieți absolut ire- 
proșabile, rugăciunile lor au mai multă greutate în fața lui Dumnezeu. Și despre 
bodhisattva se presupunea că, fiind atît de plini de compasiune, le dau de bună 
voie oamenilor o mînă de ajutor. Practica unui bodhisattva necesita vigoare și 
multe străduințe. În limba tibetană termenul „bodhisattva“ este tradus prin 
„ființă eroică” (bhyan-chub sems-dpah). Catolicii și-au făcut și ei o practică din 
canonizarea celor care au făcut dovadă de virtuți în gradu heroico. 

Se spune uneori că în budismul Mahăyâna Buddha istoric (Sâkyamuni) 
dispare în fundal, iar Amida și alți Buddha şi bodhisattva îi iau virtual locul. 
În unele forme de creştinism s-a manifestat o preferință comparabilă pentru 
sfinți în raport cu Christos. Credincioșii căutau adesea ajutorul Fecioarei Ma- 
ria sau al Sfîntului Anton, în situații în care ne-am fi așteptat să apeleze 
direct la Isus. În ambele cazuri, se poate da explicaţia că asemenea forme de 
credință nu înseamnă că adeptului îi lipseşte credința în Întemeietor, ci că 
aceasta este inclusă sau implicită în apelul la sfinți sau la bodhisattva. 

Arta budistă din cea mai timpurie perioadă îl reprezenta pe Buddha prin- 
tr-un loc gol sau printr-un simbol (o roată, un copac bodhi, urme de pași 
etc.), care au fost înlocuite cu o figură divină de tip apolinic abia mai tîrziu. 
În arta din Gandhăra, aura li se pune și zeilor și regilor. Se consideră că arta 
creștină a adoptat acest simbol în secolul al IV-lea, în creștinismul timpuriu 
neexistînd nici un fel de reprezentări vizuale ale lui Christos. Mai tîrziu însă, 
mai ales femeile și călugării au început să adore reprezentările iconografice 
ale lui Isus și ale sfinților și i-au comparat pe iconoclaști cu soldaţii romani 
care l-au crucificat pe Mîntuitor. 

Poate că utilizarea simbolurilor în cultul creștin a devenit ceva obișnuit 
mai întîi în congregațţiile grecești din secolul al VIII-lea. Cu privire la re- 
prezentările simbolice, Pseudo-Dionisie Areopagitul a crezut că pentru a-l 
imita pe Isus, mintea are nevoie să fie împrospătată de „amintirea celor mai 
sfinte lucrări ale Domnului'.! i 

În budismul Mahâyâna adorarea imaginilor, pe lîngă adorarea deja exis- 
tentă a stizpelor, a fost, treptat, mult încurajată. O scriptură Mahâyâna îndem- 
na la făurirea de simboluri pentru a-i adora pe bodhisattva după cum urmea- 
ză: „Taţi cei care au făcut să se făurească și să fie consacrate imagini giuva- 


1! De Ecclesiastica Hierarchia, 3.3. 

ier, ornamentate cu cele treizeci şi două de semne caracteristice, au atins ilu- 
minarea. Cei care au făcut să se făurească imagini: de Sugata (Buddha) din 
cele șapte substanţe prețioase sau din aramă sau alamă au atins cu toții ilumi- 
marea. Cei care au poruncit să se construiască statui de Sugata din plumb, 
lemn, argilă sau ghips au dobîndit «&cy (un simbol sacru). Cei care au făcut 
imagini (de Sugata) pe pereți, cu toate membrele și cu cele o sută de semne 
sacre, fie că le-au desenat ei înșiși, fie că i-au pus pe alţii să le deseneze, au 
dobiîndit «&cy. Chiar și acei bărbați sau băieţi, care în timpul lecţiei sau la 
joacă, spre amuzament, au făcut pe pereţi (asemenea) imagini cu unghia sau 
cu o bucată de lemn au atins cu toţii iluminarea.“?2 Au apărut diverse legende 
și povești? care îi proslăveau pe numeroșii Buddha şi bodhisattva, precum și 
pe credincioșii plini de evlavie, exact în perioada în care în Occidentul me- 
dieval începuseră să circule istorisiri despre sfinți și martiri. 

În ce îi priveşte pe mahomedani, ei au putut rezista adorării idolilor vreme 
îndelungată. Învățatul arab al-Biruni a criticat diferitele feluri de adorare a 
idolilor din India și din Occident, spunînd că, deși occidentalii pretind că în 
religiile lor nu se practică idolatria, pentru un mahomedan felurile de adorare 
din Occident și din India nu sînt diferite. Descriind idolatria la oamenii de 
rînd din India, el scria: „Întrucît oamenii de rînd nu vor crede decît la vederea 
unor reprezentări pictografice, mulți dintre conducătorii comunităților religi- 
oase s-au îndepărtat atît de mult de calea cea dreaptă încît au ajuns să facă 
asemenea imagini în cărți și în lăcașurile de cult, ca evreii sau creştinii sau — 
mai mult decît oricare alții — ca maniheiștii.“4+ Al-Biruni credea însă că 
fenomenul era limitat la clasele inferioare ale poporului: „Căci cei ce merg 
cu stăruință pe calea ce duce la eliberare sau cei ce studiază filozofia și teolo- 
gia şi care doresc adevărul abstract pe care ei îl numesc sara nu îl adoră decît 
pe Dumnezeu şi nici nu le trece prin minte să adore o imagine făcută pentru 
a-l reprezenta.“5 Al-Biruni a fost însă obligat să admită predominanţa adoră- 
rii idolatre chiar și la mahomedani: „Chiar și în islam trebuie să dezaprobăm 
cu hotărîre doctrinele antropomorfice, învățăturile sectei Jabriyya, interdicţia 
de a discuta temele religioase și altele asemenea.'“$ 

În Mahâyâna, bodhisattva erau uneori adorați pentru presupusele lor pu- 
teri magice de a aduce noroc, bogăţie, de a vindeca bolile, de a alunga neno- 
rocirile etc. Şi în Occident ortodocşii sărutau icoanele, le puneau în fintînile 
secate pentru a aduce apa din nou în acestea şi socoteau că ele pot împlini și 
alte lucrări magice. Asemenea fenomene se întîlnesc astăzi și în lumea roma- 
no-catolică. Între cele două culturi există totuși o mare diferență: sfinții creş- 


2 Saddharmapundarika-sătra, UI, vv. 82-87. 

3 Cuvîntul care desemnează unul din genurile literaturii budiste, avadâna, „legenda“, 
semnifica iniţial un act pur și virtuos, ansteia. Max Miiller, ed., Sacred Books ofthe East. 
Oxford University Press, 1879-1927, vol. X, partea [, p. 50 n. 

4 Edward C. Sachau, A/beruni 's India, Londra, Triibner and Co, 1888, p. 111. 

S Ibid., p. 113. 

6 Ibid,, p. 32. 

tini au fost iniţial personaje istorice, spre deosebire de bodhisattva — chiar 
dacă budiștii consideră că aceștia se nasc în mod repetat în această lume, 
pentru a ajuta ființele aflate în suferință. 

O altă analogie este de asemenea posibilă, cea dintre cultul zeiței compa- 
siunii, practicat pe teritoriile Mahăyănei, pe de-o parte, și adorarea Fecioarei 
Maria în Occident, pe de alta. Comparația poate fi în special susținută prin 
cultul lui bodhisattva Avalokitesvara (Guan Yin în chineză și Kannon în 
japoneză), care este o figură maternă. Avalokitesvara a fost probabil ființa di- 
vină cea mai adorată în țările asiatice. Cît despre Fecioara Maria, ea este 
prietena sufletelor şi toți oamenii, bărbaţi și femei, nobili și umili, s-au pus 
sub protecția ei. Similitudinile dintre Avalokitesvara și Maria sînt atît de con 
vingătoare încît în epoca în care catolicii au fost persecutați pe motive politi= 
ce în Japonia medievală, ei au adorat imagini ale Mariei în secret, pretinzînd 
că acestea o reprezintă pe Kannon. Asemenea imagini se numeau „Maria- 
Kannon“. 

În ciuda evidentelor asemănări, există şi remarcabile deosebiri între Ava- 
lokitesvara și Fecioara Maria. Avalokitesvara a fost la origine bărbat, deși a 
ajuns să fie reprezentat ca femeie. În plus, Maria a fost un personaj istoric, pe 
cînd Avalokitesvara nu era socotit a fi muritor, personalitatea sa adevărată 
fiind considerată nemuritoare. 

Se mai poate face o paralelă și între tradiția budistă și cultul helenistic al 
lui Asklepios, zeul medicinei, care, ca vindecător și salvator, chema [Îa el toată 
omenirea. Într-un tratat denumit chiar Asklepios s-a păstrat o lungă invocare- 
“rugăciune către această zeitate, iar lucrarea are un ton izbitor de creștin. Un 
echivalent budist al lui Asklepios poate fi regăsit în figura Învățătorului care 
vindecă (Bhaișajyaguruvaidiryaprabhăsa). 

Chiar și înțelepciunea transcendentală a ajuns să fie deificată și transfor- 
mată în obiect de adorare, fiind denumită Sophia în Occident și „Sfinta Zeiţă 
a Înțelepciunii“ (Bhagavati Prajăă-paramită) în India şi în alte țări sud asiati- 
ce. Au existat speculații cu privire la înțelepciune și în Asia de vest, între 200 
a. Chr. și 300 p. Chr. Conceptele chochma și sophia sînt foarte apropiate de 
prajiiă-paramită şi se afirmă că similitudinile sînt considerabile.? În orice caz 
însă, iconografiile legate de Sophia și de Prajăă-paramită par să fi evoluat in- 
dependent. Sfinta Zeiţă a Înţelepciunii, se spune, a născut și ea, ca şi Fecioa- 
ra, rămînînd totuși neprihănită.& 


7E. Conze se referă la aceasta în recenzia sa la lucrarea lui H. Ringgren, Word and 
Wisdom in Oriental Art, I, nr. 4, primăvara 1949, 196-197. 

2 În lumea mediteraneană o regăsim, în aceeași perioadă, pe Sophia, care este mode- 
lată după Iștar, Isis și Atena; ea reprezintă o fuziune între ideea de înţelepciune şi cea de 
Magna Mater și este așezată alături de suprema fâptură masculină. Ca și Iştar și Fecioara 
Maria, Prajăă-paramită era în esenţă atît mamă cit și fecioară. Ea este „mama tuturor 
Buddha“, deci nu este stearpă, ci fertilă, rodind multe fapte bune, iar reprezentările ei îi 
accentuează mult sînii plini. Ca fecioară, pe de altă parte, ea rămîne „neprihănită, neatinsă“, 

Pelerinajele în locurile asociate cu personajele sfinte au fost un lucru co- 
mun multor zone. În Occidentul medieval, pelerinajele la Ierusalim erau ceva 
obișnuit. În drum, pelerinii se amuzau cu istorisiri de felul celor pe care 
Geoffrey Chaucer le-a pus în versuri în Povestirile din Canterbury. În India, 
hindușii făceau pelerinaje la locurile sfinte (zirtha) sau la templele în care se 
credea că se dobîndesc merite. Budiștii din India făceau pelerinaje la locurile 
legate de întîmplări aparte din viaţa lui Buddha.” Și jainiștii făceau pelerina- 
je. În Japonia, budiştii făceau pelerinaje la locurile asociate cu evenimente 
speciale din viaţa întemeietorului fiecărei secte. Faptul că asemenea activități 
continuă pînă în ziua de azi este o expresie a venerației oamenilor din întrea- 
ga lume față de numeroșii sfinți și bodhisattva. 


3. SUFERINŢA PENTRU CEILALŢI 


O expresie remarcabilă a motivului compasiune-iubire este ideea de 
„suferință pentru ceilalți“* — așa cum se răsfrînge aceasta în crucificarea lui 
Christos. Creștinii numesc adesea acest fenomen „ispășirea vinii celorlalți“.! 
Crucea a ajuns ulterior un simbol al martiriului lui Christos, care preia 
asupra-i toate păcatele oamenilor. În general, este foarte răspîndită părerea că 
un asemenea concept de sacrificiu pentru ceilalți este limitat la creştinism. 
Recent, chiar un swami hindus a remarcat: „Viaţa lu: [Christos] este izvor de 
inspirație spirituală. Pentru noi, în India, însă, sfîrşitul nu e decît o tragedie... 
Morţile propriilor noștri maeștri spirituali, Sri Răma și Sri Kr$na, au fost 
aproape tragice, dar noi nu ne-am clădit religia pe ele. Aceasta este însă ceea 
ce au făcut creştinii cu moartea lui Isus, iar consecința a fost dezastruoasă. În 


iar scripturile îi subliniază caracterul insesizabil mai mult decît orice. Sophia (Înţelep- 
ciunea) gnosticilor și a neoplatonicienilor „joacă un rol bine definit în crearea lunii, în 
timp ce Prajiiă-paramită [Înţelepciunea Transcendentală din Mahăyâna] mu are funcţii 
cosmice și nu e împovărată cu geneza universului. Iconografiile legate de Sophia și de 
Prajiiă-paramită par și ele să fi evoluat independent... [Există] o miniatură bizantină din 
secolul al X-lea (Vat. Palat., gr. 381, fol. 2) despre care se spune că-și are originea într-un 
model alexandrin. În desen, mîna dreaptă a Sophiei face gestul de a-i învăța pe oameni, în 
timp ce mîna stîngă ţine o carte. Imaginea nu e foarte diferită de unele statui indiene care 
o reprezintă pe Prajiiă-paramitâ.* (Edward Conze, Buddhism: Its Essence and Develop- 
ment, New York, Harper & Brothers, 1959, p. 143.) 

9 Acestea sînt: Lumbini, Buddhagayă, Migadăya (Benares) și Kusinără. Pelerinajele la 
aceste locuri sînt încă obișnuite pentru budiști. 

! ]deea de „ispășire a vinii celorlalţi“ are o istorie îndelungată în Occident. De exem- 
plu, Abelard (1079-1142) a afirmat că sîntein izbăviţi de păcat și de teamă, de vreme ce 
Isus lucrează iubire în noi. „Izbăvirea noastră, așadar, este acea desăvirșită dragoste ajun- 
să în noi prin suferințele lui Christos și care nu nurnai că ne eliberează din servitutea păca- 
tului, ci dobîndește pentru noi adevărata libertate de fii ai Domnului, astfel ca noi să îm- 
plinin toate lucrurile din dragoste.“ (R. Seeberg, Text-Book of the History of Doctrines, 
Grand Rapids, Michigan, Baker Book House, 196], II, p. 71) 

locul «mesajului dătător de viață al lu: Isus», au apărut dogme sumbre despre 
ispășirea păcatului.“? În ciuda acestor opinii, noţiunea de ispășire a vinii 
celorlalți se regăsește și în hinduism şi în budism, deşi este corect să spunem 
că semnificaţia este ușor diferită. În creștinism, ispăşirea a fost înfăptuită o 
singură dată și numai de Isus, pe cînd în bud:sm, de exemplu, ea este datoria 
şi privilegiul oricărui bodhisattva (sau aspirant la starea de bodhisattva). „A 
prelua suferințele celorlalți asupra sa“? era socotit idealul suprem al asceţilor 
Mahâyăna. 

O concepție budistă a :spășirii a fost elaborată printre alții de Năgărjuna. 
În lucrarea sa, Ratnăvali, el și-a exprimat dorința ca meritele sale să fie luate 
de ceilalți, iar el să ia suferințele celorlalți asupra sa. „Fie ca faptele rele 
săvîrşite de altul să-şi coacă fructul (să se răsfringă) în mine! Fie ca actele 
bune săvârșite de mine să-și coacă fructul (să se răsfrîngă) în el! “4 . 

Pe cînd creștinii medievali găseau imaginea ideală a ispășirii vinii celor- 
lalţi în Isus pe cruce, adepţii Mahăyânei îl adorau în mod deosebit pe Kșiti- 
garbha (Jiz5 în japoneza). Numele lui Kșitigarbha înseamă „Pîntecul pămîn- 
tului“ sau „Cămara pămîntului“. Înţelesul originar al numelui nu este foarte 
clar, însă denumirea a fost interpretată în sensul de „cel care este stăpînul 
lumii de dincolo“. Unii savanţi consideră că credința în Kșitigarbha a apărut 
mai întîi în Asia Centrală. Legenda spune că el a făcut legămîntul de a salva 
toate făpturile de la iad şi că le vizitează în locul în care ele trăiesc în sufe- 
rință pentru a căuta să le elibereze. În Japonia el este mai ales protectorul 
copiilor morţi. Ori de cîte ori cineva murea ca să îi salveze pe alții, japonezii 
înălțau o imagine a lui Jizo în onoarea lui, denumind-o „Stăpînul Jizo ispă- 
şind vina altuia“ (Migawari Jizâson). Se spune că Jiz5 nu va intra în nirvâna 
atîta vreme cît va mai rămîne o singură persoană aflată în suferință, rămînînd 
în lumea oamenilor pentru a-i ajuta pe păcătoși. 

Literatura hindusă conține unele istorisiri care exprimă același ideal. De 
exemplu, Markândeya-Purâna relatează povestea piosului rege Vipascit$ 
care și-a exprimat această dorință în fața lui Yama, regele morților: 


Dacă prin prezenţa mea, trasul pe roată 

Al sărmanilor păcătoşi poate fi ostoit, 
Atunci am să stau aici, prietene, ca un stilp, 
N-am să mă mișc din acest loc. 


La sfirşitul istorisirii, Yama acceptă să-i împlinească, această dorință şi, pe 
cînd regele urcă în ceruri, toți osîndiţii din iad sînt eliberaţi din chinurile lor. 


2 Robert Lawson Slater, Can Christians Leam ftom Other Religions?, New York, 
Seabury Press, 1963, p. 26. 

3 Boddhisattvabhiimi, ed. de Unrai Ogihara, p. 249, 1. 6. 

4 Versiunea chineză din Rarnăvali, al cărei text sanscrit s-a pierdut aproape în totalita- 
te. Taishă, vol. 32, p. 504, c. Cf. Boddhisartvabhiimi, ibid., pp. 361-368. 

5 Winternitz, Indian Literature, |, pp. 562 sg. 

Figura care, în hinduism, reprezintă cel mai bine idealul de ispășire â vinii 
celorlalți pare a fi. cea a lui Tondar-adi-podiy-âlvâr, un sfint Vaişnava, per- 
soană istorică ce a trăit în jurul anului 830 p. Chr.6 EI era însă socotit o rein- 
camare a cununii (vanamâălă) lui Visnu. EI este întotdeauna înfățișat în pi- 
cioare, cu o povară pe umărul drept, pe cînd alți avazara sau sfinți sînt înfăți- 
şați şezînd. În acest sens, ne reamintim că Amităbha din budismul Shinshă 
din Japonia este reprezentat întotdeauna în picioare, ilustrîndu-se astfel do- 
rinţa lui de a-i ajuta pe cei aflaţi în suferință. 

Ideea de ispășire a vinii celorlalți este în mod firesc strîns legată de nevoi- 
le omenești și presupune ideea de păcat, care este iertat prin grație plină de 
compasiune. Această idee va fi comentată în secțiunea care urmează. 


4. PĂCATUL ȘI GRAŢIA 


a. Credinţa în Eliberarea pe Tărimul Pur 
sau în Paradis 


Credinţa în păcat și în grație nu s-ar fi putut probabil păstra fără o credin- 
ță corespunzătoare într-o stare pură, neîntinată de păcat, şi fără încrederea în 
posibilitatea omului de a redobîndi o asemenea stare. Secțiunea de față conți- 
ne unele idei pe tema acestor credințe şi a încrederii într-o zeitate capabilă de 
a interveni în numele omului pentru ca acesta să atingă o asemenea stare pu- 
ră. Budismul Tărîmului Pur! este un subiect bun pentru a începe. 

Scripturile budismului timpuriu al Tărîmului Pur au fost reunite într-o pe- 
rioadă de frămîntare intelectuală, probabil la sfirşitul stăpînirii kușâna (seco- 
lul al II-lea p. Chr.) în India, o epocă de mare criză spirituală. O scriptură 
afirmă că învățătura Tărîmului Pur este destinată oamenilor ce trăiesc într-o 
perioadă de mare decădere: „Buddha a propovăduit Legea pe care întreaga 
lume șovăie acum să o primească, în vremea asta de decădere din acest kal- 
pa, în vremea asta de decădere a neamului omenesc, în vremea asta de decă- 
dere a credinței, în vremea asta de decădere a vieții, în vremea asta de decă- 
dere a pornirilor omului.“? Într-o asemenea epocă trebuie să fi fost evident că 


6 Surendranath Dagupta, A History of Indian Philosophy, vol. III, Cambridge Univer- 
sity Press, 1952, p. 64. 

7 [bid. 

1 Tărîmul Pur este denumit uneori Tărîmul lui Buddha, Cîmpul lui Buddha sau Tărî- 
mul Pur de la Apus. Profesorul Kenneth Morgan crede că denumirea „Împărăţia Purităţii“ 
este preferabilă, astfel evitîndu-se conotaţiile eronate de localizare geografică sau de lume 
materială. (The Parh ofthe Buddha, ed. de Kenneth W. Morgan, New York, Ronald Press, 
1956, passim) Lucrul este mai ales adevărat în ce-i priveşte pe Honen şi Shinran. Am ur- 
mat aici traducerea convenţională obișnuită. 

2 Sukhăvativyiha-sătra restrînsă, 18. Sacred Books of the East, vol. XLIX, p. 102. În 
versiunea chineză din Sukhăvativyizha-sătra a lui Sahghavarman conştiinţa crizei și a pă- 
catului este expusă cu mare emfază. 

din ce în ce mai puţini voiau să facă efortul necesar pentru a urma calea 
așa-numitului budism „conservator“. 

Adepții sectelor budiste ale Tărîmului Pur căutau starea de Buddha (adică 
iluminarea) prin renașterea pe Tărîmul Pur al Fericirii Supreme al lui Buddha 
Amităbha.3 Renașterea pe tărîmul pur este realizată prin credința+ în legă- 
mintele lui Amităbha de a salva toate ființele. Aceste legăminte sînt consem- 
nate în Marea Satră a Vieţii Nesfirşite, Sukhăvativyiha-sătra, care se pretin- 
de a reprezenta discuţia dintre Buddha Sâkyamuni și discipolul său, Ananda. 
Siitra ne spune că un călugăr, Dharmâkara, viitorul Amităbha, a făcut un nu- 
măr de legăminte care trebuiau să fie aduse la îndeplinire înainte ca el să 
ajungă un Buddha. De vreme ce a ajuns Buddha Amitâbha, se consideră că 
aceste legăminte au o putere ce poate salva ființele omenești indiferent de le- 
gea karmică. Amitabha ar locui acum în Paradisul Apusean al Tărîmului Pur 
(în sanscrită: Sukhăvati, în japoneză: Jădo) şi îi ajută pe credincioși să re- 
nască după moarte tot acolo, ca răsplată pentru credința și/sau pentru faptele 
lor bune. Tărîmul Pur al lu: Amitabha este descris ca un loc prosper, în care 
se trăieşte bine, un loc fertil și plăcut. Se spune că este plin de miresme dulci, 
că are flori și fructe din belșug și copaci din giuvaiere, și că stoluri întregi de 
păsări cîntătoare își fac cuibul acolo. 

Ideea de Tărîm Pur aflat la. Apus își găsește echivalente şi în alte țări. Și 
„Cîmpul de trestii“ al egiptenilor, paradisul lui Osiris, și Var al iranienilor, şi 
„Insulele fericiților“ sau „Grădinile hesperidelor“ ale grecilor se află tot la 
apus. În folclorul chinez regăsim noţiunea de „palat frumos din munţii Kun 
Lun, locuit de Xi wang mu“ — „Mama regească a Apusului“. Tărîmul Pur 
are ceva în comun și cu raiul creștin. „Isus a reprezentat împărăţia cerurilor 
ca pe un loc de întîlnire sărbătorească, unde se stă la masă$ și se bea vin... 
chiar și un Dante sau un Milton au trebuit să-şi ia culorile pentru tablourile 
lor din această lume pămîntească.“”? Părinții apostolici au prețuit în mod deo- 
sebit ideea de paradis la care omul poate ajunge în viața de dincolo și au 
transmis-o mai departe. Unul dintre motivele pentru care mișcarea gnostică 
din cadrul Bisericii timpurii nu s-a bucurat niciodată de o audiență prea mare 
este și acela că respingea ideea de înviere. Mai tîrziu însă, Biserica nu a mai 
avut ezitări în această privință, iar creștinii se caracterizează și în ziua de azi 
prin credința într-o răsplată cerească. 


3 În japoneză, Amida, în sanscrită, Amităbha, literal, „Lumina imensă“, de asemenea, 
Amitâyus, literal, „Viaţă veşnică“. ă 

4 'T. Unno consideră că „credință“ este o traducere care ne poate induce în eroare în ce 
privește experienţa centrală a învățăturii Tărîmului Pur și că termenul ar putea fi mai bine 
tradus prin „trezire“ sau „conștiință“. 

5 Matei, 81|. 

6 Matei, 26:29. 

? Paul Deussen, The Philosophy of the Upanishads, traducere de A. S. Geden, Edin- 
burgh, T. and T. Clark, 1906, p. 320. 

Pe Tărîmul Pur de la Apus, dincolo de nenumărate tărîmuri ale lui Bud- 
dha, unde acesta își răspîndeşte strălucirea în toate cele zece direcţii, budiștii 
Mahâyâna cred că Buddha Amităbha își ţine legămîntul de a salva nenumăra- 
te ființe înzestrate cu simţire. Ca atare, Sâkyamuni, aşa cum este el reprezen- 
tat în scripturile Tărîmului Pur, învaţă că trebuie să ne concentrăm întotdeau- 
na asupra lui Amităbha. Sukhăvarivyăha-sătra restrînsă accentuează nu atît 
efortul propriu, cît importanța gîndurilor din urmă: „Făpturile nu se nasc în 
țara lui Buddha drept recompensă şi ca rezultat al faptelor bune împlinite în 
această viață. Nu, tuturor bărbaților și tuturor femeilor care aud și poartă în 
minte timp de una, două, trei, patru, cinci, șase sau șapte nopţi numele lui 
Amităbha atunc: cînd le vine rîndul să moară, alături le va sta Amităbha în 
clipa morții, iar ei vor pleca din această lume cu mintea liniștită și după 
moarte vor renaște în paradis. “â 

O idee similară este exprimată în Bhagavad-gită:. „Cel ce are în gînd o 
anumită existență în clipa sfirșitului cînd părăsește corpul, spre ea merge, o 
fiu al lui Kunti, chemat în viață de acea existență.“9 

În Occident, Origen a notat că magicienii îl invocă pe „Dumnezeul lui 
Avraam“, adesea fără să știe cine este Acesta; în aparență însă această invo- 
cație era deosebit de puternică.0 Numele sînt esențiale în magie; în fiecare 
cultură, oamenii li se adresau spiritelor prin numele potrivite (evreiești, egip- 
tene, babiloniene, grecești sau brahmanice). Se credea că formulele magice 
îşi pierd puterea atunci cînd sînt traduse. Aceasta ne face să presupunem că 
magicienii timpului foloseau incantaţii din toate religiile cunoscute, dar dacă 
Origen are dreptate, cele derivate din surse ebraice erau cele mai eficiente. 
(Ideea este și mai curioasă dat fiind că el subliniază faptul că Moise a interzis 
vrăjitona.) Augustin a dat glas unei opinii similare: ,,... cît L-au primit pe El 
le-a dat putere să se facă fiii lui Dumnezeu, celor care cred în numele Lui.“1! 

În Japonia, devoţiunea față de Amida se observă în practica repetării ex- 
presiei Namu Amidabutsu (,„,Slavă lui Buddha Amida“), denumită și „Titlul 
alcătuit din șase silabe'*. 


8 Textul original arată astfel: „Nu din pricina simplei rădăcini a binelui renasc făptu- 
rile în ţara de Buddha a lui Tathăgata Amităyus. Dacă un fiu sau o fiică de familie bună au 
să audă numele Stăpînului Amitâyus şi, auzindu-l, au să reflecteze 1a el, și timp de una, 
două, trei, patru, cinci, șase sau șapte nopți au să reflecteze la el cu mintea netulburată, 
cînd are să le vină rîndul să moară, Tathăgata Amităyus, însoțit de toți discipolii săi şi ur- 
mat de o ceată de bodhisattva, are să stea alături de ei, iar ei au să moară cu mintea limpe- 
de. După moarte, ei vor renaşte în ţara de Buddha a lui Tathăgata Amitâyus, în lumea 
Sukhăvati.“ (Sukhâvativyiiha-siitra restrînsă, 10). 

9 Bhagavad-gită, VIII, 6. Versiunea românească, Filosofia indiană în texte, ed. cit., 
p. 70. 

10 Origen, Contra Celsum, cartea I, cap. XXVI, citat în Russell, A History of Western 
Philosophy, pp. 328-329. 

" Mărturisiri, VII, 9. Ihe Works of Aurelius Augustine, Bishop of Hippo. O nouă tra- 
ducere, ed. de Rev. Marcus Dods, vol. XIV, The Confessions of Saint Augustine, Edin- 
burgh, T. and T. Clark, 1876, pp. 154. Versiunea românească, ed. cit., pp. 214-215. 

În Sivaismul tamil, repetarea constantă a cinci silabe (pa câkșara), de exem- 
plu Namas Sivaya (literal, „Slavă lui Siva“) era socotită foarte importantă. În 
catehismele sivaite, un întreg capitol este dedicat utilizării acestei formule: 


Celor ce-l repetă în timp ce sînt copleșiți de lacrimile iubirii 
Le dă viaţă şi îi conduce pe cale: 

Acesta e marele nume al Domnului, prin care se spune 
„Închinare lui Siva.“12 


Tulsidas a spus că numele lui Râma este mai important decît Râma însuși. 

Unii adepţi pioşi ai budismului japonez al Tărîmului Pur au considerat că, 
cu cît vor repeta mai mult expresia Namu Amidabutsu, cu atît vor dobîndi 
mai multe merite, A apărut și legenda că Sfîntul Hânen a rostit expresia de 
un milion de ori; în această privință însă, nici propria opinie a lui HSnen nu 
pare prea clară, căci el nu a spus decit atit: „Este foarte bine să crezi în grația 
lui Buddha cu inima și să repeţi numele lui Buddha cu gura.“13 Shinran soco- 
tea că sînt necesare atît credința cît și repetarea numelui lui Buddha: „Dacă ai 
credință, dar nu repeț: numele lui Buddha Amida, nu vei avea nici un câștig, 
Dacă repeţi numele lui Buddha Amida, dar nu ai credinţă, nu vei putea renaște 
pe Tărîmul Pur. Ca atare, trebuie să crezi în graţie și să repeţi numele lui Ami- 
da şi este neîndoielnic că ai să te naști pe Tărîmul lu: Buddha.“!4 EI nu a vrut 
însă să separe aceste două aspecte: „Credinţa și adoraţia nu sînt două lucruri 
diferite, căci nu se află adoraţie fără credință și nici credință fără a doraţie“.15 

Cît privește creștinismul, nu se poate ști de la prima vedere dacă o aseme- 
nea practică orală este esenţială sau nu. În orice caz, nu trebuie să ignorăm 
faptul că o asemenea tendinţă a existat. Pavel a spus: „,... de vei mărturisi cu 
gura ta că Isus este Domnul și vei crede în inima ta că Dumnezeu L-a înviat 
pe El din morţi, te vei mîntui. Căci cu inima se crede spre dreptate, iar cu gu- 
ra se mărturisește spre mîntuire.““16 El afirmă limpede că mîntuirea este do- 
bîndită atunci cînd cele două — credința cu inima și mărturisirea orală — 
sînt combinate. Mai departe, Pavel zice: „Oricine va chema numele Domnu- 
lui se va mîntui.“!? În orice caz, mărturisirea orală nu a fost atît de mult sim- 
plificată în creștinism ca în budismul Tărîmului Pur, devenind mai degrabă 
din ce în ce mai complicată și amestecîndu-se în final cu articolele din crez.!8 
Practica, perpetuată în catolicism, de a rosti „Ave Maria“ este însă apropiată 
de amidism. 


12 F. Kingsbury și G. E. Philips, Hlymns of the Tamil Saivite Saints, Londra, Oxford 
University Press, 1921, p. 25. 

13 aţa lui Hânen, vol. 28. 

14 Mattâshă, scrisoarea a XII-a. 

15 Jbid., scrisoarea a XI-a. 

16 Romani, 10:9-10. 

1 Romani, 10:13. 

1 Fumio Masutani, 4 Comparative Study of Buddhism and Christianity, Tokyo, The 
Young, East Association. 1957, pp. 138-139. 

Sukhăvativyăha-sătra extinsă povesteşte cum Dharmakara, pe vremea 
cînd era încă un bodhisattva căutînd să ajungă Buddha, a făcut cele optzeci și 
cinci de legăminte de a-i ajuta pe oamenii de rînd spre a renaște pe Tărîmul 
său Pur al lipsei de Sine. Acolo, susținea bodhisattva, oamenii pot atinge ilu- 
minarea auzind despre meritul lui Amităbha, crezînd în el și bucurîndu-se de 
el — el, cel ce este dincolo de lumea naturală și rămîne de negîndit cu gîn- 
dul. În mod ciudat, budiștii Mahăyâna presupuneau că pe Tărîmul Pur nu se 
află femei, deși admiteau existența nimfelor cerești (apsara). Buddha Ami- 
tăbha, înainte de a atinge starea de Buddha, a făcut un legămiînt: „Dacă, după 
ce eu dobîndesc iluminarea, femeile din nemăsuratele, nenumăratele, inima- 
ginabilele, incomparabilele, imensele țări Buddha din toate părţile, auzin- 
du-mi numele, au să se arate nepăsătoare, n-au să-și îndrepte gîndurile spre 
iluminare, n-au să-și disprețuiască, odată eliberate de nașterea printre oa- 
meni, natura lor de femeie și dacă, renăscînd, au să adopte o a doua natură de 
femeie, atunci fie ca eu să nu obțin desăvirşita și deplina iluminare." Ideea că 
femeia se naște ca bărbat în viața de apoi apare adesea în literatura filozofică 
budistă. O învățătură pînă la un punct comparabilă cu aceasta a fost împărtă- 
șită în Occident de loan Scotus Eriugena, care a propus teoria că omul a fost 
inițial lipsit de păcat și că în acea stare originară nu exista nici deosebirea de 
sex. „Potrivit lui loan, numai ca rezultat al păcatului au ajuns ființele ome- 
nești să fie împărţite în bărbați și femei. Femeia întrupează natura senzuală și 
decăzută a omului. La sfîrșit [a speculat Scotus], deosebirea de sex va dispă- 
rea din nou şi noi vom avea numai un trup spiritual.“!9 

Doctrina autocultivării și doctrina adorării unui bodhisattva, ambele pro- 
povăduite de budism, par contradictorii. Chiar și așa, se cade să ținem seama 
că amîndouă au apărut din aceeași sursă. În plus, potrivit filozofiei budiste, 
omul trebuie să încerce să-și realizeze „adevăratul Sine“, în sens moral și 
religios, acest ideal este destul de compatibil cu adorarea celui ce şi-a realizat 
deja „adevăratul Sine“ într-o manieră desăvirșită. În budismul Mahăyâna au 
fost venerați mulți Buddha și bodhisattva, însă adorarea lui Buddha Amităbha 
a jucat un rol deosebit de important, mai ales în budismul chinez și japonez 

Budismul Tărîmului Pur s-a extins treptat în toată China. Potrivit inscrip- 
țiilor de pe imaginile lui Buddha de la Yun Gang și Long Men, acestea au 
fost zugrăvite pentru că autorii lor urmăreau: (1) să atingă iluminarea; (2) să 
dobîndească renașterea pe Tărîmul Pur al lui Amitâbha, (3) să-și exprime 
eratitudinea față de Buddha pentru îndeplinirea anumitor dorințe, cum ar fi 
însănătoșirea după boală, încheierea unei anumite acţiuni etc.; şi (4) să do: 
bîndească unele beneficii materiale, cum ar fi îndeplinirea anumitor dorințe, 
longevitate, putere, influență sau prestigiu.20 Evident, aici se află amestecate 
obiective diferite, iar această situație psihologică a persistat ceva vreme în 


19 Russell, A Flistory of Western Philosophy, p. 406. 
20 Kenneth K. S. Ch'en, Buddhism, The Light of Asia, Woodbury, New York, Bar 
ron's Educational Series, 1968, pp. 148-149. 

Orientul Îndepărtat. Shan Dao a propus o nouă metodă de adorare a Tărîmului 
Pur pe care a denumit-o „Cele Cinci Practici Adevărate“, constînd din: (1) in- 
cantații, (2) contemplaţie, (3) adorare, (4) rostirea repetată a numelui lui Ami- 
tabha și (5) proslăvirea și aducerea de ofrande.2! El povăţuia: „Repetaţi numai 
și numai numele lui Amităbha cu devoțiune neobosită, fie că mergeţi, fie că 
staţi în picioare, fie că staţi jos sau culcați, fără să vă întrebaţi cît timp a trecut, 
neîncetînd nici o clipă. Aceasta este practica cu adevărat hotărită, care duce fă- 
ră greș la eliberare, căci este pe potriva Legămîntului Originar al lui Buddha.“2? 

Genshin (alias Eshin Sâzu, 9421017), unul dintre conducătorii budismu- 
lui; japonez al Tărîmului Pur, s-a angajat în procesul de contemplare mentală 
a Stăpînului (Amităbha) Tărîmului Pur de la Apus, iar viziunile sale au fost 
consemnate într-un tratat despre „Nașterea pe Tărîmul Pur'“. Despre arta reli- 
pioasă produsă de el s-a spus: „Ca unul care scrie despre viciile oamenilor și 
despre nenorocirile vieţii, despre varietatea existenței și despre stările de 
pierzanie sau de beatitudine spirituală, el poate fi comparat cu Dante, în timp 
ce ca pictor al paradisului [Tărîmul Pur] și al sfinților el poate fi denumit Fra 
Angelico al budismului japonez.“23 

Budismul Tărîmului Pur, am văzut, este fără îndoială o religie a orientării 
către cele din afara acestei lumi. În cadrul lui, accentul este pus mai ales pe 
credința (demonstrată prin repetarea unui legămînt) într-o „altă putere“, su- 
praomenească. HGnen, întemeietorul budismului japonez, spre exemplu, cre- 
dea că disciplinele constituie cu siguranță o simplă cale auxiliară; ele trebuie 
lăsate deoparte pentru a căuta intrarea pe Tărîmul Pur. „Adevărata meditaţie 
nu este altceva decit rostirea numelui lui Buddha. Dacă rostim Numele, renaș- 
terea pe Tărîmul Pur este dincolo de orice îndoială, întrucît acest lucru este pe 
potriva Legămîntului Originar al lui Buddha.*24 

Cînd acest fel de gîndire este împins pînă la ultima sa consecință, chiar și 
simplul act de credinţă este înlăturat din orizontul voinței omului și este pus pe 
seama ființei pline de compasiune. De exemplu, în Japonia se crede că valoa- 
rea unui nembutsu (repetarea expresie: Namu Amidabursu) vine din faptul că 
reprezintă virtutea adevăratei compasiuni, și nu o simplă faptă meritorie a omu- 
lui. Actul însuşi de nembursu este călăuzit de Amităbha și are efect prin grația 
acestuia. Propria voință nu are nimic de a face cu realizarea acestui efect. Ast- 
fel, nu se poate fixa nici o valoare relativă rostirii numelui lui Am:da Buddha, 
căci fiecare a fost deja salvat de credinţa care-și are rezultatul în nembutsu: 


Prin binecuvîntările luminii de nimic împiedicate 
Se împlinește trezirea credinței, măreață și cuprinzătoare. 


2! Shinshii Shogyă Zensho, Hensansho Cornpilation, Kyoto, KSgy5 Shoin, 1940, 1, 
pp. 535-537. 

2 Guan jin si (Kangyo-sho) a lui Shan Dao, trad. de Taitetsu Unno, ibid, p. 538. 

23 Anesaki, History of Japanese Religion, p. 153. 

24 Honen ShOnin Zenshi, comp. de Ky5dâ Ishii, Tokyo, Jâdoshi Shiimonshu, martie 
1955, p. 990. 

Gheaţa dorinţei oarbe se va topi fără greș 
Spre-a deveni apa curată a Iluminării.25 


Ideea că credinţa nu este obținută prin căutare proprie, ci este mai degrabă 
dată de Dumnezeul Absolut a fost exprimată devreme în Apus, de către Pa- 
vel: „Prin urmare, credinţa este din auzire, iar auzirea este prin cuvîntul lui 
Christos."26 Această idee a fost moștenită de gînditorii creștini de mai tîrziu, 
de exemplu, Sf. Toma din Aquino, care a scris: „Lucrările omului care e con- 
dus de Sfintul Duh sînt lucrările Sfintului Duh rnai degrabă decît ale lui.*27 


b. Sentimentul păcatului şi nevoia de graţie divină 


În Evul Mediu, unii gînditori au consolidat credința în adînc înrădăcinata 
păcătoşenie a existenței umane. Shinran (1173-1262), un maestru japonez 
care a purtat ideea graţie: lui Buddha pînă la limită, reprezintă o paradigmă 
asiatică pentru această manicră de gîndire. El a fost întemeietorul sectei Shin- 
shi, care are cel mai mare număr de membri în budismul japonez actual. 
Shinran a fost adesea comparat cu Luther, nu numai datorită numărului mare 
de adepți, dar și pentru că s-a căsătorit cu o călugăriță, fiind și el deci un 
preot căsătorit. De vreme ce a trăit în aproape aceeași perioadă ca și Toma 
din Aquino, perioadă care corespunde începutului Evului Mediu în Japonia, 
nu ar fi nepotrivit să punem în discuţie gîndirea sa în cadrul capitolului con- 
sacrat gîndirii medievale. Cam în aceeași epocă, Rămânuja și alţi conducători 
hinduși ai curentului devoțional (bhakn) Vaisnava afirmau salvarea prin gra- 
ţia lui Vişnu sau Siva. Astfel, şi gîndirea lor este relevantă aici. 

Shinran era profund convins că simplul fapt de a trăi este o nenorocire, că 
toate ființele vii sînt păcătoase și că nu putem trăi fără a săvirși păcate, întru- 
cît sîntem cu toții legaţi de karma. Hânen, maestrul lui Shinran, credea că 
omul este „orb, incapabil să facă ceva“.! Shinran a deplîns cu candoare pro- 
pensiunea către păcat a omenirii: 


Deşi îmi caut refugiul în adevărata credință a Tărîmului Pur, 
Inima aceasta a mea n-a fost cu-adevărat cinstită. 

Amăgirea și lipsa de-adevăr se află la mine în carne 

Iar la mine în suflet nu se află nici o strălucire lmpede.2 


25 K6s6 Wasan, Shinshi Sh5gyă Zensho, II, p. 505. 
26 Romani, 10:17. 
2? Summa Theologiae, Il, 1, 93, 6. 

1 Hânen, 0jâ-taiy6-shii (Descrierea generală a Căii care duce la Salvare) in Sh5wa 
Shinshi Honen Shânin Zenshi, ed. de Ky6d5 Ishii, Tokyo, Jâdoshu Shumoshu, 1955, Ma- 
sutani, p. 67. 

2 Hitan-jutsukai-wasan (Prin care, jeluindu-mă, îmi fac mărturisirea), v. 327, așa 
cum apare în S. Yamabe și L. A. Beck, Buddhist Psalms Translated from the Japanese of 
Shinran Shânin, Londra, ]. Murray, 1921, p. 86. 

Nu este de mirare că un credincios budist poate să îi considere pe nonbu- 
diști în stare de a săvîrși tot felul de fapte rele. Shinran însă considera că și 
cei care urmează deja învățăturile budismului săvîrşesc păcate. Acesta a fost 
punctul de început al reflecţiei lui. „Eu nu mai sînt nici preot, nici laic. De 
aceea porecla mea ar trebui să fie «nătărăul chel» (Gotukoi, adică cel pe din 
afară bărbierit, pe dinăuntru profan, necurat).“3 

Sambandhar, un sfint sivait (secolul al VII-lea) din India de sud, s-a la- 
mentat și el într-un fel asemănător: 


N-am pic de dreaptă credință, doar vorbesc spre slava Ta. 

Ţie mă rog, Dumnezeu al lui Valivalam, nu lăsa vreun rod rău sau vreo 
neagră faptă 

Să-l chinuiască pe sclavul tău, ce prin cînt te proslăvește în fiece zi.4 


Acceptarea deschisă a naturii noastre păcătoase se regăseşte în creştinism 
încă de la început. Pavel a spus: „Căci nu fac binele pe care îl voiesc, ci răul 
pe care nu-l voiesc, pe acela îl săvîrşesc.“5 Sfintul Augustin a perpetuat ace- 
lași spirit de umilință și în Evul Mediu: „lată inima mea, Dumnezeule, iată 
inima mea, de care Ţi-a fost milă în adîncul prăpastiei. Acuma, iată, să-Ţi 
spună Ție inima mea ce căuta acolo, ca să fiu rău pe degeaba, iar cauza răută- 
ţii mele să nu fie altceva decît răutatea. Urită era şi am urît-o, am iubit pieirea 
mea, am iubit decăderea mea, am iubit nu lucrul de la care cădeam, ci însăși 
decăderea mea, suflet urit, care s-a depărtat de la tăria Ta spre pieire, care nu 
căuta ceva prin urîciune, ci uriciunea însăși.““6 

În budismul indian diferenţa dintre conceptul de „păcat“ şi cel de „rău“ 
nu este limpede. Cuvintele akusala sau păpa pot avea oricare dintre sensuri. 
Termeni precum agha, kilbişa, enas etc. au fost folosiți din Antichitate și au 
fost preluaţi de budiști, însă este improbabil ca ei să fi avut în dogma budistă 
vreo semnificație diferită de cea de „rău“, un motiv fiind că budismul nu pre- 
supune conceptul de Dumnezeu. Dar cînd Shinran a folosit termenii zaiaku 
sau zaisho, faptul indica o reflecţie nai adîncă cu privire la păcatul înnăscut 
al omului. 

Shinran nu şi-a sistematizat concepția despre păcat. În principala sa lucra- 
re (denumită Ky5-gyâ-shin-sh5) el a perpetuat însă concepția tradițională 
despre cele Zece Păcate sau Fapte Rele (Jizaku) şi cele Cinci Păcate de Moarte 
(Gogyakuzai). Cele Zece Păcate sînt: (1) a ucide, (2) a fura, (3) a căuta plă- 
cerile nepermise ale simţurilor, (4) a minţi, (5) a linguși, (6) a ponegri, (7) a 
fi fățarnic, (8) a fi lacom, (9) a se mînia, (10) a avea păreri greşite. Cele Cinci 


3 Ky6-gy5-shin-sh5. Pentru comparaţie, cf. Paul O. Ingram, Shinran Shânin and Mar- 
tin Luther: A Soleriological Comparison in Journal of the American Academy of Religion, 
vol. XXXIX, nr. 4, decembrie 1971, 430-447. 

4 Kingsbury şi Philips, Hymns ofthe Tamil Saivite Saints, p. 21. 

5 Romani, 1:19. 

6 Mărturisiri, cartea a II-a, cap. IV. Versiunea românească, ed. cil., p. 112. 

Păcate de Moarte sînt: (1) paricidul, (2) matricidul, (3) uciderea arhat-ilor, 
(4) provocarea de tulburări în comunitatea budistă și (5) a face să curgă sînge 
din trupul lui Buddha. 

Preocuparea lui Augustin față de păcat pare să se datoreze unei simple 
întîmplări din copilărie: a luat nişte pere dintr-un pom, dintr-o joacă de copii, 
deși nu îi era foame.” El a continuat să creadă, de-a lungul întregii sale vieți, 
că acest lucru a fost de o răutate aproape incredibilă. Shinran, pe de altă par- 
te, nu a descris în mod special fiecare fel de acțiune rea pe care a săvîrşit-o, 
fiindu-i poate rușine să menţioneze fiecare instanță. Dacă explicaţia ar fi va- 
labilă, am asista la un fenomen legat de mărturisirea religioasă care poate fi 
pus pe același plan cu diferența de atitudine mentală dintre mulți artişti occi- 
dentali, care înfățișează scenele crude din bătălii, şi pictorii japonezi, care 
doar le sugerează. 

Potrivit lui Shinran, păcatul este implicit în existența umană? și întrucît 
este adînc înrădăcinat în ea, săvirșirea păcatelor nu poate fi evitată. El a pre- 
zentat această situaţie astfel: 


Din afară, toți oamenii par hamici și rostitori de adevăr, 

Însă în suflete se află lăcomia și amăgirea nesățioasă şi strîmbă, 
Iar în trup triumfă minciuna și șiretenia. 

Prea puternic este răul inimii mele. Nu pot să-l înfrîng, 

Şi iată, sufletul îmi e de parc-ar fi pradă veninului de șarpe, 
Chiar şi faptele-mi bune, amestecate cum sînt cu venin, 
Trebuie numite fapte ale amăgirii.? 


Shinran a socotit că el însuși trebuie cu siguranță să fie menit iadului.!0 În 
ce priveşte convingerea lui că păcătoșenia omenească este excesiv de puter- 
nică, Shinran a fost unic în istoria budismului. Însă concepția sa despre păcat, 
așa cum este aceasta ilustrată mai jos, era derivată din cea tradițională: „Deși 


7 Augustin a subliniat faptul că el a păcătuit, nu nurnai ca școlar, cînd a spus minciuni 
şi a furat mîncare, ci chiar și mai înainte; chiar şi pruncii ţinuţi la sîn sînt plini de păcate 
— lăcomie, gelozie, chiar și vicii oribile. La adolescență, poftele cămii l-au copleșit. 
„Unde eram și cît de departe petreceam în exil, cît de departe de desfătările casei tale, în 
acel al șaisprezecelea an al trupului meu, cînd am luat sceptrul asupra mea și am dat miîi- 
nile întregi acelei nebunii a poftei destrăbălate prin rușinea umană, dar nepermise de legile 
Tale?: (Mărturisiri, cartea a II-a, cap. II, 4, p. 27. Versiunea românească, ed. cit.; 
pp. 108-109.) 

8 [ată înţelegerea existențialistă a condiţiei umane: „Astfel, viaţa omenească nu este 
decît o iluzie continuă: oamenii nu fac decît să se înșele și să se linguşească reciproc. Ni- 
meni nu vorbește de noi, în prezenţa noastră, cum vorbește în absenţă, Legătura care exis- 
tă între oameni nu este fundată decît pe această înşelăciune reciprocă.“ (B. Pascal, Pen- 
s6es, nr. 100, traducere de W. F. Trotter, New York, Random House, Modem Library, 
191, p. 40. Versiunea românească, Pascal, Cugetări, Editura Științifică, București, 1992, 
p. 141, traducere de Gheorghe Iancu Ghidu.) 

9 Jlitan-juisukai-wasan, vv. 328-329. Yamabe și Beck, Buddhist Psalms, p. 86. 

10 fannish5, 2. 

păcatul nu are substanţă în sine şi nu este decît umbra iluziei noastre, iar su- 
fletul [literal, „esenţa minţii“) este pur în sine, cu toate acestea în toată lumea 
nu se află un singur om sincer.“!! În creștinism, ideea de păcat originar a ră- 
mas vie din Evul Mediu şi pînă astăzi: se crede că toți descendenții lui Adam 
au o natură pervertită sau depravată. Pavel este poate răspunzător de perpe- 
tuarea acestei vechi doctrine ebraice în gîndirea creştină. Versiunea ebraică 
probabil nu presupunea însă că păcatul originar al lui Adam a fost dat mai 
departe tuturor urmașilor săi, aşa cum au considerat Pavel şi alți gînditori, 
cum ar fi Tertulian. Augustin a fost primul dintre Părinţii Bisericii care a ela- 
borat o teorie bine dezvoltată prin care explică păcătoşenia moștenită a omu- 
lui. Împotriva lui Pelagius, care pretindea că păcatul este o greşeală a liberei 
voințe, şi nu a naturii — rezultat al unei îndelungate obişnuințe —, Augustin 
susținea că voința omului este perversă de la natură. Pornind direct de la 
Epistola către Romani, el a dezvoltat o concepţie potrivit căreia, dacă libera 
voință a stat la baza faptului că rasa omenească este o „masă de păcate“, este 
vorba numai de libera voință a lui Adam, nu și de cea a descendenților lui. 
„Greşeala“ (vicium), pentru Augustin, era „a sămînţei“.!? 

Explicația dată de Shinran pentru păcătoşenia existenței pămîntești a 
omului este că aceasta este un produs al karmnei, care îşi are începutul în tre- 
cutul foarte îndepărtat; de fapt, este vorba de ceva atît de adînc înrădăcinat în 
noi încît nu mai avem de-a face cu o problemă pusă sub semnul temporalu- 
lui, ci doar sub cel al existenţialului. El a numit această karma „shukugă“ 
(karma din trecutul imperceptibil) sau „zaigâ“ (karma păcatului). Gîndirea 
lui Shinran, care în alte aspecte era foarte apropiată de cea creştină, rămîne 
totuşi considerabil diferită de cea, de exemplu, a lui Augustin, și asta în pri- 
mul rînd pentru că el nu împărtășea ideea de păcat originar. Shinran nu a sub- 
liniat decît salvarea oamenilor de rînd, prin grația lui Buddha Amitâbha: 
„Adăpostiţi-vă în Puterea Ultimă, căci pura Sa strălucire se află deasupra tu- 
turor lucrurilor. Cel ce zărește Lumina se eliberează din cătuşele karmei.““13 
Şi din nou: „Adăpostiţi-vă în Puternicul Mîngiietor. Oriunde strălucește mi- 
lostenia Sa, în toate lumile, oamenii se bucură în lumina ei încîntătoare.“14 
Mai departe: „Fără Legămîntul Său plin de milostenie, cum am putea noi, 
ființe nenorocite, să fim eliberați din cătușele nașterii-și-morții?“!5 


n Hitan-jutsukai-wasan, v. 340. Yamabe și Beck, Buddhist Psalms, p. 88. 

12 De Nuptiis et Concupiscentia, Il, 8, 20. După Augustin, Biserica Catolică a combi- 
nat o vreme elemente de pelagianism cu această doctrină, susținînd că păcatul este o „înti- 
nare“ a libertăţii și a naturii raționale a omului (care îl fac diferit de animale). Mai tîrziu 
însă, Biserica a revenit la poziția augustiniană afirmînd păcătoșenia radicală a unei ome- 
niri în totalitate dependente de graţia lui Dumnezeu pentru dobindirea mîntuirii. 

5 San-Amidabutsu-ge (Proslăvindu-l pe Cel Infinit), v. 5. Yamabe și Beck, Buddhist 
Psalms, p. 20. 

14 Jbid., v. 8. 

15 Tannishă, 14. 

Augustin a socotit și el că omul trebuie să implore să fie mîntuit — să fie 
scos din prăpastia în care era căzut: „Nu se află alt mijloc pentm om decît 
să-şi cunoască slăbiciunea și să se țină alături de Domnul, fiind ostenit.“16 lar 
mai departe: „Cînd omul învaţă că el în sine nu este nimic și că nu își e de 
nici un ajutor, atunci armele lui sînt rupte în bucăţi, atunci războaiele lui se 
încheie.“!7 

Creştinismul a moștenit de asemenea conceptul de grație din tradiția iu- 
daică, în care apare ideea că Dumnezeu îi conferă omului mult mai multă 
grație decît merită. Ideea a fost puternic reliefată în JVou/ Testament, mai ales 
ca rezultat al credinței că Isus însuși este un act de grație supremă făcut de 
Dumnezeu omului şi că prin Isus această grație continuă să fie liber oferită. 
Singura condiţie pentru a primi grația este credința în Dumnezeu, de vreme 
ce nimic altceva nu îl poate face pe om să o binemerite. Încă o dată în opozi- 
ție cu Pelagius, concepția lui Augustin — în fapt, el avea mai multe concepții 
despre grație, pe care nu le mai menționăm aici — era că însăși voința omu- 
lui, prin care acesta dobindește grația, îi este dată lui prin grație. Sfîntul 
Toma a preluat această teorie — cel puțin în măsura în care credea că voința 
omului are nevoie de sprijinul grației lui Dumnezeu. 

Shinran considera, într-un fel similar, că grația lui Amităbha este atît de 
subtilă că noi nici nu putem ști gradul în care aceasta lucrează în și prin noi: 


Deși sîntem acoperiţi de iluzii 

Și nu putem vedea lumina salvării, 
Neobosit este Acela care 
Strălucește întruna asupra mea!!8 


Meditînd la ideea că sîntem păcătoşi, ajungem să simțim compasiune față 
de alții, și totuși compasiunea, în acest caz și în toate celelalte, poate fi înte- 
meiată numai pe grație. Shinran spunea: „Sîntem răi și păcătoși, însă prin vir- 
tutea credinței noi încercăm să facem bine spre binele şi pacea întregii lumi 
— însă nu prin propria noastră putere, ci prin a altuia (a lui Amitâbha).“ Toţi 
oamenii, fie buni, fie răi, pot fi, fără nici o distincție, admiși pe Tărîmul Pur 
al lui Amida. La fel ca și în creștinism, credința în grație este singura condiție 
pentru a fi primit în paradis. Oamenii sînt așadar cu toţii păcătoși, iar Amida 
este o ființă a iubirii pline de compasiune care poate fi comparată cu Dumne- 
zeul suprem; însă, spre deosebire de Dumnezeul creştin, Amida nu îi judecă 
pe oameni: nu există ideea de pedeapsă pe care o poate da Amida. Secta Shin 
susține că și cei răi pot fi salvați de Buddha Amida. 

Shinran a dus ideea de graţie a lui Buddha pînă la concluzia logică extre- 
mă. O spunere a lui Honen sună astfel: „Chiar și un om rău va fi primit pe 


16 Mărturisiri. 

17 Theodore E. Mommsen, Sf. Augustine and the Christian Idea of Progress in Ideas 
in Cultural Perspective, ed. de Philip P. Wiener și Aaron Noland, New Brunswick, New 
Jersey, Rutgers University Press, 1962, p. 533. 

18 Shâshin-ge. 


TRĂSĂTURI ALE GÎNDIRII MEDIEVALE 381 


Tărîmul lui Buddha: cu atît mai mult are să fie un om bun!“ Shinran a inver- 
sat sensul: „Chiar și un om bun va fi primit pe Tărîmul lui Buddha: cu atit 
mai mult are să fie un om rău!“!? Dezvoltînd, un om bun se poate salva prin 
propriul său merit, însă nimeni nu se așteaptă ca un om rău să se salveze ast- 
fel, neavînd alte mijloace, el are nevoie de grația lui Buddha. Păcătosul nu 
trebuie decît să creadă în grația lui Amitâbha și Tărîmul Pur are să fie al său. 
Aici credința a devenit condiția unică necesară pentru salvare, iar restul filo- 
zofiei morale budiste a fost dat cu totul la o parte. 

Toma din Aquino, care a trăit cam în acelaşi timp cu Shinran, a propus o 
filozofie similară a nevoii de grație divină. lată cum descrie Russell filozofia 
lu: Toma: „Prin păcatul de moarte, omul își pierde pe vecie ultimul ţel şi ca 
atare lui i se cuvine pedeapsa eternă. Nimeni nu poate fi eliberat de păcat alt- 
fel decît prin grație și totuși păcătosul trebuie blamat dacă nu se convertește. 
Omul are nevoie de graţie ca să persevereze în facerea de bine, însă nimeni 
nu poate binemerita ajutorul divin. Dumnezeu nu este pricina păcătuirii, însă 
pe unii îi lasă în păcat, iar pe alţii îi eliberează din păcat. În ce priveşte pre- 
destinarea, Sfintul Toma pare a susține, laolaltă cu Sfintul Augustin, că nu se 
poate da nici un fel de motiv pentru care unii sînt aleşi și merg în ceruri, în 
timp ce alții sînt lăsați în păcat și merg în iad.“20 Toma însă stăruia că nici un 
om nu poate intra în ceruri pînă cînd nu a fost botezat, în timp ce pentu 
Shinran nu era necesară nici o ceremonie pentru salvare, ci doar credința ade- 
vărată. 

În sectele hinduse medievale, bhahkzi, credința?l, căreia i se adaugă ingre- 
dientul iubirii, era puternic reliefată. Bhalzi a fost prima oară clar propovă- 
duită în Bhagavad-gită şi în cele din urmă a devenit aproape un cuvînt de or- 
dine în hinduism. Chiar și conceptul tradițional dhanmna a fost modificat po- 
trivit tendinței epocii. Dharma a fost definit în Bhăgavara-Purâna drept 
„curgerea naturală și fără motiv a devoţiunii față de Dumnezeu, prin care spi- 
ritul atinge mulțumirea supremă.“22 Religiile tantrice (atît hinduse, cît și bu- 
diste) nu propovăduiesc decît calea devoțiunii (bhakzimârza). 


19 Tannishă, 3. Cf. „A-ţi propune să devii un om mai bun este o dovadă de ipocrizie, 
pe cînd a deveni un om mai profund este privilegiul celor care au suferit. Aşa cred că am 
devenit eu însumi, mai profund.“ (Oscar Wilde, De Profundis, pp. 124-125) 

20 Russell, 4 History of Westem Philosophy, p. 460. 

21 Un alt termen indian cu sensul de „credință“, sraddhă, poate fi etimologic pus în 
legătură cu ideea de „a împleti“ şi se referă la legătura dintre om și cele de dincolo. 
Sankara îl definește ca fiind „cauzele pentru acţiunile bune“. (subha-karma-pravrtti-karma, 
ad Prasna-Ubp., p. 250, 6). Aceasta ne poate aminti de etimologia cuvîntului religio. Dar, 
„studiile recente au identificat diverse motive pentru a crede că rădăcina nu este nici aceea 
a lui ligare (a lega), nici cea a lui /egere (a pricepe, a studia, a citi), ci o a treia rădăcină, 
lig-, cu sensul de «a fi atent, a se îngriji», care apare şi în corelativul latinesc (nec-legere) 
neglegere, «a neglija». (Wilfred Cantwell Smith, The Meaning and End of Religion, 
p. 205) 

22 Dasgupta, A History of Indian Philosophy, IV, p. 11. 

În religiile graţiei din diferite tradiţii a apărut la un moment dat o contro- 
versă cu privire la relația dintre grație și credință. Teologii occidentali au ex- 
primat ambele puncte de vedere posibile, vorbind despre gratia cooperativa 
şi gratia sola. În curentul devoțional Vaişnava, şcoala lui Rămânuja s-a sepa- 
rat, în urma disputelor de această natură, în două facţiuni, între ele iscîndu-se 
o ceartă aprinsă legată de exclusivitatea grației. Diferențele dintre aceste două 
școli au fost ilustrate metaforic drept „calea maimuţei“, respectiv „calea pisi- 
cii““. Cînd o maimuţă este în pericol, spuneau ei, puiul imediat se agaţă de ea. 
Cînd maimuța face un salt ca să se pună la adăpost, și mama și puiul sînt sal- 
vați de actul mamei, este adevărat, însă în așa fel că și puiul cooperează cît 
de cît, datorită faptului că se ține de mama lui prin propria lui acțiune. Prin 
aceasta, puiul de maimuţă poate fi considerat sinergist. Însă cînd o pisică este 
amenințată de ceva, ea își ia imediat puiul în gură. Pisoiul nu face nimic pen- 
tru propria sa salvare, rămînînd strict pasiv. Orice cooperare este exclusă.23 

În budismul Tărîmului Pur din China și Japonia, relația dintre credință 
(shin) şi „lucrare“ (gy5) a fost de asemenea supusă unor dezbateri aprige. 
Mulţi maeștri spirituali credeau că cele două trebuie să coopereze pentru ca 
omul să dobîndească salvarea. HSnen pare a fi admis semnificația „lucrării“ 
(adică a lui nembuzsu, invocarea lui Buddha Amităbha), chiar spre folosul ce- 
lorlalți. El a spus: „Gîndește-te cu dragoste și milostenie la orice ființe care 
au o dorință sinceră de a se naște pe Pămîntul Purităţii, repetă numele lui 
Buddha de dragul lor, de parcă ţi-ar fi părinţi sau copii, chiar de ei s-ar afla la 
distanţă, chiar în afara sistemului cosmic. Ajută-i pe cei ce au nevoie de aju- 
tor pe această lume. Caută să întărești credința în oricine se poate găsi măcar 
o sămînță de credință. Socotește că prin toate aceste fapte îl slujești pe Bud- 
dha Amida.“24 Împotriva acestei opinii, unii maeștri ai pietismului JSdo au 
susținut că o asemenea „lucrare“ este inutilă, chiar dăunătoare unei credințe 
exclusive în grația lui Buddha Amida (vezi secțiunea anterioară). Shinran so- 
cotea că și credința este necesară și că nu trebuie să ne bizuim numai pe „lu- 
crare“. Însă atunci cînd „lucrarea“ constă din repetarea numelui lui Buddha și 
poate fi considerată o formă de adorare, ea și grația nu sînt separate. 

În rîndul adepților lui Shinran au apărut mai tîrziu unii care s-au lăudat că 
nu se tem să săvîrșească păcate, pretenție care a fost denumită „a te mîndri cu 
Legămintele Originare (ale lui Amităbha)“. Dimpotrivă, numai datorită fap- 
tului că sîntem răi, au spus alții, căpătăm noi însușirea de a fi salvați prin 
graţia lui Amităbha. (În această privință, putem face o comparaţie cu antino- 
mismul occidental.25) Astfel s-a creat problema „eligibilităţii celor răi“. În 


23 Otto, India's Religion, p. S6. 

24 O scrisoare trimisă văduvei lui Yoritomo. Anesali, History of Japanese Religion, 
p. 176. 

25 Antinomismul a fost mai întîi propovăduit de Johann Agricola, un teolog german 
din secolul al XVI-lea. Unii au subscris la el: „Morala nu-mi ajută. Sînt un antinomist în- 
născut. Sînt unul dintre aceia făcuţi să fie excepţii.“ (Oscar Wilde, De Profundis, p. 30.) 


TRĂSĂTURI ALE GÎNDIRII MEDIEVALE 383 


India, unii au ajuns chiar să adopte periculoasa doctrină dosabhogya?5, care 
afirmă că lui Dumnezeu îi place păcatul, întrucît acesta conferă o mai mare am- 
ploare manifestării grației Lui. Ideea că păcatul este un prilej de mîntuire a apă- 
rut foarte devreme și în Occident. Pavel era de părere că: „Legea a intrat și ea ca 
să se înmulțească greșeala; iar unde s-a înmulțit păcatul, a prisosit harul.“27 

Învățătura cu privire la eligibilitatea celor răi nu avea drept scop încuraja- 
rea acţiunilor rele. Un asemenea gînd era interzis ca erezie de către secta 
Shinshi, care propovăduia că din credința noastră pură apar spontan faptele 
bune. „Nouă ne-au fost date de Tatăl nostru aceste două daruri spirituale. Pri- 
mul dintre ele este Virtutea prin care noi ajungem la Împărăţia Lui, iar al doi- 
lea este Virtutea prin care, ajunși acolo, ne întoarcem în această lume pentru 
Salvarea oamenilor. Prin aceste două daruri am ajuns noi știutori ai adevăra- 
tei credințe și ai lucrărilor €i.'28 Nici în Occident a păcătui cu scuza graţiei 
nu este un lucru îndreptățit: „Rămîne-vom, oare, în păcat, ca să se înmulțeas- 
că harul? Nicidecum!“29 

O opinie ceva mai neutră a lui Shinran este că păcatul nu are realitate în 
sine și că acesta este motivul pentru care omul are posibilitatea de a se elibe- 
ra. O asemenea concepție despre păcat se poate regăsi şi la gînditorii creștini 
medievali, precum loan Scotus Eriugena, care credea că: „Păcatul îşi are iz- 
vorul în libertate: el s-a ivit pentru că omul s-a întors către sine în loc să 
se-ntoarcă spre Dumnezeu. Răul nu-și are pricina în Dumnezeu, căci în Dum- 
nezeu nu se află nici o idee de rău. Răul este neființă și nu are nici o pricină, 
căci de-ar avea vreo pricină, ar fi necesar. Răul este o privare de bine.“30 

Aceste concepţii diferite asupra păcatului au coincis cu o anumită decăde- 
re a clerului, lucru care a ajuns să fie subiectul unor dezbateri aprinse, atît în 
" Orient cît și în Occident, în aproape acelaș: timp. 


Fiind pe potrivă cu multele minți ale păgînilor 
Ei îngenunchează plini de venerație în fața diavolilor 
Purtînd în continuare straiul lui Buddha.! 


În ciuda faptului că a reliefat atît de mult păcatul, chiar și al celor aflați pe 
calea budistă, Shinran a sprijinit totuși sacerdotalismul, afirmînd că un călu- 
găr, chiar decăzut și călugăr numai cu numele, nu trebuie disprețuit, ci res- 
pectat, întrucît el poate încă să-i ajute pe laici să primească grația lui Buddha. 
„Fie ca ei să mai aducă ofrande, ca omagiu pentru preoţi, la fel ca pentru 
Săriputra şi Mahămaudgalyăyana [Săriputta şi Mogallăna, cei doi mari dis- 
cipoli ai lui Buddha], chiar de preoții ar fi preoți nușnai cu numele și lipsiți 


25 S. Radhalcishnan, Indian Philosophy, Londra, George Allen and Unwin, 1923, 
vol. II, p. 669. 

27 Romani, 5:20. 

23 Mulțurniri pentru Donran, v. 150. Yamabe şi Beck, Buddhist Psalms, p. 49. 

2 Romani, 6:1-2. 

30 Russell, A History of Westem Philosophy, p. 405. 

31 Hitan-jutsukai-wasan, v. 336. Yamabe and Beck, Buddhist Psalms, p. 88. 

de orice înfrinare: căci aceasta e vremea degenerării și a zilelor din urmă. “22 
Opinia era împărtășită şi de maestrul Dâgen3, deși în alte privințe ideile sale 
erau complet diferite de cele ale lui Shinran. Pe de altă parte, doctrina accep- 
tată oficial de Biserica Catolică în Evul Mediu a fost că sacramentele sînt va- 
labile chiar și atunci cînd sînt date de preoți păcătoși. 


C. Școlile mistice 


|. METODELE PRACTICII MISTICE 


O abordare diferită de cele pe care le-am analizat mai sus este cea a misti- 
cilor. Misticii cred în acțiunea individuală, adică într-un fel de formă de auto- 
ajutorare. În plus, spre deosebire de unele din așa-numitele „școli teologice“, 
misticii cred de obicei că natura omului, în loc să fie în esență păcătoasă, este 
cumva reprezentativă pentru binele suprem. 

Cuvîntul „mistică“ a fost probabil utilizat pentru prima oară în Evul Me- 
diu de către Pseudo-Dionisie Areopagitul (c. secolul al V-lea), cu referire la o 
manieră de abordare a teologiei. Pornind de aici, unii, cum ar fi D. T. Suzuki, 
au ezitat să considere „mistice“ experiențele din budism, întrucît „mistică“ a 
fost un termen folosit vreme îndelungată cu sensul de experiență întrucîtva 
relevantă pentru relația omului: cu Dumnezeu. Alţii, precum Părintele Hein- 
rich Dumoulin, sînt convinși că descrierile experienței budiste (mai ales în 
Zen) ne conving că vechile concepții despre mistică trebuie să fie extinse pentru 
a include echivalentul budist.! În secțiunea de față vom trece în revistă unele 
experienţe religioase din Orient și Occident prin raportare comparativă, fără 


32 [bid., v. 339, cu unele corecții. 
33 Shâbo-Genz5-Zuimonii, II, 9. 

1 H. Dumoulin, A History of Zen Buddhism, Boston, Beacon Press, 1969, p. 4. Potri- 
vit comentariilor doamnei Ruth Sasaki, care a studiat multă vreme Zenul în Japonia, miî- 
năstirile Zen din Japonia zilelor noastre nu sînt mînăstiri în sensul catolic sau occidental al 
termenului. Ele sînt în primul rînd un fel de „seminarii teologice în care discipolii încep 
studiul și practica Zen sub călăuzirea unui maestru“. După doi sau trei ani, majoritatea 
acestor călugări vor fi consacraţi ca preoţi și se vor duce la propriile lor temple. Numai 
cîțiva dintre cei mai serioşi vor rămîne mai mulți ani, pentru a-și desăvîrşi practica Zen. 

În China, cel puţin în vremurile mai vechi, se pare că cel ce dorea să urmeze învăță- 
turile Zen era liber să se inițieze un timp cu un maestru, apoi cu un altul, iar mai tîrziu cu 
încă unul. La sfîrşit, el era considerat discipolul sau moștenitorul, după caz, al învățătoru- 
lui sub călăuzirea căruia își desăvîrșea pregătirea. O asemenea libertate nu mai există în 
Japonia de azi. Din clipa în care un tînăr este acceptat ca discipol de un maestru Zen, el 
rămîne discipolul acelui maestru pînă cînd relaţia lor ia sfîrșit prin moartea unuia dintre ei 
sau din cauza unor circumstanţe neobișnuite. 

a nega că problema identităţii acestor experiențe este încă (și poate trebuie să 
rămînă întotdeauna) deschisă. Vom începe cu metodele practicii mistice. 

În diversele religii evoluate, pentru practicarea meditaţiei erau considerate 
necesare mai mult sau puțin aceleași lucruri: liniștea lăuntrică, înfrînarea 
simțurilor, pacea și concentrarea mentală statornică. Metodele concrete au 
fost însă diferite de la religie la religie. În Occident, meditaţia a desemnat de 
obicei contemplarea plină de venerație, intensă și susţinută, a lui Dumnezeu, 
a unei teme religioase sau a unui ideal religios. 

Meditaţia, așa cum am subliniat în capitolul despre heterodoxii de mai 
sus, este o practică foarte veche în Occident, coborînd în timp cel puțin pînă 
la sectele orfice și pitagoreice, care l-au influențat pe Platon. Teoria platoni- 
ciană a adevărului a negat că acesta poate fi găsit în realitatea exterioară, cu 
ajutorul simţurilor, căci ,,... cît de iluzorii cunoștințe ne dau atît privirea sau 
auzul cît şi orice simţ...“ În locul acestui demers, pentru a practica filozofia, 
Platon socotea că sufletul ar face mai bine să „se ferească de a se mai folosi 
de ele [simţuri] mai mult decît strictul necesar... [şi] să se adune și să se 
strîngă în el însuși, să nu se încreadă în nimica alta decît în sine însuși, ori- 
care ar fi, însuși în sine, obiectul asupra căruia el, sufletul însuși în sine, își 
exercită gîndirea, în schimb să fie convins că în examinarea cu mijloace 
străine de sine a unor obiecte mereu, după împrejurări, înstrăinate de ele înse- 
le nu se află nici un adevăr...“2 

Prin intermediul neoplatonismului, al lui Plotin mai ales, această metodă 
a lui Platon și-a croit drum și în creștinism, prin Sfîntul Augustin și Pseudo- 
Dionisie. Atît de influențați au fost ei de relatările experienţei Unului a lui 
Plotin (vezi mai sus Capitolul [1]), aşa cum le-a notat Porphyrios, încît, inspi- 
rîndu-se de aici, şi-au bazat teologiile pe sistemul metafizic ierarhic al lui 
Plotin, sistem care reprezintă el însuși una din primele încercări de sistemati- 
zare mistică. Datorită influenței lui Plotin, transmisă prin Augustin și Pseu- 
do-Dionisie, întrcaga mistică occidentală de mai tîrziu — pare îndreptățit să 
spunem — este într-un fel neoplatoniciană. 

În meditaţiile (upâsana) din Upanișade precum și în cele ale vedântinilor 
timpurii, meditaţia era adesea direcționată către simboluri. Cuvîntul indian 
pentru „simbol“ era pratikam (de la prati-aiic). Deussen a scos în evidență 
faptul că termenul „semnifica inițial partea «întoarsă către noi» și ca atare 
vizibilă a unui obiect invizibil din alte puncte de vedere“. Un exemplu de 
asemenea „obiect“ invizibil al adoraţiei este, pentru hinduși, Supremul, Brah- 
man, așa cum este acesta „întors către“ adorator într-o formă perceptibilă 
prin simţuri, precum numele, vorbirea etc., ca manaș [minte] și akăâsa [eter]?, 
ca âditya [soare]*, ca foc al digestiei sau chiar ca silaba sfintă om6... Com- 


2 Phaidon, 83a-b. Versiunea românească, Platon, Opere IV, ed. cit., p. 89. 
3 Chând.-Up., 1, 18. 

4 Chând.-Up., Il, 19. 

5 Brhad.-Up., V, 9; Chănd.-Ubp., Il, 13, 8. 

6 Chând-Up.,l, |. 

parînd, Deussen relatează că vechii scriitori europeni înțeleg simbolul” ca 
„semn vizibil al unui obiect sau al unei circumstanțe invizibile. Cuvîntul 
[„„simbol“] poate fi el însuși derivat de la punerea laolaltă (symbal/lein) a bu- 
căților unui inel rupt sau ale unui obiect de acest fel, purtat de oaspeți, mesa- 
geri etc. ca autorizație,... sau pur şi simplu de la înțelegerea comună (sym- 
ballein) de care depindea recunoașterea acestui indiciu vizibil.“8 Similitudi- 
nea dintre simbolurile indiene și cele grecești a fost remarcată și comentată 
de arabul al-Biruni.9 

În India, curentul principal de meditaţie este yoga. Cuvîntul „yoga“10, în 
utilizarea sa filozofică, are două înțelesuri: (1) contemplare bazată pe o tehni- 
că specială de exercițiu mental și (2) sistemul special care i-a dat acesteia o 
bază filozofică şi care este așezat în rîndul sistemelor filozofice ale Indiei. 
Exerciţiile de contemplație yoga pentru atingerea unei conștiințe mai profun- 
de sînt foarte vechi în India și au exercitat o mare influență asupra practicii 
budiste. Spre exemplu, budiștii Zen de astăzi practică meditaţia Zen stînd cu 
picioarele încrucișate, iar sectele hinduse practică și ele o yoga similară, care 
datează probabil de la începutul civilizației indiene — o mie sau două mii 
cinci sute de ani înainte de Christos. În plus, aceste exerciţii i-au influenţat 
chiar și pe unii gînditori occidentali din secolul al XX-lea.!! 

Yoga ca sistem filozofic s-a născut într-o perioadă mai tîrzie decît exer- 
cițiile de contemplație cu acelaș: nume. Se presupune că scripturile şcolii, 
Yoga-siitra, au fost alcătuite după 450 p. Chr., de către filozoful Patafijali. În 
aceste texte țelul final este descris ca o încetare a funcțiilor minţii (cirta-vrtrti- 
nitodha), meditaţia cu privire la binele suprem fiind doar un pas preliminar. 
Reflexiile psihologice din acest sistem le oferă solide sugestii chiar și gîndi- 
torilor modemi.!? Situaţia ultimă din yoga este întrucîtva similară cu cea a 


? Despre pratimă, areă cf. Deussen, Philosophy of the Upanishads, pp. 99-100. Cf. 
Sakara ad Brahma-siitra, pp. 147, 14; 189, 8; 217, 10; 835, 9; 1059, 6; ad Chând-Up,, 
pp. 9, 8; 10, 1; 21, 3 (Bibliotheca Indica). 

3 Deussen, Philosophy of the Upanishads, p. 99. 

9 „Vechii greci considerau şi ei idolii a fi metafore între ei şi Cauza Primă și îi adorau 
sub diferite nume — ale stelelor şi ale substanțelor celor mai nobile. Căci ei descriau Cau- 
za Primă nu cu predicate pozitive, ci numai negative, de vreme ce o socoteau prea înaltă 
pentru a fi descrisă prin calităţi umane și vroiau să o înfățișeze cu totul desăvîrşită. Ca ata- 
re ei nu i se puteau adresa în timpul adoraţiei.“ (Sachau, 4/beruni 's India, p. 123) 

10 Yoga este tratată în detaliu în Mircea Eliade, Yoga: Immortality and Freedom, tra- 
ducere de W. R. Trask, New York, Pantheon Books, 1958. Bhagavad-gită (LI, 53) spune: 
„Cînd mintea, buimăcită de revelaţie, îţi va sta neclintită și hotărită în meditaţie, atunci vei 
obţine yoga.“ (Versiunea românească, Filosofia indiană în texte, p. 49.) 

11 Viaţa dusă de Thoreau la Walden, pe care îl socotea un loc de solitudine a spiritului, 
era foarte asemănătoare cu cea a yoginului, care caută să se înfrîneze pe deplin în raport 
cu orice lucru părmîntesc. Thoreau a și spus: „Chiar și eu sînt un yogin“. Faptul că Tho- 
reau gîndea despre sine în acest fel este demn de remarcat, el chiar afirmînd adesea: „Aș fi 
gata să practic cu stăruinţă yoga.” (Arthur Christy, The Orient in American Transcenden- 
talism, New York, Columbia University Press, 1932, pp. 19959.) 

12 Găsim opinii similare la Spinoza: „Numai prin faptul că ne imaginăm că un lucru 
oarecare are ceva asemănător cu un obiect care ne afectează în mod obișnuit sufletul cu 

binecunoscutei nirodha-samâpatti budiste, acesta fiind alt exemplu al modu- 
lui în care a introdus budismul practica yoga în propriul sistem. 

Meditaţia asupra unui simbol era un lucru ușor pentru gînditorii indieni, 
care fuseseră influențați de panteismul anumitor părți din Upanisade (toate 
lucrurile sînt Dumnezeu, ârman, brahman; ca atare se poate alege orice lucru 
ca simbol asupra căruia să se mediteze). O altă abordare prezentă în Upani- 
sade, mai ales în Brhadăranyaka-Upanișad, a devenit şi ea destul de comună 
ca metodă mistică hindusă: doctrina „neti neti“, „nu, nu“. La fel ca în cazul 
teologiei mistice negative a lui Pseudo-Dionisie, sintagma nefi neti a apărut 
iniţial ca o reprezentare rațională a caracterului incognoscibil al unei zeități 
întru totul transcendente. Un alt aspect comparabil cu teologia negativă este 
și faptul că nezi neti a ajuns să fie mai tîrziu o metodă de utilizat în meditație. 
Căutînd uniunea mistică, credinciosul hindus va întîmpina orice gînd sau 
imagine cu un tensionat „nu, nu“, datorită credinței sale că nici o reprezenta- 
re nu poate fi în vreun un fel „obiectul“ căutării lui. 

În ce-l priveşte pe Pseudo-Dionisie, toţi teologii creştini medievali, soco- 
tind că acesta i-a fost discipol Sfîntului Pavel sau că a primit chiar unele în- 
vățături ezoterice de la Isus, „îi sînt îndatoraţi pentru un aspect sau altul al 
propriei lor gîndiri“.!3 Dar pentru că gîndirea Areopagitului apela adesea la 
monismul neoplatonicienilor (Plotin și Proclos), el a fost înclinat către ace- 
lași tip de raționament ca cel care sprijină abordarea negativă din Brhadăra- 
nyaka-Upanisad. Există două elemente în această abordare: „Primul, că din 
moment ce realitatea este una iar cunoașterea este duală, nu putem cunoaște 
realitatea, și, al doilea, că subiectul cunoașterii nu poate fi cunoscut de vreme 
ce el nu este niciodată obiectul şi «nu îl poţi cunoaște pe cunoscătorul cu- 
noașterii.»“14 Aceste trăsături sînt similare concepției fundamentale a lu: 
Pseudo-Dionisie, care a ajuns să nege posibilitatea de a-l cunoaște pe Dum- 
nezeu și s-a plîns că „toate lucrurile nu sînt decît o parabolă — aici nu există 
decit neîndestulătorul.“15 

Gîndirea lui Pseudo-Dionisie nu reprezintă decît o confirmare a adevă- 
ratului întemeietor al unei teologii mistice sistematice, Grigorie de Nyssa 


bucurie sau tristeţe, deși aceea prin care lucrul se aseamănă obiectului nu este cauză efi- 
cientă a acestor afecte, totuşi noi iubim sau urîm acest lucru.“ (Erica, III, XVI, traducere 
de William Hale White, Londra, Triibner, 1883, p. 121) „Dacă ne imaginăm că un lucru 
care ne impresionează în mod obișnuit cu un afect de tristeţe are ceva asemănător cu un 
altul care ne impresionează în mod obişnuit cu un afect de bucurie deopotrivă de mare, îl 
vom uri și-l vom iubi în același timp.“ ([II, XVII, p. 121) „Omul este impresionat de ace- 
lași afect de bucurie sau de tristeţe prin imaginea unui lucru trecut sau viitor, ca și prin 
imaginea unui lucru prezent“. (III, XVIII, p. 122) (Versiunea românească a citatelor, Spi- 
noza, Etica. Editura Științifică și Enciclopedică, București, 1981, pp. 117-119, traducere 
de Alexandru Posescu) 

13 Gilson, History of Christian Philosophy, p. 85. 

14 K. N. Jayatilleke, Early Budahist Theory of.Knowleage, Londra, George Allen and 
Unwin. 1963, p. 40. 

15 Seeberg. History of Doctrines, p. 292. 

(c. 335-395). Grigorie a folosit și el limbajul neoplatonician și a socotit că 
dragostea extatică este culmea la care ajunge sufletul în încercările sale. 
Pseudo-Dionisie a mers și mai departe și a descris „Adevărul absolut“ numai 
în termeni negativi, întrucît cauza tuturor lucrurilor nu este nici sufletul, nici 
intelectul, și ea nu poate fi nici rostită, nici gîndită. El susținea că Absolutul 
este fără număr, ordine şi mărime; în el nu se află egalitate, inegalitate, simi- 
laritate sau disimilaritate: el este dincolo de orice descriere. Pseudo-Dionisie 
a negat atributele nu pentru că adevărul nu le corespunde, ci pentru că ele 
sînt depășite de acesta. „Adevărul“, așa cum a denumit el realitatea ultimă, 
trebuie să se afle deasupra lor. 

Un alt echivalent oriental al teologiei negative a lui Pseudo-Dionisie este 
doctrina vidului a lui Năgârjuna. Pe lîngă doctrina nezi neti din Brhadăranya- 
ka-Upanisad, teoriile lui Nagărjuna (c. secolul al II-lea-secolul al III-lea 
p. Chr.) l-au stimulat în mare măsură pe celebrul vedântin Sankara 6, şi astfel 
au influențat majoritatea gînditorilor hinduși ulteriori, pînă în prezent. Metoda 
lui Năgărjuna este o negație cvadruplă. În încercarea de a oferi o interpretare 
corectă pentru doctrina budistă, el a supus toate conceptele budiste de bază 
— karma, pratitya-samutpăda, Calea de mijloc, Cele Patru Nobile Adevăruri 
etc., chiar şi nirvăna — acestei negaţii cvadruple și a descoperit că acestea 
nu sînt existente, nu sînt nonexistente, nu sînt și existente și nonexistente și 
nu sînt nici existente nici nonexistente. Ca atare, ele sînt sânya, „vide“, lipsi- 
te de orice caracterizare. Experiența, pentru Năgârjuna, înseamnă pur și sim- 
plu „așa cum este“ (yarhăbhătham). „Metoda“ lui nu era numai un rezultat al 
rațiunii, ci şi al prajfiei, înțelepciunea „mistică“, așa cum este aceasta con- 
cepută în Prajiăpăramită Sătra. 

În Teologia mistică a lui Pseudo-Dionisie, seria concluzivă de negații este 
urmată de negări ale negaţiilor. Meister Eckhart (1260-1327) avea şi el să 
ducă mai departe această idee de negare a negației: „nihtesniht, daz € was 
denne niht“.!! Năgârjuna credea că exact aceeași atitudine riguroasă trebuie 
să fie aplicată chiar metodei lui, dacă înțelegerea adevărată e să aibă loc, în 
consecință, chiar și principiul „vidului“ trebuie negat. Negaţia însăși trebuie 
negată și este necesară negarea negației.!8 Năgărjuna a spus: „Dacă ceva 


16 Acest lucru a fost afirmat de T. Stcherbatsky în Buddhist Nirvâna, op. cit. Profeso- 
rul R. C. Pandeya împărtășește aceeași opinie. 

17 Deussen, Philosophy of the Upanishads, p. 149. 

18 Problema relativităţii care este ea însăși relativă este menţionată de Russell, care o 
respinge în ideea că este absurdă. „Unui anume tip de persoană superioară îi place să 
afirme: «totul este relativ). Aceasta este desigur un nonsens, căci dacă totul ar fi relativ, 
nu ar exista nimic față de care să fie relativ. Oricum, fără a cădea în absurdități metafizice, 
este posibil să susţinem că fiecare lucru din lumea asta este relativ în raport cu un obser- 
vator.“ (The ABC of Relativity, Londra, Kegan Paul, Trench, Trubner, 1925, p. 14). Co- 
mentariul lui Russell pivotează în jurul ambiguității cuvîntului „totul“. S-ar părea că în 
acest caz Russell nu a luat în consideraţie utilizarea ordinară a termenului. „Persoana supe- 
rioară“ (dar oare n-a folosit fiecare dintre noi expresia „totul este relativ“, măcar o dată?) 
vrea să spună că „totul este relativ faţă de altceva care este el însuşi relativ faţă de altceva 

nonrelațional (nu „„vid“*) ar exista cu adevărat, am admite atunci în același fel 
existența relaționalului, însă nu există absolut nimic nonrelațional, deci cum să 
putem admite existența relaționalului (sau a adevărului despre „vid')?7“19 
Dacă vidul nu există, Calitatea de a fi Vid încetează să mai fie „Calitatea de a 
fi vid“. Moştenind această idee, şcoala Tiantai din China a luat drept doctrină 
fundamentală principiul Armoniei Adevărului Triplu. Potrivit acestui princi- 
piu, toate lucrurile (dharma) nu au (1) nici o existență ontologică (vid), avînd 
(2) numai existență temporară; faptul că ele sînt simultan și nereale și exis- 
tente temporar este (3) starea de mijloc sau adevărul de mijloc. Orice lucru 
care există trebuie privit din aceste trei perspective. 

În concordanță cu cele de mai sus, filozofia „vidului“ nu are nici o dogmă 
imuabilă, iar filozofii Mădhyamika erau convinși că nu au nici o opinie care 
să poată fi respinsă de alții.20 Despre această poziție, Năgărjuna a scris: 


Dacă aş avea teze (ale mele, de dovedit), 
Aş putea săvîrşi greşeli doar de dragul (de a le dovedi); 
Nu am însă nici una. Nu pot fi învinuit în nici un fel?! 


Aryadeva, celebrul discipol al lui Năgărjuna, a spus ceva asemănător: 


De nu admit realitatea unui lucru, 

Nici nerealitatea, nici pe amîndouă (în acelaşi timp), 
Atunci, spre a mă combate 

Va fi nevoie de multă vreme.22 


Gîndirea lui Năgârjuna a fost predominantă în perioada în care budismul 
începea să se răspîndească în China, astfel, doctrina lui a ajutat la modelarea 
budismului chinez și, prin acesta, a echivalentului său japonez. Filozofia sa 


care este etc., ad infinitum." Russell a interpretat greşit afirmaţia „persoanei superioare“, 
ca avînd sensul „clasa totului este relativă“. El continuă apoi prin a observa, cu îndrep- 
tățire (deși într-un mod întrucîtva nepotrivit), că un asemenea lucru este absurd. întrucît 
orice aflat în afara clasei totului și cu care această clasă ar putea fi într-o relație s-a pre- 
cizat deja că este inclus în acea clasă. 

19 Mădhyamaka-kărikăs, XII, 7. 

20 Murti a subliniat unele analogii între Kant și Mâdhyamika. Deşi abordarea sa a susci- 
tat obiecțiile lui May, principala ipoteză a lui Murti pare a fi semnificativă. (T. R. V. Murti, 
The Central Philosophy of Buddhism, London, G. Allen and Unwin, 1955. Jacques May, 
Kant et les Mădhyamika im Indo-lranian Journal, vol. UI, 1959, pp 102-111). E. Conze 
crede că paralelismul dintre filozofii Madhyamika şi Kant este neautentic şi dezbate pro- 
blema pe larg în Spurious Parallels to Buddhist Philosophy in Philosophy East and West, 
vol. XIII, nr. 2, iunie 1963, pp. 105-115. Similitudinea aparentă dintre antinomiile lui 
Kant și maniera în care budiștii tratează problemele speculative (avyâkrtavastâni) nu poa- 
te fi însă pusă la îndoială. 

21 Vers din Vigrahavyăvartani, citat în Prasannapadă (Mâdhyamaka vritih: Mulama- 
dhyamakakărikas de Năgărjune avec la Prasannapadă commentaire de Candrakirti. Text 
publicat de Louis de la Vallee Poussin, St. Petersburg, Academia Imperială de Științe, 
1909-1913. Bibliotheca Buddhica, 4, p. 16). 

22 Catuhsataka, XVI, 25. Citat în Prasannapadă, p. 16. Stcherbatsky, The Conception 
of Buddhist Nirvâna, Leningrad, Academia de Ştiinţe a URSS, 1927. p. 95. 

Mâdhyamika a fost mult apreciată de unii dintre cei mai însemnați daoiști din 
acea perioadă din China. Unii convertiți budiști, de felul lui Seng Zhao și 
Dao Sheng, au combinat teoriile lui Năgârjuna cu daoismul pentru a produce 
o formă chineză de budism care, după cum a remarcat Fung Yu-lan, era foar- 
te aproape de Zen. Un exemplu de influență a lui Nâgârjuna în această sferă 
— printre altele — este tendința lui Seng Zhao (374-414) de a încerca să 
demonstreze că „existentul“ și „inexistentul“, ca tip de condiții nu pot fi pre- 
dicate despre nimic în mod universal și absolut.23 

Contribuţia cu totul aparte a Zenului la budism este metoda de a atinge și 
a prezenta adevărul. Maeștrii Zen au folosit multe metode de instruire însă, 
indiferent de metoda aleasă, intuiţia Zen nu poate fi atinsă arbitrar. Adevăra- 
ta lege a lui Buddha trebuie, potrivit școlii Zen, să fie transmisă de la minte 
la minte și de la personalitate la personalitate. Deviza Zen: „O transmitere 
aparte în afara învățăturilor obișnuite“ subliniază faptul că învățătura nu se 
bizuie pe sistemul întemeiat pe siitre și că adevărata Lege se transmite prin 
alte mijloace. Ca atare, pentru a atinge țelul Zenului trebuie să începi prin a 
primi îndrumări de la un adevărat maestru Zen, care a sintetizat înțelegerea și 
acțiunea. Sub îndrumarea maestrului, are loc transmiterea de la minte la min- 
te. Plotin a spus, în același sens: „Fără vorbe rămași, apelăm la văz; celor do- 
ritori să vadă le arătăm Calea; învățătura noastră este o călăuzire pe drum; 
vederea trebuie să fie chiar actul celui ce a făcut alegerea.“24 În secta Rinzai, 
practicanţii sînt îndrumați să se concentreze asupra unor probleme paradoxa- 
le, non-logice25, denumite k5an-uri.25 Kgan-urile se bizuiau mult pe mondă şi 
o parte considerabilă din literatura Zen constă din mondă, scurte dialoguri în- 
tre maestru și discipol. Aceste dialoguri ilustrează metoda specială de instrui- 
re care s-a dezvoltat în Zen, aceea de a indica adevărul, adevăratul acum, fără 
a interpune idei și noțiuni despre acesta. Spre exemplu, un călugăr l-a între- 
bat pe Dong Shan: „Cum scăpăm de căldură cînd vine vara şi de frig cînd vi- 
ne iarna?** Maestrul a replicat: „De ce nu te duci acolo unde nu e nici vară 
nici iarnă?“ „Unde se află un asemenea loc?“ „Cînd vine anotimpul rece, noi 
tremurăm de frig, iar cînd vine vara, ne sufocăm de căldură.“ Există unele 
kSan-uri care, logic, nu par a avea nici un sens. Răspunsurile nu se referă la 
întrebări. «Odată un călugăr l-a întrebat pe Dong Shan: «Ce este Buddha?» 
Dong Shan a replicat: «Trei măsuri de in.“ 

Uneori Zenul atacă destul de violent concepțiile obişnuite ale oamenilor. 
Astfel, tehnica Zen pare adesea a fi o tactică de şoc spirituală. Se utilizează 


2 R. H. Robinson, Mysticism and Logic in Sâng-chao's Thought in Philosophy East 
and West, vol. VII, pp. 99—120. 

24 Enneade, VI, 9, 4. 

25 Profesorul Paul Wienpahl consideră că un koan Zen este logic — odată ce a fost 
parcurs. 

26 Gongan, în chineză. Sensul literal este „document oficial':. Lipsa de sens a k5arn-ului 
a fost comentată de Paul Wienpabl, On the Meaninglessne:s of Philosophical Questions 
in Philosophy East and West, vol. XV, nr. 2, aprilie 1965, pp. î35-—144. 


TRĂSĂTURI ALE GÎNDIRII MEDIEVALE 391 


paradoxurile, pentru că experiența pură este dificil de exprimat în forma logi- 
cii comune, formale. Următoarele rînduri ilustrează cît de paradoxale pot fi 
dialogurile Zen: Maestrul Zen Nan Quan a fost întrebat: „Ce este Dao?“ El a 
răspuns: „Viaţa de zi cu zi este Dao.“ „Cum“, a continuat cel care întreba, 
„se poate intra în armonie cu el?** „De cauţi să intri în armonie cu el, pe dată 
te îndepărtezi de Dao.“ 

lată și o strofă Zen cu sens destul de direct: 


Asemenea spațiului, el nu cunoaște margini: 
Totuși este aici cu noi, păstrîndu-și mereu 
Seninătatea și deplinătatea; 

Numai cînd îl cauţi îl pierzi. 

Nu poți să-l prinzi, nici nu poți scăpa de el; 
Tu nu poți face nimic, el merge mai departe 
Pe drumul lui; 

Tu stai tăcut și el vorbește; tu vorbești 

Iar el este tăcut; 

Marea poartă a milosteniei este larg deschisă 
Și nici o piedică nu-i stă în față.27 


Pentru maeștrii Zen, cea mai bună cale de a exprima cele mai adînci ex- 
perienţe este utilizarea paradoxurilor care transcend termenii opuși. Iată cîte- 
va paradoxuri tipice?8, pentru utilizarea în meditații: „Unde nu se află nimic, 
se află totul.“ „A muri de o moarte măreaţă înseamnă a cîștiga o viață mărea- 
ță.“ „Dă-ți drumul într-o prăpastie adîncă și trăiește din nou după moarte.“ 
„Am fost separați multă vreme și totuși n-am fost niciodată departe. Ne întîl- 
nim mereu în timpul zilei și totuși nu ne întîlnim nici o clipă.“* Paradoxuri 
precum acestea aduc gîndirea obiectivă într-un impas, iar de aici devine posi- 
bilă dezvăluirea căii vitale — aceea de a o apuca în cealaltă direcţie. 

Uneori k6an-urile par a se contrazice unele pe celelalte. Cînd a fost între- 
bat „Ce este Buddha?“, Ma Zu a răspuns: „Această minte este Buddha“, dar 
cu altă ocazie a spus: „Această minte nu este Buddha.“ Afirmațiile nu sînt în- 
să decît simple „plute“ care te poartă către iluminare.29 


27 Xuan Jue, Zheng Dao ge, 34. În D. T. Suzuki, Manual of Zen Buddhism, Londra, 
Rider, 1950, p. 115. 

2 Reiho Masunaga in The Path ofthe Buddha, ed. de Kenneth Morgan, New York, 
Ronald Press Company, 1956, pp. 341-342. 

29 Profesorul Charles Morris dă următoarea explicaţie: „Ca ex.emplu pentru acest lim- 
baj [al paradoxului și contradicţiei], Dr. Suzuki oferă, în Introducerea sa (în budismul 
Zen, Londra, Rider, 1960], următoarea strofă Zen, o presupusă gâ/hă a lui Shan Hui, din 
secolul al VI-lea: 

Cu miinile goale merg şi uite, în mînă ţin o cazma. 
Merg pe jos și totuși călăresc pe spinarea unui bou, 
Cînd trec podul 

lată, apa nu curge, dar podul curge totuşi. 

„.. Cu siguranță, nici una dintre afirmaţii, luată separat, nu are această calitate [misti- 
că]: a te imagina așezat în lună și privindu-te tot pe tine pe pămînt poate fi interesant, însă 

Unele kâan-uri sînt exprimate mai puțin metaforic. Un 46an celebru sună 
astfel: „Înainte ca mama și tatăl tău să se nască, care era adevărata ta natu- 
ră?“ Mulţi consideră că același lucru se poate formula și astfel: „Dincolo de 
spațiu și timp, ce este realitatea?'*30 

Apelul la k5an-uri poate fi comparat cu maniera utilizată în tantrismul 
curentului Sahajiya din India medievală, unde învățătura era transmisă prin 
ghicitori și expresii enigmatice, în parte pentru a o păstra învăluită în mister, 
în parte pentru a se evita abstracțiile, prin imagini concrete. 

Activitatea legată de k5an-uri se desfășura de obicei în mînăstirile Zen, 
folosindu-se practici de meditație similare cu cele învățate de maeștrii indieni 
de la yogini. Maestrul Bo Zhang îi îndemna pe credincioși să meargă către 
țintă în următorul fel: „Nu te atașa de nimic, nu rîvni nimic.'3! El le-a impri- 
mat discipolilor această idee ca un fapt fundamental. Astfel, ksân-ul „nimi- 
cului“ a fost mult apreciat în perioada mai tîrzie: „Cînd uiţi de bine și de non- 
bine, de viața lumnească și de viața religioasă, de toate lucrurile, și nu lași gîn- 
durile legate de ele să se ivească și îți părăseşti trupul și mintea — atunci ești 
pe deplin liber. Cînd mintea îţi e precum lemnul și piatra, atunci ea nu mai 
poate face nici o deosebire.“32 Ideea este similară concepției lui Eckhart de- 
spre acțiunea corectă a sufletului: „Sufletul trebuie să renunțe nu numai la 


cu greu este ceva mistic. Să presupunem însă că interpretanţii acestor diferite procese sim- 
bolice se ivesc simultan sau aproape simultan. Dacă interpretanţii semnelor sînt (sau im- 
plică) procese neutre,... nu există atunci nici un motiv pentru care interpretanţii semnelor 
contradictorii să nu se poată ivi simultan, chiar dacă reacţiile corespunzătoare nu se pot 
manifesta simultan. În acest fel, paţi fi, simbolic, atît aici cît și acolo, și în trecut și în vii- 
tor, și peștele care înoată, și pescărușul care se scufundă. Se sugerează că această apariție 
simultană sau aproape simultană a unor procese complexe și adesea contradictorii de pre- 
luare a unor roluri, lucru făcut posibil prin limbaj, constituie o parte esenţială a experienţei 
mistice.“ (Comments on Mysticism and Its Language in ETC. A Review of General Se- 
mantics, vol. LX, nr. |, toamna 1951, pp. 4-6) Morris conchide: „După ce omul trece prin 
procesul identificării simbolice cu tot ce-i stă la dispoziţie, el devine un alt om; la modul 
simbolic, el nu mai este doar un obiect printre alte obiecte. Ca obiect printre alte obiecte, 
el este mic și fragil, are mîinile goale, merge pe jos, se află pe un pod. Însă pentru că, în 
mod simbolic, a mers hai-hui, el călăreşte boul cosmic și sapă cu cazmaua cosmică, iar în 
loc de apă, vede podul care curge. Lucrurile cele mai comune sînt astfel percepute și la 
vechiul, și la noul nivel: o cazma rămîne o cazma, apa e apă și podul e pod; însă ele sînt 
mai mult decît au fost, căci acum sînt văzute cu ochiu! simbolic mărit prin hoinăreală cos- 
mică. Experiența este eliberatoare“. (Jbid,, p. 8) 

30 În legătură cu aceasta, un comentariu al lui Emerson pare potrivit: „Acești trandafiri 
de sub ferestrele mele nu fac nici o referire la trandafirii dinamtea lor sau la unii mai buni; 
ei sînt ce sînt și există, cu voia Domnului, astăzi. Pentru ei nu există timp. Nu există decît 
trandafirul, care este desăvîrșit în fiecare clipă a existenţei sale. Omul amînă însă sau își 
amintește, el nu trăiește în prezent, ci cu ochii întorși înapoi își plînge trecutul sau, ne- 
păsător la bogăţiile care îl înconjoară, se ridică pe vîrfuri ca să-și prevadă viitorul. El nu 
va putea fi fericit şi puternic decît dacă va trăi și el, cu natura, în prezent, dincolo de 
timp.“ (Essays, Seria întîi, Se/f-Reliance) 

31 Heinrich Dumoulin, The Development of Chinese Zen after the Sixth Patriarch in 
the Light of Mumonkan, trad. din germană cu note adiţionale și apendice de Ruth Fuller 
Sasaki, New York, First Zen Institute of America, 1953, pp. 15, 62. 

3 Keitoku Dentroku, VK. VI: Cuvintele lui Bo Zhang. Cf. Dumoulin, Jbid., p. 63. 

păcat și la lume, ci chiar la sine. El trebuie să se lepede de toată știința pe 
care a strîns-o şi de toată cunoașterea prezentă a fenomenelor; întrucît divi- 
nitatea este «Nimic», ea este percepută numai cu această cunoaștere care este 
o non-cunoaștere — docta ignorantia, cum a fost ea denumită mai tîrziu de 
Nicolaus Cusanus; și cum acest «Nimic» este cauza originară a întregii rea- 
lități, tot astfel această non-cunoaștere este cea mai nobilă, cea mai bine- 
cuvîntată contemplație.“33 Situaţia ultimă nu poate fi înțeleasă, potrivit lui 
Eckhart, prin mărunta deliberare a omului, ci prin intermediul Absolutului în- 
suși: „Nu mai este vorba, socotea el, de un simplu act al individului, este actul 
lui Dumnezeu în om; Dumnezeu își creează propria esenţă în sufletul lui.“34 
Acest ultim aspect pare a fi destul de diferit de gîndirea budismului Zen, mai. 
ales de cea a sectei Lin Ji/Rinzai. Un ecou similar se regăsește însă într-o altă 
ramură a budismului Zen, în secta Scto întemeiată de Maestrul Dâgen. 

Calea practicii din Zenul Sct6 este mult diferită de cea din secta Rinzai; 
maestrul DGgen a făcut însă și el din: meditație practica esențială. „De ce îi 
îndemni pe ceilalți să practice meditaţia? Răspunsul: Aceasta este poarta că- 
tre învățătura lui Buddha... Meditaţia.este poarta către starea de bine și feri- 
cire.““35 Se crede însă că Zenul SSt6 a.mers și mai departe decit Zenul Rinzai, 
prin respingerea chiar și a k5an- -urilog. Practicanții SSt6 erau instruiți să nu 
încerce să se concentreze la ceva. Maestrul Dogen a spus: „În meditație, dacă 
mintea este atrasă de altceva, nu încerca să o potolești. Las-o să fie aşa cum 
este!“ Lui nu îi plăcea expresia „secta Zen“36 și pretindea că transmite calea 
corectă a religiei, socotind că dacă limităm Calea prin denumirea „secta Zen“, 
atunci Calea se pierde. Zenul Soto prețuia meditaţia solitară, al cărei obiect 
era chiar iluminarea sau înțelegerea dobîndită în acest răstimp. 

Învățătura lui DSgen privitoare la practica meditaţiei suna astfel: „Lasă-ţi 
trupul și sufletul în bogăţia de lumină trimisă de sus și nu te mai gîndi la ele. 
Nu căuta iluminarea și nici nu izgoni,iluzia; nu încerca să ocolești acele lu- 
cruri care îți abat atenţia, nici nu te atașa de ele și nici nu zăbovi asupra lor. 
Stai numai în deplină liniște. Dacă ty nu ai să prelungești voit acele lucruri 
care îţi abat atenţia, cum oare au să se ivească ele de la sine? Stai precum Ma- 
rele Vid sau ca focul, respirînd firesc; nu te preocupa de nimic altceva; coa- 
tinuă să stai... și dacă nu vei băga în seamă lucrurile care îţi abat atenţia și le 
vei lăsa în pace, fiecare dintre ele se va preface în divină lumină a Înțelepciu- 
nii (prajâiă). Acest principiu este adevărat nu numai cînd stai, ci și cînd mergi: 
ai să fii călăuzit de lumină la fiece pas.“37 Pasajul este binecunoscut multor 


33 W. Windelband, A History of Philosophy with Special Reference to the Formation 
and Developments of its Problems and Conceptions, traducere de James H. Tufts, New 
York, Macmillan and Co., 1893, p. 337. 

34 Ibid. 

35 Shâbă Genză, capitolul Bendăwa, in Tamamuro, Dâgen Zenji Zenshii, ed. Doshu 
Okubo, Tokyo, Shunjăsha, 1930, pp. 17-20. 

3 [bid,, p. 19 sq. etc. 

37 Ejo, Sh5b6-Genză-Zuimonlă. Citat din William Johnston, The Mysticism of „, The 
Cloud of Unknowing“: A Modern Interpretation, New York, Desclee Co., 1967, p. 24. 

budiști japonezi, iar echivalentul său occidental se poate regăsi în The Cloud 
of Unknowing, opera unui autor englez necunoscut din secolul al XIV-lea. 
Acest autor vorbește despre căutarea căutătorului, care va deveni mai ușoară 
odată cu trecerea timpului: „Lucrează stăruitor dar scurtă vreme și curînd 
ușurare ai să ai de povara măreției și greutății lucrării aiaste. Că dacă la-nce- 
put, cînd credință nu ai deloc, e lucru greu și cu multă cuminţenie, apoi, cînd 
ai credință, deplină odihnă și deplină lumină are să se facă ce înainte greu 
era. Iară atunci puțină lucrare ai să mai ai sau deloc.“38 Coincidenţa este con- 
siderabilă. Maestrul Dogen (1200-1253) şi cel ce a scris The Cloud of Un- 
Imowing au fost aproape contemporani, iar între felurile lor de practică exista 
o mare asemănare. Autorul textului Zhe Cloud of Unknowing aparţinea unui 
curent din mistică numit „apofatic“, datorită tendinței sale de a accentua (în 
conformitate cu întreaga istorie a misticii europene anterioare) faptul că Dum- 
nezeu este mai bine cunoscut prin negaţie. El a afirmat că omul poate şti mult 
mai mult despre ce nu este Dumnezeu decît despre ce este E] cu adevărat. 


2. INTERPRETAREA EXPERIENŢEI MISTICE 


Budismul Mahăyâna a găsit în teoria Originării Relaționale (prazitya sa- 
mutpăda) baza pentru interpretarea experienței mistice ca vid, Sinyată. Sa- 
nya înseamnă „umflat“ şi orice este umflat este gol pe dinăuntru. Micul cerc 
cunoscut astăzi drept „zero“ era numit „vid“ (Sinya) în sanscrită. („Zero“ 
este o invenţie indiană, care a fost introdusă în Occident de arabi, în jurul 
anului 1150 p. Chr.) Filozofii Mahâyâna, mai ales cei din școala Mâdhyami- 
ka, susțineau că nu există nimic real și că lucrurile nu sînt decît aparență, 
fiind de fapt goale, „lipsite“ de esență. Chiar și „nonexistența“ (vidul con- 
siderat cumva ca entitate) nu este o realitate; orice se petrece este condiționat 
de toate celelalte fenomene. Vidul sau golul nu este neant sau anihilare, ci 
este acel ceva care se află la mijloc între afirmaţie și negație, existență și 
nonexistenţă, eternitate și anihilare. Astfel „vid“ înseamnă „relaţionalitatea“! 
tuturor lucrurilor. 

Totodată, filozofii Madhyamika au negat şi schimbarea ca realitate în lu- 
mea fenomenală și au expus teoria inefabilului experienței budiste primare. 


33 The Cloud of Unknowing, f. 50b. Citat din Johnston, ibid., p. 214. 

1 Termenul siinyată a fost tradus prin „relativitate“ sau „contingență“ de Stcherbatsky 
(The Conception of Buddhist Nirvâna, Leningrad, Academia de Științe a URSS, 1927, 
passim). Şi Aristotel înţelegea noțiunea de relativitate într-un sens generalizat. În Metafi- 
zica sa el nu tratează ad aliquid ca pe o categorie distinctă, ci ca fiind implicită în toate 
categoriile. (Cf. George Grote, Aristorle, ediţie de Alexander Bain și G. Croom Robinson, 
Londra, John Murray, 1872, p. 88) Stagiritul nu susține că relativul este nereal, ci îl defi- 
nește ca Fiinţă (Ens) în gradul cel mai scăzut (Jbid., p. 85). El lasă nerezolvată problema 
dacă Fiinţa (Ens) este ea însăși relativă. (Stcherbatsky, Buddhist Nirvâna, pp. 42-43) Ter- 
menul „relativitate“ rămîne însă înșelător. Am urmat sugestia profesorului Philip P. Wie- 
ner de a traduce sinyată prin „relaţionalitate“. 

Nâgârjuna, celebrul filozof Mahâyâna, îşi începe astfel principala sa lucrare?: 
„Buddha a dat glas principiului Originării Dependente (Relaţionalității), adi- 
că principiului că nimic (din univers) nu poate dispărea și că (nimic nou) nu 
poate apărea, că nimic nu are sfirșit și că nimic nu este veșnic, că nimic nu 
este identic cu sine însuși şi că nimic nu este diferențiat (în sine), că nu există 
mișcare, nici către noi, nici dinspre noi.“3 Aici cuvîntul „relaționalitate“ se 
referă de fapt la „vid“. Potrivit lui Năgărjuna, omul trebuie să știe că, în mod 
fundamental, cu esența adevărată a naturii sale nu se petrece nimic — nimic 
care să provoace mîhnire sau bucurie. Nagărjuna a negat însăşi schimbarea. 
Un pasaj dintr-o siitră Mahâyâna spune: „Așa cum, în vasta sferă de eter, ste- 
lele, întunericul, lumina și părelnicele închipuiri ale ochilor, roua, spuma, 
trăznetul și norii se ivesc, sc arată vederii și pier din nou, ca într-un vis — tot 
așa trebuie privit orice lucru înzestrat cu formă individuală'“.4 

În Occident regăsim cîteva echivalente ale acestui tip de gîndire: pe de-o 
parte, modurile înrudite de filozofare, gnostic și neoplatonician — mai ales 
cele ale neoplatonicienilor târzii, precum Proclos și Damascios5 —, iar pe de 
alta, forma creștină a acestora, la Origen și Pseudo-Dionisie Areopagitul, 
acesta din unnă oferind în unele pasaje din Teologia misticăS ceea ce s-ar pu- 
tea numi versiunea creștină a Sătrei Inimii. Dintre expresiile folosite de Pseu- 
do-Dionisie, cea care pare să corespundă „vidului“ lui Năgârjuna este ceea ce 
el a denumit „întunericul supraluminos“.7 Paralela s-ar susține și mai bine 
dacă experiența mistică, așa cum bănuia Areopagitul, inundă acel „întuneric“ 
de îndată ce începe să fie trăită. 

Doctrina vidului (sinyata) nu este nihilism. Dimpotrivă, budiştii Mahâyâna 
afirinzu că ea este adevărata bază pentru fundamentarea valorilor etice. Nu exis- 
tă niniic în vid, însă totul vine din el. Comparaţi-l cu o oglindă. Vidul este atot- 
cuprinzător; neavînd nici un termen opus, nu există nimic pe care să îl excludă 
sau căruia să i se opună. La modul virtual, adevăratul caracter al lui sinya, po- 
trivit filozofilor Madhyamika, este mai degrabă o deplinătate a existenței decît 
neantul. El este baza pe care toate fenomenele se pot realiza. El este un „vid 
viu“, întrucît toate formele ies din el, iar oricine înțelege vidul este umplut cu via- 
ță şi putere şi cu dragoste de bodhisattva (/arunâ) pentru toate făpturile. Dragos- 
tea este echivalentul moral al atotcuprinderii — care nu este altceva decît „vidul“. 

Îmbinarea celor două elemente, dragostea și cunoașterea, nu este specifică 
oudismului. O concepție similară a identității substanțiale dintre cunoaștere 
şi compasiune este expusă, prin argumentare sofisticată, și de Toma din Aqui- 
no. Potrivit lui, „... numai Dumnezeu e bun prin esenţa sa.“8 „Dumnezeu iu- 


2 În versetul cu care se deschide Mădhyamaka-kărikăs. 

3 Mădhyamaka-kărikăs, |, |. (Stcherbatsky, Buddhist Nimvăna, p. 93) 

4 Vajracchedikă-prajhăpăramită-satra, 32. 

5 ]. Rahder, Indogaku Bukkyăgaku Kenkyi, LX, nr. 2, 1961, p. 754. 

SI. 2,Il.1, UI.1, capitolele 4 şi 5. 

7 Teologia Mistică, 2. 

8 Summa Theologiae, |, VI, 3, p. 29. Versiunea românească, Editura Științifică, Bucu- 
rești, 1997, p. 104, traducere de Gheorghe Sterpu şi Paul Găleșanu. 

beşte toate cele ce există“? și, în același timp, „cea mai desăvirșită știință din 
lume este cea referitoare la Dumnezeire“.!0 

Dante (1265-1321), la rîndu-i, a sugerat că Dumnezeu este dragostea și 
cunoașterea care unesc laolaltă toate lucrurile din univers. În Divina Comedie 
însă, identitatea dintre dragoste şi cunoaștere nu este clar exprimată într-o 
manieră sistematică, fapt întrucîtva firesc într-o lucrare poetică: 


O, veşnic foc, ce-n tine zaci, știut 
de tine singur și-nțeles fiind 
zîmbești făcîndu-ți din iubire scut! 


ȘI, din nou: 


Mai mult să spun nu-s vrednic prin cuvinte; 
căci vrerii Sale potrivind pe-a mele, 
asemeni roții mă-mpingea-nainte 

iubirea ce rotește sori şi stele.!! 


Potrivit Mahâyânei, temelia tuturor lucrurilor şi evenimentelor este „„vi- 
dul“. Astfel, a cunoaște „vidul“ înseamnă a fi atotștiutor. Vidul seamănă cu 
un glob de cristal, care este vizibil pentru ochii noştri numai datorită celor pe 
care le reflectă. Ţineţi-l în fața unei flori și înăuntru are să fie o floare. Ţi- 
neţi-l în fața cerului gol și va părea că nimic nu se află în el, și asta doar pen- 
tru că el reflectă golul cerului. Adevărata lui natură rămîne neștiută. Pe mă- 
sură ce globul de cristal reflectă imaginile, multitudinea infinită de fenomene 
se ivește de la sine în cadrul vidului. Cînd omul înțelege vidul, faptele bune îi 
vin în mod spontan. 

Ceva asemănător se poate spune despre „teologia negativă“ a creștinismu- 
lui. Rudolf Otto scrie: „Această «teologie negativă» nu înseamnă că credința 
şi simțirea sînt disipate şi reduse la zero, dimpotrivă, ea conține cel mai curat 
spirit de devoțiune, iar Hrisostomul din asemenea atribute «negative» făureș- 


9 Ibid., III, XX, 2, pp. 121-122. Versiunea românească, ibid., p. 336. 

10 /bid., Il, XIV, 1, pp. 75—76. Versiunea românească, ibid., p. 221. 

1! Dante Alighieri, Divina Comedie, traducerea Carlyle-Wicksteed, New York, Ran- 
dom House, 1932. Paradisul, cîntul XXXIII, la finalul întregii lucrări. Versiunea româ- 
nească, Editura Casa Școalelor, București, 1994, p. 368, traducere de Eta Boeriu. 

2 „O voinţă perfect bună ar putea fi deci supusă, la fel ca și o voință imperfectă, 
legilor obiective (ale binelui), dar această cauză nu ar putea fi reprezentată ca fiind con- 
strînsă să acţioneze conform acestor legi, fiindcă, în virtutea naturii ei subiective, s-ar pu- 
tea determina de la sine numai prin reprezentarea binelui. De aceea imperativele nu sînt 
valabile decît pentru voința divină şi, în genere, pentru o voință s/fintă, cuvîntul «/rebuie» 
e aici la un loc nepotrivit, deoarece voliția este deja prin ea însăși în mod necesar confor- 
mă legii.“ Kant, Întemeierea metafizicii moravurilor in Critigue of Pure Reason and 
Other Works on the Theory of Ethics, traducere de T. K. Abbott, Londra, Longmans, 
Green and Co., 1963, p. 31. Versiunea românească, I. Kant, Critica rațiunii practice, 
București, Editura Științifică, 1972, pp. 31-32, traducere de Nicolae Bagdasar. 

te cele mai solemne mărturisiri şi rugăciuni. El arată prin aceasta încă o dată 
că simţirea și experienţa ajung mult mai departe decit ceea ce putem noi con- 
cepe și că o concepție negativă ca formă poate adesea deveni simbolul (ceea 
ce noi am numit «ideograma») unui conţinut de sens care, deși absolut de ne- 
rostit, este totuşi pozitiv în cel mai înalt grad. Iar exemplul lui loan arată în 
același timp că o «teologie negativă» poate și într-adevăr trebuie să apară... 
din rădăcini pur religioase, mai concret, din experiența numinosului“.!3 De- 
scrierile negative ale lui Pseudo-Dionisie Areopagitul, nescio a lui Bernard, 
„tăcerea întunecoasă în care toţi îndrăgostiţii se pierd“ a lui Ruusbroec, 
Eckhart și Bâhme merg şi ele pe aceeași linie. Ruusbroec, care îl urma pe 
Eckhart, vorbea despre „omul văzător de Dumnezeu“ al cărui spiriteste nedi- 
ferenţiat și fără distincţii şi care ca atare nu percepe nimic în afara unității. 
Acest lucru poate corespunde „cunoaşterii fără diferenţiere“ (nirvikalpaka- 
jiiâna) din budismul Mahăyăna. 

V idul (sânyară) corespunde „pustiului Dumnezeirii“ — „goliciunii nehar- 
nice a lăuntrului“ a lui Ruusbroec, „sălbăticiei nemişcătoare, nimănui casă“ a 
lui Eckhart, „orizontului gol“, „cu totul descoperitei adînciri întru Domnul', 
care devine posibilă prin deplină renunțare de sine, și de asemenea „pră- 
pastiei fără margini“ a lui Ruusbroec şi a lui Tauler (un alt discipol al lui 
Eckhart)14. Prăvălirea în această „prăpastie“ este întîmpinată cu inima des- 
chisă de cei cufundaţi în negarea de sine, fapt care corespunde importanţei 
acordate de mahăyânişti învățăturii despre „Non-Sine.“ În Theologia Ger- 
manica (o lucrare anonimă din aceeaşi tradiţie cu misticii germani de mai 
sus) există multe cuvinte care amintesc de termenii tehnici budiști, cum ar fi 
„nelegare“, „păreri greșite“, „amăgire de sine“, „astfel“, „Unul“, „golul“, 
„dorinţa“ etc. (Echivalentele budiste ar fi respectiv asanga, viparyăsa, avi- 
dyă, tathată, eka sau advaya, siinyată şi trșnă.) 

Concepţia daoistă despre vid, cu care s-a contopit ulterior în China con- 
cepția budistă, poate fi şi ea menţionată în acest context, în comparaţie cu cea 
a filozofilor Mâdhyamika. „Wang Bi îl numeşte pe Daoi5 «neființă» (wu), 
fără a explica însă foarte clar ce înţelege prin acest termen. Însă în Comenta- 
riul la Zhuang zi!6 devine evident că «nefiinţa» este interpretată acolo în sen- 
sul de stare de neant. Cu alte cuvinte, este echivalentă cu ceea ce astăzi am 
descrie drept zero matematic. Astfel Dao, din moment ce este «neființă», nu 
poate fi privit drept cauză primă sau prim motor al lucrurilor din lumea fiin- 


13 Rudolf Otto, Zhe Idea ofthe Holy, Oxford University Press, 1928, p. 189. 

14 Cf. Tauler, Predica despre Sfintul loan Botezătorul in The Inner Way: Thirty-six 
Sermons for Festiwals, traducere nouă cu o introducere de Arthur Wollaston Hutton, Lon- 
dra, Methuen and Co., Ltd., 1901, pp. 97-99. Cf. Sfîntul loan al Crucii, Noche Oscure, 
vol. Î, cartea a II-a, cap. 17. Pe baza lui Conze, Buddhism, p. 18. 

15 „Ceea ce Lao zi simbolizează prin tennenul Dao corespunde Creativităţii lui White- 
head, ca ultimă realitate metafizică:' Arnolds Grava, ao: An Age-old Concept in Its 
Modern Perspective m Philosophy East and W'est, vol. XIII, nr. 3, octombrie 1963, p. 248. 

16 Lucrare a lui Guo Xiang. 

ței. Dimpotrivă, ni se spune că toate lucrurile sînt în felul în care sînt datorită 
unei tendinţe inerente naturale care le face să fie astfel.“17 

Daoiştii de mai tîrziu împărtăşau doctrina „autotransformării“ (du hua), 
respingînd necesitatea unui Dao în sensul originar al conceptului. Această 
idee a fost lansată de Xian Xiu și de Guo Xiang. „Potrivit acestor afirmaţii, 
ceea ce noi denumim Calea sau Dao nu este decit o desemnare a principiului 
că «totul se produce de la sine şi nu apare din altceva»... Căci, de fapt, «fiin- 
ţa» ca atare există etern.“18 

Zhang Za: (1020-1077) s-a opus doctrinei budiste despre sinyază, termen 
pe care l-a interpretat ca „nimic“. El a folosit conceptul său metafizic cheie, 
gi (forţa vitală), pentru a demonstra existența universului obiectiv, extrăgîn- 
du-și argumentele din date empirice, pe care le strînsese cu trudă și asupra 
cărora reflectase îndelung. Aceasta nu înseamnă însă că Zhang Za: a fost un 
empirist epistemologic, în sensul că percepția oferită de simţuri era pentru el 
sursa cunoaștetii, și nici că existența lumii exterioare se reducea în cazul său 
la lucrurile de care este conștientă mintea.!9 

În Evul Mediu au apărut diverşi mistici care considerau că experiența lor 
mistică este una a Absolutului. Printre budiștii din India, China etc., precum 
şi în rîndul neoconfucianiștilor din timpul dinastiilor Song și Ming din Chi- 
na, au existat mistici care au adoptat și ei această linie de gîndire. Nu vom în- 
cerca să tratăm aici amănunțit această tendință, ca fenomen istoric. Dar, ca 
exemplu de abordare a problemei, vom analiza o varietate a acestei faze a 
misticii — așa cum se întîlnește ea în budismul Zen — cu referire la alte sis- 
teme. Aceasta nu înseamnă că toți budiştii Zen au afirmat deschis existența 
unui Absolut. Potrivit unei parabole Zen însă, „a vedea în propria natură“ în- 
seamnă că perceperea „minții de Buddha“ este același lucru cu a deveni Bud- 
dha — că eşti Buddha. 

Echivalentul occidental al acestei tendinţe din mistica Zen se poate regăsi 
la Angelus Silesius, un mistic creștin, care a spus: „Chiar de Isus s-ar naște în 
Bethleem de o mie de ori, de nu e totuși în voi, veţi rămîne pierduţi pe vecie“. 


Chiar de Isus se naște 
În Bethleem mereu 
De nu-i născut în tine 
Sufletul ţi-e stingher. 
Crucea de pe Golgota 
Nu te va mîntui, 


1 Fung, Yu-lan, A Fistory of Chinese Philosophy, vol. Il, traducere de Dek Bodde, 
Princeton, New Jersey, Princeton University Press, 1953, pp. 207-208. 

18 Ibid., p. 209. 

19 Siu-chi Huang, Chang Tsai's Concept of Chi in Philosophy East and West, vol. 
XVIII, nr. 4, octombrie 1968, p. 256. Zhang Zai era un sceptic metodologic. El a spus: 
„Dacă cineva se poate îndoi de ceea ce celorlalți nu li se pare îndoielnic, face progrese.” 
EI se îndoia de temeiul fiecărei propoziţii pînă la proba contrarie. 

În inimă ai o cruce — 
Doar ea te face întreg.20 


Galăl al-Din Rimi, un mistic musulman, a spus și el: „Dobîndeşte cu- 
noaşterea Profetului în inima ta, fără carte, fără învăţător, fără îndrumător“?! 

Theologia Germanica? (c. 1425) a accentuat în mod constant faptul că 
percepția eului și conștiința de sine — „Eu, însumi şi al meu“ — reprezintă 
cauza înstrăinării de adevărata realitate şi că e nevoie să ne lepădăm de 
această „orbire și nebunie“. „Voința de sine“ este în mod repetat respinsă în 
lucrare (cf. teoria anăman-ului din budism). Voința de sine a fost atacată în 
mod similar şi de maestrul Zen, Dâgen.25 În Theologia Germanica, „omul cu 
Dumnezeu“ este stimulat și de „cunoaştere“ și de „iubire“, astfel nemaiaflin- 
du-se — şi nemaifiind cu putință să existe — vreun Eu, Însumi și Al Meu, 
Tu, Al Tău și așa mai departe. Un asemenea om poate fi comparat cu un bod- 
hisattva, așa cum este acesta înfățișat în budismul Mahăyâna, ale cărui moti- 
vaţii sînt cunoașterea (prajiă) şi compasiunea (karună). 

O binecunoscută formulă Zen, „indicare directă către mintea omului“, 
poate fi interpretată în sensul că omul posedă de la început mintea de Buddha 
şi are nevoie doar de experimentarea ei concretă. Aceasta înseamnă că maes- 
trul indică natura de Buddha sau realitatea însăși. Adepții Zenului cred adînc 
în existența stării originare de Buddha a fiecărui om și exprimă acest lucru 
practicînd diverse discipline meditative care pot să-l scoată la suprafață pe 
Buddha în fiecare dintre noi. Ca atare, maeștrii Zen subliniau adesea faptul 
că trebuie să te bizui pe experienţa trăită mai degrabă decît pe cuvintele și 
literele sitrelor. 

Învățătura Zen se revendică de la Mahăkăsyapa, marele discipol al lui Să- 
kyamuni. Adepții Zenului spun că atunci cînd Buddha a dat această învățătu- 
ră, toți au fost surprinși, cu excepţia lui Mahakăsyapa, al cărui suriîs plin de 
înțelegere l-a făcut pe maestrul său să exclame; „Cea mai prețioasă comoară, 
spirituală şi transcendentală, pe care e am, acum ţi-am dat-o ţie, o, venerabile 
Mahăkâsyapa!“24 Tradiţia afirmă că această cunoaștere a fost transmisă de 
Mahakăsyapa, printr-o lungă linie de patriarhi lui Bodhidharma, care a 
adus-o în China, unde a fost transmisă în continuare de la învățător la învăţă- 
tor. Dat fiind faptul că această cunoaștere nu poate fi niciodată pusă pe hirtie, 
Zenul nu se bizuie pe scripturi, chiar dacă le foloseşte uneori pentru a da une- 
le instrucţiuni. 


20 Der cherubinische Wandersmann, ], 61. 

2! Glasenapp, Buddhismus und Gortesidee, p. 98. 

22 New York, Pantheon Books, 1949. 

23 Shob5-Genz5-Zuimonkă, passim. 

24 Poate că această istorisire a apărut prima oară în textul Zian sheng guang deng lu, 
datînd din 1036. Ea se regăseşte în Daini/ron zokuzăky0, 22:83. 4. 306 b-d, Kyoto, ZOky5 
Shoin, 1905-1912. 

Misticii europeni, să ne reamintim, nu au negat misiunea dată de Isus 
Christos lui Petru și transmisă mai departe de acesta. Remarcăm însă aici o 
asemănare cu religia zantrelor din India medievală. Adepții formei tantrice a 
misticii indiene pretind că ea reprezintă învățătura secretă și riturile pe care 
Siva, zeul primordial al lumii, i le-a împărtăşit consoartei sale (Durgă sau 
Kali). Se presupunea că zantrele sînt autoritatea scripturală și Legea pentru 
kaliyuga — perioada prezentă, plină de degenerare. Riturile și doctrinele pe 
care le recomandă textele trebuie să devină precumpănitoare pînă la încheie- 
rea acestei epoci. În Evul Mediu, mulți oameni din diferite țări au crezut că 
trăiesc într-o epocă de disoluţie și de mare decădere. 

În acest context, trebuie spus că în unele texte ale budismului indian, în- 
treaga perioadă budistă a fost divizată în „dharma adevărată“ și „dharma si- 
mulată“. În China, Hui Si (515-577) a expus și el o idee asemănătoare, susţi- 
nînd existenţa a cinci sute de ani de Lege adevărată, a o mie de ani de Lege 
simulată și a zece mii de ani de Lege degenerată. Teoria lui a devenit predo- 
minantă în budismul chinez? și a fost preluată și de budismul japonez. Cele 
trei perioade au fost numite: Saddharma (Sh6b5), Pratiriipa-dharma (Z6b5) 
şi respectiv Pascima-dharma (Mappâ)$. Ji-en (1155-1225), un preot erudit 
din secta Tendai, a elaborat un fel de filozofie a istoriei; el a privit perioada 
istorică respectivă a Japoniei drept o epocă de decădere, urmînd modelul 
ternar expus mai sus. În evaluarea evenimentelor istorice, Ji-en a folosit dări 
(justice immanente des choses) drept criteriu — o concepție mult influenţată 
de ideile literatului chinez Liu Xin. 


3. CONSECINȚELE PRACTICE ALE MISTICII 


Pentru cei ce au răspîndit religiile, o importantă consecință practică a mis- 
ticii a fost întotdeauna reprezentată de anumite produse secundare supranor- 
male ale stadiilor preliminare ale „înălțării“. Misticii indieni au socotit că lu- 
mile și puterile supranaturale, denumite siddhis și abhijiâs, pot fi atinse; cam 
în același fel, creştinii credeau că sfinţii devin capabili să săvîrșească diverse 
miracole. Neoplatonicianul tirziu Abammon (c. 300 p. Chr.) a spus că oame- 
nii care ajung să fie plini de un anume „entuziasm“ sfînt pot dobîndi puteri 
miraculoase. Această tendință a fost însă în mare măsură neglijată de marii 
mistici, în favoarea experienței supreme, lipsite de orice caracteristici, pe 
care pare aproape întotdeauna a o reprezenta cea mai înaltă formă de mistică. 

O altă consecință dintre cele mai însemnate ale experienței mistice este 
aceea că ea oferă moralității individului o bază metafizică. Așa cum am sub- 
liniat mai sus, descrierile experienței diferă, sugerîndu-ne totuși în același 
timp o identitate fundamentală a acesteia. Misticii indieni vorbeau de o „ușu- 


25 Taish5, vol. 46, p. 186 c. 
26 Anesaki, Nichiren, pp. 4-5. 

rare“ datorată cunoașterii adevăratei realități:, „ușurare“ care produce „elibe- 
rarea de suferințe“? Al-Biruni a remarcat similitudinea dintre misticii indieni 
şi cei eleniști (precum Plotin), și a notat de asemenea asemănarea, în ce pri- 
veşte semnificația practică, dintre misticii creștini și sufişti.+ S-a spus că 
ekstasis sau haplosis („unirea cu divinitatea“) ale lui Plotin corespund lui 
pratibhă sau lui pratibhâm jiânam din sistemul Y oga.5 

Uneori însă, o consecință a experienței mistice este că cel care a trăit-o re- 
fuză să o interpreteze. Sfintul Toma, de exemplu, a trăit, se spune, un extaz 
prelungit în ultimul an al vieţii sale, însă în ciuda rugăminţilor stăruitoare ale 
secretarului său a refuzat să mai scrie. 

Așa cum au existat diferite reacţii la experienţa mistică, tot astfel au exis- 
tat diferite perspective asupra relației acesteia cu problemele morale. Justifi- 
carea virtuților morale este posibilă prin presupunerea fundamentală că 
oamenii sînt, în esenţa lor, buni şi puri. În budismul Zen, o remarcă destul de 
comună este: „Fiinţele sînt de la origine (în mod esențial) Buddha.“ Eckhart 
a afirmat şi el că „sub straiul bunătăţii“ se află latentă natura esenţială a lui 
Dumnezeu, intelectualismul din perioada medievală propovăduia perseitas 
boni, raționalitatea binelui.5 Zenul vorbeşte de un „om care nu face nici o 
strădanie, nu are nici un țel și nu are nici un folos și care, pentru că nu dă firîu 
liber dorințelor limitate ale sinelui, este pe potriva naturi: de Buddha.“ Un 
asemenea om pare a corespunde „omului libertății“ al lui Eckhart, definit 
drept „cel care de nimic nu depinde și de care nimic nu depinde“.” (Trebuie 
însă adăugat că „nimicului“ din budismul Zen nu i se dă prea des o interpre- 
tare metafizică.) Eckhart admitea ideea de „lumină naturală“ — o parte fun- 
damentală a naturii tuturor oamenilor, care le face cunoscute principiile mo- 
rale. El credea că dacă l-ar cunoaşte pe Dumnezeu, sufletul ar trebui să 


1 Jiânăd muktih (Kapila, Sâmkhya-sătra, 3, 23). 

2 Toate cuvintele — mokşa, apavarga, nihsreyasa — sînt esențialmente negative şi nu 
desemnează mîntuirea (apolytrosis, exagorasmos, redemptio) în sens creştin, referindu-se 
la pura eliberare. 

3 „Alţii (tot greci) au crezut că cel ce se întoarce cu toată fiinţa lui către Prima Cauză, 
străduindu-se să devină cît mai asemănător cu ea, se va uni cu ea, după ce va fi trecut prin 
stadiile intennediare şi se va fi lepădat de toate adaosurile și va fi înfrînt toate piedicile. 
Idei de același fel aveau şi sufiștii, datorită asemănărilor de dogmă.“ (Sachau, Alberuni 's 
India, p. 34) 

4 După ce descrie cele opt puteri spirituale care pot fi dobîndite de yogini, ai-Biruni 
spune: „Ceea ce sufistul numeşte cunoașterea fiinţei şi propria lui atingere a cunoașterii 
înseamnă unul şi acelaşi lucru, căci el susține că are două suflete — unul eter, care nu es- 
te expus schimbării şi transformării, prin care cunoaște ceea ce este ascuns, lumea trans- 
cendentală, şi face minuni; şi altul, un suflet omenesc, care este supus schimbării și naşte- 
rii. În această privinţă şi în altele, doctrinele creştinilor nu diferă prea mult.“ (bid,, p. 69) 

5 Yoga-siitra, II. R. Garbe, The Philosophy of Ancient India, Chicago, The Open 
Court, 1899, p. Sl. 

5 Windelband, History of Philosophy, p. 332. 

?D. T. Suzuki, Mysticism: Christian and Buddhist, New York, Harper, 1957, p. 43. 

4 Windelband, History of Philosophy, p. 332. 

înceteze să fie el însuși, adică ar trebui să pună capăt egoismului şi caracteru- 
lui său individual și limitat. Dogen a spus: „Cînd vei urma drumul, te vei eli- 
bera de suferinţa vieţii și a morţii și vei deveni Buddha“? Acest lucru este 
destul de asemănător metodei de atingere a iluminării în budismul Zen, mai 
precis, „ruperii lanțurilor“ eului, mărunt şi egoist, al omului. Maeștrii Zen de- 
numeau acest proces, în manieră metaforică, „a strica un vas lăcuit“ sau „că- 
derea minţii și a trupului.“ 

Uneori misticii găsesc în experiența lor o motivaţie pentru moralitate și, 
astfel, simt imboldul de a-și integra trăirea mistică, prin eforturi proprii, în 
toate fazele vieţii. Potrivit învățăturilor sectei Shingon a lui Kiika: „trupul, 
vorbirea şi gîndirea Marelui [luminator [în japoneză: Dainichi, în sanscrită: 
Vairocana)] alcătuiesc viața universului, fie ca întreg, fie ca părţi, iar scopul 
ritualului Shingon nu este altul decît «stîrnireay vitalităţii celor «Trei Miste- 
re», în trupul, vorbirea şi gîndirea fiecăruia dintre noi... Această categorie 
ternară este comună tuturor sistemelor hinduismului precum și maniheismu- 
lui. Probabil că prin această din urmă filieră ea l-a influențat pe Augustin și a 
intrat în Occident, sub forma «gîndire, vorbă şi faptăy'.!0 

Pentru alți mistici însă, valoarea propriei experiențe este atît de mare încît 
cel ce a trăit-o nu mai poate face rău: moralitatea sa este aproape desăvîrșită. 
Potrivit filozofiei lui al-Gazzăli (1058-1111), care a fost socotit de unii drept 
cel mai mare filozof al islamului, întreaga ființă a omului este transformată în 
timpul practicii. „Dorinţa și pasiunea se sting, conștiința este golită de obiec- 
tele lumii și se concentrează asupra lui Dumnezeu, iar în cele din urmă misti- 
cul este binecuvîntat cu viziunea plină de fericire, astfel încît iese... din sine 
şi sălășluieşte în... Realitatea Divină. “1! Poetul mistic tibetan Milarepa spu- 
nea că binele nu este atît țelul imediat al omului sfint, cît produsul secundar 
al iluminării. 

O altă consecință pe plan moral a experienței mistice pare a fi că, în ce 
privește numeroase aspecte din viața sa, misticul se consideră amoral, cumva 
dincolo de morală; acţiunile lui nu îl mai afectează direct. lată o formulare 
tipică a acestei opinii: în starea de eliberare, viitoarele karme nu îl mai leagă 
pe practicantul disciplinei mistice, iar rezultatul karmelor trecute se va epui- 
za în timp, astfel perioada dintre înţelegerea naturii perverse a dorinței şi a 
naturii înșelătoare a obiectelor pămîntești şi epuizarea completă a rezultatelor 
faptelor anterioare oferă un prilej sufletului eliberat, dar întrupat, să existe. Un 
asemenea om nu privește lumea ca lume (adică separată de el), ci trăiește în 
ea ca parte a ei. Vedânta advaital? ar denumi acest om un jivanmukta, iar bu- 


9 Shâbo-Genză, Shâji, Dogen Zenji Zenshă, ediţie de Doshu Okobu, Tokyo, Shun- 
jisha, 1930, p. 440. 

10 Anesaki, History of Japanese Religion, p. 125, text şi n. 2. 

1! Tara Chand, Growth of Islamic Thought in India in History of Philosophy Eastern 
and Western, vol. |, ed. de S. Radhakrishnan şi alţii, Londra, George Allen and Unwin, 
1952, p. 498. 

12 Deşi Fichte și Sarikara sînt mult îndepărtați în timp, spaţiu şi ca fundal cultural, teorii- 
le lor sînt aţît de asemănătoare încît ambii ar trebui luaţi în consideraţie atunci cînd se discu- 

dismul Mahâyâna — un bodhisattva, cu multe diferențe în conotație. 
Suresvara!? explică existența trupului după ce un om trăiește eliberarea ca pe 
un efect care durează mai mult decit cauza sa. El spune că întocmai cum frica 
de şerpi continuă o vreme deși șarpele a dispărut, tot așa trupul, ca efect al 
pervertirii, continuă să existe o vreme deși pervertirea nu mai există.!4 

În acelaşi sens, unii mistici îşi interpretează experiența ca pe o confirmare 
a caracterului iluzoriu al vieții așa cum o percepem noi de obicei — ca dome- 
niu al moralei comune. Această atitudine corespunde exact celei a filozofilor 
Sămkhya. Potrivit acestora, Spiritul (purușa) nu este de fapt niciodată legat 
de lume. „Nici un [Spirit] nu este nici înlănţuit, nu este nici eliberat și nici nu 
transmigrează.“!5 „Precum o dansatoare se oprește din dans după ce s-a ară- 
tat publicului, tot așa și Materia (prak7fi) se oprește după ce s-a revelat Spiri- 
tului (purușa).“16 „Spiritul este indiferent (upekșaka).!? El este un spectator 
(draștr).“18 „Sufletul nu se îngrijorează de problemele lumii, privind doar 
liniștit.“19 

În urma practicii religioase, contemplativul, dincolo de profunda recunoş- 
tință pe care o trăieşte pentru darul de a fi în lume şi de a putea să atingă 
starea mistică, dorește totuși să rămînă imun la efectele unei asemenea exis- 
tențe. În The Cloud of Unknowing se spune: „Iară în toată mîhnirea aiasta el 
nu poftește să nu fie, căci una ca asta nebunie drăcească și dispreț pentru 
Domnul ar fi. Dară el prea bine vra ca să fie, și mulțămire din inimă aduce 
Domnului că s-a-nvrednicit și-a căpătat darul ființării, chit că fără contenire 
pofteşte să fie lipsit de cunoașterea și simţirea făpturii lui“.20 Aceasta este 
exact starea spirituală la care s-au referit Dogen și alți maeștri Zen. 

Consecința acestei maniere de a gîndi a fost că unii mistici au părut a ficu 
totul indiferenți față de suferința celorlalți. Despre cei morţi în război, Krsna, 
în Bhagavad-gită, a spus: „Îi plîngi pe cei ce nu trebuie să-i plîngi şi cuvîntezi 
despre înțelepciune; cei învăţaţi nu-i plîng nici pe cei vii, nici pe cei morți. 71 


tă despre idealism. (Leta Jane Lewis, Fichte and Sankara in Philosophy East and West, 
vol. XII, nr. 4, ianuarie 1963, pp. 301-309) 

13 Naiskarmyassidhi, ed. de M. Hiriyanna, p. 199. Cf. R. C. Pandeya, Indian Philo- 
sophical Annual, 19659, p. 6. 

14 În starea de eliberare individul nu este anihilat sau distrus; el dispare în Absolut; 
este, așa cun spune Bradley, „contopit“, „amestecat“, „fuzionat“, „absorbit“, „unit“, „di- 
zolvat“ sau „pierdut“. (Ram Pratap Singh, Radhakrishnan and Satikara Vedânta in Phi- 
losophy East and West, vol. XVI, nr. 1-2, ianuarie-aprilie, 1966, p. 26) 

15 Sămkhya-kărikă, 62. Versiunea românească a acestui pasaj şi a celor de mai jos, 
Filosofia indiană în texte, ed. cit., p. 146. 

15 jbid., 59. În versiunea românească (ibid. ), în loc de „mbterie“ apare „Natura“. 

1 Ibid., 66. 

18 [bid. 

19 Gerald Larson, Classical Sămkhya, Delhi, Banaras şi Patna, 1969, pp. 279-280. 

20 The Cloud of Unimowing, f. 63a. Citat din Johnston, Mysticism of, The Cloud of 
Unknowing “, p. 214. 


21 Bhagavad-gită, II, ||. Versiunea românească, Filosofia indiană în texte, ed cit., 
p. 46. 

O idee similară a fost exprimată și de Plotin: „Crima, moartea în toate 
formele ei, cucerirea şi prădarea orașelor trebuie privite precum scenele schim- 
bătoare dintr-o piesă; totul nu este decît incidentul variat dintr-o intrigă, cu și 
fără mască, doar mîhnire și plîngere jucată. Căci pe pămînt, în întreaga suc- 
cesiune a vieţii, nu Sufletul dinăuntru, ci Umbra din afara omului autentic 
este cea care se mîhnește și se plînge și acționează în intriga de pe această 
scenă a lumii, pe care oamenii au înzestrat-o cu scene de ei înșiși închipui- 
te'*.22 

Unele scrieri Zen sugerează o atitudine asemănătoare. Moralitatea (cel 
puțin dacă se concretizează în mod intenționat) necesită o anumită dualitate a 
lumii; cu alte cuvinte, un suflet capabil de acțiune 'morală trebuie separat de 
lume, ca domeniu al acţiunii sale. Seng Can, cel de-al treilea patriarh Zen, a 
avertizat împotriva unei asemenea dualități: 


Nu sta alături de dualism 

Și fereşte-te cu grijă să-l urmezi, 

De îndată ce ai bine și rău, 

Urmează confuzia și mintea e pierdută.22 


Și mai departe: 


„.. Cel Iluminat nu cunoaște plăcerea și neplăcerea. 
Toate formele de dualism 


Sînt închipuite chiar de cel ignorant.24 


Pentru un anume tip de maestru Zen, călăuzirea mentală în luarea decizii- 
lor nu poate să ducă deci decît la o separare de lume, care lume este însă 
completă exact așa cum este. Problema felului în care maeștrii Zen par să fie 
în așa măsură pe potriva standardelor morale acceptate de societate necesită 
o explicaţie prea detaliată pentru a putea fi abordată aici. 


4. GÎNDIREA ECUMENICĂ 


Experiențele religioase trăite de unii oameni de-a lungul timpului le-au 
sugerat acestora că ar fi binevenită o explicație pentru asemenea experiențe, 
care să le sublinieze însă caracterul universal. Considerînd că trăirea lor 
indică într-un fel sau altul natura Absolutului, misticii au accentuat faptul că, 
indiferent ce metodă se folosește pentru a ajunge la o asemenea experienţă, 
dacă aceasta este similară, ea are ca efect și mîntuirea obținută prin atingerea 
Absolutului. Acesta este un aspect al „gîndirii ecumenice“ la care ne vom re- 
feri în secţiunea de față. În general, din motive doctrinare, o asemenea ma- 


22 Enneade, III, 2, 15. 


3 D. T. Suzuki, Manual of Zen Buddhis m, New York, Grove Press, 1960, p. 78. 
24 Ibid., p. 19. 

nieră de gîndire nu a fost prea agreată de clerul medieval occidental, și pro- 
babil că nu este nici astăzi. Cînd se va vedea însă că această opinie este uni- 
versală și că a fost împărtășită de gînditori de marcă, sperăm că abordarea din 
această secțiune (la fel ca abordarea comparativă din întreaga lucrare) va pro- 
mova toleranța faţă de o asemenea idee. 

Aşa cum am reliefat mai sus, budiștii s-au arătat de la început destul de to- 
leranți față de alte căi care conduc către ceea ce ei credeau a fi același țel. Și, 
desigur, acest lucru este valabil și pentru tendința generală a gîndirii hinduse, 
care, de-a lungul istoriei sale, a preluat cu succes cele mai multe din ideile 
budismului. Un mare număr de zei, întruchipări ale fenomenelor naturale, au 
fost admiși în Vede, iar acest lucru trebuie să fi dat naștere unei mari toleran- 
ţe pentru fiecare dintre diverşii zei adoraţi în India. Legile lui Manu conțin o 
afirmație emoţionantă care exprimă această toleranţă: „Toţi zeii sînt cu ade- 
vărat Sinele.“! În Bhagavad-gită se sugerează deja implicit posibilitatea co- 
existenţei unor religii diferite. Aceasta a devenit o caracteristică predominan- 
tă a gîndirii hinduse de mai tîrziu. „Oricare ar fi forma [divinităţilor] pe care 
fiecare adorator dorește să o venereze cu credință, eu sînt cel care pune în 
fiecine acea credinţă neclintită.“? 

În Occident, misticii au insistat asupra ideii că mai multe căi pot duce la 
același ţel, în ciuda faptului că clericii nu o priveau cu ochi buni. Primul mo- 
tiv este și cel mai puternic: o asemenea idee pare a fi o consecinţă firească a 
experienței mistice. Cînd un adept al misticii, inspirat de descrierile făcute de 
unul care, înaintea lui, a urmat calea pînă la capăt, încearcă să folosească 
metode similare, el descoperă că natura introspectivă a căii îl duce către pro- 
pria sa variantă individualizată a acesteia. Și, mai mult, cînd experiența are 
loc, el se descoperă descriind-o în același fel negativ (lipsit de caracteristici) 
în care au făcut-o predecesorii săi. Acești factori contribuie cu siguranță la 
formarea convingerii că o cale care duce la o experiență similară este la fel 
de bună ca oricare alta. Un al doilea motiv, mai ales în ce-i priveşte pe misti- 
cii medievali, trebuie să fi fost influenţa lui Plotin. 

Plotin admitea posibilitatea ca diferite căi să ducă la Absolut: „Există căi 
diferite prin care acest scop (al înțelegerii spirituale) poate fi atins; iubirea de 
frumos care îl înflăcărează pe poet; devoțiunea față de Unu și acea înălțare 
prin ştiinţă la care aspiră ambiția filozofului, acea dragoste şi acele rugăciuni 
prin care cîte un suflet plin de ardoare și evlavie tinde în puritatea sa morală 
către desăvirşire. Acestea sînt marile căi care duc spre acea înălțime de dea- 
supra actualului şi particularului, acolo unde stăm în prezența imediată a Infi- 
nitului, care strălucește ca din străfundurile sufletului. “2 


1! Manu, XII, 119. 

2 Bhagavad-gită, VII, 21. Pasajul a fost citat din traducerea lui Eliot Deutsch (New 
York, Holt, Rinehart and Winston, 1968, p. 75), pentru a face clar sensul filozofic. (Ver- 
siunea românească, Filoso fia indiană în texte, ed. cit., p. 68.) 

3 Scrisoare către Flaccus. Pasajul este citat din S. Radhakrishnan, The Bhagavad-gită, 
New York, Harper and Brothers, p. 54, n. 1. 

În Occident, un asemenea tip de gîndire nu avea să dispară cu totul, fiind 
perpetuat chiar de unii dintre Părinţii Bisericii. Aceştia au socotit că studiile 
anterioare ale înțelepților din diverse tradiţii nu pot fi prin nimic dăunătoare. 
Iustin Martirul, spre exemplu, a căutat cunoașterea divină în școlile lui Ze- 
non, Aristotel, Pitagora și Platon, înainte de a studia înțelepciunea profeților 
evrei. Clement Alexandrinul a învățat mult din lucrările învăţaților greci și 
l-a studiat pe Tertulian în latină. Iulius Africanus şi Origen posedau o parte 
considerabilă din învățătura timpului lor.4 

Chiar și în tradiția islamică, remarcabilă prin exclusivismul ei, a apărut o 
tendință către toleranță; ca exemplu, Ibn al-Arabi credea în unitatea tuturor 
religiilor. Potrivit lui, toate căile se întîlnesc într-o singură „cale dreaptă“ (a7 
tariq al'amam) care duce la Dumnezeu. Monoteismul și politeismul, religia 
filozofică și cele mai primitive forme de idolatrie sînt, pentru el, credințe 
într-un singur Dumnezeu, sînt aspecte ale unei unice religii universale. Căci 
Coranul spune: „Pentru fiecare dintre voi am făcut o religie și o cale“. În 
plus, Dumnezeu este esența tuturor, inclusiv a zeilor, şi ca atare în fiecare 
formă El este adorat.5 O asemenea atitudine s-a perpetuat în Occident cel pu- 
țin pînă în secolul al XIX-lea. Louis-Claude de St. Martin a afirmat răspicat 
că: „Toţi oamenii care au priceput adevărurile fundamentale vorbesc aceeași 
limbă, căci sînt locuitori ai aceleiași țări.“*6 

În Orient, aşa cum am menționat mai sus, au apărut multe orientări care 
încorporau diferite metode”, iar cea mai remarcabilă este filozofia Shingon a 
lui Kikai, în Japonia. Kikai a fost un filozof al sincretismului care absoarbe 
tot. „În el“, s-a spus, „se combină mintea dialectică a unui Hegel, tendința 
teozofică a unui Philon şi mintea sincretică a unui Manu. Într-adevăr, afinita- 
tea sau legătura budismului Shingon cu maniheismul sau cu teozofia alexan- 
drină este un subiect de mare interes.“8 Și mai departe: „Cuprinzînd în pan- 
teonul budist atît zeitățile și demonii, cît și sfinții și spiridușii hinduși, per- 
sani, chinezi etc., budismul Shingon i-a interpretat pe toți ca manifestări ale 
unuia și aceluiași Buddha.“? 

Kiikai a adoptat o atitudine conciliatoare față de Shinto și a oferit baza 
teoretică pentru şintoismul RySbu („Două Aspecte“), o amalgamare șintois- 
to-budistă. Astfel a apărut credinţa populară că zeii Shinto (kami) nu sînt de- 
cît manifestări (suijaku) ale tuturor Buddha și bodhisattva, care sînt realitățile 
originare (honji). 


4 Edward Gibbon, The Decline and Fall of the Roman Empire. Great Books of the 
Western World, Encyclopaedia Britannica, vol. 40, 1952, pp. 204-205. 

5 Tara Chand, Growth of Islamic Thought in India in History of Philosophy Eastem 
and Western, vol. I, p. 501. 

S Citat de W. Major Scott, Aspects of Chnstian Mysticism, Londra, John Murray. 
1907, p. 61. Cf. Joseph Politella, Meister Eckhart and Eastern Wisdom in Philosophy East 
and West, vol. XV, nr. 2, aprilie 1965, p. 133. 

7 Hajime Nakamura, Ways of Thinking of Eastern Peoples: India, China, Tibet, Japan, 
ed. de Philip P. Wiener, Honolulu, East-West Center Press, 1964, pp. 284-294, 383-405. 

8 Anesaki, History of Japanese Religion, p. 130. 

9 Ibid., p. 125. 


III 
Teologia şi echivalentele ei 


A. Raţionarea și filozofia 


Sistemele teologice s-au dezvoltat pe măsură ce ordinele religioase și-au 
impus supremaţia socială. În Evul Mediu, doctrinele religiilor universale au 
fost sistematizate de timpuriu, prin Augustin (354-430) pentru creștinism, 
Buddhagoșa (c. 400 p. Chr.) pentru budismul sudic și Vasubandhu (c. 320-— 
400) pentru budismul nordic. Scolastica a atins cel mai înalt grad de sinteză 
în lucrările lui Toma din Aquino (12247-1274). În aceeași perioadă, Zhu Xi 
(1130-1200), în China, a completat sistemul neoconfucianismului, care a 
servit drept bază ideologică dinastiei Song și celor ulterioare, precum și gu- 
vernului Tokugawa din Japonia. Scolastica medievală şi-a găsit exponenți 
remarcabil: în Mâdhava (c. 1350) în India și în Gyonen (c. 1240-1321) în 
Japonia. 

Ca sistematizator al doctrinei Hinayânei, Buddhagoșa nu are egal. El a fost 
crescut în India în învățătura brahmanilor, s-a convertit la budism, s-a dus în 
Ceylon și a devenit un scriitor extrem de prolific. El este considerat cea mai 
înaltă autoritate a budismului sudic și este autorul unui comentariu asupra 
fiecăreia dintre cele patru mari colecţii Wikăya, despre care se spune că sînt 
chiar învățăturile lui Buddha. Cea mai importantă lucrare a sa este însă Calea 
Salvării (Vissudhimagga), o enciclopedie a doctrinei budiste. Într-adevăr, în 
unele privințe el ar putea sta alături de cei mai iluștri dintre Părinţii latini: 
l-am putea denuini chiar Sfîntul Augustin al Indiei. Amîndoi au trăit cam în 
aceeași perioadă. Amîndoi s-au convertit, unul la budism, celălalt la creş- 
tinism; amîndoi erau oameni înzestrați cu o inteligență extraordinară și de 
mare erudiție; amîndoi au fost scriitori prolifici, iar lucrările lor rămîn in- 
fluente chiar și în ziua de astăzi. Buddhagoşa a folosit în scrierile sale citate 
din textele sacre, într-o manieră destul de apropiată de cea a Părinților Biseri- 
cii creştine. 

În Evul Mediu, după anul 1000 şi pînă prin secolul al XV-lea s-a impus 
curentul denumit „scolastică“. Filozofia medievală creştină a încercat să de- 
monstreze că adevărul creștin absolut a fost revelat în Scriptură și dezvoltat 
ca doctrină catolică de către Părinţi Bisericii și că poate fi cuprins de mintea 
omului prin gîndire filozofică. În India din aceeaşi perioadă, maeştri Vaișna- 
va precum Râmânuja, Madhva, Nimbâărka etc. și maeștri Sivaiți de diverse 
credinţe au creat sisteme elaborate bazate pe sruzi (texte revelate, de exemplu 
Vedele), smrti (textele tradiţionale) şi pe propriile lor scripturi (gama, sam- 
hită etc.). Demersul neoconfucianiștilor, care au apărut în China cam în 

“aceeaşi epocă, a fost similar cu cel de mai sus. Ei au căutat să arate că opinii- 
le lor pot fi confirmate și de scriptură și de rațiune, rezultatele raționării regă- 
sindu-se mai ales în comentariile la textele fundamentale şi nu în cărțile lor 
de sine stătătoare. 

Subiectele principale care au captat interesul marilor teologi creștini — 
de la Anselm de Canterbury la Toma din Aquino și Meister Eckhart — au 
fost, aşa cum s-a văzut, existența lui Dumnezeu, relația omului cu Dumnezeu 
şi rolul credinței în procesul mîntuirii. De asemenea, este evident că aceste 
teme sînt exact aceleași pe care le-au dezbătut şi marii teologi indieni, care 
au propovăduit teismul de sectă. În schimb, neoconfucianiştii chinezi, în loc 
să vorbească despre Dumnezeu și să dezbată probleme etice, discutau despre 
Cer, iar în loc de miîntuire se preocupau de disciplinele mentale. 

Lucrările unor vedăntini precum Bâdarâyana, Sankara etc. se află în ace- 
lași raport cu Upanișadele ca și scrierile dogmatice creştine cu JVoul Zesta- 
ment. Şi în unele şi în celelalte au fost investigate învățăturile despre Abso- 
lut — brahman, în dogmatica Vedănta, şi Dumnezeu, în teologia creștină. 
Vedantinii reflectau la lume și la suflet, în stările lui de rătăcire și de elibera- 
re, iar creștinii au teoretizat problemele vieții, morții și mîntuirii. Și unii şi 
ceilalți au încercat să rezolve contradicţiile din doctrinele lor și să le confere 
acestora unitate într-o manieră sistematică şi coerentă. Și unii și ceilalți au 
fost preocupați mai ales să-și apere sistemele împotriva atacurilor oponenţi- 
lor. Această tendință se remarcă și la budiști, şi la jainişti şi în diverse siste- 
me hinduse ortodoxe. 

Şi în lumea islamică speculaţia teologică a ajuns în cele din urmă în prim 
plan. Însoţitorii Profetului (Săhăba) erau atât de apropiaţi de el şi de mesajul 
lui încît au refuzat să explice revelaţia prin rațiune. Dar în rîndul celor ce i-au 
urmat învățătura (fabi 'î4n) s-au ivit diverse întrebări, și oamenii au început să 
discute natura lui Dumnezeu și relaţia Lui cu omul. În cele din urmă muta- 
kallimun (scolasticii, scriitorii dogmatici) au căutat să dea o justificare dog- 
melor religioase prin utilizarea rațiunii. Teologii care practicau această „știin- 
ță a vorbirii“ (“im al-kalam) erau preocupaţi de găsirea sprijinului filozofic 
pentru dogmele religioase. 

Un sentiment opus, care a apărut în Evul Mediu timpuriu şi a continuat 
pînă în perioada tîrzie, este că dogma religioasă de bază este într-un fel pîn- 
gărită dacă este supusă omenescului argumentării raţionale. În Occident, du- 
pă Sfîntul Toma, această manieră de a gîndi a ieșit în cele din urmă învingă- 
toare în cadrul Bisericii, provocînd declinul scolasticii și laicizarea treptată a 
filozofiei. Pe de altă parte, mai ales la început, cînd apăreau continuu noi re- 
ligii, credincioşii nu se interesau prea mult de teologie. În budismul timpuriu 
și în Mahăyâna, de exemplu, învățăturile erau comparate cu plutele. (Ideea se 
regăsește într-o siizră Mahayâna.!) Cînd pluta este în final abandonată, dispar 
şi cele două maluri, și rîul: nu mai există nici tărîmul suferinței, nici cel al 


! Vajracchedi kă-prajiăpăramită-sătra. 

eliberănii. Mai mult, nu mai există nici pluta — budismul, şi nici luntraşul — 
Buddha. Budismul nu este altceva decît direcția Căii. 

O noțiune întrucîtva similară celei de „plută“ se poate regăsi în creştinis- 
mul timpuriu. Potrivit lui lustin Martirul (c. 125-165), nu e nevoie să adop- 
tăm nici un crez anume, este suficient să ne trăim viaţa. „lar cei ce trăiesc cum 
se cuvine (potrivit logos-ului) sînt creştini chiar dacă au fost numiţi atei.“2 
Rădăcinile gîndirii teologice occidentale cu privire la aceste aspecte se regă- 
sesc însă la greci. Înainte de existența ordinii bine statornicite a religiilor uni- 
veisale, unii gînditoni au subliniat posibilitatea existenței a cel puțin două căi 
pentru a dobîndi cunoaşterea. Platon a spus: „În asemenea chestiuni trebuie 
să realizezi una din două: ori să afli adevărul, fie singur, fie de la altul, ori, 
dacă asta e cu neputinţă, să-ți alegi, dintre toate doctrinele omenești, pe aceea 
care, bine socotind, se arată a fi cea mai bună și cea mai greu de contestat şi 
să încerci să străbați cu ea, nu fără de primejdie, ca pe o plută, întinderea vie- 
ții.“3 Ideile de acest fel au fost sistematizate de teologii medievali a: religiilor 
universale. 

Declinul şi prăbuşirea Imperiului Roman în Occident, precum şi soarta 
asemănătoare a stăpînirii kușana și a dinastiei Gupta în India (ambele carac- 
terizate prin războaie necontenite), au împiedicat dezvoltarea gîndirii filozo- 
fice libere, favorizînd în schimb apariția metodelor dogmatice și a dogmelor. 
Această situație poate fi comparată cu cea impusă de ortodoxia confucianistă 
în China. Sistemul de examene prin care se selectau funcționarii statului, de 
exemplu, respecta invariabil o programă confucianistă, în ciuda simpatiilor 
budiste și daoiste ale împăraților din dinastiile Sui şi Tang, întrucît confucia- 
nismul oferea singurul corpus disponibil de teorie politică, precedente rituale 
şi norme de dirijare a activității curții şi a treburilor oficiale. 

În India, Vedele erau scripturile sacre ale brahmanismului ortodox și erau 
cunoscute drept „revelaţia“ (Sruti). Învăţaţii brahmani susțineau că Vedele nu 
sînt opera omului, ci revelații venite dintr-un timp imemorial, dobîndite de 
diverşi înţelepţi (si) prin inspirație mistică și transmise mai departe de ei din 
generație în generație. Pentru a diferenția Vedele de operele înțelepților de 
mai tîrziu, acestea din urmă au fost denumite smrfi şi s-a presupus că se 
bazează pe sruti, adică pe Vede. Atit textele sruti cît și smyri au fost transmi- 
se din tată în fiu într-un lanţ neîntrerupt de-a lungul multor secole, iar indie- 
nii le-au conferit în general autoritate şi le-au venerat. În legătură cu autorita- 
tea pe care se bizuie instrucţiunile cu privire la sacrificiu și la consecințele 
acestuia, şcoala Mimamsa considera că Vedele nu au nevoie de nici o autori- 
tate, fiind eterne şi necreate; revelația lor priveşte numai lucrurile care există 
de o eternitate și care sînt de la sine evidente. Pentru vedântini, cele spuse în 


2 Gilson, History of Christian Philosophy, p. 13. Cf. Radhakrishnan, India and China, 
Bombay, Hind Kitabs, 1944, p. 13. 

3 Am dezvoltat pornind de la traducerea lui lowett din Phaidon, 85c-d. (Versiunea 
românească, Platon, Opere IV, ed. cit., p. 93.) 

Upanişade şi în alte texte similare aveau o autoritate absolută. Alte școli filo- 
zofice acceptau de asemenea autoritatea Vedelor, cel puțin cu numele. Gra- 
maticul vedântin Bhartrhari+ accepta că Vedele sînt sursa absolută a întregii 
cunoașteri așa cum afirmau brahmanii ortodocşi: el le-a studiat cu asiduitate 
și era un bun cunoscător al lor. 

O asemenea atitudine faţă de scripturile fundamentale se poate regăsi și în 
alte tradiții. Al-Mansur, un calif musulman, a dat un edict în care declara că 
Dumnezeu a hotărit să-i pedepsească cu flăcările iadului pe toți cei care soco- 
tesc că adevărul se poate găsi doar cu ajutorul rațiunii. În timpul domniei 
sale, toate cărțile de logică și de metafizică au fost arse. Marele filozof mu- 
sulman al-Gazzăli a scris un tratat intitulat Incoerența filozofilor, scoţînd în 
evidență faptul că, de vreme ce tot adevărul necesar în viață se găseste în 
Coran, speculația independentă de revelaţie nu-și are rostul. Abelard, în cele- 
bra sa carte Sic et non (Da și nu), scria că nimic în afara Scripturilor nu este 
infailibil, chiar și Apostolii și Părinții Bisericii pot da greș. 

Potrivit lu: Bhartrhari, chiar ceva respins de oameni sau socotit a fi con- 
trar rațiunii trebuie să fie ascultat şi îndeplinit, dacă se afirmă în acest fel în 
scripturi. Mai mult, el credea că, chiar dacă existența însăşi a unui fenomen 
este considerată imposibilă, acesta trebuie totuși acceptat dacă existenţa lui 
este menționată în Agama.f Veneraţia sa față de scripturile sacre poate fi con- 
siderată extrem de conservatoare, chiar absurdă. O altă idee asupra căreia 
insista este că în viața obișnuită nu întîlnim deducții care să primească apro- 
barea tuturor. „Un fapt probat după multă gîndire de cei pricepuţi la deducție 
poate fi interpretat într-un fel destul de diferit de cei şi mai pricepuți la 
deducție.“ Astfel, față de orice altceva în afară de „cunoaşterea“ revelată, 
Bhartrhari se arăta sceptic, socotind că e vorba de ceva relativ. Argumentele 
prin care el a respins deducţia au devenit celebre în epocile ulterioare, iar 
diferite scrieri ale Vedântei fac adesea referire la ele.7 Situîndu-se pe o pozi- 
ție relativistă, Bhartrhari a declarat că deducţia este o simplă consecință, in- 
capabilă de a convinge. „Cînd un om nu-şi pune la îndoială cunoașterea, așa 
cum nu-și pune la îndoială nici simţurile, cum să poată să-l mai convingă ci- 
neva de ceva?“S Acest tip de relativism sau scepticism nu era nou în India: el 
fusese propus de Safjaya încă din perioada lui Buddha, 1ar credința jainistă 
avusese înclinări filozofice similare încă de la început. Dar faptul că un brah- 
man ortodox a preluat o asemenea atitudine este cu adevărat remarcabil. 


4 Hajime Nakamura, Bhartrhari the Scholar in Indo-lranian Journal, vol. IV, nr. 4, 
1960, pp. 282-305. 

5 Vălyapadiya, |, 42. 

5 Vălyapadiya, I, 34. 

? Bhâmati ad Brahma-sutra, Il, |, 11; Sarvadarsana-samgraha, XVI, 11, 820-821. 
Afirmația este citată și în Anumânaparikşă din Tattva-samgraha lui Sântarakşita (ed. de 
Embar Krishnamacharya, Baroda, Central Library, 1926), ca doctrină a lui Bhartrhari 
(p. 426, v. 1462). 

8 Valyapadiya, 1, 39. 

Este interesant de notat, în treacăt, că acele porţiuni acceptate de Sankara 
din filozofia lui Bhartrhari au fost adoptate de el ca atare. Acest lucru se 
poate vedea din maniera în care Sankara expune doctrina lui Bhartrhari: „Cît 
privește cele ce pot fi cunoscute din scripturi, nu se poate pune temei pe sim- 
pla raționare, printre altele și din următorul motiv: cum gîndurile omului sînt 
cu totul neţinute în friîu, rațiunea care nesocoteşte textele sfinte şi se bizuie 
numai pe opinia individuală este lipsită de un temei potrivit. Putem vedea 
cum argumentele pe care unii oameni inteligenți le-au gîndit cu multă trudă 
sînt arătate, de oameni şi mai ingenioși, a fi greşite, şi cum argumentele aces- 
tora din urmă sînt la rîndul lor respinse de alții, așa că, din pricina diversității 
opiniilor omenești, este cu neputinţă să acceptăm că simpla raționare are un 
temei sigur.“ Şi din nou: „Faptul că felurile de cunoaştere întemeiate pe ra- 
ționare intră în conflict este îndeobşte cunoscut; căci noi observăm mereu că 
ceea ce încearcă un logician să statornicească drept cunoaștere desăvirșită 
este distrus de un altul care, la rîndu-i, este tratat tot așa de un al treilea.'? 

Doctrina lui Bhartrhari a influențat și școala mai tîrzie a advaitinilor. 
Maâdhava, de exemplu, a acceptat fără nici o rezervă această perspectivă.10 
(S-ar putea de asemenea menționa aici că există o similitudine între punctul 
de vedere al lui Bhartșhari şi Sankara și cel al filozofului francez, Blaise Pas- 
cal, aşa cum îl exprimă acesta din urmă în Cugetările sale, unde afirmă că 
reflecțiile filozofice ale oamenilor sînt întotdeauna parțiale și contradictorii şi 
că deci oamenii trebuie să revină la adevărul creștin.) 

Cu privire la propriul argument al lui Bhartrhari, s-ar putea observa că o 
concluzie de felul: „Ca atare nu trebuie să ne bizuim pe deducție“ este în 
mod evident derivată dintr-o deducție, căci propoziţia „Nu trebuie să ne bi- 
zuim pe ceea ce nu este acceptat de toți“ este presupusă ca premisă majoră 
pentru cea de mai sus. Aici asistăm așadar la interesanta situaţie în care un fi- 
lozof neagă deducția folosindu-se de ea.!! Scopul adevărat urmărit de Bhar- 
trhari prin respingerea puterii deducției este însă ușor de distins: acela de 
a-i minimaliza importanța şi de a preamări caracterul sacru al Agamei brah- 
mane ortodoxe. Astfel toate spusele sale citate mai sus indică o singură con- 
cluzie și anume că toate deducțiile includ falsitate, lucru în care el credea cu 
adevărat. 


9 Sankara ad Brahma-sătra, Ul, 1, 11, Auandâsrama Sanskrit Series, nr. 1, Poona, 
Anandăâsrama Press, 1900, pp. 449, 452. 

19 Sarvadarsana-samgraha, XVI, 11. 818 sg. 

1 Eubalides a spus: „Wenn ich sage: ich liige, — liige ich dann oder sage ich die 
Wahrheit? Wenn ich dabei die Wahrheit sage, so liige ich; wenn ich aber liige, so sage ich 
eben die Wahrheit. Die Lâsung liegt darin dass in diesem Falle die Form des Urteils, 
welche den Anspruch involviert, etwas als seiend als wahr auszusagen, zufălligerweise 
mit dem |mhalt des Urteils in Widerspruch steht. Als Curioswumn mag in Erinnerung ge- 
bracht werden, dass es... von den Kretern heisst... Die Kreter sind immer Liigner.* (Paul 
Deussen, Allgemeine Geschichte der Philosophie, IL. i, Leipzig, F. A. Brockhaus, 1911, 
p. 212) 

În ce priveşte statutul aparentei contradicții, Bhartrhari a propus următoa- 
rea soluție: „Cînd dorești să le transmiţi celorlalți că ceea ce ai spus nu este 
adevărat, cînd declari că vorbele tale nu sînt decît minciuni, nu te referi chiar 
la această afirmație. Căci dacă însăși afirmaţia ar fi falsă, atunci cuvintele 
n-ar reuşi să transmită înțelesul pe care trebuiau să-l transmită“.!?2 Cu alte 
cuvinte, o afirmație precum „totul e fals“ poate fi fie adevărată, fie falsă. 

Astfel s-a raportat Bhartrhari la problema filozofică care îi obsedează pe 
filozofi din cele mai vechi timpuri pînă astăzi. Ea are multe variante, unele 
destul de relevante pentru filozofia matematicilor, dar forma cea mai apro- 
piată de problema lui Bhartţhari este cunoscută sub numele de „paradoxul 
mincinosului“. Teoria tipurilor și a corespondentului ramificat a lui Russell 
se ocupa exact de o asemenea problemă. Soluţia oferită de Frank Ramsey, în 
forma unei simple teorii a tipurilor, este cea mai larg acceptată astăzi. În ca- 
zul paradoxului mincinosului, ea necesită supoziţia că notațiile pentru relația 
de numire și pentru adevăr (cu proprietăți formale definite) nu apar în dome- 
niul situației paradoxale, așa cum este construită, și în principiu nici nu ar 
trebui să apară. Din păcate soluţia lui Ramsey este cu neputinţă de comentat 
într-un spațiu limitat și necesită un fundal de logică simbolică din partea citi- 
torului. Nu putem decît spera că aceasta va face subiectul unui studiu științi- 
fic în viitorul apropiat, în care să se compare soluția lu: Ramsey cu cea a lui 
Bhartrhari. 

Este adevărat că multe din interpretările cuvintelor și frazelor din textele 
sacre se contrazic. Chiar şi cei care au un adevărat cult pentru texte trebuie să 
admită acest lucru. Cînd s-au confruntat cu asemenea probleme, teologii au 
trebuit să recurgă la raționamentul lor de muritori pentru a decide ce interpre- 
tare să folosească. Următoarele cuvinte scrise de Bhartrhari ilustrează limpe- 
de acest lucru: „Argumentarea logică (rarka) prin care nu sînt contrazise Ve- 
dele sacre este ca un ochi pentru cei ce nu au văzut adevărul. Căci înțelesul 
propozițiilor nu poate fi obținut porriind numai de la culoare (adică de la 
conținutul tangibil, material al cărților sacre)“.!4 Așa cum culoarea, ca lucru 
material, nu poate fi percepută decît de ochi, tot așa poate fi înțeles și conți- 
nutul cărților sacre, numai prin reflecţie rațională. Astfel, deşi pare a venera 
profund scripturile, Bhartrhari este conștient de necesitatea ultimă de a recur- 
ge la raționalitate. Compatriotul lui Bhartrhari, Punyarâja, exprimă și el des- 
tul de limpede acest lucru în următoarele rînduri: „Logica aceea care nu intră 
în conflict cu Agama este într-adevăr o temelie potrivită pe care să se înalțe 
cunoașterea. Invers, Agama care nu este temperată de logică este lipsită de 


12 Văkyapadiya, Il, 3, 25, p. 108. 

15 Pascal a spus: „Dacă [omul] n-ar avea decît raţiunea, iar nu și pasiuni, sau dacă n-ar 
avea decît pasiunea, iar nu și rațiune... Dar, avînd și pe una și pe cealaltă, nu poate sta fă- 
ră luptă, neputînd trăi în pace cu una fără să se războiască cu cealaltă.* (Pensees, nr. 412, 
Libraire Hachette, p. 457. Versiunea românească, ed. cit., p. 341.) 

14 Văkyapadiya, |, 137. 

sens.“ Este interesant de spus că argumentul pe care l-a folosit Bhartrhari în 
favoarea scripturilor a fost folosit de materialiști pentru a le respinge.!5 

Gînditorii occidentali au întîlnit aceleași probleme în încercarea de a re- 
concilia părți în aparență contradictorii din scripturile lor sau interpretările 
acestora. Este bine știut, de exemplu, că dogma filozofică a lui Avicenna cu 
privire la superioritatea rațiunii intră în conflict cu opinia sa despre „însușirea 
transcendentă““ a Profetului.15 Într-un asemenea caz el s-a folosit de tactica 
utilizată în India de Bhartrhari și Sankara. Averroes a subliniat că: „... de 
fiecare dată cînd pare să se iște vreun conflict între textul religios și conclu- 
ziile demonstrațiilor, tot interpretarea filozofică a textului religios este cea 
care trebuie să aducă împăcarea.“!? Potrivit misticilor musulmani, spune 
Russell, fiecare text din Coran are 7 sau 70 sau 700 de niveluri de interpre- 
tare, sensul literal fiind numai pentru vulg. Ar părea că decurge de aici că în- 
vățătura unui filozof nu poate să intre în vreun fel în conflict cu Coranul, 
căci printre cele 700 de interpretări se va afla de bună seamă cel puțin una 
care să se potrivească cu ceea ce are de spus filozoful.18 Și la primii teologi 
budiști din China, atingerea armoniei dintre diferitele afirmații scripturale era 
de maximă importanţă. 

În această privinţă, se pare că teologii occidentali au încercat în general să 
citească literal și s-au angajat în discuţii tehnice detaliate, pe cîtă vreme teo- 
logii orientali au fost destul de liberi în interpretare. Cînd teologii indieni gă- 
seau o contradicție față de o afirmaţie dintr-o scriptură, ei nu spuneau decit: 
„Aici lhpseşte cuvîntul «nu».“* 

Confiuntați cu aceste.probleme și cu unele similare legate de discutarea 
experienţei religioase prin propoziții raționale (nu întotdeauna făcute pentru 
scopul pe care erau forțate să-l servească), mulți autori din Evul Mediu au 
recurs la concepții stratificate ale cunoașterii și/sau adevărului. Părerile lui 
Bhartrhari cu privire la cunoaştere arată că el considera că există trei căi prin 
care aceasta poate fi dobîndită: 


(1) Percepția prin simțuri (pratyakșa) 
(2) Gîndirea deductivă (anumâna) 
(3) Intuiţia brahmanului (ăpravacana) 


Prima și cea de-a doua metodă sînt cele aplicate de oamenii obişnuiţi, și, 
potrivit uneia dintre opiniile sale, percepția este stabilă iar deducţia subzistă 
prin ea.19 Accentuind totuși că deducția este instabilă, el a recurs la ea în pro- 
priile sale scrieri (așa cum am văzut mai sus). Cele tre: feluri de cunoaștere, 
în maniera în care sînt ele prezentate de Bhartrhari, au fpst menționate aproa- 


15 Văkyapadiya, |, 137. Cf. 1, 138. 

16 W. Montgomery Watt, Muslim Intellectual: A Study of Al-Ghazali, Edinburgh, 
Edinburgh University Press, 1963, p. 54. 

1? Gilson, History of Christian Philosophy, p. 218. Versiunea românească, Filozofia în 
Evul Mediu, Editura Humanitas, Bucureşti, 1993, p. 332, traducere de Ileana Stănescu. 

18 Russell, A History of Western Philosophy, p. 426. 

19 Vakyapadiya, TIl. 13, 12, p. 4%. 

pe în acelaşi fel de Toma din Aquino. În concepția lui „există trei feluri de a-l 
cunoaște pe Dumnezeu: prin rațiune, prin revelație și prin intuiţia lucrurilor 
cunoscute înainte numai prin revelaţie. Despre cea de-a treia cale el nu spune 
însă nimic.“*20 

În ce priveşte concepțiile stratificate ale adevărului, unii s-au întrebat da- 
că nu este posibil ca un gînditor, după ce a acceptat o învățătură tradițională, 
să aibă încă o opinie diferită, a lui. Acest lucru părînd într-adevăr posibil, 
s-au ivit teorii precum cea a „dublului adevăr“ sau precum cea a distincției 
dintre cele „trei categorii de învățătură“. Averroes, ca un caz în speță, s-a 
gîndit că este înțelept să stabilească o distincție între cele trei categorii de in- 
terpretare și învățătură: „,... deasupra, filozofia, care aduce cunoașterea abso- 
lută și adevărul absolut; sub ea, teologia, domeniu al interpretării dialectice și 
al verosimilului; pe ultima treaptă a scării, religia şi credinţa, care trebuie lă- 
sate cu grijă celor care au nevoie de ele.“ Potrivit lui, „teologia este cel mai 
rău fel de speculație, tocmai pentru că nu este nici credinţă, nici filozofie, ci 
mai degrabă o denaturare a arîndurora.'21 

În filozofia lui Pyrhon se făcuse deja o deosebire între adevărul conven- 
țional, al aparențelor (phainomena), pe de o parte, şi adevărul ultim (adela), 
pe de cealaltă. Adevărul ultim, considera el, este cu totul ascuns. „Nu ştiu da- 
că mierea este dulce, însă mie mi se pare a fi așa.“ Doctiina dublului adevăr a 
fost propovăduită în mod explicit de dialecticieni temerari, precum Simon 
din Toumai sau loan din Brescia, și a fost ca atare și mai aspru condamnată 
de Biserică. În orice caz însă, minţile cele mai remarcabile nu au putut să elu- 
deze faptul că filozofia, așa cum se dezvoltase ea sub influenţa lui Aristotel și 
a arabilor, era și avea să rămină străină unor doctrine ale religiei creştine.22 

O situație similară a apărut și la budiști. Ideea de două adevăruri a fost 
împărtășită de unii sarvăstivădini — un adevăr pentru oamenii de rînd, unul 
pentru filozofi. Vasubandhu, într-un context mai metafizic, admitea cel puțin 
două feluri de existență: „Dacă ceva există de la sine (ca element separat), 
acest ceva are o existență concretă, ca de exemplu culoarea și alte (elemente 
ultime ale materiei și minţii). Dar dacă ceva reprezintă o combinație (de ase- 
menea elemente), acest ceva este o existență nominală, ca de exemplu lapte- 
le.“23 Năgărjuna admitea existența a două adevăruri (sau realități), pe care le 
denurnea „realitate absolută“ (paramărtha-satya) şi „realitate empirică“ (samvrt- 
sata, literal, „realitatea de la supratață“*).24 Prin aceasta din urmă el desemna 
învățătura tradițională a Hinayânei, deasupra căreia își plasa propria doctrină. 


20 Russell, A History of Western Philosophy, p. 460. 

2 Gilson, History of Christan Philosophy, p. 219. Versiunea românească a primului 
pasaj citat, ed. ciz,, p. 332. 

2 Windelband, History of Philosophy, pp. 320-321. 

2 Th. Stcherbatsky, The Soul Theory of Buddhists, Leningrad, Buletinul Academiei 
de Ştiinţe a Rusiei, 1919, p. 829. 

24 De exemplu, Mădhyamaka-kărikă, XXIV. 

Mahăyâniştii făceau o distincţie între adevărul convențional (neyărzha) și 
adevărul real, desăvîrșit (nitărzha). 

Preluînd concepția budistă, vedântinii advaiza au elaborat mai tîrziu teoria 
celor trei adevăruri25, adică adevărul suprem (pâramărthika-satya), adevărul 
obișnuit (vyâvahărika-satya) şi adevărul iluzoriu (prătibhă-sika-satya). Cînd 
presupui că o frînghie este un șarpe — acesta este adevărul iluzoriu, care este 
adevărat în măsura în care există iluzia. Cînd îți dai seama că ceea ce ai pre- 
supus a fi un șarpe nu este decît o frînghie — acesta este adevărul obișnuit. 
Însă şi frînghia este o iluzie, din punct de vedere metafizic. Acesta este, pen- 
tru vedântini, adevărul suprem. 


B. Teme frecvent dezbătute 


1. NATURA ABSOLUTULUI 


a. Caracterizările triple 


Secțiunile care urmează vor avea ca subiect diverse ramificări care au 
apărut în evoluţia concepţiilor despre Absolut(uri). Creștinismul a început în 
mod evident cu o anumită concepţie despre Absolut, considerat a fi Dum- 
nezeu. Însă Christos, ca „Fiu al lui Dumnezeu“, avea și el dreptul, în opinia 
teologilor și a credincioșilor, să se bucure de același statut. Mai tîrziu, Maria, 
ca mamă a lui Dumnezeu, laolaltă cu diverși sfinți, pare să fi cunoscut un fel 
de deificare imanentă, așa cum au considerat autorii de mai tîrziu. (Am co- 
mentat acest lucru într-o secţiune anterioară.) În India, credința ortodoxă a 
postulat un Dumnezeu imanent și transcendent. Caracterul heterodox al bu- 
dismului poate fi în parte explicat prin faptul că acesta a părut, multă vreme, 
să reziste unei asemenea ide: (nepronunțîndu-se în problema existenţei 
unei/unor asemenea entități). Curînd însă, Buddha a fost el însuși din ce în ce 
mai mult venerat și deificat, pînă cînd nu a mai fost privit ca om, ci, ca să 
spunem așa, drept Dumnezeul viu.! Mâtșcata, un poet din secolul al II-lea 
p. Chr., i s-a adresat lui Buddha astfel: „Numai tu însuţi te poţi cunoaște pe 
tine însuți, tu, cel care ești dincolo de orice măsură, dincolo de orice număr, 
dincolo de orice gînd, dincolo de orice asemănare.“? 

De vreme ce fiecare dintre tradiţiile majore a eldborat în cele din urmă o 
concepție despre Absolut, vom trata acum acest subiect, începînd cu o scurtă 
examinare a diviziunilor ternare ale Absolutului în diverse tradiții. 


25 Sarvadarsana-samgraha, XVI. 

1 Dumnezeul „kirishitan“-ilor (creştinii japonezi din perioada feudală) era denumit 
Deus Nyorai. Nyorai este echivalentul japonez al termenului sanscrit Tarhăgata (Buddha). 

2 Adhyardhasataka, 151. 

Succesorii imediaţi ai Apostolilor nu s-au preocupat de cercetarea relației 
dintre Tatăl, Fiul și Sfîntul Duh. În perioadele mai tîrzii însă, teologii s-au 
concentrat asupra acestei probleme, care a devenit punctul central al unor. 
dezbateri aprinse. Problema Trinității este apropiată de cea a celor Trei For- 
me ale lui Dumnezeu (frimărti) din hinduism? — mai ales în felul în care pri- 
ma a fost formulată de Jakob Bâhme, care susținea că creația a fost actul Ta- 
tălui, iar încarnarea cel al Fiului, pe cîtă vreme sfîrșitul lumii va fi provocat 
prin lucrarea Sfîntului Duh. În mare, Sinele, în aspectul său transcendental 
(adhidaivam), cosmic (adhibhătam) şi individual (adhyătman) — după cum 
îl înfățișează Upanișadele — corespunde Treimii creştine formate din Tatăl, 
Fiul şi Sfîntul Duh. Între cele două concepții deosebirile rămîn, desigur, uria- 
șe. Ideea de Sine în cele trei ipostaze ale sale a apărut în primele Upanişade? 
şi a fost perpetuată în îndelungata istorie a Vedântei. Ea a rezistat probei timpu- 
lui și s-a răspîndit cam în aceeași perioadă în care s-a răspîndit ideea din Oc- 
cident cu care poate fi comparată. 

Al-Biruni a remarcat o similitudine între concepţiile creștine și cele hin- 
duse despre un Absolut ternar. El citează o teorie potrivit căreia cauza primă, 
purtînd numele de brahkman, Prajapati, precum şi multe alte denumiri, creea- 
ză lumea; cea de-a doua forță, denumită Narâyana, face să dăinuiască ce a 
fost creat; iar cea de-a treia forță, denumită Mahadeva sau Rudra, distruge lu- 
mea. El continuă: „Aici există o asemănare între hinduși și creștini, căci aceș- 
tia din urmă fac deosebire între cele Trei Persoane şi le dau nume — Tatăl, 
Fiul și Sfîntul Duh — unindu-le însă într-o singură substanță.“5 Relația dintre 
Brahman, ISvara și Măyă din Vedânta advaiza este întrucîtva similară cu 
relația dintre Tatăl, Fiul și Sfintul Duh. Ideea de mîntuire, ca funcție primară 
a trinităţii creștine, lipsește însă din Vedaânta advaira. 

O teorie similară se regăsește în Mahâyâna, care îl consideră pe Buddha 
sub trei aspecte, care sînt de fapt unul: 


(1) Corpul esenței (dharmakâya), care este cel pur și nediferențiat. Este 
acelaşi cu „vidul“. 


(2) Corpul bucuriei (sambhogakâya), care este desăvîrșitul Buddha bucu- 
rîndu-se de rezultatele practicilor sale religioase din trecut. Ar putea fi 


numit Buddha ca personalitate ideală și perfectă, înzestrată cu fiecare vir- 
tute. 


3 „Pentru Eckhart şi Ruusbroec există o Prăpastie a Divinităţii care sprijină Trinitatea, 
tot așa cum brahman sprijină triada Brahmă, Vişqu, Siva.* În diagrama rămasă de la Suso, 
„un lanţ de manifestare reuneşte misteriosul simbol al Cauzei Divine cu cele Trei Persoa- 
ne ale Trinității“. (Aldous Huxley, The Perennial Philosophy, New York, Harper, 1945, 
Introducere, p. 14.) 

4 De exemplu în Brhad.-Up., IL, 7, 14 sq. 

5 Sachau, Alberuni 's India, p. 94. Într-o imagine din creştinismul timpuriu, Trinitatea 
era înfățișată cu un cap și trei feţe. (Roland H. Bainton, 7he Church of Our Fathers, New 
York, Charles Scriber's Sons, 1950, p. 42.) 

(3) Corpul transformării (nirmânakăya), prin care Buddha lucrează pentru 
binele tuturor făpturilor. Persoana lui Buddha istoric este un exemplu în 
acest sens. 


Al doilea aspect, mai ales, a devenit obiectul adoraţiei credincioşilor Ma- 
hâyâna. Primul concept, „corpul esenței“, a devenit pivotul filozofiei budiste, 
ma! ales în școala Shingon (Vajrayâna). Principala doctrină Shingon este 
cosmoteismul (care e diferit de panteism), potrivit căruia întregul univers 
este considerat trupul lui Buddha suprem Vairocana, fiind compus din cele 
şase elemente (pămîntul, apa, focul, aerul, eterul și conștiința). 

A apărut şi un set de trei principii, constind din Amităyus, AvalokiteSvara 
și Mahâsthămaprăpta („cel care a atins o mare tărie“). Conze a găsit echiva- 
lente alc acestei trinități şi în religia iraniană, „în cultul lui Mithra și în zerva- 
nism, o religie persană care lua Timpul Infinit (Zervan Akarana = Amita- 
âyus) drept principiu fundamental.“ Asimilat de budism, continuă Conze, 

Avalokitesvara a devenit un mare bodhisattva, atît de mare încît este aproa- 
pe la fel de desăvirşit ca un Buddha“.6 

Cele înfățișate mai sus suscită în continuare discuţii, însă o deosebire poa- 
te fi cu ușurință scoasă în evidenţă: atit creștinii cît şi hindușii îl socoteau pe 
Dumnezeu o ființă, pe cînd budiştii Mahăyâna îl priveau pe Buddha absolut 
ca fiind „vidul“ dincolo de ființă și neființă. 

În cadrul concepţiilor oceidentale despre Trinitate, aspectul creator a fost 
mult accentuat. Potrivit creștinismului, Dumnezeu este făcătorul cerului și al 
pămîntului. În perioada elenistică întîlnim o dezbatere cu grave consecințe, 
provocată de faptul că unii gnostici credeau că pămîntul este rău și că Dum- 
nezeu Tatăl nu l-a creat el însuși. În India, aceeași problemă a fost dezbătută 
de hinduși, care postulau crearea lumii de către Brahmâă, Visnu şi Siva, pe de 
o parte, şi budiști şi Jainişti, pe de altă parte, care negau această teorie. În 
China şi în Jan: :i problema nu a apărut, întrucît ambele popoare renunțase- 
ră la ideea dc ice a lumii, în forma în care existase aceasta în perioada 
anterioară a istoriei lor culturale. 

În orice caz însă, dintre cele trei aspecte ale Treimii creştine, Fiul a fost 
cel mai mult reliefat în argumentaţia teologică. Într-un fel, celelalte două 
părți ale reprezentării triadice a Divinităţii nu sînt decît explicaţii (uneori me- 
tafizice) ulterioare și autentificări ale celei mai importante reprezentări și în- 
trupări din istorie. Datorită diferențelor de opinie din Noul Testament privi- 
toare la posibilitatea ca Fiul lui Dumnezeu să fi experimentat suferința și să fi 
murit pe cruce, o sectă de gnostici creștini (a cărei gîndire a fost considerată 
ulterior eretică?) a ajuns să creeze o întreagă teorie despre întruparea lui 


6 Conze, Buddhism, p. 147. 

7 Evanghelia hui Per u a dat incidentelor din viaţa lui Isus o nuanţă „dochetică“, lucru 
care mai tirziu a fost condamnat. (E. E. Kellet, 4 Shorr History of Religion, Middlessex, 
Penguin Books, 1962, pp. 172-204) Albigenzii. denuniţi şi catari sau puritani, au fost do- 
chetişti și au susținut, ca și Mani, principiul dualismului. 

Christos în cadrul unei mișcări cunoscute sub numele de „dochetism'“. Do- 
chetismul insista că Isus a fost prea divin pentru a suferi agonia și moartea şi 
că el doar a părut (în greacă, dokein, „a părea“) să facă acest lucru. Membrii 
sectei pretindeau că Hristosul s-a pogorît asupra omului Isus la botez și l-a pă- 
răsit pe cruce, în momentul în care Isus a strigat: „Dumnezeul meu, Dumne- 
zeul meu, pentru ce m-ai părăsit?“ Clement a căutat, deși fără succes, să evite 
dochetismul.8 În unele din aspectele ei, gîndirea dochetistă a trecut în islam 

De exemplu, o nuanţă de dochetism a apărut în gîndirea lui al-As'ari (năs- 
cut în 873 p. Chr.). „Universul este contingent (mumkin), credea el, întrucît 
substanța și calitatea sînt ambele contingente. Calitățile nu sînt decît relații 
subiective și întrucît nici o substanță nu poate. exista în afara calităților, uni- 
versul lucrurilor este un sistem de aparenţe, un «simplu spectacol de subiec- 
tivități ordonate». [Acest lucru s-ar referi la forma fizică a Profetului.] Sub- 
stanțele cu accidentele lor constituie elemente indivizibile sau atomi, care 
sînt continuu creați și distruși de Voința Domnului.“!0 

Unele învățături comparabile cu dochetismul au avut o mare influență și 
în țările din Orient. În budismul Mahăyăna, Sizra Lotusului afirmă: oamenii 
cred că Buddha s-a născut în Kapilavastu, a atins iluminarea, a propovăduit 
Legea și a murit la Kusinagara; însă nașterea, viața, învățătura și moartea 
Maestrului nu sînt decît aparenţe, iar moartea sa, ca atare, nu este decît un 
mecanism prin care oamenii sînt făcuți să accepte învățăturile lui Buddha. 
Esenţa — trupul său adevărat — este eternă. Prin aceasta, Mahăyâna i-l sub- 
stituie pe Buddha etern lui Buddha istoric. Potrivit doctrinei mahâyânice, 
existența lui Buddha sub formă pămîntească nu este modul său adevărat și 
potrivit de a ființa. În Sizra Lotusului, Buddha spune: 


Un număr de neînchipuit și de nemăsurat de mare, mii de kofi sau eoni, a 
trecut de cînd eu, atingind iluminarea superioară, nu m-am mai oprit din 
propovăduirea Legii. 

Eu arăt locul extincției, le înfăţișez tuturor ființelor o cale spre a le da 
învățătură și totuși nu mă sting eu însumi și în acest loc continui să 
propovăduiesc Legea. 

Aici eu mă cîrmuiesc pe mine și cîrmuiesc toate ființele. Însă oamenii cu 
mințile cuprinse de rătăcire, în amăgirea lor, nu mă văd stînd aici. 

În părerea lor că trupul mi-e întru totul stins, ei învață să venereze, în 
multe feluri, relicvele, însă pe mine nu mă văd. 


8 Seeberg, History of Docwines, p. 143. 

9 Mahomed „a adoptat opinia dochetismului (o sectă gnostică): potrivit acesteia pe 
cruce era doar o fantomă, asupra căreia, neputincioşi și ignoranți, evreii şi romanii își văr- 
sau zadamic mînia. În acest fel, o parte din gîndirea gnostică a trecut în doctrina ortodoxă 
a islamului ** (Russell, 4 History of Western Philosophy, p. 325) 

10 Tara Chand, Growth of Islamic Thought in India in History of Philosophy Eastern 
and Western, p. 492. 

Eu nu m-am stins întru totul atunci, acest fapt nu era decit o plăsmuire a 
minţii, mereu, tot mereu, eu mă nasc în lumea celor vii. 

Astfel este glorioasa putere a înțelepciunii mele, care nu cunoaște nici un 
hotar. lar viața mea îndelung dăinuiește și nu cunoaște sfirşitul.!! 


Secta Nichiren din Japonia considera că aceste versete reprezintă învăţă- 
tura supremă a budismului. 

Și în hinduism a apărut o învățătură similară. Într-o scriptură de impor- 
tanța Bhagavad-gitei găsim: 


Deși sînt nenăscut, etern din fire, Stăpînul divin al ființelor, trecînd peste 
matura mea [neschimbată], mă renasc [totuși] prin propria mea forță magi- 
că (mâyâ). 

On de cîte ori Legea slăbește... și se întărește nelegiuirea, atunci eu mă 
creez [cu trup]. 

Pentru salvarea celor buni și distrugerea celor răi, pentru statomicirea Le- 
gii, mă nasc din yuga în puga.l? 


Pentru cei ce împărtășesc idei dochetiste, problema existenţei istorice pa- 
re destul de irelevantă. În această privință, gîndirea teologică a luat, în toate 
marile religii, o direcţie similară. Diferența principală dintre tradiții constă în 
faptul că, spre deosebire de dochetismul și gnosticismul creștin, Buddha 
etern din Mahăyâna și Zeul etem din hinduism se incamează în mod repetat 
pentru a-i mîntui pe cei aflați în suferință. 


b. Existenţa interrelaționată 


O discuţie despre interrelaționare poate părea ciudată în contextul larg în 
care ne ocupăm de Absolut(uri). Oricărui Absolut i se opune, în cercurile fi- 
lozofice, relativismul de orice tip. Strict vorbind, ar fi mai bine să nu etiche- 
tăm unele dintre teoriile tratate în această secțiune drept forme de „Abso- 
lut-ism“ (și într-adevăr, mulți dintre aderenţii lor ar respinge o asemenea 
etichetă), pentru că a face astfel ar putea să adauge acestor căi de gîndire idei 
care nu se regăsesc de fapt în ele. Vom putea însă include aici unele din 
convingerile filozofilor care susțineau că fiecare lucru din univers este în așa 
fel legat de altul încît laolaltă constituie un întreg indivizibil. 

Această concepție a avut numeroase ecouri, chiar pînă în zilele noastre. 
Ea a supraviețuit în filozofia occidentală din secolul al XIX-lea și și-a atins 
punctul culminant sub forma idealismului german; și, mai ales în felul în care 
a fost expusă de Hegel, ea a constituit unul dintre principalele puncte de ple- 
care în gîndirea din secolul al XX-lea, de obicei ca reacție. Poate cel mai 


WU Saddharmapundarika-sătra, XV, vv. 1-18. Cf. Sacred Books ofthe East, vol. XXI, 
pp. 307-309. 

12 Bhagavad-gită, IV, 6-8. Versiunea românească, Filosofia indiană în texte, ed. cit., 
p. 56. 

avansat sistem metafizic propus pînă acum în Occident, cel al lui Whitehead, 
le va veni în minte multora, pe măsură ce citesc această secțiune. Interre- 
laţionarea (în lipsa unui termen mai bun pentru a desemna această manieră de 
gîndire) va fi luată aici în considerare pe rînd, din punct de vedere metafizic, 
etic şi apoi epistemologic: dar aceste trei planuri sînt ele însele atît de interre- 
laționate încît o separare netă a unuia de celălalt, mai ales în cazul unui astfel 
de subiect, este întotdeauna foarte dificilă. 

Potrivit conceptului de Originare Interdependentă din budismul Mahayaâ- 
na, toate existenţele și toate fenomenele sînt interrelaționate. Chiar și o floare 
este îndeaproape unită cu întregul univers, neavînd, în sens metafizic, exis- 
tenţă separată. Mica violetă își apleacă frumoasa corolă exact atît cît o face și 
nu mai mult: ea este echilibrată de univers. Violeta este violetă și nu stejar 
pentru că este rezultatul existenței interrelaționale a unei serii nesfirșite din 
trecut. Nu ne putem separa de trecut, iar acest lucru se poate spune despre 
fiecare lucru din univers. 

Interconexiunea dintre individ și întregul univers a fost în mod deosebit 
subliniată în Buddhăvatamsaka-siitra din India, care a devenit scriptura prin- 
cipală a sectei Hua Yan din China și a sectei Kegon din Japonia. Buddhăva- 
tamsaka-siztra spune: „Într-un singur por din pielea de pe trup sînt adăpostite 
toate făpturile“!; „Toate făpturile se ivesc într-un singur por“?; „Trupul vi- 
zibil al unui Buddha propovăduiește oceanul de merite al tuturor Buddha“.3 
Ideea nu apare numai în budism. Și în Mahăâbhărata se afirmă: „Lumea mu- 
ritorilor este o îmbinare interdependentă“.+ Dintre misticii creștini, Eckhart a 
spus limpede același lucru: „Aici toate firele de iarbă, lemnul și pietrele, 
toate sînt una.“* Negrul rămîne negru, albul rămîne alb, și totuşi opuşii coin- 
cid: „În Împărăţia lui Dumnezeu, totul este în tot, totul este unu și totul este 
al nostru.“5 

Ideea de unire cu toate făpturile fusese deja exprimată în creștinismul tim- 
purius, însă „unirea“ se limita la membrii Bisericii. În fapt, concepția indiană 
își găsește cel mai evident echivalent la Plotin, cel care a influențat atît de 
mult filozofia timpurie a Bisericii. Potrivit lui, fiecare sine etem este în reali- 


1 Hua-yan sătra, vol. 46, p. 245 b. 

2 [bid,, p. 403 c. 

3 sarvaromavivara aseşabuddha gunasamudra megha nigarjana vara (Gandavyiiha- 
sătra, ed. de D. T. Suzulu şi H. ldzumi, p. 347, 1. 24). Am tradus prin colaţionare cu ver- 
siunea din Tang (vol. 73, 7aishă, p. 398 b). 

4 saighăvatăn martyalokah parasparam apăsritah (Mahăbhărata, XII, 298, 17). Ter- 
menul sanscrit pentru interdependenţă sau existenţă interelaționată este parasparopekșă. 

5 Rudolf Otto, Mysticism East and West: A Comparative Analysis of the Nature of 
Mysticism, traducere de Bertha L. Bracey și Richenda C. Payne, New York, Macmillan 
Co., 1932,p.61. 

6 „Şi toate le-a supus sub picioarele Lui și, rai presus de toate, L-a dat pe El cap Bise- 
ricii, care este trupul Lui, plinirea Celui ce plineşte toate întru toți.“ (Efeseni, 1:22-23) 
Unirea cu toate făpturile, ca parte a trupului lui Christos, este solemn exprimată în Coinu- 
niune (tou za panta en păâsi pleroumenou). 

tate fuzionat cu oricare altul şi, prin iubire-fără-separare, alcătuiesc o eternă 
însoţire-fără-separare. Odată cu înțelegerea ideii că negrul este alb și albul 
negru, toate se annonizează cu toate, „fără a înceta să fie ceea ce sînt în si- 
ne“. Plotin spune: „În această Natură, nedespărţite se află viața întreagă și in- 
telectul în totalitate — o viaţă în care viețuirea și inteligența sînt unicul act 
dintr-o unitate: fiecare parte pe care o produce este un întreg, tot conținutul ei 
este chiar al ei, căci nu există separare de la lucru la lucru, nu se află. nici o 
parte care există izolată și înstrăinată de rest, și astfel nicăieri nu se află rău- 
tate față de celălalt și nici opoziţie.“? 

Această paralelă este și mai interesantă dacă luăm în considerație și faptul 
că, deși această teorie apare în toate sutrele Mahăyâna, ea a fost subliniată 
mai ales în Buddhăvatamsaka-siitra, care a fost compusă în India cam în 
aceeași perioadă în care Plotin își expunea și el ideile. Este de notat că, ur- 
mîndu-l pe Plotin, Proclos (410-485) a spus: „Toate lucrurile sînt în toate, 
însă fiecare este după cum se cade în fiecare.“8 Trebuie remarcat însă că Plo- 
tin şi Proclos admiteau existența unei cauze prime?, astfel concepţia lor fiind 
diferită de cea a filozofiei Avatainsaka care, conformîndu-se doctrinei budis- 
te tradiționale, a negat o cauză primă. Proclos, după ce a admis interrelațio- 
narea tuturor lucrurilor, continuă: „Căci în fiinţă se află viaţă şi intelect, iar în 
viață ființă și gîndire, iar în intelect ființă şi viață. Însă în intelect, cu-ade- 
vărat, toate lucrurile subzistă intelectual, în viaţă, vital, iar în fiinţă toate făp- 
turile sînt cu adevărat ființe... Totul subzistă fie potrivit cauzei, fie fiind pe 
potrivă cu hyparxis, fie potrivit participării.“!0 

Filozofia Hua Yan din China propune teoria interrelaționării din punct de 
vedere spaţial într-o manieră cvadruplă, după cum urmează: 


(1) Unul este în unu. 
(2) Unul este în tot. 
(3) Totul este în unu. 
(4) Totul este în tot. 


Din punct de vedere temporal, formula arată astfel: 


(1) Cînd unul este absorbit de către tot, unul intră în tot. 
(2) Cînd totul este absorbit de către unu, totul intră în unu. 
(3) Cînd unul este absorbit de către unu, unu intră în unu. 
(4) Cînd totul este absorbit de către tot, totul intră în tot. 


7 Enneade, Ul, 2, |. (Plotinus. Psychic and Physical Treatises, cuprinzînd cea de-a 
doua şi cea de-a treia dintre Enneade, traducere din greacă de Stephen MacKenna, Lon- 
dra, Philip Lea Warner, Publisher to the Medici Society, 1921, p. 12) 

8 Proclus' Metaphysical Elemenis, traducere din originalul grec de Th. M. Johnson, 
Oseola, Missouri, Press of Republican, 1909, pp. 77, propoziţia 103. 

9 [bid., propoziţia 11. 

10 Explicaţia lui Proclos ad propoziţia 103 (/B:d.). 

Toate lucrurile din univers au fost aduse în ființă potrivit formulelor 
mai sus menţionate, care funcționează în același timp.!! Această filozofie 
Hua Yan, care este aproape filozofia Zenului, așa cum a arătat Suzuki, și-a 
atins poate sinteza în pîndirea lui Dogen, care a interpretat interdependența 
în așa fel incit să afirme că ființa este timp. Timpul este, pentru DOgen, 
pretutindeni, întrețesut cu toate lucrurile. Buddha, ca realitate ultimă, nu 
este altceva decît timpul din care toate lucrurile sînt făcute. Bambusul este 
timp, tigrul este timp, iluminarea este timp, omul este timp.!? O formulă 
cvadruplă, bine sistematizată, se regăsește și în Occident, deși apare cu ci- 
teva secole mai tîrziu decît în Hua Yan. Eckhart admitea patru stadii inter- 
mediare: 


(1) Multul este văzut drept unu (și numai astfel este văzut corect). 

(2) Multul este văzut în Unul (unde Unul este încă o formă a multului). 
(3) Unul este văzut în mult (sprijinind și condiționînd realitatea). 

(4) Unul este văzut. 


Unul însuşi devine obiectul intuiției, ca acel ceva care este superior și an- 
terior multului. Pentru Eckhart, acestea patru reprezintă şi etapele dezvoltării 
spirituale (astfel căpătînd și o încărcătură etică), pe cînd în şcoala Hua Yan 
ele nu reprezintă altceva decît moduri de a fi. În acest sens, există o apropiere 
mai mare de concepția lui Plotin, care trata și el relaționarea în mare măsură 
într-un mod metafizic. 

Metafizica lui: Plotin poate fi descrisă ca una a emanaţiei supraabundente. 
O teorie comparabilă se întîlnește, într-un stadiu incipient, și în daoism și a 
fost dezvoltată în sistemele neoconfucianismului. În China, ideea de întrepă- 
trundese s-a păstrat la Zhu Xi (1130-1200), în veşmînt confucianist. El a ela- 
borat teoria Marii Realităţi Ultime ca principiu al Cerului și pămîntului și al 
„celor zece mii de lucruri“. În ce privește cele zece mii de lucruri, el credea 
că Marea Realitate Ultimă se află în fiecare și în toate. Aceasta nu înseamnă 
însă că Marea Realitate este separată în părţi. „În mod fundamental, spune 
Zhu Xi, nu există decît o unică Mare Realitate Ultimă, și totuși fiecare dintre 
cele zece mii de lucruri a fost înzestrat cu ea și o posedă în sine în întregul ei 
— în același fel în care pe cer nu se află decît o singură lună, însă, atunci 
cînd lumina ei se răspîndește peste rîuri şi lacuri, ea poate fi văzută pretutin- 
deni.“13 Pe baza acestor idei, Zhu Xi și-a dezvoltat propriul său sistem meta- 
fizic distinct. 

Conceptul de întrepătrundere a tuturor lucrurilor s-a perpetuat pînă tirziu 
în China. Yan Yuan a scris: „Nimic nu se află care să nu se întrepătrundă cu 


1! Kegon Goky6-shă (Taishă, vol. 45, pp. 471-509, mai ales p. 504 b). 

12 Norimoto Lino, Dogen 's Zen View of Interdependence in Philosophy East and West, 
vol. XII, nr. 1], aprilie 1962, pp. 15-28. Afirmațiile lui Dogen corespund exact titlului 
cărţii lui Heidegger, Sein und Zeit. 

13 De Bary etc., Chinese Tradition, p. 359. 

orice altceva și nimic nu se află care nu trece prin creștere evolutivă.“14 El 
susținea ideea de „potenţialitate originară“ (liang neng RAE). 

Kegon, echivalentul japonez al filozofiei Hua Yan a interreiaționării (A va- 
tamsaka în India), „preconizează un vast univers de inteirelaționări și de în- 
trepătrunderi ale tuturor lucrurilor existente, astfel încît atunci cînd unul 
ocupă poziția centrală, toate celelalte lucruri îi devin însoțitori pentru a forma 
un cosmos armonios. În același timp fiecare devine un însoțitor al fiecăruia 
dintre toate celelalte — care ajung de asemenea să ocupe poziţia centrală. 
Ambele funcții se realizează în aceeași clipă a sinelui, și nici una nu devine 
mai însemnată decît cealaltă.“1!5 Această relație dinamică, denumită shu- 
ban-gusoku (PER), a fost echivalată prin expresia „constelația înso- 
țit-însoţitor““.15 În Buddhăvatamsaka-sătra, această constelație este centrată 
pe figura lui Buddha Vairocana. În Japonia, teoria este exemplificată prin 
statuia Marelui Buddha Vairocana de la Nara. În secta Kegon, Buddha 
Vairocana reprezintă corpul originar al lui Buddha. 

Potrivit scriptunlor Kegon, fiecare din cele o mie de petale ale florii de 
lotus pe care locuiește Buddha Vairocana reprezintă un univers, și în fiecare 
unive:s există milioane de lumi propriu-zise (jambizdvipa). În fiecare univers 
în formă de petală de lotus se află un Buddha Săkyamuni, care este o mani- 
festare a lui Buddha Vairocana, și în fiecare dintre milioanele de lumi pro- 
priu-zise se află un mic Buddha care predică și care este, la rîndu-i, o manifes- 
tare a lui Buddha Săkyamuni. Pentru o vreme, Kegon-sătra a fost textul cen- 
tal pentru religia națională a Japoniei)”, întrucît un asemenea simbolism era 
cît se poate de convenabil pentru stat. Se credea că dregătorii trebuie să fie 
manifestări ale lui Vairocana și că oamenii de rînd trebuie să fie manifestări 
ale dregătorilor, așa cum micii Buddha din lumile propriu-zise sînt manifes- 
tări ale lui Buddha Săkyamuni. Atîta vreme cît există armonia între stat, dre- 
gători și cei simpli (pe modelul oferit de cosmologia Kegon), se credea că va 
fi pace în ţară şi că națiunea va fi în siguranţă. 

Potrivit filozofiei Kegon, orice existenţă este o realitate în sine, cu propria 
sa natură și activitate. Aceste realităţi se pot desăvirşi prin îndeplinirea comu- 
niunii ultime cu principiul cosmic întrupat în persoana lui Buddha, astfel 
ajungînd să recunoască participarea lor la marele sistem al universului. 
Aceasta nu este decît una dintre căile prin care metafizicile independente 
şi-au expus implicaţiile etice. 


14 Fung Yu-lan, A History of Chinese Philosophy, vol. Il, p. 637. 

15 Explicaţia îi aparţine lui T. Unno. 

16 jbid. 

17 În epoca Nara din Japonia (710-784), învățăturile sectei Kegon, care expunea o 
filozofie pe care unii o consideră cea mai înaltă dintre filozofiile budiste, au ajuns să 
capete statutul de religie națională. Un edict al împăratului Shomu (din 747 p. Chr.) afir- 
mă: „Considerăm Kegon-sătra a fi scriptura cea mai plină de autoritate“. Todaiji, templul 
central al capitalei, era cunoscut şi ca Dai-Kegonji, Marele Templu Kegon. 

O teorie japoneză mai tîrzie cu privire la interdependența interrelațională 
a luat o altă direcţie etică, distinctă prin aceea că a scos în evidență și o rela- 
ție particulară între indivizi. RyGnin (1072-1132), întemeietorul sectei Yiizu 
Nembutsu din Japonia, propovăduia că „nembursu al unui individ interacțio- 
nează cu nembutsu al altuia și face să se împlinească mîntuirea“. Se spune că 
lui i-ar fi apărut Buddha Amida, căruia i-a prezentat un poem în care se spu- 
nea: „O persoană este toate persoanele, toate persoanele sînt o persoană; o 
faptă meritorie este toate faptele meritorii; toate faptele meritorii sînt o faptă 
meritorie. Aceasta se numește eliberarea în Tărîmul Pur prin graţia lui Ami- 
da“. Dogen propovăduia și el unificarea sinelui cu alte sine: „ie însuți și 
celorlalți trebuie să vi se facă bine în același timp.'18 

Nici în Occident nu a lipsit o asemenea idee. Noul Testament a sugerat un 
substrat metafizic ca bază pentru etică, în fraza: „... întrucît aţi făcut unuia 
dintr-acești frați ai Mei, prea mici, Mie Mi-aţi făcut“.* Plotin a exprimat o 
idee similară. lubind Unul în toate lucrurile și toate lucrurile în Unu, nimic 
nu este exclus de la întîlnirea universală: „Aceia îmbătați de acest vin, um- 
pluţi de nectar, cu întregul trup pătruns de această frumuseţe, nu pot rămîne 
“doar privitori: nu se mai află acum spectator privind la un spectacol din afară. 
Cei cu privirea clară au vederea aceasta în ei înşiși““.19 Meister Eckhart a su- 
gerat întrucîtva același lucru cînd a vorbit despre omul care se cunoaște pe 
sine „văzîndu-se pe sine în toţi și pe toți în sine“.2U 

În China, neoconfucianiști tîrzii din diverse şcoli au susținut că un om care 
are sentimentul deplin al omeniei trebuie să se identifice cu tot ceea ce există: 
în iubire şi compasiune înstrăinarea se stinge. Viaţa omului trebuie înălțată 
pînă la completa împlinire. Zhang Zai (1020-1077) scrie: „Cerul este tatăl meu 
şi pămîntul îmi este mamă și chiar și o făptură atît de neînsemnată ca mine își 
găsește un loc al ei, aici, între Cer și pămînt. lată de ce privesc tot ce umple 
universul ca pe propiiu-mi trup, și ce călăuzeşte universul ca pe propria natură. 
Toţi oamenii îmi sînt fraţi şi surori și toate lucrurile sînt însoțitorii mei.“2! 


18 Sh5b6-Genz6, Bodaisatta Shishsbâ (Dâgen Zenji Zenshu, p. 259). 

* Matei, 25:40. 

19 Enneade, V, 8, 10. (Plotinus. The Divine Mind. Tratatele din cea de-a cincea dintre 
Enneade. Traducere din greacă de Stephen Mackenna, Londra și Boston, The Medici 
Society, 1926, pp. 85-86.) 

20 C. de B. Evans, tr., The Works of Meister Eckhart, vol. |, Londra, John M. Wat- 
kins, 1952, p. 132. 

21 Zhang Zai (1020-1077), Inscripția de la Apus in Wing-tsit Chan, A Source Book in 
Chinese Philosophy, Princeton University Press, 1963, p. 497. În ce îi priveşte pe filozofii 
chinezi, căutarea Fiinţei este „centrată pe natura umană esenţială și este întotdeauna exis- 
tenţială în implicaţiile ei filozofice. Cu înţelegere sporită, noi, oamenii, împărtăşim aceas- 
tă Fiinţă existenţială cu toate făpturile şi lucrurile, dat fiind că Fiinţa este înzestrată și spri- 
Jinită de puterea cerească. Fiinţele omenești iau parte la Fiinţa divină într-un sens superior, 
toate celelalte ființe se împărtășesc din Fiinţă în mod egal. Există, deci, o legătură întru 
Fiinţă în toate ființele“. (Thomas H. Fang, The A/lienation of Man in Religion, Philoso- 
phy, and Philosophical Anthropology, lucrare citită la Cea de-a cincea Conferinţă a Filo- 
zofilor, Orient-Occident, p. 18) 

Din punct de vedere epistemologic, mulți dintre partizanii perspectivei 
interrelaționale asupra universului s-au exprimat metaforic și, în mod sur- 
prinzător, mulți dintre ei au folosit aceeași metaforă, cea a oglinzii. O para- 
bolă des utilizată în filozofia Kegon este aceasta: Să se pună cîte o oglindă în 
cele opt părți indicate de busolă, la zenit și la nadir. Cînd o lampă este așeza- 
tă în centru, se observă că fiecare dintre cele zece oglinzi reflectă lumina; 
dacă una dintre cele zece este ridicată, ea le va reflecta și pe celelalte care 
conţin lumină, așa cum o conţin și pe ea. Fiecare dintre cele nouă se află în 
aceea, iar aceea se află în toate celelalte nouă.2? În idealismul budist (Yoga- 
căra) s-a vorbit despre o „cunoaștere a oglinzii“ (âdarsajhiâna). Eckhart uti- 
liza adesea expresia „oglinda minunată“ pentru a descrie sinele cel mai adînc 
al misticului. 

Eckhart și-a dezvoltat metafora astfel: „Dacă m-aş cunoaște atît de bine 
cît ar trebui, s-ar cuveni să am o cunoaștere desăvirșită a tuturor făpturilor“, 
căci „sufletul este în stare să cunoască toate lucrurile cînd are puterea sa cea 
mai mare“, adică „așa cum o oglindă limpede prinde toate lucrurile într-o 
imagine": astfel „numai cînd el [sufletul] cunoaște tot ceea ce este de cunos- 
cut trece dincolo către binele necunoscut“.23 Pe de altă parte, iată cum expli- 
că Windelband gîndirea lui Nicolaus Cusanus: „O anumită infinitate... apar- 
ține fiecărui lucru, în sensul că acesta poartă în sine, în caracteristicile esenței 
sale, și caracteristicile tuturor celorlalți indivizi. Totul este în totul: omnia 
ubique. În acest fel, fiecare individ conţine în sine universul, deşi într-o for- 
mă limitată, specifică numai acestui individ și diferită de a celorlalți... Fieca- 
re lucru este, dacă este cunoscut corect și pe deplin, o oglindă a universu- 
lui24 (Incidental, această idee a fost exprimată și de învățatul arab al-Kindi.) 
Individualitatea însă, care a fost accentuată de Nicolaus Cusanus, nu este 
limpede menţionată în textele Kegon. Aceasta pare a constitui o importantă 
diferenţă între cele două maniere de gîndire. 

Plotin, în loc de a-și exprima metaforic epistemologia (cel puţin în acest 
caz), a propus o epistemologie a interdependenţei bazate pe metafizica sa 
platoniciană: „Cei ce văd prin simțul trupului produsele artei picturii nu văd 
lucrul unic în felul unic; ei sînt adînc mișcați recunoscînd, în obiectele pictate 
pentru ochi, prezentarea a ce se află în idee, și astfel sînt chemaţi să-și amin- 
tească adevărul — experienţa însăși din care se naște lubirea. Dacă vederea 
Frumuseţii excelent reprezentate pe un chip grăbeşte mintea spre cealaltă 
Sferă, de bună seamă că nimeni care vede încîntătoarele priveliști din lumea 
simțurilor — această mare ordine, Forma pe care o arată stelele însele, în 
îndepărtarea lor — nimeni, așadar, n-ar putea fi atît de încet la minte, de lip- 
sit de simţire, încît să nu fie purtat de toate acestea înspre amintire și să nu fie 
cuprins de teama reverențioasă la gîndul că toate lucrurile, atît de mari, au 


22 Daisetz Teitaro Suzuki, The Essence of Buddhism, Kyoto, Hozokan, 1948, p. 56. 
23 Evans, Works of Meister Eckhart, vol. 1, 1924, pp. 324, 359, 253, 385. 
24 Windelband, History of Philosophy, p. 347. 

ieșit din acea măreție. A nu răspunde astfel înseamnă nici să nu fi măsurat 
această lume și nici să nu fi avut vreo viziune a celeilalte.“25 

Potrivit budismului, cunoașterea corectă a adevărului nu este decît recu- 
noașterea relațiilor interdependente dintre diferitele aspecte ale existenţei 
umane concrete. Așa cum este el expus de mahăyâniști, adevărul Originării 
Interdependente trebuie să se afle în principiul negaţiei conținut în chiar exis- 
tența lucrurilor, care sînt trecătoare și vide — de vreme ce ele, fiind interde- 
pendente, nu există independent şi separat. Oamenii suferă, iar suferința lor 
este consecința firească a faptului că se atașează de existența lucrurilor și că 
afirmă eternitatea acestora, în pofida adevărului. Dacă, dimpotrivă, înţelegi 
adevărul și îți dai seama cît de vană este existența lucrurilor, atunci nu vei fi 
afectat de suferință cînd îmbătrîneşti, te îmbolnăveşti și mori. Săkyamuni 
este un exemplu de persoană despre care se crede că s-a eliberat de suferință 
prin înţelegerea profundă a adevărului Cauzării Interdependente. 


c. Absolutul ca fenomen 


În această secțiune, termenul principal de comparaţie din filozofia occi- 
dentală este Meister Eckhart. Eckhart a fost subiectul unui mare număr de 
apropieri cu gîndirea orientală și trebuie să ne exprimăm surprinderea față de 
această popularitate. Mai multe explicații sînt posibile. Una ar fi poziţia sa 
istorică în filozofia occidentală, el venind imediat după apogeul scolasticii, 
ea însăși apogeul Evului Mediu. Filozofia medievală se preocupa în principal 
de temele religioase; acest lucru este relevant, întrucît religia și filozofia sînt 
de obicei greu de separat și în gîndirea orientală. 

Eckhart a studiat scrierile Sfintului Toma, precum şi operele altor figuri 
proeminente din filozofia medievală. El s-a folosit de asemenea și de propria 
sa experiență mistică, ale cărei descrieri amintesc de multe relatări similare 
din Orient. Astfel, el a fost un mistic învăţat, avînd la îndemînă un vocabular 
filozofic bine articulat pentru a-și descrie sentimentele suscitate de experien- 
țele sale. Eckhart a avut totuși și o calitate „pămîntească:: la fel ca mulți din- 
tre filozofii orientali, a scris în limba locului și timpului său. Paradoxurile 
(sau cel puţin paradoxurile aparente) abundă, dînd minţii libertatea de a 
explora bogăţia experienţe: lui Eckhart, precum și digresiunile sale specula- 
tive despre natura acelei experiențe în relație cu Absolutul — stimulentul 
tematic al Evului Mediu. Mai mult, dintr-o perspectivă orientală, Eckhart a 
fost suficient de „neastîmpărat“ şi heterodox din punctul de vedere al egalilor 
săi pentru a deveni interesant pentru gînditorii care sînt adesea sceptici cu 
privire la posibilitatea ca filozofia academică să contribuie la marile izbînzi 
ale condiției umane. Sînt probabil multe alte motive pentru care Eckhart a 
atras atenția; acestea sînt însă suficiente pentru prezenta discuţie, în care 
accentul este pus pe teoria lui Eckhart cu privire la Absolut în fenomen. 


25 Enneade, IL, 9, 16 (traducerea Mackenna, p. 231). 

Un început interesant îl poate reprezenta o comparație între concepţia lui 
Eckhart despre Absolut și cea a lui Sarkara. Atunci cînd Sankara şi alți ve- 
dântini au caracterizat Absolutul (Brahman), acesta era desemnat ca Fiinţă- 
Inteligență-Bucurie (sat-cid-ânanda). Sahkara însă, deși l-a definit pe bah. 
man ca Fiinţă (sat), potrivit concepţiei tradiţionale, îl socotea totuși a fi din- 
colo de Fiinţă și Neființă. Acest lucru este adevărat și în ce privește Man- 
diikya-kărikă a lui Gaudapăda. Eckhart spune la rîndu-i: ,,... cauza originară 
a tuturor lucrurilor, divinitatea, trebuie... să se afle dincolo de Fiinţă și cu- 
noaștere;, ea este dincolo de rațiune, dincolo de Fiinţă, ea nu are nici o deter- 
minare şi nici o calitate, este «nimicy.'*! Eckhart vorbește despre calitatea de 
divinitate ca despre „nimicul pur“ (ein blossiniht).2 Şi totuși el, la fel ca și 
Sankara, nu a respins cu totul credința, comună în tradiţia lui, despre Dum- 
nezeu ca ființă3: doar a făcut-o secundară. Există un al treilea termen pentru 
comparaţie, care trebuie menționat în acest context, Zenul, ai cărui adepți 
vorbesc şi ei despre condiția ultimă ca despre „nimic'. 

Între Eckhart și Sarikara există multe alte similitudini. Spre exemplu, 
Eckhart a făcut disctincția între Deizas (Dumnezeire) și Deus (Dumnezeu); 
Sankara a făcut distincţia între brahman (neutru) şi Brahmă (mascuiin), pe 
care l-a numit de asemenea ISvara (Dumnezeul Creator). Atît Eckhart cît și 
Sankara au caracterizat Absolutul (Deitas, brahman) ca fiind „fără nume“, 
adică de neconceput. „Creaţia“ este pentru Eckhart și pentru advaitini (Saa- 
kara etc.) o părere, o aparenţă, o măya. Atît Eckhart cît și Sankara „propovă- 
duiesc o soteriologie care nu îi leagă de un sistem de gîndire, deși Eckhart 
este obligat să vorbească cu prudență, el aventurîndu-se și în zone în care 
metafizica sa este atît de absconsă încît nu mai poate fi urmărită“. Și, în ce îi 
privește pe ambii mistici: „Fructele contemplației vin ca o încununare a unui 
efort măreț și a unei îndelungi pregătiri... Viaţa purificată trebuie întotdeau- 
na să existe înainte de viziunea plină de beatitudine.“4 

„Am intrat în mine însumi [âmmană âtmânam samvisate] şi am ştiut că 
făpturile în sine nu sînt altceva decît o privelişte trecătoare. Am văzur că în 
Dumnezeire fiecare făptură este fericire [ânanda] fără de pată [prabhăsvara- 
prakti) și am aflat că lumina [jyotis] înfățișării lui Dumnezeu era formată în 


1 Windelband, History of Philosophy, p. 335. 

2 Suzuki, în Mysticism: Christian and Buddhist, face diverse studii comparative între 
Eckhart și budism. 

3 Cercetătorii scrierilor lui Eckhart nu cred că acest lucru este atît de paradoxai pe cît 
pare. Gilson dă următoarea explicaţie: Dumnezeu este în primul rînd intelect „văzător“. 
Prin aceasta, Dumnezeu ne învaţă că El este „Unu“, de aici „Fiinţă“, și numai El este „in- 
telect prin sine“ şi „în întregime“. (Flistory of Christian Philosophy, p. 440) Copleston 
spune: „Adevărul în această problemă pare a fi că există mai multe direcţii în gîndirea lui 
Eckhart” şi: „Probabil că nu este posibil să armonizăm complet toate aceste direcții.“ 
(A History of Philosophy, Garden City, New York, Image Books, 1963, vol. III, partea I, 
pp. 198 sq.) 

4 Joseph Politella, Meister Eckhart and Eastem Wisdom in Philosophy East and West, 
vol. XV, nr. 2, aprilie 1965, pp. 127, 129. 

mine și mi-am dat seama că o nesfirșită [ană4i] bucurie era zăvorită în piep- 
tul [Ardi] meu și că în mine se afla un diapsalm și o nemișcare neîntreruptă 
[ădisânta] a tuturor lucrurilor lăuntrice [sarvadharmânâm]... iar mintea mea 
era liberă de imagini și spiritul meu era liber de mijloace [bandhana-vinir- 
mukta, abaddha]...*5 Acesta nu este un pasaj indian, ci unul dintr-o predică a 
lui Eckhart, căruia i s-au adăugat în paranteze echivalentele sanscrite care se 
regăsesc în lucrările lui Sankara. Ideile majore ale lui Eckhart se pot exprima, 
cuvînt cu cuvînt, în termenii tehnici utilizați de Saikara: într-atât sînt de ase- 
mănătoare cele două sisteme. 

Revenind la subiectul de față, au mai existat și alți gînditori care au admis 
realitatea absolută a fenomenelor din lume. Ramânuja a fost unul dintre ei. 
Potrivit lui Rămânuja (născut în 1017), lumea fenomenală nu este iluzorie, 
aşa cum afirmase Sankara. „Relaţia dintre Dumnezeu [brahman] şi lume poa- 
te fi concepută pe baza analogiei date de relația dintre trup și suflet. Dumne- 
zeu cstc sufletul universului, iar universul este trupul său. Numai datorită pre- 
zenței lui Dumnezeu ca suflet în toate aceste făpturi finite și în toate aceste 
lucruri schimbătoare sînt ele, în ciuda aparentei lor diversităţi, cu toate legate 
şi organic unite unele cu celelalte. Toate lucrurile și ființele din lume au evo- 
luat pornind din natura lui Dumnezeu; ele sînt călăuzite și controlate de el.“6 

Adepții Zenului au înlăturat orice fel de raționament cu privire la Absolut. 
Buddha sălășluiește ascuns în toate lucrurile mărunte din viaţa de zi cu zi. A 
le lua pe toate exact așa cum sînt, acesta este Zenul. Adepții caută libertatea 
spirituală, eliberarea adevăratei naturi de sub povara ideilor și sentimentelor 
fixe despre realitate, care se acumulează în noi datorită fricii — teama că 
viața noastră apune. Mondă (dialogurile Zen) pot părea surprinzătoare la pri- 
ma vedere, însă de fapt nu există nimic obscur sau ascuns în ele. Adevărul pe 
care îl indică este de o simplitate radicală și se vede de la sine. 


Este atît de limpede că durează mult pînă vezi. 
Trebuie să ştii că focul pe care îl cauţi 

Este focul de la propria ta lampă 

Şi că orezul tău e gătit chiar de la început. 


Un poet Zen spune: 


Cît de minunat, cît de miraculos este 

Cum scot eu apa și car lemne de foc! 
Primăvara — florile, iar toamna — luna, 
Vara — un vînt răcoros, iar iarna — zăpada: 
De ce altceva mai am trebuință?? 


5 Predica XXI, în Evans, Meister Eckhart, vol. II, p. 142. 

S Anima Sen Gupta, Râmânuja on Causality in Philosophy East and West, vol VIII, 
nr. 3 și 4, octombrie 1958, ianuarie 1959, p. 142. 

? Mumonkan (Taishă, vol. 48, p. 295 b). 

Afirmațiile lui Eckhart sînt făcute sub forma unor propoziţii generale, pe 
cîtă vreme maeștrii Zen și-au exprimat învățăturile cu referire la cazuri indi- 
viduale, dezbărîndu-se de rigorile propoziţiilor generale. Întîlnim însă la Eck- 
hart și teoria că Absolutul este localizat în fenomen sau în lucrurile particu- 
lare. Cu privire la ideea că Dumnezeu a creat „la început“, Eckhart spune că 
acest „început“ este un „acum“ al eternității, invizibilul „acum“ (nunc) în 
care Dumnezeu este Dumnezeu pentru eternitate și în care are loc emanația 
etemă a Persoanelor divine. „Aici“ și „acum“ au esență, în măsura în care 
sînt ele însele Dumnezeu. Eckhart spune: „(... în veșnicie nu se află ieri sau 
mîine). acolo se găseşte prezentul acum, întîmplările de acum o mie de ani și 
dintr-o mie de ani ce au să vină se află în prezent, iar antipozii lor sînt la fel 
ca aici.“!0 Potrivit lui Eckhart, Fiinţa este Dumnezeu iar Dumnezeu dă ființă. 
Însă această Fiinţă a lui Eckhart este departe de o a fi statică și neschimbă- 
toare, așa cum este cea a lui Sankara de exemplu. Fiinţa lui Eckhart este trăi- 
rea (vivere) eternă. Dumnezeu este în Sine un proces de trăire și nu o ființă 
statică. Acest proces este activitate, autoafirmare puternică, o procreaţie rea- 
lzată nu din legitate sau din orb impuls, ci în libertatea şi puterea creativă a 
minunii sublime.!! Marele maestru Zen, Dogen, avea un punct de vedere si- 
milar, mergînd însă și mai departe: „Fiinţa este timp, iar timpul este ființă. 
Orice lucru din lume este timp în fiece clipă. A practica disciplinele religi- 
oase, a atinge Iluminarea și a intra în nirvăna nu înseamnă altceva decît a pri- 
cepe că aceste evenimente sînt Fiinţă, timp, și că timpul este Fiinţă“.!2 Şi mai 
departe: „Nu există început pentru practică (shu) și nici sfîrşit pentru ilumi- 
nare (sho).“13 

O idee similară apare și în Occident, la un mistic german dintr-o perioadă 
mai tirzie. Combinația dintre o abordare cvietistă a acestei lumi și ideea că 
experiența eternității poate fi dobîndită chiar în viața noastră pămîntească a 
fost una dintre marile teme ale lui Angelus Silesius: 


Oricine acceptă timpul fără de timp și grijile fără de grijă, 
Pentru care ieri a fost ca azi și azi e ca miine, 

Oricine preţuiește la fel toate lucrurile — 

Acesta intră deja în timp, 

În dorita stare a prea-iubitei veșnicii.!4 

8F. Copleston, 4 History of Philosophy. Westminster, Md.. Newman Bookshop, 
1946, III, 1, p. 202. Afinnaţia lui Eckhart provine din Expositio libri Genesis. 

9 „Potrivit lui Eckhart, lucrurile au esență sau substanță în măsura în care sînt ele în- 
sele Durnnezeu: orice altceva apare în ele ca fenomen, determinările lor în spațiu și timp, 
acele «acum» şi «aicb» care le marchează... sînt nimic.“ (Windelband, Fistory of Philoso- 
phy, p. 336) 

10 Evans, Meister Eckhart, vol. |, p. 228. 

11 Otto, Mysticism East and West, pp. 170 sa. 

12 Sh5b6-Genză, Uji. Dogen Zenji Zenshii, ed. de D5shi Okubo, Tokyo, Shunjisha, 
1930, pp. 62-65. 

1 Kegon Gokyo-sho. Traducere de Taitetsu Unno (nepublicată). 

14 ]. L. Sammons, Angelus Silesius, New York, Twayne Publishers, Inc.. 1967, p. 24. 

Și în altă parte: 


Veșnicia e timp și timpul e veșnicie 
Şi doar noi le facem să fie diferite.I5 


Eckhart a negat diferența dintre Dumnezeu și timp prin negarea realității 
morții. El credea că Dumnezeu este viață plină de vigoare, în care lucrurile 
moarte învie și în care chiar moartea însăși este preschimbată în viață. El a spus: 
„Pentru Dumnezeu nimic nu moare: toate lucrurile trăiesc în El.“16 Afirmația lui 
Dogen pare și mai radicală: „Nașterea și moartea sînt viața lui Buddha.“!7 

Teoria prezentată mai sus ne face să admitem toate lucrurile și toate feno- 
menele aşa cum sînt, ideea fiind ilustrată de învăţăturile budismului Shingon 
din Japonia. 

Deși unii au insistat că cele șase elemente (pămîntul, focul, apa, vîntul, 
spațiul și mintea) nu simbolizează decît iluminarea lui Vairocana, Kiikai a 
scris în Sokushin-gi că cele șase elemente sînt substanța iluminării Trupului 
Cosmic Buddha Vairocana.!8 Omul a atins deja situaţia ultimă, gîndea el. În- 
tr-o scriptură Tendai stă scris: „Iluminarea originară pură şi nepătată, de la 
începutul fără de început și pînă acum, nu are nevoie de înțelegerea dobîndită 
prin practică și nici de ajutorul altuia. Virtuțile ei esențiale sînt desăvirșite și 
împlinite: înţelepciunea esenţială există deja.“!9 

Potrivit tradiţiei orale a sectei Tendai (Kuden Homon), oamenii, așa cum 
sînt, sînt deja iluminați. Moștenind o asemenea tradiție de gîndire, DGgen 
spunea, despre propria iluminare: „Am recunoscut numai faptul că ochii mei 
sînt aşezaţi de o parte și de alta a nasului, care se lungește în afara feții, și că 
nu sînt amăgit de ceilalți. M-am întors acasă din China cu mîna goală. Nu 
există nimic misterios în budism. Timpul trece, așa cum e firesc să treacă, 
soarele se ridică la răsărit, iar luna apune la apus.'20 

Maeștrii Zen se folosesc de chi-mo („aceasta“), expresie luată din chine- 
ză, pentru a indica faptul că lucrurile sînt aşa cum sînt, iar credincioșii japo- 
nezi ai școlii Tărîmului Pur vorbesc de sono-mama sau kono-mama (,„aşa- 
cum-este“*) pentru a se referi la Adevăr. Acești termeni corespund „ființării“ 
(szichheiz) a lui Eckhart. 

În opinia misticilor, ar trebui să se treacă dincolo și de ideea de „Abso- 
lut“, să se renunțe chiar la ideea de Dumnezeu. Maeștrii Zen chinezi povă- 
țuiau non-atașamentul de ideea de Buddha. Hui Hai (550-606) a spus: „Cel 


15 Der cherubinische Wandersmann, |, 47. Jeffrey L. Sammons, Angelus Silesius, New 
York, Twayne Publishers, Inc., 1967, p. 82. 

16 Evans, Meister Eckhart, vol. L, p. 207. 

17 Shâbă-Genză, Sh5ji, Dâgen Zenji Zenshii, p. 440. 

18 Mikkyo Bunka, text publicat de KSyasan University Press, Wakayama-ken, Japonia, 
vol. 33, p. 9. 


19 Ben-kenmitsu-niky5-ron, Taishă, vol. 77, p. 275 c. Traducere de Taitetsu Unno. 
2 Ediţia lui Van Meter Ames. 

ce caută Legea nu o caută în Buddha.“2! De asemenea, nici nu trebuie să te 
atașezi de imaginile lui Buddha sau de alți idoli. Călugărul Zen chinez Dan 
Xia (?-834), pentru a combate deplorabila tendință de a deveni prea atașat de 
imaginea lui Buddhă și de a o socoti Buddha însuși, a ars o statuie a lui Bud- 
dha, ca lemn de foc.22 Eckhart a dat glas unui gînd similar: „Dacă aș avea un 
Dumnezeu pe care să pot să-l înțeleg nu l-aș mai socoti Dumnezeu.“ Și mai 
departe: „Acum veţi întreba: cum lucrează Dumnezeu fără nici o imagine, în 
adîncimea și esența sufletului? Aceasta eu nu pot a ști, căci sufletul are 
numai puterea să conceapă în imagini, și cum imaginile vin întotdeauna din 
afară, lucrarea Domnului îi rămîne ascunsă.“2 


2. ABSOLUTUL ȘI INDIVIDUL 


a. Relațiu dintre Absolut și individ 


Pentru primii vedântini, cei din perioada care corespunde Evului Mediu 
din Occident, relația dintre Absolut (Brahman) și sinele individual Givătman) 
a fost o problemă în jurul căreia s-au purtat dezbateri aprinse. Însă deja în 
perioada dintre compunerea Upanişadelor mai vechi şi alcătuirea Brahma- 
sătrelor! (c. 400-450 p. Chr.) apăruseră cîţiva importanți maeștri Vedânta. 
Kâsakrtsna (c. 350-250 a. Chr) susținea teoria identității în diferență (bhe- 
dăbheda) şi l-a conceput pe â/man ca pe o parte sau un constituent esenţial al 
lui Brahman. Audulomi (secolul al III-lea a. Chr) avea o altă opinie despre 
„identitatea în diferență“, în sensul că, deși ărman este diferit de brahman 
atîta vreme cît omul este în viaţă, el se va uni cu brahman după ce omul care 
a atins eliberarea prin intermediul cunoașterii desăvîrșite a murit și a fost eli- 
berat de existența pămîntească (trupească). ASmarathya (c. 350-250 a. Chr) a 
explicat relația dintre brahman şi âtman ca relaţie dintre natura naturans şi 
produsele ei secundare evoluționare (prakri-vikârabhăva). relaţia aceasta 
poate fi comparată cu cea dintre foc și scîntei. Băâdari nu admitea decit doi 
brahman, adică „brahman ca o cauză“ și „brahman ca un efect“? În sfîrșit, 
Sankara a insistat că brahman și ătman sînt unul și același lucru. După 
Sankara, problema a fost de asemenea intens dezbătută de vedântinii din di- 
verse secte. 


21 Dun wu ru dao yao men lun (Esenţialul Iluminării imediate), ed. de Hakuju Ui, 
Tokyo, Iwanami Shoten, 1938, p. 61. 

2 Jing De chuan deng lu (Transmiterea lămpilor religiei), XV. 

23 Rudolf Otto, Mysticism East and West, New York, The Macmillan Company, 1960, 
pp. 42-43. 

1 Multe din afirmaţiile gânditorilor occidentali care par relevante pentru gîndirea din 
Brahma-sătre, în ceea ce privește ideile, au fost menționate în S. Radhakrishnan, 7he 
Brahma Sutra, Londra, George Allen and Unvwin, 1956. 

2 Gîndirea acestor filozofi este expusă în Brahma-siitre. 

Echivalentul occidental al disputelor privitoare la relația dintre Marele 
Sine (brahman) şi sinele individual (âtmar) s-a concretizat în discuţiile de- 
spre relația dintre Dumnezeu și Fiul. Arie stăruia în părerea că Fiul nu este 
egalul Tatălui, ci a fost creat de El. Sabellius a spus că Tatăl și Fiul nu sînt 
aspecte discrete, ci diferite ale unei unice Fiinţe. Arie sublinia diferența din- 
tre Tatăl și Fiul, iar Sabellius identitatea lor. Opinia care a fost în cele din 
urmă adoptată de Biserică a fost că Tatăl și Fiul sînt egali și de aceeași sub- 
stanță, fiind, totuşi, ființe distincte. Crezul apostolic a accentuat natura ome- 
nească a Fiului Domnului, iar Simbolul niceean adaugă că El „a coborit din 
ceruri şi s-a întrupat“. Ceva asemănător se poate găsi în Bhagavad-gită (şi în 
hinduism în general), unde Kyșna este o incarnare (avatăra sau avatarana) 
sau coborire a Divinului în formă omenească. 

Cît priveşte relația dintre divin şi făpturi, în Bhagavad-gită regăsim ideea 
că toate fenomenele și schimbările din lume depind de voia divinității. Krşna 
(Visnu) afirmă: „Aceste lumi ar pieri dacă eu nu [mil-aş îndeplini fapta; aș fi 
cel care face haos, aș duce la pieire fiinţele.“3 Potrivit vedântinilor, lumea în- 
săşi s-a dezvoltat tot din brahman. Aceeaşi teorie a fost expusă și de Toma 
din Aquino, care a spus: „Și cum este în puterea voinţei divinc de-a stabili 
toate lucrurile în existenţă, tot așa depinde de el [= Dumnezeu] să le păstreze 
în viață... De aici urmează că dacă acțiunea lui ar înceta, toate s-ar reintoarce 
în neant...“4 

Teologii occidentali au construit de asemenea teorii extrem de elaborate 
cu privire la crearea lumii de către Dumnezeu. Spre exemplu, potrivit lui Au- 
gustin, logos-ul, ca un complex de idei colective (cf. Bhartrhari și Sankara) 
pe care un Dumnezeu plin de iubire l-a actualizat în lume, este prototipul 
lumii, în timp ce lumea este imaginea înțelepciunii divine. Logos-ul, pe lîngă 
faptul că este ideea de lume, este şi ideea de Dumnezeu, alius Dei, în timp ce 
lumea este aliud Dei. 

Un vedântin indian, Bhâskara, susținea că Absolutul și individualul nu sint 
nici diferite, nici identice. Această noțiune de „nici identic, nici diferit“, cu 
referire la relația dintre Dumnezeu şi individ, poate părea destul de străină 
Occidentului, dar un ecou similar se regăsește la Augustin: „Ce este lucrui 
care mă luminează și loveşte inima mea fără a o răni? Mă și îngrozesc, dar 
capăt şi îndrăzneală. Mă îngrozesc, întrucît sînt deosebit de acest lucru necu- 
noscut, prind curaj, întrucît îi sînt asemenea. Înţelepciunea, Înţelepciunea în- 
săși mă luminează ...“5 

Vedântinii l-au caracterizat pe brahman drept ânanda, termen care uneori 
înseamnă „plăcere sexuală“. Tendinţa se regăsește în mod evident în tantrisn: 


3 Bhugavad-gită, UI, 24. Versiunea românească, /i/oso fia indiană în texte, ed. cil. 
p. 52. 

4 Summa Theologiae, |, IX, 2. Great Books of the Western World, Chicago, Ency- 
clopaedia Brittanica. 1952, vol. 19, p. 39 b. Versiunea românească, ed. cit., p. 129. 

S Mărturisiri, XI, 9, LL, traducere de Edward Bouverie Pusey. Great Books of tii 
Western Worid, vol. 18, p. 92. Versiunea românească, ed. cit., p. 337. 

și în budismul tantric. Ideea poate fi însă urmărită în timp pînă la Upanișade 
și ea concretizează în mare măsură reprezentarea metaforică a relației dintre 
individ şi Absolut. „Într-adevăr, aceasta este forma sa de dincolo de pofite, 
dezbărată de rău și fără de teamă. Așa cum cel îmbrățișat de femeia dragă nu 
ştie nimic dinafară, nici dinlăuntru, la fel și Spiritul acesta, îmbrățișat de 
Sinele intelectual (prajiă âtman), nu ştie nimic dinafară, nici dinlăuntru. 
Într-adevăr, cu dorința împlinită, cu dorinţa întru Sine, fără de dorinţă, aceas- 
ta e forma sa, străină de suferință.“ 

Tendinţa de a considera dragostea purificată și consumată ca stare supre- 
mă a spiritului se întîlneşte și în Occidentul medieval. Sfintul Bernard vor- 
beşte despre cea mai înaltă contemplaţie ca despre o nuntă spirituală care 
obligă sufletul să înainteze și să-i ofere vlăstare spirituale Domnului. Richard 
de Saint-Victor, conteinporanul Sfîntului, se referă la patru momente ale nun- 
ţii spirituale — logodna, căsătoria, cununia, împlinirea ei prin copii. Lucrarea 
principală a lui Jan van Ruusbroec se numește Podoaba Nunții Spirituale. 
Sfîntul Ioan al Crucii spune: „Țelul pe care îl am în minte este îmbrățișarea 
divină, uniunea sufletului cu substanța divină. În această cunoaștere ascunsă 
și plină de iubire, Dumnezeu se unește cu sufletul într-un fel eminent și di- 
vin.“? Dumnezeu, pentru unii sufişti, era Eternul Feminin. „Poetul inusulman 
Wali din Delhi a compus două poeme, în care cel ce iubește este Dumnezeu 
iar cel iubit este sufletul omului chemat să se unească cu Dumnezeu.“8 

În literatura Vaişmava se zice că sufletul care tînjeşte după uniunea cu 
Dumnezeu este mireasa, iar despre dragostea divină care sanctifică, purifică 
și ridică sufletul pînă la el însuși se spune că este mirele”, afirmaţia este însă 
mai degrabă excepțională în istoria gîndirii indiene. 

Cu privire la relația dintre Absolut și individ în filozofia chineză, Wang 
Yangming, respingînd părerea lui Zhu Xi despre îi, l-a echivalat pe acesta cu 
mintea și a interpretat mintea individuală ca particularizare concretă a minții 
universale. Conceptul lui de „Conștiinţă primară“ a avut impact asupra mul- 
tor gînditori japonezi. Printre continuatorii notabili ai școlii sale în Japonia se 
numără Nakae T6ju (1608-1648), Kumazawa Banzan (1619-1691), Miwa 
Shissai (1669-1744), Sat5 Issai (1772-1859) şi Oshio Heihachird (1793-1837). 
Ca sinteză, Ichijo Kanera (1402-1481) a încercat, sub influenţa lui Zhu Xi, 
să reconstruiască șintoismul în linia unui monism idealist bazat pe identifi- 
carea sufletului cosmic cu cel individual. Deși acceptă existența multor kami 
(zei), el îi socotea pe toți manifestări ale sufletului cosmic. După el, Y oshida 
Kanetomo (1435-1511) a postulat existența unei unice naturi de kami, ca 
sursă a universului. 


5 Brhad.-Up., IV, 3, 21. Versiunea românească, Cele mai vechi Upanisude, ed. cit., 
pp. 80-81. 

? Urcarea Muntelui Carmel, Il, 24. 

& Radhakrishnan, Principal Upanișads, p. 263. 

9 Jbid. 

Relaţia dintre Buddha și om în budism, mai ales atunci cînd se crede că 
toți oamenii au natura de Buddha, precum în Mahăyâna, nu este aceeași ca 
relaţia dintre Dumnezeu și om în creștinism, deoarece budismul nu are con- 
ceptul de Dumnezeu Creator. Cea mai mare apropiere, în cadrul budismului 
Mahăyăna, de o asemenea manieră de gîndire apare atunci cînd Buddha eter 
este înfățișat ca Tată al lumilor, mereu plin de grijă și preocupat de toate făp- 
turile înzestrate cu simţire. Acest lucru este sugestiv exprimat în Săztra Lotusu- 
lui (Saddharma-pundarika) prin parabola ploii răcoritoare, care cade constant 
asupra tuturor făpturilor, peste tot. 


b. Nemurirea sufletului 


Această secțiune ar fi putut, într-un fel, să fie inclusă în secţiunea anteri- 
oară, dedicată relației dintre Absolut și individ, căci ideea de nemurire a sine- 
lui a apărut, poate, atunci cînd unii oameni, descriind în termeni antropomor- 
fici Absolutul — pe care îl postulaseră deja —, au postulat în mod firesc și o 
strînsă relație între ei înşişi și Absolut. Relația pe care o vom analiza aici este 
asemănătoare, în sensul că omul consideră că are un suflet, „o scînteie de di- 
vin“ care nu moare niciodată. Nemurirea sufletului a fost un subiect de dez- 
batere aprinsă pentru teologii medievali. Toma din Aquino credea că nemuri- 
rea sufletului poate fi probată prin intermediul rațiunii naturale. Averroes, 
urmîndu-l îndeaproape pe Aristotel, susținea că sufletul nu este nemuritor, în 
timp ce intelectul (nous) este.! Un mare număr de liber-cugetători, care ulte- 
rior au fost denumiți averroiști, au negat cu totul nemurirea. 

Ideea de nemurire a fost larg răspîndită în Occident. Apărută la Socrate, 
ea a jucat un rol important în teoria platoniciană a cunoaşterii ca amintire. 
Discutînd cunoaşterea absolutei egalități, Platon a spus: „,... noi trebuie nea- 
părat să fi cunoscut egalitatea înainte... dacă am dobîndit această cunoaștere 
înainte de a ne naște și ne-am născut cu ea, înseamnă, nu-i așa, că și înainte 
de naşterea noastră și imediat după ea noi am știut ce sînt nu doar egalitatea, 
mai marele, mai micul, ci și toate cîte sînt de acest fel. Căci ce vorbim noi 
acum nu se referă deloc mai mult la egalitatea decît la frumusețea în sine, la 
dreptatea şi sfinţenia în sine, la tot ce, aşa cum spuneam, poate purta, atît 
cînd punem întrebări cît şi cînd dăm răspunsuri, pecete de «realitate în sine». 
Astfel că ce am spus despre egalitate sîntem obligaţi să spunem despre toate; 
că le cunoaștem dinainte de-a ne naște“2 

Unii filozofi indieni au căutat și ei să demonstreze nemurirea, argumen- 
tînd că orice cunoaștere nu este nimic altceva decît amintirea a ceea ce știai 
în existențele anterioare. Bhartrhari a spus: „(Chiar și pentru un copil de-abia 
născut) există mișcare a simţurilor, vibraţie a respirației şi sunet al vocii. 


! Russell, A History of Philosophy, p. 426. 
2 Phaidon, 14e-75d. (Versiunea românească, Platon, Opere, IV, ed. cit., pp. 71-78.) 
Cf. Menon, 81. Aprecieri critice în Russell, A History of Westem Philosophy, p. 139. 

Acestea nu s-ar putea petrece fără o imprimare a priori a cuvintelor (în exis- 
tenţele lui anterioare).“3 O argumentaţie similară apare și în Nyâya-sărra.4 

Augustin a afirmat că sufletul știe că există printr-o cunoaștere de sine 
imediată. În faptul că mă îndoiesc sau de vreme ce mă îndoiesc, credea 
Augustin, știu că eu, cel care mă îndoiesc, exist; astfel, numai această îndoia- 
lă conţine în sine adevărul prețios al realității ființei conștiente. Așadar nu se 
poate pune la îndoială existența sufletului. „Dar de la această primă certitu- 
dine, doctrina lui Augustin duce imediat și mai departe, și nu numai convin- 
gerea sa religioasă, ci, și o reflecţie epistemologică adîncă îl fac să privească 
ideea de Dumnezeu ca fiind imediat implicită în certitudinea pe care o are 
despre sine conștiința individuală.“*5 Un arguinent foarte asemănător cu aces- 
ta a avut o mare însemnătate în filozofia modernă a lui Descartes.6 

O concepție similară a fost propusă de unii vedântini, Upavarșa (c. 450- 
500), Sankara (c. 700-750) etc., în India medievală. Sankara spune: „Căci 
dacă Sinele ar fi și el (precum eterul, vîntul, focul, apa, pămîntul) o modifica- 
re a altui lucru, atunci, de vreme ce Scriptura nu învaţă nimic mai presus de 
el, orice efect de la eter în jos ar fi lipsit de Sine (nirârmaka, fără suflet, lipsit 
de esență), dat fiind că Sinele nu ar fi (nici el decît) un efect; și astfel am 
ajunge la nihilism (siinyavăda). Or, tocmai pentru că el este Sinele, nu este 
cu putință să ne îndoim de Sine. Căci nu se poate stabili existența Sinelui (cu 
dovezi) în cazul nimănui, căci, în sine, el este deja cunoscut. Sinele nu este 
demonstrat făcîndu-se dovada lui. Căci el este acela care aduce spre folosință 
toate felurile de a dovedi ceva, precum percepția și cele asemenea ei (deduc- 
ţia etc.), pentru a demonstra ceva necunoscut. Noi putem pune la îndoială ce- 
va care vine la noi (aâgantuka) (din exterior), însă nu şi acel ceva care este 
propria noastră ființă. Căci Sinele este chiar ființa celui care îl pune pe el la 
îndoială”; focul nu-și poate pune la îndoială propria căldură. Şi mai departe, 
cînd stă scris: «Eu sînt acela care ştie ce există în prezent, eu sînt acela care a 
cunoscut trecutul, eu sînt acela care va cunoaște viitorul și ce va veni după 
viitor», se spune în aceste cuvinte că și atunci cînd obiectul cunoașterii se mo- 
difică, cunoscătorul nu se modifică, pentru că el se află în trecut, viitor și pre- 
zent; căci esența sa este veşnic prezentă (sarvadâ-vartamăâna-svabhăâvarvăd). 


3 Vakyapadiya, |, 123. 

4 Nyăya-siitra, UI, 1, 17-20. 

5 Windelband, History of Philosophy, pp. 271-278. 

6 Descartes a denumit eul un „lucru cugetător“, incluzînd sub numele de „cugetător“ 
înţelegerea, afirmarea, negarea, voinţa, refuzul, imaginarea, perceperea (4 doua medita- 
ție). EI scrie: „Eu sînt o substanţă cugetătoare independentă și de sine stătătoare, și astfel 
alte corpuri nu pot primi vreo justificare prin apelul la conștiința imediată, la analiza psi- 
hologică sau la reflecţia filozofică“. Reflectînd la concepţia lui Descartes despre substan- 
ță, Spinoza a ajuns să nege existenţa substanţială a Eului. Metoda lui a fost însă diferită de 
cea a empiriștilor englezi. Subliniind ideea că nu există decît o singură Substanţă — Dum- 
nezeu —, Spinoza consideră că minţile și trupurile nu sînt decît moduri ale atributelor lui 
— gândirea și extensia. (Etica, II, propoziţia X) 

7 Cf. Brahmasutrabhășya, Bibliotheca Indica, p. 79, 1, |; p. 823, 1.2. 

Astfel, chiar și atunci cînd trupul devine cenușă, Sinele nu moare, căci esența 
lui e prezentul...“S Negarea Sinelui este cu neputinţă, potrivit lui Sarkara, 
căci cel ce neagă are el însuși chiar natura Sinelui.9 

Budiștii nu admiteau existența sufletului, însă au încercat să dovedească 
nemurirea unui tip de existenţă, care ar fi baza transmigraţiei. Asemenea mane- 
vre filozofice se bizuiau pe karma, care treptat a devenit temeiul uneia dintre 
cele mai importante doctrine ale budismului. Pentru a-și apăra doctrina de ata- 
cul materialiștilor, budiștii au găsit justificări foarte interesante. Acestea in- 
clud un dialog între regele Păyasi și călugărul budist Kassapa, în care Kassapa 
afirmă că este îndeobște cunoscut că soarele și luna se află într-o altă lume și 
nu în aceasta și că sînt zei, nu oameni. El socotea că acest lucru poate fi o do- 
vadă suficientă a faptului că există o altă lume și că renașterea este asigurată 
acolo ca fruct și rezultat al faptelor bune sau rele săvîrşite în această lume. 

Regele a argumentat însă astfel: „Cînd un om rău se afla în pragul morții, 
i-am spus: «Unii ginditori cred că cei ce încalcă preceptele moralității se nasc 
din nou în iad, după moarte. Dacă acest lucru este adevărat, asta are să-ţi fie 
soarta. Dacă o să ai parte de o asemenea soartă, să vii să-mi spui». lar omul 
cel rău a primit să facă astfel. Însă după moarte n-a venit nici el și nici n-a tri- 
mis vreun mesager. Aceasta este pentru mine o dovadă că nu există nici o 
altă lume și nici renaștere după moarte.“ 

Kassapa a replicat că orice criminal care urmează să fie executat cere 
amînarea execuţiei, însă cei care îl execută nu permit lucrul ăsta. În exact 
același fel, adaugă el, păzitorii iadului nu le dau morţilor permisiunea să se 
întoarcă în această lume și să ne înfățişeze ce se petrece acolo. 

Auzind răspunsul lui Kassapa, regele a continuat dintr-un alt unghi: „Cînd 
un om bun se afla în pragul morţii, i-am spus: «Unii gînditori cred că cei ce 
respectă preceptele moralității se nasc din nou în rai, după moarte. Dacă acest 
lucru este adevărat, asta are să-ți fie soarta. Dacă o să ai parte de o asemenea 
soartă, să vii să-mi spui». lar omul cel bun a primit să facă astfel. Însă după 


8 Brahmasătrabhâsya, Bibliotheca Indica, lucrarea 22, p. 619, 8, in The 4phorisms oj 
the Vedănta by Bădărayana, with the commentary of Sarikara dchărya and the gloss oj 
Govinda Ananda, ediţie de Răma Nârâyana Vidyâratna, două vol., Calcutta, Asiatic Soci- 
ety of Bengal, 1863. Cf. P. Deussen, The System ofthe Vedănta, according to Badaraya- 
na's Brahmasitras and Gankara's commentary thereon set forth as a compendium of the 
dogmatics of Bruhmanism from the standpoint of Cankara, traducere de Charles Johnston, 
Chicago, Open Court Publishing Company, 1912, p. 127 sa. 

9 Anadanagiri, țikă la Gaudapădiya-kărikă, Il, 11; atmanirăkaranasya dușkaratatvăn 
nirăkartur evătmavăd ity arthah. Atman este acela care rămîne după ce dăm la o parte di 
noi tot ce este Non-Sine. În budismul timpuriu, fiecare dintre cei cinci factori ai existenței 
individuale psihofizice este respins prin cuvintele: „Acesta nu este Sinele meu“. (na me sc 
artă) Eliot Deutsch a analizat ambiguitatea implicită în argumentația lui Saikara și Vid. 
yâranya legată de demonstrarea existenţei Sinelui. „Sinele cu conștiință trează este ce 
care este conştient de un «e.) și care... este asociat cu o realitate calificabilă, ja, şi n 
cu ătman, Realitatea nonduală.“ (Advaita Vedânta: A Philosophical Reconstruction, Ho: 
nolulu, East- West Center Press, 1969, pp. 5-21) 

moarte n-a venit nici €l și nici n-a trimis vreun mesager. Aceasta este pentru 
mine o dovadă că nu există nici o altă lume și nici renaștere după moarte.“ 

Kassapa a replicat că un om care a fost cufundat cu capul într-o mlaștină 
noroioasă ȘI apoi tras afară din nou n-o să vrea niciodată să mai fie cufundat 
încă o dată într-o mlaștină. Mai departe a explicat că, pentru zei, ființele 
omenești se află într-o stare mizerabilă, dezgustătoare și respingătoare. Cei 
care se nasc din nou în cer nu doresc deci să revină în această lume.1? 

Este astfel sigur că budiști: vroiau să apere conceptul de renaștere în faţa 
anihilaţioniștilor. În China, Hui Yuan (334-416) a dat expresie interpretării 
populare a teoriei budiste a transmigrației. Acest lucru a fost criticat și de 
confucianiști şi de daoiști, care susțineau că sufletul omului nu poate fi sepa- 
rat de trup.!! Hui Yuan a afirmat că „spiritul nu piere“, a admis transmierația 
şi a spus că însuși conceptul de spirit este fundamental pentru Yi jing și se 
potriveşte cu cele pomenite în cărțile clasice daoiste.12 


3. PROBLEME LEGATE DE RAȚIONAREA 
MAI FORMALA 


a. Dovezi ale existenței lui Dumnezeu 


Teologii medievali din Occident au căutat să demonstreze în diverse fe- 
luri existența lui Dumnezeu. Examinînd perioada în cauză, Immanuel Kant a 
sintetizat gîndirea acestor teologi: și a conchis că nu există decit trei dovezi 
ale existenţei lui Dumnezeu prin rațiune pură: dovada ontologică, dovada 
cosmologică şi dovada fizico-teologică. Şi în India se regăsesc aproximări 
ale celor trei dovezi schițate de Kant. Ultimele două au fost propuse de San- 
Kara pentru a doved: existenţa lui brahman, iar o versiune a primei a fost cel 
puțin sugerată de Bhartrhari. 

„Dovada fizico-teologică“ este caracterizarea dată de Kant lucrului pe 
care alții l-au numit „argumentul teleologic“ pentru existența lui Dumnezeu. 
În esenţă, argumentul acesta (aşa cum s-a dezvoltat el în Occident) susține că 
ordinea care permeează lumea (în toate aspectele ei anorganice, organice şi 
umane) indică un scop sau un ţel către care se îndreaptă totul. Implicit este, 
deci, și plănuitorul sau alcătuitorul, întru totul bun, care a propus planul. 
Acest arhitect sau artist trebuie să fie Dumnezeu. Prima apariție a acestui 
argument în Occident a fost probabil în Legile lui Platon, unde se sugera că 


10 Pâăyăsi-sutta, 5-9. 

1! Fung Yu-lan, A /listory of Chinese Philosophy, Il, pp. 284-292. Cf. Hu Shih, The 
Concept of Imrmortalit» in Chinese Thought, Conferinţa Ingersoll despre nemurirea omu- 
lui pentru anul acadeinic 1944/1945, Harvard University, ţinută în Andorier Chapel, 10 
aprilie 1945, Divinity School Bulletin 1945-46, pp. 23-42. 

12 Richard H. Robinson, Early Mădhyamika in India and China, Madison, University 
of Wisconsin Press, 1967, pp. 99—109. 


438 O ISTORIE COMPARATĂ A IDEILOR 


nu există nici o dificultate în a dovedi existenţa zeilor. „Mai întîi“, afirmă 
Platon, „pămîntul și soarele și celelalte astre și universul cu mișcările lor cir- 
culare regulate, apoi ordinea periodică așa de frumoasă a timpurilor, deose- 
bite în ani şi luni, în urmă faptul că toate neamurile, atît greci, cât şi barbari, 
cred că există zei, nu sînt dovezi suficiente?! Argumentul a rămas predomi- 
nant şi în Evul Mediu și s-a perpetuat pînă în secolul al XX-lea. 

Sankara a definit dovada fizico-teologică a existenţei lui brahman după 
cum urmează: „Cînd problema este luată în considerație numai cu ajutorul 
exemplelor, se vede că lumea obiectelor neinteligente, care nu sînt călăuzite 
de inteligență, dă naștere unor produse care slujesc spre a aduce înlesnire 
omului în cele ce caută el să facă. Spre exemplu, casele, palatele, paturile, 
scaunele, grădinile și alte asemenea sînt aduse în viață (numai de) artişti 
inteligenți, la timpul potrivit, în scopul de a obține plăcerea și de a îndepărta 
durerea. Tot astfel este cu întreaga lume. Căci atunci cînd vezi cum, spre 
exemplu, pămîntul slujește scopului desfătării cu rodul feluritelor munci sau 
cum trupul, pe dinlăuntru şi pe dinafară, are o rînduire a părţilor sale potrivit 
diferitelor specii şi determinată în amănunt, astfel încît să poată forma un loc 
al desfătării cu rodul feluritelor munci — astfel că nici artiștii foarte talentați 
şi clarvăzători nu pot să-l priceapă cu înțelegerea lor — te întrebi deci cum 
s-ar putea ca această rînduire a lucrurilor să vină din materia originară nein- 
teligentă? Să fie oare bucățile de pămînt, pietrele și altele asemenea în vreun 
fel în stare de aceasta? Și lutul, spre exemplu, capătă, după cum ne învață 
experiența, multe forme (numai) atîta vreme cît este călăuzit de mîna olaru- 
lui, și exact în același fel trebuie să fie călăuzită materia de o putere inteli- 
gentă. Așadar, cel ce se bizuie numai pe cauza materială, precum lutul etc,, 
nu poate spune cu îndreptățire că stăpîneşte cauza primordială; însă nici o 
obiecţie nu i se ridică aceluia care, pe lîngă el (lut), se bizuie şi pe olar etc. 
Căci atunci cînd se presupune acest Jucru, nu există nici o contradicție și, în 
același timp, este respectată şi scriptura, care ne învăță despre o putere inteli- 
gentă drept cauză. Astfel, întreaga rînduire (sau Cosmosul) ar fi cu neputinţă 
dacă am recurge la o putere noninteligentă drept cauză a lumii.“? 

În China, Liu Zongyuan, un mare scriitor din dinastia Tang (618-907), a 
pus în discuție scopul pe care l-a avut „Făuritorul Lucrurilor“ (zao wu zhe) 
cînd a creat lucrurile înspă:mîntătoare. Cel mai adesea, în istoria ideilor din 
China, la Creator s-a făcut referire în legătură cu „joaca“ acestuia — /usus 
naturae. Han Yu (168-824) și-a imaginat că poate scopurile divine sînt une- 
ori de natură estetică, alteori de natură ludică. A mai existat însă și o altă ma- 
nieră de a privi lumea naturală în China. Aceasta a fost deea de natură ca 


! Legile, X, 886, traducerea Jowett, The Dialogues of Plato, New York, Randoni 
House, 1937, vol. II, p. 628. Versiunea românească, ed. cit., p. 293. 

2 Sarkara îl definește pe brahman astfel: „Brahman este cauza atotştiutoare şi atotpu- 
ternică a originii, dăinuirii și dispariţiei lumii.“ Brahmasătrabhâșya a lui Sankara, Biblio- 
theca Indica, p. 90, 1, 3. Cf. Deussen, System of the Vedânta, p. 123. 

ziran — natura naturans —, ceva care se determină pe sine și apare pe fun- 
dalul lui Dao. Însă de obicei în China Făuritorul era văzut ca un modelator al 
materiei, precum zeul egiptean Ptah; în plus, spre deosebire de Creatorul pri- 
mordial din tradiţia iudeo-creştină, puterea supranaturală a Făuritorului crea- 
turilor acționează aici continuu și veșnic.? 

Dovada cosmologică este unul din argumentele favorite ale teologilor oc- 
cidentali, întrucît se spune că decurge din presupunerea existenţei a orice. 
Originea acestui argument, puternic dependent de noţiunea de cauzalitate, se 
regăsește probabil în cartea a douăsprezecea a Metafizicii lui Aristotel. Gîn- 
direa acestuia a stimulat expunerea argumentului sub forma: o distincție din- 
tre ceva imperfect și ceva mai desăvirșit tinde să sprijine ideea de realitate a 
Celui mai desăvîrșit. O formulare întrucîtva modernă a argumentului ar putea 
fi: dacă nu există nimic în afară de suma cauzelor contingente (arbitrare), in- 
diferent dacă ele sînt sau nu o serie infinită, faptul că ceva există este doar un 
simplu accident. Însă acest lucru este socotit imposibil, întrucît dacă „nimic 
nu există“ ar fi un fapt, atunci cel puţin acel fapt ar exista. În plus, toate deta- 
liile ființării pot fi arbitrare (accidentale), însă „faptul că există detalii ale 
ființării“ nu este. Pricina pentru care faptele de existență pot intra în existență 
(oricît de contingente sînt ele) trebuie să existe şi trebuie să fie Dumnezeu. 
Asemenea argumente au fost predominante în Evul Mediu occidental și iden- 
tificarea lor exhaustivă nu este posibilă în cartea de față. Toma din Aguino 
le-a însumat sub numele de argumente care constau din raționare: de la miş- 
care la un prim motor, de la cauze eficiente sau secundare la o cauză primă, 
şi de la existență contingentă la o Fiinţă necesară. Sankara formulează astfel 
dovada cosmologică: „Însă (nu există) nici o origine pentru «Existent», din 
pricina imposibilității unui asemenea lucru.“+ Vedântinul explică în conti- 
nuare: „După ce cineva a fost învățat din Scriptură că şi eterul (sau spaţiul) și 
aerul au o origine. chiar dacă noi nu putem concepe intrarea lor în făptură, 
atunci acel o:n poate să ajungă să creadă că şi brahman îşi are originea în 
ceva; căci atunci cînd percepe cum din eter și cele asemenea lui, care nu sînt 
decît modificări, ma: apar și alte modificări, el ar putea conchide că eterul a 
venit în ființă din brahman, ca dintr-o simplă modificare. Cele spuse în sitră: 
«Însă (nu există) nici o dorință etc.» servesc pentru a risipi această îndoială; 
înţelesul este: însă nu trebuie ca cineva să se pîndească cum că brahman, a 
cărui esență este Fiinţa (sad-ârmaka), şi-ar fi putut găsi originea în orice alt- 
ceva. De ce? «Din pricina imposibilității unui asemenea lucru!» Căci brah- 
man este Fiinţă pură. Ca atare, el nu poate (în primul rînd) să fi apărut din 
Fiinţă pură, întrucît (între el și Fiinţă) nu există vreo superioritate, astfel încît 
ei nu pot fi puși în legătură (unul față de celălalt) precum ceva original și 
ceva modificat; și, de asemenea (în al doilea rînd), el nu poate să fi apărut 


3 Edward H. Schaffer, The /dea of Created Nature in T'ang Literature in Philosophy 
East and West, vol. XV, nr. 2, aprilie 1965, pp. 153-160. 
4 Brahma-sătra, Il, 3, 9. 

din Fiinţă diferențiată, întrucît experiența contrazice acest lucru; căci vedem 
că din omogenitate apar diferenţele, spre exemplu, vasele de lut, însă nu și că 
omogenitatea apare din diferențe; mai departe (în al zreilea rînd), brahman 
nu poate să fi apărut nici din Nefiinţă, căci aceasta este lipsită de esenţă 
(nirătmaka). şi pentru că Scriptura răstoarnă aceasta afirmaţie cînd spune: «În 
ce fel s-ar putea din Nefiinţă naște Fiinţa?»5; şi pentru că ea nu acceptă un 
producător al lui braâman, cînd se spune: «Cauză este EI, Stăpîn peste Stăpi- 
nul Simţurilor;, El nu are Stăpîn şi nici Născător».6 Pentru eter și vînt, dimpo- 
trivă, se arată o origine, însă una ca asta nu se află pentru brahman: aceasta 
este deosebirea. Și pentru că se vede cum, din modificări, alte modificări 
apar, nu există aşadar nici o necesitate ca brahman să fie el însuși o modifi- 
care. Căci: dacă lucrurile ar sta așa, atunci n-am ajunge la nici o cauză pri- 
mordială (milaprakrti), ci am avea un regressus ad infinitum (anavasthă). 
Ceea ce se presupune a fi natura primordială — acesta este brahman al nos- 
tru, există astfel o desăvirşită potrivire.“? 

Dovada ontologică a existenţei lui Dumnezeu și-a primit formularea cla- 
sică la Anselm de Canterbury (1033-1109). Însă temeiurile argumentului 
reies din teoria platoniciană a universaliilor, în care se propune un sistem va- 
loric ierarhic al ideilor. Cu cît o idee este mai universală, gîndea Platon, cu 
atît mai mare îi va fi eficiența cauzală și de aici cu atît mai mare îi va fi va- 
loarea. Aplicînd o asemenea gîndire la problema existenței lui Dumnezeu, 
Anselm a raționat că Dumnezeu este în general înțeles a fi acel ceva mai ma- 
re decît care nimic nu se poate gîndi. Dacă Dumnezeu nu ar exista, ceva cu 
caracteristici egale cu ale Lui dar de asemenea existent ar fi cu siguranță mai 
mare. Ca atare, Dumnezeu trebuie cu necesitate să existe. Se pare că dovada 
ontologică lipsește din lucrările lui Sankara.5 Însă o dovadă ontologică este 
implicită în gîndirea lui Bhartrhari, care a spus că nu poate fi negată existența 
lui ens, a fiinţei (bhâva), summum genus al tuturor conceptelor, iar acea ființă 
este absolută.? El a denumit Absolutul mahă ârmă („marele Sine“) şi în 
această privinţă versiunea indiană este diferită de echivalentul său occidental. 

Există, în Occident, multe alte dovezi ale existenței lui Dumnezeu. Saika- 
ra a propus însă una care nu pare să fi fost formulată în Europa — dovada 
psihologică sau introspectivă a existenţei Absolutului. E] spune: „Acea Fiinţă 
care prin propria sa natură este eternă, pură, înțeleaptă, liberă, atotștiutoare, 
atotputemică, este brahman... Existenţa lui brahman este demonstrată prin 
faptul că el este Sinele (Sufletul, ârman) tuturor. Fiecare îşi presupune exis- 
tența, pentru că nu poate rosti: «Eu nu sînt». Căci dacă existența Sinelui nu ar 


5 Chând.-Up., VI, 2, 2. Versiunea românească, Cele mai vechi Upanișade, ed. cit., 
p. 192. 

6 Sver.-Up,, II, 9. 

? Brahmasătrabhâsya, Bibliotheca Indica, pp. 627-628. 

8 Deussen spune: „După cîte se pare, indienii nu au fost niciodată prinși în capacana 
dovezii ontologice.“ (System of'the Pedânta, p. 123) 

9 Vakpapadiya, IN, 3, 72; IN, 1, 32, 34 etc. 

fi demonstrată, atunci toată lumea ar putea spune: «Eu nu sînty.“10 Pînă aici, 
ideea este similară argumentului preferat al lui Augustin în favoarea exis- 
tenței lui Dumnezeu. Fără a mai aduce însă vreo altă clarificare, pasul următor 
al lui Saâkara este un salt imediat la propoziţia: „lar Sinele este brahman“. 
Dovada mai susmenţionată cu privire la existența Sinelui a fost imediat ac- 
ceptată în India ca dovadă a existenței Absolutului. Sankara, s-ar părea, a 
socotit ca fiind de la sine înţeles faptul că sinele este :dentic cu Absolutul, pe 
cîtă vreme teologii creștini au încercat să evite ceea ce considerau a fi o pozi- 
ție prea radicală. 


b. Mișcarea 


Diferite forme de argumentare (ilustrate mai Jos), pe care unii le-au soco- 
tit „sofiste“, au apărut şi în gîndirea orientală, și în cea occidentală. Negarea 
posibilității de mişcare, spre exemplu, a apărut în India cu cîteva sute de ani 
înainte de Christos, teoria fiind considerată eretică și respinsă și de ortodoxia 
brahmanică, și de budism și de jainism.! În Grecia, Zenon a imaginat cele- 
brele sale „sofisme“ pentru a demonstra imposibilitatea mișcării, precum și 
ca sprijin pentru concepţia lui Parmenide despre lume ca un întreg nemişcă- 
tor. Sofistul grec a dat (printre altele) şi următorul exemplu: „Un om nu poa- 
te traversa această cameră. Pentru că mai întîi ar trebui să traverseze jumătate 
din ea şi apoi mai rămîne jumătate din acea jumătate și apoi jumătate din acel 
sfert. În acest proces, întotdeauna va rămîne ceva din care omul trebuie să 
traverseze o jumătate înainte de a ajunge la țintă. Ca atare, un om nu poate 
traversa această cameră.“ 

Dialecticianul indian Nâgârjuna (secolul al II-lea p. Chr.) a negat posibili- 
tatea mişcării, deși este îndoielnic că ar fi existat vreo legătură istorică între 
el și ereticii mai sus menționați. El susținea că: „Nimic nu dispare, pentru că 
dacă ceva ar apărea, acest ceva ar trebui să fie sau trecut, sau prezent, sau vii- 
tor. Nu putem spune că trecutul este, pentru că nu mai este. Nu putem spune 
că viitorul este, căci nu este încă. Nu ne rămîne decît prezentul. Însă prezen- 
tul nu poate fi definit decît ca linie de despărțire între trecut și viitor. Fiind o 
linie descrisă de două entități imaginare, nu are nici ea nici o pretenție la 
existență. Deci, nimic nu dispare.“ 

Comparată cu cele de mai sus, argumentația lui Aristotel era exact inver- 
să. S-ar putea crede, considera Aristotel, că timpul nu există, de vreme ce 
este alcătuit din trecut și viitor, dintre care unul deja nu mai există iar celălalt 
nu există încă. El a respins însă această perspectivă, definind timpul ca miș- 
care care acceptă asocierea numerică. Russell comentează: „Nu este clar de 
ce Aristotel considera că numărarea este esenţială.“2 În orice caz, deși manie- 

10 Brahmasiitrabhăsya, p. 32, 4. Cf. p. 78,6. 

! Cf. supra, Capitolul II]. 

2 Explicaţia pe care o dăm aici se bazează pe Russell, A History o/ Western Philoso- 

phy, p. 2096. 

rele lor de abordare sînt similare, concluziile lui Nagarjuna și cele ale Stagiri- 
tului se contrazic. 

Cele două argumentaţii sînt tipice pentru tradiţiile logice în care apar. 
Exemplul grec este bazat pe o problemă de matematică, iar cel indian pe una 
de gramatică. În filozofare, grecii utilizau pe cît posibil matematica. Indienii, 
în mod curios, nu au reușit să facă acest lucru, deși erau foarte buni matema- 
ticieni. Faptul că s-a dezvoltat independent de matematici este o caracteristi- 
că interesantă a filozofiei indiene. În schimb, filozofii indieni s-au bizuit pe 
teoria și argumentația gramaticală. 


c. Categorii 


În discutarea problemei categoriilor, pentru Occidentul medieval vom fa- 
ce apel la scrierile lui Aristotel, maniera sa de abordare fiind, pînă la Kant, 
predominantă. Potrivit lui Aristotel, conceptele de cea mai mare generalitate 
se numesc „categorii“, el enumerînd zece: Substanţa (ozsia), Cantitatea (po- 
son), Calitatea (poion), Relaţia (pros 4), Locul (pou), Timpul (pote), Poziţia 
(keisthai), Posesia (ekhein), Acţiunea (poiein) și Pasiunea (paskhein).! 

În India, Kanăda (c. 150-50 a. Chr.), întemeietorul școlii Vaiseşika, a în- 
cercat o clasificare a lucrurilor în șase categorii, pe care le-a denumit padăâr- 
tha (cuvinte-lucruri, esențe sau concepte care corespund cuvintelor). Acestea 
erau: Substanţa (dravya), Calitatea (guna), Acţiunea (karman), Comunul (să- 
mânya), Diferenţa (viseșa) şi Inerența (samavâya). Așa cum vom arăta mai 
tirziu, Maticandra (c. 550-650) a sporit numărul categoriilor la zece. Clasifi- 
carea obiectelor experienței în substanțe, calități și acțiuni derivă din modele- 
le oferite de primii gramatici?, care grupaseră cuvintele în substantive, adjec- 
tive şi verbe. 

Atît gînditorii Vaiseşika cît şi aristotelicii conştientizau relația intimă din- 
tre nume şi lucru. Deși Aristotel trata despre cuvinte, avem de-a face și cu o 
clasificare a lucrurilor, căci orice primeşte un nume separat este un lucru. 
„Fiecare dintre cele rostite fără nici o legătură semnifică sau substanță, sau 
mărime, sau fel de a fi, sau ceva relativ, sau locul unde, sau momentul cînd, 
sau poziţie, sau posesiune, sau acțiune, sau înrîurire.“3 Din acestea zece, ulti- 
mele nouă sînt predicabile despre altceva, în timp ce prima, substanța, este 


1 Paul Deussen, comentînd categoriile lui Aristotel, afirmă: „Este posibil să ne descur- 
căm doar cu trei categorii: (1) Substanţa (Ousia-dravia): (2) Calitatea (poson, poion-gu- 
na), (3) Relaţia (pros fi — sămănya, viseşa, samavăya), căci pou şi pote, aşa cum a obser- 
vat Kant, nu sînt conceptuale, ci perceptuale, iar categoriile verbale (keisthai, ekhein, 
poiein, paskhein — karman) pot fi reduse la celelalte prin separarea copulei, care nu este 
un concept, ci semnul lingvistic al unei combinaţii de concepte.“ (he Elements o/ Meta- 
physics, traducere de C. M. Duff, Londra, Macmillan and Co. 1894, p. 13 sq.) 

2 Pataăjali, Mahabhăsya, |, |, |. 

3 Categoriile lui Aristotel, 4, in he Basic Works of Aristotle, ed. de R. McKeon, New 
York, Random House, 1941, p. 8. Versiunea românească, Editura Humanitas, Bucureşti, 
Colecţia q, 1994, p. 8, traducere de Constantin Noica. 

enst, și nu poate fi predicată despre nimic, nici chiar despre sine, căci atunci 
nu mai este o substanță, ci devine un atribut 


Cele zece categorii ale lui Maticandra pot fi comparate cu cele aristotelice 
în următorul fel: 


1) substanță OUSia „caine eee dravya (substanță) 
2) cantitate poson A 
ST III fie ep IRI OR ri 
3) calitate poion suna lataibui) NR 
sămânya (summum genus, fiinţă) 
i J sămâănyaviseșa (comunitate) 
4) relație Pros [i ...meeeoeaeee, viseșa (particularitate) 
5) loc pou samavâya (inerență) 
6) timp pote 
7) poziţie keisthai 
gi hosesiă cică | sakti (potenţialitate) 
P "A asakti (nonpotenţialitate) 
9) acţiune poiein ...........meee karman (acţiune) 
10) pasiune paskhein 


abhăva (nonexistență) 


Compararea grecescului ekhein cu sakti și asakti poate fi acceptată, întru- 
cît „a avea“ (ekhein) implică a avea putere. Potrivit vechii teorii a celor şase 
categorii, ekhein-ul lui Aristotel ar putea fi inclus și în conceptul de karman. 

Cele două sisteme de categorii coincid destul de bine, însă există totuși o 
mare deosebire. Învățătura despre categorii a lui Aristotel este axată pe ciasi- 
ficarea felurilor de a exista ale lucrurilor individuale în sfera lumii fenome- 
nale sau naturale, în timp ce în sistemul lui Maticandra această trăsătură este 
mult mai puţin accentuată. Pros zi este relația dintre entitățile individuale sau 
lucrurile din lumea naturală sau fenomenală, pe cîtă vreme cele patru cate- 
gorii din sistemul indian (comunul (= fiinţa), particularitatea, comunitatea și 
particularitatea, inerența) care corespund lui: pros fi sînt relaţii între concepte 
genus sau universalii abstracte. Aceasta înseamnă că una și aceeași categorie 
de relație era aplicată la niveluri diferite. Categoriile aristotelice priveau mai 
degrabă aspectele fizice, pe cîtă vreme cele ale școlii Vaiseșika, mai ales cele 


4 În paranteză fie spus, ens (sau entia) este un termen echivoc în doctrina lui Aristotel. 
Cuvîntul avea cel puțin următoarele patru sensuri: (1) ens per accidens;, (2) ens în sensul 
de Adevăr; (3) ens, potenţial și actualizat; (4) ens, potrivit celor zece varietăţi ale catego- 
riilor. (George Grote, Aristotle, vol. I, Londra, John Murray, 1872, pp. 84-90.) Filozofii 
Vaiseșika dădeau și ei termenului lor cheie, Fiinţa, mai multe'sensuri. 

5 Un substantiv propriu-zis nu poate caracteriza, dar este în mod necesar el însuși ca- 
racterizat. „Substanţă, în chip principal, în prim rînd și prin excelenţă, este cea care nu se 
spune despre nici un subiect și nici nu este într-un subiect, ca de pildă un om anumit sau 
un cal anumit.“ (Categoriile lui Aristotel, 5, in McKeon, Basic Works of Aristotle. p. 9. 
Versiunea românească, ed. cit., p. 8.) 

6 S. Radhakrishnan, A Source Book in Indian Philosophy, Princeton University Press, 
1957, vol. II, p. 184. 

ale lui Maticandra, erau de tipul realismului conceptual.” Trebuie să se ţină 
seama că această diferență dintre cele două învățături: despre categorii reflec- 
tă în fapt diferența dintre căile tradiționale de gîndire din Grecia și India. 
Cele cinci „idei superioare“ ale lui Plotin merită menționate în acest con- 
text. Ele pot fi cu ușurință echivalate cu categoriile indiene, după cum urmează”: 


ousia dravya 
Stalis şi kinesis karman 
tantotes săâmânya 
heterotes viseșa 


d. Controversa cu privire la universalii 


Occidentul medieval a fost martorul unei controverse între realiști și nomi- 
naliști. Pentru realiștii medievali, o universalie este o entitate a cărei existen- 
ță este independentă de percepția mentală pe care o avem cu privire la ea sau 
de exemplificarea ei concretă; pentru nominaliști, universaliile sînt noțiuni 
sau concepte care nu au nici un fel de realitate proprie în sfera fiinţei. Realis- 
mul extrem a fost reprezentat, printre alții, de Guillaume din Champeaux, 
care a afirmat o vreme că numai universalia are existență reală, că este pre- 
zentă pe de-a-ntregul și în mod exhaustiv în fiecare exemplu particular al său 
și că individualitatea acestor exemple nu este decît o variație accidentală a 
esenței generice. Abelard era partizanul unui nominalism modificat (sau al 
unui realism moderat), distingînd cu claritate cuvintele (vox), ca fenomen 
fizic, de cuvintele înzestrate cu sens (sermo). Toma din Aquino a însumat și 
sintetizat ideile predecesorilor săi, afirmînd că universalia are existență reală 
numai ca idee creatoare în Dumnezeu (ante rem). El susţinea că universalia 
există, în realitatea experimentată, numai în lucrurile individuale (in re), și de 
asemenea ca fapt mental, atunci cînd este abstrasă din lucrurile particulare, în 
mintea omenească (post rem). Occam este considerat unul dintre ce: mai pro- 
eminenți nominaliști. El a spus că tot ceea ce există în realitatea exterioară 
sînt obiecte individuale; universaliile există numai în minte, ca „nume de fa- 
milie“ ale lucrurilor, născute din obiceiul nostru de a ne ocupa de obiectele 
particulare en masse. 

Atiît școala platoniciană cît și filozofia Vaiseșika au meritul de a fi clarificat 
semnificația universaliilor. Ca atare, ambele au întîmpinat aceeași dificultate. 

Odată cu apariţia problemei universaliilor în Occident — în scrierile lui 
Platon — s-a născut și critica lor. În Parmenide, Platon prezintă critica lui 
Parmenide la teoria ideilor în felul următor: 


7 În acest sens, filozofiile lui Bolzano, Husserl, Meinong etc. ar trebui luate în consi- 
deraţie în relație cu gîndirea şcolii Vaiseșika şi cu filozofii sarvăstivădini. 

8 Enneade, IV, 1-3. 

9 Deussen, Allgemeine Geschichte der Philosophie, |, 3, 2, 359. 

Cum văd, Socrate — ar fi spus Parmenide — preferi să faci dintr-un unu 
o prezență pururi aceeași în mai multe locuri, așa cum, aruncînd un văl 
peste mai mulți inși, ai spune că peste mai mulți este [un unu] unitar în în- 
tregul său, ori nu socoți că afirmi un lucru de acest fel? 

Se prea poate, ar fi spus celălalt. 

Să fie deci deasupra fiecăruia vălul în întregul său ori, dimpotrivă, numai 
o parte a acestuia, cîte una peste cîte unul? 

O parte. 

Așadar, Socrate — ar fi spus — alcătuite din și separabile ar fi și formele 
însele, iar lucrurile ce au parte dimpreună de ele ar participa la cîte o 
parte, și ca atare nu în fiecare am avea întregul, ci pentru fiecare ar exista 
o parte? 

Aşa s-ar părea, cel puţin. 

Într-adevăr — ar fi spus — privește: dacă însăși mărimea în sine ai sepa- 
ra-o în părți iar fiecare din multele lucruri mari va fi mare printr-o parte a 
mărimii mai mică decit însăși mărimea absolută, oare aceasta nu ne-ar 
apărea de-a dreptul absurd? 

De bună seamă, ar fi spus el. 

Mai departe: dacă ar fi ca vreun lucru să ia cîte o mică parte a egalului, va 
mai putea el, prin chiar partea care îi revine, o parte mai mică decît egalul 
în sine, să fie egal cu un oarecare alt lucru? i 

Cu neputinţă. 

Iar dacă ar fi ca unuia dintre noi să-i revină o parte a micului, atunci 
micul va fi mai mare decît chiar această parte a lui însuși, iar astfel însuși 
Micul, el ca atare, va fi mai mare; totodată, cel căruia i s-ar adăuga ceea 
ce s-a scos [din Mic], tocmai acesta va fi mai mic și nu mai mare decit 
înainte! 

Dar ar fi cu neputinţă să se întîmple astfel, spuse dînsul. 

Atunci în ce fel, Socrate — ar fi întrebat — vor participa la forme, după a 
ta părere, celelalte lucruri, odată ce nici pe baza părților, nici pe baza 
întregului, nu sînt susceptibile să participe? 

Pe Zeus, spuse el, nu mi se pare deloc uşor să hotărăsc în vreun fel ches- 
tiunea aceasta.! 


Controversa dintre nominalism și realism din Occidentul medieval îşi are 
un echivalent în India, unde școlile Nyâya2-Vaiseșika? și Mimârmsaka+ expu- 
1 Parmenide, 13lb-e. The Dialogues of Plato, traducerea Jowett, vol. IV, Oxford 
University Press, 1892, pp. 50-51. (Versiunea românească, Platon, Opere VI, ed. cil., 
pp. 89—90, traducere de Sorin Vieru). Cf. Francis Macdonald Cornford, Platon and Par- 
menides: Parmenides ' „„ Way of Truth“ and Plato''s „Parmenides“ Translated with an În- 
troduction and a Running Commentary, New York, Liberal Arts Press, 1957, pp. 84-90. 

2 Nyăya-sitra, Il, 2. 68. 

3 Vaiseşika-sittra, |, 2, 3 sg. 

4 Slokavărttika, secţiunea apoha, in Mimâmsăslokavărtikam, ed. de 'Tailanga Răma- 
sastri Manavaili, Benares, Chaukhambă Sanskrit Book Depot, 1898, Chaukhambă San- 
skrit Series, nr. 3. 

neau un realism conceptual, iar budiștii propuneau teoria conforim căreia uni- 
versaliile nu sînt decît abstracții imaginate de mintea omenească. Toate școli- 
le, cu excepţia celei budiste, credeau despre cuvinte că se referă atit la uni- 
versalie cît și la individual — în ambele situaţii fiind vorba de obiecte reale 
(artha) care pot fi cuprinse cu simţurile.5 Şcoala Nyăya asocia universaliei o 
semnificație triplă: individualul, clasa în care se află și configurația sau for- 
ma sa particulară.$ 

Gînditorii Mimâmsaka considerau că un cuvînt desemnează un gen şi că 
se referă la individual numai indirect. Kumărila a afirmat că Fiinţa (sarra) 
este universalia supremă (mâhăsamânya) şi că fiecare universalie este o for- 
mă a Fiinţei și ca atare nu este un principiu negativ (apoha), așa cum susți- 
neau budiștii.? Ea poate fi denumită universalie (sămânya), formă (âkrti), gen 
Jăti) şi energie (sakti, putere).S Nici o universalie nupoate avea propria uni- 
versalie, spre exemplu, „„vacitate“* nu poate avea în el „vacitatea vacității“.* 
Unii credeau că o universalie este o entitate (vastu) și astfel poate avea în ea 
o altă universalie denumită „entitatitate“ (vasturva). Kumaărila a respins însă 
această părere întrucît ea duce la un regres infinit; căci chiar și „entitatitatea“ 
va fi o entitate (vastu) și va avea din nou în ea „entitatitate“.9 

Ș: jainiștii pot fi incluși în clasa realiștilor indieni. Ei au separat univer- 
salia în două subtipuri: cea orizontală (ziryak) și cea verticală (irdhva). Uni- 
versalia orizontală este similaritatea sau dezvoltarea similară în mai multe 
instanțe, iar universalia verticală este identitatea care persistă între stările an- 
terioare și cele posterioare ale unu: obiect. Prima este statică iar cealalaltă 
este dinamică. 

Două școli de gramatici indieni au discutat și ele problema universaliilor: 
una era alcătuită din cei care credeau că referentul unui cuvînt este un lucru 
particular, iar cealaltă, din cei care insistau că este vorba de o universalie.!! 
Vyădi, spre exemplu, împărtășea prima opinie, în timp ce Vâjapyâyana o sus- 
ținea pe cea de-a doua. 

Cum probabil că este deja evident, cadrul necesar discuţiilor despre uni- 
versalii s-a dezvoltat pornind de la noțiunile de gen și specie. Reprezentanții 
şcolii Vaiseşika spuneau: „Noţiunile de gen și specie sînt relative faţă de În- 


5]. Sinha, History of Indian Philosophy, Calcutta, Sinha Publishing House, 1956, 
vol. I, p. 321. 

6 Nyâya-sătra, |, 2, 68. 

7 Slokavărttika, secțiunea âhti, versul 4 etc. in Mimăâmsăslokavărtitam, pp. 568 sq. 
2 Did, p. 255 

* În original, „cow-ness“, respectiv „cow-ness-ness“. 

9 Mimămsăslokavărtikam, p. SSL. 

10 Pramănanayatattvălokalankăra, V, 3-5. 

11 Patatijali's „Mahăbhăşya“, with Kaiyata 's „Pradipa“, Năgesa 's „Uddyota“ and 
Rudfadhara Sarma's „ Tativăloka“, Bânarăs, Kashi Sanskrit Series, 1954, pp. 35, 38. Dhi- 
rendra Sharma, Buddhist Theory of Meaning (Apoha) and Negative Statements in Philoso- 
phy East and West, vol. XVIII, nr. 1—2, ianuarie-aprilie 1968, p. 3. 

țelepere““12, în sensul că o noţiune poate fi gen în relaţie cu o specie inferioa- 
ră ŞI în același timp specie, în relaţie cu un gen superior. 

Și în China a existat controversa pe tema genului și a speciei. Ca și afir- 
maţiile școlii Vaiseșika, cel de-al cincilea paradox al lui Zhuang zi spune: „O 
mare similaritate (adică genul) diferă de o mică similaritate. Aceasta se nu- 
mește mica similaritate-și-diferenţă (xiao tong yi). Toate lucrurile sînt într-un 
fel similare și în alt fel întru totul diferite. Aceasta se numește marea simila- 
ritate-şi-diferenţă (da tong yi).“B 

Gongsun Long iniţiase probabil în China controversa cu privire la univer- 
salii, în secolul al V-lea a. Chr, insistînd asupra diferenţei de sens dintre nu- 
mele speciei și numele genului și spunînd: „Un cal alb nu este un cal.“ Dacă 
numele genului este diferit de numele speciei pentru că denotă mai mult, re- 
iese că numele de clasă cel mai de jos oricum denotă mai mult decît un sim- 
plu nume, și astfel individualitatea!4 nu poate fi exprimată de nici un lucru- 
clasă ca atare. Astfel individualitatea poate fi scoasă în evidenţă sau indicată 
numai prin nume și nu poate fi determinată conceptual de acestea. Oamenii 
utilizează universalii (zhi) pentru a arăta lucrurile individuale (wu). Zhi în- 
seamnă litera] „deget“, „a arăta“, „a desemna“.!5 

Xun zi a afirmat mai tîrziu, în problema relaţiei dintre gen și specie, ur- 
mătoarele: „Căci deși toate lucrurile sînt nenumărate, există momente cînd 
dorim să vorbim despre ele în general, așa că le numim «lucruri». «Lucruri» 
este termenul cel mai general. Continuăm și generalizăm;, peneralizăm și 
iarăși peneralizăm, pînă nu mai există nimic și mai general. Abia atunci ne 
oprim. Există momente cînd dorim să vorbim despre un aspect, şi atunci spu- 
nem: «păsări şi fiare». «Păsări și fiare» este marele termen de clasificare. 
Continuăm și clasificăm. Clasificăm și iarăși clasificăm, pînă cînd nu se mai 
poate face nici o clasificare, şi atunci ne oprim.“!6 Această idee are cores- 
pondent în arbor porphyriana din logica formală occidentală. Însă încercarea 
de a explica relația dintre universal și particular cu ajutorul diagramelor nu a 
apărut nici în India, nici în China și nici în Japonia. Absența acestora pare a 
reflecta faptul că orientali au fost destul de puțin înclinați să urmărească re- 
lația universal-particular în lucrurile din lumea naturală, fenomenală. (Știința 
clasificării faunei și florei nu s-a dezvoltat în vechea Indie.) 


b Vaiseşika-sătra, |, 2, 3. 

13 Fung Yu-lan, A History of Chinese Philosophy, , p. 198. 

14 Un voluminos produs al discuțiilor cu privire la problema „individualului“ este The 
Status of the Individual in East and West, ed. de Charles A. Moore, Honolulu, University 
of Hawaii Press, 1968. Tennenul englezesc the individual poate desemna fie o făptură 
omenească, fie un lucru din lumea obiectivă; ni se pare că în discuţiile de mai sus nu s-a 
făcut clar distincţia între aceste două sensuri, iar această situaţie a dus la ambiguităţi în ce 
priveşte utilizarea termenului. 

15 Fung Yu-lan, A History of Chinese Philosophy, Î, pp. 205-206. 

15 Ibid., pp. 305-306. 

Deși gînditorii chinezi mai sus menționați admiteau universaliile, ei nu au 
gîndit că relaţia dintre universalie (concept) și cuvîntul care o desemnează 
este etern sau a priori fixată. Xun zi spune: „Nu există nume care sînt în mod 
necesar potrivite de la sine. Lucrurile au fost denumite prin convenție. Cînd 
această convenţie s-a statornicit şi a devenit obișnuință s-a ajuns la ce se 
cheamă o denumire potrivită.“!? În India, şcolile Vaiseşika şi Nyăya au sus- 
ținut că relația dintre cuvînt și înțelesul lui a fost făcută prin unitate de vederi 
sau convenţie (samketa), teoria contrazice astfel doctrina şcolii Mimămsaka, 
potrivit căreia această relaţie este etern și apnori fixată. Aceasta ne aduce în 
minte controversa din lumea elenistică cu privire la esenţa unui cuvînt, dacă 
aceasta este physei sau thesei. 

Cei mai mulți filozofi nonbudiști din India, așa cum am arătat mai înainte, 
discutau dacă un cuvînt semnifică atît particularul sau individualul cît și univer- 
salul. Însă logicienii budiști pîndeau că universaliile presupuse de filozofia 
Vaiseșika nu sînt altceva decît un fel de substanță. Ei au criticat aproape în 
același fel și realismul conceptual al reprezentanților școlii Vaisesika. Dhar- 
makirti a criticat universaliile într-o manieră ce amintește de filozofia greacă: 


Ea [o univessalie, de exemplu denumită „vasitate““] nu se duce acolo [la 
un vas] și nu s-a aflat acolo [într-un vas) înainte [ca vasul să fie creat]; şi 
totuși ea se află acolo după aceea — deși nu are mai multe pârţi și nu-și 
părăseşte vechile receptacule! Ce serie de dificultăți! 

Este mare lucru că ceea ce [ca universalie] rezidă într-un loc [de exemplu 
într-un vas) rezidă și în ceea ce ajunge să existe într-un alt loc. 

Ea [universalia] este unită cu acest lucru (care se naște acum) în locul în 
care se află lucrul respectiv; și totuși dăinuiește în acel lucru care este în 
acel [celălalt] loc. Nu este aceasta ceva minunat?!8 


Aşa cum se poate vedea din cele de mai sus, cei ma: mari adversari indieni 
al doctrinei realității universaliilor au fost logicieni: budiști, precum Dienâga, 
Dharmakirti și alții. Este de asemenea evident că unele dintre argumentele 
aduse împotriva realității universaliilor în filozofia medievală occidentală au 
fost utilizate și de logicienii budiști împotriva doctrinei Nyâya-VaiSeşika.!? 
Budiștii susțineau că universalia nu este decît o vikalpa (un construct artifi- 
cial al imaginaţiei, căruia nu îi corespunde nici o realitate) și că natura ei nu 


17 [bid,, p. 306. 

18 Pramănavartiika, ed. de Rahula Sankrityayana, I, 153-156 ab. Afirmațiile sînt 
citate în ordine diferită în Sarvadarsana-samgraha, Govemment Sanskrit Oriental Series, 
nr. 1, cap. II, |], 135 sq. Traducerea utilizată aici este ceaa lui H. N. Randle, Fragments 
from Dignăga, Prize Publication Fund, vol. IX, Londra, Royal Asiatic Society, 1926, 
pp. 56-57, cu unele modificări şi adăugiri. 

19 Santarakșita, Tattva-sarmgraha, ed. de Embar Krishnamacharya, Baroda, Central 
Library, 1926, I, pp. 236-262. Ginditorii Nyâya-VaiSeșika şi-au construit o apărare elabo- 
rată a propriei doctrine. Nyăyamaiijari of.Jayanta Bata, ed. de M. M. Gangădhara Săâstri 
Tailanga, Benares, E. J]. Lazarus and Co., 1895, Vijianagram Sanskrit Series, vol. 8, 
pp. 273-300. 

este pozitivă, ci negativă (apoha), adică exclude ceea ce nu reprezintă con- 
ceptul. Funcţia așa-numitei universalii, precum „cal-itatea“ într-un cal, este 
de a-l diferenţia de altc lucruri, precum vaca, şi astfel de a exclude din el „va- 
citatea“. Însă funcția unui cuvînt precum „cal“ este exact aceeași. 

Teoria budistă despre apoha este întrucîtva similară cu perspectiva nomina- 
liștilor occidentali. Apoha20 înseamnă literal „diferenţiere“ sau „excludere“. 
Cuvintele sînt rezultatul conceptualizării mentale și ca atare se referă la ima- 
gini mentale și nu pot fi asociate direct cu realităţi exterioare. Înţelesul denotă 
astfel referendul, instrumentul unui act de referinţă, diferit de referent, obiec- 
tul către care este îndreptat actul de referință. Logpicienii budiști îl socoteau 
numai concept logic, nu o entitate exterioară inerentă în individual. Logicienii 
budiști erau, deci, nominaliști. Școala lui Badhva, ca alt exemplu, nega catepo- 
ria de inerență (samavăya), afirmind că substanţa și calitatea sînt identice.2! 

O importantă particularitate a tradiției filozofice indiene constă în aceea 
că realitatea universaliei este susținută de realişti și nu de idealiști „ai mo- 
mentului“, în sensul modern al acestei formule. În filozofia occidentală, unii 
dintre partizanii realităţii universaliilor au fost cei mai mari idealiști. Însă, în 
filozofia indiană, idealiştii, atît ortodocși cît şi budiști, i-au negat universaliei 
orice realitate.22 

Dharmakirti?3, un celebru gînditor budist, și William Occam (mort în 
1349 sau 1350) au jucat un rol similar în istoria logicii indiene, respectiv 
occidentale. Ambii nominaliști au avut în comun următoarele șase trăsături: 
(1) prin gîndire rațională, amîndoi au negat autoritatea absolută a cunoașterii 
teologice. Dharmakirti a abandonat sistemul teologic al literaturii Abhidharma; 
(2) logica a ocupat poziţia esenţială în ambele sisteme filozofice; (3) pentru 
ambii lopicieni, cunoașterea „intuitivă“ sau cunoașterea prin percepţie este 
cea dintîi care apare, iar cunoașterea abstractă o presupune întotdeauna. Per- 
cepţia?4 este sursa cunoașterii şi senzația este o intuiție; (4) potrivit lui Oc- 
cam, percepția simțurilor este îndreptată asupra obiectelor luate fiecare în 
parte; lucrurile sînt individuale. Poziția lui Dharmakirti a fost foarte radicală. 


20 "Teoria despre apoha a fost comentată de Dhirendra Sharma, Buddhist Theory of 
Meaning (Apoha) and Negative Statements in Philosophy East and West, vol. XVIII, 
nr. 1-2, ianuarie-aprilie 1968, pp. 3-10. Controversa cu privire la apoha a fost examinată 
de Nagin J]. Shah, Aka/aika's Criticism of Dharmakirti's Philosophy: A Study, Ahmeda- 
bad, L. D. Institute of Indology, 1967, nai ales pp. 76-14. 

21 S. Dasgupta, A History of Indian Philosophy, vol. IV, Cambridge University Press, 
1949, pp. 182-184. 

2 Datorăm informaţiile din notele 1-4 şi 15 mai ales articolului lui P. T. Raju din 
Radhakrishnan: Comparative Studies in Philosophy Presented in Honour of His Sixtieth 
Birthday, ed. de W. R. Ingc și alţii. Londra, George Allen and Unwin, 1951. 

23 Gîndirea logică a lui Dhammakirti este comentată în Th. Stcherbatsky, Buddhist 
Logic, două vol., retipărire fotomecanică, Haga. Mouton, 1958. 

24 Termenul indian echivalent pentru „percepție“ este pratyaksa, care înseamnă literal 
„către ochi“. Cf. „Ochii sînt martori mai siguri decit urechile“. (Heraclit, fragmentul 10la, 
versiumea românească, Filosofia greacă pînă la Platon, ed. cit., |, 2, p. 363) 

El spunea că percepţia simţurilor este îndreptată asupra lucrului în sine (sva- 
lakșana), care are durata unei clipe; (5) universalia, genul şi specia nu sînt 
lucruri reale. Occam nu credea în „ceva comun“ care îl face pe Socrate să 
semene mai mult cu Platon decît cu o maimuţă. El nu și-a permis niciodată să 
se gîndească la universalii ca la niște lucruri. Socrate este asemenea cu Pla- 
ton, gîndea el, însă nu în virtutea unui al zreilea lucru denumit similaritate. 
Dharmakirti nega realitatea universaliilor într-un mod asemănător; (6) abor- 
darea lor le-a permis să-şi desfăşoare studiile de logică și cele privitoare la cu- 
noașterea umană fără nici o legătură prea strînsă cu vreo credință religioasă. 

Motivul pentru care se remarcă atît de multe trăsături similare la aceste 
două sisteme este că ambele au apărut în timpul declinului, în ce privește in- 
fluenţa socială, al marilor sisteme teologice (scolastica catolică și Mahâyâna- 
Abhidharma), chiar dacă tradițiile și datele sînt diferite. Totuși, există şi un 
contrast între cele două: lucrările lui Occam au favorizat apariția empirismu- 
lui britanic şi dezvoltarea cercetării științifice (care au oferit baza civilizaţiei 
occidentale moderne), pe cînd logica budistă nu a condus la ceva asemănător. 
O explicaţie poate fi aceea că abordarea lucrului luat în parte sau individual, 
adoptată de logicienii budiști, nu a putut trece dincolo de limitele școlii idea- 
liste (vijăânavădin). 


IV 
Concluzii 


Dezbaterile care au avut loc în Evul Mediu, atît în Orient cît şi în Occi- 
dent, au fost puternic temperate de religie. Autoritatea religioasă a fost un 
factor însemnat în politica epocii, în ambele zone. Acest lucru a fost influen- 
țat de faptul — căruia i se și datorează — că șefii religioși din Evul Mediu au 
căutat treptat să devină cît mai apreciați de oamenii de rînd. Fenomenul a 
contribuit la apariţia, în această perioadă, a unei atitudini de profundă detașa- 
re de toate cele pămiînteşti, în toate marile religii. În ciuda acestei orientări, 
s-a perpetuat, de asemenea pretutindeni, o puternică tendință către întemeie- 
rea unei religii (sau filozofii) a autoajutorării. 

Orientarea, puternic manifestă în diversele religii, către cele din afara 
acestei lumi a fost caracterizată prin dependența de graţie, de o putere exte- 
rioară transcendentă. În unele teisme, spre exemplu, se căuta dependenţa 
completă de Absolut, ca stare ultimă. Krsna (incamarea lui Visnu) promite în 
Bhagavad-gită: „Cel care s-a potolit pe sine, lipsit de frică, care ţine legămîn- 
tul castității, stăpînindu-și mintea, cu gîndul la mine, unit, așezat, avîndu-mă 
drept ultim scop,... ajunge la pace, la stingerea supremă, care este în mine.“ 

Sfinţii şi bodhisattva au ajuns în mod natural să aibă un rol sporit; ei au 
devenit mijlocitori pentru oameni, cărora trebuia să |i se ierte natura, păcă- 
toasă în chiar esenţa ei, spre a putea astfel intra pe „Tărîmul Pur“ sau în Para- 
dis. Retragerea din lume și căutarea propriei mîntuiri, fără a lua în considera- 
ție mîntuirea celorlalți, au fost mult dezavuate la sfirșitul acestei perioade, 
mai ales în Orient. 

„Încrederea în sine“, ca fenomen al practicii filozofico-religioase, a conti- 
nuat să fie însă o tendință constantă, fiind reprezentată în Evul Mediu de 
misticii din Apus și Răsărit. S-a scris mult despre aceste paradigme ale posi- 
bilităților celor mai înalte ale omului, mai ales despre Meister Eckhart şi 
despre școala Zen a budismului japonez. Întrucît misticii se bizuiau, pînă la 
un punct, pe propria lor practică pentru a atinge sublimul condiției umane, ei 
au pornit în mod firesc de la premise diferite cu privire la acestă condiție. 
Spre deosebire de cei ce se bizuiau pe ajutorul une: puteri exterioare (aceștia 
socotind adesea că natura lor fundamentală este păcătoasă), misticii din Evul 
Mediu erau înclinați să considere că natura lor cea mai adîncă este reprezen- 
tativă pentru cel mai mare bine. În ce privește mistica în general însă, aceasta 


1 VI, 14-15. Versiunea românească, Filoso fia indiană în texte, ed. cit., p. 63. 

înseamnă deja a spune prea mult; descrierile experienţei mistice, dacă se pot 
găsi, sînt de obicei prefaţate de exprimarea inefabilităţii acesteia. 

În mistica occidentală nu vom putea niciodată sublinia suficient influența 
lu: Plotin și a misteriosului propagator al învăţăturii lui, Pseudo-Dionisie 
Areopagitul. Potrivit lui Plotin, Unul este nedefinibil și cu privire la el există 
mai mult adevăr în tăcere decît în orice fel de cuvinte. Acest lucru se poate 
compara cu perspectiva vedântinilor sau a budiștilor Zen. Plotin se referă 
uneori la Unu ca Divinitate, alteori ca Bine; acesta transcende Fiinţa, care 
este prima care îi urmează lui Unu. Filozoful nu trebuie să facă vreo predica- 
ție despre E], ci doar să spună: „Este'. Această definiție este aproape identică 
cu cea dată lui brahman în Brahma-sătre (c. 400 p. Chr.). 

Cea mai importantă consecință practică a misticii din această epocă s-a 
manifestat în etică. Una dintre opiniile predominante ale misticilor cu privire 
la etică era — așa cum s-a văzut în acest capitol — că experienţa îi face ade- 
sea să creadă că răspunsurile și acțiunile lor naturale sînt corecte exact așa 
cum sînt. Orice încercare de a raționa asupra moralității unei acțiuni, soco- 
tesc unii mistici, ar necesita o împărțire sau diviziune (dualism) în concepția 
lor asupra lumii, prea puțin justificată de experiența trăită. 

O altă consecinţă a gîndirii mistice, așa cum a fost prezentată în acest ca- 
pitol, este că anumiţi gînditori au considerat necesar să propună noţiuni duble 
despre adevăr. Spre exemplu, în școala budistă indiană Mădhyamika se afir- 
mă existența unui adevăr mundan, convențional (samvrti-sarya), şi a unui 
adevăr suprem (paramărtha-satya). Potrivit acestei şcoli, primul nu este un 
adevăr mai puţin însemnat: el este un aspect esenţial al adevărului suprem, 
necesar laicilor pentru înțelegere. 

Încă o dată trebuie spus că nu am făcut nici o încercare de a trage o linie 
fermă de demarcație între cele două tipuri de atitudine religioasă, pe care 
le-am distins aici strict în scop didactic. Poate că lucrul cel ma: bun pe care 
am putea să-l afirmăm este că anumite religii au scos în evidență aplecarea 
către cele din afara acestei lumi în defavoarea ajutorării de sine și viceversa. 
Dar chiar și atunci cînd predomină una dintre aceste trăsături, ecourile din 
cealaltă rămîn, iar tensiunea dintre cele două se menține, așa cum se arată în 
metafora maimuțe! și a pisicii, pe care am întîlnit-o în dezbaterile cu privire 
la modul de operare a graţiei și la gradul de cooperare a omului. O tensiune 
similară apare și în diferenţele dintre concepțiile budiste cu privire la rostirea 
formulei nemburtsu. Se poate, de asemenea, observa că este dificil de decis 
dacă budismul Zen propovăduiește păsirea ajutorului în sine sau face apel la 
o putere exterioară. O asemenea observaţie vrea să spună că trebuie să fim 
critici, după cum a remarcat Paul Tillich, față de orice înclinație de a prezen- 
ta o tradiţie religioasă în termeni înguști, statici, de un anume tip, căci aceas- 
ta înseamnă a ignora mișcările vieții și gîndirii, care nu sînt limitate la nici un 
tip anume. 

Teologia a cunoscut o puternică dezvoltare, punctul său culminant fiind 
reprezentat de scolastica Sfintului Toma, în Evul Mediu european. O filozo- 


TRĂSĂTURI ALE GÎNDIRII MEDIEVALE 453 


fare similară pe teme religioase se repăsește și în tradițiile orientale. Raţiona- 
rea, care a fost uneori denigrată iar alteori a avut poziția predominantă, a fost 
aplicată la diferite probleme, precum natura Absolutului sau relația dintre 
Absolut și individ. Temele acestea au fost comparate pe larg în acest capitol, 
descrierile Absolutului, spre exemplu, fiind surprinzător de asemănătoare în 
multe tradiții. 

Relaţia dintre Absolut și individ este concepută diferit de la o tradiţie la 
alta. Gînditorii medievali occidentali l-au privit întotdeauna pe Dumnezeu cu 
o teamă respectuoasă. Sfinții hinduși îl nuineau pe individ „sclavul Domnu- 
lui“2 Însă conducătorii japonezi și chinezi ai sectei Tărîmului Pur nu au folo- 
sit niciodată termenul „sclav“; ei îl numeau pe Buddha Amida „părinte“, su- 
gerînd astfel că toți credincioșii îi sînt copii. La fel cum părinții își doresc să 
le semene copiii, tot astfel Amida îi face pe păcătoşi să fie Buddha, ca și el. 
Nu există nici o discriminare. Dacă ar exista vreo discriminare, compasiunea 
lui Amida nu ar fi completă. 

Filozofia mai formală nu a lipsit, desigur, în Evul Mediu, nici în Orient și 
nici în Occident. În dezbaterea problemelor de natură pur filozofică — actua- 
le și în secolul al XX-lea — s-au făcut multe progrese în Evul Mediu. Aceste 
probleme, la fel ca și altele, au fost de obicei dezbătute în context religios. 
Însă unele dintre ele, precum problema universaliilor, cea a categoriilor rea- 
lităţii sau cea a mișcării, au un cîmp de aplicaţie atît de vast încît au rămas 
obiectul reflecţiei filozofice chiar şi după separarea (în Occident) a filozofiei 
de religie. 

În ciuda unui număr atît de mare de izbitoare paralelisme şi similitudini 
care au existat în Evul Mediu între Orient și Occident, regăsim și deosebiri 
remarcabile. Probabil cea mai importantă este papalitatea. În țările orientale a 
lpsit ideea de stat-biserică, singura excepție fiind statul-biserică condus de 
Dalai Lama. De asemenea, în ţările orientale ereticii nu au fost judecați în tri- 
bunale. Inchiziția sau alte forme de persecutare a ereticilor nu au existat, toc- 
mai din motive religioase. Asemenea diferențe rămîn semnificative și astăzi. 


2 Kingsbury şi Philips, Hymns ofthe Tamil Saivite Saints, pp. 21-23. 

CAPITOLUL V 


CARACTERISTICI COMUNE 
ALE GINDIRII MODERNE 


I 
Introducere 


O concluzie care se poate trage în unna comparării atitudinilor față de viață 
observate în tradițiile orientale și în cele occidentale este că oamenii se con- 
fruntă în esență cu aceleași probleme, cărora le dau răspunsuri asemănătoare. 
În unele cazuri, asemănările pot fi identificate la nivelul unor concepții minori- 
tare într-o tradiţie, dar majoritare în cealaltă. Astfel, se poate susține că răspun- 
sul religios concretizat în doctrinele bizuirii pe sine este precumpănitor în 
tradiția budistă în raport cu cea creștină, unde răspunsul indicat de acceptarea 
doctrinelor grației divine este mai frecvent. Cu toate acestea, ambelc răspun- 
suri, între care există o tensiune, pot fi observate în fiecare dintre tradiții. 

Această constatare ne poate face să punem sub semnul întrebării teoria 
potrivit căreia diversele similitudini se pot explica prin postularea unor in- 
fluenţe ale unei tradiţii asupra celeilalte, în cursul istoriei. Uni: istorici, spre 
exemplu, au considerat că apariția învăţăturii cu privire la Tărîmul Pur și la 
ajutorul unei puteri exterioare poate fi comparată cu doctrinele creștine de- 
spre graţie, poate fi atribuită influenţei :creștine. O asemenea explicație nu 
este necesară dacă, neglijînd accentul pus pe încrederea în sine, observăm că 
în chiar tradiţia budistă există elemente ale unei doctrine a graţiei. Se poate 
avea într-adevăr în vedere influența reciprocă, acolo unde cele două tradiții 
s-au întîlnit. Înainte de a conchide însă, în oricare situație anume, că nu este 
vorba decît de un simplu caz de „împrumut“ sau de preluare a unor aspecte 
oferite de cealaltă tradiție, ne putem întreba dacă nu există mișcări indigene 
indicînd aceeași direcţie. 

Aceste considerații pot conduce la o privire critică asupra perspectivelor 
larg acceptate cu privire la impactul pe care îl are astăzi civilizația occiden- 
tală modernă asupra Orientului. Spre exemplu, există opinia că civilizația 
modernă este rezultatul unei concepții despre om şi lume care n-a fost împăr- 
tăşită decît în Occident și care se bazează pe valori diferite de cele orientale. 
Mai precis, se spune adesea că, înainte de introducerea civilizației occiden- 
tale, țările din Orient nu au avut ceea ce s-ar putea 'numi „o perspectivă mo- 
dernă“. Gindirea și practica din aceste țări au rămas medievale. Unii autori 
indică în acest sens India, unde sistemul social primitiv al „castelor“ s-a per- 
petuat și oamenii au continuat să accepte superstiţiile și riturile magice. 
Așadar aici n-ar fi apărut căi de gîndire care ar putea fi denumite „moderne“. 
Așa ar arăta estimarea comună, făcută de mulţi savanți, a gîndirii indiene din 
ultimele secole. Cu privire la China, Japonia şi la alte țări asiatice înainte de 

răspîndirea civilizaţiei occidentale s-au făcut evaluări similare. Aceste jude- 
căţi par la prima vedere a fi corecte; dacă vom investiga însă istoria gîndirii 
moderne din ariile culturale ale Asiei, vom remarca existența unei dezvoltări 
indigene, treptate, a conceptelor „moderne“ despre om şi despre valorile sale 
etice, echivalente cu cele din Occident și totuşi diferite de acestea.! Printre 
caracteristicile „perioadei modeme“ se pot enumera: o libertate de gîndire 
marcată printr-o atitudine sceptică față de „autoritățile“ acceptate; ceea ce 
s-ar putea numi o conștiință a eului, empitism, materialism şi aplecarea către 
această lume — toate acestea în contrast cu supunerea medievală față de 
autoritate, scolasticism și aplecarea către cele din afara acestei lumi. 

În capitolul de față vom trece în revistă cîteva trăsături ale gîndirii din 
țările orientale din perioada echivalentă celei moderme în Occident; se va 
vedea că Orientul nu era așa de nepregătit pentru această perioadă modernă 
cum se presupune de obicei. În orice caz, nu tot ceea ce este modern astăzi în 
Orient este occidental sau se datorează impactului civilizației occidentale. În 
plus, domeniul examinat aici este mai larg decît în capitolele anterioare; vom 
face referire la ce se poate observa și în alte tradiţii orientale în afară de cea 
budistă, şi, de asemenea, la gîndirea occidentală în general mai degrabă decît 
la gîndirea creștină în particular. 

Tiparele medievale de gîndire au rămas, într-adevăr, puternice în Orient, 
de-a lungul perioadei considerate în Occident ca modernă (în mare, secolele 
al XVII-lea şi al XVIII-lea), mai ales în zonele unde sentimentele religioase 
sînt foarte puternice. În general, multe secte religioase au rămas „medievale“, 
atît în comportament cît şi în maniera de valorizare. Caracteristicile manierei 
medievale de valorizare sînt în linii mari următoarele: 


(1) Autoritatea absolută a religiilor tradiționale a fost în general acceptată 
de oameni, aflați sub strictul lor control. Simbolurile tradiționale au rămas 
stereotipe vreme îndelungată. 

(2) În consecință, ordinele religioase s-au dovedit extrem de influente în 
plan social; mai mult, ele i-au supus persecuțiilor pe cei ce încercau o 
evaluare științifică a lumii. 


1 John Stuart Mill a spus despre doctrina creștină: „Idealul său este mai curînd negativ 
decît pozitiv, mai curînd pasiv decît activ; este Inocenţa, mai curînd decît Nobleţea; Abţi- 
nerea de la Rău, mai curînd decît Făptuirea energică a Binelui; în preceptele sale, așa cum 
bine s-a spus, «să nu faci» predomină peste măsură în dauna lui «să faci». În oroarea sa 
faţă de senzualitate, ea şi-a făcut un idol din ascetism, idol care s-a degradat treptat, deve- 
nind unul al legalităţii. Ea propune speranţa de a ajunge în rai și frica de iad drept mobi- 
luri exprese și potrivite pentru o viaţă virtuoasă; rămînînd, prin aceasta, mult în urma celor 
mai străluciți gînditori antici şi făcînd tot ce-i stă în puteri pentru a conferi moralității 
umane un caracter esențialmente egoist, prin aceea că desparte sentimentul datoriei din 
fiecare om de interesele semenilor săi, cu excepţia cazului în care acestuia i se oferă anu- 
mite motive egoiste de a-i consulta. Ea este în esenţă o doctrină a supunerii pasive; ea cere 
oamenilor să se supună oricărei autorităţi deja constituite...“ (On Liberty, Londra, Long- 
mans, Green, Reader and Dyer, 1871. Versiunea românească, ed. cit., p. 66). Dacă acest. 
comentariu este adevărat despre creştinisinul tradițional sau medieval, el pare a fi valabil 
şi pentru budismul tradițional. 

(3) S-a accentuat absoluta sacralitate a scripturilor religioase. A fi învățat 
nu însemna altceva decît a face deducții pomind de la dogmele funda- 
mentale ale religiilor sau a le elucida pe acestea. Învățătura era, în princi- 
pal, scolastică. Gîndirea liberă nu era permisă, ereticii erau pedepsiţi iar 
scepticismul era detestat. 

(4) Gîndirea era, în general, orientată către cele din afara acestei lumi. 
Viaţa religioasă era socotită nobilă, viața laică — josnică și ordinară. 

(5) In ce priveşte structura socială, oamenii de rînd acceptau o ierarhie 
feudală a statului, impusă de o autoritate. 

(6) Viaţa culturală se limita la clasa superioară, oamenii de rînd nu parti- 
cipau aproape deloc la ea. 


Asemenea trăsături și comportamente sînt caracteristice pentru Occiden- 
tul medieval, precum și pentru China, Japonia și India din epoca medievală, 
şi se presupune că gîndirea modemă implică abandonarea lor. Criteriile occi- 
dentale de definire a „perioadei modeme“ (așa cum am menţionat mai sus) 
nu pot fi întotdeauna utilizate pentru delimitarea perioadelor echivalente din 
Orient. Încă o dată, trebuie accentuat faptul că gîndirea modernă dintr-o 
perioadă care corespunde epocii moderne din Occident nu este echivalentul 
pe care îl căutam în Orient. Problema care ne interesează aici nu este nici da- 
că a existat ceva asemănător gîndirii moderne sau ideilor filozofice moderne 
în ariile orientale înainte de occidentalizare, deși aceasta ne preocupă uneori. 
Criteriile orientale de modernitate trebuie la rîndul lor să fie puse uneori în 
lumină, ia: ele vor demonstra diferențe față de gîndirea occidentală medieva- 
lă. În ptus, nu este întotdeauna atît de uşor să afirmăm categoric că nu a exis- 
tat nici o influență occidentală. 

Secţiunile care urmează sînt centrate mai ales pe spaţiul oriental. Occi- 
dentalul care citește această carte este probabil atît de impregnat de gîndirea 
modernă încît aceasta este inclusă, ca fundal esenţial, în suma atitudinilor și 
presupoziţiilor sale legate de propria viață. Corparaţia, mai ales în acele sec- 
țiuni, nu este nici necesară, nici ușoară. Şi nu este uşoară pentru că atît de 
mulți occidentali, din secolul al XVI-lea încoace, au împărtășit idei comune. 
Pe de altă parte, un gînditor indian la care ne vom referi în secţiunile II și III, 
Rămakrşna, care a trăit la ceva vreme după apariţia ideilor occidentale în În- 
dia, a fost într-adevăr puternic influențat de viața lui Christos; gîndirea sa a 
rămas însă întru totul reprezentativă pentru India din timpul său — ceea ce 
ne-a determinat să includem aici gîndirea acestui om cu totul remarcabil. 

Literatura scrisă în această perioadă este foarte bogată. Axîndu-ne pe in- 
vestigaţie însă, scopul nostru principal va fi de a pune în evidenţă și de a ana- 
liza unele trăsături evidente în procesul trecerii de la gîndirea medievală la 
cea modemă (sau premodernă), așa cum apar ele în lucrările unora dintre 
gînditori: orientali din ultimele patru sau cinci secole. Ca motivaţie esenţială 
a procesului de modernizare, ne vom opri mai întîi la atitudinea critică. 


II 
Atitudini filozofice moderne 


A. Natura şi legea naturală 


Anumite atitudini față de natură și de legea naturală, așa cum apar ele în 
diferite perioade în Orient și Occident, reprezintă, într-o oarecare măsură, 
principala punte dintre gîndirea medievală și cea modernă. Aprecierea naturii 
şi a armoniei ei a existat, desigur, în fiecare epocă filozofică. Însă modul de 
explicare a lucrărilor naturii a fost adesea radical diferit. Unele maniere spe- 
cifice de explicare, cu totul diferite de cele bazate pe modelul modem sau 
premodern, sînt reprezentate, spre exemplu, de cele din perioada vedântică 
din India, cînd natura era în general concepută ca fiind condusă din exterior. 
Această perspectivă se potrivește şi cu cea din Occidentul medieval, conform 
căreia natura depinde putemic de acțiunea voinţei lui Dumnezeu. 

Spre deosebire de concepțiile despre natură menționate mai sus, perspec- 
tiva modernă pare a neglija rolul unui conducător suplimentar și constant al 
naturii, fie interior, fie exterior. (Dumnezeu primește uneori alte roluri intere- 
sante în gîndirea modemă.) Natura se conformează acum propriilor legi și 
interesul față de aceste legi a dus, în Occident, la dezvoltarea gîndirii știinţi- 
fice, la aprecierea metodelor de măsurare a naturii (matematica, geometria, 
astronomia), precum şi la elaborarea teoriei sistemelor de guvernare şi a ju- 
risprudenţei. În Orient, o asemenea gîndire, deși de existat a existat, a rămas 
în mare parte premodermnă, concentrîndu-se pe probleme metafizice şi etice; 
un interes sporit față de lege, așa cum se aplică aceasta societății, a apărut 
însă și în Orient. 

În vechea filozofie occidentală, Aristotel a fost foarte interesat de obser- 
varea directă a naturii, în încercarea de a-i înțelege legile. Pentru Stagirit, 
Dumnezeu este un motor prim care, ca să spunem așa, a pus lucrurile în miș- 
care, nefiind însă mereu prezentul lor conducător. Opinia lui a ajuns însă să 
fie larg răspîndită de-abia în Evul Mediu tîrziu, atunci cînd Toma din Aquino 
a inclus aristotelismul în sinteza sa scolastică. Scolastica, deși conservatoare, 
era riguroasă din punctul de vedere al argumentaţiei, producînd probabil ger- 
menii gîndirii filozofice care a dus la propria ei dispariție. Savanţi precum 
Copernic, Galileo, Kepler etc. au făcut descoperiri despre natură pornind de 
la interesele lor legate de simpla observaţie, descoperiri care contraziceau în 
totalitate dogma statornicită. Firește, multe din aceste descoperiri au trebuit 
făcute publice cu mare precauţie, parte din ele fiind şi condamnate ca erezii. 
Acești gînditori au inclus multă speculație metafizică în lucrările lor, astfel 

încît n-ar putea fi socotiți „ştiinţifici“ în sensul din secolul al XX-lea al ter- 
menului. Felurile lor de a experimenta stau însă la temelia gîndirii moderne. 
Francis Bacon (1561-1626) este uneori considerat primul filozof modern 
din Occident. Inspirat de descoperirile „științifice“ care îşi croiau drum în 
conştiinţa oamenilor, el a expus o metodă „inductivă“ de cercetare care im- 
plica observaţia, analiza datelor observate, deducția unor ipoteze și verifica- 
rea acestora prin observaţie ulterioară. Rezultatul, pîndea el, urma să fie o se- 
parare a esenţialului de nonesențial și descoperirea structurii sau formei pro- 
funde a fenomenelor observate. Rezultatul trebuie însă considerat doar expe- 
rimental întrucît unele exemple contrarii ar fi putut fi trecute cu vederea. 
Bacon ştia că o investigare de acest fel are să fie lentă și meticuloasă. Princi- 
pala obiecţie față de metodă nu era însă legată de faptul că este lentă. Mai 
degrabă, credea Bacon, ea este împiedicată de prejudecată. Oamenii se agaţă 
de patru idoli (prejudecăţi), spune el: (1) idoli ai tribului, tendințele inerente 
ale naturii umane care dăuneză obiectivităţii, de exemplu încrederea naiv 
realistă în experiența oferită de simţuri, (2) idoli ai peșterii, individualitatea 
fiecărui om, care poate stînjeni obiectivitatea; (3) idoli ai forului, prejudecă- 
țile inerente în limba/limbile noastre; și (4) idoli ai teatrului, „piesele“ create 
de filozofia anterioară pentru a explica natura. Gîndirea lui Bacon indică di- 
recția în care s-au îndreptat cei mai mulţi filozofi europeni după aceea. Re- 
flecția orientală despre natură și legile acesteia n-a urmat însă niciodată 
această cale, înainte de contactul statornic cu Occidentul. 
Gîndirea orientală nu și-a schimbat aproape deloc concepțiile despre le- 
gea naturală (dharma sau sanătana dharma), din Antichitate şi pînă la occi- 
dentalizare. Cercetările viitoare vor discerne poate schimbări de sens apărute 
în acest timp: un asemenea studiu este însă prea specializat pentru lucrarea de 
față. Cei care au speculat paradigmatic asupra naturii au fost chinezii; multe 
opinii au ajuns să predomine ca rezultat al activității lor, unele dintre acestea 
putînd fi considerate premoderne. Mare parte din aceste reflecții au fost 
transmise în Japonia, unde au fost ulterior individualizate de gînditorii care 
împărtăşeau interesul chinezilor pentru natură. Întreaga speculație a rămas 
însă în domeniul eticii, metafizicii sau legii sociale, așa cum este aceasta din 
urmă legată de legea naturală. 
În China, unii materialişti au abordat problema legi: naturale, susținînd că 
lumea este alcătuită în totalitate din eter. Pornind de la această premisă, ei 
erau firește preocupați de relația dintre principiu sau Lege (îi) şi substanța 
„metafizică fundamentală. În aceste dezbateri, li, subiectul suprem al neocon- 
“fucianiștilor din dinastia Song, era de obicei redus la o poziţie auxiliară. Liu 

Zongzhou (1578-1645) credea că eterul este același lucru ca şi principiul (i), 
„eterul fiind însă fundamental; el afirma: „Unii spun că Eterul este generat din 
=Vid (x1), dar, de vreme ce Vidul este el însuşi Eter, cum ar putea oare să-i 
“dea naștere în acest fel?... Nu a existat nici o epocă în care Eterul să nu fi 
“existat Huang Zongxi (1610-1695) avea o teorie cel puţin la fel de monistă 
i ca cea anterioară: „În marele proces al schimbării evolutive nu există decît un 

unic Eter, care circulă peste tot fără întrerupere“.! Remarcabil în acest pasaj 
este că la unii gînditori chinezi regăsim elemente ale unei teorii a evoluției. 

Pentru Wang Fuzhi (1619-1693), principiul Cerului, li, nu este decit tiparul 
ordonat al Eterului. „Eterul este vehiculul Principiului, prin care își dobîn- 
dește el caracterul lui ordonat“? Potrivit lui Wang Fuzhi, substanţa fizică 
întrupează Eterul, iar Eterul întrupează Principiul. Mai mult, numai pentru că 
substanța fizică întrupează în acest fel Eterul poate o făptură anume să aibă 
viață şi „„... numai pentru că Eterul întrupează Principiul are făptura în cauză 
o natură“ 

Aceeași discuție despre superioritatea principiului în raport cu substanța 
fizică a fost purtată şi în legătură cu învățăturile eminentului neoconfucianist 
Zhu Xi, dezbaterea fiind relevantă mai ales din punct de vedere etic. Yan 
Yuan (1635-1704) a atacat dihotomia făcută de Zhu Xi între li-ul metafizic, 
sursă a binelui, și qi-ul fizic, sursă a răului. Potrivit lui Yan Yuan, „li şi gi 
sînt inextricabil legate într-un singur continuum despre care, ca atare, este cu 
neputinţă să se spună că are o parte bună și alta rea. «Cum oare», întreabă el, 
«se poate spune că Principiul (li) este uniform și unic în bunătatea lui, pe 
cînd înzestrarea fizică deviază către rău? E ca şi cum ai spune că puterea de a 
vedea a ochiului este bună, pe cîtă vreme ochiul fizic, care posedă această 
putere, este rău. În realitate, numai atunci cînd vederea (ochiului) este dusă 
pe căi greșite de lucruri nepotrivite, sau blocată sau întunecată de acestea se 
ajunge ca vederea pe care o are ochiul despre lucruri să fie greșită și se poate 
vorbi pentru prima oară de rău». Astfel, pentru Yan, răul nu trebuie asociat 
doar cu gi-ul, și nici nu este o calitate pozitivă în sine: este mai degrabă o 
simplă abatere de la «rînduiala corectă a Cerului», provocată de «ispită, amă- 
gire, obişnuință și molipsire».“4 

Disputele din China cu privire la natură și la legea naturală sînt relevante 
şi în problema legii în societate. Dar, la fel ca în filozofia occidentală,5 se 


1Fung Yu-lan, A History of Chinese Philosophy, traducere de Derk Bodde, Princeton 
New Jersey, Princeton University Press, 1953, vol. II, p. 640. 

2 [bid., p. 641. 

3 Ibid., p. 649. 

4 Derk Bodde, Harmony and Conflict in Chinese Philosophy in Studies in Chinese 
Thought, ed. Arthur F. Wright, University of Chicago Press, 1962, pp. 42-43. 

5 Mulţi filozofi din Occident au mers mai departe în problema eului, ca motiv princi- 
pal în gândirea lor. Kant susținea că numai prin cultivarea propriei voințe poate ajunge 
omul „la cel mai pur simțămînt virtuos“, căci „cea mai desăvîrşită perfecțiune morală a 
omului este: să-ţi faci datoria și anume din datorie (în care legea să nu fie doar regula ci şi 
impulsul acţiunilor)“. (|. Kant, Principiile metafizice ale învățătunii despre virtute, Meta- 
physische Anfangsgriinde der Tugendlehre, Kant, Critique of Pure Reason and Other 
Works on the Theory of Ethics, tr. de T. K. Abbott, Londra, Longmans, Green and Co,, 
1954, p. 297. Versiunea românească, Kant, Despre frumos și bine, Editura Minerva, Bi- 
blioteca pentru toţi, București, 1981, vol. II], p. 233, fragment tradus de Janina Ianoși) 
Această perfecţiune va avea ca rezultat un „acord“ al propriei voințe cu aceea a unui 
„autor sfînt şi bun al lumii“ (/bid., pp. 226-227). 

simţea nevoia unei concepții pluraliste în locul cele: moniste, în care natura 
era echivalată cu legea ei. Huang Zongxi este remarcabil ca gînditor pentru 
că, păstrîndu-se în tradiția confucianistă, a propus un punct de vedere aproa- 
pe modem cu privire la lege. Conform confucianismului tradițional, dacă un 
om îşi dezvoltă corect comportamentul, relațiile în care se află el vor fi şi ele 
armonioase (situația putînd cuprinde toate relațiile din imperiu şi fiind astfel 
echivalentă cu o bună cîrmuire). Huang Zongxi socotea însă mai importante 
forma sau sistemul de guvernare decît caracterul oamenilor care administrea- 
ză statul. „Dacă cei [care cîrmuiesc] ar fi de felul potrivit“, spunea el, „legea 
şi-ar atinge în întregime țelurile; și chiar dacă ar fi de felul nepotrivit, lor 
le-ar fi cu neputinţă să cîrmuiască tiranic și să-i facă pe oameni să sufere. Ca 
atare eu spun că trebuie mai întîi să avem legi care cîrmuiesc bine și apoi 
vom avea şi oameni care cîrmuiesc bine.“6 

Școala Vechii Învăţături (Școala Antichității, Kogaku din Japonia) a fost 
într-un fel o mișcare de protest împotriva tradiției lui Zhu Xi și a altor neo- 
confucianişti. Școala susținea că neoconfucianiștii au deformat perspectiva 
dinamică a înțelepților confucianiști despre lume şi viață. Principala caracte- 
ristică a şcolii Kogaku era monismul, bazat pe identificarea Ji-ului (principiul 
sau rațiunea) cu gi (forţa materială). Potrivit acestei școli, fiecare lucru și fie- 
care cauză este o manifestare directă a vitalității cosmice. Punînd astfel în 
legătură metafizica cu etica, învățații Kogaku susțineau că un principiu filo- 
zofic universal este temeiul însuşi al vieții practice. Cu alte cuvinte, scopul 
vieţii este realizarea şi împlinirea propriilor potenţialităţi, prin urmarea legii 
vieții cosmice. Potrivit lui Ito Jinsai (1627-1705), „legea morală nu este o 
simplă lege întîmplătoare, ci o regulă providențială, care se întemeiază pe na- 
tura inerentă a lucrurilor. Stăpînirea Cerului se află în toate, pedepsindu-le pe 
cele rele și răsplătindu-le pe cele bune“.? 

Ishida Baigan, întemeietorul școlii japoneze Shingaku, lua în consideraţie 
natura pomind de la formele ei concrete, acesta fiind un alt domeniu al re- 
flecţiei neoconfucianiştilor. Natura este aici denumită „Minte“. „Mintea este 
aceea“, spunea el, „care se identifică pe sine în Forme. Priveşte cum Mintea 
există pînă și în păsări şi animale! Broaștelor le este în mod natural frică de 
șerpi. Hotărît că nu mama își învață progeniturile că șerpii sînt periculoși şi 
că au să le înghită și, desigur, mormolocii nu studiază și nu învaţă treptat 
acest lucru. Fapt este că dacă te naști sub Formele unei broaște, frica de șerpi 
vine direct în Minte din Forme. Să luăm în considerație ceva asemănător: 
cînd vine vara, puricele se lipește de trupul omului. Îl învață oare părinţii lui 
să trăiască sugînd sîngele omului? A învăţat el că dacă vede mîna omului 
apropiindu-se trebuie să sară imediat ca să nu-și piardă viața? Motivul este că 
atunci cînd puricele sare, e] acționează pe potriva Formelor, și nu pentru că a 


6W, T. de Bary etc., Sources of Chinese Tradition, New York, Columbia University 
Press, 1960, p. 593. 


7 Joseph Spae, 775 Jinsai, Peiping, Catholic University of Peking, 1948, p. 205. 

învățat să facă astfel.“8 „Păsările și Fiarele nu au o Minte Personală și astfel. 
se supun perfect poruncilor Formelor.“9 Acest accent pus pe legea naturală se 
regăsește în gîndirea unor raționaliști de pe continentul asiatic, avînd cores- 
pondent și în filozofia lui Hegel. 

Scopul final al comportării etice este, potrivit lui Baigan, recuperarea pro- 
priei Minţi originare. „A atinge ceva urmînd Legea înseamnă a atinge Min- 
tea.“10 „Dacă te laşi să devii receptiv, totul este natural, ușor, evident.“!! Este 
interesant de observat că Baigan a dorit să-şi aplice teoria la politică. „Cîr- 
muind fără a cunoaşte această Ordine (acest Principiu), un conducător nu-şi 
va putea guverna ţara.“!2 Gîndirea lui Baigan poate părea idealistă în cel mai 
înalt grad, însă poate că lucrurile nu vor mai sta chiar așa după ce vom lua în 
consideraţie echivalentul său european, socotit a fi filozoful Fichte.!? 

Maestrul Jiun, pionierul studiilor sanscrite în Japonia, a accentuat ideea 
de lege naturală dintr-un punct de vedere raţionalist. „În această lume există 
Legile adevărate, care întotdeauna îi fac lumii bine. Cei ce au ochii deschiși 
pot vedea aceste Legi la fel de limpede cum văd soarele și luna. Dacă apare 
sau nu un Buddha, (indiferent de asta), lumea aceasta există și ființele ome- 
nești există. Cele Zece Virtuţi vor fi întotdeauna aici (atîta vreme cît lumea și 
oamenii există).**14 

Aceste rînduri ne amintesc de Hugo Grotius (Huig de Groot, 1583-1645), 
a cărui diferențiere fermă între legea naturală inviolabilă, pe de-o parte, și 
legea civilă sau pozitivă mereu schimbătoare, pe de alta, a avut un mare efect 
asupra jurisprudenţei europene. El susținea că „legea naturală... îşi are origi- 
nea în principii conţinute în chiar natura umană (ex principiis homini inter- 
nis), care sînt valabile chiar dacă Dumnezeu n-ar exista.“15 Există o similitu- 
dine izbitoare între concepţia despre legea naturală a lui Grotius și cea a 
maestrului Jiun. Grotius însă era creștin și astfel a inclus în teoria sa ideea că 
Dumnezeu poate fi numit autorul legii naturale, de vreme ce El este autorul 


8 Ishida Baigan, Seirimondă. Dialogue on Human Nature and Natural Order, tradu- 
cere de Paolo Beonio-Brocchieri, Roina, Istituto per il Medio ed Estremo Oriente, 1961, 
p. 43. 

9 Ibid,, p. 44. 

10 Ibid,, p. 56. 

1! Ibid,, p. 33. 

12 Ibid., p. 60. 

13 Oricum, următoarele afirmaţii ale lui Ishida Baigan par profund budiste și mult 
diferite de cele ale lui Fichte: „A spune că trebuie să căutăm Absolutul Minţii şi a spune 
că Mintea Sfinților este Non-Minte nu sînt două lucruri diferite, ci unul şi același. Ceea ce 
face ca totul să trăiască în Cer şi pe pămînt este Mintea. Fiecare lucru care are viaţă, prin 
Mintea care dă naştere lucrurilor din Cer şi de pe pămînt şi care face lucrurile să trăiască, 
își creează propria minte. Omul fiind însă orbit de egoism poate să nu mai vadă o aseine- 
nea Minte.“ (Seirimond5, p. 62) 

14 Juzen Hăgo, p. 44. 

15 Harald Hâffding, A History of Modern Philosophy: A Sketch of the History of Phi- 
losophy fiom the Close of the Renaissance to Our Own Day, traducere după ediţia ger- 
mană de B. E. Meyer, Dover Publications, 1955, vol. |, p. 54. 

naturii — şi ca atare vroiește ca această lege să fie valabilă. Jiun, pe de altă 
parte, credea că natura și legea nu sînt altceva decît Buddha însuși. 

Doctrina lui Jiun a avut consecinţe etice considerabile, întrucît el a identi- 
ficat esența budismului cu respectarea legii naturale, lucru pe care l-a denu- 
mit respectarea celor Zece Virtuţi. „Este adevărat doar în ce privește învăţă- 
turile celor Zece Virtuţi că nu se schimbă niciodată. De-a lungul timpului, şi 
în vremurile vechi și în cele noi, și pe toate tărîmurile, ele alcătuiesc Calea 
potrivită şi adevărată, atît pentru cei înţelepţi cît și pentru cei neștiutori, și 
pentru omul superior și pentru cel inferior, și pentru bărbaţi și pentru fe- 
mei.*16 Jiun considera că teoria sa despre legea naturală se aplică în mod uni- 
versal, la fel cum legea însăși este universală, și că legea naturală trebuie să 
fie baza comportamentului etic în toate țările. „Aşa cum există cerul și pă- 
mîntul“, spunea el, „tot astfel există diferite țări. Soarele, luna şi stelele se 
mișcă potrivit legilor cerului, pe cînd munţii, mările și riurile sînt cîrmuite de 
legile pămîntului. Așa cum există diferite țări, tot așa există și oameni care le 
locuiesc. Legăturile dintre oameni sînt cele dintre stăpîn şi supus, părinți și 
copii, soț şi soţie, dintre frați, dintre prieteni.“17 

Ninomiya Sontoku (1787-1856), „înțeleptul țăran“ ai Japoniei, a accentuat 
importanța naturii pentru om și, mai mult, a scos în evidenţă cît de important 
este ca omul să remarce și să urmeze naturalul în relațiile cu semenii săi. 
„Adevărata natură a omului, învăța Sontoku, constă în devoțiunea pioasă față 
de ordinea naturii. Aceasta se manifestă în ordinea morală a vieții omenești, 
mai ales în relaţia dintre stăpîn și supușii săi, dintre părinţi și copii, dintre cel 
ce face bine și cel căruia i se face bine, iar omul își arată mulțumirea și recu- 
noștința. Natura evoluează și se schimbă de la sine, însă omul trebuie să-și 
depășească egoismul instinctiv și să încerce să se conformeze ordinii morale a 
vieţii.“18 Contrar tendinței generale a naturalismului, efectul etic al doctrinei 
lui Ninomiya Sontoku a fost accentuarea frupalității, ca rezultat al sentimentu- 
lui că îi ești îndatorat naturii și că simți gratitudine față de binefacerile ei. 


B. Matematica, logica și orientarea 
către metodele științifice 


Filozofia modemă poate fi văzută în primul rînd ca răspuns la noile și în- 
drăznețele idei științifice apărute după Evul Mediu. O voluminoasă istorie a 
filozofiei modeme (The Career of Philosophy) a fost scrisă pornind de la 


16 Juzen Hâgo, p. SS. 

1? De Bary etc., Chinese Tradition, p. 593. 

18 Masaharu Anesaki, History of Japanese Religion with Special Reference to the 
Social and Moral Life of the Nation, Londra, Kegan Paul, Trench, Triibner and Co., 1930, 
pp. 302-303. 

premisa că „în perioada modemă, știința a fost cea care i-a stimulat pe 
oameni să cerceteze cu mintea, adică să practice filozofia“. Existenţa însăși a 
filozofilor care au intrat în conflict cu abordarea științifică presupune faptul că 
ei recunoșteau justa semnificație a științei: „Acest lucru este adevărat chiar și 
despre acei filozofi care au încercat să ignore știința, precum idealiștii roman- 
tici sau existențialiștii de astăzi, ei sînt puternic marcați de chiar lucrul de care 
încearcă să se emancipeze,“! 

Orientarea către știință a fost însă un proces îndelungat, a cărui evoluție 
pînă la impunerea utilizării metodelor inductive în Occident a fost în mare 
măsură determinată de matematică și logică. Chiar și după ce a fost demon- 
strată utilitatea inducției, metodele deductive au rămas de mare ajutor în sta- 
bilirea consecințelor ipotezelor. În primul rînd, două mari personalități din 
Antichitate au impulsionat apariția gîndirii modeme în culturile lor, prin teo- 
riile matematice și logice pe care le-au elaborat. Euclid (c. 300 a. Chr.) a lu- 
crat în domeniul geometriei, fără a urmări alt scop decît cunoașterea în sine, 
iar activitatea lui a deschis drumul către folosirea parabolelor și elipselor în 
studiile modeme despre traiectoriile proiectilelor și despre mișcările planete- 
lor. În India, Pănini (c. secolul al IV-lea a. Chr.) a făcut, în chiar țara sa, mai 
mult pentru înțelegerea limbii acesteia decît oricare altă personalitate. 

Și Euclid și Pânini au avut precursori ale căror rezultate nu au ajuns pînă 
la noi (pe de o parte, Hippocrates din Chios, Leon, Eudoxos, Theudios etc; 
pe de alta, Apisali, Kăsyapa, Gârgya și școlile nordice și răsăritene); ambii 
învăţaţi și-au construit însă fiecare un sistem propriu aproape complet, cu 
ajutorul unei metode precise, utilizate constant. Nu credem că e nevoie să su- 
bliniem importanța metodelor lui Euclid în istoria științei occidentale. De la 
Euclid încoace, filozofia a făcut repetate încercări de a deveni sau de a se 
prezenta ca o știință deductivă, căutînd formulări asemănătoare teoremelor 
lui. Între Euclid și Pâpini există însă o diferenţă în maniera de lucru: deducţia 
nu a fost utilizată la modul evident de Pânini. În orice caz însă, sistemul lui a 
produs distincţii logice de genul celor dintre limbaj și metalimbaj, teoremă și 
metateoremă, uzaj și normă, cu mult înainte ca aceste distincții să fi fost des- 
coperite în Europa. 

Metodele lui Euclid i-au inspirat pe aproape toți filozofii occidentali de 
după el, cel puțin pînă în vremea lui Kant. Interesul pentru metodele mate- 
matice a dus la calculele astronomice pe care le-au făcut Copemic, Kepler, 
Galileo etc. În zonele orientale, precum India sau China, deși ştiinţele au fost 
studiate și în Antichitate și în Evul Mediu, dezvoltarea lor s-a oprit cu totul în 
unele perioade, neexistînd nici un progres remarcabil înainte de introducerea 
ştiinţelor occidentale. În ce priveşte anatomia, de exemplu, ea a început să se 
dezvolte în Occident abia în timpul Renașterii. Deși este probabil că anato- 
mia a fost studiată şi de doctorii din vechea Indie, așa cum se menționează în 


! John Herman Randall, Jr., The Careeer of Philosophy, vol. I, New York, Columbia 
University Press, 1962, p. ix. 

lucrările de medicină din Antichitate, numai după apariţia științei medicale 
occidentale s-au aplecat mai mult medicii indieni asupra studiului anatomiei.2 

În India, ştiinţele naturii au fost clasificate încă de timpuriu în cunoaștere 
teoretică — surse ale puterii (vidya) — și artă (hală). Tehnicile și îndemînă- 
rile (sau artele) presupuneau facere, așa cum sugerează și numele, pe cîtă 
vreime vidyă presupuneau cunoaștere. Între ştiinţe și arte se făcea distincţie, 
amîndouă fiind însă operaţii creative virtual interconectate? Gramaticii in- 
dieni au manifestat tendința de a utiliza progresele făcute într-o manieră in- 
trospectivă, tipică pentru cultura lor: ei erau profund interesați de reducerea 
exprimării la un limbaj universal, lăuntric, comun tuturor oamenilor.+ Gra- 
maticul Bhartrhari5 considera că funcţia principală a limbajului este elibera- 
rea spirituală a individului.6 

În India modernă a apărut un tip de speculație extrem de complexă în do- 
meniul studiilor de logică. De exemplu, faptul că un număr este o clasă de 
clase a fost descoperit de Raghunătha (c. 1475-1550) cu mult mai devreme 
decît în Europa.” În Europa însă această descoperire se încadra într-o întreagă 


2 Studiul anatomiei în timpul Renaşterii timpurii este discutat de Charles Singer în 
lucrarea sa Studies in the History and Method of Science, Oxford, Clarendon Press, 1917, 
pp. 719-164. 

3 „Diversele ramuri ale ştiinţelor naturii au fost împărțite în India în două clase — cu- 
noaştere teoretică și sursă de putere (vidyâ), pe de-o parte, şi artă (hală). Tehnicile şi înde- 
mînările sau artele presupun facere, pe cîtă vreme o vidyă presupune cunoaștere. Stella 
Kramrisch, Natural Science and Technology in Relation to Cultural Patterns and Social 
Practices in India in Philosophy and Culture East and West, ed. de Charles A. Moore, 
Honolulu, University of Hawaii Press, 1962, p. 156. 

4 Această problemă a fost discutată de Raju în lumina filozofiei contemporane. P. T. 
Raju, Indian Epistemology and the World and the Individual in Philosophy East and 
West, vol. XIV, nr. 3-4, octombrie 1964, pp. 311-332. 

5 Văkyapadiya, ed. de S. N. Sukla, Benares, Chowkhamba Sanskrit Series, 1961, par- 
tea Î, pp. 24, 141. 

6 Cassirer consideră limbajul una dintre formele de eliberare a omul':i din încîlcita sa 
existenţă în lumea obiectelor individuale. (Ernst Cassirer, An Essay on Man: An Întroduc- 
tion to a Philosophy of Human Culture, New Haven, Yale University Press, 1944, p. 121.) 

? „Simbolismul precis pentru cuantificare, inventat în Europa secolului al XIX-lea, de- 
rivă din simbolismul matematicii. Sistemul indian, pe de altă parte, folosit cel puţin de pe 
vremea lui Gangesa, în secolul al XIII-lea, derivă din elaborarea gramaticii sanscrite, mai 
ales din puterile nefireşti și minunate de abstractizare și de compunere a substantivelor pe 
care le-a dezvoltat gramatica.“ (Ingalls, Journal! ofOnental Research, Madras, vol. XXII, 
1954, p. 7) Un număr este întotdeauna o clasă de clase. Frege a fost cel care a scos in evi- 
denţă pentru prima oară acest lucru, care a dus aproape imediat la foarte interesante rezul- 
tate logice. Acelaşi principiu fusese descoperit în India de Raghunătha, iar descoperirea 
indiană o precede pe cea europeană cu mai mult de trei secole. „Raghunătha n-a gîndit în 
termeni de clase, a gîndit în termeni de abstracţiuni, ceea ce spune el se reduce însă la 
unul şi același lucru. Există două feluri de dualitate, spune el, o dualitate care este unită cu 
fiecare obiect dintr-o pereche printr-o relație pe care el o numeşte inerență, și o dualitate 
care nu este unită cu fiecare obiect dintr-o pereche, ci mai degrabă cu toate perechile, lua- 
te ca întregi. Acest al doilea tip de dualitate nu este unit prin inerență, ci prin ceea ce el 
numește paryăpati.” (ingalis, ibid., p. 9) 

tradiție matematică și a dus aproape imediat la noi progrese. În India, ea nu a 
fost folosită pentru a rezolva probleme de matematică, ci pentru a face mai 
precise afirmaţiile verbale ale legilor concomitenței. Jayatirtha (secolul al 
XIV-lea) a făcut distincţia între ceva ce nu există și ceva despre care nu se 
poate avea nici o idee.8 Acest lucru reprezintă un pas însemnat dincolo de 
realismul școli: Nyăya, care susţinea că o entitate nonexistentă nu poate for- 
ma conţinutul unei cunoașteri viabile, aceasta ne amintește de unele aspecte 
ale epistemologiei moderne din Occident, la Kant și la alți gînditori. 

Chinezii au fost mai preocupaţi de etică decît occidentalii și ca atare nu 
şi-au dezvoltat teoriile logice în forme care să conducă la dezvoltarea științei. 
Ei nu au reușit, mai ales, să aplice matematica la formularea regularităților 
din fenomenele naturale. Putem discerne trei trăsături ale matematicii chine- 
ze și indiene: „Mai întîi, cu excepția Yi jing-ului, nici o lucrare de filozofie 
din Orient nu pare a fi corelată în vreun fel cu preocupările matematicienilor 
orientali. În al doilea rînd, matematicii orientale îi lipsește marea varietate pe 
care o regăsim în matematica greacă... În al treilea rînd,... spre deosebire de 
lucrările de matematică greceşti, cele scrise de chinezi și indieni nu conțin 
dovezi pentru rezultatele menţionate în ele.“10 

S-a remarcat că abordarea lui Gu Yanwu (1613-1682) a adus cu sine uti- 
lizarea metodei inductive, prin strîngerea dovezilor din cel mai larg cîmp 
posibil de surse, nu numai din cîteva texte selectate, şi prin testarea noilor 
ipoteze în raport cu dovezile. Această nouă metodă a fost aplicată mai întîi în 
domeniul foneticii (studiul rimelor din vechile poeme, pentru a determina 
vechile pronunții) și a dus la studii mai cuprinzătoare în filozofie, etimologie 
și critică textuală. Ea a fost denumită metoda „cercetării empirice“ (kao zhu, 
literal, „căutarea dovezii“). Munca de cercetare de acest tip a fost salutată de 
unii ca exemplu de „metodă științifică“ în China premodernă, dar dacă folo- 
sim această sintagmă, ea trebuie circumscrisă cîmpului limitat al studiilor li- 
terare, nu şi ştiinţelor naturii sau tehnologiei. Începuturile promițătoare ale 
cunoașterii de tip științific din China nu au fost niciodată raționalizate și sis- 
tematizate, așa cum a fost știința modernă în Occident.!! 

Wang Fuzh: (1619-1692) a propus, tot în China, un fel de instrumenta- 
lism. El considera că Dao (Calea) nu există în afara sferei practice: „Întreaga 
lume nu este nimic altceva decît un instrument... Ceea ce este denumit Cale 
este doar calea de a folosi un instrument... Dacă nu există nici un instrument, 
nu există nici o Cale — această afirmaţie este rareori făcută și totuși este 


8 Surendranath Dasgupta, A History of Indian Philosophy, vol. IV, Cambridge Uni- 
versity Press, 1949, pp. 173-178. 

9 Wing-tsit Chan, Neo-Confucianism and Chinese Scientific Thought in Philosophy 
East and West, vol. VL, nr. 4, ianuarie 1957, pp. 309-332. 

10 Michael David Resnik, într-o recenzie despre The Treasury of Mathematics în Phi- 
losophy East and West, vol. XIV, nr. 3-A, octombrie 1964, p. 383. 

W ]. K. Fairbank, E. O. Reischauer şi A. M. Craig, East Asia: The Modern Transfor- 
mation, Boston, Houghton Mifflin Co., 1958, p. 378 sq. Hu Shih, The Scientific Spirit and 
Method in Chinese Philosophy in Moore, Philosophy and Culture East and West, p. 216 sq. 

absolut adevărată... Arcurile şi săgețile nu au existat niciodată fără calea de a 
trage cu ele.“ În final, el se aventurează să spună: „Înţelepţii din vechime au 
ştiut să se folosească de instrumente, dar n-au știut să se folosească de Cale, 
căci ceea ce se cheamă «cale» este utilizarea instrumentelor.“!2 Această atitu- 
dine are o coloratură modemă, putînd de asemenea conduce la dezvoltarea 
ştiinţelor. 

Caracterul practic este deosebit de evident și în confucianismul japonez. 
„Confucianismul japonez, impulsionat de tendințele practice ale gîndirii in- 
sulare și de aversiunea oamenilor față de pura speculație, chiar accentuează 
caracterul practic al întregii cunoașteri și educații :nerent în confucianismul 
continental.“13 Deci şi gîndirea japoneză era, în multe aspecte importante, 
deja pregătită pentru cuceririle științifice occidentale. 


C. Renașterea scepticismului 


1. ÎNDOIALA RAȚIONALĂ 
ȘI CONŞTIINŢA EULUI 


Deși, așa cum am menționat, mulți îl consideră pe Bacon primul filozof 
„modem“ din Occident, cele mai multe voturi pentru titlul de „părinte al filo- 
zofiei moderne“ ar fi în favoarea lui Descartes (1596-1650). Ambii au supus 
opiniile din vremea lor unor severe îndoieli raționale și nu au acceptat ca 
fiind de la sine înţelese nici chiar cele mai sacre tradiții și instituții, înainte de 
a le testa prin rațiune. Bacon s-a exprimat critic, afirmînd: ,,... corupția filo- 
zofiei, prin superstiție și amestecul teologiei, este mult mai răspîndită și pri- 
cinuiește mare pagubă, fie sistemelor întregi, fie părților lor“.! 

Descartes însă este cu adevărat celebru pentru pretenţia de a fi „universal“ 
și „metodic“ în îndoiala sa. Într-un fel, este o ironie să-l includem pe Des- 
cartes sub un titlu care se referă la renașterea scepticismului, întrucît scopul 
său era exact opus, iar el considera că principalul său inamic este chiar scep- 
ticismul. Prezentîndu-și scopul, el scrie: „,... doream să mă ocup doar de cer- 
cetarea adevărului“2, iar prin acesta el înțelegea cunoașterea sigură. Des- 
cartes spune cum a studiat în trecut matematica, „analiza geometriilor“ şi 


12 De Bary etc., Chinese Tradition, p. 603. Pe 
13 Spae, //6 Jinsai, p. SS. 

1 Noul Organon, LXV. Walter Kaufmann, Philosophic Classics. Bacon to Kant, Engle- 
wood Cliffs, N.].: Prentice-Hall, 1961, p. 20. Versiunea românească, Editura Academiei 
Republicii Populare Romîne, București, 1957, p. 53, traducere de N. Petrescu și M. Florian. 

2 Discurs despre metodă, 4. Versiunea românească, Rene Descartes, Discurs despre me- 
toda de a ne conduce bine rațiunea și a căuta adevărul în științe, Editura Academiei Româ- 
ne, București, 1990, p. 130, traducere de Daniela Rovenţa-Frumușani și Alexandru Boboc. 

algebra şi susține că metodele utilizate acolo pentru a dobîndi claritate și cer- 
titudine sînt demne de a fi adaptate altor domenii de studiu. Astfel, caracterul 
exact al matematicii l-a inspirat pe Descartes să aplice în filozofie numai ra- 
țiunea și să ocolească textele de autoritate statornicite. El a dorit să elaboreze 
un sistem de propoziții adevărate, iar în acest act să nu presupună nimic care 
să nu fie de la sine evident și indubitabil. „Cele mai sigure căi care duc spre 
ştiinţă“ sînt, după el, două, „intuiţia şi deducția“.3 În procesul îndoielii sale 
metodice, el a insistat că a urmat preceptul ,„,... de a nu accepta niciodată un 
lucru ca adevărat dacă nu-mi apărea așa în mod evident, adică de a evita cu 
grijă precipitarea şi prejudecata şi de a nu introduce nimic în judecăţile mele 
decît ceea ce s-ar prezenta clar și distinct spiritului meu, neputînd nicicum să 
fie pus la îndoială.“4 

Descartes era conștient că se îndreaptă într-o direcție diferită de cea pro- 
pusă: „... m-am gîndit că trebuie să fac exact contrariul și să resping ca abso- 
lut fals tot ce ar conține un grăunte de îndoială, pentru a vedea dacă nu rămiî- 
ne, în ceea ce cred, ceva absolut indubitabil“.5 El nu putea să ştie, desigur, că 
mulți dintre ce: care i-au urmat aveau să-i ia destul de în serios îndoielile (în 
fapt, Descartes a reconstituit majoritatea lucrurilor de care se îndoia, după ce 
a ajuns la aşa-numita „cauză indubitabilă““), mai ales pentru că nu s-au lăsat 
convinși de unele dintre argumentele lui inițiale (cum ar fi existența lui Dum- 
nezeu, necesară în „dovada“ pe care o dă el cu privire la lumea exterioară).5 

Îndoiala lui Descartes a urmat aproximativ următorul curs. Simţurile ne 
înşală uneori, așa că trebuie să avem îndoieli în ce le privește.” Chiar şi per- 
cepțiile cele mai evidente — precum „acesta este trupul meu“ — pot fi la fel 
de puternice și pentru cel care doarme, și deci și ele sînt înşelătoare.8 Propo- 


3 Reguli utile și clare pentru îndrumarea minţii în cercetarea adevărului, Regula III. 
Versiunea românească, Editura Ştiinţifică, Bucureşti, 1964, p. 15, traducere de Comeliu 
Vilt. 

4 Discurs despre metodă, 2. Versiunea românească, ed. cit., p. 122. 

5 Ibid,, 4. Versiunea românească, ibid., p. 130. 

6 Descartes credea nu numai că omul depinde de Dumnezeu pentru certitudine şi vali- 
ditate a cunoaşterii, ci şi că Dumnezeu este cauza venirii în fiinţă a omului şi chiar a exis- 
tenţei sale continue de la un moment la altul de timp. (Meditatii despre filozofia primă, 3, 
Principiile filozofiei, |, 21 şi Întîmpină 7i, 5) „Cunoaşterea tuturor celorlalte lucruri, mai 
puţin existența sinelui sau a spiritului, depinde de cunoașterea lui Dumnezeu.“ (Principiile 
filozofiei, I, 13) Un savant islamic a criticat gândirea lui Descartes astfel: „Cunoaşterea și 
valoarea cunoașterii rămîn, potrivit lui Descartes, extrem de reduse cîtă vreme cunoaște- 
rea este limitată la existenţa sinelui, căci îndoiala continuă să asalteze percepţia simţurilor 
şi să afecteze demonstrația matematică. Numai prin dovada existenţei lui Dumnezeu devi- 
ne sigură cunoaşterea realităţii fizice și a principiilor abstracte. Fără garanția veridicității 
şi a bunăvoinței lui Dumnezeu, edificiul epistemologic al! lui Descartes ar rămîne gol și 
șubred.“ (Sami M. Najm, The Place and Function of Doubt in the Philosophies of Des- 
cartes and Al-Ghazali in Philosophy East and West, vol. XVI, nr. 3-4, iulie-octombrie 
1966, p. 139) 

? Meditaţii despre filozofia primă, |. 

8 [bid. 

ziţiile matematicii par a fi dincolo de orice îndoială, și cînd sîntem în stare de 
veghe, și cînd dormim. Se poate însă rațional presupune o anumită stare a 
lumii în care un geniu rău, de natură metafizică, „își dă întreaga osteneală să 
mă înșele“. Fără îndoială că dacă un asemenea „geniu rău“ ar exista, el ar 
putea să ne amăgească și cu privire la existența lui Dumnezeu. Foarte repede, 
Descartes supune îndoieli aproape toate lucrurile cărora oamenii dinaintea 
lui le acordaseră realitate. Vom arăta mai jos unde anume a găsit el certitudi- 
nea; înainte de a ajunge acolo însă, merită menţionat că metoda lui Descartes 
a adus multe prejudicii imaginii creștinismului și că multe forme ale dogmei 
creştine au sfîrșit prin a fi sever criticate, parte din pricina lui Descartes, 
parte datorită progresului ştiinţei. Spinoza, un raționalist ulterior şi un conti- 
nuator în unele privințe al lui Descartes, a fost unul dintre gînditorii care a 
criticat, spre exemplu, minunile din Biblie. El susținea că aceia care caută 
pricina minunilor și vor să înțeleagă lucrurile din natură ca filozofi sînt repe- 
de socotiți eretici și oameni lipsiţi de evlavie, fiind declarați astfel de „tălmă- 
citorii“ convenționali ai naturii şi ai divinităților. Căci aceștia din urmă știu 
că de îndată ce dispare ignoranța, dispare și minunarea, care este singurul lor 
mijloc de a-şi păstra autoritatea.10 

O direcţie similară a fost urmată de mare parte din „îndoiala filozofică“ 
din China şi Japonia. Potrivit unei teorii, mulţi chinezi au respins creștinis- 
mul în secolul al XVII-lea din motive raționale, punînd întrebări care vizau 
chiar esența teologiei creștine și care s-ar fi putut ivi de-abia în Franța seco- 
lului al XVIII-lea sau poate la raționaliștii europeni din secolul al XVII-lea.!! 
Însă conform altor savanţi, atunci cînd chinezii au repudiat creștinismul în 
secolul al XVII-lea, confucianismul era încă suficient de viu pentru a com- 
bate noile idei, pe motiv că nu sînt tradiționale; „sentimentul chinez al unei 
identități istorice chineze speciale“ este cel care a facut ca pretenţiile crești- 
nismului să fie ina“ceptabile pentru chinezi. În secolul al XX-lea, chinezii au 
respins însă creşunismul pentru că nu era modern, nu era științific. 12 

Şi în Japonia putem întîlni o mișcare similară, care a fost însă îndreptată 
împotriva teoriilor budiste predominante din acea vreme. Miracolele fuseseră 
deja respinse în Evul Mediu de către maestrul Dogen, care susținea că oame- 


9 Ibid. 

Y „Și astfel se întîmplă că cine caută cauzele adevărate ale minunilor, cine se strădu- 
ieşte să înțeleagă lucrurile naturale ca om de ştiinţă, iar nu să le admită ca un prost, este 
considerat adesea drept eretic şi nelegiuit și este înfierat ca atare de aceia pe care mulţi- 
mea îi cinstește ca pe tălmăcitori atât ai naturii, cît şi ai zeilor. Căci ei ştiu că prin înlătura- 
rea ignoranței se suprimă uiinirea, adică unicul lor mijloc de a argiunenta și de a-și păstra 
autoritatea.“ (Spinoza, Etica, partea ], Adaos. Ethic, traducere de W. Hale White, New 
York, Macmillan and Co., 1894, p. 43. Versiunea românească, ed cit., p. 45.) 

1 Michael Casster, The Dearh and Transfiguration of Confucianism in Philosophy 
Fast and West, vol. XVIII, nr. 3, 1968, p. 210. 

12 Joseph R. Levenson, Confucian China and Its Modern Fate, vol. |, Berkeley, Uni- 
versity of California Press, 1958, pp. 117-125. 

nii cred de obicei că diverșii Buddha au felurite puteri oculte, cum ar fi exha- 
larea apei sau focului din corp sau inhalarea apei oceanului prin pori. Acestea 
pot fi numite „mici puteri oculte“, însă nu merită să fie denumite adevărate 
puteri oculte. Adevăratele puteri oculte, adică „marile puteri oculte“, se ma- 
nifestă numai și numai în faptele simple din viața de zi cu zi, în „băutul cea- 
iului, mîncatul orezului, scoaterea apei și cărarea vreascurilor“. Ele reprezin- 
tă „puterea ocultă de Buddha“ sau „puterea ocultă a unuia care aspiră să fie 
un Buddha“. Cel care ajunge să stăpînească această putere va deveni în cele 
din urmă un „Buddha al puterii oculte“. Prin aceasta, DSgen vroia să spună 
că adevărata minune este de a-ţi trăi corect viața de zi cu zi.!3 

Conducătorul naţionalist Yoshida Shâin (1830-1859) a criticat cu aspri- 
me minunile pomenite în Kannon-Sătra.!4 În Japonia însă problema miraco- 
lelor nu a provocat prea multe tulburări, întrucît ele nu erau socotite esenţiale 
pentru budism. După ce creștinismul a ajuns pe insulă, Suzuki Shosan 
(1579-1655) a ridiculizat miracolele înfăţişate în Evanghelii. El a atacat 
această credință, spunînd că într-o adevărată religie nu trebuie să existe mira- 
cole și că în Japonia principalii „autor“ de miracole sînt vulpile și viezurii.15 

În această perioadă (care corespunde epocii moderne din Occident), di- 
verși învăţaţi din Japonia au început să adopte o poziţie critică față de ştiințe- 
le sociale. Unii dintre ei au fost extrem de sceptici în ce privește miturile care 
predomină în istoria tradițională a țării, reprezentativ fiind de exemplu Arai 
Hakuseki (1657-1725), consilier al guvernului. EI a criticat activitatea Comi- 
siei Istorice Mito, care trebuia să alcătuiască istoria cea mai plină de autori- 
tate a Japoniei. „M-am așteptat ca istoria țării noastre de care se ocupă cei de 
la Mito să îndrepte erorile din cronicile naționale, dar din contactele cu mem- 
brii Comisiei Istorice Mito am aflat că toate vechile evenimente sînt lăsate 
exact așa cum sînt descrise în Nihongi, Shoku-Nihongi şi în alte cronici. Dacă 
așa stau lucrurile, adevărata istorie a Japoniei... va rămîne nescrisă... În ce 
priveşte istoria chineză și confucianismul... în Japonia nu există cărţi care să 
facă o examinare critică a faptelor istorice și să slujească unui scop practic în 
guvernare.“16 Demn de remarcat aici este accentul pus pe utilizarea practică a 
ideilor, accent de natură „modernă“. 

Revenind acum la Descartes, este bine cunoscut că ceea ce el considera a 
fi esenţa întregii sale filozofii este sintetizat în formula „cuget, deci exist“ 
(cogito ergo sum). Descartes nu putea să se îndoiască de existenţa sinelui său 
sau chiar să ia în considerare posibilitatea ca „geniul rău“ pe care l-a postulat 
să-l amăgească în privinţa existenţei sinelui. Căci pentru a fi amăgit, credea 
Descartes, trebuie să gîndeşti; iar pentru a gîndi, trebuie să exiști. Trebuie 


13 Shob6-Genză, cap. 25, Jinzu (Dâgen Zenji Zenshii, pp. 160-164). 

14 H. Dumoulin, Yoshida Shâin. Ein Beitrag zum Verstândnis der geistigen Quellen 
der Meijierneuerung in Monumenta Nipponica, vol. |, partea a II-a, 1938, pp. 73-76. 

15 Suzuki Shâsan, Ha-Hirishitan (Refutarea creștinismului) 

16 R. Tsunoda, Wm. Th. de Bary şi Donald Keene, Sources of Japanese Tradition, 
New York, Columbia University Press, 1958, pp. 473-475. 

remarcat, în orice caz, că, în concordanță cu metodele sale, Descartes nu a 
considerat că la adevărul indubitabil se ajunge numai cu mijloace raționale. 
El a socotit cogito a fi un apel direct la experiență, explicînd acest lucru ast- 
fel: „... atunci cînd ne dăm seama că sîntem ființe ce gîndesc, avem o noțiu- 
ne primă, ce nu e scoasă din nici un silogism. «Cuget, deci exist» nu e un 
silogism; e o in-specţie a spiritului, un lucru cunoscut de-a dreptul. Dacă el ar 
trebui să fie dedus pe cale mijlocită, adică printr-un silogism, ar fi nevoie de 
majora următoare: «tot ce gîndește există». Dar aici, dimpotrivă, ne ridicăm 
de la cunoaşterea particulară a spiritului nostru la propoziţiuni generale.“!? 

Înainte de Descartes, au existat desigur și alți gînditori care au ajuns la o con- 
cluzie similară. Este vorba, în primul rînd, de Sf. Augustin și de al-Gazzăli. 
În India, Upavarsa și alți filozofi au folosit argumente similare pentru a de- 
monstra existența ârman-ului. Un distins patron al sinyavâdinilor indieni 
(denumiți: uneori şi nihilişti) a fost Dayaram, regele (râjan) hatraşilor. Ca și 
Descartes, el s-a lansat în căutarea adevărului prin îndoială sistematică. La 
porunca lui, Bakhtavar, un cerșetor religios, a compus o lucrare în versuri în 
limba hindi, denumită Esența Vidului (Sunisar), în scopul de a arăta că toate 
noțiunile despre om și Dumnezeu sînt eronate şi că nimic nu este. Încă de la 
început, autorul spune că totul este vid.!8 Teismul şi ateismul, Mayă și brah- 
man, sînt lucruri false, pline de erori, susținea el. Soarele și luna, Brahmă, 
Visnu și Siva, Kiirma şi Seşa, învățătorul şi ucenicul său, individul şi specia, 
templul şi zeul, îndeplinirea riturilor şi rostirea rugăciunilor nu sînt, toate, 
decît vid. Vorbirea, auzul, discuțiile sînt și ele vid, în poemul lui Bakhtavar, 
şi nici substanța nu mai există. Tonul general ne amintește de Prajiăpărami- 
tă-siitra şi de tratatele școlii Madhyamika, potrivit cărora fenomenele și con- 
cepţiile nu există de la sine; aici însă negația vizează concepțiile mitologice 
şi autoritatea religioasă. Se poate considera că acest fapt reflectă un protest 
împotriva autorității tradiționale. 

Un asemenea spirit de contestare a autorității duce la afirmarea caracteru- 
lui absolut al eului, cum face și Descartes, rezultatul fiind ideea că ceea ce nu 
poate fi pus sub semnul îndoielii este eul, propriul sine. Lucrarea lui Bakhta- 
var continuă: „Fiecare să mediteze la sine însuși!” și să nu-și facă știută ce- 


17 Întimpinări făcute, împotriva meditaţiilor de mai sus, de inși foarte învățați, dimpreu- 
nă cu răspunsul autorului, Răspunsuri, 2, 3. Versiunea românească, Reus Descartes, 
Două tratate filozofice, Editura Huinanitas, Bucureşti, 1992, p. 318, traducere de Constan- 
tin Noica. 

3 Sunyavădin a fost iniţial un mune al şcolii Mădhyamika, întemeiată de Năgărjuna, 
însă în India inodemă nihiliştii şi l-au adjudecat. H. H. Wilson, The Religious Sects of the 
Hindus, Londra şi Madras, Christian Literature Society for India, 1904, pp. 148-150. 

19 „Veghează-te“ este deviza lui Ignaţiu de Loyola, fondatorul Companiei lui Isus; 
conotaţia este însă diferită de cea din Orient. În budismul Zen regăsim o spunere similară: 
„Fii atent pe unde mergi“ (literal, „Aruncă-ţi lumină sub pași“); ea are însă o semnificaţie 
etică sau psihologică. La Campanella apare ideea că „întreaga cunoaştere a lunii îşi are 
rădăcina în cunoașterea pe care o are omul despre el însuși“ și că omul „nu se cunoaşte 

lorlalți comuniunea cu sinele, el să fie adoratorul și adorarea și să nu vor- 
bească de vreo diferență între una și cealaltă, uită-te la tine și nu la altul, căci 
în tine îl vei găsi pe acela. Nu există vreun altul decît eu însumi, iar eu nu 
vorbesc despre un altul decît din neștiință. În același fel în care îmi văd fața 
în oglindă, mă văd şi pe mine în alţii; dar este o greşeală să cred că ce văd nu 
este fața mea, ci a altuia — tot ce vezi nu ești decit tu20, iar mama și tatăl sînt 
nonentități, tu ești copilul și tu ești bătrînul, înțeleptul și nătărăul, masculul și 
femela; tu ești regele și supusul. Te controlezi și nu te ţii în friu, dormi și te 
trezești, dansezi pentru tine și cînți pentru tine. Tu ești cel robit simţurilor și 
tu ești ascetul, tu ești bolnavul și cel plin de tărie. Pe scurt, orice vezi tu este 
tu, la fel cum bășicile, valurile și hula nu sînt decît apă.“21 Se poate cu ușu- 
rință remarca faptul că aceste argumente sînt considerabil mai „medievale“, 
după criteriile occidentale, decît echivalentul lor cartezian. 

Bakhtavar a asemuit toate fenomenele din lume cu experiența din timpul 
visului, ceea ce poate fi pînă la un punct comparat cu o parte din „îndoiala 
metodică“ a lui Descartes. Ideea lui Bakhtavar este de asemenea similară cu 
cea a idealiștilor budiști (vijăănavâdinii) și ca atare concepţia lui despre eu 
nu pare de natură individualistă, ca în Occident, ci mai degrabă monistă: mo- 
dul în care privea el sinele omului pare să fie derivat din concepția despre 
atman din filozofia Vedănta mai veche. 

Atitudinea scepticilor indieni de a nega totul a condus către realism (în 
sensul din secolul al XX-lea al cuvîntului), deși: legătura rațională dintre afir- 
marea însemnătății sinelui și perspectiva realistă nu este prea clară. Sînt co- 
mune în schimb lucrărilor indiene din acea perioadă aserțiuni precum: „Pă- 
mîntul, apa, focul şi vîntul, amestecate laolaltă, alcătuiesc trupul — din aces- 
te patru elemente este lumea compusă şi altceva nu mai există. Acesta este 
Brahmă... totul constă din aceste elemente și pornește de la ele prin recepta- 
cule separate.“22 


așa cum se cuvine decît pe sine, cunoscîndu-le pe toate celelalte numai din și prin sine. 
Toată cunoașterea este percepție (sentire), însă noi nu percepem lucrurile, ci doar stările 
în care ne pun ele“. (W. Windelband, A /istory of Philosophy, traducere de James H. 
Tufis, New York, Macmillan and Co., 1893, p. 370.) Și Jakob Bâhme a afirmat ideea cu- 
noaşterii de sine. (Jbid., p. 375) 

20 „Adevărul e că nimic nu poate face rău unui om cu excepţia lui însuși. Nimic nu 
s-ar cuveni să poată jefui un om. Ceea ce posedă omul cu adevărat se află în interiorul lui. 
Tot ce este în afara sa nu s-ar cădea să aibă nici o impoitanţă.““ Oscar Wilde, 7he Soul of 
Man under Socialism, Portland, Maiue, Thomas B. Mosher, 1905, p. 20. Versiuuea româ- 
nească, ed. cit., p. 252. 

21 Problema lui cogifo ergo sum a fost tratată de Sankara cu deplină profunzime, în 
vremurile medievale. Paul Deussen, The System of Vedâna, tr. de Charles Johnston, 
Chicago, Open Court Publishing Co., 1912, pp. 127, 289. 

22 Un asemenea fel de a argumenta era comun la realiștii indieni. Cf, de exemplu, 
Sarvadarsana-samgraha, |. Sarva-Darsana-Samgraha or Review of the Different Systems 
of Hindu Philosophy by Mâdhava Acharwa, traducere de E. B. Cowell şi A. E. Cough, 
Londra, Kegan Paul, Trench, Truebnez & Co. , 1914,pp. 2-11. 

Renașterea realismului a fost, desigur, unul dintre cele mai remarcabile 
evenimente din gîndirea occidentală modernă; în India se regăseşte un feno- 
men similar, deși nu atît de pregnant. Îndrăznețele teorii ale realiştilor indi- 
eni amintesc mai degrabă de stoici și de caracterul lor cosmopolit: în India, 
în plus, şi primii budiști şi primii jainiști au adoptat o atitudine asemănă- 
toare. 

La fel cum filozofia modernă a lui Descartes s-a dovedit a fi dualistă din 
punct de vedere metafizic, tot astfel gînditorii indieni moderni au protestat, în 
marea lor majoritate, împotriva monismului (advaita) lui Saikara, care pre- 
domina în Evul Mediu. Gînditori mai târzii, precum Madhva, Vallabha, Ră- 
mânanda și alții, au expus filozofii dualiste sau pluraliste. Un protest puternic 
la adresa monismului este extrem de evident în versul de mai jos, caracte- 
ristic pentru intensa concentrare religioasă pentru care este cunoscută min- 
tea indiană. Râmaprasăda, un mare poet sâktist din Bengalul secolului 
al XIX-lea, adresîndu-se zeiței Kâli, îi spune: „Mamă! Vreau să gust zahărul, 
nu să devin zahăr!“23 

O altă abordare a sinelui apare în perioada modernă a Japoniei, unde, cel 
puțin în secta Zen, dualismul a fost departe de a fi predominant. Introspecţia 
lui Hakuin (1685-1768) era un fel de autosugestie bazată pe ideea că trupul 
și spiritul omului alcătuiesc o strînsă unitate. Hakuin era încredințat că meto- 
da sa de introspecție, prin care fiecare, într-un anume fel, îşi găsește sinele 
adevărat, va elibera forţele spirituale care influențează mult binele trupesc al 
omului.24 

În budismul japonez (şi chinez) deci, procesul de apariție a unei conștiin- 
țe a sinelui mai ridicate a fost uşor diferit. Așa cum s-a văzut mai sus, îndo- 
iala critică a existat într-adevăr în Japonia acestei perioade, unii însă, precum 
maestrul Zhi Kai (538-597), întemeietorul școlii Tiantai, au declarat că nu 
trebuie să te îndoiești de maestrul tău.25 Acest fel de a gîndi a fost destul de 
evident în budismul Zen de mai tîrziu, care prețuia transmiterea învățăturii de 
la maestru la discipol. Dar chiar și unii adepți moderni ai Zenului și-au luat 
libertatea de a se îndoi. „Pentru a fi cinstit, trebuie să-ţi declari îndoielile, da- 
că ai vreuna, așa cum fac eu.'"26 Unii au făcut afirmaţii critice chiar la adresa 
„maeștrilor“. Spre exemplu, pe cînd DGgen (1200-1253) a condamnat teoria 
„percepţiei intuitive a propriei naturi“ expusă în Siza celui de-al şaselea pa- 
triarh, Tenkei, continuatorul său spiritual, a respins opinia lui Dogen, soco- 
tind-o „o pură absurditate:.77 Potrivit concepției tradiţionale, „iluminarea tre- 
buie transmisă direct, de la maestru la discipol, şi trebuie să capete aprobarea 


23 A. K. Majurmdar, Bhakti Renasissance, Bombay, Bharathiya Vidya Bhavan, 1965, 
p. 43. 

24 Hakuin, Yasen-kanna 

25 Mo he zhi guan, vol. 4 b (Taishă, vol. 46, p. 45 b). 

26 Ishida Baigan, Seirimondă, p. 13. 

2? Genryi Kagamishirma, Dâgen Zenj: to sono Monryii, Tokyo, Seishin Shob5, 1961, 
p. 112. 

unui singur maestru“. Este probabil că această concepție reflectă tendința 
feudală din epoca Tokugawa. Însă Tenkei (1648-1735) susținea că „maestru“ 
înseamnă „propriul sine“, „discipol“ înseamnă de asemenea „propriul sine“, 
iar „un singur maestru“' — tot asta. Astfel, întreaga frază era interpretată ca 
„atingerea propriului sau adevăratului sine prin sine“. Nu este nevoie, consi- 
dera el, să urmezi învățăturile unui singur maestru. Chiar uitîndu-te la floarea 
de piersic sinele poate să-ți devină limpede.28 Maestrul D5gen insista că tre- 
buie să-ți cunoști sinele, iar Tenkei a explicat că aceasta nu este nimic altce- 
va decît calea de a urma „Marele Sine“. „A-ţi cunoaște sinele“ a fost inter- 
pretat de Tenkei drept „a-ţi cunoaște mintea“. Importanța cunoașterii propriei 
minţi a fost subliniată și de diverși preoţi Zen, precum Munan (1603-1676), 
Bankei etc. Ishida Baigan (1685-1744) a scris: „Se spune că a cunoaște Min- 
tea este începutul învățării (ştiinţei).“29 Discipolii Zen erau sfătuiți să afle 
singuri acest lucru. 

Concepţia japoneză a sinelui diferă de cea occidentală din aceeași pe- 
rioadă şi deci și implicaţiile etice vor fi diferite. În Europa, individualismul a 
fost socotit temetul eticii, dar în Japonia idealul etic a fost considerat a fi dis- 
pariţia confruntării dintre indivizi. Acest lucru se datorează probabil influen- 
ței budiste, dar ideea se remarcă și la nonbudiști. Ishida Baigan, întemeietorul 
școlii Shingaku, spunea că „adevărata învățare constă din atingerea libertății 
desăvirşite faţă de Mintea personală““.30 „Trebuie să vezi această lipsă de 
sine ca pe o Lege.“3! Gînditorii Occidentului modern făceau clar distincția 
între egoism și individualism; distincţia nu este însă la fel de clară la gîndi- 
torii japonezi din aceeași perioadă. 


2. ÎNCREDEREA ÎN EXPERIENŢA PROPRIE 


L-am menţionat mai sus pe Francis Bacon drept unul dintre primii gîndi- 
tori occidentali care au apelat la metoda științifică, iar Bacon exact asta a și 
fost. Un secol desparte însă moartea lui de nașterea primului empirist clasic 
britanic. Datorită remarcabilului succes al metodelor ei, în cursul acelui secol 
ştiinţa a ajuns să domine din ce în ce mai mult gîndirea elitei intelectuale. În 
rîndul empiriştilor englezi, acest succes a avut ca rezultat o teorie potrivit 
căreia cunoașterea este bazată pe experiență — pe observarea directă a eveni- 
mentelor interioare și a celor exterioare. O consecință pe care o vom analiza 
în cele ce urmează este necesitatea apărută după ce acest fel de a gîndi s-a 
impus: aceea de „a arunca peste bord“ multele reminiscenţe ale gîndirii filo- 
zofice medievale. Gînditorii de pînă atunci (inclusiv Descartes) sperau ca 


2 Ibid, pp. 106, 108. 
29 Seirimond6, p. ST. 
30 [bid. 
31 Jbid. 

omul să poată cîndva să-și întemeieze filozofia pe baze absolut solide și apoi 
să dezvolte prin extensie un sistem de informaţii despre realitate, prin desco- 
perirea deductivă a unor noi fapte. La sfîrşitul perioadei moderne însă, predo- 
mina opinia că aceste speranțe nu fuseseră nimic altceva decît un vis. Acest 
lucru nu s-a petrecut întîmplător, fiind mai degrabă o extrapolare normală a 
tezei lui Locke conform căreia toate ideile oamenilor vin din experienţă, 
adică din percepția simţurilor și din introspecţie. 

John Locke (1632-1704) este în general considerat primul empirist en- 
glez. Devreme, la începutul carierei sale, el și-a stabilit drept ţel al căutărilor 
realizarea unei cercetări critice asupra sursei cunoșterii omenești, precum și 
asupra certitudinii și limitelor acesteia. Examinînd sursa cunoașterii, Locke a 
lansat un atac dur la adresa teoriei ideilor înnăscute! (al cărei exponent fuse- 
se și Descartes), împărtășite de toți, intrinseci, a priori, de exemplu ideea de 
Dumnezeu sau de nemurire. Locke susținea că asemenea idei (în fapt toate 
ideile pe care le au oamenii) pot fi explicate prin ipoteza că originea lor se 
află în experienţa simțurilor sau în reflecția asupra experienţei simţurilor. 
Ipoteza afirmă originea ideilor în experiență, fără a restrînge însă cunoaşterea 
la datele imediate ale experienţei. Ideile compuse sînt construite mental por- 
nind de la cele simple, acestea avînd referent obiectiv. Locke credea că un 
asemenea construct este originea ideii noastre de substanță materială — sub- 
stratul care sprijină calitățile prirnare (întinderea etc.) și „puterile“ care pro- 
duc calitățile secundare (culoarea etc.) în subiecţi. Locke nu pare a fi avut 
nici o dificultate să se convingă pe sine că există într-adevăr substanțe mate- 
riale, despre care nu știa ce sînt, omul neputînd să le perceapă. Kant a spus și 
el mai tîrziu că trebuie să existe ceea ce el numea „lucruri în sine“, deși noi 
nu le putem cunoaște și nici măcar nu putem şti dacă ele există. Un echiva- 
lent asiatic, în anumite privinţe, al lui Locke a fost gînditorul japonez Hâtan 
(1654-1738). 

Ceca ce caracterizează concepția lui HStan despre individ și totodată mar- 
chează similaritatea lui cu Locke este ideea că „lucrul în sine“ este ceva sub- 
stanțial. El spunea: „Focul arde trupul. Ca atare, acest foc poate fi socotit un 
obiect individual. Numai focul care poate arde trupul este denumit lucrul în 
sine.2 Această caracterizare a „lucrului în sine“ este evident empirică și dife- 
ră destul de mult de concepția idealistă despre „lucrul în sine“, împărtășită de 
logicienii indieni: precum Dharmakirti etc., care aparțineau tradiției idealis- 
mului budist. 

Diferența majoră dintre gîndirea lui Hâtan și cea,a lui Locke este că, pe 
cînd Locke credea că substanța materială este o idee compusă derivată pur şi 
simplu din experiența simțurilor, HGtan socotea că ,,... lucrul în sine este în- 
țeles prin percepţie directă. Orice caracteristică ce se poate găsi în mai multe 


1 Nouveaux Essais, passim. 
2 Immy6 Zuigenki (Surse pentru logica budistă), vol. 3. publicată în 1711 (nu se men- 
ționează editorul), p. 13 a. 

lucruri este un obiect al deducției“.? „Realitatea lucrurilor este denumită lu- 
crul în sine. Acesta este un individual și nu poate fi comun altora. Genul se re- 
găsește la mai multe lucruri, fiind ca un fir care leagă florile într-o ghirlandă. 
Caracteristica aceasta poate fi statomicită ca obiect al minţii într-o situație obiș- 
nuită (nu în meditaţie). Genul este în logica budistă un obiect al deducției.“+ 

Cel de-al doilea mare empirist englez a fost George Berkeley (1685-1753). 
De vreme ce substanța materială a lu: Locke era contrară convingerilor reli- 
pioase ale lui Berkeley despre natura spirituală a lumii, el a imaginat diverse 
argumente pentru a arăta unde a greșit Locke. Unele dintre argumentele lui 
ns duc cu gîndul la secolul al XX-lea, în sensul că el a utilizat de exemplu 
discuții despre limbaj pentru a-şi susține opiniile. Referindu-se la teoria lui 
Locke despre substratul material, el a scris: „Toate cuvintele semnificative 
reprezintă idei. Întreaga cunoaştere [este] cu privire la ideile noastre. Toate 
ideile vin din afară sau de dinăuntru.“5 Dacă vin din afară, ele se numesc sen- 
zaţii, dacă vin de dinăuntru, se numesc gînduri. Percepția înseamnă deci, 
pentru Berkeley, a avea o idee. Prin definiție, o idee din afară, o percepție 
precum o culoare, este o senzație. Senzaţiile nu pot apărea însă într-un lucru 
lpsit de simțire6, a raționat el. Asemenea idei cum sînt substanțele, deci, nu 
pot fi inerente în substanța materială inertă. „Nimic de felul unei idei nu se 
poate afla într-un lucru neperceptiv.“7 Percepția implică existența unuia care 
percepe, un „lucru conștient“, iar existența înseamnă fie a percepe, fie a fi 
perceput. Aceasta este celebra afirmaţie berkeleyană că esse est percipi sau 
esse est percipere. 

Un echivalent asiatic al lui Berkeley în ce privește partea istoricește im- 
poitantă a filozofiei sale — pe care an menţionat-o mai sus — a fost celebrul 
filozof chinez Wang Yangming (1472-1529).8 „Wang a trăit cu mai mult de 
două secole înainte de episcopul Berkeley, reușind să descopere independent 
ceea ce Berkeley va numi mai tîrziu esse est percipi... Wang a mers un pas 
mai departe decît Berkeley [poate către sinteza kantiană] afirmînd nu numai că: 
«Separate de inteligența mea, nu ar exista cerul și pămîntul, fantomele și spiri- 
tele şi cele zece mii de lucruri», ci şi că: «Inteligența mea, separată de cer şi pă- 
mînt, fantome și spirite și de cele zece mii de lucruri, ar fi și ea nimic». Pentru 
Wang, există încă o singură lume, o lume care nu trebuie divizată în cea inte- 
rioară (subiectivă) și cea exterioară (obiectivă), între «ceea ce este deasupra for- 
melor» (noumenalul) şi «ceea ce se află sub forme» (fenomenalul). În filozofia 
lui, realizarea cunoașterii (zhi zhi) implică deja cercetarea lucrurilor (ze wu).'*9 


3 Ibid, p. l6a. 

4 Ibid., pp. 9 b-l0a. 

5 Philosophical Commentaries, 318. 

6 [bid. 

? Ibid. 

8 Instructions for Practical Living and Other Neo-ConJucian Writings by Wang Yang- 
ming, traducere de Wing-tsit Chan, New York, Columbia University Press, 1963. 

9 Vincent Y. C. Shih într-o recenzie despre Instructions for Practical Living... (vezi 
nota 8) in Philosophy East and West, vol. XV, nr. 3-4, octombrie 1965, p. 294. 

Firește, diferența dintre cei doi gînditori în ce privește orientarea religioasă 
este mult prea nare pentru a ne permite să ducem comparația prea departe. 
Ideea este însă că se pot păsi gînditori orientali ale căror idei corespund cu 
cele ale filozofilor din perioada modernă în Occident. 

Ultimul mare empirist englez a fost Hume (1711-1776). Dacă în analiza 
asupra lumii Berkeley a negat substanța materială a lui Locke, păstrînd însă 
în chiar miezul filozofiei sale un element spiritual care primește şi sprijină 
ideile, Hume a împins analiza și pe tărîm spiritual. La fel ca empiriștii 
dinaintea lui, el a accentuat faptul că ideile sînt derivate din impresii. Ideile 
cornpuse trebuie verificate, aşa cum propusese Berkeley, pentru a vedea dacă 
au referent obiectiv. Hume a apelat însă la propria experiență şi a afirmat că 
nu există nici o impresiune a unui substrat spiritual asupra ideilor noastre. 
Privind înlăuntrul său, el a pretins că percepe numai seria psihică de eveni- 
mente, gînduri, simțiri, dorinţe etc. Elementul spiritual permanent de dede- 
subt, sufletul sau sinele, nu era prezent în percepția sa. 

La fel ca și în cazul celorlalți empiriști occidentali amintiți mai sus, nu există 
nici un echivalent oriental prea apropiat. Cu privire la Hume însă, am menţionat 
într-o secțiune anterioară că teoria sa asupra sinelui se aseamănă cu cea din bu- 
dismul indian timpuriu, mai precis cu filozofia lui Buddha istoric, atît cît este 
aceasta cunoscută. Se pot face și alte comparații, mai puţin pertinente dar la fel 
de interesante, cu diverse mișcări de gîndire îndreptate, în Orient, către empi- 
rism, sau poate către unele dintre „„vlăstarele“* pragmatice ale acestuia. 

În India, încrederea strictă numai în propria experiență apare la Kabir 
(1440-1515). Deși nu se cunosc prea multe despre el, se știe totuși că era un 
adept înfocat al încrederii în experiența directă și imediată.10 Este dificil de a 
continua comparaţia, întrucît el nu a fost propriu-zis un filozof, ci un poet 
care a avut o mare influență asupra gînditorilor indieni de mai tîrziu. „Kabir 
dă glas experienţei și știe prea bine că toate celelalte lucruri sînt neadevăra- 
te“!! a spus el despre sine într-un poem pe care l-a tradus în engleză Rabin- 
dranăth Tagore. 

Empirismul a apărut în China după dinastia Ming. Yan Yuan!? (1635-— 
1704), Huang Zongxi (1610-1695) și Wang Fuzhi (1619-1692) „au insistat 
că nu există principii separate de lucruri și că desăvîrşirea morală nu poate fi 
atinsă decît prin dezvoltarea deplină a naturii propriu-zise, în viaţa de zi cu 
zi“. După părerea lor, „ceea ce ei [neoconfucianiștii] numiseră «principiu» 
este poate ceva pur subiectiv, pe cînd de fapt principiul se regăsește numai în 
lucruri și poate fi studiat obiectiv.“12 


10 J. Estlin Carpenter, Theism in Medieval India, Londra, Constable & Co., 1926, 
p. 462. 

11 Songs of Kabir, traducere de Rabindranath Tagore cu ajutorul lui Evelyn Underhill, 
New York, Macmillan Co., 1915, 1, 79, p. 90. 

"2 Filozofia lui Yan Yuan este expusă în Fung Yu-lan, A History of Chinese Philoso- 
phy, vol. II, pp. 631 sa. 

13 De Bary etc., Chinese Tradition, p. 615. 

Li Gong (1659-1733), discipol şi coleg al lui Yan Yuan, a subliniat și el 
însemnătatea erudiției dobîndite pe cale empirică. Ca protest față de erudiția 
convențională, Li serie: „Simpla citire a cărților nu înseamnă că eşti învăţat. 
Oamenii care citesc cărți în aceste vremuri pun preţ pe limpezirea unor «prin- 
cipib» nereale și pe învățarea pe dinafară a unor «cuvinte goale». Din această 
pricină, ei sînt împrăștiați la minte, din această pricină anii trec fără rost pe 
lîngă ei. Cînd le vine vremea să se silească să facă ceva şi să se apuce deo 
treabă sau de alta în rîndul oamenilor, parcă sînt orbi. Hotărît că învățătura, 
așa cum o practicau înțelepții din vechime, nu era de soiul ăsta! Studiile celor 
vechi — despre rituri, muzică, artele militare și agricultură — slujeau și la 
cultivarea sinelui și aveau și aplicare practică. Căile potrivite pentru a cîrmui 
lumea și pentru a le fi oamenilor de ajutor se găsesc cu toatele acolo. Asta 
înseamnă. de fapt «să fii învățat». Cărţile n-ar trebui să fie folosite decît pen- 
tru cercetarea acestor lucruri. A face din învățarea pe dinafară și din citit sin- 
gura ta străduință nu înseamnă învățare — nu, dimpotrivă, este chiar dăună- 
tor pentru învățare.“1+ Zhang Xuezheng (1738-1801) „argumenta că munca 
învățatului trebuie să aibă folos practic (pentru societate și pentru stat) și că 
ea poate fi de folos numai dacă el studiază documente... și comportamentul 
oamenilor în societate“. 15 

Semnificația practică a erudiției a fost reliefată simultan în China și în Ja- 
ponia, deși prea puține contacte culturale au avut loc între aceste două țări în 
secolul al XVII-lea și al XVIII-lea. Nu știm cu siguranță dacă așa au stat lu- 
crurile şi în alte țări din Asia. În Japonia, ideea de „învățătură practică“ (it- 
sugaku) a fost îmbrățişată nu numai de Sat Nobuhiro (1767-1850) şi de al- 
ţii, ci şi de un romancier ca Takizawa Bakin (1767-1848).15 

Maeștrii japonezi de Zen din perioada corespunzătoare epocii moderne 
din Occident au continuat să se bizuie masiv pe experienţă. Prof Paul Wien- 
pahl a denumit Zenul „empirism radical“!7 (o orientare din pîndirea secolului 
al XX-lea care a preluat tradiția empirismului englez). Desigur, experiența 
Zen nu are natura publică la care s-a referit probabil Hume. Reformatorul 
modern al Zenulu: din Japonia, Hakuin (1685-1768) s-a revoltat împotriva 
sistemului XGan-urilor, căutînd o trăire personală a temeiului însuşi al Zenu- 
lui. Satori poate fi comunicat astfel, potrivit lui Hakuin: „Toate vechile îndo- 


14 Citat în David S. Nivison, Knowledge and Action in Chinese Thought since Wang 
Yang-ming in Studies in Chinese Thoughi, ed. de Arthur F. Wright, University of Chicago 
Press, 1962, p. 124. 

15 Ibid., p. 127. 

16 Isoji Aso, Talizawa Bahin, Tokyo, Sanseido, 1943, p. 297. 

17 Zen Diary, New York, Harper & Row, 1970, p. SS. Prof Wienpahl a comparat 
Zenul cu gîndirea modemă și prin intermediul filozofiei lui Spinoza. El încearcă, mai con- 
cret, să arate că Spinoza a abandonat conceptul de substanță ca un concept metafizic fun- 
damental, într-o manieră nu mult diferită de cea a maestrului chinez de Zen Huang Bo. 
(Ch'an Buddhism, Western Thought, and the Concept of Substance in Inquiry, vol. 14, 
1971, pp. 84-10) 

ieli s-au topit precum gheața. Cu voce tare am strigat, «Minunat, minunat!» 
Nu avem nevoie de nici o scăpare din ciclul vieții și al morții, nici nu trebuie 
să ne străduim să dobîndim iluminarea. Cele o mie șapte sute de exerciții cu 
koan-uri nu merită să fie date nimănui spre rezolvare. “28 


D. Descoperirea Antichității 
dintr-o perspectivă modernă 


Giînditorii moderni au judecat critic şi au respins majoritatea valorilor me- 
dievale. Aceasta nu înseamnă însă că modernii au renunțat în totalitate la va- 
lorile culturale ale trecutului. Dimpotrivă, mișcările noi au fost stimulate de 
redescoperirea moştenirii culturale a Antichității, într-un context modern. În 
Europa, interesul față de vechile culturi a reînviat în timpul mișcării renas- 
centiste şi al umanismului. Desigur, filozofia greacă fusese „descoperită“ de 
multe ori și de-a lungul Evului Mediu. 

La începutul perioadei moderne, în Europa era extrem de răspîndită ideea 
că lumea și Biserica, aflate în declin, trebuie să renască prin întoarcerea la 
zilele de aur ale Greciei antice și ale vechii Rome (precum și ale Bisericii 
timpuri). Tema întoarcerii la antici este parte a fenomenului denumit astăzi 
Renaștere. Erasm (1466?-1536), Reuchlin (1455-1522) etc. au fost figuri 
marcante ale acestei mișcări. Unii anglo-catolici, precum Newman, au insis- 
tat şi ei asupra întoarcerii la cele vechi. Unii chiar au privit Evul Mediu drept 
o perioadă extrem de bogată cultural, o epocă de reorganizare spirituală și so- 
cială care a urmat unei mari disoluții. 

În China, „iritoarcerea la antici“ a fost un demers impulsionat în primul 
rînd de filologi, în timpul dinastiei Qing. Susţinătorii mișcării legate de 
„învăţătura Han“ din timpul perioade: Qing au afirmat, în general, că „neo- 
confucianiștii din Song și Ming s-au lăsat înșelați, în interpretarea pe care au 
dat-o clasicilor, de idei budiste și daoiste, şi ca atare este necesar, pentru a în- 
țelege adevăratele învățături ale lui Confucius şi Mencius, să se meargă îna- 
poi la comentariile clasice din timpul dinastiei Han“.! 

Perioada de renaștere a studiilor clasice s-a întins cam între 1600 și 1900. 
Gu Yanwu, principalul întemeietor al marii școli din Qing a „învățăturii 
Han“, a căutat să studieze din nou moștenirea clasică chineză folosindu-se 
numai de scrieri anterioare dinastiei Song. Rigoarea și imparțialitatea unor 
erudiți ca Gu Yanwu, Dai Zhen, Qian Daixin şi Wang Niansun au produs un 
tip de cercetare riguroasă şi obiectivă, care nu pare însă a fi impulsionat în 


13 Orategama, vol. 3, in Hakuin Osh5 Zenshii, vol. S, Tokyo, Ryiiginsha, 1934, p. 35. 
! Fung, Yu-lau, A History of Chinese Philosophy, p. 630. 

vreun fel modernizarea Chinei: demersurile lor nu au dus la apariţia, în 
China, a unor Galileo, Vesalius sau Newton. 

A existat o renaștere literară şi în Japonia, cu trei secole mai tîrziu decît 
cea din Europa. Vechile scripturi, puţin consultate, au început să fie citite din 
nou. Cultura antică a Japoniei a fost, în mare, similară echivalentului ei euro- 
pean, deși Occidentul a fost poate mai înclinat spre naturalism și umanism. 
Readucerea în prim plan a spiritului cultural al trecutului a contribuit din plin 
la Renașterea occidentală, a oferit o bază ideologică Revoluţiei Franceze și 
apoi culturii moderne. În Japonia, reînvierea vechii gîndiri a suscitat elanul 
revoluționar și inovator care a dus la Restauraţia Meiji. În literatură, Norinaga 
Motoori (sfirşitul secolului al XVIII-lea) este probabil cel mai însemnat autor 
care se cade menționat în acest context. „S-a dezvoltat o relaţie între această 
mișcare [japoneză] de reîntoarcere la o cultură veche, mai apropiată de natu- 
ră, şi mișcarea revoluționară îndreptată împotriva conducerii feudale din epo- 
ca Tokugawa, relație care ne aduce aminte de raportul ideologic dintre «în- 
toarcerea la natură» a lui Jean Jacques Rousseau şi revoluționarii francezi.“? 

Și în rîndul confucianiştilor japonezi apelul la clasici a căpătat o nouă di- 
mensiune, fiind însă însoțit de o abordare critică a acestora. Raționalistul Arai 
Hakuseki (1657-1725) s-a aplecat critic asupra istoriei Japoniei și a propus „o 
interpretare modernă a Epocii Divine“? Renașterea erudiției confucianiste a 
fost utilizată și de unii naționaliști. Spre exemplu, Tokugawa Nariaki, un nobil 
feudal care a încurajat relansarea confucianismului, a scris: „Confucius a fost 
un înțelept care a rînduit desăvîrşit căile lui To (Tang), Gu (Wu) şi ale celor 
«Trei Dinastii», iar noi am fost hrăniți cu învățăturile lui. Ca atare venerăm 
personalitatea lui plină de virtute şi dorim din inimă să-i facem pe oameni să 
ştie că este firesc ca Dao să devină din ce în ce mai mare și din ce în ce mai 
strălucitor... Calea înfăţişată de învățăturile tărîmului apusean al Chitaiului și 
întărită de ele nu e străină, ci e din partea locului în Regatul Divin (Japonia).“+ 
Prin „Cale“ el înțelegea „loialitatea și pietatea filială“, care erau de bună 
seamă idei feudale. Idealul său a fost însă imediat trădat, pentru că reluarea 
studiilor confucianiste a impulsionat răsturnarea sistemului: feudal japonez. 

Și budismul japonez a cunoscut o renaştere, manifestă în recuperarea tra- 
dițiilor. Fenomenul a fost însă însoțit de un nou spirit critic. Spre exemplu, 
Gesshii Shiiko, care a încercat să reînvie vechile discipline în ordinul Zen, a 
spus: „Ordinul meu nu este nici în contradicţie cu Hinayâna şi Mahayâna, 
nici pe potrivă cu Hinayâna şi Mahâyâna. Fiind eclectici, noi instituim reguli 
şi practicăm ceea ce este rezonabil.“5 Chiar și renașterea budismului trebuia 


2 Seizo Ohe, Toward a Comparative and Unified History of Human Culture with Spe- 
cial Reference to Japan in Imernational Symposium on History of Eastern and Western 
Cultural Coutacis, 1957, Tokyo-Kyoto, Tokyo, Comisia Naţională Japoneză pentru UNESCO. 
1959, p. 200. 

3 Tsunoda etc., Japanese Tradition, p. 473. 

4 Kodâkwan-ti. 

5 Kagamishima, Dâgen Zenji to sono Momyă, p. 182. 

să se bazeze pe „ceea ce este rezonabil“. Pentru a recupera spiritul original al 
cuvintelor lui Sâkyamuni, unii învățați precum Jogon sau Jiun au căutat să 
citească textele sanscrite originale, ceea ce a avut ca rezultat o revigorare a 
studiilor sanscrite (shittan). La fel cum umaniștii occidentali au studiat cărți 
necreștine, budiștii japonezi au ajuns să studieze texte nebudiste. Dasapadăr- 
thasăstra, versiunea chineză a unui text Vaiseșika din India, fusese ignorată 
în vechea Japonie; abia acum, la sfîrșitul epocii Tokugawa, călugării budiști 
au început să o studieze cu entuziasm.6 Asistăm aici la o schimbare faţă de 
atitudinea din trecut, cînd budiști: se concentrau numai asupra religiei pe care 
o profesau. 

În India, în această perioadă au fost scrise numeroase comentarii și opere 
de sinteză. Renașterea erudiției sanscrite a fost extrem de evidentă mai ales 
în timpul dinastiei Vijayanagara, fiind poate legată de reînvierea mîndriei na- 
ționale după victoria acestei dinastii asupra musulmanilor. Nu este prea clar 
însă dacă această întoarcere spre trecut a reflectat altceva decît simplul con- 
servatorism al înțelepciunii tradiționale. Oricum, lucrările sanscrite compuse 
în această epocă nu par să fi dat vreun avînt modernizării țării. Puterea refor- 
matoare s-a tras din lucrările religioase scrise în limbile comune. 

În orice caz, toate încercările de a restaura spiritul timpurilor vechi au fost 
inspirate de idealurile noilor generaţii, unele dintre aceste idealuri fiind des- 
coperite în lucrările clasice. 


E. Libertatea 


În Occidentul modern, problema libertăţii a fost mult dezbătută. Hobbes, 
Locke, Spinoza, Rousseau și, mai tîrziu, utilitariștii au acordat multă atenție 
acestui subiect. Hobbes (1588-1679) a luat în consideraţie libertatea din 
punctul de vedere al absenței constrîngerii exterioare: atîta vreme cît omul 
poate acționa fără impedimente exterioare, libertatea sa își găsește expresia 
potrivită. La modul personal însă, omul este obligat să facă ceea ce vroiește 
Dumnezeu, și, de vreme ce toate actele noastre desvoinţă sînt cauzate, ele sînt 
ca atare și obligatorii. Locke a aparținut unei tradiţii care va avea o influență 
mai mare asupra utilitariștilor de mai tîrziu. El susţinea că temeiul oricărei 
libertăţi este necesitatea de a căuta fericirea adevărată și că libertatea sporeş- 
te, într-un fel, prin dominarea propriilor pasiuni. Spinoza a fost însă cel care 
a elaborat teorii ale libertăţii pe care le putem compara cu cele ale gînditori- 
lor orientali modemi. 


6 H. Nakamura, Kokuyaku Issaiky6, Ronshibu, 23, Tokyo, Daito Shuppansha, 1958, 
pp. 528-530. 

Baruch Spinoza (1632-1677) a avut două concepţii despre libertate, greu 
de reconciliat una cu cealaltă. Una își are sursa în metafizica sa, de vreme ce 
există o singură substanță, Natura-Duinnezeu, indivizii, în realitate, nu exis- 
tă, de aici decurge că a crede în libertatea ultimă a unui individ separat este 
rezultatul ignorării a ceea ce constituie individualitatea. Individualitatea este 
în realitate o interpretare greşită (datorată ignorării cauzelor reale) a fenome- 
nelor naturale, printre care se numără dorinţele, idealurile, opţiunile, acțiunile 
etc. oamenilor. A înţelege originea acestor fenomene înseamnă, pentru Spi- 
noza, a fi eliberat de ienoranța care îl face pe om sclavul emoţiilor sale. 
„Afectul care este o pasiune“, scrie Spinoza, „încetează de a mai fi pasiune 
de îndată ce ne formăm despre el o idee clară și distinctă.“! 

Cealaltă concepție a lui Spinoza despre libertate este greu de asociat cu 
determin:smul strict pe care prima, cea metafizică, pare a-l implica. Această 
a doua concepție este explicația etică pe care o dă el libertății. (Importanța 
acesteia poate fi judecată în lumina titlului principalei sale lucrări, Erica.) 
Omul este capabil să înainteze către desăvîrşire, aşa că trebuie „să caute mij- 
loace care să îl ducă la desăvîrşire“? În finalul Eticii, Spinoza a exprimat 
următoarea dorință: „Dacă drumul pe care l-am arătat că duce la aceasta pare 
foarte greu, el poate fi totuși găsit. Și, de bună seamă, trebuie să fie greu un 
lucru pe care îl întîlnim atît de rar. Dacă mîntuirea ar fi la îndemînă şi s-ar 
găsi fără mare osteneală, cuin ar fi cu putință să fie nebăgată în seamă aproa- 
pe de toți? Dar tot ce este măreț este pe atît de greu pe cît este de rar“? O 
definiție mai tehnică pe care a dat-o Spinoza libertăţii (iberzas) este „a fi în 
sine“ (in se esse), probabil în sensul de a deveni una cu natura, unica sub- 
stanță. Inutil de spus, aceasta este o definiție neobișnuită în Occident. În Ori- 
ent însă, ideea de libertate a fost de asemenea exprimată prin formule ale că- 
ror traduceri literale sînt „a depinde de sine“ sau „a fi în sine“4, într-o manie- 
ră apropiată de concepția lui Spinoza. 

În lucrările maeștrilor Zen chinezi şi japonezi sau în versiunile chineze 
ale sutrelor budiste din India, termenul „libertate“ a fost exprimat prin cuvin- 
tele jiyiz şi jizai (redate aici în pronunție japoneză). Aceste cuvinte însemnau 
inițial „eliberare spirituală“, iar uni: idealiști mai recenți concep libertatea 
mai mult sau mai puțin în același sens. Conform neohegelianului T. H. Green 
(1836-1882), libertatea ingividului se află în „împlinirea legilor fiinţei sale... 
în atingerea dreptății lui Dumnezeu'“.5 Afirmația aminteşte și de ideea de li- 


! Etica, partea a V-a, propoziţia II]. Versiunea românească, ed. cit., p. 249. 

2 Tractatus theologico-politicus, 2, 13. 

5 Etica, partea a V-a, Notă. Versiunea românească, ed. cit., p. 277. 

4 Jiyă în japoneză, svatantrată sau aisvarya în sanscrită. Cf. asvatantrikarana, Pra- 
sannapadă, p. 290, r. 7. 

5 O lucrare exhaustivă pe tema libertăţii este The Concept of Freedom a lui Mortimer 
]. Adler (New York, Doubleday and Co., 1958). C. P. Râmaswami Aiyar face, din perspec- 
tivă indiană, o recenzie amănunțită a textului în Philosophy East and West, vol. XI, nr. 3, 

bertate a lui Tagore, care a spus: „Libertatea poate fi cîștigată numai prin lan- 
țurile disciplinei, prin sacrificarea înclinațiilor personale... ““6 

Ideea de libertate în sens politic a apărut probabil în Orient numai după 
introducerea civilizaţiei occidentale. În Japonia, în anii '70 ai secolului tre- 
cut, cei care au luptat pentru libertate politică s-au inspirat din ideile parla- 
mentarismului englez, precum și din istoria Revoluţiei Franceze şi a luptei 
americanilor pentru independenţă. Cuvîntul jiyâ, de această dată în sens poli- 
tic, îi fascina pe japonezi, iar teoria drepturilor naturale ale omului a pătruns 
chiar și în cel mai îndepărtat colţ al ţării. Magna Carta engleză circula în fac- 
simil, numele lui Rousseau era repetat precum cel al unui mîntuitor, Patrick 
Henry le era cunoscut multora, iar cuvintele lui, „Daţi-mi libertate sau moar- 
te“, au devenit slogan. 

Hiroyuki Kat5 a susținut că „drepturile omului nu sînt înnăscute în natura 
umană, fiind un rezultat al luptei pentru «dreptul celui mai puternic». Ideea 
este derivată din teoria germană a evoluție: sociale, care se pretinde o conse- 
cință a darvinismului și este opusă opiniei școlii franceze.“? Kat5 a fost mult 
influențat de Iehring, Hellwald, Bluntschli și de alți savanți germani.E 


F. Orientarea către dialectică 
de la sfîrşitul epocii moderne 


Orientarea către dialectică, în Occident, aparține limpede unei perioade 
diferite de cea modernă. Ea ține în general de epoca pe care o denumim peri- 
oada „pîndirii recente“. Merită însă menționat că exemple de raţionare de 
acest tip au apărut în anumite ari: orientale înainte de influența occidentală și 
chiar înainte de renașterea dialecticii, în filozofia lui Hegel. Dat fiind că gîn- 


octombrie 1961, pp. 153-160. Thomas Hill Green a clarificat unele din conotaţiile cuvîn- 
tului „libertate“. Tennenul este folosit „pentru a exprima condiţia cetăţeanului într-un stat 
civilizat“ sau „pentru a exprima condiţia omului care este pe dinăuntru «propriul său stă- 
Pîry“. (Lectures on the Principles of Political Obligations, Londra, Longmans, Green and 
Co., 1955,p.17) 

6 Rabindranath Tagore, Towards Universal Man, Bombay, Asia Publishing House, 
1961, pp. 87-88. Cf. Shadi Lal Malhotra, 7he Social and Political Orientation of Neo-Ve- 
dântism in Philosophy East and West, vol. XVI, nr. 1-2, ianuarie-aprilie, 1966, pp. 67--80. 

7 Masaharu Anesaki, History of Japanese Religion with Special Reference to the 
Social and Moral Life ofihe Nation, Londra, Kegan Paul, Trench, Triibner and Co., 1930, 
pp. 354-355. 

8 Ulterior Kat6 şi-a publicat teoria în germană — Der Kampf ums Rechi des Stărkeren 
(bid, p. 355,n. 1). 

direa dialectică nu aparține pe de-a-ntregul perioadei analizate în acest capi- 
tol, prezentarea de mai jos va fi foarte succintă. 

Pentru Hegel (1770-1831), dialectica este mişcarea gîndirii către real 
(Absolut), întreaga gîndire făcînd o descriere a realului. Această mișcare a 
gîndirii este propulsată din orice punct de vedere (teză) către un punct de ve- 
dere opus (antiteză), în aşa fel încît se generează o a treia înțelegere a unui 
nou aspect al realității (sinteză). El a ales un punct anume pentru a-şi începe 
logica. A pornit de la „ființă“ ca teză și a fost obligat să admită că postularea 
ființei pure este același lucru cu postularea nimicului. „N imicul“ în acest caz 
este antiteza. Completarea triadei este cunoașterea faptului că mişcarea de la 
ființă la nimic constituie devenirea, sinteza. 

Au existat dialecticieni mai timpurii în Orient, exact așa cum au existat și 
în Occident. În filozofiile Tendai şi Sanron din China şi Japonia regăsim une- 
le elemente de gîndire dialectică, care nu s-au dezvoltat însă. Și în Japonia 
modernă întîlnim gînditori care au avut diverse concepții dialectice. Ishida 
Baigan a expus teoria potrivit căreia negativul şi pozitivul sînt două lucruri 
diferite și totuși nu pot fi separate; deși în aparență unul, ele posedă încă as- 
pectele mișcării și repaosului.! 

Un alt gînditor japonez a elaborat, înaintea lui Hegel și în mod inde- 
pendent, un interesant echivalent oriental al dialecticii hegeliene (fără a avea, 
desigur, nici o asemănare cu sistemul lu: Hegel). Miura Baien (1723-1789) a 
definit dialectica astfel: „Calea de a înțelege natura (sau universul) este dia- 
lectica (j5ri). Secretul (ersu) dialecticii este de a vedea sinteza (găirsu) în 
antiteză (han). El constă din renunțarea la preocuparea unilaterală şi din co- 
rectarea reperelor (chăhy6). Yin şi Yang sînt antitetice și se află în luptă. An- 
titetice fiind, ele nu pot fi aduse decit la sinteză.“2 Apoi Miura Baien adaugă: 
„Calea de a vedea lucrurile pe de-a-ntregul (rakkan) este logica (j5ri), iar 
esenţa logicii nu este alta decît dialectica antitezei şi sintezei (hankan goitsu), 
lăsînd deoparte toate atașamentele minții și urmînd semnele corecte.'3 La 
Miura, jâri are așadar în structura sa trei elemente: dialectica lucrurilor, eli- 
minarea, ca precondiţie, a părtinirii şi a grijilor și, la sfîrșit, testul empiric.4 
Repăsim aici gîndirea dialectică într-un stadiu incipient și nu sistematic, ca în 
cazul lui Hegel. 

Potrivit filozofiei hepeliene, procesul temporal merge de la cel mai puţin 
desăvîrșit către cel mai desăvîrşit. Însă, conform vedântinilor indieni, „nu... 
desăvîrșirea este ceea ce îndeplinește Spiritul universal (sau sufletul ome- 
nesc) prin timp, căci, fiind deja desăvîrșit, el nu poate să aibă vreo lipsă. El 


! Seirimond6, pp. 19-20. 

2 Hiroto Saigusa, Mura Baien no Tetsugaku, Tokyo, p. 132; de asemenea şi în textul 
său, Nihon no Yuibutsuronsha, p. 93. 

3 Gîndirea lui Miura Baien a fost analizată de Gino K. Piovesana, Miura Baien, 
1723-89 and His Dialectic and Political Ideas in Monumenta Nipponica, vol. 20, nr. 3-4, 
1965, pp. 389-443. Cf. p. 402. 

4 Jbid, 

nu caută decît autorevelația.“* Mulţi vedântini cred că „desăvirşirea lumii nu 
este decît rezultatul exprimării depline a spiritului divin“.5 În această direcţie 
au mers conducătorii Indiei din epoca modernă, de felul lui Râm Mohan 
Roy (1772-1833), Swami Vivekananda (1863-1902), Rabindranăth Tagore 
(1861-1941) etc. Vedânta tradițională a căpătat o eficiență de tip modern, în- 
să numai după ce s-a făcut simțită influenţa occidentală. 


5 Shadi Lal Malhotra, 7he Social and Political Orientations of Neo-Vedăntism in Phi- 
losophy East and West, vol. XVI, nr. 1-2, ianuarie-aprilie 1966, p. 72. 


III 
Atitudini religioase moderne 


A. Protestul împotriva 
concepţiilor medievale 


1. INTRODUCERE 


Evaluarea omului în gîndirea modernă începe cu respingerea oricărei 
autorități carismatice. Modernii nu admit de obicei însemnătatea oamenilor 
deosebiți, înzestrați cu puteri magice sau spirituale, fie ele înnăscute sau do- 
bîndite prin practici ezoterice. 

Există trei corolare la această atitudine fundamentală: 


a) Respingerea practicilor religioase ezoterice, socotite a-i conferi practi- 
cantului o autoritate carismatică. Aici „ezoteric“ înseamnă „rezervat unui 
grup restrîns de discipoli, care primesc o calificare specială de la o autori- 
tate religioasă“. 


b) Respingerea ideii de carismă a unei persoane anume, care a căpătat un 
fel de prestigiu în urma unor practici speciale autorizate de ceva de dea- 
supra oamenilor. „Carismă“ este folosit aici în sensul de „sumă a puterilor 
extraordinare și divine care îi inspiră pe ceilalți să aibă un tip specific de 
comportament, prescris de o autoritate.“ 

c) Respingerea sistemelor de practici religioase ezoterice care au tins 
către formalism. Carisma brahmanilor era ereditară şi nu putea fi moște- 
nită de cei din alte caste, brahmanii întemeindu-și ceremonialismul și for- 
malismul tocmai pe ea. În plus, carisma unei persoane se considera, în 
multe cazuri, că a fost dobîndită prin practici religioase speciale și nu în 
mod necesar prin naştere. Acesta era cazul unor sramana din vremurile 
vechi şi al unor preoți din sectele hinduse. Respingerea formelor de aus- 
teritate religioasă a fost deci punctul de pornire al dezvoltării gîndirii 
moderne. Cum lucrarea de față este scrisă pentru cititorul occidental și 
cum multe din ideile menționate mai sus au devenit comune în Occident, 
ne vom mărgini să ne referim la Orient. Ori de cîte ori evidențiem o trăsă- 
tură a gîndirii moderne, cititorul va putea să-şi aducă aminte cu uşurinţă 
de exemple similare din propria cultură. 


Pe lîngă aceste aspecte definitorii ale gîndirii modeme, vom remarca și 
abandonarea tendinței medievale de detașare de cele pămînteşti în favoarea 
unui interes crescînd către cele din această lume, precum şi o creştere corela- 
tivă a activităților din universul interior, însoțită de reliefarea unei etici „pro- 
fesionale“. 

2. CONDAMNAREA FORMALISMULUI RELIGIOS 
ȘI ACCENTUAREA DEVOŢIUNII LĂUNTRICE 


Prețuirea riturilor religioase se bazează pe atenția acordată exprimării 
simbolice exterioare a sentimentului religios. Dar simbolurile stereotipe nu 
continuă obligatoriu să reflecte valorile oamenilor. Efortul de a se recupera 
pe sine ca om implică deci diminuarea valorii riturilor şi a simbolurilor reli- 
gioase ezoterice sau formale în favoarea accentuării devoţiunii lăuntrice. 
„Dumnezeu a murit“, exclama Nietzsche, care dorea ca vechea ordine de va- 
lori spirituale să fie definitiv îngropată. Mulţi gînditori din întreaga lume, 
poate nu atît de explicit ca Nietzsche, s-au îndreptat în aceeași direcție. 

Râmânanda (secolul al XIV-lea) a fost probabil primul om din India care 
a repudiat ceremoniile religioase tradiționale. Continuator al lui Râmânuja, el 
a subliniat importanța devoțiunii lăuntrice (bhahri) față de divinitatea supre- 
mă. Râmănuja, părintele său spiritual, accepta ritualuri extrem de complicate, 
pe cînd Rămânanda reliefa caracterul lăuntric al credinţei şi comportarea pli- 
nă de umilință. El afirma că toți slujitorii divinității supreme îi sînt fiați, 
abandonîndu-și prejudecățile şi bigotismul, oamenii pot ajunge să fie nepri- 
hăniți (avadhita). Deosebirile de sex, castă şi statut social nu au importanță 
dacă omul simte o devoțiune adevărată față de Dumnezeu. 

Caitanya (1485-1533) a respins şi el sistemul ritualist al brahmanilor or- 
todocşi. El considera credința plină de devoțiune în Hari, dragostea pentru 
Hari și invocarea numelui lui Hari drept unice căi eficiente de a dobîndi sal- 
varea.l Și totuși el a întemeiat o ceremonie religioasă denumită kîrtana, o 
procesiune în care credincioșii mergeau înșirați unul în spatele celuilalt, înăl- 
țînd cu entuziasm cînturi de dragoste față de Krșna și de preaiubita sa Rădha. 
Astfel Caitanya a arătat în cele din urmă un interes față de ritual care lipsise 
din gîndirea sa timpurie, chiar dacă vaisnaviții Gaudya, cei care i-au urmat 
învățătura, nu susțineau idolatiia nici într-o formă directă nici într-una mai 
subtilă.? 


! Bhakti Pradip Tirtha, Sri Chaitanya Mahăprabhu, Calcutta, Gaudiya Mission, 1947, 
Apendicele II, p. 73. 

2 Potrivit textului Upadesămrta (v. 10), „cei ce au atins cunoaşterea (jnănin) sînt su- 
periori celor ce preţuiesc faptele (karmin)... Cei credincioși şi care nu au nici O cunoaştere 
(bhaitiparama) sînt superiori celor ce preţuiesc faptele... Cei ce îl slujesc cu ataşament 
neabătut pe Sri Krșna sînt superiori credincioşilor pomeniţi mai sus.“ Cf. „Nu am nici un 
fel de atașament față de caste sau faţă de etapele vieţii şi niti nu am vreun fel de atracţie 
pentru evlavia sau lipsa de evlavie din această lume; și totuși am și eu locul meu pentru 
îndeplinirea anumitor îndatoriri socio-religioase poruncite de Scripturi. Dar eu doresc să 
îndeplinesc acele practici devoționale care conduc la pura devoțiune (dharmân sarvăn 
subhajana-sahayann abhilase).“ Apariţia şcolii Caitanya din Bengal poate fi înţeleasă is- 
toriceşte numai în virtutea „altor produse ale renașterii hinduse din India de nord-est din 
secolul al XV-lea și al XVI-lea: liberalismul din ce în ce nai mare al regilor musulmani, 
apariţia unei clase mijlocii hinduse, «importul» de ritual şi de logică, renașterea religioasă, 


490 O ISTORIE COMPARATĂ A IDEILOR 


S-a scos însă în evidenţă faptul că adepţii unora dintre învățătorii krșnaiţi 
din această epocă (precum Caitanya şi Vallabha (1479-1531)) erau înclinați 
către senzualism. (Cf. critica similară la adresa celor care au urmat la început 
învăţăturile lui Luther.) Este însă reconfortant să notăm că din cînd în cînd au 
apărut, în rîndul şefilor religioşi ai caitanyaților și ai vallabhaiţilor, unii care 
au încercat să-și reformeze practicile religioase. Aceştia au încercat să arate 
că adorarea lui Kysga nu este echivalentă cu un senzualism grosier. Ei au 
întemeiat și un ordin monastic și au inițiat diverse persoane, care au devenit 
sannyăsini şi au dus o viață de vairăgya (non-atașament) şi devoțiune față de 
Krşna. 

Potrivit lui Kabir însă, ritul procesiunii pe care Caitanya îl sprijinea cu 
atîta fervoare este lipsit de orice semnificaţie. „Dacă prin repetarea numelui 
lui Râma lumea este salvată, atunci prin repetarea cuvîntului «zahăr» gura e 
îndulcită.“3 Kabir a pus la îndoială valoarea oricăror tradiții religioase. „Nu 
există nimic altceva decit apă la locurile sfinte de îmbăiere,; și ştiu că acestea 
sînt fără nici un folos, pentru că m-am îmbăiat acolo, Imaginile sînt toate 
lipsite de viață, nu pot vorbi; ştiu, pentru că am țipat la ele. Purăna şi Cora- 
nul nu sînt decît înşiruiri de cuvinte; ridicînd vălul, am vâzut."4 Existenţa lui 
Dumnezeu este înțeleasă prin intuiție proprie, sugerează Kabir, care a pus 
accentul pe credinţa sinceră, venită din strâfundurile inimii.S În mod similar, 


cu sanlărtanele ei, la care participau sate întregi. (Daniel H. H. Ingalls, într-o recenzie la 
cartea lui Dasgupta, 4 History of Indian Philosophy, vol. IV, Indian Pluralism in Journal 
ofthe American Oriental Society, vol. 71, 1951, p. 85) 

3]. Estlin Carpenter, Theism in Medieval India, p. 459. 

4 Songs of Kabir, traducere de Rabindranath Tagore, cu ajutorul lui Evelyn Underhill, 
New York, Macmillan Company, 1915, I, 79, p. 90. 


O, slujitorule, unde mă cauţi? 

Uite, sînt lîngă tine. 

Nu mă aflu nici în templu şi nici în moschee, 

Nu sînt nici lu Kaaba și nici la Kailash; 

Nu sînt nici în rituri şi nici în ceremonii 

Nici în Yoga sau în renunțare. 

Dacă tu eşti un căutător adevărat, ai să Mă vezi pe dată 

Ai să te întîlnești cu mine într-o clipă. (bid., |, 13, p. 45) 

Vălul lăuntric al lăcașului din Mecca 

În inima omului se află, de e să știm adevărul. 
(Carpenter, Theism in Medieval India, p. 462) 


„Mai bune decît aceste pietre (idolii) sînt pietrele morii unde oamenii își macină grînele.“ 
(Nicol Macnicol, Indian Theism, Londra, Oxford University Press, 1915, pp. 138-139) 

5 Kabir credea că Dumnezeul suprem transcende orice formă. Potrivit unei tradiţii, el a 
făcut un pelerinaj la Mecca și s-a aşezat alături de adoratori în marea moschee. Pe cînd s-a 
întins să se culce seara, şi-a întors picioarele către piatra sfîntă. Un cleric arab l-a izbit plin 
de miînie cu piciorul pe cel care dormea și l-a întrebat de ce și-a întors picioarele către 
Dumnezeu: „Întoarce-mi picioarele'“, a sunat binecunoscuta sa replică, „în direcția unde 


Dumnezeu nu există“. Carpenter, Theism in Medieval India, p. 475. 

pentru Luther fiecare individ este singur în fața lui Dumnezeu; „(mîntuirea) 
numai prin credință“ (sola fide) era teza fundamentală a lui Luther. 

Dovezi ale unui fenomen similar se pot regăsi şi la alți gînditori din seco- 
lul al XIV-lea, al XV-lea și al XVI-lea. Nanak (1469-1538), întemeietorul 
religiei Sikh, a condamnat adorarea idolilor, utilizarea cimitirelor și a locuri- 
lor de cremațiune, precum și asceza. „Prin grația lui Dumnezeu“, spunea el, 
„omul dobîndeşte [cunoaşterea divină], îndemînarea şi rînduiala [în cele reli- 
pioase] sînt de aceea nefolositoare.““6 Ideile de „ordine a lui Dumnezeu“ şi de 
„voință dinainte hotărîtă a Poruncitorului“ au ocupat o poziție însemnată în 
învățătura lui, fiind însă în cele din urmă reconciliate cu doctrina karmei.? 
(Cf. doctrina predestinării a lui Calvin.) 

Tukărâm (c. 1608-1649), un credincios al lui Viţhobă din Pandharpur, a 
condamnat adorarea altor zei, zeițe, spirite, spiriduşi și a fost într-un fel un 
monoteist. Deşi venera o imagine de pe altar, el întodeauna îl păstra înlăun- 
trul ochiului minții pe marele Stăpîn al Universului. „Fără devoțiune și cre- 
dință, totul e doar frămîntare fără rost.“ EI afirma că Dumnezeu nu trebuie 
găsit prin concentrare (yoga), rituri sacrificiale, practici ascetice sau alte caz- 
ne trupeşti, și nici prin cunoaştere. Tukârâm socotea că natura lui Dumnezeu 
este dincolo de puterea de cuprindere a minţii sau a cuvintelor şi nu poate fi 
înțeleasă decît prin iubire plină de devoțiune. El sublinia „simplitatea ini- 
mii“.8 Încă o dată, cititorul occidental îşi va aduce aminte de gîndirea refor- 
matoare a lui Martin Luther: „După definirea «celei mai nobile dintre faptele 
bune» drept «credinţa în Christos», Luther a afirmat caracterul esenţial bun al 
îndeletnicirilor şi ocupaţiilor normale ale omului, condamnîndu-i pe cei care 
«hotărnicesc atîta faptele bune, că acestea ajung să fie numai rugăciune în bi- 
serică, posi și milosteniey.“9 

Râmakrșna (1836-1886), pe care unii îl socotesc în India a fi profetul epo- 
cii noi, susținea că practica milosteniei nu trebuie să se limiteze la acțiunea 
exterioară. Gîndurile trebuie și ele să fie pure şi adevărate. „Bhakti, dragostea 
de Dumnezeu, este esența întregii discipline spirituale. Prin dragoste ajungi 
firește la renunțare și la puterea de a deosebi.” Daca intr-un colţ ai minții 
unui ascet stă ascunsă dorința desfrînată, respectarea preceptelor sexuale e 
lipsită de orice valoare, considera Rămakrșna. Ce gîndeşti îți formează carac- 
terul. Trebuie să-ţi repeţi: „Nu sînt legat, nu sînt legat... Cine mă poate lega? 
Eu sînt fiul lui Dumnezeu, Regele Regilor şi urmează să fiu eliberat“. Pentru 
Râmak;şna, robia și libertatea sînt strict rezultatele gîndirii omului.!! (Este 


6 Macnicol, Indian Theism, p. 149. 

7 Ibid., p. 148 Ă 

&R. G. Bhandarkar, Vaișnavism, Saivism and Minor Relibious Systems, Sirassburg, 
Truebner, 1913, pp. 95-96. 

9 Williston Walker, A History of the Christian Church, ediţie revăzută, New York, 
Charles Scribner's Sons, 1959, pp. 307-308. 

19 The Gospel of Sri Ramakrishna, traducere în engleză de Swami Nikhilananda, New 
York, Ramakrishna-Vivekananda Center, 1942, p. 123. 

11! Romain Rolland, Prophets of the New India, traduce ur E. r. Maicoliii-Siniih, 
Londra, Cassel & Company, 1930, p. 195. 

important de notat că Rămakrșna era un brahman oarecare, aproape analfa- 
bet, care a fost prea puțin influențat de civilizația occidentală. Prin predicile 
sale simple, directe și captivante — despre Dumnezeu, religie, omenire și lu- 
me — el a fost recunoscut ca un profet modem. Faptul că a citit scrieri Ve- 
dânta şi unele cărți despre creștinism nu este un lucru atît de important, întru- 
cît aceasta s-a petrecut după ce ajunsese să fie socotit un conducător religios 
şi un om cu o viziune superioară.) 

Și la jainiști a apărut o mișcare de respingere a idolatriei. Întemeietorul 
mișcării a fost un negustor influent din Ahmadabad, numit Lonka Sha, care 
făcea pante din secta Svetămbara. Cercetînd scripturile sacre jainiste, el a 
descoperit că acolo nu există nici o mențiune cu privire la idolatrie și că 
multe lucruri nu coincid cu doctrina jainistă propovăduită de conducătorii 
Jainismului din vremea lui. Sub influența sa a fost întemeiată secta Lonka 
(1467).12 

Deși, istoriceşte vorbind, este foarte probabil că acești gînditori au apărut 
independent de mișcările religioase din Occident, ei își regăsesc totuşi cu 
ușurință echivalente europene.!3 Spre exemplu, Erasm (1466?-1536) facea 
haz de religia magică a poporului şi satiriza păcatele de moarte ale clerului. 
El a ilustrat prostia celui ce se încredințează milei sfinților narînd povestea 
unui naufragiu: un bărbat care s-a agăţat de o icoană de lemn, mîncată de 
cari, a Fecioarei a căzut la fund, pe cînd o femeie cu un copil mic, agățată de 
o scîndură solidă, a ajuns la mal. 

Reformatorul elveţian Zwingli (1481-1531) a eliminat toate imaginile și 
crucile din biserică, și în acest sens a fost la fel ca iconoclaștii. El a cerut să 
se renunţe și la cîntatul la orgă. Luteranilor le plăcea să cînte acompaniați la 
orgă, pe cînd zwinglienii, în rarele cazuri cînd cîntau, o faceau fără acompa- 
niament. În Elveţia din acele vremuri, oamenii de rînd au procedat radical și 
s-au revoltat împotriva utilizării imaginilor în biserică. La un moment dat, 
toate imaginile din locurile publice din Basel au fost distruse, cu excepția 
unei statui a Fecioarei cu pruncul de pe poarta turnului. În vremea lui Crom- 
well, au fost sparte toate vitraliile din catedrale care înfățișau sfinți romano- 
catolici. 

Ma: tîrziu, secta menonită a afirmat că botezarea copiilor este o greşeală. 
Quakerii au simplificat și mai mult lucrurile, eliminînd botezul şi euharistia, 
abandonînd amvoanele, cărțile de rugăciune și straiele preoțești și renunțînd 
chiar şi la clerici. În timpul serviciului religios al quakerilor, congregația stă 
în tăcere, iar Spiritul divin inspiră grupul tăcut al credincioşilor şi unul sau 
mai mulţi ajung să vorbească. Ei nu au altare, amvoane sau preoți. (Prin sim- 
plitatea lui, serviciul religios al quakerilor poate fi comparat cu cel al my6k5- 
ninilor din secta Shinshi din Japonia.) 


12 Helmuth von Glasenapp, Der Jainismus, Berlin, Alf Haeger Verlag, 1925, pp. 69-70. 
13 Pentru a arăta că au existat echivalente occidentale, am menţionat, citînd din lucrări 


elementare, unele mișcări similare iconoclasmului. Au existat mai multe evenimente în- 
scrise în aceeași tendinţă. 

Unii dintre primii congregaţionaliști din Anglia susțineau că toate cate- 
dralele în care fusese oficiată pînă de curînd Liturghia sînt temple ale Anti- 
cristului și că și hambarele pot fi biserici. Unii spuneau că amvoanele nu sînt 
decît hîrdaie. Ca efect al acestor critici, ei și-au ţinut întrunirile în afara bise- 
ricilor, pînă cînd o lege a lui Carol al II-lea a interzis acest lucru. 

Revenind la China și Japonia, putem spune că iconoclasmul i-a caracteri- 
zat pe preoţii Zen, mai ales în vechea Chină. Dan Xia (?-834), un călugăr 
Zen chinez, a combătut tendinţa de a fi prea atașat de imaginile lui Buddha şi 
de a le privi ca pe însuşi Buddha real arzînd o statuie de-a lui Buddha ca 
lemn de foc.!4 Această acțiune a fost mult lăudată de credincioșii chinezi ai 
Zenului. În contrast cu atitudinea care a predominat în China, preoții Zen ja- 
ponezi nu au fost prea dispuși să aprobe iconoclasmul, deși fenomenul a apă- 
rut și printre practicanții japonezi. De regulă însă, în această perioadă budiştii 
japonezi din alte secte au fost mai atașați de imagini. 

Iconoclasmul a apărut numai izolat în Japonia și nu a fost o mişcare naţio- 
nală. Spre exemplu, Mokujiki (1718-1810), un preot itinerant, a exclamat: 


Mai c-am rămas fără glas 

Tot repetînd atîtea rugăciuni nembursu, 

Dar, vai, nici un răspuns! 

Buddha Amida și Buddha Shakya îşi fac siesta!!5 


Într-o lucrare intitulată Dai jingii-Sankeihi („Călătoria unui pelerin la Alta- 
rul Ise“), scrisă de Saka-Jibutsu (cunoscut drept Saka-Shibutsu, tatăl lui Jui- 
butsu), regăsim o critică semnificativă a practicii generale a budismului: 
„Este un lucru foarte obișnuit pentru noi și este de mare însemnătate că nu 
purtăm niciodată mătănii ca budiști și nici nu aducem vreo ofrandă materială 
zeiței soarelui la Ise; cu alte cuvinte, nu avem nici o dorință egoistă și nu îi 
cerem nimic. Aceasta se numește puritate interioară sau puritate a inimii. 
Noi, adoratorii, ne curățăm ritual cu apă pentru lustraţie; numim aceasta puri- 
tatea exterioară sau puritate a trupului. Astfel purificaţi, şi pe dinăuntru şi pe 
dinafară, sîntem puritate-deplină, la fel ca Divinitatea. Zeitatea este imanentă 
în om, iar omul este inseparabil de divinitate; nu există nici divinul, nici 
umanul; nu există diferență de esență între ele. Cînd mie (autorului) mi-a 
spus asta un preot șintoist de la altarul zeiței soarelui, m-au podidit lacrimile 
pline de pioasă recunoştinţă.“ 16 

Noile secte şintoiste care au apărut la sfirșitul perioadei Tokugawa au 
manifestat o puternică tendinţă de a renunţa la subtilitățile doctrinare și la ri- 
tualismul complicat şi de a întemeia o religie a „simplei inimi pure“. La în- 
ceputul Restaurației Meiji, naționaliștii fanatici au dat foc imaginilor lui 


14 Transmiterea lămpilor religiei, vol. XIV. 

15 Yanagi Soe!su Senshiz, vol. 9, Tokyo, Shunjiisha. 

16 Genchi Kat6, Shinto's Terra Incognita to Be Explored Yet. Gotenba, 1959, cu circu- 
lație privată, pp. 1314. Watarai Nobuyoshi (m. 1690) a spus: „„Deplina sinceritate este 
principiul absolut al şintoismului.“ (Jingii Hiden Mond6, citat în Kat5, ibid.) 

Buddha şi bodhisattva și scripturilor din templele budiste. Acesta nu este un 
fenomen care a pomit din interiorul budismului japonez; el a fost suscitat de 
partizanii agresivi ai renașterii șintoiste. Iconoclasmul şintoist a apărut în 
cadrul propriei tradiţii, fără nici un fel de influenţă religioasă străină. 

Riturile religioase pot fi socotite, în aspectele lor esențiale, simboluri care 
exprimă şi comunică un sentiment religios și o voință de a acționa în confor- 
mitate cu valorile religioase. Unii gînditori moderni însă au considerat că 
aceste simboluri nu trebuie privite cu aceeaşi venerație ca lucrul pe care îl 
simbolizează, indiferent cîtă vreme a perpetuat tradiția acest obicei. Dacă 
simbolurile ajung să-l domine şi să-l stînjenească pe om, ele încetează să fie 
folositoare, și mulți au încercat să restabilească temeiul însuşi al unor aseme- 
nea simboluri religioase. 


3. NEGAREA AUTORITĂŢII CARISMATICE 


În perioada medievală, atît în Orient cît și în Occident, maeştrii spirituali 
pretindeau adesea că au o autoritate specială asupra discipolilor și a celor 
care le urmau învățăturile. Unii şi-au asumat rolul de fiinţe superioare și erau 
socotiți a fi deasupra oamenilor de rînd. Deseori ei pozau în divinități vii sau 
în trimiși ai zeilor sau ai lui Dumnezeu. O asemenea atitudine a fost descura- 
jată de unii gînditori indieni moderni. În cîntecele lui Kabir nu găsim nici o 
urmă de autovenerație. Nici chiar Râmakrșna, care este astăzi obiect de ado- 
rație în cadrul cultului întemeiat de cei care l-au urmat, nu a pretins pentru 
sine, se spune, nici un fel de autoritate specială de învățător. Pînă atunci cu- 
vîntul unui maestru fusese respectat cu stricteţe și un guru (învăţător) le cerea 
discipolilor săi un respect mai adînc decît cel pe care aceștia îl acordau părin- 
ților. Râmakrsna nu accepta un asemenea lucru şi se zice că se considera la 
acelaşi nivel cu discipolii lui!, nespunîndu-le niciodată: „Trebuie să mă ur- 
mezi pe mine“. Romain Rolland afirmă că în aceasta constă una dintre prin- 
cipalele deosebiri dintre călăuzirea lui Ramakrsna și cea a lui Christos.2 Dacă 
așa stau lucrurile, atunci aceasta reflectă condiţiile sociale diferite în care cei 
doi conducători religioși şi-au dobîndit renumele. Atitudinea lui Râmakysna 
reprezintă o îndepărtare izbitoare de cea a maeștrilor medievali. 

Într-o manieră asemănătoare, cealaltă extremă atinsă de oameni în propria 
evaluare a fost temperată în aceste vremuri, unii dintre gînditorii indieni mo- 
derni negînd spre exemplu realitatea impurități, socotită înnăscută în cei din 
castele inferioare. Era un lucru comun în India ca reprezentanții castelor su- 
perioare să deteste să fie atinşi de cei din castele inferioare. Kabir, de exem- 
plu, în pătrunzătoarea sa reflecţie religioasă, a atacat o asemenea comportare: 


! Rolland, Prophets ofrhe New India, p.151. 
2 Ibid, p. 168. 

„Cînd sînteţi atinși de alţi oameni, vă îmbăiaţi; spuneţi-mi, cine e mai jos de- 
cît voi înșivă?*“3 

În China şi în Japonia, maeştrii Zen au negat frecvent autoritatea carisma- 
tică a conducătorilor lor, dar fenomenul nu ţine neapărat de perioada moder- 
nă. Un șef religios modem care reprezintă o excepție demnă de remarcat în 
acest sens este Suzuki Shosan (1579-1655), care a respins autoritatea înte- 
meietorilor diveiselor secte și a maeștrilor anteriori. El a spus: „Citind spuse- 
le maeștrilor anteriori, ei nu-mi par să fi fost practicanți prea zeloşi.“4 

Aşa cum am menţionat într-o secțiune anterioară, asemenea atacuri au 
fost îndreptate și îinpotriva conducătorilor care îşi sprijineau autoritatea pe 
erudiție. Unii intelectuali indieni moderni au dat glas revoltei populare împo- 
triva erudiției hindușilor ortodocşi și a mîndriei asociate cu ea. Fi simțeau că 
a lăuda înțelepciunea scripturilor religioase este un lucru fără rost și ridicol. 
Kabir a scris: „Răma și Krşna sînt morţi. Cele patru Vede sînt doar istorii în- 
chipuite.“5 Dadii povăţuia: „Care-i folosul de a aduna o grămadă de cărți?... 
Nu vă irosiţi vieţile studiind Vedele.“6 Fenomenul este strîns legat de o apro- 
piere de oamenii de rînd, despre care vom discuta mai tirziu. 

În China, Yan Yuan (1635-1704) a protestat împotriva studiului tradițio- 
nal medieval, afirmînd că orice cunoaștere este faptă sau că orice cunoaștere 
este experienţă. Li Gong (1659-1733) susținea și el că „simpla citire a cărți- 
lor nu înseamnă că ești învățat“. Studiul trebuie să „slujească și la cultivarea 
sinelui și să aibă și aplicare practică“. EI era împotriva sistemului de exami- 
nare utilizat de guvern: „A face din învăţare pe dinafară și din citit singura ta 
străduință nu înseamnă învățare — nu, dimpotrivă, este chiar dăunător pentru 
învăţare.“? 

Insistînd asupra faptului că vechile instituții sînt nepotrivite pentru tim- 
purile moderne, Wang Fuzhi (1619-1692) a minimalizat autoritatea clasicilor 
și chiar a lui Confucius, spunînd: „Cea mai cu folos cale de a guverna este 
cercetarea Cărţii Istoriei şi temperarea celor spuse acolo cu vorbele lui Con- 
fucius... Cind este însă vorba de a stabili rînduieli amănunțite sau a alcătui 
planuri concrete, autorii Cărţii Istoriei sau Confucius nu ne dau nici o călău- 
zire... Vechile instituţii au fost închipuite pentru cîrmuirea lumii vechi şi nu 
pot fi folosite în zilele noastre.“ă 

În Japonia, maestrul Munan (1603-1676), explicînd expresia „transmitere 
în afara doctrinelor“, a spus: „Întrucît esența religiei se află în afara doctrine- 
lor, nu avem ce face. A fost o mare greşeală că Buddha Shakya a împărtășit 


3 Bhandarkar, Vaişnavisrm, Saivism and Minor Religious Systems, p. 7l. 
4 Roanhy5, |, 134. 

5 Macnicol, Indian Theism, p. 138. 

6 [bid., p. 156. 

7 Nivison, Knowledge and Acfion..., p. 124. 

& De Bary etc., Chinese Tradition, p. 604. 

excelenta învățătură.““? Un maestru de Zen îl mustră aici chiar pe întemeieto- 
rul budismului! 

And6 Shâeki a condamnat clerul budist, precum și pe învățații confucianiști, 
socotindu-i opresorii spirituali ai epocii sale, în același fel în care Winstanley 
i-a condamnat pe clerici și pe avocaţi, considerîndu-i principali înșelători ai 
poporului. Şi totuși nici Shâeki şi nici Winstanley nu pot fi considerați cu 
adevărat atei. Sheki a continuat să venereze zeii binevoitori ai vechii Japonii 
și, ca panteist, pare a-i fi echivalat cu forțele naturii. Winstanley, ca puritan și 
ca protestant, a privit Scripturile ca unic ghid pentru moralitate și în practica 
politică. 10 

Pentru a ridiculiza viața retrasă a pustnicilor, maeștrii religioşi indieni și 
japonezi au apelat la ironie. Kabir spunea: „Yoginul își face găuri în urechi, 
are o barbă mare și privirea sticloasă, arătînd ca o capră.“!! Munan i-a luat 
peste picior pe pustnici, afirmînd: „Cel ce va deveni pustnic în munți fără să 
fi atins iluminarea o să se prefacă în fiară.“!2 


4. RESPINGEREA DEOSEBIRILOR RELIGIOASE 


Condamnarea autorității carismatice și scripturale, pe de o parte, și atacul 
la adresa riturilor religioase, pe de alta, au contribuit poate la apariția tendin- 
ței, în rîndul gînditorilor indieni moderni, de a respinge deosebirile dintre re- 
ligii. În concepția adepților lui Caitanya şi Rămânanda, musulmanul este pus 
pe același plan cu un hindus. Influențat de mistica islamică, și Kabir a negat 
deosebirea dintre religii. Nu contează, susținea el, dacă Dumnezeu este denu- 
mit „Allah“ sau „Râma' ca atare, Kabir se numea pe sine „fiul lui Allah şi al 
lui Răma.“! Deși se născuse într-o familie musulmană, el a devenit un adora- 
tor devotat al lui Răma şi a respins în mod'egal riturile și restricțiile exterioa- 
re ale hinduismului și mahomedanismului. El stăruia că nu este nici fachir, 
nici yogin, nici ascet, ci un simplu ţesător și tată de familie. Max Weber a 
facut următorul comentariu despre Kabir: „Kabir, un discipol de-al lui Rămă- 
nanda, a înterneiat Kabir Panthi, care s-a răspîndit mai ales în castele de ţesă- 
tori. Sfidînd autoritatea brahmanică și toți zeii și ritualurile hinduse, ordinul a 
sfirșit în cele din urmă prin a demonstra o dorință strict pacifistă și ascetică 
de a atinge mîntuirea, lucru care ne amintește de quakeri: compasiunea față 
de toate fiinţele, abţinerea de la minciună, evitarea tuturor plăcerilor lumești. 
Ca și în Occident, se pare că și aici munca țesătorilor, care este legată de casă 


9 Sokushin-ki (Shidâ Munan Zenji-shii, ed. de Rentaro K5da, Tokyo, Shunjisha, 
1958. p. 40). 

10 E. Herbert Norman, And5 Shoelă and the Anatomy of Japanese Feudalism in Trans- 
actions of the Asiafic Society of Japan, seria a III-a, 2, 1949, p. 315. 

! Songs of Kabir, |, 20, p. 110. 

12 Jisholj (Shid Munan Zenji-shiz, pp. 83-84, cf. p. 17). 

! Songs ofKabir, III, 2, p. 122; cf. 1, 16, p. 4. 

și le dă oamenilor ocazia de a gîndi, a promovat o religiozitate aproape lipsită 
de ritual.“2 

Nămdev (c. 1425) îl numea uneori „Allah“ pe zeul hindus Vitthal, dorind 
şi el să facă să dispară deosebirea dintre religii. Unii savanți consideră că 
Dadu (1544-1603) are mai multă îndreptățire și decît Kabir şi decît Nânak să 
declare: „Nu sînt nici hindus, nici musulman. Nu aparțin nici uneia din cele 
șase școli de filozofie. ÎL iubesc pe preamilostivul Dumnezeu." Rămakrșna, 
care a fost influențat de hinduism (mai ales de sâktiști, vaişnaviți și vedăn- 
tini), islam şi chiar de creștinism, a afirmat că nu există decît un singur Dum- 
nezeu pe care toți îl cauta, doar căile fiind diferite.4 Astfel, adevărata religie 
constă din practica milosteniei, iar deosebirile dintre religii nu sînt decît apa- 
rente. Ca atare, el nu avea nici un crez și nici o dogmă statornicite. Râma- 
krsna nu i-a forțat niciodată pe ceilalți să îi adopte maniera de gindire şi nici 
nu și-a impus ideile asupra lor. El insista mai degrabă că adevărata raison 
d'&tre a multor religii, precum și scopurile acestora — nu numai în cazul 
diferitelor secte hinduse, ci și în ce privește islamul şi creștinismul — sînt 
aceleași. În metafore bogate, comune multor gînditori indieni, el spune: „Așa 
cum acelaşi zahăr este transformat în diverse figurine de păsări și animale, 
tot astfel o unică și dulce Mamă Divină este adorată în diverse climaturi și 
epoci, sub diverse nume și forme. Crezurile diferite nu sînt decît feluri diferi- 
te de a-l atinge pe Cel Atotputernic. Aşa cum din același aur se fac diferite 
ornamente, cu diferite forme şi nume, tot așa un singur Dumnezeu este adorat 
în diferite țări și epoci și are diferite forme și nume.“5 O asemenea atitudine 
își găsește paralele și în Occident. De exemplu, John Wesley (1703-1791) a 
spus: „Nu pretind că am parte de vreun fel de revelație sau de vreun dar de la 
Sfintul Duh — nimic diferit de ce poate primi orice creştin, la care trebuie să 
se aştepte și pentru care trebuie să se roage.“€ 

Adevărata instruire nu constă din inculcarea unei doctrine, considera Ră- 
makrșna, ci din „comunicare“. El nu se lansa în discuţii sterile pe teme de 
metafizică și teologie, declarind: „Nu îmi place sâ dezbat. Dumnezeu este 
deasupra puterilor raționării. Eu văd că tot ceea ce există este Dumnezeu. 
Atunci la ce bun să raționăm?*” Pe această bază și-a întemeiat el concepţia 
caracteristică cu privire la unitatea tuturor religiilor. Râmakrşna socotea că 
toate religiile sînt adevărate în măsura în care le pricepi „esenţa“ și iei în con- 
siderație evlavia celor ce le urmează. Krsna şi Isus sînt aceiași, fiind incarnări 


2 Max Weber, Hinduismus und Buddhismus, Gesammelte Aufsătze zur Religio nsozio- 
logie, Tiibingen, Verlag, von J]. C. Mohr, Paul Siebeck, 1923, p. 345. 

3 Macnicol, Indian Theism, p. 153. 

4 Nikhilananda, Gospel of Sri Ramaloishna, p. 129. 

5F. Max Miiller, The Life and Sayings of Ramahrishna, Londra, Longmans, Green & 
Company, 1898, p. 100. 

5 Citat în S. Radhakrishnan, FEastem Religions and Western Thought, New York, 
Oxford University Press, 1959, p. Sl. 

? Rolland, Prophets of the New India. p. 152; cf. p. 200. 

(avatara) ale Absolutuluiă, iar Absolutul este Marele Sine (ârman). Nu tre- 
buie să existe bariere între religii; potrivit lui Rămakrșna, „Un rîu nu are 
nevoie de piedici. Dacă se îndiguiește singur, stă locului și-și strică apele.“9 
El a mers atît de departe încît a admis relativitatea tuturor religiilor. „Tu poţi 
zice că sînt multe erori şi superstiții în altă religie. Să răspund.... fiecare 
religie îşi are erorile ei.“10 Inutil de spus, discipolul său, Vivekânanda, a res- 
pectat şi a accentuat orientarea maestrului său, ajutînd la răspîndirea învăță- 
turii lui Rămakrșna chiar și în țările occidentale. 

Urmînd această direcție de gîndire, se ajunge la punctul în care trebuie să 
se abandoneze pînă și conștiința „Divinului“. R. Rolland comentează: „Să în- 
drăznesc să spun că mi se pare şi mai frumos, și mai pur şi mai înălțător să-i 
iubesc şi să-i slujesc pe cei «în suferință» fără a avea nici un gînd despre 
«Divin», pur şi simplu pentru că există suferință? şi să mai spun că a uita 
Divinul este poate mai aproape de Divin decît preocuparea noastră perpetuă 
în ce-l privește, de vreme ce, uitindu-l, nu mai păstrăm nici urmă de «ata- 
șament»), în sensul utilizat de Rămakrsna?“!l Cu alte cuvinte, „Divinul“ nu 
este altceva decît omul, iar omul este suprem: aceasta este concluzia logică a 
dezvoltării gîndirii indiene moderne, ea sfirşind prin a modifica creştinismul 
indian. La rîndul lor însă, şi acești neovedântini au fost influențați de crești- 
Nism. 

Mișcarea Brahmo-samăj, întemeiată de Ram Mohan Roy, a fost și ea in- 
fluenţată de creștinism și a țintit la reînnoirea societății indiene. Dintre mem- 
brii ei, Keshab Chandra Sen (1838-1884) a contribuit la răspîndirea crești- 
nismului în India. Pe patul de moarte, el a declarat: „Sectară și prea lumească 
Europă, pune-ţi în teacă sabia îngustei tale religii: abjură și intră în Biserica 
cu-adevărat catolică şi universală în numele lui Christos, fiul lui Dumne- 
zeu... Europa creștină nu a înțeles nici jumătate din cuvintele lui Christos. Ea 
a înțeles că Isus și Dumnezeu sînt una, dar nu și că Isus și omenirea sînt 
una... Asia îi spune Europei: «Soră, fii una întru Christos... Tot ce este bun 
şi adevărat şi frumos — blîndețea Asiei hinduse, adevărul celei musulmane 
şi caritatea celei budiste — tot ce este sfint este al lui Christos!y"12 

În India, ideea de modificare a creștinismului nu rămîne apanajul unor 
eminenți gînditori: indienii de rînd au profesat creștinismul într-o manieră 
destul de hindusă. Se spune despre indianul convertit la creștinism care se 
duce la biserică duminica și la templul lui Kali vineri că, atunci cînd misiona- 
rul l-a întrebat de ce nu este creştin, el a răspuns: „Ba sînt, dar asta înseamnă 
că mi-am schimbat religia?“ Hindușii convertiți la alte religii apelau adesea 
la zeii hinduși în caz de nenorocire și boală, în pragul morții sau cînd trăiau 


& [bid., p. 214, Miller, The Life and Sayings of Ramaloishna, p. 146. 
9 Rolland, Prophets of the New India, p. 141. 
10 Gospel of Sri Ramakrishna, p. 112. 
11 Rolland, Prophets ofthe New India, p. 158. 
12 In Asia's Message to Europe (1883), citat în ibid., pp. 93-94. 

înfricoșarea morţii.!3 Mulţi japonezi au acceptat creștinismul, înțelegîndu-l 
într-o manieră similară cu cea hindusă; aspectul etic al creștinismului a rămas 
însă principala preocupare a convertiților japonezi. 

Fenomenul de acceptare a tuturor religiilor s-a manifestat și în Japonia. 
Tenkei, un maestru liberal al Zenului S5t6, nu a negat deosebirile dintre di- 
versele secte budiste!4, negînd în schimb diferenţele dintre sectele Zen, de 
genul Rinzai, Soto etc. Călugăr Soto, Tenkei a eliminat sau a criticat anumite 
pasaje din lucrările maestrului Dogen, în care acesta, chiar întemeietorul Ze- 
nului Soto japonez, lăuda descendența Soto și o respingea pe cea a sectei 
Rinzai. Este dificil să ne gîndim la atitudinea liberală a lui Tenkei fără a ţine 
seama de fundalul său social, el propovăduind în Osaka, cel mai prosper cen- 
tru comercial al Japoniei. Marea majoritate a maeștrilor din școala Shingaku 
propovăduiau „budismul în general“. Kyuo a spus: „Diferite secte se uită în 
sus la aceeaşi lună ce strălucește pe o creastă... Fiecare să-și păstreze cu prijă 
învățăturile sectei sale și să nu caute să se întreacă cu ceilalți.“!5 

Cînd punctul de vedere mai sus menţionat este împins la extrem, distinc- 
ţia dintre diversele religii dispare cu totul. Maestrul Munan a afirmat: „Min- 
tea este denumită Zeii, Cerul sau Buddha în cele trei țări [Japonia, China și 
India]. Numele sînt altele, însă în esență este vorba de unul și același lucru.'16 
Și mișcarea confucianistă din Japonia a fost destul de tolerantă față de alte 
religii. It6 Jinsai (1627-1705) a spus: „Din punctul de vedere al învăţaţilor, 
există confucianism și budism; din punctul de vedere al universului, nu exis- 
tă nici confucianism, nici budism; nu există decît o Cale Unică, asta e tot!“ 

Mokujiki, un preot itinerant, a condamnat exclusivismul sectar. Cînd reu- 
șeşti să pîndești teoretic mai mult, credea el, ceea ce se cheamă „religie“ de- 
vine un lucru nefolositor: 


Ar fi fără folos să fii devotat fără şovăire budismului, 
Cînd l-am întrebat pe dragul Amida [ce e budismul], mi-a răspuns: 
O! O amestecătură de lucruri neadevărate!!8 


Ishida Baigan a afirmat și el că omul trebuie să abandoneze denumirea 
specifică a unei anumite religii: „Cînd ai dobîndit Mintea, nu mai ai nevoie 
de denumirile de budism sau de confucianism!9... Nu există Minţi diferite și 
oricine crede că mulțumită budismului poate dobîndi o Minte diferită este un 
nătărău şi n-o să se aleagă niciodată nimic din el.“20 


13 S. Radhakrishnan, The Hindu View of Life, New York, Macmillan Company, 1927, 
pp. 53-54. E 

14 Genryii Kagamishima, Dogen Zenji to sono Monryi, Tokyo, Seishin Shobo, 1961, 
p. 116; 22. 

15 Shkin Furuta, Kinsei no Zensha-tachi, Kyoto, Heirakuji Shoten, 1956, pp. 126-135. 

15 Jishălă (Shido Munan Zenji-shid, p. 67). 

1 Joseph Spae, Monumenta Nipponica, vol. 5, 1942, nr. 1, p. 182. 

18 Yanagi S5ersu Senshi, vol. 9, Tokyo, Sbunjusha, 1955, p. 321. 

19 Ishida Baigan, Seirimonas, p. 54. 

20 Ibid,, p. 55. 


500 O ISTORIE COMPARATĂ A IDEILOR 


Atât mișcarea Shingaku, care a început cu Ishida Baigan, cît și mișcarea 
Hotoku, al cărei întemeietor a fost Ninomiya Sontoku, au fost mai mult sau 
mai puțin eclectice și au încercat să extragă din diferite religii ceea ce este 
esențial pentru o religie și benefic pentru etica practică și pentru educaţia ge- 
nerală. Această trăsătură se regăsește şi în gîndirea maestrului Jiun, pionierul 
studiilor sanscrite în Japonia. 

În ciuda acestor noi mişcări, graniţele impuse de denumiri au fost marcate 
cu strictețe de guvernul Tokugawa, iar transgresarea lor a fost interzisă. 

În China, caracterul sincretic se poate remarca din timpurile cele mai 
vechi, devenind predominant în rîndul oamenilor de rînd în dinastia Qing. În 
perioada luată aici în discuţie, Li Zhi (1527-1602) a exprimat direct atitu- 
dinea școlii Wang Yangming mai tîrzii „în ce priveşte sincretismul uşor de 
realizat între budism, dacism și confucianism, susținînd că «cele trei religii 
sînt una». Din această cauză, grupul său şi-a cîştigat denumirea de «Chan al 
Pisicii Sălbatice»!“2! Religiile populare de felul „Căii Unităţii Pătrunzătoare“ 
au susținut și ele că „Dao (Calea) este... principiul unic“ şi că „unul este se- 
parat în trei“.22 Asemenea tendințe au fost combătute de confucianiștii din 
Qing. Odată cu schimbarea de regim însă, în cele din urmă nici măcar confu- 
cianismul tradițional nu a fost adoptat oficial în Republica China, pe motiv 
că nu este justificat să nesocotești alte religii.23 

Tendinţa de a minimaliza diferențele dintre diferite religii a fost în gene- 
ral interzisă în Occidentul medieval, fiind atacată și de multe secte protes- 
tante în epoca modernă. Ideea că nici o religie nu poate pretinde în mod justi- 
ficat că este absolută și-a găsit totuși exponenți și în Occident. Raţionaliștii 
şi-au dat seama că nici o religie nu este „cea mai bună“ și că lucrul cel mai 
bun este acela pe care toate religiile îl au în comun, acel ceva simplu și 
rezonabil pe care fiecare îl poate înțelege și în privința căruia toți sînt de 
acord. Această atitudine l-a influenţat pe un gînditor de talia lui John Stuart 
MIII, care era ferm convins că „și alte etici decît cele ce se pot edifica plecînd 
exclusiv de la izvoarele creștine trebuie să existe alături de etica creștină pen- 
tru a putea produce regenerarea morală a omenirii, și că sistemul creștin nu 


21 De Bary etc., Chinese Tradition, p. 583. 

22 [bid,, p. 648. 

23 Cînd s-a făcut încercarea, chiar și pe la 1915-1916, „de a include în noua Constitu- 
ție a Republicii o propoziţie care să statornicească învăţătura şcolii confucianiste ca sistem 
de bază pentru educaţia morală în China“, noii lideri de idei „au luptat cu succes împotri- 
va introducerii ei în textul final al Constituţiei.“ (Hu Shih, The Chinese Renaissance, Uni- 
versity of Chicago Press, 1934, p. 90) Argumentele principale utilizate împotriva accep- 
tării ei au fost prezentate de Chen Duxiu astfel: „Toate religiile sînt la fel de nefolositoare, 
ca instrunente de guvernare şi educaţie. Ele trebuie să fie puse pe aceeași treaptă cu alţi 
idoli alungaţi ai vremurilor trecute. Chiar dacă vom accepta că o religie poate să fie nece- 
sară pentru un popor needucat, avem oare vreo justificare să nesocotim învăţăturile celor- 
lalte religii? Dacă vom ignora alte religii şi vom recunoaşte constituțional doar confucia- 
nismul, ne vom face vinovaţi de încălcarea libertăţii religioase a poporului.“ (/bid.) 

face excepție de la regula care spune că, atunci cînd starea în care se află 
spiritul uman nu este una de perfecţiune, interesele adevărului cer o diversi- 
tate de opinii. Nu este necesar ca, încetînd să ignore adevărurile morale ne- 
cuprinse în creştinism, oamenii să ajungă să ignore pe vreunul din cele cu- 
prinse în el."24 El a negat caracterul absolut al creştinismului: „Că omenirea 
datorează enorm aceste: moralități [creştinismului] şi primilor ei propovă- 
duitori este un lucru pe care eu nu-l voi nega niciodată; în schimb, nu voi 
pregeta să afirm că ea este, în multe puncte importante, incompletă şi unila- 
terală și că dacă anumite idei şi sentimente nesancționate de ea nu ar fi con- 
tribuit la formarea modului de viață și a firii europeanului, starea oamenilor 
ar fi fost mai rea decît este în prezent. Aşa-numita moralitate are toate trăsă- 
turile unei reacții — ea este, în mare parte, un protest împotriva păgînității. “*25 

Unii gînditori au ajuns chiar să fie partizanii unor forme de religie care 
pornesc de la premise ateiste. Profesorul Forberg i-a trimis lui Fichte spre 
publicare în Philosophisches Journal un articol intitulat Entwicklung des Be- 
grifis der Religion în care insista că o religie este posibilă chiar și fără credin- 
ţa în Dumnezeu. Intenţia lui era să delimiteze religia moralității, în sens kan- 
tian. Acest lucru i-a șocat pe germani, iar Forberg și Fichte au fost atacați cu 
duritate.26 Pe de altă parte, probabil că idei ca cele ale lui Forberg ar fi fost 
de-a dreptul imposibil de expus în vremurile premoderne. Teoretic, punctul 
de vedere al lui Forberg nu era foarte diferit de cel al şcolii Shingaku sau al 
anumitor învățați din Japonia, care susțineau că numai Mintea este temelia 
religiei, prin aceasta micșorînd orice fel de autoritate. 

Cerînd indulgență din partea cititorului, am putea spune că religiile dog- 
matice au avut tendința de a uita semnificația simbolurilor, într-o asemenea 
măsură încît unii venerează nu numai imagini, ci și opinii teologice. Ceea ce 
se uită este că aceste forme au fost iniţial folosite de religii numai ca punct de 
focalizare al credinței. Cînd adoratorii confundă simbolurile exterioare cu 
adînca realitate lăuntrică, ei se apropie de idolatrie. Diversele grupuri religi- 
oase de astăzi, care sînt încorsetate de dogme, rituri și ceremonii, împiedică 
formarea unei societăți umane universale. Cînd se recunoaște utilizarea reală 
a simbolismului, nu mai este atît de ușor de insistat asupra uneia sau alteia 
dintre căile prin care oamenii abordează experiența religioasă. Respingerea 
deosebirilor dintre religii este un rezultat rațional al unei preţuiri superioare a 
omului. 

Tendinţa nonsectaristă şi-a croit poate mai ușor drum în țările orientale 
decît în Occident, datorită faptului că în Orient ordinele religioase nu au 
avut putere politică și, poate, și datorită absenței anumitor antropomorfizări 
tipic creştine. În orice caz, toate mişcările de această factură se împiedică de 


24 Mill, On Liberty, p. 30. Versiunea românească, ed. cif., p. 68. 

25 Ibid., pp. 28-29. Versiunea românească, ibid. p. 66. 

26 Paul Deussen, Allgemeine Geschichte der Philosophie, ed. a IV-a, Leipzig, F. A. 
Brockhaus, 1919-1920, II, 3, p. 297 sg. 

ceva foarte serios. Orice nouă mișcare religioasă de acest fel se sprijină, ca 
să spunem așa, pe umerii celui mai mare numitor comun al diverselor religii 
care au predominat înaintea ei. O asemenea „mișcare care îşi propune să nu 
fie sectaristă“ riscă să devină, ironie a sorții, ea însăși sectaristă în cele din 
urmă. 


5. ÎNTOARCEREA CĂTRE CELE 
CARE ŢIN DE ACEASTĂ LUME 


Gîndirea religioasă din India medievală a fost, la fel ca și în alte țări, aple- 
cată în general către cele din afara acestei lumi. Oamenii năzuiau să ducă 
după moarte o viață fericită în lumea de apoi (în ceruri) și adesea adorau o 
zeitate transcendentă capabilă de a-i ajuta să atingă acest scop. În.India mo- 
dernă însă oamenii s-au orientat treptat către cele ce țin de această lume. Aici 
lucrurile au mers atît de departe, încît Dadii, spre exemplu, a ajuns să respin- 
gă doctrina tradițională a transmigraţiei, afirmînd că toate posibilele renașteri 
au loc în timpul unicei vieți a omului, pe pămînt.! 

Firește, schimbarea echivalentă din Occident a fost mai pronunţată și s-a 
petrecut mai rapid, ca rezultat al unei încrederi din ce în ce mai mari în știin- 
ță, provocate de neputința acesteia de a descoperi ceruri sau ființe transcen- 
dente. Unul dintre gînditorii occidentali care s-au întors asupra celor ce ţin de 
această lume, din pricini similare cu cele ale orientalilor din perioada echiva- 
lentă, a fost Jakob Bâhme. Ideea lui pare să fi fost că a căuta mîntuirea în 
afara acestei lumi este o greșeală, de vreme ce înțelegerea spirituală trebuie 
să aibă loc aici și acum. El s-a exprimat uluitor de explicit în acest sens: „Ce 
vreau eu să spun nu este că în cer există vreun loc anume sau vreun corp 
anume din care țîşnește focul vieţii divine... eu vorbesc în acest fel pentru că 
țin seama de lipsa de înţelegere a cititorului meu; căci tu nu poţi numi nici un 
loc — nici în cer nici în această lume — unde divinul se cade să fie și nu 
este.“2 

Toate istorisirile despre iad, diavoli și vrăjitoare în care crezuseră cei 
pioși au fost respinse de gînditorii Epocii Luminilor, care le considerau sim- 
ple povești. Opinia lor a ajuns să fie acceptată ca o idee de bun simț de majo- 
ritatea oamenilor.3 În India au rămas însă destui gînditori care credeau în 


1 Encyclopaedia of Religion and Ethics, ed. de James Hastings, Edinburgh, T. & T. 
Clark, 1925, s. v. Dădu, [V, p. 358b. 

2 Citat din Hoftding, A History of Modern Philosophy, 1, pp. 12-73. 

3 „Fereastra avea odinioară şi un geam, dar şi geamul şi rama în care se sprijinea au 
cedat în fața proiectilelor aruncate de mîinile băiețandrilor domici de aventură, care vro- 
iau să-și dovedească astfel şi curajul, şi ostilitatea faţă de tot ce e supranatural, căci casa 
Breede avea proasta reputaţie de a fi bîntuită de fantome.“ (Ambrose Bierce, In the Midsr 
of Li fe, The Suitabie Surroundings) 

viaţa de apoi sau în metempsihoză“, alţiis asociind ideea de nemurire cu cea 
de transmigraţie. 

În China, tendinta către cele din această lume s-a manifestat cu mare cla- 
ritate. Rebeliunea lui An Lushan din 755-756 şi problemele pe care le-a ridi- 
cat sînt fără îndoială direct răspunzătoare pentru diverse fenomene caracteris- 
tice, extrem de frecvente și mai tîrziu: implicarea în viaţa socială, preocu- 
parea pentru adecvarea la prezent, viața activă (you wei) etc.6 În perioadele 
ulterioare, această tendință s-a manifestat sub forma unui atac la adresa 
orientării budiștilor către cele din afara acestei lumi. Supus acestor critici, 
budismul a intrat într-un declin serios şi constant de la sfîrşitul dinastiei Tang 
(secolul al X-lea) încoace. În timpul dinastiei următoare, Song, budismul 
(Zen Chan) a rămas totuși o mare forță culturală, mai ales în literatură și artă, 
influența lui scăzînd doar treptat, de-a lungul următoarelor secole, mai ales în 
Qing. Începînd cu epoca Song însă, o renaştere confucianistă a preluat iniția- 
tiva intelectuală, iar confucianismul și-a întărit controlul asupra orînduirii po- 
litice şi și-a recîştigat rolul de factor ideologic dominant în societatea și cul- 
tura chineză. Budismul, fiind profesat mai ales de oamenii din clasele ma: umi- 
le, a fost condamnat să ocupe o poziţie neînsemnată în lumea chineză, deve- 
nind adăpostul nonconformiștilor și al celor dezamăgiţi de societate, o religie 
a celor nevoiași sau pur și simplu o sumă de slujbe religioase pentru morți.” 

În Japonia, epoca în care orientarea către cele din afara acestei lumi a fost 
înlocuită de orientarea către cele care țin de această lume pare să fie perioada 
Kanbun (1661-1673). Înainte de aceasta, la începutul perioadei Tokugawa, 
cărţile tipărite erau în raport de trei budiste la una nebudistă. După aceea 
însă, acest raport s-a inversat, tipărindu-se din ce în ce mai multe cărți confu- 
cianiste. Confucianiștii și cercetătorii cărților clasice japoneze au atacat aple- 
carea budismului către cele din afara acestei lumi. Unii budiști reformatori 
şi-au modificat şi ei atitudinea tradițională, orientarea către lumea aceasta 
fuind evidentă, :;pre exemplu, în timpurile modeme, la preoţi Zen precum Su- 
zuki Shosan, care îi învăţa pe credincioşii laici că: „A te ruga pentru un viitor 


4 Şi Lessing, avea o concepţie legată de un fel de metempsihoză (Deussen, 4//gemeine 
Geschichte, II, 3, p. 167). 

5 „Sebr sinnreich weiss Kant das Postulat der Unsterblichkeit daraus zu schopfen, dass 
der kategorische Imperativ von uns vollkommene Sittlichkeit und Heilligkeit fordert, und 
dass eine solche Forderung sich nur in einem Prozess unendlicher Annaherung verwikli- 
chen lasst, somit eine unendliche Dauer unserer Persânlichkeit zur Vorasussetzung hat. 
Genau betrachtet, wurde diese kantische Unsterblichkeit nicht auf die christliche mit ewiger 
Vergeltung in Himmel und Holle, sondem auf eine Art Seelentwanderung in mdischem 
Sinne hinauslaufen, wie ihn die Bhagavad-gită (Y, 45) in den schânen W ârter suzammen- 
fasst.* (Deussen, Allgemeine Geschichte, UI, 3, p. 271) În ce priveşte cazul lui Schopen- 
hauer, cf. Deussen, ibid., p. 555. 

5 Edwin G. Pulleyblank, Weo-Confucianism and Neo-Legalism in T'ang Intellectual 
Life în The Confucian Persuasion, ed. de Arthur F. Wright, Stanford University Press, 
1960, pp. 83-84. 

? Cf. De Bary, Buddhism, op. cit. (copie mimeografiată). 

fericit nu înseamnă a te rupa pentru o viaţă viitoare: înseamnă a te elibera aici - 
şi acum şi a dobîndi o mare ușurare. De unde crezi că vin atunci acele sufe- 
rințe? Ele îşi au originea în atașamentul tău față de trup. A fi eliberat de acest 
atașament înseamnă a deveni Buddha.“8 

Umanismul (în sensul de atitudine care redă omului puterea asupra pro- 
priului destin, putere care se credea odinioară că o are Dumnezeu) este strîns 
legat de această orientare către lumea noastră și reprezintă o caracteristică 
evidentă a procesului de reevaluare a omului în timpurile moderne, mai ales 
în Occident? În India nu au existat decît puține semne ale unei schimbări în 
direcția acestui tip de gîndire: la fel ca toți orientalii, indienii nu l-au eliminat 
pe Dumnezeu, surghiunindu-l însă într-o poziție „mai intrinsecă“ lumii. Râ- 
mânuja considera substanța și sufletele a fi atribute (viseşana) ale lui Dumne- 
zeu, iar gînditorii din secta Caitanya (Jiva și Baladeva) socoteau că sufletele 
individuale şi materia sînt manifestări ale energiilor Dumnezeului suprem. 
Acesta este cauza eficientă, prin energia sa superioară (pară sakzih), şi cauza 
materială, prin energiile sale inferioare (apară saktih sau avidyăsakti). Jiva 
credea că natura fundamentală (prahyii) este energia exterioară (Sali) a lui 
Dumnezeu, care, deși nu e direct legată de El, se află sub controlul Lui.10 
S-ar putea conchide că, pe cînd concepția despre lume a sectei Râămânuja era 
statică, cea a acestei secte era dinamică. Această linie de gîndire duce la ac- 
centuarea activităților orientate către cele din această lume, către viaţa socia- 
lă. Secta scoate în evidență iubirea față de oameni. Caitanya a declarat că 
pînă şi iadul, unde iubirea ar mai putea încă să apară din mijlocul durerii, este 
preferabil extincţiei „în chiar sînul Domnului“.!! 

Concepţia lui Kabir, caracterizată prin aplecarea către cele din această lu- 
me, poate fi contrastată cu perspectiva pesimistă din India de dinaintea lui, în 
care erau reliefate suferința și amăgirea asociate cu viața omului. Potrivit lui 
Kabir, o asemenea perspectivă este greşită, căci egoismul este ceea ce se află 
de fapt la rădăcina răului. „Acolo unde există «eu», există şi «al meu»... 


Acolo unde există milă, există şi putere; acolo unde se află iertarea, este și 
EL.“12 


O, prietene, speră la El cîtă vreme trăiești: căci în viață își are locul elibe- 
rarea. Cătuşele de nu ţi le rupi cîtă vreme trăieşti, ce speranță ai să te eli- 
berezi la moarte? Că sufletul are să se unească cu El pentru că a părăsit 
trupul — cît de deşert e acest vis!13 


& Roaniy6, partea I, in Zenmon IHâgo-shii, Tokyo, Koyiikan, 1921, p. 71. 

9 Cf. Shakespeare, Hamlet, II, 1: „,... şi printr-un somn să curmi durerea din inimă şi 
droaia de izbelişti ce-s date cărnii, este-o încheiere cucernic de rîvnit.“ Versiunea româ- 
nească, Shakespeare, 7earru, ed. cif., p. 712. 

10 S. Radhakrishnan, Indian Philosophy, Londra, George Allen and Unwin, 1923, 
vol. Il, pp. 762-763. 

11 Carpenter, Theism in Medieval India, p. 446. 

12 [bid., p. 463. 

13 Songs of Kabir, |, 47, pp. 46-47. 

Kabir crede că viaţa socială trebuie să primească recunoașterea ce i se cu- 
vine. Viaţa este un dar sfint de la Dumnezeu.!4 Nămdev,!5 Nănak,16 Tukărăm 
și alți gînditori au condamnat și ei ascetismul, încercînd să-i convingă pe 
oameni să nu renunțe la lume și să nu se facă pustnici. Ei au scos în relief 
semnificația vieţii laice, încurajindu-şi semenii să îşi vadă de îndeletnicirile 
lor obișnuite. A îndura suferințe în această lume era un lucru mult apreciat.!? 
Tulsidâs povăţuia: „Socoteşte-ţi trupul demn de cinstire, căci Dumnezeu în- 
suși a luat odată o formă omenească.“1£ Această afirmaţie merită menţionată, 
măcar în comparaţie cu disprețul față de trup, atît de evident în gîndirea in- 
diană anterioară. 

Chiar și în jainism, care este celebru pentru formele sale de austeritate, re- 
formatorul Yasovijaya (1624-1638) a încercat să demonstreze că „Cel pe 
deplin Iluminat (fevalin), atita vreme cît duce o viață aici, trebuie să mă- 
nînce, că obiectele obișnuite folosite de călugări, straiele etc. nu trebuie so- 
cotite «posesiuni» şi că viața plină de sfințenie nu exclude viața printre 
oameni“.19 E] a dorit să elimine severele forme de asceză ale religiei jainiste 
din trecut. 

În budismul japonez, unii reformiști moderni au accentuat şi ei valoarea 
vieţii omului. Maestrul Jiun a scris: „Unii spun că, de vieme ce budismul 
propovăduiește numai disciplinele minţii chiar prin minte, nu este de folos 
oamenilor şi că din aceeaşi pricină nu este lucru de preț pentru cîrmuitor. 
Confucianismul, pe de altă parte, se spune că învață regulile de comportare 
cu ajutorul formelor, ceremoniilor şi regulilor etichetei: din această cauză 
confucianismul este de mare folos în învățarea şi povățuirea oamenilor. Cei 
ce învinuiesc budismul nu știu cu adevărat ce este acesta și nu i-au văzut de- 
cît cusururile ce au început să se arate după dinastiile Song și Yuan. Budis- 
mul, care este Legea Adevărată, învaţă cele Zece Virtuţi. Prin această învăță- 


14 Cf. Monier-Williams, Brahmanism and Hinduism, Londra, John Murray, 1887, p. 142. 


Nu te duce în Grădina cu flori! 
O, prietene, nu te duce acolo: 
În trupul tău se află Grădina cu flori. 
(Songs of Kabir, I, 58, p. 41) 

15 „Nu e nevoie să nu mai mănînci sau să nu mai bei apă; fixează-ţi mintea pe picioa- 
rele lui Hari. Yoga sau ceremoniile sacrificiale sau renunţarea la obiectele dorinţei nu îţi 
face trebuinţă... Păstrează în inimna ta iubirea pentru numele lui Hari... [El] are să ţi se 
arate.“ (Bhandarkar, Vaiş navism, Saivism and Minor Religious Systems, p. 90) 

15 „Nu înceta să mai nănînci, nute încredința unu sălaș în pădure; în toate suferințele 
şi bucuriile tale, gîndeşte-te la Nărăyana. Un copil care stă pe umerii marnei sale nu ştie ce 
e necazul. La nimic altceva să nu te mai gîudeşti. (1, 1368, ibid., p. 97) 

17 „Chiar şi potrivnicia îrni va fi dulce, de-are să ină ducă la picioarele tale.“ (|, 1133, 
ibid., pp. 96-97) 

15 Carpenter, Theism in Medieval India, p. $17. 


19 M. Wintemitz, A History o/ Indian Literature, Calcutta, University of Calcutta 
Press, 1927-1933, vol. II, p. 593. 

tură chiar şi oamenii cei mai umili se pot rîndui pe ei și casele lor, și astfel 
pot în cele din urmă să meargă pe calea corectă.*20 

Această afirmare a valorii vieții a fost însă mai pregnantă la nonbudiști. 
Potrivit lui Kurozumi Munetada (1780-1 $50), întemeietorul sectei Kurozumi 
a şintoismului, „viaţa omului nu înseamnă nimic altceva decît o înţelegere a 
legăturii lui intrinseci cu vitalitatea cosmică. Această comuniune se cheamă 
iki-toSshi, «pătrunderea în viață» sau «pătruns de viață».“2! And Sh6eki a 
spus limpede: „Să semeni chiar tu şi să fu fericit că mănînci, să ţeşi chiar tu 
şi să fii fericit că te-mbraci — nu există altă Cale în afară de asta. Să vorbim 
despre mii de căi este un neadevăr.“22 (Ne vom referi mai jos la etica „mun- 
dană“ sugerată în acest fel.) 

Mărturisirea fâțișă a unor asemenea opinii nu a fost însă permisă, guver- 
nul Tokugawa interzicînd acest lucru. Numai după Restauraţia Meiji a deve- 
nit posibilă exprimarea liberă, care a fost însă însoțită și de o cenzură dură 
din partea educatorilor şi a liderilor de opinie. 


6. REEVALUAREA ACTIVITĂȚILOR 
OBIȘNUITE ALE OMULUI 
ȘI APARIȚIA „ETICII PROFESIONALE“ 


Viaţa înseamnă acţiune; orientarea către cele din lumea de aici tinde să 
accentueze participarea la viaţa socială (viza activa versus vita contemplati- 
va).! Exact așa s-au petrecut, firește, lucrurile, pe măsură ce occidentalii au 
devenit mai interesați de cele din lumea de aic:2: filozofia occidentală moder- 
nă a ajuns să sublinieze valoarea activităţii în sine.3 Aceasta a dus la aprecie- 


20 Jizen Hâgo, p. 48. 

21 Anesaki, History of Japanese Religion, p. 315. 

22 Norman, Andă Shoeki and the Anatomy of Japanese Feudalism, p. 161. 

1 Mai vrednic oare e să rabzi în cuget 

A” vitregiei praştii şi săgeți 

Sau fierul să-l ridici asupra mării 

De griji — şi să le curmi? 

(Shakespeare, Hamlet, III, 1. Versiunea românească, Tearru, ed. cit., p. 712.) 

2 „La Eckhart, procesul lumii, în apariţia şi dispariţia lui, era socotit un proces de 
cunoaştere, pe cînd la Bâhme el este mai degrabă o luptă a voinţei între bine şi rău.“ 
(Windelband, History of Philosophy, p. 375) 

3 „În conținutul său fundamental, învățătura din Bhagavad-gită este foarte apropiată 
de filozofia speculativă a lui ]. G. Fichte (1762-1814). Şi aceasta din urmă îl face pe om 
să ia parte la o piesă pe care Dumnezeu o pune în scenă, o piesă despre EI însuşi. Potrivit 
lui Fichte, Dumnezeu, Originea Fiinţei, nu poate rămîne în starea de Fiinţă pură pentru că 
El este infinită Voinţă-de-a-Acţiona. Ca atare, El Își pune singur o limitare, şi astfel ia 
conştiinţă de Sine ca Voinţă-de-a-Acţiona. Omul, ca eu divin individual, trebuie să-şi 
vadă întregul destin pus sub semnul străduinţei de a aduce, cu ajutorul eului divin, <ântrea- 
ga lume a simțurilor sub suveranitatea rațiunii». 

rea muncii manuale. Martin Luther susținea că creștinii nu trebuie să se 
retragă din lume, ci trebuie să-și facă munca la care i-a chemat Dumnezeu, 
oricare ar fi ea, fie că sînt pantofari sau educatori, stăpînitori sau chiar sol- 
dați.+ S-a spus că, potrivit lui Luther, „modul de viață monahal nu numai că 
este lipsit de orice valoare pentru justificarea în fața lui Dumnezeu, dar el 
este și un produs al lipsei de dragoste egoistă, care se sustrage de la îndatori- 
rile laice. Spre deosebire de acesta, munca profesională laică apare ca o 
expresie exterioară a dragostei pentru aproapele nostru... îndeplinirea înda- 
toririlor laice este în orice împrejurări singurul mod de a fi plăcut lui Dum- 
nezeu și,... de aceea, toate profesiile îngăduite sînt egale în fața lui Dumne- 
zeu.“5 

Asemenea idei sînt, în mare, similare cu cele cărora le-au dat glas unii 
gînditori din India modernă şi se poate conchide că aplecarea către cele din 
lumea noastră, ca un corolar al preţuirii sporite a omului, este una din trăsă- 
turile religiilor moderne, şi în Orient și în Occident. Aceasta nu a dus în India 
la dezvoltarea capitalismului în întreaga țară, așa cum s-a întîmplat în Occi- 
dent, dar tendinţa generală se întîlnește la multe secte indiene moderne, pre- 
cum cea a discipolilor lui Vallabha. Mulţi dintre negustorii bogați, mai ales 
din Calcutta, sînt de baștină din Malwar, care este bastionul sectei Vallabha. 
În filozofia lui Vallabha, în alte privinţe foarte apropiată de cea a lui Nimbăr- 
ka, elementul nou este accentul pus pe acțiunea socială. Deşi era un partizan 
al doctrinei upanișadice, Vallabha admitea importanţa acțiunii care ajută la 
dobîndirea „cunoașterii desăvîrșite“.€ Protestînd împotriva tradiției, care con- 
damna acțiunea, el a subliniat semnificaţia religioasă a faptelor celor ce au 


Întrucât pornește de la premisa unei luni etice şi de la afirmarea vieţii, Fichte trebuie 
să atribuie importanţa activităţii etice tocmai participării omului la piesa pusă în scenă de 
Dumnezeu. Astfel, el se aventurează în extraordinarul proces de defmire a eticii în ter- 
meni destul de generali, ca supunere a lumii simţurilor în fața raţiunii. Pornind de la con- 
cepția activităţii Divine pe care şi-a format-o, el dă un înțeles activității omului. În Bhaga- 
vad-gită, pe de altă parte, omul joacă un rol în cadrul dramei numai dintr-un sentiment orb 
al datoriei, fără a căuta să-i afle înţelesul şi, odată cu acesta, şi înțelesul propriilor acţiuni. 

Relaţia dintre filozofia lui Fichte şi Bhagavad-gită merge şi mai departe, căci şi Fichte 
consideră că cea mai înaltă activitate a omului este aceea prin care acesta intră în serviciul 
ordinii Universului. Îndatoririle care, după părerea lui, ocupă prima poziţie nu sînt, aşa 
cum ar impune spiritul epocii sale, îndatoririle generale bazate pe natura etică a oinului, ci 
acelea care rezultă din poziţia socială, din profesiunea şi din înzestrările naturale ale indi- 
vidului.“ (Albert Schweitzer, Indian Thought and Its Development, tr. de Dna Charles E. 
B. Russell, Boston, Beacon Press, 1960, pp. 192-193) , 

4 Potrivit ideilor quakerilor, nu este bine ca omul să-și petreacă viaţa într-o ocupație 
care nu este de folos real şi vizibil pentru lume. 

5 Max Weber, The Protestant Ethic and the Spirii of Capitalism, traducere de Talcott 
Parsons, New York, Cbarles Scribner's Sons, 1930, pp. 80-81. Versiunea românească, 
Etica protestantă şi spiritul capitalismului, Editura Humanitas, București, 1993, p. 61, tra- 
ducere de Thor Lemnij. 

S Aupanisadajiăsyăpi karmopayogitvam (Anubhăsya, |, 1, 1,p. 7). 

atins o asemenea „cunoaștere transcendentală“.7 E] accepta teoria celor patru 
stadii ale vieţii (âsrama) pe care brahmanii sau oamenii din cele trei caste 
superioare trebuie să le urmeze succesiv: învățăcel, om cu familie, pustnic și 
cerșetor religios. Trecerea succesivă prin aceste patru stadii era socotită ex- 
trem de meritorie de către vechii brahmaniști. Vallabha a afirmat însă că, în 
vremurile noastre de decădere, cel de-al patrulea stadiu — abandonarea griji- 
lor pămîntești — nu mai trebuie parcurs, așa cum recomandaseră gînditorii 
anteriori. El a mai spus şi că stadiul de om cu familie, cînd individul primeşte 
favoarea compasiunii Domnului, este cu totul deosebit. 

Mai mulţi conducători religioși din această perioadă au preferat viața 
laică celei de ascet. Adepții lui Kabir și Malukdas (la sfîrșitul secolului al 
XVI-lea) erau oameni cu familie, iar Tukărăm ținea o mică prăvălie. Deşi a 
fost invitat de prințul Sivaji să trăiască la curte, el a refuzat, fiind mulțumit de 
viaţa sa. Tulsidăs a spus şi el că simţurile, despre care se crezuse în general 
că ne împing să facem rele şi ne duc la renașteri succesive, nu trebuie socoti- 
te piedici pe drumul către salvare, ci mai degrabă un mijloc de a intensifica şi 
a îmbogăţi credinţa şi evlavia.8 Rămakrşna și discipolii săi practicau celiba- 
tul, dar admiteau că nu există nici o cale prin care se poate renunţa cu totul la 
muncă. „Și respiraţia este o activitate... Așa că fă-ți munca, dar dă-i rodul ei 
lui Dumnezeu.“9 Credincioşii lui Rămakrşna au susținut că viața socială tre- 
buie încurajată și i-au învăţat pe laici cum să-şi îngrijească familia. La între- 
barea: „Domnule, am voie să caut să cîştig mai mulți bani?“, Raâmakrșna a 
răspuns: „Este permis să faci așa ca să-ți păstrezi familia în cele ale religiei. 
Poţi să încerci să-ți măreşti veniturile, însă pe căi cinstite.“10 În sfîrşit, o ca- 
racteristică frapantă a şefilor religioşi moderni este că ei interpretează Bha- 
gavad-gită ca text care pune accent pe activitate.!] 

Și în Japonia a fost elogiată ideea de viață activă. Potrivit confucianistului 
It Jinsai (1627-1705), natura intrinsecă a Cerului și a pămîntului rezidă în 
chiar activitatea acestora, activitate pe care el a definit-o drept evolutivă. 
Dezvoltarea eternă este unica și adevărata existență, afirma Jinsai, negînd pe 
de altă parte cu totul moartea. El a citat o frază din Cartea Schimbărilor (Yi 
jing): „Marea virtute a Cerului şi a pămîntului se numește viață“, pe care a 


? Citînd Bhagavad-gită, X, 8-10, el spune: aro brahmavidan eva krtam karma sub- 
haphalam bhavati. Anubhăâşya of Vallabhăchărya, ed. de Shridhar Tryambak Pathak, 
Bombay, Govemement Central Press, 1921, I, 1, 1,p. 7. 

3 William Charles „Macdougall, The Way of, Sahialiaa in the Ramayan of Tulsi Das, 

9 Nikhilananda, Gospel of Sri Ramakrishna, p. ua. 

10 [bid., p. 114. 

l Această trăsătură se poate remarca la Gandhi, Aurobindo Ghosh etc., deşi este difi- 
cil de apreciat perioada pînă la care poate fi urmărită în timp această tendință. Muhammad 
Igbal, „părintele“ statului Pakistan, spune în introducerea la cartea sa, Reconstruction of 
Religious Thoughts in Islam: „Coranul este o carte care accentuează «fapta» mai degrabă 
decît «ideeay»“. (Northrop, The Taming of the Nations, New York, Macinillan, 1952, 
p. 158) 

interpretat-o în sensul că a trăi veşnic este calea Cerului și a pămîntului. Pen- 
tru că această cale a Cerului și a pămîntului este una cu viața, credea Jinsai, 
există viață fără moarte și convergență fără divergenţă.!? Jinsai susținea că 
lumea realităţii constă din schimbare şi acțiune și că acțiunea în sine este be- 
nefică: „Între Cer şi pămînt nu există decît o singură cauză: mișcare fără ne- 
mişcare, bine fără rău. Nemişcarea este capătul mișcării, iar răul este un fel 
de moarte. Nu că aceste două lucruri opuse ar fi generate laolalată, însă ele 
sînt una cu viața“.13 

Ogiu Sorai și alți confucianiști japonezi au condamnat caracterul static al 
şcolii chineze a îi-ului. De fapt se poate spune că toți învățații japonezi tipici 
au considerat că fenomenele reprezintă modul fundamental al existenței. Ei 
au respins cu toţii cvietismul confucianiștilor din China medievală (dinastia 
Song).14 „A şedea în tăcere şi a avea în inimă iubirea cea mai plină de vene- 
rație“, două din metodele de pregătire spirituală practicate de majoritatea 
confucianiştilor chinezi din Song, au fost ridiculizate de Sorai: „Uitîndu-mă 
la ei, pînă şi jocul de noroc mi se pare superior şederii în tăcere și inimii în- 
cărcate de iubire plină de veneraţie.“15 Meditaţia a fost respinsă și de unii 
maeştri Zen, religie a cărei chintesenţă consta în chiar practicarea meditației. 
Suzuki Sh6san i-a descurajat pe laici să practice meditaţia, încurajîndu-i în 
schimb să-şi îndeplinească îndatoririle. 

Ideea de viață activă a fost culiivată de negustori, a căror influență în 
societate creștea. Ishida Baigan, care a întemeiat mișcarea Shingaku, a re- 
marcat: „Odată, pe cînd Confucius stătea pe malul unui rîu, a spus: «El curge 
zi şi noapte, tot așa, neîntrerupt!»!6 Confucius vroia să spună că un rîu care 
curge este cel mai bun mijloc pentru a putea vedea cu destulă uşurinţă în 
Substanța Lăuntrică a Căii.“17 Această interpretare, întrucîtva întortocheată, 
este similară cu cea dată de It6 Jinsai şi a fost probabil preluată de la acesta. 
Confucius deplîngea aici caracterul trecător al tuturor lucrurilor, dar Jinsai a 
înțeles spunerea ca laudă adusă generării și dezvoltării dinamice a tuturor lu- 
crurilor.I8 

Dorinţa de a accepta lumea fenomenală ca atare și de a fi mulțumit să 
trăieşti în ea nu s-a manifestat, în Japonia, exclusiv în budism și în confu- 
cianism, ea regăsindu-se şi în șintoismul pre-Meiji. Întemeietorul sectei 


12 Gomă Jigi, vol. ], fol. 3. 

13 Dâji-mon (Întrebări puse de copii), vol. IL. 

14 Junsei Iwahashi, Sorai Kenkyii (Studii despre Ogiu Sorai), Tokyo, Sekishoin, 1934, 
p. 449. 

15 Ogiu Sorai, Rongo-chă (Comentarii la „Analectele“ lui Confucius), citat în ibid., 
p. 300. 

16 Analecte, 9:17. 

1? Ishida Baigan, Seirimondă, p. 57. 

15 Rongo Koji, vol. 5. Cf. Kâjiro Yoshikawa, Shinajin no Koten to sono Seikatsu, 
Tokyo, Iwanami Shoten, 1951, p. 154. 

Konks afirma: „Fie că ești în viață, fie c-ai murit, trebuie să socoteşti Cerul 
şi pămîntul drept sălaş al tău.“19 În șintoism exista ideea de yosashi (cu un 
sens apropiat de mikoto-mochite), înțelesul literal fiind „prin chemarea zeu- 
lui“. Yosashi coincide în mare cu termenul german „chemare“, Beruf. Șin- 
toiştii își bazau propria lor etică „profesională“ pe conceptul de „chema- 
re'*.20 

And Shoeki, şintoistul care a propus o Cale a Naturii și a Muncii (Shi- 
zen Shin-eidâ), a protestat împotriva exploatării la care îi supuneau pe țărani 
stăpînitorii feudali. Compătimindu-i pe țărani pentru situaţia lor îngrozitoare, 
el susținea că muncile cîmpului sînt demne de toată stima. Se consideră că 
teoriile lui îşi găsesc două paralele în Occident. Una este reprezentată de gîn- 
direa lui Francois Quesnay (1694-1774), un enciclopedist francez și cel mai 
celebru dintre fiziocrați. Și Shoeki şi Quesnay au trăit cam în aceeași perioa- 
dă, ambii au fost medici, adevărata lor pasiune fiind însă agricultura.?! La fel 
cum Quesnay a găsit în China exemplificarea desăvîrşită a ordinii naturale, 
tot astfel Shoeki, în direcție inversă, a căutat în Europa modelul său de stat.22 
Gerrard Winstanley, celălalt echivalent occidental al lui Shoeki, a vorbit și el 
în numele părţii neprivilegiate şi împovărate a comunității: chiriaşul aruncat 
în stradă, muncitorul cu ziua care trăiește de azi pe mîine, micul arendaș care 
se luptă în van cu stăpînul ale cărui pămînturi îl înconjoară din toate părţile.22 
În această privinţă, prin insistența sa ca truditorilor să li se acorde atenţia cuve- 
nită, Winstanley are ceva în comun cu Saint-Simon (1768-1825), care a afir- 
mat că scopul final al societăţii este îmbunătăţirea, atît pe plan intelectual cît 
şi economic, a situației clasei muncitoare, clasa care suferă cel mai mult. 

Un corolar al respectului față de activitatea celor ce practică o meserie a 
fost dezaprobarea vieţii inactive a călugărilor. Conducătorii spirituali medie- 
vali cate duceau o viață laică, de felul lui Shinran, mai aveau încă respect 
pentru călugării asceţi, socotind chiar că aceştia îşi trăiesc viața într-un fel 
demn de stimă. În epoca modemă însă, unii dintre gînditorii care au pus ac- 
cent pe activitate i-au tratat cu dispreț pe călugări, considerîndu-i niște leneși 
care pierd vremea fără rost. În Occident, cei mai agresivi critici au fost ateii 
şi comuniștii. În Japonia, cel mai vehement a fost And5 Sh5eki. Pe de altă 
parte, lui Ninomiya îi displăceau preoţii și învățații întrucît socotea că nu fac 
nimic şi că nu contribuie în nici un fel la prosperitatea țării.24 

Aşa se face că obiceiul budist de a cerși sau de a trăi din cerșit a fost dur 
atacat de confucianiștii japonezi şi a şi dispărut treptat. În Occident, obiceiul 


19 Yasusada Hiyane, Nihon Shuky6-shi (storia religiei japoneze), Tokyo, SanyS- 
shoin, 1934, p. 828. 

20 Nsagao Nishida, Wihon Shikyă Shiso-shi no Kenkyu (Studii de istorie a gîndini re- 
ligioase în Japonia), Tokyo, Ris6-sha, 1956, p. 178 sa. 

21 Norman, Andă Sh5eki..., p. 299 sa. 

22 Ibid., p. 303. 

23 bid., pp. 305 sq., 315. 

24 R. C. Armstrong, Ninomiya Sontoku, the Peasant Sage in Journal of the Asiatic So- 
ciety ofJapan, vol. 38, partea a II-a, p. 9. 

călugărilor de a ieşi din mînăstiri pentru a merge la cerşit a dispărut încă din 
Evul Mediu. Neoconfucianistul Dazai Shundai se plîngea: „Calea budiștilor 
face din cerșit felul potrivit de a-ţi asigura traiul: budiștii spun că a ţi-l cîştiga 
prin oricare dintre muncile obișnuite — ale țăranilor, meșteșugarilor sau ne- 
gustorilor — ar însemna să nu trăieşti potrivit dreptei învățături.“25 

În perioada modernă, budiştii (mai ales budiştii Zen) au început să afirme 
că omul care își face cu toată osîrdia propria meserie practică de fapt asceza 
budistă. Takuan (1573-1645), un preot Zen, a spus: „Legea lui Buddha, bine 
respectată, este aceeași cu Legea existenței pe pămînt. Legea existenței pe 
pămînt, bine respectată, este aceeași cu Legea lui Buddha.“26 Ideea a fost 
subliniată şi de Suzuki Shâsan, care pretindea că este primul om care aplică 
budismul la viața cotidiană. El a scris o carte intitulată Semnificaţia activită- 
zilor fiecăruia?7, în care a abordat probleme de etică „profesională“ şi a acor- 
dat o semnificație deosebită practicării oricărei meserii fie- aceasta de soldat, 
fermier, meşteşugar, neguțător, doctor, actor, vînător sau preot. Întrucît esen- 
ţa budismului înseamnă, potrivit lui, încrederea în Sinele original („adevăra- 
tul Buddha al fiecăruia“) şi întrucît fiecare meserie este o funcţie a acestui 
„unic Buddha“, a-ți urma chemarea într-o meserie înseamnă a te supune 
Celui Absolut. Ca atare, el le spunea fermierilor: „Agricultura nu este altceva 
decît faptele lui Buddha“,28 iar pe negustori îi învăţa: „Renunţaţi la dorințe și 
căutați în mod sincer câştigul. Niciodată să nu vă bucuraţi însă de câştigurile 
voastre de unii singuri. În loc de asta, să lucraţi pentru binele celorlați.“29 


B. Schimbări în evaluarea omului 


1. OMUL CONCEPUT CA VALOARE SUPREMĂ — 
ACCENTUL PUS PE IUBIREA DE OAMENI 


Umanismul este o caracteristică a epocii moderne din Occident, fiind în 
mare măsură produsul popularității pe care o capătă ştiinţa. În perioda echi- 
valentă, în țările orientale omul a început de asemenea să se bucure de un 
statut mai înalt, uneori cel mai înalt. Unii au vrut să acrediteze ideea că un 
asemenea statut este rezultatul lucrării lui Dumnezeu în om, în timp ce alţii 


25 ]. C. Hallion, Zransactions of the Asiatic Society of Japan, vol. XXXVIII, partea a 
II-a, (1910), pp. 32 sa. 

% Ketsu jo- shi. 

21 Titlul în japoneză este Bammin Tokuy5. 

28 Roankyă, ultima parte (in Zenmon H&goshii, ed. Rev. Koko Yamada şi Dl. Keizo 
Mori, Tokyo, KoySkan, 1921, p.41). 

29 Ibid., p. 337, Banmin-Tokuyă (in Zenmon Hogoshii, ultima parte, p. 536 sq.). 

l-au considerat pe Dumnezeu un factor neglijabil sau au încetat să-i mai pre- 
supună existenţa. În orice caz, iubirea și compasiunea faţă de ceilalți au înce- 
put să fie socotite principiul fundamental al acţiunii umane. 

Chiar și în Occident, unde a existat întotdeauna ideea de deosebire esen- 
țială între Dumnezeu şi om, un mistic tîrziu a mers pînă acolo încît a afir- 
mat identitatea omului cu Dumnezeu. Angelus Silesius (Johannes Scheffler, 
1624-1677) nu a ezitat să spună: „Tu eşti un Dumnezeu cu Dumnezeu.“! 
Aceasta este o afirmaţie surprinzătoare, dacă luăm în considerație controlul 
strict exercitat de Biserică asupra gîndirii în Evul Mediu. 

În Epoca Luminilor, era larg răspîndită opinia că cea mai mare importanță 
doctrinară trebuie acordată credinței că Dumnezeu a creat universul şi și-a tri- 
mis fiul să-i înveţe şi să-i ajute pe oameni — că Dumnezeu însuși a devenit om 
şi că oamenii trebuie să se sprijine unii pe alţii. Restul dogmei religioase era 
considerată superstiție, în care rațiunea nu poate crede şi nu trebuie să creadă. 
Valoarea supremă atribuită iubirii și bunătăţii omenești a devenit o trăsătură 
fundamentală a gîndirii moderne din Occident.2 Cam în aceeași perioadă, unii 
gînditori din diverse țări orientale urmau aceleaşi linii de gîndire, chiar dacă 
nu credeau tot în Fiul lui Dumnezeu. Cel puţin în India, mulți socoteau că 
Dumnezeu a luat multiple forme umane și că este prezent în fiecare om. 

Potrivit lui Caitanya, caracterul esențial al lui Dumnezeu este iubirea 
(priti), iar puterea lui principală este bucuria. Dumnezeu ia forme infinite, 
cea mai remarcabilă dintre acestea fiind cea a lui Krșna, pentru care suprema 
încîntare este iubirea, căci Krsna, sub înfățișarea unui văcar, arată că se bucu- 
ră de iubirea față de preafrumoasa Radhă. „Caitanya a acceptat stadiile obiş- 
nuite ale credinţei (bhakii): (1) sânza, sau meditaţia liniștită la Dumnezeu, 
(2) dăsya, slujirea activă a lui Dumnezeu, (3) sakhya, prietenia, (4) văzrsalya, 
tandreţea parentală şi (5) mădhurya, dulceaţa iubirii conjugale. Fiecare stadiu 
le include pe celelalte, astfel încît ultimul este cel mai complet.“3 Pentru Cai- 
tanya, „salvarea constă în experiența eternă a iubirii (priti). Bhakti [devoţiu- 
nea] este adevărata mukzi [ehberare].“4 EI credea că „iubirea divină este sum- 
ntum bonum al vieţii omului.“'5 

În India, potrivit lui Tulsidăs (1532-1623), încarnarea lui Răma este do- 
vada iubirii acestuia faţă de toate făpturile (standardul către care trebuie în- 
totdeauna să aspire credinciosul). Tulsidas, slăvindu-l pe Rama, sugera că 
acesta se manifestă în fiecare om care face dovada unei moralități desăvîrșite, 
marcate de iubire față de semeni: „Tu sălășluieşti în inimile celor ce... sînt 


1 ]. L. Sammons, Angelus Silesius, New York, Twayne Publishers, 1967, p. 24. 

2 Spre exemplu: „Omul va trăi. A trăi este lucrul cel mai rar de pe lume. Mulţi oameni 
doar există, asta e tot“. Wilde, Soul of Man under Socialism, p. 20. Versiunea românească, 
ed cit., p. 252. 

3 Radhakrishnan, Indian Philosophy, II, pp. 163-764, n. 4. 

4 Ibid., p. 764. 

5 Prema puhario mahân. Caitanyastaka, ultima predică, citată în Tirtha, Sri Chaita- 
nya Mahâprabhu, p. 356. 

dragi tuturor, de ajutor pentru toți, la fel și la bucurie și la tristețe, și la laudă 
şi la ponegrire,... ce socotesc că femeile altora sînt propriile lor mame și că 
averea altora e mai otrăvită decît otrava, ce se bucură să vadă că altora le 
merge bine și suferă adînc văzîndu-i îndurerați.“$ De aici, comportamentul 
moral recomandat de Tulsidăs era axat pe iubirea pentru toate făpturile; 
aceasta îi va aduce omului fericire, căci iubind toate lucrurile, îl iubește astfel 
pe Râma, totul în totul. Nimic de felul abstracţiilor de gîndire, concentrării 
yoga, postului, rugăciunii, pomenilor, ascezei nu l-a impresionat mai mult pe 
acest gînditor decît simpla iubire. El credea că iubirea, nu sacrificiul sau ritu- 
alul, este singurul lucru care este pe voia lui Râma.” 

Iubirea a fost puternic reliefată şi de Râmakrsna. Încă din copilărie, Ra- 
makrsna credea în zeița Kâli. Această credință era întemeiată filozofic pe 
nondualism (advaira), care a devenit predominant în gîndirea lui datorită in- 
fluenței lui Sankara. Nici o descriere conceptuală nu i se poate aplica Absolu- 
tului însuși, credea Raâmakrsna, iar cei care l-au văzut pe Dumnezeu ar trebui 
să rămînă tăcuţi. Unde trebuie căutat atunci Dumnezeu? Pentru Râmakrsna, 
Dumnezeu apare în om. „Îl cauţi pe Dumnezeu?“, a întrebat el. „Foarte bine, 
caută-l în om; Divinitatea se manifestă în om mai mult decît în orice altce- 
va... Dumnezeu incarnat în om este cea mai manifestă putere a Dumnezeului 
întrupat.“8 Cu cît îi iubim mai mult pe oameni, cu atît sîntem mai aproape de 
Dumnezeu; căci Dumnezeu este incarnat în orn. Pentru a-l iubi pe Dumne- 
zeu, Râmakrsna susținea că avem nevoie de un adevărat spirit al carității. 
Există însă o diferență considerabilă între caritate și „iubirea de aproape“. 
Pentru Rămakrsna, caritatea este iubirea care pormește din om și nu se limi- 
tează, în aplicarea ei, la sine, familie, sectă şi țară. De aceea se cade cultivată 
caritatea care îi ridică şi îi conduce pe oameni la Dumnezeu.9 

Conform acestor gînditori indieni, iubirea înlocuiește orice disciplină spi- 
rituală: iubirea sau compasiunea devin temeiul acţiunii morale. Iubirea era 
concepută ca ratură a lui Dumnezeu, și, de vreme ce se credea că Dumnezeu 
este inseparabil de om, omul în sine capătă o preţuire mai mare. În China şi 
în Japonia din acea perioadă, exista însă o uşoară diferență de accent. În 
manifestările particulare ale umanismului în aceste țări a existat tendința de a 
proslăvi iubirea prin accentuarea naturii fizice a omului.!0 Această trăsătură 


5 Wm. Th. Bary, S. N. Hay, R. Weiler şi A. Yarrow (ed.), Sources of Indian Tradi- 

tion, New York, Columbia University Press, 1959, p. 363. 

? Carpenter, Theism in Medieval India, Rolland, Prophets of the New India, p. 157, 
cf. p. 140. A 

s Fiica unuia dintre discipolii săi i-a spus întristată că atunci cînd se roagă nu se poate 
concentra. Râmakyșia a întrebat-o: „Pe cine iubeşti cel mai mult în această lhune?* Ea a 
răspuns că e vorba de copilul mai mic al fratelui ei. „Foarte bine“, i-a zis maestrul cu du- 
ioşie, „fixează-ţi gîndurile asupra lui“ Ea a făcut astfel şi, prin băieţel, devoțiumea ei față 
de copilul Krşna a crescut. (Rolland, Prophers of the New India, p. 147). 

9 Ibid, p. 157. 

10 Monier-Williams, Brahmanism and Hinduism, p. 134, C. Eliot, Hinduism and Bud- 
dhism, New York, Bames and Noble, 1921, II, p. 248. 

nu a lipsit nici în India. Spre exemplu, calea propovăduită de Vallabha a fost 
denumită puștimârga — calea de a mînca, a bea și a te simţi bine. Se pare 
însă că opinia a fost exprimată plenar numai în țările din Extremul Orient. 

În China, umanismul lui Yan Yuan (1635-1704) este evident. lată una din 
afirmaţiile sale tipice: „Omul este cel mai pur dintre toate lucrurile și de aceea 
se spune că are poziția de mijloc dintre Cer și Pămînt. “!! Trupul nu trebuie dis- 
prețuit, spune Yan Yuan, ci apreciat. Zhu Xi scrisese cîndva că natura fizică a 
omului este cea care dă naștere răului, o asemenea teorie este acum respinsă de 
Yan Yuan în 7ratatul despre păstrarea naturii, în următorii termeni: „Înzes- 
trarea sa fizică [a omului] este doar instrumentul funcțional al naturii sale con- 
ferite (de Cer) și ca atare nu se poate spune că e rea. Ceea ce în el se numește 
rău rezultă din reaua înrîurire a ispitelor, amăgirii, obișnuinţei și molipsirii... 
Putem împlini pe deplin în noi bunătatea înțelepților divini numai din completa 
dezvoltare a trupurilor noastre.'*12 

Tot în opoziţie cu neoconfucianiștii, Dai Zhen (1723-1777) a afirmat că 
„natura umană... constă doar din sîngele, răsuflarea și facultatea mentală a 
omului, cu alte cuvinte, din ceea ce neoconfucianiștii din Song ar numi natu- 
ra fizică.“13 Dai Zhen considera că cea mai înaltă natură a omului este identi- 
că cu natura sa fizică. 

În Japonia modernă, confucianiștii au încercat să accepte dispozițiile na- 
turale ale omului așa cum sînt; acest lucru este întrucîtva împotriva tradițiilor 
confucianismului și budismului din China, care insistau asupra nevoii omului 
de a se perfecționa. Ogiu Sorai (1666-1728), deși a fost întru totul un șef reli- 
gios al epocii sale, a recunoscut totuși valoarea intrinsecă a romanelor japone- 
ze, în ciuda conţinutului lor socotit în genere imoral.!4 Dazai Shundai (1680-— 
1747) a denumit sentimentele firești ale omului „sentimente reale“, incluzînd 
aici „plăcerile, neplăcerile, suferinţele și bucuriile, neliniştile și satisfacțiile 
etc.“ El susţinea că nu există nici o singură făptură omenească din care să lip- 
sească aceste sentimente și că dragostea pentru părinţi, soție și copii este 
aceeași, și pentru nobil, și pentru cel umil. Și, de vreme ce aceste sentimente 
își au originea în „adevărata natură înnăscută“ a omului, niciodată pătată de 
falsitate, ele trebuie denumite „sentimente reale.“15 El propovăduia un natu- 
ralism pur, așa cum se poate vedea și din următoarele rînduri: „Nu există per- 
fidie în faptele care ţișnesc din înclinațiile naturale, în care interiorul şi exte- 
riorul sînt atît de transparente încît sînt unul și același lucru. Înclinaţiile natu- 
rale reprezintă adevărata natură înnăscută a omului.“16 Dazai Shundai a re- 
marcat odată că ar prefera să fie acrobat mai degrabă decît moralist.!? 


11 Fung Yu-lan, A History of Chinese Philosophy, IL, p. 639. 

12 Cun xue bian (Tratat despre păstrarea învățăturii), |, 11-13, citat din ibid, p. 633. 

13 Jbid., p. 663. 

14 Junsei Iwahashi, Sorai Kenkyii, p. 433. 

15 În Kezai-roku a lui Dazai, vol. |, fol. 10. 

16 In Seigaku Mond6, 3, citat în Inoue Tetsujiră, Nihon Kogakuha no Tetsugaku (Filo- 
zofia în Grupul de studii clasice japoneze), Tokyo, Fuzanb6, 1931, p. 693. 

1? [bid. 

Unii cercetători moderni ai textelor clasice japoneze!$ au apreciat omul 
dintr-o perspectivă umanistă similară. Motoori Norinaga (1730-1801), criti- 
cînd confucianismul şi budismul, a spus că mintea cea mai pură este tocmai 
mintea naturală a omului. El a notat ironic că învățații confucianiști, foarte 
apreciaţi ca oameni înţelepţi, şi preoţii budiști, adesea venerați ca sfinți, nu 
ezită să admire frumuseţea stelelor și florilor, dar „,... pretind că nu au văzut 
niciodată o femeie frumoasă. Ce amăgire a minţii!“19 În acest sens, el a între- 
bat: „Ei urăsc înclinațiile naturale ale omului, însă acestea nu sînt oare chiar 
înclinațiile date prin legile divine?20 În cuvintele lui Motoori regăsim fără 
îndoială acelaşi sentiment de bucurie și de iubire pentru natură și om căruia i 
s-a dat glas și în Renaşterea europeană. 

Hirata Atsutane (1766-1843), întemeietorul a ceea ce se cheamă „şintois- 
mul şovin', este un alt exemplu de clasicist japonez cu înclinații umaniste. El 
a spus că ceea ce se numește „Calea“ nu înseamnă altceva decît supunerea în 
fața propriilor înclinații naturale. Hirata Atsutane considera că la naștere 
omul posedă deja trăsăturile omeniei, dreptei judecăţi, bunei-cuviinţe și inte- 
ligenţei. Adevărata cale a omeniei înseamnă doar ca omul să nu-și falsifice și 
să nu-şi distorsioneze trăsăturile înnăscute. El credea că: ,,... trebuie să înce- 
tezi să te comporţi ca un înţelept și să părăseşti așa-numita Minte sau cale 
către iluminare, căci toate acestea sînt pretențioase și au iz budist: 21 

În rîndul gînditorilor budişti moderni, Onk5 (Jiun Sonja, 1718-1804) se 
remarcă prin afirmația că moralitatea înseamnă a urma înclinațiile naturale. 
Este interesant de menționat că Ishida Baigan a ajuns să spună că sfinţii şi 
oamenii obişnuiţi nu sînt în esenţă diferiţi în ce priveşte natura umană: „Toţi 
oamenii sînt înzestrați cu o minte care nu sc schimbă niciodată, dar, fiind or- 
biţi de cele Șapte Emoţii, cred că înțelepciunea unui Sfînt este diferită de ori- 
care alta, şi, din cauza orbirii lor, pun totul la îndoială.“22 Miki (1798-1887) 
din Yamato, întemeietoarea sectei Tenri-ky6, a dat glas ideii că făptura uma- 
nă este sălașul carității divine. 

Paralel cu această tendință, unii maeștri budiști japonezi au început să 
respingă vechea atitudine față de asceză. Maestrul Hakuin, celebrul reforma- 
tor al budisniului Zen, a spus: „«A te dezbăra de sine» nu înseamnă «a te tra- 
ta rău pe tine însuți» şi nici «a nesocoti mesele și sănătatea».“23 În plus, în 
budismul japonez a apărut un fenomen nou, care se potriveşte umanismului 


18 Alicia Orloff Matsunaga, The Land of Natural Affirmaiion. Pre-Buddhisi Japan în 
Monumenta Nipponica, vol. 21, nr. 1-2, 1966, pp. 203-209. 

19 Tamakarsuma. 

20 Kojiki-den, |. 

1 Kodă Taii, vol. || (Hirata Arsutane Zenshii, ed. de Mannen Ueda, Tokyo, Naigai 
shoseki, 1932, vol. 7, p. 69). 
22 ]shida Baigan, Seirimondă, pp. 42-43. 
23 O scrisoare câtre un anume laic bolnav. 

vremii. Maestrul Jiun, de exemplu, pretindea că omul, de la natură?+, este: 
„înzestrat“ cu cele Zece Virtuţi ale budismului. Mai mult, el a dezvoltat tema 
distincţiei dintre om și animale. În perioada medievală, budiştii au dorit să 
sublinieze virtutea compasiunii, care se exercită şi asupra animalelor, și nu 
au reliefat prea mult superioritatea omului față de animale. În cazul de față 
însă, un conducător budist reformist accentuează demnitatea și însemnătatea 
omului. 

Ca un corolar al ideii că omul are o valoare supremă, pedepsele și obice- 
iurile crude, precum arderea pe rug, duelul etc., au dispărut atît în Orient cît 
şi în Occident, chiar dacă în unele țări mai devreme și în altele mai tîrziu. 
Obiceiul indian surtee, arderea văduvelor, a fost scos în afara legii de autori- 
tățile britanice la începutul secolului al XIX-lea. Ram Mohan Roy a fost unul 
dintre cei care s-au opus cu tărie acestui obicei. Odată cu dispariţia fanatis- 
mului religios, călugării nu şi-au mai dat foc pe altare, ca sacrificiu adus lui 
Buddha, aşa cum se întîmplase în Evul Mediu chinez sau japonez. Chiar şi 
atitudinea unora dintre cei mai riguroşi maeștri de Zen a devenit mai îngă- 
duitoare față. de greșelile discipolilor.25 

Umanismul a fost și mai mult accentuat și a devenit o armă folositoare în 
respingerea creștinismului, atunci cînd acesta a pătruns în Japonia. Făcînd o 
comparație între ideea creştină de Dumnezeu suprem și confucianism, pe 
poziţiile căruia se situa în acest context, Baien a spus: „Calea celor înţelepţi 
într-adevăr nu venerează și nu respectă Cerul, fiind însă o doctrină a eticii 
omeneşti.“26 Spre a marca deosebirea faţă de creştinism, Baien a promovat o 
atitudine antitranscendentă şi axată pe societate. 

Umanismul modern este diferit de compasiunea medievală. În Japonia, o 
limitare în detrimentul idealismului a tins să influențeze umanismul modern 
în sensul realismului.27 După răspîndirea ştiinţei occidentale, etica umanistă 
a reliefat puternic mijloacele „naturale“ de izbîndă asupra răului.28 


24 Jizen Hăgo, p. 34. 

25 Ca ilustrare: Într-o mâînăstire condusă de maestrul Bankei exista un călugăr care 
furase. Bankei ştia de asta, însă l-a protejat pe călugăr şi a făcut în așa fel ca acesta să nu 
fie pedepsit. (Bankei Zenji Goroku, ed. de D. T. Suzuki, Iwanami-bunko-bon, Tokyo, 
Iwanami Shoten, 1941, p. 234) 

26 G. Piovesana, Miura Baien, 1723-1789, and His Dialectic and Political Ideas in 
Monumenta Nipponica, vol. 20, nr. 3-4, 1965, pp. 417-418. 

2? Tendinţa este discutată mai ales de Tsunetsugu Muraoka, Studies in Shinto Thought, 
traducere de Delmer M. Brown şi James T. Araki, Tokyo, Coimisia Naţională Japoneză 
pentru UNESCO, 1964, pp. 95-170. 

2% Un exemplu de acest fel a fost propus de Oscar Wilde: „(Înțelegerea durerii) îl face 
pe on apt să suporte durerea, dar durerea rămîne. Înțelegerea pentru tuberculoză nu vin- 
decă tuberculoza; asta o face ştiinţa. Și cînd Socialismul va rezolva problema sărăciei, iar 
Ştiinţa va rezolva problema bolii, aria sentimentaliştilor va fi îngustată şi simpatia omului 
va fi cuprinzătoare, sănătoasă şi spontană“. Oscar Wilde, Soul of Man under Socialism, 
p. 83. Versiunea românească, ed. cir., p. 285. 

2. SLUJIREA OAMENILOR 


Mișcarea modernă de îndepărtare de bigotismul religios și de rituri, pe de 
o parte, și de sporire a semnificației iubirii şi a activității în viața socială, pe 
de alta, s-a manifestat în multe domenii ca tendință accentuată de slujire a 
oamenilor. O asemenea orientare pare a fi o consecință firească a umanismu- 
lui (vezi secțiunea anterioară). Pentru unii gînditori, așa cum am subliniat 
mai sus, devoţiunea față de Dumnezeu a luat forma iubirii pentru întreaga 
omenire. Spiritul de slujire a oamenilor, inclusiv a celor din generaţiile vii- 
toare, a fost întărit de multele schimbări petrecute în perioada modernă.! Ast- 
fel, în paralel cu sporirea activităților caritabile în Occidentul modern?, se re- 
găsesc activități similare şi în țările Orientului. 

Potrivit adepților lui Caitanya, slujirea celor de aceeași credinţă (vaișna- 
va) este indispensabilă pentru krșnaiți. Caitanya a avertizat că eliberarea din 
robie nu este posibilă fără slujirea și grația vaișnaviților. El credea cu tărie că 
Krşna îi acceptă ca ai lui numai pe cei care îi slujesc din toată inima pe cre- 
dincioșii săi? Caitanya recita frecvent un vers: „Cel ce îl venerează pe Go- 
vinda, dar uită să-i slujească pe credincioşii Lui, este trufaş și nu Îi este 
slugă“.4 Vaișnaviţii înșiși sînt tot atît de îndrituiți să fie veneraţi ca și Divini- 
tatea, susținea Caitanya5, superioritatea învăţăturii sale față de a altora, soco- 
tea el, se află în totala uitare de sine și în slujirea plină de iubire — elemente- 
le fundamentale ale cunoașterii spirituale. „Respectarea meticuloasă a legilor 
socio-religioase, adorarea rituală a Sfintei Imagini Sri Visnu, pelerinajul la 
toate locurile sacre şi un studiu profund al Vedelor nu ne permit să avem 
acces la Suprema Personalitate a lui Sri Caitanya Mahăprabhu și nu ne pot 
ajuta să înțelegem Faptele și Învățăturile Sale, dacă nu sînt însoţite de sluji- 


1 „Primii budişti nu aveau nici o idee, cum nu aveau nici primii creştini, despre prin- 
cipiul care se va afla la temelia moralității de mai tîrziu, și anume despre datoria noastră 
nu numai față de contemporani, ci şi față de urmaşi — față de specie ca întreg, dar faţă de 
viitor chiar şi inai mult decît faţă de prezent. Budiştii şi creştinii pot susține, şi pe bună 
dreptate, că se poate considera că îndatorirea de a-ţi iubi semenii, expusă în Scripturile 
lor, cuprinde şi această concepţie modemă, însă nici primii budişti, nici primii creştini nu 
priveau problema chiar în acest fel. Sentimentul datoriei față de specie a devenit mai tîrziu 
o concepţie unanim acceptată — mă refer aici la continuitatea progresului uman.“ (Rhys 
Davids, Lectures on the Origin and Growth of Religion as Illustrated by Some Points in 
the History of Indian Buddhism, Londra, Williams and Norgate, 1891, pp. 110-111) 

2 Caritatea, inutil de subliniat în ce priveşte activităţile protestanților, s-a manifestat 
din plin şi în rîndurile catolicilor. Congregația „Surorilor de caritate“ a fost întemeiată de 
Sfîntul Vincent de Paul. El a făcut mult pentru prizonieri şi pentru cei aflaţi în suferință. 
Condiţiile înfiorătoare din spitalele vremii au fost ameliorate prin eforturile lui şi ale con- 
gregaţiei. Activităţile sociale s-au defăşurat şi în afara Bisericii: un exemplu îl oferă Ar- 
mata Salvării. 

3 Tirtha, Sri Chaitanya Mahăprabhu, p. 54. 

4 Versul este din Padma-Purâna, cf. ibid., p. 54. 

5 Bhâgavata-Purâna, XI, 26, 34. 

rea plină de iubire a Lui și a ardenţilor şi loialilor Săi credincioși.“6 Caitanya 
avea un adînc respect pentru existenţă în general, insistînd că fiecare entitate, 
în poziția potrivită, este un obiect de slujit şi de venerat în raport cu Divini- 
tatea. ? 

Secta lui Caitanya a pus accentul pe iubire în viața socială. Erau slujiţi cei 
bătrîni și bolnavi, erau ajutaţi să-și care poverile și li se spălau hainele. Mîn- 
carea adusă ca ofrandă lui Vișnu era împărțită ologilor, orbilor, surzilor și 
muților. Văduvelor li se permitea să se recăsătorească. Atît de intensă era 
mila față de cei aflați în suferință încît unii dintre adepții lui Caitanya s-au 
aruncat la picioarele lui cu rugămintea: „Inima mi se frînge văzînd nenoroci- 
rile oamenilor. Pune tu păcatele lor asupra capului meu, fă ca eu să sufăr în 
iad pentru toate păcatele lor, astfel ca tu să poți da la o parte toate chinurile 
pămîntești ale tuturor celorlalte ființe.“8 Aceasta ne aduce aminte de legă- 
mintele făcute de bodhisattva în budismul Mahâyâna. Este posibil ca filozo- 
fia lui Caitanya să fi fost influenţată de budiștii din Orisa care, deși în număr 
mic, existau încă în epoca lui.9 

Slujirea dezinteresată a celorlalţi a fost puternic subliniată și de Râma- 
krşna și de ordinul lui din India. Potrivit lui, „a fi dezinteresat“ nu înseamnă 
a nu fi zelos în săvîrşirea faptelor bune, ci doar a făptui fără a urmări un cîș- 
tig; „A lucra dezinteresat înseamnă a lucra fără speranța de răsplată și fără 
teamă de pedeapsă, fie în această lume, fie în cealaltă...“!0 

Moștenind acest spirit, adepţii lui Raâmakrșna au pus mare preţ pe ideea 
de slujire a celorlalți. Pe poarta mănăstirii lor este inscripționat cuvîntul „slu- 
Jire“, nu pentru că maestrul ar fi poruncit explicit acest lucru, ci pentru că în- 
treaga sa doctrină a iubirii — să lucrezi pentru ceilalți pînă la sacrificiul de 
sine — este în esența o doctrină a slujirii.!! Sub inspirația acestui mare învă- 
țător, activităţile caritabile au cunoscut un puternic reviriment. În întreaga In- 
die se desfășoară activități educaţionale și medicaie. Adepții mișcărilor Brâh- 
mo-Samăj şi Arya-Samă), influenţîindu-i pe cei ce i-au urmat lui Râmakrșna 
și fiind influenţaţi de aceștia, trebuie de asemenea remarcaţi pentru activităţi- 
le lor sociale. Ei au pus accentul pe educaţie și instruire, fără deosebire de 
sex, procentajul de alfabetizaţi în comunitatea lor fiind ca atare foarte ridicat. 

La gînditorii indieni modemi se întîinește o altă interesantă tendință, care 
însă nu a ajuns predominantă. Astfel, ideea de „a nu face rău“ a fost interpre- 


6 Sri-Caitanya-candrămrta, IV, 22. 

7 Tirtha, Sri Chaitanya Mahăprabhu, apendicele Il, pp. 74, 75. 

8 Carpenter, Theism in Medieval India, p. 445. 

9 Se pot găsi unele indicii ale influenţei budismului Mahăşăna. Deși filozofia lui Cai- 
tanya era bazată pe Vedănta, starea ideală exprimată simbolic ca „pădure a lui Vrinda“ 
(Yrndăvana) de către adoratorii lui Kyșna a fost descrisă drept „Marele Vid“ (Mahă-să- 
nya). Poeţii care au perpetuat doctrina Vidului i-au cîntat pe cei cinci Vişnu, care cores- 
pund celor cinci Buddha Dhyani. 

10 Rolland, Prophets of the New India, p. 155. 

1 Ibid,, p. 134. 

tată nu numai în sensul de a se abţine de la a face un rău concret, ci și de a-i 
sluji pe ceilalţi; căci dacă poţi să-l ajuţi pe altul și nu o faci, hotărît îi faci rău 
(cf. damnum sine injuria).!? 

În Japonia acestei epoci, se conturează unele trăsături unice în aceeași 
direcție. Caritatea se manifesta chiar și în vreme de război. De exemplu, în 
1568 p. Chr., nobilul feudal Uesugi Kenshin (1530-1578) a trimis sare în 
provincia înconjurată de munți a inamicului său, pentru ca oamenii de acolo 
să nu aibă de suferit. Prizonierii din campaniile coreene (1592, 1597) au fost 
bine tratați în Japonia și au fost trimiși înapoi acasă. După rebeliunea 
catolică din Shimabara (1637), au fost organizate ceremonii religioase şi s-au 
înălțat multe monumente, nu în amintirea victoriei, ci pentru fericirea spiritu- 
ală a convertiţilor la catolicism (păgîni în ochii japonezilor) care fuseseră 
uciși în timpul rebeliunii.!4 Acest act este poate explicabil pe baza ideilor bu- 
diste. În orice caz însă, mentalitatea japoneză în acest caz pare destul de dife- 
rită de atitudinea manifestată în Europa în timpul războaielor din Evul Mediu 
sau de la începutul epocii moderne. 

În Japonia se punea un puternic accent pe spiritul de „solidaritate“, iar 
întrajutorarea era evidentă în rîndurile poporului. Preoții budiști se angajau în 
activități caritabile!5, de exemplu distribuind orez și bani celor săraci, dîn- 
du-le medicamente celor bolnavi, construind poduri, înființînd băi publice 
etc. Tetsugen (1630-1682)!6 a strîns fonduri pentru a asigura traiul celor în- 
fometați în anii cu recolte proaste. Ry66 (1630-1707) a întemeiat dispensare 
și aproape șaptezeci de biblioteci, în diverse orașe. Pentru a-i salva pe 
oameni de suferință, Sfintul Mokujiki i-a convins pe nobilii feudali să nu 
pornească războaie.!? Activitățile de acest fel nu erau însă suficient organi- 
zate. Ele se desfășurau numai sporadic și în cele din urmă încetau. Sistemul 
tradițional insular al familiei și spiritul de solidaritate par a fi redus necesita- 
tea de a desfăşura activităţi caritabile organizate. 

O altă figură remarcabilă din perspectiva subiectului acestei secțiuni 
este Ninomiya Sontoku. Învățătura prin care li se cere oamenilor să-și ajute 
semenii „a fost combinată de Sontoku cu măsuri economice, precum un plan 
pentru alternarea recoltelor, organizarea unei societăți pentru rularea capita- 
lului, acumularea de fonduri pentru combaterea foametei și așa mai departe. 
Astfel el vedea viața omului ca o etapă a cooperării și a întrajutorării, în prac- 


12 J. Jaini, Outline of Jainism, Cambridge, Cambridge University Press, 1916, p. xxix. 

15 Zennosuke Tsuji, Nihonjin no Hakuai (Ideile umanitare ale japoneziior), Tokyo, 
Kinkodă, 1932, pp. 108 sg. ” 

14 I[bid., pp. 141 sa. 

15 Detaliile sînt menţionate în Zennosuke Tsuji, Jizen Kyiisai Shiry6, Tokyo, Kinkâd6, 
1932. 

16 Viaţa lui Tetsugen este descrisă în engleză în The Light of Dharma, august şi octom- 
brie 1901, San Francisco, pp. 22-25: 25-28. Junky6 Washio in Hansei Zasshi. vol. 42-43, 
1897-1898. 

1 Z. Tsuji, Jizen Kyiisai Shiryă, op. cit., p. 346. 

tică el îmbinînd ideile morale cu măsurile economice. Influența sa a avut 
efecte practice în rîndul țăranilor'.!8 

Unii preoți japonezi s-au angrenat în efortul de a îmbunătăți cultivarea 
pămîntului. RySin,!9 un preot Shinshii,20 a transformat sute de acri de pămînt 
sterp în orezărie fertilă. Evenimentul în sine nu este deosebit de important, 
însă însemnările lui arată interesante trăsături de gîndire modernă. Spune 
RySin: „Este o prostie să strîngi bogății. Încrederea oarbă în cauzele venite 
din viețile trecute, după cum spun învățăturile budismului, sau credința în 
Mandatul Cerului, pe care o împărtășesc confucianiştii, sau ideea de «a-ți aș- 
tepta norocul stînd în pat», cum spune un proverb popular, fie sînt nepotrivi- 
te, fie înseamnă o încălcare a legii.'21 Dacă lucrurile chiar ar sta așa, credea el, 
în lume nimeni n-ar mai face nimic. Dacă oamenii nu înțeleg că trebuie să fa- 
că eforturi pentru a avea confort şi dacă nu sînt economi, atunci vor avea mai 
puține haine pe vreme rece și mai puțin de mîncat chiar și în zilele însorite. 

În China caritatea s-a manifestat în cel puțin două feluri importante. Unul 
este cunoscut sub numele de „Calea tăcută a Recompensei“ (yin zhi wen).22 
Celălalt este reprezentat de o mişcare din perioada modernă impotriva siste- 
mului feudal. Aici ne vom referi numai la un exponent extrem de activ al 
celui de-al doilea, Huang Zongxi (1617-1695), care a făcut o critică severă 
a regimului princiar, din perspectiva oamenilor de rînd. Printre acuzaţii 
se numără și aceea că prințul este cauza pentru care pacea și fericirea nu pot 
fi găsite în ţară; pentru ca prinţul să-şi sporească averea, oamenii sînt per- 
secutați sau chiar uciși, iar familiile lor se destramă. Huang s-a exprimat 
destul de direct: „Cel mai mare vrăjmaș al omenirii este prințul și numai 
prințul““.23 

Huang Zongxi a accentuat mult necesitatea ca dregătorii să fie în slujba 
oamenilor de rînd. Idealul său în ceea ce priveşte administrația era ca aceasta 
„să fie pentru lumea întreagă, şi nu pentru prinţ; să fie pentru toți oamenii, și 
nu pentru o familie“. Lui îi era teamă că dacă ar ajunge să lucreze pentru 
prinţ fără să țină seama de îndatorirea sa față de oamenii de rînd, ar ajunge să 
fie „sluga măruntă a prinţului și doar atît“. Socotind că pacea sau haosul din 
lume depind nu de apariția sau căderea prinților, ci de „fericirea sau deznă- 
dejdea oamenilor“, el a spus că „îi voi fi prințului mentor și coleg dacă în 
minte are să ţină limpezi interesele oamenilor.“24 


18 Anesaki, History of Japanese Religion, p. 303. 

19 JGin, Uyă Shiihoku Suido-roku (Însemnări despre exploatarea districtelor din nord- 
est), 7 vol., publicată în Mhon Keizai Taiten, vol. 30, ed. de Seiichi Takiinoto, 1929. Lu- 
crarea a fost scrisă în epoca Tenmei. 

2 Ibid,, p. 10. 

21 [bid., pp. 9-10. 

22 De Bary etc., Chinese Tradition, pp. 635 sq. 

23 Ibid., p. 588. 

24 Ibid., pp. 589-590. 

3. AFIRMAREA EGALITĂŢII OAMENILOR 
ŞI LUPTA IMPOTRIVA DISCRIMINARII 


Preţuirea sporită a omului în epoca modernă (în India într-o perioadă mai 
timpurie) a subminat, fără îndoială, autoritatea tradițională, mai ales așa cum 
se manifesta aceasta în structura ierarhiilor sociale, care acordau o mai mare 
valoare unor oameni în raport cu alții (sau bărbaţilor în raport cu femeile). 
Brahmanismul, precum și multe secte hinduse din India antică și medievală, 
negaseră posibilitatea ca sclavii (sizdra) şi cei ce nu aparțineau nici unei caste 
să dobîndească salvarea. Se afirma că asemenea persoane pot dobîndi salva- 
rea numai după ce îşi vor fi cîştigat renașterea într-una din cele trei clase su- 
perioare şi vor fi practicat, în această stare, asceza, aşa cum poruncesc canoa- 
nele. Respingînd aceste idei, mai multe secte hinduse au ajuns treptat să le 
promită acestor oameni salvarea chiar în această viață — dacă săvîrșesc fapte 
bune și au o credință pioasă şi curată în Dumnezeu. În acelaşi timp însă, 
aceste secte mai timpurii continuau să recunoască discriminarea de castă. 
Cam în aceeași perioadă cu Reforma în Europa, o nouă mișcare de protest a 
apărut şi în cadrul hinduismului. Omul care s-a aflat în avangarda acesteia a 
fost chiar Ramânanda (secolul al XIV-lea). 

Întrucît Râmânanda aparținuse sectei lui Râmânuja înainte de a-și forma 
propriul ordin, filozofia lui nu pare a fi diferită în esență de cea a lui Rămâă- 
nuja. Semnificația lui istorică este legată mai degrabă de concepția sa so- 
cială. Cel mai frapant aspect al învățăturii lui Râmânanda este că, pentru el, 
atîta vreme cît un bărbat sau o femeie au o credință adevărată şi plină de 
dragoste în Dumnezeu, casta sau poziția în viața socială sînt lipsite de im- 
portanță. El și-a propus să încerce să abolească discriminarea dintre brah- 
mani şi castele mai umile. În ordinul lui, toți mîncau laolaltă, ca adoratori 
ai zeului Visnu, indiferent de origine, neam sau castă.! Astfel, distincția 
dintre caste era considerată inadmisibilă. Se spune de asemenea că Râmâ- 
nanda a fost primul şef religios din India care a considerat femeia egală cu 
bărbatul.2 Oricine, credea el, poate deveni ascet și, în timp, chiar învățător 
(guru). Deşi Ramânanda nu a avut prea mulți adepți (și deși învățătura sa 
principală rămînea axată pe ideea de devoțiune), secta sa a ajuns mai tîrziu 
să desfăşoare numeroase activități caritabile.3 Astfel, semnificaţia istorică a 


! El spunea: „Nimeni să nu-l întrebe pe om despre castă sau cu cine mănîncă. Dacă un 
om îi arată dragoste lui Hari, el este al lui Hari.“ (George A. Grierson, in Encyclopaedia of 
Religion and Ethics, ed. de James Hastings, Edinburgh, T. and T. Clark, 1925, X, p. 570 a-b) 

? [bid., p. 511 a. În budism şi în jainismul Svetămbara regăsiin aceeași trăsătură. 

3 Vemana, un poet de lunbă telegu, a condamnat şi el sistemul castelor: 

Dacă ne uităm pe tot pământul, 

Vedem că oamenii sînt egali din naştere, 
Făcuţi să fie într-o mare frăţie 

Egali în faţa Domnului. 


Gover, The Folk-songs of Southern India, Londra, Truebner, 1872, p. 272. V. A. Smith, The 
Early History of India, ed. a IV-a, Oxford, Clarendon Press, 1924, p. 41. 

sectei este considerabilă, după Rămânanda apăriînd mulți gînditori care au 
avut vederi similare. 

Băsava, întemeietorul sectei lingâyaţilor în secolul al XV-lea, a proclamat 
egalitatea socială a tuturor celor ce aderă la secta sa, pentru a face mai puțin 
riguroase deosebirile de castă. Caitanya, celebrul predicator bengalez al iubi- 
rii de Dumnezeu, a deschis calea credinţei pentru oamenii din toate castele, 
stăruind că toți oamenii sînt frați. Kabir și-a consolidat învățătura monistă, 
spunînd că toţi indivizii au intrat în existență pornind de la aceeași cauză, 
dintr-un singur sînge și dintr-o singură viață, şi ca atare distincția dintre caste 
şi clanuri este o simplă ficțiune.4 El a refuzat să recunoască deosebirile de 
castă, susținînd că și diferența de rasă trebuie abandonată. „Faptul că hindu- 
sul şi musulmanul ar fi din familii diferite“, a spus el, „este neadevărat“. Şi 
Nănak a condamnat discriminarea de castă.S În întreaga fiăţie a celor de reli- 
gie Sikh reunită în jurul guru-lui nu trebuia să mai existe nici un fel de dis- 
tincție de castă. Se spune că Eknâth (m. 1608), care era bralunan, a vorbit îm- 
potriva sistemului castelor şi ă avut de suferit din această pricină.” 

Deşi mișcările teiste ale acestor gînditori au protestat împotriva inegalită- 
ților de castă, acestea nu au dispărut cu totul. Indienii susțin că englezii s-au 
folosit de distincţiile de castă pentru a dobîndi şi a păstra controlui asupra 
Indiei.* În practică însă, s-a demonstrat că preconizata eliminare a distincții- 
lor de castă, ca formă de rezistență în timpul stăpînirii britanice, n-a avut de- 
cît un succes parțial și temporar. 

În China modernă, egalitatea oamenilor, cel puţin în sensul minimal al ex- 
presiei, s-a manifestat destul de devreme, chiar dacă era numită peiorativ 
„egalitarism'“. Este greu de afimnat cu certitudine că a existat cineva, oricine 
va fi fost el, care să fi insistat asupra egalității între oameni înainte ca Sun 
Yat-sen să expună cele Trei Principii ale Poporului.? Merită însă menționată 
opinia lui Wang Fuzhi (1619-1692), care implică un fel de ideal democratic: 


4 Songs of Kabir, Il, 74, p. 128, Il, 76, p. 128. 

5 Carpenter, Theism in Medieval India, p. 459. 

6 „Opoziția lor faţă de castă, timidă pe vremea acelor guru mai timpurii dar vehemen- 
tă în cazul lui guru Gobind, precum şi interzicerea fermă a uciderii pruncilor de sex femi- 
nin denotă faptul că aceasta a fost şi o adevărată mişcare de reformă socială și morală.“ 
(Macnicol, Indian Theism, p. 153) 

? ]. Farquhar, An Outline of the Religious Literature of India, Londra, Oxford Univer- 
sity Press, 1920, p. 300. 

3 Cf. afirmaţia lui James Kerr, decanul de la Hindu College din Calcutta, care a spus 
încă de la 18965: „Se poate pune la îndoială că existenţa castelor ar fi cu totul nefavorabilă 
dăinuirii stapînirii noastre. Ea ar putea fi chiar considerată favorabilă, dacă acţionăm cu 
prudenţă şi toleranţă. Spiritul ei este opus uniunii naţionale.“ (Govind Sadasniv Ghurye, 
Caste and Race in India, Londra, K. Paul, Trench, Truebner & Company, 1932, p. 164) 

9 Cele trei principii cunoscute drept San Min zhuyi, aşa cum le-a expus Sun Yat-sen, 
sînt: 

(a) Principiul Rasei Poporului (Naţionalism) 
(b) Principiul Suveranităţii Poporului (Dernocraţie ) 
(c) Principiul Vieţii Poporului (Socialism) 

„Toţi facem greșeli uneori, așa că nimeni nu trebuie să încerce să forțeze lu- 
mea să urmeze părerile lui arbitrare“.1? Huang Zongxi a criticat sever siste- 
mul de examinare pentru selectarea funcționarilor din administraţie şi a în- 
cercat să elaboreze un sistem adecvat de proimovare.!! În plus, el a preconizat 
unele „limitări ale proprietăţii“ precum şi „egalizarea suprafețelor de pămînt 
deținute“. 12 

Yan Yuan care, așa cum am văzut în secțiunea anterioară, a combătut 
metafizica lui Zhu Xi și a elaborat o filozofie pluralistă, s-a simțit totodată 
obligat să insiste pentru impunerea unui „sistem fintînă“ modern (ing 
tian)*. El a oferit planuri detaliate, cu tot felul de măsurători, pentru o res- 
taurare exactă a vechiului sistem. Buna-cuviinţă ar fi încălcată, socotea el, 
dacă sentimentul omeniei ar fi sacrificat în favoarea spiritului de îmbogăţire, 
care face ca de produsul muncii a mase întregi de oameni să beneficieze un 
singur individ. „Cînd un om are cîteva mii de acri de pămînt iar cîteva mii 
de oameni nu au nici măcar un ging (aproximativ cincisprezece acri) — 
aceasta este ca și cum un părinte ar avea un singur fiu bogat iar restul ar fi 
săraci.“ La sfîrşitul dinastiei Qing, gînditorii chinezi au identificat acest 
sistem cu egalitarismul occidental, numindu-l metaforic „distilare a socialis- 
mului“, 14 

În Japonia, încă din perioada medievală unii conducători spirituali susți- 
neau cgahtatea oamenilor din punct de vedere religios. Shinran considera că 
femeile sînt la fel de capabile ca bărbaţii să atingă starea de fericire. Nichiren 
(1222-1262) şi-a găsit o justificare pentru convingerea lui în această privință 
în cele :erise în Satra Lotusului cu privire la egalitatea dintre bărbaţi și fe- 
mei. Îsvăţăturile Orale (Ezoterice) ale sectei japoneze Tendai afirmau egali- 
tatea tuturor oamenilor!5, dar recunoașterea pe care o dădeau adepții sectei 
acestei cgalități a rămas în limitele înguste ale interpretării religioase și nu 
s-a transformat într-o mişcare socială. 

În perioada care corespunde epocii moderne din Europa, tendinţa de afir- 
mare a egalității oamenilor nu a fost atît de puternică ca în India sau în Occi- 


10 De Bary, Chinese Tradition, p. 605. 

1 [bid., pp. 593-594. 

12 [bid., pp. 594-597. 

* „Sistemul fîntînă“ reprezintă o fonnă de organizare a activităţii agricole mult ideali- 
zată de tradiţia chineză. Potrivit filozofului Mencius, primul gînditor care face o expunere 
detaliată a acestui subiect, fiecare /; pătrat de pămînt trebuie împărțit în nouă pătrate; opt 
familii cultivă fiecare umul din pătratele laterale, lotul central fiind cultivat în comun. Pro- 
dusele obţinute de pe acesta aparţin statului. Denumirea „sistent fîntînă“ se datorează ase- 
mănării dintre fonna geometrică astfel obținută și caracterul chinez cu sensul de „fintînă“. 
Cf. Fung Yu-lan, A Short History of Chinese Philosophy, The Free Press, The Macmillan 
Company, New York, 1966, p. 74. 

13 Cf. Robert ]. Levenson, 7// Wind in the Well-Field in The Confucian Persuasion, ed. 
de Arthur F. Wright, p. 272. 

14 Ibid,, p. 274. 

1» Dken Ogata, în ziarul Nippon Bukhyo, Tokyo, nr. 2, octombrie 1958, p. 4! sg. 

dent. Chiar şi eminenţi conducători budiști — precum maestrul Jiun, care în 
alte privinţe era foarte progresist — au acceptat ierarhia socială din vremea 
lor. Maestrul Jiun a respins poziția budistă asupra egalității oamenilor în 
diverse feluri: „Cu-adevărat, budismul învață diferențele de grad și de pozi- 
ție. Nivelarea diferenţelor dintre oameni pe care o învaţă el nu are nimic ase- 
menea unor prostii precum dărîmarea munților înalți, umplerea văilor adînci 
şi egalitatea tuturor. Budismul ne învață calea dintre stăpîn şi supuși, tată şi 
fiu, învățător și discipol.“16 Aceasta nu înseamnă însă că Jiun era un retro- 
grad, căci şi în Occidentul modem au fost puse în aplicare reglementări care 
impuneau asemenea distincții și care par foarte retrograde din punctul de 
vedere al contemporaneității.!? 

Au existat însă în Japonia, înainte de pătrunderea civilizației occidentale, 
unii gînditori budiști care împărtăşau diverse teorii care implicau egalitatea 
oamenilor. Autorul Predicilor ținute de o maimuţă a condamnat, de pe pozi- 
pile religiei, conceptul de proprietate. „Să nu faci nici o deosebire între tine 
şi ceilalți. Bogăţii precum aurul, argintul şi comorile sînt ale tuturor. Chiar 
dacă se află în mîinile celorlalți, ele nu le aparțin. Chiar dacă le țin eu, ele nu 
sînt ale mele. Dacă sînt în mîinile celorlalți şi nu sînt folosite, nu au nici un 
folos; dacă eu nu le folosesc, ci doar ie țin strîns lîngă mine, e ca şi cum aș 
strînge pietre.“!8 Munan, un preot Zen, a descurajat obiceiul de a lăsa ceva 
moştenire urmașilor. „Să nu laşi comori moștenitorilor tăi. Este sigur că au să 
se piardă. A practica învățătura lui Buddha este lucrul cel mai important.“19 
Ca atare, bogăţiile trebuie folosite de toți oamenii. Influenţa în societate a 
acestor gînditori a fost însă marginală, şi prea puţini au fost cei care le-au 
luat în seamă sugestiile. În Japonia, sistemul claselor (shi-nâ-kă-shă sau sa- 
murai-țăran-meşteșugar-negustor) a început să devină întrucîtva mai flexibil 
abia la sfîrşitul secolului al XVIII-lea; oricum, acest proces a început înainte 
de condamnarea oficială a claselor, în timpul Restaurației Meiji.20 Atitudinea 
de prețuire a omului a dus în cele din urmă la abandonarea oricărui fel de 
discriminare întemeiată pe autoritatea tradițională; sistemul feudal japonez 
s-a prăbușit însă numai odată cu preluarea modelelor occidentale. 


16 „Juzen Hogo“ (1he Ten Buddhistic Virtues), A Paper on Buddhism's Second Great 
Virtue: Not Stealing m Transactions of the Asiatic Society in Japan, vol. XXXV, 1907, 
partea I, p. 53. 

17 Găsim multe asemenea exemple în însemnările istorice, în biografii şi romane. De 
exemplu, mama lui Samuel Johnson i-a spus: „Te-ai făcut de-acum băiat mare şi te-ai bu- 
cura, sînt sigură, să faci ceva pentru sărmanul tău tată, care a făcut atît de mult pentru tine“. 
(Nathaniel Hawthome, Biographical Stories) În vremea lui Benjamin Franklin, se con- 
sidera că băieţii nu trebuie să vorbească neîntrebaţi în prezenţa celor mai în vîrstă. (Na- 
thaniel Hawthorne, Biographical Stories) „Astfel Carter Druse, înclinîndu-se respectuos în 
faţa tatălui său, care i-a întors salutul cu o mîndră curtoazie care masca o inimă zdrobită, a 
părăsit casa copilăriei ca să se facă soldat.“ (Ambrose Bierce, 4 Morseman in the Sky) 

18 Saru-hogo in Zenmon Hogoshu, ed. de Yamada și Mori, vol. II, p. 253. 

19 Munan Kana-hăâgo in ibid., vol. I, p. 378. 

20 Cf. N. Skene Smith, Tokugawa Japan as a Field for the Student of Social Organi- 
zation in Monumenta Nipponica, vol. 1, 1938, pp. 165-172, mai ales p. 170. 

În țările orientale nu au existat decît cîteva încercări de a pune în practică 
idealul egalităţii, pe care le-am menționat înainte. În Occident, au existat desi- 
gur multe alte cazuri, din care vom menţiona doar cîteva, pentru comparație. 

Pentru că Biblia învață că oamenii sînt egali în fața lui Dumnezeu, quake- 
rii refuzau să se încline în fața celor puternici. George Fox (1624-1691), în- 
temeietorul sectei quakerilor, nu vroia să îşi scoată pălăria în fața regilor şi a 
judecătorilor. Un asemenea comportament nu a existat niciodată în țările orien- 
tale. Dacă cineva ar fi încercat un asernenea lucru în Japonia, înainte de adop- 
tarea civilizației occidentale, sau în China, sub dinastia Qing, ar fi fost ucis. 

În America, în perioada modernă, sclavia a fost în cele din urmă abolită. 
Unii „prieteni anglicani“ se opuseseră deja acestei practici, iar quakerii fuse- 
seră printre primii care au susținut că posesia de sclavi este un lucru rău. 
John Wesley s-a exprimat și el foarte tăios împotriva comerțului cu sclavi. 
Bisericile și sectele de toate felurile au trezit conştiințele, arătînd caracterul 
inuman al sclaviei. Războiul de secesiune a fost motivat în mare parte şi de 
abolirea sclaviei. În țările orientale, problema nu a fost atît de însemnată, în- 
trucît nu a existat obiceiul de a importa sclavi din țările subdezvoltate. 

Dispariția treptată a discriminării sexuale este și ea o trăsătură a gîndirii 
moderne. Quakerii acceptau ca la întrunirile lor să vorbească şi bărbaţii și 
femeile. Practica aceasta i-a scandalizat la început pe cei de alte confesiuni, 
dat fiind că Pavel a spus că femeile nu trebuie să vorbească în biserică. În 
India, izolarea femeilor s-a produs ca rezultat al invaziei musulmane, prin 
secolul al XI-lea. Obiceiul a început să fie abandonat odată cu mișcările re- 
formiste Ârya-samăj și Brâhmo-samăj, apărute după venirea englezilor. În 
Japonia, în timpul guvernului Tokugawa, femeile nu aveau un statut egal cu 
cel al bărbaţilor şi nu se bucură nici măcar acum de aceleaşi drepturi. Către 
sfirşitul regimului feudal Tokugawa însă, cîteva noi secte, precum Isson- 
kys5, Tenri-ky5 etc., au fost întemeiate de femei. Un fenomen extrem de 
pregnant după cel de-al doilea război mondial este apariţia unor noi religii, 
numărul acestora fiind de aproximativ 120. Dintre acestea, 48 au fost fon- 
date de femei. 


4. TENDINŢA DE LAICIZARE A RELIGIEI 


Orientarea către cele din această lume, precum și mișcările care vizează 
recunoașterea egalității oamenilor, au tins, în perioada inodernă, să elibereze 
religia de sub stăpînirea exclusivă a preoțimii. În ordinele religioase din ve- 
chea Indie, călugării care se retrăseseră din viaţa de familie alcătuiau cercul 
conducător, mai puţin în cazul brahmanismului și al unor mahăyânişti. În 
sectele hinduse, cei care alcătuiau inima ordinului erau tot călugării, credin- 
cioşii laici nutrind în general o mare devoțiune față de ei, ca învățători (guru). 
Rolul acestor călugări a fost destul de asemănător cu cel îndeplinit de călugă- 
rii din primele ordine catolice. Unii reprezentanți ai hinduismului modem 

s-au opus însă unei asemenea vieți în afara familiei, iar primul dintre aceștia 
pare să fi fost Kabir. Cititorul occidental este poate deja familiarizat cu ten- 
dința similară din cultura sa, care s-a manifestat încă de la începutul perioa- 
dei moderne. 

Avînd intenţia de a aboli sistemul castelor, religia lui Rămânanda ar putea 
fi denumită „modernă“; totuşi el a format un ordin de asceţi celibatari, care 
se bucurau de un mare prestigiu în fața laicilor. În această privinţă, poziţia lui 
pare să fi fost antilaică și medievală. Același lucru este valabil şi pentru Cai- 
tanya. Kabir (1440-1518) este cel care a avut, pentru prima oară în India mo- 
dernă, o atitudine „pămîntească“, laică, afirmind limpede semnificația vieții 
obişnuite: 


Dansează, inimă a mea!, dansează azi cu bucurie. 
Sunetele iubirii umplu zilele şi nopţile cu muzică 
Și lumea îi ascultă melodiile. 

Nebune de bucurie, viața și moartea dansează 

În ritmul acestei muzici... 

De ce să-mbraci strai de călugăr și să trăiești 
Străin de lume, în loc depărtat?! 


Adevărata religie trebuie trăită în cadrul familiei, credea Kabir, căci în 
familie se găsește adevărata uniune şi bucurie a vieţii. Kabir a fost primul 
care a întrebat de ce e nevoie ca omul să-și abandoneze casa și să rătăcească 
prin pădure.?2 Despre călugărul fără casă, el a scris: „Tu nu vezi că Realul se 
află la tine în casă și rătăcești nepăsător de la o pădure la alta!*2 

Tukărâm (1598-1649), care şi-a petrecut viaţa ca mărunt negustor, a negat 
inportanța vocației preoțești. Și Vallabha (1479-1513) a mers în aceeași 
direcție. El a afirmat că privaţiunile nu reprezintă o cale către sfințenie şi că 
este obligația învățătorului și a discipolilor să-și vadă fiecare de îndatoririle 
sale, nu dezbrăcaţi şi înfometați, ci cu straie scumpe şi hrană îmbelşugată, nu 
în solitudine și supunîndu-se singuri la chinuri, ci trăind alături de ceilalți şi 
bucurîndu-se de lume. După ce a părăsit ordinul monastic din care făcuse par- 
te la început, el s-a căsătorit, se spune, la porunca anume a noului său zeu.4 De 
atunci încoace, descendenţii săi au fost conducătorii sectei. Învăţătorii (go- 
sain) acestei secte au fost aproape întotdeauna oameni cu familie. Ei primeau 
invariabil cele mai bune straie şi cea mai bună hrană de la cei ce le urmau 
învățătura. Prin faptul că Vallabha şi adepţii săi trăiau o viață de familie, învă- 
țăturile lor religioase pot fi comparate cu cele ale lui Luther și Shinran. 

O tendință similară se întîlneşte şi în jainism. Secta Lonka a avut multe 
ramificații, dintre care secta Sthânakavâsi, întemeiată în 1653, merită menţio- 


! Songs of Kabir, II, 103, p. 80. 

2 [bid., L, 65, p. 87. 

3 [bid., I, 82, p.91. 

4 Wilson, Religious Sects ofthe Hindus, p. 63. 

nată în acest context. Această sectă nu îndeplinea serviciul religios în temple, 
ci în casele comunităţii. Adepții Lonka nu venerează nici un idol, nu au nici 
un templu şi nu acordă nici o semnificaţie pelerinajului.5 

Cît priveşte tendința de a asocia religia cu viaţa laică, trebuie, în cazul 
Japoniei, să-l luăm mai întîi în considerație pe Shinran. Căci deși Shinran 
aparține perioadei medievale (şi am vorbit pe larg despre el în capitolul con- 
sacrat acestei epoci), viața și activităţile lui au multe aspecte similare celor 
ale lu: Luther, mai ales dacă avem în vedere faptul că amîndoi au facilitat lai- 
cizarea religiei.5 În această privință, perioada modernă a apărut mai devreme 
în Japonia. 

Luther şi-a propus să împlinească poruncile lui Dumnzeu şi ale lui Chris- 
tos. El a postit pînă cînd obrajii i s-au scofilcit, şi-a mărturisit păcatele șase 
ore la rînd. Dar a ajuns curînd la concluzia că omul nu poate ajunge niciodată 
să-l atingă pe Dumnezeu, pentru că bunătatea omului, oricît ar căuta acesta să 

-se desăvirşească, nu este suficient de mare ca să-l mulțumească pe Cel Prea- 
sfint și nici ca să răscumpere răul făcut deja. Shinran a propovăduit teologia 
tradițională Tendai la mănăstirea Hieizan, centrul spiritual din acea vreme al 
budismului japonez. EI a practicat sîrguincios meditaţia, dar și el a ajuns să 
creadă că în acest fel nu se poate dezbăra de dorințele carnale și de suferințe- 
le mentale. 

Luther s-a rugat apoi Fecioarei și tuturor sfinţilor, cerîndu-le să se milos- 
tivească de el și să compenseze lipsa lui de bunătate prin bunătatea lor atot- 
cuprinzătoare. Curînd a ajuns să creadă însă că nici o ființă omenească (sau 
care a fost omenească) nu are suficient de multă bunătate ca să-l ajute, întru- 
cît nimeni nu poate sta în fața lui Dumnezeu dacă nu a primit chemarea 
Domnului. 

Shinran nu găsea nici el liniștea spirituală, așa că s-a rugat lui Kannon, 
echivalentul budist al Fecioarei. Şi Shinran a simţit că eforturile lui sînt fără 
folos. După ce a practicat asceza, neprecupeţind durere sau adîncă cugetare, a 
ajuns la concluzia că nu a înaintat nici măcar un pas către ţintă. Atunci ela şi 
spus: „Se întunecă, dar țelul e încă aparte! O singură cale se mai află acum 
ca să mă mîntuiesc. Trebuie să caut călăuzirea divină!“? Așa că s-a rugat lui 


5 H. von Glasenapp, Der Jainismus, Berlin, Alf Haeger Verlag, 1925, p. 71. 

5 „Misionarii iezuiţi care au venit în Japonia la mijlocul secolului al XVI-lea şi-au dat 
imediat seamna de relația dintre budismul Jodo-Shinshu şi «erezia luterană». Părintele Fran- 
cesco Cabral a raportat acest lucru într-o scrisoare datată 1571.“ (Schweitzer. Judian Thought, 
p. 153) „Ca şi Luither, Shinran respingea pelerinajele, penitenţa, postul, superstiţiile şi toate 
practicile magice. EI a abolit celibatul preoţiinii, al călugărilor și al călugărițelor. Adevărata 
pietate trebuie să se arate în farnilie și în îndeplinirea îndatoririlor profesionale. E] a reco- 
mandat laicilor să studieze sîrguincios scriptuwile sfinte şi a cerut ca oamenii să fie eliberaţi 
din ignoranță prin şcoli bune.“ (ibid, p. $12) „Onnul nu poate în nici un fel să dobîndească 
merite prin faptele sale. În ciuda acestui lucru, Shinran pretindea un comportament etic şi, 
să remarcăni, îl pretindea ca şi Luther, ca expresie şi rod al credinţei în salvare.“ (ibid.) 

' Gendă Nakai, Shiman and His “Religion of Pure Fuith, Kyoto, Shinshii Research 
Institute, 1937, p. 28. 

Kannon din templul Rokkakudo. Se zice că în cele din urmă Kannon i s-a 
arătat şi l-a povăţuit să studieze sub îndrumarea lui HSnen, întemeietorul bu- 
dismului Tărîmului Pur. Acesta l-a învățat că omul se poate salva numai prin 
graţia și compasiunea lui Buddha Amida. 

Luther a spus că viața religioasă nu exclude instituția căsătoriei şi că tre- 
buie să se renunțe la mînăstiri. Călugării, călugărițele și clerici: trebuie să fie 
liberi să se căsătorească, dacă doresc acest lucru. Zwingli s-a căsătorit și el, 
la fel ca Luther, iar căsătoria a devenit ceva obișnuit în rîndurile clericilor 
protestanți. Există multe legende legate de căsătoria lui Shinran:, acceptîn- 
du-se însă în general că a fost căsătorit, la fel ca primii conducători protes- 
tanți, și a fost tatăl a șapte copii. De atunci încoace, cei care-i urmează învă- 
țăturile se pot căsători, dacă doresc. Shinran a îmbinat cu succes religia cu 
viața laică. 

Este demn de remarcat că în cadrul budismului japonez a existat un feno- 
men religios care corespunde Reformei protestante. HSnen și alții, mai ales 
Shinran, s-au delimitat de abuzurile sectelor bine statornicite, la fel cum au 
făcut Luther și Calvin în Europa. În ambele cazuri, ideea centrală a reforma- 
torilor era mîntuirea prin credință, nu prin fapte anume sau ceremonii. 

Budismul Tărîmului Pur, așa cum era practicat în Japonia, profesa o de- 
voţiune extremă fața de ideca de salvare prin credința în Amida. Această cre- 
dință își găseşte o paralelă în doctrina încrederii absolute în Dumnezeu, așa 
cum este afirmată în Confesiunea de la Augsburg. Adepții budismului Tări- 
mului Pur socoteau că credința în Amida dă naștere în om une! noi motivații 
şi unui sentiment de recunoștință care îi transformă viața. Ambele reforme au 
fost însoţite de fenomene sociale, politice şi economice; așa cum am văzut, 
s-a creat un tip similar de mișcare laică. Implicaţiile politice au fost însă mult 
mai importante în Occident decît în Japonia, căci accentul pus pe credinţă în 
opoziţie cu fapta a fost mult ma: puternic în budismul Tărîmului Pur decît în 
creștinism. 

Au apărut încercări de a contracara ambele mișcări reformatoare. Ignațiu 
de Loyola a întemeiat în 1534 Compania lui Isus, un ordin religios romano- 
catolic. În Japonia, JSkei (Gedatsu Sh5nin, 1155-1213) şi K5ben (My5e 
Shânin, 1173-1232) au încercat să revitalizeze budismul prin reluarea practi- 
cii budiste, pe care o socoteau esențială pentru iluminare. Ei au criticat budis- 
mul Tărîmului Pur, însă încercările lor nu s-au bucurat de succes, poate pentru 
că obiectivele urmărite de ei erau în mare măsură contrare dorinței oamenilor 
de rînd. 

Shinran și Vallabha?, exponentul indian al religiei dominate de laici, au 
fost veneraţi mai tîrziu ca ființe divine, iar urmașii lor (conducătorii fiecăreia 
dintre secte) au ajuns să fie și ei veneraţi ca succesori religioși ai celor doi. În 


8 [bid.. pp. 28 sg. 


9 Vallabha se considera o întrupare a unei porțiuni dir esenţa lui Krșna (Monier- 
Williams, Brahmanism and Hinduism, p. 134) 

Occident nu întîlnim însă fenomenul venerării descendenților lui Luther sau 
Calvin. Acest lucru pare a se datora unei tendințe sporite a culturilor orien- 
tale de a perpetua structurile sociale din vremurile anterioare. În Occident, 
venerarea diverșilor indivizi din descendența unui conducător religios a dis- 
părut cu totul în epoca modernă, pe cînd în India și în Japonia perioadei echi- 
valente o asemenea atitudine s-a perpetuat. 

În ce privește mișcarea laică din Japonia, Suzuki Shâsan (din perioada 
Tokugawa) vroia să-i convingă pe oameni să nu intre în ordin, să nu se 
călugărească, și să nu-și abandoneze meseriile. El se socotea primul învățător 
budist care susține budismul laic. Tenkei ignora și el distincţia dintre cler și 
laici.!0 Autorul Predicilor ținute de o maimultă a adoptat acelaşi punct de 
vedere: „Cînd te apuci de negoț purtînd în tine spiritul compasiunii și al ega- 
lităţii — aceasta este iluminarea, țelul căii. Dacă astăzi ești corect și inteli- 
gent în acest chip, nu e nevoie ca mîine să fii neliniștit. Așadar, dacă trăiești 
corect în această viață, nu trebuie să-ți faci griji pentru cea viitoare“.!! Aboli- 
rea distincţiei dintre cler și laici nu s-a realizat însă în Japonia, probabil din 
cauza presiunii sociale exercitate de guvern.12 

Și în China, budismul pentru laici a ajuns să fie predominant sub condu- 
cerea lui Peng Zhiqing (1740-1796). Acesta își preluase baza filozofică din 
doctrina sectei Hua Yan, dar avea drept principală preocupare încurajarea 
credinței în Amităbha în rîndurile laicilor. Yang Rensen (1837-1912) a încu- 
rajat o mișcare budistă laică în aceeași direcţie. 

Deși nu se poate conchide că tendința laică este comună tuturor religiilor 
moderne, putem spune totuși că ea a apărut destul de devreme în epoca mo- 
dernă în multe țări din Orient și Occident, s-a dezvoltat în timp și este acum 
marcantă în multe religii modeme. 

În legătură cu această tendință umanistă, n-ar fi nepotrivit să ne referim la 
procesul de erotizare a religiei. Acesta a fost unul din rezultatele acceptării 
naturii umane ca întreg în cadrul religiei. În India, erotizarea religiei a apărut 
în tantrism și în budismul tantric, iar fenomenul a durat destul de mult. În Ja- 
ponia, ea s-a manifestat pentru scurtă vreme în ramura Tachikawa a Vajra- 
yânei, în epoca medievală, fiind apoi interzisă. În Occident, au existat spo- 


10 G. Kagamishima, Dâgen Zenji to sono Monryă, Tokyo, Seishin Shobs, 1961, p. 117. 

11 Zenmon Hogoshii, ed. de Yamada şi Mori, vol. Il, p. 253. 

1? În Anglia, „cei care nu au fost hirotoniți preați ai bisericii anglicane, ca Wesley și 
Whitefield, au început să predice... La început, Wesley a vrut să îi oprească, însă cînd a 
văzut cît de convingătoare le erau predicile, a renunţat. Metodiştii au ajuns astfel să aibă 
«predicatori laici». Încetul cu încetul erau necesari din ce în ce hai mulţi preoți hirotoniți, 
și nici un episcop al bisericii anglicane nu vroia să facă acest lucru. Atunci Wesley însuși 
l-a desemnat pe unul dintre adepţii lui să îi hirotonească pe ceilalți. Astfel, biserica meto- 
distă a ajuns să aibă propriii episcopi.“ (R. H. Baiton, The Church of Our Fathers, New 
York, Charles Scribner's Sons, 1950, p. 194) 

Şi totuși, deşi-i vedeam întreaga credinţă, 
Nu vroiam ca el să fie episcop. 
(Emerson, Problema) 

radice izbucniri de erotism religios, în Anglia (și în alte țări) în secolul al 
XVIII-lea, dar acestea au fost accidentale și nesistematice.!3 


5. APROPIEREA RAPIDĂ A RELIGIEI DE MASE 


Umanismul care a caracterizat epoca modernă i-a făcut pe mulți conducă- 
tori religioși să-i privească cu mai multă afecțiune pe oamenii obișnuiți. Ei au 
dorit să rămînă în strînsă legătură cu masele, această tendinţă fiind vizibilă 
mai ales în mișcarea religioasă a lui Caitanya. La fel ca filozofii dinaintea lui, 
el admitea autoritatea absolută a scripturilor vedice, și a fost mult influențat 
de Ramânuja și Madhva în ce privește sistemul său metafizic. Ceea ce îl dis- 
tinge însă de filozofii anteriori este caracterul ușor accesibil al învățăturii 
sale. Una dintre cele mai semnificative manifestări ale „apropierii de mase“ 
este comunicarea: limba pe care o folosesc cei mulți este aceea care trebuie 
utilizată. Caitanya susținea că limbile folosite numai de literaţii vanitoși și 
pedanţi nu trebuie să beneficieze de nici un privilegiu special. Scripturile 
sectei Caitanya sînt ca atare scrise mai ales în bengali, unele fiind însă și în 
sanscrită. 

Mişcarea pentru utilizarea limbii comune, care poate fi urmărită în timp 
pînă la Ramânanda, se bizuia pe folosirea dialectelor în propagarea crezului 
religios. Vechii filozofi indieni se adresau mai ales brahmanilor; comentariile 
lor la scripturi şi explicaţiile cu privire la propriile doctrine erau compuse 
deci numai în sanscrită. În multe manuscrise ale scripturilor hinduse se regă- 
seşte chiar următoarea aserțiune: dacă cele optsprezece Purăne și Rămăyana 
sînt ascultate în altă limbă decît sanscrita, aceasta va face ca ascultătorul să 
meargă în iadul raurava.! În ciuda unei asemenea probhibiții, Râmânanda și 
discipolii săi au început să scrie și să predice în dialect, iar încercările facute 
de ei în această direcție s-au bucurat în mod firesc de sprijin. Prin scrierile lor 
sau prin viu grai, cei ce i-au urmat lui Râmânanda s-au adresat oamenilor pe 
limba lor. Acest lucru era o consecință firească a ideii despre om a lui Râma- 
nanda, bazată pe principiul egalității și al iubirii. După proclamarea indepen- 
denţei, Uniunea Indiană a adoptat hindi ca limbă oficială și se spune că hindi, 
ca limbă literară, își datorează răspîndirea mai ales eforturilor lui Rămânanda 
şi ale celor ce i-au urmat (mai ales Kabir, Nămdev și Tulsidâs). 

Nânak (1469-1538), întemeietorul religiei Sikh, a călătorit în tot nordul 
Indiei, propovăduind şi în hindi și în panjabi, ceea ce i-a sporit mult audiența. 
Și Ramakrşna vorbea cu oamenii de rînd în propriile lor dialecte. 


13 H. von Glasenapp, Buddhismus und Gortesidee. Akademie der Wissenschaften und 
der Literatur. Abhandlungen der Geistes-und sozialwissenschaftlichen Klasse, 1954, nr. 8, 
Verlag der Akademie der Wissenschaften und der Literatur in Mainz in Kommission bei 
Franz Steiner Verlag GMBH, Wiesbaden, 1954, p. 97, n. 2. 
1 Majumdar, Bhakti Renaissance, p. 40. 

În Japonia secolului al XIII-lea, şefii religioşi au început să-și expună 
învățăturile în japoneză, nu în chineză. Ca și Luther, Shinran a compus im- 
nuri spre a fi cîntate în timpul serviciului divin, ca laudă adusă salvării care 
urmează grației. În cadrul serviciului religios, el a acordat un rol important 
predicii. În epoca Tokugawa mai ales, au fost publicate multe lucrări budiste 
pentru oamenii de rînd, scrise într-o japoneză simplă și ușor de înţeles. 

În Occidentul medieval, lucrările de logică erau scrise numai în latină. 
Dar Antoine Arnauld, împreună cu Pierre Nicole, au alcătuit La Logigue de 
Port-Royal în franceză, în 1660. Și în Japonia antică și medievală, lucrările 
de logică budistă erau scrise numai în chineza clasică. Ech6 Chiku (1780-— 
1862) este cel care a rupt pentru prima oară cu tradiţia și a scris o lucrare de 
logică în japoneză, intitulată Jnmy5 Inu Sanshi (Silogismul budist expus prin 
imitarea lucrărilor maeștrilor). Autorul insista însă că propria lui lucrare nu 
este decît o imitație a lucrărilor de prestigiu. Nu regăsim nici o urmă de pro- 
test împotriva tradiției. Erudiţia progresistă nu era animată de certitudini, 
asumîndu-şi mai degrabă o poziţie neînsemnată. 

Ceea ce a facilitat cu adevărat apropierea religiei de mase este tiparul.? În 
Occident, inventarea tiparului a dus la răspîndirea cunoștințelor. În China şi 
Japonia pentru tipar erau utilizate blocurile de lemn, ceea cc a fost de mare 
ajutor pentru sporirea numărului de texte tipărite. În India și în alte țări din 
Asia de sud nici măcar această metodă nu a fost folosită și astfel idealul răs- 
pîndirii învățăturii nu a putut să se îndeplinească prea repede. Oricum, ten- 
dința de a scrie în limba locului, care a apărut în Evul Mediu ca excepţie, a 
devenit regulă în epoca modemă, chiar dacă acest fenomen s-a petrecut în 
unele zone mai tirziu decît în altele. 


6. REVENIREA LA NORMELE ETICE — 
REZULTAT AL PREŢUIRII SPORITE A OMULUI 


Prețuirea deosebită a omului, așa cum s-a văzut, a avut multe consecinţe 
în epoca modernă, dintre care una a fost că în conștiința sa religioasă, omul a 
început să pună un accent deosebit pe relațiile potrivite cu ceilalți (uneori 
insistîndu-se că acest lucru duce la o relaţie corectă între om și zeu/zeități); 
pe scurt, este vorba de o revenire la aprecierea deosebită acordată normelor 


2 La începutul epocii moderne, au fost tipărite multe cărţi religioase, începînd chiar cu 
Biblia. Umaniștii s-au preocupat de tipărirea lucrărilor Părinților Bisericii. Erasm a tăl- 
măcit istorisirile din Biblie într-un limbaj simplu. Gînditorii Epocii Luminilor au ajuns la 
concluzia că oamenii nu pot fi „luminaţi“ dacă rămîn ignoranţi și că religia însăși trebuie 
predată și explicată. Învățătura Bibliei nu poate fi cunoscută dacă nu este studiată și dacă 
nu i se explică sensurile. Biblia a fost tipărită special pentru copii, parte în imagini, parte 
în versuri. 

Spinoza, în Tratatul despre îndreptarea intelectului, a formulat următoarea regulă: 
„Să vorbim pe înţelesul mulţimii şi să facem după felul ei de a vedea tot ce nu ne împiedi- 
că întru nimic de a ne atinge scopul.“ (Versiunea românească, Editura Științifică şi Enci- 
clopedică, Bucureşti, 1979, p. 1], traducere de Alexandru Posescu.) 

etice. În locul elementelor magice, extatice sau fantastice, valorile etice au 
început să fie socotite extrem de importante în religia modernă. Această tră- 
sătură a apărut în țările orientale, și în paralel în cele occidentale. 

În India, poezia lui Kabir arată, într-o manieră evidentă, supremația eticii 
în gîndirea lui: 


Eu nu bat clopotul templului; 

Eu nu așez idolul pe tronul lui; 

Eu nu venerez imaginea cu flori. 

Nu chinurile trupului îi sînt plăcute 

Domnului; 

Cînd îţi lași deoparte hainele și îţi ucizi simțurile 
Nu îi fac: pe plac Domnului; 

Omul care e blind și drept, 

Care rămîne netulburat de treburile lumii, 

Care socotește că toate făpturile dc pe pămînt 
Sînt ca el însuși — 

Acela atinge Ființa Nemuritoare. 

Dumnezeul adevărat este întotdeauna cu mine.! 


Pentru Kabir, eliminarea egoismului este calea către Dumnezeu? Și el, 
alături de alți gînditori indieni, a subliniat importanța onestității în comporta- 
mentul social. 

Nâmdev a accentuat aspectele morale ale religiei?, iar Nanak a spus: „Nu 
există devoțiune fără virtute.“4 O foarte importantă reformă a lui Rămânanda 
a fost introducerea cultului, mai pur și mai cast, al lui Rama și Sita, în locul 
celui al lui Krșna şi Radha. Acesta a fost momentul în care s-a adoptat un 
comportament etic riguros și auster în hinduismul modem. Mai tîrziu, cultul 
lui Râma a devenit foarte răspîndit, mai ales prin influența lui Tulsidas.5 

Conform acestor gînditori, valorile morale trebuie să se răsfrîngă în viața 
cotidiană, prin adînca reflecţie la sine a fiecăruia. O asemenea reflecţie se ac- 
tualizează prin conştientizarea păcatului și prin sentimentul de căință în fața 
lui Dumnezeu. Tukărăm, un reprezentant al acestui tip de gîndire, credea că: 
„Nesfirșitul este dincolo, iar între el și mine se ridică munți înalți de dorință 
şi mînie. Nu pot să îi urc şi nici nu-mi găsesc pacea... Îmi știu greşelile, dar 
nu îmi pot stăpîni mintea... Sînt robit simțurilor.““6 Prin acest act de căinţă el 


! Songs of Kabir, 1, 22, pp. 108-109. 

2 „Cîtă vreme omul se frămîntă pentru Eu și Al Meu, faptele sale nu sînt nimic; cînd 
toată dragostea pentru Eu şi Al Meu a murit, atunci lucrarea Domnului s-a săvîrşit.“ (/bid,, 
I, 83, p. 49) 

3 „Pentru a i te supune Domnului, trebuie să fii moral. Puritatea inimii, umilinţa, aban- 
donarea de sine, toleranța şi dragostea de Dumnezeu alcătuiesc suma și substanţa învățătu- 
rilor lui Nâmdev.“ Bhandarkar, Vaisnavism, Saivism and Minor Religious Systems, p. 91. 

4 Macnicol, Indian Theism, p. 153. 

5 Macdougall, The Way of Salvation, p. 220. 

6 Poemele lui Tukărâm, nr. 1369. ]. F. Edwards in Encyclopaedia of Religion and 
Ethics, XII, p. 468a. 

se lăsa cu totul în mîinile Domnului, abandonîndu-și individualitatea. Potri- 
vit lui Tulsidas, numai prin apa credinţei şi a iubirii se poate şterge pata lăun- 
trică: „Dă-mi o credință adincă și curăță-mi inima de poftă și de orice alt 
păcat“. EI insista asupra practicării asidue a virtuţilor morale.8 

În Japonia, caracterul etic al religiei a fost scos în evidență de unii budiști 
moderni. Maestrul Jiun propovăduia „Calea de a Deveni un Om Adevărat“. 
În contradicţie cu tradiția budismului ritualist, el considera că esența budis- 
mului constă în practicarea celor Zece Virtuţi (Legămintele Bune). Jiun a 
spus: „Calea (sau datoria) Omului, prin care un om devine om (adevărat), 
este respectarea celor Zece Virtuţi.“? Acestea sînt: (1) să nu ucizi, (2) să nu 
furi, (3) să nu comiţi adulter, (4) să nu minți, (5) să nu vorbeşti fără temei, 
(6) să nu ponegrești, (7) să nu fii fățarnic, (8) să nu fii lacom, (9) să nu te 
miînii, (L0) să nu fii eretic. 

Mulţi tradiționaliști credeau că aceste legăminte nu sînt decît primii pași 
pe calea budistă și că esența budismului constă în ritualul elaborat și în doc- 
trinele ezoterice. Maestrul Jiun a combătut aceste idei, spunînd: „Învățaţii 
superficiali cred că această morală pentru laici (sekenkai) este un lucru de 
mică importanță, că pentru călugării care o practică pentru propriul merit 
(shâmon, Srăvaka) este imperfectă și că numai pentru un bodhisattva este 
înaltă și nobilă.“ Jiun susținea, dimpotrivă, că „această morală a celor Zece 
Virtuţi este foarte profundă, de-a dreptul minunată.'10 

Afirmînd că religia trebuie să se împlinească în practica moralității, Jiun 
se situează pe aceeași linie cu gînditorii occidentali moderni. Concepţia lui 
despre „bine şi rău“ diferă însă mult de cea occidentală. „Comportamentul în 
conformitate cu principiul rațiunii (ri) în relația lui cu cele trei activități ale 
trupului, cele patru ale vorbirii și cele trei ale minții constituie cele Zece Vir- 
tuți, pe cîtă vreme comportamentul în opoziție cu el constituie cele Zece 
Vicii“!l, spunea Jiun. A fi raţional în problemele etice nu înseamnă nici a 
creşte, nici a micșora natura originară, socotea el, ci doar a o păstra în echili- 
bru. El a continuat: „Cînd natura originară (honsei, honsh6) este modificată 
sau pervertită de calitatea de sine a sinelui (skii), rezultatul sînt cele Zece 


7 Poemele lui Tukărâm, I, 3774. Bhandarkar, Vaisnavism, Saivism and Minor Reli- 
gious Systems, p. 97. 

8 Practicile prin care se dobîndește favoarea lui Răma, laolaltă cu darul mîntuirii care 
rezultă de aici, sînt: evitarea ranchiunei și a dușmăniei, a speranţei şi a fricii; o stare con- 
stantă de repaos; absenţa pasiunilor, a vieţii de familie, a trufiei și a păcatului; prudenţa şi 
înțelepciunea; devoţiunea faţă de sfinţi; dispreţuirea oricărui obieșt al simţurilor, stăruința 
în credinţă; înstrăinarea de criticile lipsite de pietate. (Macdougall, Zhe Way of Salvation, 
p. 220) Trăsătura menţionată mai sus se regăsește și la adepții sectei Caitanya. Sri Thakur 
Bbaktivinode a spus: „Cu sinceră umilință, simplitate, toleranţă în toate, respectîndu-i pe 
toți ceilalți și arătînd bunătate tuturor făpturilor, legămînt religios să-mi fie slujirea la Pi- 
cioarele de Lotus ale lui Sri Krsna.“ (Svaniyama-hădasaka „. 6) 

9 Jazen Hogo, p. |. 

10 Jbid., p. 2 
1 Jbid., p. 2-3. 

Vicii. Deși budismul nu se preocupă de distincţia dintre bine şi rău!?, de bu- 
nătate sau de virtute, el! este întotdeauna pe potriva naturii de Buddha 
(Bussh6), iar viciul nu se potriveşte cu el.“13 

Banjin, un maestru al Zenului SGt6, credea că practica Zen se reflectă de 
fapt în respectarea disciplinelor. Hakuin a condamnat obiceiul celor din înal- 
ta societate de a avea concubine, iar Bankei admitea că femeile sînt în multe 
situații mai virtuoase decît bărbații. Accentuarea moralei este evidentă în rîn- 
durile maeștrilor Zen care, ciudat, au fost foarte mult blamaţi pentru indife- 
rența lor față de distincţiile morale. 

În China, învățații din Academia Donglin, întemeiată în 1604, doreau să 
„reafirme caracterul fundamental etic al confucianismului și să condamne 
aripa mai radicală a școlii lui Wang Yangming, care înclina putemic spre bu- 
dismul Chan.“ Şcoala lui Wang spunea că „mintea omului a fost înzestrată cu 
o desăvirșire transcendentală, dincolo de toate noțiunile relative de bine și de 
Tău“, ceea ce avea ca rezultat (după cum spun criticii ei) abandonarea luptei 
morale. Împotriva acestei tendințe, învățații din Academia Donglin, sub con- 
ducerea lui Gu Xiancheng (1 S50-1612), susțineau existența naturii morale a 
omului și subliniau importanţa principiilor fixe și necesitatea eforturilor mo- 
rale. Academia insista că „perfecțiunea unui înțelept... poate fi dobîndită nu- 
mai prin străduință. Pentru a o atinge, «omul ales» sau «omul nobil» al lui 
Confucius a trebuit să fie întărit prin pregătire morală, pentru a face față 
greutăţi lor și ispitelor.“14 


12 Zen-aku tomoni samatagenu. Atkinson nu a tradus această propoziţie, extrem de bu- 
distă. Probabil că el, ca misionar creștin, a socotit-o prea stranie. 

15 Jăzen Hgo, pp. 2-3. Ninomiya Sontoku, care era și el partizanul unei vieţi active, 
avea o concepție morală similară. Despre bine și rău, el a spus: „Diferenţa dintre bine și 
rău vine din om. Dacă n-ar fi oameni, n-ar fi bine și rău. Oinul socotește că e bine să cul- 
tive locurile sterpe și rău să le neglijeze, dar ursul și cerbul socotesc locurile sterpe a fi 
bune. Hoţul crede că e bine să furi, dar legea declară că este ceva rău. Nu putem deosebi 
ce e bine și ce e râu. E ca şi cum ai spune aproape și departe. Să presupunem că înalți 
niște stilpi, unul departe şi altul aproape. Poziţia ta hotărăște care este cu adevărat departe 
şi care aproape.“ (Armstrong, Ninomiya Sontoku, the Peasant Sage. p. 17) 

14 De Bary etc.. Chinese Tradition, pp. 583-584. 


IV 
Concluzii 


În acest capitol au fost menţionate atîtea nume nefamiliare încît cititorul 
s-ar putea să fi obosit. Chiar și unui japonez foarte instruit s-ar putea ca unele 
dintre numele de gînditori japonezi pomenite mai sus să-i fie necunoscute. În 
țăile orientale, înainte de introducerea civilizației occidentale, nu au existat 
atîția gînditori originali, care să devină celebri pentru gîndirea lor modernă, 
ca în Occidentul modern. Deși în acest capitol am căutat cu stăruință gîndi- 
tori orientali comparabili ca modernitate, rezultatele nu au fost pe deplin sa- 
tisfăcătoare. Motivul este limpede acum: gîndirea modernă a apărut în țările 
orientale numai sporadic, nu s-a dezvoltat complet și a dispărut încă din sta- 
diile incipiente. Aceasta desigur ridică o problemă filozofilor comparativiști 
care studiază perioada în cauză, prin investigații continue, se vor îmbunătăți, 
fără îndoială, căile de a prezenta această epocă. Capitolul care se încheie aici 
poate fi socotit o simplă încercare, în direcția potrivită, sperăm. 

Analizele au scos în evidenţă pînă acum, subiect după subiect, unele tră- 
sături ale gîndirii moderne orientale care sînt demne de comparat cu gîndirea 
modernă din Occident. Aceasta nu vrea în nici un caz să sugereze că toți re- 
prezentanţii orientali ai perioadei care corespunde epocii moderne în Occi- 
dent au făcut afirmații precum cele prezentate înainte. Au existat cu mult mai 
mulţi gînditori retrograzi sau conservatori (din punctul de vedere al modernu- 
lui) decît gînditori progresiști, în marea lor majoritate, ei au perpetuat riguros 
manierele de gîndire tradiționale sau medievale. În plus, este fără îndoială 
adevărat că pînă și gînditorii progresiști au dat dovadă de atitudini conserva- 
toare în multe privințe, deși uneori nu le percepeau ca atare. Nu se poate însă 
omite faptul că au apărut trăsături ale gîndirii moderne. Un număr surprinză- 
tor de mare de aspecte specifice schimbării pot fi privite ca fiind centrate pe 
atitudinea de preţuire a omului mai mult decît orice. 

Este de asemenea demn de remarcat că gînditorii orientali din perioada 
modernă nu au fost teologi activi, în felul lui Luther, Zwingli și Calvin. Ei nu 
puteau, și în multe cazuri nici nu au încercat, să modifice fundamental orga- 
nizaţiile religioase tradiționale, care existau încă din Antichitate. Ei nici nu 
au putut să reformeze sistemele politice şi sociale adînc înrădăcinate. În 
India, încercările reformatorilor hinduși nu au avut o influență covirşitoare 
asupia hinduismului: în ansamblu; şefii religioși au avut numai un succes i- 
mitat, adepţii lor reprezentînd numai o mică parte din numărul total de hin- 
duși. 

Deși am scos în evidență multe zone comune, cititorul va fi remarcat fap- 
tul că unele trăsături evidente în Occidentul modern lipsesc în ţările orientale 
în aceeași perioadă. Una dintre ele este ideea de evoluţie, care a devenit pre- 
dominantă în Occident la sfîrșitul epocii moderne. Deşi unii orientali din 
perioada corespunzătoare împărtășeau, la modul evident, ideea de schimbare 
sau de dezvoltare contiguă, nici unul nu avea conceptul de evoluţie — ideea 
că ceva care vine mai tîrziu este superior lucrului pe care îl înlocuiește. 
Această noțiune a fost cu totul absentă în hinduism, budism, confucianism și 
în gîndirea orientală în general, înainte de occidentalizare. 

O altă însemnată caracteristică este spiritul de experimentare, care a fost 
aproape absent în ţările orientale din aceeaşi epocă (cea modernă). Spre 
exemplu, în Japonia științele naturii nu s-au dezvoltat, multe încercări noi au 
fost ucise din fașă, sub presiunea guvernelor feudale. Nici budismul Mahâya- 
na, nici șintoismul nu s-au împotrivit științei, pentru că poziția celor două 
religii era flexibilă în ce priveşte dogmele și pentru că ele nu au găsit nici o 
contradicție în încercările științifice. Aristocraţia feudală este cea care a în- 
cercat să elimine investigația științifică. Chiar și după prăbușirea regimului 
feudal, atitudinile oamenilor față de știință se schimbă și astăzi lent în ţările 
în care religia sau religiile dominante s-au opus științei. 

Mai ales în cazul Indiei, o piedică importantă în calea schimbării a fost 
faptul că oamenii de rînd, în general, șovăiau să facă o disincţie clară între 
produsele gîndirii și realitate, aşa cum reiese clar din Purăne, biografii etc. 
Ca atare, lor le lipsea orice fel de concept rațional al lumii obiective, natu- 
rale, a realității. Chiar și reformatorii religioși indieni care au fost menţionaţi 
în acest capitol au fost aproape cu toții preocupați de miracole și au trăit 
într-o lume de mituri. Într-o asemenea atmosferă spirituală, interpretări ra- 
ționale, moderne, ale legilor şi activităților economice se dezvoltă foarte 
anevoios. 

În India, aprecierile de tip modern au fost mult frînate de un sistem social 
care mai păstrează și astăzi trăsături medievale. Rigiditatea acestui sistem a 
influenţat negativ evaluările moderne, care ar fi putut duce la schimbări enor- 
me, începînd chiar de la baza societăţii.! Astfel, orientările moderne din gîn- 
direa indiană au fost marcate de însemnate neajunsuri; aceasta pare să fie 
cauza pentru care dezvoltarea a întîrziat atît de mult. Trebuie însă adăugat că 
afirmaţiile eminenţilor gînditori care au apărut în nordul Indiei, deși nu au 
fost prea numeroase, sînt importante nu numai pentru înțelegerea Indiei con- 


1 „Epoca Luminilor, ale cărei origini sînt legate în Europa de lucrările lui Bacon și 
Hobbes şi care a avut o atît de uriașă influenţă asupra gîndirii europene pînă în ziua de as- 
tăzi, a început în India odată cu stăpînirea britanică. Principalii ei exponenţi au fost adînc 
influențați de gîndirea engleză. In timpul celor o sută nouăzeci de ani de dominație străi- 
nă, India a adoptat multe idei occidentale care i-au schimbat în mare măsură perspectiva 
asupra vieții. Procesul de sinteză dintre gîndirea indiană antică și cea europeană modernă 
este în plină desfășurare şi astăzi.“ (H. von Glasenapp, Parallels and Contrasts in Indian 
and Western Metaphysics in Philosophy East and West, vol. II, nr. 3, 1953, p. 229) 

temporane, ci, într-o oarecare măsură, și pentru dezvoltarea gîndirii moderne 
în general. 

Comentariile din ultimele paragrafe se pot aplica şi Chinei de dinaintea 
introducerii civilizaţiei occidentale. 

Încă o dată trebuie să spunem că aspectele specifice țărilor orientale men- 
ționate în acest capitol (şi socotite a avea o coloratură modernă) sînt repre- 
zentative pentru grupuri minoritare. În marea lor majoritate, autorităţile poli- 
tice și religioase le-au ignorat sau, uneori, le-au suprimat. Abia după răspîn- 
direa civilizaţiei occidentale au început elementele moderne să exercite o 
influență considerabilă, modificată însă întotdeauna de tradiţiile existente.2 


2 Restauraţia Meiji din 1868 a fost în unele privinţe, fâră îndoială, un echivalent al Re- 
voluţiei Franceze din 1789. 


Concluzii generale 


Investigaţiile făcute mai sus au produs unele concluzii generale. Au fost 
puse multe probleme și s-au tras puţine concluzii, iar acestea, pentru că sînt 
generale, sună uneori simplu. Intenția noastră nu este însă de a face generali- 
zări, ci de a aduce la cunoștința cititorului unele trăsături comune, precum și 
altele izbitor de diferite, pe care le-am remarcat în demersul nostru. Opinia 
autorului este că valoarea istorisirii a constat în investigaţiile pe care ie-a 
făcut și în maniera în care a expus-o. Cititorul trebuie să facă propriile sale 
investigaţii (iar prezenta lucrare îi oferă poate un sprijin în acest sens), dar 
poate cu siguranță să participe (şi sper că a şi făcut-o deja) la istorisirc. 

La popoare diferite tradițiile sînt firește diferite. Dar la toate apar mai 
mult sau mai puțin aceleași probleme. Aceasta este o afirmație banală, dar 
importantă. Ea înseamnă că natura umană și preocupările oamenilor sînt în 
mare măsură similare. Mulţi dintre noi sîntem, intuitiv, destul de siguri de 
acest lucru; o latură plăcută a întocmirii acestei lucrări a fost însă tocmai pu- 
nerea laolaltă a unor date folositoare pentru a-l dovedi. 

Ceva mai complexă este ideea că şi procesul de dezvoltare a gîndirii filo- 
zofice s-a arătat a fi mai mult sau mai puţin același în diferitele tradiții. Asta 
înseamnă că multe dintre problemele filozofice care s-au ivit în diverse cul- 
turi au putut fi abordate sincronic. Chiar dacă a existat și anterioritate şi pos- 
terioritate în ce priveşte perioada de timp în care o problemă specifică a fost 
abordată, etapele procesului de dezvoltare a ideilor filozofice au fost similare 
în tradiții diferite și pentru oameni diferiţi. Omenirea a mers pe căi similare 
în dezvoltarea ideilor ei. 

Unele popoare nu au cunoscut, într-adevăr, etape specifice din acest pro- 
ces, iar uneori astfel s-au ivit diferenţe izbitoare. Spre exemplu, în Japonia au 
lipsit perioadele caracteristice „apariţiei filozofiei“ şi „heterodoxiilor“. Tradi- 
țiile japoneze au trecut de la stadiul „gîndirii filozofice în comunitățile agra- 
re“ direct la cel al „religiilor universale“. Această trăsătură este mai mult sau 
mai puțin adevărată şi pentru popoarele din Asia de sud și pentru cele din 
Europa de nord — din Anglia, Germania, țările scandinave etc. — care n-au 
intrat deloc sau au intrat doar parțial sub dominaţia romană și n-au fost în 
nici un caz influențate fundamental de civilizaţia romanilor. Cititorul va fi 
remarcat fără îndoială că, spre deosebire de istoriile filozofiei scrise din per- 
spectivă occidentală, noi am trecut cu mare ușurință peste tradiţii sau gîndi- 
tori importanți (sau i-am omis cu totul), atunci cînd aceștia nu aveau valoare 

comparativă cu gîndirea orientală, excepția apare atunci cînd absența unei 
etape de gîndire dintr-una dintre arii constituie un contrast interesant. 

O caracteristică utilă a investigaţiei noastre a fost faptul că, atunci cînd 
diversele tradiții sînt privite din perspectiva procesului general al dezvoltării 
lor, trăsăturile individuale ale fiecărei tradiţii sau ale fiecărui popor devin mai 
clare. Spre exemplu, pentru spunerile primilor maeștri Zen din China sau ale 
maestrului Dogen am putut găsi cu ușurință echivalente în Occident sau în 
alte tradiții, pe cîtă vreme pentru koan-urile maeștrilor Zen din dinastia Song 
— nu. O concluzie care se poate trage de aici este că maniera de abordare pe 
care o relevă koan-urile a fost specific chineză. Un alt exemplu este că prea 
puține noțiuni de tipul riturilor sexuale tantrice s-au ivit în alte tradiții reli- 
pioase în afara celei indiene. Budismul Vajrayana, aşa cum se regăseşte în 
Japonia, a fost golit de implicaţiile sexuale, şi nu are nimic de a face cu Siva 
şi Kâli. Tantrismul a fost evident unic, apărînd numai în tradiţia indiană. 

Un produs secundar al investigaţiei de mai sus a fost un pas către obține- 
rea unor criterii de evaluare a unor binecunoscute istorii ale filozofiei, socoti- 
te a avea o mare autoritate. Ne referim aici în esenţă la „cadrul“ unor aseme- 
nea lucrări. Cît priveşte detaliile, acestea sînt în general demne de încredere, 
deși nu reprezintă un substitut pentru apelul la textele originale sau pentru 
consultarea prezentărilor făcute de specialiști. Spre ilustrare, /storia filozofiei 
occidentale a lui Betrand Russell! este o lucrare bună și interesantă, dar care 
ignoră complet gîndirea misticilor occidentali, care au atît de mult în comun 
cu gînditorii orientali. Probabil că ei nu erau pe gustul lui Russell. Nici în Filo- 
zo fia în Evul Mediu a lui Etienne Gilson? nu se vorbește prea mult despre ei. 

Un alt lucru interesant pe care l-am descoperit este că majoritatea lucrări- 
lor remarcabile despre filozofia indiană ignoră complet etapa ei modernă. În 
lucrări celebre precum Filozofia indiană a lui S. Radhakrishnan? sau Istoria 
filozofiei indiene a lui S. Dasguptat se întîlnesc puţine referiri la gîndirea mo- 
dernă. Probabil că acești autori au considerat că această zonă se află în afara 
„filozofiei“. În India se pot găsi însă idei moderne, chiar dacă în stadii inci- 
piente; profunzimea şi originalitatea acestor idei le dă dreptul să fie puse în 
lumină. Ele sînt poate mai importante pentru viitorul țării decît mare parte 
din gîndirea clasică. Aceeași situație este adevărată și în legătură cu alte țări 
asiatice. 

În ce priveşte filozofia japoneză, mulți cercetători au afirmat că aceasta 
începe abia după Restauraţia Meiji, adică după introducerea civilizației occi- 


! Bertrand Russell, A History of Western Philosophy, ediţia a V-a, New York, Simon 
and Schuster, 1945. 

2 Etienne Gilson, History of Christian Philosophy in the Middle Ages, New York, 
Random House, 1955. 

3 Sarvepali Radhakrishnan, /ndian Philosophy, 2 vol., Londra, George Allen and Un- 
win, 1923, 1927. 

4 Surendranath Dasgupta, A History of Indian Philosophy, Cambridge University 
Press, 1932-1955. i 

dentale. Dar lucrarea de față a încercat să arate că filozofia occidentală din 
secolul al XX-lea, adică pozitivismul logic şi filozofia ştiinţei, nu înglobează 
toate sistemele filozofice posibile. Înainte de Restauraţia Meiji, Japonia a 
produs multe lucrări filozofice, scrise în chineza clasică sau în japoneza ve- 
che şi pe care intelectualii japonezi occidentalizaţi nu le citesc din cauza difi- 
cultăților lingvistice. Deși japonezilor nu le plac speculaţiile sofisticates, în 
aceste lucrări se pot găsi frumoase exemple de gîndire filozofică. Această tră- 
sătură se poate întîlni și la alte tradiții. 

Dar să lăsăm lamentările;, căci. este deja evident că astăzi există mai multă 
înțelegere între tradiții decît a existat vreodată. În această epocă a comunică- 
rii şi a legăturilor rapide între toate colţurile lumii, tinerii, mai ales, sînt mai 
interesaţi ca niciodată de asemănările și deosebirile dintre popoare. Sperăm 
că aceste investigaţii asupra istoriei universale a filozofiei vor contribui la 
crearea unei perspective globale asupra ideilor filozofice și că vor promova 
înțelegerea reciprocă, prin aceasta subliniind ideea că omenirea este una. 


5 Hajime Nakamura, Consciousnees of the Individual and the Universal among the 
Japanes in The Status of the Inglividual in East and West, ed. de Charles A. Moore, Hono- 
lulu, University of Hawaii Press, 1968, pp. 141-160. 

